PONTIFICIA UNIVERSITAS GREGORIANA 


VIRTUTIBUS  INFUSIS 


COMMENTARIUS IN SECUNDAM PARTEM 


LUDOVICO BILLOT 8S. I. 


De virtutibus infusis in genere, et theologicis in specie 


Editio quarta aucta et emendata 


PATAVII - TYPIS SEMINARII 


To Sse. .» 


PROOEMIUM 


Unum summum et verum bonum est: omnis boni 
bonum, bonum unde omne bonum, cui non additur 
quid sit ipsum bonum. Nam cum dicitur bonus homo, 
et bonus ager, et bona domus, et bonum animal, et 
bona arbor, et bonum corpus, et bona anima, toties 
adiungitur quoties dicitur bonum. Est bonum simplex, 
purum ; ipsum bonum quo cuncta sunt bona, et ex 
quo cuncta sunt bona, in cuius fruitione summa beati- 
tudo consistit, et aeterna vita, et hoc bonum Deus 
est. Qui cum nec a seipso separari possit, nec seipso 
fruendo privari, ideo essentialiter atque immutabiliter 
beatus, imo verius, ipsa imparticipata ac subsistens 
beatitude ; in quo nimirum non diversa sunt quod est 
et quo est, quod vivit et quo vel unde beatissime vivit, 
sed idipsum et idipsum, et idipsum, Dominus Deus 
omnipotens. Deus igitur, sicut est suum esse, et sua vita, 
et sua sapientia, et sua bonitas, ita et sua beatitudo. 


VI PROOEMIUM 


Id nobis pro modulo nostro inculcat Scriptura in 
ipso exordio, cum post relata consummata opera coeli 
et terrae: Et requievit, inquit, die septimo ab universo 
opere quod patrarat. Et benedixit diei septimo, et san- 
tfificavit illum, quia in ipso cessaverat ab omni opere 
suo quod creavit Deus ut faceret. Ubi insinuatur Deus 
nullo opere suo sic delectatus, quasi faciendi eius indi- 
guerit, vel minor futurus nisi fecisset, vel beatior cum 
fecisset. Quia enim ex illo ita est quidquid ex illo est, 
ipse autem nulli quod ex ipso est. debeat quod beatus 
est: se rebus quas fecit diligendo praeposuit, non san- 
ctficans diem quo ea facienda inchoavit, nec illum quo 
ea perfecit, ne illis vel faciendis vel factis auctum eius 
gaudium videretur, sed eum quo ab ipsis in seipso re- 
quievit. Et' ipse quidem nunquam ista requie caruit, 
sed nobis eam per diem septimum ostendit. Quia ergo 
est omnipotens et bonus, omnia valde bona fecit. Quia 
vero seipso bono perfecte beatus est, a bonis quae 
fecit 1n seipso requievit, ea scilicet requie a qua nun- 
quam recessit, seipso et a seipso et de seipso beatissimus. 

A tantae perfectionis culmine longe in infinitum 
est omnis creatura. Quippe, cum Deus summa essentia 
sit, hoc est summe sit, rebus quas ex nihilo creavit, 
esse dedit, sed non summe esse sicut ipse est. Et alis 
dedit esse amplius aliis minus, atque ita naturas essen- 
tarum gradibus ordinavit. Sed si qua in hac scala 
entium eminens creatura, ex ipsa nobilitate sui esse 
habet ut beata esse possit, id quidem nonnisi adhaerendo 
immutabili bono, uni vero beato Deo, cui usque adeo 
bonum eius est, ut sine illo miseram eam esse necesse 
sit. Qui etiam non quolibet modo in hoc ordine provi- 

dentiae frucndus linis ei proponitur, sed modo plane 
supernatural! in visione intuitiva. Unde hoc bono adepto 
beata, quo amisso misera est, et tanto miserior amisso, 
quanto beatior adepto: non sicut ille qui seipso bono 
beatus, nequaquam miser esse potest, quia non se po- 
test amittere. Sic igitur, informe quiddam nobis pro- 
ponitur, quod tam ad beatitudinem quam ad miseriam 
potest. Spiritum creatum dico, cui non hoc est vivere 
quod beate vivere, nam vivit etiam fluitans in pro- 
fundo tenebroso vacuitatis suae; cui proinde restat 
converti ad eum a quo factus est, et magis magisque 
vivere apud fontem vitae, et in lumine eius videre 
lumen, et perfici, et illustrari, et beari. 

lenebrosam abyssum universae spiritualis crea- 
turae indicaverunt ab initio apostatae angeli. Inciderunt 
enim in eam, dum sua bonitate potius delectati, velut 
bonum suum sibi ipsi essent, a superiori beatifico bono 
ad propria defluxerunt, et habentes elationis fastum 
pro excelsissima | aeternitate, vanitatis astutiam pro 
certissima veritate, studia partium pro individua cha- 
ritate, superbi, fallaces, invidi effecti sunt. Emerserunt 
vero ab ea supercaelestes angeli casto amore cohae- 
rentes Deo. Quoniam Deus ostendit eis seipsum et 
sufficit eis, et ideo non declinant ab eo, nec ad se. 
Haec est domus Dei non terrena, neque ulla caelesti 
mole corporea, sed spiritualis et particeps aeternitatis 
divinae, quia sine labe in aeternum. O beata terque 
beata, Deus meus, 1inhaerendo beatitudini tuae, beata 
sempiterno inhabitatore te atque illustratore suo, con- 
templans delectationem tuam sine ullo defectu egre- 
diendi in aliud! Mens pura concordissime una, stabili- 


All 

mento pacis sanctorum spirituum qui sunt cives civitatis 
tuae in caelestibus super ista caelestia (X) 

Est erga quaedam sublimis creatura tam arcte 
cohaerens Deo vero et vere aeterno, ut in nullam vi- 
cissitudinum varietatem ab illo se resolvat ae defluat, 
sed in eius solius contemplatione beatissime requiescat. 
Est et alia in sempiterna miseria vitam agens, quoniam 
a summo bono defluxit tanquam in abyssum informi- 
tatis suae. Nunc autem medio modo se habet ea quae 
adhuc ad utrumque est possibilis, nondum in fine con- 
quiescens, neque etiam a fine delapsa. Et haec est 
peregrinans anima cui competit adhuc moveri in finem, 
adhuc transire in locum tabernaculi admirabilis usque 
ad domum Dei, et consequenter ns formari virtutibus 
quibus tenditur in possessionem summi boni, secundum 
quod scriptum est: Quam dilecta tabernacula tua, 
Domine virtutum! Beatus vir cuius est auxilium abs 
fe; ascensiones in corde suo disposuit, in valle lacry- 
manim in loco quem posuit. Etenim benedictionem 
dabit legislator, ibunt de virtute in virtutem, videbitur 
Deus deorum in Sion. Porro de his virtutibus per quas 
fiunt ascensiones intus in corde, usquedum perveniatur 
in visione aeterna ad bonum beatificans quod est super 
omnem creaturam, nunc nobis sermo. 


Istae autem virtutes, ex hoc ipso quo totae quan- 
tae sunt, ordinantur ad finem qui omnem transcendit 


(1) August, in Psalm. 26, et 1. 4 de Genes, ad litt. c. 15, et 1. 19 
de civit c. 1, et 1. 13 Confess., passim. 

naturae facultatem, nequaquam esse possunt ex propria 
hominis industria comparatae, sed imprimis necesse 
est eas divinitus infusas agnoscere, per redemptionem 
quae est in Christo lesu. « Considerandum, inquit S. 
«Thomas il quod est duplex hominis bonum; unum 
«quidem quod est proportionatum suae naturae, aliud 
«autem quod suae naturae facultatem excedit. Et quia 
(unumquodque ordinatur ad finem per operationem 
t aliquam, et ea quae sunt ad finem oportet esse all- 
«qualiter fini proportionata, necessarium est esse al- 
«quas hominis perfectiones quibus ordinetur ad finem 
«supernaturalem, quae excedant facultatem  principio- 
«rum naturalium hominis. Hoc autem esse non posset, 
«nisi supra principia naturalia, aliqua supernaturalia 
«operationum principia (id est virtutes) homini infun- 
«dantur a Deo». Quapropter in Canticis Canticorum 
clamat sponsa, quam introduxit Rex in cellaria sua, id 
est anima quam praeter et ultra omnem naturae ordi- 
nem evocavit Deus ad intima illa penetralia ubi beatis- 
simam suam aeternamque vitam vivit; clamat, inquam, 
sponsa ad suum sponsum Christum: Oleum effusum 
nomen tuum (f) his verbis significans mysticam unctio- 
nem unde Christi nomen elucet, quae per infusam gra- 
tam infusasque virtutes in nos refunditur. lam ordi- 
nata est in ea charitas (3) iam equitatui Domini in cur- 
ribus Pharaonis assimilata est (4, propter omnium aciem 
virtutum quae charitatem comitantur. At non studiis, 


(1) De Virtutibus, Q. J, a. 10. 
(2) Cantic. I-2. 

(3) Ibid. II-4. 

(aj Ibid. 1-8. 

non operibus haec adscribit suis, sed sponsi tribuit lar- 
eitati, de oleo utique effuso nomine eius. Novit enim 
ubi nata est; memor est beneficii de quo sponsus ad 
eam: Sub arbore malo excitavi te: ibi corrupta est 
mater tua, ibi violata est genitrix tua (r. Quippe sub 
malo terrestris paradisi corrupta fuerat Eva mater ge- 
neris nostri; sub ea arbore infelix illa progeniem  pro- 
iecerat suam; ibi futuram sponsam sponsus invenerat 
sepultam in sopore mortis, destitutam omnibus princi- 
pis spiritualis vitae. Sed et ibi quoque suscitavit ad 
vitam, vertens funestum lignum scientiae boni et mali 
in lignum redemptionis, ut unde mors oriebatur, inde 
vita resurgeret, et quae ex arbore prognata erant mala, 
per arborem sanarentur. In ligno igitur crucis factum 
est oleum effusum nomen eius, et sicut origo fontium et 
fluminum omnium mare est, sic et supernaturalium virtu- 
tum quae infusae dicuntur et sunt, Christus crucifixus. 
At vero, dum infusas virtutes audis, ne eas tales 
esse suspiceris, quae nulla similitudinis habitudine ad 
naturalia nostra activitatis principia comparentur. Sem- 
per enim gratia inseritur naturae, et ideo virtutes illae 
respectu supernaturalis finis, respondere debent princi- 
piis tum congenitis tum acquisitis respectu naturalis. 
Et naturalia quidem operationum principia sunt essen- 
tia animae et potentiae eius, scilicet intellectus et vo- 
luntas, a quibus procedit actio hominis in. quantum 
huiusmodi. Quod tamen nequaquam esse posset nisi in 
intellectu haberetur quidam quasi innatus habitus pri- 
morum principiorum ducens in cognitionem finis hu- 


G) Ibid. VIII-5. 

manae vitae, et similiter in voluntate naturalis in eum - 
dem finem inclinatio, praecontincns tanquam in semine 
virtutes requisitas ad eius prosecutionem per media 
idonea. Itaque est primo essentia animae ut remotum 
principium operationum. Deinde sunt activae potentiae 
naturaliter in seipsis insertum habentes unde prospicia- 
tur atque appetatur finis. Tertio sunt habitus acquisiti 
moralium virtutum facientes hominem bene dispositum 
circa ea quae sunt ad finem, id est circa operationes 
et passiones moderandas prout dictus finis exigit. - 
Nunc ergo considera quomodo hisce activitatis princi- 
piis, partim quidem congenitis, partim vero studio et 
exercitio acquirendis, parallelo ordine accedant princi- 
pia desuper infusa de quibus nunc sermo. Etenim « ın- 
«funditur divinitus homini ad peragendas actiones or- 
«dinatas in finem vitae aeternae, primo quidem gratia 
«(sanctficans), per quam habet anima quoddam spiri- 
«tuale esse. Deinde fides, spes, et charitas, ut per fi- 
«dem intellectus illuminetur de aliquibus supernatura- 
«libus cognoscendis quae se habent in 1sto ordine sicut 
«principia naturaliter cognita in. ordine connaturalium 
«operationum. Per spem autem et charitatem acquirit 
«voluntas quamdam inclinationem in illud bonum su- 
«pernaturale, ad quod voluntas humana per naturalem 
«inclinationem non sufficienter ordinatur. Et sicut prae- 
«ter ista principia naturalia requiruntur habitus virtu- 
«tum (moralium) ad perfectionem hominis secundum 
«modum sibi connaturalem, ita ex influentia divina 
«consequitur homo, praeter praemissa supernaturalia 
«principia, aliquas virtutes morales infusas, quibus 

perficitur ad operationes ordinandas in finem vitae 

«aeternae (l) ». Sic igitur, essentiae animae respondet 
infusa gratia sanctificans velut natura nova et radicale 
principium operationum supernaturalium. Potentiis ope- 
rativis secundum quod circa ipsum finem versantur, 
respondent virtutes theologicae, fides et spes et charitas. 
Habitibus demum acquisitis quibus homo bene se di- 
sponit in gis quae sunt ad finem, respondent infusae 
virtutes morales, videlicet infusa prudentia, infusa 1u- 
stitia, infusa temperantia, infusa fortitudo. - Et gratia 
quidem sanctificans non est secundum se operativa, si- 
cut nec animae essentia per se immediate. Caetera vero 
pro activis principiis habenda esse, satis ostendit vel 
ipsa generalis et confusa notio mox declarata. Neque 
enim ex hoc quod propriis nostris actibus virtutes istae 
non generantur, passivas eas recte usquam appellaveris. 
Alias oporteret et ipsam voluntatem potentiam passi- 
vam asserere, eo quod congenita homini est, non studio 
et exercitio comparata, sed exsistens a natura. Nihil 
ergo hic confert originis modus, sed sola intrinseca 
quidditas est consideranda. Porro, etsi virtutes superna- 
turales in nobis fiant sine nobis, adhuc tamen infundun- 
tur tanquam principia activitatis, utpote quae pro for- 
mali effectu habeant perficere nos ad connaturaliter 
operandum in ordine ad finem illum qui omnem no- 
stram naturalem excedit facultatem. Accedit insuper 
quod ita perficiunt ad operandum, ut etiam ex opera- 
tione perficiantur, certa quadam et verissima ratione : 
tum quia assuetudo operum ad promptum earum exer- 
citum confert quam plurimum, tum quia ex merito 


(1) S. Thom, de Virt., Q. 1, a. 10. 

operantis intrinsecum augmentum accipiunt sub iisdem 
conditionibus sub quibus augentur virtutes acquisitae. 
Et hoc modo, non otiosa passivitate, sed labore et 
conatu opus salutis in nobis peragitur. 

Haec tamen non sic accipias velim, quasi anima in 
ascensu illo quo itur de virtute in virtutem usquedum 
videatur Deus deorum in Sion, nullo pacto passive se 
haberet. Absit sane, absit. Non enim sufficit ipsa sibi, 
etiamsi consideretur ut ornata sanctificante gratia, et 
omni comitatu supernaturalium virtutum instructa. Sed 
neque in hoc deest parallela analogia cum ordine na- 
turali. In nobis enim secundum naturam operantibus 
consideratur aliquis instinctus antecedens omnem deli- 
berationem; instinctus quo agimur potius quam agimus, 
quique nos iuvat in vitando ea quae nocent, et ope- 
rando ea quae sunt consentanea naturae. Nunc autem 
in ordine ad supernaturalem finem, eo vel magis neces- 
saria est eiusmodi instinctiva impulsio, quod principia 
vitae nonnisi ex adseititio sunt, minimeque ex intimis 
essentiae exorientia; quod deinde maior est naturae 
corruptio nos ab invisibilibus abducens et ad sensibilia 
trahens, quod denique bonum assequendum exsuperat 
omnem sensum et aestimationem et intelligentiam. In- 
sunctui ergo naturali supernaturalis instinctus respon- 
deat oportet, et inde est quod simul cum gratia sancti- 
ficante et virtutibus hactenus recensitis, ali speciales 
infunduntur habitus disponentes animam ad hoc ut sit 
bene mobilis per motiones desuper advenientes a Deo 
auctore gratiae. Huiusmodi autem habitus quos certo 
quodam sensu virtutes passivas non inepte nominaveris, 
consueverunt dici dona Spiritus Sancti. 

Haec igitur sunt principia supematuralia quibus 
instructa anima ascendit in monte: Domini, ut stet 
aeternaliter in. loco sancto eius. Haec quoque sunt de 
quibus praesens currit disputatio. In qua quidem hic 
modus tenendus erit, ut a generalioribus ad magis 
particularia semper fiat descensus. Nam cum opera- 
tones et actus circa singularia versentur, omnis scientia 
de principiis operationum debet in particulari conside- 
ratione perfici. Hinc. primo, de habitibus et virtutibus 
generales notiones tradendae sunt, quae toti disputa- 
tioni lucem afferant, I-II, Qq. 49-61). Secundo dicendum 
de singulis infusorum habituum categoriis in communi, 
videlicet: de virtutibus theologicis, de moralibus infusis, 
tum de donis quae nobilissimo virtutum | comitatui 
adiunguntur, (I-II, Qq. 62-70). Tertio denique de sin- 
gulis virtutibus in. speciali, et potissimum quidem de 
fide (III-II, Qq. 1-11), de spe (Qq. 17-21) de chari- 
tate (Qq. 23-27). 


DE HABITIBUS ET VIRTUTIBUS 


GENERALE PROLEGOMENON 


(Itt - IIae, Qq. 49-60. 


Cum virtutes infusae sub generalissima ratione habitus con- 
tineantur, requirit ordo doctrinae ut per prius declaretur analo- 
eia habituum infusorum ad naturales et acquisitos. Sic enim 
necessaria comparabitur notio obiecti praesentis tractatus, quia 
non suppetit nobis via veniendi in cognitionem supernaturalium, 
praeter eam quae est per comparationem ad naturalia: compa- 
rationem dico, tum a simili tum a dissimili, secundum | quod 
cum naturalibus in aliquibus conveniunt, et in aliquibus diffe- 
runt. Unde prolegomenon generale erit primo de habitibus et 
virtutibus quae sunt directe in praedicamento, et in naturali 
philosophia considerantur. Secundo, de habitibus et virtutibus 
eratuitis seu infusis, quae sub praedicamento non sunt nisi re- 
ductive. Tertio, de modo quo habitus infusi, tum ab acquisitis, 
tum a se invicem specifice distinguuntur. 


I. 
DE HABITIBUS ORDINIS NATURALIS 


In hoc capitulo quaeritur primo, quid sint habitus in com- 
muni. Secundo, quid habitus illi speciales qui dicuntur virtutes. 
Tertio, a quibus causis dependeat eorum generatio, augmentum, 


et corruptio. 

1. Quod habitus est quaedam dispositio in. ordine ad 


naturam rei et operationem eius, secundum quam bene 


vel male aliquid ad eam disponitur. 


Habitus ab habendo dictus est. Hic autem sumitur pro 


accidentali determinatione qua res se habet in seipsa secundum 


certum modum, vel convenientem vel non convenientem con- 


ditioni suae naturae (x). Et quando est modus conveniens na- 


turae rei, tunc habet rationem boni; quando autem non con- 


venit, tunc habet rationem mali. Ex quo iam manifestum est, 


nihil esse susceptivum habitus, nisi id quod potest pluribus 


modis in seipso disponi, vel diversimode ad agendum determi- 


nar (-) Et haec conditio cum maxime in homine verificetur 


propter pluralitatem principiorum et maximam  potentialitatem 


facultatum eius, constat quod in ratione subiecti habituum, prin- 
cipalitatem quamdam obtinet homo. 


(1) Nota quod habere dupliciter accipitur. Primo quidem secundum 
quod homo dicitur habere aliquid, deinde vero secundum quod dicitur 
certo modo se habere in seipso, vel bene vel male. Nunc ergo habitus 
sumitur non a prima, sed a secunda acceptione, et sic est qualitas, ni- 
hilque commune habet cum habitu qui in praedicamentis ultimo loco 
recensetur. Et ideo, ad vitandam confusionem, solent dicere quod ha- 
bitus de quo nunc sermo, ille est qui a philosophis ponitur prima spe- 
cies qualitatis. 

(2) Hinc deducit S. Thomas in III, D. 23, Q. 1, a. 1: «Quod po- 
tentiae naturales ex seipsis determinatae ad unum, habitibus non in- 
< digent. Similiter etiam. nec apprehensivae sensitivae, quia habent de- 
terminatum modum operandi, a quo non deficiunt nisi per potentiae 
«defectum. Similiter etiam nec voluntas humana secundum quod est 
«naturaliter determinata ad bonum. Similiter etiam nec intellectus agens 
«qui habet determinatam actionem, scilicet facere intelligibilia in actu. 
« Similiter etiam. nec in ipso Deo est aliquis habitus, cum ipse sit prima 
«regula ab alio non regulata; unde essentialiter bonus est, et non per 
«participationem rectitudinis ab alio... Sed intellectus possibilis qui de 
«se est indeterminatus, habitu indiget quo participet rectitudinem suae 
«regulae... Similiter etiam in voluntate quantum ad illa ad quae ex 
« natura non determinatur. Et in irascibili et concupiscibili indigemus 
«habitibus, secundum quod participant rectitudinem rationis... Unde 

« patet quod huiusmodi qualitates quas habitus dicimus, in rebus ani- 
«matis inveniuntur, et praecipue in habentibus electionem». 

Dixi habitum esse dispositionem vel convenientem vel dis- 
convenientem in ordine ad naturam subiecti. Unde statim 
sequitur, semper importari in eo respectum quemdam ad ope- 
rationem, eo quod natura ulterius ordinatur ad finem qui est 
operatio vel certe aliquod operatum quod nonnisi operatione 
perficitur. Verum ordo ad operationem quem importat habitus, 
potest esse aut immediatus, aut mediatus tantum. Est tantum 
mediatus si habitus proxime respiciat solam naturam, et insit 
essentiae rei, seu verius, parti essentiae determinabili quae se 
habet ut subiectum ad formam substantialem naturae completi- 
vam; cuiusmodi sunt habitus sanitatis vel aegritudinis. Est im- 
mediatus si habitus sit subiectatus in eo quod primo et princi- 
paliter ponit respectum ad actum, hoc est in potentia activa, 
eaque non determinata ad unam operationem, sed se habente 
ad multas; et huiusmodi sunt habitus virtutis et vitii, et similes. 
Hinc duplex genus habituum praedicamentalium. Primum genus 
est eorum qui sunt alicuius partis substantialis ut subiecti, quos- 
que hac de causa substantivos habitus dicere possumus. Alterum 
est eorum qui disponunt potentias, et pro tanto habituum ope- 
rativorum nomen iure sibi vindicant. 

De his late tractat S. Thomas, Qq. 49-50, ubi haec tria 
potissimum consideratione digna, et memoriae commendanda. 
— Est scilicet de ratione habitus praedicamentalis, primo qui- 
dem ut disponat bene vel male, per respectum ad naturam uni- 
cuique propriam, et ad finem ad quem haec ipsa natura est 
proxime ordinata (^, — Deinde vero, et ex consequenti, de 
ratione eius est ut sit dispositio in sua linea suoque genere 
perfecta, quia alias non disponeret bene vel male, simpliciter 
loquendo. Perfectam autem dispositionem nunc dico, quae sit 
firma, radicata, et quasi in naturam versa. « Et inde est quod 


(i) Est ergo habitus quaedam dispositio. Sed hic nota quod dispo- 
siio tribus modis dicitur. Uno modo, per quam materia vel subiectum 
praeparatur ad recipiendum aliquam formam. Alio modo per quam res 
bene vel male se habet in seipsa per ordinem ad naturam vel opera- 
tonem. Tertio modo dispositio dicitur ordinatio aliquorum ad invicem. 
Cum autem sermo est de habitibus, dispositio sumitur secundo modo. 


te-- 

«in praedicamentis dicitur habitus difficile mobilis, quia quod 
< naturale est non cito transmutatur... Et propter hoc signum 
* generati habitus est delectatio in opere facta, quia quod est 
, naturae conveniens, delectabile est et facile. Et propter hoc 
« habitus definitur, quod. est quo quis agit cum voluerit, quasi 
«in promptu habens quod operandum est. Et ideo habitus pos- 
«sessioni comparatur in i Ethicorum, secundum quod res pos- 
«sessa ad nutum habetur; operatio vero usui» (x). - His tamen 
non obstantibus, est tertio de ratione habitus, (utique si de ha- 
bitu operativo sermo sit), ut non necessitet ad usum sui. Non 
enim destruit naturam potentiae quae supponitur se habere ad 
diversa. Unde non dat bonitatem operationis quasi cogendo ad 
illam, aut quasi ita immobiliter subiiciendo sibi potentiam ut 
ipsa non  ssit in oppositum, sed solum dat per modum incli- 
nantis quidquid in operando confert constantiam, promptitudinem 
et delectabilitatem. 

Haec de habitibus in genere summatim dicta accipe. Nunc 
de iis qui virtutes dicuntur, specialior esse debet consideratio. 


2. Quod inter habitus operativos bonos eminent illi 
qui non solum conferunt habilitatem ad bene operandum, 
verum etiam perficiunt ad usum habilitatis. Et quod tales 
habitus simpliciter dicuntur virtutes, in voluntate vel ali- 
qua alia potentia prout a voluntate mota subiectati. Qui 
etiam in statu virtutis perfecto vel imperfecto esse pos- 
sunt, secundum quod vel actu vel potentia tantum, ad 
Deum referuntur sub ratione ultimi finis totius humanae 
vitae. 

Hic in primis sciendum est quod ex vi nominis, virtus 
generatim dicit perfectionem seu ultimum potentiae (1). Dantur 
autem quaedam potentiae quae per seipsas sunt ultimo ad 
actum perfectae. Non enim susceptibiles existunt amplioris 
determinationis, ultra illam quam congenitam habent, et non 
assuescunt neque dissuescunt, ut dicitur in 2 Ethicorum. Ibi 


(1) S. Thomas in III, 23, Q. 1, a. 1 
(2) Ibid. a. 3. 

ergo nulla esse potest distinctio potentiam inter et virtutem, 
sicut videre est v. g. in naturalibus elementis in quibus pro 
eodem accipitur potentia et virtus, nam certe indifferenter 
dices potentiam vel virtutem ignis, potentiam vel virtutem 
caloris, electricitatis, atque ita porro. Sed non ita de potentiis 
humanis quae se habent ad multa et opposita, ac per hoc in- 
digent habitibus  perficientibus ad recte operandum in qua- 
cumque formali differentia obiectorum. Hic igitur alud est 
potentia, aliud virtus, et virtus est ipse habitus operativus 
bonus. 

Nunc autem inter habitus operativos bonos quaedam di- 
sünctio facienda occurrit. Equidem commune omnibus est ut 
conferant habilitatem ad operationem rectam, secundum quod 
dictum est supra. Sed quidam sunt qui nihil amplius prae- 
stant, quatenus ad ipsos non pertinet efficere ut habilitas in 
usum deducatur. Et hoc luculenter apparet in habitibus pure 
intellectualibus, puta in arte vel in scientia, siquidem «uti» est 
actus voluntatis quam nullo modo perficiunt habitus isti. Et 
ideo, si artifex quispiam peccet contra regulas artis volens, 
id est, quia vult hic et nunc ab usu suae artis in operando 
abstinere, non propterea reputabitur artifex imperfectior. Quippe 
defectus operationis in defectum habitus nequaquam refundi- 
tur. At certe longe aliter indicares de viro v. g. alias tem- 
perato, qui in data circumstantia habitum temperantiae a parie 
poneret ad indulgendum gulae. Ex quo statim apparet alios 
quosdam habitus esse, non solum conferentes habilitatem bene 
agendi, sed etiam facientes quod agens habilitate utatur, ita 
scilicet ut si in propriis materiis non veniatur ad usum, id 
quidem computetur pro defectu ipsorum Mhabituum, qui pro- 
prio, ut sic dicam, muneri defuerunt, a debito influxu sese con- 
ünentes. In huiusmodi ergo specialis consideratur bonitas et 
perfectio, quia perficiunt potentias non solum absolute, verum 
etiam ut usuales sive exsecutivas. Unde speciali modo in eis 
elucet ratio importata per virtutis nomen, quae est ratio per- 
fectionis potentiae, iuxta superius praemissa. Ideoque consue- 
verunt tales habitus vocari stricto sensu virtutes, et non tantum 

sensu largiori, sicut ili alii qui primo loco  recensebantur. 
Sed et evidenter constat, subiectum eorum non esse nisi vo- 
luntatem vel aliquam potentiam secundum quod est a voluntate 
mota. « Cuius ratio est quia voluntas movet omnes alias po- 
«tentias quae aliqualiter. sunt rationales, ad suos actus. Et 
< ideo, quod homo actu bene agat, contingit ex hoc quod ho- 
«mo habet bonam voluntatem. Unde virtus quae bene facit 
«agere in actu, non solum in facultate, oportet quod vel sit in 
«ipsa voluntate, vel in aliqua potentia secundum quod est 
« mota a voluntate » (1). 

Adhuc tamen sciendum est quod omnis virtus, ut sit in 
statu perfecto virtutis, debet non tantum posse ordinari, sed 
etiam ordinari de facto ad bonum perfectum quod est ultimus 
finis. Quapropter, si qua forte virtus particularis exsistat in 
homine non bene se habente ad ultimum finem qui Deus est, 
ista nondum facit habentem simpliciter bonum, adeoque non 
est virtus perfecta, sed adhuc imperfecta seu informis, cui nimirum 
ultima deest forma moralitatis. < Virtus ordinatur ad bonum. 
« Bonum autem principaliter est finis, nam ea quae sunt ad 
«finem, non dicuntur bona nisi in ordine ad finem. Sicut ergo 
* duplex est finis, unus ultimus, et alius proximus, ita etiam 
«est duplex bonum, unum quidem ultimum et universale, et 
«aliud proximum et particulare... Bonum autem secundarium 
«et quasi particulare hominis potest esse duplex. Unum  qui- 
«dem quod est vere bonum, utpote ordinabile quantum est 
«in se, ad principale bonum quod est ultimus finis (Deus); 
«aliud autem est bonum apparens et non verum, quia abdu- 
«cit a finali bono. Sic ergo patet quod virtus vera simplici- 
«ter, est illa quae ordinatur ad principale bonum hominis, 
«sicut etiam Philosophus dicit quod virtus est dispositio per- 
x fecti ad optimum ; et sic nulla vera virtus potest esse ab- 
«sque (habituali inhaesione ad Deum super omnia). Sed si 
« accipiatur virtus secundum quod est in ordine ad aliquem 
«finem particularem, sic potest aliqua virtus dici sine (illa), 

in quantum ordinatur ad aliquod particulare bonum. Sed si 


A 


A 


illud particulare bonum non sit bonum verum, sed apparens, 


A 


virtus etiam quae est in ordine ad hoc bonum, non erit vera 


virtus, sed falsa similitudo virtutis, sicut non est vera virtus 


A 


^N 


avarorum prudentia qua excogitant varia genera lucrorum, 
«et avarorum iustitia qua gravium damnorum metu contemnunt 
* aliena, et avarorum temperantia qua luxuriae quae sumptuosa 
«est cohibent appetitum, et avarorum fortitudo qua, ut ait. Ho- 
« ratius, per mare pauperiem fugiunt, per saxa, per ignes. Si 
«vero illud bonum particulare sit verum bonum, puta conser- 
«vatio civitatis, vel aliquid eiusmodi, erit quidem vera virtus, 
«sed imperfecta, nisi referatur ad finale et perfectum bonum » C.) 
Et haec quidem diligenter nota, tum quia elucidant ea quae 
passim apud SS. Patres de virtutibus infidelium occurrunt, tum 
praesertim quia applicationem postmodum habebunt in ordine 
supernatural! quantum ad charitatem, omnium formam virtutum. 
Interim vero, quoniam circa ordinis naturalis virtutes adhuc 
occupamur, ad huius capituli complementum restat ut ea quae 
generationem, augmentum, et corruptionem earum spectant, bre- 
viter exponantur. 


3. Quod virtutes naturales physice generantur et au- 
gentur per frequentationem actuum, diminuuntur autem et 
corrumpuntur, vel per contrariorum actuum exercitium, vel 
etiam per solam cessationem ab opere. 


Haec assertio, ut iacet, est veritas non solum naturaliter, 
verum etiam experimentaliter nota. De qua nulla esset disse- 
rendi necessitas, nisi attenta consideratio causarum a quibus 
pendent naturales habitus tum in fieri tum in esse, optimum 
praeberent fundamentum investigandi postea, quid de virtutibus 
infusis, praesertim in ordine ad repetitionem actuum sentiendum 
et tenendum sit. 

I. - Incipiendo igitur a generatione naturalium virtutum, 


haec notanda occurrunt, et primo quidem: Ut aliquid perfe- 


(I) 2- 


1n- 

ctionem quamlibet a quolibet agente creato consequatur, de- 
bet esse in naturali potentia passiva ad eam. Ut autem eam 
consequatur actu proprio, passivum simul et activum  princi- 
pium in ipso sit necesse est. « Dum aliquis habet naturalem 
< aptitudinem ad perfectionem aliquam, si haec aptitudo .— sit 
«secundum principium passivum tantum, potest eam acqui- 
« rere, sed non ex actu proprio, sed ex actione alicuius exte- 
« rioris naturalis agentis, sicut aer recipit lumen a sole. Si 
c vero habeat aptitudinem naturalem ad perfectionem aliquam 
«secundum activum principium et passivum simul, tunc per 
« actum proprium potest ad illam pervenire. Sicut corpus ho- 
«minis infirmi habet naturalem  aptitudinem ad sanitatem, et 
«quia subiectum est naturaliter receptivum sanitatis propter 
«virtutem naturalem activam quae inest ad sanandum, ideo 
« absque actione exterioris agentis infirmus interdum sana- 
« tur > 

Nunc secundo, de naturalibus virtutibus videndum est an 
et quomodo adsint requisitae conditiones, ut cuipiam ex actu 
proprio possint acquiri. Et ad huius rei evidentiam sufficiet 
considerare quod omnis potentia activa simul et passiva, na- 


turaliter se habens ad multa, naturalem quoque aptitudinem 


habet ut ex multiplicatis iisdem specie actibus certam in sel- 
psa dispositionem recipiat, qua determinate in unum per mo- 
dum naturae inclinetur. Sed nota accurate singula. - Dicitur 
primo, potentia activa, quia si esset pure passiva, non habe- 
ret in se principium activum suae perfectionis, nec etiam  in- 
telligeretur posse speciali ad actum inclinatione augeri, cum 
in huiusmodi omnis determinatio proveniat semper ab extrin- 
seco. - Dicitur secundo, potentia activa simul et passiva, 
quae scilicet ita est principium activum sui actus, ut simul 
moveatur ad illum et recipiat illum. Nam si nullo modo mo- 
veretur ad actum sibi 1mmanentem, tunc nihil aliud haberetur 
quam pura emissio transiens ad extra, et nulla exinde rema- 
nere posset in principio actionis recepta modificatio. - Di- 

citur (lenium, e.v multiplicatis iisdem specie actibus, quia cum 
omne quod patitur et movetur, disponatur per actum moventis, 
necesse est ut praefata potentia multoties mota ad operandum 
eodem speciali modo, recipiat in se instar sigillativae impres- 
sionis, peculiarem. quamdam ad consimiles actus eliciendos con- 
naturalitatem. 

At tandem tertio, potentiae humanae sunt simul activae 
et passivae, sicut apparet ex ipso ordine potentiarum, quarum 
una movet aliam, et etiam, ex hoc quod una eademque po- 
tentia movetur et movet, imo movet quia mota, sicut voluntas 
exempli gratia, mota motu instinctivo seu indeliberato ad bonum 
sibi praesentatum movet seipsam ad illud bonum deliberate vo- 
lendum, et sic de alius. Oportet igitur ut ex multiplicatis i1sdem 
specie actibus generetur qualitas inclinativa potentiae, quasi 
quaedam forma per modum naturae tendens in idem. Et haec 
qualitas generatim vocatur habitus. Quando autem est ad bonum 
homini conveniens secundum rationem rectam, speciali nomine 
dicitur virtus: « Cum ratio multoties inclinat virtutem — appeti- 
« üvain in aliquod unum, fit quaedam dispositio firmata in vi 
« appetitiva, per quam inclinatur in unum, et ista dispositio sic 
« firmata, est habitus virtutis » (1). Et haec quidem de natura- 
lium virtutum generatione seu acquisitione. 

Il. - De augmento autem earumdem, quod attinet ad cau- 
sam efficientem, eadem omnino ratio est, quia commune est 
principium, quod ex iisdem causis res augentur, ex quibus 
initum sumunt. Unde nihil in hoc puncto addendum .superes- 
set, nisi de modo quo debet concipi augmentum  habituum 
magna disquisitio fieret. Et siquidem secundum sui meritum 
res foret discutienda, sat ampla opus esset expositione. Sed 
nota quod quaestio est philosophica, et non attinens ad pro- 
prium dominium theologiae, quia si ipsam formalem et intrin- 
secam augmenti rationem consideres, non dispar est conditio 
habitus naturalis et supernaturalis. Quo fit ut quisquis quaerit 


notionem et conceptum augmenti virtutis infusae, remittendus 


G) S. Thom., de Virt. Q. i, a. 9. - Cf. 12, Q. 51, n. 2. 

sit ad virtutes acquisitas, quas manifeste videmus crescere et 
intensive augeri, quocumque tandem modo debeat augmentum 
istud metaphysica analyst explicari (*). Ne tamen penitus si- 
lento rem  praeterüsse videamur, pauca quaedam  indicanda 
potius quam explananda. 

Ante omnia observandum est, unum eumdemque habitum 
duplici modo intelligi posse maiorem esse vel minorem, adeo- 
que duplex augmentum debere distingui, videlicet: Vel ex 
parte eorum ad quae habitus se extendit, et sic dicitur habitus 


augeri secundum seipsum. Vel ex parte subiecti cui habitus 


aut remissius aut intensius inest, et sic dicitur augeri secun- 


dum participationem subiecti (Q0) Porro primus augmenti modus 
locum quidem habet in habitibus intellectualibus, quia non est 
necesse ut quisquis habet habitum grammaticae vel philoso- 
phiae ex. gr., sciat omnia quaecumque ad grammaticam vel 
philosophiam pertinent, ac per hoc, habitus est capax augmenti 
etiam per ordinem ad obiectum, dum scilicet incipit sese exten- 
dere ad quaedam, ad quae sese non extendebat prius. At cum 
de virtutibus agitur, modus iste non contingit, quia quisquis 
vere habet virtutem aliquam, puta temperantiam, necessario 
habet ipsam quantum ad omnia ad quae temperantia se exten- 
dit 13). Quare non remanet ibi nisi alter augmenti modus, scilicet 
intensivi, sicut cum scientia fit clarior, vel virtus fortior et 
magis radicata in subiecto. 

Ad huius autem augmenti notionem recte assequendam, 
primum omnium removebis causam erroris quam multis acci- 
disse dicit Angelicus, de Virt., a. 11 : « Multis error accidit 
«circa formas (accidentales), ex hoc quod de eis iudicant si 
«cut de substantiis iudicatur. Quod quidem ex hoc contin- 


« gere videtur, quod formae per modum substantiarum signan- 


(1) * Augmentum charitatis simile est augmento qualitatum natu- 
* ralium, licet origo eius differat ab origine illarum». Ita S. Thomas 
in I, Dist. 17, Q. 2, a. 2. Et quod dicitur de charitate, de aliis omnibus 
virtutibus infusis eodem modo valet, ut evidenter constat. 

(2) 1-2, Q. 52, a. 1, et Q. 66,a. 1. 

(3) Ibid. Q. 66, a. 1. 

* tur in abstracto, ut albedo vel virtus vel aliquid huiusmodi. 
« Unde aliqui modum loquendi sequentes, sic de eis iudicant 
«ac si essent substantiae». Et exhinc processit conceptio 
multorum praesertim recentiorum, qui opinantur augmentum 
virtutum fieri per additionem gradus ad gradum, fere sicut 
cum certae quantitati aquae additur alia quantitas, vel cum 
ex additione alimenti augetur animal vivens. Quam  positio- 
nem intelligere non possum, inquit idem Angelicus in I, D. 17 
0.2, a. 2, de augmento charitatis loquens: «Quia in omni 
«additione oportet intelligere duo diversa, quorum unum al- 
«teri additur. Si autem intelligantur duae charitates, aut intel- 
«hngentur diversae secundum speciem, aut secundum numerum. 
«Constat quod non secundum speciem, cum omnes charitates 
«sint in eadem specie virtutis. Diversitas autem secundum 
«numerum est ex diversitate materiae, sicut haec albedo dif- 
«fert ab illa numero, quia est in diverso subiecto. Unde non 
«potest qualitas addi qualitati. nisi per hoc quod subiectum 
«subiecto additur. Charitas autem quae potest addi nunquam 
«fut in alio subiecto antequam in isto, et secundum hoc 
«quod est in isto, non differt ab alia charitate in eodem 
«exsistente. Unde nullo modo est intelligere ibi additionem. 

«Sed ista positio pro/enit ex falsa imaginatione, quia augmen- 
«tum charitatis, (et eadem ratio est de quacumque virtute 

«sive infusa sive acquisita), imaginati sunt ad modum 

«augmenti corporalis in quo [fit additio quantitatis ad quan- 

« titatem ». 

Non ergo satisfacit haec explicandi ratio. Neque magis 
satisfaciunt qui senserunt virtutes nequaquam augeri secun- 
dum suam essentiam, et solum dici augmentari, quatenus nul- 
lum in se incrementum suscipientes, adhuc tamen magis ma- 
eisque in subiecto radicantur. Nam contra hoc est, quod unum 
de duobus necessario dicendum est: Vel ipsum  radicari per- 
tinet ad quidditatem virtutis, vel non. Si primum, ergo con- 
tradictoria iunguntur simul, cum ponitur virtus  radicari 
fortius, et tamen in sua essentia non augeri. Si secundum, ergo 
revera consideratur virtus quasi esset substantia aliam sub- 

stantiam magis minusve compenetrans: sicut si diabolus pos- 


sideret hominem, et diceretur possessio augeri non quia 
augeretur ipse possidens, sed quia magis occuparet possessum 
et intimius in eo suam explicaret potentiam. 

Restat itaque ut redeamus ad veram conceptionem  quali- 
tatis seu accidentis, quod non dicitur ens quasi 
quod est, sed quia eo aliquid est. Et ideo, sicut 


heri nisi quatenus subiectum incipit actuari 


ipsum sit id 
non dicitur 


secundum ipsum, 


ita nec dici potest intensive augeri nisi quatenus subiectum 


magis ac magis actuatur secundum propriam ejusdem  acciden- 
talis formae rationem. Sciendum tamen quod ista maior minorve 
subiecti actuabilitas seu perfectibilitas non potest esse secundum 
quaslibet accidentales formas. Quaedam enim sunt quae de sui 


ratione non recipiunt magis et minus, et ideo, semel ac subiec- 


tum accepit formam, non est capax ulterioris actuationis se- 


cundum ipsam, sicut patet de forma sphaerica vel cubica, aliisque 


eiusmodi. Sed quaedam aliae sunt quae non habent in sui ra- 


tione praedictam hxitatem, imo vero in conceptu suo  praescin- 
dunt a determinato gradu perfectionis, ita ut in. quolibet gradu 


salvetur essentia earum. Et tunc forma dicitur intendi et au- 


geri, in quantum per actionem agentis causantis eam, subie- 


ctum magis ac magis reducitur in actum ipsius. Et 


sic est 
de habitibus generatim, 


speciatim vero de habitibus virtutum 


naturalium, qui de minus perfecto in magis perfectum edu- 


cuntur per repetitos actus, non tamen qualescumque, sed pro- 
portionaliter aequantes, vel etiam superexcedentes praeceden- 


tem gradum suae intensitatis, quemadmodum exponit S. Thomas 


Q. 52. a. 3. « Dicendum, inquit, quod similes actus similes 


«habitus causant. Similitudo autem et dissimilitudo non solum 


«attenditur. secundum qualitatem. eamdem, sed etiam secun- 


«dum eumdem vel diversum  participationis modum. Quia 
« vero usus habituum in voluntate hominis consistit, sicut 


«contingit quod aliquis habens habitum non utitur illo, 


vel 
«etiam agit actum contrarium, 


ita etiam potest contingere 
« quod utitur habitu secundum actum non respondentem pro- 


4 portionaliter. intensioni habitus. Si igitur intensio actus pro- 

< portionaliter aequetur intensioni habitus, vel etiam superex:e- 
«dat, quilibet actus vel auget habitum, vel disponit ad 
«augmentum ipsius, ut loquamur de augmento habituum ad 
«similitudinem augmenti animalis. Non enim quodlibet ali- 
«mentum assumptum actu auget animal, sicut nec quaelibet 
«gutta cavat lapidem, sed  multiplicato alimento tandem fit 
«augmentum: ita etiam  multiplicats actibus, crescit habitus. 
«S1 vero intensio actus proportionaliter deficiat ab  intensione 
«habitus, talis actus non disponit ad augmentum habitus, sed 
«magis ad diminutionem ipsius». 

III. - Tandem, quod ad corruptionem virtutum attinet, 
omnia fere sequuntur ex hactenus dictis. Sicut enim virtutes 
naturales efficienter generantur et augentur per hoc quod po- 
tentiae multoties moventur ad actus qui sunt secundum vir- 
tutem, ita efficienter diminuuntur et corrumpuntur per hoc 
quod eaedem potentiae multoties moventur ad actus  oppositos. 
Non tamen hoc modo tantum, verum etiam per hoc quod po- 
tentiae cessant ab actibus qui prohibebant seu comprimeban 
contraria. « Quorumcumque enim  habituum contraria succre 
«scunt per temporis tractum, quae oportet subtrahi per actum 
«ab habitu procedentem, huiusmodi habitus diminuuntur vel 
«etiam totaliter tolluntur per diuturnam  cessationem ab actu. 
« Manifestum est enim quod habitus virtutis moralis facit ho- 
«minem promptum ad eligendum medium in operationibus et 
«passionibus. Cum autem aliquis non utitur habitu virtutis 
ad moderandas passiones vel operationes proprias, necesse 
«est quod insurgant multae passiones et operationes praeter 
«modum virtutis, ex inclinatione appetitus sensitivi et alo- 
«rum quae exterius movent. Unde corrumpitur virtus vel di- 
«minuitur per cessationem ab actu» C). Animadvertendum 
igitur quod simplex cessatio ab actu non est causa corrup- 
tionis virtutis eodem modo ac  frequentatio actuum virtuti 
oppositorum. Est enim solum causa per accidens, in quantum 


(ï) 1-2, Q. 53, a. 3 

causa est cur non succidantur positiva corruptiva quae sunt 
causa directa et per se. 

Et haec quidem de habitibus et virtutibus quae in natu- 
rali philosophia considerantur, breviter recapitulata velim. 
Recapitulata dico potius quam declarata. Neque enim in his 
est finis nostrae intentionis, sed ea tantum debuerunt proferri 
in medium, quae sufficiant ad expoliendum conceptum virtu- 
tum supernaturalium per similitudinis et dissimilitudinis viam. 
Nunc igitur ad has virtutes quae proprium theologiae obie- 


ctum sunt, absque longior praeambulo vertenda est mentis 
consideratio. 


II. 
DE HABITIBUS ET VIRTUTIBUS 
ORDINIS SUPERNATURALIS 


Tripartita esse debet ista disquisitio. De habitibus enim 
supernaturalibus agendum est, primo quantum ad propriam eo- 
rum quidditatem. Secundo quantum ad causas a quibus pen- 
dent in suo fieri, augeri, et corrumpi. Tertio quantum ad effectum 
qui ex frequentatis eorum actibus in anima relinquitur. 


$^ 
Quod ad rationem habitus praedicamentalis reductive 


pertinent, tum gratia sanctificans, tum virtutes et dona 
quae eam consequuntur. 


Prae primis observa quod non oportet accipere habitus 
supernaturales tanquam univocos cum habitibus qui sunt per 
se in praedicamento. « Nihil simile gratiae, ait S. Thomas de 
« Verit. Q. 27, a. 2. ad 77", in accidentibus animae quae phi- 
«losophi sciverunt invenitur, quia philosophi non cognoverunt 
* nisi illa animae accidentia quae ordinantur ad actus naturae 
«humanae proportionates». Et rursus in 1-2, Q. no, a. 3 
ad 3um: «Gratia reducitur ad primam speciem qualitatis, id 
«est ad habitum». Et rursus in II, D. 26, Q. I, a 4 ad 1"m- 

«Gratia ad genus qualitatis reducitur, et ad primam speciem 
«qualitatis... Non computatur inter alias qualitates. quas phi- 
Klosophi numeraverunt, quorum non fuit tractare nisi habitus 
«naturales et acquisitos». Porro quidquid non est in praedi- 
camento nisi per reductionem, cum iis quae per se in eo sunt, 
similitudinem habet et dissimilitudinem, ut iam — insinuatum 
est. Utrumque ergo declarandum est, primo quoad habitum 
substantivum qui est gratia sanctificans, deinde quoad habitus 
operativos qui sunt virtutes et dona. 

l. - De habitu gratiae. - Ubi de habitu substantivo 
praedicamentali loquitur S. Thomas, docet quod in anima esse 
non potest (1). Et ratio est quia habitus substantivus inest, 
non potentis, sed essentiae subiecti. Insuper habitus praedi- 
camentalis disponit vel bene vel male per ordinem ad pro- 
priam eiusdem subiecti naturam, ut dictum est supra. Porro 
anima secundum suam essentiam est forma completiva naturae 
humanae, et ideo ad eam pertinet, non ut stans sub altiori 
comprincipio ad quod debeat disponi, sed ut ipsum ultimum 
perfectivum ad quod caetera sunt disponenda. Unde si purus 
ordo humanae naturae non transcendatur, omnes habitus sub- 
stantivi qui assignari possunt, in corpore sunt et non in 
anima, sicut habitus sanitatis, pulchritudinis, et huiusmodi. 
Nunc autem, «si loquamur de aliqua superiori natura cuius 
«homo potest esse particeps, iuxta illud 2 Petr. I-4: Ut per 
« haec efficiamini divinae consortes naturae, sic nihil prohibet, 
cinquit Angelicus (2), in aniüina secundum suam essentiam esse 
«aliquem. habitum». 

Ad huius autem rei intelligentiam per prius consideran- 
dum occurrit quid sit illud, creaturam rationalem fieri parti- 
pem naturae divinae. Statim enim  obvenire posset difficultas, 
qua omne ens ex hoc ipso quod est ens, participat eum qui 
solus est esse subsistens, seu esse per essentiam. Videretur 


ergo quod cum sermo est de participatione divinae naturae, 


(1) 1-2 Q. 50, art. 2. 
(2) 1-2 Q. 50, art. 2. 

vel nihil dicitur, vel dicitur aliquid. quod commune est omni 
enti creato, a vermiculo usque ad angelum. Sed hanc aequi- 
vocationem facile removebis si attendas quid distet inter par- 
ücipationem essentiae, et participationem naturae divinae. Non 
quod essentia et natura sint aliud. et aliud, sed quia propter 
diversum modum significandi alia atque alia importatur par- 
ücipationis ratio, toto genere, imo et ordine diversa. Etenim 
naturae nomen non utcumque significat essentiam rei, sed se- 
cundum quod habet ordinem ad propriam operationem (x). 
Unde natura divina est quidem essentia divina, sed essentia 
divina accepta reduplicative in quantum nostro  concipiendi 
modo ordinatur ad necessanam illam operationem in qua con- 
sistit propria Dei beatitudo, qua scilicet Deus seipsum  intui- 
tive videt et seipso fruitur. Licet igitur omne ens creatum par- 
ücipet divinam essentiam, non tamen naturam sub formali 
ratione naturae, quia tantum abest quin omne ens creatum 
participet Deum in ordine ad propriam beatitudinem Dei, ut 
solis creaturis rationalibus per gratiam elevatis id convenire 
possit. Tunc ergo efficimur consortes naturae divinae, quando 
infunditur nobis forma per quam radicaliter ordinamur ad illam 
ineffabilem visionem ac fruitionem divini boni quae soli Deo 
est naturalis. Et haec forma quae utique non corpori sed ani- 
mae inest, recte reducitur a theologis ad speciem habitus, et 
quidem substantivi. 

Dico, ad speciem habitus, quia est quidam accidentalis 
modus, seu quaedam qualitas qua anima bene se habet in se- 
metipsa. Bene, inquam, et plus quam dici aut cogitari potest, 
quia per eam efficitur deiformis. « Manifestum est, inquit Au- 
«gustinus 2j, quia homines dixit deos, ex gratia sua deifica- 
«tos, non de substantia sua natos. llle enim  i1ustificat, qui 
< per semetipsum, non ex alio iustus est; et ille deificat, qui 
* per seipsum, non alterius participatione Deus est. Qui au- 
«tem iustificat, ipse deificat, quia i1iustificando filios Dei facit. 


(1) De ente et essentia, c. 1. 
(2) Enarr. in Psalm. 49, n. 

< Si fili Dei facti sumus, et di facti sumus». - Dico insu- 
per, ad speciem habitus substantivi, quia idem ille accidentalis 
modus non in animae potentiis subiectatur, sed immediate in 
eius essentia sive substantia. « Oportet enim quod homini 
«detur aliquid, non solum per quod operetur in finem (super- 
« naturalem), vel per quod inclinetur eius appetitus in finem 
«illum, sed per quod ipsa natura hominis elevetur ad quam- 
«dam dignitatem secundum quam talis finis sit ei competens 
«et ad hoc datur gratia sanctificans » (*) - Dico praesertim 
reducitur. Non enim simpliciter convenit ei definitio habitus 
praedicamentalis, cum non sit ut alas, bona dispositio per 
comparationem ad propriam subiecti naturam, sed modus bene 
se habendi transcendens totum humanum ordinem, et ponens 
consortium naturae superioris, id est divinae. In hoc ergo quam 
maxime differt habitus gratiae ab omnibus habitibus substan- 
tivis qui per se in praedicamento inveniuntur. Atque hinc sta- 
tm sequitur alia notabilis eius differentia, quatenus est ipse- 
met instar naturae novae, non quidem essentialis, sed parti- 
cipatae, cui nova debentur principia operandi, proportionaliter 
ad eam se habentia sicut se habent potentiae activae ad sub- 
stantiales naturas quas consequuntur. Et quia haec principia 
sunt, in quae tota de integro vergit huius tractatus intentio, 
accuratius nunc videndum est quomodo ad categoriam  opera- 
tüvorum habituum pertineant, haud tamen aliter ac gratia ipsa 
ad categoriam substantivorum, videlicet reductive. 

IIL. - De habitibus virtutum. - Mox dictum est quod 
aliqualiter assimilantur potentiis (2). Et ratio est clara, quia 
sunt id quo primo constituitur homo potens agere secundum 
convenientiam illius superioris naturae, cuius per gratiam par- 
ticeps effectus est. Nam antequam his intrinsecis principiis 
instruatur anima, possibile quidem est ut agat supernaturaliter 


C) S. Thom. de Verit. Q. 27, a. 2. 

C) Nota quod potentiae sunt, quibus primo et simpliciter potest 
quis in actum. Et in hoc potentiae differunt ab habitibus praedicamen- 
talibus qui praesupponunt posse simpliciter; alias nequaquam generaren- 
tur per repetitionem actuum, sicut constat eos de facto generari. 


Billot - De Virtutibus infusis 3 

sub influxu transeuntis motionis Dei, ipsa tamen ad operationem 
supernaturalem qua talem se habet mere ut instrumentum, et 
ideo non possidet in se operativam potentiam quae primo ex 
infusione praedictorum principiorum ei accedere intelligitur. 
Et hoc est quod consueverunt significare theologi, cum dicunt 
virtutes infusas dare simpliciter posse, pro quanto scilicet, 
non secus ac potentiae, ipsum posse non jpraesupponunt, sed 
afferunt, suamque vim ab antecedenti operum exercitio minime 
accipiunt, sed eam congenitam habent, et actibus praeviam. 

Nihilominus ad speciem habitus potius quam potentiae re- 
ctissime reducuntur. Nam sicut illa quasi natura ad quam conse- 
quenter se habent, non est natura substantialis, sed qualitas 
essentiae animae superveniens, in quoddam divinum esse eam 
elevans: ita etiam praedictae virtutes non sunt absolute prin- 
cipia operandi, sed qualitates supervenientes naturalibus po- 
tentiis, quas elevant tantummodo ad aliquam formalitatem 
sive modalitatem operationis transcendentem naturae vires. 
Quare proximum supernaturalis actus principium non tam 
virtus infusa est, quam potentia naturalis prout infusa virtute 
informata. Atqui, ut Angelicus ait in Il, D. 24, Q. 1. a. 1, 
« habitus (operativus) secundum proprietatem sui nominis si- 
< gnificat qualitatem quamdam quae est principium — actus, 
«informantem et perficientem potentiam ; unde oportet, si 
« proprie accipiatur, quod sit superveniens potentiae sicut per- 
« fectio perfectibili >. Cum igitur principia de quibus loquimur, 
revera potentiis superveniant ut quaedam earum perfectiones, 
debent simpliciter connumerari inter habitus operatives, sub 
quorum generalissima ratione continentur, ita ut in omnibus 
optima servetur proportionalitas. Quemadmodum enim gratia 
santificans instar novae naturae est, et tamen non pertinet 
ad praedicamentum substantiae quod alias proprium est naturae 
praedicamentum, sic et virtutes infusae sunt instar potentia- 
rum illiusmet quasi naturae, et tamen inter potentias non 
classificantur propter rationem  analogam. - Accedit quod 
potentiae se habent tam ad malum quam ad bonum. Istae 
autem minime, sed non disponunt nisi ab bonum, quod quidem 

nonnisi habitibus proprium esse posse, ex superioribus liquet. Ac- 
cedit etiam quod potentiae, etsi sint perfectibiles per habituum 
susceptionem, tamen, secundum se non crescunt, ut nunc ex 
philosophia suppono. At infusae virtutes augentur atque inten- 
duntur, non secus ac ipsa participata natura cuius sunt facul- 
tates. Iterum ergo apparet eas ad categoriam Mhabituum esse 
reducendas. Accedit denique quod non nécessitant ad usum sui, 
sed semper potest homo operari quin operetur secundum illas; 
in quo rursus habituum naturam et rationem produnt. Recole 
dicta in praecedenti capitulo sub n. 1. 

Sic igitur principia operativa quae in present! consideran- 
tur, sunt quidem habitus, sed habitus de natura potentiarum 
nonnihil participantes, quatenus ponuntur a Deo auctore super- 
natural! in eadem proportione ad sanctificantem gratiam, ac po- 
tentiae naturales ad naturam substantialem e qua fluunt: ut si- 
cut per naturales potentias habemus posse agere secundum or- 
dinem naturae essentialis qua homines sumus, ita per infusas 
virtutes habeamus posse agere secundum ordinem naturae par- 
ücipatae qua dii efficimur. Hinc autem iam aestimari potest 
quid conferant vel non conferant habitus isti quoad operationis 
lacilitatem. Si qua enim facilitas intelligatur esse de ratione 1l- 
lius posse quod formaliter dat virtus infusa, indubitanter erit ei 
adscribenda, et si qua alia appareat extraposita, erit removenda. 
Omnibus autem modis apparebit, non eiusdem rationis eam esse 
cum facilitate quam tribuit virtus acquisita. 

Porro facilitas de qua nunc loquimur, provenit ex inclina- 
tione potentiae ad ea quae sunt virtutis. Sed sciendum est in- 
clhnationem istam esse duplicem. Unam quam possumus dicere 
inhaesionis ad bonum quod est obiectum virtutis. Alteram quam 
possumus appellare proclivitatis in exercitium actus  illiusmet. 
Certe duo ibi sunt non solum formalitate et conceptu distincta, 
sed etiam inter se ita diversa, ut primum possit adesse absque 
secundo, et secundum non sit semper in proportione cum primo. 
Cogita hominem qui ex desiderio recuperandae salutis inclina- 
tonem habet ad bonum sumendae medicinae, minime vero 
proclhlvem se habet ad sumendi exercitium. Aut melioris intel- 

ligentiae gratia cogita homines duos, quorum unus prae altero 
habet inclinationem multo magis inhaesivam ad obiectum actus 
propter intensius sanitatis desiderium, sed multo minus pro- 
pensivam in exercitium actus propter complexionem minus 
habilem vel minus assuetam ascesi medicativae. Considera etiam 
quomodo ille prior sub aliquo respectu melioris est conditionis 
quam alter, et sub alio respectu, prorsus ex inverso. Nam 
prior propter maiorem inclinationem ad obiectum | actus, habe- 
bit unde maiorem conatum adhibeat, et ratione conatus maioris, 
non obstante exercitii difficultate, fortius se dedat exercitationi 
a medicis praescriptae. At posterior propter maiorem exercitii 
facilitatem, habebit unde minus deterreatur ab agendo se- 
cundum inclinationem ad obiectum, cum nulla ei incumbat tan- 
tam vim sibi ipsi inferendi molesta necessitas. Haec nunc transfer 
in materia praesenti, et proportionalem institue comparationem. 

Et primo quidem dubitari omnino non potest quin virtus 
supernaturalis conferat specialem inclinationem ad bonum quod 
est eius obiectum. Id enim facile et evidenter deducitur ex 
praemissis. Etenim de huius virtutis ratione est ut perficiat 
naturalem potentiam ad posse agere secandum novam illam 
participatam naturam, quam divinae consortium naturae Scri- 
ptura vocat. Atqui posse agere secundum aliquam naturam 
semper importat activum principium motus, propensivum in bo- 
num quod eidem naturae conveniens est. Omnis quippe natura 
propendit seu inclinatur in finem proprium sibi, ut evidenter 
constat; propendit autem per suas potentias, quibus medianti- 
bus operatur. Sicut ergo naturam essentialem consequuntur po- 
tentiae inclinatae in obiectA singulis respective assignata pro 
conditione et mensura et modo ipsiusmet naturae cuius sunt: 
ita prorsus naturam participatam consequuntur habitus opera- 
tivi formaliter afferentes speciales inclinationes ad specialia 
obiecta, ordinem habentia ad finem vitae aeternae, quem  de- 
terminate respicit superveniens deiformitatis habitudo (1). 


(i) Hic nota differentiam inter naturam essentialem et naturam par- 
ticipatam quae deiformitas dicitur. Nam natura essentialis creata, pro 

Et non opus est longiori consideratione ad firmandam  conciu- 
sionem, cum recta procedat ex analysi notionis virtutis super- 
naturalis in. quantum huiusmodi. Indubia igitur maneat haec 
prior assertio. Item pro certo habeatur quod quanto magis 
intenditur virtus, tanto magis crescit. inclinatio ad proprium 
eius obiectum inhaesiva. Porro talis inclinatio validum de se 
adiutorium praestat, et quamdam affert sui generis facilitatem, 
ut ex superius allato exemplo satis superque liquet. 

Sed nunc de facilitate quae in proclivitate ad exercitium 
actus consistit, aliter omnino sentiendum videtur, In primis, 
eiusmodi exercitii facilitas nullatenus intelligitur esse de ra- 
tone ilius connahiralis posse, quod ex propria sua natura 
tribuit virtus infusa. Etenim  connaturale posse inclinationem 
dicit, quae se tenet tota ex parte potentiae prout activa et 
motrix est, dum scilicet propensa exsistens in obiectum | suum, 
eo ipso apta nata est movere et agere se in illud. At procli- 
vitas in exercitium actus importat potissimum  pronitatem po- 
tentiae prout passiva et mobilis est, ponitque bonam eius 
dispositionem non tam ad movere quam ad moveri, id est ad 
recipiendum operationem qua in obiectum tenditur. Et haec 
est proclivitas quam formalissime tribuunt habitus naturales 
acquisiti, praecise quia ipsum simplex connaturale posse prae- 
supponentes, ulterius perficiunt facultates secundum quod sunt 
principium passivum actuum suorum. Unde statim legitime 
inferes ex contrarietate rationis, quod virtutes supernaturales, 
utpote connaturale posse primo afferentes, et pro tanto incli- 
nantes potentias pure et simpliciter secundum quod motrices 


sua conditione possibilis est ad defectum, et ideo inclinatio indita po- 
tentiis non est nisi ad generales rationes obiectorum, puta ad bonum 
in communi, sub quo continetur tam bonum verum quam bonum appa- 
rens, tam bonum rationis quam bonum sensus, atque ita porro. Sed na- 
tura participata non ita, quia nemo secundum illam agens potest a vero 
elus fine aut deficere aut declinare. Et ideo potentiae vel quasi poten- 
tiae eius non sunt amplius ad generales obiectorum rationes, sed ad 
speciales et determinatas, pro quarum numero multiplicantur. In quo 
rursus habituum conditionem servant. 

sunt et activae, nequaquam tribuunt de se specialem illam 
exercitii pronitatem, e qua maxime pendet operationis suavitas 
sive facilitas, quia ipsa sola est quae omnino aufert nimii 
conatus ingrata molestia. Et huic conclusioni quae iterum ex 
sola analyst conceptus virtutis infusae descendit, alia etiam 
suffragantur. Non enim dat Deus per infusionis viam, prae- 
sertim regulariter et de lege ordinaria, id quod homo per 
suam propriam activitatem natus est acquirere. Atqui positiva 
exercitii facilitas per frequentationem actuum virtutum infusa- 
rum acquiritur, ut in $ 3 ex professo declaratum | demonstra- 
tumque invenies. Insuper experimur facilitatem | exercitii non 
sequi leges infusionis et augmenti virtutum | earumdem, sed 
esse in proportione directa cum causis alius ordinis, puta cum 
indole naturali et praesertim operum consuetudine, ut ibidem 
ostendetur. Ergo rursus, necesse est distinguere inclinationem 
inhaesivam ad obiectum actus de qua prius dictum est, ab 
inclinatione propensiva in exercitium actus quam infusa virtus 
per se non affert Et secundum hanc distinctionem intelligo 
verba S. Thomae in IV, D. n, Q. 2, a. 2 ad Sura, ubi quae- 
rens an per poenitentiam virtutes restituantur, sibique  obii- 
ciens quod post primam contritionem, etiamsi sit vera, adhuc 
remanet difficultas ad opera virtutis agenda, sic respondet: « Fa- 
«cilitas operandi opera virtutum  (infusarum) potest esse ex 
«duobus, scilicet ex consuetudine praecedente, et hanc facili- 
«tatem non tribuit virtus infusa statim in sui principio. Et 
« iterum ex forti inhaesione ad obiectum virtutis, et hanc 
«est invenire et in virtute infusa statim in sui principio ». 
Porro si virtus infusa ex sese non confert positivam exer- 
citii facilitatem, neque etiam dat eam quam negativam dicere 
possumus, in remotione impedimentorum consistentem, puta in de- 
structione vitiosorum habituum qui forte fuerant prius contracti, 
in compressione passionum appetitus sensitivi a regula rationis 
exorbitantium, et in aliis eiusmodi. Unde in Cantico Canticorum 
mysticus sponsus prospiciens per fenestras et cancellos, (utpote 
qui huius vitae tempore non plena se luce infundit), hortansque 
sponsam, id est sanctificatam animam, ut non sedeat intrinsecus 

segnis, sed ad opus se accingat: iam enim hiems transiit, inquit, im- 
ber abiit et recessit, flores apparuerunt in terra nostra, tempus pu- 
tationis advenit (1) Ubi ver post hiemen est gratia post pec- 
cata, flores qui in terra apparuerunt, sunt virtutes quae in iusti- 
ficatione infunduntur. At vero, deordinatas passionum affectiones 
per ipsas formaliter non tolli, aperte insinuat cum dicit adve- 
nisse tempus putationis, similitudine nimirum desumpta ex cul- 
tura plantarum in quibus necesse est succidi noxia, putari su- 
perflua. Et ad idem pertinet quod consequenter adiungit 1n- 
quiens: Capite nobis vulpes parvulas quae demoliuntur vineas, 
nam vinea nostra floriat (2). Sunt enim vulpes illae pusillae, 
pravae cupiditates instar vulpium per foveas et occulta insidian- 
tes vineis, ubi primum germen ostenderint; quae capi iubentur 
dum adhuc parvae sunt, tunc enim facile perimuntur. 

Vides ergo similitudinem virtutis supernaturalis cum virtute 
acquisita, vides et dissimilitudinem. Similitudo est in. hoc, quod 
utraque supervenit potentiae naturali tanquam perfectio suo per- 
fectibili, ut ei conferat quoddam posse operari. Dissimilitudo est 
in hoc, quod naturalis virtus perficit. ad operationem ordinis 
humani; perficit, inquam, non quoad primum naturale posse 
quod praesupponitur, sed quoad bene et facile posse quod su- 
perapponitur. Virtus vero supernaturalis perficit ad operationem 
ordinis divini, idque dando ipsum connaturale posse simpliciter, 
quemadmodum in hactenus dictis explicatum habes. 

At nunc, quaedam alia sunt dona animae in supernatura- 
lem vitam regeneratae, quae adhuc perficiunt operativas poten- 
tias, et pro tanto ad speciem habituum iterum reducuntur. Non 
tamen formaliter perficiunt eas proprie loquendo, sive ad facilius 
sive ad simpliciter posse operari, et propterea, non ab acquisi- 
tarum modo, verum etiam ab infusarum virtutum habitibus dif- 
ferunt. De quibus nonnulla iam restant indicanda, ut comple- 
atur haec nostra preambula de supernaturalium habituum ra- 


tione et essentia consideratio. 


(1) Cantic. II-ri. 
(2) Cantic. II 15. 

Ill. - De habitibus donorum. - Quisquis cogitabit quid 
sit proprie fiasse ofierari, profecto intelliget nihil aliud hoc esse 
quant habere in semetipso completum operationis principium. 
Illa enim sola operatio in potestate alicuius esse dicitur, quae 
propriae eius facultati adaequate proportionatur. Et ideo, si qui 
habitus darentur, formaliter perficientes in ordine ad ofieraiiones 
quae in nobis esseni sine nobis, quatenus elicitive quidem ab 
ipsis potentiis nostris orirentur, suggestive vero et instinctive 
ab alio superiori agente, id est a Deo movente seu impellente 
animam intrinsecus: tales habitus nequaquam dicendi forent con- 
ferre novum aliquod posse, aut posse praeexistens ad ampliorem 
facilitatem perducere, sed solum disponere potentias ad hoc ut 
bene mobiles exsistant sub impulsione desuper adveniente. Porro 
in ordine naturali habitibus eiusmodi locus non est, quia conge- 
nitum sane homini est, unde sit bene aptus ad recipiendum 1n- 
stinctum Dei qua auctoris naturae. At non ita in ordine super- 
naturalis vitae, propter rationes iam aliqualiter in prooemio in- 
sinuatas, et infra ex professo evolvendas, cum ventum fuerit ad 
specialem de donis Spiritus Sancti tractationem. Quo etiam in 
loco, pro expolitione conceptus istiusmodi habituum  adiicientur 
explicationes ad quas nunc descendere non vacat. Satis erit pro 
nunc animadvertere ipsos esse omnino sui generis, quibus scilicet 
non applicantur adagia alias communiter recepta de habitibus ope- 
ratives, velut est illud: habitibus utimur cum volumus. Sed ab 
ampliori determinatione in hac parte interim abstinendum esse 
censeo, ut statim veniatur ad causas a quibus tam in fieri quam 
in esse, habitus infusarum virtutum pendent. 


Quod virtutum supernaturalium tam productio quam 
augmentum a solo Deo efficienter esse potest, minime 
vero a nostris actibus, etiam supernaturalibus, qui solum 
possunt esse causa dispositiva quantum ad primam in- 
fusionem, vel etiam meritoria quantum ad subsequens 


augmentum. Et quod virtutes istae nullam habent possi- 

bilem causam diminutionis, sed tantum totalis corruptio- 
nis, videlicet mortale peccatum vel directe vel indirecte 


ipsis oppositum atque contrarium. 


|l. - Virtutes supernaturales non posse esse efficienter nisi 
a Deo, universalis et rata omnium theologorum sententia est fl). 
Hinc enim processit ipsum nomen virtutum infusarum, videlicet 
infusarum per se, et non per accidens tantum (2), quo in Ec- 
clesia 1insigniuntur. Hinc etiam ubique recepta earum definitio: 
bona qualitas mentis qua recte vivitur, qua nemo male utitur, 
quam Deus in nobis sine nobis operatur. Caeterum assertio fa- 
cili deductione eruitur ex ipso conceptu seu intrinseca ratione 
virrutum supernaturalium. Dictum est enim, virtutes istas se ha- 


bere ut potentias illius novae naturae participatae (2 Petr. 1-4) 


(1) Nota semel pro semper quod quoties sermo nunc est de causa 
efficiente, semper intelligi solet causa efficiens principalis. Nos vero, 
consequenter ad principia tradita ubi de sacramentis, excludimus quo- 
que respectu virtutum infusarum omnem causam creatam perfective ef- 
ficientem, etiam mere instrumentalem. 

(2) Infusa per se ea virtus dicitur, quae talis quidditatis est ut nul- 
lam aliam praeter infusionem a Deo, habere possit originem. Per ac- 
cidens vero ea quae nata est acquiri ex actibus nostris, de facto tamen 
miraculose quandoque a Deo infunditur praeter ordinem communiter 
inditum rebus. Utramque sic describit S. Thomas in 1-2, Q. 51, a. 4: 
«Duplici ratione aliqui habitus homini a Deo infunduntur. Prima ratio 
«est, quia aliqui habitus sunt quibus homo bene disponitur ad finem 
«excedentem facultatem humanae naturae, qui est ultima et perfecta 
«hominis beatitudo, ut supra dictum est. Et quia habitus oportet esse 
«proportionates ei ad quod homo disponitur secundum ipsos, ideo ne- 
«cesse est quod etiam habitus ad huiusmodi finem disponentes, exce- 
«dant facultatem humanae naturae. Unde tales habitus nunquam pos- 
«sunt homini inesse, nisi ex infusione divina, sicut est de omnibus 
«gratuitis virtutibus. Alia ratio est quia Deus potest producere effectus 
«causarum secundarum absque ipsis causis secundis. Sicut igitur quan- 
«doque ad ostensionem suae virtutis producit sanitatem absque natu- 

rai causa, quae tamen per naturam posset causari, ita etiam quando- 
«que ad ostendendam suam virtutem infundit homini illos etiam habi- 
«tus qui naturali virtute possunt causari, sicut apostolis dedit scien- 
«tiam Scripturarum et omnium linguarum quam homines per studium 
«vel consuetudinem acquirere possunt, licet non ita perfecte». 


PROLEGOMENON (I-II, Qq. 49-61) 


per quam elevatur homo supra esse suae naturae propriae. Unde 
statim sequitur eas in eodem omnino ordine inveniri. Si igitur 
nulla est in anima seminalis inchoatio opere creationis indita 
respectu habitus gratiae sanctificantis, nulla pariter esse potest 
respectu principiorum operativorum quae ipsam consequuntur. 
Sed ad haec principia sicut ad illud prius, datur potentia pas- 
siva mere obedientialis, minime vero naturalis ila  positivaque 
aptitudo, sine qua nullum agens creatum operari potest ad edu- 
ctionem formae (*) ut praedictum est in capitulo praecedenti, 
cum de generatione naturalium virtutum ageretur. Relinquitur 
ergo quod a solo Deo sit et esse possit supernaturalis virtutis 
effectio (2). 

Ad rem S. Thomas de Virt. a. 10, ad 138**: «Quando aliquod 
« passivum natum est consequi diversas perfectiones a diversis 


«agentibus ordinatis, secundum differentiam et ordinem po- 


(1) Nota quod haec dicuntur de forma physica, ad quam requiritur 
vis proprie productiva; tunc enim, quando subiectum est in potentia 
pure obedientiali ad formam, oportet esse eamdem vim ac si de pro- 
ductione alicuius e nihilo sui et subiecti ageretur, id est infinitam. Ve- 
rum non est applicationi locus ad formam  intentionalem, quae cum 
nihil aliud sit quam passiva ordinatio qua quis certa functione vel iure 
vel destinatione investitur, vim requirit non tam productivam quam dela- 
tivam; delativam dico ordinationis ab ordinante in ordinatum. Haec 
igitur forma etiamsi sit de supernaturalibus, utpote habitudinem dicens 
ad gratiam et finem vitae aeternae, et pro tanto nullam in subiecto 
praesupponens exigentiam aut positivam aptitudinem, adhuc tamen per 
creata instrumenta, puta per signa, causari efficienter potest, ut alias 
dictum est in materia de sacramentis. Cave ergo aequivocationem. 

(2) Non valet si dicas: Facultas naturalis, non quidem nude se- 
cundum se accepta, sed ut supernatural! principio elevata, est vere 
causa efficiens actus supernaturalis. Ergo a pari, actus non quidem na- 
turales, sed tamen supernaturales, poterunt esse efficiens causa super- 
naturalium habituum. Hoc, inquam, non valet, quia prorsus neganda 
paritas. Etenim principium supernaturale elevans facultatem facit. eam 
esee in actu primo, et consequenter in potentia etiam passiva proxima, 
ad ulteriorem perfectionem supernaturalis operationis. Ipsa autem ope- 

ratio non ponit in facultate ullam potentiam passivam in ordine ad ha- 
bitum. Unde, si de supernatural! habitu sermo sit, semper remanet po- 
tentia pure obedientialis, quam solus Deus reducit in actum. 

«tentiarum activarum in agentibus est differentia et ordo po- 
(tentiarum passivaruin in passivo, quia potentiae  passivae re- 
«spondet potentia activa Et secundum hoc dicimus quod 
«ın tota creatura est quaedam  obedientialis potentia, prout 
*tota creatura obedit Deo ad suscipiendum in se quidquid 
c Deus voluerit. Sic igitur et. in anima est aliquid in potentia 
cquod natum est reduci in. actum ab agente connaturali, et 
«hoc modo sunt in potentia in ipsa virtutes acquisitae. Alo 
«modo aliquid est in potentia in. anima quod non est natum 
«educi in actum nisi per virtutem divinam, et sic sunt in 
«potentia in anima virtutes infusae». Et hoc est quod nobis 
insinuat Scriptura, ubicumque loquens tum de natura partici- 
pata qua deiformes efficimur, tum de potentiis ei propriis quae 
virtutes audiunt, semper utitur nomine creationis: Si qua 
ergo in Christo nova creatura, inquit Apostolus 2 Cor. V-17, 
vetera transierunt. Et iterum Galat. VI-15: /n Christo enim 
lesu neque circumcisio aliquid valet, neque praeputium, sed 
nova creatura. Et Eph. II-10: Ipsius enim sumus factura, 
creati in Christo lesu in operibus bonis quae praeparavit 
Deus ut in illis ambulemus. Et infra IWV-24, sermo est de 
novo homine qui secumdum Deum creatus est in iustitia et 
sanctitate veritatis. Non quod gratiae et virtutibus proprie 
competat creari, cum non sint formae subsistentes, sed quia 
infusio tum gratiae tum virtutum accedit ad rationem crea- 
tionis, in quantum formae illae non habent causam in subiecto, 
«nec efficientem, nec talem materiam in qua sint hoc modo 
«in potentia, quod per agens naturale educi possint in actum 
«sicut est de alus formis naturalibus » P). 

Nunc autem, cum eaedem illae infusae virtutes, non secus 
ac naturales, natae sint augeri et crescere quamdiu durat sta- 
tus viae, iuxta illud 1 Petr. II-2: Sicut modo geniti infantes 
rationabile sine dolo lac concupiscite ut in eo crescatis in sa- 
lutem, constat quod ratio mox assignata pro absoluta impro- 
portione cuiuslibet causae efficientis creatae respectu primae 


(1) S. Thom, de Pot. Q. 3, a. S ad 3*». 

educationis, eodem prorsus modo valet, eodemque pondere ap- 
plicatur respectu subsequentis augmenti. Et non est simile de 
animali, quod seipsum quidem generare non potest, sed semel 
generatum habet unde per propriam virtutem augeatur. Nam 
augmentum animalis fit per assimilationem | aliquorum quae 
apponuntur ab extrinseco, et ideo per propriam virtutem eca- 
tenus augetur animal, quatenus vim habet assimilativam 
trinseci alimenti. Hic autem nihil tale, ut patet, sed sicut sU- 
biectum erat prius in potentia pure obedientiali ad hoc vt: 
simpliciter actuaretur secundum perfectionem supernaturalis 
virtutis, ita nunc est in potentia pariter pure obedientiali ad 
hoc ut in illusmet perfectionis actum magis magisque redu- 
catur. Bene igitur in definitione virtutis infusae apud theolo- 
gos recepta, absolute ponitur: quam Deus in nobis sine nobis 
operatur, id est, tam in sui initio quam in sui incremento et 
consummatione. Bene etiam S. Thomas de Virt. a. ll : « Vir- 
«tutes intenduntur in quantum subiectum reducitur magis in 
«actum ipsarum per actionem agentis causantis eas. Unde 
c sicut virtutes acquisitae augentur ex actibus per quos cau- 
«santur, ita virtutes infusae augentur per actionem Dei a 
« quo causantur ». 

Il. - Verumtamen, etsi excludantur actus nostri a ratione 
causae efficientis in generatione et augmento virtutum super- 
naturalium, non ideo omnis causalitattis modus ab eis remo- 
vetur (). De ns enim actibus loquor qui supernaturales sunt, 
utpote facti ex gratia vel operante vel coopérante. Sed hic 
distinctione opus est, quia bona opera hominis aliter se habent 
ad virtutes infusas quantum ad primum fieri earum, aliter. vero 
quantum ad augmentum, quando virtutes istae iam sunt in 
facto esse. 


Nam quantum ad primum fieri, causant tantum materiali- 


ti) « Virtus infusa causatur in nobis a Deo sine nobis agentibus, non 
«tamen sine nobis consentientibus, et sic est inteiligendum quod dicitur : 
« Quam Deus in nobis sine nobis operatur. Quae vero per nos aguntur, 
«Deus in nobis causát, non sine nobis agentibus; ipse enim operatur 
«in omni voluntate et natura». S. Thom. 1-2, Q. 55, a. 4 ad 6um. 

ler, id est per modum dispositionis qua subiectum praeparatur 
ad susceptionem formae. Praeparatur quidem duobus modis: 
vel per actum qui solum retrahat affectum voluntatis ab eo 
quod contrarium est virtutibus, et sic consideratur dispositio 
removens prohibens: vel per actum qui iam sit in proximo 
limine virtutum, utpote attingens obiectum virtutis principalis 
quae caeterarum omnium est forma, et sic consideratur dispo- 
siio (ex opere operantis) appellans atque exigens infusionem 
earum. Utroque tamen modo non est plus quam  causalitas 
causae materialis: At vero, quantum ad incrementum, chari- 
tate iam habita, actus nostri causant etiam meritorie, hoc est, 
ut quibus titulo mercedis debetur augmentum a Deo. « Scien- 
«dum est quod bona opera hominis aliter se habent. ad quan- 
«titatem. charitatis, quantum ad primum fieri charitatis, et aliter 
«quando charitas est iam in perfecto esse. Nam opera homi- 
«nis ante charitatem comparantur ad ipsam et ad qnantita- 
«tem eius, non per modum meriti, cum charitas sit merendi 
«principium, sed solum per modum materialis dispositionis. 
«Sed charitate iam habita, ipsa per sua opera meretur augeri, 
«ut aucta mereatur et perfici, sicut Augustinus dicit Tractatu 5 
«in loannem ». 

Quae omnia in materia de gratia proprium locum habent, 
quoniam eadem est ad infusionem et augmentum virtutum  ha- 
bitudo nostrorum actuum, quae est ad infusionem et augmen- 
tum ipsius gratiae. Et ibi quoque examinatur celebris quaestio, 
an per singulos actus, quantumvis remissos, augeantur virtu- 
tes, an tantum per actus intensitati habitus — proportionatos. 
Proinde ab hac controversia abstrahendum nunc censeo, et 
solum obiter noto quod iuxta veteres, augmentum virtutum 
infusarum, pro quanto dependet a merito seu opere operantis, 
proportionaliter imitatur augmentum acquisitarum, et viam re- 
quitur parallelam. Sentiunt enim quod praescindendo ab opere 
operato in sacramentis, idem requiritur ex parte hominis, ac 
si augmentum ab exercitio operum efficienter dependeret : 
quatenus scilicet, sicut actus remissus non est sufficiens causa 
incrementi habitus in acquisitis, ita nec in  infusis utpote 

utrobique effectui improportionatus, ilic quidem in ratione 
causae efficientis, hic vero in ratione dispositionis. Et non 
obstat quod in habente gratiam actus etiam remissus sit me- 
ritorius, quia meritum nunquam est de aliqua re nisi sub con- 
ditione dispositionis ad eius consecutionem  requisitae. Sed de 
hoc alias. 

III. - Quidquid igitur sit de controversia quae in quae- 
stione de merito discutienda relinquitur, id saltem in confesso 
est apud omnes, et pro certo ac rato haberi debet, videlicet : 
Virtutes infusas in hoc maxime ab acquisitis differre, quod 
non possunt habere causam diminutionis, sed tantum totalis 
corruptionis. Itemque in hoc, quod ipsius totalis corruptionis 
unica causa est omne et solum mortale peccatum ipsis qua- 
cumque ratione oppositum. Et utrumque discrimen sequitur 
ex praemissis. 

sane vero, ut ab eo quod secundo loco positum est exor- 
diar, corruptio virtutum naturalium dupliciter noscitur con- 
üngere: vel per frequentationem actuum virtuti oppositorum, 
vel etiam per solam cessationem ab actibus. Aliter autem se 
res habet in infusis. In primis removetur modus qui est per 
cessationem ab actibus, nam ideo hic modus locum obtinet in 
naturalibus, quia virtus naturalis tam in fieri quam in esse, ab 
actibus humanis pendet tanquam a sua causa efficiente ; unde 
cessantibus his actibus, virtus acquisita tandem aliquando totaliter 
corrumpitur. Sed hoc in infusis non verificatur, quia infusae vir- 
tutes nonnisi a Deo efficienter causantur; unde etiam cessante 
actu, non sequitur corruptio formaliter ratione cessationis (1). 
Praeterea, removetur quoque modus qui est per frequentationem 
actuum virtuti oppositorum, nam ideo frequentatio actuum assi- 
enatur ut causa corruptionis naturalium virtutum, quia ad eam 
non sufficit unus solus contrarius actus, loquendo de corruptione 


(1) Dico formaliter ratione cessationis, quia si peccatum adsit in ipsa 
cessatione, sicut cum aliquis voluntarie omittit actum quando ad ponen- 
dum eum obligatur, sequitur quidem corruptio infusae virtutis, id tamen 
ratione peccati, non ratione cessationis in quantum huiusmodi. 

totali et perfecta, sed requiruntur actus multoties repetiti ad 
generationem habitus vitiosi per quem virtuosus  praecedenter 
acquisitus pellitur. At vero virtus supernaturalis, sicut non 
pendet ab actibus nostris tanquam ab efficientibus principiis 
quoad suum fieri, ità nec quoad suum destrui. Relinquitur ergo 
ut destructionis causa illa sola sit quae meretur subtractio- 
nem virtutis infusae a Deo, ponendo in homine dispositionem 
moralem eidem virtuti repugnantem et cum ea incompossibilem. 
Causa autem huiusmodi, non est nisi flexio liberi arbitrii ad 
malum per mortale peccatum bono virtutis oppositum. Unde 
statim videre est quod etsi virtus infusa neque easdem neque 
tot habeat corruptionis causas, quas et quot habet acquisita, 
nihilominus causa quam habet magis efficax est in destruendo. 
Quippe per unum solum actum destruitur, et ratio discriminis 
semper est repetenda ex diverso genere influxus multoties 
hactenus declarato. 

Nunc vero, inter unum et aliud virtutis genus consideranda 
etiam est alia differentia adhuc magis conspicua, quae tota ver- 
satur circa diminutionem. Nam, ut praedictum est, virtutes acqui- 
sitae non solum corrumpuntur, verum etiam diminuuntur; imo 
non possunt totaliter corrumpi, quin per prius diminuantur. At 
virtus infusa nullam omnino novit diminutionis causam. Et certe, 
ut ratiocinatur S. Thomas, 2-2, Q. 24, a. 10, diminutio virtutis 
infusae oriretur vel a Deo, vel ab aliquo peccato. Atqui a Deo 
non causatur aliquis defectus in nobis nisi per modum poenae, 
et poena soli peccato debetur. Ergo si virtus infusa diminuere- 
tur, ratio diminutionis eius esset peccatum, et quidem peccatum 
veniale, nam de mortali constat quod non minuit, sed absolute 
aufert 1nfusam virtutem cui opponitur. Porro duobus modis in- 
telligi posset peccatum veniale esse praefatae diminutionis cau- 
sam: vel quia induceret dispositionem moralem repugnantem 
gradui intensive quem prius habebat virtus infusa, vel certe quia 


aliquo ipsius virtutis detrimento puniri mereretur. Sed neutrum 


dici potest. 
Etenim primo, peccatum veniale non inducit dispositionem 


moralem repugnantem cuilibet assignabili gradui virtutis infusae. 

Nam id quod non est contra, sed tantum praeter substantiale 
ac primarium bonum virtutis, nullo pacto contrariatur habituali 
ad ipsum inhaesioni in quocumque  intensitatis gradu conside- 
ratae. Atqui haec est praecise propria peccati venialis ratio, ut 
non contra principale virtutis bonum exsistat, sed sit solum 
praeter ipsum. Id patet in primis de omnibus venialibus semi- 
deliberatis, quae cum imperfecte voluntaria sint, nunquam  po- 
nunt habitudinem voluntatis sese a bono virtutis avertentis, et 
hoc est esse non contra, sed praeter. Patet etiam de venialibus 
perfecte deliberatis, quia huiusmodi venialia pro obiecto habent 
illa quae non primaria virtutis intentione prohibentur, sed tan- 
tum secundaria et accidentali. Item quia semper  compossibilia 
sunt cum tali animi dispositione qua, si sciret homo ea esse 
virtutis destructiva, eligeret potius ab.eis abstinere. Illaesus ergo 
per omnia remanet ordo voluntatis ad substantiale virtutis bo- 
num, et ideo non inducitur moralis dispositio detrahens de ha- 
bitu quo ad illudmet homo ordinatur. 

Quidquid autem negatur de peccato veniali in ratione cau- 
sae formaliter disponentis, negari etiam debet de eo in ratione 
causae meritoriae. Cum enim aliquis delinquit. in minori, non 
meretur detrimentum pati in maiori, nec Deus sese plus avertit 
ab homine, quam homo se avertat ab ipso. Unde qui inordinate 
se habet in iis quae illaesum relinquunt habitualem ordinem in 
finem, non meretur detrimentum pati in iis per quae habitualiter 
ordinatur ad eumdem finem. Minime igitur sequi potest ex ve- 
niali peccato supernaturalium virtutum diminutio, ac per hoc, 
possibilitas diminutionis quae totalem corruptionem  antecedat, 
absolute ab ei removetur. 

Obiicies tamen primo: Omne peccatum quod contrariatur 
virtuti infusae, corrumpit ipsam. Sed sunt quaedam venialia pec- 
cata, non tantum praeter, verum etiam contra aliquas speciales 
virtutes, sicut patet de mendacio quod semper opponitur virtuti 
voracitatis quantum ad primam intentionem eius. Ergo non per 


solum mortale peccatum, sed etiam per veniale corrumpitur 
quandoque virtus infusa. 


Respondeo negando minorem. Ad rationem additam dico 

quod virtus veracitatis, vel nominat tantum specialem quemdam 
respectum in generali virtute iustitiae quae est secunda inter 
cardinales, vel dicit habitum peculiarem re et actu distinctum 
ab omni alio. Quocumque autem modo intelligatur, omnino di- 
cendum quod solum mendacium perniciosum est contra prima- 
ram intentionem eius, et est peccatum non veniale, sed mortale 
ex genere suo. Mendacium vero iocosum vel officiosum cui soli 
applicari posset proposita difficultas, nequaquam est contra sub- 
stantiale bonum veracitatis in ratione virtutis. Et universim lo- 
quendo, nulla est virtus, nullum praeceptum in moralibus, quod 
non primario respiciat id sine quo recte servato ordo moralitatis 
quoad ipsam suam substantiam consistere nequit. Vide S. Tho- 
mam, 2-2, Q. no, praesertim art. 4. 

Dices secundo: Peccatum veniale plene deliberatum, etsi 
non sit contra substantiam virtutis, est tamen contra accidentalia 
eius. Ergo meretur puniri per detrimentum virtutis infusae, 
etsi non in substantia, at certe in accidentalibus. Et hoc est puniri 
Per diminutionem, cum qua adhuc siibstantia virtutis remanet salva. 

Respondeo: Dist. antec. Weniale peccatum plene delibera- 
tum est contra accidentalia virtutis, hoc est, contra accessorium 
et veluti completivum bonum eius, conc. antec. Hoc est contra 
accidentalem perfectionem firmitatis qua virtus inhaeret suo pri- 
mario et principali bono, nego antec. Et contradistinguo con- 
sequentiam. Mereretur puniri per infusae virtutis diminutionem, 
sı diminutio esse posset secundum solam extensionem virtutis 
ad bonum secundarium cui veniale opponitur, conc. conseq. Si 
ut revera est, diminutio afficeret ipsam habitudinem virtutis ad 
bonum principale et primarium, neg. conseq. - Vides ergo quo- 
modo argumentum laborat in aequivoco. Ludit enim super ac- 
cidentalia virtutis, accipiens primo accidentalia pro ordine virtutis 
ad sua accessoria, et concludens ad detrimentum in accidentalibus 
quae iam aequivoce sumuntur pro gradu intensivo virtutis ad 
suum principale. 

Dices tertio: Quisquis peccat venialiter, minus diligitur a 
Deo. Sed qui minus a Deo diligitur, patitur charitatis detri- 
mentum, cum dilectio Dei sit causa diffusionis charitatis in cor- 

dibus nostris. Ergo peccatum veniale minuit charitatem, et ex' 
consequenti alias virtutes infusas cum ea connexas. 

Respondeo: Dist. mai. Minus diligitur a Deo, id est, dil- 
gitur actu minus intenso ex parte Dei, neg. mai. cum Ssuppo- 
sito eius. Id est, diligitur actu. qui terminetur ad minus bonum 
causatum in homine, subdist. Per eam boni subtractionem quam 
meretur veniale cone. Per subtractionem ampliorem, neg. Et 
quia diminutio virtutis infusae revera est ultra venialis peccati 
meritum, nulla est consequentia argumenti. 

Dices quarto: Constans est et recefia apud omnes doctrina 
Sanctorum, quod frequentia venialium in qua proprie consistit 
tepiditas vitae, paulatim inducit in amissionem charitatis et 
aliarum supernaturalium virtutum. Sed causa paulatim inducens 
in amissionem virtutis, sensim sine sensu minuit eam. Ergo 
iterum, per veniale peccatum virtutes diminuuntur. 

Respondeo: Dist. mai. Doctrina est Sanctorum, quod ve- 
nialia inducunt directe in amissionem infusarum virtutum, quasi 
aliquid de eis semper magis magisque detrahentia, neg. mai. 
Indirecte, quatenus hominem reddunt proclivem ad peccatum 
mortale, quod tandem admissum causa est totalis corruptionis 
earumdem, conc. mai. Et eodem modo distinguenda minor, quae 
verificaretur de causa directa, minime vero de indirecta. Non 
ergo sequitur quod veniale peccatum diminuit infusam virtutem, 
quamquam dici debeat esse omnino in nocumentum eius, idque 
propter duas rationes. Primo quia venialia deliberata frequenter 
commissa diminuunt vel impediunt habitus acquisitos qui  de- 
serviunt exercitio supernaturalium virtutum, ut mox dicetur, 
eique facilitatem conferunt ac promptitudinem. Secundo quia 
initiant habitus oppositos quibus disponitur homo ad mortale. 
Et eadem fere ratio est de cessatione ab operibus de qua S. 
Thomas in Ium D. 17, Q. 2, a, 5: «Ex cessatione actus non 
« potest remitti charitas secundum id quod in se est. Sed verum 
«est quod per actus frequentes disponuntur omnes vires animae, 
«et membra corporis rediguntur in obsequium charitatis in quo 
« consistit fervor, ut dictum est, et ideo ex otio tepescit cha- 
«ritas». Consequenter etiam impeditur augmentum, deperdi- 

tur facilitas operandi, et fit quaedam praeparatio ad virtutis 
amissionem. 

Sed ad haec recte intelligenda, oportet iam ex professo 
inquirere quaenam sit potissima causa a qua de lege ordinaria 
pendet in infusis virtutibus exercitii facilitas et promptitudo. Pro 


quo sit tertia huius capituli declaranda assertio. 


Quod per frequentationem actuum virtutis infusae ge- 
neratur habitus quo facilitas exercitii eorumdem acquiri- 
tur. Et quod huic habitui, ad augmentum vel diminutio- 
nem sive corruptionem quod attinet, applicanda sunt 
omnia principia quae generatim de habitibus acquisitis 


valent. 


Haec assertio quae sat multos inter recentiores theologos 
habet adversarios, probatur in primis constanti et universali 
experientia. Videmus enim sanctos semper profecisse in facili- 
tate exercendi opera virtutum tam theologalium quam moralium, 
per ipsorum operum frequentationem et virilem exercitationem. 
Videmus praeterea, (quod maxime notandum est), eos semper 
habuisse specialem exercitii facilitatem in. ea speciali virtute in 
qua special quoque modo sese exercebant. Atqui huius facti, 
quod vim obtinet legis cuiusdam uniformis et nunquam defi- 
cientis, nulla est sufficiens explicatio, nisi dicatur generari per 
frequentationem actuum virtutis infusae habitum acquisitum, quo 
naturalis potentia eidem infusae virtuti melius subiicitur, et sem- 
per magis magisque disciplinatur ad prompte operandum secun- 
dum ipsam. 

Et re quidem vera, praedicta exercitii facilitas dicenda est 
provenire, vel ex hoc quod per meritum operum virtus infusa 
secundum se augetur et crescit, vel ex hoc quod per efficien- 
tiam eorumdem aliquid in potentiis fit, quo vel removentur im- 
pedimenta, puta contrariae inclinationes, inordinatae passiones, 
aliaque eiusmodi, vel positiva etiam  superadditur proclivitas et 

propensio. Puto non dari medium, nec absolute nec secundum 
opinionem adversariorum. Nam si quis recurreret ad actuaba 
Dei auxilia, manifeste non satisfaceret, cum constet facilitatem 
de lege ordinaria et constanti ex assuetudine operum resultan- 
tem, esse aliquid homini intrinsecum, eius potentis inhaerens, 
et cum ipsa assuetudine ex natura rei connexum. 

Nunc autem in causis sub disiunctione assignatis prior debet 
certissime excludi, imo in omnium sententia de facto excluditur: 
tum quia iuxta omnes infusa virtus non dat ex sese exercitii fa- 
cilitatem, tum praesertim quia crescente ex merito operum una 
virtute infusa, crescunt eodem modo caeterae omnes, ut postea 
dicetur. Et ideo, si exercitii facilitas dependeret a virtute aug- 
mentata secundum se, oporteret ut repetitis actibus | meritoriis 
unius virtutis, esset aequale augmentum facilitatis in exercitio cae- 
terarum omnium, quod tamen constat esse falsum. - Restat ergo 
ut explicatio facti repetatur a frequentatione actuum, non quidem 
prout habentium vim meritoriam ad ipsius infusae virtutis aug- 
mentum, sed vim efficientem. Efficientem autem dico, vel ad de- 
structionem contrariarum inclinationum, vel ad generationem po- 
sitivi habitus in. potentia operativa, vel denique ad utrumque 
horum simul. Quo semel posito iam nunc considera quod vis 
efficiens actuum virtutis nusquam se extendit ad destructio- 
nem inclinationis vitiosae contrariae, nisi per hoc ipsum quod 
inducit positivam proclivitatem ad id quod est consentaneum 
virtuti ; pro quanto scilicet, per actus humanos fit quaedam 
inclinatio ad actus similes, et inclinatio ad unum genus mi- 
nuit vel destruit inclinationem in. oppositum, ut sensus com- 
munis dictat, et saepe etiam docet S. Thomas. Unde materia- 
liter loquendo, idem est si dicas quod repetitio actuum virtutis 
infusae destruit impedimenta ad virtutis exercitium, aut si dicas 
quod generat habitum conferentem positivam inclinationem pro- 
pensivam in illud. Primum enim facere nequit nisi mediante 
secundo, et valde inconsequenter loqui videntur adversarii, dum 
primum adstruunt et alterum negant. Quippe, satis evidenter 
apparet quod efficacia assuetudinis operum valet directe ad 
sigillandam potentiam quadam  connaturalitate ad actus elus- 

Jem tendentiae, et ex consequenti tantum, ad destruendam 


vel imminuendam  propensionem oppositam. Sicut enim sigil- 
lum non operatur directe ad destructionem figurae quae erat 


prius in cera, sed suam imprimendo destruit aliam, ita plane 


per inductionem unius positivae inclinationis proportionaliter 


destruitur vel minuitur contraria. Unde Gregorius dicit: « Nam 


«sicut. arte medicinae calida frigidis, frigida calidis curantur, 


«ita Dominus noster cuntraria opposuit medicamenta peccatis 
«ut lubricis continentiam, tenacibus largitatem, iracundis man- 
suetudinem, elatis praeciperet humilitatem». Dum ergo admit- 
tunt adversari, destrui exercitio virtutis infusae ea quae sunt 
ei contraria, velint nolint, implicite concedunt conclusionem 
nostram, videlicet: generari habitum quo facilitas exercitii eius- 
dem virtutis positive acquiritur. 

Et confirmatur primo argumentum ex absurdis quae alias 


sequerentur. Sequeretur enim fore in detrimentum hominis si 


semper secundum  infusas virtutes opera virtutum exerceret. 
Probatur consequentia, quia nunquam acquirere posset id quod 
per se pendet ab assuetudine ; promptitudinem dico et delecta- 
bilitatem in operando bonum, in qua potissimum consistit pa- 
catissimus ille iustitiae fructus ab Apostolo commendatus quando 
at, Heb. XII-ii : Omnis autem disciplina, in praesenti quidem 
videtur non esse gaudii, sed moeroris; postea autem fructum 


pacatissimum  exercitatis per eam reddet iustitiae. Numquam 


perveniret ad septimam beatitudinem in evangelio promissam, et 
quidem pro praesenti etiam vita secundum inchoationem quamdam. 
De qua Augustinus l|. 1i. de Serm. Doni, in monte, c. 2; 


« Pacifici in. semetipsis sunt, qui omnes animi sui motus compo- 


«nentes et subiicientes rationi id est menti et spiritui, carna- 


«lesque concupiscentias habentes edomitas, fiunt regnum Dei. In 


ità sunt ordinata omnia, ut id quod est in homine prae- 


« quo 
non reluctantibus 


« cipuum et excellens, hoc imperet, caeteris 
* quae sunt nobis bestiisque communia, atque id ipsum quod 
«excellit in homine id est mens et ratio, subiiciatur potiori quod 
«est ipsa Veritas, unigenitus Filius Dei... Et haec est pax quae 
«datur in terra hominibus bonae voluntatis, haec vita consum- 

« mati perfectique sapientis ». Dicendum quoque esset, Paulum 
intendisse exercitium naturalium virtutum, et non infusarum, 
cum volebat Timotheum exercere seipsum ad pietatem, ut sci- 
licet consequeretur in spiritu id quod in corpore per corporalem 
exercitationem obtineri solet, r Tim. IV, 7-8- Sequeretur deni- 
que non de sensibus quos gratia confert, sed de iis quos natura 
formavit locutum fuisse eumdem Apostolum, Heb. V-14, cum 
ait: Perfectorum autem est solidus cibus, eorum qui pro consue- 
tudine exercitatos habent sensus ad discretionem boni et mali. 

Confirmatur secundo, quia unica ratio adversariorum  fun- 
datur in praeiudicata opinione circa formale opiectum | actuum 
supernaturalium. Sic enim ratiocinantur: Habitus qui genera- 
retur per exercitium actuum virtutis infusae esset vel naturalis 
vel supernaturalis. Atqui supernaturalis esse non potest, prae- 
sertim quia ad habitum supernaturalem non est in anima nisi 
potentia obedientialis, quae in actum reduci non potest per 
ullam causam creatam; quod nos quoque iuxta praecedenter 
dicta, ultro concedimus. Sed nec naturalis, quia habitus pro- 
ductus per actus virtutis infusae deberet inclinare ad actus 
eiusdem tendentiae cum iis a quibus genitus est. Hoc autem, 
aiunt, est impossibile, quia actus supernaturales specie diffe- 
runt a naturalibus, et quidem ex formali obiecto, ita ut ad 
formale obiectum infusae virtutis nullo prorsus pacto esse possit 
actus, et consequenter etiam, habitus naturalis. 

At contra hoc est, quod non oportet obscurare clara per 
obscura, sed magis illustrare obscura per clara. Nunc autem 
quid clarius quam quod ex frequentatione actuum virtutis 1n- 
fusae eadem omnino acquiritur exercitii facilitas, quae | acquiri 
solet ex qualibet repetitione actuum humanorum ? Quid vero 
obscurius quam quod, exempli gratia, formale obiectum fidei 
qua Christianus ut talis credit. Deo, est specie diversum ab 
obiecto formali fidei quae ex solis naturae viribus, revelatione 
sufficienter proposita, eidem summo Deo propter summam eius 
auctoritatem posset adhiberi? Si ergo stante supradicta opinione 
circa formale obiectum actuum  supernaturalium, non potest 
amplius explicari generatio habitus acquisiti per exercitium 

virtutis infusae, non recte propter doctrinam de obiecto formali 
negaretur veritas generationis habitus, sed potius ex inverso, 
propter veritatem generationis habitus quam indubitata expe- 
rentia demonstrare videtur, recte relinqueretur opinio de obiecto 
formali. 

Caeterum, haec ipsa adversariorum sententia circa obiectum 
actuum supernaturalium specialibus argumentis excludetur in 
capitulo sequenti, ubi ostendetur quomodo in actibus infusarum 
virtutum distingui debet substantia actus et modus supernatura- 
litatis. Item quomodo actus quoad substantiam habet eamdem 
prorsus rationem tendentiae in obiectum ac si esset naturalis, 
id est ex solis naturae viribus elicitus, Atque hinc sumetur 
optima explicatio praesentis doctrinae, quia si per repetitos 
actus supernaturales potentia naturalis exercetur in eadem 
omnino linea ac exerceretur per naturales, necesse sane est ut 
iuxta principia certissima superius declarata cap. lI, eadem 
quoque propensiva inclinatione sigilletur ad facile et prompte 
exsequenda opera virtutum. Et hoc sensu dicit Molina, Concord. 
Disp. 38, paulo ante medium : « Supernaturales habitus fidei, 
«spei, et charitatis a solo Deo infunduntur, neque attinguntur 
« efficienter ab actibus fidei, spei et charitatis supernaturalibus, 
«etiam quoad ipsorum augmentum. Quia tamen actus illi 
«eminenter continent naturales actus fidei, spei, et charitatis (7), 


(1) Cum dicuntur ibi actus naturales eminenter contineri in super- 
naturalibus, sciendum est quod ly eminenter duobus modis posset intel- 
ligi. - Primo, eo sensu quo perfectiones creaturarum dicuntur eminenter 
contineri in Deo, ita scilicet ut nunquam contineantur in ipso secundum 
nioduin univocum quo sunt in creaturis, sed semper secundum analogiam, 
et per modum undequaque transcendentem. Et sic accipiendo ly emi- 
henter, certe non sufficeret eminentialis continentia actuum naturalium 
in supernaturalibus, ad hoc ut per repetitos actus supernaturales ge- 
neraretur habitus naturalis. Et ratio est quia actus non generant nisi 
habitus eiusdem formaliter tendentiae in obiectum. - Sed nunc ly emi- 
nenter, aliter est accipiendum, videlicet eo ferme modo quo perfectio 
animalitatis dici posset contineri eminenter in homine, quia in homine 
elevatur ad superiorem conditionem, tametsi salvetur univoce formalis 
ratio eius. Quippe, actus supernaturalis habet univoce eumdem tenden- 

«eo quod ad ipsorum productionem concurrunt causae omnes 
« quae producerent actus illos naturales, nisi a Deo per suum 
&supernaturalem influxum eveherentur ut producerent eos su- 
« pernaturales : inde evenit quod producant naturales habitus 
«fidei, spei, et charitatis, qui remanent in eo qui per lethale 
« peccatum amittit charitatem. supernaturalem, atque etiam in 
«eo qui per infidelitatis peccatum. amittit. fidem ». 

Et nota ultima verba in quibus continetur posterior pars 
assertionis nostrae, nimirum : principia omnia quae generarim 
de corruptione vel diminutione habituum | acquisitorum valent, 
his etiam habitibus applicari. Et sane habitus isti, ut dictum 
est, causam habuerunt iteratos virtutum | infusarum actus, qui 
impressionem sui in facultate reliquerunt, secundum quod com- 
munem habebant cum naturalibus modum tendendi in obiecta. 
Minime ergo per unum solum actum contrarium poterunt destrui. 
Unde si contingat virtutes supernaturales amitti per mortale 
peccatum, adhuc eos perseverare necesse est, usquedum per 
oppositam assuetudinem penitus obliterentur. Perseverant autem 
conferentes facilitatem non modo ad actus naturales, sed et ad 
supernaturales supposito auxilio actualis gratiae, circa eadem 
obiecta circa quae erant virtutes amissae. Atque hinc explicatur 
quomodo iustus, si ex fragilitate in. mortale peccatum inciderit, 
sicut Petrus eiurans Christum vel David in adulterium lapsus, 
adhuc habeat non obstante amissione infusarum virtutum, |. quo 
multo facilius a peccato resurgat: facilius resurgit, de facili ad 
pristina relevatur, ait S. Thomas, 2a 2ae, Q. 187, a. 10. Ad 
resipiscentiam enim adjuvant eum cum Dei gratia, remanentes 
habitus praecedenter acquisiti in exercitio infusorum. - Restat 
nunc ut fundamentis opinionis adversae respondeatur. 


tiae modum quem habuisset actus naturalis possibilis circa idem  obiec- 
tum, quamvis sit ontologice elevatus ad altiorem et superiorum ordinem, 
utpote elicitus per vires novae ilius naturae quae est gratia sancti- 
ficans. Et hic est sensus vocis eminenter in praesenti, quem verum 


et legitimum esse, disquisitio de specifica distinctione habituum infra 
demonstrabit. 

Opponitur primo auctoritas S. Thomae. Aii enim in 

die “i t: < Actus qui producuntur ex habitu 
«infuso non causant aliquem habitum, sed confirmant habitum 
t praeexistentem, sicut medicinalia adhibita homini sano fer na- 
nturani, non causant aliquam sanitatem, sed sanitatem prius 
« habitam  corroborant. 

Respondeo, praemissa duplici observatione. Prima observa- 
tio est quod doctrina articuli non est specialiter de  habitibus 
infusis per se, sed communiter de habitibus infusis tam per 
se quam per accidens. « Duplici ratione, inquit in corpore, ha- 
« bitus homini a Deo infunduntur. Prima, quia aliqui habitus 
«sunt quibus homo bene disponitur ad finem excedentem facul- 

tatem naturae humanae. (Haec quoad infusos per se). Alia 
«ratio est quia Deus potest producere effectus causarum secun- 
.darum absque ipsis causis secundis. (Haec quoad infusos 
iper accidens) » - Secunda observatio est quod difficultas 
soluta in responsione ad 3m, tota procedit ex hoc quod impos- 
sibile sit ut in eodem subiecto sint duo habitus eiusdem speciei, 
solo numero distincti. Sic enim habet obiectio: « Praeterea, si 
«aliquis habitus a Deo. infunditur, per illum habitum homo 
«potest multos actus producere. Sed ex ills actibus causatur 
«similis habitus. Sequitur ergo, duos habitus eiusdem speciei 
«esse in eodem, unum acquisitum et alterum | infusum, quod 
« videtur impossibile ; non enim duae formae eiusdem speciei 
« possunt esse in eodem subiecto. Non ergo habitus aliquis 
«infunditur homini a Deo». 

His igitur nunc praesuppositis, facile patet sensus respon- 
sionis, in qua id unum intendit Angelicus, nimirum non sequi 
ex veritate infusionis habituum, quod duae formae eiusdem 
speciei eidem subiecto possint inesse simul. Et ideo, si sermo 
sit de habitu infuso per accidens, absolute intelligendum est 
quod per actus eius non causatur aliquis alius habitus, quia 
infusus per accidens omnino eiusdem speciei est cum acquisito. 
Est enim in se naturalis, et valet ad omnia ad quae acquisitus 
valet, et solum differt per hoc quod miraculosam habet a Deo 
originem. Tunc ergo exercitium habitus infusi non producit 

habitum alium, sed praeexsistentem confirmat, sicut etiam exer- 
citum temperantiae iam acquisitae non aliam inducit tempe- 
rantiam. sed eam ipsam quae prius erat auget. Si autem sermo 
sit de habitu infuso per se, intelligendum est quod per actus 
eius non causatur alius habitus eiusdem rationis, sicut ferebat 
obiectio. Minime vero excluditur causalitas habitus — acquisiti, 
qui etsi habeat similem tendendam in obiectum, non tamen 
eiusdem rationis est cum infuso, neque idem formaliter praestat. 
Quare auctoritas ista non est ad rem. 

Nec meliorem conclusionem erueres ex Quaest, disp, de 
Virtutibus, a. 10 ad 19"*, ubi solvit Angelicus sequens argu- 
mentum : «S1 aliquae virtutes sunt infusae, oportet quod eorum 
« actus sint efficaciores quam actus hominis non habentis vir- 
«tutes. Sed ex huiusmodi actibus causatur aliquis habitus 
« virtutis in nobis. Ergo et ex actibus virtutum | infusarum, si 
«aliquae sunt tales. Sed quales sunt habitus, tales actus red- 
«dunt et quales sunt actus, tales habitus causant. Habitus 
< isritur causati ex actibus virtutum | infusarum sunt eiusdem 
« speciei cum virtutibus infusis. Sequitur igitur quod duae for- 
« mae eiusdem speciei sint simul in. eodem subiecto. Hoc autem 
: est impossibile. Ergo impossibile videtur quod sint in nobis 
«aliquae virtutes infusae». Et solutio est: cAd I9um dicendum 
«quod actus virtutis infusae non causant aliquem habitum, sed 
« per eos augetur habitus praeexsistens, quia nec ex actibus vir- 
c tutis acquisitae aliquis habitus generatur. Alias habitus mul- 
« tiplicarentur in infinitum >. Hoc est: Sicut ex actibus virtutis 
acquisitae non generatur alius habitus acquisitus, ita nec ex 
actibus infusae alius habitus eiusdem ordinis et quidditatis. Et 
sicut exercitio operum efficienter augetur eadem numero virtus 
acquisita quae prius erat, ita prorsus augmentatur eadem  nu- 
mero virtus infusa, etsi non efficienter, at certe meritorie. Hic 
est obvius responsionis sensus, nec ulla fuit ratio aliquid. dicendi 
de habitu de quo nunc nos loquimur. Erat enim extra lineam 
considerationis in medio positae, ut clare etiam ostendunt ultima 
verba: « Alias multiplicarentur habitus in infinitum ». 

Nihil ergo ex locis quos adversari pro se adducunt, legi- 

time concluditur. Nunc autem positive contra eos est, tum locus 


supra allatus ex IV Sent. D. 14, Q. 2, a. 2 ad 5um, tum pa- 


ralllla responsio de Virt. a. 10 ad 15"**: « Dicendum quod quia 


«a principio virtus infusa non semper ita tollit sensum passionum 
«sicut virtus acquisita, propter hoc a principio non ita delecta- 
biliter operatur >. Quid est enim quod S. Doctor dicit virtu- 
tem infusam a principio non ita delectabiliter operari, nisi quia 
supponit et pro indubitato habet quod in sui progressu delectabili- 
tatem in operando consequitur? Et quomodo hanc delectabilitatem 
seu exercitii facilitatem consequeretur, nisi ratione habitus exer- 
citio acquisiti, disponentis potentiam in qua est infusa virtus, et 
perficientis eam ad prompte operandum secundum virtutem? Nec 
puto reperiri posse apud veteres theologos ullum vestigium du- 
bitationis in. contrarium. Imo, quia res videbatur ipsa obvia 
experientia constare, numquam inter eos de ea re est disputa- 
tum, quamquam eorum mens satis perspicua sit ex liis quae 
obiter dicunt, aliud. agentes. Est autem apud S. Thomam alius 
egregius locus de Verit. Q. 17, a. 1 ad 4dum, qui tamen op- 
portunius afferetur infra, in responsione ad difficultatem tertiam. 
Obiicitur secundo: Habitus ille acquisitus esset naturalis, 
ut iam concessum est. Sed nihil naturale iuvat in ordine ad fi- 
nem vitae aeternae quae omnem naturae proportionem excedit. 
Ergo perperam saltem diceretur, habitum hunc iuvare virtutes 
infusas, tamquam exercitii facilitatem eis afferentes. 
Respondeo: Dist. min. Nihil naturale iuvat ad finem vitae 


aeternae, per se et ratione sui, conc. Etiam ut elevatum per 


donum gratiae, neg. - Dictum est enim supra, quod proximum 
principium actus meritorii non est sola virtus infusa: sed po- 
tentia naturalis prout per infusam virtutem elevata. Sicut ergo 
virtus infusa in sui initio elevat potentiam naturalem nondum 


habituatam ex assuetudine operum, ita post repetitum exerci- 
tum elevat potentiam assuefactam, et disciplinatam, et prompti- 
tudine auctam ad movendum se modo consentaneo virtuti. Et 
sicut potentia naturalis nihil omnino potest ad actum salutarem 
in sensu diviso habitus infusi, in sensu autem composito influit 
ad ipsam actus substantiam, ita prorsus acquisitus ille de quo 

nunc loquimur habitus, nisi quod non induit ad substantiam, 
sed ad facilitatem. 

Hic ergo obiter notabis, cavendum omnino esse ab eo 
divortio quod inter naturam et gratiam nonnulli ponere vide- 
rentur, timentes Pelagianum errorem ubi revera nullus est timor. 
Quasi natura non esset necessarium gratiae fundamentum ! Quasi 
ad gratiae operationes nihil. conferret bona naturae habitudo ! 
Quasi non communi et ordinaria lege notaretur de magnis illis 
sanctis quos veneratur Ecclesia, optimam eos indolem a natura 
semper fuisse sortitos Optimam dico indolem quae et ipsa 
suo modo donum Dei est, «sub cuius occulto indicio, nec 
«iniusto, ait Augustinus 1. 4 c. lulianum n. 16, alii fatui, aliu 

tardissimi ingeni, et ad intelligendum quodammodo plumbei, 
- alii obliviosi, alii acuti memoresve nascuntur; alii utroque mu- 
«nere praediti, et acute intelligentes et tenacissimae memoriae 
«thesauro cognita recondentes; ali natura lenes, alu levissimis 
«de causis ira facillima ardentes, ali ad vindictae cupiditatem 
«inter utrosque mediocres ; ali frigidi, alii libidinosissimi ut vix 
«omnino teneantur, alii inter utrosque et moveri faciles et te- 
«neri; alii timidissimi, alı audacissimi, alii neutrum; ali hilares, 
«ali tristes, ali ad nihil horum proclives. Nec eorum quae 
«commemoravi, aliquid instituto ac proposito, sed natura: unde 
* medici audent ista tribuere temperationibus corporum >. Haec 
Augustinus, cui consonat 5. Thomas, 1-2, Q, 51, a. | : « Exparte 
«corporis, ait, secundum naturam individui, sunt aliqui habitus 
(appetitivi secundum inchoationes naturales. Sunt enim quidam 
«dispositi ex propria corporis complexione ad castitatem vel 
« mansuetudinem, vel ad aliquid huiusmodi ». Si ergo in ardua 
via virtutum supernaturalium tantum iuvat, accedente gratia, in- 
doles naturalis et ipsa corporis complexio, non iuvaret acquisita per 
ipsissimarum virtutum exercitium inclinatio? Nihil itaque ex hoc ca- 
pite cum qualibet verosimilitudine afferri potest, quod non continuo 
ex certissimis experientiae legibus contra adversarios retorqueatur. 

Obiicitur tertio : Sicut ex habitu stipernaturali procedere 
non potest actus naturalis, ita vicissim ex actuum supernatura- 
lium repetitione causari nequit habitus naturalis. Nam quales 

sunt habitus, tales actus reddunt, cl quales sunt actus, tales habitus 
causant. Ergo ex supernaturalibus infusarum virtutum actibus, 
vel supernaturalis habitus causatur, vel nullus. Sed non causatur 
supernaluralis propter rationes superius expositas. Ergo nullus. 
Respondeo negando antecedens quoad paritatem quam ad- 
struit inter modum quo actus causatur ab habitu, et quo habitus 
causatur ab actu repetito. - Nam actus causatur ab habitu, 
quatenus est a potentia, formaliter ut per habitum | determinata 
ad speciale operationum genus. Unde omnino est concedendum 
quod ab habitu supernatural! non potest esse umquam actus 
naturalis. Vel enim influit habitus, vel non influit. Si non in- 
flut, actus non causatur ab eo, sed solum a potentia non Utente 
habitu. Si autem influit, pro quanto potentia utitur ipso, 
necessario influit ad supernaturalitatem, ut fert essentialis ratio 
eius. - Nunc vero habitus causatur ab actu repetito, quatenus 
potentia operativa patitur actum, et recipit impressionem eius, 
ut dictum est supra. Porro generale principium est, quod omne 
passivum recipit impressionem sui activi secundum modum quo 
natum est pati ab ipso, nec plus, nec minus. Sicut cera patitur 
a sigillo passione physica, secundum quod sigillum est figura- 
tum quoddam, per motum dynamicum configurans sibi subie- 
.ctum cui applicatur. Non autem patitur ab eo passione chimica, 
secundum quod sigillum est aureum vel argenteum vel cupreum 
vel plumbeum, cum cera non habeat ad quaelibet metalla chi- 
micam affinitatem, et ideo non sit nata affici secundum eiusmodi 
differentias. Simili itaque pacto actus supernaturales non relin- 
quunt in facultate sigillationem sui instar impressi vestigii, quam- 
tum ad modum supernaturalitatis suae. Facultas enim non est 
nata recipere supernaturalem dispositionem nisi secundum po- 
tentiam obedientialem cui sola respondet activa potentia Dei. 
Verumtamen, quia iidem ilh actus supernaturales eumdem ha- 
bent modum tendendi in obiectum, quem habuissent remota su- 
pernaturalitate, ideo eodem quoque modo sigillant facultatem ac 
quilibet naturales actus, relinquendo in ea propensionem ad 
actus similis tendentiae, ac per hoc, eodem modo generant ha- 


bitum entitative naturalem. 

Unde S. Thomas de Verit. Q. 17, a. | ad 4um in secunda 
serie: «Ex his actibus (repetitis) non generatur habitus alterius 
i modi ab illo habitu ex quo actus eliciuntur, sed vel aliquis 
« habitus eiusdem rationis, sicut ex actibus infusae charitatis ge- 
« neratur aliquis habitus dilectionis, vel praeexsistens augmen- 
« tatur, sicut in eo qui habet habitum temperantiae acquisitum 
«ex actibus, ipse habitus augmentatur ». - Ubi nota primo quod 
non disjunctive hic loquitur S. Doctor, ut adversarii volunt. Nam 
tunc solum aliquis disiunctive loquitur, quando duo membra 
sese mutuo excludunt, et non possunt habere ambo simul ve- 
ritatem, sicut si dicerem: iste homo vel bonus est vel malus, 
istud est vel substantia vel accidens, atque ita porro. Sed quan- 
do dico: calor solis vel emollit, sicut quando agit in ceram, 
vel indurat, sicut quando agit in lutum, tunc non amplius di- 
siunctive loquor, sed utrumque membrum affirmo secundum di- 
versitatem materiae vel casus. Et sic loquitur S. Thomas in 
praesenti, ut cuique consideranti apparebit. - Nota secundo quod 
habitus non alterius modi, habitus eiusdem rationis de quo hic 
sermo, nihil aliud est quam habitus eiusdem tendentiae in obiec- 
tum, quamvis non eiusdem ordinis, scilicet supernaturalis, cum 
actibus per quos generatur. In hoc enim est differentia ab 
Angelico assignata inter repetitos actus infusae charitatis et 
repetitos actus virtutis acquisitae, quod priores ili gene- 
rant novum habitum, posteriores vero non ita, eo quod si no- 
vum habitum generarent, habitus iste foret omni ex parte in 
eadem linea cum habitu praeexsistente, solo numero ab eo di- 
stinctus, quod quidem in eodem subiecto contingere non potest, 
ut saepe iam dictum. Hinc iure meritoque asserit Angelicus 
quod ex eis ipse habitus augmentatur, et nihil aliud fit. Sed de 
prioribus dicit, ex actibus infusae charitatis generatur | aliquis 
habitus dilectionis, utique acquisitus et naturalis, sicut verba so- 
nant, et totius ostendit consequentia sermonis. 

Sic igitur, nequaquam videtur dubitandum quin actus 
infusarum virtutum habeant non solum vim  meritoriam ad 
augmentum ipsarum virtutum secundum se, sed etiam vim effi- 
cientem ad acquisitionem habituum per. quos potentiae disci- 

plinentur ad prompte et facile exsequenda opera earummet. 
hinc bene explicatur quomodo virtutes istae in sui initio, cae- 
teris paribus, non ita delectabiliter operentur, ut dictum est in 
praecedentibus. Adhuc enim sunt sine habitibus istis. Quin imo 
esse possunt cum Mhabitibus oppositis, sicut patet de eo qui 
post multa opera mala justificaretur per actum perfectae con- 
tritionis, aut etiam in sacramento baptismi vel poenitentiae cum 
sola attritione. Et hoc ultimum peculiarem continet obscuritatem 
postmodum elucidandam. Quod enim virtutes supernaturales in 
aliquo subiecto sint sine habitibus sibi deservientibus, satis in- 
telligitur. Quod autem coexsistere possint simul cum  habitibus 
vitiosis, non ita per se evidens est et obvium. Sed per prius 
declarare oportet illud quod paulo supra semper fuit praesup- 
positum, nimirum actus supernaturales non habere alium modum 
tendendi in obiecta, ac haberent remota supernaturalitate. Et 


hoc quidem perficiemus, exponendo statim ea quae pertinent 


ad specificam habituum distinctionem. 


HI. 

AB ACQUISITIS, ET EORUMDEM INTER SE 


Postquam dictum est de habitibus ordinis supernaturalis, 


tam quoad essentiam eorum, quam quoad causas a quibus pen- 


dent in suo fieri, augeri, corrumpi, et exerceri: veniunt iam 


penitius introspiciendae rationes difierentiales secundum quas 
tum ab habitibus naturalibus, tum inter se invicem distinguuntur. 
In quo quidem, de solis habitibus operativis sollicitos nos 


esse oportebit. Et ratio est quia in supernaturalibus, apud nos 


saltem, nonnisi unus substantivus habitus est, qui gratia sancti- 


ficans dicitur. Non est igitur quaerendum quomodo distinguatur 
ab alis in eadem linea exsistentibus, quoniam ibi deest ipsum 


quaestionis praesuppositum. Sed nec opus est speciali investi- 

gatione ut appareat ratio distinctionis ab habitibus | substantivis 
naturalibus, quia sufficiunt praemissa in capite praecedenti $ i, n. i. 

Proinde ad solos habitus operatives restringitur haec nova 
disquisitio, in qua generalis principii loco ponenda est doctrina 
S. Thomae in 1-2, Q. 54, a. 2: < Habitus. importat ordinem 
«ad aliquid. Omnia autem quae dicuntur secundum ordinem 
«ad aliquid, distinguuntur secundum distinctionem eorum ad 
« quae dicuntur. Est autem habitus dispositio quaedam ad 
(4 duo ordinata, scilicet ad naturam et operationem consequen- 
(stem naturam ». Quod quidem generale principium si habitibus 
operatives bonis specialiter applicetur, duas eisdem distinctionis 
rationes assignabit. Unde subdit S. Thomas quod loquendo de 
his habitibus formaliter ut habitus sunt, uno modo distinguuntur 
secundum naturam, puta ex eo quod habitus unus disponit 
ad actum convenientem naturae inferiori seu humanae, alius 
autem habitus disponit ad actum convenientem naturae superiori, 
id est. naturae desuper participatae per gratiam  sanctificantem. 
Sed non haec est unica distinctionis ratio, nam alio modo di- 
stinguuntur secundum obiecta specie differentia, ut per sequentia 
explicabitur, ait S. Doctor in conclusione articuli loco citato. 

Nunc autem statim notandum occurrit quod primus modus 
distinguit virtutes supernaturales a naturalibus, sed non super- 
naturales inter se, cum omnibus supernaturalibus commune sit 
ut disponant ad operationes convenientes uni eidemque naturae 
divinae participatae qua fili Dei efficimur. Quapropter si sermo 
sit de distinctione qua una virtus infusa ab alia pariter infusa 
distinguitur, non est aliqua possibilis ratio. distinctionis praeter 
illam quae est penes obiecta, et haec erit accurate diligenterque 
exponenda. Sed si sermo sit de distinctione virtutum infusarum 
a naturalibus et acquisitis, venit celebris controversia, an semper 
et necessario habitus naturales a supernaturalibus obiecto diffe- 
rant, an vero possint aliquando in obiecto convenire, et discri- 
minari secundum solam convenientiam ad diversas naturas ad 
quas ordinem dicunt respective. Et est quaestio satis complexa, 
a qua pendet maxima ex parte intelligentia ordinis  supernatu- 
rals; quae etiam primo loco est nunc discutienda. 

Duas igitur partes praesens consideratio complectitur. 
Primo, de distinctione habituum supernaturalium a naturalibus. 


Secundo, de distinctione eorum inter se. 


De ratione distinctionis habituum supernaturalium 


a naturalibus. 


Quoniam tota huius quaestionis difficultas reponitur in or- 
dine quem dicunt habitus, mediantibus actibus, ab obiecta : 
ideo de obiectis, primo per respectum ad actus, tum deinde 
per respectum ad habitus ipsos dicere necesse est, et ad de- 
sideratam resolutionem, quantum Deus dederit, per quosdam 


eradus procedere, sequentium declaratione propositionum. 


1. Quod sunt quaedam obiecta in statu viae nobis 
proposita, quae cum ex sese ordinem habeant ad super- 
natural obiectum vitae aeternae, nonnisi per actum  su- 
pernaturalem attingi possunt modo proportionate propriae 
conditioni eorum. Et quod hac de causa, eiusmodi obiecta 


recte dicuntur supernaturalia. 


Sciendum in primis quod obiectum qua tale, duplici modo i 
dici potest supernaturale: primo essentialiter, secundo respec- 
tve. Essentialiter quidem, id est secundum se et ratione sui. 
Respective, id est secundum relationem ad obiectum superna- 
turale per essentiam. 
Porro obiectum supernaturale per essentiam non est nisi 
unum, videlicet: Deus ut est in se. Etenim Deus ut est in se ü 
non fit obiectum intellectus, nisi in quantum per seipsum menti 
creatae unitur ut forma intelligibilis, supplendo in ea vices 
speciei expressae seu verbi, quod alias intellectui cognoscenti 
primo et per se obiicitur Cl). Quapropter, Deum in seipso esse 


(1) Vide de Deo Uno et Trino, Q. 12, Thes. 13. 


Billot - De Virtutibus infusis 

obiectum mentis creatae, et Deum secundum seipsum esse for- 
mam mentis intelligibilem actu intellectam, unum prorsus sunt 
atque idem. Et quia evidentissime constat quod haec forma est 
omni intellectui creato vel creabili supernaturalis, eadem quoque 
evidentia apparet quod hoc obiectum est absolute, simpliciter, 
et secundum suam essentiam, supra omnem naturalem ordinem 
cuiusvis intellectualis creaturae, sive exsistentis sive etiam pos- 
sibilis. Hic namque ad memoriam revocabis quomodo ultima su- 
pernaturalitatis ratio reponitur in immediata unione cum ipso 
Deo, vel considerato secundum esse exsistentiae sicut in unione 
hypostatica, vel considerato secundum esse formae  intellectae 
sicut in unione gloriae. Omnis enim natura creata in potentia 
est ad hoc ut actuetur per actus creatos et sibi commensuratos, 
non autem ad hoc ut actuetur quasi formaiiter per ipsummet 
actum purum et subsistentem qui Deus est. Ibi ergo est super- 
natural per se, ut deinde supernaturale dicatur et sit, quidquid 
ad eiusmodi unionem habet vel proximam vel remotam habitu- 
dinem. Vere igitur obiectum  supernaturale per essentiam assi- 
enatur Deus per seipsum praesentatus intellectui ut cognitionis 
terminus. Sed non ibi est obiectum nobis propositum in 
statu viae. 

Itaque in statu viae proponuntur solummodo obiecta quae 
ad illud prius relationem habent. Nunc enim proponitur Deus, 
non ut in se, sed ut in aenigmate sermonis revelatus ultra id 
quod de eo naturale rationis lumen detegere potest; ut reve- 
latus, inquam, adeoque et credendus, in ordine ad futuram 
eius visionem. Proponitur praeterea ut bonum sperandum, seu 
ut bonum quod per omnipotentiam | adiutricem possumus ali- 
quando in supernatural! beatitudine assequi. Proponitur demum 
ut bonum amandum quodam quasi sociali seu amicali amore, 
idque ratione societatis praedictae aeternae beatitudinis in qua 
nos vult sui consortes, sibique consociatos. Et quamvis non sit 
alius Deus quem visio patriae contemplatur, et quem fides viae 
credit; non alius cui praesentialiter viso amor beatificus in sum- 
ma delectatione inhaeret, et quem nondum  possessum charitas 
nostra cum spe amplectitur, constat nihilominus non esse utro- 

bique idem obiectum, formaliter ut munere obiecti fungens, 
Non est, inquam, idem obiectum, sed vel diversae rationis 
essentialiter, si de actu intellectus sermo sit, cum non in seipso 
Deus sese nunc menti sistat, eique coram obversetur, sed solum 
in quadam creata sui repraesentatione ; vel diversae rationis 
accidentaliter, si sermo sit de actu charitatis, quae nunc pro 
obiecto habet bonitatem Dei non visam, in patria autem  boni- 
tatem Dei visam. Et licet charitas viae sit eiusdem speciei cum 
charitate patriae, praecise quia differentia habiti vel non habiti, 
visi vel non visi, non substantialiter variat obiectum | amoris 
amicitiae in quantum huiusmodi, adhuc tamen charitas patriae 
modalitatem habet sibi adeo propriam, ut quantumcumque cre- 
scat quantitas perfectionalis charitatis in via, nunquam pertingere 
possit ad minimum quid quantitatis perfectionalis propriae cha- 
rtati in patria, quemadmodum suo loco explicabitur (x). Quare 
et ipsa charitas prout in imperfecto statu viae, vel in perfecto 
statu patriae consideratur, quamdam differentiam habet ex obiecto, 
quae tamen tota reducitur ad alteram prius declaratam, scilicet 
ad differentiam obiecti intellectus, qui semper praelucere debet 
voluntati, et in cuius actu consistit essentialiter beatitudo. vitae 
aeternae. 

Haec igitur obiecta, videlicet veritas prima non visa sed 
revelata, et bonitas prima ut possibilis haberi in supernatural! 
beatitudine, et eadem prima bonitas ut nunc diligenda amore 
amicitiae, non sunt ipsum vitae aeternae obiectum formaliter ut 
tale. Quin imo non aliter ac quaelibet alia obiecta menti nostrae 
obversantur, prout evidens attestatur experientia. Apprehendun- 
tur enim a nobis per species acquisitas et a sensibilibus abstractas 
eodem modo quo res omnes naturales, quia nondum trahitur 
mens ad obiectum supernaturale per essentiam, nondum applica- 
tur transcendenti ilh formae intelligibili quae est ipse Deus se- 
cundum se. Nihilo tamen minus, ad praedictum vitae aeter- 


nae obiectum, talem ex sese respeclum dicunt, ut si veritatem 


(1) Interim cf. Caietanum in 2-2, Q. 24, a. 7. 


22 PROLEGOMENON' (I-II, Qq. 49"61) 


huius respectus ab eis removeas, iain non amplius sufficientem 
sui rationem habere intelligantur. Utquid enim  proponeretur 
credendus Deus secundum quod est rationi impervius, nisi esset 
in suis profundis postea videndus ? Utquid sperandus, utquid 
amicaliter amandus, nisi vere exsisteret suprema eius communi- 
catio ad rationales creaturas in consortio convictus aeterni ? Sane 
vero obiectum fidei est Deus, non solum in speculo verborum 
seu conceptuum humanorum, verum etiam in aenigmate arca- 
norum sive mysteriorum, ultra sphaeram eorum in quae intelli- 
gentia creata ex suis naturalibus prospicere potest. Sed quis 
unquam sapiens aenigma proposuit tanquam terminus et finis, 
et non potius ut in agnitionem tandem aliquando solveretur ? 
Aut quomodo solveretur aenigma de iis Dei profundis de qui- 
bus sola nos instruit revelatio, nisi per visionem quae est facie 
ad faciem ? Igitur ex propria huius obiecti conditione est, ut 
exsistat veluti in medio viae seu lineae, in cuius extremitate et 
termino est obiectum vitae aeternae. Idem quoque per se ap- 
paret de obiecto spei theologicae. Idem de obiecto charitatis, 
cum nulla sit amicitia quae non toto suo pondere tendat ad si- 
mul convivendum. Amicus quippe est alter ego, et nonnisi di- 
midius vivit, qui vivit separatus ab amico, ut Augustinus ait 1. 
4 Confess, c. 6. Et quoniam in praesenti vita, communicatio 
quam habemus cum Deo adhuc est imperfecta, (per fidem enim 
ambulamus, et non per speciem), patet quomodo obiectum prae- 
sentis charitatis toto se referatur ad vitam aeternam, in qua sola 
perfectus ille amicitiae convictus habetur et haberi potest. 

Ergo a primo ad ultimum, nullo modo dubitandum quin 
obiecta praedicta ad obiectum supernaturale per essentiam, 1n- 
sita quadam habitudine omnino attineant, et hac de causa in 
supernatural! ordine contineri dicenda sint. Unde statim conse- 
quitur quod nobilitati eorum sola commensuratur perfectio actus 
supernaturalis, id est actus eliciti ex viribus naturae participatae 
qua deiformes efficimur, et ad Dei visionem ordinamur, cum 
solus ille actus habeat aliquam efficaciam ad coniungendum ter- 
mino quem ex sua conditione obiecta ista respiciunt. Ac per 
hoc, satis superque demonstratum manet id in quo omnes con- 


» 

Obiecta super- 


venire debent, et de facto conveniunt, videlicet: 
nisi 


naturalia in statu viae nobis proposita non posse attingi 
per actum supernaturalem, si sermo sit de modo attingendi un- 
dequaque eis proportionate. Nunc vero, utrum alius modus sit 
quo esse possunt obiecta actuum mere naturalium, iam  inqui- 
rendum venit, et hic incipit controversia quae in duas partes 


oppositas theologos habet divisos. 


2. Quod nihilominus, externa revelationis gratia se- 


mel praesupposita, obiecta praedicta attingi possunt actu 
naturali, id est elicito per solas naturae vires, si physica 
saltem ipsius naturae potentia nunc consideretur: quam- 
quam non eo modo qui habeat efficaciam ad conducen- 


dum in possessionem boni ad quod ordinem dicunt fl). 


Quisquis bene consideraverit ea quae mox dicta sunt de 


obiecto supernatural! per essentiam, facile intelliget ipsum non 
posse quacumque ratione attingi nisi actu pariter supernatural!, 
et non esse duos excogitabiles modos videndi Deum intuitive, 
supernaturalem unum, naturalem alterum, salva utrobique 


stantia actus. Ibi enim obiectum non emendicat suam supernatu- 
sit ipse Deus in ratione 


intellectum creatum, nihil 


sub- 


ralitatem ex aliquo alio, sed cum 
formae seu quasi formae actuantis 
omnino habet quod non undequaque transcendat proprium ordi- 


nem creaturae. 
Nunc autem longe alia est ratio de obiectis supernaturalibus in 


statu viae propositis. Haec enim, ex una quidem parte refe- 


runtur ad obiectum vitae aeternae tanquam ad terminum quem 


de se respiciunt. Ex alia vero, praesentantur nobis secundum 


eamdem formam secundum quam jpraesentantur caetera omnia 


obiecta mere naturalia, ut dictum est sub num. 1. Ratione 


(1) Uti paulo infra expresse notatum habes, sola physica naturae 


potentia nunc in considerationem venit. Ipsa enim sola est quae ad rem 
nostram praesentem facit, et ideo penitus praescinditur a morali potentia 
vel impotentia in statu naturae non integrae. De qua re alias, id est in 


tractatu de gratia. 

igitur prioris conditionis, iit ut omnis actus qui non procedit 
ex gratuitis vitae aeternae principiis, nequeat eis proportionari 
quantum ad perfectionem conductivam in finem quem signant. 
Ratione autem posterioris, fit ut possint. nihilominus terminare 
actus pure naturales, eiusdem prosecutionis seu tiusdem tenden- 
tiae, quamvis non eiusdem entitatis et efficaciae. Et non obstat 
omnino habitudo ad vitam aeternam quae tota est ratio super- 
naturaliratis eorum. Hoc enim nihil revera obstare, quantum 
attinet ad tendendam actus in obiectum, facile apparebit consi- 
deranti quod homo ipsam vitam aeternam apprehendere et ap- 
petere valet actu mere naturali, absque ullo intrinseco dono 
elevante facultates. Et sane, beatitudo supernaturalis in Dei 
visione consistens potest naturaliter conceptu analogico apprehendi, 
et in realitate suae exsistentiae cognosci ex auditu revelationis 
idoneis signis sigillatae. Potest similiter appeti appetitu, ut aiunt, 
elicito, quia appetitus naturaliter elicitus. fertur in ea omnia 
quae ut propria appetentis perfectio apprehenduntur; a quorum 
ordine et ambitu nemo sanae mentis excipiet vitae aeternae 
bonum. Quin imo, tam certo constat apud omnes possibilitas 
huiusmodi appetitus, ut suppeditet communem et classicam diffi- 
cultatem, cum de statu naturae purae sermo est. Tunc enim 
quaeri solet quomodo sine visione Dei adhuc consistat ea ad 
quam natura ordinat beatitudo, cum beatitudo de sui ratione 
importet omnis desiderii expletionem ; aliunde vero in Dei vi- 
sionem naturaliter etiam feratur hominis desiderium, eo quod 
naturale sit enti rationali ut visis effectibus, desideret videre 
causam. Huic autem difficultat communiter respondetur, di- 
stnctione facta inter appetitum innatum et appetitum  elicitum, 
inter desiderium rei naturaliter possibilis, et desiderium rei vel 
absolute vel saltem secundum propriam subiecti conditionem 
impossibilis: At nemini unquam in mentem venit ut ipsum 
factum unde procedit difficultas, aut neget aut revocet in du- 
bium. Si ergo bonum vitae aeternae attingi potest naturali 
actu tam cognoscitivo quam appetitivo, etsi inefficaci et entita- 
tive improportionato, eodem quoque modo attngi poterunt 
obiecta in ordine huius boni exsistentia, puta obiecta fidei et 

spei et charitatis, supposita caeteroquin cognitione divinae reve- 


lationis et promissionum quae in ea continentur. 
Patres in Conciliis, cum 


Hinc caute admodum locuti sunt 
fidei et spei et chari- 


absolutam necessitatem gratiae ad ipsos 
tatis actus adstruentes, semper addunt limitationem hanc: sicut 
oportet, sicut congruit ad iustificationem et vitam aeternam con- 
sequendam. « Concilium Tridentinum Sess. 6, can. 3, dum in- 
«quit: Si quis dixerit, sine praeveniente Spiritus Sancti inspi- 
« ratione atque eius adiutorio, hominem credere, sperare, dili- 
«gere, aut poenitere posse sicut oportet ut iustificationis gratia 
l conferatur, anathema sit, manifeste innuit, eiusmodi actus 
< mere naturales, ac proinde non ut oportet ad iustificationem, 
* elici posse viribus liberi arbitrii cum solo concursu Dei gene- 
« rali... Idem aperte Concilium Arausicanum, dum cap. 6 ait: 
« Ut credamus, velimus, vel haec omnia sicut oportet agere va- 
«leamus. Et cap. 7: Si quis per naturae vigorem bonum ali- 
« quod quod ad salutem pertineat vitae aeternae, cogitari, etc. 
<Et cap. 25: Per peccatum primi hominis ita 
« attenuatum fuisse liberum arbitrium, ut nullus postea aut di- 
« ligere Deum, sicut oportuit, aut credere in Deum, aut ope- 
(rari propter Deum quod bonum est possit. Quare Concilium 
< solum negat fieri posse eiusmodi opera per solum vigorem 
«naturae absque speciali auxilio et dono Dei, uf oportet ad 


« iustificationem aut meritum, aut ita ut pertineant ad salutem vitae 
atque intra li- 


inclinatum et 


«aeternae. Non vero quoad substantiam actus, 
« mites actuum mere naturalium qui ad salutem vitae aeternae 


«minime conferant» (T). - Hinc Caietanus in 1-2, O. 63, a. 3: 


« Ad idem obiectum perficiunt fides, spes, et charitas. acquisitae 


«de Deo, ad quod perficiunt infusae, et nihil creditur, nihil 


«speratur, nihil amatur infusis, quod non acquisitis». Et supra 
ad articulum tertium Quaestionis praecedentis. « Tam fides quam 
«spes acquisita est duplex. Una respectu eorum quae sub or- 


* dine creaturae seu naturali cadunt. Altera est respectu super- 


« naturalium, scilicet quod Deus est trinus et incarnatus, et 


(1) Molina, Concord, liberi arbitrii Q. ij, a. 13, Disp. 7. 

«aliorum huiusmodi». Et in Q. 10q, ad art. 4: « Etiam ere- 


« dere, sperare, diligere Deum potest homo per sua naturalia 
«quantum ad substantiam operum adimplere et non in quan- 

tum implentur ex spe et fide et charitate », id est, non 
quoad supernaturalitatis modum qui ab infusis habitibus ha- 
betur. Et ad articulum primum eiusdem  Quaestionis: « Si 
« est sermo de solis naturalibus, excludendo tantum intrinsecum 
I donum supernaturale, praesupposita obiecti praesentatione per 
«auditum vel signum, sic dicimus quod homo potest ex natu- 
< ralibus solis assentire his quae sunt fidei, sed non sicut ex 
i fide», nimirum eodem sensu ac supra. Et rursus, in 2-2, Q. 
17, a. 5: «Licet fide, spe, vel charitate acquisita aliquis inni- 
«tatur Deo, ad Deum, propter Deum, habitus tamen ille acqui- 
«situs ex studio humano inclinat in tales actus non bonos su- 
« pernaturaliter, nec proportionates supernatural! obiecto. Et 
«hinc patet necessitas ponendi fidei et spei et charitatis habitus 


«infusos, ut scilicet habeatur habitus ex natura sua determi- 


«nativus ad actus bonos supernaturaliter. proportionatos obiecto 
csupernatural!. Ad hoc enim nihil acquisitum sufficit ex natura 
«sua. ut patet ». - Et eiusdem quoque sententiae sunt veteres 
cuiusvis scholae theologi, quos citat et sequitur Molina ubi su- 
pra: Scotus in III, D. 23, q. 1. Gabriel in eadem distinctione, 
Q. 2, conci. 2. Durandus in III, D. 28, q. |. Capreolus in III, 
D. 24, q. 1, Paludanus in IV, D. 14, q. 2, etc. 

Porro ex his iam aliqualiter innuitur quod actus superna- 
turales viae habent eamdem omnino resolutionem  obiectivam 
quam habent vel haberent actus naturales circa eadem obiecta 
exerciti, et quod ex consequenti, supernaturalitatis ratio minime 
est ex hac parte quaerenda. Si enim natura potest in obiectum 
qua tale, nulla opus est elevatione quoad tendentiam in ipsum 
formaliter acceptum in ratione obiecti, videlicet secundum quod 
praesentatur facultati, et cadit sub conscientia simul cum actu 
quo operativa potentia sese movet in illud. Et in hoc, ut ani- 
madvertere praestat, tota est praesentis controversiae gravitas 
et momentum. Nam si solum ageretur de eo quod natura phy- 
sice potest vel non potest, praesertim in ordine ad actus qui 

nec requiruntur ad proprium eius finem, nec ullius efficaciae 
sunt ad finem superiorem, satis otiosa videretur inquisitio. Nunc 
autem nil minus in quaestione est quam  ipsissima  supernatu- 
raium actuum quidditas et ratio: utrum scilicet ita sint supra 
naturae vires, ut in sua etiam resolutione obiectiva, adeoque sub 
eo praecise respectu sub quo conscientiam effugere non possunt, 
debeant trahi ad nescio quem modum inintelligibilem, nobisque 
penitus incognitum, an potius eiusmodi rationem servent, ut 
unusquisque nostrum scire possit et sciat quid praestare, quidve 
agere oportet, credendo, sperando, diligendo Deum. Et omnia 
quidem quae hactenus fuerunt exposita, satis insinuare videntur 
veritatem conclusionis mox appositae. Sed quia adhuc forsitan 
obscurum esse posset an potentia naturalis attingere valeat 
obiectum supernaturale ex eodem omnino motivo et secundum 
eamdem prorsus tendentiam ac potentia per gratiam elevata, 
ideo haec conclusio in qua totius reponitur cardo quaestionis, 
iam est distincte et specialiter ex auctoritate Scripturae, caete- 


rsque fontibus theologicis demonstranda. 


3. Quod in actibus supernaturalibus virtutum viae, 
formalitas supernaturalitatis faciens ut actus sint propor- 
tonati conditioni obiectorum secundum se, non provenit 
ex obiecto prout quoad nos munere obiecti fungitur, vi- 
delicet neque ex obiecto materiali quod creditur, quod 
speratur, quod diligitur, neque ex obiecto formali propter 
quod creditur vel speratur vel diligitur, sed unice ex prin- 
cipio gratiae qua elevatur operativa potentia ad eum or- 
dinem perfectionis, cuius ultima consummatio est in unio- 
ne per lumen gloriae ad divinam essentiam ut ad formam 
intelligibilem. 


Multa sane nobis in Scriptura mandata sunt de fide, de 
spe, de charitate. De charitate quidem : Diliges Dominum Deum 
tuum ex loto corde tuo, et in tota anima tua, et in tota mente 


tua. Hoc est maximum et primum mandatum fl). De spe: 


(1) Matth. XXII-37. 


HI: 

Quam sicut anchoram habemus animae iuiam ac firmain, et 
incedentem usque ad interiora velaminis ubi praecursor pro nobis 
introivit Jesus (L. De tde: Qui crediderit et baptizatus fuerit, 
salvus erit; qui vero non crediderit, condemnabitur (a). Et de- 
ficeret nos tempus referentes per ordinem omnia singillatim te- 
sümonia. Nunc ergo unum de duobus. Quando Scriptura iubet 
nos credere in Deum, sperare Deum a Deo, diligere Deum 
propter Deum, vel verba credere, sperare, diligere, habent eum- 
dem sensum qui vulgo notus est hominibus et apud eos rece- 
ptus, vel non habent. Si non habent eumdem sensum, sequitur 
divinam legem in aequivocatione reponi, et quod peius est, 
ignota iubere, ac per hoc impossibilia, quia nullibi invenitur 
explicatus sive in Scriptura sive in Traditione mysteriosus ille 
modus credendi, sperandi, diligendi, qui a nobis requireretur. 
Si autem habent eumdem sensum, ergo non alio modo ten- 
dit fides supernaturalis in auctoritatem Dei, ac quaelibet alia 
fides in auctoritatem loquentis; non alio modo spes divina in 
adiutricem Dei omnipotentiam, ac spes humana in auxiliantis 
adiutorium ; non alio modo divina charitas in bonitatem Dei sese 
nobis communicantis, ac communis amicitia in bonitatem amici 
facientis nos sui participes. Et si eodem modo tendit fides, spes, 
et charitas divina in Deum, ac fides, spes et amicitia humana 
in hominem, (salva semper inhaesione ad Deum super omnia, 
quae non variat tendendi modum), ergo a primo ad ultimum, 
non ex obiecto, sed aliunde habet actus supernaturalis causam 
suae supernaturalitats. 

Haec quidem consequentia recte videtur deduci ex prin- 
cipiis certissimis. Ut autem magis magisque eius veritas appa- 
reat, liceat rem totam specialiter exemplificare in actu fidei 
divinae in quo potissimum insistunt adversari, praesertim cum 
de aliis supernaturalibus actibus, quod ad praesens attinet, una 
atque eadem sit ratio. Rem solide et sapienter declarabit Car- 
dinalis de Lugo, de Fide Disp. 1, Sect 4, n. 38: «Ego 


Heb. VI 19. 
Marc. XVI-16. 

« quidem, inquit, odi hunc philosophandi et theologizandi mo- 
«dum, ut propter quamlibet scholasticam difficultatem recur- 
«ramus ad mysteria quibus res nostrae fidei incredibiles, imper- 
< ceptibiles omnibus reddamus, dum eis persuadere volumus, 
«ila ipsa quae in seipsis experiuntur, alia esse ab iis quae 
«ipsi experiuntur. Omnes enim fideles experiuntur se credere 
«et operari circa res fidei sicut circa alia obiecta, nec suum 
«intellectum transferri ad alium modum operandi: modum, 
«inquam, adeo diversum qualem nunquam jn rebus aliis ha- 
«buerant.. Unde merito 5. Thomas in 2-2, Quaest. 171, 
«a. 2 ad 3um dixit, actus fidei et alios similes non esse super 
(naturales secundum substantiam actus, sed solum secundum 
«modum. Quibus verbis non voluit ipsam entitatem actus non 
« esse supernaturalem, sed solum non esse talem, ut non  pos- 
«sit viribus naturae fieri alius similis in modo tendendi ad 
«suum obiectum, sed potius servare in omnibus naturam et 
«conditiones potentiae intellectivae, ut eodem modo tendat 
«intellectus per eos actus supernaturales ad obiecta, sicut per 
« naturales tendere solet ad alia obiecta. Munus ergo theologi 
«doctoris hoc est, non quidem imaginari sibi naturas rerum 
« prout ipse sibi vult tingere ad dissolvenda argumenta, et 
(persuadere tales esse, contra id quod omnes experiuntur, 
«sed potius consulere experientiam ipsam et sensum fidelium, 
«et ex lis investigare qualis sit natura et operatio talium ha- 
« bituum. Facilius enim est quod ipse decipiatur in aliquo 
« principio speculativo quod sibi finxit, quam quod fideles omnes 
« decipiantur, dum putant se tali modo et circa tale obiectum 
« operari, cum revera alio longe diverso modo et circa aliud 
« obiectum omnino diversum operentur ». Haec sane verissima 
esse et rationi consentanea nemo uinficiabitur. Sed addenda sunt 
ea quae infra, Sect. 7, n. 117, 1dem auctor testimonia Scripturae 
in medium adducens, et sententiam argumento proprie theolo- 
gico confirmans, scribit: « Nec aliud a nobis Scriptura exigit, 
«nisi ut credamus propter testimonium Dei, sicut solemus cre- 
«dere propter hominis testimonium, addita solum maiori firmi- 
«tate assensus, prout exigit maior auctoritas loquentis. Sic enim 

«arguit loannes ad exigendam fidem nostram, epistol. i 


ĉ& 3: 


. Ôi testimonium hominum accipimus, testimonium Dei maius 
*est. Et ipse Christus loan. VIII, 
< quae adhibetur duobus testibus, 
« Patri 


arguit. similiter. ex fide 
ut adhiberetur etiam fides 
et sibi testificantibus: Et in lege vestra, 


inquit, sc.ri- 
«ptum est quia duorum | hominum 


testimonium verum est. 
« Ego sum qui testimonium perhibeo de meipso, et testimonium 
«perhibet de me, qui misit me Pater. Unde si res fidei nostrae 


« credamus propter testimonium Dei firmissime, eodem modo 


«quo credimus fide humana propter testimonium Petri, addita 
« maiori illa firmitate, nemo potest negare quod fides nostra 
«resolvatur sufficienter in auctoritatem et testimonium Deli. 


< Nec enim unquam a nobis exigitur quod magis resolvatur 


«fides nostra in testimonium Dei, quam fides humana in testi- 


monium hominis cui credimus, neque ad id asserendum est 


«ullum probabilitatis vestigium, cum verum sit in 


«et proprietate, quod per fidem humanam credimus Petro, et 


: ducimur eius auctoritate ac testimonio, sicut verum est dicere 


toto rigore 


«hoc ipsum de fide divina respectu testimoni divini ». 


Et re quidem vera, multiplex assignari potest diversitas 


in genere credendi propter alterius auctoritatem. | Diversitas 
ex parte eius quod creditur, quia vel est factum humanum, 
vel mysterium quod apparentes continet repugnantias. Diver- 
sitas ex parte illus cui creditur, quia vel est homo qui videtur, 
vel Deus qui non videtur. Diversitas ex parte firmitatis assensus 
quo creditur, quia auctoritas quae est motivum fidei, digna est 
vel non, assensu super omnia. Diversitas etiam ex parte obliga- 
tionis ad credendum, quia vel lege morali 


tenetur homo ad 
interius adhaerendum dicto loquentis, 


vel secus. At vero ex 
parte modi tendendi in obiectum, sistendo in autoritate dicentis, 


nulla diversitas esse potest, quia non potest esse multiplex 


modus assentiendi fidendo, id est innitendo. auctoritati et verbo 


alterius. - Et adhuc confirmatur, quia ut iam insinuatum est 
supra, id quod primo deberet revelari Christianis, et poni 
necessarii praeambuli in doctrina catechetica qua instruuntur, 


foret ille specialis modus credendi Deo quem adstruunt adver- 


loco 

sarii. Credere enim est actus humanus, liber, qui ratione regu- 
latur, et sub conscientia cadit quoad apprehensionem vel pro- 
secutionem obiecti. Alioqui, si nescimus quid agamus credentes, 
adeoque si tides formaliter ut debita Deo, est in nobis sine 
nobis, quaeso te, ubinam fidei laus ? Ubi encomia quibus ma- 
enificatur in Scripturis ? Utquid in ea ait Apostolus testimonium 
consecutos esse senes? Nunc autem peculiaris ille credendi 
modus ex parte obiecti non solum non invenitur propositus in 
ulis regulis authenticis, sed nequidem fuit unquam  intelligibi- 
liter explicatus a suis assertoribus, aut aliqua ratione firmatus. 
Denique, ut bene arguebat Cardinalis de Lugo ubi supra, 
solum informantur christiani ad credendum propter auctoritatem 
Dei, sicut solent natura duce credere propter hominis auctorita- 
tem, addita tantum maiori firmitate assensus, secundum quod 
postulat maior dignitas attestants. 

Vere ergo dicendum quod fides divina eodem modo resol- 
vitur ac fides humana in dicentis auctoritatem. Et hinc statim 
consequitur, nihil absolute impedire quominus detur circa veri- 
tates de facto a Deo revelatas actus fidei mere naturalis, con- 
veniens in omnibus quoad tendendi modum cum fide supernatu- 
rali. Suppone aliquem qui ex signis credibilitatis | convinceretur 
de exsistentia christianae religionis ; hoc enim naturaliter con- 
tingere posse, nemo sane est qui vel minimum dubitabit. Cum 
ergo naturale conscientiae dictamen evidenter nos edoceat cre- 
dendum esse Deo loquenti, facta hypothesi locutionis eius, et 
toto tunc corde ei fidendum, id est, cum firmitate quae tantae 
auctoritati proportionetur: nulla est ratio sufficiens, imo etiam 
probabilis, ut videtur, denegandi naturae potentiam saltem 
physicam ad verum ac proprie dictum fidei divinae actum, si- 
milem omnino, non dico in entitate supernatural!, sed in ratione 
actus humani, ei quem elicit gratia. An hoc non posset natura, 
quia credenda proponuntur quae superant rationis lumen ? Sed 
nuda etiam ratio monstrat Deum esse aliquid maius quam ipsa 
capere possit, et quotidie videmus homines, praesertim rudes, 
credere res omnino excedentes comprehensionem eorum. An 
quia oportet credere propter Dei auctoritatem, illamque solam, 

nulli ali motivo innitendo? Sed si possum credere propter so- 
lam auctoritatem hominis  attestantis, non apparet sane cur 
non etiam propter auctoritatem Dei quae maior est, tam in 
se quam quoad me. An denique quia adhaesio fidei debet 
esse firma, et quidem super omnia? Sed neque hoc recte dice- 
retur. Nam si natura potest et debet ex lege sibi indita amare 
Deum super omnia, eo quod ipse est bonum summum et omnis 
boni bonum, non posset super omnia etiam ei credere, eo quod 
summa eius est auctoritas, et digna (ut naturaliter quoque con- 
stat) assensu superante omnem alium assensum fundatum in 
auctoritate creata ? 
Notandum autem qua de causa dictum sit, nullam esse ra- 
tionem vere probabilem denegandi naturae potentiam saltem 
physicam. Nam de potentia morali pro praesenti statu naturae 
lapsae alia sane ratio est, praesertim in bene multis adiunctis, 
in quibus ad posse non solum physice, verum etiam moraliter, 
manifestissime requiritur gratia, eodem genere necessitatis ac 
pro exercenda castitate, iustitia, aut qualibet alia virtute cadente 
sub praecepto legis naturalis. « At id maxime. . in prima voca- 
i tione adulti ad fidem, quando iudicio ducitur ad credendum, 
« deserendique sunt inveterati errores... Cum enim homines af- 
< ficiantur parum ad spiritualia, assensusque. mysteriorum fidei 
«sit difficilis propter eorum sublimitatem, pristinique errores 
difficile deserantur, si nullus saecularis affectus simul interve- 
x niát et alliciat, difficile sola praedicatione Evangelii et expla- 
'natione rationum quae afferri solent ad credendum, inducentur 
< infideles tum ad expendendum quae proponuntur, tum ad 
« praebendum illis assensum, etiamsi utrumque sit in eorum po- 
* testate. Quapropter quam saepissime qui consentiunt Evange- 
«lio, neque actu supernatural! neque naturali illi assentirentur, 
«nisi prius divina gratia illustrarentur et excitarentur. Unde 
« Act. XVI de Lydia purpuraria dicitur: Cuius Dominus ape- 
«ruit cor intendere iis quae dicebantur a Paulo » (1). Sed haec 


sunt omnino praeter quaestionem quae nunc agitatur, tum quia 


(1) Molina, Cone. Q, 14, a. 13, Disp. 7. 

ad veritatem nostrae conclusionis satis est in natura vel sola 
potentia physica, tum quia mox dicta impotentia moralis non 
versatur praecise circa obiectum formale, id est circa modum 
credendi, resolvendo assensum in solam dicentis auctoritatem, 
imo neque circa obiectum materiale secundum se, sed tantum 
per ordinem ad praesentes subiecti conditiones : maxime si in- 
veterata praeiudicia in contrarium trahentia sint superanda, si 
valde obmurmuret sensualitas aut superbia contra veritates tam 
in seipsis quam in practicis consectariüs carnali affectui repu- 
enantes, si conversio ad fidem post se trahat amissionem om- 
nium quae in hoc mundo cara sunt, deturque locus evangelicae 
parabolae: Simile est regnum caelorum thesauro abscondito in 
agro, quem qui invenit homo, abscondit, et prae gaudio illius 
vadit, et vendit universa quae habet, et emit agrum illum. At 
vero eiusmodi difficultates non pro quolibet naturae statu ades- 
se, planum apertumque est. Quare quocumque modo res consi- 
deretur, non potest sequi diversitas inter fidem naturalem et su- 
pernaturalem quoad tendentiam in obiectum aut modum adhae- 
rendi divinae auctoritati. 

Porro ex dictis de obiecto fidei prout per actum etiam na- 
turalem attingibili, facilem iam deduces consequentiam | quoad 
obiecta caeterorum actuum supernaturalium ad virtutes infusas 
viae pertinentium. Et primo quidem quoad obiectum spei. Cur 
enim non posset natura in hoc obiectum ? An quia aliquid spe- 
randum proponitur? An quia aliquid. sperandum a Deo? An 
quia ipse Deus in beatitudine possidendus ? Nullo sane modo, 
supposita semel cognitione et fide divinarum promissionum ex 
auditu revelationis. Item. quoad obiectum charitatis. Non enim 
a physica potestate naturae subtrahitur quia est Deus amandus, 
non quia amandus propter se, non quia amandus super omnia, 
non denique quia amandus secundum specialem amicitiae mo- 
dum, si quis aliunde sciat, persuasumque habeat Deum nos fe- 
cisse suorum bonorum consortes, et ad intimam sui societatem 
nos advocare. Ergo a primo ad ultimum, non ex parte tenden- 
tae in obiectum quaerenda est formalitas seu ratio supernatu- 
ralitatis, sed id unum dicendum restat, videlicet: Formalitatem 

istam dependere a principio actus elicitivo, quo debet obiecto 
proportionari non solum prout exercet obiecti munus quoad nos, 
verum etiam prout consideratur in esse ontologico quoad se, id 
est, prout a parte rei habitudinem dicit ad obiectum vitae ae- 
ternae in seipso. Constat autem quod huiusmodi proportionem 
facultas consequitur, quatenus gratuito dono intrinsece recepto 
elevatur ad eum perfectionis ordinem, qui ultimo consummatur 
et sistit in unione per lumen gloriae ad divinam essentiam ut 
ad formam intelligibilem actu intellectam. Sic enim operatur ut 
in via vitae aeternae exsistens, adeoque attingit obiecta redu- 
plicative in quantum habent respectivam illam  supernaturalita- 
tem de qua supra, sub num. 1. 

Sed iam oportet deducere ultimum huius doctrinae conse- 
ctarium, et est ut sequitur. 


4. Quod in actibus supernaturalibus virtutum viae, 
oportet distinguere substantiam actus et modum  super- 
naturalitatis. Et quod tritum axioma : actus specificantur 
ab obiecto, verificatur de illis quoad substantiam, non 
autem quoad modum. 


In primis animadvertes quod haec distinctio inter sub- 
stantiam et modum actus, longe alium sensum habet, ac apud 
eos theologos qui duplex auxilium gratiae adstruentes, unum 
elevans naturam, alterum non elevans, sed solum sanans eam, 
consequenter dividunt actus supernaturales in supernaturales 
quoad substantiam et supernaturales quoad modum tantum. Nam 
in hoc modo dicendi actus supernaturalis quoad substantiam 
idem est ac actus intrinsece supernaturalis. Supernaturalis vero 
quoad modum est actus intrinsece naturalis, cui aliqua accedit 
extrinseca denominatio supernaturalitatis, quatenus fit ex medi- 
cinali. adiulorio a Deo dato in hunc finem, ut homo faciendo 
quod in se est per naturae vires, sese negative disponat ad 
receptionem auxili entitative supernaturalis, cum quo incipiunt 
media positive conducentia in bonum vitae aeternae. Et de 
legitimitate quidem huius divisionis nihil nunc disputandum 
Occurrit, cum nequaquam ad nostram quaestionem pertineat. 

sed interim cave ne eodem sensu in praesenti accipias sub- 
stantiam et modum actus, nam modus de quo hic sermo; non 
signat denominationem quamdam  extrinsecam, sed formalita- 
tem plane intrinsecam actui, sicut si in Socrate distingueres 
substantiam, id est humanitatem, et modum, id est socratei- 
tatein. Nunc igitur substantia actus nihil est aliud. quam actus 
consideratus sub ea praecisione sub qua adhuc est indifferens 
ad determinationem . naturalitatis vel. supernaturalitatis : verbi 
gratia, fides praecisive accepta secundum quod est assensus in 
rem revelatam propter Dei auctoritatem ; sic enim, ut prae- 
missum est in puncto praecedenti, tam a gratia quam a natura 
physice saltem esse potest. Modus vero supernaturalitatis est for- 
malitas contrahens actum ad eam perfectionem entitativam per 
quam ordinem habet ad vitam aeternam. 

Itaque haec distinctio inter substantiam et modum non in 
omnibus actibus supernaturalibus indiscriminatim reperitur, sed 
in illis dumtaxat quorum obiecta duplici ratione attingi possunt, 
videlicet tam per potentiam elevatam quam per non elevatam. 
Non reperitur in actu visionis intuitivae, quae cum versetur 
circa obiectum supernaturale per essentiam, omni ex parte su- 
pernaturalis est. Neque etiam reperitur in actibus ilis ad gra- 
tam gratis datam pertinentibus, in quibus homo non est nisi 
purum Dei instrumentum, puta in operatione miraculorum vel 
praedictione futurorum. Imo neque proprius locus huius distin- 
ctionis est in operationibus donorum Spiritus Sancti, ad quas 
agitur anima potius quam se agat, et passive se habet magis 
quam active. In huiusmodi enim inveniri possunt et de facto 
inveniuntur operationes omnibus modis superantes naturalem 
hominis potentiam ; quarum obiecta, etsi nondum  transcendant 
habitudinem cuiusvis facultatis creatae, puta angelicae, transcen- 
dunt tamen habitudinem facultatis humanae pro praesenti statu 
unionis cum corpore, quemadmodum ex auctoribus theologiae 
mysticae in decursu huius tractatus videbitur. Sed locus distin- 
ctoni est in omnibus actibus quos in via exercemus ex infusis 
virtutibus, prout iam sufficienter ostensum est discursu facto per 


actus virtutum theologalium, cum haec inductio valeat a fortiori 

de virtutibus aliis, utpote inferioribus, et tam excellentia obiecta 
non habentibus. Unde S. Thomas in 2-2, Q. 171, a. 2 ad 3“ 
loquens de operationibus ad quas in hac vita perficimur per vir- 
tutes supernaturales: « Dicendum, inquit, quod omne donum 

gratiae hominem elevat ad aliquid. quod est supra naturam 
«humanam, quod quidem potest esse dupliciter. Uno modo 
«quantum ad substantiam actus, sicut miracula facere, et cogno- 
« scere incerta et occulta divinae sapientiae, et ad hos actus, 
«non datur homini donum gratiae habituale. Alio modo est 
«aliquid supra naturam humanam quantum ad modum actus, 
< non autem quantum ad substantiam ipsius, sicut diligere Deum 
cet cognoscere eum in speculo creaturarum, et ad hoc datur 
«donum gratiae habituale» (*). 

Nunc ergo ex dictis iam sponte sua consequitur id quod 
vere se habet ut conclusio omnium propositionum  praeceden- 
tum, videlicet: actus virtutum viae reduplicative ut supernatu- 
rales, non specificari ab obiecto. Consulto autem dixi reduplica- 
tive ut supernaturales, nam si considerentur quoad substantiam, 
sic utique ab obiecto speciem habent. Et ratio est quia quae 
dicuntur secundum ordinem ad aliquid, semper specificantur se- 
cundum differentiam eorum ad quae ordinem dicunt. Essentia 
enim eorum reponitur in quadam transcendental! relatione ad illa. 
Unde semper actus formaliter sumptus ut motus in obiectum, ex 
obiecto quoque specificatur, puta fides ut fides, spes ut spes, 
et sic de aliis secundum quod in latitudine actuum humanorum 
suam distinctivam rationem habent (1). Sed si accipiantur actus 
virtutum viae quoad supernaturalitatis modum, sic suam deter- 
minationem sumunt e principio elicitivo prout per gratiam 
elevato, quia horum actuum supernaturalitas tota est in earum 
convenientia cum natura participata qua deificamur, et ad beati- 
tudinem soli Deo connaturalem radicaliter ordinamur. 

Hucusque de actibus per ordinem ad obiecta. Sequitur nunc 
consideratio de habitibus qui sunt principia actuum. 


(1) Cf. 1*-2««, Q. 109, a. 4, et de Verit. Q. 24, a. 14, etc. 
(2) 1-2, Q. 18, a. 2. 

5. Quod dari possunt et de facto dantur respectu 
obiectorum supernaturalium viae, habitus entitative natu- 
rales. Id tamen non per se, sed per accidens tantum, vi- 
delicet vel ratione exercitii habitus gratuiti, ut dictum est 
supra c. 2 § 3, vel saltem ex suppositione gratiae exter- 
nae quae est divina revelatio. Et quod  praecisione facta 
ab iis quae sunt tantum per accidens, naturalibus habiti- 
bus sola obiecta naturalia, seu ad finem naturalem ordi- 
nata; supernaturalibus vero supernaturalia seu ordinata 


ad finem vitae aeternae, recte assignantur. 


Dari posse habitus entitative naturales respectu obiectorum 
supernaturalium viae, sequela est praemissorum. Nam iuxta prin- 
cipia exposita c. 2 $ 3, ubicumque dari potest repetitio actuum 
qui aut sunt naturales, aut saltem eamdem habent tendentiam 
in obiectum ac si naturales essent, ibi necesse est generari, ha- 
bitum, utique acquisitum, ac per hoc, entitative naturalem. Atqui 
circa obiecta supernaturalia viae esse potest ac revera est repe- 
titio actuum eiusmodi. Ergo revera circa haec obiecta exsistunt 
habitus entitative naturales. 

Id tamen, quod diligentissime considerandum est, nonnisi 
per accidens. Per accidens autem dico, respectu habito ad na- 
turam, cui aliquid accidit praeter ordinem eorum quae sunt ei 
debita, et in linea proprii eius finis versantur. Res per se patet 
quoad habitum qui de facto generatur exercitio virtutis infusae; 
tunc enim causa non est aliquid naturale, sed supra naturam. 
Constat quoque quantum ad habitum qui supponeretur generari 
per repetitionem actuum mere naturalium fidei aut spei aut 
charitatis. Et ratio est quia tales actus omnino non sunt pos- 
siblles nisi supposita revelatione, prout explicatum est supra 
sub n. 2. Porro, etsi exterior revelatio sit ex solis naturae vi- 
ribus cognoscibilis quando iam est, ipsum tamen revelationis 
factum in nostram notitiam venire faciens obiecta supernaturalia, 
semper transcendit omnem naturae exigentiam; multoque adhuc 
magis, quae in ea continetur vitae aeternae promissio, et ad 
bonorum divinorum participationem evocatio. Ouare actus vel 

habitus naturalis circa supernaturalia nequaquam locum habuis- 
set in statu naturae purae, ac per hoc ipsum satis iam ostendi- 
tur esse de iis quae per accidens tantum intra naturalium sphae- 
ram possunt inveniri (1). 

Hinc sequitur quod cum assignanda veniunt obiecta per se 
naturalium actuum vel habituum, nonnisi naturalia obiecta 
debent assignari. Quod quidem si bene consideres, videbis 
nihil prorsus colligi contra doctrinam hactenus expositam, si 
forte apud veteres theologos passım dicantur virtutes natu- 
rales distingui a supernaturalibus secundum differentiam natu- 
ralum et supernaturalium obiectorum. Merito enim suppone- 
rentur fuisse locuti secundum considerationem eorum quae 
sunt per se, praescindendo ab iis quae sunt per accidens, a 
quibus solet abstrahere formalis sermo scientiae (2) Sed legi- 
tümum sensum veterum theologorum adhuc magis manifestabit 
ultima et maxime notanda observatio. 


(1) Vides ergo quomodo non ex aequo obiecta supernaturalia viae 
cadant sub activitate naturae et gratiae, quandoquidem a natura non 
possunt attingi nisi per actus deficientes a propria nobilitate eorum, et 
semper ex suppositione indebiti beneficii. Si quis itaque arguat in hunc 
modum. Nulla potentia attingit obiectum cui non proportionatur, sed po- 
tentia naturalis non proportionatur obiecto supernaturali, ergo potentia 
naturalis nihil valet circa supernaturale obiectum, respondeo concedendo 
maiorem, cum hac tamen limitatione: formaliter et reduplicative in quan- 
tum ei non proportionatur. Ad minorem vero distinguo : Potentia natu- 
ralis non proportionatur obiecto supernatural! per essentiam, conc. Obiecto 
supernatural! de quo nunc loquimur, subdist. Id est, non invenit ipsum 
in campo suae activitatis, externa revelationis gratia non supposita, ite- 
rum conc. min. Id est, ne physice quidem habet sufficientem ad ipsum 
habitudinem, facta praesentatione per praedicationem verbi revelati, 
adhuc subdist. Tanquam ad obiectum actus conducentis in bonum vitae 
aeternae, ut fert nativa eius indoles et conditio, conc. Tanquam ad obie- 
ctum actus simpliciter, neg. Et ratio cum omnibus explicationibus neces- 
sarüs patet ex dictis sub n. 2 et 3. 

(2) Sicut cum agitur de assignando obiecto cognitionis naturalis in 
divinis, nunquam ponitur Trinitas personarum, quamvis supposita re- 
velatione a Deo facta generi humano, possit naturalis facultas in huius 
obiecti notitiam devenire 

6. Quod habitus naturales respectu supernaturalium 
non sunt virtutes. Unde si de habitibus solum loquamur 
sub generali ratione habituum, sic utique supernaturales 
a naturalibus non necessario distinguuntur secundum 
obiecta, sed solum secundum convenientiam ad naturam 
participatam quae est gratia sanctificans. Si autem de 
iisdem loquamur sub determinata ratione virtutum, sic 
necesse est ut etiam secundum obiecta infusi ab acquisitis 


semper distinguantur. 


Principium demonstrationis sumitur ex hoc quod etsi omnis 
virtus sit habitus bonus, non tamen e converso, omnis habitus 
utcumque bonus virtus est. Ad rationem namque virtutis per- 
tinet ut disponat potentiam ad bene operandum circa speciale 
obiectum ; intellige autem bene simpliciter, et non tantum bene 
secundum quid. Est enim virtus dispositio perfecti ad optimum. 
Et hanc rationem affert S. Thomas in 1-2, Q. 62 a, 3 ad 3um, 
ut explicet quare fides humana qua quis propter hominis au- 
ctoritatem credit veritates ad ordinem humanae scientiae de 
se pertinentes, nequaquam inter virtutes computetur, similique 
modo nec spes humana qua quis ab alio homine sperat ea 
quae ratione sui subduntur humanae potestati. Si quod enim 
obiectum de ordine scibilium quoad nos exsistat, id est de 
ordine eorum quae scientifice demonstrantur, nullus est per- 
fectus actus circa tale obiectum nisi actus scientiae, nullus 
perfectus habitus praeter habitum scientiae. Actus vero fidei 
erit semper imperfectus et deficiens, sicut cum quis ex aucto- 
ritate sapientium credit eclipsim futuram, non autem assequi- 
tur eam secundum proprias et scientificas rationes. Et si actus 
est imperfectus, ergo et habitus, quia non adaequat obiecti 
conditionem, et non disponit nisi ad deficientem | operationem 
circa ipsum. Atque hinc tandem fit ut abstrahendo etiam ab 
alus rationibus, fides quae ab indocto adhibetur docto minime 
debeat annumerari inter virtutes intellectuales naturales, et pro- 
pter paritatem rationis, neque spes qua naturalia bona ab alis 
hominibus expectamus, inter virtutes morales « Fides et spes, 

«inquit. Angelicus 1. c., imperfectionem quamdam important, quia 
«fides est de his quae non videntur, et spes de his quae non 
«habentur. Unde habere fidem et spem de his quae subduntur 
< humanae potestati, deficit a ratione virtutis. Sed habere fidem 
«et spem de his quae sunt supra facultatem naturae humanae, 
< excedit omnem virtutem homini proportionatam secundum il- 
«lud 1 Cor. I-15: Quod infirmum est Dei, fortius est homini- 
«bus — Et sic ostendit S. Doctor quomodo fidei theologicae 
competat virtutis nomen et ratio, quin tamen idem dici valeat 
de ride humana, quia fides humana obiectum habet quod de se 
cadit sub scientia nostra, fides vero theologica non ita. 

Nunc ergo sufficit applicare eadem principia ad rem de 
qua nunc agitur, ut evidenter pateat veritas propositae conclu- 
sionis. Manifestum quippe est, nullum esse posse habitum natu- 
ralem seu acquisitum qui bene simpliciter disponat potentiam 
ad operandum circa obiectum supernaturale. Nisi enim habitus 
acquisitus elevetur per habitum infusum, fírustranea est et ad 
nihil conducens operatio. Ergo eiusmodi habitus per se et ratione 
sui non disponit nisi ad operationem improportionatam conditioni 
supernaturalis obiecti, et ex hoc ipso deficit a propria et distin- 
ctiva virtutis nota. Rem egregie explicat Caietanus in 1-2, Q. 
02, a. 3 ad 2a'*: «Nec rides nec spes acquisitae respectu su- 
« pernaturalium sunt virtutes. Si enim  advertas quod obiectum, 
« habitum, et actum proportionaliter sibi invicem respondere opor- 
« tet, (ac per hoc, quod obiecto supernaturali nec actus nec habitus 
« naturalis proportionate est;;, et quod virtutes oportet esse, non 
«qualescumque habitus, sed dispositiones perfecti ad optimum 
«reddentes actus proportionates obiecto: consequens esse videbis 
« quod fides et spes acquisitae respectu supernaturalium multo 
«minus sunt virtutes, quam fides et spes acquisitae respectu 
« eorum quae sunt in potestate humana. Si enim fides et spes 
« acquisitae respectum possibilium nostrorum deficiunt a ratione 
« virtutis, quia non sunt proportionatae obiectis, quia sunt de 
« visibilibus non videndo, et de possibilibus haberi non habendo, 
«quanto magis fides et spes acquisitae de credibilibus et spe- 
«randis supernaturaliter, deficiunt a ratione virtutis propter im- 

«proportionem maiorem, quia scilicet ad supernaturalia ordinant 
«secundum vires naturales. Quod enim hic sit improportio, pa- 
«tet. Quod maior vero, declaratur ex eo quod plus deficit actus 
«secundum vires naturales a perfectione debita ad proportionem 
«tanti obiecti, quam actus fidei de humanis a visione eorum. 
«Hi enim sunt nostri ordinis, et per virtutem creatam potest 
«mens nostra perfici de his. Illi autem sunt diversorum ordinum, 
«Scilicet naturalis et supernaturalis, et nonnisi per Deum  infun- 
«dentem potest mens proportionate perfici de illis. Unde fides 
«et spes infusae habent quod sint virtutes ex eo quod sunt di- 
ti vini ordinis essentialiter, et non solum quantum ad materiam. 
« Ex hoc enim habent quod actus proportionatos obiectis eliciunt, 
«efficaces ad coniungendum obiectis. Et quamvis imperfectionem 
«inevidentiae habeant, iustum tamen est ut quod infirmum est 
« Dei fortius sit hominibus... Ex hoc habes quod aliud est loqui 
«de habitu theologico, et aliud de virtute theologica. Nam ha- 
«bitus theologicos in nobis acquisitos dari, ut habitum fidei et 
«dilectionis et spei, non negamus; virtutes autem theologicas 
«acquisitas dari negamus ». 

Hinc ergo ultro consequitur primo, quod si de habitibus 
loquamur sub generali ratione habituum, sic supernaturales non 
habent necessario et semper nisi unum distinctionis modum a 
naturalibus, illum scilicet quem S. Thomas ubi supra (3), vocat 
secundum naturam, pro quanto supernaturalis habitus disponit 
ad actum convenientem superiori naturae quae est divina natura 
in nobis participata, minime vero habitus naturalis, utique si 
consideretur secundum se. Caeterum circa idem omnino obiectum 
tam naturalis quam supernaturalis habitus esse poterit. 

Consequitur secundo, quod si de habitibus loquamur sub 
speciali ratione virtutum, sic infusi et acquisiti semper habent 
duos modos distinctionis ab invicem, tum scilicet eum qui est 
secundum naturam, tum praeterea eum quem idem S. Thomas 
l. c. vocat secundum obiecta specie differentia. Sub ratione 
enim virtutum non veniunt amplius nisi habitus perfecti, reddentes 


G) 1-s, Q. 54, a. 2. 

actus proportionatos obiectis, ut supra laudatus dixit Caietanus, et 
consequenter excluduntur habitus naturales circa supernaturalia. 

Haec si recte perspexeris, habebis unde assequaris verum 
sensum eorum locorum S. Thomae, quos adversarii pro se ad- 
ducunt in celebri illa quaestione de obiecto formali hactenus 
exposita. Locus autem praecipuus, imo fere unicus, est in 1-2, 
Q. 63, a. 4 in corp. (*), et in responsionibus ad i1n8 et ad 2um (2). 
Ibi sermo est de acquisita et de infusa virtute temperantiae, 
quas ab invicem distinguit, non. solum secundum diversas na- 
turas ad quas ordinantur, verum etiam secundum obiecta for- 


malia. Docet igitur quod obiectum temperantiae naturalis est 
1 


(1) «Dupliciter habitus distinguuntur specie. - Uno modo secun- 
«dum speciales et formales rationes obiectorum. Obiectum autem vir- 
«tutis cuiuslibet est bonum consideratum in materia propria, sicut tem- 
« perantiae obiectum est bonum delectabilium in concupiscentiis tactus. 
«Cuius quidem obiecti formalis ratio est a ratione quae instituit modum 
«in his concupiscentiis, materiale autem est id quod est ex parte con- 
«cupiscendarum. Manifestum est autem quod alterius rationis est mo- 
«dus qui imponitur in huiusmodi concupiscentiis secundum regulam 
«rationis humanae et secundum regulam divinam. Puta in sumptione 
«ciborum ratione humana modus statuitur, ut non noceat valetudini 
« corporis, nec impediat rationis actum. Secundum autem regulam legis 
«divinae requiritur quod homo castiget corpus suum, et in servitutem 
«redigat per abstinentiam cibi et potus, et aliorum huiusmodi. Unde 
« manifestum est quod temperantia infusa et acquisita differunt specie, 
«et eadem ratio est de aliis virtutibus. - Alio modo habitus distin- 
« guuntur specie secundum ea ad quae ordinantur. Non enim est eadem 
«specie sanitas hominis et equi, propter diversas naturas ad quas or- 
«dinantur. Et eodem modo dicit Philosophus quod diversae sunt vir- 
«tutes civium secundum quod bene se habent ad diversas politias. Et 
«per hunc etiam modum differunt specie virtutes morales infusae, per 
«quas homines bene se habent in ordine ad hoc quod sint cives san- 
« ctoruni et domestici Dei, et aliae virtutes acquisitae secundum quas 
« homo se bene habet in ordine ad res humanas ». 

(2) «Ad ium dicendum quod virtus infusa et acquisita non solum 
«differunt secundum ordinem ad ultimum finem sed etiam secundum 
! ordinem ad propria obiecta. - Ad 2“® dicendum quod alia ratione 


« modificat concupiscentias temperantia acquisita et temperantia infusa. 
« Unde non habent eumdem actum ». 

modus imponendus passionibus concupiscibilis iuxta simplicem 
rationis regulam, ut scilicet in sumptione ciborum ex. gr. nec 
valetudo corporis detrimentum accipiat, nec intellectualis vitae 
actus impediatur. Obiectum vero temperantiae infusae esse ait 
modum imponendum iisdem passionibus iuxta divinam regulam, 
id est prout congruit vitae ilh superiori ad quam evocamur, ca- 
stügando etiam corpus et in servitutem redigendo. Nunc ergo, 
si ut adversarius placet, locum hunc caeterosque parallelos intel- 
ligeremus (x), sequeretur quod homo ex suis naturalibus nihil, 
et ne physice quidem, posset in obiectum huiusmodi; quod ta- 
men nescio an sine aperta evidentique falsitate. assereretur. Co- 
gita hominem qui ex quacumque ratione sibi persuaserit. dari 
aliquam vitam superiorem, eique annexam altiorem quamdam 
temperantiae regulam secundum quam oportet affligere corpus 
et in servitutem redigere. Esset homo ille physice etiam impo- 
tens per sua naturalia assumere uno die ieiunium, et quidem ex 
tai motivo? Physice impotens ex motivo eodem induere per 
horam cilicium, aut modicam sibi imponere flagellationem ? Haec 
certe sequerentur in adversariorum opinione, quia ibi est obie- 
ctum supernaturale, ordinem dicens ad vitam aeternam, in quod 
ex hypothesi nihil prorsus valet potentia naturalis. At vero, frustra 
quaeres apud S. Thomam unde innuatur eiusmodi interpretatio, 
contra quam vel ipse sensus communis protestari videtur. Nu- 
spiam enim insinuat quod circa obiectum | temperantiae infusae 
nequit absolute esse actus aut habitus naturalis. Sed de virtute 
agit, id est de habitu quo potentia se habet bene simpliciter 
circa speciale obiectum. Et quia impossibile est ut per habitum 
naturalem potentia bene simpliciter se habeat ad obiectum re- 
spiciens finem vitae aeternae, reduplicative in quantum huiusmodi, 
ideo dicit virtutem temperantiae acquisitae distingui a virtute 
temperantiae infusae etiam ex parte obiecti, quidquid nunc sit 
an circa obiectum temperantiae infusae possit esse per accidens 
habitus naturalis cui virtutis ratio non competeret, et a fortiori 
actus. De hoc enim nulla movebatur quaestio. 


(1) Loci paralleli sunt, in III, D. 33, Q. 1, a. 2; de Virt. Q. 1, 
a. io ad 7um, etc. 

Et hactenus quidem de ratione distinctionis habituum su: 
pematuralium a naturalibus. Nunc, quod secundo loco propo- 


situm fuerat, de distinctione habituum  supernaturalium inter 
se invicem, paucis agendum est. 


De ratione distinctionis virtutum infusarum inter se. 


Ad quaestionem de distinctione pertinet etiam quaestio de 
multiplicatione, necnon et de specificatione virtutum quae intra 
fines ordinis supernaturalis inveniuntur. Hinc tres assertiones 
singillatim per ordinem declarandae. 


1. Quod virtutes infusae inter se distinguuntur secun- 
dum sola obiecta. 


Ratio iam fuit superius indicata, et patet evidenter. Nam 
cum duae tantum  assignentur rationes distinctionis habituum, 
pro quanto duo sunt ad quae ordinem dicunt, videlicet natura 
et operatio, nequaquam esse potest quod infusae virtutes se- 
cundum priorem rationem habeant distinctionem inter se in- 
vicem. Omnes enim indiscriminatim in hoc conveniunt, quod 
disponant potentias prout convenit novae naturae de qua Apo- 
stolus, Eph. IV-24: /nduite novum hominem qui secundum 
Deum creatus est in iustitia et sanctitate veritatis. Restat ergo 
ut solum distinguantur secundum ordinem ad operationem. Non 
tamen ad operationem consideratam quoad modum superna- 
turalitatis, quia eiusmodi ratio. reduceretur ad praecedentem. 
Ergo ad operationem consideratam quoad substantiam actus. 
Operatio autem quoad substantiam | actus, speciem habet ab 
obiecto. Ergo a primo ad ultimum, necesse est ut virtutes 
infusae non alio modo inter se distinguantur, quam secundum 


obiecta ad quae specialem inclinationem conferunt iuxta supe- 
rius praemissa c. 2, § 1. 

2. Quod virtutes infusae multiplicantur, non sicut po- 
tentiae secundum generales rationes obiectorum, sed se- 
cundum speciales rationes eorumdem. Et quod nihilominus 
una eademque virtus infusa adhuc potest ad multa se 
extendere secundum quod haec multa ad unam specialem 


rationem obiecti ordinem habent. 


Per prius adverte quod non oportet nunc inquirere quae- 
nam sit obiectorum distinctio cui respondet distinctio poten- 
tarum. Nam id unum intendimus, nempe quod obiecta secundum 
quae accipitur distinctio et multiplicatio virtutum infusarum, 
non habent illam maximam generalitatem quae in obiectis po- 
tentiarum perspicitur, sed necessario consistunt in certis specia- 
libus differentiis. Et hoc constat evidenter, quia in latitudine 
eorum ad quae potentiae se extendunt, continentur multa quae 
obiectum virtutis, praesertim supernaturalis, nequaquam esse 
possunt. Insuper virtutes multiplicantur in una eademque po- 
tentia, sicut charitas et spes et pleraeque virtutes morales  in- 
fusae in una eademque voluntate. Quod profecto non contingeret 
sı obiecta a .quibus virtutum illarum distinctio sumitur, in qua- 
dam indeterminata generalitate esset constituta. 

Id tamen non impedit quin una virtus ad plures actus, 
etiam specie differentes, se extendat. Nam hic valet generalis 
doctrina S. Thomae de habitibus ın 1-2, Q. 54, a. 4, ubi 
docet quod etsi obiectum habitus se habeat ad obiectum po- 
tentiae sicut speciale ad generale, adhuc tamen habitus pro- 
portionatur conditioni potentiae, cui supervenit ut perfectio 
suo perfectibili. Proportionatur autem conditioni potentiae, quia 
sicut potentia se extendit ad multa comprehensa sub generali 
aliqua ratione obiectiva, adeoque ad omnes actus specie diver- 
sos, quibus possunt attingi obiecta particularia generalem hanc 
rationem  participantia (*), ita virtus infusa se extendit ad 


(1) Sicut intellectus se extendit ad ea omnia quae comprehendun- 
tur sub ratione veri, vel realiter vel apparenter tantum, et ad omnes 
modos quibus verum attingi potest, puta per scientiam, per fidem, per 
opinionem. Et similiter voluntas ad ea quae quolibet modo clauduntur 
in latitudine boni in communi. Et sic proportionaliter de aliis. 


iv I. 7X; 

multa ordinem habentia ad unam specialem obiecti rationem. 
« Habitus ad operationem ordinatus de quo nunc principaliter 

intendimus, est perfectio quaedam potentiae. Omnis autem 
a perfectio proportionatur suo perfectibili. Unde sicut potentia, 
scum sit una, ad multa se extendit secundum quod conve- 
«niunt in uno aliquo, id est in generali quadam ratione obiecti, 
< ita etiam habitus ad multa se extendit. secundum quod ha- 
«bent ordinem ad aliquod unum, puta ad unam specialem 
< rationem obiecti. Si igitur consideremus habitum. secundum 
«ea ad quae se extendit, sic inveniemus in eo quamdam mul- 
* tiplicitatem. Sed quia illa multiplicitas est ordinata ad ali- 
«quid unum ad quod principaliter respicit habitus, inde est 
< quod habitus est qualitas simplex, non constituta ex pluribus 
< habitibus, etiamsi ad multa se extendat. Non enim unus ha- 
bitus se extendit ad multa nisi in ordine ad unum ex quo 
« habet unitatem ». 

Et hoc modo unus idemque habitus fidei v. g. se extendit 
ad omnes assensus qui cum fide divina connectuntur, sive 
sint praeparativi ad ipsum fidei actum, ut iudicium credibili- 
tatis, sive sint conducentes ad convenientem et tutam fidei 
conservationem, sicut assensus in ea omnia quae etsi in se 
non revelata, ab Ecclesia tamen proponuntur pro securitate 
et custodia commissi depositi, adeoque ad fidem divinam se 
habent instar muri et antemuralis, ut dicitur Is. XXVI-I. Si- 
mili item ratione habitus spei se extendit ad actum | amoris 
concupiscentiae erga Deum, a quo amore provenit et derivat 
ipse formalis spei theologicae actus, et sic de alus, ut per 
sequentia videbitur. Atque hinc tandem procedit communis 
distinctio inter principalem uniuscuiusque virtutis infusae actum, 
et alios actus qui ad principalem referuntur. 

Sed quoniam obiecta a quibus virtutes infusae suam multi- 
plicationem habent, singulaeque ex ipsis propriam rationem 
distinctivam atque specificam, non sunt nisi ea quae apud theo- 
logos objecta formalia dicuntur, et quia insuper, non uno tantum 


modo formale obiectum dici et accipi solet, ideo remanet ultimo 
declaranda sequens assertio. 

3. Quod virtutis species est ab obiecto formali prout 
formale dicitur a forma totius, et ideo non debet repeti 
tantum a motivo, verum etiam a speciali ratione materiae 


circa quam unaquaeque virtus infusa principaliter occupatur. 


Hic recurrit observatio facta in materia de peccatis (x). 
Certe cum dicuntur actus morales specificari ab obiectis, ne- 
mini dubium erit quin oporteat sumere obiecta formaliter ut 
pertinentia ad ordinem morum, non vero mere materialiter 
secundum quod extra hunc ordinem considerantur in esse 
physico, id est naturae. Obiectum autem secundum formali- 
tatem | moralitats acceptum recte dicitur formale obiectum 
actus moralis seu humani in quantum huiusmodi. Sed iam 
circa hoc nomen obiectum formale, valde necessaria occurrit 
introducenda distinctio. - Quandoque enim formale dicitur 
a forma totius, et sic opponitur ei quod est extra rationem 
moralem obiecti, utpote penitus indifferens ad eius honesta- 
tem vel inhonestatem ; ut si dicas quod obiectum formale 
furi est res aliena prout ablata domino rationaliter invito ; 
obiectum vero materiale, ager vel domus vel pecunia, aut si 
quid aliud eiusmodi. Et si formale obiectum sic accipiatur, 
evidens est quod specificatio actus moralis nunquam est ab 
obiecto materiali. - At formale obiectum dicitur etiam a forma 
partis, et sic designat id quod in actu morali sa habet ut 
motivum vel finis. Semper enim [finis se habet ad medium ut 
forma, et similiter motivum ad id quod motivo substat, quia 
format et perficit obiectum in ratione termini actus voluntarii. 
Et hoc sensu accipiendo formale, manifestum est quod specifi- 
cativum actus moralis non sumitur a solo formali obiecto, sed 
etiam a materiali, quamvis principaliter a. formali. Hinc exempli 
causa, multum refert ad speciem actus moralis, sitne res quae 
furto aufertur, res sacra vel non, etiamsi motivum non varietur. 
Hinc etiam, ubi vel solum medium est inhonestum, specialem 
inde inhonestatem actus moralis trahat necesse est, sicut con- 


(1) De natura et ratione peccati personalis, Thes. 3, 

tingit in eo qui furatur ab subveniendum pauperi, atque 
ita porro. 

Haec iam facile possunt praesenti materiae applicari, quia 
in obiecto virtutis. formaliter inquantum huiusmodi, specialis 
ila ratio quae considerari debet, non est a motive solo Finge 
enm Deum revelare alicui res non excedentes humanae scien- 
tiae ordinem ; et revelare eas absque ullo respectu ad super- 
naturalem finem vitae aeternae, quasi humani magistri pure et 
simpliciter supplentem vices: certo sane certius esset magna 
differentia inter obiectum fidei huic revelationi debitae, et 
obiectum fidei thelogicae quod de facto nobis proponitur. Dif- 
ferentiam autem dico non pure materialem seu omnino adiapho- 
ram, sicut est differentia pecuniae vel agri in obiecto furti, sed 
differentiam etiam formalem ac vere specificam, quia non est 
eadem bonitatis ratio in credendo ea quae sunt non apparentia, 
seu rationem superantia atque ad res sperandas spectantia, ut 
loquitur Apostolus ad Heb.XI-1,ac in credendo ea quae ad ordinem 
rerum humanarum pertinentia, in eodem ex hypothesi unde- 
quaque clauderentur. Et tamen ex parte motivi quod est Dei 
revelantis auctoritas, nulla prorsus esset differentia. Simili quo- 
que modo, bona creata qua talia a Deo speranda absque ullo 
respectu ad aliquid aliud, non facerent idem obiectum, formaliter 
loquendo de obiecto in ordine virtutis, ac bonum ipsum divi- 
num ut per Dei adiutricem omnipotentiam in futura beatitudine 
haberi possibile. Et tamen iterum, ex parte solius motivi, seu 
ex parte eius cui spes in quantum huiusmodi inniteretur, nullum 
discrimen occurreret. 

Quare, sicut in obiecto visus exempli causa, recte distin- 
gueres primo obiectum pure materiale, puta corpus quod ab 
omnibus communiter sensibus percipitur ; tum deinde obiectum 
materiale formaliter sumptum sub illa speciali ratione sub qua 
ad sensum visus refertur et per eum attngitur, puta corpus 

qua coloratum ; ac demum tertio obiectum pure formale, puta 
lumen quod facit corpus visibile in actu, seseque habet solum 
ut ratio videndi: ita proportionaliter. in obiecto. virtutis in- 
fusae de quo nunc sermo. Nam in obiecto fidei v. g., consi- 

deratur primo obiectum pure materiale, puta veritas sub ge- 
nerali ratione veritatis. Et dico pure materiale, quia nihil 
adhuc signatur quod ad fidem theologicam proprie pertineat, 
cum veritas ut talis commune obiectum sit circa quod versari 
potest et visio, et scientia, et fides etiam humana. Considera- 
tur deinde obiectum materiale formaliter sumptum | secundum 
specialem rationem quam fides theologica respicit. Et sic est 
veritas non qualiscumque, sed ordinem naturalis rationis  exsu- 
perans, quam revelavit Deus in ordine ad futuram sui visio- 
nem. Consideratur denique obiectum pure formale, seu motivum 
tüdei theologicae quod est Dei revelantis suprema auctoritas. 
Apparet autem quod etsi specificativum virtutis nequaquam 
esse possit ab obiecto sub prima eius consideratione, adhuc 
tamen ab eo est sub consideratione media, Sic enim materiale 
simul et formale recte diceretur; materiale quidem per ordinem 
ad motivum a quo informatur, formale vero in quantum exhibet 
specialem rationem quae per specialem actus virtuosi modum 
atüngitur. Porro, ubicumque in decursu huiusce tractatus oc- 
curret sermo de obiecto materiali, intelligendum erit, nisi aliter 
notetur, obiectum materiale hoc ultimo modo acceptum. Et 
vocan etiam posset formale quod, per oppositionem ad formale 
quo, vel propter quod, ut suis locis videbitur. 

Hactenus de ratione distinctionis supernaturalium habituum 
tum a se invicem, tum ab acquisitis habitibus bonis; nam de 
ratione distinctionis ab acquisitis habitibus malis nulla sane po- 
terat exoriri quaestio. Inspiciendum tamen superest an et quo- 
modo cum ipsis vitiis in uno eodemque subiecto virtutes infu- 
sae quandoque possint esse simul, et ad hoc ponitur ultima 
huius generalis prolegomeni annotatio. 


DE COMPOSSIBILITATE VEL INCOMPOSSIBILITATE 


INFUSORUM HABITUUM CUM ACQUISITIS HABITIBUS MALIS 


Supponitur in praesenti quod virtutes omnes supernaturales 
statim infunduntur homini in ipsa iustificatione, idque lege qua- 
dam universali quae nullam patitur exceptionem. Supponitur 


SO PROLEGOMENON (I-II, Qq. 49-61) 


quoque, nihil frequentius accidere quam quod iustiticetur homo 
(sive cum simplici attritione m sacramento, sive per actum per- 
fectae contritionis extra sacramentum), post multa opera mala 
quae vitiosos habitus post se reliquerunt. Supponitur demum, 
huiusmodi habitus vitiosos tam longo tamque diuturno operum 
exercitio acquisitos et radicatos, nequaquam in momento destrui, 
vi paucorum actuum qui ad reconciliationem cum Deo, ac per 
hoc, ad iustificationem requiruntur et sufficiunt. Atque hinc crea- 
tur difficultas intelligendi quomodo in uno eodemque homine 
possit esse exempli gratia, infusa virtus fidei simul cum acquisito 
vitio incredulitatis, infusa virtus temperantiae cum acquisito vitio 
luxuriae, et sic de alis. In unoquoque enim genere contraria 
sese mutuo expellunt, et fieri omnino nequit ut de eodem circa 
idem virtus simul et vitium cum veritate praedicetur. Sed omnia 
clarescent ex duplici observatione. 

Prima observatio est, quod si sermo sit de habitibus acqui- 
sitis sub ratione virtutis vel vitii, necesse est in eis distinguere 
materiale et formale. Materiale est ipsa physica inclinatio ad 
actus vel bonos vel malos, quam praecedens operum repetitio 
generavit et post se reliquit. Formale vero est perseverans li- 
berae voluntatis adhaesio ad obiecta praedictorum actuum, quo- 
niam haec continuata cordis adhaesio est, quae habitum perficit 
ac determinat in esse morali sive vitii sive virtutis. Et sane 
quisquis post multa opera mala, puta in genere luxuriae vel 
gulae vel irae, etc., ad meliorem frugem revertitur, et prae- 
cedentia sua errata sincero corde retractat, non abolet quidem 
uno hoc retractationis actu physicam  propensionem quam in 
anteacta vita contraxit, sed tamen iam aufert id omne unde 
propensio illa formalem vitii rationem | induerat. Unde vitium 
remanet solummodo quoad sui materiale in quodam destructio- 
nis statu, et fere aequiparari potest pravis inclinationibus quae 
a natura ex temperatione corporis quandoque exoriuntur. Quod 
autem de acquisito vitio dicitur, eodem quoque modo de acqui- 
sita virtute valet. Ipsa enim cadit a formali esse virtutis, statim 
ac homo plena et perfecta deliberatione sese a bono eius vo- 
luntarie avertit, et ad malum oppositum convertitur. Et haec 

prima observatio sit. - Altera vero est quod loquendo de acqui- 
sitis habitibus malis secundum physicam eorum entitatem, sic 
non proprie contrarietatem habent ad habitus per se infusos, 
quia non in eodem genere conveniunt, nec eumdem inclinationis 
modum formaliter conferunt, ut ostensum est supra in cap. 2, $ 1, 
ubi omnia fuerunt sufficienter declarata. 

His igitur praemissis, dicendum in primis quod nulla vir- 
tus infusa potest esse simul cum formali vitio quod ei oppo- 
nitur. Et ratio sumenda est ex dictis cap. 2 $ 2. Nam si omnis 
infusa virtus per contrarium mortale peccatum ipso facto sta- 
tm destruitur, consequens sane est ut nonnisi cum peccati 
retractatione restituatur. Nusquam ergo adest in sensu compo- 
sito conversionis liberi arbitri ad malum virtuti oppositum, 
a qua quidem conversione acquisitus habitus malus in esse 
viti formatur. At vero potest esse simul cum materiali vitii 
nondum perfecte destructo, quia ut dicitur in. IV, D. 14. Q. 2, 
a. 2 ad dum: « Virtus infusa et acquisita non sunt eiusdem 
«speciei. Unde cum habitus ex frequentia operum peccati ge- 
<neratus virtuti acquisitae contrarius sit, non contrariatur di- 
«recte virtuti infusae, quae habet oppositionem ad peccatum 
«ex parte ila qua est offensa Dei. Unde non oportet quod 
«statim virtutibus infusis restitutis, habitus vitiorum totaliter 
«tollantur, quamvis impediantur et etiam  diminuantur ». 

Et iam finis imponitur generali prolegomeno de habitibus 
et virtutibus. Sequitur nunc disputatio de singulis  categoriis 
magis in speciali. 


Bjllot - sa. Virtutibus iufusis 


EEM 


DE SINGULIS INFUSORUM HABITUUM 
CATEGORIIS 


(I- -11M, Qq. 62-70). 


Haec disputatio in duas partes principales ultro dividitur. 
Agendum in prima de proprie dictis virtutibus, quae ut super- 
naturalis activitatis principia nobis infunduntur. In altera de 
donis per quae passive nos habemus ad Spiritum Sanctum insti- 
gantem et moventem, iuxta illud Apostoli: Quicumque Spiritu 
Dei aguntur, ii sunt fili Dei. 


CAPUT PRIMUM 


Hae sunt in duplici categoria. In prima, illae virtutes quae 
pro obiecto habent ipsum finem supernaturalem, et dicuntur vir- 
tutes theologicae. In altera, illae quae versantur circa ea quae 
sunt ad finem, et dicuntur virtutes morales infusae. De utrisque 
nunc per ordinem tractandum est, adhuc tamen sub communi 


quadam consideratione, antequam singularum in particulari mo- 
nographia instituatur. 


be. W.£-*/ 

QUAEST. LXII. 


DE VIRTUTIBUS THEOLOGICIS 


In hac quaestione tria facit S. Thomas. Primo tractat de 
existentia virtutum theologicarum, secundo de numero, tertio de 
ordine. Omnia autem in una propositione comprehendere placet, 
ut sequitur. 


THESIS I. 


Veritas est theologice certissima existere virtutes per 
se 1infusas, saltem theologicas. Quae ideo hoc nomine cen- 
sentur, quia a solo Deo supra naturae ordinem causatae, 
et sola Dei revelatione innotescentes, ipsum Deum habent 
pro obiecto. Quae etiam sunt determinate tres, ordine 
generationis actuum hoc modo enumerandae: fides, spes, 


et charitas. 


Praesupponitur nunc ex tractatu de gratia, certum esse, 
sin minus certitudine fidei definitae, at saltem certitudine theo- 
logica cui sine gravissima temeritate nemo refragari posset, ho- 
minem formaliter iustificari per qualitatem creatam informantem 
et ad modum habitus inhaerentem, quae nomine sanctificantis gratiae 
communiter appellatur. Constat ex decretis Tridentini, Sess. 6, cap. 
7, ubi enumerans iustificationiscausas, Concilium docet quod «unica 


« formalis causa est iustitia Dei, non qua ipse iustus est, sed qua nos 


A 


iustos facit; qua videlicet ab eo donati renovamur spiritu men- 
« tis nostrae, et non modo reputamur, sed vere iusti nomina- 
«mur et sumus ». Tum can. n: « Si quis dixerit homines iusti- 
«ficari, vel sola imputatione iustitiae Christi, vel sola peccato- 
«rum remissione, exclusa gratia et charitate quae in cordibus 
* eorum per Spiritum Sanctum diffundatur, atque illis inhae- 
«~reat, aut etiam gratiam qua iustificamur esse tantum favorem 
«Dei, anathema sit». Quibus in verbis multi vident formalem 
definitionem circa existentiam gratiae in ratione qualitatis sive 

habitus animam permanenter informantis. Inter quos primuni 
obtinet locum ipse Catechismus Concilii, Part. 2, de bapt. n. 50, 
ubi sic ai: «Est autem gratia, quemadmodum Tridentina Sy- 
«nodus ab omnibus credendum, poena anathematis proposita, 
* decrevit, non solum per quam peccatorum fit remissio, sed 
«divina qualitas in anima inhaerens, ac velati splendor quidam 
«et lux quae animarum nostrarum maculas omnes delet, ipsas- 
< que animas pulchriores et splendidiores reddit. Atque id ex 
« sacris litteris aperte colligitur, cum gratiam effundi dicant, 
«eamque Spiritus Sancti pignus soleant appellare ». Alii tamen 
considerantes nihil alud per decreta Concilii directe excludi 
nisi errorem Protestandum adserentium iustificationem fieri per 
meram imputationem extrinsecam meritorum Christi, seclusa omni 
reali et ontologica animae immutatione, non concedunt quod 
ibi formaliter definiatur exsistentia. gratiae creatae habitualis, ab 
actibus et motionibus Dei in animam condistinctae. Concedunt 
nihilominus, Concilium eas adhibuisse formulas in  declaranda 
contra haereticos veritate catholica, quae nullam habeant plausi- 
bilem expositionem extra eam quae est in intellectu omnium 
probatorum theologorum; adeoque existentiam gratiae sanctifi- 
cantis in sensu supradicto, esse de is veritatibus quae etsi non- 
dum expresse definitae, non sine ingenti temeritate a quoquam 
aut negari aut in dubium adduci possunt. 

Hoc igitur praesupposito fundamento quod alias ex Scri- 
pturis et Patrum traditione sufficienter fuit declaratum, primum 
omnium veritas de existentia virtutum infusarum in genere et 
theologalium in specie, ex positivis revelationis fontibus adse- 
renda et demonstranda est. 


S 1. 
I. — Sunt duo praecipua loca in Scripturis N. T. ex qui- 
bus virtutum infusarum existentia aperte colligitur. 
Primus, et in superioribus iam pluries summatim comme- 


moratus, habetur in 2 Petr. I-3, seq. Quemadmodum, inquit, 
Deus per Christum omnia nobis divinae virtutis suae quae ad 

vitam et pietatem faciunt, maxima el pretiosa promissa donavit, 
ut per haec efficiamini divinae consortes naturae, fugientes eius 
quae in mundo est concupiscentiae corruptionem, sic vos vicis- 
sirn curam omnem subinferentes, ministrate in fide vestra vir- 
tutem, in virtute autem scientiam, id est prudentiam, in scientia 
autem abstinentiam, in abstinentia autem patientiam, in patien- 
tia autem pietatem, in pietate autem amorem fraternitatis, in 
amore autem fraternitatis charitalem. 

Equidem haec Scripturae auctoritas per prius de habituali 
gratia rectissime intelligitur. Et sane, divinae naturae consor- 
tum ex Christi Redemptoris meritis nobis collatum, in qua- 
dam intrinseca et permanenti habitudine necessario dicendum 
est consistere. Neque enim consors alicuius naturae dici ullo 
modo posset, qui solum transeunter et ab extrinseco moveretur 
ad actus huic naturae congruos, interim vero non haberet in se 
inhaerentem formam per quam ipsamet participaretur, lure igitur 
meritoque semper intellexerunt theologi, significari ibi inhaerens 
et habituale donum a Deo nobis infusum quo deiformes effici- 
mur: omnia intelligendo iuxta declarationes in Prolegomeno 
c. 2 $ l^praemissas. 

Nunc vero, praeter habitum substantivum per quem forma- 
lissime habetur divinae naturae participatio, esse quoque habitus 
operatives ei proportionates, atque ex divina pariter infusione 
causatos, ibidem edocemur. Et duplici quidem modo revelatio 
virtutum infusarum in hac auctoritate dicenda est contineri. - 
Primo virtualiter, ex hoc ipso quod inditum nobis consortium 
divinae naturae adseritur. Nam etiamsi nihil signanter et directe 
haberetur de virtutum habitibus, adhuc tamen recte colligeretur 
earum existentia, eo quod natura qua talis, ut saepe insinuatum, 
tota est ad operationem ordinata, et ita quidem ut unicuique 
naturae propriarum ordo facultatum, propriaque agendi princi- 
pia semper respondeant. Ergo et naturam divinam in nobis par- 
ücipatam  correlativae potentiae consequantur necesse est, ac 
per hoc, ex infusionae formae deificantis ultro deducitur ulte- 
rior veritas virtutum quibus secundum acceptam  deiformitatem 
operari valeamus. 

At non virtualiter tantum, verum etiam formaliter earum- 
dem virtutum existentia censenda est hoc loco revelata. Etenim 
maxima et pretiosa promissa nobis donata, non in uno tantum 
consistunt, sed comprehendunt omnia quae ad vitam et pietatem 
laciunt, utique secundum quod congruit infuso consortio divinae 
naturae de quo hic senno. Ad vitam autem et pietatem, id est 
ad opera pietatis sic acceptae, non faciunt potentiae mere natu- 
rales, non facit evolutio cuiuslibet seminis in hominis natura 
praeexistentis, sed solum activitas ordinis superioris. Unde di- 
cendum quod maxima et pretiosa dona ad consortium naturae 
divinae pertinentia, directe etiam divinas sive infusas virtutes de- 
signant, eo vel magis quod post commendata dona praedicta a 
Deo nobis collata, fideles exhortatur Petrus ut vicem rependant, 
deducendo in usum per cooperationem liberi arbitrii id quod ac- 
ceperunt, nihilque aliud commemorat nisi opera virtutum quae 
novae in Christo creaturae sunt convenientia: fidei videlicet, pru- 
dentiae, abstinentiae, patientiae, pietatis, et charitatis. 

Alius quoque locus in praesenti materia classicus, est in 1| 
Cor. XIIL, 8-13: Charitas nunquam excidit, sive prophetiae 
evacuabuntur, sive linguae cessabunt, sive scientia destruetur. 
Ex parte enim cognoscimus et ex parte prophetamus ; cum 
autem venerit quod perfectum est, evacuabitur quod ex parte 
est. Cum essem parvulus loquebar ut parvulus, sapiebam ut par- 
vulus, cogitabam ut parvulus : quando autem Jactus sum vir, 
evacuavi quae erant parvuli. Videmus nunc per speculum et 
in aenigmate tunc autem facie ad faciem ; nunc cognosco ex 
parte, tunc autem cognoscam sicut et cognitus sum. Nunc autem 
manent fides, spes, charitas, tria haec ; maior autem horum est 
charitas. 

Hoc in loco commendat Apostolus charitatis. excellentiam 
eiusque perpetuitatem. Et primo (vers. 8-10) comparationem 
facit cum gratiis gratis datis quae dantur in aliorum utilitatem, 

et dabantur potissimum in principio. Ecclesiae, quando adhuc 
erat plantanda fides. In his enumerat donum prophetiae, donum 
linguarum, necnon et sermonem scientiae, de quibus iam egerat 
in capite superiori, asserens omnia haec evacuanda in futuro 

saeculo, in quo non erunt amplius homines ad fidem reducendi, 
sed remoto omni defectu, removebuntur quoque adiutoria pro 
statu imperfectionis provisa, charitate interim nusquam excidente. 
Tum (vers, i i-1i3) instituit comparationem, non iam cum donis 
quae sunt in utilitatem aliorum, sed cum donis in propriam 
cuiusque salutem collatis durante praesenti vita, quam etiam as- 
similát aetati infantili per respectum ad futuram gloriam ubi 
erit maturitas virilitats. Nominat autem fidem, spem, et chari- 
tatem, tria haec, inter quae maiorem edicit. charitatem, utpote 
quae sola iterum | mansura sit superstes in aeternum. Sed iam 
de his tribus quaeritur quid sint. 

In primis sunt quaedam ad oeconomiam supernaturalem 
manifestissime pertinentia. Considerantur enim in homine inte- 
riori seu spirituali, per gratiam evocato ad visionem Dei. Et 
licet hunc spiritualem hominem  distinguat Apostolus in par- 
vulum et virum pro diverso statu viae et termini, seu gratiae 
inchoatae et gratiae consummatae, non ideo alius atque alius 
ordinis illa sunt quae ei competunt sive in infantia sive in viri- 
litate, sed differunt sicut imperfectum a perfecto. Et cum im- 
perfectio sit de ipsa essentiali ratione fidei et spei, non autem 
de ratione charitatis, hinc est quod fides et spes dicuntur ma- 
nere pro solo tempore spiritualis infantiae, charitas vero inde 
commendatur, quod ipsa non excidet, nequidem cum venerit 
quod perfectum est, et evacuabitur quod ex parte est. - 
Pertinent praeterea tria haec ad regularem seu ordinariam status 
viae oeconomiam. Unde dicitur de eis: Nunc autem manent, 
idque «ad differentiam charismatum quae nequidem hoc saeculo 
< durante permanent omnino, ut annotatum est a Graecis: nam 
< donum linguarum iam olim cessat, prophetia paucorum est, 
«miraculorum gratia paucissimi praediti sunt, donum quoque 
(scientiae non omnibus necessarium est; at ista tria, fides, 
«spes, charitas, hac vita durante, simpliciter (*) ^. - Pertinent de- 
nique ad oeconomiam operum quae ex parte nostra in vita spirituali 


requiruntur, et de quibus praecepta gravissima imponuntur omni- 


(1) Estius in h. 1. 

bus et singulis, uti ex innumeris et notissimis Scripturae locis 
evidenter constat. 

His nunc praesuppositis, unum de duobus necessario di- 
cendum est. Vel fides, spes, charitas, tria haec quae ab Apo- 
stolo dicuntur manere in praesenti, nominant habitus vel nomi- 
nant actus. Si nominant habitus, utique habitus qui supernatura- 
lium actuum principia existant, ac per hoc virtutes ordinis super- 
naturalis quae nullam aliam originem habere possunt praeter infu- 
sionem divinam, ut conceditur ab omnibus, et satis constat ex 
dictis in Prolegomeno c. 2 § 2. Si vero nominant actus, certe 
supernaturales actus in statu viae iugiter atque ordinario exer- 
cendos, ut supra notatum est. Et ideo ad exsistentiam infuso- 
rum habituum statim. legitima trahitur. consequentia, idque ex 
universali lege providentiae quam enuntiat S. Thomas in 1-2, 
Q. no, a, 2, his verbis: «Non est conveniens quod Deus 
«minus provideat his quos diligit ad supernaturale bonum ha- 
« bendum, quam creaturis quas diligit ad bonum naturale ha- 
< bendum. Creaturis autem naturalibus sic providet, ut non 
«solum moveat eas ad actus naturales, sed etiam largiatur eis 
«formas et virtutes quasdam quae sunt principia actuum, ut 
«secundum seipsas inclinentur ad huiusmodi motus. Et sic mo- 
«tus quibus a Deo moventur, fiunt creaturis connaturales et fa- 
« ciles, secundum illud Sap. VII-I : Et disponit omnia suaviter. 
« Multo igitur magis ills quos movet ad consequendum bonum 
« supernaturale aeternum, infundit aliquas formas seu qualitates 
esupernaturales secundum quas suaviter et prompte ab ipso 
« moveantur ad bonum aeternum consequendum ». Ubi vides 
quomodo actus supernaturales fidei, spei, et charitatis, prout in 
praesenti vita iugiter et de lege plane ordinaria exercendi, ne- 
quaquam cadere possint sub suavi Dei providentia, quin ad eos 
ponantur infusa principia intrinseca, habitualiter animae inhaerentia. 
Proinde,etiamsi locutiones ab Apostolo adhibitae possent in summo 
rigore de actibus explicari. ; quamquam nemo negabit eas esse ad si- 
gnificandos habitus multo magis accommodatas, ut sunt istae, manent, 
nunquam excidit), adhuc tamen correspondentes virtutes importarent 
tanquam logice connexas, easque inferrent facili ratiocinio eruendas. 

sed iam huic demonstrationi omnimoda accedet firmitas ex 
doctrina Conciliorum, in qua uno eodemque tenore tam  habi- 
tualis gratiae quam infusarum virtutum exsistentia asseritur. 

II. — Certe Tridentinum Sess. 6, post declaratum cap. 6 
modum praeparationis ad iustificationem, qui modus in actibus 
fidei, timoris, spei, poenitentiae, aliisque eiusmodi totus consi- 
stit, statim cap. 7 subdit: « Hanc dispositionem seu praepara- 
tionem i1ustificano ipsa consequitur, quae non est sola pecca- 
(torum remissio, sed et sanctificatio et renovatio interioris ho- 
«minis per voluntariam susceptionem gratiae et donorum ». 
Atqui susceptio gratiae et donorum aliquid condistinctum est ab 
ius in quibus consistebat praeparatio, id est ab actibus. Oportet 
ergo ut nihil aliud sit quam susceptio donorum permanentium, 
et instar habituum animae inhaerentium. At forte dubium tibi 
erit quid praecise per dona illa gratiae adiuncta debeat intel- 
ligi. Prosequens igitur Concilium, causasque iustificationis enu- 
merans, finalem, efficientem,  meritoriam, instrumentalem, per- 
venit demum ad causam formalem in qua specialiter insistit, ut 
errorem evertat Protestantium de justificatione per imputationem 
extrinsecam, tum addit: « Quamquam enim nemo possit esse 
4ustus nisi cui merita passionis D. N. I. C. communicantur, 
«id tamen in hac impii iustificatione fit, dum eiusdem sanctis- 
«simae passionis merito per Spiritum Sanctum charitas Dei 
«diffunditur in cordibus eorum qui iustificantur, atque ipsis 
«inhaeret. Unde in ipsa i1ustificatione, cum remissione pecca- 
t torum haec omnia simul infusa accipit homo per I. C. cui 
«inseritur, fidem, spem, et charitatem ». Ubi signanter deter- 
minat quaenam illa dona sint, utique permanentia atque inhae- 
rentia, de quibus supra dixerat: per susceptionem gratiae et 
donorum. - Rursus de fide docens quod nisi ad eam spes ac- 
cedat et charitas, neque unit perfecte Christo, neque corporis 
eius vivum membrum efficit: « Hanc fidem, inquit, ante bapti- 
«smi sacramentum ex apostolorum traditione catechumeni ab 
«Ecclesia petunt, cum petunt fidem vitam aeternam praestan- 
«tem ». Sed fides quae per baptismum datur, non alia esse 
potest quam fides habitualis, id est virtus seu habitus. Nam si 

de actu fidei sermo sit, praesupponitur sane ad baptismum, et 
est conditio in adulto necessaria ut fructuosum sit sacramentum. 
Denique non censetur catechumenus petere id cum quo iam ha- 
bito ad sacrum fontem accedit. - Tandem nova sumitur confir- 
matio ex eodem Tridentino Sess. 6, cap. 15 et cap. 28, ubi 
docet gratiam justificationis amitti per quodcumque mortale pec- 
catum, non tamen fidem nisi per infidelitatem, et hanc fidem 
quae remanet amissa gratia, esse veram fidem. Ubi nomine fidei 
necessario intelligitur aliquid. inhaerens, et quod vere maneat in 
peccatore. Ita fere Lugo de fide, Disp. 9. Sect. 3. Unde a 
primo ad ultimum, attenta doctrina Tridentini, de certitudine 
theologica exsistentiae infusarum virtutum non remanet omnino 
dubitandi locus. 

Neque huic certitudini ullo modo obstant anteriores aucto- 
ritates Innocentii. III in cap. Maiores de baptismo, vel Concilii 
Viennensis in Clementina de Summa Trinitate, in qua sic le- 
gitur: < Quia quantum ad effectum baptismi in parvulis, repe- 

runtur doctores quidam theologi opiniones contrarias habuisse, 
«quibusdam ex ipsis dicentibus, per virtutem baptismi parvulis 
«quidem culpam remitti, sed gratiam non conferri, aliis e contra 
{ asserentibus quod et culpa eisdem in baptismo remittitur, et 
(virtutes ac informans gratia infunduntur quoad habitum, etsi 
«non pro illo tempore quoad usum: Nos autem attendentes 
«generalem efficaciam mortis Christi quae per baptisma appli- 
«catur pariter omnibus baptizatis, opinionem secundam quae 
k dicit tam parvulis quam adultis conferri in baptismo informan- 
«tem gratiam et virtutes, tanquam probabiliorem et dictis sancto- 
«rum et doctorum modernorum theologiae magis consonam et 
«concordem, sacro approbante concilio, duximus eligendam >. 
Quo ex loco forsitan alicui videri posset, doctrinam de infu- 
sarum virtutum existentia non ita certam oecumenico concilio 
fuisse, utpote quae tanquam probabilior duntaxat ab eo eligatur. 
Sed ad hoc in primis dico, nullam exinde conclusionem fore, 
etiamsi verum esset quod hic supponitur. Neque enim necesse 
est ut omnis veritas nunc tandem eliquata et unanimi consensu 
recepta, eamdem semper habuerit in Ecclesia Dei, etiam ante 

institutum examen, certitudinem. Nam hoc pertinet ad progres- 
sum in doctrina revelata sano modo intellectum, quod quaedam 
sint e statu 1mplicitae continentiae in fidei deposito ad expli- 
cta™M ac distinctam agnitionem decursu temporis educenda, alia 
quidem citius, alia vero tardius, secundum congruentias et op- 
portunitates quas novit ille Spiritus veritatis qui cum apostolis 
eorumque successoribus iuxta infallibilem Christi promissionem 
manet in aeternum. Non esset autem inconveniens si in hoc ge- 
nere inveniretur quoque doctrina de infusis virtutum  habitibus. 
Et universim loquendo, impossibile est ut  praeiudicet certi- 
tudini doctrinae in posteriori quodam concilio clare propo- 
sitae, nota Pprobabilitatis in anteriori documento eidem forte 
affixa. Omnibus igitur modis nulla foret pro adversario 
conclusio. 

Verum dico nunc secundo, probabilitatis notam, sive in de- 
claratione Patrum Viennensium, sive in decretali [Innocentii III 
ubi supra, nequaquam afficere sententiam de infusarum virtutum 
existentia, sed quod longe diversum est, solam quaestionem de 
earum infusione in parvulis. « In capite Maiores, inquit Lugo 
«de fide, Disp. 9, Sect. 3, quaestio proposita est de baptismo 
«parvulorum, an haberet aliquem effectum. Ad quod respondet 
« Pontifex (Innocentius III), utique habere effectum remissionis 
« peccati, licet adhuc sub lite. sit inter. Doctores, an parvulis in- 
«funderentur virtutes, quibusdam negantibus et quibusdam con- 
< cedentibus, quia nimirum, licet de adultis nemo dubitaret, de 
«parvulis tamen dubitabant, eo quod in eis otiosae forent vir- 
«tutes pro illo statu. Deinde in Concilio Viennensi quod multo 
« post tempore celebratum est, venit iterum eadem quaestio, an 
« parvulis infundantur virtutes in baptismo sicut in adultis. Et 
« Concilium simul cum Pontifice eligit ut probabiliorem senten- 
«tiam. affirmativam, et ut sanctorum ac theologorum testimo- 
«nis magis consonam. Ubi nullo modo dicitur sententiam con- 
« cedentem adultis infundi hos habitus esse probabiliorem, haec 
«enim ut certo omnino supponebatur ; sed sententiam quae dicit 
«parvulis etiam sicut et adultis conferri in baptismo gratiam 
«et virtutes». Et ideo auctoritas ista nedum specie etiam tenus 

in contrarium afferri possit, positive potius confirmat veritatem 
quae sola a nobis nunc agitatur (1), 


Haec de doctrina duortun oecumenicorum Conciliorum Vien- 
nensis et Tridentini. Ad antiquiores autem Patres quod attinet, 


latendum est pauca apud eos de infusis habitibus reperiri, eaque 


non adeo explicita, sed implicita potius in ns quae edisserunt 


de interioris hominis formatione per gratiam | Christi. Irenaeus 


ex. gr. L 5, c. 6, dicit. perfectum hominem tribus constare, 


corpore scilicet, anima, et spiritu, non dichotomiam per hanc 


distinctionem inter animam et spiritum | introducens, sed habi- 
tuale principium vitae spiritualis, id est, supernaturalis, a natu- 


ralibus contradistinguens. Cyprianus adhuc a baptismo recens, 


in epist. 1i ad Donatum, n. 4, grato animo recolit nativitatem 


secundam quae eum, genitalis undae auxilio, infuso desuper lu- 


mine, et coelitus hausto spiritu, in novum hominem reparavit. 


i) Ad parvulos quod attinet, obiter hic nota quod sententia quae 
solum ut probabilior a Concilio Viennensi eligebatur, ad plenum unani- 
mis consensus robur iam dudum perducta est, ita ut post decreta Tri- 
dentini nullum perseverantis controversiae vestigium appareat, et pe- 
nitus repudiata sit sententia illorum veterum qui contra sentiebant. Nota 
insuper, theologos illos errasse quidem, sed non ita enormiter sicut 
prima fronte videri posset. Errabant primo circa remissionem culpae, 
ponentes eam posse separari ab infusione gratiae, non tamen sicut Pro- 
testantes qui postea introduxerunt iustificationem per meram imputa- 
tionem extrinsecam meritorum Christi, quin reatus peccati intrinsecus 
aboleatur. Errabant praeterea circa naturam habituum, existimantes ha- 
bitus virtutum exsistere non posse antequam valeant in usum deduci, 
et hac de causa effectum baptismi in infantibus non satis assequebantur. 
Minime tamen existimandum est, consequens fuisse in opinione eorum, 
quod baptizati in infantia nunquam ex baptismo obtinerent gratiam et 
virtutes. Communis enim tunc erat doctrina de causalitate sacramen- 
torum dispositiva, in qua id quod immediate confert baptismus, non est 
nisi character. Character autem est causa proxima ultimi effectus gra- 
tiae, vel statim vel postea tantum habendae, secundum quod vel nullus 
adest obex, vel e contra adest et postea removetur. Itaque error erat 

in eo quod opinabantur obicem ad gratiam et virtutes esse carentiam 
usus rationis. Caeterum concedebant gratiam et virtutes vi baptismi 


conferri, remoto obice illo vel per mortem, vel per regularem per- 
ventum ad annos discretionis. 

Augustinus, l. J de peccatorum meritis et remissione, n. 1o, 
veteri Adamo a quo Pelagiani sola imitatione peccatum ad po- 
steros transisse volebant, opponit novum Adam, qui praeter 
exemplum ad imitationem, dat etiam sui spiritus occultissimam 
fidelibus gratiam, quam latenter infundit et parvulis rationis usu 
carentibus. Cyrillus Alexandrinus, 1. 4 in lsaiam, orat. 2, ait 
formari Christum in nobis, dum divinam quamdam formam quae 
est velut character substantiae Dei, Spiritus Sanctus nobis com- 
municat. Dicunt alii, nos in Christo regeneratos vere deos apel- 
lari, non tanquam de substantia Dei natos, sed tanquam gratia 
deificatos, licet usque modo latens sit eiusmodi  deificatio, etc. 
Quae omnia satis ostendunt fuisse in mente Patrum, licet in 
quadam adhuc confusa generalitate, certam de infusis virtutum 
habitibus sententiam, quam deinde ad perfectam et distinctam 
explicationem  produxerunt doctores scholastici. Sed nec in de- 
trimentum certitudinis eius esse censenda est tardior haec in dog- 
matibus theologiae habituum apparitio. Quod facile demum 1n- 
telliget quisquis se referet ad paulo supra memoratam legem 
progressus in intelligentia revelatae veritatis, de qua Vincentius 
Lirinensis in. Commonitorio, n. 28. 

Habeatur ergo loco fundamenti in theologia certissimi, esse 
infusos virtutum habitus, quasi novas facultates novae in Christo 
creaturae, idest, animae per eius gratiam regeneratae. Nunc 
autem in virtutibus istis principatum procul dubio habent illae 
quae dicuntur theologicae, et statim quid eo nomine veniat ac- 


curate exponendum est. 
$ 2. 


Docet S. Thomas in praesenti, art. | in corpore, quod 
virtutes theologicae dicuntur ex obiecto, ex causa, et ex modo 
innotescendi, videlicet: «Tum quia habent Deum pro obiecto, 
< inquantum per eas recte ordinamur in Deum; tum quia a 
«solo Deo nobis infunduntur; tum quia sola divina revelatione 
«in Sacia Scriptura huiusmodi virtutes traduntur». In quibus 


verbis Angelici duo veniunt inquirenda. 


94 I* - II*- QUAEST. LXII. 


Et primo occurit dubium, quomodo tres conditiones assi- 
gnatae se habeant ad invicem. Dico autem, primam conditionem 
secundum quam virtutes istae dicuntur habere pro obiecto Deum, 
utique ut finem supernaturalem (x), esse non modo principalem, 
verum etiam per se sufficientem. Est principalis, quia aliae duae 
sunt communes omnibus virtutibus supernaturalibus, absque di- 
sünctione theologicarum et non theologicarum. Est quoque per 
se sufficiens, quia alias duas conditiones secum necessario trahit, et 
sine illis esse omnino nequit. Et re quidem vera, si qua virtus habeat 
pro obiecto Deum secundum quod finis est supernaturalis, eo 
ipso a solo Deo infusa dicatur oportet, quoniam respectu super- 
naturalium nullus est habitus acquisitus seu naturalis, cui con- 
veniat virtutis nomen et ratio, ut dictum est in Prolegomeno 
c. 3 $ 6. Et rursus, si qua sit virtus per se a Deo infusa, nullo 
alio modo innotescere potest quam revelatione divina, quia nec 
in seipsa, nec in suis causis aut effectibus cadit sub naturali 
nostra scientia seu experientia. Non in seipsa quidem, quia hoc 
modo nullus habitus a nobis videtur aut cognoscitur unquam. 
Non in causis, quia virtutis infusae causa est occultissima. Non 
denique in effectibus, id est per actus, quia actus qua superna- 
turales, seu in quantum necessarium exposcunt principii super- 
naturalis influxum, neque immediate neque mediate per conscien- 
tiae testimonium innotescunt. Cadunt equidem sub conscientia 
nostra actus formaliter considerati ut motus in obiecta; semper 
enim conscimus quid prosequimur, quid intelligimus, quid vo- 
lumus, et propter quid. At non ita est de modo entitativo eo- 
rum, puta an sint spirituales vel non spirituales, supernaturales 
vel non supernaturales. Nam modus entitativus innotescit solum 
ex conditione obiecti quod per actum  attüngitur: quatenus si 
obiectum tale est ut non possit attingi nisi per actum talis quid- 


(i) Sicut hoc nomen theologia simpliciter et sine addito dictum, 
communi usu consecratum est ad designandam scientiam de Deo, non 
prout Deus ex principiis naturaliter notis nobis innotescit, sed ex prin- 
cipis supernaturalis revelationis: ita proportione quadam, virtus theo- 
logica semper accipitur in ordine ad Deum prout finis est excedens 
proportionem cuiuscumque naturae creatae. 

ditatis, haec ipsa quidditas medio ratiocinio cognoscatur ; si au- 
tem potest attingi per actum tam unius quam alterius modir 
ipse modus necessario subtrahatur a nostra cognitione. Et sic 
est de obiectis supernaturalibus actuum viae, ut dictum est su- 
pra. Unde quoad supernaturalitatis modum iidem ilh actus fu- 
giunt notitiam nostram, et ex consequenti, ne per suos quidem 
effectus virtutes supernaturales naturaliter innotescunt, sed sola 
divina revelatione in Sacra Scriptura traduntur (*). Sic igitur 
patet quomodo duae posteriores conditiones virtutis theologicae 
a S. Thoma assignatae, necessario consequuntur ad primam, et 
in ea implicite continentur. 

Aliud quoque dubium esse posset circa obiectum de quo 
nunc sermo, cum dicitur virtus theologica habere Deum pro 
obiecto: an, scilicet sermo sit de formali, an de materiali, an 
de utroque simul. Sed modo te referas ad ea quae praemissa 
sunt in Prolegomeno c. 3 $ 2, quaestio ista facilem habebit 
solutionem. Si enim per obiectum formale intelligas formale di- 
ctum a forma partis, id est formale propter quod, sic non di- 
xisti satis. S1 autem intelligas formale dictum a forma totius 
quatenus includit etiam materiale ut determinatum ad specialem 
rationem materiae actus virtuosi, sic recte reposuisti in Deo 
proprium ac distinctivum theologicae virtutis obiectum. Quan- 
quam non omnino eadem sit et motivi et materialis obiecti con- 
diio. Nam motivum adaequate est in divino attributo. Sed ad 


(1) Nota hic differentiam maxime observandam inter spiritualitatem 
et supernaturalitatem. Nam etsi neutra sit per conscientiam directe at- 
testata, tamen ex his quae conscientia refert, spiritualitas actus ope ratio- 
cini innotescit; quod de supernaturalitate dici nequit. Etenim in idem 
formale obiectum non potest facultas spiritualis et facultas organica, et 
ideo, referente conscientia actum in, sua habitudine ad obiectum, ratio- 
cinando deducimus an actus fuerit elicitus per potentiam intrinsece ab 
organo dependentem vel secus. Et hic est processus a philosophis usi- 
tatus in quaestione de animae spiritualitate. Quia vero in idem obie- 
ctum formale potest et potentia naturalis nude sumpta, et potentia per 
gratiam elevata, nequidem ratiocinando deducimus an sit actus super- 
naturalis vel naturalis, quia id quod datur a conscientia non amplius 
suppeditat sufficiens fundamentum. 

obiectum materiale possunt quasi secundario pertinere res etiam 
creatae, secundum quod ad Deum aliquem habent ordinem, ut 
persequentia explicabitur. «Non est necessarium, inquit Suarez. 
«de grat. 1. 6, c. 8, ut solus Deus sit adaequate materia vir- 
« tutis theologicae, nam potest etiam circa res creatas tanquam 
«circa materialia obiecta immediate operari, ut charitas diligit 
* proximum, et spes auxilia divina sperat, et fides multas veri- 
< tares creatas credit. Solum ergo necessarium est ut inter 
«obiecta immediata virtutis theologicae contineatur Deus, sitque 
« principale obiectum ad quod caetera referuntur. Et in hac con- 
« ditione sic explicata theologi conveniunt ». 

Haec quidem de notione virtutum theologalium. Nunc autem 
nullo opus est speciali argumento quo earum exsistentia com- 
probetur, quia omnia documenta in superiori parte allata, vel 
ad eas explicite referuntur (J), vel certe illas principaliter respi- 
ciunt. Et sane si quae virtutes exsistant consequentes naturam 
divinam in nobis participatam, cuique evidens erit, praecipuas 
saltem ex eis habere pro obiecto Deum, in quem tota huius 
novae naturae intentio vergit. Sed iam de earum numero maior 
esse posset dubitandi ratio. 


Dicendum autem, virtutes theologicas esse tres, et non 
plures. Ad cuius evidentiam faciunt primo argumenta ex posi- 
tivis fontibus desumpta, quae congerit et breviter exponit Suarez 
l. 6 de gratia, c. 8, hoc modo. 

De virtutibus theologalibus loquens Paulus, I Cor. XIII-13, 
dixit: Nunc autem manent... tria haec. Ubi etsi non expresserit 
nomen virtutis theologicae, in specie nominat fidem et spem et 
charitatem, de quibus dubium non est quin circa Deum versen- 
tur tamquam circa proprium obiectum. Et dicens esse tria, dicit 

esse distincta, quia non ita numerantur nisi quae distinguuntur. 
Praeterquam quod ibidem ait fidem esse posse sine charitate, 


(1) 1 Cor. XIII; Trid. Sess. 6, c. 7, etc. 

quod etiam tradit Tridentinum Sess. 6, can. 28, et e converso 
manere in patria habitum charitatis sine habitu fidei; ergo sunt 
distincti habitus et virtutes. Idemque argumentum fieri potest 
de spe, quae manet in peccatore non habente charitatem, et 
potest amitti sine fide, ut postea dicetur, et denique eodem mo- 
do quo fides et charitas, venit in numerum. Sunt ergo tria di- 
stincta, et ideo recte et catholice dicuntur tres virtutes théolo- 
gales. - Quod autem non sint plures, idem Paulus satis signi- 
ficavit, specialiter tria nominando, nam illa praecisa numeratio 
excludit numerum maiorem. Et per illum numerum etiam signi- 
ficavit haec tria habere inter se peculiarem similitudinem vel 
unitatem genericam in qua ab alius virtutibus distinguantur, quae 
non potest esse alia nisi quae explicatur nomine virtutis theo- 
logicae. Ergo sub illo genere plures species non sunt. Et in 
hoc sensu Augustinus in Enchiridio dixit substantiam religionis 
christianae in his tribus consistere (x). Et simili modo Grego- 
rus Magnus distinguens virtutes, tres théologales et quatuor 
cardinales numerat (2). Et alibi ait, fidem, spem, et charitatem 
esse nostras munitiones, quas si habere negligamus, hostilibus 
insidiis patemus. Et ad hunc modum sancti de his tribus vir- 
tutibus communiter loquuntur, et communi traditione ac con- 
sensu Ecclesiae numerus iste receptus est. - Haec Suarez l.c. 
Argumento quoque theologico idem confirmatur. Nam Deus 
finis supernaturalis comparatur ad nos, vel sub ratione veri, vel 
sub ratione boni. Si sub ratione veri excedentis naturale lumen, 
sic est obiectum fidei quae subiectatur in intellectu. Si sub ra- 
tione boni, vel consideratur secundum quod est summum bo- 
num nostrum in supernatural! beatitudine consequendum, et sic 
est obiectum spei. Vel secundum quod est summum bonum ab- 
solutum, in communicatione eiusdem vitae amicabiliter. propter 
se amandum, et sic est obiectum caritatis quae haud secus ac 
spes, subiectatur in voluntate. Et non relinquitur alius modus 
actus virtuosi qui versetur immediate circa Deum, quia non 


(1) August. Enchirid. c. 3-4. 
(2) Greg. M. 1. 1 moral, c. 27; 1. 2, c. 49, etc. 

sunt in anima spirituales potentiae sub alis rationibus attingen- 
tes obiecta sua. 

Recte ergo tres virtutes theologicae numerantur, et non 
plures. De ordine vero earum nota quod non est sermo de 
ordine infusionis, quia omnes tres simul infunduntur. Sed est 
sermo de ordine quo comparantur secundum naturalem  habitu- 
dinem respeetivorum actuum ad invicem. Ordo enim virtutum 
pensandus est ex actibus, sicut et ordo potentiarum quae simul 
in anima concreantur. Porro alius est ordo perfectionis in quo 
praecellit charitas, iuxta Apostolum | Cor. XIII-13; alius vero 
ordo generationis in quo imperfectum est perfecto prius. Et sic 
prior est fides consistens in adhaesione ad verum, quam praesup- 
ponit affectio boni; subsequitur spes per quam quis disponitur 
ad perfecte amandum, ac denique ultima omnium incedit cha- 
ritas. - Superest ut praecipua argumenta quae in contrarium 
occurrere possent, dissolvantur. 

Dices primo: Virtus religionis est virtus distincta a fide, 
spe, et charitate. Sed habet etiam Deum pro obiecto. Ergo vir- 
tutes theologicae sunt saltem numero quatuor. 

Respondeo: Dist. min. Habet Deum pro obiecto immediato 
sive materiali sive formali, neg. Pro obiecto mediato, seu verius 
pro fine cui, conc. Et hoc non est satis ad virtutem  theologi- 
cam. Nempe obiectum materiale virtutis religionis est exhibitio 
honoris, sive protestatio submissionis et reverentiae. Obiectum 
vero formale est ratio debiti, sive specialis honestas tribuendi 
cuique suum ; quo fit ut haec virtus sit virtus moralis, et pars po- 
tentialis iustitiae, ut declarat S. Thomas in 2-2, Q. 81. Quando 
ergo dicitur quod obiectum. cultus vel adorationis est Deus, 
oportet intelligere obiectum cui defertur honor ad quem imme- 
diate terminatur actus adorantis. Sicut etiam quando dicitur 
quod adorationis ratio est divina excellentia, oportet intelligere, 
non quidem formale obiectum actus adorandi, nam hoc est ratio 
debiti seu iusti, sed id quod causát debitum, et ex quo debiti 
honoris determinatur modus ac mensura: pro quanto scilicet 

secundum diversas excellentias diversi etiam honores debentur. 
«Religio est quae Deo debitum cultum affert. Duo ergo in re- 

u ligione considerantur. Unum quidem quod religio Deo affert, 
« scilicet cultus, et hoc se habet per modum materiae et obiecti 
«ad religionem. Aliud autem est cui affertur, scilicet Deus cui 
< cultus exhibetur; non quod actus quibus Deus colitur, ipsum 
« Deum atüngant, sicut cum credimus Deo, credendo Deum 
«attingimus... Affertur autem Deo debitus cultus, in quantum 
«actus quidam quibus Deus colitur, in Dei reverentiam fiunt, 
«puta sacrificiorum oblationes et alia huiusmodi. Unde manife- 
«stum est quod Deus non comparatur ad virtutem religionis 
«sicut materia vel obiectum, sed sicut finis. Et ideo religio non 
«est virtus theologica, cuius obiectum est ultimus finis, sed est 
« virtus moralis, cuius est esse circa ea quae sunt ad finem » O. 
Dices secundo: Credere est actus intellectus moti a volun- 
tate ad assentiendum, et ideo nequit esse in anima  habituale 
principium fidei theologicae, nisi sit aliquis habitus infusus tam 
in voluntate quam in intellectu: in intellectu quidem ad ipsum 
formalem fidei actum, in voluntate vero ad pium  credulitatis 
affectum quo actus fidei imperatur. Ergo ad fidem requiruntur 
duae distinctae virtutes duarum diversarum potentiarum, quae 
quidem duabus aliis virtutibus spei et charitatis additae, non si- 
nunt virtutes theologicas in ternario numero consistere. 
Respondeo esse ibi specialem quaestionem quae infra in 
disputatione de fide examinabitur (1. Et theologi quidem in 
duas oppositas sententias abeunt, aliis asserentibus existentiam 
istius peculiaris habitus in. voluntate ad pium credulitatis affe- 
ctum, aliis vero negantibus, quia sentiunt sufficere habitum cha- 
ritatis per quam fides operatur, teste Apostolo, Gal. V-6; ubi 
autem habitus charitatis per accidens deest, suppleri eius defe- 
ctum per actuale auxilium ipsi habitui fidei connaturaliter debi- 
tum. Interim vero, quacumque sententia admissa, nihil sequitur 
contra praesentem veritatem, sive quia praedictus habitus non 
esset theologicus, utpote qui « non attingeret immediate Deum, 


«sed solum mediante actu creato, sicut de religione, poeniten- 


(1) S. Thom. 2-2, Q. 81, a. 5. 
(2) Infra, ubi de ipsa fidei virtute. 

< tia, et similibus virtutibus dicimus v (y); sive praesertim quia 
non constitueret virtutem condistiuctam a virtute fidei. Nam 
actus piae affectionis ad credendum non est perfectus, nec ulti- 
matus, sed se habet per modum viae et tendendae ad actum 
fidei, illumque praecedit tanquam dispositio vel inchoatio illius. 
Et quia eadem est ratio de habitibus ac de actibus, ipse habi- 
tus in quadam inchoatione consisteret, seque toto respiceret ha- 
bitum in intellectu exsistentem, cum quo per modum unius in 
ratione virtutis adhuc consideraretur. 

Dices tertio: Virtus theologica munerum haberet, vel ab 
obiecto prout consideratur sicut est m se, vel ab obiecto prout 
diversas continet formalitates in ordine ad nos. Sed si dicatur 
primum, theologica virtus non erit nisi una, cum sit Deus ma- 
xime simplex. Si autem dicatur secundum, oportebit virtutes 
theologicas multiplicari secundum attributa seuperfectiones quas in- 
tellectus noster in Deo distinguit. Alia igitur erit virtus circa Deum 
in quantum esi verus, alia in quantum est bonus, alia in quantum 
est iustus, misericors, infinitus, aeternus, immensus, atque ita porro. 
Nullo igitur modo virtutes theologicaepossunt esse determinate tres. 

Respondeo eligendo secundum disiunctivae membrum cum 
distinctione. Virtutes theologicae habent numerum a formalita- 
tibus quae in Deo utcumque distingui possunt, neg. A forma- 
litatibus quae constituant speciales rationes sub quibus Deus 
est actu humano immediate attngibilis, conc. Atqui rationes 
istae non sunt nisi ratio veri quam attingit intellectus, et ratio 
boni quam attingit. voluntas. Omnia autem attributa iustitiae, 
misericordiae, infinitatis, etc., vel considerantur ut constituta sub 
ratione veri et boni quod est Deus, et tunc non inducunt ali- 
quam multiplicationem virtutum theologicarum praeter illam quae 

superius fuit assignata, ut constat. Vel considerantur ut causa 
cuiusdam specialis honestatis creatae circa quam versetur actus 
humanus, et tunc non sunt materia virtutis theologicae, secun- 
dum quod dictum est ubi de religione. Sic iustitia Dei causát 
rationem timendi, excellentia rationem colendi, misericordia ac 


(1 Suarez, de gratia l. 6, c. 8, n. 17. 

eneficentia rationem gratias agendi. [n nullo tamen horum 
actuum comparatur Deus sicut materia vel obiectum, sed solum 
sicut causa vel finis. 

Dices ciuarto: Secundum ordinem potentiarum est ordo virtu- 
tum. Sedfides est in intellectu secundum quod intellectus movetur a 
voluntate. Ergo cum charitas et spes in voluntate sint, prioritatem 
habere debent ordine generationis actuum, et sic fides non estprima. 

Respondeo: Dist. mai. Ordo virtutum est secundum  ordi- 
nem potentiarum, prout potentiae considerantur ad perfectionem 
sui actus comparatae, conc. Alio modo, neg. Et ratio est quia 
actus virtutis non est actus qualiscumque, sed actus in propria 
saltem linea perfectus. - Nunc ad minorem dico: Fides est 
primo in intellectu secundum quod intellectus movetur a vo- 
luntate iam habente perfectionem sibi propriam in actu, neg. In 
proposito vel quadam complacentia, conc. Et ideo negatur con- 
sequentia, ad cuius legitimitatem oporteret ut spes vel charitas 
in actu, essent necessariae ad fidem imperandam. Hoc autem 
constat esse falsum, quia non potest affectus in aliquo firmari 
per amorem, in quo intellectus non est firmatus per assensum, 
sicut etiam non potest tendere in aliquid per desiderium abso- 
lutum, quod intellectus non sit per prius assecutus/ Et ideo, 
etiamsi homo alliciatur ad credendum per hoc quod apprehen- 
dit fidem ut primam inchoationem futurae be. titudinis, sufficit 
tamen in voluntate quaedam complacentia ad oona aeterna, et 
quoddam propositum sperandi et diligendi illa, non autem po- 
test praerequiri ipsa spes aut charitas in actu formali. Unde fi- 
des est simpliciter prior. « Cum alicui proponuntur bona aeter- 
«na, inquit S. Thomas in III, D. 23, Q. 3, a. 4 ad 4um, pri- 
«mo vult ea, (id est, afficitur quadam  complacentia in eis), 
«secundo vult (id est proponit) eis in inhaerere per amorem, 
«et tertio vult (id est proponit) sperare ea, et quarto vult cre- 
« dere ea, ut credens possit iam sperare et amare et habere. 
«Unde in essendo fides prior est». 

Et de existentia ac ratione theologalium virtutum hactenus. 
Sequitur iam consideratio de exsistentia ac ratione virtutum 


moralium infusarum. 


102 I» - II*- QUAEST. LXItl. 


QUAEST. LXIII. 


DE VIRTUTIBUS MORALIBUS INFUSIS 


In duobus prioribus huius quaestionis articulis 


attingit 
S. Thomas quaedam generalia principia quae 


iam fuerunt in 
prolegomeno satis exposita. Relinquuntur ergo exponendi duo 
soli articuli posteriores, ubi tractat de iis infusis virtutibus quae- 
sunt in eodem genere analogo cum acquisitis, iisdemque cen- 
sentur nominibus. Quae etiam ad quatuor principales reducuntur, 
iuxta illud Sap. VIII-7: Sobrietatem, id est temperantiam, et 
prudentiam docet, et iustitiam, et virtutem, id est fortitudinem. 
De quibus sit sequens propositio. 


THESIS IL 


Sunt quoque virtutes morales per se infusae, propor- 
tonaliter se habentes ad theologicas sicut virtutes mora- 


les acquisitae ad naturalia principia quibus in naturalem 


finem homo ordinatur. Differunt autem ab acquisitis, non 
solum secundum ordinem ad naturam divinam participa- 
tam quam consequuntur, verum etiam secundum ordinem 
ad formales rationes obiectorum, et sola excepta pruden- 


tia quae in intellectu est, caeterae omnes in voluntate 


tamquam in proprio subiecto quoad suam 


videntur esse reponendae. 


substantiam 


Virtus moralis generatim est virtus exsistens in vi appeti-, 
tiva, id est in libera voluntate, vel in appetitu sensitivo secun- 
dum quod est natus a libera voluntate moveri. Huic notioni con- 
gruunt ea quae de moralitate dicta sunt in tractatu de peccatis, 
tum etiam vocis etymon de quo S. Thomas in 1-2, Q. 58, a. 
1: « Dicitur virtus moralis a more, secundum quod mos signi- 
< ficat quamdam inclinationem. naturalem vel quasi naturalem ad 


«aliquid agendum. Et huic significationi moris propinqua est 

«ala significatio, quae significat consuetudinem, nam consue- 
tudo quodammodo vertitur in naturam, et facit. inclinationem 
* similem naturali. Manifestum est autem quod inclinatio ad 
< actum proprie convenit appetitivae virtuti, cuius est movere 
«omnes potentias ad agendum. Et ideo non omnis virtus di- 
* citur moralis, sed solum illa quae est in vi appetitiva ». 
Porro in ordine naturali, quod mirum alicui esse posset, 
nulla recensetur virtus vi appetitivae superaddita respectu ipsius 
supremi finis humanae vitae ; nulla, inquam, correspondens alicui 
e virtutibus theologicis supra enumeratis. Ratio autem esse vi- 
detur, salvo interim meliori iudicio, quia finis ibi est. summum 
bonum prout habens ad naturam proportionem habitudinis, cuius 
respectu voluntas per semetipsam, id est ex sibi congenitis, 
virtus est p). Quippe inclinatio ad summum bonum (ut supra), 
nec minui nec augeri potest. Et si a rectitudine. tendentiae in 
ipsum  aberrari contingat, hoc non est ratione insufficientis 
dispositionis in voluntate exsistentis per ordinem ad ipsummet 
summum bonum secundum se, sed vel ratione defectus exsi- 
stenüs in intellectu cui perfectio scientiae et sapientiae non est 
naturaliter indita, vel ratione insufficientia. rectitudinis appetitus 
respectu mediorum in quibus voluntas praeter rationis regulam 
sese implicans, congenitam ilam in summum bonum  inclina- 
tonem male applicat, et male applicando a vero fine deflectit. 


(1l) Cf. S. Thomam in 1-2, Q. 55, a. 1. Tum Q. 56, a. 6, ubi sic 
dicit: «Cum per habitum perficiatur potentia ad agendum, ibi indiget 
«potentia habitu perficiente ad bene agendum, ubi ad hoc non sufficit 
«propria ratio potentiae. Omnis autem potentiae propria ratio atten- 
< ditur in ordine ad obiectum. Unde cum obiectum voluntatis sit bo- 
* num rationis voluntati proportionatum. quantum ad hoc non indiget 
« voluntas habitu perficiente. Sed si quod bonum immineat homini vo- 
«lendum quod excedat proportionem voluntatis, sive quantum ad to- 
«tam speciem humanam, sicut bonum divinum quod transcendit limites 
«humanae naturae, sive quantum ad individuum, sicut bonum proxi- 
«mi, ibi voluntas indiget virtute. Et ideo huiusmodi virtutes quae or- 
«dinant affectum hominis in Deum (finem supernaturalem) vel in pro- 
«ximum, sunt in voluntate sicut in subiecto, ut charitas. iustitia, et 
« huiusmodi ». 

Caeterum si supponeretur intellectus habitu sapientiae perfectus, 
et vis appetitiva instructa habitibus bene disponentibus circa 
media, nihil amplius ad perfectionem hominis secundum quod 
homo est, posset desiderari, quoniam in sua habitudine ad na- 
turalem finem, voluntas per se considerata, et facta abstractione 
ab his quae formaliter loquendo sunt per accidens, potentia est 
ultimo perfecta. Quae omnia cohaerent cum doctrina S. Thomae 
in ia Part. Q. 60, a. 5, ubi docet quod naturali dilectione an- 
gelus et homo plus et principalius diligit Deum quam seipsum. 
sequitur enim quod sicut non indiget homo speciali habitu ad 
diligendum naturaliter semetipsum, ita nec ad diligendum na- 
turaliter Deum. 

Haec itaque videtur esse causa cur inter virtutes morales 
naturales seu acquisitas, nulla computetur habens Deum pro 
obiecto immediato, sed omnes proxime versentur circa mate- 
riam creatam, videlicet circa ordinem rationis ponendum in ope- 
rationibus et passionibus Gl). Et sic quatuor enumerantur prin- 
cipales, quae eatenus cardinales dicuntur, quatenus in eis tam- 
quam in cardinibus moralis vita volvitur (2). Praedictus enim 
ordo rationis dupliciter considerari potest: « Uno modo secun- 
«dum quod in ipsa consideratione rationis consistit, et sic erit 
«una virtus principalis quae dicitur prudentia. Alio modo se- 
< eundum quod circa aliquid ponitur rationis ordo. Et hoc vel 
« circa operationes, et sic est iustitia, vel circa passiones, et sic 
« necesse est esse duas virtutes. Ordinem enim rationis necesse 
«est ponere circa passiones, considerata repugnantia ipsarum 


(1) Nota hic quo sensu distinctio fiat inter operationes et passiones. 
«Operatio, inquit Caietanus in 1-2, Q. 60, a. 2, genus est ad actus 
« appetitus sensitivi qui vocantur passiones, et alias operationes. Et ta- 
«men operationes aliae ab operationibus appetitus sensitivi, appropria- 
«verunt sibi operationis nomen, et contra passiones distinguuntur sub 
«operationis vocabulo, ea ut puto ratione, quia actus appetitus sensi- 
«tivi hoc speciale sortiti sunt quod passionem corpoream annexam 
« habent; alii vero actus hoc non exigentes, in communi remanserunt 
« vocabulo. Sumitur ergo hic operatio non communiter, sed ut contra 
« passionem distinguitur »i 


(2) Cf. Ambr. I. 5 in Luc. n. 62. — Greg. Magn. I. 2 Moral, c. 49. 

«ad rationem, quae quidem potest esse dupliciter. Uno modo 
«secundum quod passio impellit ad aliquid contrarium rationi, et 
«sic necesse est quod passio reprimatur, et ab hoc denominatur 
« temperantia. Alio modo secundum quod passio retrahit ab 
* eo quod ratio dictat, sicut timor periculorum, vel laboris, et 
«sic necesse est quod homo firmetur in eo quod est rationis 
«ne recedat, et ab hoc denominatur fortitudo (x) ». Ubi vides 
quatuor has virtutes quae omnium agmen ducunt sicut capita 
exercitus, aliasque omnes sub se continent ut partes potentiales. 
non circa finem, id est Deum, sed circa sola media immediate versari. 

Nunc autem etsi in ordine supernaturali vis appetitiva ne- 
cessario perficiatur circa ipsum supremum finem per duas vir- 
tutes spei et charitatis, quae ex consequenti dici potuissent mo- 
rales infusae, quantum est ex vi etymologiae : quia tamen nullam 
virtutem habent respondentem sibi in naturalibus, et praesertim 
quia simul cum fide eminent in. quodam gradu transcendente, 
nusquam sic nominari consueverunt, sed excellentiae earum 
excellens quoque theologalium nomen fuit reservatum. Quapropter, 
etiam in infusis, virtutes morales illae solae dicuntur quae occu- 
pantur circa media et in eodem genere analogo inveniuntur ac 
virtutes acquisitae, utpote in iisdem  versantes materiis, licet se- 
cundum superiorem regulam et altiori modo. Ex quo fit ut 
quaternariam divisionem suorum analogorum retineant, servata 
quoque cardinalium virtutum appellatione, idque absque praeiu- 
dicio absolutae principalitatis quae theologicis propria est. Nam 
ut eleganter observavit S. Thomas de Virt. Card. a. | ad 2um: 
«In fine appetitus hominis quiescit, et ideo virtutum theologi- 


(1) Haec S. Thomas, 1-2, Q. 61, a. 2, de quaternario numero vir- 
tutum moralium quae cardinales vocantur. Ubi solum notandum occur- 
currit quod prudentia secundum suam essentiam est virtus intellectualis, 
non moralis, utpote in ratione practica, non autem in vi appetitiva se- 
dem habens. Convenit tamen cum moralibus quantum ad materiam. 
Moralis siquidem materia est ordo rationis ponendus in passionibus et 
operationibus. Hunc porro ordinem praestituere, ad prudentiam perti- 
net, et secundum hoc, virtutibus moralibus connumerari, earumque au- 


riga dici consuevit. 

| carum quae sunt circa finem ultimum, principalitas non com: 
| paratur cardini qui movetur, sed magis fundamento et radici 
«quae sunt stantia et quiescentia, secundum illud Ephes. III-17 : 
In charitate radicati et fundati*. 

Et de ratione nominum hactenus. Nunc de re agendum est. 
Et primo quidem de existentia supernaturalium virtutum mox 
recensitarum. Tum deinde de proprio earumdem subiecto, de 


quo cum specialis occurrat difficultas, specialis quoque quaestio 
erit instituenda. 


Scotus 
in III, D. 36. Qui in hoc quoque recessit ab anterioribus suae 


scholae theologis, praesertim vero a S. Bonaventura sic scribente 
in III, D. 33, a. 1,q. 1: « Praeter habitus virtutum theologica- 
. rum necessarium est ad salutem ponere habitus cardinalium, 
«sicut rationes ad primam partem inductae ostendunt, et con- 
«cedendae sunt quoniam verum concludunt». Porro opinio 
Scoti sensim obsolevit, ita ut sententia opposita quae iam ab 


Existentiam virtutum moralium  infusarum negavit 


antiquo communius tenebatur, evaserit processu temporis simpli- 
citer communis et fere universalis. Quae etiam defenditur 


in 
praesenti ut longe conformior sensui in Ecclesia recepto, non 
tamen ut tantae certitudinis theologicae quanta est certitudo 


doctrinae superius traditae de virtutibus theologalibus, quas nul- 
lus catholicus sine gravi censura aut negare aut in dubium re- 
vocare ppsset. 

Probatur autem in primis haec communis sententia ex su- 
pra citato Petri testimonio. Nam in maximis et pretiosis donatis 
per quae divinae naturae consortes efficimur, inveniuntur omnia 
quae ad vitam et pietatem faciunt. Ergo etiam morales virtutes 
prout congruunt superiori naturae nobis infusae. Nam si virtu- 
tes morales illae sunt quae versantur circa media, negari non 
potest quin ad vitam et pietatem faciant quam maxime, tum 
quia usus mediorum requiritur ad consecutionem finis, tum quia 
si a fine aberrari contingat, hoc plerumque est quia circa media 

non recte afficimur. Et confirmatur, nam in operibus virtutum 
quas consequenter enumerat Petrus, simul cum fide et charitate 
«commemorantur etiam prudentia, abstinentia, patientia, pietas, 
aliaque eiusmodi de quibus eleganter Augustinus in Tract. 8 in 
epist. loan. n. 1: « Qui Deum laudat lingua, non semper po- 
«test; qui moribus Deum laudat, semper potest. Opera miseri- 
« cordiae, affectus charitatis, sanctitas pietatis, incorruptio casti- 
«tatis, modestia sobrietatis, semper haec tenenda sunt, sive cum 
«in publico sumus, sive cum in domo, sive cum ante homines, 
«sive cum in cubiculo, sive loquentes sive tacentes, sive aliquid 
« agentes sive vacantes, semper haec tenenda sunt, quia intus 
«sunt omnes istae virtutes quas nominavi. Quis autem sufficit 
«omnes nominare? Quasi exercitus est imperatoris qui sedet 
«intus in mente tua. Quomodo enim imperator per exercitum 
«suum agit quodque placet, sic Dominus lesus Christus  inci- 
«piens hahitare in interiore homine nostro, id est in mente per 
«fidem, utitur istis virtutibus quasi ministris suis». 

Idem quoque colligitur ex Innocentio III, cap. Maiores de 
baptismo, et Clementina de Summa Trinitate, ubi supposita ve- 
luti certa infusione virtutum in adultis, eligitur. ut probabilior 
sententia nunc communi consensu recepta de infusione earum- 
dem in parvulis. Nam in iis documents, virtutibus theologicis 
inseparabiliter accensentur et morales, ut apparet in decretali 
Innocentii enumerantis fidem, charitatem, aliasque virtutes. Ad 
quam normam oportet consequenter intelligere verba Concilii 
Viennensis eamdem prorsus quaestionem tractantis, cum ait « tam 
«parvulis quam adultis conferri in baptismo  informantem gra- 
«tiam et virtutes ». 

Ratione demum theologica illud idem innotescit. Quod 
enim oporteat istas virtutes morales infusas ponere praeter théo- 
logales, ex duplici potissimum capite ostenditur. - Primo ex 
consideratione eius quod requiritur ad supernaturalis perfectionis 
complementum. Nam Dei perfecta sunt opera, neque mancum 
quid ac veluti truncatum in suis creationibus, esse sinit. Est 
autem iustificatio quasi nova creatio et novi hominis effectio, ut 
ex lam allegatis Apostoli auctoritatibus constat. Oportet igitur 


io 9 u. iu« quaesr. i Xiii. 


ut in hac novi hominis creatione habeatur completus quidam 
organismus virtutum, non solum circa finem, sed etiam circa ea 
quae sunt ad finem. In iis enim quae ad finem sunt, reperiun- 
tui speciales obiectorum rationes penitus distinctae a rationibus 
obiectivis in ipso fine Deo inventis, et dictum est supra quod 
virtutes et habitus secundum speciales rationes obiectivas distin- 
guuntur ac multiplicantur. - Secundo ex consideratione propor- 
tionis quae debet esse inter principia et principiata. Virtutes 
enim quae circa media occupantur, comparantur ad eas quae 
sunt circa finem, sicut quaedam consequentes dependentiae. Ne- 
cesse igitur est ut sint eiusdem ordinis, quatenus anima divine 
se habens ad finem, divine quoque ad media se habeat. Unde 
S. Thomas in praesenti: i Oportet effectus esse suis causis et 
« principiis proportionates. Omnes autem virtutes morales quae 
«ex nostris actibus acquiruntur, procedunt ex quibusdam na- 
«turalibus principiis in nobis praeexsistentibus. Loco quorum 
c naturalium principiorum conferuntur nobis a Deo virtutes theo- 
«logicae. Unde oportet quod his etiam virtutibus theologicis 
« proportionaliter respondeant alii habitus divinitus causati in 
«nobis, qui sic se habent ad virtutes theologicas, sicut se 
«habent virtutes morales (naturales; ad principia naturalia vir- 
« tutum ». 
Dices tamen cum Scoto: Nullam esse necessitatem, ponendi 
virtutes morales infusas. Neque ex parte finis, quoniam finis 
supernaturalis sufficienter habetur in anima fer virtutes theolo- 
gicas. Neque ex parte modi seu medii, quia fides modum dat 
operandi inferioribus in ordine ad Deum. Neque demum ex 
parte obiecti, quia quatuor virtutes cardinales acquisitae et tres 
théologales infusae sufficienter perficiunt animam respectu omnis 
obiecti pertinentis ad partem practicam | agibilium, quin huic 
sufficientiae obstare possit finis supernaturalitas, cum theologicae 
sufficienter ad illum finem ordinent tam actus suos quam actus 
virtutum caelerarum. 
Respondetur autem ad primum, quod necessitas virtutum 
moralium infusarum non est ex parte finis considerati in se, sed 
ex parte moderandarum operationum et passionum prout pro- 


rjjsesra 


DE VIRTUTIBUS MORALIBUS INFUSIS JOQ 


secutio linis requirit. - Ad secundum, quod fide® dat inferiori- 
bus virtutibus modum operandi in ordine ad Deum finem su- 
pernaturalem, remote tantum et ut regula principians, non au- 
tem proxime et ut regula immediata. « Nam sicut in virtutibus 
«acquisitis synderesis non ponit medium nisi mediante pruden- 
* tia, et morales appetitivae medium illud exsequuntur: ita in 
«infusis fides finem ultimum firmans et largiens, mediante pru- 
«dentia infusa medium moralibus infusis imponit, et illas oportet 
« medium illud habilitare. Fides ergo medium non dat nisi re- 
«mote, prudentia autem infusa proxime. Oportet autem Deli 
e opera perfecta esse, et ut prima et proxima habeantur prin- 
«cipia» (1). - Ad tertium etiam dicitur quod quatuor virtutes 
cardinales acquisitae perficiunt animam in omni materia morali 
referibii ad finem, sed non supernaturali modo, neque etiam per 
se loquendo, secundum altiorem illam regulam quae congruit 
naturae divinae participatae. Nam ut ostensum est supra, si quis 
habitus naturalis seu acquisitus circa supernaturale obiectum ex 
repetitione actuum naturalium per accidens generari possit, pos- 
sibilitas ista respicit physicam tantum naturae potentiam, minime 
vero potentiam moralem atque expeditam quae adhuc post Adae 
peccatum relinquatur. « Ad id autem quod additur, quod vir- 
«tutes morales acquisitae ut imperantur a charitate, ordinantur 
«ad ultimum finem supernaturalem, respondetur quod ordinan- 
«tur a charitate ad Deum ut res improportionatae ipsi chari- 
«tati, utpote inferioris ordinis. Oportet autem charitatem habere 
«media sui ordinis, etc.» (2. Unde a primo ad ultimum argu- 
menta Scoti legitima carent consequentia. 

Instabis tamen : Voluntas uno eodemque actu movetur in 
finem, et in id quod est ad finem. Ergo omnis habitus perficiens 
circa finem, perficit etiam circa media. Ergo non oportet ut 
fraeter charitatem, morales virtutes infundantur a Deo. 

Respondeo: Dist. antec. Voluntas uno eodemque actu quo 
vult medium ut medium, fertur etiam in finem ut in rationem 


(1) Caietan. in art. 3 huius quaestionis. 
(2) Caietan. 1. c. 

volendi medium, cone. antec. Voluntas uno eodemque actu quo 
appetit finem, vult etiam medium quod est ad finem, neg. ant. 
Quot enim sunt qui finem appetunt, et complacent sibi in fine, 
et tamen media respuunt, deterriti propria eorum  arduitate. 
Omnino ergo distinctae remanent speciales obiectorum rationes 
secundum quas habitus distingui debent et multiplicari. 

Dices tertio: ói darentur virtutes morales infusae, ipsam 
sanctificantem gratiam consequentes, sequeretur contraria esse 
posse simul in eodem, puta in eo qui cum multis  habitibus 
pravis nunc primum  iustificatur. Idem enim homo haberet si- 
mul habitus vitiorum et virtutum in iisdem materiis, et circa 
eadem virtuosus simul et vitiosus exsisteret ; quod profecto ad- 
missibile non est. 

Respondeo in primis quod si quid probaret ratio ista, pro- 
baret etiam contra virtutes theologicas, quoniam contingit ut 
justificetur homo cum acquisito habitu incredulitatis, qui non 
minus opponitur infuso habitui fidei, quam habitus luxuriae v. g. 
infuso habitui temperantiae, et sic de aliis. Respondeo praeterea, 
quod difficultas iam fuit praeoccupata in Prolegomeno, c. 4, 
ubi dictum est quod pravo habitui acquisito directe non contra- 
datur nisi bonus habitus pariter acquisitus, non autem habitus 
per se infusus qui non dat sicut acquisitus facilitatem | exercitii, 
adeoque non tollit formaliter acquisitam  propensionem in actus 
virtuti repugnantes. Adhuc tamen virtus infusa, dando inclina- 
tionem in obiecta vitio contraria, dat eo ipso unde vitium virili 
conatu destruatur. Insuper, quod magna consideratione dignum 
est, iam sublatum supponitur id quod est formale in vitio, sci- 
licet inhaesio et complacentia voluntatis in ipsum, ita ut non 
remaneat nisi materiale. Non ergo sequitur quod quisquis cum 
pravis habitibus iustificatur, vitiosus simul et virtuosus exsistat. 
Est enim simpliciter virtuosus, tametsi retinens adhuc vitiosas 
inchnationes postmodum  superandas et vincendas. Unde S. 

Thomas de Virt. Q. 1], a. 10 ad 16ttm: «Licet per actum unum 
;« simplicem non corrumpatur habitus acquisitus, tamen actus 
«contritionis habet quod corrumpat habitum vitii generatum, ex 
« virtute gratiae. Unde in eo qui habuit habitum intemperantiae, 

< cum conteritur, non remanet cum virtute temperantiae infusa 
< habitus intemperantiae in ratione habitus, sed in via corrup- 
«tionis, quasi dispositio quaedam. Dispositio autem non contra- 
«riatur habitui perfecto ». 

Et hucusque quidem de existentia et quidditate virtutum 
moralium  infusarum. Sed iam de proprio earum subiecto ob- 


scurior suboritur quaestio. 


De virtutibus cardinalibus agens S. Thomas in 1-2, Q. 61, 
a. 2., quadruplex esse ait subiectum illarum, videlicet rationale 
per essentiam in quo est prudentia, deinde rationale per par- 
ücipationem quod subdividit in tria. Et ponit primo voluntatem 
in qua est iustitia, tum concupiscibilem in qua est temperantia, 
ac demum  irascibilem in qua est fortitudo. Quod autem per 
concupiscibilem et irascibilem intelligat appetitum  sensitivum, 
indubium esse debet ex his quae docet supra, Q. 56, a. 4., ubi 
postquam asseruit. fortitudinem esse in irascibili, temperantiam 
in concupiscibili, idque iuxta Philosophum dicentem has duas 
virtutes esse irrationalium partium : « Respondeo dicendum, in- 
«quit, quod irascibilis et concupiscibilis dupliciter considerari 
«possunt. Uno modo secundum se, in quantum sunt partes ap- 
«petitus sensitivi, et hoc modo non competit eis quod sint su- 
«biectum virtutis. Alio modo possunt considerari in quantum 
«participant rationem per hoc quod natae sunt rationi obedire, 
«et sic irascibilis vel concupiscibilis potest esse subiectum vir- 
«tutis humanae». Tum in responsione ad 3um ostendens diffe- 
rentiam  concupiscibilis et irascibilis ab exterioribus corporis 
membris, in quibus non oportet esse virtutes ut recte per ani- 
mam regantur: « Dicendum, ait, quod alia ratione regitur cor- 
«pus ab anima, et irascibilis et concupiscibilis a ratione. Corpus 
«enim ad nutum obedit animae absque contradictione in his in 
«quibus natum est ab anima moveri. Unde Philosophus dicit 
«quod anima regit corpus aespotico principatu, id est sicut do- 
(minus servum, et ideo totus motus corporis refertur ad ani: 


b^ - 

(mam, et propter hoc in corpore non est virtus, sed solum in 
«anima. Sed irascibilis et concupiscibilis non obediunt ad 
« nutum rationi, sed habent proprios motus suos, quibus interdum 
«rationi repugnant. Unde Philosophus dicit quod ratio regit 
« irascibilem et concupiscibilem principatu politico, quo scilicet 
«reguntur liberi qui habent in aliquibus propriam voluntatem. 
«Et propter hoc etiam oportet in irascibili et concupiscibili esse 
«aliquas virtutes quibus bene disponantur ad actum 11)». Et 
hinc tandem est quod solet Angelicus virtutes temperantiae et 
fortitudinis reponere in quadam habituali conformitate passionum 
appetitus sensitivi ad rationem  gubernantem. Neque enim hic 
gubernium attenditur tamquam in eos qui non possunt movere 
manum aut pedem absque voluntate gubernii, sed tanquam in eos 
qui sese moventes etiam a seipsis, gubernium quandoque ever- 
tunt ac prosternunt.. Ne ergo gubernium evertatur, oportet esse 
in gubernatis, id est in concupiscil et irascibili, virtutes supra- 
dictas ad obedientiam disponentes. 

Et omnia quidem ista de naturalibus et acquisitis virtuti- 
bus passiones frenantibus sine difficultate intelliges, praesertim 
si prae oculis habeas doctrinam Quaestionis 56, a. 6, ubi osten- 
ditur quomodo voluntas ad bonum rationis ipsi volenti proprium 
non indigeat superaddita virtute perficiente, eo quod est ad illud 
ex sese sufficienter et perfecte determinata (2). Et ideo, licet in 
actibus temperantiae et fortitudinis requiratur perfectio tum vo- 
luntatis quae appetitum sensitivum movet, tum appetitus sensi- 


(1) Cf. etiam de Virt. Q. 1, a. 4 per totum. 
(2) «Cum naturaliter amabile sit bonum, unicuique autem proprium. 
«ut experientia testatur, consequens est ut voluntati quae appetitus 
«est rationalis, amabile sit naturaliter et bonum et bonum proprium... 
«Igitur bonum voluntatis est bonum rationis, et si huic addatur pro- 
«prietas (id est ratio boni proprii), concludetur quod proprium bonum 
«secundum rationem est naturale obiectum voluntatis, ac per hoc, vo- 
« luntas est ex propria natura inclinata ad proprium bonum secundum 
«rationem. Et quia rationis medium in passionibus concupiscibilis et 
«irascibilis non est alienum, sed proprium bonum secundum rationem 
«ipsius habentis passiones, ideo voluntas humana ex se determinata 
«est ad tale bonum. Sed adverte quod aliud est, voluntatem esse na- 

livi cuius est imperio voluntatis obedire, cum tamen solus appe- 
titus sensitivus secundum sibi congenita careat inclinatione suf- 
ficienti, voluntati autem nihil otnnino desit nisi ratione coniuncti 
appetitus irrationalis, eam ab ordine propri boni retrahere va- 
lentis: consequens est ut habitus acquisitus per quem oportet 
compleri originalem naturae defectum, in ipso sensitivo appetitu, 
eoque solo, reponendus esse videatur. Recte ergo et rationabi- 
liter, acquisitae virtuti habenti. pro obiecto bonum rationis in mo- 
deramine passionum, assignabitur concupiscibilis et  irascibilis 
pro speciali et proprio subiecto. 

Sed nunc venit quaestio de infusis virtutibus analogis, de 
quibus videtur loqui S. Thomas sicut de acquisitis. Ait enim 
in Quaestione disputata de Virt. a. 10 ad ium: « Dicendum 
« quod temperantia infusa est in concupiscibili. Irascibilis autem 
«et concupiscibilis sic accipiunt nomen rationis vel rationalis in 
(quantum participant aliqualiter. ratione, in quantum obediunt 
«ei. Illa ergo secundum eumdem modum accipiunt nomen men- 
«tis prout obediunt menti, ut verum sit quod Augustinus dicit, 
«quod virtus infusa est bona qualitas mentis ». Et eadem quo- 
que habet in III, D. 33, a. 2, q. 3 ad 3um. - Verumtamen si 
haec ad litteram intelligantur, tantam difficultatem creant, ut 
vix ac ne vix quidem solutionis possibilitas appareat. Quomodo 
enim virtus per se infusa, id est ordinis proprie supernaturalis, 
ac per hoc spiritualis entitatis, quoad sui substantiam in facul- 
tate organica reponeretur ? Respondet Gonet in Manuali, Torn. 


«turaliter inclinatam in quantum est ex se, ad proprium bonum secun- 
«dum rationem, et aliud est, volentem esse naturaliter inclinatum ad 
* hoc. Primum enim sonat in voluntate tantum talem determinationem, 
«secundum simpliciter. Et tanta est inter haec distantia, ut ex hac ra- 
«dice omnia fere solvenda sint. S1 enim volens, puta Socrates, esset de- 
terminatus, ita quod non egeret habitu ad medium rationis in pas- 
«sionibus, pronus esset ad opeia temperantiae et fortitudinis sicut tem- 
«perati et fortes. Sed quoniam proni sunt in malum ab adolescentia 
«sua sensus hominum, et caro concupiscit adversus spiritum, non sim- 
«pliciter, sed in voluntate tantum inclinatio haec ad tale bonum po- 
«nitur». Caietanus in 1-2, Q. 56, a. 6. 

3, Tract. 4, e. 4, quod virtutes appetitui sensitivo infusae sunt 
formaliter immateriales et eminenter corporeae, Etenim, inquit, 
sicut anima rationalis, etsi immaterialis sit et spiritualis, quia 
tamen est simul corporea virtualiter seu eminenter, in corpore 
recipitur: ita praedictae virtutes ob eamdem rationem in appetitu 
sensitivo subiectari possunt, nec est inconveniens formam per- 
fectioris ordinis recipi in subiecto inferiori, ut illud evehat et 
perficiat. Sed haec explicatio evidenter refutatur, quia accidens, 
cuiusmodi est habitus, se toto dependet a subiecto, ac per hoc, 
si in subiecto materiali sit, a materia independens nequaquam 
esse potest. Caeterum paritas cum anima rationali omnino non 
tenet, quia anima rationalis substantia est habens esse indepen- 
dens a corpore; adeoque etsi virtualitate sua munus praestet for- 
mae corporeae ei vegetativae et sensitivae, semper tamen secun- 
dum superiorem partem emergit supra materiam, et separata 
a materia in esse perseverat. Quod quomodo qualitati applicari 
possit, videat qui vel modicum in sana philosophia instructus est. 

Ad huius igitur quaestionis solutionem notandum est quod 
ratio superius assignata pro naturalibus temperantiae et fortitu- 
dinis virtutibus, non eodem modo in infusis locum habet. Et 
certo quidem certius, actus qui progreditur ab una potentia se- 
cundum quod est ab alia mota, non potest esse perfectus nisi 
utraque potentia sit bene disposita ad actum, sicut actus artificis 
non potest esse congruus nisi artifex sit bene dispositus ad agen- 
dum, et etiam ipsum instrumentum. Quo posito, quaero quae- 
nam afferatur ratio quare in naturali temperantia et fortitudine 
non requiratur habitus in voluntate movente, sed solum in ap- 
petitu sensitivo moto. Nulla alia nisi quia, ut dictum est, ad 
naturale bonum rationis ipsi volenti proprium, voluntas per se 
ipsam ita bene naturaliter se habet, ut non sit secundum se in 
hac linea ulterius perfectibilis. Proinde, ubi auriga virtutum mo- 
raum prudentia in ratione adest, nihil aliud desideratur in or- 
dine ad moderamen passionum nisi bona dispositio in appetitu 
sensitivo. At vero manifestum per se est quod quidquid dicitur 
de voluntate in ordine ad naturale bonum rationis, nequaquam 
applicatur in ordine ad bonum moderandarum passionum secun- 

dum regulam divinam per respectum ad finem vitae aeternae. 
Etenim, ut ostensum est in Prolegomeno, c. 3, $ t, n. 6, ad 
supernaturale obiectum nulla potentia naturalis, quocumque etiam 
naturali habitu aucta, bene simpliciter se habet aut habere potest. 
Necesse igitur est ut loquendo nunc de virtutibus moralibus in- 
fusis quae omnes habent obiectum  supernaturale formaliter di- 
versum ab obiecto naturalium virtutum fl), et ponendo a parte 
prudentiam quae evidenter in intellectu est, caeterae omnes quoad 
sui substantiam in ipsa voluntate movente, potius quam in appe- 
titu sensitivo moto subiectari dicantur. Quippe, ut dicitur de Virt. 
a. 4 ad 2U“, id quod est in actibus moralium virtutum principa- 


lus, semper est actus voluntatis. 

Verum enim vero, nullum tibi dubium erit quin comple- 
mentum virtutum  infusarum quae circa passiones occupantur, 
in habituali illa conformitate sensitivi appetitus de qua supra, 
necessario consistat. Quod quidem complementum etsi non sit 


(1) « Obiectum formale virtutis moralis est medium per prudentiam 
«et rectam rationem in passionibus et operationibus constitutum. Sed 
«tale medium potest esse duplex, naturale scilicet si statuatur per pru- 
«dentiam naturalem et acquisitam; supernaturale vero si a prudentia 
«supernatural! et infusa constituatur. Unde S. Thomas de Virt. a. 10 
«ad SI": Alia ratione quaerit medium temperantia infusa quam tem- 
«perantia acquisita, etc. - Similiter aequalitas in. operationibus ad al- 
«terum quae est medium virtutis iustitiae, vel potest fieri inter homi- 
«nes ut sunt cives humanae civitatis huius universi, vita et ratione na- 
«turali praediti, inter quos debet servari humana societas et pax, et 
«hoc modo est medium naturale specificans iustitiam  acquisitam. Vel 
«potest fieri inter homines quatenus sunt cives sanctorum et dome- 
«stici Dei, praediti supernatural! lumine, et capaces beatitudinis aeter- 
«nae, inter quos debet altiori ratione pax et societas conservari, et hoc 
«modo est medium supernaturale, et obiectum iustitiae infusae. - Idem 
«cum proportione de fortitudine dicendum est, nam si habet firmum 
«appetitum contra mortis pericula in bono naturali, et in ea mensura 
«quam ratio naturalis servandam esse dictat, constituetur obiectum 
«fortitudinis acquisitae, ut si quis pro defensione patriae firmus ma- 
«neat contra pericula mortis. Si vero firmet in bono supernatural!, ut 
«contingit in martyrio, in quo pro defensione fidei Christianae martyres 
«sustinent mortem, erit obiectum fortitudinis infusae». Gonet, Manua- 
le, Torn. 3, Tract. 4, c. 4. 

directe per infusionis viam, sed relinquatur acquirendum per 
infusi habitus exercitium, adhuc tamen cum eodem per modum 
unius recte consideratur. Et in hoc sensu posset iorsitan expli- 
cari S. Thomas in duobus locis adductis, eo vel magis quod 
solet coniungere virtutes infusas cum Mhabitibus qui in earum 
usu generantur, ubicumque scilicet distinguit. virtutem | infusam 
in sui initio et in subsequent! progressu, expresse etiam docens 


quod in sui initio non tollit sensum passionum sicut virtus 
acquisita. 


QUAEST. LXIV-LXVI. 


DE MEDIO ET CONNEXIONE VIRTUTUM 


Postquam dictum est de existentia et quidditate infusarum 
virtutum tam theologalium quam moralium, dicendum nunc ve- 
nit de duabus praecipuis proprietatibus quae in virtutibus gene- 
rarim considerari solent. Et prima est medietas, sic dicta a me- 
dio in quo, iuxta receptum axioma, virtus debet consistere. 
Altera est connexio, qua virtutes omnes devinciuntur ad invicem. 

De prima sermo est in Quaest. 64, ubi inquiritur an infu- 
sae etiam virtutes in. medio consistant, idque nullo facto discri- 
mine inter morales et theologicas, an forte theologicae in hac 
parte speciale quiddam habeant quo a caeteris secernantur. De 
altera vero agitur in Quaest. 65, in qua oportebit distinguere 
connexionem quoad primum fieri virtutum  infusarum, et con- 
nexionem quoad perseverantiam earumdem in esse. Quaerendum 
enim erit an omnes simul primo infundantur, an potius contin- 
eat aliquas infundi ante alias, puta fidem et spem ante chari- 
tatem et caeteras. Itemque, an postquam semel infusae sunt, 
necesse sit ut una destructa, destruantur omnes simul, et quatenus 
negative, quaenam illae sint quae sine aliarum consortio in sua 
essentia persistere possunt, et de facto quandoque perseverant. 
Denique ad proprietatem connexionis in virtutibus facile redu- 


cetur id quod spectat proportionalem earum aequalitatem, de 
qua S. Thomas in Quaest. 660. 

Sic igitur determinata et delimitata materia praesentis di- 
sputationis, primum omnium de virtutum medio agendum est, 


et quaestio integra sequenti propositione explebitur. 


THESIS III. 


Virtutes morales in medietate stare dicendae sunt, 
pro quanto medium inter excessum et defectum circa 
propriam materiam ponunt. Virtutum vero theologalium 
specialis proprietas est, quod bonum earum per se et ra- 
tione sui nequaquam in medio consistit, sed tanto est 
maius quanto magis accedit ad summum nusquam asse- 
quendum, semperque requirit adhaesionem ad obiectum 


quae sit super omnia appretiative. 


Prior assertio ex naturali ethica supponi potest, quia in 
hac parte nullum est possibile discrimen inter virtutes morales 
acquisitas vel infusas. Quippe tota ratio cur bonum virtutis mo- 
rais in medio consistat, provenit ex conditione materiae circa 
quam virtus operatur, et in qua per excessum et defectum a 
proprio virtutis bono exorbitare contingit. Materia autem illa est 
eadem tam in infusis quam in acquisitis. Unde sufficiet breve 
compendium doctrinae, quod in explicatione vulgati axiomatis, 
in medio stat virtus, potissimum reponetur. 

Notandum itaque est, non esse sensum huius adagii, quod 
virtus moralis necessario incedit media inter duo vitia extrema. 
Sic enim significaretur medietatem competere virtuti secundum 
suam essentiam, quod tamen non convenit omni virtuti morali, 
et non attingit formaliter proprietatem. de qua nunc sermo. Sed 
sensus est quod virtus moralis pro obiecto habet medium inter 
excessum et defectum in propria materia, puta inter excessum 
et defectum in operationibus quae sunt ad alterum, dum aliquis 
nec plus nec minus quam debet retribuit aliis; inter excessum 
et defectum in actibus concupiscibilis, dum nec plus nec minus 

quam oportet capit de his quae sunt sensui delectabilia; inter 
excessum et defectum in actibus irascibilis, dum nec plus nec 
minus quam oportet, ea quae sunt laboriosa et sensui terribilia 
aggreditur. Nunc autem si eiusmodi materia sit, ut contra vir- 
tutis bonum, tam excessus in plus, quam defectus in minus recte 
aestimetur, consequens quoque est ut duo sint vitia opposita 
inter quae, media secundum suam essentiam virtus consistit. Et 
hoc modo temperantia est media inter vitium gulae, luxuriae, 
etc., et vitium insensibilitats; hoc etiam modo fortitudo inter 
vitium immoderatae audaciae et vitium timiditatis. Sed si talis 
materia sit, ut defectus in minus sit quidem contra huius virtutis 
bonum, excessus vero in plus, tantummodo praeter, sicut est in 
materia iustitiae, quatenus contra iustitiam agit qui dat alteri 
minus quam debet, praeter iustitiam vero qui plus, tunc non 
erit virtus media inter duo vitia opposita. Quo tamen non ob- 
stante, bonum eius obiectivum adhuc in medio consistet. 

Ratio autem demonstrativa praesentis conclusionis in pro- 
patulo est. Etenim virtutes morales sunt circa passiones et ope- 
rationes prout moderandas secundum regulam rationis. In omni- 
bus autem regulatis rectum accipitur per conformitatem ad re- 
gulam, et conformitas ista vetat ne ultra mensuram procedatur 
aut infra sistatur. Oportet igitur ut rectum virtutis sit. inter id 
quod excedit mensuram, et id quod deficit a mensura rationis 
rectae, et hoc est, virtutem moralem in medio consistere. 

Haec igitur cum per se satis pateant, ad théologales vir- 
tutes vertenda nunc mentis consideratio, et quid specialiter. de 
eis tenendum sit, diligentius investigandum. 


$ 2. 


Porro si quis bene consideret, statim videbit eas esse prae 
moralibus, alius omnino conditionis propter diversam  conditio- 
nem obiecti. Moralis enim virtus pro obiecto habet operationes 
vel passiones quas eligit secundum quosdam limites sub quibus 
formam medi suscipiunt, videlicet in ea mensura quam oportet, 
et ubi oportet, et quando oportet, et propter quod oportet. At 

virtus theologica habet pro obiecto Deum in quem nemo potest 
nimis credere, nimis sperare, nimium ferri amoris affectu; quem 
etiam impossibile est prosequi fide et spe et charitate ubi non 
oportet, quando non oportet, aut propter quod non oportet. 
Unde non solum non occurrit vitandus aliquis excessus in cre- 
dendo revelata a Deo, in sperando promissa a Deo, in diligendo 
infinitam bonitatem quae est in Deo, sed nequidem potest un- 
quam esse adaequatio inter actum, quantumvis continuus aut 
intensus esse supponatur, et propriam obiecti dignitatem. Et 
ideo, cum non habeatur ibi regula seu mensura quam transcen- 
dere contingat, neque est quaerendum medium quod pertineat 
ab bonum virtutis secundum se. « Mensura et regula virtutis 
«theologicae est ipse Deus. Fides enim nostra regulatur secun- 
«dum veritatem divinam, charitas autem secundum bonitatem 
« eius, spes autem secundum magnitudinem potentiae et pietatis 
«eius, et ista est mensura excedens omnem humanam faculta- 
«tem. Unde nunquam potest homo tantum diligere Deum 
« quantum diligi debet, nec tantum credere aut sperare in 1p- 
«(sum quantum debet. Unde multo minus potest ibi esse exces- 
«sus, et sic bonum talis virtutis non consistit in medio, sed 
«tanto est melius quanto magis acceditur ad summum » 

Nec contra hoc est quod spes incedit media inter prae- 
sumptionem et desperationem. Hic enim in memoriam  revo- 
cabis quod dictum est supra, proprietatem secundum quam 
moralis virtus dicitur stare in medio, non in hoc praecise 
consistere, quod media existát inter duo vitia extrema, sed 
in hoc quod medium eligit inter plus et minus in materia pro- 
pria; ut in ea nihil diminuatur a mensura quam recta ratio 


(1) Ita S. Thomas, Q. 64, a. 4. — Pulchre Bernardus 1. de dili- 
gendo Deo, c. 6: « Hic primum vide quo modo, imo quam sine modo 
*a nobis Deus amari meruit; qui, ut paucis quod dictum est repetam, 
«prior ipse dilexit nos, tantus et tantum et gratis, tantillos et tales. En 
«quod in principio dixisse me memini, modum esse diligendi Deum, si- 
*ne modo diligere ». Et similiter modus credendi Deo est sine modo 
credere, modus sperandi sine modo sperare, iuxta illud Psalm. CXVIII- 
114: Et in verbum tuum supersperavi. 

statuit, nihil etiam apponatur quod excedat. Sicut autem virtus 
adhuc stat in medio secundum quod nunc de medio loquimur, 
etiamsi secundum suam essentiam non sit inter duos defectus 
extremos, quemadmodum de virtute iustitiae aperte constat : 
ita vicissim non ideo in medio bonum eius reponi dicendum 
est, ex hoc quod duo extrema vitiosa utcumque assignantur. Si 
enim vitiositas excessus praecise consistat in exorbitando a pro- 
pria materia virtutis, nulla ut patet, consequentia est. Et sic 
est de praesumptione, cuius malum non est in superabundantia 
spei circa ea quae a Deo promissa sunt, sed in sperando illud 
quod Deus non promisit, ac per hoc, spei theologicae materia 
non est. - Simili quoque modo non valet si dicas quod fides 
est media inter haereses contrarias, puta inter haeresim Nestorii 
quae negat in Christo personae unitatem, et haeresim Eutychetis 
quae unitati personae addit etiam unitatem naturae. Nam rursus, 
vitium quod est in plus non assignatur ex parte materiae fidei 
quae est veritas a Deo revelata, quasi in credendo illam aliquid 
nimii esse posset, sed solum ex parte hominum qui circa quod- 
cumque enuntiabile possunt positiones extreme contrarias ad- 
struere, non modo per diminutionem negando quod affirmat, 
verum etiam per additionem affirmando quod negat. 

Nec tandem praesenti veritati derogat, quod virtutes theo- 
logicae modum aliquem seu moderamen requirunt, in quantum 
debent exerceri secundum mensuram nostrae naturae, conditionis, 
facultatis, et non nimio conatu qui in detrimentum vergeret 
ipsius vitae spiritualis in nobis. Hoc enim provenit, non ex ra- 
tione virtutis theologicae secundum se, sed ex circumstantiis 
subiecti in quo est, adeoque per accidens, seu ex causa quae 
est omnino praeter propria et specifica ipsius virtutis principia. 
Unde S. Thomas in praesenti: « Alia inquit, regula vel mensura 
€ virtutis theologicae est ex parte nostra, quia etsi non possu- 
«mus ferri in Deum quantum debemus, debemus tamen ferri 
«in ipsum credendo, sperando, et amando secundum mensuram 
< nostrae conditionis. Unde per accidens potest in virtute theo- 
«logica considerari medium et extrema ex parte nostra». 

Sic igitur théologales virtutes per se et ratione sui nui- 

lum excessum fugiunt, quia nunquam sufficiunt suam regulam 
adaequare ; uncle non sunt assignandi limites intra quos opor- 
teat eas consistere. Debet tamen assignari id quod ad minimum 
requiritur ut bonum carum sit salvum, et hoc est quod ultimo 
declaratur cum dicitur de ratione earum esse, ut obiecto suo 


adhaereant super omnia appretiative. 


3 3 


Hic recolenda distinctio in tractatu de Poenitentia tradita 
circa duplicem. modum quo quis potest uni obiecto adhaerere 
magis quam alteri: vel magis intensive, vel magis appretiative. 
Est maior adhaesio intensiva, quando est maior vehementia 
actus in obiectum. Est maior adhaesio appretiativa, quando 
mens fertur in obiectum tamquam in id quod simpliciter alteri 
praefert, quamvis non tanta forsitan vehementia nec tanto im- 
petu ipsum prosequatur. Neque haec inter se pugnant. Imo vero 
continuo experimur nos ita animo comparatos, ut magis vellemus 
relinquere certas res vehementius et delectabilius amatas, quam 
recedere ab alis erga quas minori sensu afficimur. Et ratio est 
quia intensitas actus plerumque provenit ex hoc quod obiectum 
magis est propinquum et magis applicatur voluntati, ac per hoc 
vehementius movet, quin tamen exinde accrescat appretiatio 
quae pendet ex alus principis. — Illud quoque observandum, 
quod appretiatio per se primo consideratur in ordine ad obiectum 
prout cum aliis rebus comparatum, nam certe si aliae res non 
essent, nequaquam  intelligeretur appretiatio aut maior aut mi- 
nor. At vero etiamsi alia obiecta non existérent, semper tamen 
locus esset maiori minorive fidei aut spei aut charitatis intensi- 
tati. Intensitati enim. accidit comparatio cum aliis obiectis, dum 
appretiatio de sui ratione dicit aestimationem  comparativam, 
quanquam non formalis et explicita comparatio requiratur, sed 
virtualis et 1mplicita sufficiat. - Atque hinc etiam est quod quis- 
qus aestimat Deum super omnia, ita ut pro nullo bono con- 
sequendo vel malo vitando vellet eum offendere, iste habet 


amorem in summo gradu appretiativo, qui gradus est de prae- 

cepto. Sed qui forte amaret Deum intensius quam caetera omnia, 
non ideo amorem haberet in summo gradu intensive; semper 
enim essent ulteriores gradus possibiles in infinitum. 

Nunc igitur, si etymon vocis attendas, constat quod appre- 
tiati©® proprie pertinet ad charitatem. Etenim «charitas addit 
< supra amorem perfectionem quamdam amoris, in quantum id 
«quod amatur, magni pretii aestimatur, ut ipsum nomen in* 
« dicat? (ri Sed nec dubium esse potest quin ad divinae cha- 
ritatis essentiam pertineat tendere in Deum tanquam in bonum 
quod simpliciter praefertur omnibus creatis, sive quae amantur, sive 
quae amari possunt. Adhaeret ergo Deo super omnia omnino 
bona, appretiative. A charitate autem  praeferentia appretiativa 
extenditur ad alias duas virtutes theologicas, et consistit in hoc 
quod fides firmius credit Deo quam aliis omnibus, spes immo- 
bilius sperat in Deo quam in aliis quibuslibet, et utraque tendit in 
obiectum suum eo modo qui exercite protestetur dispositionem 
deponendi potius omne id quod in oppositionem venire posset, 
quam vel tantisper recedendi ab assentiendo revelatis a Deo, 
aut a sperando promissa ab ipso. 

Sed haec in respectivis tractatibus, praesertim vero ubi de 
comparativa certitudine fidei, declarationem habebunt. Unde cum 
circa medietatem virtutum nihil amplius explanandum supersit, 
statim veniendum est, iuxta superius praemissa, ad quaestionem 
de earum connexione. 


THESIS IV. 


Omnes virtutes infusae tam theologicae quam morales, 
ita sunt in suo fieri inter se connexae, ut nulla earum 


separata a caeteris unquam infundatur. 


Virtutes morales esse tum inter se, tum cum charitate et 
gratia sanctificante secundum suam essentiam connexas, concors 


G) S. Thom. 1-2, q. 26, a. 3 

est omnium theologorum sententia, nec pro nunc opus est ad 
intrinsecam huius veritatis rationem divertere, quae in sequenti 
thesi exponenda reservatur. Interim ergo praesupponitur ut certa 
sententia illa, ex qua evidenter sequitur, nullam ex moralibus 
posse infundi seorsum ab alia, aut etiam seorsum a charitate, 
cum qua necessario adsunt cuncti habitus pertinentes ad novum 
hominem qui secundum Deum creatur in iustitia et sanctitate 
veritatis. S1 quae enim virtutes sint in suo esse ad invicem con- 
nexae, sive quia est mutua inter eas dependentia in alio atque 
alio genere causae, sive quia ab una eademque virtute depen- 
dent, et simul ad eam necessario consequuntur, manifestum 
plane est quod in suo etiam fieri connexae dicendae sunt, cum 
solitarie effici non possit quidquid solitarie esse nequit. 

Proinde disquisitio praesens versatur de integro circa duos 
habitus fidei et spei, qui in suo esse non sunt cum charitate 
et gratia sic connexi, ut sine ills nequeant consistere. Non 
enim amittuntur quoties amittitur ipsa charitas et gratia, quem- 
admodum confiteri necesse est ex certissima regula doctrinae 
catholicae. Unde ultro sese offert quaestio, an quandoque infun- 
dantur, non infusa simul charitate, sicut quandoque, imo sae- 
pissime, charitate amissa, non simul amittuntur, sed seorsum in 
esse perseverant. Porro hac in re varie opinati sunt theologi, 
et tres sententiae recensentur. - Prima sententia statuit, habitus 
illos reipsa infundi sine gratia sanctificante et charitate, nempe 
ante iustificationem statim post elicitos respectives credendi 
et sperandi actus. Ita Vasquez, Valentia, et ali post Suarez 
L 8 de gratia, c. 23: «Infero, inquit, etiam ante bapti- 
«smum dari habitum fidei catechumeno credenti, etiamsi. non 
«sit vere poenitens... Quia Deus paratus est ad infundenda sua 
«dona ei qui se sufficienter disponit, si aliunde non sit impedi- 
«mentum vel repugnantia. Sed qui credit vere et ex corde, est 
«sufficienter dispositus ad habitum fidei, et ex vi peccati non 
«ponit obicem, quia in peccatore potest esse habitus fidei, ut 
«est de fide certum, neque aliunde est repugnantia, quia habitus 
«fidei non est ita connexus cum habitu gratiae, ut ab illo pen- 
«deat, ut est certum de dependentia in conservari, ergo idem 

«erit in heri». Et quidquid nunc dicitur de catechumeno, va- 
leret etiam de eo qui per mortale infidelitatis peccatum  amisis- 


set fidem. Statim enim post retractationem huius peccati per 


positivum fidei actum, adeoque ante reparationem ad gratiam 


per sacramentum vel contritionem perfectam, amissum fidei ha- 
bitum recuperaret. 


secunda vero sententia tenet habitus fidei et spei non in- 
fundi quidem sine charitate et gratia extra sacramentum, bene 
tamen in sacramento, puta in baptismo suscepto cum fide et 


spe actuali, sed cum obice ad iustificationem. Ita Soto et alii 


pauci post Caietanum in 1-2, Q. 602, a. 4: «Si baptizetur 


«adultus in peccato fornicationis perseverans, suscipit fidei 
«speique habitum suscipiendo characterem, et est vere fidelis, 
«et tamen nec suscepit nec suscipit charitatem ». - Tandem 
tertia sententia absolute statuit, nunquam omnino infundi habitus 
fidei et spei seorsum a gratia sanctificante. Ita communius auc- 
tores post S. Thomam in III, D. 23, a. 4: «Tempore quidem 
«omnes virtutes sunt simul, quia simul divinitus infunduntur». 
Et in 1-2, Q. 62, a. 4: « Ordine generationis quo materia est 
« prior forma, et imperfectum perfecto, in uno et eodem fides 
« praecedit spem, et spes charitatem secundum actus, nam ha- 


< bitus simul infunduntur». Et in 3a Part. Q. 85, a. 6: «In vir- 


«tutibus non attenditur ordo temporis quantum ad habitus, 
«quia cum virtutes sint connexae, omnes simul incipiunt esse in 
«anima. Sed dicitur una earum esse prior altera ordine naturae 
«qui consideratur ex ordine actuum, secundum scilicet quod 


«actus unius virtutis praesupponit actum alterius virtutis » (x). 


O) Contra tam expressa testimonia afferunt adversarii locum ex 2-2, 
Q. 6, a. 2 ad ubi sic habetur: «Qui accipit a Deo fidem absque 
«charitate, non simpliciter sanatur ab infidelitate, quia non removetur 
«culpa praecedentis infidelitatis, sed sanatur secundum quid, ut scilicet 
«cesset a tali peccato». Ex quo persuadere volunt quod iuxta Ange- 
licum fides aliquando infunditur, non infusa simul charitate et gratia. 
Sed negandum est suppositum, quod scilicet illic sermo sit de fide ha- 
bituali. Nam sermo est de fide quae coexsistit cum reatu praecedentis 
infidelitatis, de fide per quam quis a tali peccato cessat. Atqui habitus 

Consonat et S. Bonaventura in IV, D. 14, Part. 1, a. 2, q. 3: 
« Omnes virtutes simul infunduntur, et simul sunt quantum ad 
«substantiam et essentiam ». 

His igitur circa statum quaestionis praemissis, primo quidem 
excludendae sunt duae priores sententiae, tum deinde adstruenda 


tertia quae longe longeque verior videtur, et principis theolo- 


giae conformior. 


i. — Excluditur autem prima sententia argumento desum- 
pto ex hoc quod dicitur in Clementina de Summa Trinitate ubi 
supra: tam parvulis quam adultis conferri in baptismo gratiam 
et virtutes; quae quidem virtutes procul dubio illae ipsae sunt 
quae in anteriori auctoritate Innocentii III cap. Maiores, enume- 
rantur hoc modo: «Illud quod opponentes inducunt, fidem aut 
«charitatem aliasque virtutes parvulis, utpote non consentien- 
« tibiis, non infundi, etc. ». Ipsam igitur fidem tam adultis 
quam parvulis regulariter infundi vi baptismi, omnino dicendum 
est. Et amplius confirmatur, quia ut habetur in Tridentino 
sess. 6, cap. 7, catechumeni ante baptismi sacramentum ab Ec- 
clesia fidem petunt, utique habitualem, et per lavacrum regene- 
rationis consequendam. Hoc autem semel praesupposito, imme- 
diate consequitur falsum omnino esse, quod catechumenus statim 
ac credit vere et ex corde, infusum accipiat habitum fidei. Cum 
enim in adultis actualis fides necessaria dispositio sit ad fructum 


seu rem sacramenti, semper esset habitus praeinfusus vi dispo- 


non est, quo quis formaliter cessat a peccato infidelitatis, praeterquam 
quod non videatur compossibilis cum permanente reatu culpae contra 
fidem. Manifestum igitur est quod de fide actuali loquitur. ibi S. Tho- 
mas. Unde et subdit: « Datur aliquando homini a Deo quod credat, 
«non tamen datur ei charitatis donum, sicut etiam aliquibus absque 
«charitate datur donum prophetiae vel aliquid simile». Donum autem 
prophetiae vel aliquid simile, nusquam in habitu consistit. 

sitionis praerequisitae, et ex virtute baptismi augeri quidem 
fides posset, infundi autem nunquam posset (*). 

Excluditur iterum eadem sententia ex doctrina Tridentini 
Sess. ô, ubi post enumeratas in cap. 6 dispositiones quibus ho- 
mo adultus ad justificationem se disponit, quaeque incipiunt a 
fide ex auditu concepta, et terminatur ad eam poenitentiam 
quam ante baptismum agi oportet, necnon et ad propositum 
suscipiendi baptismum, inchoandi novam vitam et servandi di- 
vina mandata, in cap. 7 sic habetur: «Hanc dispositionem seu 
«praeparationem justificatio ipsa consequitur quae non est'sola 
«peccatorum remissio, sed et sanctificatio et renovatio inte- 
«rioris hominis per voluntariam susceptionem gratiae et dono- 
«rum.. Unde in ipsa iustificatione cum remissione peccato- 
crum haec omnia simul infusa accipit homo per I. C. cui 
€inseritur, fidem, spem, et charitatem ». Sed profecto, si ut 
adversari volunt, infusus fuisset fidei habitus a primo initio 
praeparationis, statim ac homo excitatus divina gratia et adiutus 
credidit vera esse quae divinitus revelata et promissa sunt, ne- 
quaquam fieret infusio fidei simul cum charitate in ipsa iustifi- 
catione, quae consequitur totam praeparationem cap. 6 descri- 
ptam, et nonnisi per sacramentum in re vel in voto obtinetur. 
Ergo iuxta Tridentinum, non infunditur habitus fidei ad solam 
dispositionem fidei actualis, a qua incipit praeparatio hominis 
justificandi, sed solum ad dispositionem completam atque ulti- 
matam a qua pendet iustificatio ipsa. 

Et frustra vim argumenti effugere tentant adversari, sic 
dicendo: Fidei infusio quam Tridentinum refert ad iustifica- 
tionis instans, intelligi debet de infusione fidei formatae | qua 
talis. Subdit enim Concilium: < Nam fides, nisi ad eam spes 
< accedat et charitas, neque unit perfecte Christo, neque corporis 


(1) Simili argumento ostendi solet quod ad justificationem in sa- 
cramentis mortuorum contritio charitate perfecta non est necessaria, 
quia alias vi sacramenti actu suscepti nunquam fieret 1ustificatio prima, 


adeoque non esset amplius locus distinctioni inter mortuorum et vivo- 
rum sacramenta. 

(filis vivum membrum efficit» Et paulo infra ait, hanc c 
fidem, nempe quae per charilatem operatur, quam catechumeni ab 
Ecclesia petunt. Atqui ex hoc quod fides formata nonnisi cum san- 
ctificante gratia recipitur, nihil sequitur quoad fidem informem 
quae nondum operatur per charitatem. Ergo adhuc infusio fidei 
informis praecedere poterit iustificationis gratiam. At facile re- 
spondetur concedendo maiorem, et negando minorem cum con- 
sequentia. Ratio est quia habitus fidei informis omnino idem est 
cum habitu fidei formatae, ut admittunt omnes et suo loco osten- 
detur. Solum enim differt per denominationem extrinsecam, qua- 
tenus non coniungitur cum habitu charitatis qui principium est 
referendi omnia ad Deum finem ultimum super omnia dilectum. 
Unde si habitualis fides praecedere posset primam hominis Justi- 
ficationem, non recte eius infusio ad iustificationis instans refer- 
retur, nec vere diceret Tridentinum, haec omnia in iustificatione 
ipsa simul infusa accipi, fidem, spem, et charilatem. Tunc enim 
in iustificatone ipsa secundum rei veritatem non infunderetur 
nisi charitas, per quam ut a forma extrinseca, praeinfusi habitus 
fidei et spei perficerentur seu formarentur. 

II. — Porro ex eadem Tridentini auctoritate excludenda 
quoque apparet sententia secundo loco recensita, quae vult ut 
saltem in baptismo infundatur fides seorsum a gratia, quando 
scilicet ex parte actualis fidei nihil deest in dispositionibus ba- 
püzati, deest autem aliquid ex parte poenitentiae seu attritionis 
de peccatis. Nam revera infusio omnium trium virtutum theolo- 
ealium dicitur a Concilio simul fieri, et nonnisi in iustificatione 
ipsa habere locum, idque profecto, etiam pro regulari hypothesi 
sacramenti re et actu suscepti, de quo non semel, sed pluries 
in cap, 7 expressa mentio est. 

Accedit et ratio theologica, quia res baptismi in renascen- 
da seu generatione novi hominis ubique assignatur, iuxta illud 
loan. III-5 : Nisi quis renatus fuerit ex aqua et Spiritu Sancto, 
non potest introire in regnum Dei, et Tit. III-5 : Salvos nos 
fecit fer lavacrum regenerationis et renovationis Spiritus Sancti. 
Ergo vel nullus est baptismi fructus ratione obicis in homine 
exsistentis, vel si est, 1n completa nativitate spirituali necessario 


Il.-: 

consistit. Sicut enim naturalis generationis vis nusquam est ad 
generandum manum, aut pedem, aut caput, aut aliquam partem 
separatam, sed hominem in natura completa subsistentem, ita 
et vis baptismi non est nisi ad conferendam naturam novam 
cum omnibus ad ipsam consequentibus, quorum primum est ha- 
bitus seu lumen fidei. Igitur a primo ad ultimum, etiam in sa- 
cramento nunquam infunditur fides ante gratiam, et eadem ratio 
est de spe quae sine fide omnino esse non potest. 

At dices: Sacramenta effectum suum ex opere operato pro- 
ducunt ubi obicem non inveniunt. Ergo si ex parte tantum ap- 
ponitur obex, ex parte etiam tantum impedietur fructus sacra- 
menti. Sed qui ad baptismum accedit credens, et nondum suffi- 
cienter poenitens, ex parte quidem, sed tantum ex parte obicem 
ponit. Ergo et partem fructus accipiet, id est habitum fidei sine 
gratia et charitate. - Ad hoc autem respondeo distinguendo 
primam consequentiam : Si ex parte tantum apponitur obex, hoc 
est, si tantum apponitur obex ad aliquem secundarium sacra- 
menti effectum a quo effectus ali non pendent, cone, conseq. 
Hoc est, si apponitur obex ad effectum primarium qui caetero- 
rum omnium est ratio, neg. conseq. cum supposito eius, quia 
eiusmodi obex nonnisi abusive partialis diceretur. Unde simpli- 
citer nego minorem subsumptam, quia effectus baptismi prima- 
rius est regeneratio, seu novae naturae communicatio, ut dictum 
est supra. Ad alia autem non se extendit propria baptismi effi- 
cacia, nisi in quantum haec alia communicationem novae natu- 
rae consequuntur. Qui ergo obicem habet ne regenerationis 
gratiam accipiat, eo ipso non partialem obicem habere dicendus 
est, sed totalem ; obicem dico ad ipsum fidei lumen prout ex 


baptismi virtute recipiendum. Nulla igitur est argumenti con- 
clusio. 


$ 2 


Sed nunc ad tertiam sententiam veniendum est, cuius ve- 
ritas vel ex sola exclusione duarum praecedentium efficaciter 
iam demonstratur. Si enim neque extra sacramentum neque in 

sacramento infusio fidei et spei seorsum a gratia et charitate 
efficitur, dicendum sane supcrest id quod in thesi positum est, 
nullam scilic t virtutem unquam infundi separatam a gratia. Et 
ratio intrinseca est quia virtutes sunt principia operandi, gratia 
vero principium essendi in ordine supernatural!. Sed sicut ope- 
ratio sequitur esse, ita et principia operandi consequuntur prin- 
cipium essendi, et non antecedunt ipsum. Ergo oportet ut vir- 
tutes nunquam  infundantur nisi consequenter ad infusionem 
novae illus essentiae qua formaliter constiturmur divinae con- 
sortes naturae, ita ut nulla earum ante gratiam in esse educatur. - 
At contra hanc rationem statim occurrit instantia, cuius eno- 
datio erit loco explicationis argumenti. 

Opponitur ergo: Quod amissa gratia et charitate, rema- 
neant fides et spes, vel est ex natura rei, vel non est. Si dicis non 
esse ex natura rei, sed tanquam ex miraculo, tunc non apparet 
cur etiam ante iustificationem simile miraculum locum non ha- 
beret. Quin imo, si de miraculo agitur, videretur multo adhuc 
convenientius puisse faciendum in favorem eorum qui primo ac- 
cedunt ad Deum post peccata ex ignorantia commissa, quam in 
favorem eorum qui semel a peccati et daemonis servitute liberati, 
acceptoque Spiritus Sancti dono, templum. Dei violare et Spi- 
ritum Sanctum  contristare non formidaverint. Si autem dicis 
esse ex natura rei, tunc naturae rei pariter congruere dicendum 
est quod tam fides quam spes, eo modo quem adstruunt patroni 
Primae vel secundae sententiae, ante iustificationis gratiam  in- 
fundi possint et quandoque infundantur. Ergo quacumque sup 
positione facta, analogica illa proportionalitas secundum quam 
virtutes infusae dicuntur se habere ad gratiam sicut potentiae 
ad naturam, intentum non demonstrat. 

Respondeo, permanentiam habituum fidei et spei post amis- 
sam charitatem et gratiam, ubi non intercesserit speciale infide- 
litatis vel desperationis peccatum, esse ex natura rei, ut postea 
videbitur. Sed nego consequentiam quae inde traheretur pro 
prima eductione in esse. Falsum enim est quod quidquid quo- 
cumque modo in esse connaturaliter perseverat sit semper con- 
naturaliter producibile in eo statu in quo nunc perseverat. Nam 

animae humanae in esse perseverant post separationem a cor- 
pore, et tamen non possunt connaturaliter in statu separationis 
a Deo creari. Et corpora mortua exsistunt, quamvis nullum 
tale natura producat. Et quotidie videmus ruinas ex antiquis 
aedificiis residuas, quae sine dubio non luerunt in eo statu quem 
nunc habent, ab arte effectae. Quod si quandoque in villis prin- 
cipum cernantur fictitiae ruinae recenti molitione data opera 
constructae, id quidem ioco et phantasiae indulgendum, sed pro 
certo habeas nihil simile inveniri in operibus naturae vel Deli. 
Non ergo valet haec consequentia: Si habitus fidei et spei, 
amissa charitate et gratia, ex natura rei possunt perseverare in 
esse, ergo sunt etiam connaturaliter seorsum a gratia primo 
producibiles. Ratio est quia semel ac res quaepiam fuit educta 
in esse, semper exigit conservari secundum quod capax est per- 
sistere, perfecte scilicet vel imperfecte, pro varietate supervenien- 
tium vicissitudinum quae ex parte causarum secundarum se te- 
nent. Nunc igitur, cum habitus fidei et spei non dependeant 
secundum suam essentialem rationem a coniunctione cum gratia 
et charitate, nec habeant eadem omnino contraria seu corruptiva, 
ut infra ostendetur, hinc est quod charitatis amissio non eis affert 
inhabilitatem ad permanendum, et ideo necesse est ut in re ipsa 
maneant superstites. Sciendum tamen quod remota charitate, 
habitus illi non sunt amplius in statu virtutis, sive in statu per- 
fecto. Unde informes hinc esse dicuntur, et ipso facto cadunt à 
ratione potentiarum naturae divinae in nobis participatae, ut 
rationem induant residui imperfecti quod ex destructione com- 
pleti organismi nonnunquam relinquitur. Atqui nihil tale Deus 
primo educit in esse. Ergo haec duo optime inter se concilian- 
tur, videlicet: quod habitus fidei et spei post charitatem amis- 
sam saepe remaneant, non ex miraculo, sed ex natura rei, et 
quod nihilominus non possint connaturaliter produci seorsum a 
gratia. Quippe in statu normali et perfecto in quo se habent ad 
gratiam sicut potentiae ad naturam, ab ipsa gratia et charitate 
sunt prorsus inseparabiles. 

Hinc quoque habebis unde solvas aliud adversariorum argu- 
mentum: Actus fidei se habet ad habitum fidei sicut actus cha- 

ritatis ad habitum charitatis. Sed actus charitatis est sufficiens 
dispositio ad habitus infusionem. Ergo idem proportionaliter de 
fidet actu dicendum est. 

Respondetur consequenter ad praemissa: Dist. mai. Actus 
fidei se habet ad habitum fidei sicut actus charitatis ad habitum 
charitatis, in ratione principiati ad principium, quando fidei actus 
a praeexsistente habitu procedit, conc. In ratione dispositionis 
ad formam, quando fidei actus ex sola gratia actuali elicitur, 
neg. Et ratio est quia si in eiusmodi actu ratio dispositionis 
proximae reperiri posset, haec dispositio non esset nisi ad ha- 
bitum informem ; sed habitus informis non est primo infundibilis 
a Deo, ut dictum est. De charitate autem quae nec in habitu informis 
esse potest, aliam omnino rationem esse, nemo est qui non videat. 

Ultima 1gitur conclusio sit, quod si quis per mortale peccatum 
amiserit gratiam, sed non fidem, et denuo reparetur per poeni- 
tentiam, certo certius non infundetur ei fides simul cum aliis 
virtutibus, quia fides remansit ex priori iustificatione. Et pro- 
pterea caute dictum est in thesi, quod virtutes sic sunt in suo 
fieri ad invicem connexae, ut nulla earum separata a caeteris 
unquam infundatur. Et hoc semper verum manet, quia licet in 
casu supradicto non infundatur fides simul cum charitate, adhuc 
tamen non infunditur charitas separata a fide quae superstes 
remanserat. At si quis per mortale peccatum infidelitatis amise- 
nt etiam fidem, tunc habituale fidei lumen non poterit ei resti- 
tui priusquam ad sanctificantem gratiam per sacramentum in re 
vel in voto restauretur. 

Hactenus de connexione virtutum infusarum in fieri. Se- 


quitur quaestio de connexione earum in esse. 


THESIS V. 


Non tantum in fieri, verum etiam in esse omnes vir- 


tutes 1nfusae sunt inter se connexae, si in perfecto statu 


virtutis quem caeteris affert charitas, considerentur. Si 


autem accipiantur secundum suam simplicem essentiam, 


iterum omnes virtutes morales tum ad invicem tum cum 


charitate necessariam connexionem habent. At fides et spes, 
amissis caeteris, remanere possunt, et fides quidem etiam 


solitarie, spes vero nonnisi supposito fidei fundamento. 


In primis nota quod ad connexionem proprie dictam requi- 
ritur ut nullum ex connexis possit esse sine aliis. Si enim unum 
sine altero nequeat consistere, adhuc tamen hoc alterum sine illo 
primo, erit quidem habitudo vel dependentiae vel exigentiae ex 
una tantum parte sese tenens, connexio autem prout nunc de 
connexione loquimur, nequaquam habebitur. 

Insuper observa quod generatim loquendo, ut ab initio prae- 
missum est. oportet distinguere in virtutibus ipsam virtutis es- 
sentiam, quae est habitus bene et proportionate disponens circa 
aliquod speciale obiectum, et deinde illud a quo provenit ratio 
virtutis in perfecto statu virtutis. Quid autem illud sit, facile 
intelliges si ab actibus ad habitus qui principia sunt actuum, 
consideratione mentis descendas, et habeas prae oculis ea quae 
alias tradita sunt, ubi de moralitate actuum humanorum. In acti- 


bus quippe humanis triplex differentia reperitur. Quidam sunt 


irreferibiles ad finem illum. ultimum qui principale voluntatis 


obiectum est, supremusque terminus ex natura rei ei praefixus, 
et isti sunt actus moraliter mali. Alii vero sunt referibiles, non 
tamen relati, et hi quidem nec mali sunt, nec simpliciter et 
undequaque boni, sed informes appellantur, utpote carentes ul- 
tima perfectione seu forma moralitatis. Ali demum sunt non 
modo referibiles, verum etiam relati vel actu vel habitu, et isti 
sunt boni simpliciter, quia ultimam habent formam et completam 
moralitatis laudem. Aliunde vero, cum in praesenti providentia 
finis noster sit Deus praecise ut auctor supernaturalis, constat 
quod ultimam hanc perfectionem actus nostri non accipiunt nisi 
ex ordinatione charitatis que sola circa supernaturalem finem se 
habet sub ratione finis (x). Nunc ergo, sicut de actibus, ita et 


(1) Aliae duae virtutes theologicae habent pro obiecto Deum, qui 
est finis, sed non sub ratione finis. Unde S. Thomas in 2-2, Q. 26, a. 1 


ad 1u^^: « Charitas tendit in ultimum finem sub ratione finis ultimi, 
«quod non convenit alicui alii. virtuti ». 

de habitibus proportionaliter judicandum est Nam si haberet 
homo quo bene disponeretur ad operandum circa particulare 
obiectum, sed non haberet quo hoc suum operari ad ultimum 
finem referret atque  ordinaret, non posset esse in ipso virtus 
nisi in quodam statu informitatis, minime vero in statu perfecto 
quem virtutis nobilitas requirit. Oportet igitur ut  superveniat 
habituale principium referendi omnia opera nostra in finem ul- 
tümum. Et quia hoc habituale principium non est nisi habitualis 
charitas, consequenter dicendum est quod ipsa charitas virtus 
est, a qua caeterae omnes formantur. Non quod sit forma cae- 
terarum intrinseca, seu forma ad earum essentiam pertinens eo 
modo quo forma hominis est anima, et forma plantae est prin- 
cipum vegetans, et sic de alus. Sed est forma extrinseca, lar- 
giens ordinationem in suum bonum proprium iuxta illud S. Tho- 
mae in Q. disp, de charit, a. 13 ad òl": « Charitas non est 
«forma intrinseca, sed ex hoc ipso quod trahit alias virtutes ad 
«suum finem, format virtutes ». 

Vides igitur quotuplici distinctioni in. habitibus, quod ad 
praesentem materiam attinet, sit locus. Primo enim distingues 
habitus qui nullo modo virtutes sunt, quia per se et ratione 
sui non disponunt ad operandum modo proportionato conditioni 
obiectorum, sicut sunt habitus acquisiti circa. supernaturalia, de 
quibus dictum est in prolegomeno c. 3, $ 1, n. 5. Deinde di- 
süngues habitus qui essentiam virtutis habent utpote principia 
actuum intrinsece perfectorum et per se proportionatorum spe- 
ciaibus obiectis circa quae versantur. Sed in hoc genere subdi- 
stngues virtutem quoad nudam et simplicem essentiam, et vir- 
tutem quoad esse formatum constituens in statu perfecto virtutis, 
videlicet quoad subordinationem ad coexsistentem charitatem 
quae cum sit circa finem supremum, habet conferre omnibus 1n- 
ferioribus positivam illam relationem, in qua ultima perfectio 
habituum et actuum moralium in genere, ac per hoc, habituum 
et actuum supernaturalium in specie, reponitur. Et si quidem 
aliqua virtus sit quae in sua essentia seorsum a charitate possit 
consistere, tunc distinctio erit etiam secundum rem. Si qua vero 
sit in sua essentia a charitate inseparabilis, distinctio erit. saltem 

secundum rationem. Sola autem charitas est in qua nequidem 
secundum rationem locus distinction; datur, quia forma ipsa in- 
formis esse nequit, nec in se, nec sub qualibet praecisione intel- 
lectus. - His iam praemissis : 


Connexionem omnium omnino virtutum infusorum in per- 
fecto statu virtutis vix opus est demonstrare. Tunc enim proprie 
dicta connexio est, quando plura sic sese in solidum ad invicem 
tenent, ut nullum ex eis sine alis omnibus esse possit. Atqui 
per charitatem, eamque solam, omnis virtus perfectum obtinet 
virtutis statum; cum charitate autem necessario adsunt et simul 
manent omnes virtutes infusae. Ergo si de infusis virtutibus in 
statu perfecto sermo sit, omnes sunt inter se in esse connexae. - 
Consequentia est in aperto. Minor quoad priorem partem mox 
fuit sufficienter declarata. Quoad alteram vero partem facile 
ostenditur. 

Etenim primo, tam manifesta est inseparabilhtas charitatis 
a gratia sanctificante, ut quibusdam visum sit unam ab altera 
non distingui. Et re quidem vera, quisquis iuxta Scriptu as in 
charitate est, eo ipso filius Dei est, justificatus est, ex Deo natus 
est, et semen Dei in seipso habet. Quippe charitas est amicitia 
quaedam hominis ad Deum, et omnis amicitia fundatur in qua- 
dam communitate vitae. Ubi ergo adest charitas, eo ipso adest 
et divinae consortium naturae quod per sanctificantem gratiam 
formaliter datur. Gratiam autem sanctificantem necessario conse- 
quuntur virtutes infusae omnes, sicut naturam necessario conse- 
quuntur omnes potentiae. - Insuper charitas est quo nos bene 
habemus ad operandum circa finem, et ad imperandum omnes 
actus qui sunt ordinabiles ad finem. Qui igitur disponit omnia 
suaviter Deus, nunquam sinet esse charitatem quin simul coexsi- 
stant virtutes ad quas imperium charitatis se extendit. Istae 
autem sunt aliae omnes, nulla excepta. < Oportet, inquit S. Tho- 

«mas de Virt. card. a. 2, quod simul cum charitate 1infundantur 
«habituales formae expedite producentes actus ad quos charitas 


DE MEDIO ET CONNEXION» VIRITJITOM 


< inclinat. Inclinat autem charitas ad omnes actus virtutum. 
«Quaelibet enim ars vel virtus ad quam pertinet finis, imperat 
i his quae sunt circa finem, sicut militaris equestri, et equestris 
«frenorum factrici, ut dicitur in 1 Ethicorum. Unde secundum 
«decentiam divinae bonitatis et sapientiae, ad charitatem simul 
«habitus omnium virtutum  infunduntur, et ideo dicitur, 1 Cor. 
«XIII-4A ; Charitas patiens est, benigna est, etc. ». In quo qui- 
dem si vim rationis perpendas, videbis eam non se extendere 
solum ad fieri, sed et ad perseverantiam in esse, quamdiu sci- 
licet ipsa perseverat charitas. 

Ergo de connexione omnium virtutum sensu supradicto, 
non relinquitur dubitandi locus. Sed nunc alia est quaestio de 
virtutibus secundum suam simplicem essentiam consideratis, prae- 
scindendo a statu ultimae formationis per formam extrinsecam 
de qua hactenus. Quia si hoc etiam modo virtutes omnes sunt 
connexae, omnes quoque ad omne peccatum mortale simpli- 
citer peribunt, eritque ruina totalis. Sin autem minus, quaedam 


poterunt in statu informi quandoque remanere superstites. 


Porro in primis adserenda est connexio essentialis omnium 
virtutum moralium, tam inter se, quam cum charitate; ex qua 
quidem connexione consequens est quod istae omnes, amissa 
sanctificante gratia, in naufragio charitatis semper amittuntur. 
Et assertio statim demonstratur quoad ambas quibus constat 
partes. 

i. — Virtutes morales esse quoad essentiam connexas inter 
se, veritas est qua ex naturali ethica supponi posset. Nam hanc 
connexionem agnoscunt philosophi, ex eo quod nec iustitia nec 
temperantia, nec fortitudo possunt esse in sua essentia perfectae 
sine moderatrice prudentia, nec vicissim prudentia sine illis tri- 
bus. Hoc autem eodem prorsus modo valet pro infusis analogis, 
cum eaedem vigeant relationes inter prudentiam infusam, et infusam 
iustitiam, temperantiam, ac fortitudinem, quae inter correspondentes 
acquisitas. Unde hic quoque sufficit breve compendium doctrinae, 

quod sumere placet ex Goneto in Manuali, Torn. 3, Tract. 4. 
c. 3: « Non potest esse virtus moralis nisi adsit prudentia quae 
«est regula virtutum moralium, et quae, ut ait S. Bernardus 
X]. 1. de Consid. c. S, inter voluptates et necessitates media 
«quasi quaedam arbitra sedens, utrisque certis limitibus dister- 
* minat fines, istis assignans et praebens quod sat est, illis quod 
< nimis demens. Atqui vicissim non potest esse prudentia sine 
«consortio omnium virtutum moralium. Ergo nec ulla virtus 
< moralis potest esse nisi omnes alias habeat sibi annexas. - 
«Maior constat J). Minor vero suadetur ex eo quod rectum 
« iudicium prudentiae dependet a rectitudine appetitus, quia 
«unusquisque prout est affectus ad finem, sic de eo practice 
«iudicat, iuxta illud commune proloquiun: Qualis unusquisque 
«est, talis finis videtur ei. Sed appetitus rectitudo sine consor- 
«tio omnium virtutum moralium haberi nequit, cum proprius 
«effectus illarum virtutum sit rectificare appetitum circa mate- 
«riam propriam. Ergo nec rectum iudicium prudentiae. Unde 
« Aristoteles in 6 Ethicorum c. 5, ait temperantiam esse con- 
-Sservatricem prudentiae, et rationem ibidem reddit, cum asserit 
«iudicium quidem speculativum non perverti morum  deprava- 
tione, iudicium tamen practicum et prudentiale inde corrumpi (-). 


(1) Quod nulla virtus moralis sine prudentia esse possit, constat 
ex dictis de medio virtutum. Moralis enim virtus pro obiecto habet me- 
dium rationis in operationibus et passionibus servandum. Sed hoc me- 
dium quod ipsa exsequitur, non constituitur nisi per prudentiam quae 
est recta ratio agibilium. 


(2) Ratio itaque cur vicissim sine moralibus virtutibus prudentia 
esse non possit, desumitur ex hoc quod prudentiae iudicium non est 
iudicium speculativum, sed practicum, ex rectitudine appetitus dependens. 
Cum enim aliquis prudenter se habet ad ea quae sunt temperantiae 
v. g., non eatenus prudenter se habet, quatenus potens est bene di- 
scurrere circa cibum et potum prout sumendum in ea quantitate quam 
oportet, et ubi et quando et propter quod oportet, (hoc enim facere 
potest quilibet etiam gulosus vel ebriosus); sed quatenus recto dicta- 
mine practico iudicat quid sibi in hac materia hic et nunc bonum sit. 
Bona autem habitudo ad tale iudicium ferendum dependet a bona ha- 
bitudine appetitus ad materiam. de qua iudicandum est, pro quanto 

«- Ex his intelliges primo, mutuam inter prudentiam et cae- 
«teras virtutes morales reperiri causalilatein et dependentiam 
«in diverso genere causae. Nam caeterae virtutes pendent a 
«prudentia in genere causae directivae, prudentia autem a cae- 
«teris virtutibus in genere causae dispositivae, quia ut possit 
«rectum et incorruptum de rebus omnibus in singulis negotiis 
«ferre (practicum) iudicium, opus omnino est appetitum circa 
«fines proprios omnium recte esse dispositum ; quod fit per 
«ipsas virtutes morales. - Intelliges, secundo, non dari prudentias 
«partiaes quae singulas virtutes dirigant (una temperantiam 
«v. g., alia fortitudinem, alia iustitiam), sed unam totalem et 
«perfectam quae omnes virtutes dirigit et omnia agibilia respicit. 
« Ut enim prudentia aliquam virtutem dirigat, debet illi consti- 
tuere medium, rescindendo extrema quibus per excessum vel 
defectum potest corrumpi. Ad hoc autem non sufficit prudentia 
«partialis. Cum enim illa extrema divagentur per materiam 
«cuiuslibet virtutis, ut constat exemplo mulieris quae potest a 
«tuenda castitate et a medio temperantiae recedere, vel ob so- 
«lam delectationem quae est materia temperantiae, vel metu 
«mortis quae est materia fortitudinis, vel propter lucrum et 
«amorem pecuniae quae est materia liberalitatis, ad illa rescin- 
«denda requiritur prudentia totalis et perfecta, qua possit illa 


«atüngere ac de illis indicare ». 
II. — Porro si assignatam rationem connexionis virtutum 


moralium inter se recte consideres, facile apparebit id quod se- 
cundo loco assertum est, videlicet: easdem virtutes necessario 
etiam connecti in sua essentia cum charitate, et quidem multo 


magis. Nam sicut ratiocinatur S. Thomas in praesenti, aliae 


scilicet bona ad indicandum habitudo est in ratione ut substante appe- 
titui. Iracundus enim non potest esse bene dispositus ad bene iudican- 
dum practice de tenendo medio mansuetudinis, nec superbus de tenen- 
do medio humilitatis, nec gulosus de tenendo medio sobrietatis. De his 
bene disserit Caietanus in 1-2, Q. 58, a. 4 et 5, ubi comparat rationem 
quoad agibilia, gustui. Quemadmodum enim, inquit, gustus affectus 
amaritudine iudicat omnia amara, ita ratio infecta vel bene affecta iudi- 
cat secundum illam immutationem qua ab affecto appetitu movetur. 

virtutes morales non possunt esse sine prudentia; prudentia 
autem non potest esse sine virtutibus moralibus, in quantum 
virtutes morales faciunt bene se habere ad particulares fines ex 
quibus procedit ratio prudentiae. Ad rectam autem rationem 
prudentiae multo magis requiritur quod homo bene se habeat 
circa ultimum et supremum finem, quod fit per charitatem quam 
circa fines medios, quod fit per virtutes morales. Quapropter 
sicut prudentia naturalis pendet a virtutibus moralibus tanquam 
a principiis stabilientibus proximos agibilium fines, et ab appe- 
titu naturali summi boni tanquam a principio stabiliente ultimum 
finem humanum : ita prudentia supernaturalis dependent a mo- 
ralibus infusis tanquam a principiis praefigentibus proximos fines 
supernaturales. et a charitate tanqnam a principio firmante in 
appetitu finem supernaturalem ultimum. Unde manifestum fit 
quod nec prudentia infusa potest esse sine charitate, nec aliae 
virtutes morales consequenter, et quod qui amittıt charitatem 
per peccatum mortale amittit eo ipso omnes virtutes morales 
infusas. 

At dices: Easdem inter se relationes servant charitas et 
virtutes morales infusae, quas inter se habent virtutes naturales 
analogae. Atqui praedictas virtutes naturales non esse inter se 
connexas, tum experientia, tum ipsa praelaudati S. Thomae 
auctoritate compertum esi. Experientia quidem, cum sive apud 
Paganos, sive apud atheos vel deistas Deum finem ultimum aut 
ignorantes aut contemnentes, separatae virtides quandoque appa- 
reant et sint, saltem quantum ad essentiam. Auctoritate vero 
S. Thomae qui in 2-2, Q. 23, a. 7, dicit quod si accipiatur 
virtus secundum quod est in ordine ad aliquem particularem 
finem, sic potest esse vera virtus moralis, etiam | qziando non 
refertur ad finalem et perfectum bonum, licet imperfectam eam 
func dicere necesse sit. Ergo nec in infusis agnoscenda est con- 
nexio quantum ad simplicem virtutum essentiam. 

Respondeo: Dist. mai. Easdem inter se relationes servant 
charitas et virtutes morales infusae, quas inter se habent vir- 
tutes naturales analogae, salva semper in omnibus respectiva 
conditione quae tam acquisitis quam  infusis propria est. conc. 

Alio modo, neg. - A41 minorem vero dico: Auctoritate pariter 
et experientia compertum est, non esse connexionem inter vir- 
tutes naturales inchoatas tantum et, veluti embryonales, rcwr. 
Inter virtutes naturales in essentia perfectas, neg. Atque hinc 
simpliciter et absolute negatur consequentia quantum ad infusas, 
quia in infusis non datur locus virtuti tantum embryonali, sed 
virtus infusa vel nullo modo est, vel si est, necessario est per- 
fecta sallem quoad suam essentiam, seu quoad suum esse in- 
trinsecum. - Sane vero virtutes illae naturales quae quandoque 
apud impios vel peccatores separatae cernuntur, reducuntur 
ad eam categoriam de qua S. Thomas ait in Q. disp, de virt. 
card. a. 2: « Sunt quaedam virtutes omnino imperfectae quae 


«sine prudentia exsistunt, non attngentes rationem rectam, 


«sicut sunt inclinationes quas aliqui habent ad aliqua virtutum 
«opera etiam ab ipsa nativitate, secundum illud lob XXXI-IS : 
«Ab infantia crevit mecum miseratio et de utero egressa est 
«mecum. Huiusmodi autem inclinationes non simul insunt omni- 
«bus, sed quidam habent inclinationem ad unum, quidam ad 
«aliud. Hae autem  inclinationes non habent rationem virtutis, 
«quia virtute nullus male utitur secundum Augustinum. Huius- 
«modi autem  inclinationibus potest aliquis male uti et nocive, 
«si sine discretione utatur, sicut equus si visu careret, tanto 
«fortius impingeret quanto fortius curreret. Unde Gregorius 
«dicit quod caeterae virtutes, nisi ea quae appetunt, prudenter 
«agant, virtutes esse nequaquam possunt. Unde ibi inclinationes 
«quae sunt sine prudentia, non habent perfecte rationem vir- 
< tutis». Sed haec intelliguntur quidem in materia virtutum na- 
turaium, quarum esse possunt imperfectae inchoationes, imper- 
fectaque rudimenta. In virtutibus vero quae ex divina infusione 
causantur, nullam applicationem habent. Si ergo, ut ostensum 
virtutes morales naturales sunt omnino inter se connexae 


est, 
in statu mere embryonali, sed in 


quando considerantur non 
esse intrinsece perfecto, oportet ut connexio simpliciter et abso- 
lute ponatur in infusis analogis, nihil scilicet curando de restri- 


ctione quam natura earum plane non patitur. 
Denique observa quod non ita dictum est virtutes morales 

infusas esse in sua essentia cum charitate connexas, quasi nul- 
lam haberent dependentiam ab aliis duabus virtutibus theologi- 
cis, praesertim vero a fide quae comparatur ad prudentiam in- 
fusam sicut naturalis synderesis ad prudentiam acquisitam. Sed 
ideo sola commemorata est charitas, quia ad proprie dictam 
connexionem requiritur iuxta superius dicta, ut neutrum ex con- 
nexis manere possit sine alio. Xunc autem etsi sine fide et spe 
virtutes morales infusae nequaquam esse possint, tamen vice 
versa fides et spes in sua essentia remanere queunt tam sine 
moralibus quam sine charitate ipsa. Et hoc est quod iam de- 
monstrandum restat. 


Veritas ista, saltem quod attinet ad habitum fidei respectu 
charitatis, eamdem habet certitudinem ac veritas exsistentiae vir- 
tutum theologalium. Ait enim Tridentinum Sess. 6, c. 15: « As- 
< serendum est. non modo infidelitate, per quam et ipsa fides 
* amittitur, sed etiam quocumque alio mortali peccato, quamvis 
«non amittatur fides, acceptam iustificationis gratiam amitti, di- 
«vinae legis doctrinam. defendendo, quae a regno Dei non so- 
«lum infideles excludit, sed et fideles quoque fornicarios, adul- 
«teros, molles, masculorum concubitores, fures, avaros, ebriosos, 
« maledicos, rapaces, caeterosque omnes qui lethalia committunt 
«peccata, pro quibus a gratia Christi separantur ». Et infra 
can. 28: «Si quis dixerit, amissa per peccatum gratia, simul et 
«fidem semper amitti, aut fidem quae remanet non esse veram 
«fidem, licet non sit viva, aut eum qui fidem sine charitate ha- 
« bet non esse christianum, anathema sit». Haec porro directe 
opponuntur errori Protestandum qui iustitiam  reponentes in 
extrinseca imputatione meritorum Christi prout per manum fidei 
veluti apprehensorum, nullam aliam agnoscebant possibilem amis- 
sionem iustitiae praeter illam quae in recessu a fide habet cau- 
sam. Contra quos statuit Concilium, iustitiam non amitti sola 
infidelitate et posse unumquemque a statu gratiae excidere, ta- 
metsi fides quoad sui essentiam salva semper atque integra per- 

maneat (J). In quo quidem, etsi nihil expresse determinet de 
fide actuali vel habituali, nihilominus eas adhibet locutiones quae 
nullam explicationem habent nisi de fidei habitu accipiantur. 
Certo enim certius fidem amitti peccato infidelitatis, et non quo- 
cumque mortali peccato per quod semper destruitur charitas et 
gratia, nusquam rationabiliter interpretaberis de amissione fidei 
actualis. Nisi forsitan velis ridiculam hanc assertionem Concilio 
attribuere, videlicet: actu infidelitatis amitti actualem fidem, id 
est, cum actuali infidelitate actualem fidem non posse simul 
componi. Itaque, permanere posse habitum fidei in statu informi, 
ex Tridentini doctrina certissimum esse debet. De spe autem 
nihil ibi reperitur declaratum, quia Concilium evertendae haeresi 
Protestandum unice intendebat. Verumtamen unanimi theologo- 
rum consensu in hac parte spes fidei accensetur, idque propter 
paritatem rationis quae nunc consideranda venit. 

Duobus tantum modis intelligitur unam virtutem non posse 
in sua essentia conservari sine alia. Vel quia secundum suam 
rationem essentialem ab alia dependet, vel quia ad eius ratio- 
nem essentialem alia necessario consequitur. Atqui neutrum ve- 
rificatur in habitibus fidei et spei respectu aliarum virtutum infu- 
sarum. Ergo possunt seorsum ab alis non tamen in perfecto 
statu virtutis ut supra, conservari. — Maior est manifesta, minor 
vero demonstratur. 

Et primo quidem duae virtutes fidei et spei, si in sua es- 
sentia considerentur, ab alis non dependent. Certe non depen- 
dent a charitate, quia ad hoc ut quis sit promptus credere dicta 


(1) Huius dogmatis manifestum est in Scriptura fundamentum, ubi- 
cumque scilicet fides a charitate separabilis proponitur, ut r Cor. XIII-2: 
Et si habuero omnem fidem..., charitatem autem non habuero, nihil sum. 
Et lacob. I-14 : Quid proderit, fratres mei, si fidem quis dicat se ha- 
bere, opera autem non habeat? Numquid poterit fides salvare eum ? 
Multo magis, ubi proponitur fides ut de facto coexistens cum iis quae 
sont charitati aliisque. virtutibus contraria, puta Ioan. XII-42 : Ex-prin- 
cipibus multi crediderunt in eum, sed propter Pharisaeos non confiteban- 
tur... Dilexerunt enim gloriam hominum magis quam gloriam Dei. 
De his vide Bellarminum 1. | de lustif. c. 15. 


I*- II*- QUABST. LXIV-LXVi. 


alterius, vel eius promissa sperare, dispositio perfecti amoris 
erga eum minime praerequiritur, ut constat. Neque etiam depen- 
dent a moralibus virtutibus sive collective sive singillatim, sum- 
ptis, quia ad eas comparantur ut principia potius quam ut prin- 
cipiate. Principium autem nusquam dependere potest ab eo 
quod est post principium, sed magis e converso. - Praeterea 
secundo eaedem virtutes fidei et spei non habent alias virtutes 
ut necessarias sui consequentias. Id enim proprium est charitati 
quae cum bene disponat ad operandum circa finem sub ratione 
finis, necessario post se trahit omnes virtutes habentes pro obiecto 
ea quae sunt sub ordine finis. Sed nihil tale in fide et spe in- 
veniri, patet etiam vulgari experientia, cum quotidie videamus 
homines recedentes a charitate Dei et virtutum exercitio, qui 
tamen firmi adhuc remanent in credendo ea quae Deus revelavit, 
et in sperando ea quae promisit. - Destructa igitur charitate 
simul cum virtutibus moralibus infusis, possunt perseverare in 
esse fides et spes, et ideo, iuxta connaturalem providentiae le- 
gem, de facto etiam conservantur, nisi intercesserit aut postea 
interveniat mortale peccatum eis oppositum. Sic enim se habet 
Deus in conservatione infusarum virtutum, sicut sol in illumina- 
tione aeris, ubi quamdiu obstaculum non apponitur, tamdiu illu- 
minatio perseverat, et ubi apponitur, statim cessat fl). Et quo- 
niam spes fidem praesupponit, obstaculum faciens cessare fidem 
facit etiam cessare spem, sed non e converso. Propterea dictum 
est, fidem posse in statu informi remanere etiam solitarie, spem 
vero nonnisi supposito fidei fundamento. Caeterum de speciali 
peccato per quod praedictum obstaculum apponitur, dicetur infra 
ubi de singulis virtutibus in speciali. 

Obiicies primo: Fides et spes sunt proprietates gratiae. Sed 
proprietates nusquam permanere possunt sine eo cuius sunt pro- 
prietates. Ergo nec fides nec spes sine gratia. At simul cum 
gratia necessario adesi charitas, et nobilissimus omnium infu- 
sarum virtutum comitatus. Ergo a primo ad ultimum, fides et 


spes nunquam possunt esse sine aliis virtutibus, saltem ex na- 
fura rei, 


(1) S. Thom. 2-2, Q. 24, a u, 

Respondeo : /)ist. niai. Sunt proprietates physice fluentes 
a gratia et in ea subiectatae, eo scilicet .nodo quo potentiae na- 
turales a substantia animae fluunt, atque in ea sublectantur, neg. 
sunt proprietates exigitive a gratia orientes, eamque consequen- 
tes, subdist. Ita tamen ut postquam fuerunt eductae in eo statu 
perfecto in quo sunt proprietates gratiae, possit ex aliqua causa 
accidere ut salva earum essentia, ad statum informem reducantur, 
sicque per modum reliquiae praecedentis creationis in esse 
perseverent, cone. Alio modo, neg. « Ad illud quod obiicitur 
«inquit S. Bonaventura in III, a. 1, qg. 5, quod sicut se habet 
«anima ad suas potentias, sic se habet gratia ad virtutes, dicen- 
«lum quod non est omnimoda similitudo... Virtutes enim non 
«dicuntur esse virtutes ipsius gratiae, per quas ipsa gratia ope- 
«retur, sicut. anima operatur per suas potentias... Tunc enim 
«oporteret quod gratia abeunte per peccatum, expellerentur 
«omnes habitus virtutum quos secum defert... Et ideo ratio illa 
«non concludit, quia accipit pro simili quod valde est dissimile ». 

Dices secundo: Etiam ad fidem requiritur iudicium pru- 
dentiae, id est indicium de prudenti credibilitate. Ergo virtus 
fidei secundum suam essentiam cum prudentia connectiiur. Sed 
prudentia esse non potest sine charitate et virtutibus moralibus, 
ut iam concessum est. Sequitur ergo, fidem sine aliis virtutibus 
infusis omnino non posse consistere. 

Respondeo: Dist. antec. Requiritur iudicium a virtute pru- 
dentiae elicitum, neg. Requiritur iudicium cuius obiectum est 
prudens, id est rationabilis credibilitas, iuxta illud. apostoli, ra- 
tüonabile obsequium vestrum, conc. Unde negatur consequentia. 
Nam iudicium virtutis prudentiae est in intellectu practico re- 
spectu agibilium in quibus iustum medium  praestituit et dictat; 
iudicium autem credibilitatis est in intellectu speculativo, sicut 
et ipsa fides ad quam ordinatur. Et ideo large sumitur hic pru- 
dentiae appellatio, secundum quod prudens dici potest omnis 
assensus voluntarius qui est rationi consonus seu consentaneus. 

At instabis tertio : Ideo prudentia cum virtutibus moralibus 
necessario connectiiur, quia defectus rectitudinis in appotitu tol- 
lit id quod praerequiritur ad rectum prudentiae dictamen. Sed 

eadem aut similis ratio videtur valere pro fide, quia depravatio 
morum in causa est cur quis non solum a fide amplectenda im- 
pediatur, verum etiam a fide suscepta deficiat, sicut frequenti 
constat experientia. 

Respondeo negando paritatem. Cum enim prudentia sit 
recta ratio agibilium, ad prudentiam per se requiritur ut homo 
bene se habeat ad principia huius rationis agendorum. Et haec 
principia sunt fines ad quos in ordine practico bene se habet 
homo per rectitudinem appetitus, sicut in ordine speculativo 
bene se habet ad principales veritates per rectitudinem intelle- 
ctus. Quia ergo depravatio morum formaliter tollit id. quod per 
se est ad prudentiam requisitum, iure meritoque virtutes morales 
cum ipsa prudentia connexae asseruntur. At nihil simile verifi- 
catur in ordine ad fidem, quae non est dictamen practicum circa 
agibilia. Ibi ergo non per se exigitur ut bene se habeat homo 
ad agibilium fines, quamvis contingere possit et de facto saepe 
contingat ut ex depravatione morum inducatur ad quaerendum 
rationes contra fidem, et ex consequenti ad peccandum peccato 
infidelitatis. Quod tamen hoc sit per accidens, clare apparet in 
multis qui male vivunt et tamen integram fidem servant. 

Dices quarto: Fides quae remanet post destructam chari- 
tatem et gratiam, est fides mortua. Sed fides mortua non est 
eadem specie cum fide viva, sicut nec corpus mortuum cum corpore 
vivo. Ergo fides remanens non potest esse vera fidei virtus. 

Respondeo: Dist. mai. Est fides mortua, pro quanto caret 
forma extrinseca charitatis, et iam non coniungitur cum iis per 
quae actus fidei efficitur meritorius, seque habet instar aquae in 
vitam aeternam salientis, conc. Est fides mortua pro quanto in 
sua essentia non est amplius eadem ac prius, neg. Et ratio 
patet ex dictis in initio huius propositionis. Quare paritas cum 
corpore mortuo non tenet, quandoquidem corpus vivum et cor- 
pus mortuum differunt forma intrinseca, adeoque secundum prin- 
cipium essentiae. Hic autem non ita, sed denominatio vivi et 
mortui secundum solam quandam analogicam similitudinem 

adhibetur. 


Dices quinto: Omne peccatum | mortale opponitur saltem 

s/tei, quia cum expeclatione futurae  beaiiludinis a Deo, non 
eomponiiur id quod repugnat adeptioni beaiiludinis. Ergo necesse 
est ut per omne peccatum mortale, simul cum charitate de- 
struatur etiam spes, quae ex consequenti in statu informi nus- 
quam poterit remanere. 

Respondeo negando maiorem. Ad rationem additam, dist. 
Cum mortali peccato non componitur exspectatio futurae beati- 
tudinis tanquam ex meritis praesentibus obtinendae, conc. Tan- 
quam ex meritis quae quis adhuc sperare potest in futuro acqui- 
renda, neg. Unde S. Thomas a. 4 huius quaestionis 65 : « Actus 
«spei est exspectare futuram beatitudinem a Deo. Qui quidem 
«actus perfectus est si fiat ex meritis quae quis habet, quod 
«non potest esse sine charitate. S1 autem hoc expectat ex me- 
«ritis quae nondum habet, sed proponit in futurum acquirere, 
«erit actus imperfectus, et hoc potest esse sine charitate ». Im- 
perfectus autem erit, non ex parte essentiae actus sperandi, sed 
solum ex parte conditionis in qua versatur ile qui sperat, ut 
per sequentia explicabitur. Quod si instes dicendo spem esse 
amorem concupiscentiae erga Deum super omnia, cui affectui 
contrariatur quodlibet peccatum quo quis sibi vult et concupi- 
scit bonum creatum supra et contra Deum, respondeo in primis 
amorem concupiscentiae non esse formalem spei actum, sed 
praesuppositive tantum se habere ad ipsum. Respondeo praete- 
rea, quod etiamsi spes in amore concupiscentiae formaliter re- 
poneretur, adhuc non procederet argumentum, quia quacumque 
sententia admissa, obiectum spei est bonum non praesens, sed 
futurum, id est Deus prout in altera vita possidendus. Peccatum 
autem quo quis pro nunc sibi concupiscit bonum creatum supra 
Deum, non opponitur desiderio Dei super omnia pro statu adhuc 


futuro qui mortem consequitur. 
Hactenus de connexione virtutum .infusarum tam in fieri 


quam in esse. Sed quoniam aequalitas est quaedam  connoxio 
in quantitate, statim de aequalitate virtutum tractandum est, 
et doctrinam a S. Thoma in Quaest. 66 traditam sequens pro- 


positio complectetur. 


Billot - De Virtutibus infusis 

THESIS VI. 


Si virtutes infusae considerentur secundum rationem 
speciei, non omnes aequales dicendae sunt, sed aliae aliis 
maiores,id est excellentiores. Si autem considerentur secun- 
dum participationem subiecti, sic in uno eodemque homine 
aequales exsistunt aequalitate proportionis, saltem sub ra- 
tione virtutum in statu virtutum. Quin imo eadem quoque 
proportionali aequalitate regulariter gaudent quoad essen- 
tiam, etsi per accidens contingere possit ut fides et spes in 
altiori prae caeteris gradu emineant. Verumtamen, quantum 
ad promptitudinem in exercitium actuum, principium aequa- 
litatis non amplius tenet, sed diversi sancti ex diversis 
virtutibus praecipuam obtinent laudem, ut verum sit quod 
de quolibet confessore in Ecclesia cantatur : « Non est in- 
ventus similis illi, qui conservaret legem Excelsi». 


Prior assertio vix indiget declaratione. Nam magnitudo vir- 
tutis secundum suam speciem consideratur ex obiecto, et ideo 
manifestum est virtutes theologicas esse moralibus maiores et 
excellentiores. Quin imo, tam in theologicis quam in moralibus 
invenitur excessus unius supra aliam. 

Invenitur primo in theologicis, non ex hoc quod una prae 

alia sit circa maius obiectum, sed ex hoc quod una propinquius 
se habet ad obiectum quam altera. « Et hoc modo charitas est 
< maior aliis, nam aliae important in sui ratione quamdam di- 
«standam ab obiecto; est enim fides de non visis, spes autem 
«de non habitis. Sed amor charitatis est de eo quod iam ha- 
«betur. Est enim amatum quodammodo in amante, et etiam 
«amans per affectum trahitur ad unionem amati, propter quod 
«dicitur 1 Ioan. IV-16: Qui manet in charitate, in Deo manet 
«et Deus in eo» IY 


G) S. Thom. Q. C6, a. 6. 

Invenitur quoque eadem excellentiae inaequalitas in. morali- 
bus. Sed cum hic etiam nihil speciale habeant infusae prae 
acquisitis, et aliunde doctrina ista minoris momenti esse videatur, 
remittitur studiosus lector ad philosophos. Unum tamen animad- 
vertere praestat: praeeminendam scilicet quae solet attribui 
prudentiae supra tres alias cardinales, minime locum habere in 
fide respectu duarum aliarum theologalium, quamvis alicui videri 
posset intercedere rationis paritatem, propter eamdem  conditio- 
nem ex parte subiecti virtutum : « Non hoc modo se habet fides 
«ad spem et charitatem, sicut prudentia ad virtutem moralem, 
«et hoc propter duo. Primo quidem quia virtutes theologicae 
« habent obiectum quod est supra naturam humanam, sed pru- 
«dentia et virtutes morales sunt circa ea quae sunt infra ho- 
< minem. [In his autem quae sunt supra hominem, nobilior est 
«dilectio quam cognitio. Perficitur enim cognitio secundum quod 
«cognita sunt in cognoscente, dilectio vero secundum quod di- 
« ligens trahitur ad rem dilectam. Id autem quod est supra ho- 
«minem, nobilius est in seipso quam sit in homine, quia unum- 
«quodque est in altero per modum eius in quo est; e converso 
«autem est in his quae sunt infra hominem (1). Secundo quia 
«prudentia moderatur motus appetitivos ad morales virtutes 
«pertinentes, sed fides non moderatur motum appetitivum ten- 
«dentem ad Deum qui pertinet ad virtutes theologicas, sed 
«solum ostendit obiectum. Motus autem appetitivus in obiectum 
«excedit cognitionem. humanam, secundum illud Eph, III-19 : 
« Supereminentem scientiae charitatem Christi» (2). Quare ex 
hoc quod prudentia in intellectu exsistens dicitur habere exces- 


sum nobilitatis supra tres cardinales quae sunt in voluntate, non 


(1) Nota bene quod haec ratio probat dilectionem esse nobiliorem 
cognitione in his quae sunt supra hominem, si sermo sit de cognitione 
quae perficitur per species expressas et conceptas a cognoscente. Sed 
in visione Dei intuitiva locum amplius non habet. 

(2 Alis verbis, cum virtutes theologicae non consistant in medio 
sicut morales, non indigent virtute directrice quae modum eis imponat. 
Et ideo spes et charitas non se habent ad fidem sicut virtutes morales 
ad aurigam seu moderatricem p'rudentiam. 


ee 

licet tanquam a pari concludere, fidem esse maiorem spe et 
charitate. 

At cum de aequalitate virtutum quaestio instituitur, dubium 
maxime est de vitutibus inter se comparatis, non tam secundum 
rationem speciei, quam secundum gradum quem obtinent in 
unoquoque subiecto participante ipsas. Unde ad huius princi- 
palis dubii resolutionem oportet nunc animum convertere. 


Hic autem rursus distinctio occurrit inter virtutes in statu 
virtutum, et virtutes in sua simplici essentia consideratas. Et si 
quidem prioris considerationis ratio habeatur, sic evidens est 
quod in uno eodemque homine omnes virtutes aequalitatem 
habent proportionis, cum omnes constituantur in statu virtutum 
per unam charitatem. Exsistente enim una eademque forma com- 
muni omnium, bportet ut secundum esse formatum, aequaliter 
omnes se habeant, et aequale augmentum capiant, salva semper 
inaequalitate qua secundum speciei perfectionem | una virtus 
excedit aliam vel ab ea exceditur. 

Nunc autem si considerentur in sua essentia intrinseca, sic 
iterum regulariter saltem loquendo, proportionali ad invicem 1n- 
tensitate gaudeant neccesse est, eodem modo ac digiti manus qui 
inaequales secundum quantitatem, aequales tamen sunt secundum 
proportionem, cum proportionaliter augeantur, inquit S. Thomas 
in praesenti, a. 2 in corpore. Et re quidem vera, quando primo 
infunduntur virtutes, omnes simul infunduntur consequenter ad 
gratiam cuius sunt proprietates, et cuius quantitati commensurari 
debent. Item quando augentur, omnes etiam simul et eadem ra- 
tione augentur, videlicet propter augmentum gratiae, vel per me- 
ritum ex opere operantis, vel per sacramentum ex opere operato. 
Solum igitur considerari posset casus in quo, remanentibus fide 
et spe, destrueretur gratia per mortale peccatum, et postea re- 
sttueretur, sed non in eodem gradu ac prius, propter minorem 
praeparationem in poenitente (1). Tunc enim fides et spes quae 


(1) Cf. de Poenitent. Quaest. 89. 

remanserant, nullam profecto diminutionem subirent, ut .reduce- 
rentur ad gratiae noviter recuperatae proportionem, ac per hoc, 


necesse esset ut in altiori quodam gradu prae caeteris  infusis 
habitibus eminerent. Sed nulla ibi occurrit specialis difficultas, 
quia oportet omnes virtutes esse aequales eadem ratione qua et 
sunt connexae, inquit S. Thomas, de Virt. Card. a. 3. Atqui fi- 
des et spes secundum suam essentiam cum caeteris connexae 
non sunt, ut in superioribus dictum est. Unde si possunt per- 
manere omnino absque gratia, multo magis poterunt sua inten- 
sitate superare alios habitus infusos qui denuo in iustificatione 
restituuntur. Caeterum constat casum hunc non contingere nisi 
per accidens, id est ratione peccati quo interrumpitur regularis 
evolutio vitae supernaturalis in nobis. Ab eo igitur in generali 
enuntiatione doctrinae liceret praescindere. 

Potior autem esset causa inquirendi quomodo cum doctrina 
hactenus exposita de  proportionali aequalitate virtutum in 
eodem subiecto, conciliari possit specialis illa in una singulari 
virtute excellentia, de qua singuli plerumque sancti singulariter 
laudantur ¢l). Sed si ea quae initio dicta sunt de promptitudine 
seu facilitate exercitii virtutum retineas, quaestio ista difficultatem 
non habebit. Propensio enim in exercitium, sicut non datur for- 
maliter ab ipsa virtute infusa, sic non pendet ab iisdem causis 
à quibus pendet eius intensitas et augmentum, ac per hoc, pro- 
portionah: aequalitati habituum minime opponitur excessus per- 
fectionis in usu unius prae altero. Unde S. Thomas in praesenti, 
a, 2 ad 2um dici: «Unus sanctus laudatur praecipue de una 
«virtute, et alius de alia, propter excellentiorem promptitudinem 
«ad actum unius virtutis quam ad actum alterius». Et huius 
promptitudinis sive inclinationis ad exercitium actus, triplicem 
in corpore articuli causam assignaverat: Vel ex natura, hoc est 


ex indole naturali, vel ex consuetudine, hoc est ex frequenti re- 


(2 «Abraham inventus est fidelis. Dilectus Deo et hominibus 
«Moyses.., in lenitate ipsius sanctum fecit illum. Fortis lesu Nave, 
«successor Moysi in prophetis. David de omni corde suo laudavit Do- 
«minum, et dilexit Deum qui fecit illum, etc.». Eccl. XLV-XLVIII. - 


Cf. Ambros. 1. de Joseph Patriarcha, c. 1. 

petitione actuum, vel etiam ex gratiae dono, hoc est ex speciali 
instinctu et adiutorio Dei. Et hinc tandem provenit magna illa 
varietas quam in characteristicis. sanctorum notis admiramur, 
iuxta illud Psalm. XLIV-1o: Adstitit regina, scilicet Ecclesia, 
a dextris tuis, o Christe, in vestitu deaurato, circumdata varie- 
tate. Et rursus: Omnis gloria eius filiae regis ab intus, in fim- 


briis aureis circumamicta varietatibus. 


QUAEST. LXVIL 


DE DURATIONE VIRTUTUM POST HANC VITAM 


Doctrina de virtutibus proprie dictis in communi, absolvitur 
per considerationem durationis earum in futura vita. Et primo 
quaeritur an post praesentem vitam maneant virtutes theologi- 
cae, secundo an morales. In quo quidem ratio haberi debet dif- 
ferentiae status in damnatis, in purgantibus animabus, ac demum 


in Hs qui re et actu beatitudine potiuntur. 


In damnatis nullus remanere potest supernaturalis habitus f1), 
adeoque nec fides informis, si forte eis adhuc inerat in ultimo 
instanti vitae. Ratio est quia status damnationis est status obfir- 
mationis in malo, qui non compatitur habitum operationis mo- 
raliter bonae, multoque minus principium aliquod conversionis 
ad Deum finem supernaturalem. Ubi recoles superius dicta de 
habitibus infusis qui tam in fieri quam in esse dependent ab 
influxu Dei, sicut aeris illuminatio ab actione solis. Unde 
sicut cessat illuminatio a sole statim ac obstaculum apponitur, 
ita cessat habitus infusus ad primam impedimenti praesentiam ; 
cessat autem definitive et pro semper, si superveniens impedi- 
mentum sit definittivum et absque remedio. Huismodi porro im- 
pedimentum est status perpetuae immobilizationis in. ultimo fine 
qui Deo est contrarius. Nec obstat omnino id quod scriptum 
est: Daemones credunt et contremiscunt, prout suo loco late 


(1) Nota bene, aliam omnino esse rationem de charactere, ut di- 
ctum est ubi de sacramentis in communi. 

exponetur. Interim vero pro certo habeas, non esse illam fidem 
univoce dictam cum fide theologali, quocumque tandem modo 
fidem theologicam consideres, sive quoad modum supernatura- 
litatis, sive etiam quoad solam actus substantiam. 

De purgantibus autem animabus nullum in primis dubium 
qun remaneat in eis charitas, et quidem in posterum plane ina- 
missibilis, ut constat ex hoc quod in statu termini iam sunt 
animae illae, quantum ad immobilizationem voluntatis in ultimo 
fine. Sed et remanent quoque fides, et spes, quia harum virtu- 
tum desitio non est nisi, vel ratione peccati, vel ratione incom- 
possibilitatis cum statu in quo subiectum versatur. Atqui nihil 
horum locum habet in ilis animabus quae peccare amplius ne- 
queunt, et tamen a visione Dei adhuc sunt elongatae. 

Verum in patria, adveniente habitu luminis gloriae, neces- 
sario desinunt fides et spes, solaque remanet charitas, teste Apo- 
stolo, 1i Cor. XIII. — Ratio primi est, quia fides est incompossibilis 
cum visione eius quod creditur, sicut spes cum possessione eius quod 
speratur. Et nequidem respectu gloriae corporis usque ad tempus 
generalis resurrectionis perseverat in animabus beatis virtus spei, tum 
quiasi gloria corporis solitarie accipiatur, non est theologicae virtutis 
obiectum, tum quia quocumque modo sumatur spes, semper est 
motus in bonum arduum. Atqui, ut ratiocinatur S. Thomas in 
praesenti, bonum cuius iam inevitabilem causam habemus, non 
comparatur ad nos in ratione ardui. Unde non proprie dicitur 
aliqus qui habet pecuniam, sperare se habiturum aliquid. quod 
statim in potestate eius est ut emat. Et similiter. ili qui iam 
possident gloriam animae, non proprie dicentur sperare, sed 
solum desiderare gloriam corporis quae ad gloriam animae se 
habet ut inevitabile accessorium. — Ratio vero secundi est, quia 
etsi imperfecta sit charitas quae nunc est in statu viae, haec 
tamen imperfectio non est de essentiali ratione eius, ita scilicet 
ut debeat mutari in aliud, evacuato eo quod ex parte est ; 
«Quando enim imperfectio alicuius rei non est de ratione spe- 
< ciei ipsius, nihil. prohibet idem numero quod prius fuit imper- 
«fectum, postea perfectum esse, sicut homo per augmentum 
«perficitur, et albedo per intensionem. Charitas autem est amor, 


hi 

«de cuius ratione non est aliqua imperfectio ; potest enini esse 
< et habiti et non habiti, et visi et non visi. Unde charitas non 
«evacuatur per gloriae perfectionem, sed eadem numero manet ». 

Et de virtutum quidem theologalium duratione haec sunt 
in confesso apud omnes. 


superest quaerendum de virtutibus moralibus, an perpetuo 
maneant in animabus sanctis. Et communior theologorum sen- 
tentia est, eas omnes permanere, quamvis non ad eosdem actus 
ac nunc, sed ad actus alios statui termini convenientes. In quo 
quidem rememorari oportet quod etsi virtutes multiplicentur se- 
cundum speciales rationes obiectorum, non tamen inde conse- 
quens est quod singula quaeque virtus ad unam tantum actuum 
speciem dicatur ordinata. Nam si plures actus specie differentes 
in eadem veluti linea motus contineantur, unus idemque virtutis 
habitus potest ad hos omnes, quantum de se est, sese exten- 
dere, etiam ultra terminum qui in praesenti vita ei praefigitur, 
quia terminus ille non est ultimum seriei simpliciter, sed solum 
respective et secundum quid. Et hoc est quod praeclare declarat 
S. Thomas de Virt. Card. a. 4, sumpto exemplo ex operationi- 
bus architectonicis : « Diversa ultima, inquit, dupliciter accipi pos- 
«sunt. Uno modo secundum quod accipiuntur in eadem serie 
« motus. Alio modo secundum quod accipiuntur ut omnino di- 
« sparata, et ad invicem non ordinata. Si igitur accipiantur di- 
< versa ultima quae sub una serie motus ordinantur, diversa ul- 
«tima faciunt diversas species motus, non autem diversificant 
* speciem principii motivi, eo quod idem est principium | motus 
< quod movet ab initio usque ad finem. Et huius exemplum 
« accipere possum in aedificatione, in qua ultimus terminus est 
< forma domus completa. Possunt tamen alia ultima accipi se- 
«eundum complexionem singularum partium domus. Unde, ut 
c Philosophus dicit in 10 Ethicorum, alius specie motus est fun- 

< datio domus quae terminatur ad fundamentum, et alia columna- 
«rum erectio, et alia completa aedificatio, sed tamen ars aedi- 
«ficatoria est una et eadem, quae est horum trium motuum 


de DURATIONE VIRTUTUM POST HANC VITAM 153. 


«principium. Si vero accipiantur diversa ultima disparata, quae 
«non sunt in una serie motus, tunc et motus specie differunt, 
«et principia motiva, sicut alia ars est quae est principium ae- 
dificationis domus, et constructionis navis. Sic ergo, ubi est 
«dem ultimum specie, est et eadem virtus secundum speciem, 
-et idem actus sive motus virtutis. Ubi vero ultimum quod at- 
«tingit virtus, nec est in eadem specie, nec sub eadem serie 
emotus continetur, oportet quod sit differentia secundum spe- 
«ciem, non solum in actu virtutis, sed etiam in ipsa virtute. 
«Ubi vero ultimum virtutis differt specie, si tamen sub eadem 
* serie motus continetur, ut scilicet ab uno perveniatur in aliud, 
«est quidem actus differens specie, sed virtus est eadem, sicut 
«fortitudinis actus ad aliud. ultimum derivatur ante praelium, et 
«ad aliud in ipso praelio, et ad aliud in triumpho. Unde alius 
«specie actus est accedere ad bellum, et alius in praelio ferti- 
l ter stare, et alius iterum de adepta gloria gaudere; at eadem 
«fortitudo est, sicut etiam eiusdem potentiae actus est, amare, 
«desiderare, et gaudere». 

Nunc autem, applicando praedicta ad materiam praesentem, 
animadvertes quod actus virtutis moralis in hac vita non habet 
rationem ultimi simpliciter, etiam intra fines specialis boni ad 
quod virtus ista est ordinata. Habet enim moralis virtus pro 
obiecto rectum et mensuratum tam in operationibus quam in 
appetitus sensitivi motibus; sub qua quidem speciali ratione 
cadit non solum id quod congruit statui vitae corruptibilis, ve- 
rum etiam id quod convenit statui summae perfectionis in fu- 
tura gloria. Illud igitur quod morali virtuti nunc praefigitur ut 
terminus, non est ultimum virtutis nisi respective et secundum 
quid tantum ; et quod ei assignatur ut purum materiale, non 
tam obiectum inhaesionis est, quam obiectum a quo in aliud 
tenditur. Sicut. delectationes cibi et potus non sunt materia tem- 
perantiae ut quibus inhaeret temperantia, sed ut quibus imponit 
modum pro tuendo bono rationis in actibus concupiscibilis. Unde 
quanto longius ab his receditur secundum profectum spiritualis 
vitae, tanto perfectiores sunt actus huiusmodi virtutum, quate- 
nus perfectiori atque altiori modo in operationibus omnium po- 

tentiarum bonum rationis resplendet. Licet igitur in statu gloriae 
non debeat remanere idem materiale circa quod virtus operetur, 
(non enim locum amplius habebunt delectationes ciborum, timores 
et audaciae quoad pericula mortis, distributiones et communica- 
tiones rerum quae in praesentem usum veniunt), semper tamen 
remanebit formalis obiecti ratio, videlicet rectum et mensuratum 
in quolibet genere motuum humanorum ad beatum illum statum 
pertinentium. Ibi ergo agnoscere oportet ultimum simpliciter 
cuiusvis virtutis moralis, quae ex consequenti eadem specie in 
patria remanebit, tametsi ad actus diversos quos non valemus 
determinate assignare, cum omnem nostram experientiam futurus 
ille status transcendat, sicut scriptum est: Quod oculus non vi- 
dit, nec auris audivit, nec in cor hominis ascendit. 

Denique observabis, doctrinam S. Thomae de infusis virtu- 
tibus temperantiae et fortitudinis, pro quanto dicuntur in ani- 
mabus separatis remanere tantum in radice (x) sat commode 
explicari posse modo consentaneo iis quae superius dicta sunt 
circa subiectum harum virtutum. Nam licet a nobis ponantur in 
voluntate, non tamen ponuntur in ea nisi per ordinem ad ap- 
petitum sensitivum, in quo etiam ultimum habent complementum. 
Appetitus autem sensitivus cum sit tantum «coniuncti, non re- 
manet actu in anima separata usque ad resurrectionem, sed vir- 
tualiter tantum et radicaliter, in quantum potentiae animae 
fluunt ab essentia eius. Quia ergo in statu separationis, virtutes 
quae sunt circa actus appetitus sensitivi suo carent complemento, 
et praesertim quia deficiente materia, nullo modo possunt pro- 
dire in actum, non absurde in radice potius quam in actu per- 
fecto dicuntur existere. Caeterum, ut expresse docet Angelicus 
de pirt. Card. a. 4 ad T3um, virtutes istae sunt quidem in ap- 
petitu sensitivo quantum ad earum derivationem, sed secundum 
originem sunt in ratione et voluntate, «quia principalis actus virtutis 
< moralis est electio, quae est actus appetitus rationalis ; sed ista 
«electio per quamdam applicationem terminatur ad passiones ira- 
< scibilis et concupiscibilis secundum temperantiam et fortitudinem ». 


(1) S. Thom. hic, a. I ad 3. 


CAPUT SECUNDUM 


DE DONIS ET EORUM EFFECTIBUS 


Post considerationem de virtutibus proprie dictis in com- 
muni, recto ordine venit consideratio de donis. Dona enim in 
generali ratione infusorum habituum cum virtutibus conveniunt, 
et in earumdem adiutorium conferuntur. Et huic doctrinae 
adiungit S. Thomas corollarium de beatitudinibus et fructibus 
spiritus Sancti, quae duo se habent sicut quidam donorum et 


virtutum effectus. 

DE DONIS SPIRITUS SANCTI 


Cum de donis Spiritus Sancti quaestio proponitur, statim 
a primo limine mentem subit cogitatio, an et quomodo sint a 
virtutibus distinguenda. Non defuerunt enim theologi opinantes 
nulam esse distinctionem realem, sed meram distinctionem no- 
minum unam eamdenque rem sub diverso respectu significan- 
tium, dum scilicet iidem habitus dicuntur virtutes secundum 
quod perficiunt hominem ad bene operandum, dona vero secun- 
dum quod sunt a Deo gratuito nobis infusi. Et certe si solum 
attenderetur nominum ratio, nihil occurreret in contrarium. Nunc 
autem pro reali distinctione facit tum recensio donorum, quae 
aliaa est a recensione virtutum, tum praesertim sensus communis- 
sime in Ecclesia a longo iam tempore receptus. Vix enim, ut 
opinor, catechismum  invenires in quo de donis Spiritus Sancti 
sermo sit tamquam de iis quae non distinguuntur secundum 
rem a virtutibus sive theologicis sive moralibus. 

Verum si realis est inter virtutes et dona distinctio, diffici- 
lius ratio distinctionis assignatur. Omitto rationes a quibusdam 


l>» - 11** UAEST. LXVIII. 
156 €: 


veteribus excogitatas, quas refert et refutat S. Thomas a. i 
huius quaestionis. - Praeter has occurrit alia. verosimilior cui 
acquiescunt multi. Repetitur autem ex parte operum ad quae 
ordinantur dona prae virtutibus, pro quanto scilicet virtutes per- 
ficerent ad actus communes, dona vero ad solos actus heroicos 
qui sunt supra vel praeter ordinarias gratiae leges et regulas. 
Sed iste dicendi modus minime satisfacere videtur, tum quia 
non formaliter attingit propriam rationem sub qua in Scripturis 
(Isai. XI-2) dona nobis innotescunt, tum praesertim quia si ipsa 
dicuntur ad actus extraordinarios reservari, statim sequitur otio- 
sam fore in plerisque fidelibus donorum susceptionem, et omnino 
non apparet cur ad extraordinarium finem fuisset provisum a 
Deo ordinarium medium in communi iustificatione semper in- 
clusum, et tam inseparabiliter cum gratia sanctificante connexum, 
quam inseparabiliter cum ea connectitur charitas et omnis vir- 
tutum comitatus '*. Formalius autem et plenius propriam do- 
norum rationem attigisse videtur S. Thomas in praesenti dicens : 
« Ad distinguendum dona a virtutibus debemus sequi modum lo- 
(quendi Scripturae in qua nobis traduntur, non quidem sub 
«nomine donorum, sed magis sub nomine spirituum. Sic enim 
«dicitur Isai. XI-2 : Requiescet super eum spiritus sapientiae et 
intellectus, spiritus consilii et fortitudinis, spiritus scientiae et 
(pietatis, et replebit eum spiritus timoris Domini. Ex quibus 
(«verbis manifeste datur intelligi quod ista septem enumerantur 
«ibi secundum quod sunt in nobis ab inspiratione divina. Inspi- 
«ratio autem significat quamdam  motionem ab exteriori. Est 


(1) Hoc ipsum non latuit Suarezium 1. 6 de grat. c. 10 n. 4, qui 
idcirco aliqua ratione modificat id quod alias docuerat: « Haec senten- 
«tia, inquit, difficultate non caret, etiam positis actibus donorum eo 
«modo quo in superiori libro a nobis explicati sunt. Primo qu^a illi 
«actus donorum extraordinarii et rari sunt, quia per motiones singula- 
«res et extra communem legem fiunt. Ergo propter illos actus non 
«oportet habitus ponere, quia habitus solum dantur ad ordinarium ope- 
«randi modum ; superfluum enim videtur, ad illos eflectus qui raro 
«et extra legem fiunt dari habitus, qui in multis erunt perpetuo otiosi, 
«et in paucis, ac in ipsis raro operabuntur, etc. 

«enim considerandum quod in homine est duplex principium 
«movens: unum quidem interius quod est ratio; aliud autem 
«exterius, quod est Deus, ut etiam Philosophus dicit in capite 
«de bona Fortuna. Manifestum est autem quod omne quod 
«movetur, necesse est proportionaturn esse motori, et haec est 
«perfectio mobilis in quantum est mobile, dispositio qua dispo- 
» nitur ad hoc quod bene moveatur a suo motore. Quanto igitur 
«movens est altior, tanto necesse est quod mobile perfectiori 
«dispositione ei proportionetur, sicut videmus quod perfectius 
«oportet esse discipulum dispositum ad hoc quod altiorem 
«doctrinam capiat a doctore. Oportet igitur inesse homini al- 
«tiores perfectiones secundum quas sit dispositus ad hoc quod 
«divinitus moveatur, et istae perfectiones vocantur dona, non 
«solum quia infunduntur a Deo, sed quia secundum ea homo 
«disponitur ut efficiatur prompte mobilis ab inspiratione divina, 
«sicut dicitur Isai. L-5: Dominus aperuit mihi aurem, ego 
«autem non contradico, retrorsum non abii». Ibi, inquam, et 
formalius et plenius propria donorum ratio videtur attingi. For- 
malus quidem, quia proprius et distinctivus eorum modus assi- 
gnatur. Plenius etiam, quia eorum munus non ad solos actus 
extraordinarios seu extraregulares restringitur, sed ad totam 
omnino vitam christianam, quam late in ea patet divinae inspi- 
rationis necessitas. Ac per hoc intelligi datur quomodo anima 
sancta in praesenti statu viae se habeat instar navis cui inest 
primo machina motrix interior, tum praeterea systema velorum 
ut recipiat motionem ab extrinseco, videlicet a vento. Nam vir- 
tutes respondent vi motrici quae inest navi intrinsecus, dona 
vero respondent velaturae per quam navis est disposita ad reci- 
piendum impulsum motoris exterioris. Est autem differentia, et 
praesertim in hoc quod navis maiori minorive velocitate perve- 
nire potest ad terminum ope solius impulsionis venti; animae 
vero iustae non sufficiunt solae virtutes cum generali motione 
Dei nec etiam solae inspirationes in propriis donorum actibus ; 
sed sicut indigent virtutes speciali instinctu. desuper adveniente, 
ita specialis ille instinctus nonnisi ad iuvandam operationem vir- 


tutum datur. 

Caeterum dupliciter contingit animam moveri instinctu Spi- 
ritus Sancti. Primo. secundum modum communem qui modo 
humano in omnibus accommodatur, et non transcendit ordina- 
rias gratiae regulas. Deinde vero secundum modos illos extra- 
ordinarios et praeternaturales de quibus tractant auctores theo- 
logiae mysticae. Nostra autem consideratio circa modum  ordi- 
narium potissimum versari debet. De quo sit in primis sequens 
proposito. 


THESIS VII. 


Ut iustus in accepta iustitia perseverare, in eaque 
proficere possit, necessarius ei est specialis instinctus 
Spiritus Sancti, identidem pro adiunctorum varietate per 
illustrationes mentis et motiones voluntatis superveniens. 
Huius porro instinctus connaturale receptivum est anima 
prout instructa donis, quae in hoc a virtutibus differre 
dicenda sunt, quod per virtutes perficitur homo ad agen- 
dum deliberate ex determinatione propriae voluntatis, per 
dona vero disponitur ad bene recipiendum  inspirationes 
divinas de quibus Apostolus Rom. VIII-14: «Quicumque 


Spiritu Dei aguntur, i1 sunt fili Dei ». 


Hic per prius nonnulla ex materia de gratia recolenda oc- 
currunt, quae ad intelligentiam praesentium plurimum faciunt et 
sub compendio sequentium capitulorum recensebuntur. 

Primo, homo in praesenti statu non potest sine gratia vi- 
tare peccatum, integram legem, etiam mere naturalem, obser- 
vando. De quo videndae sunt definitiones. Conciliorum in En- 
chiridio il). Porro gratia cuius necessitas asseritur ad evitationem 
peccati, est in primis, ut omnino dicendum videtur, gratia ha- 
bitualis cui infusae virtutes ut inseparabiles proprietates anne- 


(i) Apud Denzinger, n. 67-69, et 156-168. 

cluntur. Suadetur ex can. 5 Concili Milevitani: «Placuit ut 
< quicumque dixerit, ideo nobis gratiam  iustificationis dari, ut 


«quod facere per liberum iubemur arbitrium, facilius possimus 


«implere per gratiam, tanquam et si gratia non daretur, non 


«quidem facile, sed tamen possimus etiam sine illa 1mplere di- 


«vina mandata, anathema sit». Item ex can. 13 Concili Arau- 


sicam: : Arbitrium voluntatis in primo homine infirmatum, nisi 


lper gratiam baptismi non potest reparari; quod amissum, nisi 
«a quo potest dari non potest reddi. Unde Veritas dicit: si vos 
«Filius liberaverit, tunc vere liberi eritis». Utrobique enim ne- 
cessitas adstruitur. gratiae iustificationis seu gratiae baptismi, 
quae profecto habitualis gratia est. Et ratio magis obvia, quae 
etiam pro nunc sufficiet, sumi potest, ex hoc quod in praesenti 
humanae naturae conditione non est medium pro adultis, regu- 
larnter saltem loquendo (^, inter statum gratiae et statum peccati 
personalis. Sed perseverante statu peccati personalis, necessitate 
quadam morali necesse est ut homo identidem in nova peccata 
incidat, quia in hoc maxime statu voluntas est veluti recurva et ad 
bonum privatum quod est ultimus finis peccatoris, inclinata. Ergo 
ubi status peccati non tollitur nisi per gratiam  habitualem, 
ipsa habitualis gratia est sine qua, secluso extraordinario et 
miraculoso adiutorio Dei, neque peccatum vitari, neque lex 
de integro potest observari. Maior ab omnibus datur. Con- 
sequentia est aperta. Minor vero sic declaratur a S. Thoma 


(1) Dico, regulariter saltem loquendo, ut praescindatur a casu adulti 
cui nondum facta esset propositio revelationis et finis supernaturalis ad 
quem evocamur. Qui casus, quantumvis frequens, est tamen praeter 
normales conditiones quas supponit status naturae per Christum repa- 
ratae, quasque in praesenti disquisitione contemplamur. Caeterum, quod 
regulariter loquendo, non sit medium inter statum gratiae et statum 
peccati personalis, patet evidenter de omnibus adultis qui baptizati sunt 
in infantia. Patet quoque de caeteris quibus fuit sufficienter proposita 
revelatio, et de quibus intelligo doctrinam S. Thomae, Q. 24 de Verit, 
a. I2, ad 2um: «Non est possibile aliquem adultum esse in solo pec- 
«cato originali absque gratia, quia statim cum usum liberi arbitrii ac- 
«ceperit, si se ad gratiam praeparaverit, gratiam habebit: alias ipsa ne- 
«gligentia ei imputabitur ad peccatum mortale». 

de verit, Q. 23, a. 12: «Voluntas peccantis, derelicto incom- 
« mutabili bono, bono commutabili quasi fini adhaesit, et huius- 
«modi adhaesionis vis et inclinatio in ea manet quousque ite- 
* rato bono incommutabili quasi fini inhaereat. Et ideo quando 
«homini sic disposito occurrit aliquid. faciendum quod praece- 
«denti electioni conveniat, repente fertur in illud per electio- 
(nem, nisi multa deliberatione seipsum cohibeat. Nec tamen per 
«hoc quod sic repente illud eligit, a peccato mortali excusatur, 
« quod aliqua deliberatione indiget, quia deliberatio illa sufficit 
«ad peccatum mortale, qua perpenditur id quod eligitur esse 
«contra Deum. Ista autem deliberatio non sufficit ad retrahen- 
«dum eum qui est in peccato mortali. Non enim retrahitur ali- 
«quis ab aliquo agendo in quod inclinatur, nisi in quantum illud 
«sibi proponitur ut malum. Ille autem qui iam bonum incom- 
« mutabile repudiavit pro commutabili bono, non iam existimat 
«ut malum, a bono incommutabili averti, in quo ratio peccati 
« mortalis perficitur. Unde non retrahitur a peccando. per hoc 
«ipsum quod advertit aliquid esse peccatum mortale, sed opor- 
«tet. ulterius in considerando progredi quousque perveniatur ad 
«aliquid quod non possit non existimare malum, sicut est mi- 
«seria vel aliquid huiusmodi. Unde antequam tanta deliberatio 
«fiat quanta requiritur in homine sic disposito ad vitandum 
« peccatum mortale, praecedit consensus in peccatum mortale. 
« Et ideo supposita adhaesione liberi arbitrii. ad finem indebi- 
«tum, non est in potestate eius quod vitet omnia peccata mor- 
ti tala, quamvis unumquodque possit vitare si contra nitatur. 
« Quia etsi hoc vel illud vitaverit adhibendo tantam delibera- 
«tionem quanta requiritur, non tamen potest facere quin ali- 
« quando ante tantam deliberationem praeveniat consensus in pec- 
< catum mortale, cum impossibile sit hominem semper vel diu 
«in tanta vigilantia esse, quanta ad hoc requiritur, propter 
< multa in quibus mens hominis occupatur. Ab hac autem dispo- 
«sitione non removetur nisi per gratiam (habitualem), per quam 
«solam efficitur ut mens humana bono incommutabili per cha- 
(ritatem. tanquam fini inhaereat». Haec S. Thomas, cuius ratio 
ad hoc tandem reducitur: Ideo in praesenti naturae conditione 

et statu necessaria est habitualis gratia ad vitandum mortale 
peccatum, quia ipsa sola tollit dispositionem ad peccandum mo- 
raliter insuperabilem, auferendo positivam deordinationem a Deo 
fine ultimo, et conferendo voluntati habitualem rectitudinem circa 
supremum illum terminum qui ei attingendus praefigitur. 

Nunc autem ulterius progrediendo dicendum est quod ea- 
dem habitualis gratia rectificando liberum arbitrium per pecca- 
tum inclinatum et attenuatum, ipsum quoque elevat ad opera- 
tiones deiformes, et ita quidem ut secundum sententiam quae 
longe verior videtur, absque superaddito gratiae adiutorio possit 
homo salutares actus ponere, et meritorie agere ad vitam aeter- 
nam. Quippe per dona habitualis gratiae constituitur potens con- 
naturaliter operari in ordine supernaturali, sicut per naturam in 
ordine naturali. Atqui nemo sane dixerit hominem indigere spe- 
ciali adiutorio ad quodlibet bonum naturalis ordinis opus. Ergo 
et idem proportionaliter dicendum de homine deiformi, cui ad- 
sunt maxima et pretiosa donata per quae divinae naturae consors 
effectus est. Hinc Caietanus in Iam.2ae, Q. 109,3. 9: « Hic sen- 
«sus, (quod scilicet absque actualis gratiae adiutorio homo iusti- 
«.ficatus nullum opus meritorium operari possit), falsus est. 
«Quia homo, et sine gratia, ut prius probatum fuit, potest ali- 
«quod opus moraliter bonum facere, et in gratia (habituali) 
«constitutus habet ipsam gratiam sanantem et elevantem qua 
«est potens operari opera bona etiam meritoria». Et infra, in 
fine articuli: «Stat quod homo ex sola gratia (habituali) potest 
«ipsa gratia uti, bene faciendo et mala vitando, nunc et ad 


«hoc» 1l). 


(l) Animadverte tamen quod in hac re, controversia facile reduce- 
retur ad meram quaestionem de verbis. In nostra enim assertione ne- 
quaquam continetur negatio absolutae necessitatis earum Dei motionum, 
sine quibus nulla natura, nullus habitus in actum exire unquam potest. 
Unde si gratiae actualis nomine intelligas omnem prorsus motionem 
Dei ad opus salutare vel meritorium, verum erit quod ad omnes et sin- 
gulos actus, etiam in iustis, actualis gratia requiritur. Si autem consi- 
deres quod motiones quae non augent facultatem boni operis, sed tan- 
tum physica necessitate ad exercitium supernaturalium habituum requi- 

Verumtamen tertio, absit omnino ut specialia actualis gra- 
tiae auxilia in suggestionibus et inspirationibus Spiritus Sancti 
consistentia, iustis superflua esse asseramus. Nam ex hoc quod 
gratia habitualis est tum necessaria ut homo in praesenti statu 
possit peccatum vitare, tum etiam sufficiens ut possit meritorie 
operari, minime consequitur ipsam esse sufficientem ad evitatio- 
nem peccati et perseverantiam in iustitia semel accepta, per fo- 
tum huius viae et laboriosi agonis tempus. Et ratio principalis 
est quia per gratiam habitualem non restituitur naturae integri- 
tas, seu subiectio appetitus sensitivi ad rationem. Adhuc enim 
praevalet inclinatio concupiscentiae, adhuc relinquitur caro infir- 
ma et intellectus obscurus, quibus nisi speciali Dei auxilio sub- 
veniatur, inter tot occurentia infirmitas carnis et obscuritas 1n- 
tellectus abducet liberum arbitrium a gratia, tollendo usum gra- 
tiae et trahendo ad carnalia vel ad ea quae expediunt secundum 
apparentiam infirmi visus. Et ideo, ut ait Angelicus in 1-2, Q. 
109, a. 9, homo in gratia exsistens indiget auxilio actualis gra- 
tiae, ut scilicet a Deo moveatur ad recte agendum, propter con- 
ditionem status humanae naturae. Quae quidem etsi per gratiam 
sanetur quantum ad mentem, retinet tamen corruptionem et in- 
fectionem quantum ad carnem per quam servit legi peccati, ut 
dicitur Rom. VII-25. Remanet etiam quaedam ignorantiae ob- 
scuritas in intellectu, secundum quam, ut etiam dicitur Rom. 
VIII-26, quid oremus sicut oportet nescimus. Propter varios enim 
rerum eventus, et quia etiam nosmetipsos non perfecte cogno- 
scimus, non possumus ad plenum scire quid nobis expediat, se- 
cundum illud Sap. IX-14:  Cogitationes mortalium  timidae, et 


runtur, non sunt aliquid in genere doni condistinctum ab ipsa habituali 
gratia, sed potius per modum unius cum ea computandum, (nam et in 
ordine naturati communes motiones Dei non habentur ut aliquid su- 
peradditum dono ipsius naturae): videbis quod ubi auxilium gratiae 
actualis ab auxilio gratiae habitualis condividitur, nomine actualis gra- 
tiae id tantum recte censebitur, quod addit supra vires prius in iusti- 
ficatione collatas. Et sic nos loquimur in praesenti, dicendo iustum non 
indigere speciali auxilio actualis gratiae ad omnes et singulos actus sa- 
lutares. Caeterum, amplior explicatio ad tractatum de gratia remittitur. 

incertae providentiae nostrae. Et ideo necesse est nobis ut a Deo 
dirigamur et protegamur, qui omnia novit et omnia potest. Et 
propter hoc, etiam renatis in filios Dei per gratiam, convenit 
dicere: Et ne nos inducas in tentationem, et: Fiat voluntas tua 
sicut in caelo et in terra, et caetera quae in oratione Dominica 
continentur ad hoc pertinentia fl). Atque hinc tandem enascitur 
necessitas specialis illius auxili perseverantiae a Tridentino Sess. 
6, cap. 13 et can. 22 asserti. Quod quidem auxilium nequaquam 
est ad omnes et singulos actus salutares, sed consistit in divinis 
instinctibus quibus identidem pro nata indigentia et variis cir- 
cumstantiarum  opportunitatibus, mens  illustretur et voluntas 
instigetur. 

Vide ergo analogiam inter iustum in via vitae aeternae 
nunc positum, et hominem quem quis fingeret in statu naturae 
purae constitutum, et etiam habituali dispositione bene se haben- 
tem ad finem suum naturalem. Certe nondum intelligeretur homo 
ille expeditus ad perseverandum in via boni operis naturalis; 
idque propter imperfectum statum rationis, cui ex defectu inhae- 
rente conditioni naturae non integrae, (sumendo nunc integritatem 
in sensu theologico vocabuli), concupiscentiae lex dominatur. In- 
digeret ergo homo ille instinctu superiori supplente quod deest in- 
firmitati rationis; qui tamen instinctus non esset gratia, sed esset ab 
auctore naturae Deo, cuius est cuncta quae creavit provide ad- 
ministrare, et ad proprios deducere terminos secundum proprium 
uniuscuiusque modum (2). Haec iam applica proposito, et cum 
proportione ratiocinare. Nam homini in pura natura constituto 
respondet nunc homo effectus consors naturae divinae et civis 


(1) Vide omnino Caietanum, in Commentario S. Thomae, loco citato. 

(2) Iste instinctus Dei auctoris naturae, et naturae terminos non 
excedens, in praesenti providentia non datur, quia ad supernaturalem 
finem cuncta Dei auxilia nunc sunt ordinata, et hac de causa in ordine 
gratae continentur. Unde ex morali ila impotentia quam catholica 
doctrina attribuit homini, servandi legem etiam naturalem sine motione 
gratiae, nequaquam sequitur, aut quod homo sit nunc intrinsece debilior 
quam fuisset in statu naturae purae, aut quod in statu naturae purae 
non potuisset absque gratia ad finem suum naturalem pervenire. 

supernae lerusalem. Habituali dispositioni qua ille prior suppo- 
neretur bene se habere ad finem naturalem, respondet nunc ha- 
bitualis gratia, quam consequitur omnis comitatus virtutum 1n- 
fusarum. Denique necessitati 1nstinctuum Dei naturae auctoris et 
provisoris ad perseverantiam in bono, respondet nunc, et multo 
magis, necessitas specialium instinctuum Spiritus Sancti, qui mo- 
tiones gratiae dici consueverunt. Dico autem multo magis, quia 
ad actus naturae rationalis deficimus solum propter insubordina- 
tionem appetitus sensitivi. Sed ad actus deiformes deficimus 
etiam ratione imperfectae participationis naturae divinae, quae in 
nobis non est per essentiam, sicut per essentiam in nobis est na- 
tura rationalis propria homini in quantum huiusmodi. 
Quaecumque autem dicta sunt de perseverantia in vita gra- 
tiae, facilem sane habebunt applicationem ad profectum in illa, 
quia ratio est eadem, nisi quod adhuc magis urget, cum plus 
omnino sit proficere, et praesertim insigniter proficere, quam 
simpliciter perseverare. Pulchre Bernardus super illa verba Can- 
tücorum: Trahe me post te, curremus in odorem unguentorum 
tuorum, hanc ipsam divinorum instinctuum necessitatem sive ad 
perseverandum sive ad proficiendum in via spirituali exponit, in- 
ducens sponsam sic loquentem ad sponsum (l): « Propterea 
«opus habeo trahi, quoniam refriguit paulisper in nobis ignis 
«amoris tui, nec valemus a facie frigoris huius currere modo, 
«sicut heri et nudiustertius. Curremus autem postea, cum red- 
«dideris laetitiam salutaris tui, cum redierit melior. temperies 
« gratiae, cum Sol iustitiae iterum incaluerit, et pertransierit ten- 
«tationis nubes quae hunc operire ad horam cernitur, atque ad 
«lenem flatum aurae blandioris solito coeperint unguenta lique- 
Hn scere, et aromata fluere, et dare odorem suum. Tunc curremus, 
« in odore illo curremus. Spirantibus, inquam, unguentis curremus, 
«quoniam abscedet torpor qui nunc est, revertetur devotio, et iam 
« non erit opus nobis ut trahamur, quippe odore excitatis ut sponte 
«curramus. Nunc vero interim trahe me post te. Videsne illum 
«qui in spiritu ambulat, nequaquam permanere in uno statu, 


(1) Serm. 21 in Cantica, n. 4 et seq. 

< nec eadem semper facilitate proficere, et quod non sit in ho- 


<mine via eius, sed quemadmodum ei Spiritus moderator prout 


«vult dispensat, nunc segnius, nunc alacrius, quae retro sunt 


«oblivisci, et ad anteriora sese extendere? Puto quod hoc ipsum 


4 si attenditis, vestra vobis experientia intus respondet quod ego 


«foris loquor. Ergo cum te torpore, acedia, vel taedio affici 


«sentis, noli propterea diffidere aut desistere a studio spirituali, 
«sed iuvantis require manum, trahi te obsecrans sponsae exemplo, 
«donec denuo suscitante gratia factus promptior alacriorque, 


«curras et dicas: Viam mandatorum tuorum cucurri cum dila- 


niasti cor meum... Denique ne dixeris in abundantia tua: Non 


<movebor in aeternum, ne etiam illud quod sequitur dicere 


scum gemitu quidem cogaris: Avertisti faciem tuam a me, et 
«factus sum conturbabis... Ergo in die virtutis tuae noli esse 
«securus, sed clama ad Deum cum Propheta, et dic: Cum de: 
"fecerit virtus mea, ne derelinquas me. Porro in tempore ten- 
«tationis consolare, et dic cum sponsa: T7rahe me post te, in 
(odorem unguentorum tuorum curremus. Sic eris inter adversa 
«et prospera mutabilium temporum tenens quamdam aeternita- 
«tis imaginem, benedicens Dominum in omni tempore, proin- 
«deque vindicans tibi, etiam in huius nutabundi saeculi dubiis 


«eventibus certisque defectibus, perennis quodammodo incom- 


« mutabilitats statum, dum te coeperis reformare in insigne illud 
«antiquum similitudinis aeterni. Dei, apud quem non est trans- 
«mutatio nec vicissitudinis obumbratio». Caeterum | impulsus 
ile qui a Spiritu est, multiplicibus modis datur, etiam secun- 


dum communes atque ordinarias gratiae leges. Quandoque enim 


maxime afficit interiorem sensum, sicut in iis motionibus quas 


speciali titulo visitatones Dei auctores vocant: Quando cor no- 
strum visitas, inquit auctor Imitationis Christi, tunc lucet ei ve- 
ritas, mundi vilescit vanitas, et intus fervet charitas. De repente 


aliquid tibi intus illucescit, supervenit quidam gustus rerum 


caelestium, insolita persuasio de fragilitate et inanitate eorum 


quae in mundo sunt, nescio quae suavitas delapsa a supernis, 
quasi quaedam mica cadens de mensa divitum seu beatorum, 
id demum quod in Apocalypsi vocat loannes manna absconditum 

animae peregrinanti in deserto huius viae immissum: tunc est 
consolatio Spiritus Sancti, et favorabilis aura inflans vela navi- 
cellae. Non tamen oportet ut spirituales instinctus semper sint 
cum tanto sensu interiori. Saepissime enim sese immiscent cogi- 
tationibus ordinariis, absque peculiari illa suavitate quam confert 
spiritus Sanctus prout novit expedire. Semper tamen dant quo 
possit iustus in naufragoso mari rectum tenere iter, multiplices 
vitare scopulos, et ad portum pervenire. 

Et de necessitate quidem motionum sive instinctuum gra- 
tiae hactenus satis. Qua autem ratione ad huiusmodi motiones 
perficiant nos dona Spiritus Sancti, iam superest declarandum. 


Instinctus Spiritus Sancti dupliciter considerari potest: vel 
secundum se, vel secundum suum effectum. Si secundum se 
consideretur, est specialis motio in intellectu vel voluntate re- 
cepta, per quam facultas praedeterminatur ad actum indelibera- 
tum spiritualis illuminationis vel spiritualis affectus. Si conside- 
retur secundum suum effectum, sic nihil aliud. est quam ille 
idem indeliberatus actus qui dicitur esse in nobis sine nobis: 
sine nobis quidem, quatenus minime procedit ex determinatione 
liberi nostri arbitrii; in nobis tamen et a nobis, tanquam a vi- 
tali principio sub praedeterminatione motionis divinae ipsum eli- 
ciente. Oportet igitur facultatem nostram esse in potentia tum 
ad recipiendum supernaturalem instinctum, tum ad eliciendum 
actum ad quem praedeterminat instinctus, quamquam haec duo, 
ratione quidem distincta, secundum rem idem sint. 

Porro potentia illa in duplici iterum statu consideratur. 
Primo est potentia nuda, quam pure obedientialem recte appel- 
lares, cum scilicet facultas speciali habitu caret, quo sit positive 
disposita ad hoc ut instinctu. supernatural! moveatur. Et tunc 
nihil exigentiae est in homine ad receptionem motionis spiritualis. 
Tunc etiam, si eiusmodi motio nihilominus detur, non connatu- 

raliter recipitur, id est non tanquam in subiecto coaptato motioni, 
quod ex sibi propriis iam propendat in eam partem in quam 

fert et rapit 1mpulsio. Secundo est potentia positive M habilitata 
per habitus donorum de quibus nunc loquimur: quorum formalis 
effectus est 1ustare et veluti adaptare facultates ad Spiritum 
Sanctum ut ad proprium motorem, in quacumque differentia seu 
genere spiritualium motionum. Ex quo fit ut homini instructo 
huiusmodi habitibus, debitae iam sint spirituales inspirationes, et 
quidem de lege constanti atque ordinaria. Fit etiam ut superni 
instinctus iam recipiantur tanquam in mobili appropriato, sub- 
inttando cum ea connaturalitate. et familiari persuasibilitate quae 
non potest abesse ubi Spiritui moventi similis est animae dispo- 
sitio (x). Proinde sic se habent dona ad actus qui eliciuntur ex 
recepta suggestione Spiritus Sancti, sicut se habent Infusae virf- 
tutes ad actus salutares qui fiunt ex deliberatione nostri arbitrii, 
pro quanto scilicet virtus influsa efficit animam connaturale prin- 
cipum actuum salutarium, donum vero connaturale receptivum 
divinorum instinctuum. 

Non ergo sic intelligenda sunt quae de donis nunc dicun- 
tur, quasi illustrationes et inspirationes gratiae in iis solis esse 
possent qui donorum habitibus sunt ornati; nim sicut ante in- 
fusionem virtutum dantur liberi actus supernaturales, ita et ante 
infusionem donorum spirituales motiones. Et re quidem vera, 
dona sunt gratiae habituali inseparabiliter annexa, cum per illa 
comparetur anima ad Spiritum Sanctum ut ad motorem fami- 
liarem atque inhabitantem. Unde iis omnino destituuntur pecca- 
tores, qui tamen inspirationes gratiae sine dubio recipere pos- 
sunt et recipiunt velut necessarium principium praeparationis ad 


(1) Huc aliquo modo facit quod dicitur in regulis pro discretione 
spirituum : « Eorum qui progrediuntur in bono salutis animis, se insinuat 
«uterque spiritus (bonus et malus) diverso modo. Bonus quidem leni- 
«ter, placide, ac suaviter sicut aquae stilla in spongiam illabens ; malus 
«vero duriter, implacide, et violenter, cum strepitu quodam sicut imber 
«decidens in petram. Illis autem qui in dies tendunt in deterius, oppo- 
«situm prorsus usuvenit. Cuius sane diversitatis ratio est, quatenus spi- 
«ritui utrilibet similis est vel dissimilis animae ipsius dispositio. Si enim 
«contrariam sibi eam alteruter spiritus invenerit, cum strepitu et pulsu 
«ei se coniungit; si conformem vero, tanquam in propriam et apertam 


«domum subit cum quiete». 

justificatonem, dicente Tridentino, Ses. 6, can. 3: «Si quis di- 
(xerit, sine praeveniente Spiritus Sancti inspiratione hominem 
«credere, sperare, diligere aut poenitere posse sicut oportet ut 
«ei justificationis gratia conferatur, anathema sit ». Sed id de- 
mum inter iustum et peccatorem distat, quod iustus prae pec- 
catore habet in se habitualia principia exigitiva motionum gratiae, 
quae etiam habilitant ipsum in ratione mobilis bene dispositi ad 
omnem impulsum primi motoris ac ductoris mentium in vitam 
aeternam fl). 

Ex dictis intelliges primo, quomodo et quo sensu dona 
dentur in adiutorium virtutum. Quatenus scilicet actus donorum 
faciunt quam maxime ad firmandum liberum arbitrium. ne de- 
ficiat ab operando secundum virtutes, quia sunt quaedam illu- 
minationes pellentes tenebras animae, et quidam impulsus ad 
superanda omnis generis impedimenta. - Item intelliges quo- 
modo et quo sensu virtutes theologicae dicantur praeeminere 
donis tanquam eorum radices. 51 enim dona perficiunt animam 
ad hoc ut sit bene mobilis a Spiritu. Sancto inhabitante et fa- 
miliariter movente, praesupponunt sane id quo primo anima 
ei unitur. Prima autem unio est per fidem, spem, et charitatem. 
Unde virtutes istae sunt natura priores donis, et omnia dona 
pertinent ad has tres virtutes sicut quaedam earum derivationes, 
ut dicitur art. 4 huius quaestionis ad 3'"*. - Intelliges denique 
qui fiat ut licet dona non ad solos actus heroicos sint ordinata, 
illi tamen actus qui in sublimiori eminent perfectionis gradu, pecu- 
liai quadam ratione ad dona referantur. Hoc enim ideo est, 


(1) «Quicumque Spiritu Dei aguntur, id est reguntur sicut a quo- 
«dam ductore et directore; quod quidem in nobis facit Spiritus, in quan- 
«tum illuminat nos interius quid facere debeamus... Homo autem spi- 
*ritualis non solum instruitur a Spiritu Sancto quid agere debeat, sed 
«etiam cor eius a Spiritu Sancto movetur; ideo plus intelligendum in 
«eo quod dicitur: Quicumque Spiritu Dei aguntur. Illa enim agi dicun- 
«tur, qui quodam superiori instinctu moventur... Homo spiritualis non 
«quasi ex motu propriae voluntatis principaliter, sed ex instinctu Spi- 


«ritus Sancti inclinatur ad aliquid agendum». S. Thomas, Comm. in 
Rom. VIII-14. 

quia si virtutes non excitarentur seu adiuvarentur per specialem 
et familiarem instinctum Spiritus Sancti, nusquam in tantam su- 
blimitatem. erumperent, propter tot ac tanta obstacula quae per- 
fecto earum exercitio afferunt et infirmitas carnis et obscuratio 
intellectus. Et in hoc sensu S. Thomas art. 1 huius quaestionis, 
allata prius auctoritate Philosophi dicentis quod his qui moven- 
tur per instinctum divinum non expedit consiliari secundum ra- 
tionem humanam, quia moventur a melior principio, subdit: 
« Et hoc est quod quidam dicunt, quod dona perficiunt homi- 
«nem ad altiores actus quam sint actus virtutum », pro quanto 


scilicet virtutes separatim accipiuntur ab adiutorio donorum. 


THESIS VIII. 


Septem numerantur dona partim ad intellectum et par- 
tm ad voluntatem pertinentia, quibus duplex competit 
exercitii modus, ordinarius nempe et extraordinarius, se- 
cundum diversitatem multiformis operationis — Spiritus 
sancti qui ex libero potestatis arbitrio spirat ubi vult, et 


singulis partitur prout vult. 


Divini instinctus de quibus hactenus sermo, ad illustrandam 
mentem et movendum affectum sunt ordinati; unde necesse est 
ut correspondentes donorum habitus in intellectu sint et in vo- 
luntate. Insuper ut in superioribus iam praemissum est, dupli- 
citer contingit animam moveri divinitus, vel secundum commu- 
nes regulas quae ordini naturali per omnia accommodantur, vel 
secundum rationes quasdam consuetum ordinem transcendentes. 
Et ad utrumque modum eadem dona quantum de se est, se 
extendunt. Duo igitur in praesenti praestanda sunt. Primo oportet 
exponere distinctivam rationem singulorum donorum sive ad in- 
tellectum sive ad voluntatem pertinentium, et deinde circa extra- 
ordinarium modum exercitii eorumdem nonnulla insinuare. Dico 
autem insinuare potius quam explanare, ne in mysticae theolo- 
giae campum profanam falcem mittere videamur. 

I. - De donis ad intellectum pertinentibus. - Dona ista 
sunt numero quatuor, et primo occurrit donum intellectus, quod 
iuxta etymon vocis intelligere, id est legere intus, ad penetra- 
tionem veritatis fidei ordinatur. Penetratur autem veritas fidei 
dupliciter. Uno modo quantum ad credibilitatem | articulorum, 
alio modo quantum ad substantiam eorumdem. Quantum ad cre- 
dibilitatem quidem, cum mens videt esse eis firmissime adhae- 
rendum, et a tanta adhaesionis firmitate minime recedendum 
propter ea quae in contrarium exterius apparent vel apparere 
possunt. Quantum ad substantiam vero, prout possibile est du- 
rante statu viae, cum percipit revelatas mysteriorum rationes, 
necnon et connexiones, analogias, consequentias, multiplicesque 
convenientias. Et quamvis ad haec omnia per studium vel do- 
ctrinam ab alis hominibus acceptam pateat accessus, altiori ta- 
tamen et longe salubriori modo per operationem doni sub instinctu 
Spiritus Sancti. Quo fit ut quandoque inveniantur rudes et 1llitte- 
rati homines, magis quam theologorum doctissimi, in fide radi- 
cati et illuminati, de quibus accipitur illud Imitationis Christi 
l. 3, c. 43: «Ego sum qui clariorem intelligentiam parvulis 
«tribuo quam ab homine possit edoceri. Ego sum qui humilem 
«in puncto elevo mentem, ut plures aeternae veritatis capiat 
«rationes quam si decem annis studuisset in scholis». Itaque 
per donum intellectus disponimur ad spirituales suggestiones 
quae sunt in intuitionem veritatis. 

Sed praeter intuitionem veritatis, est et iudicium de veri- 
tate ex quodam gustu et sapore ipsius. «X Hoc ergo iudicium, 
«inquit S. Thomas (*) quantum ad res divinas, pertinet ad 

«donum sapientiae; quantum vero ad res creatas, pertinet ad 
«donum scientiae: quantum vero ad applicationem ad singularia 
* opera, pertinet ad donum consilii». - Igitur donum sapientiae 
circa divina versatur, sicut cum per internam motionem iudicat 

anima quam bonum sit adhaerere Deo superincomprehensibili, 
superluminosissimo, superpulcherrimo, et superamabilissimo, atque 
inde descendens ad creata, ex eodem sapore divinorum iudicat 
universa terrena Dei intuitu. esse spernenda: Quid mihi est in 
caelo, et a te quid volui super terram? Deus cordis mei, et 
pars mea Deus in aeternum. - At donum scientiae directe ver- 
satur circa creaturas, iudicans ex quadam quoque sapida cogni- 
tione, de perfectionibus et defectibus earum. De perfectionibus 
quidem, sicut cum sub instinctu Spiritus Sancti anima aestimat 
perfectiones omnes quae hic conspiciuntur, nihil aliud esse quam 
rnvulos quosdam summae pulchritudinis Creatoris, in quo tan- 
quam in fonte indeficientissimo, simpliciter et perfecte unitum 
est quidquid in creaturis est sparsim, divisim, et incomplete. De 
defectibus vero, sicut cum aestimat quam sint fragilia et caduca 
omnia quae mundus amat et quaerit, quam inania hominum in- 
dicia; quam inconsistens omnis gloria quae secundum ipsos est, 
quam vanum commoveri omni vento volantium verborum, vel 
aurem praebere male blandienti sirenae, quam tutius converti 
introrsus ad Deum in quo solo pax et requies. - Denique do- 
num consilii singularia agibilia pro obiecto habet, pro quanto 
scilicet moveri debet homo a Spiritu Sancto ad iudicandum de 
his quae occurrunt vel servanda vel fugienda in salutis via. 
«Quia enim humana ratio non potest comprehendere singularia 
«et contingentia quae occurrere possunt, fit quod cogitationes 
« mortalium sint timidae, et incertae providentiae nostrae, ut dici- 
«tur Sap. IX-14. Et ideo indiget homo in: inquisitione. consilii 
«dirigi a Deo qui omnia comprehendit, quod fit per donum con- 
«silii, per quod homo dirigitur quasi consilio a Deo accepto » 1l). 
Lnde hoc donum respondet prudentiae sicut ipsam adiuvans et 
perficiens. Et haec quidem de donis pertinentibus ad intel- 
lectum. 

II. - De ns quae pertinent ad voluntatem. - Dona ista sunt 
numero tria. Primum est donum pietatis, ordinatum ad super- 
nos instinctus quibus afficimur ad ea quae Dei sunt, et cultus 


(1) S. Thom. 2-2, Q. 52, a. 1 ad ium. 

eius, et servitii eius, necnon et ad omnia quae propter Dei 
reverentiam proximo sunt impendenda. Nam  * pietas secun- 
«dum quod est donum, non solum exhibet cultum et officium 
« Deo, sed etiam omnibus hominibus in quantum pertinent ad 
« Deum. Et propter hoc ad ipsam pertinet honorare sanctos, 
«non contradicere Scripturae sive intellectae sive non intel- 
lectae, sicut Augustinus dicit de doctr. christ. 1. 2, c. 7. Ipsa 
« etiam ex consequenti subvenit in miseria constitutis f1) ». Unde 
donum pietatis respondet virtuti iustitiae et dirigit in communi- 
cationibus quae sunt ad alterum. In his vero quae sunt ad 
seipsum, dirigitur homo per duo dona fortitudinis et timoris. 
Primo quidem per donum fortitudinis, quod est contra timorem 
periculorum, contra respectum humanum, contra terrores omnis 
generis quibus a via salutis retrahimur. « Quandoque non subest 
« potestati hominis ut consequatur finem sui operis, vel evadat 
« mala seu pericula. Sed hoc operatur Spiritus Sanctus in ho- 
«mine, cum perducit eum ad vitam aeteinam quae est finis 
xomnium bonorum operum, et evasio omnium periculorum. Et 
.huius rei infundit quamdam fiduciam menti Spiritus. Sanctus, 
« contrarium timorem excludens, et secundum hoc fortitudo do- 
«num Spiritus Sancti ponitur. Dictum est enim supra, quod 
«dona respiciunt motionem animae a Spiritu Sancto... Dare 
x fiduciam evadendi quaecumque pericula, hoc pertinet ad forti- 
«tudinem quae est donum Spiritus Sancti (-) ». Deinde vero 
per donum timoris, quod est contra delectabilium illecebras, ne 
eat homo post concupiscentias suas. «Temperantiae etiam cor- 
< respondet aliquod donum, scilicet timoris, quo aliquis refrenatur 
Eia delectationibus carnis, secundum illud Psalm, j 18:  Confige 
« timore tuo carnes meas. Donum autem timoris principaliter 
«quidem respicit Deum cuius offensam vitat, et secundum hoc 
« correspondet virtuti spei.. Secundario autem potest respicere 
«quaecumque aliquis refugit ad vitandam Dei offensam. Maxime 
* autem homo indiget timore divino ad fugiendum ea quae 


(1) Ibid. Q. 121, a. 1 ad 3***. 
(2) S. Thom. Q. 139, a. | in corp, et ad 

«maxime alliciunt, circa quae est temperantia, et ideo tempe- 
rantiae etiam corresponde! donum timoris (Il) ». Haec de donis 


pertinentibus ad voluntatem. 


sequitur iam consideratio de modo quo dona in exercitium 
veniunt. Et in modo quidem ordinario Spiritus Sanctus scse 
ordini naturae accommodat, occasionem illuminandi animam su- 
mens ex circumstantiis exterioribus quae nostras excitant cogi- 
tationes, ex discursibus quod in meditatione formamus, ex auditu 
praedicationis verbi divini, ex lectione librorum spiritualium, ex 
eventibus omnis generis qui nos in bonam vel malam partem 
afficiunt, atque ita porro. Insuper nonnisi ad ea agenda movet 
quae sunt in dictamine simplicis rationis communibus fidei re- 
gulis illustratae. Et de hoc modo nihil speciale occurrit addendum. 
Nunc autem alius est modus, isque plane extraordinarius, qui 
etsi ad sublimem etiam sanctitatem nequaquam necessarius di- 
cendus sit, ut plurimum tamen in iis quos gratia Dei ad summa 
perfectionis culmina evocat invenitur. 

Porro modus ille potissimum consideratur in extraordinaria 
contemplatione, hoc est in oratione quietis, unionis simplicis, 
unionis extaticae, et unionis consummatae : quae omnes orationis 
species sub nomine generico contemplationis infusae veniunt, et 
in donis intellectus, scientiae, et sapientiae, suum principium 
elicitvum habent (2). Sed cum alias Spiritus Sanctus, cuius in- 
sünctus ad exercitium donorum semper requiritur, non moveat 
nisi conformiter ad proprium nostrum operandi modum, hic 
elevat animam ad operationes quae etiam quoad substantiam 
actuum transcendunt humanam facultatem. Quippe operatio 1n- 
tellectus dependet ex duobus: primo ex lumine intellectuali, deinde 
ex specie intelligibili, id est ex obiecto prout intelligibiliter unitur 


(1) Ibid. Q. 141, a. 1 ad 3um. 

(2) Cf. Meynard O. P., Traité de la vie intérieure, Tom. 2, c. 2; 
Des principes formels clicitifs de la contemplation extraordinaire, ubi 
copiosam invenies segetem testimoniorum ex probatissimis auctoribus 


theologiae mysticae. 

intellectui, eique applicatur. Hic igitur Spiritus Sanctus non so- 
lum praedeterminat mentem ad intelligendum secundum speciale 
lumen doni, (ita scilicet ut species intelligibiles menti  inexsi- 
stentes veniant nihilominus in naturalem usum, et consueto ordine 
de thesauro memoriae depromantur), verum etiam sua operatione 
immediata species ipsas in mente imprimit, vel certe ordinat sine 
ullo discursu contemplantis (x). Quin imo infundit quandoque 
species longe diversas ab eis quas ex phantasmatibus naturaliter 
acquirimus, eiusdem scilicet ordinis cum illis quibus intelligunt 
angeli vel animae separatae (2. Unde Dionysius  Carthusianus 
l. 1 de Contempl. a. 12: « Inter mentem angelicam et humanam 
« ista assignatur distinctio, quod mentes angelicae ac supernae 
«simplici apprehensione atque intuitu veritatem conspiciunt. Mens 
« autem humana ad simplicis veritatis intuitum quodam processu 
«ac discursu ex multis proficiscitur ac pertingit. Sed hoc locum 
« habet in contemplationibus ad quas ab inferiori per rationis 
«inquisitionem ac studium pervenitur; non autem in contempla- 
«tionibus quae Spiritu Sancto desuper radiante coelitus infun- 
. duntur, Deo mentem supematuraliter tangente, ungente, ac 
«ilustrante (3. Nempe in talibus habet se mens humana ange- 
«lico modo, et a magno Dionysio deiformis vocatur, quia sim- 
< plici ictu ac coeliformi conspectu veritatem dignoscit». De his 
divine scripsit S. Teresia quasi e tertio coelo redux, et quoquo 
potuit modo, arcana referens quae ibi audierat et viderat. 


(1) «Agens in infusa contemplatione dicitur divina patiens, quatenus 
«sic se habet suaviter ac pacifice, quod etsi vere agat, (nam contem- 
«piari est vitaliter agere), actus tamen eius ita sunt delicati, tranquilli, 
«et suavissimi, ut potius eos recipere quam elicere videatur, et potius 
«iucunde pati quam agi». Thomas a Valgornera, apud Meynard |. c. 
cap. 1. 

(2) « Ad modum qui est naturalis angelo, et supra naturam ho- 
«minis, elevatur homo per gratiam, etiam post statum culpae, sicut in 
« viris contemplativis patet, qui revelationes divinas merentur» . S. Thom. 
in II, Dist. 23, q. 2, a. 1. 

(3) Intellige supematuraliter, id est, supra et praeter communes re- 


gulas, pro quanto modus ille, tametsi supra naturam angeli non sit, est 
omnino supra naturam hominis. 

Non tamen in solo genere contemplationis extraordinarius 
ille modus exercitii donorum attenditur, sed invenitur etiam per 
ordinem ad agibilia, ut cum divinitus inspiratur homini agere 
ea quae secundum solas prudentiae regulas vel non licent vel 
non expediunt. Exemplum habes quoad dona consili necnon et 
fortitudinis, in facto S. Apolloniae quae comprehensa ut propter 
lesu Christi fidem combureretur, cum paulisper quasi deliberans 
quid agendum esset, stetisset, e carnificum manibus elapsa, ala- 
cris in ignem sibi paratum, maiori Spiritus Sancti flamma intus 
accensa, ex sese semetipsam iniecit. Item in facto S. Catharinae 
Senensis ea aggredi praesumentis, quae nec conditio, nec sexus, 
nec aetas ferebant, sicut cum in gravissimis Ecclesiae negotiis 
sese intromisit, pro restitutione S. Sedis in Urbe plurimum ad- 
laboravit, ad Cardinales qui ab Urbano VI defecerant et nova 
electione magno schismati principium | dederant, minaces misit 
litteras, etc. Neque enim haec sunt quae secundum communes 
regulas virginem Christianam decent, praesertim vix triginta annos 
natam. Sed nulla lege tenetur Spiritus Sanctus. Ipse enim est 
qui ignobilia et contemptibilia mundi eligit ut confundat fortia : 


ea quae non sunt ait Apostolus, uf ea quae sicnt, destrueret. 


QUAEST. LXIX-LXX. 

Postquam de donis egit S. Thomas, corollarii instar sub- 
iungit doctrinam de beatitudinibus et fructibus, utpote quae ad 


dona et virtutes se habeant sicut actus ad habitus. 


Beatitudines evangelicae (Matth. V, 3-10) sunt excellentes 
quaedam virtutum sub adiutorio donorum operationes, per quas 
conscendit homo et appropinquat ad terminum beatitudinis ae- 
ternae, quin imo in praesenti etiam, quamdam eius veluti deli- 
bationem consequitur et gustat. Unde in eis aliqua ponuntur per 
modum meritorum, et ista sunt propria huius vitae. Aliqua vero 
ponuntur per modum praemiorum meritis correspondentium, et 

ista ad solam futuram vitam pertinent secundum sui consumma- 
tonem, quamvis, secundum aliqualem inchoationem in viris per- 
fects habeantur ante tempus aeternae gloriae, tamquam in arbo- 
ribus qui primo vere non solum virescunt frondibus, sed et 
primordia fructuum iam incipiunt proferre. 

Porro ratio enumerationis eorum quae ponuntur per modum 
meriti, haec est. Triplicem beatitudinem  assignaverunt  Philoso- 
phi, secundum triplicem vitam: voluptuosam (Epicurei) activam 
(Stoici), et contemplativam (Platonici et Peripatetici). - Sed in 
primis beatitudo vitae voluptuosae est falsa, et rationi contraria, 
impedimentum beatitudinis verae. Ideo Dominus prius removet 
vitam voluptuosam, per commendationem eorum omnium quae 
ad vitam purgativam spectant, et triplici concupiscentiae directe 
opponuntur: paupertatis scilicet spiritus, quae opponitur concu- 
piscentiae oculorum; mansuetae humilitatis, quae opponitur su- 
perbiae vitae; tum denique /uctus, qui opponitur concupiscentiae 
carnis. - At non satis est removere prohibens; unde recto 
ordine statim veniunt ea quae positive faciunt ad prosecutionem 
finis. Et ista sunt opera vitae activae, in qua quidem etsi non 
sit beatitudo ipsa, ut falso Stoici opinati sunt, est tamen via ad 
beatitudinem. Vita autem activa consistit in iis quae proximis 
exhibemus, vel ex debito, vel ultra rigorosi debiti mensuram. 
Ideo duae beatitudines sequentes ponuntur esuries et sitis iu- 
stitiae, tum exercitium misericordiae. Ultimo demum, post vitam 
purgativam qua removetur beatitudinis impedimentum, et vitam 
activam qua in via beatitudinis proceditur; venit vita contem- 
plativa in cuius perfecta consummatione consistit ipsa beatitudo. 
Proinde illa quae ad hanc vitam pertinent non praedicantur per 
modum viae, nec per modum meritorum, sed eorum loco po- 
nuntur effectus duarum vitarum praecedentium  disponentes ho- 
minem ad aeternam contemplationem Dei in societate sanctorum. 
Atqui ad hoc ipsum duo nos habilitant. Primo munditia cordis 
quae effectus est vitae purgativae, et praeparat oculum mentis 
ad videndam lucem supersubstantialem. Secundo mos pacificus qui 
in vita activa acquiritur, dum omnibus suis proximis consentit 
homo secundum rectam ordinis regulam, neminem turbando, 

neminem laedendo, sed magis omnibus benefaciendo. Huiusmodi 
namque mos pacificus praeparat animam ad ingressum illius 
civitatis in qua non est modus beatitudinis monasticae, si dicere 
fas sit, sed potius politicae, pro quanto scilicet Deus ibi erit 
commune bonum in quo summa consensione omnes ad invicem 
cohaerebunt, et singulus quisque de aliorum beatitudine, non 
secus ac de sua propria, felix exsistet. Haec est pax, haec so- 
cietas sanctorum, cui propterea inditum est nomen Jerusalem, 
quod interpretatur visio pacis. - Talibus igitur operum meritis 
scala beatitudinis conscenditur: in quorum singulis distinguit 
S. Thomas art, 3 huius quaestionis, id ad quod perficit virtus, 
et id ad quod perficit donum. Sed iuxta superius praemissa, 
distinctio non est accipienda tanquam per membra se invicem 
excludentia, quasi donum non haberet influere in communia etiam 
opera virtutis, et virtus non requireretur ad exsecutionem subli- 
miorum operum ad quae impellunt dona. Quippe ista sublimiora 
opera peculiari quadam ratione attribuuntur donis propter ratio- 
nem iam dictam in thesi 7 $ 2, /ntelliges tertio. 

landem considerabis quomodo singulis mysticae scalae gra- 
dibus respondeat ipsa beatitudo, quae variis nominibus symbolisve 
significatur, iuxta analogiam eius quod positum est in merito. 
De quo vide S. Thomam art. 4. Specialiter vero observabis 
qualiter omnia praemia durante hac praesenti vita, quodammodo 
in sanctis iam inchoantur. « Nam regnum coelorum potest in- 
it tellig1 perfectae sapientiae initium secundum quod incipit in eis 
«spiritus regnare. Possessio etiam terrae significat affectum bo- 
«num animae quiescentis in stabilitate haereditatis perpetuae per 
«terram significatae. Consolantur autem in hac vita, Spiritum 
«Sanctum qui paracletus, id est consolator dicitur, participando. 
« Saturantur etiam in hac vita illo cibo de quo Dominus dicit 
«Ioan. IV-34: Meus cibus est ut faciam voluntatem eius qui 
« misit me. In hac etiam vita consequuntur homines misericor- 
«diam Dei. In hac etiam vita, purgato oculo per donum intel- 
« lectus, Deus quodammodo videri potest. Similiter etiam in hac 
« vita, qui motus suos pacificant, ad similitudinem Dei accedentes, 
« fili Dei nominantur. Tamen haec perfectius erunt in patria ». 

Quoad fructus Spiritus Sancti nota quod in corporalibus 
fructus dicitur id quod ex planta producitur, quando ad ma- 
turitatem pervenit, et quamdam in se continet suavitatem. A 
corporalibus autem transfertur ad spiritualia, et speciatim ad 
operationem, pro quanto operatio est actus operantis, et dele- 
ctatonem habet si sit conveniens operanti. Nunc ergo si operatio 
hominis procedat ab homine secundum propriam facultatem suae 
rationis, sic dicitur hominis fructus. Si autem procedat ab homine 
secundum altiorem virtutem, id est divinam, sic dicitur fructus 
spiritus Sancti, quasi cuiusdam divini seminis germinatio, secun- 
dum illud 1 Ioan. IlI-9: Omnis qui natus est ex Deo, peccatum 
non Jacit, quoniam semen ipsius in eo manet. 

Inter beatitudines et fructus hoc discrimen ponit S. Tho- 
mas: «Ad rationem fructus sufficit quod sit aliquid. habens ra- 
«tionem ultimi et delectabilis. Sed ad rationem beatitudinis 
« ulterius requiritur quod sit aliquid perfectum et excellens. Unde 
«omnes beatitudines possunt dici fructus, sed non convertitur. 
< Sunt enim fructus quaecumque virtuosa opera in quibus homo 
« delectatur; sed beatitudines dicuntur solum perfecta opera, quae 
«etiam ratione suae perfectionis magis attribuuntur donis quam 
«virtutibus ». De fructibus autem quos Apostolus enumerat, 
Galat. V, 22-23, vide ipsum S. Thomam, Q. 70. a. 3. 


TOTIUS DISPUTATIONIS CONCLUSIO 


Hactenus de variis habituum infusorum categoriis per ordi- 
nem dictum est, et nullus inventus est locus divisioni ili quam 
recentissimi quidam novatores introduxerunt, statuentes duas 
virtutum categorias, alteram earum quas activas vocant, alteram 
earum quae passivae ab eis appellantur. Quid autem per activas, 
quid per passivas virtutes in eorum systemate intelligendum sit, 
non ita ratum fixumque est, quanquam omnibus modis veritati 
hdei et sinceritati evangelii Oane . derogetur. 

Et si quidem quosdam huius scholae magistros audias, per 
activas virtutes designari viderentur virtutes naturales studio et 
opera ipsius hominis acquisitae; per passivas vero, virtutes su- 
pernaturales quae ex divina infusione sunt. Sed in hoc loquendi 
modo, primo quidem a sanorum verborum forma omnino rece- 
ditur, quia si ratione infusionis attribuitur virtutibus  passivitas, 
eodem iure, ut iam in Prooemio notatum est, voluntas deberet 
potentia passiva appellari, utpote quae nobis sit congenita, non 
studio et exercitio comparata, sed exsistens a natura. Deinde 
vero, quod longe gravius est, in purum naturalismum seu ra- 
tüonalismum praeceps est lapsus, cum sic intellectas virtutes 
activas anteponunt passivis, et praetensam uinferioritatem catholi- 
corum respectu protestantium et incredulorum non erubescunt 
inde repetere, quod in Ecclesia culturae virtutum naturalium aut 
nullus aut non sufficiens locus detur. Unde Leo XIII in litteris, 
apostolicis ad Cardinalem Gibbons, 22 Ian. 1899: «Qui nova 
«sectari adamant, naturales virtutes praeter modum efferunt, 
«quasi haec praesentis aetatis moribus ac necessitatibus respon- 
«deant aptius, iisque exornari praestet, quod hominem  paratio- 
(rem ad agendum ac strenuiorem faciant. Difficile quidem in- 
«tellectu est, eos qui Christiana sapientia imbuantur, posse 
«naturales virtutes supernaturalibus anteferre, maioremque illis 
«efficacitatem ac fecunditatem tribuere. Ergone natura, acce- 
ndente gratia infirmior erit quam si suis ipsa viribus permittatur? 
«Num vero homines sanctissimi quos Ecclesia observat palamque 
«colit, imbecilles se atque ineptos in naturae ordine probavere, 
«quod christianis virtutibus excelluerunt? » Et haec quidem er- 
roris forma aperte nos revocat ad paganismum. 

Proinde aliis emollire verba curae fuit. Qui non ita crude 
naturales virtutes praeconizant, sed in virtutibus quas Christianas 
dicere volunt, generatim distinguunt eas quae decent homines 
sui luris effectos, temporibusque nostris apte conveniunt, ab illis 
quae in humilitate, obedientia, abstinentiave consistentes, prae- 
senti aetati non amplius quadrant, utpote facientes hominem 
repuerascere et a dignitate viri degenerare. Sed sub hac quoque 
forma crux Christi evacuatur, et funditus evertitur Evangelium. 

Quare hunc etiam modum configit Leo. XIII. ubi supra: «Cum 
«hac de naturalibus virtutibus sententia, aıt Pontifex, alia co- 
« haeret admodum, qua Christianae virtutes universae in duo 
«quasi genera dispertiuntur, in passivas, ut aiunt, atque activas; 
«adduntque illas in elapsis aetatibus convenisse melius, has cum 
«praesenti magis congruere. De qua quidem divisione virtutum 
«quid sentiendum sit, res est in medio posita; virtus enim quae 
« vere passiva sit, nec est nec esse potest... Christianas autem 
« virtutes, alias temporibus aliis accommodatas esse, is solum velit 
< qui Apostoli verba non meminerit Quos praescivit, hos et 
e praedestinavit conformes fieri imaginis Filii sui. Magister et 
«exemplar sanctitatis omnis Christus est: ad cuius regulam 
«aptari omnes necesse est, quotquot avent beatorum sedibus 
c inseri. lamvero haud mutatur Christus progredientibus saeculis, 
«sed idem heri, et hodie, et in saecula. Ad omnium igitur aeta- 
«tum homines pertinet illud: Discite a me quia mitis sum et 
€ humilis corde; nulloque non tempore Christus se nobis exhibet 
«factum obedientcm usque ad mortem; valetque quavis aetate 
« Apostoli sententia: Qui sunt Christi, carnem suam crzicifixe- 
«runt cum vitiis et concupiscentiis suis. Quas utinam virtutes 
« multo nunc plures sic colerent, ut homines sanctissimi praete- 
«ritorum temporum! Qui demissione animi, obedientia, absti- 
« nentia, potentes fuerunt opere et sermone, emolumento maximo, 
c nedum religiosae rei, sed publicae ac civilis ». 

Ergo omnino respuenda tanquam Evangelio et revelatae 
veritati contraria, selectio circa Christianas virtutes quarum cul- 
tura olim expediebat, et nunc progressu facto, homineque ad 
maturitatem virilitatis perducto, non expedit amplius. Respuenda 
pariter virtutum divisio in passivas et activas. Quod si habitibus 
donorum Spiritus Sancti denominatio passivitatis non absurde 
forsitan tribueretur, hi tamen minime computantur inter virtutes 
proprie dictas quae solae sunt principium elicitivum actus liberi 
et meritorii. Unde in virtutibus ipsis non alia distinctio valet 
praeter eam qua dispertiuntur in theologicas et morales, et ita 
quidem ut absoluta principalitas reponatur penes theologicas, ad 
quarum specialem considerationem iam oportet accedere. 


DE VIRTUTIBUS THEOLOGALIBUS IN SPECIE 


(IIa - Iae, Qq. 1-27). 


Post communem considerationem de virtutibus, necesse est 
ad speciales monographias descendere. Et prae primis conside- 
randae sunt singillatim virtutes théologales, in quibus, teste 
Augustino Enchirid. c. 4, totius substantia religionis reponitur. 
« Haec enim maxime, inquit, in religione sequenda sunt ». Cae- 
terum tripartita divisio novae huius disputationis sponte sua 


consequitur. 


CAPUT PRIMUM 


DE FIDE 


Circa fidem theologicam dicendum primo de eius obiecto, 
secundo de actu, tertio de habitu. 

Verumtamen, priusquam ad singulorum explicationem ve- 
niatur secundum ordinem quaestionum S. Thomae, plurimum 
iuvabit generalia quaedam praemittere, de quibus in toto tra- 
ctationis decursu frequens erit usus, et quorum accurata notio 
ubique praesupponetur. Haec autem ad tria reducuntur: Primo 
de evidentia et variis divisionibus eius. Secundo de eo in quo 

sita est credendi ratio, deque multiplicibus modis quibus ly cre- 
dere dici potest et dicitur. Tertio de credibilitate quae  intel- 
lectui affulgere debet praevie ad actum illus fidei de qua nunc 
sermo. 


De evidentia et variis divisionibus eius. 


Evidentia, ut omnes norunt, quamdam importat perspicui- 
tatem qua obiectum praesto est menti, et se ei intuendum por- 
rgit. Ad rem Augustinus, epist. 147, n. 7: «Creduntur illa 
«quae absunt a sensibus nostris, si. videtur idoneum quod eis 
«testimonium perhibetur. Videntur autem quae praesto sunt; 
< unde et praesentia nominantur vel animi vel corporis sensibus ». 
Quae Augustini verba exponens S. Thomas, Quaest 14 de Ve- 
rit. a 9, observat rem non indigere declaratione quantum ad ea 
quae praesto sunt corporis sensibus, quia ibi manifestum est quid 
praesto sit sensibus, et quid non. «Sed in sensibus animi, in- 
(quit, quid praesto esse dicatur, magis latet. Illa tamen praesto 
«esse dicuntur intellectui, quae capacitatem eius non excedunt, 
« ut intuitus intellectus in eis figatur. Talibus enim aliquis as- 
«sentitur, non propter testimonium alienum, sed propter testi- 
«monium propri intellectus». Evidentia igitur nihil. aliud. erit 
quam obiectiva enuntiati veritas, sive connexio praedicati cum 
subiecto prout menti affulgens et in conceptu eius elucens, ita 
ut homo iudicet aliquid convenire rei vel non convenire, innixus 
sui proprii intellectus testimonio. 

Porro evidentia multifariam distingui potest. Potissimum 
autem attendenda divisio eius, tum quoad modum quo est in 
intellectu, tum quoad esse quod reddit praesens intellectui. 

I. - Divisio evidentiae quoad modum quo est in intel- 
ectu. - Non a longe quaerenda distinctio est, quandoquidem 
continuo experimur, evidentiam esse in nobis vel perfectam, vel 
adhuc imperfectam. Est in statu perfecto, quando veritas plene 
intellectui applicatur, ita ut intellectus sponte et necessario ra- 

piatur in assensum, omni possibilitate quomodolibet dubitandi 
prorsus ablata (r). Est autem in statu adhuc imperfecto, quando 
videntur quidem firma admittendae veritatis motiva, eaque certo 
assensu digna, sed simul concurrunt difficultates in oppositum, 
quae vel nullo modo vel non satis a nobis dilui possunt: qua- 


(1) Haec evidentia communiter habetur quoad prima et immediata 
principia quae demonstrari nec debent nec possunt. Communiter quoque 
habetur quoad res demonstrabiles, ab iis qui demonstrationem capiunt, 
in certis materiis quae nostro intellectui magis proportionantur, et 
praesertim in mathematicis. Ibi enim medium demonstrationis est unum, 
homogeneum, incomplexum. Ibi obiectum humanae menti maxime adap- 
tatur, utpote ex aequo tam rationi quam imaginationi subiacens. Ibi 
denique conclusiones nunquam habent aut habere possunt quamlibet ap- 


parentem oppositionem, aut cum factis experientiae aut cum principiis a 


priori Quo fit ut nequeant ab extrinseco occurrere difficultates quae con- 
sequentiarum legitimitatem vel minimum obscurent. Ad rem S. Thomas 
in Boetium de Trin. Q. 6, a. 1, q. 2: «Cum (scientia) mathematica sit 
«media inter naturalem (id est physicam) et divinam, ipsa est utraque 
«certior. Naturali quidem, quia eius consideratio est a motu et materia 
«absoluta, cum naturalis consideratio in materia et motu versetur. Ex 
«hoc autem quod consideratio naturalis est circa materiam, a pluribus 
«dependet, scilicet a consideratione materiae et formae, et dispositio- 
«num materialium, et proprietatum quae consequuntur formam in ma- 
«teria. Ubicumque autem ad aliquid cognoscendum oportet considerare 
« phira, est difficilior cognitio. Ex hoc vero quod eius consideratio est circa 
«res mobiles, et quae non uniformiter se habent, eius cognitio est mi- 
« nus firma, quia eius demonstrationes ut in maiori parte sunt, ex hoc quod 
«contingit aliquando aliter se habere. Et ideo, quanto aliqua scientia 
«magis appropinquat ad singularia, sicut scientiae operativae, ut me- 
«dicina, alchimia, et moralis, minus possunt habere de certitudine prop- 
«ter multitudinem eorum quae consideranda sunt in talibus scientiis, 
«et propter eorum variabilitatem. — Est autem processus mathemati- 
«cus certior quam processus divinae scientiae, quia ea de quibus est 
«scientia divina, sunt magis remota a sensibus a quibus nostra cognitio 
«ortum sumit. Mathematica autem ipsa sub sensu cadunt, et imagina- 
tioni subjacent, ut linea, figura, numerus, et huiusmodi. Et ideo intel- 
«lectus humanus a phantasmatibus accipiens, facilius eorum cognitionem 
«accipit, et certius, quam cognitionem intelligentiae alicuius, vel etiam 
«quidditatem substantiae, potentiam et actum, et huiusmodi. Et sic patet 
«quod mathematica consideratio est facilior et certior quam naturalis et 
«theologica, et multo plus quam aliae scientiae. operati vae, et ideo ipsa 

tenus scilicet, etsi appareat difficultates eiusmodi (si recte per- 
pendantur) non elidere rationum firmitatem, et non posse gene- 
rare nisi imprudentem atque irrationabilem formidinem, adhuc 
tamen aliquid obstat quominus sua perspicuitate veritas mentem 
omnino constringat ac necessitet (*). 


« maxime dicitur disciplinariter procedere, et hoc est quod dicit Ptole- 
« maeus in principio Almagesti ». Vides ergo quomodo scientiae mathema- 
ticae, ratione obiecti differant tum a naturalibus seu physicis, tum a meta- 
physicis et divinis. Ab illis quidem, pro quanto obiectum est incomplexum 
et immobile; ab his vero, pro quanto est infimum et imaginationi fami- 
liare. Non mirum igitur est si perfectae ibi evidentiae locus sit, quam 
inique in alis materiis ex aequo exigunt qui supra mathesim nihil aesti- 
mant aut vident. Non quod eiusmodi evidentia alibi quoque dari non 
possit, sed quod ad illam multo maior vis intellectiva requiratur. De 
caetero, etiam quando non datur, adhuc esse potest et est evidentia 
fundans veram certitudinem rationalem, ut ex sequentibus apparebit. 


(1) Concurrunt, inquam, difficultates in oppositum, sive ex factis ex- 

pertmentalibus secundum ea quae exterius apparent acceptis, sive ex sup- 
positionibus per se quidem contradictoriis, adhuc tamen phantasiam a 
qua in plerisque dependemus percellentibus, aliisque huiusmodi. Sume 
ad exemplum existentiam Dei. Quis excultae rationis compos sibi ipsi 
conscius non est quod non exsistit a se, sed ab alio, et quod huius suae 
existentiae principium sufficiens nequaquam esse potest in iis qui utpote 
eiusdem secum naturae, eadem secum insufficientia laborant? Unde sta- 
tim sequitur, unumquemque in natura humana exsistentem pendere ab 
aliqua causa quae supra homines, adeoque supra visibilem mundum sit, 
et ipsa a nullo alio dependeat. Haec sane ratio firma, et certissimo as- 
sensu digna. Nunc autem in contrarium occurrit, vel processus in infi- 
nitum in eadem serie progenitorum, vel systema evolutionis cui appa- 
rentiam conciliant ea quae exterius et superficie tenus in hoc adspe- 
ctabili universo contingunt. Videmus enim res huius mundi sponte sua 
e seminalibus causis oriri, crescere, maturescere, et ad perfectionem 
venire. Unde exsurgit phantasma illud spontaneae eductionis e materia 
aeterna et infecta, quod etsi per rationem rectam omnino explodatur ex 
principio a priori certissimo, nihil scilicet quod careat perfectione in actu 
posse esse adaequatam causam acquirendi vel dandi perfectionem in 
actu, etc. etc., non tamen tanta efficacia plerumqne expellitur, ut phan- 
tasiae influxus prorsus elidatur. Quo fit ut locus dubitationi, irrationabili 
quidem, sed tamen possibili, adhuc remaneat. Et similiter contingit quoad 
plerasque alias veritates quae sunt in ipsis fundamentis vitae moralis. 

Tunc ergo non excluditur omnis dubitandi possibilitas, sed 
solum dubitandi prudenter, et ideo mens sub voluntatis motio- 
ne relinquitur, ut deliberata formidine deposita, firmiter adhae- 
reat ei quod videt non posse nisi irrationabiliter. in dubium 
revocari. 

Haec ultima assertio est contra Cartesium, qui reponendo 
universale critérium rationalis certitudinis in ea sola evidentia 
quae nec possibilem, quamtumvis imprudentem, formidinem 
compatitur, totius vitae moralis convelluit fundamenta, et latis- 
simam scepticismo aperuit viam il). Caeterum cartesianum prin- 
cipum est tum contra rectae rationis dictamen, tum contra 
communem sapientum — persuasionem. - Est, inquam, contra 
communem sapientum persuasionem, nam certe multa sunt in 
naturali philosophia quae communiter ut demonstrata habentur, 
tametsi non communiter excludatur, in is etiam qui demonstra- 
tionem capiunt, omnis possibilitas dubii imprudentis. Unde Ari- 
stoteles dixit, imbecillis ingenii esse, veritatem certam propter 
difficultates relinquere. Ubi aperte supponit esse veritates certo 
demonstratas quibus refragari adhuc est possibile, quatenus circa 
eas intellectus non immobiliter determinatur independenter ab 
omni motione voluntatis, ut supra. - Est etiam contra rectum 
rationis dictamen, nam recta ratio dictat quod ubi habetur evi- 
dentia dignitatis motivorum ad assensum firmum, fil miter veritati 
adhaerendum est, quamvis veritas ipsa in quadam adhuc penumbra 
versetur, ratione debilitatis 1ntellectus non valentis omnes rationes 
omniaque sophismata in contrarium occurrentia dissolvere. - 
Tenendum itaque est, quamdam esse veritatis evidentiam 


(1) Eos nunc omitto qui Kantianis deliriis abrepti, eam videntur ab- 
nuere evidentiam, quae ipsam quoque possibilem formidinem procul pel- 
lit. Sicut cum statuunt, quaestionem nunquam exhauriendam et semper 
renascentem, problema unicuique homini propositum, cuius solutioni in- 
sudat et insudabit omnis philosophia, in hoc esse repositum: Utrum exi- 
stant realilatcs in se! Egregie quidem, et plus quam dici potest, prae- 
sertim quia, semel admissa quaestione, reipsa non apparet unde solvi 
possit. Sed hanc philosophiam quam nonnulli modernam dicere vellent, 
scminambulantium philosophiam rectius appellaveris. 

quae omnem etiam possibilem formidinem excludit, et aliquam 
aliam quae prudentem solum et rationabilem haesitationem nata 
est removere. 

Hinc duplex datur in ordine scientiae assensus. Unus qui 
adaequat perfectionem scientiae, quia omnino quietatur intelle- 
ctus, cui nec ipsa dubitandi possibilitas adest. Alter vero, qui a 
perfectione scientiae aliqualiter. deficit, quia intellectus undequa- 
que quietatus non est, sed indiget imperio voluntatis ad hoc ut 
imprudens haesitatio comprimatur. Quare assensus iste, etsi sim- 
pliciter ad scientiae ordinem pertineat, aliquid tamen de imper- 
fectione fidei participat, pro quanto nonnullus est ibi voluntatis 
interventus, quamvis longe aliter ac in fide ipsa. Nunc enim 
intervenit voluntas, solummodo ad removendum prohibens, id est 
impedimentum irrationabilis dubitationis, adeoque per accidens; 
causa autem per se firmitatis assensus non sunt nisi rationes 
perspectae ab intellectu, seu veritas intus menti apparens. Et 
propter hoc dixi actum hunc esse actum scientiae, simpliciter lo- 
quendo; nam in fide intervenit voluntas, non ut mera causa per 
accidens firmae adhaesionis, sed ut causa directa, ex propria 
ratione et natura motivi requisita, prout ex dicendis infra satis 
apparebit. 

Et de duplici statu quem habet vel habere potest eviden- 
tia in intellectu nostro, hactenus. Sequitur nunc altera divisio 
quae in praesenti materia potioris etiam momenti est. 

2. - Divisio evidentiae quoad esse quod reddit praesens 
intellectui. - Sic dividitur evidentia in intrinsecam et extrin- 
secam, et rursus evidentia extrinseca pluribus | modis dici 
potest. 

Evidentia intrinseca est de esse rei in seipsa, in quantum 
scilicet, proposita aliqua enuntiatione circa rei exsistentiam, vel 
naturam, vel proprietates, affulget intellectui connexio praedicati 
cum subiecto. Affulget, inquam, quacumque ratione et modo: 
sive absque ullo medio interposito, ut in primis principiis et iis 
quae constanti sensuum experientia comperimus; sive per aliquod 
medium subiecto intrinsecum eique realiter identicum, sicut cum 
ex summa Dei simplicitate innotescit eius infinitas; sive etiam 

per medium distinctum quidem, sed in subiecto virtualiter con- 
tentum, sicut cum ex effectibus demonstratur existentia causae, 
atque ita porro. 

Evidentia autem extrinseca dicitur illa quae tota versatur 
circa quoddam esse extrinsecum rei, puta, esse attestatum, esse 
credibile. Tunc enim nequaquam affulget intellectui veritas enun- 
tiaüonis secundum se, sed solum affulget ei quod fuit attestata 
veraci testimonio, vel quod sit prudenter credibilis propter te- 
stants auctoritatem. Porro evidentia de re praecise ut attestata 
per verax testimonium, nomen habet evidentiae in attestante, 
quae etiam potest esse vel perfecta vel imperfecta, ut supra. 
Evidentia vero de re prout prudenter affirmabili propter alicuius 
testificantis auctoritatem, appellari solet evidentia credibilitatis. 
Huius natura et discrimen ab evidentia in attestante apparebit 
in sequentibus, nec oportet nunc de ea uberius disserere, cum 
eius notio accurate enucleanda sit in $ 3. Interim duo in prae- 
senti observata velim, quae ad dicendorum intelligentiam sunt 
necessaria. 

Primum est, quod non tantum evidentia credibilitatis, ve- 
rum etiam evidentia in attestante iure et merito computatur ut 
extrinseca, minime vero evidentia quae est ex effectibus. In quo 
quidem una tantum difficultas occurrit, quia quibusdam videri 
posset attestationem non esse magis extrinsecam rei attestatae 
quam causam effectui; unde sequeretur utramque evidentiam in 
eadem categoria esse reponendam. Sed facile negatur paritas, 
quia res attestata nequaquam continetur in attestatione secundum 
esse, sed solum secundum dici, et ideo est ei prorsus extrin- 
seca. At longe aliter se habet effectus ad causam, quia effectus 
virtualiter continetur in causa secundum suum esse, et ita ab 
ea dependet, ut, ipso posito, necesse sit causam  praeexistere. 
Hinc igitur fit ut effectus vere ducat ad demonstrationem causae 
secundum se, non autem attestatio ad rei attestatae evidentiam 
in seipsa. 

Aliud quoque animadvertere iuvabit quoad celebrem quae- 
stonem de incompossibilitate fidei cum scientia de eodem 
obiecto, ne postea suboriatur magna confusio. Notandum scilicet 

quod quacumque sententia supposita, non omnis evidentia exclu- 
dit fidem, sed illa sola quam diximus intrinsecam: illa nimirum 
evidentia quae facit apparere veritatem rei secundum proprias 
rationes, et quidem ita perfecte ut omnis etiam possibilitas quo- 
cumque modo dubitandi absolute removeatur. In tantum enim 
evidentia fidem destrueret vel repelleret, in quantum fides est 
de non visis; porro sola evidentia intrinseca facit ut res sit visa. 
Imo vero, nisi haec ipsa intrinseca evidentia adeo plena sit et 
perfecta, ut intellectus sponte sua in assensum  rapiatur, adhuc 
in omnium opinione remanebit fidei locus, quia adhuc res est 
quadantenus non visa, adhuc manet intellectus sub dominio vo- 
luntatis, cui integrum est movere mentem ad assentiendum pro- 
pter unum vel alterum motivum, adeoque etiam propter moti- 
vum fidei de qua iam sermo habendus est. 


$2 


Quid sit credere, et quot modis dicatur. 


Assensus fidei nihil aliud est quam actus credendi. Igitur, 
in quo sita sit credendi ratio, et quot modis, nec omnino uni- 
vocis, nec etiam omnino aequivocis, ipsum credere communiter 
accipiatur, nunc est declarandum. 

Si rationem credendi in sua generalissima acceptione inve- 
stügemus, facile perspiciemus quod credere importat assensum 
intellectus non quietati per apparitionem veritatis. Unde Augu- 
sünus de praedest. SS. c. 2 dixit quod credere est cum assensu, 
cogitare, vel, quod idem est, cum cogitatione assentiri. Cogita- 
tionem autem nunc intellige inquisitionem intellectus cui pro sua 
parte satisfactum non est, seu motum illum in mente naturaliter 
insurgentem quamdiu mens non pervenit ad perfectionem sui 
actus in intuitione evidenti (x). Itaque id sibi vult Augustinus 


(1) «Cogitare sumi potest uno modo communiter pro qualicumque 
«actuali consideratione intellectus... Alio modo dicitur cogitare magis 
«proprie, consideratio intellectus quae est cum quadam inquisitione, 

quod credens assentitur non habendo evidentiam rei de qua est 
assensus; hinc enim sequitur non auferri cogitationem, aut certe 
causam et radicem cogitationis. Et quia ad huiusmodi assensum 
intellectus non est ex propriis sufficienter determinatus, sed in- 
diget motione voluntatis, (nam ex sese non determinatur nisi ab 
intelligibili viso, hoc est, sine obscuritate ulla apparente), uni- 
versalissima credendi ratio potest hoc alio modo  aequivalentcr 
declarari, utputa si dicamus quod credere est assentire sub im- 
perio voluntatis moventis intellectum. 

Porro multipliciter contingit ut habeatur assensus ex im- 
perio voluntatis moventis intellectum, Sane, ut iam dictum est 
in $ 1, movetur in primis intellectus a voluntate, quando evi- 
dentia rei non ita perfecte intellectui affulget, ut tollatur omnis 
possibilitas dubitandi, sed solum dubitandi prudenter. Tunc enim 
iuxta ibidem praemissa, habet voluntas intervenire, quamvis per 
accidens tantum, et tamquam removens prohibens, nec tam ex 
natura motivi assensus, quam ex circumstantiis eius in appre- 
hensione intelligentis. Nihilominus, ex hoc ipso quod suus adhuc 
voluntati remanet influxus, aliqualiter. participatur ibi credendi 
ratio, et hoc modo vulgo dicitur quispiam credere existentiam 
Dei ex iis quae facta sunt, abstractione etiam facta ab omni re- 
velatione positiva, pro quanto scilicet evidentia non eousque 
perfundit intellectum, ut per ablationem omnis possibilis dubii, 
quantumvis imprudentis, penitus eliminetur necessitas applica- 
tionis quae a voluntate sit. - Movetur praeterea, et multo magis 
intellectus a voluntate, quando adest ratio faciens aliquo modo, 
apparere unam contradictionis partem prae altera, non tamen 
sufficiens ad ecxludendum formidinem etiam rationabilem de 


«antequam perveniatur ad perfectionem intellectus per certitudinem 


«visionis, et secundum hoc Augustinus dicit |. 15 de Trin. c. 19, quod 
« Dei Filius non cogitatio dicitur, sed Verbum Dei dicitur. | Cogitatio, 
«quippe nostra perveniens ad id quod scimus, atque indeformata, ver- 
« bum nostrum est. Et ideo Verbum Dei sine cogitatione Dei debet intel- 
«ligi, non aliquid habens formabile quod possit esse informe. Et secun- 
«dum hoc cogitatio proprie dicitur motus animi deliberantis, nondum 
«perfecti per plenam visionem veritatis». S. Thom. 2-2, Quaest. 2, a. 1. 


In! 

opposito. Nam in his rerum adiunctis multo minus determinatur 
intellectus ad assentiendum ex solo intelligibili. Quin imo, non 
solum per accidens, sed per se et quantum est ex ipsa condi- 
tione motivi, necessaria est voluntatis motio, sub qua non potest 
tunc haberi plus quam opinativum indicium. Porro, hac rursus 
ratione sermo apud homines usitatus quemdam credendi modum 
agnoscit, nam solemus communiter dicere: Hoc mihi non constat, 
credo tamen ita esse, qua in locutione, credere idem est ac opinari. - 
Verumtamen in duobus modis hactenus declaratis non est nisi 
impropria vocis usurpatio. Et ratio est quia in primo modo, 
unum de his quae sunt de ratione credendi, scilicet intellectum 
determinari per voluntatem, contingit solum per accidens ; porro 
quidquid est per accidens non specificat, nec denominat rem sim- 
pliciter, sed secundum quid tantum. In secundo autem modo, 
alterum quod importat credendi ratio, scilicet assentiri, non 1n- 
venitur nisi deficienter et diminute; non enim absolute assentitur 
qui uni parti adhaeret cum formidine alterius, sicut accidit opi- 
nanti. Uno demum verbo, iuxta termini proprietatem, credere 
importat primo assensum firmum, deinde vero assensum in quo 
per se et ex intrinseca motivi natura imperium voluntatis exigi- 
tur; alterultra autem conditio deest in utroque ex modis prae- 
dictis. 

superest itaque ut credere dicatur proprie, quando non ex 
intrinsecis rationibus, sed solum ex alterius testimonio intellectus 
firmiter adhaeret rei testificatae Gl). At rursus hoc fit dupliciter. 


(i) Nota quomodo in eiusmodi adhaesione plene verificetur notio su- 
perius ex Augustino tradita. Rem bene declarat S. Thomas de Verit. 
Quaest. 14, a. r: «Dubitans, inquit, non habet assensum, cum non in- 
«haereat uni parti magis quam alii. Similiter nec opinans, cum non fir- 
« metur eius acceptio circa alteram partem. Intelligens autem habet qui- 
«dem assensum, quia certissime alteri parti inhaeret; non habet autem 
«cogitationem, quia sine aliqua collatione determinatur ad unum. Sciens 
« vero habet et cogitationem et assensum, sed cogitationem causantem 
«assensum, et assensum terminantem cogitationem; in scientia enim mo- 
«tus rationis incipit ab intellectu principiorum, et ad eumdem terminatur 
« per viam resolutionis, et sic non habet assensum et cogitationem quasi 
«ex aequo, sed cogitatio inducit ad assensum, et assensus quietat. Sed 

Unde, etiam in propria termini acceptione, credere analogice di- 
citur, ut notavit S. Thomas de Verit. Quaest. 14, n. 9 ad 4. 
Et primo quidem potest esse assensus propter evidentiam 
in attestante, seu pure et simpliciter quia evidens intellectui est 
quod in testificando testificans nec falli potuit nec fallere: puta 
quia evidens mihi est aliquid fuisse attestatum ab eo qui est 
prima Veritas ; vel quia evidens mihi est post considerationem 
omnium circumstantiarum alicuius testimonii humani, quod in eo 
nec error obrepsit nec fallacia. Tunc evidentia illa non est tan- 
tum de praerequisitis ad assensum, sed est ipsum motivum super 
quo fundatur assensus, propriaque ratio mensurans eius firmita- 
tem ac certitudinem. Tunc ille qui credit. non fidit testificanti, 
sed solum evidentiae quam habet de testimonii veritate, et sic 
credendo non honorificat testificantem, quasi in actu exercito 
signans quia verax est. Etenim, quantum est ex modo talis ad- 
haesionis, eadem indifferenter ratione crederet ex testimonio cuius- 
cumque, etiam ilius quem vilissimum et mendacissimum homi- 
num reputaret, sicut patet exemplo iudicis firmiter credentis ea 
quae reus in iudicium adductus contra se confitetur, ex hoc 
scilicet quod perspicuum ipsi sit, attestantem nec falli mine posse, 
nec fallere. Ideo haec evidentia est quae iudicis fundat fidem, 
minime vero confitentis dignitas sive auctoritas quae in eius 
aestimatione nulla omnino est. Were igitur dicendum quod as- 
sensus tunc fundatur super affulgentem menti evidentiam. Atta- 
men, cum dicta evidentia sit omnino extrinseca rei attestatae, et 


«in fide est assensus et cogitatio quasi ex aequo; non enim assensus ex 
«cogitatione causatur, sed ex voluntate, ut dictum est. Sed quia intelle- 
«ctus non hoc modo terminatur ad unum, ut ad proprium terminum per- 
ducatur, qui est visio alicuius intelligibilis, inde est quod eius motus 
«nondum est quietatus, sed adhuc habet cogitationem et inquisitionem 
«de his quae credit, quamvis firmissime eis assentiat; quantum enim est 
«ex se ipso, non est ei satisfactum, nec est terminatus ad unum, sed ter- 
«minatur tantum ex extrinseco. Et inde est quod intellectus credentis di- 
«citur esse captivatus, 2 Cor. X-5, quia tenetur terminis alienis, et non 
«propriis. Inde etiam est quod in credente potest insurgere motus de 
«contrario huius quod firmissime tenet, quamvis non in intelligente vel 

nequaquam faciat apparere obiectum in semetipso, minime videtur 
sufficere, seclusa applicatione voluntatis. Nam etsi perfectam in 
attestante evidentiam supponas, semper verum est quod intelle- 
ctus ex sese non movetur nisi ab intelligibili viso, et ideo, hac 
perfecta evidentia extrinseca supposita, necessitatur quidem quan- 
tum in se est, ad iudicandum quod- testimonium sit conforme 
obiecto, sed nondum rapitur in assensum rei secundum seipsam, 
eo quod ista manet in se omnino obscura. Verumtamen, quia 
perspicue videt intellectus absurdum fore si assensus denegetur, 
imo omnino inutile et ad nullum bonum etiam apparens ordi- 
nabile, voluntas non manet libera applicandi intellectum ad as- 
sensum, sed necessario movet eum ad firmiter adhaerendum rei 
testificatae. Hoc modo intelligo id quod dicit S. Thomas de fide 
daemonum, et de ea coactione in credendo quae assimilatur qua- 
dantenus coactioni mercatoris proficientis merces in mare, in- 
eruente procella. < Dicendum, ait (T, quod intellectus credentis 
«assentit rei creditae, non quia ipsam videat vel secundum se 
c vel per resolutionem ad prima principia per se visa, sed pro- 
«pter imperium voluntatis moventis intellectum. Quod autem 
« voluntas moveat intellectum ad assentiendum, potest contingere 
« ex duobus. Uno modo, etc... Alio modo, quia intellectus con- 
«vincitur ad hoc quod iudicet esse credendum his quae dicun- 
«tur, licet non convincatur per evidentiam rei. Sicut si aliquis 
«propheta praenuntiaret in sermone Domini aliquid futurum, et 
«adhiberet signum suscitando mortuum, ex hoc signo convince- 
«retur intellectus videntis, ut cognosceret manifeste hoc dici a 
« Deo qui non mentitur, licet illud futurum quod praedicitur, in 
«se evidens non esset. Unde per hoc ratio fidei non tolleretur. 
« Dicendum est ergo quod... fides in daemonibus est solum se- 
«eundo modo. Vident enim multa manifesta indicia ex quibus 
« percipiunt doctrinam Ecclesiae a Deo esse, quamvis ipsi res 
« ipsas quas Ecclesia docet non videant, puta Deum esse tri- 
«num et unum, vel aliquid huiusmodi. Ad primum ergo dicen- 
* dum quod daemonum fides est quodammodo coacta ex signo- 

«rum evidentia, et ideo non pertinet ad laudem voluntatis 
«ipsorum quod credunt». 

Nunc autem aliter omnino contingit dari assensum ex al- 
terius testimonio, scilicet non praecise propter evidentiam veri 
testimonii, sed propter dignitatem quam habet testificans ad hoc 
ut fidatur sibi, et sibi in tenendo id quod asserit, praecise quia 
asserit, mens audientis acquiescat. Et hic modus multum differt 
a praecedenti. - Primo differt, quia etsi evidentia etiam perfecta 
in attestante possit ibi concomitanter haberi/ non tamen est ipsa 
assensus ratio formalis. Non enim nunc assentior praecise quia 
mihi evidens est rem fuisse attestatam haud fallaci testimonio, 
ita scilicet ut gradus firmitatis seu certitudinis debeat commen- 
surarti gradui evidentiae de testimonii veritate. — Secundo differt, 
quia scientia et veracitas testis quae sufficere potest ad fidem 
priori modo dictam, non sufficit ad fidem de qua in praesenti. 
Etenim, ad hoc ut habeatur evidentia in attestante, satis est ut 
appareat testem in casu determinato non fuisse de facto in er- 
rore, et de facto non esse mentitum, quod quidem contingere 
potuit etiam per accidens, seu praeter morem et consuetudinem 
attestantis. At vero in praesenti, motivum assensus est dignitas 
vel ius loquentis ad docilem mentis acquiescentiam seu etiam 
submissionem. Quae quidem dignitas non est in eo qui per ac- 
cidens non erat, et per accidens dicit veritatem, sed in eo solo 
qui in certo saltem ordine instruitur scientia, et praesertim habitu 
veracitatis. - Tertio differt, quia in fide cuius motivum est evi- 
dentia in attestante, requiritur quidem determinatio voluntatis, 
sed ubi dicta evidentia est perfecta, haec determinatio necessario 
et inimpedibiliter sequitur iuxta superius praemissa. At vero in 
fide cuius motivum est loquentis auctoritas sub formali ratione 
auctoritatis cui dignum est acquiescere, voluntas est semper li- 
bera applicandi vel non applicandi intellectum ad. huiusmodi 
obsequium. Unde etiam efficitur, hanc solam fidem, et non aliam, 
meritoriam esse posse atque ex parte credentis honorificam at- 
testant!! - Quarto differt, quia in hac fide gradus firmitatis est 
semper secundum mensuram auctoritatis quae in loquente no- 
scitur existere, quidquid sit de perfectione evidentiae sub qua 

haec ipsa auctoritas mihi innotescit. Adeoque, etsi evidentia quam 
habeo de divina infallibilitate et veracitate non sit super omnia, 
attamen quia semper scio auctoritatem Dei 'si est) omnibus prae- 
valere, credens propter auctoritatem Dei, semper credo assensu 
qui debet esse firmus super omnia. - Quinto demum differt, quia 
qui credit propter evidentiam in attestante, (etiam quando atte- 
stans est Deus), numquam credit propter motivum  increatum : 
evidentia enim cuiuscumque enuntiabilis nobis propositi semper ali- 
quid creatum est. Nunc autem, qui credit propter auctoritatem Dei 
reduplicative in quantum huiusmodi, vere ponit actum theologi- 
cum, quia in assensu suo innititur alicui quod est a Deo indi- 
sünctum. Unde tandem apparet quam vere dicat S. Thomas, 
obiectum fidei Christianae esse ipsam primam Veritatem. 

Aliae adhuc differentiae notari possent, quae in decursu 
huius disputationis satis declarabuntur. Interim vero, id certis- 
sime ex praemissis constat: videlicet, fidem proprio etiam sensu 
acceptam dici analogice analogia proportionalitatis, tum de as- 
sensu qui nititur evidentiae veri testimonii, sicut cum historicus 
credit ca quae in consentientibus testimoniis coaevis narrata re- 
petit, tum de assensu qui nititur aitestantis auctoritati formaliter 
sub ratione auctoritatis, sicut cum puer credit matri, et indoctus 
docto, vel cum iis quae ad ordinarium vitae commercium perti- 
nent, unusquisque credit audita a viro bono, unice quia, ut prae- 
sumere licet, dignus est ille cui fidatur. Insuper constat quod in 
hoc ultimo assentiendi modo tanquam in principe analogo, per 
prius verificatur fidei ratio. Ibi enim vel maxime aliquis assen- 
titur fidendo, quasi in manus alterius committendo assensum, 
suum. Ergo haec est fides proprissime dicta, quae omnino de- 
betur Deo; fides de qua praesens indago procedit, quaeque di- 
viditur in humanam et divinam, secundum quod creditur propter 
humanam vel divinam auctoritatem. (1), 


(1) Nota quod haec divisio propria est fidei quae innititur auctoritati 
sub ratione auctoritatis, non autem fidei quae habet pro obiecto formali 
evidentiam in attestante. Non enim diversificatur evidentiae ratio ex hoc 
quod est de attestatis a Deo vel ab homine. Diversificatur autem aucto- 
ritas. 

Sive autem de humana fide sermo sit, sive de divina, sive 
de supernatural!, sive de naturali, semper eadem est obiectiva 
cius resolutio, ut constat ex dictis in  Prolegomeno tractatus, 
cap. D> $ z m 3. Et ideo, proportionaliter applicando ea quae 
de propria ratione fidei humanae naturaliter nota supponuntur, 
iam ex nunc facile erit perspicere, saltem in generali, quae sit 
genuina fidei theologicae analysis, quaeve eius resolutio in aucto- 
rtatem Dei revelantis. Apparebit namque, quod Dei loquentis 
auctoritas attingi debet ante fidei actum et in ipso fidei actu, 
aliter tamen atque aliter. Ante fidei actum, absolute ut res, quae 
etiam cum non sit per se immediate nota, innotescat necesse est 
per omnis generis argumenta seu media quibus alias intellectus 
humanus certiorari potest. In ipso autem fidei actu, non amplius 
ut res, sed pure ut ratio assensus in rem revelatam, hoc est, 
non ut quod affirmatur vel creditur, sed ut propter quod aliquid 
creditur, quodque seipso firmat adhaesionem credentis, eamque 
ultimo terminat quin detur locus ulteriori resolutioni. 

Et re quidem vera, omnis fides est essentialiter assensus 
intellectualis 1mperatus a voluntate Porro quoties mediante vo- 
luntate assensus imperatur, oportet ut antecedenter ad assensum 
ipsum, sciatur non solum id de quo assensus quaeritur, verum 
etiam an existát et cuiusmodi sit motivum assentiendi. Quomodo 
enim voluntas faceret intellectum assentiri propter rationem ali- 
quam, cuius existentia et natura non fuisset ei per prius mons- 
trata ab ipsomet intellectu? Tunc igitur ratio illa debet praevie 
cognosci; cognosci, inquam, antequam actu exerceat motivi mu- 
nus, adeoque ut materiale obiectum ad quod terminatur cognitio, 
et hoc est cognosci absolute ut res, seu ut quod. Si ergo in 
omni fide auctoritas loquentis qua constat motivum assensus, 
praevie innotescat necesse est, (an sit et qualis sit), idem  pro- 
fecto dicendum est dé auctoritate Dei revelantis in ordine ad 
fidem divinam. Et quia haec auctoritas ac revelatio non est ali- 
quid per se notum, idcirco eius notitia ultima resolvitur in omnia 
motiva vel signa quibus in cognitionem exsistentiae et attribu- 
torum Dei, necnon et facti locutionis eius, humana mens natu- 

Verumtamen adhuc consistitur pure et simpliciter in neces- 
saris ad fidei actum praerequisitis. Nunc vero, semel ac intro- 
ducta fuit in intellectu cognitio auctoritatis et locutionis Dei ut 
praevia conditio, iam potens est voluntas imperare assensum 
circa ea quae attestata sunt a prima Veritate, idque propter 
ipsam eius auctoritatem quae amplius non attingitur ut quod, 
sed mere uf quo, seu ut propter quod: «Sicut visus, inquit 
« Gotti (1), attingit colorem quia lucidum, quatenus eodem actu 
«atüngit colorem et rem visam, et lucem ut rationem videndi ». 
Nec oportet profecto ut propria certitudo actus fidei proportio- 
netur certitudini actus praecedentis, quia ut mox insinuatum est, 
rationes quibus suadetur Dei auctoritas et locutio, non sunt nisi 
introducentes in intellectu id quod erit deinde formale fidei 
obiectum in actu exercito. Ipsum autem formale obiectum 
quomodocumque inductum, et ex quocumque argumento, si modo 
vere exerceat munus suum, semper aequali modo exserit vim 
sibi propriam respectu obiecti materialis, faciendo illud summa 
certitudine credendum. Cuius rei aliquale exemplum accipere 
potes ex vapore aquae in locomotiva, qui habet vim semper 
aequalem, quaecumque sit causa vel medium per quod ei aperta 
est via. 

Et hinc statim apparet quomodo fides divina ultimo resol- 
vatur in Dei auctoritatem, sicut fides humana in humanam. S1 enim 
quaero a fideli, cur Trinitatem credis? respondere debebit, quia 
qui Trinitatem revelavit Deus dignus est fide, et quidem super 
omnia. Et responsio est adaequata, nec possibile est ulterius 
inquirere in eadem Unca. Nam si in linea directa eodemque or- 
dine causarum ulterius inquireres, deberes quaerere: Cur credis 
id quod dictum est a fide digno? Quae interrogatio est stulta 
et impertinens. - Et simile est in fide humana. Nam si a quo- 
piam quaeras, cur credis hoc? et respondeat ille, quia Caius 
mihi dixit, adhuc quidem urgere potes: Cur credis id quod 
Caius tibi dixit? Cum autem alter responderit, quia Caius dignus 
est fide, non est possibile ulterius progredi in eadem linea, quia 


(1) Gotti, de Fide, Quaest. I, Dub. 4, 3 2. 

pervenitur ad rationem sufficientem. Si enim quaeras: Cur habes 
Caium ut dignum fide? iam devias a directo ordine rationum 
assensus sive actus credendi, et deflectis ad causas illius cogni- 
tionis quae solum praesuppositive se habet ad fidem. - A pari 
ergo, si ad responsionem, credo Trinitatem quia Deus dignus 
fide super omnia eam revelavit, urgeres dicens: | Undenam scis 
Deum esse dignum fi.de, vel revelasse Trinitatem? iam non in- 
quiis de proprio motivo sub quo et propter quod assentior, 
sed solum quaeris undenam praesupposuerim exsistentiam illius 
auctoritatis quam ut rationem assentiendi nunc assumo, ac per 
hoc, petis motiva, non iam ipsius fidei secundum se, sed co- 
enitionis quae praecedit, et se habet tantum ut praerequisita 
conditio. 

Ergo si sermo sit de obiectiva resolutione actus fidei in 
suis intrinsecis considerati, nihil aliud est quaerendum ultra aucto- 
ritatem loquentis cui ultimo fides ipsa innititur. Sed si quaestio 
fiat de eo quod debet praecedere fidem, ad hoc ut ipsa pru- 
denter seu rationabiliter a voluntate imperetur, sic assignandae 
remanent rationes ex quibus intellectus per prius efficitur certior 
tum de summa Dei auctoritate tum de facto revelationis eius, 
et ex consequenti exponenda venit evidentia illa credibilitatis 
quam divina fides non solum non excludit, sed etiam exposcit 


atque appellat. 


32 


Quid sit credibilitas et evidentia credaibilitatis. 


Credibilitas in praesenti. dicit extrinsecam illam obiecti cuius- 
piam seu doctrinae conditionem, ex qua habet ut possit termi- 
nare prudentem actum credendi ob attestantis auctoritatem. Et 
si haec ipsa conditio evidenter menti appareat, tunc habetur 
credibilitats evidentia quam signat S. Thomas cum dicit: « Ea 
«quae sunt fidei considerari possunt sub communi ratione cre- 
< dibilis, et sic sunt visa ab eo qui credit. Non enim crederet 

«nisi videret ea esse credenda, vel propter evidentiam signorum, 
«vel propter aliquid eiusmodi (1). 

Haec evidentia distinguitur primo ab evidentia veritatis, 
dummodo veritas nunc sumatur, non sensu transcendental! et uni- 
versalissimo, 'quippe et ipsa credibilitas quaedam veritas est), sed 
sensu restricto pro veritate rei in seipsa. Si enim dicam Trini- 
tatem evidentem evidentia credibilitatis, absit ut ipsimet propo- 
sition; qua enuntiatur Deus trinus in personis, evidentiam attri- 
buam, sed solum illi alı qua Trinitas asseritur posse prudenter 
credi fide divina. - Item distinguitur ab evidentia in attestante 
quae est formaliter de obiecto, non quidem prout esse potest 
terminus prudentis actus credendi, sed prout fuit attestatum at- 
testatione nulli errori, nulli etiam fallaciae de facto et in casu 
de quo agitur, obnoxia. At contra, evidentia credibilitatis tota 
quanta est versatur circa attirmabilitatem. alicuius enuntiati pro- 
pter motivum auctoritatis, ut supra i2). Et pendet ex duobus: 
Si certa sit personae auctoritas ob quam credendum est, si in- 
super certa sit attestatio per quam auctoritas huius personae ad 
determinatum obiectum applicatur. Certam porro dico saltem ad 
exclusionem omnis dubii quo vir prudens moveri possit. Non 


(1) 2-2, Q. 1, a. 4 ad 2um. 

(2) Hic bene nota quomodo utraque evidentia, tum credibilitatis, tum 

quae dicitur in attestante, omnino possit circa idem concomitanter haberi. 
Sed ubi habetur una, non ideo habetur et altera. Si enim de aliqua re tot 
testimonia in unum coeuntia concurrant, ut perspicuum fiat, nullum in his 
esse potuisse errorem aut fallaciam, iam habebis evidentiam in attestante. 
Numquid ipso facto, et evidentiam credibilitatis de qua nunc loquimur? 
Minime gentium, quia non eo ipso apparet rem esse prudenter affirmabi- 
lem propter testificandum auctoritatem. Aliud quippe est auctoritas testis, 
et aliud veracitas testimonii. Auctoritas enim in teste consideratur ex hoc 
quod eius attestationes sunt lege constanti et ordinaria ad verum determi- 
natae, propter perfectiones seu habitus sapientiae et veracitatis quibus de- 
coratur. Veracitas vero testimonii independenter a virtute et sapientia 
testis innotescere potest, nimirum ex multiplicibus circumstantiis quibus 
testimonium vestitur. Sic v. g., quoties datur confitens reus, evidentia est 
in attestante, non autem evidentia credibilitatis quae huius nostrae inda- 
ginis obiectum est. Cave ergo confusionem. 

enm ad perfectam evidentiam de qua in praesenti, necessario 
requiritur perfecta etiam evidentia de auctoritatis aut attestationis 
existentia. Et ratio statim apparebit vel ex sola consideratione 
terminorum. Credibilitas namque nihil plus ponit quam requisita 
ad prudentiam seu rationabilitatem | adhaesionis fidei; adhaesionis 
scilicet quae sit ex motivo et secundum pondus auctoritatis Dei 
revelantis. Atqui notum est in terminis, adeoque evidentia omni- 
moda, quod tunc potest esse prudens eiusmodi adhaesio, quando 
ipsa auctoritas et attestatio sic constat, ut omni rationabili hae- 
sitationi locus praecludatur. 

Observandum tamen interea est, quod si ad rationabilem 
et prudentem fidem minime praerequiritur perfecta de auctori- 
tate et attestatione Dei evidentia, non ideo obstare existimanda 
est. Et hoc dico propter quosdam qui attendentes essentialem 
obscuritatem fidei, putaverunt fidem ipsam de qua nunc loqui- 
mur, non esse amplius possibilem quando id quod est fidei mo- 
tivum, omnino evidenter intellectui affulget. Sed in hoc, nescio 
an in magna aequivocatione non versentur. Cum enim dici solet 
quod actus fidei est essentialiter obscurus, sensus est, ut vide- 
bimus, quod motivum non facit apparere veritatem eius de quo 
est fides, scilicet veritatem obiecti materialis. Sed profecto sensus 
non est quod ipsa loquentis auctoritas propter quam assentimur, 
debeat esse non apparens, aut saltem non perfecte apparens. 
Unde S. Thomas ubique dicit quod obiectum fidei nostrae est 
ipsa prima Veritas non visa, scilicet intuitive; nusquam vero di- 
cit quod sit auctoritas Dei loquentis non perspecta, eo nempe 
modo quo Dei attributa et operationes in statu viae perspicere 
valemus. Et re quidem vera, semper intellectus videre debet id 
propter quod assentitur, etiam quando assentitur sub motione 
voluntatis. Imo vero quanto clarius videt dignitatem Dei, quanto 
evidentius scit Deum esse locutum, tanto etiam magis apparet 
fidei obligatio. — Nec iterum obstat libertas actus fidei, quam 
ali pessumdari putant, ubi perfecta est evidentia tum de aucto- 
ritate, tum de attestatione. Nam ibi etiam  aequivocatio latet. 
Sane vero, si perfecte evidens sit auctoritas et attestatio, conco- 
mitanter etiam habetur perfecta evidentia in attestante, ac per 

hoc, necessitatur homo ad eam fidem quae huic evidentiae inni- 
titur iuxta superius praemissa de fide daemonum. At longe al- 
terius rationis est fides habens pro motivo auctoritatem sub for- 
mali ratione auctoritatis cui mens acquiescit. Sed et eius discri- 
men a fide primo modo dicta satis expositum est in superiori- 
bus. Porro hic modus fidei, sı sermo sit de obiecto attestato et 
non evidenter viso, semper est in libero credentis arbitrio repo- 
sita, quia semper liberum mihi est assentiri per modum fidentis 
verbo alterius, captivando intellectum in obsequium eius. - Sic 
igitur, fidei de qua nunc loquimur, minime officeret perfectissima 
etiam evidentia tam de auctoritate quam de locutione attestantis. 
Interim vero ad evidentiam credibilitatis satis est si quoad utrum- 
que ratio prudenter dubitandi auferatur. 

Porro cum de Deo agitur, auctoritas seu dignitas qua di- 
gnus est ut sibi loquenti adhibeatur fides, in specialem contro- 
versiam venire non potest, quia omni homini vel sola demen- 
tari Dei cognitione instructo satis innotescit. Et re quidem vera, 
sicut humana ratio ex ordine mundi et adspectabilis huius uni- 
versi consideratione facile assurgit in. cognitionem saltem confu- 
sam exsistentiae primae causae, seu entis supremi a quo in esse 
dependemus, ita et per eamdem viam spontaneo quodam ratio- 
cinio quod omnem syllogizandi artem antecedit, pervenit in no- 
ttiam perfectionis illius, puta sapientiae et veracitatis secundum 
quod constituunt summam quamdam auctoritatem, cui si aliquid 
revelet hominibus, fidere iustum est. Neque in hoc unquam in- 
tervenire habet humanum magisterium velut praebens fundamen- 
tum huius iudicii: dignus est Deus cui loquenti credatiir, sed 
solum ut applicans mentem ad considerationem talis veritatis, 
vel ad summum, ut manuducens ad eius intelligentiam. | Caete- 
rum, nemo est tam rudis, si modo ratione vigeat quantum re- 
quiritur ad moralis vitae exercitium, cui eo ipso auctoritas Dei 
evidenter non affulgeat, evidentia dico sin minus perfecta, at 
certe imperfecta quae $ 1 sufficienter fuit declarata. 

solum igitur superest quaestio de facto revelationis, de quo 
forsitan percontaberis, qua via quave ratione unicuique constare 
possit. Et satis superque evidens est quod ibi debet excludi via 

auctoritatis divinae, quia haec ipsa auctoritas est, de cuius in- 
terventu, an sit, inquiritur. Remanet ergo via vel humanae aucto- 
ritatis, vel rationalis demonstrationis, ex signis scilicet quibus 
tanquam authentico Dei sigillo Christiana revelatio sigillatur. Et 
auctoritas quidem humana, puta parentum, magistrorum, vel 
quorumcumque institutorum, relativam tantum credibilitatis evi- 
dentiam creare potest, puta in pueris vel rudibus, quibus rectum 
prudentiae dictamen monstrat sequendos esse eos quos sibi eru- 
ditores natura providit. Hi ergo iure meritoque fide humana ac- 
cipientes divinae revelationis notitiam, certum sibi indicium ef- 
formant quo iudicant christianam doctrinam esse fide divina cre- 
dibilem et credendam, ac per hoc, beneficio prudenter credendi 
pro sua conditione nequaquam privantur. Verumtamen haec hu- 
manae auctoritatis via non sufficit nisi per accidens, quia per se 
loquendo divina locutio seu revelatio innotescere debet per ra- 
tüonalem demonstrationem. Sed rursus demonstratio ista dupli- 
citer consideratur. Potest enim esse indistincta et quasi rudi- 
mentalis, sicut est in mente multorum qui rationes quidem cre- 
dibilitats tenent, etsi frustra ab eis expectares ut satis enucleate 
eas exponant. Potest etiam esse perfecta et scientifica, sicut in 
doctoribus. Perfectam autem dico et scientificam, quamvis non 
sit in ea quaerendum idem evidentiae genus quod in mathema- 
ticis vel etiam in primis conclusionibus metaphysicae haberi solet. 
Et causa quidem huius disparitatis non est debilitas signorum 
quibus sacrosancta revelatio sigillatur, (motiva enim illa perspica- 
cissimum daemonum intellectum omnino cogunt), sed est potius 
debilitas nostri intellectus, una cum natura rei de qua agitur. 
Nam in mathematicis, ut supra notatum est, medium demon- 
strationis est unum, homogeneum, invariabile, ac prorsus immo- 
bile. Est etiam intellectui nostro maxime  proportionatum, cum 
in eo amice concurrant phantasia et ratio. Conclusiones quoque 
non habent, nec habere possunt quamlibet etiam apparentem op- 
positionem, aut cum factis experientiae, aut cum principis a 
priori, atque idcirco non occurrunt ab extrinseco difficultates 
quae legitimitatem consequentiarum vel minimum obfuscent. Hic 
vero sumuntur argumentandi principia ex multis mediis et ex 

aestimatione plurimarum circumstantiarum, turn in testimoniis 
exponendis, tum in ponderandis factis prout naturae facultatem 
superantibus; quae quidem testimonia vel facta, quanto magis 
perspicua sunt oculis sensus communis, tanto magis ansam prae- 
bent infinitis cavillationibus plus minusve coloratis, ubi ad mi- 
nutam discussionem descenditur. Praeterea revelationis factum 
de iis rebus est, quae secundum se transcendunt ordinariam 
experientiam et ea omnia quae nobis familiaria sunt, ut interim 
omittam revelationem Christianam ea continere, circa quae valde 
obmurmurat sensualitas hominis propter rectitudinem praecepto- 
rum, et valde stupet ratio propter mysteriorum altitudinem. De- 
nique habes colluviem congestorum sophismatum, cloacam dico 
nunc praesertim undequaque exundantem, cum a multis abhinc 
saeculis pessimorum quorumque hominum ingenia in hoc unum 
collineaverint, ut in christianam revelationem tenebras offunde- 
rent. Hinc igitur accidit ut non obstante demonstratione vere 
scientifica exsistentiae revelationis, eaque obvia homini gerenti 
animum liberum a praeiudicus, vix convinci possit ille qui con- 
vinci non vult, sed rationes studiose quaerit ut se obfirmet 
contra obligationem suscipiendi fidem. Neque putandum est 
hoc fuisse casu dispositum, imo potius alto divinae providentiae 
consilio provisum. Sic enim verificatur illud Scripturae dicentis : 
Exortum est in tenebris lumen rectis et iterum: Zlluminans 
tu mirabiliter a montibus aeternis, turbati sunt omnes insipien- 
tes corde. 

Hinc ergo apparet quid sibi velit Concilium Vaticanum, 
cum dicit quod recta ratio, fidei fundamenta demonstrat: demon- 
strando scilicet ea quorum notitia praesupponitur ad fidem, id 
est tum summam Dei auctoritatem, tum factum locutionis eius, 
ac per hoc, revelatorum obiectorum  credibilitatem. - Et hacte- 
nus quidem de iis generalibus notionibus quae integrae dispu- 
tationi lucem afferre debent. Nunc oportet ad singula descen- 
dere, sequendo de more ordinem quaestionum S. Thomae. 

In omni disciplina oportet a notioribus ad minus nota de- 
scendere, et quia habitus innotescunt per actus, actus vero per 
obiecta, prima quaestio circa fidei virtutem est de obiecto eius. 
Dicendum autem in primis de obiecto formali (art. 1), deinde 
vero de materiali, de quo multiplex occurrit consideratio. Erit 
enim considerandum obiectum materiale, primo quoad se (art. 1-2): 
secundo quoad suas essentiales conditiones quae sunt veritas et 
obscuritas (art. 3 5); tertio quoad suam evolutionem per reve- 
lationes successivas ab initio mundi usque ad apostolos (art. 6-9); 
quarto demum quoad auctoritatem a qua ex instituto Christi de- 
bet proponi, et penes quam ex consequenti residet proxima re- 
gula credendorum (art. 10). - Porro de ipso formali obiecto 


doctrina est ut sequitur. 


THESIS IX. 


Formale fidei obiectum est autoritas Dei revelantis, 
id est auctoritas ex summa Dei sapientia et veracitate 
consurgens, eaque non absolute considerata, sed prout in- 
formans testificationem seu locutionem divinam. Haec ipsa 
autem locutio ad fidei motivum dicenda est pertinere, ut 
constitutivum quidem, si sumatur active pro révélatrice 
Dei voluntate, ut conditio vero sine qua non, si accipiatur 


passive pro signo seu verbo notificante. 


S I 


Auctoritatem Dei revelantis esse formale fidei obiectum, 
definitum invenitur in Concilio Vaticano, Const. Dei Filius, cap. 
3 et can. 2: «Hanc vero fidem quae humanae salutis initium 
« est, Ecclesia catholica profitetur virtutem esse supernaturalem, 

«qua Dei aspirante et adiuvante gratia, ab eo revelata vera esse 
«credimus, non propter intrinsecam rerum veritatem naturali 
«rationis lumine perspectam, sed propter auctoritatem ipsius Dei 
«revelantis qui nec falli nec tallere potest». Et rursus: * Si 
«quis dixerit, ad fidem divinam non requiri ut revelata veritas 
propter auctoritatem Dei revelantis credatur, anathema sit ». 

Haec autem Concilii definitio aperte. eruitur. ex Scripturis. 
sane vero, nihil frequentius est apud Scriptores sacros, quam 
ut fidei motivum in Dei testimonio collocent. Gratias agimus 
Deo, inquit Apostolus in 1 Thessal. II-13, quoniam cum accepis- 
setis a notiis verbum auditus Dei, accepistis illud non ut verbum 
hominum, sed sicut vere est verbum Dei qui operatur in vobis 
qui credidistis. Quo in loco procul dubio verbum Dei idem est 
ac testimonium Dei. - Rursus | Ioan. V, 5-10, dicitur: Quis 
est qui vincit mundum nisi qui credit quoniam lesus est Filius 
Dei? Si testimonium hominum accipimus, testimonium Dei maius 
est, quoniam hoc est testimonium Dei quod maius est, quoniam 
testificatus est de Filio suo. Qui credit in Filium Dei, habet 
testimonium Dei in se. Et statim propriam rationem increduli- 
tatis declarans loannes addit Qui non credit Filio, non credit 
in testimonium quod testificatus est Deus de Filio suo. - Deni- 
que Christus ipse in Evangelio, Ioan. VIII-17, arguit ex fide 
quae iuxta ritum Mosaicum adhibebatur duobus testibus, ut etiam 
adhiberetur Patri et sibi testificantibus: Et in lege vestra, inquit, 
scriptum est quia duorum hominum testimonium verum est. Ego 
sum qui testimonium perhibeo de meipso, et testimonium perhibet 
de me qui misit me Pater. Et alia innumera sunt in eumdem 
sensum eamdemque sententiam collineantia, eaque adeo nota ut 
supervacaneum sit plura hic transcribere. 

Nunc autem, ut dictum est supra (1), duobus modis con- 
tingit ut testimonium sit motivum assentiendi. Uno quidem 
modo, pure materialiter, in quantum scilicet testimonium subest 
evidentiae quam quis habet de eius veracitate. Et tunc, non 
ipsum testimonium secundum se, sed sola evidentia in attestante 


(1) Supra, Prolegom. de fide ? 2. 

formalis esi ratio adhaesionis ad rem testificatam. Time non ipsi 
personae testificanti adhibetur fides, nec ei quantum est ex vi 
actus, defertur honor, nec signatur exercite quod ipsa sit verax. 
Tunc enim a personae attestantis auctoritate praescinditur; tunc 
non est maius vel minus testimonium secundum maiorem mino- 
remve eius dignitatem. Quin imo, eadem ratione sequeretur as- 
sensus formaliter loquendo, etiam propter testimonium patris 
medacii, si per possibile vel impossibile constaret ipsum in datis 
circumstantiis a vero dicendo nequaquam potuisse deflectere. - 
sed alio modo, eoque longe diverso, contingit testimonium ali- 
quod esse motivum assensus, videlicet formaliter in quantum 
est huius personae testimonium, eiusmet auctoritate vestitum. Et 
tunc vere huic personae creditur, tunc vere defertur ei honor et 
obsequium, tunc vere mensuratur assensus firmitas secundum 
propriam illus dignitatem. Sed nec dubium ullum tibi erit quin 
hic modus sit quo in Scripturis testimonium Dei pro motivo 
assignatur. Etenim fides quam Scriptura iubet, est qua credimus 
Deo: Credidit Abraham Deo, et reputatum estei ad iustitiam (p). 
Est fides qua in. obsequium Christi captivatur intellectus: {n 
captivitatem redigentes omnem intellectum in obsequium Christi (2). 
Est fides qua actu exercito signamus quod Deus verax sit: Qui 
accepit eius testimonium, signavit quia Deus verax est (3). Est 
fides quae fundatur super testimonium maius testimonio homi- 
num : testimonium hominum accipimus, testimonium Dei 
maius est (l) Quae omnia evidenter collocant formale fidei theo- 
logicae obiectum in testimonio Dei formaliter accepto in quan- 
tum divina auctoritate informatur. Testimonium autem Dei redupli- 
cative ut divina auctoritate informatum, nihil aliud. demum est 
quam ipsa Dei testificantis auctoritas prout habetur in defini- 
tone Vaticana, in qua perpetuus quoque totius Ecclesiae sensus 
authentice fuit propositus: « Cum ergo, inquit Leo Magnus Serm. 
«7 de Nativ. c. l, ad intelligendum sacramentum nativitatis 


(1) Rom. IV-3. 
(2) 2 Cor. X-5. 
(3) Ioan. III-33. 
(4) 1 Ioan. V-9. 

« Christ qua de matre virgine est ortus, accedimus, abigatur 
« procul terrenarum caligo rationum, et ab illuminatae fidei 
< oculis mundanae sapientiae fumus abscedat. Divina est aucto- 
< ritas cui credimus, divina est doctrina quam sequimur». 

Accedit et argumentum desumptum ex natura fidei in quan- 
tum est virtus theologica. De ratione enim virtutis. theologicae 
est ut habeat ipsum Deum pro obiecto, et prae primis quidem 
pro obiecto formali. Hinc fidei nostrae motivum non est evi- 
dentia: neque evidentia intrinseca, ut per se constat, neque etiam 
extrinseca qualis est evidentia in attestante, quia omnis evidentia 
nostro affulgens intellectui, aliquid creatum est quod ab ipso 
Deo distinguitur. Ipse autem Deus non potest esse formale 
actus intellectualis obiectum nisi dupliciter. Uno modo in quan- 
tum est prima veritas in essendo, per seipsam applicata  intel- 
lectui ut forma eius intelligibilis. Alio modo in quantum est pri- 
ma veritas in dicendo, interponens suam auctoritatem ut cui as- 
sensus mentis innitatur. Sed primum contingit in cognitione 
gloriae, alterum in cognitione fidei, et ideo de proprio fidei 
theologicae motivo eadem ac supra redit conclusio. Unde S. Tho- 
mas Q. i, a. 1, et Q. 4, a. i: «S1 in fide consideremus for- 
«malem rationem obiecti, nihil est aliud quam veritas prima. 
« Non enim fides de qua loquimur, assentit alicui nisi quia est 
«a Deo revelatum. Unde ipsi veritati divinae fides innititur tam- 
«quam medio... Quia scilicet per auctoritatem divinam intellectus 
«credentis convincitur ad assentiendum his quae non videt ». 

Et hactenus quidem de formali obiecto fidei nostrae in ge- 
neralh. Superest nunc ut quibus Dei attributis constituatur ac 
veluti integretur, magis particulariter inquiramus. 


In primis, auctoritatis. nomine in praesenti intelligitur illa 
perfectio, ratione cuius persona aliqua digna est, si aliquid at- 
tentetur, ut quis ei assentiat praecise quia ipsa est quae atte- 
statur. Notandum enim quod nunc sermo non est de auctoritate 
in iubendo, sed in dicendo. Quippe auctoritas in iubendo est 

causa obligationis, et semper respicit liberam voluntatem cui per 
praecepti iniunctionem morale ligamen imponitur. Proinde, ubi 
in fidei etiam negotio intervenire habet, hoc non est nisi in quan- S 
tum fidem facit obligatoriam, iis interim omnibus suppositis ex 
quibus fides in sua propria et specifica ratione pendet. Et de 
hac auctoritate nunc non agitur, sed de illa sola cui recte et ra- 
üonabiliter inniti. possit intellectualis assensus, quae est auctoritas 
in dicendo. Nam fides theologica est actus intellectus quo cre- 
dimus vera esse quae a Deo revelata sunt, non secus ac intel- 
lectualis etiam actus est fides illa vulgaris quam testantibus ho- 
minibus adhibemus. Et licet requirat voluntatis imperium pro 
quanto motivum non est eiusmodi, ut motu spontaneo determi- 
netur intellectus, adhuc tamen voluntas non facit assentire nisi 
propter rationem quae legitimum praebeat fundamentum intel- 
lectui, in quantum est facultas respiciens verum sub ratione veri. 
Quocirca auctoritas in dicendo de qua nunc loquimur, id 
est dignitas personae praebens intellectui rationabile assensus 
fuleimentum seu motivum, is perfectionibus constituatur necesse 
est, quibus praecise intellectis, intelliguntur quoque attestationes A 
huius personae lege quadam ordinaria et constanti ad verum de- 
terminari. Eiusmodi autem perfectiones sunt sapientia et veraci- 
tas, ut cuilibet consideranti statim apparebit. Ergo per eas iure 
saltem praesumptas, ut in fide humana saepe contingit, omnis 
auctoritas in. dicendo constituitur. Est tamen differentia inter ve- 
racitatem et sapientiam, quia veracitas est virtus moralis, sapien- 
tia vero virtus intellectualis. Porro, sicut dictum est in generali 
prologomeno, quisquis vere habet virtutem moralem, necessario 
habet ipsam quantum ad omnia ad quae virtus ipsa se extendit; 
quod non verificatur de intellectualibus. Si quis igitur in qua- "T 
cumque parte a perfectione veracitatis deficiat, eo ipso ab aucto- 
ritate in dicendo absolute et simpliciter excidat necesse est. Si 
autem solum deficiat a perfectione scientiae, adhuc in eo parti- 
culari ordine in quo sciens vel sapiens est, ad quemdam aucto- 
ritatis gradum admittitur. At ille qui est ipsa subsistens sapientia 
imparticipataque veracitas, praecise quia et in quantum subsistens 
sapientia imparticipataque veracitas, in summo ac supremo aucto- 

ritatis culmine consequenter eminebit. Talis autem est Deus. 
Ergo a primo ad ultimum, auctoritas quae fidei theologicae 
obiectum est, per summam Dei sapientiam ac veracitatem deter- 
minate constituitur. Et hoc est quod non obscure indicat Con- 
cilium Vaticanum cum dicit: * Propter auctoritatem | ipsius Dei 
« revelantis qui nec falli (propter sapientiam), nec fallere (pro- 
« pter veracitatem) potest >. Hoc idem quod inculcant Scripturae, 
cum ad exigendam fidem nostram, duo praedicta Dei attributa 
in medium adducunt. Dicitur enim. Ioan. VII-2S8 : Est verus qui 
misit me, quem vos nescitis. Et iterum Ioan. VIII-26: Qui me 
misit verax est, et ego quae audivi ab eo, haec loquor in mundo. 

Verumtamen auctoritas quae est fidei motivum, non debet 
sumi seorsum a locutione seu attestatione habentis auctoritatem, 
et propterea non utcumque dicitur auctoritas. Dei esse formalis 
credendi ratio, sed auctoritas Dei revelantis sive attestantis. Re 
enim vera, omnis fides nititur attestationi. auctoritate 1nformatae, 
et omnis credens suum assensum resolvit in. dictionem alterius, 
ita ut ly quia dicit sit ratio motiva, et non mera tantum condi- 
to. Ergo idem sentiendum de fide theologica, prout luculenter 
etiam apparet ex omnibus Scripturae locis superius $ | allatis, 
ubi huius fidei fundamentum testimonium divinum ponitur. No- 
tandum autem quod sicut creatio potest sumi active et passive (1), 
ita et divina locutio. Locutio enim sive revelatio activa nihil 
aliud est quam voluntatis actus quo suam propriam | mentem 
ordinat Deus ad hoc ut nobis manifestetur, nobisque innotescat (2). 
Passive accepta, est signum effectum ad extra in notificationem 
eorum quae de mente sua ad nos dirigit Deus (3). Porro in hac 


(1) «Creatio potest sumi active et passive. Si sumatur active, sic 
< designat Dei actionem quae est eius essentia cum relatione ad creatu- 
«ram. Si autem passive accipiatur... in ipsa creatione importatur in- 
ceptio essendi et relatio ad creatorem a quo esse habet». S. Thom. 
de Pot. Q. 3, a. 3. 

(2) Cf. S. Thom. i» Part. Q. 107, ubi de locutione angelorum. 

(3) Locutio passiva Dei dividitur in intellectualem, imaginariam, et 
externam. Quarum prima est per species intelligibiles menti impressas, 
secunda per species imaginativas in phantasia productas, tertia per signa 
exteriora sensibus perceptibilia. Diligenter autem notandum hic est, quod 

passiva locutione non videtur esse plus quam conditio applicans. 
Si enirn possemus directe intendere in locutionem quae intra 
Deum est, per quam scilicet ordinatur divinae mentis conceptio 
ad esse nobis manifestatam, eodem prorsus modo moveremur 
ad credendum. Et similiter eodem modo quis moveretur ad cre- 
dendum Titio, si posset intendere in locutionem interiorem eius ; 
locutionem autem interiorem nunc dico, non qua loquitur sibi ipsi 
interius concipiendo, sed qua aliquid a se conceptum ordinat per 
voluntatem ad alterius manifestationem (x). Sed quia hoc est im- 
possibile, 1deo indigemus signo exterius prolato quod se habet 
ut notificationis instrumentum. Nusquam tamen voci exterius so- 
nanti, tamquam suo proprio fulcimento nititur humana fides; 
ergo nec divina verbo creato quod interiori Dei locutioni instru- 
mentaliter deservit. Unde Caietanus in. 2-2, Q. l,a. 1: « Ratio- 
«ne revelationis activae ponitur revelatio obiectum formale fidei, 
«et dicere seu revelare in Deo ponit actionem quae est sub- 
«stantia Dei». Et sic etiam apparet quod proprium fidei theo- 
logicae motivum est aliquid pure divinum seu increatum, non 
vero mixtum ex increato et creato, sicut in aliis quoque virtu- 
übus theologicis videre est. 


locutio seu revelatio Dei de qua nunc sermo, non est qualiscumque ma- 
nifestatio veritatis divinitus facta, sed talis manifestatio in qua Deus 
revelans simul manifestat se esse qui manifestat. Hinc si Deus mihi 
inspiraret conceptum alicuius veri, quin tamen inspirando patefaceret 
hunc conceptum esse suum, et a se ad me dirigi, non esset haec locutio 
sive revelatio prout nunc de revelatione loquimur: revelatio nempe quae 
ad fidem divinam est requisita, et in qua haec ipsa fides fundatur. Simile 
enim hoc foret ac si Titio mitterem epistolam anonymam per quam 
abdita quaedam ei manifestarem, sed non ita procul dubio, ut haberet 
litius unde illa crederet ob meam auctoritatem. Et ideo, quoadusque 
non additur manifestatio velnti reflexa actualis interventus divinae aucto- 
ritatis, quaelibet illustratio desuper descendens nequaquam recensetur 
sub nomine revelationis in sensu theologico huius vocabuli. 

(1) Ad locutionem interiorem « pertinet non solum quod (angelus) 
« loquatur sibi interius concipiendo, sed etiam quod ordinet per volunta- 
«tem ad alterius manifestationem. Et sic lingua angelorum metaphorice 
«dicitur ipsa virtus angeli qua conceptum suum manifestat». S. Thom. 
1. Part. Q, 107, a. 1 ad 2. 


Billot - De Virtutibus infusis 


210 IP - Illae QUAEST. I. 


Caeterum controversia quae in hoc puncto post definitionem 
Vaticanam adhuc residua esse posset, videtur esse magis de ver- 
bis quam de re ipsa, et in omni modo non excedit limites sub- 
tilitatum scholae. Quibus nunc omissis, reliquum est ut breviter 
satisfiat argumentis quae contra substantiam huius fundamentalis 


propositionis solent opponi. 


Obiicitur primo: Communis modus credendi inter fideles 
praesertim rudes, est credere nihil cogitando de auctoritate di- 
vina, Ergo motivum credendi non est divina auctoritas. 

Respondeo negando antecedens. « Licet enim sub his ter- 
< minis non cogitent neque cognoscant divinam auctoritatem, 
< communiter tamen, et vel ex ipso nomine christianae doctrinae 
«intelligunt eas veritates sibi tradi ut doctrinam Dei certam et 
x infallibilem. Cuius signum est, quod diverso modo et animo 
«tum audiant tum teneant quae in catechesi, ac quae alio in 
«colloquio vel instructione percipiunt. Hoc autem est, rudi sal- 
(tem ac vulgari minerva, concipere divinam auctoritatem, et 
« propter illam credere (.) ». 

Obiicitur secundo: Ipse Christus Dominus in Evangelio, fi- 
dei motivum ad miracula revocat, et non ad auctoritatem Dei. Ait 
enim loan. XIV-12: « Alioquin propter opera ipsa credite-^. 
Et iterum loan. X-36: « Si mihi non vultis credere, operibus 
credite ». 

Respondeo: Dist. antec. Et in his locis sermo est de mo- 
tivo cui ipsa fides secundum se innititur, neg. Sermo est de 
motivo iudici credibilitatis quod est ad fidem praeambulum, 
conc. Unde negatur consequentia. Dictum est enim in superio- 
ribus, praerequiri ad fidem notitiam certam, tum de auctoritate 
Dei, tum de facto attestationis eius. Porro miracula sunt propria 
signa quibus Christiana revelatio tamquam ex ipsius Dei ore de- 
scendens nobis innotescit. Unde in tantum dicimur propter mi- 

racula credere, in quantum per miracula certiores efficimur de 
interventu divinae auctoritatis, quae postea in ipso actu credendi 
rem revelatam, accipitur sola ut formalis fidei ratio. Et hunc 
sensum in locis allegatis aperte confirmat evangelicus contextus. 
Ubique enim sic procedit argumentatio Christi: si verbis meis 
credere renuitis ex hoc quod a puro homine videntur dicta, 
(hominis enim filium, ut Hilarius ait, contemplatio corporis prae- 
ferebat), hanc vestram existimationem excludant opera quae facio. 
Ipsa igitur sunt quae necessitatem fidei adhibendae ostendunt, 
et per quae inexcusabilis efficitur quisquis est incredulus Filio. 
Hinc Ioan. XV, 22-24: «S1 opera non fecissem in eis quae ne- 
«mo alius fecit, peccatum non haberent. Nunc autem excusatio- 
«nem non habent de peccato suo ». 

Obiicitur tertio : //llima, fidei nostrae resolutio quoad assen- 
sum fit in auctoritatem seu testimonium Ecclesiae, non vero in 
testimonium primae veritatis revelantis. Ergo formale fidei 
obiectum est Ecclesiae auctoritas. —  Antecedens patet quia si 
quaeras ab aliquofideli quare credat Deum esse unum et trinum, 
respondebit, quia Detis revelavit. Si vero iterum quaeras unde: 
nam sciat Deum revelasse, respondebit quia Ecclesia hoc docet. 
Ergo ultima fidei nostrae resolutio fit in auctoritatem Ecclesiae, 
non vero in testimonium Dei revelantis, iuxta illud Augustini l. 
contra epistolam fundamenti c. g: « Evangelio noti crederem 
(nisi me Ecclesiae catholicae commoveret auctoritas ». 

Respondeo: Neg. antec. Ad probationem vero distinguo 
fere sicut supra in introductione $ 2. Et per hanc quaestionem 
(undenam sciat Deum revelasse Trinitatem et alia quae in sym- 
. bolo continentur), inquiritur causa vel proxima vel remota per 
quam innotescit id cuius cognitio ad fidei actum praesuppositive 
tantum se habet, conc. Inquiritur motivum in quod ipsa resol- 
vitur fides secundum se, neg. Ac per hoc negatur plane conse- 
quens et consequentia. - Sane vero motiva credibilhtatis fidei 
nostrae sic fuerunt divinitus disposita, ut in infallibilem Ecclesiae 
auctoritatem formaliter qua a Deo revelatam collinearent, eamque 
ut talem maxime visibilem efficerent. Haec enim infallibilis aucto- 
ritas est, quam voluit Deus esse medium per quod veritates in 

revelationis deposito contentae de lege ordinaria nobis innote- 
scerent, et tamquam per regulam proximam, eamque semper 
vivam nullique ambiguitati obnoxiam, proponerentur. Verumta- 
inen, sicut signa credibilitats Ecclesiae non sunt id in quo ni- 
titur fides nostra de infallibili eius auctoritate, sed solum id ex 
quo apparet illa credibilis et credenda, ita haec eadem  infalli- 
bilis auctoritas non se habet ut motivum fidei quam adhibemus 
veritatibus ab ea propositis, sed solum ut authenticum organum 
declarandi ac notificandi quid divina revelatio contineat, et ex 
consequenti quid sit propter Dei revelantis auctoritatem con- 
stanter firmiterque tenendum. « Non fit ultima fidei resolutio in 
« auctoritatem seu testimonium Ecclesiae, quod se habet solum 
« per modum conditionis applicantis et proponentis divinam re- 
« velationem, non vero ut motivum assentiendi veritatibus. Sicut 
« propositio bonitatis obiecti facta ab intellectu voluntati, est 1n do- 
« ctrina philosophorum conditio tantum applicans rationem forma- 
« lem obiecti amoris, non vero motivum formale ad amorem etiam 
«partiale, sed id bonitati duntaxat convenit. Unde dico, ultimam 
«fidei nostrae resolutionem fieri in Ecclesiam ut in regulam 
« proponentem credenda, et ea discernentem a non credendis; 
«non vero ut in rationem formalem credendi seu assentiendi 
« mysteriis revelatis. Haec enim non potest esse aliquid creatum 
« vel mixtum ex creato et increato, sed solum prima veritas in 
«dicendo. Unde quando Augustinus dicit: Evangelio non cre- 
« derem nisi me Ecclesiae catholicae commoveret auctoritas, non 
e vult Ecclesiae auctoritatem esse motivum seu rationem forma- 
«lem cur credamus Evangelio, sed solum illam esse ordinarium 
«medium cognoscendi quid sit pro evangelio recipiendum. Quare 
«ex illo testimonio solum potest colligi, ultimam fidei nostrae 
«resolutionem quoad propositionem credendorum fieri in ipsam 
« Ecclesiam, non vero quoad assensum mysteriis revelatis fl) ». 

Obiicitur denique quarto: Saltem obiectum formale fidei est 
Deus, non sub ratione summae auctoritatis stu primae veritatis 
in dicendo, sed magis sub ratione deitatis et primae veritatis in 


c) Gonet, Manual. Tract. 8, c. i \ 2. 

essendo. Nam si aliquis a fidelibus interrogetur, quare credis 
Deo revelanti ? optime quidem respondebit, quia Deus est prima 
veritas in dicendo. Verum si ab eo ulterius quaeratur cur sit 
Deus prima et summa veritas in dicendo, non aliter satisfiet 
quam respondendo: quia est ipsum esse subsistens quod nullis 
terminis definitum, omnium in se perfectionum pelagus com- 
prehendit. 

Respondeo negando assumptum, et ad probationem  adhi- 
bendo semper eamdem distinctionem, eo quod eodem semper 
vitio laborat. Neque enim per ulteriorem hanc quaestionem, cur 
sit Deus prima et summa veritas in. dicendo, de aliquo ulteriori 
motivo assensus fidei in linea recta inquiritur, sed vel de ratione 
ontologica motivi iam assignati, vel ad summum de ratione lo- 
gica ex qua idem motivum praeinnotuit antequam  assumeretur 
ut formalis et adaequata ratio credendi revelata. Et si quidem 
de ratione ontologica motivi assignati inquiritur, plane divaga- 
mur extra quaestionem, quia eiusmodi ratio nullo modo pertinet 
ad causas assensus. Undecumque enim proveniat quod aliquis 
habeat sapientiam et veracitatem quae auctoritatem constituunt, 
satis est quod habeat ut ilh credam, et nihil refert ex quibus 
principiis seu causis habeat. Si autem  inquiritur de ratione lo- 
gica ex qua mihi praeinnotuit huius auctoritatis exsistentia, tunc 
iterum et semper reducimur ad formalem rationem, non ipsius 
Hidei assensus, sed indiciorum quae praecedunt. Unde Caietanus 
in 2-2, Q. 1, a. 1: «Credo Deo, quia est ipsa veritas (in di- 
«cendo). Nec potest amplius quaeri quare credis ipsi veritati; 
«fatua enim et nulla est quaestio haec, sicut quare homo est 
«homo. Nec postquam reddita est causa quare creditur Deo, 
« quia est ipsa veritas, consequenter se habet ista quaestio quam 
« Aureolus infert, quare Deus est ipsa veritas. Hoc enim non per 
«se spectat ad causam assensus, sed ad causam rei. Undecum- 
«que enim proveniat quod Deus est ipsa veritas, sat est ad hoc 
«quod ipsi credam infallibiliter ». 

Sed de formali fidei obiecto iam satis. Reliqua huius quae- 
stüonis pertinent ad obiectum materiale, de quo prima assertio 


est ut sequitur. T 

THESIS X. 


Obiectum materiale fidei, sı mere materialiter acci- 
piatur, est indifferenter atque indistincte omnis veritas a 
Deo revelata. Si autem consideretur per ordinem ad spe- 
cialem illam veritatis rationem quam respicit tum divina 
revelatio, tum fides theologica reduplicative in quantum 
huiusmodi, distingui debet in primarium, secundarium, et 
pure adventitium. Primarium, quod etiam  attributionis 
vocant, est Deus ipse ut finis supernaturalis. Secundarium 
est complexus creatarum veritatum conducentium ad huius 
finis assecutionem. Pure adventitium est quidquid aliud 
concomitanter tantum, et non directa intentione a Deo est 
revelatum, et hoc sensu eaque de causa contradistingui 


solet a rebus, ut aiunt, fide1 et morum ad doctrinae Chri- 


stianae aedificationem pertinentium. 


Obiectum materiale fidei, ut dictum est in generali Prolo- 
gomeno, dupliciter sumi potest. Uno quidem modo mere ma- 
terialiter, pro eo quod cadit de facto sub revelatione Dei, quid- 
quid nunc sit de speciali ordine veritatum in quo inveniatur. Et 
sub hac praecisione nihil confert ad specificationem fidei theo- 
logicae, quia nihil addit supra rationem specificativam quae ab 
obiecto formali est. Alio modo potest considerari etiam formaliter, 
videlicet secundum specialem veritatis ordinem ad quem est de- 
terminatum. Et sic concurrit simul cum obiecto formali ad spe- 
cificandam fidem nostram quae eiusdem rationis non esset, nec 
fidei theologicae nomen amplius mereretur, si per impossibile 
ex divina revelatione descendisset qualiscumque veritas, utputa 
veritas respiciens geologiam vel medicinam vel physicam vel ma- 
thesim, vel alia id genus in ordine humano comprehensa atque 
in eo veluti clausa ac terminata, absque relatione ulla ad vitae 
aeternae finem. Cum igitur duae sint distinctae considerationes 
obiecti materialis, una scilicet sub qua accipitur ut pure mate- 


riale, altera sub qua dici etiam potest formale quod, per op- 

positionem ad formale quo vel propter quod de quo fuit prae- 
cedens propositio, duae quoque principales partes in thesi de- 
buerunt necessario distingui. 


Et prior vix indiget declaratione. Evidens enim est, illud 
esse materiale fidei obiectum, quod subest rationi eius formali 
qua seu propter quam. Nam «cuiuslibet cognoscitivi habitus 
« obiectum duo habet, scilicet id quod materialiter. cognoscitur, 
« quod est sicut materiale obiectum, et id per quod cognoscitur, 
« quod est formalis ratio obiecti. Sicut in scientia geometriae, ma- 
«terialiter scita sunt conclusiones, formalis vero ratio sciendi 
(sunt media demonstrationis per quae conclusiones cognoscun- 
«tur». Porro formalis ratio fidei est auctoritas Dei . revelantis, 
«et sub ea cadunt omnia a Deo revelata (^, Ergo quidquid a 
Deo est revelatum, materiale fidei obiectum est (2). 


(1) Nota bene quod in praesenti, ubicumque sermo est de revelatis 
a Deo, revelatum non sumitur in sensu illo restricto quem vocis etymon 
suadere videretur. Nam hoc nomen revelatio a remotione veli dicitur, 
et ideo, inhaerendo etymologiae nominis, illa sola a Deo revelata di- 
cenda essent, quae sub velo posita, naturali via a nobis cognosci ne- 
queunt. Sed vulgaris et trita est distinctio inter etymologiam nominis 
et significationem nominis. Etymologia enim attenditur secundum id a 
quo nomen imponitur ad significandum; significatio vero, secundum id 
ad quod significandum imponitur. In casu ergo de quo nunc agitur, 
remotio veli non est nisi id a quo impositum fuit revelationis nomen, 
ad significandum illam Dei ad nos locutionem de qua apostolus ad He- 
braeos I-1: multifariam multisque modis olim Deus loquens Patribus, in 
prophetis novissime diebus istis locutus est nobis in Filio, eo quod veritates 
quae in ea principem locum tenent, et ad quas caeterae omnes referuntur, 
sunt rationi nostrae obvelatae. Sed id ad quod significandum usu eccle- 
siastico fuit impositum, est quidquid in locutione illa continetur, sive 
transcendens de se cognitionem humanam, sive non. 

(2) Animadvertendum hic occurrit quod etsi fidei catholicae obiectum 
sit illud omne et solum quod continetur in deposito revelationis publi- 
cae, illius dico revelationis quae fuit ad Ecclesiam universam directa, 
eique authentice notificata, (cuiusmodi non est nisi revelatio prius facta 


to 

Insuper, si hoc obiectum mere materialiter consideretur, 
evidens quoque est quod omnia et singula in revelatione con- 
tenta, indiscriminatim et aequali titulo ad ipsum pertinent, quia 
aequaliter omnibus et singulis applicatur de facto divina aucto- 
ritas. Proinde absurda atque impia dicenda est distinctio inter 
fundamentales et non fundamentales articulos sensu protestan- 
tico intellecta, pro quanto differentiam ponit inter ea revelata de 
quibus esse debet fides, et revelata alia de quibus esse non de- 
bet, quasi nempe liberum unicuique foret pro lubitu et arbitrio 
ista vel admittere vel reiicere, vel etiam positive ab eis prae- 
scindere. Absurdam porro et impiam positionem dico, nisi forte 
in tantum quis desipiat ut dicat Deum esse fide dignum cum 
revelat trinitatem personarum, et amplius non esse cum testatur 
v. g. Abraham habuisse duos filios qui sunt typi duorum testa- 
mentorum, aut David fuisse filium Isai, aut Petrum in nocte 
dominicae passionis amputasse Malcho auriculam, aliave his si- 
milia; quod absit. Sub praesenti igitur consideratione nec est nec 
esse potest discrimen, differentia, vel gradus, qua late ambitus divi- 
nae revelationis patet, quia non minoris est infidelitatis. discre- 
dere punctum vel minimum de cuius revelatione constat, quam 
discredere articulum etiam primarium inter principales. 

At nunc si consideretur specialis ratio obiectiva circa quam 
versatur revelatio Dei, et ex consequenti theologica fides, iam 
locus erit distinction; in iis quae materiale fidei obiectum con- 
stituunt, quandoquidem haec ratio non ex aequo in omnibus in- 


per prophetas V. T., deinde vero per Christum eiusque apostolos), nullum 
tamen dubium esse potest quin ad obiectum fidei praecise ut theologicae, 
illa quoque pertineant quae forte alicui particulari personae privatirn a 
Deo revelarentur; quarum revelationum possibilitatem aperte supponit 
Tridentinum Sess. 6, can. 16. Et re quidem vera, hypothesi semel admissa, 
plane evidens est obligationem credendi semper eadem ratione urgere. Nec 
obstat quod discredens revelationem privatam sibi factam, sufficientibus- 
que signis communitam, non fieret haereticus, quia etsi non peccaret 
peccato haereseos, adhuc tamen peccato infidelitatis per quod infusus 


fidei habitus destrueretur; latius enim patet infidelitas quam haeresis, 
ut suo loco videbitur. 

differenter revelatis invenitur. Et quamvis distinctio non huc 
vergat ut maioris credibilitatis alia. prae alis esse dicantur, facit 
tamen quam maxime ad intrinsecam fidei nostrae naturam de 
qua nunc inquiritur, intime perspiciendam. P'acit insuper ad ma- 
nifestandum cur et quomodo non omnia revelata sint fidelibus 
aequaliter cognitu necessaria; praesertim vero, cur et qua de 
causa non quoad omnia aequaliter a Deo provideri debuit infal- 
libile medium conservationis, vel etiam authenticae propositionis 
in ordine ad fidem explicitam. Porro totius negotii operositas 
fere stat in assignando obiecto primario quod dici solet attri- 
butionis, quatenus ad ipsum magis minusve proxime alia refe- 
runtur omnia in quae fertur intentio revelantis, sicut si dice-es 
quod obiectum attributionis in medicina est sanitas, quia nihil 


medicina considerat nisi per respectum ad sanitatem. 

Dicendum autem obiectum attributionis esse ipsum Deum 
ut finem supernaturalem, quia sub revelatione divina et fide 
theologica caetera non cadunt, « nisi secundum quod habent 
« aliquem ordinem ad Deum, prout scilicet per aliquos divini- 
«tatis effectus homo adiuvatur ad tendendum in divinam frui- 
«tionem (1) ». 

Et probatur primo ex testimonio Apostoli ad Heb. Xl-1i: 
Est autem fides sperandarum substantia rerum. Nam quocumque 
modo accipiatur ibi substantia, sive cum S. Thoma pro eo quod 
est prima in nobis futurae beatitudinis inchoatio, primumque fun- 
damentum (2), sive cum alis pro eo quod iam ex nunc, speran- 
dis rebus tribuit quamdam in mente nostra subsistentiam (3), 
semper verum est fidem principaliter versari circa illius beatitu- 
dinis obiectum quam sperare debemus; quod quidem obiectum 
nihil aliud est nisi Deus ipse ut in intuitiva visione possidendus 


fi) S. Thomas, hic, a. 1. 
(2) S. Thom., 2-2, Q. 4, a. 1, et de Verit. Q. 14, a. 2. 
(3) Estius, Comment, in epist. ad Hebr. 

iuxta notissima Scripturarum testimonia, Ioan. XVII-3, 1 Cor. 
XIII-12, 1 loan. HI-2. - Confirmatur praeterea ex iis quae paulo 
infra subduntur: Accedentem ad Denin oportet credere quia est, et 
quia inquirentibus se remunerator sit. Nam ibi intendit Apostolus 
id in quo tota fidei doctrina recapitulatur, et velut in compendio 
abbreviatur. Unde et communi consensu theologi consequenter 
docent, haec duo esse ab omnibus explicite scienda et credenda, 
necessitate etiam medii. Nunc autem quid sibi vult illud, quia 
est, et quia inquirentibus se remunerator sit? Nempe quia est, 
profecto ut substans suae ipsius revelationi, cum de necessitate 
credendi sermo sit; ac per hoc, quia est, sub ea ratione sub 
qua hominibus proponitur ut finis transcendens naturae ordinem ; 
illum dico ordinem in quo nonnisi per ea et in is quae facta 
sunt, invisibilia eius cognoscuntur. Quare statim subjungitur: et 
quia inquirentibus se remunerator sit. Remunerator scilicet illius 
remuneration's quae sola in scripturis Novi Testamenti ubique an- 
nuntiatur, et quae est remuneratio supradictae aeternae vitae. 
Si ergo totum de integro obiectum fidei continetur et veluti 
incardinatur tum in esse divino prout finis est naturam excedens, 
tum in providentia prout se extendit ad omnia quae a Deo tem- 
poraliter dispensantur ac disponuntur in hominum salutem, omnia 
certe ibi collineant in Deum finem supernaturalem, qui idcirco 
obiectum attributionis rectissime ponitur. Et confirmatur secundo, 
quia videmus Scripturam quae depositorium est revelatae veri- 
tatis, incipere per genesim mundi, et desinere in apocalypsim 
aeternitatis, omnem viam generis humani in ordine ad Deum 
inter haec duo extrema comprehendendo. Initium quippe est in 
verbo Dei educentis universum de nihilo, Genes. I. Finis est in 
verbo Dei revocantis hominem ad se in gloria caelesti, Apocal. 
XXI-XXII. Denique intermedium in informatione morum repo- 
nitur, necnon et in propositione tam historica quam dogmatica 
mysterii incarnationis Christi Domini qui simul via est et ter- 
minus, terminus quo perveniendum est, et via qua pervenitur ad 
terminum. 
Sic igitur habes obiectum primarium, habes et secunda- 
rum: quemadmodum in scientia Dei, ita et in fide nostra. 

Etenim « veritas divinae cognitionis hoc modo se habet, quod 
« primo et principaliter est ipsius rei increatae, creaturarum vero 
«quodammodo consequenter, in quantum (Deus) cognoscendo 
«seipsum omnia alia cognoscit. Et ita fides quae hominem di- 
« vinae cognitioni coniungit per assensum, ipsum Deum habet 
«sicut principale obiectum, alia vero quaecumque sicut conse- 
« quenter adiuncta (*) ». Sed iam venit tertium divisionis mem- 


brum de quo esse posset maior difficultas. 


T. 


Porro si quis bene consideret, facile videbit quod in verbo 
Dei scripto plura omnino sunt quae non directa intentione, sed 
pure per concomitantium a Deo inspirata fuerunt, ac per hoc, 
revelata. 

Et revelata quidem directa intentione, illa dico omnia de 
quibus praecedens sermo processit: quae nimirum quolibet modo 
faciunt ad notitiam finis necnon et mediorum  conducentium in 
finem, utputa praeceptorum, consiliorum, sacramentorum, et totius 
demum oeconomiae regni Christi Redemptoris a prima eius prae- 
paratione statim post lapsum protoparentum, usque ad perfectam 
eius constitutionem in Ecclesia Novi Testamenti. Et licet in his ad- 
huc occurrat distinctio inter ea quae sunt de substantia doctrinae, 
et ea quae solum sunt de complemento eius, utpote ad penitio- 
rem tantum cognitionem veritatum salutis ordinata, (ex quo qui- 
dem multiplices exoriuntur necessitatis gradus quoad propositio- 
nem, praedicationem, studium, et explicitam fidem  credibilium, 
ut postea suo loco declarabitur), omnia tamen sine ulla contra- 
dictione in ordine eorum veniunt quae a Tridentino, Sess. 4, 
decreto de editione et usu sacrorum librorum, vocantur « [68 
«fidei et morum ad aedificationem doctrinae Christianae perti- 
« nentium (42) ». 


(1) S. Thom, de Verit. Q. 14, a. 8. — Cf. August. Enchirid. c. 9, 
et 1. 8 de civit. Dei, c. 10. 

(2) Nota bene quorsum tendat formula consecrata: res fidei et ino- 
rum. Non quod res morum non sint etiam fidei, sed quia id prae cae- 
teris proprium et speciale habent, ut ad mores informandos spectent. Di- 

Revelata autem pure per concomitantiam sen propter con- 
nexionem mere materialem cum caeteris, plurima ilia dico 
adiuncta in libris sacris consignata, quae ex sese ad fidei do- 
ctrinam undequaque indiderentia, in unum nihilominus historiae 
sacrae corpus coalescere debuerunt, eo quod sine illis ipsa sacra 
historia humano et connatural! modo exarari non poterat fl). 
Cogita multas circumstantias chronologicas, physicas, geogra- 
phicas, genealogicas in libris V. T. contentas. Quod Adam se- 
cundum vulgatam vixerit annis nongentis triginta, Seth annis 
nongentis duodecim, Enos annis nongentis quinque, etc. Quod 
Cain genuerit Enoch, Enoch lead, Irad Maviael, Maviael Mathusael, 
etc. Item, quod Paulus reliquerit penulam suam "Troade; quod 
ei advenientü Romam christiani occurrerint ad Appii forum ac 
tres tabernas, aliaque sexcenta huiusmodi. Et certo quidem cer- 
tius, sine discussione ac veluti a priori constat talia esse eiusmodi 
ut nemo ad ea addiscenda, ac per hoc, explicite credenda obli- 


stinctio itaque nihil aliud insinuat, nisi quod quaedam ita sunt fidei, ut 
nulla alia formalitas in eis consideretur, cum debeant tantummodo credi ; 
quaedam vero alia exibeant regulam divinitus revelatam actuum huma- 
norum, ac per hoc. non credenda tantum, verum etiam Jpracticanda 
proponantur. Alis verbis, distinctio fit inter. speculativa et practica in 
uno eodemque revelationis deposito quod fidei divinae propria ma- 
teria est. 


(1) Nulli sane dubium esse potest quin voluerit Deus, cuius provi- 
dentia disponit omnia suaviter, ut sacra historia pertinens ad praepa- 
rationem, annuntiationem adventus Christi Redemptoris, consueto modo 
conficeretur. Unde inspirando scriptores sacros, accommodavit se modo 
ordinario quo alias solet historia exarari, praesertim cum propositum 
intentionis esset ut in iisdem libris, simul cum formalitate Scripturae 
Sacrae, haberetur quoque distincta formalitas documentorum quibus idem 
accederet auctoritatis genus ac aliis quibusvis transactorum temporum 
monumentis, idque in ordine ad iudicium credibilitatis cuius fundamenta 
naturali rationi 1ndependenter ab auctoritate divina innotescere debent. 
Ideo hi libri fuerunt scribendi in eadem forma ac caeteri libri historici, 
et sic etiam dicendum de apostolicis epistolis, quarum plura adiuncta 
ad doctrinam quidem adiaphora sunt, sed tamen exhibent signa authen- 
ticitatis documentorum, talesque promunt characteres quibus omnis sup- 
positionis suspicio procul removeatur. 

getur. Imo constat nullam fuisse necessitatem ut per specialem 
Dei assistenttum impediretur in versionibus vel quibuslibet tran- 
scriptionibus originalium Scripturarum, error amanuensium sive 
interpretum, quoniam infallibilis horum conservatio ad fidelium 
utilitatem minime intererat. Ex quo etiam bene explicatur quo- 
modo in codicibus vel versionibus Scripturae quas nunc prae 
manibus habemus, distingui possint res diversae auctoritatis, quin 
tamen liceat distinctionem hanc ad ipsa originalia, prout ab ha- 
eiographis prodierunt, extendere (1). Constat denique, non re- 


(1) Hic referre iuvabit gravissima verba Leonis XIII in Encyclica 
Proindeniissimus Deus : « Dolendum multos esse qui antiquitatis monu- 
< menta... perscrutentur et proferant, sed eo saepius consilio, ut erroris 
«labes in sacris libris deprehendant; ex quo illorum auctoritas usque- 
«quaque infirmetur et nutet. Idque nonnulli et nimis infesto animo fa- 
«ciunt, nec satis aequo iudicio: qui sic fidunt profanis libris et docu- 
(mentis memoriae priscae, perinde ut nulla eis ne suspicio quidem er- 
«roris possit subesse, libris vero Scripturae sacrae, ex opinata tantum 
«erroris specie, neque ea probe discussa, vel parem abnuunt fidem. 
«Fieri quidem potest ut quaedam librariis in codicibus describendis 
«minus recte exciderint: quod considerate iudicandum est, nec facile 
«admittendum, nisi quibus locis rite sit demonstratum. Fieri etiam po- 
etest ut germana alicuius loci sententia permaneat anceps ; cuienodan- 
«dae multum afferent optimae interpretandi regulae. At nefas omnino 
«fuerit, aut inspirationem ad aliquas tantum sacrae Scripturae partes 
«coangustare, aut concedere sacrum ipsum errasse auctorem. Nec enim 
«toleranda est eorum ratio, qui ex istis difficultatibus sese expediunt, 
« id nimirum dare non dubitantes, inspirationem divinam ad res fidei 
«et morum, nihilque praeterea, pertinere, eo quodfalso arbitrentur, de 
« veritate sententiarum cum agitur, non adeo exquirendum quaenam di- 
«xerit Deus, ut non magis perpendatur quam ob causam dixerit. Ete- 
«nim libri omnes atque integri quos Ecclesia tanquam sacros et cano- 
«nicos recipit, cum omnibus suis partibus, Spiritu Sancto dictante, 
«conscripti sunt. Tantum vero abest ut divinae inspirationi error ullus 
«subesse possit, ut ea per se ipsa, non modo errorem excludat omnem, 
«sed tam necessario excludat et respuat, quain necessarium est Deum 
«summam Veritatem, nullius omnino erroris auctorem esse. Haec est 
«antiqua et constans fides Ecclesiae, solemni etiam sententia in Con- 
» ciliis definita Florentino. et Tridentino, confirmata denique atque 
«expressius declarata in Concilio Vaticano a quo absolute edictum : 
« Peteris et Novi Testamenti libri integri cum omnibus suis partibus, 

quiri in supradictis rebus authenticam Ecclesiae interpretationem 
sive propositionem, easdemque res hac de causa contradistingui 
in Tridenlino a rebus fidei et morum (ut supra), in quibus nemo 
suae prudentiae innixus Sacram Scripturam interpretari debet 
contra eum sensum quem tenuit et tenet sancta mater Ecclesia, 
aut etiam contra unanimem consensum Patrum. Licet enim sub 
eo tenore quo ex Dei revelatione descenderunt, res fidei dicen- 
dae sint, non tamen res fidei facientes ad aedificationem doctri- 
nae Christianae. Ex qua quidem speciali earum conditione id 
demum consequitur quod mox dictum est: opus non fuisse aut 
peculiari providentia ut incorrupte conservarentur in Scripturae 
editionibus, aut magisterio authentico ut cognitioni et explicitae 
fidei Christianorum proponerentur. Huiusmodi ergo obiectum 
recte dicetur pure adventicium, utpote ad proprium divinae re- 
velationis argumentum indifferenter se habens. 

sed hoc idem obiectum inter iustos continere fines sum- 
mopere interest. Quod serio nunc considerandum venit contra 
novellum errorem eorum qui res fidei et morum restringere iam 
non dubitant ad solam dogmatum substantiam, et (sit venia verbo) 
decarnatam  ossaturam. Assumunt isti catalogum articulorum 
symboli et solemnium definitionum Ecclesiae; inde extrahunt 
propositiones quae tanquam de fide tenendae in eis proponun- 
tur, et si qua in Scriptura respondeant illismet propositionibus 
sic nude acceptis, atque in ea praecise mensura, nec plus nec 
minus, in qua correspondent, ista esse aiunt res fidei et morum, 
nihilque praeterea. Diceres aliquid simile ossibus aridis de vi- 
sione Ezechielis, antequam daret Dominus super ea nervos, et 


«prout in eiusdem concilii (Tridentini) decreto recensentur... pro sacris 
« et canonicis suscipiendi sunt. Eos vero Ecclesia pro sacris et canoni- 
«cis habet, non ideo quod sola humana industria concinnati, sua deinde 
« auctoritate sint approbati, nec ideo dunlaxat quod revelationem sine 


« errore contineant, sed propterea quod Spiritu Sancto inspirante con- 
« scripti, Deum habent auctorem ». 

succrescere faceret carnes, et superextenderet cutem, et insufflaret 
spiritum. Caeterum, quaecumque in libris sacris praedicta do- 
emata illustrant, exponunt, clarificant ; quaecumque de vitis sanc- 
torum exempla dantur, quaecumque facta historica providentiam 
Dei oeconomiam salutis, et successionem religionis commendant: 
omnia, inquam, summatim reponuntur extra categoriam rerum 
in quibus solis, regula traditionalis interpretationis tenemur. Et 
quia nihil iam in interpretationis negotio cogit sive consensus 
Patrum sive Ecclesiae magisterium, ecce tibi novam exegesim, 
plenam inauditis hactenus mythis, fabulis, fictionibus, quas ad- 
missibles esse volunt, imo et admittendas, absque ulla nota he- 
terodoxiae. Nunc autem, hanc eorum acceptionem quoad res fidei 
et morum, esse per omnem modum erroneam, multiplici argu- 
mento demonstratur. 

I. — Primum argumentum sumitur ex ipsis Tridentini ver- 
bis: res, inquit Concilium, fidei et morum ad doctrinae Chri- 
stianae aedificationem pertinentium. Atqui ad aedificationem do- 
ctrinae christianae profecto non sola pertinet abstracta dogmatum 
substantia. Nam et ad aedificationem domus non soli pertinent 
lapides quibus maiores muri constant, non solae trabes quae 
structuram sustentant, non sola contignatio nuda, ad usum ha- 
bitationis procul dubio per se insufficiens. Ad aedificationem 
quoque humani corporis non sola requiritur compages ossaturae, 
et ideo, cum eductus esset Ezechiel in spiritu Domini, et dimis- 
sus in medio campi qui erat plenus ossibus, ut prophetante eo, 
ossa illa arida reviviscerent, primo quidem accesserunt ossa ad 
ossa, unumquodque ad iuncturam suam; secundo ascenderunt 
super ea nervi et carnes; tertio extenta est in eis cutis desuper; 
quarto venit spiritus, et insufflavit super interfectos istos, et re- 
vixerunt, steteruntque super pedes suos. Et quiddam simile etiam 
est in aedificatione doctrinae christianae, ita ut nihil. magis ab- 
sonum excogitari possit quam reductio rerum fidei et morum in 
scripturis sanctis, ad larvalem illam et evisceratam doctrinae spe- 
ciem quam nobis obtrudunt novi exegetae. 

Ut autem speciale detur exemplum de undecim primis ca- 
pitulis Geneseos, dico intolerabile esse quod ipsis affirmant, ni- 

hil aliud nos in ns, edoceri, nisi quod Deus creavit mundum et 
hominem, quod provisor est iustus et misericors, quod ex uno 
viro et una femina caeteri omnes propagati sunt, et quod totum 
genus humanum lapsum est in suo capite Adam, accepta deinde 
reparationis promissione. - Nihil ergo ad aedificationem  doctri- 
nae christianae attinebunt sex creationis dies, et septimus ille in 
quo requievit Deus ab omnibus operibus suis? At contrarium 
docet Deus ipse in promulgatione Decalogi, Exod. XX-1 1. Con- 
trarium Apostolus ad Heb. IV, ubi disserit de requie quae nobis 
in futura vità promittitur. Contrarium quoque Sancti Patres et 
Doctores, sive cum propriam rationem requiei Dei et sanctifica- 
tionis diei septimae tam sublimiter exponunt; sive cum harmo- 
nicam ostendunt concordandam inter opus Dei creatoris et opus 
Christi redemptoris, qui ex hoc quod sexta die creatus est homo, 
sexta quoque feria humanae restaurationis implevit arcanum, 
sabbato autem in sepulcro requiescens, resurrectionis quae octava 
die ventura erat, exspectabat eventum; sive denique cum my- 
steria explicant quibus apud nos dies dominica consecratur. 
Quidquid enim illud sit, in quo oporteat determinate reponere 
analogiam dierum Geneseos cum diebus hebdomadae nostrae, id 
saltem ratum fixumque apud omnes est, analogiam esse, et non 
ex mytho seu fabula desumi, et solidum atque obiectivum prae- 
bere fundamentum documentis quae hinc eruuntur. Quomodo 
igitur ad res fidei et morum de quibus Tridentinum, ista non 
pertinebunt ? - Nihii etiam ad aedificationem doctrinae christia- 
nae attinens, in plasmatione corporis hominis de limo terrae, in 
qua nostrae originis dignitas contra Darwinistarum  deliramenta 
tam efficaciter vindicatur? Nihil in Eva e latere Adam educta, 
et de costa eius procreata, quidquid dicat Apostolus Ephes. V-32, 
de sacramento magno in Christo et Ecclesia? - Adhuc nihil ad 
doctrinae aedificationem facit historia tentationis, et ipse ordo 
praevaricationis quae incipit in muliere, tum per mediatricis mu- 
lieris suggestionem suadetur viro, ac demum in viro universum 
inficit genus ? Nihil, inquam, ad intelligentiam oeconomiae redem- 
ptionis nostrae, quam tota traditio Christiana agnovit tanquam 
ordini ruinae e diametro oppositam, ita ut in ea, veteri Evae 

nova Eva, veteri Adae novus Adam respondeat, et quidquid 
diabolus ad perditionem nostram machinatus fuerat, divina quadam 
et stupenda recirculatione retorqueatur ? -  Adiaphora quoque 
historia Cain et Abel, ubi tam insignis elucet figura de Christo 
et populo deicida ? Purum ornamentum litterarium erit tremen- 
dum illud diluvii flagellum quod teste ipso Domino, Matth. 
XXIV-37, necnon et Petro, 2 epist. III-6, in iudicii universalis 
ostensionem praecessit? Fidei veritatem non illustrat Noe nuda- 
tus in suo tabernaculo, in quo Christi crucifixi opprobrium cer- 
nitur; Cham irridens, seu ludaeus nuntians cum derisione igno- 
miniam eius; Sem denique et laphet, id est primitiae circumci- 
sionis et plenitudo gentium, cum pietate et faciebus  aversis ad 
patrem accedentes, quasi détestantes scelus parricidarum ? 

Haec igitur ex undecim prioribus Geneseos capitulis, brevis 
speciminis gratia sint summatim relata, ut appareat quam sit ab- 
normis interpretatio novellae scholae de rebus fidei et morum, 
quasi res illae nihil plus importarent quam quae locum habent 
in fidei symbolis aut legum codicibus. Sed ab eiusmodi inter- 
pretatione removere eos debuisset, praeter alia permulta, vel 
solum incisum non frustra a Tridentino appositum : ad aedifica- 
tionem doctrinae christianae pertinentium. 

II. — Aliud argumentum sumi potest ex auctoritate Scri- 
pturae. Nam ubicumque documenta sunt ad docendum, ad cor- 
rpiendum, ad arguendum, ad erudiendum in iustitia, ut dicitur 
2 Tim. III-16, ibi quoque res sunt fidei et morum, aedificationi 
doctrinae christianae accommodatae. Atqui ipsamet Scriptura se- 
metipsam explicans, materiam docendi, arguendi, corripiendi, 
erudiendi, expresse assumit ex nuda etiam et simplici veteris te- 
tamenti historia. S1 de hoc dubitas, lege caput quartum epi- 
stolae ad Romanos, ubi Apostolus ex historia et gestis Abrahae 
illustrat catholicam de iustificatnone doctrinam. Lege caput no- 
num necnon et undecimum, ubi iterum historia (Genes. XVII- 
XXV, et 3 Reg. XVIII-XIX) in argumentum assumitur. Item 
caput decimum primae ad Corinthios. Item caput quartum epi- 
stolae ad Galatas. Item caput secundum et quintum epistolae 
lacobi. Item 2 Petr. II, 5-15. Lege praesertim splendidam illam 

pericopen epistolae ad Hebraeos, ubi fidem magnifice comme» 
dat A stolus ex gestis patrum a mundi exordio usque ad Da- 
vid et prophetas, enarratque quanta per fidem patrarim et passi 
sint illi, non acceptis licet repromissionibus, sed a longe eas 
aspicientes et salutantes. Adhuc lege quatuor ultima capita libri 
sapientiae, necnon et Ecclesiasticum, XLIV-L, ubi eadem fidei 
et morum informatio e gestis antiquorum repetitur, nisi quod A- 
postolus longius protrahit documenta historiae, usque ad Ma- 
chabeos scilicet, et heroica martyria quae in secundo libro, VI- 
VII, aeternae memoriae sunt commendata. 

Nunc autem, si ad aedificationem doctrinae christianae 
omnino pertinere dicenda est sacra veteris testamenti historia, 
quanto magis evangelica. Christus enim est qui coepitfacere et 
docere, et non tam per praecepta theoretica quam per divinis- 
simae vitae exempla viam nobis aeternae salutis demonstravit. 
Propterea ipse dixit: Exemplum enim dedi vobis, ut quemadmo- 
dum ego feci, ita et vos faciatis. Vide ergo utrum non omni 
reprobatione digni sint illi qui in narrationibus quarti praesertim 
evangelii, nihil aliud. videre volunt praeter formam  litterariam 
vestiendae doctrinae ingeniose accommodatam : quae cum ad res 
fidei et morum per se minime attineat, liberae ac phantasticae 
eorum exegesi permitteretur, etiam contra evidentem atque una- 
nimem totius traditionis sensum. 

III. — Tertium tandem argumentum sit ex ordine quem 
Scriptura habet in oeconomia religionis. Re enim vera, si opor- 
teret nos res fidei et morum in Scripturis sicut adversariis placet 
accipere, illud statim consequeretur, Scripturas ipsas in hac oe- 
conomia prorsus redundare, et se habere instar superflui acces- 
sorii, quod absit omnino. 

Et probatur consequentia, quia, ad quid, quaeso, ingens 
illud Scripturae volumen, si fidem nostram non instruit nisi 
quoad solam dogmatum substantiam, quam brevissimi etiam ca- 
techismi caperet exiguitas? Certe non fuisset ea quae in operi- 
bus Dei semper esse debet, medii ad finem iusta proportio. Et 
in hoc sensu rectissime dixit Bellarminus, |l. 4 de verbo Dei, 
cap. 12: «Finis Scripturae praecipuus non est ut sit regula fi- 

«dei, sed ut variis documentis, exemplis, adhortationibus, nunc 
«terrendo, nunc instruendo, nunc minando, nunc consolando 
«adiuvet nos in hac peregrinatione. Hinc enim est, quod Scri- 
«ptura non est unum opus continuum, quale esse deberet re- 
«gula fidei, sed continet varia opera, historias, conciones, vati- 
«cinia, carmina, epistolas, etc.». Dicendum itaque quod princi- 
palis ratio inspirationis Scripturae in eo fuit, quod non sola ab- 
stracta dogmata seu aridi fidei articuli erant nobis in divina 
revelatione proponenda, sed ea quoque omnia quae ad conve- 
nientem eorum expositionem faciunt, et ex quibus doctrinae 
christianae suus accedit decor et ornatus. Haec enim doctrina, 
sine multiplicibus factis, historiis, figuris, vaticiniis eam illustran- 
tibus, sine notitia viarum civitatis Dei inde ab initio, sine cogni- 
tone circumstantiarum in quibus acta sunt mysteria redemptio- 
nis nostrae, non esset ut par est nobis accommodata. Et hac 
de causa omnino requirebatur scripturae instrumentum, quando- 
quidem, excluso inutili miraculo, impossibile fuisset ut in tanta 
factorum circumstantiarumque varietate, sola oralis traditio mul- 
üpliciter non. deficeret, prout cuique consideranti statim. apparebit. 

Si ergo ea fuit principalis Scripturae sacrae edendae ratio, 
si insuper ne dubium quidem unquam esse potuit quin eius in- 
tentio ad aedificationem doctrinae salutis semper terminetur, re- 
stat ut res fidei et morum de quibus loquitur Tridentinum, quae- 
ramus et agnoscamus in iis omnibus supra memoratis, quibus 
maxima ex parte Biblia constant. Et sic etiam, nec aliter, eidem 
Scripturae conveniet proprietas illa, ex inspirati libri essentia 
promanans, quam enuntiat Apostolus ubi ait: Omnis scriptura 
divinitus inspirata utilis est ad docendum, ad arguendum, ad 
corripiendum, ad erudiendum in iustitia. 

Et de materialis obiecti partitionibus hactenus satis. Nunc 
de propriis eius conditionibus agendum est, ut sequitur. 


THESIS XI. 


Obiectum fidei principale est quidem prima Veritas 


Deus, non tamen apprehensus sicut in se est. Unde alius 

est modus obiecti ex parte rei creditae, alius ex parte 
credentis, et cum ex parte rei creditae sit omnino sim- 


plex, ex parte credentis est semper aliquid complexum 
per modum enuntiabilis. 


In articulo secundo huius quaestionis quaerit S. Thomas 
utrum obiectum Jidei sit aliquid complexum per modum enuntia- 
bitis. Ubi nota quod nomine enuntiabilis intelligitur propositio 
enuntiativa iudicii, tribus constans elementis, subiecto, praedi- 
cato, et copula: quae tria in logica complexione posita, unam 
enuntiationem etformant. Hinc dubium oritur: sitne complexum 
vel incomplexum fidei obiectum, et pro utraque disjunctionis 
parte rationes occurrunt decretoriae. Quod enim sit incomplexum, 
patet, quia prima Veritas Deus in summo simplicitatis est. Ex 
alia vero parte, quod sit aliquid complexum, hinc apparet, quod 
interrogatus de obiecto suae fidei, unusquisque fidelis necessario 
respondere debebit: credo quod Deus est creator coeli et ter- 
rae, quod est omnipotens, quod est trinus in personis, atque ita 
porro, ubique subiectum exprimens a praedicato d'stinctum, et 
componens unum cum altero. 

Ad huius ergo dubii solutionem respondet S. Thomas, di- 
sünctione facta inter primam Veritatem ut a parte rei, et pri- 
mam Veritatem ut in intellectu nostro. Proprius enim modus 
intellectus humani est, ut componendo et dividendo veritatem 
cognoscat, sicut in logica explicari solet. Unde ea etiam quae 
secundum se simplicia sunt, intellectus noster cognoscit secun- 
dum quandam complexionem. Prima igitur Veritas quae simplex 
est in seipsa, obiectum quidem fidei nostrae revera est; sed in- 
tellectus noster eam accipit suo modo per compositionis viam : 
puta, componendo praedicatum trinus cum subiecto Deus, et per 
hoc quod compositioni factae assentit tanquam verae, tendit in 
Veritatem primam ut in obiectum ad quod actus eius ultimo 
terminatur. Quocirca dicendum est obiectum fidei esse ex parte 

quidem rei creditae alqulid simplicissimum, ex parte vero cre- 
dentis aliquid complexum per modum  enuntiabilis. 

Sed iam occurrunt modernistae, sua commenta ex hac doc- 
trina firmare contendentes. Cum enim ultro fateamur alium esse 
modum obiecti fidei ex parte rei creditae, et alium ex parte creden- 
tis, contra nos concludunt quod in cognitione fidei, (et idem est de 
omni alia nostra cognitione de Deo et rebus divinis), absoluta veritas 
esse nunquam potest. Ratio, quia per fidem non apprehenderemus 
Deum sicut est in se, sed apprehenderemus cum compositione eum 
qui est absque omni compositione, ergo aliter quam 1n se sit. Qui 
autem intelligit rem aliter quam in se sit, profecto non habet veram 
de re cognitionem; in adaequatione siquidem intellectus et rei 
nos ipsi dicimus stare rationem veritatis. Sic ad hominem ratio- 
cinantur ili, sed perperam omnino. 

Et origo erroris in hoc est, quod male accipiunt terminos 
adaequationis, quasi scilicet adaequatio haec esse deberet inter 
modum intellectus in intelligendo et modum rei in essendo, quod 
falsum est. Nam hoc semel supposito, ne de rebus quidem ma- 
terialibus cognitionem veram habere unquam possemus, cum 
res materiales immaterialiter cognoscat intellectus noster. Scien- 
dum itaque est, quod cum definitur veritas adaequatio intellectus 
et rei, termini adaequationis sunt, hinc quidem id quod intelle- 
ctus iudicat seu dicit competere rei, inde vero id quod competit 
rei in seipsa; sic enim, id quod est in uidicio intellectus con- 
formatur cum eo quod est in re. Proinde, si in cognitione quae 
est per complexionis modum, intellectus iudicaret competere Deo 
compositionem cum qua illum apprehendit, tunc utique non es- 
set in cognitione illa veritas sed falsitas. Nunc autem non ita 
est, quia intellectus noster composite intelligens Deum (compo- 
nendo subiectum cum praedicato), non ideo intelligit aut iudicat 
aut dicit Deum esse compositum, sed intelligit. et iudicat et 
dicit Deum esse simplicem sicut revera est. Ad rem S. Tho- 
mas in 1a Part. Q. 13, a. 12 ad 3um: « Dicendum, inquit, quod 
« haec propositio: Intellectus intelligens rem aliter quam sit est 
«falsus, est duplex, ex eo quod hoc adverbium aliter potest 
« determinare hoc verbum intelligens, ex parte intellecti, vel ex 

«parte intelligentis. Si ex parte intellecti, sic propositio vera est, 
«et est sensus: Quicumque intellectus intelligit rem esse aliter 
«quam sit, falsus est. Sed hoc non habet locum in proposito, 
« quia intellectus noster formans propositionem de Deo non di- 
< cit eum esse compositum, sed simplicem. Si vero ex parte in- 
« telligentis, sic propositio falsa est. Alius est enim modus intel- 
«lectus in intelligendo quam rei in essendo. Manifestum est 
«enim quod intellectus noster res materiales infra se existentes 
«intelligit immaterialiter, non quod intelligat eas esse immate- 
« riales, sed habet modum immaterialem in intelligendo. Et si- 
« militer, cum intelligit simplicia quae sunt supra se, intelligit 
«ea secundum modum suum, scilicet composite, non tamen ita 
« quod intelligat ea esse composita. Et sic intellectus noster non 
«est falsus formans compositionem de Deo». 


Patet igitur ex hucusque dictis, quod obiectum fidei, non 
secus ac obiectum scientiae, considerari debet tum in esse reali 
extra intellectum, tum in esse intentionali intra cognoscentem. 
Et in esse quidem quod habet intra cognoscentem, nihil aliud 
est quam enuntiabile, mediante quo cognitio nostra terminatur 
ad rem. Etenim, « actus credentis non terminatur ad enuntiabile, 
«sed ad rem; non enim formamus enuntiabilia nisi ut per ea 
«de rebus cognitionem habeamus: sicut in scientia, ita et in 
«fide» 6l). Et rursus: « Res cognita dicitur esse cognitionis ob- 
«iectum secundum quod est extra cognoscentem in seipsa sub- 
« sistens, quamvis de re tali non sit cognitio nisi per id quod 
< de ipsa est in cognoscente » (2). 

Quae igitur cum ita sint, si obiectum fidei sumatur ex parte 
nostra in ratione enuntiabilis seu propositionis complexae ex 
subiecto et copula et praedicato, sic mediat quodammodo inter 
intellectum et rem in seipsa subsistentem, et pro duplici respectu 
quem dicit ad haec duo extrema, duplex quoque suscipit attri- 


(1) S. Thom. art. 2 huius quaest. in corp. 
(2) Id. de Verit. Q. 14, a. 8 ad 5um. 

butum. Nam per ordinem ad rem cui modo supra dicto confor- 
matur, denominatur verum, et per ordinem ad intellectum cre- 
dentis cui non est quoad convenientiam praedicati cum subiecto 
evidenter apparens, denominatur obscurum. Et hoc sensu dictum 
est in divisione quaestionis, duas e.sse materialis obiecti fidei 
proprietates vel quasi proprietates, quae sunt veritas necnon et 
obscuritas. Porro de primo horum duorum vix opus est dicere, 
quia fere in terminis evidens est, nihil nisi verum posse subesse 
revelation; divinae, ac per hoc, fidei theologicae. « Nihil, inquit 
« Angelicus, art. 3 huius quaestionis, subest alicui potentiae vel 
« habituri. aut etiam actui, nisi mediante ratione formali obiecti, 
«Sicut color videri non potest nisi per lucem, et conclusio sciri 
«non potest nisi per medium demonstrationis. Dictum est autem 
«quod ratio formalis obiecti fidei est veritas prima, sub qua 
« nullum falsum stare potest, sicut nec non ens sub ente, nec 
« malum sub bonitate. Unde relinquitur quod fidei non potest 
«subesse aliquod  ialsum ». Et haec quidem sine controversia 
ab omnibus dantur Gl). At non ita concorditer sentiunt theologi 
de altera conditione obiecti quae est obscuritas; de hac ergo 


quaestione sit thesis sequens. 


THESIS XII. 


Obiecti materialis fidei conditio essentialis est, ut sit 
quoad credentem aliquo saltem modo in se obscurum sive 
inevidens. Hinc sub fide nihil cadere potest cum evidentia 
etiam mere concomitante quae actu mentem  percellat, et 
plene quietet eam in clara veri intuitione. Quemadmodum 
igitur fides theologica esse non potest de aliquibus falsis, 
ita nec de aliquibus visis sive secundum sensum sive se- 


cundum intellectum. 


(1) Dico autem ab omnibus qui adhuc retinent prima principia tum 
theologiae tum sanae philosophiae. Cum iis enim quibus absoluta veri- 
tas, in rebus praesertim divinis, ne possibilis quidem apparet, magna 
revera controversia esset. Sed de absurdo commento veritatis relativae, 
alibi erit disputandi locus. 

Omnes ad unum theologi in hoc conveniunt, quod obiec- 
tum materiale fidei est inevidens fonnaliter ut stat sub proprio 
ipsius fidei motivo. Hoc enim nihil aliud tandem dictu est, nisi 
quod attestantis auctoritas non facit apparere revelata quantum 
ad rationes eorum intrinsecas; de qua re, utpote caecutientibus 
etiam nota, nemo unquam aut dubitavit aut dubitare potuit. 
Unde cum in quaestionem vertitur obscuritas obiecti materialis, 
tota difficultas est de obscuritate quae ab eodem obiecto conco- 
mitantem quoque excludit evidentiam. Inquiritur enim utrum fi- 
des nostra sit vel esse possit de rebus quae etsi inevidentes per 
comparationem ad motivum seu rationem auctoritatis, adhuc ta- 
men in se nobis clarae sunt propter eam quam aliunde habent 
perspicuitatem. 

Et in hoc sensu, unanimis est rursus theologorum  nega- 
tiva responsio quantum ad ea de quibus est principaliter divina 
revelato. Haec enim, ut Concilium Vaticanum ait, sunt circa 
finem  supernaturalem et participationem | bonorum divinorum 
quae humanae mentis intelligentiam omnino superant. Sunt my- 
steria in Deo abscondita, quae nisi revelata divinitus, innotescere 
non possunt. Quin imo, suapte natura intellectum creatum sic exce- 
dunt, ut etiam revelatione tradita et fide suscepta, ipsius tamen 
fidei velamine contecta et quadam quasi caligine obvoluta maneant, 
quamdiu in hac mortali vitaperegrinamur a Domino (*). Et ideo 
firmiter tenendum est, principalia saltem fidei nostrae obiecta 
esse simpliciter et absolute quoad nos obscura. Nam, si quis di- 
xerit, in revelatione divina nulla vera et proprie dicta mN'steria 
contineri, sed universa fidei dogmata posse per rationem rite 


excultam e naturalibus principiis intelligi et demonstrari, ana- 
thema sit (1). 


(1) Vaticanum, Const. Dei Filius, cap. 2 de revelatione, et cap. 4 
de fide et ratione. 


(2) Ibid. can. | de fide et ratione. 

Proinde quaestio restringitur ad ea sola quae in rebus di- 
vinis humanae rationi per se non impervia, debuerunt nihilomi- 
nus simul cum praedictis, ad quae comparantur sicut necessaria 
quaedam fundamenta, a Deo revelari, ut in praesenti generis hu- 
mani conditione ab omnibus expedite, firma certitudine, et nullo 
admixto errore cognosci possint. Ita rursus Vaticanum cap. 2 de 
revelatione, ubi etiam docet non fuisse quoad ista absolute ne- 
cessariam revelationem ipsam. Insuper, cum cap. 4 declarat du- 
plicem esse ordinem cognitionis, non solum principio, sed et 
obiecto distinctum, distinctionem quae in cognitione fidei ex parte 
obiecti materialis est, repetit a solis mysteriis in Deo absconditis, 
non autem ab is ad quae naturalis ratio pertingere potest, quia 
quidquid in hac parte revelatum est, non per se, sed per acci- 
dens in ordine credibilium invenitur, utpote aliter quam per re- 
velationis viam ex sese cognoscibile Quaestio itaque est, 
utrum de his revelatis possit esse fides, etiam in subiecto ha- 
bente eorum evidentiam, ef quidem  intrinsecam. Porro multi 
theologi extra scholam S. Thomae, nulla restrictione vel distin- 
ctione adhibita, affirmative respondent. Sentiunt enim, essentiale 
quidem esse materiali obiecto fidei ut sit obscurum formaliter et 
praecisive in quantum cadit sub assensu ob fidei motivum; cae- 
terum nihil obstare quominus sit aliunde apparens credenti, idque 
nullo facto discrimine inter plenam perfectamque evidentiam, et 
evidentiam illam adhuc imperfectam quae adhuc aliqualem ob- 
scuritatem habet admixtam. 

At S. Thomas constanter docet quod quidquid per eviden- 
tiam efficitur. perfecte praesens intellectui, nequit amplius sub ea 


fi) Nota quod distinctio praesens inter ea quae per se et per ac- 
cidens in credibilibus continentur, minime coincidit cum distinctione 
superius facta inter obiectum fidei tam primarium quam secundarium, 
et obiectum pure adventitium. Non enim sumitur ex ordine ad idem. 
Nam prius sumebatur distinctio per ordinem ad obiectum attributionis. 
Nunc vero sumitur per ordinem ad naturalem rationis facultatem, et 
per accidens in credibilibus contineri dicitur quidquid ex propria con- 
ditione supra rationem non est. — Cf. S. Thom, in III, D. 24, Q. 1, 
a. 2, q. 2, et de Verit. Q. 14, a. 10. 

ipsa ratione obiectiva sub qua sic ei adest, actum fidei termi- 
nare: ita scilicet ut materiale fidei obiectum non ideo dicatur 
obscurum quia est sub fidei motivo, sed prorsus e converso, 
ideo possit esse sub fidei motivo, quia nobis obscurum est. « Di- 
«cendum, inquit Q. 14 de Verit. a. 9, quod secundum Augu- 
«stinum ep. 147, creduntur illa quae absunt a sensibus nostris, 
*si undetur idoneum testimonium quod eis perhibetur; videntur 
« autem quae praesto sunt vel animi vel corporis sensibus... Illa 
«autem praesto esse dicuntur intellectui quae capacitatem eius 
« non excedunt, ut intuitus intellectus in eis figatur ; talibus enim 
«aliquis assentit non propter testimonium alienum, sed propter 
«testimonium proprii intellectus. Illa vero quae facultatem  in- 
« tellectus excedunt, absentia esse dicuntur a sensibus animi, 
«unde intellectus in eis figi non potest; unde eis non possumus 
« assentire propter proprium testimonium, sed propter testimo- 
(nium alienum, et haec proprie credita dicuntur. Unde fidei 
« obiectum est id quod est absens ab intellectu, vel etiam res 
«non apparens, id est res non visa, quia ut dicitur Heb. XI-1, 
< fides est sperandarum substantia rerum, argumentum non ap- 
« parentium. Quandocumque autem deficit ratio proprii obiecti, 
«oportet quod actus deficiat Unde quam cito aliquid incipit 
«esse praesens vel apparens, non potest obiectum subesse actui 
< fidei. Ouaecumque autem sciuntur, proprie accepta scientia, co- 
«gnoscuntur per resolutionem in prima principia quae per se 
« praesto sunt intellectui, et sic omnis scientia in visione rei 
(praesentis perficitur. Unde impossibile est quod de eodem sit 
«fides et scientia. Sciendum autem quod aliquid est credibile 
« dupliciter. Uno modo simpliciter, quod scilicet excedit faculta- 
ctem omnium hominum in statu viae exsistentium, sicut Deum 
«esse trinum, et huiusmodi, et de his impossibile ab aliquo ho- 
« mine scientiam haberi, sed quilibet fidelis. assentit huiusmodi 
< propter testimonium Dei cui haec praesto sunt et cognita. 
« Aliquid vero est credibile non simpliciter, sed respectu alicuius: 
« quod quidem non excedit facultatem omnium hominum, sed 
«aliquorum tantum, sicut illa quae de Deo demonstrative sciri 
«possunt, ut Deum esse unum et incorporeum, et huiusmodi. 


- Wi 

« Et de his nihil. prohibet quin sint ab aliquibus scita, qui ho- 
«rum habent demonstrationes, et ab aliquibus credita, qui ho- 
«rum demonstrationes non perceperunt. Sed impossibile est quod 
«sint ab eodem scita et credita». Haec igitur S. Thomae rata 
fixaque sententia est, quae sequentibus rationum momentis vi- 


detur efficaciter persuaderi. 


> x. 


Prima ratio sumitur ex formali et expressa Scripturae as- 
sertione, ad Hebr. XI-1: Est autem fides... argumentum, idest 
convictio, non apparentium. Unde statim colligitur quod fides 
non habet pro obiecto nisi id quod.^est non apparens seu inevi- 
dens credenti. Quando autem adversarii addunt: non apparens, 
saltem quantum est ex proprio fidei motivo, illud addunt de 
suo; nihil enim tale insinuatur ab Apostolo, qui absolute et sine 
ullo addito dicens: argumentum 11071 apparentium, per hoc, ab 
obiecto fidei evidentiam removet undecumque provenientem. Ma- 
nifestum est enim quod, undecumque sit ratio faciens rem ap- 
parere, si vere facit apparere seu videri, eo ipso ponit eam extra 
numerum eorum quae sunt non apparentia (où fpAenoueva, non 
visa), et de quibus solis, teste Apostolo, esse potest fides (1). 


(1) Contra hanc rationem frustra obiiceretur quod Apostolus varia 
afferens exempla eorum non apparentium quae proprium fidei obiectum 
esse dixerat, initum sumit a dogmate creationis (vers. 3), cum tamen 
constet hoc dogma naturali humanae rationis lumine certo et evidenter 
posse cognosci. Frustra, inquam, obiiceretur, quia non agitur in prae- 
senti de eo quod absolute potest vel non potest ratio assequi, sed de 
eo quod de facto nobis est obscurum atque inevidens. Atqui norunt 
omnes, veritatem creationis latuisse de facto in tota retro antiquitate 
summos etiam philosophos, et usque nunc latere communiter eos qui a 
Christiana revelatione non pendent. Quasi ergo dixisset Apostolus : Fide 
nos intelligimus quod famosi philosophi per lumen rationis assequi non 
valuerunt, mundum esse factum imperio Dei ex nihilo, quamvis nihil 
magis remotum a communi hominum aestimatione, quam quod ex ni- 
hilo aliquid. fieri possit. Res est igitur quae mentibus humanis, saltem 
ut in plurimis, penitus inevidens est atque occulta, quidquid sit de illis 

Secunda ratio sumitur ex doctrina certissima, Scripturae 
etiam auctoritate firmata | Cor. XII-13, de omnimoda cessatione 
fidei in gloria caelesti, quando venerit omnium mysteriorum vi- 
sio manifesta. Hinc enim iure meritoque concluditur, omnimo- 
dam quoque esse incompossibilitatem fidei et visionis de eodem 
in eodem. Sed et simultanea quoque desitio spei oportunam 
suppeditabit confirmationem, quia sic videtur se habere intellectus 
ad fidem sicut voluntas ad spem, pro quanto scilicet adveniente 
possessione rei speratae, tam cito desinit spes, sicut adveniente 
visione rei creditae, tam cito desinit. fides. Quemadmodum ergo 
nihil sub spe cadere potest quod iam possidetur, sic nihil sub 
fide quod cum plena evidentia videtur. 

Tertium argumentum pititur suffragio Patrum. Ait enim 
Gregorius Magnus, Horn. 26 in Evang. n. S: «Cum Paulus 
« apostolus dicat: Est autem fides sperandarum substantia rerum, 
« argumentum non apparentium, profecto liquet quia fides illa- 
«rum rerum argumentum est quae apparere non possunt. Quae 
«enim apparent, iam fidem non habent, sed agnitionem. Dum 
«ergo vidit Thomas, dum palpavit, cur ei dicitur: Quia vidisti 
*me, credidisti? Sed aliud vidit, aliud credidit. A mortali quip- 
p pe homine divinitas videri non potuit. Hominem ergo vidit, 
«et Deum confessus est dicens: Dominus meus, et Deus meus ». 
Ait Augustinus, Tract. 40 in Ioan. n. 9: « Quid est enim fides 
«nisi credere quod non vides ? Fides ergo est, quod non vides 
«credere: veritas, quod credidisti videre a. Et Enchirid. n. 2: 


paucissimis quibus forte in plena evidentiae luce affulget: a quibus 
proinde, utpote in exceptione positis iure meritoque abstrahitur. 

Nec maiorem difficultatem facit id quod infra (vers. 23) legitur: 
' Fide Moyses natus, occultatus est mensibus tribus a parentibus suis, 
«eo quod vidissent elegantem infantem, et non timuerunt regis edi- 
«ctum^. Nota enim bene quod per haec verba ex narratione Exodi 
(II-2) relata, non indicatur motivum fidei eorum, sed causa cur huic in- 
fanti insolitae cuiusdam et mirae elegantiae, applicarent convictionem 
quam ex divina revelatione conceptam habebant (Genes. XII-7, XIII-15, 
XV-18, XX-18, XXVI-4, etc.), futurum aliquando ut Deus liberaret po- 
pulum suum a tyrannide Pharaonis, et eductum de Aegypto introduce- 
ret in terram Abrahae, Isaac, et lacob repromissam. 

«Quod attinet ad non videre sive quae creduntur, sive quae 
«sperantur, fidei speique commune est. In epistola quippe ad 
« Hebraeos fides esse dicta est convictio rerum quae non vi- 
«dentur». Similia habent Chrysostomus, Homil. 21 in ep. ad 
Heb. n. 2, Athanasius l. 2 c. Apollin. n. 7/1, et alii communiter. 

Accedit demum ratio intrinseca. Nam postquam perductus 
est intellectus ad proprium terminum qui est visio alicuius intel- 
ligibilis perfecte quietans ipsum, tam repugnat ut circa idem 
obiectum habeat assensum in quo quiescere impossibile est, as- 
sensum scilicet fidei, quam repugnat ut quiescens in fine, in eo 
simul non quiescat, et pausans in termino, adhuc moveatur motu 
qui proprius est distantis a termino. Et re quidem vera, ipse 
sensus communis dictare videtur, non esse omnino in potestate 
nostra ut ex quacumque auctoritate extrinseca credamus prima prin- 
cipia: totum esse maius sua parte, nihil posse esse simul et 
non esse, aliaque eiusmodi. Et quod de primis principiis di- 
citur, eodem modo applicatur iis quae cum omnimoda evidentia 
in illa resolvuntur, secundum vim et capacitatem intellectus unius- 
cuiusque. - Sed iam argumentis adversariorum respondere opor- 
tet, ut omni sublata aequivocatione, nostrae assertionis ratio et 


sensus magis appareat. 


Obiicitur primo: Concilium Vaticanum cap. 5 de fide sic 
habet: « Fide divina et catholica ea omnia credenda sunt quae 
«in verbo Dei scripto vel tradito continentur, et ab Ecclesia 
«sive solemni iudicio sive ordinario et universali magisterio 
«tamquam divinitus revelata credenda proponuntur ». Atqui in 
his plura sunt de quibus contingit esse apud quosdam intrinse- 
cam evidentiam. Insuper nemo est qui eximatur a necessitate 
credendi ea quae fide catholica credenda stint. Ergo saltem post 
Vaticanum, sententia S. Thomae amplius non sustinetur. 

Respondeo quod duplex est modus quo possunt credi re- 
velata. Credi enim possunt primo sub generali ratione revelato- 
rum a Deo et propositorum ab Ecclesia, quin tamen obversen- 
tur menti ipsae veritates in speciali. Credi possunt secundo sub 

propria et explicita consideratione terminorum quibus singula 
quaeque propositio constat. Et in primo quidem modo locum ha- 
bere non potest evidentia concomitans de qua nunc sermo. Sic 
enim praesentantur obiecta solum in confuso! sub extrinseca 
quadam denominatione in qua uniformiter et aequali modo con- 
veniunt tam quae in rebus divinis humanae rationi per se 1m- 
pervia non sunt, quam quae proprie dicta audiunt mysteria in 
Dei profundis abscondita. Et secundum hunc modum nulli du- 
bium esse potest quin debeant ab omnibus ea credi omnia quae 
in verbo Dei scripto vel tradito continentur, et ab Ecclesia sive 
solemni iudicio sive ordinario et universali magisterio tanquam 
divinitus revelata proponuntur. Xeque enim est aut esse potest 
fidelis, cuius non sit iste fidei actus: Firmiter, Domine, credo 
quidquid est a te revelatum et per sanctam matrem Ecclesiam 
ut tale propositum, quoniam tu es ipsa veritas cui revelanti ple- 
num debetur intellectus et voluntatis obsequium. Sed tunc nulla 
est evidentia obiectum materiale intrinsece illustrans, nulla cla- 
ritas in eius intuitione intellectum figens, nulla demum visio vel 
scientia simul cum fide in idem convergens. 

Proinde, ut ex praedicta Vaticani definitione (in qua de 
caetero nihil omnino novi proponitur), aliquale vel specie tenus 
traheretur argumentum, oporteret per prius demonstrare quod 
obligatio de qua agit Concilium, est de credendis fide etiam 
explicita ac speciali omnibus et singulis in individuo veritatibus 
quae in obiectiva fidei regula continentur. Sed hoc quaeso, quis 
demonstrabit? Procedendo enim in hac via, sequeretur unum- 
quemque fidelem teneri necessitate praecepti ad cognoscendum 
singillatim et determinate quidquid fuit ab Ecclesia definitum, 
ut circa unumquodque in particulari posset specialem fidei actum 
elicere; quod nemo certe hactenus aut somniavit, aut dixit. Por- 
ro si a necessitate credendi explicite singula in particulari reve- 
lata, eximuntur qui de iis nec habent nec tenentur comparare 
sibi notitiam, quanto magis ilh quibus ipsa rei natura fidem fa- 
cit cum perfecta quam supponuntur habere evidentia incompos- 
sibilem, iuxta illud Gregorii ubi supra: «Quae enim apparent, 
«iam fidem non habent, sed agnitionem ». 

Et similiter nihil concluditur ex hoc quod dicitur in Sym- 
bolo: Credo in unum Deum, nisi, ut alia nunc omittam, demon- 
stretur necesse esse ut fides explicite versetur circa singula, se- 
paratim etiam accepta ab iis quae in eodem symboli contextu 
continentur. Nam in omnibus symboli formis unitas Dei con- 
stanter proponitur indivisa a Trinitate personarum, et cum di- 
ctum est, credo in unum Deum, non ibi fit pausa. Perge, quo- 
modo legis ? /n Deum Patrem, etc. Ergo credenda est unitas 
in trinitate, et trinitas in. unitate. Et hoc est altissimum ac pro- 
prie dictum mysterium, adeoque veritas non per accidens tan- 
tum, sed per se contenta in ordine credibilium, de qua in prae- 
senti nulla esse potest quaestio. 

Obiicitur secundo: Dicit Apostolus: « Accedentem ad Deum 
.oportet credere quia est, et quia inquirentibus se remunerator 
«sil». Et haec duo sunt prima credibilia, quae cum implicite 
caetera contineant, hac de causa sunt ab omnibus necessitate me- 
dii explicite credenda. Atqui alterum horum nempe quia est, 
non superat rationem, et in tantum quidem non superat, ut 
perfecta quoque de eo evidentia a pluribus habeatur. Ergo nulla 
est tandem evidentia, per quam possit impediri fides etiam spe- 
cialis atque explicita. 

Respondeo negando suppositum in minore argumenti. Sup- 
ponitur enim quod ly quia est, nihil aliud proponit praeter nu- 
dam Dei existentiam qpam assequitur naturale lumen intellectus. 
sed huius suppositionis falsitas facile apparebit ex ipsa ratione 
quae in obiectione tangitur. Nam si haec duo, quia est et quia 
inquirentibus se remunerator sit, sunt prima credibilia in quibus 
tota 1incardinatur fidei substantia, oportet profecto ut in proprio 
cognitionis fidei ordine inveniantur, videlicet in ordine illius co- 
enitionis ad quam absolute necessaria fuit revelatio, quae est 
cognitio finis supernaturalis et participationis bonorum divinorum 
humanae mentis intelligentiam | superantium, ut in Vaticano, 
Sess. 3, cap. 2, dicitur. Et re quidem vera quisquis credit fide 
theologica « quia Deus est », eo ipso credit Deum, non praecise 
ut exsistentem sic et simpliciter, sed credit Deum ut superna- 
tural! via sese hominibus revelantem, Deum ut habentem cum 

eis commercium quod intra naturae terminos nequaquam clau- 
ditur, Deum denique ut cum quo esse debet nostra societas (1); 
societas quidem nunc initianda per receptionem verbi auditus 
eius (23 postmodum vero consummanda in renumeratione quam 
praeparat inquirentibus se. Et hoc est quod saltem in confuso 
credi debet necessitate medii; de quo etiam nulla prorsus datur 
evidentia, cum sit de supernatural tine ad quem ex infinita Dei 
bonitate ordinamur, siquidem nec oculus vidit, nec auris audivit, 
nec in cor hominis ascendit quae praeparavit Deus is qui dili- 
eunt illum (5). 

Obiicitur tertio: /n omni actu fidei oportet explicite credere 
tum auctoritatem tum locutionem Dei, quae sunt formale moti 
vum assensus. Sed divina saltem auctoritas est cum perfecta in- 
trinseca evidentia per rationem cognoscibilis. Ergo rursus, neces- 
saria conditio obiecti fidei non est ut quacumque tandem ratione 
sit credenti obscurum sive inevidens. 

Respondeo negando maiorem, quia formale obiectum in 
cjuantum huiusmodi non se habet ut quod creditur, sed solum 
ut propter quod aliquid creditur, iuxta ea quae iam  praeinsi- 
nuata sunt in introductione, et postmodum in Quaest. 2 contra 
suarezium ex professo demonstrabuntur. Hinc si formaliter con- 
sideretur divina auctoritas vel locutio ut cui omnis fidei actus 
debet inniti, sic praesupponitur nota in fidei praeambulis. Si 
autem consideretur ut particulare quoddam materiale obiectum, 
de numero eorum quae fuerunt a Deo revelata (semper enim 
Deus, dum aliquid revelat, exercite simul revelat suam ipsius 
auctoritatem necnon et locutionem), sic nihil speciale habet prae 
caeteris veritatibus quae tam revelationi quam naturali rationi 
subsunt, et ideo nihil variandum est in applicatione generalium 
principiorum quae supra in responsione ad 1an fuerunt exposita. 

Obiicitur quarto: Si existentia Dei et aliae eiusmodi ordinis 


(1) «Quod vidimus et audivimus, annuntiamus vobis, ut... societas 
-nostra sit cum Patre et cum Filio eius I. C. ». 1 Ioan. 1-3. 

(2) 1 Thess. II-13. 

(3) 1 Cor. II-9. 

veritates non possent amplius explicite credi ab eo qui de iis 
perfectam habet evidentiam, magnum ille e% sua scientia repor- 
taret detrimentum, meliorisque prae eo conditionis essent rudes 
et indocti. Probatur consequentia, quia cum fides sit certior omni 
assensu naturali, iam privaretur doctus summa illa de rationa- 
libus veritatibus certitudine qua ii soli gauderent qui scientia 
carent. Melius ergo ei esset si scientiam non haberet; quo nihil 
absurdius dici potest. 

Respondeo negando assumptum. Ad rationem vero additam, 
missis nunc alus considerationibus quae non sunt huius loci, 
dico quod fides, uti postmodum declarabitur, dupliciter conside- 
ratur. Uno modo quoad se, id est secundum dependentiam a 
suis propris principiis, et sic assensus fidei dicitur certior certi- 
tudine infallibilitatis assensu scientiae, quia causa eius obiectiva 
est Dei auctoritas quae est super omnia, causa vero subiectiva, 
virtus infusa cui magis repugnat falsum quam cuilibet habitui 
naturali. Sed hoc modo in omnibus habentibus fidem, aequalis 
est de omnibus revelatis certitudo, ex hoc ipso quod omnes 
omnia credunt sub generali ratione revelatorum a Deo. Si enim 
sumatur fides quoad se, sic nihil refert qualiter a nobis obie- 
ctum eius attingatur, an in sua distinctiva propriaque ratione, an 
sub ratione quadam generali, seu communi. Alio modo conside- 
ratur fides quoad nos, id est prout facit intellectum nostrum 
absque errandi formidine compotem veritatis, et sic est certitudo 
indubitabilitatis. Sed iam falsum est quod hoc modo assensus 
fidei sit certior assensu scientiae, ut expresse docet S. Thomas 
Q. 4, a. 8, quia hoc modo illud dicitur esse certius quod mi- 
nus habet de dubitabilitate, et magis firmat mentem in veri pos- 
sessione. Cum igitur fides non excludat nisi dubium voluntarium 
ac deliberatum, perfecta autem scientia excludat omne dubium 
etiam possibile, scientia prae fide maiorem quoad nos certitudi- 
nem habeat necesse est. «In fide est assensus et cogitatio quasi 
«ex aequo. Non enim assensus ex cogitatione causatur, sed ex 
« voluntate, ut dictum est. Sed quia intellectus non hoc modo 
«terminatur ad unum, ut ad proprium terminum perducatur qui 
«est visio alicuius intelligibilis, inde est quod eius motus non- 

< dum est quietatus, sed adhuc habet cogitationem et inquisi- 
< tonem de his quae credit, quamvis firmissime eis assentiat; 
«quantum enim est ex seipso, non est ei satisfactum, nec est 
«terminatus ad unum, sed terminatur tantum ex extrinseco. Et 
«inde est quod intellectus credentis dicitur esse captivatus, 
« 2 Cor. X-5, quia tenetur terminis alienis et non propriis. Inde 
«etiam est quod in credente potest insurgere motus de contra- 
«rio huius quod firmissime tenet, quamvis non in intelligente 
«vel sciente». (])} Quocumque igitur modo res consideretur, 
nulla est adversariorum ratio, quia ile qui propter scientiae 
perfectionem non potest ponere explicitum fidei actum circa ali- 
quam veritatem in particulari, partim quidem quoad certitudinem 
aequiparatur caeteris fidelibus, partim vero melioris conditionis 
est, nedum deterioris. 

Obiicitur quinto: Visio gloriae multo magis superat scientiam 
acquisitam quam ipsa scientia acquisita fidem. Sed visio gloriae 
et scientia acquisita de eodem simul esse possunt, ut patet v. g. 
in anima Christi quae eadem obiecta cognoscebat tum scientia 
beata, tum scientia etiam acquisita. A fortiori ergo in nobis 
viatoribus fides et scientia de eodem sese mutuo non exclu- 
dunt. 

Respondeo quod ratio incompossibilitatis. fidei et scientiae in 
eodem de eodem non venit formaliter ab excessu perfectionis unius 
supra aliam ; nusquam enim perfectio maior excludit minorem prae- 
cise quia minor perfectio est. Sed ratio est repetenda ex contrarietate 
quam inter se habent cognitio quietans intellectum et assensus 
non quietans, cui scilicet semper coniungitur vel coniungibilis 
est motus tendentis in visionem intelligibilis a quo adhuc elon- 
eatur, iuxta illud Augustini: Hoc est credere, cum  assensione 
cogitare. 

Obiicitur denique sexto: Ait Dominus ad Thomam, loan. 
XX-29: ("Quia vidisti me, Thoma, credidisti; beati qui non 

« viderunt et crediderunt ». Sed si quidam videndo credunt, qui- 
dam vero non videndo, et in hoc beatiores, consequens esse vi- 


(1) De Vent. Q. 14, a. 1. 

detur quod de eodem in eodem possit esse fides simul cum vi- 
sione. Multo ergo magis simul cum scientia. 

Respondeo, aliud fuisse quod vidit Thomas, et alud quod 
credidit, ut supralaudatus Gregorius dixit. Vidit scilicet Christum 
redivivum, et in hoc quod vidit, signum credibilitatis accepit de 
invisibili eius. divinitate. Quia tamen iam antea sufficientia habuerat 
signa quae eum ad fidem movere debuissent, ideo de praecedenti 
duritia cordis reprehenditur, et beati illi praedicantur qui non tot 
et tanta requirunt, quot et quanta requisiverat Thomas cum di- 
xerat: «Nisi videro in manibus eius fixuram clavorum, et mit- 
«tam digitum meum in locum clavorum, et mittam manum 
« meam in latus eius, non credam ». 

Haec igitur de obiecti materialis obscuritate sint dicta. Quae 
quidem obscuritas omnem omnino intrinsecam evidentiam exclu- 
dit ab iis quae, uti divina mysteria suapte natura intellectum 
creatum excedentia, per se sunt in ordine credibilium; eviden- 
tiam vero saltem perfectam ac necessario rapientem intellectum, 
ab iis quae per accidens, sensu supra declarato, in eodem con- 
ünentur. Et huius doctrinae praecipuum momentum in sequen- 
tibus apparebit, cum sermo erit de propria ratione actus fidei 
quantum ad inevidentiam, quam a sua vera ac necessaria sede 
omnino amovere videntur quicumque illam transferunt ad obie- 
ctum formale secundum se, opinantes fidem adhuc esse compos- 
sibilem cum plena evidentia de re a Deo revelata, non autem 
cum plena evidentia de revelatione ipsa tanquam a Deo orta. 
In quo quidem «inversum » veritatis, non immerito forsitan 
esse dixeris. Sed de his infra. Nunc enim post explicatas pro- 
prietates seu conditiones obiecti materialis, de eius evolutione per 
revelationes successivas ab initio mundi usque ad apostolos di- 
cendum venit. De quo sit sequens propositio. 


THESIS XIII. 


Obiectum materiale fidei non crevit per successionem 
temporum quantum ad substantiam articulorum. Sed quoad 


explicationem crevit ab initio mundi usque ad Christum 

eiusque apostolos per quorum ministerium revelatio fuit 
consummata, et ultimo ac definitive clausa. Unde nihil fide 
divina catholica credi potest aut poterit unquam, quod vel 
explicite, vel saltem formaliter implicite in deposito* ab 
apostolis Ecclesiae tradito non contineatur. 


$ 1. 


Per substantiam articulorum intelligit S. Thomas summa 
capita sub quibus continentur, et ad quae reducuntur omnia 
quotquot sunt dogmata in doctrina revelationis comprehensa. 
Eodem enim sensu substantia alicuius libri dici potest prolo- 
quium proponens argumentum de quo liber pertractat, vel etiam 
tabula titulorum qui singulis eius capitulis praefiguntur (1). Sic 
autem sumendo articulorum substantiam, liquet quod explicatio 
eius usque ad tempora novi testamenti non debet accipi per 
modum nudae et simplicis expositionis, consimilis ei quae nunc 
est (ad quam scilicet sufficit. scientia tam hermeneutica quam 
theologica sub sola assistentia Dei), sed omnino cogitanda est 
per modum novarum revelationum, quarum aliae aliis addeban- 
tur, et pro obiecto habebant veritates in primis credibilibus qua- 
dantenus quidem praecontentas, nondum tamen determinate quoad 
nos. Uno verbo de substantia nunc loquimur, quae ad posterio- 
rem explicationem se habet sicut summaria introductio ad do- 
ctrinam secuturam, vel « sicut acceptio discipuli de his quae sibi 
« primo a magistro traduntur, per quae in anteriora dirigitur (2) >. 

His igitur circa sensum terminorum declaratis, facile demon- 
stratur ea assertionis pars quae est de substantia doctrinae fidei, 
et successiva eius explicatione usque ad apostolos. Nam  sub- 
stantia doctrinae revelatae duplici constat capite; primum est de 
ipso Deo fine supernaturali, alterum de providentia ordinatrice 
et dispensatrice mediorum quae ad hunc finem conducunt. At- 


(1) «Tractum est nomen argumenti ad hoc quod quaelibet brevis 
«praelibatio futurae enarrationis dicatur argumentum». S. Thom, in 
III, D. 23, Q. 2 a. 1, ad 4. 

(2) De Verit. Q. 14, a. 11. 

qui utrumque horum fuit semper ab initio propositum populo 
fidelium, iuxta illud Heb. XI-6, ubi Apostolus de fide antiquo- 
rum loquens incipiendo ab Abel iusto: Sine fide, inquit, impos- 
sibile est placere Deo; credere enim oportet accedentem ad Deum 
quia est, et inquirentibus se remunerator sit. Insuper, quod de 
his duobus generalibus articulis facta sit per temporum decur- 
sum successiva explicatio usque ad revelationem evangelii, pari 
certitudine habetur. De primo quidem, hoc est de ipso esse di- 
vino, ut patet exempli gratia in revelatione mysterii Trinitatis 
De altero autem, seu de supernatural! providentia, ut patet in 
revelatione mysteriorum incarnationis, redemptionis, aliorumque 
affinium, quae tanto distinctius a patribus antiquis cognosceban- 
tur quanto adventui Christi erant propinquiores (2). Quocirca 
Apostolus, Heb. I-i: Multifariam  mullisque modis olim Deus 
loquens patribus in prophetis, novissime diebus istis locutus est 
nobis in Filio. Ubi notanda perfecta oppositio quae est inter duo 
propositionis membra. Locutioni enim factae patribus in prophe- 
tis, contraponitur locutio facta nobis in Filio. Illa olim fiebat, 
seu a diebus antiquis; haec diebus istis est allata, seu hoc ipso 
in tempore. Denique de illa dicitur: multifariam multisque modis, 
id est multipartite per longam saeculorum seriem, perque mul- 
üplices locutionis modos; de hac vero dicitur: novissime, id est 
ultimo ac definitive, iuxta vim vocis graecae gm  &oyxyürov. Quae 
omnia inculcant incrementum revelationis usque ad tempus novi 
testamenti, quod est tempus plenitudinis, utpote tempus Christi 
per quem facta est ultima gratiae consummatio. Unde Gregorius 
Magnus, Hom. in Ezech. 1. 2, hom. 4, n. 12: «Secundum in- 
« crementa temporum crevit scientia spiritualium patrum. Plus 
« namque Moyses quam Abraham, plus prophetae quam Moyses, 
«plus apostoli quam prophetae in omnipotentis Dei scientia eru- 
« diti sunt». 

Rem breviter et nervose complexus est S. Thomas art. 7 
huius quaestionis dicens: «Ita se habent in doctrina fidei arti- 


(1; Cf. de Deo trino, thes. 16. 
(2) S. Thomas, hic art. 7 ad 1. 

«cul fidei (x), sicut principia per se nota in doctrina quae per 
< rationem naturalem habetur. In quibus principiis ordo invenitur, 
«ut quaedam in alus implicite contineantur, sicut omnia princi- 
«pia reducuntur ad hoc sicut ad primum: impossibile est simul 
« affirmare et negare. Et similiter omnes articuli. implicite con- 
«tinentur in aliquibus primis credibilibus, scilicet ut credatur 
(Deus esse, et providentiam habere circa hominum salutem, 
«'Heb. XI-6). In esse enim divino includuntur omnia quae cre- 
«dimus in Deo aeternaliter exsistere, in quibus nostra beatitudo 
«consistit. In fide autem providentiae includuntur omnia quae 
« temporaliter a Deo dispensantur ad hominum salutem, quae 
«sunt via ad beatitudinem. Et per hunc etiam modum, aliorum 
«subsequendum articulorum quidam in alus continentur, sicut 
«in fide redemptionis humanae implicite continentur et incarna- 
«tio Christi, et eius passio, et omnia huiusmodi. Sic ergo di- 
«cendum est quod quantum ad substantiam articulorum fidei 
«non est factum eorum augmentum per temporum  successio- 
«nem, quia quaecumque posteriores crediderunt, continebantur 
«in fide praecedentium patrum, licet implicite. Sed quantum ad 
« explicationem crevit numerus articulorum, quia quaedam expli- 
«cite cognita sunt a posterioribus, quae a prioribus non cogno- 
« scebantur explicite. Unde Dominus Moysi dicit, Exod. VI-2: 
« Ego Dominus qui apparui Abraham et Isaac et Jacob, et no- 
« men meum Adonai non indicavi eis. Et David dicit Psalm. 
«CXVIII-100: Super senes intellexi. Et Apostolus dicit Eph. 
«III-5: /n aliis generationibus non est agnitum filiis homi- 
(num, sicut nunc revelatum est sanctis apostolis eius et pro- 
«phetis in Spiritu >. 


At nunc, quomodo in apostolis clausum ac veluti sigilla- 


(1) Nota quod nomen articuli ex graeco videtur esse derivatum, et signi- 
ficat quamdam coaptationem aliquarum partium distinctarum, sicut par- 
ticulae corporis sibi invicem coaptatae dicuntur membrorum articuli 
sive articulationes. Similiter ergo credibilia fidei christianae dicuntur 
per articulos distingui, secundum quod in quasdam partes dividuntur 


habentes aliquam coaptationem ad invicem. Vide S. Thomam a. 6 huius 
quaestionis. 

tum sit catholicae revelationis depositum, paulo distinctius de- 


clarandum est. 


In primis nulla post apostolos fuit aut futura est revelatio 
ad introducendam novam religionis oeconomiam quae legi evan- 
gelicae aliquando succederet, sicut successit ipsa lex evangelica 
abrogatae legi tum Mosaicae tum patriarchal!. Huc spectant primo 
testimonia in quibus tempus oeconomiae christianae dicitur tempus 
plenitudinis, Gal. IV-4, et Eph. I-10. Tempora enim in Scri- 
ptura distinguuntur secundum varios status hominum viatorum 
in ordine ad finem ultimum, et ideo tempus plenitudinis nihil 
aliud designare potest praeter ultimum et definitivum statum 
Ecclesiae super terram peregrinantis, in quo non relinquitur ali- 
quid quod per aliam perfectiorem legem sit ulterius implendum. 
Et hoc ipsum adhuc evidentius adstruit Apostolus Heb. XII-27, 
ubi sumpto argumento ex Aggaeo propheta, oeconomiam Christia- 
nam regnum vocat immobile, quod nullam aliam expectat con- 
summationem nisi illam futurae gloriae in Ecclesia triumphante : 
Cuius vox movit terram tunc, (in promulgatione legis antiquae) 
nunc autem repromittit (Agg. Il-7) dicens: Adhuc semel, et ego 
movebo non solum terram, sed et coelum. Quod autem «adhuc 
semel » dicit, declarat mobilium translationem, ut maneant ea 
quae sunt immobilia. Itaque regnum immobile suscipientes, ha- 
bemus gratiam. - Ad idem pertinet pulcherrima illa pericope 
eiusdem epistolae ad Hebraeos X-1: Umbram enim habens Lex 
Juturorum bonorum, non ipsam imaginem rerum, ex qua effi- 
citur relationem esse veteris testamenti ad novum, et novi ad 
eloriam caelestem, tamquam umbrae ad imaginem, et imaginis 
ad res ipsas. Umbra seu vacua figura in lege veteri secundum 
se; res seu solida realitas in. gloria caelesti, remotis omnibus 
involucris quibus nunc tegitur; imago demum quae tam de um- 
bra quam de re participat, simul supra umbram et infra rem 
exsistens, in ecclesia novi testamenti. Vetus ergo testamen- 
tum vestibulum fuit et praeparatio ecclesiae christianae. Ec- 
clesia Christiana vestibulum est et praeparatio gloriae. [Ipsa 


bi 

denique gloria; omnium finis et consummatio, ita ut a pri- 
mo ad ultimum, nullus relinquatur locus oeconomiae mediae 
inter eam quae nunc est, et vitam venturi saeculi, sed sola expe- 
ctanda sit beata spes cum adventu gloriae magni Dei et Salva- 
toris nostri lesu Christi. - Denique quid plura ? cum ipse Chri- 
stus terminum oeconomiae evangelicae diserte assignet finem 
temporum, dicens: Praedicabitur hoc evangelium in toto orbe, 
et tunc veniet consummatio, ac rursus: Ecce ego vobiscuni sum 
omnibus diebus usque ad consummationem saeculi. Non ergo re- 
manet, et ne specie quidem tenus dubitandi locus. At forte in 
hac ipsa praesenti oeconomia quae in finem usque semper est 
duratura, fidei depositum novis revelationibus poterit accrescere, 
sicut continuis additamentis accrescebat olim sub uno eodemque 
Mosaicae legis testamento ? 

Dicendum autem, depositum fidei fuisse in apostolis defini- 
tive clausum ac sigillatum, nullamque post apostolos ipsos fore 
catholicam revelationem, sive ad novarum veritatum traditionem, sive 
ad iteratam declarationem earum quae iam divinitus traditae sunt. 
Haec est perpetua et constans Ecclesiae traditio et fides, manifestis 
quoque Scripturae testimoniis consentanea. Certe continetur haec 
veritas in supracitato textu Heb. I-1, ubi oppositio fit inter locutio- 
nem successivam ac multipartitam veteris testamenti in. prophetis, 
et locutionem definitivam atque ultimatam in Filio. Quae tamen lo- 
cutio in Filio non est coarctanda ad ea solum quae Filius in humanis 
degens nos edocuit, sed omnino extendenda ad omnia quae tra- 
didit sive per semetipsum, dum in carne cum apostolis conver- 
sabatur, sive per Spiritum Sanctum quem eisdem apostolis se 
missurum non post multos dies ab ascensione sua (Act. I-5) ad 
complendam revelationem (Ioan. XVI, 12-14), disertis verbis 
promiserat fl). Caeterum apostoli ubique exhibentur ut totius 


(1) Verba ilia evangelii loannis XVI-12: Adhuc multa habeo vobis 
dicere, sed non potestis portare modo; cum autem venerit ille Spiritus 
veritatis, docebit vos omnem veritatem, intelliguntur dicta ad apostolos 
Personaliter sumptos, secundum speciale illud apostolatus charisma quod 
fuit exclusive proprium iis quos immediate elegit et misit Christus. Nam 
certe, qui non poterant portare modo, non erant nisi illi personaliter 

verbi revelati promulgatores, quibus scilicet adfuturus esset Spi- 
ritus Sanctus suggerens omnia et docens omnem veritatem, Ioan. 
XIV-26. Successores vero apostolorum nihil aliud sunt quam 
testes et doctores eorum quae ab apostolis acceperunt, usque ad 
consummationem saeculorum. 7u autem, inquit Paulus, iam pro- 
pinquante sua passione, 2 Tim. III-10, assecutus es meam do- 
ctrinam... Permane in iis quae didicisti et credita sunt tibi, sciens 
a quo didiceris. Et supra, l-13: Formam habe sanorum verbo- 
rum quae a me audisti in fide. Bonum depositum custodi per 
Spiritum Sanctum qui habitat in nobis. Unde iubentur primi fi- 
deles non admittere ullam fidem extra illam quae de apostolico 
deposito est. Iubentur observare eos quifaciunt dissensiones et 
offendicula praeter doctrinam quam semel didicerunt, et declinare 
ab eis, Rom. XVI-17. Iubentur ambulare in Christo, confirmari 
in fide sicut et didicerunt, Coloss. II-7. Et universim loquendo, 
monentur omnes supercertare semel traditae sanctis fidei, id est, 
certare ac depugnare pro fide semel pro semper Ecclesiae tra- 
dita, et per eos utique tradita, quos testamenti sui exsecutores 
in Ecclesiae fundatione instituerat Christus. Ita S. ludas in sua 
epistola vers. 3-17. Quapropter Concilium Tridentinum Sess. 4 
in decreto de canonicis Scripturis, ubi Evangelium Christi. pro- 
ponit tamquam fontem omnis salutaris veritatis et inorum disci- 
plinae, statim subiungit, « hanc veritatem et disciplinam conti- 
«ner in libris scriptis et sine scripto traditionibus, quae ipsius 
« Christi ore ab apostolis acceptae, aut ab ipsis apostolis, Spiritu 
* Sancto dictante, quasi per manus traditae, ad nos usque 
«pervenerunt». Et Sess. 6 in fine prooemii dicit se non aliud 
intendere quam « exponere omnibus Christi fidelibus veram sa- 
(namque doctrinam ipsius iustificationis, quam Sol iustitiae Chri- 
< stus lesus, fidei nostrae auctor et consummator docuit, apostoli 
« tradiderunt, et catholica Ecclesia, Spiritu Sancto suggerente, 


«perpetuo retinuit». Denique Concilium "Vaticanum, Sess. 4, 


homines, adhuc infirmi et carnales, qui tunc cum Christo conversaban- 
tur. Et illi iidem sunt, quos venturus Spiritus veritatis docebit omnem 
veritatem quae erat Ecclesiae revelanda pro praesenti stadio viae et fidei. 

cap. 4 ait: « Neque enim Petri successoribus Spiritus Sanctus 
« promissus est, ut eo revelante novam doctrinam fpatefacerent, 
«sed ut eo assistente, traditam per apostolos revelationem seu 
«fidei depositum sancte custodirent et fideliter. exponerent ». 
Vere ergo per organum apostolorum consummata fuit, et ultimo 
ac definitive clausa catholica revelatio. 

Ex hac autem veritate notabilis consequentia fluit: nihil 
scilicet ad ipsum fidei divinae catholicae obiectum pertinere pos- 
se, nisi explicite vel saltem formaliter implicite contentum in 
apostolico deposito Ecclesiae concredito. Et huc spectat ultima 
praesentis propositionis assertio. 


S J- 


Hic nonnullae sunt notiones praemittendae. Explicite reve- 
latum dicitur illud quod expressis vel aequipollentibus verbis in 
aliqua sacrae scripturae vel traditionis propositione significatum 
invenitur f). Implicite autem, quod non expressis verbis, sed 
tamen quadam ratione in ea continetur. 

Porro aliquid potest implicite contineri in explicite revelato, 
uno ex tribus sequentibus modis. - Primo generaliter implicite, 
sicut determinatum in indeterminato. Et hoc modo posteriores re- 
velationes per successionem temporum antiquis patribus factae con- 
ünebantur in primis credibilibus de quibus supra dictum est $ 1. - 
Secundo virtualiter implicite, sicut consequentia continetur in 
principio. Et hoc modo omnes conclusiones theologicae conti- 
nentur in fidei articulis. - Tertio formaliter implicite, sicut 
partes continentur in toto, puta particularia in universali, vel 
elementa definitionis in. definito. Et hoc modo in ista proposi- 


ti) Hic notandum occurrit, non esse confundendum id quod expres- 
sis verbis in propositione aliqua significatur, cum eo quod prima fronte 
ex sola lectione vel auditione propositionis percipitur. Potest enim esse 
quod verborum sensus nonnisi ex studiosissima inquisitione innotescat, 
et ideo multae sunt veritates explicite revelatae quae tales non apparent, 
nisi multis adhibitis argumentis; iis porro argumentis dico, quibus so- 
lum ostenditur qualis sit in determinato contextu secundum hermeneu- 
ticae regulas, suppositio, potestas et connexio terminorum. 

tione: Christus est homo, continetur ista: Christus est habens 
corpus et animam intellectivam. Item in hac propositione: Omnis 
homo naturali via conceptus, secluso singulari privilegio B. Vir- 
gini concesso, contrahit originale peccatum, continetur ista: Ti- 
tus vel Socrates fuit conceptus in peccato. Item in hac; Omne 
legitimum Concilium habet assistentiam Spiritus Sancti ad defi- 
niendum infallibiliter res fidei, continetur ista: concilium  Triden- 
tnum vel Vaticanum infallibiles edidit fidei definitiones. Item in 
hac: Omnis qui legitime eligitur in. Petri successorem est vica- 
rus Christi cum primatu iurisdictionis in universam Ecclesiam, 
continetur ista: Pius XI est Christi vicarius, plenitudinem  po- 
testatis habens supra omnes fideles tam  distributive quam col- 
lective sumptos (^, 

Quibus ut par est praemissis, patet in primis quod quid- 
quid revelatum est tantum generaliter implicite, non potest esse 
in sua propria ac determinata ratione materiale fidei divinae 
obiectum, quia adhuc non est ullo modo secundum se a Deo 
revelatum. Et re quidem vera, satis superque evidenter constat 
quod non potuisset determinate credi mysterium Trinitatis vel 
Incarnationis in vi solius revelationis generalium articulorum, quia 
est et inquirentibus se renumerator sit, sed requirebantur novae re- 


velationes, prout expresse notatum est in prima propositionis parte. 


(1) Circa praedictas propositiones particulares nota bene quid sit 
revelatum et quid non, vi revelationis propositionum universalium. Certe 
non est revelatum quod Titius vel Socrates sit conceptus naturali via, 
sed scitur aliunde certissime, et hoc quidem praesupposito, iam revela- 
tum est quoad nos, quod Titio vel Socrati convenit hoc praedicatum: 
conceptus in peccato. Similiter non est revelatum quod Concilium Tri- 
dentinum fuit legitimum, aut quod Pius XI fuit legitime electus, sed 
his iterum praesumptis ut aliunde certissimis, eo ipso formaliter reve- 
latum est quoad nos, quod Concilio Tridentino competit ratio regulae 
fidei et Pio XI ratio capitis ecclesiae. Utrumque ergo fide- divina credi- 
tur, non tamen praesuppositum legitimae celebrationis vel legitimae 
electionis. In hoc enim non plus est quam factum dogmaticum pertinens 
ad ordinem eorum quae, si creduntur, nonnisi fide ecclesiastica credi 
posse videntur. - De his confer tractatum de Ecclesia, Thes. 28 in 


praenotando. 


Wy, d 


ta 


E? 


232 IP-rI1»(Q QUAEST. l. 


De ns vero quae in explicite revelato continentur virtua- 
liter implicite, non est profecto eadem ratio. Adhuc tamen cum 
communi theologorum dicendum quod res eiusmodi in ipso fidei 
divinae obiecto nequaquam comprehenduntur, quia fides resol- 
vitur in solam auctoritatem dicentis sive attestantis, ita scilicet 
ut nulli ali rationi innitatur nisi huic, quia ipse dixit. Atqui 
illud quod virtualiter tantum continetur in explicite revelato, non 
est a Deo dictum, sed solum connectitur logice cum iis quae 
dixit Deus. Et simile est in definitionibus Conciliorum. Quae- 
cumque enim ex eis ratiocinio colliguntur, (ratiocinio autem dico 
educente conclusiones ex praemissis, et non tantum manifestante 
quaenam sit significatio propositionum), minime censentur defi- 
nita. Haud aliter igitur sentiendum est in praesenti, quia omni- 
moda rationis paritas est. 

Restat itaque id quod in explicite revelato contineri dicitur 
formaliter implicite. Et de hoc minime dubitandum quin ad 
materiale fidei obiectum pertineat. Quicumque enim sciens et 
prudens vocibus utitur, id omne intendit dicere et reipsa dicit, 
quod est formaliter comprehensum in significatione verborum 
quae adhibet. Nunc autem quidquid formahter implicite, in. aliqua 
propositione continetur, ipsorum terminorum significatione clau- 
ditur, ut observat Nazianzenus Orat, theolog. 5, n. 24: «Si te, 
«inquit, bis quinque aut bis septem dicente, decem aut qua- 
(tuordecim colligerem, aut ex eo quod animal ratione praeditum 
«et mortale diceres, hominem esse concluderem, an tibi nugari 
«viderer? Nequaquam profecto, cum tua dicerem». Quia igitur 
omnia quaecumque a Deo revelata sunt, per apostolos ad nos 
usque descenderunt, concludere oportet quod in ipso fidei ca- 
tholicae obiecto ea omnia et sola sunt comprehensa, quae sive 
explicite sive formaliter implicite. inveniuntur in apostolico illo 
deposito de quo Paulus dicit Timotheo, universalis Ecclesiae 
personam gerenti: «O Timothee, depositum custodi, 
« profanas vocum novitates, et  oppositiones falsi 
« scientiae >. 

At obiicies primo: Multa sunt fidei dogmata quae ex reve: 
lationis fontibus per ratiocinium deducuntur. Ergo ea etiam quae 


devitans 
nominis 

continentur in revelatis sicut consequentiae in principiis, ad ma- 
teriale fidei obiectum pertinere dicenda sunt. 

Respondeo: Dist antec. Per ratiociniuum quo demonstratur 
quae sit in revelatis propositionibus vis ac significatio termino- 
rum, et quousque se extendat eorum  comprehensio, conc. Per 
ratiocinium quo ostenditur connexio unius veritatis cum alia, et 
una eruitur ex altera, neg. Veritas enim quae ex revelata eruitur, 
non plus esse potest quam conclusio theologica; cui nimirum 
non assentimur propter divinam auctoritatem, sed propter per- 
spectum  evidentemque nexum quem M habet cum eo quod fide 
credimus, vel etiam propter auctoritatem Ecclesiae hunc nexum 
attestantis. Ne tamen novam hic patiaris difficultatem, | attende 
dicenda in sequenti solutione. 

Dices igitur secundo: Plura item sunt ab infallibili Eccle- 
siae magisterio definita, in quibus ipsam Ecclesiam audire, non 
tacendo solum, sed et interius obsequendo iubemur, quae tamen 
nullo modo formaliter contenta dici possunt in deposito ab apo- 
stolis tradito, ut patet de censuris propositionum infra notam 
haereseos, vel de certis factis dogmaticis, quale fuit ex. gr. sen- 
sus obiectivus libri lansenii, et alia eiusmodi. Sed omnia quae 
sunt ab Ecclesia definita, ad fidem divinam pertinent. Ergo ad 
materiale obiectum fidei divinae pertinere etiam potest id quod 
nec explicite nec formaliter implicite in apostolico deposito con- 
tinetur. 

Respondeo, nonnullos theologos coelum terramque movere, 
ut persuadeant atque demonstrent quod omnis veritas ab Ec- 
clesia definita, ipso definitionis facto incipit ex func contineri 
formaliter implicite in deposito divinae revelationis, idque in vi 
generalis promissionis assistentiae divinae, quae sine dubio per- 
tinet ad revelationem traditam per apostolos. Ipsi ergo in argu- 
mento mox facto concedunt minorem, et maiorem negant, pro 
quanto asserit definitionibus Ecclesiae subesse quaedam quae in 
apostolico deposito formaliter implicite contenta nequaquam dici 
possunt. Sed revera, haec sententia tot et tantis difficultatibus 
obruitur, ut locus sit dicto poetae: Quodcumque ostendis mihi 

sic, incredulus odi 11). Insuper videtur haec sententia habere 
contra se ea quae in variis documentis ecclesiasticis vel diserte 
traduntur, vel saltem satis aperte supponuntur. Sic Clemens XI 
in Constitutione Vineam Damini de silentio obsequioso quoad 
lactum dogmaticum, asserit quidem strictam obligationem qua 
damnatus in quinque propositionibus sensus libri lansenii ab 
omnibus Christi fidelibus, non ore solum, sed et corde recipi ac 
damnari debeat; nusquam vero insinuat, fide divina credendum 
esse quod quinque praelatae propositiones in eodem libro, sensu 
ab auctore intento, continentur. Denique, eos qui secus senserint, 
vel praedicaverint, declarat esse transgressores apostolicarmn 
constitutionum, et singulis earum censuris ac poenis subiacere, 
haereticos vero ex hoc capite eos minime denuntiat. Sic etiam, 
cum in Concilio Vaticano, in fine sessionis tertiae dicitur: « Quo- 
«niam vero satis non est haereticam pravitatem  devitare, nisi 
«il quoque errores diligenter fugiantur qui ad illam plus minusve 
« accedunt, omnes officii monemus servandi etiam constitutiones 
« et decreta quibus pravae eiusmodi opiniones ab hac Sancta Sede. 
Kproscriptae et prohibitae sunt»: indubium sane est nos in 

primis ac potissimum remitti ad certas decretorias definitiones 
ubi proponuntur quaedam ut firmissime tenenda, non tamen tam- 
quam fidei divinae dogmata, quibus scilicet reiectis, haeretica 
pravitas incurritur. - Unde tandem signanter dictum est in eodem 
Vaticano concilio, cap. 3 de fide: « Porro fide divina et catho- 
< lica ea omnia credenda sunt, quae in verbo Dei scripto vel 
« tradito continentur, et ab Ecclesia tamquam divinitus revelata 
« credenda proponuntur ». Quo quidem apposito satis aperte in- 
sinuatur, alia etiam proponi ab Ecclesia, quae utpote divinitus 
in se non revelata, fide divina credenda non sunt, sed solum 
hde ecclesiastica (2j. Non enim restringitur infallibilis | Ecclesiae 
auctoritas ad proponendum id quod revelavit Deus, sed exten- 


(1) De his vide tractatum de Ecclesia, Thes. iS, Ẹ 2, praesertim in 
resp. ad Ie. 


(2) De notis quibus internosci queant ea quae sunt de ipso fidei 
divinae obiecto iudicia, vide de Eccl. Thes. 18 5 1. 

ditur etiam. ad. definiendum quidquid requiritur ad hoc ut reve- 
lationis depositum integrum custodiatur, et ipsa divina fides suis 
quasi propugnaculis in populo fidelium munita, omni ex parte 
incolumis et secura permaneat. 

Proinde ad argumentum aliter respondendum censeo, con- 
cedendo scilicet maiorem, et distinguendo minorem. Omne quod 
est ab Ecclesia definitum pertinet ad fidem divinam, vel ut pro- 
prium fidei divinae obiectum, vel ut habens quamdam cum eo 
connexionem, conc. Ut obiectum ipsum cui assensu fidei divinae 
assentire oportet, suodist. Quando definitio est tanquam de re 
divinitus revelata, iuxta criteria certissima alibi exposita, conc. 
Alio modo, neg. Unde omnino reficitur consequentia. Sed de 
hoc, ex professo, alias. 

Nunc autem, cum ad considerationem obiecti fidei pertineat 
etiam consideratio regulae proximae in qua nobis proponitur, 
dicendum restat de Ecclesia ut custode et magistra verbi reve- 
lat. Hinc ultima propositio respondens ultimo huius Quaestionis 
articulo, ubi quaerit S. Thomas: «Utrum ad Summum  Pontifi- 


«cem pertineat fidei symbolum ordinare ». 

Munus proponendi, declarandi, definiendi veritates in 
deposito fidei contentas Ecclesiae suae commisit Christus, 
et quae ab ea tanquam divinitus revelatae credendae pro- 
ponuntur, dogmata dicuntur. De quibus duplex nostris 
diebus prodiit gravissimus error. Primus est eorum qui 
dicunt, sensum illum quem in suis dogmaticis definitionibus 
suaque articulorum fidei propositione intellexit et intelligit 
Ecclesia, non esse 1mmutabiliter verum, sed talem cui sensus 
alius secundum progressum scientiae possit ac debeat ali- 
quando substitui. Alter eorum qui adhuc longius progressi, 
dicunt dogmata quae Ecclesia perhibet tanquam revelata, 
non esse veritates e coelo delapsas, sed interpretationem 
quamdam factorum religiosorum quam humana mens la- 


borioso conatu sibi comparavit. 

Prior assertio est de munere Ecclesiae in proponendo, do- 
cendo, et definiendo id quod in deposito revelationis. continetur. 
Cuius quidem assertionis sensus profecto non est, quod iis qui 
extra Ecclesiam sunt et invincibili erga eam ignorantia laborant, 
fieri non possit sufficiens fidei propositio: sufficientem nunc dico, 
respectu habito ad eos saltem articulos quos absoluta necessitate 
oportet explicite credere ut salus obtineatur. Talis enim sensus 
reficiendus esset ut falsitatis plenus, sive sermo sit de iis qui 
inter haereticorum vel schismaticorum sectas inculpabiliter ver- 
santur, sive etiam de iis qui longe omnino a centro luminis re- 
velati exsistunt. De iis quidem qui apud haereticos vel schisma- 
ticos inculpabiliter versantur, quoniam sectae omnes in suo 
recessu a domo Dei, ea plerumque retinuerunt tum ad sacramenta 
tum ad doctrinam pertinentia, in quibus Christo et legitimae 
eius sponsae in ordine ad generandos haeredes regni, velint no- 
lint, ancillae rebelles usque modo deserviunt. De is vero qui 
longe ab omni centro luminis revelati vivunt, quoniam non est 
abbreviata manus Domini quominus multis diversissimisque modis 
procurare possit ut cuilibet homini primae gratiae cum bona 
voluntate obsequenti, proxima etiam salutis auxilia, inter quae 
principem locum obtinet auditus fidei, elargiatur (:). 

Proinde Ecclesia asseritur medium ordinarium et regulare, 
itemque organum authenticum ad proponendum infallibiliter omne 
id quod vere a Deo revelatum, fide divina est credendum. Huc 
faciunt in primis notissima Christi verba ad hierarchiam aposto- 
licam usque in mundi finem duraturam, Matth. XXVIII-20: Eun- 
tes docete omnes gentes, docentes eos servare omnia quaecumque 
mandavi vobis, et ecce ego vobiscum sum omnibus diebus usque 
in consummationem saeculi. Faciunt praeterea ea quae leguntur 
Ioan. XIV-16, ubi promittitur Spiritus Sanctus cum apostolis 


(1) Cf. Tract, de Ecclesia Christi, Quaest. 1. Thes. 2 3, et prae- 
sertim Quaest. 10, Thes. 16 $ 3. 

eorumque successoribus permansurus in aeternum, &V TOV MOVA, 
tanquam adiutor in omni opere apostolico, et maxime in munere 
docendi omnia quae dixerat Christus. Faciunt denique testimonia 
quae continent disertam affirmationem inconcussae infallibilitatis 
magisterii ecclesiastici, ut cum dicitur | Tim. III-15: Ecclesia 
Dei vivi columna et firmamentum veritatis. Ubi observabis quod 
usu tum sacro tum profano, per hanc metaphoram OoTtOÀo  vzi 
£opaioaa significatur omne sustentaculum quod cum ex se fir- 
mum sit, firmitatem etiam ac stabilitatem  inconcussam praestat 
ei quod sustentat. Proinde, dum asseritur Ecclesia columna et 
firmamentum Ti] aArn0sia , id est, non huius aut illius veritatis 
in particulari, sed totius veritatis revelatae, (sic enim accipitur 
in Scripturis veritas per antonomasiam), significatur Ecclesia ut 
sustentans veritatem, eique impertiens immobilem firmitatem, non 
quidem quoad se, ut per se evidens est, sed quoad nos, id est 
in quantum apud homines cognosci et credi debet, mediante 
perpetua atque infallibili et semper viva praedicatione. 

Sic ergo institutum est facile medium satisfaciendi officio 
amplectendi veram fidem, in eaque constanter perseverandi. Unum 
enim est credibile in quod omnis generis convergunt signa cre- 
dibilitatis, Ecclesia scilicet manifestis divinae institutionis notis 
instructa, seseque attestans a Deo revelatam tanquam totius re- 
velationis in apostolis consummatae infallibilem custodem et ma- 
eistram. Ad quam accedentes, et a cuius ore pendentes, quid 
sit pro genuino verbo Dei accipiendum, ac per hoc, credendum, 
aut ignorare aut dubitare amplius non possumus. Et haec quidem 
alibi sat fuse exposita inveniuntur (1) Unde et contenti nunc 
sumus compendiosa quadam recapitulatione, ut in errores adver- 
sos hac nostra aetate exortos circa fidei obiectum | secundum 
quod ab Ecclesia semel propositum ac definitum, dogmatis no- 
mine insigniri solet, animum intendamus. Ii sunt errores quorum 
auctores seu fautores, non iam inter apertos hostes quaerendi 
sunt, sed in ipso latent sinu gremioque Ecclesiae. Reducuntur 
ad illos duos in thesi positos, quos stricta inter se cognatio re- 
ligat, quia prioris inceptum complevit alter. Incipiamus a primo. 


(r) Tract, de Eccl. Q. 10, Thes. 16. 

I. - Circa medium saeculi XIX prodiit, auctore Antonio 
Gunther (cui viam aperuerat Georgius Hermes a Summis Pon- 
üficibus Gregorio XVI et Pio IX iteratis vicibus condemnatus), 
novus quidam modus explicandi progressum in intelligentia ve- 
ritatis revelatae. Qui quidem modus sic compendiose expositus 
invenitur in appendice ad acta et decreta Concili Vaticani (x): 
« Dicunt intelligentiam dogmatum esse variam diversis aetatibus 
< pro diverso statu scientiarum philosophicarum; in apostolis 
«intelligentiam fuisse non. quidem falsam, sed imperfectam; in 
«in SS. Patribus fuisse perfectiorem quam in apostolis, sed 
«tamen longe remotam a sua ultima perfectione, nunc vero 
«per veram philosophiam et in hac luce scientiarum recentioris 
«aetatis, ad plenum intellectum  veritatum | revelatarum perve- 
«niendum esse... Affirmant praeterea, munus Ecclesiae infalli- 
« bilis sub assistentia Spiritus. Sancti eo tandem spectare, ut 
«inter varias sententias de sensu dogmatis illa praevaleat quae 
«pro tali tempore sit aptissima. In qua sententia ita per Ecclesiae 
« definitionem praevalente concedunt semper esse aliquam ve- 
iritatem, sed non ideo veritatem simpliciter, et totam  verita- 
«lem; atque ideo progressu temporis pro alio ulteriori stadio 
«scientiarum necessariam reddi definitionem perfectiorem, quia 
« illa prior huic posteriori stadio scientiae iam apta non est. 
«Sic, aiunt, saeculo V excludenda erat separatio duarum perso- 
«narum hominis lesu et Fili Dei; damnatio vero huius sepa- 
«rationis, iuxta psvchologiam huius aetatis, includebat unitatem 
« personae Christi, et ita. definita est una hypostasis seu per- 
«sona in duabus naturis. At iuxta veram philosophiam nostrae 
«aetatis, inquiunt, iam intelligi debent duae personae, divina et 
«humana, permanentes in ipsa unione; et ideo intelligendam 
«esse non unitatem realem personae Christi, qualis hactenus 
«intelligebatur, sed unam personam compositam ex duabus 


C) Collectio Lacensis Tom. 7, annot. 24 in primum schema Con- 
sttutionis de doctrina catholica. 


DE OBIECTO FIDEI 259 


« personis. Si autem quaeritur, cur Spiritus Sanctus non do- 
cuerit Ecclesiam quod illus temporis philosophia non docuit, 
«respondent Spiritum Sanctum paulatim inducere in. omnem 
«veritatem, sicut trinitas personarum non iam per Moysen, sed 
«in N. T. demum revelata est, et sicut Christus ipse dixit: 
«Multa habeo vobis dicere, sed non potestis portare modo». 
Haec itaque habebat Guntheri error qui a Patribus Vaticanis, 
Sess. 5, can. 3 de fide et ratione, anathematizatus est sequen- 
tibus verbis: SY quis dixerit fieri posse ut dogmatibus ab Ec- 
clesia propositis, aliquando secundum progressum scientiae sen- 
sus tribuendus sit alius ab eo quem intellexit et intelligit Ec- 
clesia, anathema sit. Et huius anathematis rationes multiplici ex 
capite constant, sed et primo statim conspectu evidenter apparent. 
Primo, commentum istud renovat sensu inverso haeresim 
lansenistarum de obscuratione veritatum in Ecclesia. Nam lan- 
senistae dicebant, postremis hisce saeculis sparsam esse genera- 
lem obscurationem super veritates gravioris momenti, spectantes 
ad religionem, et quae sunt basis fidei et moralis doctrinae lesu 
Christi (1), defectionem in Ecclesia adstruendo, utique a lumine 
ad tenebras, et a veritate ad errorem. Hic e converso asseritur 
continuus progressus qui esset a tenebris ad lumen, et ab er- 
rore ad veritatem: puta, ab « errore » (ut Guntherus contendit) 
realis unitatis personae Christi, ad « veritatem » (uti absurdius 
somniat) unius personae ex duabus personis compositae. Sed 
utrumque aequaliter est contra verbum Domini dicentis: Ego 
vobiscum sum omnibus diebus, et rursus: Ecclesia Dei vivi quae 
est columna et firmamentum veritatis. 
secundo, commentum istud nihil continet minus, quidquid 
dicant ad fucum faciendum eius inventores, quam  disertam ne- 
gationem infallibilis magisterii in Ecclesia. Neque enim est hoc 
magisterium ad mortuas formulas edendas, quibus pro succes- 
sione temporum oppositi sensus possint accommodari, sed est 
magisterium vivens a quo non vacua aut aenigmatica aut am: 
phibologica emanant vocabula, bene vero revelatae res edocen- 


(1) Bulla Auctorem fidei, Prop. I, damnata ut haeretica. 

tur, determinataeque sententiae credendae proponuntur. Inde 
vel fallibile est hoc magisterium, vel id ipsum per assistentiam 
spiritus Sancti erfici dicendum est, ut quibuslibet definitionibus 
eius nihil unquam subsit quod non sit objective revelatum et 
immutabiliter verum. Quamvis enim fieri possit ut dogma prius 
directe explicatum et definitum sub uno conceptu in oppositione 
ad certum aliquem errorem, postea directe declaretur et defi- 
niatur sub alio conceptu adversus errorem alium forte priori 
contrarium, fieri tamen nunquam poterit ut conceptus prior non 
maneat in omne tempus infallibiliter verus, constanterque cre- 
dendus tamquam divinitus revelatum dogma. Ita exempli causa, 
postquam definitum est unam esse personam Christi, eamque 
divinam, et hominem Christum non esse aliam distinctam a Deo 
Verbo personam, non potest quovis tempore sequenti inveniri 
verum, et ut tale admitti, quod alia sit persona Deus Verbum, 
et alia distincta hic homo lesus, quomodocumque personae duae 
inter se unitae intelligantur. Manet enim verbum fidei in aeternum, 
ait Athanasius de definitione Nicaena, epist. ad Afros n. 2. Alias 
infalhbilitas Ecclesiae tam in docendo quam in credendo, fun- 
ditus evertitur. (1). 

Tertio, commentum istud doctrinam fidei committit. expli- 
candam, reformandam, accommodandam secundum  praevalentes 
fallaces philosophias sibi invicem per saeculorum decursum, pro 
vana hominum aestimatione inanique plausu succedentes. Quod qui- 
dem nihil aliud est quam funditus evertere oeconomiam religio- 
nis Christi, qui ideo magisterium ecclesiasticum instituit, ut iam 
non simus parvuli fluctuantes, et circumferamur omni vento 
doctrinae in nequitia hominum ad circumventionem erroris. 
(Matth. XXVIII-19, Eph. IV-14). 

Quarto, quod peius est, commentum istud corrumpit et 
pessumdat insitam animis omnium notionem veritatis, ac per hoc 
ipsum, non iam ad unum vel alterum dogma, sed ad omnia si- 
mul, sui erroris virus extendit. Dum enim contendit definitiones 
infallibilis Ecclesiae sub assistentia Spiritus Sancti, etsi reforma- 


(1) Ita fere Card. Franzelin, de Tradit. Thes. 25. 

doni obnoxias et secundum < Scientiae * progressum necessario 
mutandas, semper fuisse aliqualiter veras, et insuper eas dicit fieri 
nequaquam posse simpliciter veras donec psychologiae huiusce 
aetatis luminum conformentur: vel iungit simul voces sine sensu, 
vel rationem veritatis reponit in conformitate intellectus, non 
iam ad obiectivam rerum realitatem quemadmodum hucusque 
communis omnium hominum sensus firmiter retinebat, sed ad 
currentes ideas, ad variabilem opinionis ventum, ad statum cul- 
turae unicuique epochae proprium. Quid est enim in mente 
Guntheri haec aliqtca veritas quae nunquam defuit in definitio- 
nibus Ecclesiae, per oppositionem ad eam quam dicit veritatem 
simpliciter, seu totam veritatem ? In Ecclesiae definitionibus, 
respondebit ille, semper fuit « veritas », in quantum Scientiae 
temporis in quo editae sunt aptissime respondebant, sed « ali- 
qua» tantum veritas, pro quanto ea cui aptabantur « Scientia » 
erat adhuc in statu infantili, aut certe ad maturitatem nondum 
perducta, et in omni modo, ab ultimo sui progressus termino 
longe remota. Nunc autem, quia iuxta Guntherum, ad terminum 
ultimum tandem perventum est, tunc etiam et tunc tantum in 
praedictis definitionibus erit « veritas simpliciter », seu «tota 
veritas », quando ad mentem Kantianae philosophiae erunt re- 
formatae. Quanquam, si quis bene consideret, neque hic pau- 
sare licebit, quia, quod «Scientia» ad ultimum sui progressus 
terminum pervenerit, affirmat quidem  Guntherus, sed nullam 
affert suae assertionis probationem, nec aliunde apparet ulla ve- 
rosimilis ratio cur obsoletae «t detritae Sapientiae Kantianae, 
non possit aliquando alia sapientior et in opinione mundana 
principatum  obtentura, succedere. Proinde, omissa Guntheri 
coniectura circa felicem ac definitivum. appulsum « Scientiae » 
ad suspiratum tranquillitatis portum, retentisque fundamentalibus 
systematis eius principis, constat eamdem esse per omnia con- 
ditionem praesentium temporum quae fuit praeteritorum, adeoque 
eamdem ac antea conditionem «veritatis», semper relativae ad 
regnantes pro tempore ideas, coaevumque culturae statum, do- 
nec accommodationem novam progressus luminum ulterior ne- 
cessariam reddiderit. Et non mirifica tibi videbitur illa « Scien- 


Vi 


202 QUAEST. I. 


tia» quae nos novo et a saeculis abscondito ditavit veritatis 
conceptu, secundum quem id quod veritas erat in temporibus 
anteactis, veritas amplius iam non est, et id quod veritas nunc 
est, veritas in. futurum esse desinet, adventante stadio sublimioris 
philosophiae, aut dicerent alii meliori forte iudicio, profundioris 
dementiae ? 

Quinto denique, illud idem commentum eo magis pernicio- 
sum ac mortiferum invenitur, quod haereticales has conceptiones 
tegit ac dissimulat sub orthodoxiae vocabulis, sub modis lo- 
quendi in Ecclesia usitatis, sub exemplis quae ad rem penitus 
impertinentia, nonnisi ad aequivocationem et consequentem pro- 
fani vulgi deceptionem facere possunt. Infallibilem nos dicimus 
Ecclesiam; infallibilem quoque dicet Guntherus, sed sensu in se 
perabsurdo, et ab orthodoxo longe diverso. Similiter, progres- 
sum in intelligentia dogmatis Ecclesia non confitetur modo, sed 
et aperte laudat et promovet, suum faciens illud Vincent» Li- 
rnensis a Concilio Vaticano in decretis Sessionis tertiae nuper 
insertum : « Crescat igitur et multum vehementerque proficiat, 
«tam singulorum quam omnium, tam unius hominis quam to- 
< tius Ecclesiae, aetatum ac saeculorum gradibus, intelligentia, 
< scientia, sapientia... ». Et Guntherus quoque sub ementita spe- 
cie eiusmodi progressus, venenum suae haeresis insinuabit, ap- 
pellans ad Spiritum Sanctum qui paulatim inducit in omnem 
veritatem, qui non per Moysen nos edocuit capitale illud Tri- 
nitatis dogma, sed in novo demum testamento revelandum re- 
servavit, etc. etc.; tum ad Christum qui discessurus ab apostolis 
dicebat se multa adhuc habere eis dicere, sed quae non pote- 
rant portare modo. Ecce igitur serpens inter pomiuüfera paradisi 
latitans ligna, ut incautos quosque decipiat. Quantum namque 
differunt tenebrae mediae noctis a splendore meridianae^ lucis, 
tantum a progressu Guntheriano abhorret progressus quem in 
se agnoscit et promovet Ecclesia, «in eodem semper dogmate, 
eodem sensu, eademque sententia », hoc est: A minus perfecta 
ad magis lucidam, magis claram, magis distinctam, magis com- 
prehensivam eorum verorum cognitionem, a quorum  penetra- 
tione secundum totam eorum uintelligibilitatem, longe longeque 

sumus remoti, sed et semper erimus quocumque etiam progressu 
supposito, quamdiu praesertim in hoc mortali corpore peregri- 
namur a Domino, iuxta illud Leonis Magni: « Nemo ad cogni- 
«tionem veritatis magis propinquat, quam qui intelligit in rebus 
«divinis, etiamsi multum proficiat, semper sibi superesse quod 
«quaerat; nam qui se ad id in quod tendit pervenisse praesu- 
« mit, non quaesita reperit, sed in inquisitione deficit »  (*). 

II. - Sed de errore Guntheriano hactenus satis, nisi. quod 
ea iam occurrit haeresis, si tamen haeresis adhuc appellari po- 
test, quae positas a Gunthero praemissas ad ultimam consequen- 
tiam perduxit, id est, ad purum putumque rationalismum, aperte 
iam et sine ambage asserendo quod dogmata quae Ecclesia pe- 
rhibet tanquam revelata, non sunt veritates e coelo delapsae, sed 
sunt interpretatio quaedam factorum religiosorum, quam humana 
mens laborioso conatu sibi comparavit (2). In quo quidem totius 
christianismi plena, absoluta, et categorica abdicatio est. Pro- 
pterea, consulto haeresim dixi cum hoc addito: si tamen hae- 
resis adhuc appellari potest. Haeresis enim, ut ipsum innuit 
vocis etymon, est species infidelitatis pertinens ad eos qui fidem 
Christi, verbo saltem tenus adhuc profitentur, sed eius dogmata 
corrumpunt, dum scilicet, spreto Ecclesiae magisterio, ea sibi 
credenda eligunt tanquam de doctrina Christi, quae non sunt a 
Christo tradita, sed quae propria mens liberi examinis ductu 
suggessit. Quare, de ratione haeresis est, ut de professione 
christianitatis aliquid. residuum adhuc retineat. Si quis igitur 
circa fidem error, hoc ipsum residuum abiiciat usque ad totalem 
et categoricam revelationis christianae negationem, eo ipso sim- 
plicis haereseos fines transgreditur, et ad speciem infidelitatis 
paganorum incipit pertinere. Talis est autem error qui dogmata 
nostra tanquam e coelo delapsa infitiatur, et laborioso conatu 
humanae mentis comparata affirmat. Eius proinde confutatio in 
theologia fundamentali, quae alio nomine apologetica vocatur, 
ubi de revelatione et vera religione, propriam sedem habet, et 
non est huius loci. 


(1) Leo Magnns, Serm. 9 de Nativ. Domini. 
(2 Inter propositiones damnatas in decreto Larmentabili, n. 22. 

Verum, cum idem ille error sub ea forma sub qua in de- 
creto Lamentabili confixus fuit, pars sit non minima famosae 
doctrinae recentis inventionis, quam mode)nismi nomine vulgo 
appellant, quaeque vinis omnium quotquot unquam fuerunt circa 
dogmata nostra errorum, in se una colligit et accumulat : restat 
ad complementum praesentis disputationis, ut de lucubratione 
illa; de eius mente, procedendi modo, et valore scientifico. sum- 
maria saltem suppeditetur instructio. Eorum lucubrationem dico, 
qui. uti supra notatum est, in ipso sinu gremioque Ecclesiae 
latentes, sacerdotes et laid, coniuratione facta, viribusque unitis, 
sub specie vindicandi Ecclesiam ipsam ab inevitabili ruina, eam 
reformando ad novas modernae aetatis exigentias, excogitaverunt, 
architectati sunt, studiose elaboraverunt, et in lucem demum edi- 
derunt portentosum systema, nil minus secum ferens quam to- 
talem ab imis fundamentis, non modo fidei christianae et omnium 
dogmatum eius, sed qualiscumque etiam religionis deletionem 
et interitum. Porro, male personatos homines, quales reapse 
sunt, universae Ecclesiae demonstravit encyclica Pascendi Domi- 
nici gregis, accuratam et omnibus numeris absolutam totius 
systematis expositionem palam exhibendo. Nos autem in prae- 
senti contenti erimus ea tantum breviter attingere, quae ad non 
satis exsecrandae pestis miram absurditatem, insanabilem illogi- 
dtatem, et monstro simillimam speciem  patefaciendam sufficere 
videbuntur. 


In capite nono Apocalypsis visio describitur, ad nostrum 
intentum | apprime faciens. Puteus abyssi infernalis aperitur, 
ascendit fumus putei sicut fumus fornacis magnae, et obscura- 
tur sol et aer de fumo putei. Et de fumo putei exeunt locustae 
quibus praecipitur ne laedant fenum terrae, neque omne viride, 
neque omnem arborem, nisi tantum homines qui non habent 
signum Dei in frontibus suis. Ipsae autem locustae similes sunt 
equis paratis in praelium ; super capita sua gerunt coronas si- 
miles auro, facies habent tanquam facies hominum, capillos sicut 

capillos mulierum, dentes sicut dentes leonum, caudas et in 
caudis aculeos tanquam scorpionum, et belli ducem atque ante- 
signanum sequuntur regem angelum abyssi, cui nomen Exter- 
minans. 

In his interpretes communiter vident symbolice descriptas 
magnas haereses quae per saeculorum decursum  desolaverunt 
Ecclesiam; nec sane immerito, eo quod omnia ab initio ad finem 
genus innuunt flagelh non iam temporalis, sed spiritualis, quo 
animae infestantur, non corpora. Oriundum siquidem exhibetur 
e profundo inferni, quod ad sensum determinandum iam per se 
sufficeret, quia nusquam in Scripturis calamitates temporales, 
puta pestilentiae, fames, bella caeteraeque eiusmodi e causis na- 
turalibus seu mundanis oriri solitae, e sedibus inferni leguntur 
emergere; sed animarum seductio, animarum perditio, proprium 
utique inferni negotium est. Praeterea, locustae de fumo putei 
exeuntes non mittuntur ad vastandum rura et agros; non mes- 
sibus, non herbis, non fructibus aut quibuscumque bonis terrae 
nocent, sed solos homines laedunt, et non quoscumque homines, 
sed eos tantum qui signo Dei in frontibus carent; in quo rur- 
sus spiritualis flagelli idea ingeritur. Denique, ut caetera brevi- 
tatis gratia praetermittam, phantastico huic locustarum exercitui 
dux et imperator, angelus abyssi est, spiritus ille nequam, ho- 
micida ab initio, serpens antiquus, omnium haereseon inspirator 
et inventor callidissimus. Quod si inter se dissideant interpretes 
in designandis nominatim haeresibus quas visio apocalyptica di- 
recte respiciebat, dum ali volunt esse haereses tertii saeculi 
arianismi praecursorias, ali haeresim  protestanticam, fecundam 
omnium errorum modernorum protoparentem, ad nostrum 1n- 
tentum parvi admodum refert, praesertim quia de eo systemate 
nunc nobis sermo, quod encyclica Pascendi iure meritoque de- 
finivit « omnium haereseon conlectus », imo conlectus adeo ple- 
nus cumulatusque, ut «si quis hoc sibi proposuisset, omnium 
« quotquot fuerunt circa fidem errores succum veluti ac sangui- 
«nem in unum conferre, rem nunquam plenius perfecisset, quam 
« modernistae perfecerunt». Oportet igitur ut plenissimam in 
modernismo applicationem habeat visio apocalyptica, in qua tria 

sunt praecipua consideratione digna: primo fumus e puteo abyssi 
ascendens, secundo locustae e fumo exeuntes, tertio ipsarum 
locustarum forma portentosa. 

I. - Fumus modernismi e puteo abyssi ascendens. - Moder- 
nism! principium primum et fundamentale, agnosticismus est. 
« Philosophiae religiosae fundamentum ponunt doctrinam quam 
« vulgo agnosticismum vocant. Vi huius, humana ratio pheno- 
« menis omnino concluditur, rebus videlicet quae apparent, eaque 
«specie qua apparent; eorumdem praetergredi terminos nec ius 
«nec potestatem habet; quare nec ad Deum se erigere potis 
«est, nec illius existentiam, utut per ea quae videntur, agno- 
«scere» (*). Huius principi in basi systematis positi si demon- 
strationem a modernistis exquiras, frustra utique exquires. Pro 
indiscussibili enim illud habent, tanquam modernae philosophiae 
definitive acquisitum, quin cuilibet regressui ulla amplius pateat 
possibilitas. Quare, quod apud nos est principium contradictionis, 
indemonstratum quidem et indemonstrabile propter 1mmediatam 
et indeclinabilem eius evidentiam, hoc est apud eos principium 
denegans rationi humanae potestatem transcendendi apparentias 
ipsis etiam pecoribus patentes, et latentem sub eis realitatem 
quoquo modo indagandi. Inde, vel a primo exordio conjiciet 
unusquisque sanae adhuc mentis compos, quo loco habenda sit 
fabrica eiusmodi postulato innixa, et prae se in frontispicio fe- 
rens solemnem insuperabilis ignorantiae seu absolutae inscitiae 
professionem, maxime circa Deum, quem cum aliis quibuscum- 
que phaenomena transcendentibus confundunt in unum, sub uno 
hoc nomine : Incognoscibile. 

Cum igitur tale sit. fundamentale modernismi principium, 
de superstructo systemate, quale sit vel esse possit, statim animo 
subit cogitatio. Et, o mirum, o res omnem superans expecta- 
tionem . En tibi ingentem et indigestae molis lucubrationem, de 
nulla alia re pertractantem ab initio ad finem, praeterquam de 
religione et reformatione religionis. Sed hoc quomodo, quaeret 
quispiam in nova modernistarum logica adhuc peregrinus, quo- 

niam de Deo nihil se scire profitentur? Religio namque tota 
quanta dicitur per ordinem ad Deum; ex alia parte, quaecum- 
que dicuntur secundum ordinem ad aliquid, cognosci nequeunt 
nisi dependenter a cognitione eorum ad quae dicuntur; qui ergo 
de Deo nihil scit, nihil quoque de religione scire potest, et ex 
consequenti, ad tractandum de religione omnino non admittitur, 
iuxta illud veri et omnium consensu probati proverbii: ne sutor 
supra crepidam. Utique, haec vera sunt, vel certe erant secun- 
dum antiquatum et iam emortuum intellectualismi systema. At 
non valent in oculis modernistarum, et nequicquam eos mora- 
buntur quominus incredibili arrogantia magistros se et reforma- 
tores religionis instituant: magistros dico, novam nobis theolo- 
giam de integro conficientes, novosque ad usum seminariorum 
tractatus, de revelatione, de fide, de traditione, de dogmatum 
origine, de Christo, de Ecclesia, de sacramentis, etc. etc. il); 
reformatores quoque, multo adhuc insolentiori supercilio normas 
praestituentes secundum quas oportebit in posterum sacra insti- 
tuta omnia corrigere, et antiquam religionem a fundamentis re- 
sarcire: «Innovari volunt philosophiam in sacris praesertim se- 
minaris, ita ut, amandata philosophia scholasticorum ad hi- 


A 


«storiam philosophiae inter cetera quae iam obsoleverunt systè- 
Y mata, adolescentibus moderna tradatur philosophia, quae una 
« vera nostraeque aetati respondens. - Ad theologiam innovan- 
dam, volunt, quam nos rationalem dicimus, habere fundamen- 


A 


«tum modernam philosophiam. Positivam vero theologiam niti 


«maxime postulant in historia dogmatum. - Dogmata eorum- 


N 


« demque evolutionem cum scientia et historia componenda edi- 


A 


eunt. - Ad catechesim quod spectat, ea tantum in catecheticis 


A 


libris notari postulant dogmata, quae innovata fuerint sintque 
«ad vulgi captum. - Circa sacrorum cultum, minuendas inquiunt 
«externas religiones prohibendumve ne crescant. — Regimen ec- 
«clesiasicum omni sub respectu reformandum  clamitant, prae- 
«cipue tamen sub disciplinari et dogmatico. Ideo intus forisque 


(1) Encycl. Pascendi. Enchirid. Denzinger-Banwart, n. 2074,seq. - 
Decret. Lamentabili, n. 2001-2065. 

a cum moderna, ut aiunt, conscientia componendum, quae tota 
«ad democratism vergit: ideo inferiori clero ipsisque laicis suae 
«in regimine partes tribuendae, et collecta nimium contractaque 
«in centrum auctoritas dispertienda. - Item ecclesiastici regimi- 
«nis actionem in re politica et sociali variandam contendunt, ut 
«simul a civilibus ordinationibus exulet, eisdem tamen se aptet 
K ut suo illas spiritu imbuat. - In. re morum, illud asciscunt 
«Kamericanistarum scitum, activas virtutes passivis anteponi opor- 
«tere, atque illas prae istis exercitatione promoveri. - Clerum 
«Sic comparatum petunt ut veterem referat demissionem animi 
«et paupertatem ; cogitatione insuper et facto cum modernismi 
< praeceptis consentiat» (U. Haec illi, medios inter fumi turbi- 
nes, quos evomit apertus ab eis puteus abyssi. Fumus enim duo 
facit. Primo intercipit lucem, ac per hoc obscurat obiecta exte- 
riora. Secundo offendit, pungit, discruciat oculos, ac per hoc 
obscurat visum et impedit ne ea etiam videantur, quae alias vi- 
sibiia adhuc remanerent. Et utrumque facit. fumosa illa per 
excellentiam modernismi doctrina. Obscurat et in impenetrabilem 
caliginem relegat solem mentium Deum, simulque cum eo res 
divinas omnes; sed multo adhuc magis obscurat visum  aucto- 
rum suorum, qui densitate fumi obcaecati, nequidem advertunt 
quantae insipientiae sit, de his dogmatizare, quorum ipsimet 
ignaros se proclamant, et cum agnosticism! professione magiste- 
rium religionis tanta insolentia sibi arrogare. 

sed iam attentionem nostram ad se trahunt, de fumo putei 
exeuntes locustae. 

II. - Modernisons per locustas de fumo putei exeuntes 
aptissime figuratus. - Locusta genus est insecti, quod nec in 
altum elevatur sicut aves, nec graditur super terram sicut terre- 
stria animalia. Ventrosum animal, ait alicubi Bellarminus; totum 
siquidem locustae corpus nihil fere est nisi venter; quocirca, 
nec pedestri itinere progredi potest quia pedes ad ambulandum 
non habet, nec etiam recte volare, quia vixdum erexit se in al- 
tum quasi volatura, statim nimio ventris pondere ad terram de- 


(i) Encycl. Pascendi. Enchirid. Denzinger-Banwart, n. 2104. 

pressa recidit, et ideo, saltitando hinc et inde, a dextra ad si- 
nistram, et a sinistra ad dexteram, hiante et inordinato incessu 
suum cogitur conficere iter. Apposite ergo, in apocalyptica vi- 
sione, sub locustarum M hgura describuntur haereses: quarum 
omnium proprium est, inconnexas et incohaerentes in suis do- 
ctrinis iungere sententias, atque ex una in aliam, deficiente omni 
nexu logico, locustarum ritu transire per saltum. Et hoc est 
quod in modernismi systemate observandum iam venit. Neque 
enim a communi suorum congenerum vitio immunis censendus 
est modernismus, quidquid dicant aliqui inconsiderato nimis 1u- 
dicio ducti. Quin imo, in altiori quodam  incohaerentiae gradu 
eminere, et ex superius dictis iam coniicere datur, et ex iam di- 
cendis evidentius forsitan apparebit. 

Agnosticismum (fundamentale modernismi principium), in 
nullo alio repositum praeterquam in mera ignorantia de c /n- 
cognoscibili » sub mundanis phaenomenis latitante, iam supra 
notavimus. Porro hoc idem Incognoscibile, praecise quia inco- 
enoscibile, et omnem humani intellectus aciem fugiens ac prae- 
tervolans, infinitis cuiusvis generis opinationibus seu coniecturis 
aptum natum est dare locum, et liberum aperire campum. Finge 
nunc conjecturas seu hypotheses istas, unam post aliam, ad mo- 
dernistas deferri, ut de his suam promant sententiam. Venit unus 
interrogans et dicens: incognoscibile quod dicitis vos, opinor 
ego esse materiam aeternam et infectam e qua secundum evo- 
lutionis leges aspectabilis iste mundus ortus est totus. Venit al- 
ter in dualismi principiis edoctus, Manichaei dogma in medium 
adducens; venit tertius cui monismi potius arridet positio, hy- 
pothesim proponens substantiae unicae, cuius modus foret, seu 
affectio uti dicunt, quidquid est in universo visibili; et sic. dein- 
ceps in indefinitum. Quis enim sufficeret possibiles omnes de 
« incognoscibili » enumerare coniecturas ? tot quippe sunt, quot 
ad hanc usque diem a philosophis fabricata systemata, quot 
fuerunt olim apud Indos, Aegyptios, Sabaeos, Graecos, ab O- 
rente ad Occidentem, et ab austro ad aquilonem inventae reli- 
giones. Veniat ergo Buddhista, veniat Sintoista, veniat materia- 
lista, pantheista, positivista, idealista, nihilista, et quisquis alius 

modernae quam dicunt philosophiae adeptus; suum quisque de 
universo systema exponat, et correspondentem de « incognosci- 
bili» contecturam: quid ad haec modernismus ? Prompta  hucu: 
sque, et minime haesitans erit eius responsio, pro omnibus ac 
singulis. supradictis opinationibus una eademque indifferenter 
valens; «Propositas conjecturas nihil plus esse quam hypotheses 
de quibus nulla, in quamlibet partem seu affirmativam seu nega- 
tivam, suppetit sententiandi ratio; posse esse veras, posse esse falsas, 
sed an verae potius quam falsae, an falsae potius quam verae, sciri 
nequaquam posse; idcirco id unum superesse, ut, inutili inquisitio- 
ne seposita, relinquantur in eo quod undique circumarabit nos 
phaenomenorum finibus interclusos, impenetrabili mysterio ». De 
his ergo nihil prorsus curabit modernismus, et quidem recte, 
conformiter ad fundamentale totius systematis agnosticum  prin- 
cipium. 

Sed ecce, ultimus supervenit interrogator dicens: Adhuc de 
«incognoscibili » quod vos dicitis, praetermissa remanet conie- 
ctura: quidni enim ille esset, quem catholica confitetur et prae- 
dicat Ecclesia, Deum vivum et verum, creatorem et dominum 
nostrum, in cuius manus futurum est ut aliquando incidamus 
omnes? Et iam gravior, maiorisque negotii occurrit quaestio, in 
memoriam revocans suspensum a Dionysio tyranno super caput 
Damoclis ensem. Quid iam ad hanc instantiam  modernismus ? 
Praestone adhuc erit superius data responsio: « posset esse, pos- 
set non esse, sed cum nesciatur et sciri nequeat, negligendum 
et (sens'ali.ro) ponendum a parte?» Absit. Senserunt enim 
quod, relicto semel in suspenso eiusmodi incubo, nihil iam pro- 
ficerent, et omni sale destitueruntur romanenses fabulae de im- 
manentia vitali, de sensu religioso quem allicit incognoscibile, 
de transfiguratis et simul defiguratis a fide phaenomenis, de 
primigenis et secundariiss dogmatum formulis, aliisve sexcentis 
eiusdem farinae eorum inventis. Eliminanda igitur, omnique ar- 
üficii genere destruenda molesta conjectura: hinc hiulca illa et 
male cohaerens modernismi lucubratio, quae ab agnosticisme 
exordiens, in purum putumque desinit atheismum. 

Purum putumque dixi atheismum. Certe, ut dicitur in En- 

cyclica Pascendi: * ratum ipsis fixumque est, atheam debere esse 
« scientiam, itemque historiam, in quorum finibus nonnisi phae- 
« nomenis possit esse locus, exturbato penitus Deo, et quidquid 
«divinum est» (1). Haec illi, quod ad scientiam et historiam 
attinet, aperta et decretoria plane sententia. Ubi ergo relictus 
Deo locus ? Forsitan in religione ? Novam siquidem religionem 
condere non omisit modernismus, ad usum eorum quos forte 
premeret et sollicitaret indigentia divini. Huius religionis initium 
esse dicunt peculiarem quemdam sensum immediate apprehen- 
sivum divinae realitatis, et modernistae credenti tantam tamque 
firmam de Dei existentia persuasionem attribuere non dubitant, 
ut persuasionem omnem quae ex scientia peti possit, longe an- 
tecellat (2. Sed statim inquires in quo nitatur haec tam firma 
modernistae credentis persuasio. Reiciunt enim omnia naturalis 
theologiae argumenta, ex is deducta quae objective a parte rei 
et videntur et reapse sunt; reiiciunt pariter quamcumque reve- 
lationem ab extrinseco advenientem. Naturali autem theologia 
deleta, et qüalibet revelatione externa penitus sublata, nulla alia 
ad persuasionem de Dei existentia remanet possibilis via, praeter 
illam quam auto-suggestionis vocant: in qua Scilicet, id quod 
quis sibi ipsi in sua phantasia creavit, ab eo creditur existere a 
parte rei. Concludendum igitur restat, atheam quoque eam re- 
ligionem esse, quam pro «suo credente » athea modernismi phi- 
losophia construxit cum in eius finibus imaginario tantum Deo 
concedant locum, exturbato penitus Deo vivente et vidente qui 
vere extra hominem, ultraque adspectabilem naturam rerum in 
altis habitat; quem creatorem et dominum et iudicem nostrum 
catholica confitetur et praedicat Ecclesia. 

Nunc autem, cum ab ignoratione ad negationem nulla lo- 
gica consequentia sit, quaeritur qua ratione, quo ratiocinationis 
iure, ex agnosticismo qui solum in ignoratione est, ad atheismum 
qui totus est in negatione positus, transeant modernistae. Et ad 
quaestionem hanc non est reponsio praeter eam, quam e locu- 


(1) Encycl. Pascendi. Denzinger-Banwarth, n. 2073. 
(2) Ibid. n. 2081. 

starum similitudine comparatam apocalyptica suppeditat deseri 
ptio. Sicut enim locustae proprium est, e loco in locum, nullo 
licet interiacente commeatu, hac atque iliac saltitando prodire : 
sic modernisai! specialis est peritia saltitandi a sententia in sen- 
tentiam, nulla nexus logici habita ratione, imo spretis omnibus 
etiam magis obviis sensus communis principis. Religionem ad- 
struunt, cuius praesuppositum fundamentale est quod omnis via 
ad Deum ex parte intellectus penitus. et absolute. praecluditur 
(Denzinger, n. 2072). Mirum sane, et hactenus inauditum reli- 
gionis genus: sed initium deliramenti, hoc. Nam denegatam in- 


tellectui facultatem inveniendi quovis modo et quacumque via 


Deum, mox sensui attribuere non dubitant: sensui scilicet quem 
religiosum appellant, et in quo agnoscendum esse dicunt « quem- 
dam cordis intuitum quo credens sine medio Dei realitatem at- 
tingit (n. 2081i». Et quasi nondum satis esset ad incohaerentiae 
cumulum, expresse admonent quod sensus ille non est cognitio 
(n. 2078), sed motus ab /ncognoscibili et adhaerente ei phaeno- 
meno in corde provocatus, nullo praevertente rationis  1udicio, 
nulloque comitante mentis lumine n. 2074): quo tamen non 
obstante, eumdem hunc sensum pioclamant fecundum totius re- 
ligionis germen, et quorumcumque procreandorum dogmatum 
primum principium (n. 2076-77). Capiat certe qui potest; ca- 
piat cui dabitur aliud. quidquam in his detegere, praeter pugnan- 
tium inter se conceptuum indigestam congeriem ! Porro, ab uno 
hoc specimine disce reliqua omnia. Longum et permolestum es- 
set farraginem perlustrare intricatissimae lucubrationis. Cui igitur 
pauca illa quae compendiose retulimus non sufficient, ad ency- 
clicam Pascendi se conferat, ubi de variis personis quas agit ac 
veluti in se commiscet modernista (philosophi nempe, credentis, 
theologi, historici, critici, apologetae); et facile, ut opinor, sibi 
persuadebit non fuisse ad hanc usque diem adinventum  haereti- 
cale systema, quod tam perfecte portentosum et Orco similem 
referat apocalypticarum locustarum aspectum. 

sed his iam praetermissis, ad nostra redeamus. Absoluta si- 


quidem quaestione de obiecto fidei et correlativis erroribus, venit 
nunc de actu fidei pertractanda quaestio. 

DE ACTU FIDEI 


« Deinde, inquit S. Thomas, considerandum est de actu 
«fidei, et primo de actu interiori, secundo de actu exteriori». 
Sed de actu exteriori qui est fidei confessio, sufficienter dicitur 
in theologia morali. De ipso autem interiori actu quintuplex 
consideratio esse debebit. Primo quantum ad eius essentiam 
(art. 1). Secundo quantum ad resolutionis modum (art. 2). Ter- 
tio quantum ad praevium iudicium credibilitatis (art. | ad 1um). 
Quarto quantum ad proprietates (art. 9-10, et Q. 4, art. 8). 
Quinto demum quantum ad ea in quae debet de necessitate sa- 
lutis explicite ferri (art. 5-8). - Doctrina autem de essentia actus 
fidei sequenti propositione constat. 


THESIS XV. 


Actus fidei ad salutem necessariae est actus non ad 
voluntatem, sed ad intellectum elicitive pertinens, et non 
consistit in. fiducia qua unusquisque sibi applicat promis- 
siones divinas de remissione peccatorum, sed in assensu 
firmo quo a Deo revelata vera esse credimus, propter so- 
lam auctoritatem Dei revelantis qui nec falli nec fallere 


potest. 


Circa essentiam actus fidei duae sunt principales errantium 
classes. Una est eorum qui fidei actum ad ordinem scientiae re- 
ducunt. In quorum numero hac nostra aetate eminuerunt tres 
rationalismo infecti sacerdotes: Georgius Hermès (Denzinger- 
Banwarth, n. i618, seq.), lacobus Froschammer (n. 1666), An- 
tonius Gunther (n. 1714). « Rationalistae loquuntur et ipsi de 
« fide religiosa, sed fidem cuius motivum sit auctoritas Dei re- 
« velantis, nullam possunt admittere, cum ipsam Dei locutionem 
«seu revelationem negent. Unde nomine fidei generatim non 

«aliud intelligunt quam rationalem scientiam rerum ad Deum 
<et ad religionem pertinentium. Pro diverso autem modo quo 
< scientiam constituunt, etiam fidem religiosam solo nomine re- 
«tento alii aliter concipiunt (1). Verum hac quoque in funda- 
c mentali notione fidei, derivatio aliqua doctrinae a rationalismo 
«ad semirationalismum locum habuit. Semirationalistae docent, 
«omnem firmam persuasionem de Deo e de rebus divinis esse 
« fidem illam proprie dictam a qua fideles  denominantur, 
«etiamsi veritas teneatur solummodo propter perspectum intrin- 
*secum nexum idearum. Imo dicunt, sensu sublimissimo fidem 
* esse ac dici debere ex. gr. cognitionem  exsistentiae Dei, ad 
«quam ex consideratione huius universi perveniatur ». [ta an- 
notatio 148 in primum schema Constitutionis de doctrina catho- 
lica, Vaticanorum Patrum examini propositum (3). 

Porro huiusmodi errores ab ipsa Vaticana Synodo repro- 
bati, cap. 2 de fide (3), nonnisi indirecte et in obliquo attinguntur 
per praesentem propositionem, quoniam ex ante dictis de obiecto 
fidei, satis superque videntur exclusi. Re enim vera, semel ac ad- 
mittitur fidei actum ad intellectum pertinere, et in quodam mentis 
assensu consistere, tota pro nunc cum heterodoxis controversia 
reducitur ad eam quae est circa obiectum, et praesertim circa 
obiectum formale seu motivum assensus, ut supra, Thes. 9 § 1. 
Et quia non oportet rem actam iterum ad trutinam revocare, 
ideo ab ulteriori demonstratione supersedendum. 

luvabit tamen aliquid hic obiter observare quoad genesim 
haeresis semirationalistarum, quae eo periculosior invenitur, quod 


(r) Pro aliis fides est quidam sensus dependentiae qui cum ratio- 
nali natura cohaerens, dicitur esse unica essentialis nota verae religio- 
nis. Pro aliis est mentis assensus in ea quae non immediate, sed solum 
mediante demonstratione, vera intelliguntur. Pro Kantianis est idearum 
religiosarum approbatio propter exigentiam practicam vitae moralis. Cf. 
Franzelin, App. ad tractatum de Tradit, cap. 2, Coroll. 2. 

(2) Collect. Lacens. Tom. 7, pag. 527. 

(3) * $1 quis dixerit, fidem divinam a naturali. de Deo et rebus 
«moralibus scientia non distingui, ac propterea ad fidem divinam non 


«requiri ut revelata veritas propter auctoritatem Dei revelantis creda- 
«tur, anathema sit». 

independentiam rationis simul cum exsistentia divinae revelatio- 
nis conciliare tentát. Nimirum totius erroris radix est in prae- 
dicta rationalistica conceptione actus fidei, cui non iam divinam 
auctoritatem motivum unicum assignant, sed imo motivum prae- 
dominans ac supremum  praestituunt rationem scientificam, quae- 
cumque tandem illa sit, juxta varios modos quibus pro arbitrio 
scientiam definire placet. «Si exclusa falsa credulitate, inquit 
< Hermes, Introd. philos, ad theol, velimus fidem definire, di- 
«cendum est fidem esse in nobis statum certitudinis seu per- 
«suasionis de veritate rei cognitae, in quem statum inducimur 
«per necessarium assensum rationis theoricae, vel per necessa- 
«rium consensum rationis practicae. Haec fides rationalis est 
«finis supremus totius philosophiae, unica vera norma hominis 
«in hac vita, et necessaria conditio ad eius elevationem: . Et 
infra: «Si auctoritas designatur ut unicum motivum fidei, atque 
«adeo ut eius fundamentum, hoc ipso intrinseca firmitas fidei 
« subvertitur ». Cum hoc igitur fundamentali principio logice 
iam connectitur omnimoda negatio proprie dictorum mysterio- 
rum quae in revelationis deposito contineantur. Aiunt itaque, ve- 
rtates quidem tradi per divinam revelationem, sed eas ad unam 
omnes, saltem postquam semel divinitus traditae innotuerunt, 
posse etiam per rationem rite excultam positive explicari; imo 
vero, in hac ipsa explicatione repositum esse proprium ac prin- 
cipale philosophiae munus. At vero, veritates quae ad placita 
rationis exiguntur, non amplius constant iisdem notis seu con- 
ceptibus, ac dogmata hactenus credita ex. gr. SS. Trinitatis et 
Incarnationis Verbi, utique in eo sensu sumpta in quo crede- 
bantur. Ideo veterem sensum necessitate quadam  transmutant 
in alium plane diversum, iliumque non verentur aliquando ap- 
pellare absurdum, quia eo modo quo ipsi volunt intelligi non 
potest. Venit ergo tanquam consequentia ultima, nova ea magi- 
sterii ecclesiastici conceptio in thesi praecedenti exposita, secun- 
dum quam sensus dogmatum ab Ecclesia vel propositorum vel 
definitorum non est incommutabiliter verus, sed aptatus duntaxat ad 
psychologiam uniuscuiusque epochae, ac per hoc magis magisque 
epurandus usque ad aevum iamiam illucescens, absolutae veritatis. 

Haec igitur sunt quae de conceptione rationalistica actus 
fidei occasionalitar notata velim. Quibus iam praetermissis, sine 
mora veniendum est ad id quod in recto enuntiat praesens pro- 
positio. Est autem contra doctrinam protestanticam de fide 1u- 
stiheante, id est totius 1ustificationis radice et fundamento. 


Alius itaque fundamentalis error in praesenti est error Pro- 
testandum, qui non solum solius fidei sufficientiam ad justifica- 
tionem adserunt et vindicant, verum etiam ipsammet fidei iusti- 
ficantis notionem funditus evertunt: dum scilicet huius fidei es- 
sentiam, non iam in actu intellectus, sed in actu voluntatis col- 
locant, dicentes eam nihil aliud esse quam fiduciam qua quis 
confidit peccata sua propter Christi merita sibi non imputari. 
Sciendum enim est ipsos duplicem distinguere fidem, videlicet 
fidem dogmatum, et fidem promissionum. Rursus fides promis- 
sionum alia generalis est, alia specialis. « Generalem (dicunt), qua 
«credimus promissam esse omnibus credentibus salutem. Spe- 
«cialem qua unusquisque sibi promissionem divinam applicans, 
« confidit peccata omnia per Christum sibi esse dimissa. Atque 
eam demum fiduciam specialis misericordiae, fidem iustificantem 
«esse docent, fl) Caeterum fidem dogmatum quae in intellectu 
est, inter causas iustificationis minime recensent. Insuper illam 
reponunt in simplici notitia seu apprehensione revelatorum, mi- 
nime vero in assensu firmo quo assentimur Deo, credentes vera 
esse quae ipse nobis revelavit. 

At contra, doctrina catholica agnoscit quidem vocabulum 
fidei in divinis litteris non semper uno et eodem modo sumi, 
prout adiacens contextus luculenter suadet (2). Verumtamen fi- 
dem iustificantem, id est ad justificationem et salutem plane ne- 
cessariam, eamdem omnino cum fide dogmatum asserit et docet, 


(1) Bellarm. de justifie. 1. I, c. 4. - Cf. Trid. Sess. 6, can. 12. 

(2) Sic, Rom. III-3; Numquid incredulitas illorum fidem Dei eva- 
cuabit? fides pro fidelitate, id est, constantia in servandis promissis ac- 
cipitur. Et i Tim. 12: Primam fidem irritam fecerunt, fides promis- 

atque illam unam non esse simplicem notitiam, sed assensum 
certum atque firmissimum ob auctoritatem primae Veritatis. 
«Itaque, concludit Bellarminus, tribus in rebus ab haereticis ca- 
«tholici dissentiunt. Primum, in obiecto fidei justificantis, quod 
« haeretici restringunt ad solam promissionem misericordiae spe- 
« cialis, catholici tam late patere volunt, quam late patet ver- 
«bum Dei; quin potius certam promissionem specialis miseri- 
«cordiae, non tam ad fidem quam ad praesumptionem pertinere 
«contendunt. Deinde in facultate et potentia animi quae sedes 
«est fidei, siquidem illi fidem collocant in voluntate, cum fidu- 
«ciam esse definiunt, ac per hoc, eam cum spe confundunt; 
«catholici fidem in intellectu sedem habere dicunt. Denique in 
«ipso actu intellectus; ipsi enim per notitiam fidem (dogmati- 
«cam) definiunt, nos per assensum; assentimur enim Deo, quam- 
«vis ea nobis credenda proponat quae non intelligimus ». 

Probandum igitur ex divinis litteris, fidem i1ustificantem non 
esse fiduciam misericordiae, sed assensum firmum de ims omni- 
bus quae revelavit Deus. Et non est alius opportunior hujus 
probationis locus, quam ubi de propria ratione actus credendi 
agit S. Thomas, articulo huius quaestionis primo, docens quod 
credere est actus intellectus secundum quod a voluntate movetur 
ad assentiendum, adeoque actus qui elicilive ab intellectu est, et 
imperative tantum, a voluntate, utpote habens pro obiecto verum, 
quod utique pertinet proprie ad intellectum. Cum autem multa 
Scripturae testimonia in huius dogmatis demonstrationem afferri 
possent, omnia convenienter reducentur ad fidei definitionem ab 
Apostolo traditam Heb. XI-1: Est autem fides sperandarum sub- 
stantia rerum, argumentum non apparentium. De qua quidem 
prius videndum est quae sit litteralis eius. expositio. 

Versio vulgatae quoad primum incisum differt aliquantulum 
ab ea quam sequitur Augustinus. Sic enim legit ipse 1. 2 de 


sionem ipsam votumque significat. Et Rom. XIV-23: Quod non est ex 
fide, peccatum est, fides pro conscientia posita est. Et Ephes. IV-5: 
Una fides, unum baptisma, fidei nomine ipsum fidei obiectum designari 
videtur, ut sensus sit, idipsum omnes credimus. 

pecc. nier, et remiss, c. 31, et Tract. 79 in Ioan. n. |: Fides 
est sperantium substantia. Et ratio est quia graece habetur 
£AimGoaévov, quod cum sit verbuni medium, tani active (speran- 
tium), quam passive (speratorum) reddi potest. Verum lectio 
passiva, praeterquam quod constanter traditur a Patribus graecis, 
Basilio, Chrysostomo, et aliis, habet etiam pro se rationem in- 
trinsecam ex contextu desumptam quam late exponit Estius in 
commentario (1), ita ut praeferenda omnino esse videatur. Quid- 
quid vero sit, sensus ad idem redit. Si enim cum Vulgata legas 
substantia rerum sperandarum, sensus erit quod res speratae, ut- 
pote adhuc futurae, nondum habent quoad nos subsistentiam 
nisi in solo intellectu credentis, quatenus fides eas apprehendens 
ac menti repraesentans, quamdam eis anticipatam consistentiam 
(ùnòataoiıv) tribuit. Si autem cum Augustino vertas substantia 
sperantium, sensus erit quod fides est firmissimum  sustentacu- 
lum eorum qui terrena despicientes sperant atque expectant ae- 
terna, pro quanto futura illa bona, praesentia iam efficit menti- 
bus credentium. Ín quo sensu dictum est capite superiori eius- 
dem ad Hebraeos epistolae: Justus autem meus ex fide vivit, 
id est, erigitur et firmatur ut in ferendis malis non deficiat, sed 
duret cum patientia usque in finem, donec actu consequatur bea- 
ütudinem promissam. Et haec quidem de primo inciso. - Nunc 
vero illud quod sequitur: argumentum non apparentium, nequa- 


11) Textus graecus sic habet: Eor.v 5i miot , &XmiGou^vov UrooTQOoO! 
Tpayuürov, £Aeyxyo ob pA5mouévov. Porro utrumque participium  &Az1G0- 
uévov et DAemouévov, tam activi sensus quam passivi susceptivum est. 
Sed si active sumitur in primo membro, consequens esse videtur ut ac- 
tive pariter accipiatur in secundo, et tunc absurdus evadit sensus, pro- 
pter verbum illud zpayuàürov, quod iam nec ad primum membrum re- 
ferri potest, nec ad secundum. Si enim referretur ad primum, versio 
esset : Est autem fides sperantium substantia rerum, argumentum non 
videntium. Si ad secundum : Est autem fides sperantium substantia, ar- 
gumentum non videntium rerum. Et utroque modo sequitur absurditas, 
quia res nec sperantes dici possuut, nec videntes. Unde interpres quem 
sequitur Augustinus, referendo 7zpayuáàrov ad secundum membrum, pas- 
sive vertit ly gAerouevov ; quod tamen satis logicum non apparet si sen- 
su activo sumatur vox £AÀmiQouevov. 


DE ACTU FIDEI 219 


quam est accipiendum tamquam mera prioris sententiae repetitio 
et veluti parallela explicatio. Nam prius sermo erat de his tan- 
tum quae futura sperantur; nunc autem sermo est de non ap- 
parentibus, quae quidem, attenta totius capitis consequentia, in- 
differenter extenduntur tam ad futura quam ad praeterita, tam 
ad speranda quam ad timenda, utputa cum dicitur: Fide intel- 
ligimus aptata esse saecula verbo Dei, quod refertur ad praete- 
ritum, et infra: Fide Noe responso accepto de iis quae adhuc non 
videbantur, metuens aptavit arcam, quod non de sperandis sed 
utique de metuendis est dictum. Proinde argumentum non ap- 
parentium explicat aliam fidei formalitatem quae in eo est, ut 
sit firma convictio de his quae sunt inevidentia et quoad nos in 
seipsis obscura (`). 

His itaque praemissis de litterali sensu. verborum apostoli, 
facile ostenduntur tria quae praesentis veritatis demonstrationem 
conficiunt. Primo, quod fides ab apostolo hic descripta, est ipsa 
fides iustificans. Secundo, quod haec fides in actu intellectus 
consistit. Et quidem tertio, in actu intellectus qui non simplex 
notitia seu apprehensio sit, sed assensus firmissimus de veritate 
revelatorum, utique (ut iam ex praecedentibus habetur) propter 
solam revelants Dei auctoritatem. 

Primo, inquam, fides ab apostolo hic descripta, est ipsa fi- 
des iustificans, seu quae prima est et fundamentalis ad 1ustificatio- 
tonem dispositio. Nam, ait Bellarminus ubi supra: « Quod apo- 
«stolus hoc loco definiat fidem iustificantem, negari non potest. 


(1) Pulchre Bellarminus ex hac apostoli definitione infert. differen- 
tiam fidei Christianae ab aliis omnibus quae ad intellectum spectant. 
Nam, inquit, ea particula substantia rerum sperandarum, distinguit fi- 
dem Christianam a fide humana: tum quia fides humana potest esse 
fallax, et ideo non meretur nomen substantiae, id est basis firmae ac 
solidae, tum quia nomine rerum sperandarum intelliguntur bona divina 
ac coelestia ad quae fides humana non pervenit. Ea vox argumentum, 
sive convictio, distinguit fidem christianam ab opinione, suspicione, et 
dubitatione ; ista enim non convincunt itellectum ad assensum. Deni- 
que duae illae voces non apparentium, distinguunt eamdem fidem a 
scientia et intellectu, quae non patiuntur obscuritatem, sed lumen et 
evidentiam requirunt. 

« Cum enim in capite superiori, extremo dixisset: lustus Qu 
t vivit; quod si subtraxerit se, non placebit animae meae; nos 
«autem non sumus subtractionis filii in perditionem, sed fidei 
« in acquisitionem animae, continuo subiungit, nullo interposito 
«verbo: Est autem fides sperandarum | substantia rerum, etc. 
« Ubi vides definiri eam fidem ex qua iustus vivit, et ex qua 
« placemus Deo, et cuius fili sumus in acquisitionem animae, et 
<a qua qui se subtrahit, in perditionem ruit. Deinde in reliquo 
«capite, non semel apostolus repetit hanc esse fidem sine qua 
«(impossibile est placere Deo (V-6), et per quam sancti omnes 
« Deo placuerunt. Definitur igitur fides iustificans ». 

secundo, haec fides non est specialis fiducia qua quis con- 
fidit peccata propria propter Christi merita sibi non imputari, 
sed est elicitive et essentialiter actus intellectus, non voluntatis. 
<Id probat primo illud verbum substantia. Nam substantia rei 
«futurae dicitur, quia facit praesentia ea quae alioqui sunt fu- 
ctura; at praesentare non est voluntatis ubi est fiducia, sed in- 
« tellectus. Deinde idem probat illud verbum argumentum ; nam 
: £Aeyxyo , id est demonstratio et convictio, ad intellectum per- 
« tinet, ut etiam ipsum nomen latinum argumentum; eius enim 
«est convinci argumentis, cuius est assentiri et iudicare. Tertio 
«accedit illud quod sequitur: Fide intelligimus aptata esse sae- 
« cula verbo Dei, ubi describitur actus fidei per vocem  intelli- 
«gendi, quae nullo modo ad fiduciam accommodari potest. 
«Quarto idem confirmat illud: Fide Noe metuens aptavit arcam, 
«ubi fidei actus non potest esse fiducia quia fiducia non gignit 
«metum, sed expellit; proinde fidei actus in Noe fuit credere 
(certo futurum diluvium, nam ex illo actu credendi metus exor- 
«tus causa fuit cur fabricaretur arca. Quinto denique idem pro- 
« bant illa verba: Sine fide impossibile est placere Deo, nam 
« accedentem ad Deum oportet credere quia est et inquirentibus 
«se remunerator sit; ubi sine dubio per verbum credere expli- 
«catur actus fidei justificantis, neque potest ulla ratione ipsum 
«credere detorqueri ad fiduciam; non enim confidimus Deum 
«esse, sed certo iudicamus et assentimur ». 

Lltimo tandem, haec eadem fides est actus intellectus qui 

non in simplici notitia consistit, sed in assensu de re non per- 
spicua seu inevidenti. < Id probat illud argumentum non appa- 
«rentium. Hinc enim intelligimus fidei officium non esse, effi- 
«cere ut res obscurae fiant perspicuae, sed ut credantur, etiamsi 
«non appareant. Mire enim coniunxit Apostolus argumentum 
«cum nzon apparentium, ut significaret fidem id facere quod fa- 
«ciunt argumenta, sed alio modo. Nam argumenta et maxime 
« demonstrationes faciunt ut intellectus omnino assentiatur, sed 
« hoc faciunt per evidentiam rei, intellectum convincendo, dum 
«causas ipsas et proprietates-aperiunt. At fides facit quidem ut 
«intellectus omnino assentiatur, sed non per evidentiam rei et 
« notitiam causae et proprietatum, sed cedendo auctoritati di- 
«centis. Itaque in fide manet res obscura ut antea erat, sed cre- 
«ditur propter auctoritatem dicentis. Non igitur fides proprie 
«loquendo est notitia (simplex, sed assensus ». 

Et hanc eamdem conclusionem ex multis alis Scripturae 
locis late prosequitur Bellarminus, additis etiam Patrum testimo- 
niis caeterisque monumentis Traditionis Cl). Verum ea quae hac- 
tenus dicta sunt, abunde sufficiunt ad catholicum dogma vindi- 
candum, praesertim cum  protestanticae novitatis ne apparens 
quidem vestigium reperire sit in tota continenter historia Chri- 
stiana. Itaque sine ulla difficultate tanquam indubitata iam ac- 
cipitur haec actus fidei definitio: Firmus assensus mentis in ve- 
ritates a Deo revelatas ob ipsius revelantis Dei auctoritatem, in 
qua quidem definitione omnes ad unum conveniunt catholici. Sed 
quia, cum ad scientificam determinationem  devenitur, non una 
est explicatio circa modum quo in auctoritatem divinam  prae- 
dictus resolvitur assensus, ideo succedit nunc domestica contro 
versia, pro cuius elucidatione sequens statuitur propositio. 


THESIS XVI. 


Actus fidei in sua essentia consideratus dici debet 


actus simplex atque omnino incomplexus, immediate in- 


11) Vide Bellarminum, loco superius citato, a cap. sexto ad unde- 
cimum inclusive. 

nixus auctoritati Dei revelantis per praeambulani cognitio- 
nem intellectui praesentatae. minime vero huic eidem 
cognitioni quae solum de praerequisitis est. Unde ipsa 
divina auctoritas reduplicative in quantum formalis obiecti 
munere fungitur, non cadit sub fidei actu ut quae propter 
seipsam creditur, iuxta notam Suarezii sententiam ; neque 
etiam ut quae assensu immediato ex apprehensione ter- 
minorum affirmatur, iuxta Lugonis opinionem; sed pure 
et simpliciter ut propter quam credimus quaecumque sunt 
materialia fidei obiecta, ita ultimato terminando credendi 
motum, ut ne quaestioni quidem de ulteriori quadam re- 
solutione locus remanere possit. 


Dictum est in fine praecedentis propositionis theologos 
omnes convenire in hanc actus fidei definitionem : firmus mentis 
assensus in veritates a Deo revelatas ob Dei revelantis auctori- 
tatem. Sed quia haec ipsa Dei auctoritas non potest terminare 
fidei actum nisi sit a nobis certo cognita et asserta, duplici mo- 
do exponi posset illud « ob revelantis auctoritatem». - Primo 
ita: Ob Dei auctoritatem, mediante tamen actu quo Dei asse- 
ritur auctoritas, necnon et factum revelationis eius, sicut si cre- 
derem revelata, immediate innixus assensui quo auctoritatem re- 
velantis affirmo, sic resolvendo actum meum: Credo trinitatem 
vel incarnationem, quia teneo Deum esse summae in dicendo 
auctoritatis, et trinitatem revelasse. — Secundo ita: Ob Dei au- 
ctoritatem, simpliciter et sine addito, quatenus crederem revelata, 
innixus summae revelantis auctoritati per praevium credibilitatis 
indicium meae menti praesentatae, non autem ipsi iudicio illam 
praesentanti, sic resolvendo meum credendi actum: Credo trini- 
tatem vel incarnationem, non praecise et formaliter quia teneo 
Deum eam revelasse, sed absolute et citra intermedium, quia 
Deus est qui eam revelavit. - Et statim patet differentia, quia 
in priori modo ipse subiectivus actus quo assero Dei auctorita- 
tem et revelationem, ratio mihi est assentiendi revelatis. In po- 
steriori autem ratio assentiendi non est nisi obiectiva auctoritas 
quae in praeambulo iudicio elucet asserta, ita scilicet ut iudicium 

istud non magis sit assentiendi ratio, quam mihi foret ratio vi- 
dendi res latentes in. tenebris, actio admoventis lumen candelae. 
Quippe actio admoventis lumen non esset causa nisi praesentiae 
luminis; causa vero videndi nulla alia praeter lumen ipsum. Et 
sic est proportionaliter in praesenti. 

Si ergo prima expositio admittatur, iam sequitur quod fidei 
actus non est actus simplex atque incomplexus, sed actus con- 
stans compositione plurium  indiciorum seu  assensuum: illius 
scilicet quo affirmatur revelata veritas, et illus quo affirmatur 
Dei auctoritas et revelatio, quandoquidem ille prior innititur 
huic posteriori, in eoque habet suum fundamentum, suamque 
j-eluti consistentiam. Si vero admittatur expositio altera quae 
aliunde videtur sola genuina ac propria, sequitur opposita con- 
clusio: actum fidei esse simplicem atque incomplexum actum, 
qui indivisim attingit. rem revelatam ut creditam, et revelantis 
auctoritatem solum ut rationem credendi (É). Intra hos fines 
agitatur praesens controversia de analysi seu resolutione actus 
ecredendi. 


Et Suarez quidem ac De Lugo, quorum oppositae opinio- 
nes visae sunt multis ita inter se comparari, ut tertiam possi- 
bilem viam non ferant, commune principium habent, quod cre- 


(1) Nota quid sit, obiectum attingi actu sive intellectus sive volun- 
tatis ut quod, vel ut quo seu propter quod. Atüngi ut quod, est attingi 
ut res, sive ut obiectum materiale quod affirmatur aut creditur aut ap- 
petitur. Attingi ut quo seu propter quod, est attingi mere ut ratio ali- 
quid aliud affirmandi, credendi, appetendi. — Considera primo obiectum 
voluntatis. Certe finis dupliciter per voluntatem  attingitur. Ut quod 
appetitur, quando in finem ut in rem volitam fertur actus eius, utputa 
quando actu signato volo sanitatem. Ut quo vel propter quod aliud 
appetitur, quando voluntatis actus fertur in inedium ut in rem volitam, 
ac per hoc ipsum, una eademque tendentia attingit finem ut. rationem 
volendi medium, utputa quando actu distincto ab actu quo prius Volui 
sanitatem, nunc volo medicinam. - Et idem est in intellectualibus, quia 


dendi actus est quaedam virtualis saltem complexio indiciorum (J), 
per quae primo affirmatur Dei revelantis auctoritas, deinde et ex 
consequenti, ipsa res a Deo revelata. Proinde ad quaestionem 
hanc: quaenam tibi ratio est credendi incarnationem? propria et 
formalis responsio est: quia teneo Deum esse summe sapientem 
ac veracem, et hoc mysterium revelasse. Nunc autem de hoc 
primario iudicio quod principium est seu fundamentum alterius, 
atque idcirco intrinsece ingreditur, et quidem per prius, ipsis- 
simam actus credendi essentiam, integra quaestio redit: quaenam 
tibi est ratio tenendi tum auctoritatem Dei tum factum revela- 
tionis ? Remanet igitur assignanda natura iudicii fundamentalis, 
et declaranda eius resolutio. In hoc autem puncto maxime dis- 
sentiunt inter se duo praedicti theologi. 

Suarez, de fide Disp. 3, Sect. 6.13, apprime considerans 
quod primum iudicium non potest esse minoris firmitatis quam 
alterum cuius causa et fundamentum est, vult auctoritatem Dei 
revelantis, non secus ac materiale obiectum revelatum, attingi 
ut creditam (2). Unde per ipsum, integer fidei actus hoc modo 
exponitur: Credo incarnationem quia credo Deum illam revelasse, 
et credo Deum illam revelasse propter ipsam hanc creditam Dei 
revelationem. Etenim, ait, quando Deus revelat aliquid, exercite 
etiam revelat se revelare illud, et se esse fide dignum ; unde 
propter hanc eamdem revelationem exercitam utrumque et cre- 
dibile et credendum est. - Sed si quis bene consideret, neque 


principium dupliciter attingitur per intellectum. «Nam primo aliquis 
«intelligit ipsa principia secundum se, postmodum autem intelligit ea 
«in ipsis conclusionibus, secundum quod assentit conclusionibus 
« per principia », ait S. Thomas 1-2, Q. 8, a. 3. Et idem habet Q. 12, a. 4. 
(i) Dico saltem virtualis, quia Suarez Disp. 6, Sect. 4, n. 5. ponit 
assensum fidei esse ita simplicem, ut per se non fundetur in discursu. 
Sed supra, Disp. 3, Sect. 12, n. 10, agens de modo quo obiectum for- 
male per fidem attingitur, ait: « Licet ille actus (fidei) videatur simplex, 
«in illo includitur virtualis discursus, et ideo non potest certius adhae- 

«rere obiecto materiali quam formali». 
(2) «Tertia popositio est, inquit, Disp. 3, Sect. 12, n. 10, revela- 


tionem divinam esse rationem formalem obiecti fidei... ut creditam 
«fide divina ». 


DE ACT(J FIDEi 


hic potest sisti. Si enim credo Deum  revelasse incarnationem 
propter revelationem exercitam qua revelavit se revelare, et si 
insuper per omnem fidei actum creditur tum res revelata, tum 
auctoritas et locutio revelantis, debebo etiam credere ipsam exer- 
citam revelationem propter quam credo revelationem directam, 
ac per hoc, iterum redit quaestio: cur credis istam revelationem 
exercitam, et sic in infinitum, quin unquam perveniatur ad ul- 
timum, cum in hac via logice procedendo, semper credatur hoc 
quia creditur illud. Nam si ad secundam instantiam in qua vel- 
les consistere, respondes te credere quod Deus revelavit incar- 
nationem propter revelationem revelationis, attingendo illam non 
ut quod creditur, sed solum ut quo vel propter quod creditur, 
iure meritoque petam cur non idem dixeris in resolutione 1ni- 
tah. Ergo, vel mutes resolutionem primam, vel f[atearis fore 
semper locum instantiae ulteriori. - Accedit et vitiosa circulatio, 
quia tunc vitiosus circulus est, quando assignatur ut ratio illud 
ipsum de quo ratio quaeritur. Et sic est in sententia ista, in 
qua propter auctoritatem et revelationem Dei formaliter ut cre- 
ditam, creditur haec ipsa auctoritas et revelatio. Nec iuvat om- 
nino recurrere ad supernaturalitatem actus. Quidquid enim nunc 
sit de formali obiecto actuum supernaturalium, an possit necne 
attingi actu etiam naturali, id saltem pro inconcusso habendum, 
nimirum actum. supernaturalem non esse contra naturam intel- 
lectus, et si quid contineat mysteriosum atque incomprehensi- 
bile, non tamen contradictorium et implicans in terminis, sicut 
esset circulatio vel processus in infinitum. - Unde plane sub- 
scribendum esse videtur iudicio Lugonis, Disp. 1 de fide, Sect. 
6, n. 82: « Secunda sententia, inquit, docet primam Dei veri- 
«tatem prout movet ad credenda mysteria, debere cognosci et 
«credi per ipsam fidem, et quia Deus revelat suam veracitatem. 
«Ita cum alus Suarez, qui fatetur hoc esse magnum fidei my- 
«sterium, quod fides, licet non videat clare obiectum neque res 
« creditas, nihilominus non accipiat obiectum suum, ut in illo 
« per se nitatur, tamquam cognitum per alud lumen, sed sua 
«virtute et efficacia credat illud; quod variis modis explicare et 
« suadere conatur... Porro primam Dei veritatem debere aliunde 

«cognosci quam ex sola revelatione, ut possit ad aliorum arti 
« culorum assensum movere, ex eo probari videtur, quia alioquin 
«incidimus in circulum inexplicabilem. Nam si incarnationem 
«credis quia Deus est summe verax et id revelavit, et rursum 
4iDeum esse summe veracem credis, quia Deus id de se reve- 
«lavit, quaero cur credas Deo dicenti se esse summe veracem ? 
« Dicis, quia Deus est summe verax. Ecce Deo dicenti credis 
«summam eius veracitatem quia ipse est summe verax, et rursus 
«hoc totum credis quia Deus dicit se esse summe  veracem. 
«Quod quantumcumque explicetur, totum est ludere verbis ». - 
Haec de sententia Suarezii. 

Succedit igitur sententia ipsius Lugonis (l) qui in hoc a 
suarezio discedit, quod ipse vult summam Dei in dicendo au- 
ctoritatem, necnon et factum revelationis eius, in ipso fidei actu 
affirmari assensu immediato ex sola apprehensione terminorum: 
infallibilitatem quidem, quam ponit regulariter saltem per se evi- 
dentem ; revelationem vero seu locutionem, quam dicit integrari 
ex omnibus signis credibilitatis, puta miraculis, prophetis, aliis- 
que eiusmodi, atque hoc modo heri immediate affirmabilem ab 
omni eo qui eiusmodi locutionem in suis omnibus circumstantiis 
atque adiunctis apprehendit. Caeterum, assensum in rem reve- 
latam vult fluere tamquam conclusionem ex praemissis, ita ut 
totum fidei negotium in quodam ratiocinio constituat. « Si bene 
eattendamus, inquit Disp. 1, Sect. 6, n. 77, assensus fidei fit 
l per hunc discursum sive formalem sive virtualem: Reve- 
«latio divina fallere non potest. Deus revelavit Verbum esse 
< hominem. Ergo Verbum est homo. Quae omnia unico actu pos- 
«sunt attingi si dicas: Verbum est homo, quia Deus revelavit, 
«et revelatio Dei infallibilis >. Et infra, Disp. 10, Sect. 2, n. 16: 
- suppono ex Disp. 1, discursum fidei includere tres assensus 
«realiter vel virtualiter, scilicet: Deus est prima veritas. Deus 
« dicit incarnationem. Ergo incarnatio facta est ». - Sed contra 
est primo, quia in omni complexu iudiciorum in quo unum in- 
dicium est ratio et fundamentum alterius, complexus ipse dicen- 


jJ) Lugo, de fide, Disp. I, Sect. 6-8, et Disp, 1o, Sect. 2. 

dus est pertinere ad ordinem illum in quo invenitur indicium 
princeps, quod comparatur ad alterum ut ratio  determinans. 
Videndum igitur, ad quem ordinem pertineant duo priora 
iudicia quae in discursu Lugonis ut praemissae se habent: Deus 
est prima veritas, Deus dicit incarnationem. Si enim in ordine 
hdei nequaquam inveniantur, sed omnino in ordine scientiae, to- 
tus quoque complexus extra fidei ordinem sit necesse est. Atqui 
non a longe petenda solutio. Nam ex hoc ipso quod dicuntur 
iudicia illa 1mmediate fundata supra apprehensionem terminorum, 
statim apparet quod ne apparenter quidem credendi ratio in eis 
esse possit, nisi forte velimus credendi vocabulum aequivoce et 
improprie usurpare, eo nempe pacto quo aliquando dicimur cre- 
dere ea de quibus imperfectam adhuc scientiam habemus, ut su- 
pra in prolegomeno $ 2. Nulla ergo verosimilitudine complexus 
praedictorum judiciorum fides dici potest. - Sed contra est se- 
cundo, quod nec fidei rationem prae se fert indicium ultimum 
in illaüone veniens: ergo incarnatio facta est, etiamsi solitarie 
accipiatur. Ex quo enim iudicium illud assignatur ut conclusio 
syllogismi, ostenditur habere pro motivo connexionem cura prae- 
missis, id est evidentiam  illationis, minime vero testimonium 
quocumque tandem modo sumptum. Et universim loquendo, nulla 
prorsus fides, sive quae auctoritati attestantis, sive quae eviden- 
tiae in attestante nititur, velut syllogismi conclusio recte usquam 
assignabitur. Etenim, (quod diligenter considerandum venit), 
etiam cum sermo est de fide propter evidentiam in attestante, 
quae etsi minime sit univoca cum fide de qua nunc loquimur, 
adhuc tamen fidei nomen vere recipit, ubinam proprie est fidei 
actus ? An forte in conclusione huius argumenti: quidquid est 
dictum in veraci testimonio est verum, sed hoc est dictum in 
veraci testimonio, ergo est verum ? Minime gentium, nam in 
omnium hominum aestimatione assensus in conclusionem prout 
fluentem ex praemissis, actus scientiae est, non fidei. Sed notan- 
dum quod in conclusione syllogismi venit tantum: ergo hoc 
dictum verum est, veritate scilicet dictionis seu  conformitatis 
cum obiecto. Et quia aliud est assentiri conformitati dictionis 
cum re dicta, aliud vero assentiri rei dictae secundum se, si 

propter evidentiam conformis attestationis procedo ad affirman- 
dum obiectum in sua ontologica realitate, tunc et tunc solum 
pono quemdam fidei actum, indivisim. tendentem in rem dictam 
ut in id quod affirmatur, et in evidentiam dictionis conformis ut 
in rationem affirmandi. Nullibi vero in conclusione argumenti, 
formaliter stando in illa, credendi actum reperire erit, et multo 
multoque minus talem actum credendi qui pro motivo habeat 
auctoritatem testificantis. - Sed contra est tertio, quia si duo 
priora iudicia non possunt esse minus certa quam tertium, ut 
ipse Lugo fatetur ()), et evidens ratio suadet, iam impossibile 
est ut fidei nostrae certitudo sit appretiatve summa. Quaeritur 
enim quomodo in sola apprehensione terminorum propositionis 
qua enuntiatur factum divinae revelationis, fundari possit 1udi- 
cium super omnia certum. Et crescit quaestio si exclusio per- 
fectae evidentiae ponatur essentialis conditio huius iudicii, quem- 
admodum coactus est Lugo dicere (2, ad salvandam liberta- 
tem assensus fidei christianae. Neque enim valet si dicas certi- 
tudinis excessum provenire ex imperio voluntatis, quia in fide 
divina imperium voluntatis regulari debet per dictamen rationis 
rectae. Ratio autem recta dictat quod nunquam voluntarie inhae- 
rendum est alicui iudicio, ultra id quod meretur causa obiectiva 
propter quam fit assensus. Nihil quoque iuvat appellare ad con- 
demnationem propositionis in qua dicebatur: Voluntas non potest 
efficere ut assensus fidei in seipso sit magis firmus quam me- 
reatur pondus rationum ad assensum impellentium (3). Aliud 
enim sunt rationes ad assensum impellentes, aliud vero ratio 
formalis obiectiva cui sub voluntatis 1mperio assensus innititur. 
eQuippe rationes ad assensum impellentes nihil aliud. hic sunt 
quam motiva credibilitatis, quae in tantum | impellunt ad fidem, 
in quantum ostendunt locum esse credendi Deo. 

Mitto alia multa quae adhuc adici possent, et concludo 
quod neutra explicatio satisfacit, neque illa prior excogitata a 


(1) Lugo, disp. 7, Sect. 2, n. 12. 
(2) Id., Disp. 2, Sect. l. 
(3) Propositio 19 inter damnatas ab Innocentio XI, Enchlrid, n. 1036. 

Suarezio, neque haec posterior a Lugone. Et quia inter has 
duas opiniones (piae ambae procedunt ex suppositione comple- 
xionis (saltem virtualis) actus fidei, nullum datur medium possi- 
bile, iam sequitur veritas assertionis nostrae: ipsum scilicet fidei 
actum esse actum simplicem et omnibus modis incomplexum, in 
quo Dei revelantis auctoritas secundum quod fungitur munere 
obiecti formalis, attingitur pure et simpliciter ut propter quam 
credimus quaecumque sunt materialia obiecta revelata. Sed hoc 
ipsum directis iam argumentis adstruamus. 


Demonstratum est in generali Prolegomeno cap. 3 $ J, fi- 
dem divinam et supernaturalem habere cum fide humana et na- 
turali communem resolutionis obiectivae modum, nihilque reli- 
quum esse nisi ut consideretur modus fidei humanae, et quid- 
quid de ea docet vulgaris etiam atque quotidiana experientia, 
proportionaliter transferatur ad actum fidei divinae. Id totum a 
Cardinali de Lugo solide ac nervose probatum accepimus, quan- 
quam ille deinde in negotio analysis fidei vulgaris omnino defe- 
cisse videatur, non distinguens inter fidem propter auctoritatem et 
fidem propter evidentiam testimonii, et ne hanc quidem, sicut ex su- 
pradictis liquet, recte interpretans. Nunc ergo, si paulisper conside- 
res modum quo exempli gratia credis Titio aliquid tibi attestant!, 
videbis in primis quod credis propter auctoritatem, sed non credis 
auctoritatem, quam aliunde notam habere debes, adeoque non 
coniungis actum credendi rem attestatam cum actu credendi 
scientiam, veracitatem, et locutionem tui interlocutoris. Videbis 
insuper quod verbis eius adhibendo fidem, nullum ratiocinium 
formas, et non educis conclusionem ex praemissis. Sed praesup- 
posita notitia de eo quod fide dignus sit interlocutor tuus, au- 
ditaque eius asseveratione, ponis simplicem assentiendi actum 
qui loquentis auctoritatem citra intermedium pro ratione habet. 
Ergo idem sentiendum est de actu fidei divinae. Et re quidem 
vera, fides divina quoad substantiam actus sub nostra conscientia 
cadit, ut dictum est in superioribus. Atqui cum fidei theologicae 

actum elicimus, minime experimur nos discurrere, aut iudicium 
iudicio componere, sed post revocatam in mentem revelationem 
Dei de veritatibus nostrae religionis, in simplicem assensum erum- 
pere qui hoc uno vocabulo redditur : credo. 

Crescit autem argumentum si natura actus theologici spe- 
ctetur. Nam si actus fidei est quidam complexus indiciorum 
quibus primo affirmatur Dei infallibilitas et revelatio, deinde vero 
et ex consequenti id quod revelavit Deus, fides quam adhibeo re- 
velatis semper habebit pro ratione immediata nexum quo iudicium 
posterius nectitur cum priori, et nunquam proprie loquendo, in 
ipsam solam increatam Dei auctoritatem seu in primam Veritatem 
assensus resolvetur. Non est igitur alius modus salvandi id quod 
necessario inveniri debet in actu theologicae virtutis, nisi reti- 
neatur simplex illa ac naturalis notio fidei indivisim tendentis in 
rem revelatam ut in obiectum quod, et in auctoritatem divinam 
per praevium actum praesentatam intellectui uf in obiectum quo 
seu propter quod (l). 

Confirmatur demum auctoritate S. Thomae in praesenti : 
«Cum credere, inquit, ad intellectum pertineat prout est a vo- 
«]untate motus ad assentiendum, potest obiectum fidei accipi 
« vel ex parte ipsius intellectus, vel ex parte voluntatis moventis 
« intellectum. Si quidem ex parte intellectus, sic in obiecto fidei 


< duo possunt considerari. Quorum unum est materiale obiectum 


(1) Hanc fidei notionem tradit ipsemet Suarez de Incarn. Disp. 54, 
Sect. 5, ubi de cultu imaginum agens dicit: « Potest (intellectus) ten- 
«dere in aliquod materiale obiectum propter aliud ut quo, seu ut for- 
«male, etiamsi actu non tendat in illam rem quae est formale obiectum, 
«tamquam in rem seu materiam circa quam proprie versatur, quae so- 
Xlet dici obiectum quod... Nam fidelis assentitur veritatibus fidei, nixus 
« divino testimonio et veritati infallibili eius ut rationiformali, quamvis 
«eo actu quo credit rem revelatam, non credat vel Deum esse primam 
« veritatem infallibilem, vel Deum hoc recelasse . Si autem hoc sim- 
plici actu assentitur quis veritatibus revelatis, iam habetur quidquid est 
de essentia actus fidei, et non oportet adiungere actum priorem qui in 
ratione credendi intrinsece clauderetur, nisi perperam confundatur ipsa 


auctoritas obiectiva cui nititur assensus, cum actu quo haec auctoritas 
praesentatur intellectui. 

«fidei, et sic ponitur actus fidei credere Deum, quia sicut su- 
« pra dictum est, nihil proponitur nobis ad credendum, nisi se- 
< eundum quod ad Deum pertinet. Aliud autem est formalis ra- 
«tio obiecti, quod est sicut medium propter quod tali credibili 
«assentitur, et sic ponitur actus fidei credere Deo, quia sicut 
«supra dictum est, formale obiectum fidei est veritas prima, cui 
«inhaeret homo ut propter eam creditis assentiatur. Si vero con- 
* sideretur tertio modo obiectum fidei secundum quod intellectus 
«est motus a voluntate, sic ponitur actus fidei credere in Deum. 
« Veritas enim prima ad voluntatem pertinet secundum | quod 
«habet rationis finis». Sed si unus idemque integer fidei actus 
exprimitur per hoc quod est credere Deum, et credere Deo: 
credere Deum secundum quod Deus est materiale obiectum, cre- 
dere Deo secundum quod Deus est obiectum formale, ergo 
obiectum formale qua tale, in fide non attingitur ut quod cre- 
ditur vel affirmatur, sed solum ut quo creditur, vel cui assensus 
nititur, et sic redit semper eadem conclusio. 

Obiicitur primo: Propter quod unumquodque tale, et illud 
magis. Sed res revelata est credita propter divinam auctoritatem 
et locutionem. Ergo multo magis debet esse credita | divina 
auctoritas. 

Respondeo: Dist. mai. Propter quod, ut et quia tale, unum- 
quodque tale, et illud magis, conc. mai. Alio modo, neg. 
mai. - Sane vero, si aliquid sit amatum propter aliud ut ama- 
tum, et illud magis. Si aliquis sit doctus quia edoctus ab alio 
docto, et ille magis. Si conclusio sit visa propter praemissas 
visas, et illae magis. Sed non sequitur: si homo est homo 
propter animam rationalem, ergo anima rationalis est magis 
homo. Non sequitur: si hoc credo propter tuam  attestatio- 
nem, ergo factum attestationis tuae magis credo. Unde argu- 
mentum supponit illud ipsum quod in quaestione est, videlicet 
quod res revelata sit credita propter divinam auctoritatem ut 
creditam; quo in casu tantum, recte sequeretur: ergo et illa 
magis. Porro falsitatem suppositi evidenter demonstrat id quod 
in fide humana quotidie experimur. Dum enim credo quod dicit 
Titius propter Titi auctoritatem, certe non propter illam ut cre- 

ditain: quippe non credo eius auctoritatem quam aliunde sup- 
pono, neque eius locutionem quam hic et nunc experior. 

Sed nota bene quod cum divina auctoritas non credita di- 
citur. sermo est de illa reduplicative in quantum formalis obiecti 
munere fungitur, ut in thesi expresse positum est. Nunc autem 
quia Deus revelando quamlibet veritatem, exercite etiam  reve- 
lat suam locutionem necnon et auctoritatem, imo quia Ssignate 
revelavit illam in multis Scripturae locis, constat quod haec ipsa 
auctoritas ac locutio connumeratur inter alia obiecta revelata. Et 
ideo, sicut creditur Trinitas quia Deus dixit. se esse unum in 
essentia et trinum in personis, ita et creditur divina auctoritas 
quia Deus se primam veritatem attestatur. Verumtamen aucto- 
ritas credita ut credita. non. potest. esse plus quam materiale 
obiectum in aliquo particulari fidei actu. Caeterum tam in eo 
actu quam in quolibet alio, auctoritas reduplicative qua motivum, 
debet esse aliunde nota, et nequaquam attingitur ut quod, sed 
ut quo, vel propter quod, iuxta hactenus declarata. 

Obiicitur secundo: Saltem, cognitio auctoritatis Dei revelantis 
debet esse certior quam assensus in rem revelatam propter dictam 
auctoritatem. Sed haec certior cognitio nequit esse actui credendi 
extrinseca. Ergo necesse est ut credendi ratio ex quadam com- 
plexione indiciorum constituatur. 

Respondeo. Dist. mai. Deberet esse certior si assensus in 
rem revelatam niteretur cognitioni quae habetur de auctoritate 
et locutione Dei, conc. mai. Si nititur ipsi auctoritati quam co- 
enitio illa solummodo praeintroduxit et praesentem reddidit in- 
tellectui, neg. mai. Tunc enim non oportet ut adhaesionis fir- 
mitas proportionetur causae praesentanti auctoritatem, sed solum 
auctoritati per causam hanc praesentatae. Et hic redit compa- 
ratio superius adhibita de vapore in locomotiva. Certe sunt gra- 
dus in vi et intensitate vaporis; possunt etiam esse gradus in 
efficacitate causae quae aperit viam expansioni vaporis in cylindro. 
Peto autem cuinam proportionabitur intensitas motus et rota- 
tonis velocitas, an efficacitati causae quae aperuit vapori viam, 


an non potius soli intensitati ipsius vaporis cui aperta est via? 
Et simile est in praesenti. 

Imo dico non esse possibile medium salvandi id quod omnes 
salvare volunt et debent, videlicet assensum in res revelatas esse 
appretiative super omnia firmum, nisi ipsissima divina auctoritas 
citra omne intermedium ponatur ratio et obiectivum fundamen- 
tum assensus. Haec enim sola dignitatem habet ad fundandum 
adhaesionem super omnia, non autem tua cognitio, non eviden- 
tia veracitatis testimonii quam forte habes. Et si haec sola di- 
enitatem habet ad fundandum adhaesionem super omnia, haec 
etiam sola potest esse de facto fidem nostram fundans, eo quod 
fides nostra est rationabilis et consona dictamini recto. Non enim 
recursus datur ad imperium voluntatis, quia imperium voluntatis, 
faciens assentire intellectum ultra id quod meretur ratio obiectiva 
in quam mentis adhaesio resolvitur, est imperium  irrationabile et 
caecum, adeoque a fide theologica removendum. Et hoc est quod 
iam supra notatum est in confutatione sententiae Lugonis, sed 
non potest satis inculcari, quoniam se habet instar principii di- 
rectivi in tota hac quaestione. 

Obiicitur tertio: Saltem divina auctoritas non terminat ac- 
tum fidei nisi in quantum fides imperatur a voluntate. Ergo 
postquam assignatum est motivum divinae auctoritatis, adhuc lo- 
cus est resolutioni ulteriori in bonum quod movet voluntatem. 

Respondeo: Dist. antec. Si ly «in quantum » significet 
quod determinatio voluntatis requiritur quasi ad complendum et 
ulterius perficiendum rationem obiectivam intellectualis assensus, 
adeoque fidei formaliter sumptae, neg. antec. Si ly « in quantum » 
significet solummodo quod voluntatis determinatio requiritur, 
quia ratio auctoritatis, etsi undequaque sufficiens ad fundandum 
assensum firmum et rationabilissimum, non tamen ea est per 
quam motu spontaneo ac necessario trahatur intellectus, conc. 
antec. Sed in hoc sensu, nulla est argumenti consequentia. Et 
sane, auctoritas divina est ratio ita sufficiens ad terminandum 
assensum credentis, ut sufficientior dari omnino non possit. Et 
hoc ipsum intellectus clare videt. Nunc autem cum haec ratio 
non sit evidentia veritatis, ideo intellectus non ex sese erumpit 
in assensum, sed indiget applicari ad actum a voluntate. Unde 
non sequitur, locum esse ulteriori rationi in qua ultimo sistat 

actus credendi, formaliter in sua essentia intrinseca consideratus. 
Aliud quippe est quod motivum auctoritatis non sufficiat ad de- 
terminandum spontaneum assentiendi modum, aliud vero est quod 
non sufficiat ad terminandum assensum ipsum, dum intellectus 
per illuminatum voluntatis imperium ad actum applicatur. Scito 
itaque quod toto caelo aberrant quicumque concipiunt actum fi- 
dei, quasi in eo partialiter saltem, esset pro ratione voluntas. 

Sic igitur, si instituatur obiectiva actus fidei resolutio di- 
cendum est fidem formaliter sumptam, seu quoad actum elicitum, 
resolvi in auctoritatem. Dei revelantis, cui tamquam proprio fidei 
motivo inhaeretur; affective autem, seu quoad pium credulitatis 
affectum, in obiectivam honestatem propter quam voluntas im- 
perat credendi actum; dispositive demum, seu quoad praevios 
actus intellectus, in motiva credibilitatis, ex quibus indicamus re- 
velationem christianam esse prudenter et ex obligatione creden- 
dam  *). Porro de hoc ipso praevio credibilitatis iudicio specialis 
consideratio esse iam debet, et ad hoc pertinet sequens propo- 
sitio. 

THESIS XVII. 


Actus fidei requirit praevium iudicium credibilitatis. 
Quod quidem iudicium non in vaga quadam sentimenta- 
litate, neque in aspiratione et indigentia animi religiosi 
fundar debet, ut hodierni fautores methodi immanentiae, 
protestantico spiritu plus minusve imbuti dicunt. Sed fun- 


detur necesse est in rationibus per quas innotescit factum 


i) Nota cum Wirceburgensibus, de Virt. n. 159, quod analysis fi- 
dei est reductio eius ad rationem a qua pendet, ita scilicet ut iuxta mo- 
nitum S. Petri simus parati ad satisfaciendum omni poscenti nos de ea 
quae in nobis est spe. Quia vero in fidei negotio plures actus interve- 
niunt, illa interrogatio cur credis? est aequivoca, et accipi potest de 
fide vel formaliter, vel affective, vel dispositive sumpta. Sensus enim 
potest esse: Quare assentiris huic mysterio? Vel: Quare vis credere, 
seu quare imperas assensum? Vel : Quare iudicas hoc mysterium esse 
credibile et credendum tamquam a Deo revelatum? Et ad singulam 
quamque quaestionem specialis etiam responsio est adhibenda. 

revelationis seu locutionis Dei, iisque vel absolute vel re- 
spective certis, id est, pro captu et conditione uniuscuius- 
que excludentibus dubium prudens. Denique haec eadem 
credibilitatis motiva, salva interim quoad rudes humana 
auctoritate parentum seu magistrorum, reponuntur in exter- 
nis signis, miraculorum praesertim et prophetiarum, ad 
quorum persuasibilem considerationem interior gratia ho- 
minem movet et adiuvat, quin absolute eam suppleat, lo- 


quendo saltem de lege ordinaria. 


Tria hic praestanda sunt. Oportet enim primo  adstruere 
necessitatem iudicii credibilitatis:. Secundo removere fundamen- 
tum quod huic iudicio hodierni novatores assignant. Tertio de- 
clarare fundamentum verum cum propriis eius rationibus ac mo- 


tivis secundum diversas conditiones personarum. 


Quoad primum res versatur in aperto, quia assensus fidei 
divinae est assensus voluntarius quidem, sed plane rationabilis. 
Voluntas autem nequit rationabiliter imperare fidem, nisi obiectum 
per prius proponatur ab intellectu ut credibile ; et hoc fit per 
certum atque evidens iudicium credibilitatis. Ergo de necessitate 
praevii huius iudicii nullus esse potest dubitandi locus. Unde 
S. Thomas Quaest. i, a. 4 ad 2: « Ea quae subsunt fidei du- 
« pliciter considerari possunt. Uno modo in speciali, et sic non 
« possunt esse simul visa et credita. Alio modo in generali, sci- 
«licet sub communi ratione credibilis, et sic sunt visa ab eo qui 
« credit. Non enim crederet nisi videret ea esse credenda vel 
« propter evidentiam signorum, vel propter aliquid eiusmodi ». 
Et hac de causa Concilium Vaticanum cap. 3 de fide, asserit, 
fidei assensum nequaquam esse motum animi caecum. 

De supernaturalitate quoque eiusdem iudicii prout ad su- 
pernaturalem fidei actum (id est ad actum credendi sicut oportet) 
requisiti, minime ambigere licet, iuxta ea quae in tractatu de 
eratia contra Pelagianorum et Semipelagianorum errores decla- 

ran solent. ói quis, inquiunt Patres Arausicani, per naturae vi- 
gorem bonum aliquod quod ad salutem pertinet vitae aeternae, 
cogitare ut expedit, aut eligere posse confirmat absque illumi- 
natione et inspiratione Spiritus Sancti, haeretico fallitur spiritu, 
non intelligetis illud Apostoli: Non quod idonei simus cogitare 
aliquid a nobis quasi ex nobis, sed sufficientia nostra «fv Deo 
est. Et ideo S. Thomas loco mox citato ad 3%“, et art. seq. 
ad non dubitat attribuere ipsi infuso habitui iudicium cre- 
dibilitatis, dicens quod lumen fidei facit videre ea quae credun- 
tur; non quod, uti patet, per infusum habitum fidelis videat aut 
sciat illa in seipsis, sed quia per infusum habitum perficitur ad 
videndum ea esse credibilia, et ad iudicandum quod sint cre- 
denda. Qua autem ratione id explicare queant theologi illi qui 
supematuralitatem actuum repetunt ab obiecto in quod nullo 
modo posset facultas naturalis, nostrum non est declarare. Ab 
hac enim gravissima difficultate ex praemissis in generali prole- 
comeno omnino liberamur. Vide ibi dicta, cap. 3, $ 1. 

Cum igitur nulla in his occurrat specialis causa immorandi, 
potior sese offert ratio inquirendi circa fundamentum iudicii de 
quo nunc agitur. Non enim est iudicium immediatum, cui evi- 
dentiam afferat ipsa apprehensio terminorum. Oportet igitur ut 
evidentiam trahat ex aliqua alia notitia. Et haec notitia est quae 
nomine fundamenti hic designatur. 


Quaeritur ergo, cui fundamento inniti debeat iudicium quo 
credibilis et credenda iudicatur fides Christiana. Et primo est 
responsio Protestandum. « Inter Protestantes illos qui revelatio- 
« nem christianam se admittere profitentur, multi sunt qui reiectis 
«criteriis ad cognoscendum et probandum factum revelationis 
« idoneis, unice provocant ad internam experientiam, ad sensum 
«religiosum, ad testimonium spiritus, ad 1mmediatam  certitudi- 
«nem fidei. Valorem itaque aut necessitatem motivorum credi- 
«bilitatis quae inducantur ex miraculis, prophetis  adimpletis, 
* etc., vel omnino negant, vel ea solum admittunt tanquam sub- 

«sidia quaedam si fides iam supponitur; quia, ut aiunt, ipsa 
«huiusmodi facta nisi per fidem iam suppositam cognosci non 
«possunt. lam Pseudo-Reformatores verbum Dei genuinum ex 
«sapore et gustu discernere consueverant, ad quem finem in 
«unoquoque homine fideli ponebant immediatum testimonium 
: Spiritus Sancti. Recentiores vero eadem methodo retenta, huic 
«testimonio Spiritus Sancti plerumque substituunt. naturalem 
«sensum religiosum vel indigentiam animi religiosi, per quem 
«sensum immediate, et quin veritas revelata ex criteri extrin- 
i secis nobis fiat credibilis, religionem christianam amplectamur 
«tamquam veram et divinam. Neque desunt ali qui doceant, 
«facta illa supernaturalia non posse intelligi tanquam motiva 
«credibilitatis nisi fides iam praesupponatur, et propterea ipsum 
«factum revelationis homini qui fidem nondum suscepit, demon- 
«strari non posse, ac proinde certam persuasionem de veritate 
(facti revelationis seu de revelationis exsistentia non posse prae- 
«cedere ad susceptionem fidei christianae, sed absque huiusmodi 
« persuasione per divinam gratiam produci fidem ita, ut haec sit 
«spontaneus et immediatus actus rationis». Haec de Protestan- 
dum sensu, ad Patres Vaticanos referebat annotator in primum 
schema constitutionis de doctrina catholica fl;; Et omnia inve- 
niuntur consentanea fundamentali principio emancipationis a re- 
gula seu auctoritate ecclesiastici magisterii. Ideo enim primi 
Reformatores credibilitatem dixerunt esse repetendam ex privata 
Spiritus Sancti inspiratione qua unicuique patefit quid sit pro 
genuino Dei verbo recipiendum, quia hoc semel posito, seque- 
batur repudiandam fore institutionem visibilis Ecclesiae divinis- 
signis ac notis exterius instructae, ut ipsa ab omnibus tamquam 
proxima ac vivens fidei regula agnosceretur. Verumtamen imme- 
diatum istud Spiritus Sancti testimonium, praeterquam quod sat 
chimaericum esse videbatur, a mente rationalistica nimium dissi- 
debat. Unde paulatim ventum est ad systema naturalisme con- 
formius, et posuerunt sentimentalitatem religiosam, a qua habe- 
retur discerniculum experimentale veri verbi Dei, legitimique 


(1) Collect. Lacensis, appendix ad acta Concilii Vaticani, Torn. 7, p. 528. 

sensus eius. Quod quidem commentum adhuc magis praeclude- 
bat verae fidei theologicae viam, sed semper erat in plena har- 
monia cum principiis Reformationis. 

Porro ex hoc fonte protestantico rivuli iam largiter emana- 
runt. Inde orta nuperrime methodus quam immanentiae appellant, 
apprime cohaerens cum Kantiana sapientia, specialemque formam 
exhibens haeresis semurationalisticae. Auctoribus eius (quibus 
necessaria philosophiae conditio est spoliatio totius hominis realis, 
et abdicatio omnium communium criteriorum ad usum profani 
vulgi exsistentium , sacrosanctum hoc principium affulget: Nullam 
esse veritatem alicuius valoris quoad nos, nisi aliquo saltem 
modo sit auionoma et autochtona ; autonoma, id est ex solis 
legibus rationis purae dependens ; autochtona, id est ex intimis 
nostris pullulans 11. Cum igitur factum locutionis divinae prout 
miraculis et prophetis et aliis obiectivis signis sigillatum, inter 
veritates autonomas atque autochtonas nequaquam computetur, 
consequitur quod ex hac parte quaerendum non est fundamen- 
tum indicii credibilitatis ; nihil enim ibi invenire est quod in- 
telligentiae modernae accommodatum sit. Sed quisquis autochto- 
nice supra semetipsum considerationem mentis reflexerit, in se- 
metipso inveniet indigentiam, aspirationem, expansionis necessi- 
tatem. cui non satisfit nisi per receptionem supernaturalis religionis. 
In hac ergo indigentia animi religiosi fundabitur iudicium quo 
receptibilis et credibilis iudicatur Christiana. revelatio. 


(1) Avróx00vo , ab avtò et x00vo , indigena, aborigena, habens ori- 
ginem e terra habitationis, aliis verbis, e proprio fundo. Nota verbum 
quod pars magna est fortunae systematis. Solet enim vulgus maxime 
commoveri verbis novellae fabricae quae ipso suo sono continere viden- 
tur aliquid valde scientificum, et nescio quam gnosim transcendentem 
atque sublimem. Et simile est cum aliquis habens morbum vulgarem, 
vadit ad medicum qui malum nominat cum tribus radicibus graecis. 
Statim animum sumit aegrotus, confidens quod in manibus medici tan- 
tae eruditionis, infallibilis curatio sit. At saltem innocua tunc i1llusio est, 
imo et benefica etiam magis, quia morales addit vires, quae ad cor- 
poris sanitatem recuperandam plurimum iuvant. Hic autem non ita, 


sed sub vana illa vanae scientiae larva fides pellitur, et in barba sua 
diabolus ridet. 


Levis sane et supra arenam fundata constructio. Statim 
enim mentem subit quaestio, quid tandem nexus sit inter sub- 
jiectivas naturae aspirationes et exsistentiam revelationis, prae- 
sertim revelationis veritatum  supernaturalium, et huius numero 
revelationis in individuo signatae ac determinatae quam catho- 
lica praedicat Ecclesia. Forte si methodo scholastica suum  pro- 
cessum apologeticum auctores illi exponere rogarentur, non sine 
difficultate logicam rerum continuationem scientificamque conca- 
tenationem ostenderent. Forte etiam haud facile sese expedirent 
sive ab erroribus iam pridem in Baio damnatis quoad transcen- 
dentalitatem gratiae respectu naturae, sive ab errore negationis 
duplicis illius ordinis cognitionis quem adserit Vaticanum prout 
perpetuus Ecclesiae catholicae consensus tenuit et tenet. Sed 
haec placet transmittere, ne ad ea quae praesenti indagini sunt 
extranea, divagari videamur, et breviter nunc dico methodum 
illam autochtonam nihil minus secum ferre quam ruinam radi- 
calem fidei theologicae. 

Etenim si illud credibile et credendum asseritur, quod et 
quatenus indigentiae expansionis naturae nostrae noscitur con- 
eruere, id demum credere oportebit quod congruit, id discredere 
quod non congruit. Ratio credibilitatis non amplius assignatur 
divinae auctoritatis interventus: unde statim est consequens quod 
fidei ipsius formale motivum eadem haec auctoritas esse omnino 
non possit. Denique secundum diversas subiectorum affectiones 
aequali titulo. credibilitatis gaudebunt Mahumetismus, Bouddhi- 
smus, et quidquid aliud vere autochtonum invenire est in longa 
serie adinventionum humanarum. Retines igitur verbum credere, 
sed vocabulum retinendo fucum facis. Nam pro te, credere non 
amplius idem est ac assentin veritati propter Dei revelantis 
auctoritatem, sed nihil aliud significat aut significare potest, quam 
tenere doctrinam qualemcumque absque ratione obiectiva propter 
solam exigentiam subiectivam ; quae etiam exigentia in diversis 
individuis diversa erit, secundum quod diversam a natura sortiti 
erunt indolem, vel ad mahumetanum vel ad evangelicum para- 
disum plus minusve proclivem. — Et confirmatur, quia metho- 
dus autochtona tota emergit ex intimis visceribus philosophiae 

Kantianae, cui non modo nihil est certum, sed nec esse potest, 
cum adhuc quaerat pontem quo ab ideis ad obiectivas realitates 
transitus fiat, imo huius pontis architectum necdum natum et 
nusquam nasciturum asseveret. Quare, dum  Neo-Kantiani qui 
catholico nomine gloriari adhuc volunt, suum nobis afferunt sy- 
stema credibilitatis, remoto nunc omni fuco verborum, in sub- 
stantia sic loquuntur: Nos nihil scimus, et nihil de nihilo. Quid 
enim est veritas d In ordine phaenomenorum | conclusi sumus, 
quin ad numena unquam pateat accessus. Experimur tamen 
quasdam aspirationes quibus aliter satisfieri non potest quam 
credendo, id est voluntarie inhaerendo quibusdam doctrinis, omni 
licet sufficienti ratione destitutis. Oportet igitur credere. Sed 
haec ipsa credendi necessitas an vera sit potius quam apparens, 
sciri adhuc non potest, et ideo a primo ad ultimum, credere 
oportet quod oportet credere. In his demum intima est ac pura 
totius systematis medulla. Et sunt qui putant haec jpatrocinari 
causae fidei christianae! Sunt et ali qui partem saltem ventatis 


ibi quaerunt, et selectione quadam pretiosum a vili separare 
vellent ! 


His igitur reiectis tanquam errore plenis, dicendum in pri- 
mis est, nullum aliud legitimum fundamentum iudicii credibilita- 
tis esse aut excogitari posse, praeter notitiam certam de facto 
locutionis seu revelationis Dei. Quod. quidem in terminis plane 
evidens tibi erit, si modo credibilitatem intelligas in ordine ad 
fidem quae vere sit propter auctoritatem Dei revelantis. Sed ter- 
mini illi sunt diligenter considerandi. 

Assignatur primo pro fundamento praesentis iudicii, illud 
quo suadetur exsistentia revelationis, non revelatio ipsa. Ipsa 
enim revelatio est motivum fidei secundum se, ut dictum est in 
propositione praecedenti, nam ideo credo quia revelavit Deus. 
At rationes per quas innotescit revelationis factum, sunt moti- 
vum iudici credibilitatis, nam ideo credibilem iudico fidem Chri- 

stanam, quia apparet Deum illam revelasse, et universim lo- 

quendo, illud in quocumque ordine credibile dicitur et est, quod 
constat dictum fuisse a teste fide digno. 

ZWsignantur deinde rationes, non qualescumque, sed certae; 
per rationes certas nunc intelligendo eas quae saltem excludunt 
omne dubium prudens. Non enim plus requiri potest, sed nec 
etiam minus. Non plus, quia semel ac prudenti dubio locus iam 
non est quoad divinae revelationis existentiam, nihil etiam deest 
quominus rationabilis appareat fides, eoque ipso pro credibili ha- 
beatur quidquid sub proposita revelatione cadit. Sed nec etiam 
minus, quia quamdiu dubium prudens de exsistentia motivi as- 
sensus non excluditur, recta ratio dictat non posse prudenter 
imperari assensum propter motivum .illudmet, multoque adhuc 
minus assensum illum firmissimum fidei divinae. Et ideo inter 
propositiones damnatas ab Innocentio XI invenitur et ista: zis- 
sensus fidei supernaturalis et utilis ad salutem stat cum notitia 
solum probabili revelationis, imo cum formidine qua quis for- 
midet ne non sit locutus Deus. 

Ultimo tamen considerandum venit quod certitudo eiusdem 
notitiae, ex communi theologorum sententia dividitur in absolu- 
tam et respectivam. « Absoluta est quae tot tantisque motivis 
«nititur, ut ista penetrata sufficiant respectu cuiusvis intellectus, 
«etiam sagacis et acuti. Respectiva dicitur, quae nititur motivis 
«talibus, vel ita consideratis, ut ea satis sint ad cognitionem 
«quae excludat omnem de opposito formidinem prudentem, non 
« quidem respectu intellectus cuiuscumque, sed alicuius dun- 
«taxat, ratione particularis dispositionis, verbi gratia, quia vel 
« puer vel idiota vel non admodum sagax est, qui nequeat omnia 
« perpendere » (x). Respectiva ergo appellatur, ratione habita 
status imperfectionis intellectualis in quo quis versatur. Non quod, 
ut apprime notandum est, principia certitudinis varient secundum 
diversitates personarum, quasi scilicet id quod pro me est ve- 
rum, pro te sit falsum, aut vice versa. Sed quia in ordine ad 
prudentiam assensuum, aliqua regula est quae habet applicatio- 
nem in uno, et non habet in altero pro variis uniuscuiusque 


(1) Wirceburg de Virt. n. 172. 

conditionibus. Regula enim prudentiae fert, (et non dico nunc 
prudentiam in eodem sensu quo solet accipi cum de prudentiae 
virtute sermo est, scilicet per ordinem ad agibilia, sed in sensu 
quodam derivatq, prout analogice applicatur regimini vitae intel- 
lectualis per ordinem ad cognoscibilia): regula, inquam, pruden- 
tiae fert ut in ns necessariis quae per nosmetipsos videre non 
valemus, stemus auctoritati eorum quos naturalis rerum cursus 
eruditores assignavit, modo scilicet nihil in. contrarium occurrat 
quod ab eorum ductu conscientiam revocet. Et hinc est quod 
pueri etiam et rudes prudenter credunt fide humana ea quae de 
historia revelationis a parentibus vel parocho aliisve magistris 
accipiunt, et sic iudicium pro suo captu suaque conditione cer- 
tum sibi efformant, quod christiana doctrina sit tamquam a Deo 
orta credibilis et credenda. 

Si ergo rationes quaerantur in quas resolvitur notitia de 
facto divinae locutionis, dicendum est quod sunt diversae pro 
diversis personarum conditionibus. Sed semper gravissimus er- 
ror erit vitandus, eorum scilicet qui fundamentum  credibilitatis 
absolvunt a criteriüis extrinsecis seu obiectivis, quibus Deus suam 
revelationem velut sigillis divinis cognoscibilem fecit. Quem er- 
rorem a principiis Protestantismi vel immediate vel mediate fluen- 
tem confixit Concilium Vaticanum can. 3 de fide, inquiens: «Si 
«quis dixerit, revelationem divinam externis signis credibilem 
«fieri non posse, ideoque sola interna cuiusque experientia aut 
«inspiratione privata homines ad fidem moveri debere, anathe- 
«ma sit». Et absit quidem ut limites omnipotentiae Dei prae- 
stituamus, negemusque eum aliquando efficere per solam opera- 
tionem suam in interiori homine, ut ei affulgeat talis notitia re- 
velationis quae iudicio credibilitatis inconcussum praebeat fulci- 
mentum. Sed solum negamus id contingere de lege ordinaria, 
quia id non fert ordo regularis et humanae naturae consenta- 
neus, a divina Providentia institutus; in quo quidem longe a 
periculo illuminismi et vesanae hallucinationis, per supernam gra- 
tiam intellectus adiuvatur ad penetrandum et capiendum vel mo- 


tiva vel criteria externa, uniuscuiusque capacitati adaptata ac 
proportionata. 

Et de motivo quidem auctoritatis humanae, quod respecti- 
vani tantum certitudinem de historica existentia revelationis in 
animis simplicium aggenerare natum est, multa habentur Levit. 
X-XI, et Deuter. I-IV, ubi mandat Deus sacerdotibus docere 
populum legem ac caeremonias. Idem quoque officium postea 
iniungitur parentibus: Narrabis ea filiis luis, inquit Deuter. 
VI-7. Et ibid. XXXII-7, dicitur minoribus: Z7nterroga patrem 
tuum, et annuntiabit tibi, maiores tuos, et dicent tibi. Denique 
Christus Dominus, Matth. XXIII-1, locutus est ad hirbas et di- 
scipulos suos dicens: Super cathedram Moysi sederunt Scribae 
et Pharisaei; omnia ergo quaecumque dixerint vobis servate et 
facite, ubi eadem oeconomia tanquam a Deo provisa confirma- 
tur. - De criteriis vero quae in se inspecta absolutam prae quo- 
libet intellectu certitudinem parere nata sunt, haec habet Vati- 
canum cap. 3 de fide: «Ut fidei nostrae obsequium rationi con- 
«sentaneum esset, voluit Deus cum internis Spiritus Sancti au- 
«xilis externa iungi revelationis suae argumenta, facta scilicet 
«divina, atque imprimis miracula et prophetias, quae cum Dei 
«omnipotentiam et infinitam scientiam. luculenter commonstrent, 
«divinae revelationis signa sunt certissima et omnium intelli- 
«gentiae accommodata». Et infra: « Deus per Filium suum uni- 
« genitum Ecclesiam instituit, suaeque institutionis manifestis 
«notis instruxit, ut ea tanquam custos et magistra verbi reve- 
«lati ab omnibus posset agnosci. Ad solam enim catholicam Ec- 
«clesiam ea pertinent omnia quae ad evidentem fidei christianae 
« credibilitatem tam multa et tam mira divinitus sunt disposita. 
«Quin etiam Ecclesia per se ipsa, ob suam nempe admirabilem 
«propagationem, eximiam sanctitatem, et inexhaustam in omni- 
« bus bonis fecunditatem, ob catholicam unitatem | invictamque 
« stabilitatem, magnum quodquam et perpetuum est motivum 
« credibilitatis, et divinae suae legationis testimonium  irrefraga- 
«bile. Quo fit ut ipsa veluti signum levatum in nationes, et ad 
«se invitet qui nondum crediderunt, et filios suos certiores fa- 
«ciat, firmissimo niti fundamento fidem quam profitentur». 
Haec plane sunt in quae ultimo resolvitur vera ac solida credi- 

bilitas ndei nostrae (*) Nec alia de causa adversarius ille, 
Christi et redemptae ab eo humanitatis hostis pessimus, serpens 
antiquus, omnes adhibet artes ut in haec tenebras suorum so- 
phismatum offundat, ut ab his tranquillam mentis consideratio- 
nem avertat, denique ut de his tanquam de rebus scientificae 


(1. Nota bene, sensum huius assertionis non esse quod ex conve- 
nientia doctrinae seu religionis christianae cum  aspirationibus animae, 
ex summa eiusdem adaptatione ad necessitates vitae etiam quae nunc 
est, ex efficaci remedio quod nata est afierre malis socialibus aliisque 
similibus considerationibus, nequeant trahi efficacia subsidia quibus alli- 
dantur homines ad fidem, destruantur praeiudicia, et disponantur corda 
ad susceptionem veritatis. Absit sane, absit. Sed sensus est quod in 
dusmodi convenientiis doctrinae christianae cum naturae humanae con- 
ditionibus formaliter qua convenientiae sunt, nusquam reperire est 
motivum sufficiens verae credibilitatis. Motivum enim fundans credibili- 
tatem f» ordine ad fidem quae Dei revelantis auctoritati nitatur, nec 
est nec esse potest nisi motivum ducens nos ad iudicandum quod Dens 
est locutus, et revelavit Christianam religionem. Id quidem patet in 
terminis. Iam vero iterum a te quaero ubinam sit nexus inter adapta- 
tionem doctrinae cuiuspiam ad naturales aspirationes, et originem illius 
a Deo revelante? Sane locutio seu revelatio Dei est factum superna- 
turale, et factum supernaturale quod non est quoad nos in se noscibile. 
Indiget ergo sigillari et authenticari alis supernaturalibus factis quae 
signorum valorem habere queant, utpote exposita experientiae et aesti- 
mationi nostrae, tam in sua relevantia supra naturae ordinem, quam in 
sua connexione cum ipsa relevatione signanda. In eiusmodi igitur factis, 
iisque solis, quaeri poterunt obiectiva exsistentiae revelationis argumenta. 
Et si ex intrinsecis characteribus doctrinae christianae rationes sumere 
placet, adhuc accipienda erit haec. doctrina instar facti, de quo demon- 
stretur quod non habet in naturae viribus rationem sui sufficientem, 
possibilemque explicationem. Sed quia huiusmodi demonstrationis ratio 
nimiis scatet difficultatibus quam ut communi hominum captui sit pro- 
portionata, ideo Vaticanum docet externa revelationis argumenta esse 
facia divina, atque imprimis miracula et prophetias. Ubi principem lo- 
cum attribuit miraculis et prophetiis, praecise quia certiora quoad nos 
signa sunt, etomnium intelligentiae accommodata. Caeterum, sive ad mi- 
racula et prophetias recurras, sive ad alia quae sub his nominibus re- 
censeri non solent, semper oportet te in ordine factorum divinorum qua 
talium consistere. 


At dices: Spiritus modernus iam non recipit miracula. - Respondeo 


-f TT. 


DE ACIIT FIDEI JOO 


methodo prorsus alienis praeiudicatam opinionem undique spar- 
gat. At proprius locus expositionis eorum est in tractatibus de 
Vera Religione et de Ecclesia, et ideo nihil alud nunc restat 
nisi ut satisfiat nonnullis argumentis ex quorum solutione pendet 
plenior praesentis doctrinae intelligentia. 


Obiicitur primo contra sufficientiam certitudinis respectivae : 


primo: Etiam cum Christus Dominus in terris versabatur, spiritus mo- 
dernus huius temporis miracula non recipiebat. Cum autem, inquit Ioan. 
XII-37, tanta signa fecisset coram eis, non credebant in eum. Quo ta- 
men non obstante, Christus non desistebat appellare ad sua miracula 
tamquam ad praecipua motiva credibilitatis, aiebatque Ioan. XV, 22-24: 
Si non venissem et locutus fuissem eis, peccatum non haberent, nunc 
autem excusationem non habent de peccato suo. Si opera non fecissem 
in eis quae nemo alius fecit, peccatum non haberent. — Respondeo se- 
cundo: Etiam cum Christus Dominus in terris versabatur, utebantur 
qudam methodo immanendae, parati agnoscere Messiam pro quanto 
inveniretur satisfacere autochtonis aspirationibus Israel. Unde legimus 
Ioan. VI-15, quod venturi erant ut raperent eum et facerent eum re- 
gem. Quo tamen non obstante, Christus asseveranter declarabat metho- 
dum hanc non ducere ad veram fidem theologalem, cuius motivum sit 
Dei revelantis auctoritas. Quaeritis me, aiebat ibid. 26-36, non quia vi- 
distis signa... Dixi vobis quia et vidistis me, et non creditis. - Respon- 
deo tertio: S1 spiritus modernus non recipit miracula, in hac sua du- 
rtia non debet magis magisque confirmari, praesertim per sacerdotes 
quibus ex officio incumbit fidei praedicatio necnon et defensio. Multo- 
que minus debet ille spiritus approbari, propagari, et inspirari iis qui 
aliunde ab eo essent immunes. Sic enim ducuntur animae ad perditio- 
nem, nedum ad salutem. - Respondeo denique quarto, verissimum esse 
quod modernus incredulitatis spiritus voluntarie claudit oculos ne irre- 
cusabili miraculorum argumento confundatur, et impossibilia tentát ut 
ab ordine realitatum  pellenda ea persuadeat. Sed praeterquam quod non 
ibi est aliqua moderna novitas, nisi (uti supra dictum est), aeram mo- 
dernam a tempore scribarum et pharisaeorum velimus inchoare, conclu- 
sio esset e diametro opposita ei quam novi nostri apologetae eruere 
volunt. Inimici enim revelationis pugnant contra solidas eius demonstra- 
tiones; at contra vanam et nebulosam autochtonam apologiam, ut quid 
consumerent arma et vires? Eam potius rident et ridebunt semper, 
et diabolus in sua barba cum eis. 


Billot - Dt Virtutibia infusis 

Maximum esse inconveniens, quod certitudo eiusmodit utf^ote in- 
nixa auctoritati humanae parentum vel institutorum, tam de falsis 
quam de veris articulis esse possit. Unde, si respectiva certitudo 
ad credibilitatem sufficeret, sequeretur articulos etiam falsos fore 
quandoque fide divina credibiles, quod absit. 

Respondeo primo, non esse simpliciter concedendum id 
quod in antecedente asseritur. Falsos enim articulos proponi a 
parentibus vel magistris, contingit tantum per accidens in regu- 
lari ordine a Deo instituto, id est quoad eos qui in sinu verae Ec- 
clesiae educantur. Per se autem non accidit nisi in haereticorum 
sectis, et tunc vitium non refunditur in ordinem divinitus prae- 
stitutum, sed in solam culpam hominum qui a vera Ecclesia di- 
scedentes subtraxerunt se ab oeconomia sapientissime provisa 
pro dispensatione revelatae veritatis. 

sed hoc interim transmisso, respondeo secundo distinguendo 
consequentiam : Sequeretur articulos falsos esse aut esse posse 
absolute credibiles, neg. Respective, subdist. Ea fide quae in re 
ipsa foret verus fidei theologicae actus, neg. Existimatus tantum, 
conc. In. quo quidem nullum invenitur inconveniens, et nequidem 
ex parte obligationis credendi, quia non magis repugnat ut ali- 
quis per accidens obligetur ad credendum falsum quod falso re- 
putat a Deo revelatum, quam ut obligetur ad faciendum id quod 
invincibiliter iudicat esse praeceptum, cum tamen obiective et 
secundum se malum sit et prohibitum. 

Proinde difficultas, sı qua foret, non tam esset circa propo- 
siionem falsorum articulorum ad quam sequitur fides theologica 
existimata tantum, quam circa propositionem articulorum authen- 
tücorum ad quam sequi debet fides theologica vera. Cum enim 
fides theologica sit infallibiliter vera, videretur non sufficere mo- 
tivum credibilitatis tantummodo respective certum, eo quod eius- 
modi motivum infallibiliter certum non est. 

At facile respondetur: Sequeretur hoc, si ab huius motivi 
certitudine infallibilis veritas. fidei theologicae dependeret, conc. 
Si dependet tantum prudentia seu rationabilitas assensus, ?ieg. — 
Et sane in actu fidei theologicae sunt diversae formalitates di- 
stünguendae, quae etsi inseparabiliter unitae, pendent tamen ex 

diversis principis. Alia formalitas infallibilis veritatis, alia forma- 
litas conformitatis ad prudentiae dictamen: illa pertinens ad fi- 
dem quoad se, haec ad fidem quoad nos. Si ergo actus fidei 
penderet a motivis credibilitatis quoad  formalitatem — infallibilis 
veritatis, sic procederet argumentum, et nedum sufficeret certi- 
tudo respectiva in rudibus, nequidem sufficeret absoluta in do- 
ctoribus, quia neque haec pertingit ad infallibilitatem. At non ita 
est, cum infallibiis veritas aliunde repetatur, nempe a principio 
tum obiectivo quod est revelatio Dei vera et non tantum existi- 
mata, tum subiectivo quod est habitus supernaturalis, vel gratia 
eius locum tenens. Quare argumentum id unum concludit, vide- 
licet quod supposita sola certitudine respectiva de exsistentia re- 
velationis, potest aliquando contingere ut homo eliciat actum fidei 
quem reputat verum fidei theologicae actum, tametsi revera non sit. 
Minime vero demonstrat quod in certitudine respectiva de articulis 
veris non habeatur conditio sufficiens ad credendum sicut oportet. 

Obiicitur secundo contra necessitatem credibilitatis in genere: 
Si ad actum fidei praerequireretur iudicium credibilitatisfunda- 
tum in notitia de revelatione Dei vel absolute vel respective certa, 
duo sequerentur inconvenientia. Primum, quod fidei possibilitas 
non omnibus praesto esset. Alterum, et gravius, quod qui iam 
susceperunt fidem, possent aliquando ûistam habere causam rece- 
dendi ab ea. Et probatur utraque sequela, quia non omnibus 
adest certitudo illa, etiam mere respectiva, de revelationis facto. 
Insuper, qui illam semel habuerunt, puta in infantia, possunt 
deinceps ea destitui, et quidem absque propria culpa. Non ergo 
ad fidei actum requiritur praevium iudicium credibilitatis. 

Respondeo quoad primum, eamdem esse solutionem  adhi- 
bendam ac quae adhibetur in tractatu de gratia, ubi sermo est 
de voluntate salvifica, et de distributione auxiliorum salutis, vi- 
delicet: Non omnibus hic et nunc praesto esset proxima fidei 
possibilitas, conc. Nequidem possibilitas remota, per ea nempe 
media quibus si bene secundum suam conscientiam utantur, in- 
fallibiliter futurum est ut aliquando ad sufficientem revelationis et 
credibilitatis eius notitiam per Dei providentiam adducantur, neg. 
Et amplior explicatio pertinet ad alias theologiae partes. 


v 

Quoad secundum vero, dico assertionem esse negandam sim- 
pliciter et absolute. Sed propter maximam rei gravitatem spe- 
ciale de hoc puncto ponendum est corollarium. 


COROLLARIUM 


Ex praeasserta necessitate certi iudici  credibilitatis 
nequaquam consequitur quod ii qui semel a Deo caeleste 
fidei donum perceperunt, possint unquam habere iustam 
causam aut recedendi ab assensu in veritates a Deo re- 
velatas, aut eas in dubium revocandi, donec demonstra- 
tionem scientificam de veritate fundamentorum suae fidei 
ipsi absolverint. Sed habita interim ratione conditionis 
longe disparis, tum eorum qui ex ignorantia invincibili fal- 
sis haereticorum aut schismaticorum sectis more patrio 
adhaeserunt, tum eorum qui sub sanctae matris Ecclesiae 
magisterio fidem unice veram in sua integritate edocti sunt, 
adhuc absolute dicendum est quod benignissimus Deus in- 
falhbiliter providet ut i1 omnes quos de tenebris transtulit 
in admirabile lumen suum, habeant semper unde in hoc 
eodem lumine absque defectione rationabiliter perseverare 
possint, non deserens ipse nisi ipse prior deseratur. 


Ratio generalis est primo, quia sine poenitentia sunt dona 
et vocatio Dei, nec unquam accidere potest ut homo absque sua 
culpa destituatur iis quae sibi sunt necessaria ut in gratia semel 
accepta perseveret. Huc enim faciunt quaecumque de auxilio per- 
severantiae iustis omnibus dato docent Concilia et Patres ex cer- 
tüssimis Scripturae et Traditionis documentis. Deus namque, ait 
Tridentinum Sess. 6, c. 11, sua gratia semel iustificatos non de- 
serit nisi ab eis prius deseratur. Et Augustinus l|. de nat. et 
erat. c. 26: «Ipse autem Deus, cum per mediatorem Dei et 
«hominum hominem lesum Christum spiritualiter sanat. aegrum 
«vel vivificat mortuum, id est iustificat impium, et eum ad per- 


< tectam sanitatem, hoc est ad perfectam vitam i1iustitiamque per- 

«duxerit, non deserit si non deseratur, ut pie semper iusteque 
rvivatur.. Sanat ergo Deus, non solum ut deleat quod pecca- 
«vimus, sed ut praestet etiam ne peccemus ». Porro haec do- 
ctrina plenam habet quoad fidei donum applicationem. Nam si- 
cut habitus gratiae appellat omnia auxilia quae homini i1ustificato 
necessaria sunt ad perseverandum, ita quoque acceptus a Deo 
habitus fidei exigit id omne quod ex parte divinae gratiae seu 
providentiae requiritur, ut nunquam in ea conditione pona- 
tur homo, in qua, velit nolit, iam impossibile ei sit ratio- 
nabiliter fidem retinere. Poneretur autem in tali conditione si 
invincibiliter adduceretur ad eum statum in quo sufficiens eli 
deesset credibilitas. Habita ergo ratione infallibilis Dei provi- 
dentiae, certissime tenendum est nusquam accidere posse ut ex 
inculpabili carentia 1doneorum motivorum, iustam quis habeat 
causam a fide semel suscepta et ab indubitato eius assensu, etiam 
ad tempus recedendi. - Accedit quod constans fidei professio, 
tum ad iustitiam apud Deum, tum ad salutem aeternam omnino 
necessaria est, teste apostolo qui ait: Sine fide impossibile est 
placere Deo. Insuper, ut huic obligationi constanter in fide per- 
severandi Christianus satisfacere valeat, Deus ipse qui instat prae- 
cepto, praecurrit auxilio. « Sicut ergo secundum ordinem insti- 
«tutum a fidei nostrae auctore et consummatore, ad deducendos 
«homines in admirabile lumen fidei, cum verbo auditus Dei 
«coniungitur gratia interna: ita gratia utraque, tum externa 
« propositionis fidei, him maxime interna, adiuvant infirmitatem 
«nostram ad firmitatem et constantiam in fide iam suscepta > (^, 

Verumtamen distinctione aliqua hic opus est. Sunt enim qui 
post acceptum in infantia baptismum, inter haereticorum vel 
schismaticorum sectas adolescunt; et sunt alii qui fidem sub Ec- 
clesiae catholicae magisterio edocti sunt. Inter quos hoc discri- 
men intercedit, quod hi posteriores veram fidei doctrinam in sua 
integritate ab ipsa vera verbi revelati magistra acceperunt; cae- 
teri vero, simul cum quibusdam articulis veris, propositos sibi 


fi) Append, ad acta Cone. Vatie. Primum schema Const, de doctr. 

habuerunt multos articulos falsos, de quibus non potest esse 
theologicae fidei actus, nisi existimatus tantum. Sed et hi quoque, 
donec formalis incredulitatis crimine se innectant, fidei infusae 


habitum quo in valido baptismo (nullo apposito obice) ornati 
sunt, non amittunt. 


De catholicis ergo absque ulla restrictione asserendum est, 
nullam eos habere posse iustam causam recedendi unquam ab 
ea fidei doctrina quam semel fuerunt edocti, prout ex ratione 
superius assignata definivit Concilium Vaticanum, cap. 3 de fide: 
Benignissimus Dominus... eos quos de tenebris transtulit in ad- 
mirabile lumen suum, in hoc eodem lumine ut perseverent, gratia 
sua confirmat, non deserens nisi deseratur. Et infra can. 6: 37 
quis dixerit, parem esse conditionem fidelium atque eorum qui 
ad fidem unice veram nondum pervenerunt, ita ut catholici iustam 
causam habere Possint, fidem quam sub Ecclesiae magisterio iam 
susceperunt, assensu suspenso in dubium vocandi, donec demon- 
strationem scienti/icam credibilitatis et veritatis fidei suae absol- 


verint, anathema sit |. - De acatholicis vero dicendum quod 


(1) Configit ibi concilium specialem errorem Hermesi qui volebat 
ut omnis theologica inquisitio inciperet a suspensione fidei et dubio 
positivo. De hoc errore dixerat Gregorius XVI : Qui (Hermes) statuendo 
dubium positivum tamquam basim omnis theologicae inquisitionis, ad er- 
rorem omnem viam moliebatur. De eodem haec habet annotator in pri- 
mum schema constitutionis Vaticanae de doctrina catholica; < Commen- 
edat G. Hermes catholicis suis lectoribus et auditoribus, ut dum in in- 
«quisitione versantur, erga quamvis doctrinam religionis, ex gr. catho- 
«licae aut Christianae, omnino indiSerenter se habeant, sibique persua- 
*06301, sancte se agere sequendo rationem, quocumque demum ea de- 
6 duxerit. Porro ipse et de se testatur, et aliis commendat hanc metho- 
«dum inquisitionis fidei: Omnibus hisce meis studiis, ait, propositum 
«meum sancte servavi, ubique dubitandi quamdiu possem... Erat mihi 
«propterea per varios anfractus dubiorum eluctandum, in quos ingredi 
«inutilis labor videbitur ei qui nunquam ad serium dubium progressus 
«est... Fuerit optabilius, si placet, huiusmodi dubiis carere quam eis 
«satisfacere posse. Pro futuris doctoribus religionis hoc non valet. Ii 
« debent scire se nescire, ut scientiam magno studio quaerant; debent 
«labyrinthum dubiorum per omnes circuitus peragrare, ut deinde ipsi 
« dubitantibus per omnes anfractus comites se dare possint a. 

credibilitas illa mere respectiva quam prius habuerunt de arti 
culis falsis, potest omnino deficere, idque non solum non impe- 
diente, verum etiam procurante gratia Dei, cuius est excitare et 
adiuvare etiam eos qui mere materialiter errant, ad hoc ut agnita 
Ecclesia unice vera, in eius sinum se transferant. Nusquam ta- 
men invenire erit christianum quocumque tandem modo transla- 
tum in admirabile fidei lumen, qui in tenebras infidelitatis re- 
trocedere cogatur, ut sinceritati bonae conscientiae faciat satis. 
Unde dicitur 1 Tim. I-18: Hoc praeceptum commendo tibi, fili 
Timothee, ut milites in illis bonam militiam, habens fidem et 
bonam conscientiam; quam (bonam conscientiam) quidam repel- 
lentes, circa fidem naufragaverunt. Et 2 Petr. II-20: Si enim 
refugientes coinquinationes mundi in cognitione Domini nostri et 
Salvatoris lesu Christi, his rursus implicati superantur, facta 
sunt eis posteriora deteriora prioribus. Melius enim erat illis 
non cognoscere viam veritatis, quam post agnitionem retrorsum 
converti ab eo quod illis traditum est, sancto mandato. 

Notandum tamen est quod omnia praedicta procedunt de 
iis qui nondum fidei habitum amiserunt; quibus ex consequenti 
semper praesto adest per Dei providentiam et gratiam, sufficiens 
pro captu suo credibilitas, nisi ipsi voluntarie despiciant verita- 
tem. Nunc autem de is qui semel ex propria culpa a fide exci- 
derunt, non par atque eadem est ratio, ut scilicet dicantur sem- 
per habere in promptu, quo hic et nunc fidem denuo ample- 
ctantur. Pro eis enim de novo initianda est salutis via, et ideo 
tales aequiparantur infidelibus, quibus non continuo adest pro- 
xima fidei possibilitas, sed vel proxima vel remota tantum, prae- 
sertim si cum inveteratis praeiudicis in incredulitate iam obdu- 
ruerunt. 

Et hucusque quidem de actu fidei quoad essentiam, necnon 
et praerequisitum credibilitatis iudicium. Iam de eius proprieta- 


tibus agendum est, ut sequitur. 

Tres sunt principales actus fidei theologicae proprie- 
tates. - Prima est obscuritas, quae tota derivat ex hoc 
quod materiale obiectum de non apparentibus est, formale 
autem non in aliqua evidentia, etiam mere extrinseca con- 
sistit, sed in sola auctoritate revelantis. - Altera est li- 
bertas, quam omnis prorsus fidei christianae assensus ea- 
tenus vindicat sibi, quatenus natura sua per se et imme- 
diate pendet a libero voluntatis imperio. - Tertia tandem 
est certitudo, eaque tam infallibilitatis quam  indubitabili- 
tatis; infallibilitatis quidem, quae superat certitudinem 
cuiusvis cognitionis naturalis ; indubitabilitatis vero, quae 
est supra certitudinem omnis assensus congeneris, id est 


repositi in potestate et libero arbitrio voluntatis. 


Quod primam proprietatem omnia sponte sua consequuntur 
ex dictis in quaestione praecedenti, ubi de obiecto tum formali 
Thes. 9), tum materiali (Thes. 12). 

Unum igitur in praesenti superest considerandum, videlicet: 
Quoad cum aliud sit reponere formale fidei obiectum in evidentia 
quae de auctoritate ac locutione attestantis habetur, aliud vero 
in ipsa auctoritate de qua habetur evidentia, obscuritas illa quae 
actui fidei essentialis est, minime repellit evidentiam quantum- 
cumque perfectam, sive de Dei sapientia ac veracitate, sive de facto 
revelationis eius. Ex hac enim evidentia nihil. aliud. sequeretur 
nisi quod perfectior modo fpraesentaretur intellectui motivum 
credendi; at motivum ipsum remaneret semper omnino idem, et 
in eadem semper obscuritate relinqueret obiectum materiale. 
Bene ergo dictum est supra, quod quanto clarius intellectus pe- 
netrat supremam Dei auctoritatem, quanto evidentius scit Deum 
esse locutum, tanto etiam strictius urget credendi obligatio, ne- 
dum credendi possibilitas auferatur. — Nec valet si dicas quod 

supposita perfecta de Dei sapientia et veracitate et locutione evi- 
dentia, iam cogitur quis ad assentiendum  revelatae veritati, ut 
patet in daemonibus qui credunt et contremiscunt. Huic enim 
instantiae fere satisfactum est in. superioribus, et ex ibi dictis 
respondebis cum distinctione. Cogitur quidem ad assentiendum 
eo assensu qui habet pro motivo evidentiam in attestante, et 
eidem evidentiae commensuratur ; minime vero illo alio assensu 
specifice plane diverso, qui pro motivo habet auctoritatem atte- 
stantis, et ex ea accipit mensuram suae firmitatis, ac pro sua 
demum essentiali ratione obsequium est honorificum redditum 
testificanti. - Et multo minus valeret si urgeres dicens, unum 
assensum excludere alium, et esse incompossibilem cum eo. Hoc 
enim gratis prorsus, et absque ulla etiam apparenti ratione affir- 
maretur. Nec multum immorandum arbitror in ostendendo quo- 
modo ad rem praesentem nihil faciat asserta superius incompos- 
sibilitas scientiae et fidei de eodem in eodem. Ratio enim prae- 
dictae 1incompossibilitats in eo erat, quod scientia quietat intel- 
lectum, et in ordine ad assecutionem veritatis coniungit eum 
cum termino: fides vero est motus intellectus cum cogitatione 
assentientis, et adhuc a termino elongati. At manifestum per se est,, 
rationem hanc non habere locum in praesenti. Tunc enim, et tunc 
tantum intellectus quietatur, quando ei adest evidentia veritatis, 
id esi, quando veritas secundum sua intrinseca ei innotescit. Porro 
evidentia in attestante longe est ab evidentia veritatis, et nullo 
modo quietat intellectum. Unde patet disparitas fl). 

Et confirmatur assertio argumento positivo quod desumere 
placet ex fide quam habuerunt angeli in via, ante adeptionem 
gloriae. Loquor autem, uti per se constat, de fide theologica et 


(1) Patet similiter quam immerito concluderet quispiam, facta evan- 
gelica, puta passionem, crucifixionem, resurrectionem Christi, non posse 
et non debere credi fide etiam explicita, ab iis qui de iis haberent ple- 
nam evidentiam historicam. Hoc enim verum non est nisi de illis qui 
horum factorum oculati testes exstiterunt. Nunc autem nihil obstat quo- 
minus id quod creditur propter evidentiam mere extrinsecani veracis 
attestationis historiae, credatur etiam propter auctoritatem Dei revelantis 
ut saepe in superioribus dictum est. 

salutari, de qua ad angelos quod attinet, sic dicit S. Thomas 
infra Q. 5, a. 1: « Quidam dicunt quod in angelis ante confir- 
«mationem non fuit fides, propter manifestam contemplationem 
«quae tunc erat de rebus divinis. Sed cum tides sit argumen- 
< tum non apparentium, secundum apostolum, et per fidem cre- 
«dantur ea quae non videntur, ut Augustinus dicit Tract. 40 
«in Ioan., ila sola manifestatio excludit fidei rationem, per 
«quam redditur apparens vel visum, id de quo principaliter est 
< fides. Principale autem obiectum fidei est veritas prima cuius visio 
« beatos facit, et fidei succedit. Cum ergo angelus ante confirmatio- 
« nem non habuerit illam beatitudinem qua Deus per essentiam vi- 
* detur, manifestum est quod non habuit sic manifestam cognitio: 
«nem qua excluderetur ratio fidei. Unde quod non habuerit fidem, 

hoc esse non potuit, nisi quia penitus erat ignotum id de quo est 
F fides. Et si homo et angelus fuerunt creati in puris naturalibus, ut 

quidam dicunt, forte posset teneri quod fides non fuerit in angelo 
< ante confirmationem,nec in homine ante peccatum. Cognitio enim 
* fidei est supra naturalem cognitionem de Deo, non solum ho- 
«minis, sed etiam angeli. Sed quia iam diximus quod homo et 

angelus creati sunt cum dono gratiae, ideo necesse est dicere 
;, quod per gratiam acceptam et nondum consummatam fuerit in 

eis inchoatio quaedam speratae beatitudinis, quae quidem in- 
- choatur in voluntate per spem et charitatem, sed in intellectu 
«per fidem. Et ideo necesse est dicere quod angelus ante confir- 
< mationem habuit fidem, et similiter homo ante peccatum >. Nunc 
autem peto utrum potuerit esse obscura angelo, vel 


sapientia 
vel veracitas vel locutio sive revelatio Dei. 


Et de omnimoda 
quidem evidentia circa sapientiam ac veracitatem divinarn, nulla 
prorsus ut opinor, quaestio esse poterit. Circa factum autem di- 
vinae revelationis, unum de duobus. Vel habuit angelus argu- 
mentum quod sufficiebat ad fundandum notitiam certam, vel pro- 
babilem seu coniecturalem tantum. S1 coniecturalem tantum, tunc 
non habuit unde prudenter credere posset, sicut patet ex prae- 
missis in thesi praecedenti, et hoc sine dubio ab omnibus refi- 
cietur. S1 vero certam, ergo eo ipso dicendus est habuisse ple- 
nam ac perfectam de revelationis facto evidentiam, quia profecto 

nequit in angelo esse illa evidentia semiperfecta et quadantenus 
obscuritate mixta, cuius nulla alia causa in nobis hominibus est 
nisi modus discursivus et collativus intellectus nostri, simul cum 
remora phantasiae objicientis apparentias impedientes ne motiva 
in tota sua intelligibili claritate menti illuceant. At intellectus 
separatus et intuitivus necessario percipit absque omni impedi- 
mento omnem suae scientiae rationem, et ideo, vel habebit co- 
enitionem coniecturalem tantum, si ratio non sit de se nata fun- 
dare scientiam certam, vel habebit certitudinem plenissimae evi- 
dentiae, si secus. Minime ergo dubitandum quin angelus in via 
habuerit indicium  credibilitatis fundatum in cognitione per- 
fecte evidenti tum auctoritatis tum locutionis Dei (^, Unde di- 
cendum superest quod assensus fidei theologicae bene componi 
potent cum evidentia omnimoda, tum sapientiae et veracitatis 
qua Deus nec falli nec fallere potest, tum etiam locutionis qua 
veritates credendas revelavit. 

Atque hinc ultimo consequitur, essentialem obscuritatem 
actus fidei nequaquam esse repetendam ex aliquo defectu clari- 
tatis circa auctoritatem propter quam credimus, sed oriri primo 
ex hoc quod excluditur evidentia intrinseca ab obiecto materiali, 
secundo ex hoc quod evidentia etiam mere extrinseca nequa- 
quam formale assensus motivum est, tametsi concomitanter ad- 
esse possit si sit sermo de evidentia in attestante, et inter prae- 
requisita numeretur si de evidentia credibilitatis. Sed nec ullam 
aliam obscuritatis rationem nobis ingerunt documenta Ecclesiae, 
ut facile patebit percurrenti Enchiridion. definiionum in omnibus 


(1) Haec cognitio de Deo revelante fuit in omnibus angelis in primo 
instanti creationis eorum, simul cum fide illa quae ex evidentia in at- 
testante est. In secundo autem instanti angeli boni actu fidei theologicae 
libere adhaeserunt revelatae veritati, «quam mali nolentes subesse prae- 
«ceptori tradenti occulta absque eorum evidentia, superbo oculo con- 
tempserunt, quasi indignum esset ut in tali subiectione haberentur» 
Ita Caietanus in 2-2, Q. 5, a. 1, qui deinde concludit: «Et sic mani- 
«festum est quod evidentia de Deo ut revelante, non excludit rationem 
«fidei, ac per hoc, tam angeli quam apostoli, vel quicumque evidenter 
«cognoverunt Deum esse revelatorem eorum quae sunt fidei, non pro- 
« pterea sine fide fuerunt». 

locis qui sub titulo fidei obscuritas recensentur, multoque adhuc 
facilius, legenti Vaticanum cap. 3 de fide, ubi Concilium ex pro- 
fesso exponens verum et catholicum fidei conceptum, omnem de 
obscuritate quaestionem comprehendit his verbis: «Hanc vero 
« fidem quae humanae salutis initium est, Ecclesia catholica pro- 
«fitetur virtutem esse supernaturalem qua, Dei aspirante et 
<adiuvante gratia, ab eo revelata vera esse credimus, non pro- 
« pter intrinsecam rerum veritatem naturali rationis lumine per- 
« spectam, sed propter auctoritatem ipsius Dei revelantis qui nec 
«falli, nec fallere potest. Est enim fides, testante apostolo, spe: 
«randarum substantia rerum, argumentum non apparentium». 
Nusquam autem omnino, vel directe vel indirecte, vel formaliter 
vel virtualiter insinuatur id quod quidam de suo proprio marte 
addunt cum dicunt: propter auctoritatem Dei revelantis, obscure 
seu non evidenter notam. Unde in hac sua opinione, ut videtur, 
recipiendi non sunt. Et de obscuritate quidem, hactenus satis. 


sequitur proprietas libertatis, de qua Vaticanum cap. 3 de 
fide: Quare fides ipsa in se, etiamsi per charitateni non opere- 
tur, donum Dei est, et actus eius est opus ad salutem pertinens, 
quo homo liberam praestat ipsi Deo obedientiam, gratiae eius, 
cui resistere posset, consentiendo et cooperando. Tum in can. 5: 
5i quis dixerit, assensum fidei Christianae noti esse liberum, 
sed argumentis humanae rationis necessario produci, aut ad so- 
lam fidem vivam quae per charitatem operatur, gratiam | Dei 
necessariam esse, anathema sit. 

Haec porro Vaticani definitio iterum contra semirationali- 
starum haeresim fuit facta. « Ex confusione fidei qua fideles no- 
«minamur et sumus, cum scientia rationali ac naturali, conse- 
«quitur alius duplex error, ut videlicet ad fidem eamdem nec 
* supernaturalis gratia necessaria esse dicatur, atque voluntas in 
* assentiendo veritati negetur esse libera. Sane in doctrina Her- 
«mesiana distinguitur imprimis fides cognitionis, ut ipsi appel- 
«lant, hoc est fides qua assensus praestatur veritati, et deinde 

« fides cordis, hoc est fides quae per charitatem operatur. Illa 
« prior dicitur etiam fides passiva, et consistit in consensu ne- 
« cessario qui inducitur per argumenta pro veritatibus religionis 
cchristianae, et in coacta persuasione de veritate demonstrata. 
« Fides autem cordis est liberae voluntatis. Continetur enim in 
«ea, libera et absoluta subiectio sub iis quae revelata sunt, sci- 
«licet omnimoda resignatio in Deum ac res divinas. Est nempe 
« haec fides avulsio ab omnibus rebus terrenis, et ideo eam se- 
«quitur libera perlecta deliberatio ac voluntas amandi et quae- 
«rendi Deum. Assensus igitur fidei non est liberae voluntatis. 
«sed est persuasio necessaria inducta rationibus cogentibus, 
«quae necessitas assensus si desit, putant non aliud remanere 
«quam vanam credulitatem, etiamsi forte per accidens verum sit 
«quod creditur (x) ». Ubi vides istos distinguere inter fidem vi- 
vam et fidem mortuam, illam liberam praedicantes, hanc vero 
coactam esse asserentes. Et quia fides mortua eadem est in 
substantia cum fide viva, nam charitas a qua fides viva deno- 
minatur, non est plus quam forma fidei extrinseca), omnem 
libertatem universim auferunt ab actu fidei secundum se, ut li- 
bertas iam non sit nisi in quodam affectu charitatis concomitante, 
vel consequente, vel quacumque demum ratione annexo (2). 
Demonstratur autem doctrina catholica in primis ex mani- 
festis Scripturarum testimoniis. - Etenim libertatem fidei in se- 


(1 Annot. 17 in primum schema Const. Vatic., Collect. Lac. Tom. 7. 
Pag. 529. 

(2) Iste etiam error nunc resumitur a Neo-Kantianis de quibus iam 
dictum est. Sic in recentissimo opusculo a quodam sacerdote conscripto 
invenitur sequens proposito: La foi morte n'est pas une foi sincére 
parcequ'elle contient en elle le désir de ne pas croire. Sed si continet 
in se desiderium non credendi, ergo coacta est, et non libera. Et si fi- 
des sincera non est, ergo neque donum Dei. Quae omnia totidem verbis 
contradicunt Vaticanae definitioni ut supra. Contradicunt eodem modo 
Tridentino, Sess. à, c. 6, ubi Concilium dispositiones ad iustificationem 
praevias enumerans, in iisque primum locum attribuens fidei, utique 
adhuc mortuae et nondum per charitatem operanti, ait: Disponuntur 
autem, dum fidem ex auditu concipientes, libere moventur in Deum, cre- 
dentes vera esse quae divinitus revelata sunt, etc. 

ipsa ostendunt omnia loca in quibus fides sub poena damnatio 
nis praecipitur: Qui non crediderit condemnabitur, inquit Mare. 
XVI-16. Et iterum: Qui autem non credit, iam  indicatus est, 
loan. lII-15. - Item illa alia in quibus fides vel meritoria, vel 
laude digna, vel praemio donata exhibetur. Huc pertinet illud 
Rom. IV-3: Credidit Abraham Deo, et reputatum est illi ad iu- 
stiiiam. Et Matth. VIII-10: Arnen dico vobis, non inveni tan- 
tum fidem in Israel. Et Matth. XV-28: O mulier, magna est 
rides tua, fiat tibi sicut vis. Et Apoc. II-19: Novi opera tua, et 
fidem, et charitatem tuam, et ministerium, et patientiam tuam, 
et ofera tua novissima plura prioribus. - Denique nihil frequen- 
tius est quam ut fidei assensus obedientia nominetur, qua quis 
captivat intellectum in. obsequium Dei revelantis. Non omnes 
obediunt evangelio, ait apostolus Rom. X-16. Et supra, I-5 : Per 
quem accepimus gratiam et apostolatum ad obediendum (graece 
ad obedientiam) fidei in omnibus gentibus. Et Act. VI-7: Multa 
etiam turba sacerdotum obediebat fidei. Atqui obedientia in iis 
tantum habet locum, quae voluntarie facere possumus, et in 
nostra libertate sunt reposita fl). 

Ratio etiam intrinseca est in aperto, et fluit ex praemissis 
de resolutione actus fidei. Nam assensus qui non est propter 
aliquam evidentiam, sed praecise propter auctoritatem sub for- 
mal ratione auctoritatis et secundum pondus auctoritatis, est 
assensus per se et immediate pendens ab imperio liberae volun- 
tatis, et pro tanto per se atque immediate liber tam quoad exer- 
citum quam quoad specificationem. - Primo inquam, est assen- 
sus pendens ad imperio liberae voluntatis. Nam etsi intellectus 
videat rationabile esse ut propter auctoritatis motivum assensus 
detur, nunquam tamen spontaneus erit ac necessarius iste assen- 
tiendi modus. Sane vero apprime conscimus nos acquiescere 
auctoritati volentes, et ita quidem ut non acquiescere, in sensu 
etiam composito considerationis formalis motivi, semper sit in 
potestate nostri arbitrii. Proinde assensus eiusmodi non potest 


(1) Nide Iren. I. 4 c. haeres, c. 62; Clem. Alex. Stromat. I. 5, ] 
August. Tract. 26 in Ioan. n. 2, et de Praedest. SS. c. -, n. ro, etc. 

dii voluntarius voluntate pure concomitante, eo modo quo for- 
sitan assensus voluntarius vel involuntarius improprie appella- 
retur ille, qui ex necessitate elicitus, adhuc tamen coniunctam 
sibi haberet voluntatis complacentiam vel displicentiam. Sed 
quisquis propter auctoritatem credit, libera voluntate credit, ita 
scilicet ut per ablativum hunc designetur omnino habitudo cau- 
sae a qua intellectus adhaesio dependeat fl). - Deinde imperium 
liberi arbitrii (quod etiam dicitur pius voluntatis affectus), per 
se requiritur, et non per accidens tantum. Per se, inquam, seu 
quia fides est talis specie actus, sub tali motivo et formali ra- 
tione suum obiectum attingens. Minime vero per accidens tan- 
tum, quasi ad removendum prohibens, vel ad supplendum acci- 
dentali defectui motivi, sicut si motivum esset evidentia quaedam 
adhuc imperfecta, quae ad sui perfectionem demum perducta, 
nihil amplius relinqueret libertati. - Denique requiritur imperium 
liberi arbitrii, ut a quo immediate pendeat ipse fidei divinae 
actus, non autem mediate solum et remote, sicut cum sermo est 
v. g. de assensu conclusionis theologicae. Assensus enim conclu- 
sionis theologicae sequitur necessario ex praemissis, et non po- 
test dici immediate, sed ad summum mediate liber, ea scilicet li- 
bertate quae in principiis admittendis exercetur. Nunc autem actum 
fidei nequaquam ad discursum revocatur, iuxta praedemonstrata 
in Thes. 16, $ 2. Unde a primo ad ultimum, firma per omnia 
stat fidei nostrae libertas, quae ex solutione sequentium argu- 
mentorum in maiori adhuc luce reponetur. 

Dices primo: Fides daemonum habet idem specie motivum 
ac fides theologica de qua nunc loquimur, et sub eodem genere 
assensus quoad substantiam actus continetur, sicut constat ex 
testimonio lacobi apostoli (Il-19) aequiparantis eam cum fide 
hominis christiani sine operibus ; quae tamen fides ex omnium 
consensu, imo ex ipsa doctrina Vaticani ubi supra, vera fides 
theologica est. Atqui fides daemonum non est libera, sed coacta. 
Ergo nec assensus fidei, nostrae liber est, saltem per se, et quan- 


tum est ex natura motivi. 


(i) Cf. S. Thom. 1a Parte, Q. 41, a. 2. 

Respondeo: Mx. niai, cuius falsitatem praeter alia nuilta, 
ostendit vel una haec consideratio : nimirum quod fides theolo- 
gica ex ipsa ratione suae speciei est obsequium praestitum Deo, 
cum tamen daemones, utpote in malo obfirmati, cuiuslibet talis 
obsequii sint prorsus incapaces. Unde non propter divinam au- 
ctoritatem assentiuntur veritatibus fidei, sed pure propter eviden- 
tiam quam habent de vera earum attestatione. Quod signanter 
notavit S. Thomas, tum Q. 5, a. 2, tum de Venit. Q. 14,a. 9 
ad 4 " dicens: «Credere aequivoce dicitur de hominibus fide- 
«libus et daemonibus ». 

Ad rationem vero additam dico, fidem daemonum minime 
poni a lacobo in eadem linea cum fide christianornm mortua 
seu informi. Testimonium enim apostoli sic habet : « Fides si non 
« habet opera, mortua est in semetipsa. Tu credis quoniam unus 
« est Deus; bene facis; et daemones credunt, et contremiscunt». 
Quasi diceret: Bene quidem facis credendo quoniam unus est 
Deus. Noli tamen in hac tua fide mortua securitatem habere, 
quia secundum quod mortua est, et non in finem charitatis re- 
lata; quamdam similitudinem prae se fert cum illa daemoniorum 
fide quae nedum securos eos faciat, causa est potius vehementis 
tremoris quo refugiunt eum quem certissimum et severissimum 
iudicem expectant. Hinc clavis intelligentiae est in ultimo verbo 
in quo vim facit lacobus : et contremiscunt. Quippe comparatio 
est, non quoad speciem actus, sed quoad insufficientiam ad se- 
curitatis confidentiam generandam. 

Dices secundo : Fides quae pro motivo habet perfectam in 
attestante evidentiam, est fides non libera, sed necessaria, ta 
metsi requirat determinationem voluntatis, iuxta ea quae prae- 
missa sunt in introductione, ubi de diversis modis quibus ly 
credere vulgo accipitur. Ergo nihil obstat quominus idem  dica- 
tur de pde theologica quae auctoritati qua tali tamquam formali 
obiecto innititur. 

Respondeo: Nego consequentiam simpliciter et absolute, quia 
quidquid sit de necessitate vel ratione interventus voluntatis in 
fide priori modo dicta, id interim est per se atque immediate 
experimental! quoque evidentia notum : nimirum fidem qua as- 

sentimur praecise propter auctoritatem alterius, esse semper et 
ex natura rei in potestate nostri liberi arbitrii sitam. Non igitur 
valet illato argumenti, et quaecumque opinio admittatur quoad 
antecedens, nulla est conclusio, quia nulla connexio. 

Iterum enim iterumque considerabis quod quisquis ab evi- 
dentia veritatis. testimonii movetur, spontaneo intellectus as- 
sensu videt et iudicat esse adaequationem inter dictum et rem ; 
adeoque videt quod ipsi testimonio debet correspondere con- 
forme obiectum. Hoc, inquam, videt, non credit. Proinde in hoc 
nulla est fides quocumque modo dicta, nullusque possibilis locus 
interventui voluntatis, si, uti supponitur, perfecta illa sit in atte- 
stante evidentia. Sed quia, ut iam dictum est, aliud est assen- 
tiri obiecto, attingendo illud secundum  extrinsecam denomina- 
tionem conformitatis cum dicto, aliud vero attingendo ipsum in 
suo esse intrinseco: si propter evidentiam rei prout et in quan- 
tum vestitae veraci attestatione, procedo ad affirmandam rem 
prout in se, tunc pono quemdam fidei actum de quo quaestio 
esse potest utrum requirat necne motionem voluntatis. Et dum 
ali alia opinantur, S. Thomas valde rationabiliter respondet af- 
firmative, quamquam motionem hanc in casu perfectae evidentiae, 
puta in fide daemonum, minime liberam esse dicat, idque pro- 
pter rationes assignatas in introductione $ 2. 

Verumtamen omnes facile intelligent, quaestionem hanc esse 
prorsus adiaphoram in praesenti, et quacumque solutione ad- 
missa, relinquere penitus intactum quidquid de fide theologica 
declaratum est ab initio usque nunc. Nisi quis nolit perspicere 
quomodo specifice differat assensus propter et secundum extrin- 
secam illam in attestante evidentiam, ab assensu propter et se- 
cundum pondus auctoritatis testificantis, quidquid nunc sit de 
evidentia seu certitudine, vel maiori vel minori, vel absoluta vel 
respectiva, sub qua haec ipsa auctoritas menti credentis sistitur 
et coram praesentatur. In hoc autem ultimo genere fidenter dico 


quod evidentissime excluditur omnis causa assensum necessitans. 


Billot - De Virtutibus infusis 

Sequitur tandem ultima actus fidei proprietas, in summa 
quadam certitudine consistens. Porro generating loquendo, certi- 
tudo est firmitas applicationis ad obiectum intellectus quod est 
verum. Et omittendo nunc considerationes quae non essent huius- 
loci, loquendoque in concreto pro subiecta materia, dicendum 
est quod certitudo considerari potest tum ex parte actus cre- 
dendi, tum ex parte hominis credentis. Ex parte quidem actus 
credendi, et sic consistit in. firmitate conformitatis ad verum, a 
quo actus ille nequit omnino deficere, ut circa falsum aliquando 
versetur; sic certitudo est quam vocant infallibilitatis. Ex parte 
autem hominis credentis, et sic consistit in. firmitate. adhaesionis 
quae dubium ac formidinem excludat; sic certitudo est quae 
dicitur. indubitabilitatis. Et utroque modo, ex communi et rata 
theologorum sententia, (nam in ea re non datur expressa Ec- 
clesiae definitio^, excessus quidam certitudinis attribuitur fidei 
theologicae supra alios assensus naturales. 

Primo igitur, certitudinem  infallibilitatis competere vero 
actui fidei theologicae, (id est actui qui vere sit talis, et non 
existimate tantum), apparet manifeste ex hoc quod actus ille 
pro obiecto formali habet auctoritatem Dei revelantis quae ne de 
potentia quidem absoluta esse potest circa aliquid falsum ; pro 
principio autem elicitivo habitum supernaturalem qui est similiter 
ad veritatem omnino determinatus. Unde Tridentinum, Sess. 6, 
cap. 9 dicit. « Cum nullus scire valeat certitudine fidei cui non 
«potest subesse falsum, se gratiam Dei esse consecutum». - 
Praeterea, praedictam certitudinem excedere omnem certitudinem 
in quibuslibet aliis naturalibus assensibus inventam, facile quo- 
que constabit consideranti quod multo magis repugnat ut deficiat 
a vero assensus innixus verae Dei revelationi et elicitus ex prin- 
cipio gratiae, quam omnis cognitio ex naturali rationis lumine, 
et a fortiori ex humana fide exorta. Si igitur certitudo. de qua 
nunc sermo, in indefectibilitate a vero est sita, sequitur actum 
fidei esse certiorem omni alio assensu naturali, quia magis in- 

defectibilis, seu ex maiori necessitate conformis veritati. Et hu- 
cusque quidem de certitudine fidei quoad se. 

Nunc de certitudine indubitabilitats, quae est certitudo 
considerata qiioad nos, duo sunt habenda prae oculis. Primo 
quidem quod haec certitudo dependet ab imperio voluntatis, et 
secundo quod debet proportionari ponderi motivi, id est, ponderi 
auctoritatis primae Veritatis. Quatenus dependet ab imperio vo- 
luntatis, excludit tantum formidinem ac dubium deliberatum sive 
voluntarium, quia intellectus non tenetur terminis propriis, et 
quantum est de se, cum cogitatione assentitur. Quatenus vero 
proportionatur ponderi auctoritatis primae Veritatis, excedere 
debet in firmitate appretiativa omnem alium assensum, qui ut- 
pote ad idem subiectivae certitudinis genus pertinens, in compa- 
rationem venire possit. Proinde, « assensus fidei quoad certitu- 
dinem adhaesivam excedit excessu appretiationis intellectualis, 
omnes assensus naturales dependentes a voluntate » (1) ita ut 
ipso sui actus exercitio fidelis protestetur se paratum ad depo- 
nendum omne iudicium in potestate sui liberi arbitrii exsistens, 
potius quam ab assensu praestito rebus a Deo revelatis unquam 
resiliat. 

Rem concludet S. Thomas, qui Quaest. 4, a. 8, sic habet: 
« Dicendum quod certitudo potest considerari dupliciter. Uno 
« modo ex causa certitudinis, et sic dicitur certius (certitudine 
« infallibilitatis) illud quod habet certiorem causam, et hoc modo 
<fides est certior tribus praedictis, (videlicet tribus virtutibus 
«intellectualibus sapientiae, scientiae, et intellectus), quia fides 
«innititur veritati divinae, tria autem praedicta innituntur rationi 
« humanae. Alio modo potest considerari certitudo ex parte su- 
«biecti, et sic dicitur esse certius (certitudine indubitabilitatis) 
«quod plenius consequitur intellectus hominis, et per hunc mo- 
«dum, quia ea quae sunt fidei sunt supra intellectum hominis, 
«non autem ea quae subsunt tribus praedictis, ideo ex hac parte 
<fides est minus certa. Sed quia unumquodque iudicatur sim- 
« pliciter quidem secundum causam suam, secundum autem di- 


(1) Wirceburg., de Virt., n. 204. 

« spositionem quae ex parte subiecti est, indicatur secundum 
< quid, inde est quod fides est sımpliciter certior, sed alia sunt 
o certiora secundum quid, scilicet quoad nos ». 

Demum, ad omnem removendam aequivocationcm, rursus 
observabis quod alia est in actu fidei formalitas infallibilis veri- 
tatis, alia vero formalitas prudentis seu non temerariae adhae- 
sionis. Item, quod hae duae formalitates a diversis principiis 
pendent: formalitas quidem infallibilis veritatis a principio. tum 
obiectivo quod est vera et non pure existimata Dei revelatio, 
tum subiectivo quod est infusum a Deo lumen ; formalitas vero 
prudentis et non temerariae adhaesionis, a iudicio credibilitatis 
cum omnibus suis fundamentis. Et quamvis istae duae formali- 
tates sint inseparabiliter coniunctae in vero actu fidei theologi- 
cae, adhuc tamen formalitas prudentiae permanere potest se- 
juncta ab infallibilitate veritatis in. actu fidei existimato. Quae 
si rite et ut par est perpenderis, perspicies omnino evidenter 
quomodo propria ipsiusmet fidei certitudo nequaquam dependeat 
a quantitate vel ratione certitudinis actuum | qui iudicium credi- 
bilitatis fundant, ac per hoc impellunt ad credendum, non pro- 
pter et secundum propria sibi motiva, sed propter et secundum 
pondus auctoritatis primae veritatis revelantis. Et hac de causa 
recte damnata est ab Innocentio XI sequens propositio : Volun- 
tas non potest efficere ut assensus fidei in seipso sit magis firmus 
quam mereatur pondus rationum ad assensum impellentium (x). 

Et de proprietatibus quidem actus fidei hactenus satis. 
superest ut dicatur de eius necessitate, tam secundum se, quam 
quantum ad ea in quae debet explicite ferri. 


THESIS XIX. 


Actus fidei est pro adultis medium necessarium ad 
justificationem, et non tantum disiunctive in re vel in voto, 
sed omnino in re. Insuper eadem medii necessitate debet 


fides explicite ferri in. duos fundamentales articulos ab 


(1) Enchirid. n. 1036. 


DE ACTU FIDEI 325 


apostolo signatos Heb. XI-6, non autem, ut probabilius 
dicendum videtur, in mysteria Trinitatis et Incarnationis. 
Verum haec duo mysteria simul cum aliis quae in sym- 
bolo continentur, sunt ab omnibus necessitate saltem prae- 
cepti in Novo Testamento determinate cognoscenda, ac 


per hoc, explicita fide credenda. 


$ b 


Ubi sermo est de actu fidei et necessitate eius ad Justifica- 
tionem, per se patet quod in considerationem venire non pos- 
sunt infantes, vel quicumque eis aequiparantur, rationis usum 
nondum adepti. Hi enim cuiuslibet actus humani incapaces sunt 
et semper fuerunt, atque idcirco, sine ulla personali dispositione 
eratiam justificationis percipiunt in baptismi sacramento. Proinde 
quaestio restringitur ad solos adultos, quibus omnibus necessa- 
rum initium viarum salutis asseritur esse actualis fides, prout 
fert constans ac perpetua Ecclesiae doctrina et praedicatio. Cum 
autem aliqui theologi, ut providentiam | Dei salvificam facilus 
explicarent, (aperiendo iustificationis ianuam iis etiam ad quos 
nusquam pervenisset verbum auditus evangelii), hanc ipsam do- 
ctrinam quodammodo emollire atque ad sensum improprium de- 
torquere studuissent, imaginantes sufficientiam cuiusdam fidei late 
dictae ex testimonio creaturarum seu visibilis huius universi enar- 
rantis gloriam Dei, statim fuerunt ab Innocentio XI reprobati 
damnatione sequentis propositionis: Fides late dicta, ex testimo- 
nio creaturarum similive motivo, ad iustificationem sufficit. 

Porro assertio constat ex innumeris illis Scripturae locis, 
in quibus iustificatio a fide seu oeconomia fidei dependens osten- 
ditur. Rom. I-17: [ustitia Dei in eo (evangelio) revelatur ex 
fide in fidem, sicut scriptum est: iustus autem ex fide vivit (lj. 


(1) Sensus est: Vera iustitia qua quis coram Deo est iustus, in E- 
vangelio, id est per Evangelii praedicationem nunc passim omnibus re- 
velatur et clare annuntiatur; ea, inquam, iustitia quae non ex Lege, ut 
ludaei putant, neque ex viribus naturae, ut Graeci, sed ex fide compa- 
ratur, et ex fide continuo nutriri, conservari, augeri et perfici debet. - 
Ita Estius in commentario epistolae ad Romanos. 


fil- 


IIa-11« quaest. ii-rri. 


Ibid. 111-20: lustificans eum qui est ex fide lesu Christi... Ar- 
bitramui enim iistificari hominem per fidem sine operibus legis,,. 
Quoniam quidem unus esi Deus qui iustificat circumcisionem ex 
fide, ei praeputium per fidem Q). Ibid. IV-5: Ei vero qui non 
operatur, credenti autem in eum qui iustificat impium, reputa- 
tur fides eius ad iustitiam  [fi. Rursus Galat. II-16:  Scientes 
quod non lustificatur homo ex operibus legis nisi perfidem lesu 
Christi, et nos in Christo lesu credimus ut iustificemur ex fide 
Christi, et non ex operibus legis. Et Heb. XI-6; Sine fide autem 
impossibile est placere Deo. Credere enim oportet accedentem ad 
Deum quia est, et inquirentibus se remunerator sit. Et alia per- 
multa sunt quae in eumdem sensum collineantia, brevitatis gra- 
tia praetermittuntur. 

Nunc autem ex tam decretoriüs auctoritatibus colligitur pri- 
mo, non esse ullum medium perveniendi ad iustificationem, extra 
oeconomiam seu ordinem illum cuius fides basis est et funda- 
mentum; ac per hoc, voluntariam ipsius fidei susceptionem esse 
pro adultis omnibus, (utpote propriis actibus suae ipsorum justi- 
ficationi cooperari debentibus), necessarium initium viae quae ad 
salutem et veram coram Deo iustitiam ducit. Sed voluntaria fi- 
dei susceptio nihil aliud. est quam fides actualis. Est igitur 
actualis fides ad iustificationem | adultorum necessaria, et qui- 
dem absoluta et indispensabili necessitate medii. - — Colligi- 
tur secundo, fidem illam necessariam, non esse fidem in voto 
tantum, sed in re. Nam praeterquam quod medium funda- 


(1) Sensus es: Cum omnium unus et idem sit Deus, unam quoque 
et eamdem consequendae iustitiae rationem, scilicet ex fide sive per 
fidem, omnibus sine discrimine providit, tam Gentilibus quam ludaeis. - 
Estius ubi supra. 

(2) Liquet apostolum intelligere operantem, non illum qui credidit 
aut ex fide operatur, sed qui operatur non credens in eum qui justifi- 
cat impium. Quare fides ad id genus operum non pertinet, sed iis op- 
ponitur. Porro fides qua quis credit in eum qui peccatorem  iustificat, 
et ab eo iustitiam per Christum expectat, reputari dicitur ad iustitiam, 
quia fides vera iustitia est secundum inchoationem. Nam eiusmodi fides 
à peccatore concepta initium est iustitiae et renovationis eius, et quidem 
tale ex quo, velut semine, tota iustitia progerminet. - Estius, ibid. 


DE ACTU FIDEI 327 


mentale, cui caetera omnia superstruuntur, semper est in seipso 
incommutabiliter requisitum, tergiversationem omnem excludit 
apostolus, ubi pronuntians impossibile esse sine fide placere Deo, 
ea subiungit quae fidei in voto nequaquam  adaptari possunt. 
Quippe fidem sine qua nemo unquam testimonium iustitiae con- 
sequi potuit, eam esse asserit quae versatur circa duos articulos 
diserte et specifice assignatos. At fides in voto, seu simplex prae- 
paratio animi ad recipiendum quidquid a Deo forte fuit reve- 
latum, nullum determinatum obiectum habere potest, ut constat. 
Non igitur disjunctive in re vel in voto, sed omnino in re ne- 
cessarius est fidei actus, iuxta illud Tridentini Sess. 6, cap. 8: 
« Fides est humanae salutis initium, fundamentum et radix omnis 
«justificationis; sine qua impossibile est placere Deo, et ad fi- 
diorum eius consortium pervenire». Et non dicit Concilium: 
sine qua aut eius voto, sicut alias loqui consuevit cum de ne- 
cessitate sacramentorum tractat, Sess. 7, cap. 4, et iterum Sess. 6, 
cap. 4. - Colligitur denique tertio, nullam aliam fidem in ratione 
necessarii medii admitti posse, praeter fidem stricte ac proprie 
dictam, quae positivae Dei revelationi innititur. Nulla enim alia 
in evangelio annuntiatur, nulli alii accommodari possunt allatae 
superius auctoritates, nullam aliam novit apostolus cum Rom. 
X-14 ait: Quomodo credent ei quem non audierunt? Quomodo 
autem audient sine praedicante ?... Ergo fides ex auditu, auditus 
autem per verbum Christi. 

Accedit et ratio ex natura rei. Nam ordo supernaturalis in 
quadam societate creaturae rationalis cum Deo consistit, ut di- 
ctum est in superioribus, et clare indicat Joannes in prima sua 
epistola dicens: « Annuntiamus vobis vitam aeternam quae erat 
«apud Patrem et apparuit nobis.., ut societas nostra sit cum 
« Patre et cum Filio eius lesu Christo ». Insuper, societas prae- 
sentis vitae rationem habet praeparationis ad societatem per- 
fectam et consummatam futurae gloriae, quando videbimus eum 
sicuti est. Itaque vocatur homo ad societatem Dei, in qua par- 
tüceps primum factus divinae naturae per gratiam, postmodum 
admittatur ad secretissimum illud penetrale ubi vivit Deus vitam 
suam, in se et ex se beatissimus. Videndum proinde, quid ad 

initandam huiusmodi societatem ex parte Dei requiratur, quid 
vero ex parte nostra, Et illud quidem quod praestare debebit 
homo, divina aspirante et adiuvante gratia, ut ad praedictum 
ordinem societatis cum Deo incipiat primo transferri, primum 
quoque ac necessarium fundamentum totius aedificii salutis iure 
meritoque appellabitur. Atqui ex parte Dei societas primo ini- 
tatur per locutionem eius ad nos. Quippe communicatio divina 
quae vere socialis et dicatur et sit, nisi ab alloquio seu positiva 
revelatione sumat exordium, et quidem a revelatione quae nos 
instruat ad tendendum in divinam fruitionem, profecto non in- 
telligitur. Restat ergo ut ex parte hominis, sub praeveniente et 
coopérante gratia, primum omnium requiratur voluntaria verbi 
revelati receptio, per quam et credat Deo habenti nobiscum com- 
municationem locutionis, et credat Deum sese nobis supernatu- 
ralis beatitudinis obiectum proponentem (*). Ex quo statim ap- 
paret quam vere dicatur fides theologica fundamentum et radix 
omnis iustificationis. Quod non est sic intelligendum, quasi ante 
fidem, in infidelibus quoque negativis, nullus esse possit actus 
intrinsece supernaturalis, sed magis hoc sensu, quod per fidem 
incipiunt. dispositiones directe ad iustificationem conducentes : 
quatenus per illam primo incipit homo sese positive convertere 
ad auctorem suae iustificationis reduplicative in quantum auctor 
iustificationis est. Cum hoc tamen stat quod ante propositionem 
vel conceptionem fidei possint esse actus ex gratia eliciti, per 
quos qualitercumque disponatur infidelis ad ipsum fidei donum 


(1) Eamdem fere rationem proponit S. Thomas art. 3, sub similitu- 
dine discipuli addiscentis a magistro: « Ultima béatitude hominis con- 
«sistit in quadam supernatural! visione, ad quam quidem visionem 
«homo pertingere non potest nisi per modum addiscentis a Deo doc- 
«tore, secundum illud Ioan. 6: Omnis qui audivit a Patre et didicit, 
e yenit ad me. Huius autem disciplinae fit homo particeps non statim, 
«sed successive secundum modum suae naturae. Omnis autem talis ad- 
< discens oportet quod credat, ad hoc quod ad perfectam scientiam per- 
« veniat, sicut etiam Philosophus dicit quod oportet addiscentem cre- 
«dere. Unde ad hoc quod homo perveniat ad perfectam visionem bea- 


«tdunis, praeexigitur quod credat Deo tamquam discipulus magistro 
« docenti ». 

impetrandum et consequendum. Simile enim est cum domus aedi- 
ficatur, nam proprie loquendo, tunc tantum incipit aedificatio, 
cum ponitur fundamentum, quamvis positionem fundamenti prae- 
cedant quaedam opera antepraeparatoria, sicut adaequare solum, 
fodere terram, et alia huiusmodi. 


His igitur de actualis fidei necessitate dictis, iam quaeritur 
quaenam veritates revelatae debeant eadem medii necessitate 
explicite cognosci, ac per hoc explicite credi. 

Porro apud omnes constat, has veritates esse saltem illas 
duas quas recenset apostolus in saepe laudato testimonio, Heb. 
XI-6: nimirum quod sit Deus supra naturae ordinem nobiscum 
communicans, et quod habeat providentiam de mediis quibus ad 
beatam eius societatem possimus pervenire Gl). Et ad hoc asse- 
rendum, praeter auctoritatem Scripturae, cogit etiam ratio theo- 
logica. Nisi enim haec duo explicite cognoscantur ac credantur, 
(et non dico secundum expolitum illum conceptum  supernatu- 
rais ordinis qui theologis proprius est, sed tamen sub conceptu 
confuso familiaris cuiusdam cum Deo coniunctionis), nulla est in 
mente humana ultimi finis praeconceptio, nulla quoque possibi- 
litas eliciendi sive actum spei qui in omni iustificatione requiri- 
tur, sive actum charitatis, id est veri amoris amicitiae erga Deum, 
qui extra sacramentum sola proxima est ad iustificationem di- 


spositio (2). 


(1) Cf. propositionem 22 inter damnatas ab Innocentio XI. Enchi- 
rid. Denzinger-Banwart, n. 1172. 

(2) Hinc rursus apparet omnino explodenda sufficientia fidei late 
dictae ex testimonio creaturarum, quae non solum formali obiecto dif- 
fert a fide theologica, uti in terminis evidens est, (comprehenditur enim 
in ordine cognitionis scientificae qua ex effectibus innotescit causa); ve- 
rum etiam distat toto caelo quoad ipsum materiale obiectum, ab illa fide 
quam in accedente ad Deum requirit apostolus. Eiusmodi enim late 
dicta fides necessario sistit in notione Dei invisibilis qui lucem inhabi- 
tat inaccessibilem, quem nullus hominum vidit, sed nec naturaliter vi- 

Nunc autem utrum duobus praedictis annumeranda etiam 
sint mysteria Trinitatis et Incarnationis, controversia est inter 
theologos, in verbis forte magis consistens quam in re ipsa. 
Quidquid sit, non videtur admittenda necessitas medii, cum ad 
conversionem in Deum finem supernaturalem absolute sufficiens 
sit notitia explicita duorum articulorum fundamentalium. - Ac- 
cedit quod media quae non sunt positivae institutionis, et per 
votum suppleri nequeunt, semper eadem fuerunt omni tempore 
et pro omnibus hominibus. Sed in veteri testamento non exige- 
batur ab omnibus explicita fides horum mysteriorum quae non- 
dum erant sat clare propalata: unde communiter auctores dicunt 
quod a solis maioribus habebatur. - Denique non obstant textus 
Scripturae in quibus sermo est de absoluta necessitate fidei 
Christi, seu fidei in Christum, quia quacumque hypothesi facta, 
supernaturalis fides in praesenti ordine providentiae semper erit 
fides Christi et fides in. Christum, quatenus semper ex meritis 
Christi datur, et semper habet pro obiecto Christum ut princi- 
paliter inclusum in viis illis a Deo praeparatis, quas utique credit 
quisquis fide explicita tenet quod Deus inquirentibus se remu- 
nerator sii. Caeterum quaestio ista non tanti momenti est, et in 
ordine factorum vix ac ne vix quidem applicationem habet, 
quandoquidem aegre admodum contingere poterit post promulga- 
tum Evangelium, ut in notitiam alicuius perveniat revelatio di- 
vina quoad fundamentales articulos, et non quoad mysterium 
Christi redemptoris in quo ipsi fundamentales articuli suam con- 
cretam expressionem habent. Ideo non oportet in his diutius 
insistere. 


dere potest; itemque in notione providentiae mediorum quae ad natu- 
ralem finem ducant, non autem ad remunerationem illam quae fideli 
«iua tali sola proponitur. Omnibus ergo modis impossibile est ut inhiet 
conversionem ad Deum finem supernaturalem. Unde indispensabiliter 
requiritur fides ex auditu, id est ex propositione divinae revelationis, 
sive ordinario et regulari modo facta per praedicatorem evangelii, sive 
-etiam modo extraordinario per Deum interius inspirantem. 

At non sola media absolute ad finem necessaria sub prae- 
cepto cadunt, et non sequitur ex dictis, catechesim expleri dua- 
bus propositionibus de quibus praecedens sermo fuit. Unde ab 
Innocentio XI damnata est haec assertio: Absolutionis capax 
est homo, quantumvis laboret ignorantia mysteriorum fidei, et 
etiamsi per negligentiam etiam  culpabilem, nesciat mysterium 
Sanctissimae Trinitatis et Incarnationis Domini nostri lesu 
Christi 'v. 

Constat itaque apud omnes, necessarium esse necessitate 
praecepti, explicite cognoscere et credere ea quae continentur 
in symbolo ab apostolis condito ut cunctis christianis esset te- 
nendae fidei summa. De quo quidem symbolo haec eleganter 
tradit S. Thomas, Q. 1, a. 8: «Illa per se pertinent ad fidem, 
« quorum visione in vita aeterna perfruemur, et per quae du- 
x cimur ad vitam aeternam. Duo autem nobis videnda propo- 
«nuntur, scilicet occultum divinitatis cuius visio nos beatos fa- 
«cit, et mysterium humanitatis Christi per quem in gloriam fi- 
« liorum Dei accessum habemus, ut dicitur ad Rom. V. Unde 
-« dicitur Ioan. XVII-1 : Haec est vita aeterna ut cognoscant te solum 
«Deum verum, et quem misisti lesum Christum. Et ideo prima 
«distinctio credibilium est quod quaedam pertinent ad  maiesta- 
«tem divinitatis, quaedam vero pertinent ad mysterium huma- 
« nitatis Christi, quod est pietatis sacramentum, ut dicitur | 
« Tim, IV. - Circa maiestatem autem divinitatis tria nobis cre- 
«denda proponuntur. Primo quidem unitas divinitatis, et ad hoc 
« pertinet primus articulus. Secundo trinitas personarum, et de 
«hoc sunt tres articuli. secundum tres personas. Tertio vero 
« proponuntur nobis opera divinitatis propria, quorum primum 
«pertinet ad esse naturae, et sic proponitur nobis articulus crea- 
« tionis; secundum vero pertinet ad esse gratiae, et sic propo- 
« nuntur nobis sub uno articulo omnia pertinentia ad sanctifica- 


(1) Enchirid. n. 1214. 

* tionem humanam; tertium vero pertinet ad esse gloriae, et sic 
«proponitur nobis alius articulus de resurrectione carnis et 
< de vita aeterna. Et ita sunt septem articuli ad divinitatem 
« pertinentes. - Similiter etiam circa humanitatem Christi. ponun- 
(tur septem articuli, quorum primus est de incarnatione sive de 
«conceptione Christi, secundus de nativitate eius ex Virgine, ter- 
*tius de passione eius et morte et sepultura, quartus de descensu 
«ad inferos, quintus de resurrectione, sextus de ascensione, se- 
« ptimus de adventu ad iudicandum, et sic in universum sunt 
« quatuordecim ». 

Praeter haec, debent quoque explicite credi nonnulla quae 
nonnisi implicite sunt in articulo de sanctificatione humana, ut- 
puta sacramenta, sacrificium Novae Legis, et quaecumque de- 
mum requiruntur ad vitam christianam secundum communem 
fidelium statum. « Alias autem subtiles considerationes circa 1n- 
* carnationis articulos tenentur aliqui magis vel minus explicite 
< credere, secundum quod convenit statui et officio unius- 
< cuiusque » (1). De caetero consulendi et videndi sunt in hac 


parte auctores theologiae moralis. 


QUAEST. IV-IX. 


DE HABITU FIDEI 


Deinde considerandum est de habitu fidei, ns interim omis- 
sis quae iam in praecedentibus sufficienter declarata fuerunt. Et 
primo de habitu ipso (Quaest. 4). Secundo de habentibus eum 
(Quaest. 5). Tertio de causa et effectibus eius (Qq. 6-7). Quarto 
de donis quae ei correspondent (Qq. 8-9). 


THESIS XX. 


Fidei habitus totus in intellectu est sicut in subiecto, 
et quamvis in statu perfecto virtutis non sit nisi charitate 


(1) S. Thom., Q. 2, a. 7, in corp. 

formatus, tenendum omnino quod fides formata et fides 
informis nequaquam differunt intrinsece, sed sunt quoad 
essentiam unum plane atque idem. 


$ 1 


Hic prima inquisitio est de subiecto habitus fidei. Porro, 
cum credere sit quoddam assentire, et omne assentire sit im- 
mediate atque elicitive ab intellectu, liquet quod proprium prin- 
cipium actus credendi debet omnino in intellectu reponi. Proprium 
autem principium actus credendi nihil aliud est quam habitus fidei. 
Ergo a primo ad ultimum, necesse est ut habitus m intellectu sit. 

At vero, ad fidei assensum requiritur imperium voluntatis 
quod dici solet pius credulitatis affectus, et ideo statim suboritur 
altera quaestio, utrum praeter habitum quo perficitur intellectus, 
adhuc requiratur alius specialis habitus in voluntate. Specialem 
habitum dico, cuius exclusivum munus esset imperare fidei actum, 
quique habitui in intellectu exsistenti tanquam individuus satelles 
annecteretur. Affirmant aliqui, negant ali, inter quos, omnes 
quos vidi theologi de schola S. Thomae. Et horum sententia, 
sicut longe communior, ita et videtur esse rationabilior. 

Re enim vera, infusi habitus non dantur nisi ad actus per- 
fectos in quantum huiusmodi. Est autem duplex perfectio in actu 
fidei attendenda. Prima est quae ei competit in ratione assensus, 
prout scilicet consideratur secundum suam nudam essentiam. 
Alia est quae ei competit in ratione actus virtuosi, prout con- 
sideratur secundum esse relatum ad ultimum finem, unde acci- 
pit ultimum bonitatis complementum. Ad priorem ergo perfe- 
ctionem non requiritur supernaturalis qualitas inhaerens voluntati, 
cum a voluntate ipse actus elicitive non procedat, sed sufficit 
elevatio transiens per actualem gratiam, quae tamen in eo qui 
fidem informem habet, ipsi habitui connaturaliter. deberi dicenda 
est. Ad posteriorem vero perfectionem requiritur quidem super- 
naturalis habitus in voluntate, sed nullus alius praeter habitum 
charitatis, qui sufficit ad 1mperandum simul et formandum fidei 
actum, non secus ac omnium aliarum actus virtutum, praesertim 

cum apostolus dicat Gal. V-6: Fides quae per charitatem ope- 
ratur, id est fides per charitatem mota et ad actum applicata. 
Non ergo locus est habitui ili innominato quem fingit Suarez,, 
quia ubi adest charitas, plenissime perficitur voluntas ad pium 
credulitatis affectum; ubi autem sola est hdes informis, non 


oportet ut ab aliquo habitu praedictus exoriatur affectus. 


S 2. 


Caetera ad praesentem thesim  attinentia sunt de compara- 
tione fidei informis ad fidem formatam, et omnia consequuntur 
ex praeiactis ab initio principiis. Quo enim modo et sensu cha- 
ritas dicenda sit forma fidei, declaratum est in propositione 
quinta 0), et ex ibi dictis facile intelliges duo esse quoad fidem 
informem tenenda. Primo quidem, quod fides informis non est di- 
cenda virtus simpliciter, sed secundum quid tantum, id est non 
in perfecto statu virtutis. Praeterea vero, quod minime differt 
secundum essentiam a fide formata. Unde statim colligitur quod 
fides eadem numero manens potest de formata fieri informis, 
sicut cum iustus excidit e statu iustitiae peccando mortaliter, vel 
e converso, de informi fieri formata, sicut cum fidelis peccator 
iterum ad i1ustificationis gratiam reparatur. Colligitur. deinde, fi- 
dem informem esse vere donum Dei, prout expresse definitum 
est in Vaticano, Sess. 3, cap. 3. (D, et S. Thomas (Quaest. 6, 
a. 2) sequenti discursu declarat: « Informitas privatio quaedam 
«est. Est autem considerandum quod privatio quandoque qui- 
«dem pertinet ad rationem speciei, quandoque autem non, sed 
«supervenit rei iam habenti propriam speciem. Sicut privatio de- 
«bitae commensurationis humorum est de ratione speciei ipsius 
«aegritudinis; tenebrositas autem non est de ratione ipsius dia- 
« phani, sed ei supervenit. Quia ergo cum assignatur causa ali- 


(1) Supra, pag. 133 et 144. 

(2) « Fides ipsa in se, etiamsi per charitatem non operetur, donum 
« Dei est, et actus eius est opus ad salutem pertinens, quo homo libe: 
«ram praestat ipsi Deo obedientiam... etc. ». 

«cuius rei, intelligitur assignari causa eius secundum quod in 
« propria specie exsistit, ideo quod non est causa privationis, non 
« potest dici esse causa illus rei ad quam pertinet privatio sicut 
«exsistens de ratione speciei illius. Non enim potest dici causa 
«aegritudinis, quod non est causa distemperantiae humorum; 
«potest tamen dici aliquid esse causa diaphani, quamvis non 
«(sit causa obscuritatis quae non est de ratione speciei ipsius 
«diaphani. Informitas autem fidei non pertinet ad rationem spe- 
« ciei ipius fidei, cum fides dicatur informis propter defectum 
«cuiusdam exterioris formae (id est charitatis). Et ideo illud est 
; causa fidei informis, quod est causa fidei simpliciter dictae. 
« Hoc autem est Deus. Unde relinquitur quod fides informis sit 
«donum Dei». Vide etiam Tridentinum, Sess. 6, can. 28. 


THESIS XXI. 


Habitus fidei secundum participationem subiecti potest 
esse maior in uno, et minor in altero. Sed secundum com- 
prehensionem obiecti, aequaliter se extendit in omnibus 
habentibus eum ad omnia a Deo revelata, ita ut prorsus 
impossibile sit quod discredens unum articulum, habeat 


fidem informem de caeteris. - 


« Deinde, inquit S. Thomas in prooemio Quaest. 5. consi- 
«derandum est de habentibus fidem, et circa hoc quaerentur 
«quatuor. Primo utrum angelus aut homo in prima sui condi- 
«tione habuerit fidem. Secundo utrum daemones habeant fidem. 
« Tertio utrum haeretici errantes in uno articulo fidei habeant 
«fidem de alus articulis. Quarto utrum fidem habentium unus 
«alio habeat maiorem fidem». Sed quoniam de fide angelorum 
et daemonum iam dictum est superioribus, solum superest in- 
quirendum de duobus alis quae in thesi explicite posita sunt. 

Et quoad primum nulla est in possibilis ratio dubitandi. 
Quamvis enim fides semper adhaereat obiecto suo super omnia ap- 
pretiative, adhuc suscipit gradus maiores et maiores in infinitum 

quantum ad intensitatem. Unde apostoli dicebant Christo: Adauge 
nobis jidem. Et Ecclesia in quadam collecta sic orat: Omnipotens 
sempiici ne Deus, da nobis fidei, spei, et charitatis augmentum. 
Hic igitur applicanda veniunt quaecumque de inaequalitate vir- 
tutum in diversis subiectis alias fuerunt declarata. Neque enim 
specialis in hoc puncto conditionis est fides. 

A: si fides secundum perfectionem intensivam potest esse 
maior in uno, et minor in altero, id amplius verum non est quan- 
tum ad perfectionem extensivam ; et ideo, « in haeretico discre: 
< dente unum articulum fidei non manet fides neque formata 
« neque informis », ait S. Thomas art. 3. Ratio est quia qui vel 
unum articulum scienter discredit, reiicit quoad hunc articulum, 
auctoritatem Dei revelantis sufficienter sibi propositam. Atqui 
auctoritas Dei non potest in uno puncto reiici, et in alio adhuc 
vere recipi, eo quod semper et quoad omnia, unius eiusdemque 
indivisibilis ponderis est. Ergo quisquis in uno eam  reiicit, eo 
ipso convincitur non vere et realiter ei in caeteris adhaerere, ac 
per hoc, non habere de caeteris plus quam opinionem quamdam 
secundum propriam voluntatem sub titulo colorato divinae re- 
velationis. 

Nec dicas quod possum fide humana credere homini dicenti 
unum, et non credere eidem dicenti aliud. Disparitas enim est 
quia, ut supra dictum est, auctoritas humana non in omnibus 
indiscriminatim. valet, cum possit aliquis instrui habitu scientiae 
in quodam particulari scibilium ordine, extra quem ad auctori- 
tatis praeeminentiam iure meritoque non admittitur. At si quis 
discrederet unum dictum Titii in. ea materia in qua Titius aucto- 
ritate pollet, ex hoc ipso ostenderet se non credere alia quae- 
cumque propter solum pondus auctoritatis eius, et tunc utique 
valeret paritas cum eo qui discredit vel unum punctum suffi- 
cienter sibi propositum ut a Deo revelatum. 

Neque etiam recte concluderes si diceres posse quempiam 
esse obedientem circa quaedam mandata, et non circa alia, ergo 
et habere fidem circa quosdam articulos, et non circa alios. Ratio 
est quia formale obiectum obedientiae non est ipsa auctoritas in 
iubendo, sicut formale fidei obiectum ipsa est auctoritas in di- 

cendo. Non enim quisquis praeceptum transgreditur, auctoritatem 
reiicit praecipientis, sed ea etiam agnita, renuit regulam agendi 
accipere mandatum superioris. 

Adhuc non valet comparatio cum conclusionibus scientiae, 
quarum una potest cognosci, alia ignorata. Etenim «in diversis 
« conclusionibus unius scientiae sunt diversa media per quae pro- 
«bantur, quorum unum potest cognosci sine alio, et ideo homo 
epotest scire quasdam conclusiones unius scientiae, ignoratis 
«alus. Sed omnibus articulis fidei inhaeret fides propter unum 
« medium, scilicet propter veritatem primam propositam nobis 
«in Scripturis secundum doctrinam Ecclesiae intelligentis sane. 
« Et ideo qui ab hoc medio deficit, totaliter fide caret ». 

Denique nullum trahitur argumentum ex hoc quod apostoli 
in triduo mortis Christi visi fuerint. discredere plura sibi a Do- 
mino praecedenter tradita, tametsi non possint dici amisisse fi- 
dem. Ratio est quia non discredebant pertinaciter, id est actu 
plene deliberato, prout requiritur ad mortale infidelitatis. pecca- 
tum. Sed inopinatum scandalum crucis in tantam eos conturba- 
tionem coniecerat, ut pro tempore abstulerit sufficientiam adver- 
tendae. Sic igitur a primo ad ultimum, firmiter tenendum est 
quod quisquis sciens et prudens discredit unum articulum, ne- 


quaquam habere potest fidem etiam informem de aliis. 


THESIS XXII. 


Fides est virtus per se infusa, cui pro effectu recte 


assignatur purificatio cordis. 


In duabus sequentibus quaestionibus tractat S. Thomas de 
causa et effectibus fidei. Quantum ad causam, processus eius est 
huiusmodi: Ad assensum in ea quae sunt fidei, duplex causa 
Mconsiderari potest, una exterior, et alia interior, Causa exterior 
non est sufficiens, quia videntium unum et idem miraculum, et 
audientium unam eamdemque praedicationem, quidam credunt, 
quidam vero non credunt. Oportet igitur adiungere aliam causam 
interiorem. Haec autem causa interior est quidem liberum ho- 

minis arbitrium, non tamen solum, ut Pelagiam dicebant. Ratio 
est quia obiectum fidei est obiectum supernaturale, utpote per 
divinam revelationem (quae est naturae indebita) constitutum, et 
ex propria conditione sua ad finem vitae aeternae habitudinem 
dicens. Sequitur ergo quod non possit mado proportionate attingi 


nisi per vires gratiae, et ideo necesse est ut habituale principium 


perfecti actus fidei divinae sit. habitus entitative supernaturalis, 


seu virtus per se infusa a Deo. 

Quantum ad purificationis effectum affert primo S. Thomas 
auctoritatem Act. XV-9 : Fide purificans corda eorum. Tum subdit: 
« Impuritas uniuscuiusque rei consistit in hoc quod rebus vilio- 
friubs immiscetur; non enim dicitur argentum esse impurum 
ex permixtione auri per quam melius redditur, sed ex permi- 


«xtione plumbi vel stanni. Manifestum est. autem quod ratio- 


4 nalis creatura dignior est omnibus temporalibus et corporali- 
i bus creaturis, et ideo 1mpura redditur ex hoc quod tempora- 
«libus se subiicit per amorem. A qua quidem impuritate purifi- 
K catur per contrarium motum, dum scilicet tendit in id quod est 
«supra se, scilicet in Deum; in quo quidem motu primum prin- 
« cipium est fides. Accedentem enim ad Deum oportet credere, 

ut dicitur Heb. XI-6. Et ideo primum principium purificationis 
«cordis est fides, qua purificatur impuritas erroris; quae si 


« perficiatur per charitatem formata, perfectam —purificationem 


« causát ». 
Nota. - Ultima consideratio est apud S. Thomam de dono 


intellectus quod respondet virtuti fidei. Porro ex dictis supra de 
donis in genere, revocabis in memoriam quomodo donum intel- 
lectus ordinetur ad penetrationem  veritatum  revelatarum sub 
suggestione Spiritus Sancti. In quo quidem unum declarandum 
restat: quomodo scilicet eiusmodi penetratio intactam relinquat 
propriam rationem argumenti non apparentium, et non ea de- 
mum sit quae simul cum fide in eodem componi nequit. « Du- 
* pliciter dici possumus aliqua intelligere, inquit S. Thomas Q. $, 
«a. 2. Uno modo perfecte, quando scilicet pertingimus ad co- 
« gnoscendum essentiam rei intellectae, et ipsam veritatem enun- 
« tiabilis intellecti secundum quod in se est. Alio modo contingit 


uwp/x- 


DE PECCATIS FIDEI OPPOSITIS 339 


intelligi imperfecte, quando scilicet ipsa essentia rei vel 
x veritas propositionis non cognoscitur quid sit aut quomodo sit, 
«sed tamen cognoscitur quod ea quae exterius apparent, veri- 
«tati non contrariantur, in quantum scilicet homo intelligit quod 
« propter ea quae exterius apparent, non est recedendum ab his 
: quae sunt fidei. Et secundum hoc nihil prohibet, durante statu 
«fidei, intelligere etiam ea quae per se sub fide cadunt ». Sicut 
ergo fidei obscuritas non aufert quin intelligamus terminos enun- 
üabilis revelati, vel consequentias quae ex eo fluunt, ita profecto 
non excludit dona quibus per Spiritum Sanctum intimius pene- 
temus mirabilia revelatae doctrinae, et rectum iudicium de omni- 
bus iuxta eius principia consequamur. Quin imo haec dona de- 
bentur fidei per charitatem formatae, tanquam quidam eius ef- 
fectus seu dependentia, uti suo loco explicatum est, Thesi 7, § 2. 


QUAEST. X-XVI. 


DE VITIIS FIDEI OPPOSITIS 
ET DE PRAECEPTIS AD HANC VIRTUTEM PERTINENTIBUS 


Superest denique considerandum, primo de peccato quo 
virtus fidei destruitur, secundo de peccatis alis quae ad illud 
plus minusve accedunt, tertio de amplitudine obbligationis qua 
obstringuntur fideles catholici erga Ecclesiam custodem et ma- 


eistram authenticam verbi revelati. 


THESIS XXIII. 


Virtuti fidei absolute opponitur infidelitas, quae si in 
homine baptizato sit respectu dogmatum in manifesta Ec- 


clesiae praedicatione iam  exsistentium, speciali nomine 


haeresis nuncupatur. 


Hic sermo est de peccato quod opponitur fidei secundum 


suum primarium ac principalem actum consideratae, et amissio- 
nem habitus infusi secum necessario trahit, videlicet de peccato 

quo quis deliberate discredit, vel absolute dissentiendo vel deli- 
berate dubitando, quidquid sibi sufficienter proponitur tanquam 
divinitus revelatum (1). Dicitur autem vel infidelitas. vel haeresis; 
quae quidem vocabula penitus synonyma non sunt. Nam etsi 
omnis haeresis sit infidelitas, non tamen e converso omnis infi- 
delitas haeresis est. Quid ergo addat haeresis supra infidelitatem 


in communi, paucis declarandum est. 
luxta etvmon vocis et cohaerentem totius traditionis sen- 


sum, haereticus ille proprie dicitur, qui post susceptam in bap- 
tismatis sacramento christianitatem, non accipit ab Ecclesiae ma- 
gisterio regulam credendorum, sed aliunde eligit sibi normam 
sentiendi de rebus fidei et doctrina Christi: sive alios sequatur 


religionis doctores et magistros, sive inhaereat principio liberi 
examinis, omnimodam rationis individualis independentiam pro- 


fitendo, sive demum discredat etiam unum solum ex articulis 


qui ab Ecclesia tanquam fidei dogmata proponuntur. Hinc ergo 
apparet quid discriminis sit inter infidelitatem in communi, et 
haeresim. Nam primo, infidelitas in. communi potest esse in quo- 
cumque homine usum rationis habente; haeresis autem non est 
nisi in eo qui accepit fidei sacramentum, id est baptismalem 


characterem (2). Praeterea ratio infidelitatis communiter dictae 


(r) Hic nota quod habet annotator in primum schema Constitutio- 
nis Vaticanae de doctrina catholica, Collect. Lac. Torn. 7, pag. 531.: 
«Vetatur sub reatu damnationis aeternae, sicut negatio, ita dubium de- 
« liberatum circa veritatem quamcumque revelatam sufficienter propo- 
«sitam. Neque vero, ut aliqui nunc falsissime et periculosissime dicunt, 
«peccatum contra fidem in eo solummodo est, quod admisso facto re- 
« velationis, Deo non credatur, et ipse mendacii accusetur, cuiusmodi 
«monstrum inter homines vix occurrit. Sed infidelitas quae damnatur 
«etiam illa est, qua, dum veritas tanquam revelata sufficienter propo- 
« sita est, illa revelata esse negatur, et ita fides in hac hypothesi propo- 
«sitionis sufficientis debita non praestatur. Hanc enim subiectionem ra- 
«tionalis creaturae et captivitatem omnis intellectus, infinita maiestas, 
«veritas, et sapientia, hoc est auctoritas Dei loquentis postulat». 

(2) De haeresi dicit S. Thomas, 2-2, Quaest. XZ, a. 1: «A rectitu- 
«dine fidei Christianae dupliciter quis potest deviare. Uno modo, quia 
«ipse Christo non vult assentire, et hic habet malam voluntatem circa 
«ipsum finem, et hoc pertinet ad speciem infidelitatis paganorum et 

absolvitur per hoc quod quis discredit revelatum a Deo, utcum- 
que sufficienter propositum; ratio vero haeresis determinate ad- 
dit recessum a sociali magisterio quod fuit divinitus constitutum 
ut esset in coetu Christianorum organum authenticum ad propo- 
nendum revelationem. Proinde infidelitas in communi opponitur 
fidei divinae, praescindendo a quacumque speciali conditione; 
haeresis vero opponitur eidem fidei prout peculiari modo esse 
debet in. christiano sub regimine et dependentia illius auctoritatis, 
cuius est vice Dei societatem credentium gubernare. 
Dividuntur autem haeretici in formales et materiales. 
males illi sunt, quibus Ecclesiae auctoritas est sufficienter nota. 
Materiales vero, qui invincibili ignorantia circa ipsam Ecclesiam 


laborantes, bona fide eligunt aliam regulam  directricem. Mate- 
ad peccatum, 


For- 


ralibus igitur haereticis non imputatur haeresis 
imo nec necessario deest supernaturalis illa fides quae totius 1u- 


süficationis initium est et radix. Forte enim credunt explicite 


principales articulos, caeteros vero non explicite, sed implicite in 


voluntate adhaerendi us omnibus quae sunt a Deo revelata. 


Proinde adhuc possunt pertinere voto ad Ecclesiae corpus, et 
alias habere conditiones requisitas ad salutem. Nihilominus, quod 
attinet ad realem incorporationem in visibili Ecclesia Christi, nul- 
lum ponendum est discrimen inter formales vel materiales haere- 


«ludaeornm. Alio modo per hoc quod intendit quidem Christo assen- 
«tire, sed deficit in eligendo ea quibus Christo assentiat, quia non eli- 
«git ea quae sunt vere a Christo tradita, sed ea quae sibi propria mens 
(suggerit. Et ideo haeresis est infidelitatis species pertinens ad eos qui 
* fidem Christi profitentur, sed eius dogmata corrumpunt ». Super quo 
dubium occurrit. novitiorum, ait Caietanus in Commentario, quia non 
videtur verum quod haeresis constituatur per hoc quod supposita adhae- 
sione ad Christum, erretur in his quae sunt dicta ab ipso, quoniam con- 
üngit Christianum recedere a fide ipsius Christi, et totam revelationem 
respuere. Talis est haereticus, et tamen non supponit voluntatem Chri- 
sto assentiendi. < Sed ad hoc dicitur quod assentire Christo contingit 
«dupliciter, scjlicet actu mentis, vel professione characteris Christiani. 
«Ad haeresim licet saepe concurrere videatur primum, non tamen est 
«de ratione eius, sed sufficit secundum, scilicet quod charactere fidei 


«in. baptismo suscepto Christum profiteatur». 

ticos, omnia sane intelligendo iuxta mox declaratam haeresis ma- 
terials notionem, quae etiam sola est propria et genuina. Nam 
si per materialem haereticum intelligeres eum qui profitons se in 
rebus fidei a magisterio Ecclesiae pendere, adhuc tamen negat 
aliquid definitum ab Ecclesia, quia nescit fuisse definitum, aut 
bona fide errat circa definitionis sensum, sic profecto absurdum 
esset ponere haereticos materiales extra verae Ecclesiae corpus, 
sed sic etiam omnino perverteretur legitima vocis acceptio. Nam 
tunc tantum peccatum materiale esse dicitur, quando materialiter 
ponuntur ea quae sunt de ratione talis peccati, seclusa adver- 
tentia aut deliberata voluntate. Nunc autem de ratione haereseos 
est recessus a regula ecclesiastici magisterii, qui in casu nullus 
est, cum sit simplex error facti circa id quod regula dictat. Et 


ideo, ne materialiter quidem haeresi locus esse potest. 


THESIS XXIV. 


Quamvis habitus fidei nonnisi per haereseos vel infi- 
delitatis peccatum destruatur, adhuc tamen contra prae- 
cepta ad hanc virtutem pertinentia graviter peccat quis- 
quis voluntarie se coniicit in periculum recedendi a fidei 
firmitate, praesertim. per indebitam lectionem librorum 
prohibitorum. Item quisquis refragatur definitionibus Ec- 
clesiae in materiis non revelatis, sed solum cum revela- 
tione connexis, utputa retinendo propositiones seu doctrinas 
quae tamquam ad haereticam pravitatem plus minusve 
accedentes, in iisdem decretis fuerunt confixae. 


In propositione praecedenti dictum est de peccato quod 
infusae virtuti fidei ita contrarie opponitur, ut amissionem eius 
secum trahat. Consistit autem in discredendo revelata sufficienter 
proposita, quod fit dupliciter: vel per voluntarium  dissensum, 
vel per deliberatam dubitationem, nam hoc etiam modo ponitur 

actus contrarius fidei divinae de cuius essentiali ratione est fir- 


mitas indubitabilitatis 
At vero unaquaeque virtus non id tantum prohibet quo de- 


struitur, sed etiam quo in discrimen adducitur. Fides autem 
duplici potissimum modo in discrimen venit. Primo quidem per 
auscultationem sophismatum et omnis generis suggestionum quae 
contra eam sunt. Deinde vero per admissionem doctrinarum quae 
nexu logico cum eius negatione cohaerent, vel certe huic nega- 
tioni viam plus minusve directam parant, et hac de causa fue- 
runt per infallibilem verbi revelati magistram authentico iudicio 


confixae. 
Est ergo grave peccatum contra fidem, indebita lectio li- 


brorum prohibitorum. Quo in genere prae primis veniunt libri 
apostatarum et haereticorum haeresim propugnantes, necnon et 
ali quilibet per apostolicas litteras nominatim damnati (2). Ve- 


(1) Satis igitur est dissentire vel dubitare actu plene deliberato. Et 
hic quidem non abs re erit referre quod habet Caietanus in 2-2, Q. 11, 
a. 2, circa pertinaciam quae communiter ponitur in definitione haere- 
seos, ne forte conditionem hanc perperam  interpreteris. « Pertinacia, 
«inquit, quae ponitur de ratione haereseos, non importat obdurationem 
«seu obstinationem, ut distinguitur contra infirmitatem, passionem, et 
e«transitorium consensum, sicut dicimus aliquem fornicari ex passione, 
«vel ex cholera consensisse in malum aliquod, et non pertinaciter. Sed 
«sumitur pertinacia, ut aequivalet vero consensui, praesupposita notitia 
«quod sit error, et quod sit in fide. Sive enim ex passione, sive ex qua- 
*cumque alia causa perveniatur ad verum consensum in assensum pro- 
« positionis contrariae fidei, cum cognitione quod sit contraria fidei, vera 
« haeresis incurritur a Christiano. Nam talis vere pertinax pro tunc est. 
« Si quis autem minus perspicax de hac doctrina dubitat, animadvertat 
«quod fides et infidelitas sunt. contraria, et quod. quemadmodum illa 
«perficitur assensu intellectus ex consensu voluntatis, ita ista perficitur 
«in dissensu intellectus ex consensu voluntatis, et clare videbit quod 
«consentiens non solum opinioni contrariae fidei, sed etiam dubio de 
«certa propositione fidei, cognito quod certo spectat ad fidem, est infi- 
< delis et consequenter haereticus si erat Christianus. Nihil enim est in 
«genere nisi mediante specie». 

(2) In excommunicationem Sedi apostolicae speciali modo reserva- 
tam ipso facto incurrunt editores librorum apostatarum, haereticorum 
et schismaticorum, qui apostasiam, haeresim, schisma propugnant; 


vtr* 


344 11-117 4526s. X-XVI. 


niunt deinde libr in /ndice singillatim descripti, vel in regulis 
eius generalibus comprehensi. Neque in sola lege ecclesiastica 
eravitas huius peccati fundatur, sed etiam et per prius, in ipso 
iure divino naturali, supposita semel elevatione ad supernaturalem 
statum cuius basis est fides. Hic enim meminisse oportet quod 
habemus thesaurum istum in vasis fictilibus. Solida sane, imo 
solidissima in se fidei doctrina, quae in aeternum manet supra 
petram auctoritatis divinae fundata; quam ne tantillum quidem 
movere unquam poterunt vana et sophistica hominum argu- 
menta. At non agitur, ut patet, de fidei doctrina quoad se, sed 
quoad nos, id est ut a nobis possessa, et a nobis retinenda in 
vase illo fragili et vere fictili quod est intellectus humanus, 
deceptioni quidem adeo obnoxius, in errorem adeo  pro- 
clivis, in suprasensibilibus adeo caligans, in apparentias quasli- 
bet adeo praeceps, ut dicere non dubitaverit Augustinus scri- 
bens ad Manichaeos: «Ilh in vos saeviant, qui nesciunt quam 
« difficile caveantur errores. Illi in vos saeviant, qui nesciunt 
«quam rarum et arduum sit carnalia phantasmata piae mentis 
* serenitate superare. Illi in vos saeviant qui nesciunt cum quanta 
t difficultate sanetur oculus interioris hominis ut possit intueri 
solem suum... Ego autem qui diu multumque iactatus tandem 
"respicere potui quid sit illa sinceritas quae sine inanis fabulae 
narratione percipitur; qui vanas imaginationes animi mei variis 
«opinionibus erroribusque collectas vix miser merui Domino opi- 
tulante convincere; qui me ad detergendam caliginem mentis 
«tam tarde clementissimo medico vocanti blandientique subieci; 
«qui denique omnia illa figmenta quae vos diuturna consuetu- 
« dine implicatos et constrictos tenent, et quaesivi curiose, et at- 
* tente audivi, et temere credidi, et instanter quibus potui per- 
« suasi, et adversus alios pertinaciter animoseque defendi, saevire 
(in vos omnino non possum, quos sicut meipsum illo tempore, 
«ita nunc debeo sustinere, et tanta patientia vobiscum agere, 


itemque eosdem libros aliosve per apostolicas litteras nominatim prohi- 
bitos defendentes aut scienter sine debita licentia legentes vel retinentes, 
(Codex I. C. can. 2318). 

«quanta mecum egerunt proximi mei, cum in vestro dogmate 
«rabiosus et caecus errarem è? (*). Haec Augustinus semetipsum 
in exemplum adducens. Quid ergo de eis qui longe longequc 
minoris ingenii, se sponte coniiciunt in altitudines Satanae D), 
et telis diabolicae sophisticationis inermes se offerunt ! 

Est quoque grave peccatum contra fidem, retinere proposi- 
tiones ab Ecclesia infra haeresis notam censuratas. Id probant 
in primis quaecumque suo loco exponi solent de infallibili aucto- 
rtate a Christo Ecclesiae collata in materia censurarum doctri- 
nalium et factorum dogmaticorum. Cum enim haec auctoritas 
pro custodienda fidei integritate divinitus provisa sit, qui ei re- 
sistit, Dei ordinationi resistit. in ns quae referuntur ad fidem. 
Et cum supremum magisterium in exercitum profecto non ve- 
niat circa res levioris momenti, locum ibi habere non potest ma- 
teriae parvitas, ut constat. Quapropter ad censurationem doctri- 
narum creatur in fidelibus obligatio adhaerendi censurae, et con- 
sequenter reficiendi ex animo doctrinas censuratas, ita scilicet ut 
pro censurae quidem qualitate plus vel minus peccet qui sciens 
et prudens illas retinet, semper tamen grave peccatum admittat 
contra praecepta ad virtutem fidei pertinentia. - Et confirmatur 
amplius, quia docentibus vel defendentibus propositiones etiam 
infra notam haeresis damnatas, graves poenae in iure canonico 
sunt constitutae (3) Gravitas autem poenae semper signum est 
eravitatis peccati cui annectitur. Porro si grave peccatum est 
actu externo docere vel defendere propositiones eiusmodi, pec- 
catum quoque grave est interiori assensu eas retinere: tum quia 
per se saltem loquendo, licite defenditur quidquid licite sub opi- 


(l) August., contra epistolam fundamenti, c. 2 et 3. 

(2) Apocal. II-14. 

(3) Pertinaciter docentes vel defendentes sive publice sive privatim 
doctrinam quae ab apostolica Sede vel a Concilio generali damnata 
quidem fuit, sed non uti formaliter haeretica, arceantur a ministerio 
praedicandi verbum Dei audiendive sacramentales confessiones et a quo- 
libet docendi munere, salvis aliis poenis quas sententia damnationis 
forte statuerit, vel quas Ordinarius post monitionem, necessarias ad re- 
parandum scandalum duxerit. (Codex I. C., can. 2317). 

nione cadit, tum quia admonet nos Clemens XI in constitutione 
Domini, quod debent « omnes Ecclesiae fili Ecclesiam 
< ipsam audire, non tacendo solum, nam et impii in tenebris 
«conticescunt, sed et interius obsequendo, quae vera est ortho- 
«doxi hominis obedientia ». - Confirmatur denique ex clausula 
finalı Constitutionis Vaticanae Dei Fi/ius: « Quoniam vero satis 
s non est haereticam pravitatem devitare, nisi i quoque errores 
«diligenter fugiantur qui ad illam plus minusve accedunt, omnes 
officii monemus, servandi etiam constitutiones et decreta quibus 
« pravae eiusmodi opiniones quae isthic diserte non enumerantur, 
«ab hac Sancta Sede proscriptae et prohibitae sunt ». 
Scholion. - Amplitudinem obligationis qua obstringuntur 
catholici scriptores declaravit Pius IX in Litteris ad archiepisco: 
pum Monacensem dicens: « Cum agatur de illa sublectione qua 
«ex conscientia ii omnes catholici obstringuntur, qui in contem- 
: platrices scientias. incumbunt ut novas suis scriptis Ecclesiae 
afferant utilitates, idcirco eiusdem Conventus (Monacensis) viri 
«recognoscere debent, sapientibus catholicis haud satis esse, ut 
praefata Ecclesiae dogmata recipiant ac venerentur, verum 
etiam opus esse ut se subiiciant tum decisionibus quae ad do- 
ctrinam pertinentes a Pontificis Congregationibus proferuntur, 
< tum iis doctrinae capitibus quae communi et constanti catho- 
«licorum consensu retinentur ut theologicae veritates et conclu- 
«siones ita certae, ut opiniones eisdem doctrinae capitibus ad- 
« versae quanquam haereticae dici nequeant, tamen aliam theo- 
«logicam mereantur censuram? fl). Et de decretis quidem Ro- 
manarum Congregationum alibi dictum est (2). Quoad ea vero 
quae tanquam theologicae conclusiones communi et constanti 
theologorum consensu retinentur, proportionaliter applicatur ratio 
quae de ipsis dogmatibus valet. Semper enim in hoc consensu 
theologorum attenditur signum haud aequivocum  persuasionis 
Ecclesiae, a qua discedere nefas. 
sed sunt quidam qui dicunt, eiusmodi cautelas locum qui- 


(1) Enchirid. n. 1537. 
(2) De Ecclesia, Thés. 19. 

dem habuisse antequam definitum fuisset dogma  infallibilitatis 
Romani Pontificis, nunc autem esse superfluas. lam enim est, 
qui omnes libertatis excessus statim corrigere possit, et uno suo 
verbo commotos compescere fluctus. Hinc libertas quaedam in 
Ecclesia est 1inducenda, ut liceat fidelibus suo cuiusque ingenio 
actuosaeque virtuti largius aliquanto indulgere. « Aiunt, de Ro- 
«mani Pontificis infallibili magisterio, post solemne iudicium de 
«ipso latum in Vaticana Synodo, nihil iam oportere esse soll- 
« citos: quam ob rem, eo iam in tuto collocato, posse nunc am- 
« pliorem cuivis ac cogitandum atque agendum patere campum » (1). 

Inexpectata sane consequentia, quam si quis contra defini- 
tionis opportunitatem Patribus Vaticanis divinans  praedixisset, 
risu totius Concilii exceptus ex ambone descendisset. Quibus 
enim similes dicemus istos ratiocinatores, nisi pueris inconside- 
ratis qui audientes esse in civitate vigiles constitutos ad extin- 
euenda incendia, inde fas existimarent admovere ignem ad qua- 
tuor latera urbis ? Nec cogitant quod si non licet facere mala 
ut eveniant bona, multo minus id licet sub sola excusatione 
Mquod non desunt qui malis remedium afferre queant: praesertim 
si, ut in casu, remedium sit simillimum ei quod in incendiis af- 
ferunt vigiles, non valentes sane arte sua restituere domos quas 
devorator ignis iam absumpsit. Quippe antequam censura ponti- 
ficia ad quam isti appellant advenerit, scripta male inflammatoria 
currunt, et pervertunt mentes, et stragem animarum faciunt, 
omnia fidei propugnacula in fragilibus intellectibus convellendo. 
Caeterum, infallibilitatem pontificiam, cuius solemnis proclamatio 
nihil prorsus novi attulit in oeconomia ecclesiastici magisterii (2), 
non esse omnino plus quam merum  putumque jpraetextum ad 
omnem licentiam sibi vindicandam, suis gestis ostendunt. Veniunt 
enim litterae. apostolicae, veniunt encyclicae, et non magis in 
praxi de ns curare videntur ac de ipsis solemnissimis | Concilii 
Vaticani canonibus. Nedum igitur liberioris rationis sentiendi 


(1) Leo XIII, epist. ad archiepiscopum Baltimorensem, quoad opi- 
niones nonnullas quae indicantur notnine Ameriçanisini. 
(2) Cf. tract, de Eccl. Thes. 22. 

scribendique causa nunc exsistat, omnes potius periculosissimi 
temporis circumstantiae a viris vere catholicis exigunt ut regulae 
orthodoxiae scrupulosius atque integrius ad amussim serventur. 
Hinc Leo XIII in supramemorata ad archiepiscopum —Baltimo- 
rensem epistola, sophisma aperiens ait: « Accedit ut mn] qui sic 
«arguunt, a providentis Dei sapientia discedant admodum; quae 
«cum Sedis Apostolicae auctoritatem et magisterium affirmata 
«solemniore iudicio voluit, idcirco voluit maxime, ut pericula 
< praesentium temporum animis catholicorum efficacius caveret. 
;Licentia quae passim cum libertate confunditur, quidvis lo- 
«quendi obloquendique libido, facultas denique quidlibet sen- 
x tiendi litterarumque formis exprimendi, tenebras tam alte men- 
«tibus obfuderunt, ut maior nunc quam ante sit magisterii usus 
<et necessitas, ne a conscientia quis officioque abstrahatur». 


CAPUT SECUNDUM 


DE SPE 


bpes generatim sumi potest, vel ut passio quaedam appe- 
titus sensitivi, ad irascibilem pertinens, vel ut operatio sive etiam 
habitus voluntatis. Primo modo habet pro obiecto bonum sensi- 
bile, alio modo bonum spirituale vel divinum. Constat autem 
quod de spe nunc agitur prout residet in mente, quamquam 
omnia ea quae de passione spei dicuntur apud morales philoso- 
phos (), proportionalem habeant applicationem quoad spem quae 
in appetitu superiori est. 

Id in primis considerandum, quod etsi spes praesupponat 
amorem concupiscentiae, et in eo fundetur, imo vero eum sem- 
per involvat; adhuc tamen ab eo distinguitur, uti evidenter ap- 
paret ex hoc quod contingit aliquem concupiscere quod non 
sperat, quamvis e converso nemo sperare possit quod non con- 
cupiscit. Amor quippe est quaedam  coaptatio affectus in rem 
amatam. Spes vero addit erectionem animi in ipsam tanquam 
in bonum arduum quod potest obtineri, etsi difficulter. Neque 
tantum ab amore, verum etiam ab alus affectionibus, sive vo- 
luntatis sive appetitus sensitivi, suam spes distinctionem servat: 
«Manifestum est, inquit S. Thomas (2), quod sperare importat 
«motum quemdam appetitivae virtutis tendentem in bonum, non 
«quidem ut iam habitum, sicut gaudium et delectatio, sed tan- 
«quam assequendum, sicut etiam desiderium et cupiditas. Dif- 
«fert tamen spes a desiderio in duobus. Primo quidem, quia de- 
«siderium est communiter cuiuscumque boni, et ideo attribuitur 
€&concupiscibili; spes autem est boni ardui quod difficile est as- 


(1) Vide S. Thomam, 1-2, Q. 40. 
(2) Quaest. disp, de spe, a. l. 

«sequi, et ideo attribuitur irascibili. Secundo quia desiderium 
«est alicuius boni absolute, absque consideratione  possibilitatis 
«et impossibilitatis illius; sed spes tendit in aliquod bonum si- 
«cut in id quod est possibile adipisci; importat enim in sui ra- 
< tione quamdam securitatem adipiscendi. Ergo sic, in obiecto 
«spei quatuor considerantur. Primo quidem quod sit bonum, 
«per quod differt a timore. Secundo quod sit boni futuri, per 
«quod differt a gaudio vel delectatione. Tertio quod sit boni 
«ardui, per quod differt a desiderio. Quarto quod sit boni pos- 
« Ssibilis, per quod differt a desperatione ». Et ideo omnis spes, 
tam quae in sensualitate quam quae in voluntate, est motus seu 
erectio appetitus in bonum, et quidem ipsi speranti proprium ; 
in bonum futurum, seu adhuc distans et nondum  possessum ; 
in bonum arduum, id est elevatum supra facilem sperantis po- 
testatem; denique in bonum adeptu possibile, saltem secundum 
existimationem. 

Quae cum ita sint, iam sponte occurrit quaestio, quanam 
ex parte se teneat ratio motiva spei quantum ad id quod spes 
addit supra simplex desiderium sive simplicem concupiscentiam. 
Et responsio non est a longe repetenda, cum evidentissimum 
sit, rationem motivam nequaquam sumi posse ex parte futuribi- 
litatis vel arduitatis, quae sic se habent in obiecto spei, sicut 
obscuritas in obiecto fidei. Non enim fides assentit. obiecto suo 
propter eius obscuritatem, et similiter spes non se erigit in bo- 
num aliquod sperandum praecise quia arduum est. Proinde, etsi 
spes tendat in bonum arduum, sicut fides in. verum obscurum, 
nequit tamen ipsa arduitatis ratio ad eius formale obiectum per- 
ünere, sed id tantum per quod ipsum bonum arduum vel est 
vel reputatur possibilis consecutionis. Est autem possibile aliquid 
haberi ab aliquo dupliciter, inquit S. Thomas ubi supra. Uno 
modo per propriam potestatem ; alio modo per auxilium alterius, 
nam quae per amicos sunt possibilia, aliqualiter. possibilia dici- 
mus, ut patet per Philosophum. Sic igitur, quandoque sperat 
homo aliquid adipisci per propriam potestatem, quandoque vero 
per auxilium alienum, et talis spes expectationem habet in quan- 
tum homo respicit in auxilium alterius. Et tunc necesse est quod 

motus spei feratur in duo obiecta, scilicet in bonum adipiscendum, 
ut in id quod speratur, et in eum cuius auxilio innititur, ut in 
id quo vel propter quod speratur. 

His igitur praemissis, iam facile est assignare generales ra- 
tiones spei theologicae, quae pro obiecto habet bonum vitae 
aeternae, sicut fides veritatem finis supernaturalis. « Summum 
« bonum quod est beatitudo aeterna, homo adipisci non potest 
enisi per auxilium divinum, secundum illud Rom. VI-23: Gra- 
cia Dei vita aeterna. Et ideo spes adipiscendi vitam aeternam 
c habet duo obiecta, scilicet ipsam vitam aeternam quam quis 
«sperat, et auxilium divinum a quo sperat; sicut etiam fides 
« habet duo obiecta, scilicet rem quam credit, et veritatem pri- 
«mam cui corresponded Fides autem non habet rationem vir- 
«tutis nisi in quantum inhaeret testimonio veritatis primae, ut 
«ei credat quod ab ea manifestatur, secundum illud Genes. XV-6: 
« Credidit Abraham Deo, et reputatum est ei ad iustitiam. Unde 
«et spes habet rationem virtutis ex hoc quod homo inhaeret 
« auxilio divinae potestatis ad consequendum vitam aeternam. Si 
«enim aliquis inniteretur humano auxilio, vel suo vel alterius, 
«ad consequendum perfectum bonum absque auxilio divino, es- 
«set hoc vitiosum, secundum illud lerem. XII-5: Maledictus 
« homo qui confidit in homine, et ponit carnem brachium suum. 
« Sic igitur, sicut formale obiectum fidei est veritas prima, per 
«quam sicut per quoddam medium assentit his quae creduntur, 
«quae sunt materiale obiectum fidei: ita etiam formale obiectum 
«spei est auxilium divinae potestatis et pietatis, propter quod 
« tendit motus spei in bona sperata quae sunt materiale obiectum 
«spei. Sicut ergo ea quae creduntur materialiter, omnia refe- 
«rentur ad Deum, quamvis aliqua eorum sint creata, sicut quod 
«credimus omnes creaturas esse a Deo, et corpus Christi esse 
«a Filio Dei assumptum in unitate personae: ita etiam omnia 
«quae materialiter sperantur, ordinantur in unum finale spera- 
«tum quod est fruitio Dei. In ordine enim ad hanc fruitionem 
«speramus adiuvari a Deo, non solum spiritualibus, sed etiam 

«corporalibus beneficiis ». Hactenus S. Thomas his 
paucis verbis omnia ad virtutem spei attinentia compendiavit. 

Caeterum, ordini quaestionum Summae theologicae inhae- 
rentes, (iis tamen omissis quae ad donum timoris spectant, quo- 
niam de timore alias dictum est satis, praesertim in tractatu de 
poenitentia), totam disputationem ad duo capita reducemus. Pri- 
mo de ipsa spe (Quaest. 17-18). Secundo de vitiis spei oppositis, 


necnon et de praeceptis ad eam pertinentibus (Quaest. 20-22). 

Tria sunt quae in hac quaestione specialem expositionem 
requirunt. Primum est de obiecto spei materiali. Secundum de 
formal. Tertium de modo quo ratio virtutis in communi, vide- 
licet dispositio perfecti ad optimum, in spe theologica verifica- 
tur. - Porro, quoad primum horum doctrina est ut sequitur. 


THESIS XXV. 


Materiale obiectum spei theologicae distinguitur in 
primarium et secundarium. Primarium est beatitudo ae- 
terna, ita tamen ut beatitudo obiectiva quae est Deus ipse, 
veniat in recto, beatitudo autem formalis quae est visio, 
solum in obliquo. Secundarium vero obiectum sunt, praeter 
gloriam corporis per quam beatitudo  integratur, bona 
omnia sive spiritualia sive temporalia quae rationem me- 


di habent ad consecutionem vitae aeternae. 


Aeternam beatitudinem esse principale obiectum circa quod 
versatur spes nostra, nulli unquam dubium esse potuit. Ubique 


(1) Quaest. disp, de Spe, a. 1. 

enim spes Christiana vocatur spes gloriae filiorum Dei, vel spes 
vitae aeternae, - Dicit Apostolus, Rom. V-2: Per quem (Chri- 
stum) habemus accessum per fidem in gratiam istam, id est in 
beneficium justificationis; in qua (grata) stamus et gloriamur 
in spe gloriae filiorum Dei, id est sub spe et expectatione glo- 
rae praeparatae filis adoptivis, quae tota consistit in fruitione 
Dei intuitive visi, ut tradit loannes in prima epistola, III-2, di- 
cens: Charissimi, nunc filii Dei sumus, et nondum apparuit 
quid erimus. Scimus quoniam cum apparuerit, similes ei erimus, 
quoniam videbimus eum sicuti est. Et omnis qui habet hanc spem 
in eo, sanctificat se sicut et ille sanctus est. In hoc ergo repo- 
nitur propria Christianorum spes, nimirum in videndo Deo sicuti 
est. Et hanc spem consequitur necessitas sanctificationis seu ca- 
süficationis, ut legit Augustinus, quatenus homo iam ex nunc 
sese mundet ab omni inquinamento mentis ac corporis, prout 
decet eum qui expectat admitti in convictum Dei aeternum. - 
Dicit iterum idem apostolus, Tit. 1-2: Paulus servus Dei, apo- 
stolus autem lesu Christi secundum fidem electorum Dei, et agni- 
tionem veritatis, id est, in hoc missus ut electi credant et co- 
enoscant veritatem, quae secundum pietatem est in spem vitae 
aeternae quam promisit qui non mentitur Deus ante tempora 
saecularia, in sua scilicet aeterna praeordinatione seu praedesti- 
natione. - Huc quoque facit pulcherrimum illud, Heb. VI-1$ : 
Qui confugimus (ex quo nempe Christi fidem amplexi sumus, 
relicto fallacis saeculi amore), ad tenendam propositam spem, 
quam sicut ancoram habemus animae tutam ac firmam, et ince- 
dentem usque ad interiora velaminis, ubi praecursor pro nobis 
introivit lesus. Quippe, uti praeclare in hunc locum commen- 
tatur Estius, comparat apostolus spem christianam cum ancora 
navali, cuius proprietas est tutam ac firmam esse. Nam sicut 
ancora in fundum maris proiecta navim sistit, et in statu retinet 
ne vi tempestatis huc illuc agitata conquassetur: ita spes in 
Deum et in bona invisibilia quae Deus promisit extensa, atque 
in eius promissione fixa, fulcit ac firmat animas nostras, ne ten- 
tationum procellis undique pulsatae succumbant et pereant. Est 
tamen aliquid dissimile, quo spei christianae praestantia magis 

eluceat: non solum quod ancora mittitur deorsum in terram, 
spes autem evolat sursum ad caelestia, verum hoc etiam, quod 
navis quamdiu retinetur ab ancora, non potest ad portum ten- 
dere; at spes ita animas nostras firmat et stabilit, ut eas ad 
portum patriae caelestis recto et continuo cursu perducat. Porro 
proprium spei nostrae obiectum adhuc evidentius signatur per 
haec verba: «Et incedentem usque ad interiora velaminis». 
Quasi dicat: Sicut ancora navalis non in aquis haeret, sed ter- 
ram intrat sub aquis latentem, eique infigitur, ita ancora animae 
spes nostra non satis habet in vestibulum pervenisse, nec con- 
tenta est bonis terrenis et visibilibus, sed penetrat usque ad ea 
quae sunt intra veluip, videlicet in ipsa Sancta Sanctorum, id 
est, Deum ipsum, et caelestia bona arripit. atque in eis figitur. 
Agens namque apostolus cum Hebraeis, a veteri tabernaculo su- 
mit allegoriam, in quo pars interior quae vocabatur Sanctum 
sanctorum, interiecto velo separabatur ab ea parte ad quam po- 
pulus conveniebat. Et illa quidem typum gerebat caelestis taber- 
naculi, ista vero bonorum praesentium. Ex hoc autem quod ad- 
ditur: < Ubi praecursor pro nobis introivit lesus », novum con- 
ünetur argumentum spei nostrae confirmandae. Si enim Christus 
praecursor pro nobis introivit in caelum, utique spes certa est 
nos eum illuc secuturos esse, vel quia locum nobis parat, vel 
denique quia Patrem pro nobis ut illuc perveniamus interpellat. 
Hucusque Estius, loco citato. 

SIC igitur evidens est quod beatitudo aeterna est primarium 
spei theologicae obiectum, respondens obiecto fidei quod attri- 
butionis vocant. Nunc autem beatitudo distinguitur in obiectivam 
quae est Deus ipse, et formalem quae est creatus visionis actus. 
Quidam igitur volunt utramque simul aeque directe constituere 
obiectum de quo nunc sermo. Ali vero in recto ponunt beati- 
tudinem formalem, et obiectivam solum in obliquo. Ali e contra, 
in recto obiectivam, et in obliquo formalem; cui ultimae senten- 
tiae omnino subscribendum esse censemus. 

Etenim primo, motus spei se habet ad suum obiectum, si- 
cut motus gravium ad terminum ad quem tendunt, et in quo 
quiescunt postquam ad eum pervenerint. Hanc similitudinem. sup- 

peditat nobis ipse Christus in Evangelio, ubi quamdam posses- 
sionem terrae repromittit dicens: Quoniam ipsi possidebunt ter- 
ram (*) «Illam credo terram, de qua in Psalmo dicitur: Spes 
« mea es tu, portio mea in terra viventium. Significat enim quam- 
« dam soliditatem et stabilitatem haereditatis perpetuae, ubi anima 
(per bonum affectum tanquam loco suo requiescit, sicut corpus 
<in terra; ipsa est requies et vita sanctorum» (2). Quamdiu 
scilicet elongamur ab hac terra quietis nostrae, locus est spei, 
seu erection; animi in tantum bonum tamquam per Dei auxilium 
adeptu possibile. Statim vero ac terrae illii coniungemur motum 
spei perfecta quies evacuabit. Sicut autem bonum in quo tunc 
quiescemus, non erit creatus actus contingendi spiritualem ter- 
ram hanc, sed ipsa spiritualis terra cui per visionis contactum 
applicabimur, ita plane bonum in quod nunc directe tendit spes 
nostra, non est actus visionis seu beatitudo formalis, sed eadem 
ipsa viventium terra, quae centrum est attractionis omnibus spi- 
ritibus, quemadmodum terra palpabilis centrum  attractionis est 
omnibus corporibus, videlicet bonum infinitum seu beatitudo 
obiectiva Deus. 

Praeterea, illud est obiectum directum spei, quod concupi- 
scitur et speratur ut res. Atqui illud quod concupiscitur et spe- 
ratur ut res, non est nisi beatitudo obiectiva. Nam sperans non 
quaerit possessionem sive visionem Dei ut rem  beatificantem, 
sed ut applicationem Dei beatificantis, ita ut tota ratio beatifi- 
cans sit ipse Deus. Sic avarus quaerit pecuniam ut rem, posses- 
sionem autem non quaerit ut rem; non enim quaerit possessio- 
nem ut possidendam, sed ut applicationem rei possidendae. Unde 
dicitur Psalm. LXXII-25: Quid mihi est in caelo, et a te quid 
volui super terram ? Detis cordis mei, et pars mea Deus in ae- 
ternum. Quia tamen Deus non est obiectum spei nisi ut possi- 
dendus, possidetur autem per visionem beatificam quae est bea- 
ütudo formalis, ideo haec ipsa visio in materiali obiecto spei 
importatur in obliquo tanquam conditio, seu potius tanquam ap- 


(1) Matth. V-4. 
(2) August. l. 1 de sermone Domini in monte. 

plicatio ad bonum beatificans. < Spes, inquit Caietanus (l), prin- 
«cipaliter est de Deo, et de beatitudine formali non est nisi ut 
«est ad Deum coniunctio. Et ideo principaliter est. sermo hic 
«de beatitudine obiectiva connotante formalem. | Et propterea, lit- 
«tera (S. Thomae) et effectus meminit, et Dei; utrumque enim 
chic invenitur. Nam beatitudo formalis, effectus est quidam di- 
« vinae virtutis coniungens Deo. Unde non subsumitur Deus ut 

ertectus, sed ut obiectum effectus, ut etiam ipsa litterae verba 
«indicant. Et sic omnia consonant» (2) Et hoc etiam modo 
salvatur communis ratio virtutis theologicae, quae semper habere 
debet pro obiecto materiali primario ac directo ipsum esse di- 
vinum, minime vero aliquid creatum, aut ex creato et increato 


mixtum. 


At non sola beatitudo sub spe theologica cadit. Cum enim 
eiusdem rationis sit sperare finem et sperare media quae condu- 
cunt ad finem, perspicuum est quod ad materiale obiectum spei 
secundario pertinent cuncta bona creata quae facere possunt ad 
beatitudinis consecutionem, Unde in oratione dominica quae 
est spei nostrae interpretativa, imploramus primo adventum re- 
eni Dei, et deinde omnia vel per se vel per accidens ad elus- 
modi finem nos ordinantia, ut pulchre exponit S. Thomas in 
2-2 O. 83, a. 9. Et non solum spiritualia beneficia a Deo spe- 


ramus, puta veniam peccatorum, gratiam ad merendum, imo ipsa 


12) Verba litterae haec sunt: « Spes attingit Deum innitens eius au- 
«xilio ad consequendum bonum speratum. Oportet autem effectum esse 
«causae proportionatum. Et ideo bonum quod proprie et principaliter 
«a Deo sperare debemus, est bonum infinitum quod proportionatur vir- 
«tuti Dei adiuvantis; nam infinitae virtutis est ad infinitum bonum per- 
it ducere. Hoc autem bonum est vita aeterna quae in fruitione ipsius 
«Dei consistit. Non enim minus aliquid ab eo sperandum est quam sit 
«ipse, cum non sit minor eius bonitas per quam bona creaturae com- 
«municat, quam eius essentia». 

bonorum operum merita quae sunt Dei dona, verum etiam res 
temporales pro quanto coadiuvant nos ad tendendum in caele- 
stem beatitudinem. Et in. hoc sensu, praeceptis salutaribus mo- 
niti et divina institutione formati, panem nostrum quotidianum 
a Patre caelesti petimus. Et in quadam collecta sic orat Eccle- 
sia: Vota nostra, quaesumus, Domine, pio favore prosequere, 
ut dum dona tua in tribulatione percipimus, de consolatione no- 
stra in tuo amore crescamus fl). Et rursus: Hostias tibi, Do- 
mine, deperimus immolandas, quae temporalem consolationem si- 
gnificent ut promissa non desperenvus aeterna (2). Hinc S. Tho- 
mas, art. 2 ad 2um: «Spes principaliter quidem respicit beati- 
« tudinem aeternam, alia vero quae petuntur a Deo respicit se- 
«cundario in ordine ad beatitudinem aeternam, sicut et fides 
«principaliter quidem respicit Deum, et secundario respicit ea 
«quae ad Deum ordinantur, ut supra dictum est, Q. 1, a. I». 

Quomodo tandem aliquis possit sperare alteri omnia bona 
praedicta, explicat Angelicus in sequenti articulo dicens: «Spes 
« directe respicit proprium. bonum, non autem quod ad alium 
«pertinet. Sed praesupposita unione amoris ad alterum, iam 
«aliquis potest sperare et desiderare aliquid alteri sicut sibi. 
«Et secundum hoc aliquis potest sperare alteri vitam  aeter- 
«nam, in quantum est ei unitus per amorem. Et sicut est 
«eadem virtus charitatis qua quis diligit Deum, seipsum, et 
«proximum, ita etiam est eadem virtus spei qua quis sperat 


«Sibi ipsi et alii ». 
THESIS XXVI. 


Formale obiectum spei theologicae est summa bonitas 


Dei relativa, necnon et virtus eius auxiliatrix fidelitate in 


promissis obligata. 


Omnis spes, ut dictum est in introductione, ponit amorem 
qpncupiscentiae erga rem speratam, et addit motum appetitivae 


(1) Postcomm. missae Rogationum. 
!2. Secreta feriae 3 post. Domin. Passionis. 

virtutis,.in ipsam ut in bonum arduum quod est obtentu possi 
bile. Motivum ergo spei cuiuslibet ex duobus integratur: primo 
ex eo quod rem speratam  concupiscibilem facit, tum secundo 
ex eo quod facit eam adeptu possibilem. Illud autem quod facit 
Deum concupiscibile bonum, est summa bonitas eius relativa. 
Et quod facit ut possit a nobis aliquando possideri, est virtus 
eius auxiliatrix. fidelitate in promissis obligata. Ergo formale spei 
theologicae obiectum adaequate constituitur his duobus quae 
disparata non sunt, nam Deus est summum bonum nostrum, in 
actu quidem remoto ratione primi, in actu vero proximo ratione 


secundi. 


Primo ergo ponitur bonitas Dei relativa, seu infinita illa 
perfectio per quam Deus summe concupiscibilis, summeque con- 
veniens est creaturae rationali, utpote ipsum universale bonum 
per essentiam, quod perfecta cognitione possessum quietat omnem 
appetitum et complet omne desiderium (*) Unde S. Thomas 
Q. 17, a. 5 dicit quod spes attingit Deum sicut ultimam causam 
finalem, in quantum in eius fruitione beatitudinem exspectat. 
Et iterum, a 6 ad 3", quod spes facit tendere in Deum sicut 
in quoddam finale bonum adipiscendum. 

Hic tamen praecavenda occurrit aequivocatio circa ultimum 
finem, nam alibi dicitur proprium esse solius charitatis, ut sub 
formali ratione ultimi finis Deum attingat, et nunc idipsum spei 
attribui, alicui forsitan videri posset. Sed notandum quod finis 
ultimus et summum bonum convertuntur. Sicut ergo summum 
bonum dupliciter sumitur, primo quidem absolute ut est in seipso 
perfectum, deinde vero relative ut est conveniens appetitui ra- 
tüonalis creaturae: ita plane ultimus finis accipitur tum in genere 
boni relativi quod unusquisque sibi concupiscit, tum in conside- 
ratione transcendenti, ut finis cuius gratia sunt omnia, quique 
propter se super omnia est diligendus, et ad quem nosmetipsos 


(x) Vide pulcherrima quae de hoc argumento habet S. Thomas 
I. 3 c. Gent. c. 63. 

referre debemus cum omni perfectione et beatitudine. nostra. 
Porro in primo modo attenditur ratio ultimi finis secundum 
quid, in posteriori autem simpliciter; et primus modus pertinet 
ad obiectum spei, posterior vero ad obiectum charitatis. « Cha- 
«ritas in hoc differt a spe secundum differentias obiecti absolute, 
«quod charitas fertur in ultimum finem propter seipsum, spes 
«vero in ultimum finem ut nostrum. Quod auctor (S. Thomas 
« ubi supra) -ab effectu significavit, ab adeptione scilicet, dicens 
cad bonum finale adipiscendum». Ita Caietanus in art. 6a“ 
Quaest. 17. Et amplius confirmatur ex disertis verbis ipsius 
S. Thomae, infra art. 8: « Amor quidam est perfectus, inquit, 
«quidam imperfectus. Perfectus quidem amor est quo aliquis 
«secundum se amatur, ut puta cum aliquis secundum se vult 
«alicui bonum, sicut homo amat amicum. Imperfectus amor est 
«quo quis amat aliquid, non secundum ipsum, sed ut illud 
« bonum sibi ipsi proveniat, sicut homo amat rem quam concu- 
« piscit. Primus autem amor pertinet ad charitatem quae inhaeret 
« Deo secundum seipsum, sed spes pertinet ad secundum amo- 
«rem, quia ille qui sperat, aliquid sibi obtinere intendit». 

Sic igitur manifestum est bonitatem Dei relativam, quae in 
eo consideratur secundum quod est summum bonum nostrum, 
ad constitutvum formalis obiecti spei theologicae omnino perti- 
nere. Et si quidem spes esset simplex concupiscentiae amor, 


nihil aliud esset adiungendum. 


Nunc autem oportet superapponere id quo movertur vo- 
luntas ad erigendum se in tantum bonum ut in terminum pos- 
sibilis comprehensionis fl), nam eiusmodi erectio appetitus omnino 
explicat rationem spei propriam ac distinctivam. Et statim uni- 
cuique consideranti patebit, nihil aliud hoc esse posse praeter 
virtutem divinam auxiliatricem prout ad nos protensam per pro- 
missiones quibus impossibile est Deum deesse. Eas porro pro 


Cf. S. Thom. ia Part. Q. 12, a 7, ad ium. 

missiones nunc dico quae vel ipso Evangelii nomine importantur. 
Quid enim est Evangelium, nisi bonus Dei nuntius ad homines? 
nuntius evocationis nostrae ad beatitudinem caelestem, et ex 
consequenti, sponsionis omnium auxiliorum in finem hunc con- 
ducentium. 

Et facile probatur assertio simplici illa argumentatione quam 
desumo ex Goneto in Manuali: « Ratio spei est illud cui spes 
«innititur tanquam medio et rationi sperandi vitam aeternam 
«et alia ad ipsam conducentia, sicut illud est ratio formalis fidei, 
« quod est ratio et motivum assentiendi veritatibus revelatis. At 
«illud cui spes beatitudinis tanquam medio et rationi sperandi 
« nititur, est divina omnipotentia ut auxilians, seu ut praebens 
«vel offerens auxilia ad illam obtinendam. Ergo omnipotentia 
« Dei ut auxilians seu auxiliari potens, est ratio formalis spei 
« theologicae. - Confirmatur eodem exemplo fidei. Ideo enim 
« prima veritas ut revelans est ratio formalis fidei, quia in illam 
«fit ultima eius resolutio. Nam interrogatus quis quare credat 
«Deum esse incarnatum et trinum in personis, recte respondet, 
«quia Deus dixit. Atqui similiter ultima spei nostrae resolutio 
«fit in. divinam omnipotentiam ut auxiliantem, vel auxiliari po- 
(tentem. Nam interrogatus quis quare beatitudinem speret, recte 
<respondet, quia Deus est omnipotens, et auxilio suo ad illam 
«obtinendam paratus est nobis assistere. Ergo, etc. - Confir- 
«matur amplius ex egregia connexione quae est inter obiectum 
« quod speramus, et obiectum in quo speramus, ob quam se 
«mutuo inferunt. Quia enim quod speratur est Deus, non in 
«alio sperandum quam in Deo, nam ab alio obtineri non potest, 
«et quia a tam magnifico Domino nihil minus sperare decet 
« quam quod ipse est, iuxta illud Dei ad Abraham: £go mer- 
(ces tua magna nimis ». Hinc Psalm. LXI-8: In Deo salutare 
meum et gloria mea, Deus auxilii mei, et spes mea in Deo est. 
Sperate in eo omnis congregatio populi, Deus adiutor noster in 
aeternum 11). Et sic alis locis pene in infinitum. Idcirco S. Tho- 


ri) « In Deo salutare meum et gloria mea. Salutare meum, ut salvus 
«sim ; gloria mea, at honoratus sim, Hoc tune; modo quid? Deus 

mas art. 5 ait quod spes attingit Deum, non solum sicut ulti- 
mam causam finalem, sed etiam sicut primam causam efficientem 
in quantum eius auxilio innititur. Et art. 6 ad 3°% , quod spes 
facit tendere in Deum non modo sicut in quoddam bonum finale 
adipiscendum, verum etiam sicut in quoddam adiutorium efficax 
ad subveniendum. Et supra art. 1: In quantum ergo speramus 
aliquid ut possibile nobis per divinum auxilium, spes nostra 
attingit ad ipsum Deum, cuius auxilio innititur. Et rursus, 
art. 2: Spes de qua nunc loquimur, attingit Deum,  innitenr 
eius auxilio ad consequendum bonum speratum. Sed nota bene 
quod quoties sermo est de auxilio divino cui innititur spes, non 
signatur directe auxilium creatum seu gratia quam recipimus, 
sed virtus divina a qua tanquam ab efficiente causa omnia auxilia 
descendunt. Quippe spes theologica nullum aliud sibi vindicat 
iormale obiectum praeter increatum et a Deo indistinctum. 
Dices tamen: Spes innititur etiam meritis. Ergo et merita 
ad formale obiectum spei pertinere dicenda sunt. - Respondeo: 
Dist. antec. Innititur meritis tanquam motivo et formali rationi 
actus, neg. antec. Tanquam conditioni facienti ad quemdam per- 
fectiorem modum sperandi beatitudinem, conc. antec. Unde simpli- 
citer et absolute consequentia negatur. - Et sane, omnis spes 
pro formali motivo habet virtutem seu potentiam activam per 
quam possibilis efficitur adeptio boni sperati; et haec est po- 
tentia activa, vel propria, vel alterius, prout possibilitas adeptionis 


« auxilii mei et'spes mea in Deo, donec perveniam ad perfectam  iustifi- 
«cationem et salutem, donec veniam ad illam glorificationem ubi iusti 
«fulgebunt in regno Patris sui tanquam sol. Interim nunc inter tenta- 
«tiones, inter iniquitates, inter scandala, inter apertas oppugnationes et 
«subdolas locutiones, quid hic? Deus auxilii mei; dat enim auxilium 
«certantibus. Contra quos certantibus? Non est nobis colluctatio ad- 
«versus carnem et sanguinem, sed adversus principatus et potestates. 
« Deus ergo auxilii mei, et spes mea in Deo. Spes quamdiu nondum 
est quod promissum est, et creditur quod nondum videtur. Cum autem 
«venerit, erit salvatio et glorificatio; non tamen, dum illa differuntur, 
«deserimur: Deus enim auxilii mei, et spes mea in Deo». August, in 


Psalm. 61, n. 13. 

stat penes industriam et fortitudinem ipsius sperantis, vel penes 
auxilium potentioris. Quod ergo spes non innitatur ineritis tan- 
quam formali obiecto seu motivo, facile apparet ex hoc quod 
merita se habent solum per modum  dispositionum ad gloriam. 
Dispositiones autem reducuntur ad causam materialem ; minime 
vero ad efficientem quae sua virtute activa in consecutionem 
boni perducit Accedit quoque quod eadem est quoad substantiam 
spes formata et spes informis, sicut de fide supra dictum est; 
et si eadem quoad substantiam, eadem quoque quoad formale 
obiectum. Nunc autem spes informis non potest habere merita 
pro motivo, ut evidenter constat, sed tantum pro obiecto mate- 
rali, in quantum quis sperat se per divinam virtutem et mise- 
ricordiam ea habiturum. Omnibus ergo modis a formali motivo 
spei excluduntur merita. Verumtamen cum ipsa se habeant ut 
conditiones ad rei speratae consecutionem secundum dispositionem 
Dei promittentis, conferunt ad quamdam perfectionem actus, 
dum scilicet perfectius sperat qui iam est in dispositionibus sub 
quibus promissa est a Deo vita aeterna, quam qui nondum in 
eis est. Et hoc sensu dixit S. Thomas in 1-2, Q. 65, a. 4: 
« Actus spei est expectare futuram beatitudinem a Deo, qui qui- 
«dem actus perfectus est, si fiat ex meritis quae quis habet, 
< quod non potest esse sine charitate. Si autem hoc exspectet 
«ex meritis quae nondum habet, sed proponit in futurum acqui- 
* rere, erit actus imperfectus, et hoc potest esse sine charitate». 
Hactenus de obiecto tam materiali quam formali spei theo- 
logicae, et ex dictis iam perspicitur an et quomodo in spe 
christiana ratio virtutis eluceat. Sed quia nonnullae ibi difficul- 
tates occurrunt quae satis speciosae prima fronte videri possent, 
oportet de ea re specialem thesim instituere, quae est ut sequitur. 


THESIS XXVII. 


Spes theologica, nedum aliquid inordinatum in se con- 
tneat. veram habet rationem virtutis, id est dispositionis 
perfecti ad optimum, pro quanto importat praesentem 1n- 
haesionem ad Deum, cuius auxilio innititur. 

Primum omnium hic occurrit quaestio, utrum amor con- 
cupiscentiae erga Deum in beatitudine possidendum, honestus 
sit atque ordinatus. Neque enim spes christiana esset virtus, et 
praesertim virtus excellentis gradus, qualis est theologica, si 
amor quem involvit, et ipso sui exercitio essentialiter. protesta- 
tur, inordinatum quid prae se ferret, seu dissonum a regula 
honestatis. 

Porro ex parte Scripturae ratio dubitandi omnino non est. 
Nihil enim magis decretorium quam auctoritates quibus provo- 
camur ad operandum intuitu retributionis aeternae, ac per hoc, 
ad concupiscendum retributionem illam quae est Deus ipse sum- 
mum bonum nostrum, beatitudo nostra, et merces nostra magna : 
nimis. Dicit apostolus 1 Cor. IX-24: Omnis qui in agone con- 
tendit, ab omnibus se abstinet, et illi quidem ut corruptibilem 
Mcoronam accipiant, nos autem incorruptam. Dicit iterum, Co- 
loss. III-24: Quodcumque facitis, ex animo operamini, sicut 
Domino et non hominibus, scientes quod a Domino accipietis 
retributionem haereditatis. Rursus de Moyse ait, Heb. XT25: 
Magis eligens affligi cum populo Dei, quam temporalis peccati 
habere iucunditatem, maiores divitias aestimans thesauro Aegy- 
ptiorum improperium Christi; aspiciebat enim in remuneratio- 
nem. Et ubique invitamur ad aestimandum quae sit spes voca- 
tionis eius, et quae divitiae gloriae haereditatis eues in sanctis 
(Eph. I-16J. Ubique iubemur spe gaicdere (Rom. XII-12), adhuc 
modicum sustinere (Heb. X-37), exspectare beatam spem (Tit. 
II-13), id est superare aerumnas et tentationes praesentis vitae 
exspectatione illius ineffabilis boni, quod non modo licitum est 
concupiscere, sed sanctum est, sed et debitum est. Unde Augu- 
stinus in Psalm. 102, n. 8: «Modo audis bonum, et anhelas; 
M«audis bonum et suspiras; et hoc ipsum quod forte peccas, 
«eligendi boni aviditate falleris... Ubicumque peccas, quasi bo- 
« num quaeris, quasi refectiones desideras. Bona sunt ista quae 
« quaeris, sed mala tibi erunt, deserto illo a quo bona facta sunt. 


sm 

« Bonum tuum quaere, o anima. Est enim bonum aliud alteri, 
«et omnes creaturae habent quoddam bonum suum, integritatis 
«suae, et perfectionis naturae suae; interest quid cuique rei 
» imperfectae necessarium sit, ut perficiatur. Quaere tuum bonum. 
«summum bonum, hoc est tuum bonum. Quid ergo deest cui 
«summum bonum bonum est? Sunt enim et inferiora bona quae 
«aliis et aliis bona sunt... Cohaeres Christi, quid gaudes quia socius 
«es.pecori? Erige spem tuam ad bonum bonorum omnium. [Ipse 
«erit bonum tuum, a quo tu in tuo genere factus es bonus, 
«et omnia in suo genere facta sunt bona... Efterte vocem inef- 
«fabilem gaudiorum vestrorum, et eructate in eum ]laetitias ve- 
«stras. Et quid erit illa. ructatio post saginam, si modo post 
«modicas istas refectiones tantum afficitur anima nostra? Quid 
«erit quando fiet post redemptionem ab omni corruptione, quod 
« dictum est in isto psalmo: Qui satiat in bonis desiderium 


« tuum ^? ». 
At nunc obiicitur primo: Omnis humana perversio est, 


fruendis uti velle, atque utendis frui, ut dicit Augustinus l. &y 


Qq. c. go. Sed qui amore concupiscentiae Deum prosequitur, 
vult uti Deo ad suam ipsius beatitudinem. Ergo ille amor per- 
versus est, cum rebus utendis Deus utique non annumeretur. 
Respondeo negando minorem. Absit enim ut Deus ametur 
amore concupiscentiae, sicut amantur res quibus utimur; sic enim 
revera esset. amor perversus, imo culmen totius perversitatis. 
sed sciendum est quod ubicumque amor in aliquid fertur ut in 
obiectum usus, fertur in illud tanquam in medium ad id quo 
frui intendit. Unde signanter dicit Augustinus loco citato: «Frui 
edicimur ea re de qua capimus voluptatem. Utimur ea quam 
«referimus ad id unde voluptas capienda est ». Sic gulosus amat 
vinum, non intendens frui ipso vino secundum se, sed effectu 
vini, adhibens vinum ut medium ad excitationem spirituum unde 
capit voluptatem. Sic prodigus amat pecuniam, non intendens 
frui ipsa pecunia, sed commodis ad quae pecunia ut medium se 
habet. Nunc autem absit omnino ut qui amore concupiscentiae 
amat Deum, intendat frui aliquo ad quod Deus se haberet ut 
medium, sed nullo alio frui vult quam ipso summo bono Deo. 

Hinc Augustinus ubi supra: «Utile quidquid est, utendo est 
«utile: ità nemo utitur nisi utili. Perfecta igitur hominis ratio 
«utitur primo seipsa ad intelligendum Deum, ut eo fruatur a 
«quo etiam facta est... Nec eo utitur, sed fruitur. Neque enim 
«ad aliquid aliud Deus referendus est, quoniam omne quod ad 
« aliud referendum est, inferius est quam id ad quod referendum 
«est, nec est aliquid Deo superius, excellentia suae naturae ». 
sed quia exhinc nova forsitan tibi occurret difficultas, attende 
ad ea quae sequuntur. 

Dices igitur secundo: Esto quod in amore concupiscentiae 
non ordinetur Deus ut medium ad aliquid creatum et ab eo 
distinctum, quo fruamur. At semper refertur ad nosmetipsos 
tanquam ad finem. Nam ex quo appetimus eum ut obiectivam 
beatitudinem nostram, propter nos eum amamus. Sed ly propte?- 
importat habitudinem finis. Ergo facimus nos finem, et Deum 
ad finem, quod plane sufficit ad perversitatem amoris. 

Respondeo cum distinctione inter finem cui, et finem cuius 
gratia; quam distinctionem explicat S. Thomas in II, D. 15, 
q. 1, à. 1. ad 6um. Et aequivoce dicitur utroque modo finis. 
Nam finis cuius gratia, est ipsa causa finalis, videlicet bonum 
quod sua perfectione apprehensa movet agentem ad operandum 
eratia eius, sicut divina bonitas est, cuius glorificandae gratia ab 
ipso summo Deo cuncta creata sunt. At finis cui non pertinet 
ad causam finalem sed omnino reducitur ad materialem, quia 
explicat rationem subiecti perfectibilis quod seipso bono nequa- 
quam perfectum est aut beatum esse potest; cui proinde desi- 
deratur et appetitur bonum quo indiget. Et hoc bonum concu- 
pitum, si sit concupitum tanquam finale bonum, eo ipso excellens 
ac per omnia supereminens in appretiatione concupiscentis esse 
ostenditur; concupiscitur enim ut fons consummatae atque ulti- 
matae perfectionis. 

Hinc in argumento facto distinguitur maior: Ex quo ap- 
petimus Deum ut obiectivam beatitudinem nostram, propter nos 
eum amamus, ly propter dicente finem cuius gratia volumus 
Deum esse, neg. Ly propter dicente finem cui, id est subiectum 
cui volumus perfectionem a Deo possesso, conc. Sic autem amare 


|J - 

Deum, non est ordinare Deum ad nos, sed est e contra ordinare 
nos ad Deum, tanquam entia imperfecta et indiga ad summum 
illud bonum in quo est nostra beatitudo. « Sicut Pater aeternus 
« volut Filium suum incarnari propter nos et propter nostram 
< salutem, non quod voluerit nos ipsos esse finem suae dona- 
« tionis, sed quia voluit tale mysterium cedere in nostrum bo- 

num, utilitatem, ac redemptionem, sive, ut loquuntur theologi 
«in tractatu de Incarnatione, quia voluit mysterium incarnationis 
« propter hominem, non tanquam propter finem cuius gratia, 
«sed tanquam propter finem cui (x) ». Recte igitur et ordinate 
amamus nosmetipsos ut quibus volumus quietem perfectae bea: 
titudinis; recte et ordinate amamus beatitudinem formalem ut 
qua perfecte quiescamus; recte et ordinate amamus beatitudinem 
obiectivam, id est Deum ipsum, uf in quo uno conquiescamus 
tanquam in fontal bonitate et bono bonorum omnium. - At 
forte nondum penitus quiescit animus, et nova sequitur in- 
stantia. 

Dices itaque tertio: Nihil iuvat dicere, Deum amari prop- 
ter nos tanquam propter finem cui. Nani et divitias et opes et 
quaslibet fortunas homo sibi vult ut fini cui et semetipsum 
magis appretiatur quam ista omnia. Ergo a fari, amando Deum 
mihi ut fini cui, magis appreiiative me amo quam Deum; in 
quo quidem summa est amoris perversitas et deordinatio. 

Respondeo negando assumptum. Ad probationem additam, 
dist. antec. Homo magis appretiatur semetipsum quam omnia 
bona supradicta, praecise et formaliter quia illa vult sibi ut fini 
cui, neg. antec. Praecise et formaliter quia cum  excludatur ex 
natura rei omnis alia ratio amandi illa, eo ipso illa vult sibi ut 
fini etiam cuius gratia, conc. antec. At vero in amore concupi- 
scentiae quo Deum prosequimur, eadem exclusio procul dubio 
non est; unde negatur paritas et totius consequentia argu- 
menti. 

Et re quidem vera, divitiae et opes et fortunae suapte na- 
tura appetibilia non sunt nisi quia homini utcumque bona sunt, 


(1) Gonet, Man. Tract. 4$ c. 12. 

et ideo in homine Concupiscente illa, simul cum ratione finis 
cul, necessario concurrit et ratio finis cuius gratia, praesertim 
cum ista longe infra hominem sint, et gratia hominis facta sint 
ut eum in prosecutione sui finis 1uvent. Itaque, si per amorem 
concupiscentiae quo Deus amatur ut bonum nostrum, similiter 
removeretur atque excluderetur omne aliud motivum amandi 
Deum, quasi nimirum | amabilis esset Deus pure et adaequate 
quia bonum hominis est, tunc forsitan vigeret paritas, et in or- 
dine amoris amans esset ut finis, Deus ut ad finem. At nihil 
certe sequitur, si motivum perfecte et gratuito amandi non ex- 
cludatur. Denique, ad appretiationis comparationem semper oportet 
ut utrumque appretiatorum comparetur secundum  adaequatam 
appretiabilitatis rationem quam in appretiantis aestimatione habet. 
Impossibile igitur est ut in eo actu in quo abstrahit quidem a 
motivo perfecti amoris Dei, sed non excludit illud, homo seipsum 
magis appretietur quam Deum. De quo vide tractatum de Poe- 
nitentia, Thes. 14, $ 2 ad 2um. 

Dices denique quarto: Esto quod in amore concupiscentiae 
homo non amet se supra Deum, at certe nondum amat Deum 
supra se. Ergo saltem impossibile est ut eiusmodi amor pertineat 
ad virtutem theologicam, de cuius ratione est ut adhaereat obiecto 
suo super omnia. 

Respondeo: Dít. antec. Homo nondum amat Deum amore 
benevolentiae, nec plus quam semetipsum, nec quolibet alio modo, 
conc. antec. Nondum amat Deum amore concupiscentiae, plus 
quam semetipsum eodem concupiscentiae amore amatum, nego 
suppositum. Nam in amore concupiscentiae ipse concupiscens 
nequaquam se habet ut obiectum, nec ut obiectum quod, nec 
ut obiectum propter quod, sed solum ut subiectum cui. Ad sub- 
Jectum autem cui, habetur amor non concupiscentiae, sed bene- 
volentiae, ut dicit S. Thomas in 1-2, Q. 26, a. 4. Unde rursus 
negatur argumenti consequentia, quia virtus theologica adhaeret 
quidem obiecto suo super omnia, sed remanendo semper in for- 
mali ratione sub qua ei adhaerere nata est. Oportet ergo ut 
concupiscentiae amor qui in spe Christiana involvitur, adhaereat 
Deo super omnia concupiscibilia, minime vero super omnia dili- 

gibilia; cum huius amoris non sit diligere, sicut nec spei credere, 
nec fidei sperare, atque ita porro (1). 

Omnibus igitur modis apparet nullam esse in amore con- 
cupiscentiae erga Deum deordinationem. Quod quidem uno hoc 
argumento efficacissime demum demonstratur. Unumquodque 
enim ordinate amatur secundum rationem bonitatis quae in ipso 
est. In Deo autem duplex invenitur bonitatis ratio: ratio nimirum 
bonitatis qua est summum bonum absolutum, tum ratio bonitatis 
qua est summum bonum nostrum. Sub utraque ergo ratione 
ordinato amore eum prosequimur, et nedum unus amor sit in 
detrimentum alterius, ambo potius sese mutuo iuvant, ut per 


sequentia videbitur. 


At non satis est ad rationem virtutis, ut nihil inordinatum 
in se contineat, quia virtus est dispositio perfecti ad optimum. 
Unde spes humana nusquam inter virtutes computatur, sicut nec 
fides. Non quod, uti evidenter constat, fides vel spes humana 
semper deviet a regula honestatis, sed quia nunquam determi- 
natur ad verum vel ad bonum, quantum est ex vi sui obiecti 
formalis. Praeterea habere fidem et spem de his quae subduntur 
humanae notitiae vel potestati, non est nisi imperfecti, et ita 
quidem ut nulla ex parte dispositio perfecti ibi eluceat (2). 

In ipsa autem spe theologica ratio virtutis verificatur, non 
praecise secundum quod spes theologica ponit desiderium Dei 
ut in beatitudine possidendi, nam simplex desiderium totum est 
de futuro, et est proprium illus qui adhuc distat a bono), sed 
secundum quod ponit praesentem inhaesionem ad Deum, cuius 


(1) Ex iisdem considerationibus apparet, nequaquam hic applicari 
vulgatum axioma, propter quod unumquodque tale, et illud magis. Nam 
iuxta superius dicta, axioma veritatem non habet, nisi hoc sensu accep- 
tum ; propter quod, ut et quia tale, unumquodque tale, etc. Eatenus 
ergo locus ei esset in praesenti, quatenus propter nos concupitos esset 
a nobis ipsis concupitus Deus. Sed hoc est ridiculum, quia nemo se 
habet ad semetipsum ut concupitum, sed solum ut cui concupiscit. 

2) Cf. S. Thom. 1-2, Q. 62, a. 3 ad 2um. 

auxilialrici virtuti innititur. Ex hac enim parte vere est dispo- 
sitio perfecti, quia in hoc vel maxime perfectio hominis consistit, 
ut adhaereat Deo. Ad rem S. Thomas in Q. disp. de spe, art. | 
ad 4un «Spes secundum quod refertur ad materiale obiectum, 
«est dispositio imperfecti, quia quod speratur, nondum habetur. 
«Sed secundum quod respicit obiectum formale, scilicet auxilium 
« divinum, sic est dispositio perfecti ; in hoc enim consistit per- 
«fectio hominis ut Deo inhaereat. Et simile etiam est de fide, 
«quae habet imperfectionem, eo quod nondum videt ea quae 
«credit; habet autem perfectionem ex eo quod inhaeret testi- 
«monio primae veritatis, et ex hoc est virtus». Cui quidem 
doctrinae auctoritates etiam Scripturarum aperte suffragantur. 
Ubique enim spei laus inde deducitur, quod per eam homo con- 
jungitur Deo ut firmamento et virtuti suae, ut refugio et adiu- 
tori suo. Hinc Psalm. XVII-3: Dominus firmamentum meum, 
et refugium meum, et liberator meus. Deus meus adiutor meus, 
et sperabo in eum. Protector meus, et cornu salutis meae, et su- 
sceptor meus. Et Psalm. LXI-S: /pse Deus meus, et salutaris 
meus, susceptor meus, non movebor amplius. Verumtamen Deo 
subtecta esto anima mea, quoniam ab ipso patentia mea. Quia 
ipse Deus meus, et salvator meus, adiutor meus, non emigrabo. 
In Deo salutare meum et gloria mea ; Deus auxilii mei, et spes 
mea in Deo est. Sperate in eo, omnis congregatio populi, Deus 
adiutor noster in aeternum. Et Psalm. XC-1: Qui habitat in 
adiutorio Altissimi, tų protectione Dei coeli commorabitur. Dicet 
Domino: susceptor meus es tu, et refugium meum. Deus meus, 
sperabo in eum... Quoniam in me speravit, liberabo eum, pro- 
legam eum quoniam cognovit nomen meum. Et lerem. XVII-2: 
Haec dicit Dominus: Maledictus homo qui confidit in homine, 
et ponit carnem brachium suum, et a Domino recedit cor eius. 
Erit enim quasi myricae in deserto, et non videbit cum venerit 
bonum, sed habitabit in siccitate in deserto, in terra salsuginis 
et inhabitabili. Benedictus vir qui confidit in Domino, et erit 
Dominus fiducia eius. Quippe ille qui sperat, in tantum perfectus 
est, in quantum attingit propriam regulam, scilicet Deum, cuius 


auxilio innititur. 

THESIS XXVIII. 


Actus spei christianae est certissimus ex parte Dei, 
cuius promissiones non fallunt, et virtus nunquam deficere 
potest. Est etiam ad iustificationem necessarius eadem 


necessitate qua est necessaria fides. 


Proprie loquendo, certitudo est firmitas applicationis ad 
obiectum intellectus quod est verum. Est igitur essentialiter in 
sola vi cognoscitiva, et nonnisi secundum participationem quam- 
dam derivatur ad actus voluntatis. « Certitudo invenitur in ali- 
< quo dupliciter, scilicet essentialiter et participative. Essentiali- 
* ter quidem invenitur in vi cognoscitiva; participative autem in 
«omni eo quod a vi cognoscitiva movetur infallibiliter ad finem 

suum. Secundum quem modum dicitur quod natura certitudi- 
«naliter operatur, tamquam mota ab intellectu divino certitudi- 
< naliter movente unumquodque ad suum finem. Et sic etiam 
< spes certitudinaliter. tendit in. suum finem, quasi participans 
« certitudinem a fide quae est in vi cognoscitiva » Gl). Porro du- 
plici certitudini fidei duplex quoque correspondet certitudo in 
spe. Est enim primo certitudo fidei quae dicitur  infallibilitatis, 
cui in spe respondebit certitudo quam  infrustrabilitatis vocare 
possumus. Est praeterea certitudo fidei quae dicitur indubitabi- 
litatis, cui in spe respondebit certitudo quae sat convenienter 
inhaesitabilitatis appellaretur. 

Dicendum ergo, spem christianam esse certissimam ex parte 
sui obiecti formalis quod est Deus fidelissimus in promissis, et 
in omnipotentia indeficiens; esse tamen incertam ex parte pos- 
sibilis defectus liberi nostri arbitrii, vel quod idem est, ex parte 
conditionum quae a nobis requiruntur, uti contra inanem  Pro- 
testandum fiduciam declaravit Tridentinum (2). Unde scriptum 


(1) S. Thom. Q. 18, a. 4. 
(2) Trident. Sess. 6, cap. g et can. 16. 

est 1 Cor. X-12: Qui se exislimat stare, videat ne cadat. Et 
Philipp. II-12: Cum metu et tremore vestram salutem operamini. 
sed quia unumquodque simpliciter indicatur secundum suum 
formale principium, non autem secundum conditiones quae sunt 
ex parte subiecti requisitae, ideo concludendum est, spem theo- 
logicam esse simpliciter certam, iuxta definitionem Magistri quam 
affert S. Thomas, Q. 18, a. 4, in arg. Sed contra: Spes, inquit, 


est certa expectatio futurae beatitudinis. 


S 2. 


De necessitate autem actus spei ad iustificationem, breviter 
dico quod in eodem ordine invenitur ac necessitas ipsius fidei. 
Dicit enim. Tridentinum, Sess. 6, cap. 6; «Disponuntur autem 
«ad ipsam iustitiam, dum excitati divina gratia et adiuti, fidem 
«ex auditu concipientes, libere moventur in Deum, credentes 
«vera esse quae divinitus revelata et promissa sunt, atque illud 
«in primis, a Deo iustificari impium per gratiam eius, per re- 
«demptionem quae est in Christo lesu, et dum peccatores se 
« esse intelligentes, a divinae iustitiae timore quo utiliter concu- 
«tiuntur, ad considerandam Dei misericordiam se convertendo, 
«in spem eriguntur, fidentes Deum sibi propter Christum pro- 
«pitium fore». Et infra, Sess. 14, cap. 4, idem Concilium do- 
cet contritionem imperfectam cum spe veniae, esse donum Dei 
quo poenitens adiutus viam sibi ad iustitiam parat. 

Caeterum ratio theologica in aperto est. Adultis enim ne- 
cessaria est quaedam conversio ad Deum auctorem  iustificatio- 
nis, iuxta illud Zach I-3: Convertimini ad me, et ego convertar 
ad vos. Sed actualis conversio ad Deum auctorem iustificationis 
intelligi omnino nequit absque motu spei sese protendentis in 
ipsum, tanquam in eum a quo omne donum perfectum, et ipsa 
iustificatio quae semen est futurae gloriae, descendit. Et ideo 
apostolus fidem definit in ordine ad spem, cum ait: Est autem 
fides sperandarum substantia rerum, quasi fidei necessitatem 


adstruens secundum quod est spei fundamentum. 

QUAEST. XX-XXII. 


ET DE PRAECEPTIS AD EAM PERTINENTIBUS 


Deinde considerandum est de vitiis spei oppositis, de qui- 
bus S. Thomas in Qq. 20 et 21. Substantia autem doctrinae 


sequenti propositione comprehenditur. 


THESIS XXIX. 


Duo sunt peccata spei theologicae directe opposita, 
per quae infusus habitus destruitur. Primum est despe- 
ratio; alterum est praesumptio qua quis quocumque modo 
a divina virtute auxiliatrice avertitur. Caeterae vero prae- 
sumptionis species quae eiusmodi aversionem non conti- 
nent, sunt potius praeter, quam contra spem theologicam, 


et ideo amissionem eius non causant. 


Hic nota quod spes concomitanter amittitur per infidelita- 
tem, quia sine fide non potest omnino permanere. Sed de infi- 
delitate satis est dictum in superioribus, et praesens sermo ea 
sola peccata complectitur quae cum spe theologica directam ha- 
bent oppositionem. 

Primo ergo ponitur desperatio. Est autem desperatio actus 
quo quis abiicit spem de caelesti beatitudine. obtinenda: vel quia 
eam amplius non reputat bonum arduum desiderabile, et ideo 
fasüdit et contemnit eam ; vel quia eam amplius non reputat 
bonum sibi possibile, et ideo confidentiam  obtinendi deponit, 
quasi a divina misericordia, pietate, et opitulatione exclusus. In- 
terest autem inter hos duos modos, quia nonnisi in secundo 
proprissime invenitur desperationis ratio, quae in communi ho- 
minum intellectu importat quemdam recessum a re desiderata 
propter aestimatam impossibilitatem adipiscendi. Unde desperatio 
praesupponit desiderium, sicut et spes: de eo enim quod sub 

desiderio nostro non cadit, neque spem neque desperationem 
habere dicimur, inquit S. Thomas in 1-2, Q. 40, a. 4 ad 3'"*5 
Et haec quidem, quantum est ex usitata vi et ratione nominis. 
Nunc autem si de desperatione loquamur secundum quod dicit 
quidquid spei theologicae opponitur per defectum, manifestum 
est quod comprehendit quoque peccatum quo homo positive fa- 
stidit futuram beatitudinem, eamque excludit a desiderio suo. 
Unde S. Thomas in praesenti, Q. 20, a. 4, hunc etiam recenset 
desperationis modum, eique potissimam causam assignat luxu- 
nam dicens: « Ad hoc quod bona spiritualia non sapiant nobis 
«quasi bona, vel non videantur nobis quasi magna bona, prae- 
«cipue perducimur per hoc quod affectus noster est infectus 
«amore delectationum corporalium, inter quas praecipuae sunt 
«delectationes venereae; nam ex affectu harum  delectationum 
«contingit quod homo fastidit bona spiritualia, et non sperat 
«ea quasi quaedam bona ardua. Et secundum hoc desperatio 
«causatur ex luxuria» fl). 

Deinde desperationi adiungitur etiam praesumptio; sed hic 
discretione quam maxime opus est. Praesumptio enim generatim 
loquendo, nihil aliud. est quam spes quaedam inordinata, et 
huius spei inordinatio esse potest contra spem theologicam, aut 
tantum praeter. Est contra spem theologicam, si tollat formale 
obiectum quod est divina virtus auxiliatrix, et hoc contingit. du- 
pliciter. Uno modo quatenus divina virtus absolute removetur, 
sicut si quis speraret seu praesumeret obtinere vitam aeternam 
solis propriis viribus. Alio modo quatenus divinae virtuti positive 
detrahitur, dum ei attribuitur quod ei omnino non convenit si- 
cut si quis praesumeret obtinere a Deo vel veniam sine poeni- 


(1) Quoad desperationem generatim animadvertes quod etsi sit mi- 
nus peccatum quam infidelitas vel odium Dei, est tamen periculosius. 
Est, inquam, minus peccatum quam infidelitas et odium Dei, quia haec 
sunt contra Deum secundum quod in se est ; desperatio autem, secun- 
dum quod eius bonum participatur a nobis. Est tamen periculosius, quia 
per spem revocamur a malis, et inducimur ad bona prosequenda; et 
ideo sublata spe, irrefrenate homines labuntur in vitia, et a bonis 
operibus retrahuntur. Ita S. Thomas, Q. 20, a. 3. 


i 


Ut 


tentia, vel gloriam cum finali perseverantia in peccato. Utroque 
enim modo avertitur homo ab eo quod est proprium spei Chri- 
stianae fulcimentum, ut concludit S. Thomas Q. 21, a. | ad 3***. 
Constat tamen, huiusmodi praesumptionem vix inveniri apud ho- 
mines, et fere versari intra fines metaphysicae considerationis. 
Remanent ergo in praxi aliae praesumptionis species quae sunt 
solum praeter spem theologicam; cuiusmodi est praesumptio eius 
qui temere sperat id quod absolute non disconvenit Deo, sed 
tamen non est promissum ab ipso, puta spatium poenitentiae in 
extremo vitae, et hac de causa ad hoc usque tempus differt 
poenitentiam, nihilque curat de salute. Et per huiusmodi prae- 
sumptionem spem non destrui, satis superque videtur esse ma- 
nifestum fl). 

Sed iam considerandum est de praeceptis pertinentibus ad 
spem, et videndum praesertim utrum detur in praesenti vita 
aliquis perfectionis status, a quo actus spei tanquam perfectioni 
repugnans excludatur. De quo sit sequens propositio. 


THESIS XXX. 


Actus spei cadit sub praecepto quamdiu in hac mor- 
tali vita peregrinamur a Domino. Hinc non datur tam al- 
tae perfectionis status in quo ille actus locum amplius 
non habeat, et ab homine Christiano non debeat sancte et 
meritorie exerceri. 


Hic tangitur error saeculo XVII damnatus in Quietistis et 
semiquietistis. Quietistae autem dicti sunt a quiete seu indiffe- 


I) Nota etiam quod quandoque praesumptio dicitur quod prae- 
sumptio non est. «Dicendum, inquit S. Thomas, Q. 21, a. 2, ad 3, 
« quod peccare cum proposito perseverandi in peccato sub spe veniae, 
«ad praesumptionem pertinet, et hoc non diminuit, sed auget peccatum. 
« Peccare autem sub spe veniae quandoque percipiendae cum proposito 
«abstinendi a peccato, et poenitendi de peccato, hoc non est praesum- 
«ptionis; sed hoc peccatum diminuit, quia per hoc videtur habere vo- 
«luntatem minus firmatam ad peccandum». 

rentia circa propriam salutem. Reponebant enim summum Chri- 
stianae perfectionis apicem ac fastigium in quadam  passivitate 
excludente omne desiderium beatitudinis, omnem activitatem 1n 
bonis operibus faciendis, imo omnem resistentiam ad tentationes 
et foedissimas etiam suggestiones diaboli. Horum dux fuit Mi- 
chael de Molinos, cuius propositiones ab Innocentio XI in con- 
stitutione Caelestis Pastor damnatae sunt tamquam haereticae, 
suspectae, erroneae, scandalosae, blasphemae, piarum | aurium 
offensivae, temerariae, christianae disciplinae relaxativae, ever- 
sivae, et seditiosae respective (x). - Semiquietistae vero abhor- 
rebant omnino a foedis consequentis quas ex suo principio de- 
ducebat Molinos. Adhuc tamen eidem principio quadantenus 
adhaerebant, pro quanto ponebant statum quemdam habitualem 
charitatis purae et perfectionis consummatae, in quo iam manet 
exclusus omnis actus pro motivo habens proprium interesse 
etiam spirituale, nullamque amplius partem haberet sive timor 
poenarum aeternarum, sive caelestis beatitudinis desiderium, et 
qui in hoc desiderio fundatur spei christianae actus. In his emi- 
nebat Fenelonins Cameracensis archiepiscopus, cuius propositio- 
nes ab Innocentio XII in Brevi Cum alias damnatae sunt, non 
quidem ut haereticae, sed tanquam temerariae, scandalosae, male 
sonantes , piarum aurium offensivae, in praxi perniciosae, ac 
etiam respective erroneae (2. - Haec igitur doctrina, pro ea 
parte qua derogat obligationi ac perfectioni spei christianae, se- 
quentibus argumentis excluditur. 

Et primo quidem excluditur per Scripturae auctoritatem. 
Ad omnes enim sine exceptione, et ex consequenti ad eos quo- 
que qui altissimas perambulant perfectionis vias, pertinet illud 
apostoli, Rom. XII-9: Odientes malum, | adhaerentes bono, spe 
gaudentes. Et rursus, | Thess. V-8: Nos autem qui diei sumus, 
sobrii simus, induti loricam fidei et charitatis, et galeam spem 
salutis. Et rursus, Tit. II-11: Apparuit gratia Dei Salvatoris 


(1) Enchirid.-Banwarth. n. 1221, seq. 
(2 Enchirid. n. 1327, seq. - Historiam controversiae vide 


Wirceburg. de Virt. n. 272. 


wstri omnibus hominibus, erudiens nos, ut abnegantes impieta- 
tem et saecularia desideria, sobrie et tusie et pie vivamus in hoc 
saeculo, expectantes beatam spem. Sed et Paulus ipse a culmine 
perfectionis non excidebat, cum scribebat ad Rom. VIII-25: Sed 
et nos ipsi primitias spiritus habentes, et ipsi intra nos gemi- 
mus, adoptionem filiorum Dei expectantes, redemptionem corporis 
nostri: spe enim salvi facti sumus. Unde loannes in prima sua 
epistola III-3, ait quod omnis qui spem beatitudinis habet, sancti- 
ficat se sicut et ille (Deus) sanctus esi. Denique petitiones ora- 
tionis dominicae procul dubio sunt pro omnibus, et non est ibi 
desiderium expressum quod a summa perfectione sit quovis modo 
alienum, cum oratio ista a Christo Domino tradita sit tanquam 
informativa totius nostri affectus, et regula omnium  rectarum 
voluntatum fl. Porro in oratione dominica, postquam petitum 
est ut sanctificetur nomen Dei, quod pertinet ad affectum chari- 
tatis, petitur ut adveniat regnum eius, quod pertinet ad deside- 
rum beatitudinis. < Finis noster Deus est, in quem noster af- 
« fectus tendit dupliciter. Uno quidem modo, prout volumus 
«gloriam Dei; alio modo, secundum quod volumus frui gloria 
«eius; quorum primum pertinet ad dilectionem qua Deum in 
«seipso diligimus, secundum vero pertinet ad dilectionem qua 
«diligimus nos in. Deo. Et ideo prima petitio ponitur: Sancti- 
«ficetur nomen tuum, per quam petimus gloriam Dei. Secunda 
«vero ponitur: Adveniat regnum tuum, per quam petimus ad 
«gloriam regni eius pervenire» (2). 

Excluditur deinde idem ille error arguments theologicis. 
Nam si esset in hac vita aliquis perfectionis status qui spei chri- 
stanae exercitium amplius non compateretur, hoc esset vel propter 
imperfectionem spei, vel propter puritatem charitatis, vel propter 
requisitam in viris perfectis indifferentiam de propria salute. 
Atqui singula haec rationum capita removenda sunt, partim qui- 


(1) « In oratione dominica non solum petuntur omnia quae recte 
«desiderare possumus, sed etiam eo ordine quo desideranda sunt, ut 
«sic haec oratio non solum instruat postulare, sed etiam sit informativa 
«totius nostri affectus». Ita S. Thomas in 2-2, Q. 83, a. 9. 

(2) S. Thom., ibid. 

dem ut inefficacia ad intentae probationis effectum, partim vero 
ut falsitatis plena. 

In primis ex imperfectione spei nulla conclusio. Re enim 
vera spes, qua parte dicit inhaesionem ad Deum, cuius auxilia- 
trici potentiae innititur, habet omnimodam virtutis perfectionem, 
uti iam ostensum est, eamque tot tantisque encomiis in Scrip- 
turis celebratam, ut si scribantur per singula, ne integrum qui- 
dem volumen arbitrer posse sufficere. Qua autem parte importat 
amorem concupiscentiae erga Deum, imperfecta quidem dicitur 
comparatione perfectioris amoris benevolentiae sive amicitiae, mi- 
nime vero absolute secundum se, quemadmodum aperte constat 
tum ex dictis in thes. 27, tum etiam ex hoc quod concupiscen- 
tiae amor procul dubio manet in beatitudine aeterna, in qua 
tamen omnis defectus evacuatur, teste apostolo | Cor. XIII-11. 
Restat ergo ut positiva spei imperfectio sese adaequate teneat 
ex ea parte qua spes dicit desiderium rei non habitae, et pro- 
secutionem boni nondum possessi. Verumtamen huiusmodi imper- 
fecto essentialis est statui viae, et eiusdem prorsus ordinis cum 
imperfectione fidei, quatenus scilicet spes de non habitis est, 
sicut fides de non visis. Eodem igitur pacto quo non datur in 
hac vita, tam altae perfectionis status in quo non debeat exer- 
cer fides, ita quoque non datur in quo non debeat exerceri spes- 

Rursus ex puritate charitatis nihil. Nam puritas charitatis 
in hoc est, quod ab eius proprio actu absit motivum proprii 
interesse, aut si de perfecto eius statu loqui velimus, in hoc quod 
nihil admittatur de iis quae praeter finem eius sunt, eiusque 
motum nata sunt retardare; non autem in hoc quod excludantur 
alii actus sub eius ordine exsistentes. Atqui actus spei procul 
dubio stat sub fine charitatis, sicut et ipsa beatitudo quam pro- 
sequitur, praesertim cum beatitudo exhibeat conditionem illam 
in qua sola praeceptum diligendi Deum ex toto corde, et ex 
tota anima, et ex tota fortitudine poterit perfecte adimpleri (x). 


(1) «Augustinus dicit in 1. de perfectione iustitiae, c. 8, quod in 
e plenitudine charitatis patriae praeceptum illud implebitur: Diliges 
« Dominum Deum tuum, etc. Nam cum aliquid adhuc est carnalis con- 

Caeterum ne dicas quod affectus spei est mercenarius, adeoque 
cum perfectione charitatis incompossibilis, Omnino enim negan- 
dum hoc est, sı ly mercenarius secundum communem acceptio- 
nem in malam partem sumatur. Nam mercenarius ille est qui 
nobilius ordinat ad vilius, puta opera spiritualia ad commoda 
temporalia (x), non autem qui beatitudinem a Deo exspectat, et 
hanc ipsam beatitudinem ulterius ordinat ad Deum propter se 
super omnia glorificandum, proindeque ad Deum sub ratione 
finis simpliciter ultimi, cuius gratia sunt quaecumque praeter 
ipsum sunt vel esse possunt. Et ideo, cum dicit apostolus quod 
charitas non quaerit quae sua sunt (2), id quidem intelligendum 
primo, in quantum charitas actu suo elicito diligit gratuito Deum 
et proximum, deinde vero in quantum minime permittit ut homo 
proprium interesse quaerat inordinato et egoistico modo. At si 
ordinate volumus proximo bonum, quanto magis nobismetipsis, 
cum unusquisque ex lege tum naturae tum gratiae semetipsum 
diligere debeat plus quam proximum. 

Neque tandem ulla repetitur ratio ex requisita in viris per- 
fectis inditterentia circa beatitudinem et salutem. Haec enim in- 
differentia est penitus impossibilis, loquendo de beatitudine prout 
vere in Deo est (3). Insuper tollit ex natura etiam rei, condi- 
tionem absolute requisitam ad charitatem, ut per sequentia vi- 
debitur. Denique, frustra esset qui opponeret illud Moysis Exod. 
XXXII-31 : Obsecro, peccavit populus iste peccatum maximum; 
aut dimitte eis hanc noxam, aut si non facis, dele me de libro tuo 
quem scripsisti; vel illud Pauli Rom. IX-3: Optabam enim ego 
ipse anathema esse a Christo pro fratribus meis qui szint cognati 
mei secundum carnem. Nam si quis bene consideret, in his nihil 


« cupiscentiae quod continendo frenetur, non omnino ex tota anima 
e diligitur Deus... Et ideo plene et perfecte in patria implebitur hoc 
< praeceptum; in via autem impletur, sed imperfecte; et tamen in via 
«tanto unus alio perfectius implet, quanto magis accedit per quamdam 
-«similitudinem ad patriae perfectionem ». S. Thom. 2-2, Q. 44, a. 6. 

(1) Ioan. X-12, seq. 

(2) 1 Cor. XIII-5. 

(3) Cf. S. Franciscum Salesium, Traité de l'amour de Dieu, 1. 9, c. 4. 

plus est quam emphatica atque hyperbolica amoris expressio, ut 
hic locum habeat illud Bernardi, Serm. 67 in Cantic. n. 3: 
Affectus locutus est, non intellectus, et ideo non ad intel- 
« lectum ». 
Quanto igitur melius dicemus cum Augustino epist. 140, 
c. 26, quod iustus consummatae perfectionis ac sanctitatis affi- 
gitur mysticae cruci, in qua illa est latitudo et longitudo et al- 
titudo quam commemorat apostolus ad Ephes. III-17. * Nam 
«latitudo est in eo ligno quod transversum desuper figitur: hoc 
«ad bona opera pertinet, quia ibi extenduntur manus. Longitudo 
«in eo quod ab ipso ligno usque ad terram conspicuum est; ibi 
«enim quodammodo statur, id est, persistitur et perseveratur, 
* quod longanimitati tribuitur, Altitudo est in ea ligni parte quae 
«ab illo quod transversum figitur, sursum versus relinquitur, 
« hoc est ad caput crucifixi, quia bene sperantium superna ex- 
« spectatio est» ; exspectatio nimirum aeternae quae in supernis 
est beatitudinis. Et hoc totum agitur quamdiu in hac nostra 
peregrinatione fides per dilectionem operatur. « In futuro autem 
«saeculo perfecta et plena charitas sine ulla malorum tolerantia, 
«non fide credit quod non videt, nec spe desiderat quod non 
«tenet; sed in aeternum veritatis incommutabilem speciem con- 
«templabitur, cuius sine fine quietum opus erit, laudare quod 
« amat, et amare quod laudat 

Apostolus dicit: Accessistis ad Sion montem et civitatem 
Dei viventis Jerusalem caelestem, et multorum millium angelo- 
rum frequentiam. * Audiamus fratres, et desideremus unde cives 
«sumus. Patria est Sion, ipsa est Jerusalem quae Sion, et huius 
(nominis interpretationem nosse debetis. Sicut Jerusalem inter- 
«pretatur visio pacis, ita Sion speculatio, id est visio et con- 
« templatio. Nescio quod nobis magnum spectaculum promittitur, 
«et hoc ipse Deus est qui condidit civitatem. Pulchra et decora 
: civitas, quam pulchriorem habet conditorem! Te decet hymnus 
« Deus, inquit. Sed ubi? /n Sion. In Babylone non decet. Ets 
«enim quisque cum coeperit innovari, iam corde in Jerusalem 
« cantat, dicente apostolo: Conversatio nostra in caelis est. In 
(carne enim ambulantes, inquit, non secundum carnem milita- 
«mus » (1). Ergo iam cives sumus sanctorum et domestici Deir 
quasi soci effecti pulchrae et decorae civitatis cuius artifex et 
conditor Deus. Sed ex quo aliquis fuit effectus civis alicuius 
civitatis, et in boni eius participationem | admissus, communis 
boni amor in eo exigitur. Bonum autem commune caelestis Je- 
rusalem est bonum divinum beatitudinis obiectum, et amor huius 
boni ipsa charitas est, de qua nunc pro posse nostro pertractan- 
dum venit. 

Ante omnia, rememoranda est distinctio superius tradita 
inter amorem concupiscentiae et amorem benevolentiae. Amorem 
dico concupiscentiae quo quis amat aliquid, non secundum ipsum, 
sed secundum quod sibi bonum; amorem vero benevolentiae 
quo quis amat alterum secundum se, seu propter ipsummet, sicut 
amicus amat amicum. Et in praesenti quidem, de solo amore 
benevolentiae sermo esse potest, aC per hoc, a consideratione 


(1) August. Enarr. in Psalm. 64, n. 


PROOEM (UM DE CHARITATE 381 


nostra concupiscentiae amor iam removetur. Porro amor bene- 
volentiae est in primis uniuscuiusque ad semetipsum. Et haec 
benevolentia praesupponitur ad omnem aliam, in quantum scilicet 
omnis alia benevolentia est qua quis vult alteri bonum sicut et 
sibi vult bonum Idque vel ratione cuiusdam unitatis qua est 
aliqualiter unum cum eo, vel praesertim, ratione absolutae de- 
pendentiae qua ab eo dependet tanquam a causa principe et 
suprema. Eam porro nunc causam dico, a qua participat omnia, 
e qua totam trahit exsistentiae et bonitatis rationem, in. qua de- 
nique proprium bonum continetur magis quam in semetipso. Et 
tunc etiam benevolentiae amor naturali ordine fertur in talem 
causam ut in id quod diligitur super omnia; super omnia, in- 
quam, ac per hoc, supra ipsum diligentem, uti profunde exponit 
S. Thomas in prima parte, Q. 60, a. 5. Sic igitur, ipsa ad nos 
divini boni communicatio est conditio necessaria ad eum amorem 
quo Deum plus quam nosmetipsos, tanquam finem simpliciter 
ultimum cuius gloriae gratia volumus cuncta fieri et esse, dili- 
gimus. Consulto autem dixi: conditio necessaria, non motivum. 
Non motivum, quia in amore benevolentiae motivum amandi 
nusquam reponitur in bono proveniente amanti ab amato. Con- 
ditio necessaria tamen, quia si per impossibile non esset haec 
Dei ad nos communicatio, deesset quoque in nobis proportio 


(1j Quomodo amor benevolentiae ad alterum imitetur benevolentiam 
quam unusquisque habet ad semetipsum, declarat S. Thomas in III, 
D. 27, Q. 2, a. Il: «Amans se habet ad amatum quasi ad seipsum, vel 
«ad id quod est de perfectione sui. Ad seipsum autem et ad ea quae 
«sui sunt hoc modo se habet, ut primo velit sibi praesens esse quidquid 
«de perfectione sua est; et ideo amor includit (desiderium) amati, quo 
«desideratur eius praesentia. Secundo homo alia in seipsum retorquet 
«per affectum, et sibi appetit quaecumque sibi expediunt; et secundum 
«quod hoc ad amatum efficitur, amor benevolentiam includit secundum 
«quam aliquis amato bona desiderat. Tertio homo ea quae sibi appetit, 
«operando sibi acquirit; et secundum quod hoc ad alium exercetur, 
«beneficentia in. amore includitur. Quarto homo ea quae sibi bona vi- 
«dentur, implere consentit; et secundum quod hoc ad amicum fit, amor 
«concordiam includit, secundum quam aliquis consentit in his quae 
«amico videntur ». 

habitudinis ad Deum ut diligibilem et diligendum ; Deus siqui- 
dem foret nobis penitus extraneus; ad extraneum autem, et in 
nullo ad nos pertinentem amor esse non potest. I nde S. Tho- 
mas in prima parte O. 60, a. 5 ad 2um: « Cum dicitur quod 
«Deus diligitur ab angelo in quantum est ei bonus, si ly in 
i quantum dicat finem (x), sic falsum est. Non enim diligit na- 
s turaliter Deum propter bonum suum, sed propter ipsum Deum. 
-Sı vero dicat rationem amoris ex parte amantis (2), sic verum 
«est. Non enim esset in natura alicuius quod amaret Deum, 
«nisi ex eo quod unumquodque dependet a bono quod est 
«Deus». Et rursus in. 2-2. Q. 26, a. 13 ad 3"**; «Deus est 
r hominis bonum. Dato enim per impossibile quod Deus non 
< esset hominis bonum, non esset ei ratio diligendi». 
Nunc autem duplex est communicatio divini boni ad crea- 
turas. Una qua in ordine naturae sese Deus communicat tan- 
tummodo secundum quasdam sui participationes ; altera qua in 
ordine supernatural! communicat etiam semetipsum, ad sui so- 
cietatem suique ipsius fruitionem. nos advocans. Et secundum 
hanc duplicem communicationem duplex etiam attenditur amor 
benevolentiae hominis vel angeli ad Deum. Secundum primam 
quidem, amor benevolentiae simplicis qui fuisset in statu naturae 
purae, terminatus quidem ad Deum super omnia et propter 
T ipsum, sed ad Deum invisibilem qui lucem inhabitat inaccessi- 
di bilem, quem nullus hominum vidit, sed nec videre naturaliter 
potest, quique supra cuncta quae praeter ipsum sunt aut concipi 
possunt, ineffabiliter atque impertransibiliter manet | absconditus. 
Secundum aliam vero communicationem attenditur amor benevo- 
lentiae amicalis, qui proprio nomine charitas nominatur; amor, 
E inquam, amicitiae prout viget inter eos qui in intima societate 

convivunt et convivere debent. « Diligere Deum super omnia, 
Í « potest intelligi dupliciter. Uno modo secundum quod bonum 

«divinum est principium et finis totius esse naturalis, et sic 

4 amant Deum super omnia, non solum rationalia, sed et bruta 


(1) Id est, formale obiectum, seu rationem amandi ex parto amati. 
(2) Id est, conditionem ex parte subiecti 

«animalia in quantum amare possunt, quia unicuique parti ama- 
«bilius est bonum totius quam proprium bonum; unde natura- 
«liter manus se exponit ictui pro salute totius corporis. Alio 
< modo potest aliquis diligere Deum super omnia, secundum 
«quod Deus est obiectum beatitudinis, et secundum quod fit 
< quaedam societas rationalis mentis ad Deum quadam spirituali 
«unitate, et talis dilectio est actus charitatis in quem nulla crea- 
«tura potest sine gratia ^ (x). 

sed iterum animadverte quod ubicumque dicit S. Thomas, 
amorem charitatis esse amorem divini boni in quantum est bea- 
tütudinis obiectum, ly in quantum determinat specialem rationem 
sub qua bonum divinum per charitatem attingitur; non tamen 
reponit motivum amoris praecise in hoc quod hoc bonum est 
bonum nobis. Etenim ipsum divinum bonum in quantum est 
beatitudinis obiectum, consideratur dupliciter: vel ut summam 
perfectionem |. nobis afferens, vel ut in se absolute perfectum, 
absolute amabile, et per illam met beatitudinem cuius obiectum 
est, glorificandum. Et priori quidem modo terminat amorem 
concupiscentiae; posteriori autem modo tantum, amorem chari- 
tatis. Distincühonem hanc aperte tradit ipse S. Thomas in O. 
disp, de charit. a. 2, similitudine desumpta ex bono civitatis 
terrenae, quod quis dupliciter amare potest: uno modo ut ha- 
beatur, alio modo ut conservetur. Additque quod amare bonum 
civitatis ut habeatur et possideatur, nondum facit bonum poli- 
ticum, quia sic etiam aliquis tyrannus amat bonum alicuius ci- 
vitatis ut ei dominetur; quod est amare seipsum potius quam 


(1) S. Thom., Q. disp. de Spe, a. 1 ad 9um. - Et in prima parte, 
Q. 60, a 5 ad 4um: « Deus secundum quod est universale bonum a quo 
«dependet omne bonum naturale, diligitur naturali dilectione ab uno- 
«quoque; in quantum vero est bonum beatificans universaliter omnes 
supernatural! beatitudine, sic diligitur dilectione charitatis >. Et in 2-2, 
Q. 23, a. 4: « Actus et habitus specificantur per obiecta. Proprium 
«autem obiectum amoris est bonum, et ideo ubi est specialis ratio boni, 
«ibi est specialis ratio amoris. Bonum autem divinum in quantum est 
beatitudinis (supernaturalis) obiectum, habet specialem rationem boni, 
«et ideo amor charitatis qui est amor huius boni, est specialis amor. 
«Unde et charitas est specialis virtus». 

civitatem; sibi enim concupiscit hoc bonum, non civitati. Sed 
amare bonum civitatis ut conservetur et defendatur, hoc est vere 
amare civitatem, quod perfectum politicum facit, in tantum ut 
aliqui propter bonum civitatis conservandum vel amplificandum, 
se periculis mortis exponant et negligant privatum bonum. «Sic 
«igitur, concludit Angelicus, amare bonum quod a beatis parti- 
« cipatur, ut habeatur vel possideatur, non [facit hominem bene 
* se habentem ad beatitudinem, quia etiam mali illud bonum 
« concupiscunt. Sed amare illud bonum secundum se, ut ferma- 
< neat ct diffundatur, et ut nihil contra illud bonum agatur, hoc 
ifacit hominem bene se habentem ad illam societatem beatorum. 
«Et haec est charitas quae Deum per se diligit, et proximos qui 
«sunt capaces beatitudinis sicut seipsos, et quae repugnat omni- 
« bus impedimentis et in se et in aliis. Unde nunquam esse potest 
«cum peccato mortali quod est beatitudinis impedimentum ». 

Haec de charitate in generali. Nunc autem specialis dispu- 
tatio ad quatuor sequentia capita reducitur. Primo de ipsa cha- 
ritate Qq. 23-24). Secundo de diligendis ex charitate (Qq. 25-26). 
Tertio de actibus charitats (Qq. 27-33). Quarto de vitiis oppo- 
sitis, et de praeceptis ad charitatem pertinentibus (Qq. 34-44). 

Tria hic declaranda veniunt. Primo propria ratio charitatis. 
secundo ordo eius ad alias virtutes. Tertio differentia inter cha- 
ritatem viae et charitatem patriae. Et quantum ad primum do- 


ctrina est ut sequitur. 

Charitas est specialis virtus, rationem habens verae 
ad Deum amicitiae. Cuius obiectum est, formale quidem 
bonitas Dei in seipso, eaque specificative sumpta secun- 
dum quod in supernatural! beatitudine sese communicat ; 
materiale vero, post Deum ipsum, omnis creatura ratio- 
nalis divinam beatitudinem vel actu vel potentia participans. 

Esse veram quamdam amicitiam Dei ad homines et homi- 
num ad Deum, notissima Sacrae Scripturae testimonia confir- 
mant. Dicitur enim Sap. VII-14: Infinitus enim thesaurus est 
hominibus, quo qui usi stint, participes facti sunt amicitiae Dei. 
Et Isai. XLI-8: Israel, serve meus, semen Abraham amici mei. 
Et Cant. V-16, mystica sponsa de sponso ait Ipse est amicus 
meus, filiae lerusalem; wicissimque sponsus sic sponsam allo- 
quitur, II-I3: Surge, amica mea, speciosa mea, et veni. Sed et 
toto illo Canticorum libro, divina haec amicitia tam aperte si- 
gnificatur et celebratur, ut liber iste sacri huius amoris epitha- 
lamium, et coelestis sacrarum flammarum Deum inter et animam 
iustam rogus, merito appellari possit fl). Denique in Novo Te- 
stamento, Unigenitus omnes suos quotquot futuri erant usque 
ad temporum finem in persona discipulorum alloquens: 3z quis 
diligit me, inquit Ioan. XIV-23, et Pater meus diliget eum, et 
ad eum veniemus, et mansionem apud eum faciemus. Et infra 
eXV-15: lam non dicam vos servos, quia servus nescit quid fa- 
ciat dominus eius. Vos autem dixi amicos, quia omnia quae- 
cumque audivi a Patre meo, nota feci vobis. Quibus auctorita- 
tibus nihil sane expressius cogitari potest. 

Et re quidem vera, amicitiam omnem constituit mutuus be- 
nevolentiae amor, fundatus super quadam communicatione in 
eiusdem consortio vitae, et unius intimitate societatis. Cum ergo 
sit aliqua communicatio hominis ad Deum, secundum quod nobis 
suam beatitudinem communicat, iuxta illud 1 Cor. 1-9: Fidelis 
Deus per quem vocati estis in societatem Filii eius, super hanc 
communicationem oportet aliquam amicitiam fundari. < Importat 
« (amicitia), ut in littera patet, tres conditiones, scilicet benevo- 
lentiam, redamationem, et communicationem. Amor enim quo 
« alicui bonum volumus, cum mutuo amore, fundatus super ali- 
(qua communicatione, puta sanguinis ut inter consanguineos, 
« vel militiae ut inter commilitones, etc., habet rationem amoris 


(1) Gonet, de virt. c. 13, paragr. 1. 

«amicitiae. Et si his adiunxeris quod amore illo velimus bonum 
* alicui propter seipsum principaliter, quod communicatio est in 
«praecipuis animae bonis, habebitur non solum ratio amicitiae, 
«sed amicitiae maxime honestae. Et adhuc si adiunxeris quod 
«communicatio ista consistit in supernatural! consortio divinae 
*naturae, habebitur ratio amicitiae divinae » (1l). Indubitanter 
igitur dicendum quod est divina amicitia, consequens communi- 
cationem divinae naturae in creatura rationali, per quam beati- 
tudinis Dei sumus participes, adhuc quidem in spe quamdiu 
peregrinamur in via, re autem et actu cum praesentes erimus 
ad Dominum. Et hoc est fundamentale principium in praesenti, 
cui nequicquam derogant rationes in contrarium apparentes, qua- 
rum facilis et fere obvia solutio est. 

Nihil enim valet sı dicas: Amicitia pares aut invenit aut 
jacit. Non ergo est inter inaequales, inter dominum et servum, 
praesertim vero inter infinite distantes sicut sunt Deus et creatura. 

Respondeo quod amicitia minime requirit aequalitatem 

aequiparantiae, ut apparet ex hoc quod inter parentes et filios 
naturalis etiam amicitia est, sed requirit solum aequalitatem pro- 
portionis, scilicet ut uterque amicorum operetur ad alterum se- 
cundum suam proportionem, ut dicit Angelicus in III, D. 20, 
a. 3 ad 3um , addens quod tunc tantum inaequalitas seu distantia 
amicitiam solvit, quando non communicant in eadem vita. Et 
ideo inter dominum et servum, reduplicative ut tales, amicitia 
non viget, praecise quia in officio serviendi consortium vitae cum 
domino non includitur. Nihil tamen prohibet quominus ad servum 
amicitia sit, non qua servus, sed qua homo est, ut Philosophus 
ait in $8 Ethicorum. Et sic etiam amicitia est Dei ad homines, 
non in quantum homines sunt, sed in quantum deiformes per 
eratiam efficiuntur. Ex tunc enim consequitur quaedam associatio 
hominis ad Deum, iuxta illud | Ioan. 1-7: «Si autem in luce 
«ambulamus sicut et ipse est in luce, societatem habemus ad 
« invicem ». 


A tortiori nihil concluditur sequenti argumento:  Arnicitia 


X1) Caietanus. in 

fertur in amicum propter ipsum. Sed amor Dei terminari ne- 
quit ad creaturam propter ipsam, cum obiectum formale divinae 
voluntatis non sit nisi bonitas divina et increata. Ergo ex parte 
Dei, amicitia ad homines nec est nec esse potest. 

Respondeo: Dist. mai. Amicitia fertur in amicum propter 
ipsum, ly « propter ipsum » excludente omne motivum proprii 
interesse, conc. mai. Ly «propter ipsum » excludente etiam 
amorem alicuius principaliter dilecti, propter quem per se primo 
amatum alter quoque ametur et in amicum recipiatur, neg. mali. 
Et ex hac distinctione statim apparebit argumentum nullius esse 
consequentiae. Ita enim Deus rationales creaturas amat et vult 
propter seipsum, ut illud propter seipsum non significet habitu- 
dinem ad eum cui provenit utilitas, sed solum habitudinem ad 
eum propter quem amatum amatur et aliud. De ratione autem 
amoris benevolentiae solummodo est, quod aliquis sic alterum 
amet, ut e1 bonum velit, eiusque utilitatem procuret, non suam, 
tametsi ad hunc ipsum gratuitum amorem moveatur amore ali- 
cuius alius quod primario et principaliter diligitur. Et sane, ex 
hoc quod amamus proximum propter Deum principaliter dile- 
ctum, minime sequitur charitatem proximi non esse benevolen- 
tam vel veri nominis amicitiam. Hinc S, Bonaventura in Il, 
D. 1, Part. 2, a. 2, q. 1: «Dicendum, inquit, quod finis con- 
«ditionis rei sive rerum conditarum principalior est Dei gloria 
«sive bonitas, quam creaturae utilitas. Sicut enim patet, universa 
«propter semetipsum operatus est Dominus; sed non propter 
«suam utilitatem vel indigentiam, quia ait in Psalmo: Dixi Do: 
«mino, Deus meus es tu, quoniam bonorum meorum non eges. 
«Ergo propter sui gloriam. Non, inquam, propter gloriam augen- 
«dam, sed propter gloriam manifestandam, et propter gloriam 
* suam communicandam, in cuius manifestatione et participatione 
« attenditur summa utilitas creaturae, videlicet eius glorificatio 
«sive beatificatio ». Quin imo, ut optime animadvertit. Seraphi- 
cus in responsione ad ium, impossibile omnino est ut Deus 
habeat ad creaturam qualemcumque benevolentiam, nisi per hoc 
ipsum quod creaturam vult propter semetipsum. Et ratio est 
quia, cum Deus sit bonum per essentiam, ipse est omnis boni 

bonum, in cuius participatione consistit uniuscuiusque bonitas et 
conveniens perfectio. Et ideo non aliter potest procurare utilita- 
tem creaturae, quam ordinando creaturam ad suam bonitatem 
participandam et manifestandam, ut iure meritoque canat Eccle- 
sia: Gratias agimus tibi propter magnam gloriam tuam. In be* 
neticiis enim nobis collatis divina gloria consistit. Tantum itaque 
abest quin divino erga nos amori aliquid desit in ordine ad 
amicitiae rationem, ut omnis amoris gratuiti ille 1ncomprehensi- 
bilis amor summum atque imparticipatum exemplar exhibeat. 
Sic igitur nrma per omnia stat fundamentalis veritas, Scri- 
pturae auctoritatibus superius demonstrata, nec de admissione 
hominum in veram Dei amicitiam ambigere licet. Nunc autem 
amicitia dupliciter sumi potest: primo pro ipsa relatione mutua 
quae inter amicos viget, secundo pro fundamento huiusmodi 
relationis, quo quidem modo in praesenti accipitur. Porro fun- 
damentum dictae relationis nullum alud est ex parte nostra, 
quam habitus quo diligimus Deum qui nos in amicos dignatur 
recipere. Rursus, ille habitus amoris vocatur proprio nomine 
charitas. Ergo a primo ad ultimum, virtus charitatis est ami- 
citia hominis ad Deum, ut art. | huius quaestionis 23 concludit 


S. Thomas. 


His iam praesuppositis, nullius negoti erit assignare ob- 
iectum tam formale quam materiale charitatis. Incipiendum autem 
a formali. 

Asseritur in primis, obiectum formale esse absolutam Dei 
bonitatem in seipso. Et ratio est quia non est excogitabits re- 
ctus amor hominis ad Deum qui non habeat pro motivo boni- 
tatem ipsius Dei 1). Ergo, vel bonitatem Dei secundum quod 


(1) Cave tamen ne exinde concludas, amorem quoque Dei ad ho- 
minem habere pro motivo ipsius hominis bonitatem. Sequela enim nulla 
est, quia amor Dei causai bonitatem in rebus, nedum ex bonitate rerum 

est bonus nobis, vel bonitatem Dei secundum quod in seipso 
bonus est. Atqui charitas non habet pro motivo bonitatem Dei 
consideratam per ordinem ad nostrum bene esse, uti ex hacte- 
nus dictis satis superque constat. - Praeterea, ipsum nomen cha- 
ritatis excellentem quamdam perfectionem amoris importat. « Cha- 
critas dicitur, inquit S. Thomas in III, D. 27, Q. 2, a. 1, eo 
quod sub inaestimabili pretio, quasi carissimam rem ponat 
«amatum ». Et alibi: « Differenter significatur actus per ista tria 
«(amor, dilectio, charitas). Nam amor communius inter ea est; 
«omnis enim dilectio vel charitas est amor, sed non e converso. 
Addit enim dilectio supra amorem electionem praecedentem, 
«ut ipsum nomen sonat; unde dilectio non est in concupiscibili, 
«sed in voluntate tantum, et in sola rationali creatura. Charitas 
* autem addit supra amorem perfectionem quamdam amoris, in 
< quantum id quod amatur magni pretii aestimatur, ut ipsum 
«nomen designat (T) ». Est igitur charitas amor excellens et 
perfectus. Amor autem perfectus non est nisi epuratus a motivo 
proprii interesse, quia amor quo quis sibi ipsi aliquem amat, 
non est amor simpliciter, sed secundum quid tantum, ut per se 
constat (2). Relinquitur ergo ut absoluta Dei bonitas dicatur 
solum verum charitatis formale obiectum. - Denique oportet ut 
sit aliqua. virtus theologica attingens Deum sub ratione finis ul- 
timi, seu boni supremi super omnia diligendi, ad quod scilicet 
elorificandum cuncta referantur. Haec autem virtus non est fides 
quae attingit Deum sub ratione veri. Neque etiam spes, quae 
etsi attingat ipsum sub ratione boni, non tamen boni absoluti, 
et nondum importat amorem quo Deum plus quam nosmetipsos 
diligimus. Nulla igitur virtus est praeter charitatem, respiciens 
Deum ut finem simpliciter ultimum, cuius glorificationis gratia 
volumus esse omnia nostra, et quidquid in nobis perfectionis ac 


determinetur. Explicatio autem patet ex dictis paulo supra in respon- 
sione ad secundum argumentum. 

(1l) S. Thom. 1-2, Q. 26, a. 3. 

(2) Ibid. a. 4. 

beatitudinis esse potest (l) Unde eadein semper sequitur con- 


clusio, bonitatem scilicet absolutam Dei esse formale charitatis 


obiectum. 


(1) Haec omnia si quis recte consideret, habebit unde dijudicet quid 
sentiendum sit de nova illa opinione a Vincendo Bolgeni introducta, et 
a nonnullis recentioribus theologis probata (Gury-Ballerini Toni. 1, 
n. 217, in nota), secundum quam amor qui nos rapit in Deum ceu bo- 
num nostrum, foret amor perfectae charitatis. Principale eorum argu- 
mentum est: «Quia per amorem qui eum rapit in Deum ceu bonum 
«nostrum, homo reipsa non attrahitur nisi bonitate divina, dumque in 
« hoc potius quam in quovis alio bono, beatitudinis suae obiectum 
«quaerit, insitus iam apparet amor ille appretiative summus qui proprius 
«est charitati, et quo Deum concupiscit super omnia». Sed contra est, 
quod ex tribus his rationibus, prima nihil probat, secunda falsum dicit, 
tertia probat oppositum eius quod probare intendebat. 

Prima, inquam, in qua dicitur quod amando Deum ceu bonum no- 
strum, homo reipsa non attrahitur nisi bonitate divina, intentum non 
probat. Nam, ut dictum est supra, ubi de virtutibus theologicis in ge- 
nere et ternario earum numero (Thes. r), bonitas divina dupliciter con- 
sideratur ; vel secundum quod est summum bonum nostrum, aeternam 
nobis felicitatem sui fruitione afferens, et sic est obiectum spei; vel se- 
cundum quod est summum bonum absolutum propter se super omnia 
amandum, et sic est obiectum caritatis. Quamdiu ergo sistitur in bo- 
nitate divina sine addito, nihil dicitur quod commune non sit utriusque 
virtutis obiecto, et ideo argumentum hinc deductum pro amore chari- 
tatis non concludit. 

At peiori vitio laborat secunda ratio in qua dicitur quod, dum homo 
in bono divino potius quam in quovis alio obiectum suae beatitudinis 
quaerit, insitus iam apparet amor ille appretiative summus qui proprius 
est charitatis: peiori, inquam, vitio laborat ratio ista, quia non solum 
non concludit, sed et abhorret a vero. Nam certe, ut alia nunc brevi- 
tatis gratia praetermittam, id saltem in propatulo est, quod scilicet in 
amore illo quo amamus Deum praecise in quantum nobis ipsis provenit 
ab eo bonum, nondum apparet amor quo a nobis ametur supra nosme- 
tüpsos, prout requiritur in amore charitatis. Quod etiam evidenter atte- 
stantur difficultates omnes contra rectitudinem actus spei superius ex- 


cussae in thesi 278. Recole ibi dicta. 
Tertia denique ratio quae dicit praedictum amorem esse amorem 

quo homo Deum concupiscit super omnia, verum quidem dicit, sed 

probat oppositum eius quod probare intendebat. Intendebat enim pro- 


bare amorem Charitatis, id est. dilectionis et amicitiae, et conclusio 

At bonitas Dei qua est in seipso bonus, dupliciter iterum 
consideratur: vel ut finis naturalis, id. est sub ea formalitate sub 
qua in ordine naturae per creationem et gubernationem universi 
sese diffundit; vel ut finis supernaturalis, id est sub ea ratione 
sub qua in divina beatitudine sese communicat. Statim autem 
apparet quod charitas, utpote amor amicitiae ad Deum, hoc al- 
tero modo respicit bonum divinum, videlicet secundum quod est 
commune bonum beatae civitatis coelestis Jerusalem, cuius iam 
sumus participes per gratiam, iuxta illud Ephes. II-19: Sed estis 
cives sanctorum et domestici Dei. Unde S. Thomas, Q. 23, a. 4: 
«Actus et habitus specificantur per obiecta. Proprium autem 
« obiectum amoris est bonum, et ideo ubi est specialis ratio 
« boni, ibi est specialis ratio amoris. Bonum autem divinum in 
«quantum est beatitudinis (supernaturalis) obiectum, habet spe- 
«cialem rationem boni, et ideo amor charitatis qui est amor 
«huius boni, est specialis amor. Unde et charitas est specialis 


« virtus ». - Et de obiecto formali hactenus satis. 


Nunc de obiecto materiali sine difficultate ostenditur quod 
si, post Deum ipsum, omnis creatura rationalis vel. actu vel 
potentia divinam beatitudinem participans. 

In quo quidem praeobservare oportet quod aliquem possu- 
mus diligere dupliciter: uno modo ratione sui ipsius, alio modo 
ratione alterius. Ratione autem sui ipsius aliquem diligimus, 


expresse perducitur ad amorem concupiscentiae. Atqui aliud est concu- 
piscere, et aliud diligere. Et ly super omnia aliud importat, dictum de 
eo quod diligitur, aliud vero, dictum de eo quod concupiscitur. Primo 
modo importat super omnia dilecta et diligibilia, adeoque et supra nos- 
metipsos. Alio modo importat super omnia concupita et concupiscibilia, 
adeoque supra ea tantum quae sunt a nobis distincta, cum nemo possit 
se habere ad semetipsum ut concupiscibile vel concupitum, sed solum 
ut cui concupiscitur. 

Omnibus ergo modis reiicienda novella theoria quae tota quanta in 
aequivocationibus posita est, et omnimoda confusione eorum quae ac- 
curate sunt distinguenda. 


quando eum ratione proprii eius boni diligimus. Ratione vero alte- 
rus diligimus aliquem, quando diligimus ipsum quia attinet alu 
quem diligimus. Ex hoc enim ipso quod diligimus aliquem secun- 
dum se, diligimus omnes et familiares et consanguineos et amicos 
ipsius, in quantum ei attinent; sed tamen in omnibus illis est una 
ratio formalis dilectionis, scilicet bonum illius quem ratione sui 
diligimus, quemque quodammodo in omnibus aliis diligimus. Sic 
igitur, cum proprium charitatis motivum sit bonum divinum se- 
cundum quod in societate supernaturalis beatitudinis est com- 
municatum et communicabile, oportet ut ratione Dei per se 
dilecti, diligamus illos omnes ad quos bonum praedictum aut 
iam pervenit, aut pervenire potest. Ex quo tandem consequitur, 
illos omnes ad secundarium charitatis materiale obiectum  per- 
tinere. 

Hinc iam aliqualiter apparet quomodo amicitia illa quae est 
hominis ad Deum principaliter, et ex consequenti ad eos qui 
sunt Dei sub formali ratione mox declarata, sese in primis ex- 
tendit ad ipsum hominem qui charitatem habet; ipse enim inter 
caetera quae ex charitate. diligit quasi. ad Deum pertinentia, 
etiam seipsum ex charitate diligit. Sese extendit praeterea ad 
omnes proximos qui capaces sunt beatae illius cum Deo socie- 
tatis, super cuius communione charitas fundatur. Et eadem quo- 
que ratione sese extendit ad sanctos angelos quorum  concives, 
cohaeredes, et sodales erimus in resurrectione iustorum; minime 
vero ad daemones caeterosque damnatos qui a bono quod respicit 
charitas, definitive sunt exclusi. 


THESIS XXXII. 


Charitas, si tamen proprie accipiatur, et non aequi- 
voce tantum pro iis quae qualemcumque similitudinem 
vel subordinationem ad eam habent, est excellentissima 
virtutum quae imperat aliis omnibus, eisque dat ordinem 
ad finem, et pro tanto forma earum recte appellatur. 


Charitas proprie et non abusive dicta, virtus est qua dili- 
gimus Deum finem supernaturalem propter se, proximum vero 

nostrum propter eius attinendam ad Deum sub eadem ratione 
fins supernaturalis sive obiecti beatitudinis, ut satis declaratum 
est in. propositione praecedenti. Porro omnis alia dilectio proximi, 
quantumvis supponatur in se laudabilis et honesta, nonnisi ex 
abusu vocum appellationem charitatis reciperet. Etenim: « Cha- 
«ritas diligit Deum ratione sui ipsius, et ratione eius diligit 
«omnes alios in quantum ordinantur ad Deum. Unde quodam- 
modo Deum diligit in omnibus proximis; sic enim proximus 
í charitate diligitur, quia in eo est Deus, vel ut in eo sit Deus. 
« Unde manifestum est quod est idem habitus charitatis quo Deum 
«et proximum diligimus. Sed si diligeremus proximum ratione 
«sul ipsius, et non ratione Dei, hoc ad aliam dilectionem  per- 
* tineret, puta ad dilectionem naturalem, vel politicam, vel ad 
«aliquam aliarum quas Philosophus tangit in 8 Ethicorum (*) ». 
Haec igitur prima aequivocatio vitanda est. Sed et alia quoque 
cavenda occurrit, quia quandoque charitati tribuuntur actus earum 
virtutum quae sub eius imperio sunt, iuxta illud 1. Cor. XIII-4: 
Charitas patiens est, benigna est, etc. In praesenti autem sermo 
est de charitate secundum se, videlicet per ordinem ad actum quem 
elicit. « Elicit enim virtus illos actus tantum qui sunt secundum 
«rationem propriae formae, sicut iustitia recte facere, et tempe- 
«rantia temperanter; sed imperare dicitur omnes actus quos 
tad finem suum advocat (2) ». Nunc ergo, charitatem sic proprie 
acceptam, esse excellentissimam virtutum, manifeste constat, quia 
est circa Deum, et nobilissimo ac perfectissimo modo. Equidem 
fides etiam ac spes attingunt Deum, sed secundum quod ex 
ipso provenit nobis vel cognitio veri vel adeptio boni. At cha- 
ritas attingit Deum ut in ipso sistat, non ut ex eo aliquid nobis 
proveniat. Et ideo ipsa maior est, ut apostolus ait, fide et spe, 


et consequenter omnibus alus virtutibus (3). 


S. Thom. Q. disp. de char. a. 4. 
(2) S. Thom. ibid. a. 5 ad 3um. 
(3) Occurret forsitan novus quidam virtutum activarum praedicator 


dicens, tanto virtutem aliquam esse meliorem, quanto hominem facit; 
similiorem Deo, cuius proprium est suis creaturis benefacere et de quoj 
dicitur quod miserationes eius sunt super omnia opera eius; proindeque 

Ex hoc ipso autem quod charitas est circa Deum sub ra- 
tone ultimi tinis simpliciter, consequitur quod ad eam pertineat 
caeterarum omnium imperium. Omnis enim virtus vel potentia 
superior dicitur movere per imperium inferiorem pro quanto 
actus inferioris ordinatur ad finem superioris. Unde cum ad cha- 
ritatis finem omnes aliae virtutes ordinentur, ipsa imperat actus 
omnium virtutum, et exinde dicitur motor earum. Nec tamen 
satis, nam in moralibus id quod dat actui ordinem ad finem, 
dat ei et formam, ideoque participatio passiva imperii et ordi- 
nationis charitatis est velut forma constituens actus alios in esse 
virtuoso simpliciter. Et quia virtutes ipsae dicuntur in ordine 
ad actus formatos, charitas forma aliarum et dicitur et est, non 
quidem exemplariter aut essentialiter, sed magis effective, in 
quantum omnibus formam imponit secundum modum praedictum. 

Bene igitur charitatem gemmam virtutum appellabis, quae 
caeteras format, illustrat, perficit, eisque ornatum singularem ac 
venustatem ex sui consortio impertitur. « Haec vestis purpurea 
« sponsae, optime nitens super byssum castitatis; aut vestis po- 
«lymita Joseph, omnium virtutum v;irietate decorata; vel si ma- 
« vis, vestimentum lacob, cuius fragrantia benedictionem Patris 
«caelestis 1mpetrat. Haec currus igneus sublevans interiorem 
« hominem in paradisum spiritualem ; bitumen quo Deus Eccle- 
«siae arcam linivit; caementum quo lapides vivi in aedificio spi- 
rituali connectuntur; filum aureum quo colligantur inter se; 


virtutes quas in vita activa ad proximorum utilitatem impendimus, prae- 
ponderare ipsi charitati qua Deus diligitur. - Respondeo primo, infi- 
nitam Dei perfectionem in hoc praecise consistere, quod sibi ipsi bono 
infinito, summo amore inhaereat; unde per charitatem quam maxime 
Deo assimilamur, tanquam ei per affectum uniti. - Respondeo secundo, 
quod si considerentur virtutes quae et prout sunt ad alterum, utputa be- 
neficentia, misericordia, aliaeque eiusmodi, istae non sunt maximae nisi 
ille cuius sunt, sit maximus, nullum supra se habens, sed omnes sub se. 
«Ei enim qui supra se aliquem habet, maius est et melius coniungi supe- 
«riori quam supplere defectum inferioris. Et ideo quantum ad hominem 
«qui habet Deum superiorem, charitas per quam Deo unitur, est potior 


«quam misericordia per quam defectus proximorum supplet». S. Tho- 
mas, infra, Q. 30, a. 4. 

«caeleste gluten quod animam Deo iungit, et vinculum illud 
«perfectionis quod felicissimo nexu et homines Deo, et inter se 
«homines propter Deum eiusque dilectionem coagmentat. Haec 
«arundo aurea qua portae et muri caelestis lerusalem metiuntur, 
Apoc. XX-15, id est, qua luminis gloriae et beatificae visionis 
«perfectio mensuratur. Haec demum nummus est quo Deus 
«emitur et comparatur. Venalis est Deus, at quo nummo? Qua 
«te emit charitate. Quod ergo inter planetas sol, inter elementa 
«ignis, inter metalla aurum, et inter gemmas carbunculus, hoc 


«inter virtutes charitas. est (l) ». 


THESIS XXXIII. 


Charitas, etsi eadem numero sit et in patria et in via, 
adhuc tamen conditionis longe diversae utrobique est, et 
solum in patria propter praesentialitatem obiecti, ad ple- 


nam perfectionem sui actus suique status perducitur. 


Virtutem charitatis eamdem numero manere in patria, iam 
dictum est in superioribus; manet enim eadem formalis ratio 
obiecti. Nec obstat quod obiectum amoris sit bonum  apprehen- 
sum, et quod alia sit apprehensio praesentis vitae, alia vero fu- 
turae. Nam apprehensio non explicat rationem motivam, sed 
solum conditionem sine qua non, et charitas non habet pro 
obiecto cognitionem, sed rem cognitam quae est eadem scilicet 
Deum sub ratione finis ultimi. 

At dicendum nihilominus est, actum charitatis in patria, etsi 
non quantum ad notam specificam, at certe quantum ad moda- 
litatem, quam maxime differre ab actu charitatis viae, differen- 
tiamque totam oriri ex differentia inter fidei lumen et clarum 
diem caelestis patriae, cum Deus amicus facie ad faciem vide- 
bitur. - Nam primo, habebit actus ille in. patria modalitatem 1n- 
tensivam omnino diversae rationis ab ea quae nunc est. Aliter 
enim afficitur quis ad praesentia, et aliter ad absentia. Aliter affi- 


(1) Gonet. Man. Tract. 8, paragr. 6. 


à Vf 

citur ad bonum illud infinitum quod in superclarissima luce glo- 
riae sicuti est resplendet, et aliter ad idem bonum quod nunc 
inter exili umbras per solam viam remotionis et excellentiae ex 
creatis effectibus cognoscitur. Ex quo tit ut licet habitus chari- 
tatis in aliquo viatore possit esse intensior quam in comprehen- 
sore, nunquam tamen actus perfectissimi viatoris adaequabit 
actum minimi comprehensoris; est enim utrobique diversa quan- 
ütatis ratio. Sicut igitur linea, quantumcumque crescat, nunquam 
attingit quantitatem superficiei, ita prorsus charitas viae quae 
sequitur cognitionem fidei, nunquam attinget charitatem patriae 
quae sequitur cognitionem apertam, ut dicit Sanctus Thomas, 
Q. 24, a. 7 ad 3**. - Habebit praeterea actus charitatis in pa- 
tria modum absolutae necessitatis, oppositum modo libertatis qui 
nunc est. Modum autem necessitatis dico, tam in specificatione 
quam in exercitio, eoque continuo et interminabili, quia quantum 
ad divinum bonum intuitive visum volubiles non erunt nostrae 
volitiones, ab alus in alia euntes atque redeuntes, sed in nunc 
immobili aeternitatis erit actualis ardor huius amoris. At longe 
aliter est in via, in qua impossibile est, propter humanae vitae 
infirmitatem, semper actu cogitare de Deo, et moveri dilectione 
in ipsum. - Unde tandem tertio, sequetur absoluta inamissibilitas 
habitus charitatis qui nunc. per peccatum semper amitti potest, 
et idcirco perfectionem sui status, quamdiu in hac vita vivitur, 
nusquam consequitur. 

Ad rem Caietanus in 2-2, O. 24, a. 7: < Charitas dupli- 
«cem habet statum, scilicet naturalem et quasi praeternaturalem. 
< Status naturalis charitatis est. esse illo modo et ea perfectione 
< qua est in caelesti patria. Status autem quodammodo praeter- 
«naturalis est, esse sicut est in vita hac. Probantur haec. Et 
«naturalitas quidem charitatis in patria patet ex ipsa natura 
«charitatis, qua est amicitia inter hominem et Deum consequens 
« communicationem deiformitatis. Constat enim quod amicorum 
«est convivere et condelectari, quae in sola patria inter homi- 
«nem et Deum inveniuntur. Quod vero in hac vita praeternatu- 
«raliter quodammodo sit charitas, patet ex hoc quod charitas 
«via nominatur ab apostolo dicente: Adhuc excellentiorem viam 

«vobis demonstro. Quamdiu sumus in corpore peregrinamur a 
« Domino ; per fident enim ambulamus. Nec habemus manentem 
< civitatem, sed futuram inquirimus. Constat autem quod non 
«solum cives in peregrinatione et via, sed etiam naturalia, cum 
* moventur ad sua loca, aliquid habent praeternaturalitatis ad- 
« iunctum, scilicet esse extra locum suum. Exsistente igitur du- 
«plici charitatis statu, consequens est ut duplex quoque sit il- 
« lius perfectio, quatenus unicuique statui propria consonet per- 
«fectio. Et quoniam neutrius status perfectio consistit in indivi- 
« sibili, sed latitudinem habet, (nam charitas in via augetur, 
«et in paterna domo mansiones multas habet), oportet utri- 
«que perfectioni latitudinem | consonam, quantitatemque spiri- 
< tualem convenire. Et quoniam status viae et patriae non 
«unius et eiusdem, sed diversarum rationum sunt, idcirco per- 
«fectiones consequentes eos, diversarum quoque rationum esse 
«oportet. — Difficultas huius rei consistit in assignando quo- 
* modo sunt diversarum rationum perfectio charitatis in via et 
«perfectio charitatis in. patria. Et quoniam de patria nihil scimus 
«nisi quantum Dominus narravit in scripturis populorum et prin- 
t cipum qui fuerunt in ea, ex his quae audimus, novimus quod per- 
« fectio viae habet se ad perfectionem patriae ut perfectio puerilis ad 
«virilem, dicente apostolo ad hoc propositum: Cum essent par- 
« vulus, loquebar ut parvulus, etc. Et rursum quod se habet 
cut lux diei in statu augmenti ad diurnam, dicente Salomone, 
« Prov. IV-18: lustorum semita quasi lux splendens procedit, et 
« crescit usque ad perfectum | diem. Habemus siquidem ex his 
c quatuor. Primo diversam rationem perfectionis. Secundo, per- 
Kmanentiam utriusque perfectionis simul. Tertio, augmentum 
csecundum perfectionem viae. Quarto, quod quantumcumque 
c augeatur, semper est simpliciter minor charitate patriae. - 
«Diversa imprimis perfectionis ratio patet ex hoc, quod licet 
«natura pueri et viri, et similiter. lucis matutinae et perfecti 
*diei, una et eadem sit, perfectio tamen naturae in pueritia et 
« virilitate diversarum est rationum, ut experientia teste probat 
«apostolus. Et simile patet de lucis diverso statu. Nam quod 
« perfectioni prioris status attestatur, imperfectionis esset in sue- 

«cedente statu, ut patet. - Permanentia autem, evacuatis his 
.quae imperfectionis sunt, clare liquet. Nam eadem natura cum 
«eo perfectionis (simpliciter) quod in pueritia acquisivit, per- 
* manet in viro; et eadem lux, evacuata admixta imperfectione, 
«in die perfecto invenitur, ut iuxta apostolum charitas nunquam 
« excidat, sed cum venerit quod perfectum est, evacuabitur quod 
* ex parte, id est, quod imperfectionis est. - Augmentum, durante 
« via, manifeste quoque habetur, si advertimus quod durante pueri- 
«tia, semper habet homo quo crescat, et similiter durante statu 
< matutinali, semper habet lux quo crescat. Et quemadmodum 
«implicat hominem in pueritia, et lucem mane, non posse am: 
< piius crescere, ita charitatem in statu viae non posse augeri. 
[am enim non esset in via, sed in termino, sicut nec homo 
<in pueritia, nec lux in mane. - Et ex hoc patet quartum, sci- 
«licet quod quantumcumque charitas augeatur in via, nunquam 
(pervenit ad perfectionem patriae, quia alterius rationis sunt et 
«istae perfectiones. Sicut nec lux matutina potest adaequare se- 
«eundum aliquam intensivam sui perfectionem lucem perfecti 
«diei, nec perfectio puerilis perfectionem virilem ». 

Ergo si de habitu charitatis sermo sit, idem numero manet, 
quanquam in alio statu. S1 autem de actu, intrinsece differt, 
propter diversae rationis perfectionem et quantitatem, ut decla- 


ratum est. 


QUAEST. XXV-XXVI. 


Deinde considerandum est de diligendis ex charitate, et de 
ordine diligendorum. Et primum omnium observare oportet quod 
charitas est amicitia quaedam, et quod per amicitiam amatur ali- 
quid dupliciter. Uno quidem modo, sicut amicus ad quem ami- 
citia habetur; alio autem modo, sicut bonum quod amico opta- 
tur. Et si quidem de hoc secundo amandi modo ageretur, nulla 
ex creaturis deberet ab amore charitatis excludi. Sic enim ex 
charitate diligi possunt etiam creaturae irrationales, in. quantum 

scilicet ex charitate volumus eas conservari ad honorem Dei et 
utilitatem proximi. Sic quoque propter paritatem rationis pos- 
sunt diligi et daemones et damnati, ut praeclare exponit S. 
Thomas, Q. 25, a. 3 et 1l. At nunc intendimus id quod sub 
charitate cadit ut cui charitas vult bonum, et hoc modo mani- 
feste excluduntur non solum irrationalia, verum etiam spiritus 
omnes a divino bono finaliter excommunicati, utpote incapaces 
beatitudinis aeternae super cuius communicatione tanquam super 
necessaria conditione charitas fundatur. Relinquuntur ergo dili- 
genda ex charitate alia quae enumerat Augustinus l. | de doct. 
christ, c. 23, et de quibus sit sequens propositio. 


THESIS XXXIV. 


Quatuor sunt ex charitate diligenda. Aliquid quod su- 
pra nos est Deus. Alterum quod nos sumus, anima pro- 
pria. Tertium quod iuxta nos est, proximus. Quartum quod 


infra nos est, proprium corpus. 


Unum sane est atque sibi semper identicum formale obie- 
ctum charitatis. Est tamen in diversis diversa ad illud unum 
habitudo, sicut etiam videre est in caeteris quae ad unum 
sunt, vel ab uno. Nam sanitas exempli gratia, est obiectum for- 
male medicinae, et unius est in se rationis formalis; at non una 
est habitudo sanorum ad sanitatem, quia diaeta est conservativa 
eius, purgatio restitutiva, homo susceptivus, atque ita porro. Si- 
militer itaque accidit in proposito. Formalis enim charitatis ratio 
est divina bonitas ut obiectum glorificationis in aeterna beatitu- 
dine cuius particeps homo efficitur. Ad hanc autem rationem 
formalem aliter comparatur Deus qui est per identitatem divinum 
bonum beatitudinis obiectum ; aliter ipse homo vel in re vel in 
spe particeps beatitudinis; aliter proximus in hac participatione 
ei consociatus; aliter denique corpus ad quod beatitudo nonnisi 
per quamdam redundantiam refunditur. Et sic distinguuntur illa 


quatuor quae in praesenti communiter enumerant theologi. « Est 

«enim, inquit S. Thomas in Q. disp, de char. a. 7, aliquid ha- 
« bens beatitudinem per suam essentiam, et hoc est Deus. Et 
«aliquid habens per participationem, et hoc est creatura ratio- 
«nalis, tam illa quae diligit, quam aliae creaturae quae ei as- 
«(sociari possunt in participatione beatitudinis. Aliquid autem est 
«ad quod pertinet habere beatitudinem aeternam per solam re- 
< dundantiam quamdam, sicut corpus nostrum quod glorificatur 
<per redundantiam gloriae ab anima in ipsum. Unde diligendus 
«est ex charitate Deus radix beatitudinis: quilibet autem homo 
«debet seipsum ex charitate diligere ut participet beatitudinem; 
«proximum autem ut socium in participatione beatitudinis; cor- 
« pus autem proprium secundum quod ad ipsum redundat bea- 
«titudo». Et haec quidem ad generalem conclusionis demon- 
strationem satis valent Nunc autem, quia circa unumquodque 
ex illis tribus quae post Deum enumerata sunt, speciales occur- 
runt vel dubitandi vel inquirendi rationes, ad singula in parti- 
culari descendendum. 


Et primo quidem, quantum ad hoc quod homo dicitur de- 
bere seipsum ex charitate diligere, venit difficultas eo quod cha- 
ritas amicitia quaedam est, et non apparet qua ratione unius- 
cuiusque ad semetipsum amicitia esse possit. In contrarium vero 
stat auctoritas Evangelii, Matth. XXII-39: Diliges proximum 
tuum sicut teipsum. Nam certe p-oximus ex charitate diligitur. 
Ergo et semetipsum ex charitate debet homo diligere. 

Huius porro quaestionis ambiguitatem solvit S. Thomas di- 
cendo quod de amicitia dupliciter possumus loqui. Uno modo 
sub communi ratione amicitiae, et secundum hoc dicendum est 
quod amicitia proprie non habetur ad seipsum, sed aliquid maius 
amicitia, quia amicitia unionem quamdam importat. Dicit enim 
Dionysius cap. 4 de divin, nom., quod amor est virtus unitiva. 
Unicuique autem ad seipsum est unitas, quae est potior unione 

ad alterum. Unde sicut unitas est principium unionis, ita amor 
quo quis diligit seipsum, est forma et radix amicitiae. In hoc 

enim amicitiam habemus ad alios, quod ad eos nos habemus 
sicut ad nosmetipsos, et ideo dicitur in 9 Ethicorum quod ami- 
cabila quae sunt ad alterum veniunt ex his quae sunt ad sei- 
psum; sicut etiam de principiis non habetur scientia, sed aliquid 
maius, scilicet intellectus. - Alio modo possumus loqui de ami- 
citia secundum propriam rationem amicitiae huius, scilicet cha- 
ritatis, quae est amicitia hominis ad Deum, et ex consequenti 
ad ea quae sunt Dei, inter quae etiam est ipse homo qui chari- 
tatem habet. Et sic, inter caetera quae ex charitate diligit homo 
quasi ad Deum pertinentia, etiam seipsum ex charitate diligit. 
Considera ergo quod dilectio qua unusquisque ratione sui 
seipsum diligit, vera quidem dilectio est, sed non dilectio cha- 
ritatis, quanquam sit ordinabilis ad ipsam sicut omnes aliae di- 
lectiones humanae, iis tantum exceptis quae super peccatum 
fundantur. Aliud tamen est quod dilectio aliqua sub ordine et 
directione charitatis exsistat vel exsistere possit, aliud vero quod 
sit ipsa dilectio quam elicit charitas p). Sic igitur, dilectio sui 
ipsius non est ex charitate eliciente, nisi sit sui ipsius ut per- 
ünentis ad Deum principaliter. dilectum, et hoc modo non deest 
conditio alteritatis quae ad omnem amicitiam requiritur. 


Nunc quantum ad proximum (2), nulla specialis occurrit 
quaestio praeter illam quae est de dilectione inimicorum: quo- 
modo nempe haec dilectio cadat sub necessitate praecepti, et 
quomodo sub perfectione consilii tantum. Rem dilucide aperit 
S. Thomas in Q. disp, de Char. a. 8, ut sequitur. 


(1) «Cum amoris universaliter sumpti obiectum sit bonum commu- 
(niter sumptum, necesse est quod cuiuslibet specialis amoris sit aliquod 
«speciale bonum obiectum. Sicut amicitiae naturalis quae est ad con- 
«sanguineos, proprium obiectum est bonum naturale secundum quod 
«trahitur a parentibus; in amicitia autem politica obiectum est bonum 
«civitatis. Unde et charitas habet quoddam speciale bonum ut proprium 
«obiectum, etc.». S. Thom., Q. disp, de char. a. 7. 

(2) Quomodo proximi nomine veniant et sancti angeli elegantis- 
sime exponit Augustinus l. | de doctr. christ, c. 30. 

Proprium et per se obiectum charitatis est Deus, et quid 
quid ex charitate diligitur, ea ratione diligitur qua ad Deum per- 
tinet, sicut si diligimus aliquem hominem, diligimus per conse- 
quens omnes ei attinentes, etiamsi sint nobis inimici. Constat 
autem quod omnes homines ad Deum pertinent, in quantum 
sunt ab ipso creati et capaces beatitudinis quae in fruitione 
ipsius consistit; unde manifestum est quod ratio illa dilectionis 
quam respicit charitas in omnibus invenitur. Sic ergo, in eo qui 
contra nos inimicitiam exercet, est duo invenire: unum quod est 
ratio dilectionis, scilicet quod ad Deum pertinet, et aliud. quod 
nobis adversatur. In quocumque autem invenitur ratio dilectionis 
et ratio odii, si praetermissa dilectione in odium convertamur, 
eo ipso id quod est ratio odii praeponderat in corde nostro ei 
quod est ratio dilectionis. Proinde, quisquis odit inimicum suum, 
habet inimicitiam iliius praeponderantem in corde suo amori di- 
vino, et ex consequenti magis diligit bonum quod sibi per ini- 
micum subtrahitur, quam Deum. Diligere autem aliquod bonum 
creatum plus quam Deum, est contra praeceptum charitatis. Se- 
quitur ergo quod ex necessitate praecepti teneamur diligere 
inimicos. 

Sed nunc considerandum quod cum ex praecepto charitatis 
teneamur proximos diligere, praeceptum non se extendit ad hoc 
quod quemlibet proximum diligamus in speciali, aut unicuique 
specialiter benefaciamus, quia hoc esset impossibile. Tenemur 
tamen etiam in speciali aliquos diligere, et eis prodesse, qui no- 
bis aliqua alia amicitiae ratione coniuncti sunt, nam omnes aliae 
licitae dilectiones sub charitatis dominio comprehenduntur. Unde 
dicit Augustinus l. 1 de doctr. christ, c. 28: « Cum omnibus pro- 
«desse non possis, his potissimum consulendum est, qui pro 
«locorum et temporum vel quarumlibet rerum opportunitatibus 
« constrictius tibi quasi quadam sorte iunguntur. Sicut enim, si 

« tibi abundaret aliquid quod dari oporteret, nec duobus dari 
«posset, si tibi occurrerent duo, quorum neuter alium vel indi- 
«gentia vel erga te aliqua necessitudine superaret, nihil iustius 
«faceres quam ut sorte legeres, cui dandum esset quod dari 
«utrique non posset: sic in hominibus quibus omnibus consu- 

«lere nequeas, pro sorte habendum est, prout quisque tibi tem- 
poraliter colligatius adhaerere potuerit *. Ex quo patet quod 
non tenemur ex charitatis praecepto, ut dilectionis affectu vel 
operis effectu moveamur in speciali ad eum qui nulla alia con- 
stricüone nobis coniungitur, nisi forte pro loco et tempore, ut- 
pote si videremus eum in aliqua necessitate in qua sine nobis 
ei succurri non posset. Tenemur tamen ab affectu charitatis quo 
omnes proximos diligimus et pro omnibus oramus, non excludere 
etiam illos qui nulla nobis speciali constrictione coniunguntur, 
utputa illos qui sunt in India vel in Aethiopia. 

Cum igitur ad inimicum in quantum huiusmodi nulla alia 
unio nobis remaneat nisi sola unio charitatis, ex necessitate prae- 
cepti tenemur diligere eos in communi, et affectu et effectu; 
in speciali autem quando necessitatis articulus immineret. Sed 
quod homo peculiarem affectum et effectum dilectionis quem ad 
alios sibi coniunctos impendit, inimicis etiam exhibeat propter 
Deum, hoc non cadit sub praecepto. Pertinet tamen ad cumulum 
perfectionis, quod sola charitas sic moveat ad inimicum, sicut ad 
amicum movet et charitas et specialis dilectio. Sicut enim per- 
iectior est ignis virtus per quam non solum propinqua, sed et 
remota calefiunt, ita et perfectior est charitas per quam non so- 
lum ad propinquos sed etiam ad extraneos, et ulterius ad ini- 
micos, non solum generaliter, sed etiam specialiter, et diligendo 
et benefaciendo movemur (1). Quae omnia, utpote satis in aperto, 
ulteriori explicatione non indigent. 


(rn Hanc eaindem comparationem adhibet S. Thomas in Summa, 
Q. 27, a. 7, ut declaret quomodo dilectio inimicorum, etsi praeemineat 
dilectioni amicorum ex parte rationis diligendi, non tamen ex parte 
eorum qui diliguntur, aut fervoris quo diligi debent. Et sane, tanto 
ostenditur fortior in nobis ratio diligendi quae est propria charitatis, 
quanto propter ipsam difficiliora 1mplemus, sicut et virtus ignis tanto 
est fortior quanto minus combustibilem comburere potest materiam. Sed 
sicut idem ignis, quantumvis ad remotissima se extendat, adhuc tamen 
in propinquiora fortius agit quam in remotiora, ita etiam charitas fer- 
ventius diligit coniunctos quam remotos, et quantum ad hoc dilectio 
amicorum secundum se considerata, est ferventior et melior quam di- 
lectio inimicorum. 

Tandem de dilectione proprii corporis venit dubium, quia 
pars non debet dividi contra totum. Sed corpus nostrum est 
quaedam pars nostri. Non ergo debet dividi, quasi aliud diligi- 
bile, a nobismetipsis. 

Ad hoc tamen facile dicitur quod non ponitur corpus dili- 
gendum ex charitate quasi condivisum a toto, sed quasi condi- 
visum a nobilior parte quae est anima, in quantum scilicet non 
in eodem gradu venit dilectio qua homo debet seipsum diligere 
secundum animam et secundum corpus. Nam amicitia charitatis, 
ut dictum est supra, habet pro fundamento communicationem 
beatae vitae, quae quidem vita est in triplici relatione ad ha- 
bentem charitatem. Est enim in Deo sicut in principio diffun- 
dente hanc vitam: in amante ipso sicut in participante illam, et 
in proximo eius sicut in comparticipe. Insuper participatio est 
duplex et longe diversae rationis in anima et corpore. Recte ergo 
distinguitur proprium corpus a propria anima in iis quae ex 
charitate diligenda sunt, idque praesertim ut de integro teneatur 
charitatis ordo de quo Augustinus 1. i1 de doctr. christ, c. 27: 
«Ille iuste et sancte vivit qui rerum integer aestimator est. Ipse 
«est autem qui ordinatam dilectionem habet, ne aut diligat 
« quod non est diligendum, aut non diligat quod est diligendum, 
«aut amplius diligat quod minus est diligendum, aut aeque di- 
«ligat quod vel minus vel amplius diligendum est, aut minus vel 
«amplius, quod aeque diligendum est. Omnis homo in quantum 
«homo est, diligendus est propter Deum, Deus vero propter 
«seipsum. Et si Deus omni homine amplius diligendus est, am: 
«puus quisque debet Deum diligere quam seipsum. Item am- 
(prius alius homo diligendus est quam corpus nostrum, quia 
«propter Deum omnia ista diligenda sunt, et potest nobiscum 
«alius homo Deo perfrui, quod non potest corpus, quia corpus, 
«per animam vivit qua fruimur Deo». 

Sed de ipso charitatis ordine quem exponit S. Thomas in 


integra quaestione 26, paulo diligentius considerandum est, et 
ad hoc pertinet thesis sequens. 

THESIS XXXV. 


Ordo charitatis imprimis in eo est ut Deus diligatur 
super omnia simpliciter. Quoad caeteros vero, vel atten- 
ditur quantitas boni ad quod diliguntur, vel quantitas di- 
lectionis qua diliguntur. Et primo quidem modo ordo cha- 
ritatis est secundum ordinem coniunctionis dilectorum ad 
Deum; alio vero modo est secundum ordinem coniunctio- 


nis eorumdem ad ipsum diligentem. 


Charitatem id. habere prae caeteris virtutibus, ut in ea ordo 
consideretur, satis manifeste perspiciet quisquis in propriam ra- 
tonem obiecti eius vel leviter intenderit. Speciatim vero, primo 
etiam intuitu. videbit quid in hac parte distet inter charitatem 
et fidem. Fides enim pro obiecto habet verum, in quo quidem, 
s loquamur de veritate formali quae in adaequatione intellectus 
et rei consistit, nullam differentiam reperire est secundum magis 
et minus. Non ergo relinquitur locus credendi quaedam ut ve- 
riora, quaedam vero ut minus vera. Insuper motivum formale 
quod est divina auctoritas, aequaliter atque indifferenter omnibus 
revelatis applicatur, cum non sit minoris auctoritatis Deus, mi- 
nusque fide dignus in revelando minima etiam facta historica, 
quam in revelando altissima mysteria. Neque ergo relinquitur 
locus credendi firmius unum revelatum prae alio revelato. Re- 
manet itaque solus ordo qui est secundum . ontologicam nobili- 
tatem obiectorum materialium, vel habitudinem eorumdem ad 
unum principale obiectum attributionis. Hoc autem non facit ali- 
qua magis credibilia seu credenda quam caetera, sed facit tan- 
tum ut maiori minorive necessitate cadere debeant sub nostra 
cognitione, et consequenter sub explicita fide credentis, quemad- 
modum sat fuse in superioribus expositum est. At charitas habet 
in primis pro obiecto bonum: bonum autem est in rebus secun- 
dum magis et minus, ut constat. Insuper motivum formale est 

bonum divinum beatitudinis obiectum, ad quod diversimode at- 
tinent et diversimode comparantur quaecumque cadunt sub com- 
prehensione charitatis. Et hoc facit ut ibi locus sit cuidam or- 
dini magis minusie diligibilium, secundum relationem ad pri- 
mum principium huius dilectionis, quod est Deus. 

Hinc in Sacra Scriptura aperte nobis exprimitur ordo qua- 
tuor diligendorum ex charitate. Nam cum Matt. XXII-37, man- 
datur ut Deum ex toto corde diligamus, datur intelligi quod 
Deum super omnia debemus diligere. Cum autem ibidem man- 
datur ut aliquis diligat proximum sicut seipsum, praefertur di- 
lectio sui ipsius dilectioni proximi. Similiter etiam, cum | Ioan. 
I11-16, mandatur quod debemus pro fratribus animam ponere, 
id est vitam corporalem, datur intelligi quod proximum plus de- 
bemus diligere quam corpus proprium. Similiter etiam, cum 
Galat. VI-10, mandatur ut operemur bonum, maxime ad dome- 
sticos fidei, et cum | Tim. V-8, vituperatur qui suorum, et ma- 
xime domesticorum, curam non habet, datur intelligi quod inter 
proximos, meliores et magis propinquos magis debemus diligeret!) 

Et haec quidem generalem doctrinam de ordine charitatis 
explanant. Sed cum ad singula descenditur, non desunt quae 
adhuc maneant obscura. Et primo declarationem requirit dilectio 
qua Deus super omnia et super nosmetipsos diligendus asseritur. 
Secundo speciali expositione indiget propria ordinis ratio quan- 
tum ad creaturas post Deum ipsum ex charitate diligendas. 


Et quoad primum ratio dubitandi esse posset quia unum- 
quodque diligitur in quantum est proprium bonum, iuxta rece- 
ptum axioma; Amabile quidem bonum, unicuique autem proprium. 
Sed id quod est ratio diligendi, magis diligitur quam id. quod 
propter hanc rationem diligitur, sicut principia quae sunt ratio 
cognoscendi, magis cognoscuntur. Ergo homo diligit magis 


(1) S. Thom, infra, Q. 44, a. 8 ad 29**. 

seipsum quam quodcumque aliud bonum dilectum, et ideo non 
debet diligere Deum super omnia. 

Praeterea dictum est supra, quod amor quo quis diligit se- 
metipsum, est forma exemplaris amicitiae quae habetur ad alios. 
Sed causa est potior effectu. Ergo maior est amicitia hominis 
ad seipsum quam ad quemcumque alium, et ita homo magis se 
debet diligere quam Deum. 

Sed contra est vulgatum axioma: propter quod unumquod- 
que tale, et illud magis. Nam amor charitatis talis est, ut pro- 
pter Deum dilectum cuncta alia diligantur. Ergo oportet ut a- 
more charitatis diligatur Deus plus quam alia cuncta ex chari- 
tate diligibilia. Insuper, bonum quod est charitatis. obiectum 
amatur secundum se. Omnibus ergo modis plus ille diligi debet 
in quo est hoc bonum per essentiam, quam ali omnes in qui- 
bus esse non potest nisi per participationem. Unde in argumen- 
tis oppositis fallacia latet iam pluries in superioribus confutath, 
sed pro rei gravitate, magis magisque, quoad fieri potest, pa- 
tefacienda. 

Ad primum ergo, iterum iterumque considerandum est quod 
cum dicitur unumquodque diligi in quantum est proprium dili- 
gentis bonum, ly in quantum dupliciter accipi potest. 

Uno modo sumi potest ut designans formalem rationem 
amoris specificativam, seseque habentem in amore sicut se habet 
in motu terminus ad quem. Et hoc modo falsum est, unum- 
quodque diligi in quantum est proprium diligentis bonum. Absit 
enim ut ratio obiectiva omnis amoris sit respectiva ad nos amati 
bonitas; nam certe amicitia non retorquet in amantem amorem 
quo prosequitur amatum, et diligimus amicos etiamsi nihil nobis 
debeat inde provenire, ut dicit S. Thomas in III, D. 29, q. 1, 
a. 3. Hoc etiam est quod iure meritoque reprobant in nonnullis 
eorum qui contra Quietistas scripserunt: quod scilicet, refutando 
commentitium illum perfectionis statum in quo nullus iam relin- 
queretur locus actibus spei seu desiderii propriae beatitudinis, 
in excessum oppositum visi sint declinare, motivum proprii inte- 
resse in ipsamet charitate 1ntromittentes, ac per hoc puritatem amo- 
ris quae huic reginae virtutum propria est, prorsus corrumpentes. 

Nunc autem, alio modo sumi potest lv in gyuanturn pre 
prium diligentis bonum : videlicet, ut designans tantum condi- 
tionem affinitatis quae ad omnem amorem, etiam gratuitum et 
plane desinteressatum, est praerequisita conditio. Sicut si dice- 
rem quod ferrum trahitur ad magnetem in quantum est collo- 
catum intra sphaeram attractionis eius, Iv in quantum non de- 
signaret vim motivam quae est vis magnetica in magnete exi- 
stens, sed solum conditionem requisitam ut ferrum influxui ma- 
gneticO sit obnoxium. In quo quidem exemplo, vis magnetica 
correspondet motivo formali quod est bonitas amati secundum 
se, et situs ferri intra sphaeram  attractionis magneticae corre- 
spondet conditioni de proprio diligentis bono, ex qua ille habet 
ut amorosae attractionis ad dilectum sit susceptibilis. Ad quem- 
cumque enim qui nobis foret penitus extraneus, et ad quem 
nullo necessitudinis vinculo devinciremur, amore nos affici pror- 
sus impossibile est, iuxta illud S. Thomae in superioribus iam 
relatum: Dato per impossibile quod Deus non esset hominis bo- 
num, non esset ei ratio diligendi. Hoc igitur modo verum 
est, unumquodque diligi in quantum est proprium diligentis bo- 
num, et tanto plus debere diligi, utique secundum se, quanto 
magis verificat rationem proprii boni. 

sed hic sciendum est quod ubicumque est participans et 
participatum, bonum proprium participantis tripliciter. considera- 
tur: primo ut est in eo a quo participat, secundo ut est in ipso 
participante, tertio ut est in iis quae sunt comparticipantia. Sicut 
si dicerem quod bonum proprium partis est triplex: primo bo- 
num propri sui totius, secundo bonum particulare quo ipsamet 
in esse partis constituitur, tertio bonum aliarum partium | quae 
secum ad idem totum pertinent et ab eodem  comparticipant. 
Atqui bonum proprium partis magis est in toto quam in parte 
ipsissima. < Et ideo naturali amore pars plus tendit ad conser- 
vationem sui totius quam sui ipsius. Unde naturaliter. ani- 
«mal opponit brachium ad defensionem capitis ex quo pen- 
< det salus totius. Et inde est etiam quod particulares homines 
< seipsos morti exponunt pro conservatione communitatis, cuius 

«ipsi sunt pars» (l). Simili itaque modo in praesenti, charitate 
diligimus Deum plus quam nosmetipsos, quia, ut dictum est su- 
perius, bonum nostrum proprium est per prius in Deo tanquam 
in fonte et principio totius nostri esse, totius nostrae perfectionis, 
totius nostrae beatitudinis. Diligimus autem, non ita quod fon- 
tale principium nostri boni referamus ad nos, sed e converso, 
ita quod nos ipsos totos referimus ad fontale totius boni nostri 
principium Deum. Unde S. Thomas ubi supra: «Quia bonum 
«nostrum in Deo perfectum est sicut in causa universali prima 
«et perfecta bonorum, ideo bonum in ipso esse, magis natura- 
< liter complacet quam in nobis ipsis, et ideo amore (benevo- 
< lentiae) naturaliter Deus ab homine plus seipso diligitur. Et 
«quia charitas naturam perficit, ideo etiam secundum charitatem 
«Deum supra seipsum homo diligit, et super omnia alia parti- 
«cularia bona» (2). Et sic solvitur argumentum primum. 

Ad secundum vero dicendum quod amor quo quis amat 
seipsum est forma exemplaris amicitiae, quantum ad amicitiam 
eorum in quibus bonum quod est amoris obiectum, invenitur 
secundum aliquem particularem modum: non autem quantum 
ad amicitiam illius in quo bonum praedictum invenitur secun- 
dum rationem totius a quo participatur. Adhuc tamen stat quod 
quantum ad amicitiam istam, naturalis amor sui ipsius sit con- 
ditio prior in via generationis. Conditio quidem, quia si pro- 
prium bonum in seipso non diligeremus, non possemus diligere 
illud in suo fontali principio. Conditio vero prior in via gene- 
rationis, « quia sicut quilibet sibi prius notus est quam alter, et 
«quam Deus, ita etiam dilectio quam quisque habet ad seipsum 
«est prior dilectione quam habet ad alterum (3). Et in eodem 
fere sensu intelligendum est quod dicitur | Ioan. IV-20: Qui 
non diligit fratrem suum quem videt, Deum quem non videt 


(1) S. Thom, in HI, D. 29, Q. 1, a. 3. 

(2) S. Thom. ibid. Et addit in responsione ad 4"*5, quod si esset 
possibile ut ex nostris operibus aliquid Deo accresceret, habens chari- 
tatem multo plura faceret propter beatitudinem ei conservandam, quam 
propter eam sibi adipiscendam. 

(3) S. Thom. 1. c. ad 3. 


i. 

quomodo potest diligere ? Non quod proximus sit magis diligi* 
bilis quam Deus, sed quod prius nobis occurrat ad diligendum, 
cum ex his quae animus novit, discat et incognita amare, iuxta 
pervulgatam Gregori sententiam. Unde si quis proximum non 
diligat, argui potest quod nec Deum diligat, quia prius diligen- 
dus proximus occurrit, ea scilicet dilectione quae etsi nondum 
sit charitatis, est tamen. suo modo ad charitatem introductiva. 

Sic igitur sine contradictione ulla dicendum est quod ordo 
charitatis habet in. capite dilectionem Dei super omnia simplici- 
ter. Sed quid ferat ordinis ratio quantum ad obiecta secundaria, 
restat explicandum. 


Principio notandum quod duplici modo accipi potest prae- 
dilectio quae in ordine charitatis importatur. Uno modo ex parie 
obiecti, id est quoad quantitatem boni ad quod dilectus diligitur, 
dum scilicet diligens vult uni maius bonum quam alteri. Et hoc 
modo ordo charitatis regulatur secundum comparationem  dili- 
gendorum ad obiectum principale quod Deus est, ita nimirum 
ut ei qui est Deo propinquior, maius bonum ex charitate veli- 
mus. Nam licet bonum quod omnibus vult charitas, scilicet bea- 
titudo aeterna, sit unum secundum se, habet tamen diversos 
gradus secundum diversas beatitudinis participationes. Et hoc 
ad charitatem pertinet, ut velit iustitiam Dei servari, secundum 
quam meliores perfectius beatitudinem participant. 

Alio modo accipitur praedilectio ex parte subiecti, id est 
quoad quantitatem dilectionis qua dilectus diligitur, dum scilicet 
diligens plus et actuosius vult uni quam ali bonum illud ad 
quod diligit utrumque respective. Et hoc modo ordo charitatis 
regulatur secundum propinquitatem diligentis ad diligibile, ita 
nimirum ut quanto magis diligibile attinet ad diligentem, tanto 
maior et actuosior charitatis affectus ei debeatur: ita scilicet ut 
sibi propinquiores intensiori affectu diligat homo ad illud bonum 
ad quod eos diligit, quam meliores ad bonum quantumvis maius. 

Hinc primo, quantum ad bonum animae in qua est parti- 

ceps essentialis beatitudinis, tenetur unusquisque semetipsum 
omnibus proximis anteferre, cum nemo sit unicuique tam prope 
atüinens quam ipse sibi. Neque hic locum habet principium de 
praelatione boni communis supra bonum privatum. Et ratio est 
quia in tantum commune bonum privato anteferendum est, in 
quantum pars naturali ordine plus diligit bonum sui totius quam 
proprium, omnia intelligendo iuxta ea quae in $ | declarata 
sunt. Oportet igitur ut proportionalitas totius et partis semper 
servetur, ac per hoc, ut non fiat excursio extra ordinem et li- 
neam boni in quo homo se habet ad communitatem ut pars ad 
totum, seu ut participans ad id a quo participat. Et ideo, nec 
quantum ad bonum honestum, nec a fortiori quantum ad bonum 
divinae beatitudinis, principium applicatur (in hoc enim genere 
boni non participat homo a communitate) ; sed applicationem 
habere potest quoad solum bonum utile, quia in. hoc solo ge- 
nere civitas est totum, et civis pars. Sed et bene notat Caleta- 
nus quod cum praeponit quis bonum temporale civitatis, proprio 
temporali bono, adhuc semetipsum magis diligit quantum ad 
animae bonum, quatenus sibi ipsi optimam eligit partem, id est, 
excellens virtutis opus. Omnibus igitur modis in ea linea, in qua^ 
homo a nullo ente creato vel individuo vel collectivo participat, 
tenetur semetipsum plus diligere quam proximos omnes, sicut 
etiam naturali ordine unaquaeque pars plus se diligit quam 
compartes. 

Itaque sequenti gradu tantum venit dilectio proximi, et in 
hac linea tenetur unusquisque plus et actuosius diligere sibi 
coniunctiores. Coniunctiores autem dico secundum quamcumque 
necessitudinem, vel naturalis originis, vel vitae domesticae, vel 
civilis consortii, etc. Et ratio est quia secundum omnes istas 
necessitudines magis verificatur proximi ratio, id est attinentis 
ad nos, et ex consequenti, ad nostram providentiam pertinentis. 
Nec obstat omnino quod proximus ille non sit aliis melior. Sem- 
per enim magis diligi debet ad illud bonum ad quod diligitur, 
quam meliores ad bonum maius, ut dictum est superius. - Insu- 
per, bonitas virtutis secundum quam aliqui appropinquant Deo, 
potest in hac vita accedere et recedere, augeri et etiam minui. 

Et ideo semper possumus ex charitate velle quod isti qui sunt 
nobis coniuncti, riant aliis meliores, et sic ad maiorem beatıitu- 
dinis gradum pervenire possint. - Denique considerandum venit 
quod in tantum etiam plus diligendi sunt ex charitate propinqui, 
in quantum pluribus modis diligendi. Ad eos enim qui non sunt 
nobis coniuncti. non habemus nisi amicitiam charitatis; ad con- 
Junctos vero habemus aliquas alias amicitias secundum modum 
conjunctionis eorum ad nos. Cum autem bonum super quod 
fundatur quaelibet alia amicitia honesta, ordinetur sicut ad 
rnem ad bonum super quod fundatur charitas, consequens est 
ut charitas imperet actui cuilibet alterius amicitiae, sicut ars quae 
est circa finem, imperat arti quae est circa ea quae sunt ad finem. Et 
sic, hoc ipsum quod est diligere aliquem quia consanguineus vel 
affinis vel concivis, vel propter quodcumque aliud motivum 
ordinabile ad finem charitatis, potest a charitate 1mperari. Et ita 
ex charitate tam eliciente quam imperante, pluribus modis di- 
ligzimus magis nobis coniunctos. - Haec S. Thomas, a. 7. Omissis 
autem alis particularibus determinationibus quae ad morales 
theologos spectant, iam ponendum est ultimum complementum 
quod est de ordine charitatis in patria. 

Porro quoad patriam semper eadem principia valent, quam- 
quam non omnino eamdem applicationem habeant, quoniam ibi 
cessabit provisio quae est in praesenti vita necessaria, qua ne- 
cesse est ut unusquisque magis sibi coniuncto secundum quam- 
cumque necessitudinem magis provideat, et idcirco ex ipsa cha- 
ritatis inclinatione plus diligat eum cui magis debet impendere 
charitatis effectum. - Primo igitur absque ulla possibili contra- 
dictione dicendum est quod remanebit in patria ordo charitatis 
quantum ad hoc quod Deus est super omnia diligendus. - De 
ordine autem uniuscuiusque ad alios, distinctione opus est, quia 
dilectionis gradus distingui potest vel secundum differentiam boni 
quod quis alii vult, vel secundum quantitatem dilectionis. Et primo 
quidem modo plus diliget unusquisque meliores quam seipsum, 
minus vero, minus bonos. Volet enim quilibet beatus unum- 
quemque habere quod ipsi debetur secundum divinam iustitiam, 
propter perfectam conformitatem voluntatis humanae ad divinam. 

Nec tunc erit tempus proficiendi per meritum ad maius prae- 
mium, sicut nunc accidit, cum potest homo virtutem et prae- 
mium melioris desiderare; sed voluntas uniuscuiusque in hoc 
sistet, quod erit determinatum divinitus. Alio autem modo plus 
aliquis seipsum diliget quam proximum etiam meliorem, quia 
quantitas dilectionis mensuratur secundum quod in bono dilecto 
plus vel minus verificatur proprii boni ratio. Bonum autem quod 
diligit charitas, semper erit magis proprium diligenti ut in dili- 
gente ipso, quam ut in proximis sibi in Dei beatitudine asso- 
ciatis. Semper ergo hoc habebit charitatis ordo, ut sit intensior 
dilectio sui ipsius quam proximorum. - Tandem, quod attinet 
ad ordinem proximorum inter se, simpliciter praediligetur melior 
amore charitatis. Cessantibus enim providentiis et curis quibus in 
praesenti vita oportebat accommodari ipsam charitatem, tota vita 
beata consistet in ordinatione mentis ad Deum, et ideo ille ab 
unoquoque propinquior sibi habebitur, qui erit Deo summo suo 
bono coniunctior. Cum quo tamen stat quod adhuc pluribus 
modis diligentur illi qui hic secundum quamcumque necessitu- 
dinem nobis obstringebantur. Non enim cessabunt ab animo beati 
caeterae honestae dilectionis species et causae; sed nihilominus 
omnibus istis rationibus praeferetur incomparabiliter ratio dilec- 
tionis quae sumetur ex propinquitate ad Deum, per ordinem ad 
ipsum elicitum actum charitatis. 


QUAEST. XXVII-XXXIII. 


DE ACTU CHARITATIS 


Deinde considerandum est de actu charitatis, et primo de 
principali actu elicito qui est dilectio; secundo de alis actibus 
vel effectibus consequentibus. 

Et quoad primum notanda occurrit propria natura dilectio- 
nis, ne forte pro synonymis habeas dilectionem et benevolentiam. 
Equidem benevolentia est aliquid ad dilectionem essentialiter per- 
tinens, in quo maxime manifestatur dilectionis actus, et inde est 
quod pro dilectione ipsa soleat plerumque simpliciter usurpari. 


II»- II-- QUAEST. xxvn-xxxm. 


At si stricta nominum ratio observetur, statim | apparebit quod 
benevolentia nihil plus dicit quam velle alicui bonum. Porro velle 
alicui bonum non explicat totam rationem amoris qui est dilectio. 
Nam dilectio dicit etiam. inhaesionem affectus ad amatum, in 
quantum scilicet amans figitur in amato, et efficit se unum cum 
ipso, et sic ei bonum vult. In dilectione ergo includitur benevo- 
lentia, sed additur unio affectus quam nuda benevolentia non 
importat. Nihil enim impedit quin. velimus aliquod bonum ei cui 
non sumus uniti per affectum, quanquam e converso impossibile 
omnino sit ut ei cui nos coniungit affectus, bonum non velimus. 
Imo amans inclinatur per amorem ad operandum secundum exi- 
gentiam amati, quia ex quo assumpsit amatum quasi idem sibi, 
oportet ut quasi personam amati gerat in omnibus quae ad ama- 
tum spectant (1). Idem igitur est dilectio ac benevolentiae amor, 
non tamen idem omnino ac benevolentia sine addito; et secun- 
dum hoc, plenissime intelliges veritatem. axiomatis de quo supra: 
amabile quidem bonum, unicuique autem proprium. Quidquid 
enim sit an erga omnino extraneum nuda benevolentia esse pos- 
sit, non tamen benevolentiae amor, sive dilectio. Et ratio est 
quia ad unionem affectus qua amans inhaeret amato et in ipsum 
transformatur ut in idem sibi, ea inter amantem et amatum pro- 


(1) Miros effectus amoris sic describit. S. Thomas in III, D. 27, 

1, ad dum: «Ex hoc quod amor transformat amantem in amatum, 
facit amantem intrare ad interiora amati, et contra, ut nihil amati 
«amanti remaneat non unitum. Et ideo amans quodammodo penetrat 
«in amatum, et secundum hoc amor dicitur acutus. Et similiter amatum 
«penetrat amantem, ad interiora eius perveniens, et propter hoc dicitur 
«quod amor vulnerat, et quod transfigit iecur. - Sed quia nihil potest 
«in alterum transformari, nisi secundum quod a sua forma quodammodo 
«recedit, quia unius una est forma, ideo hanc divisionem penetrationis 
« praecedit alia divisio, qua amans a seipso separatur, in amatum ten- 
«dens. Et secundum hoc dicitur amor extasim facere et fervere, quia 
« quod fervet, extra se bullit et exhalat. - Quia vero nihil a se recedit, 
«nisi soluto eo quo intra seipsum continebatur, ideo oportet quod ab 
«amante terminatio illa qua infra terminos suos tantum continebatur, 
«amoveatur. Et propter hoc amor dicitur liquefacere cor, quia liquidum 


«suis terminis non continetur. Unde et contraria dispositio dicitur cordis 
« duritia ». 

portio requiritur, quae nullum aliud fundamentum habere potest 
praeter communicationem in bono, ut experientia etiam teste 
manifeste comprobatur. 

His igitur de principali actu charitatis dictis, consideran- 
dum restat de effectibus tum interioribus tum exterioribus qui 
ipsum consequuntur. 

Primus interior effectus est gaudium. Nam gaudium ex 
amore causatur, vel propter praesentiam amati, vel etiam propter 
hoc quod ipsi amato proprium bonum inest et conservatur; et 
hoc secundum maxime pertinet ad amorem benevolentiae, per 
quem aliquis gaudet de amico prospere se habente, etiamsi sit 
absens. Charitas autem est amor Dei, cuius bonum immutabile 
es, cum sit ipse sua bonitas, et ex hoc ipso quod amatur, in 
amante est per nobilissimum sui effectum, secundum illud | 
loan. IV-16: Qui manet in charitate, in Deo manet, et Deus 
in eo. Et ideo spirituale gaudium quod de Deo habetur, ex cha- 
ritate habetur. Insuper hoc gaudium admixtionem tristitiae non 
compatitur, nisi per respectum ad bonum divinum secundum 
quod participatur a nobis, pro quanto scilicet participatio ista 
impedir potest vel in nobismetipsis vel in proximis quos tan- 
quam nos ipsos diligimus. Erit tamen quando omni ex parte 
implebitur, iuxta dictum Christi Ioan. XV-11, et quidem ultra 
id quod cogitare vel desiderare sufficimus. Non enim in cor ho- 
minis ascendit, quae praeparavit Deus mns qui diligunt illum, ut 
dicitur 1. Cor. II-9. Et hoc est quod dicitur Luc. VI-38: Men- 
suram bonam et stipereffluentem dabunt in sinum vestrum. Quin 
imo, cum nulla creatura sit capax gaudii de Deo ei condigni, 
inde est quod istud gaudium omnino plenum non capitur in ho- 
mine, sed tale potius est ut homo debeat intrare in ipsum, secun- 
dum illud Matth. XXV-21 : Intra in gaudium Domini tui (x). 


(1) Nota quod cum dicit 5. Thomas, gaudium de Dei praesentia 
in beatitudine esse effectum amoris charitatis, non est consequens quod 
includat in motivo charitatis aliquid pertinens ad proprium interesse. De 
gaudio enim illo ratiocinandum est sicut de desiderio beatitudinis, quod 
potest esse vel de beatitudine ut per quam nobis ipsis bene erit, vel de 
termino ultimo amicitiae qua ad Deum devincimur. Et primo quidem 

Alius interior effectus est pax. Nam duplex unio est de ra: 
tione pacis, una secundum ordinationem propriorum appetituum 
in unum, alia secundum unionem appetitus proprii cum appetitu 
alterius; et utramque unionem efficit charitas. Primam quidem, 
secundum quod Deus diligitur ex toto corde, ut scilicet omnia 
referamus in ipsum; ex quo sequitur quod omnes appetitus no- 
stri feruntur in unum. Aliam vero, prout diligimus proximum 
sicut nos ipsos; ex quo contingit quod homo vult implere volun- 
tatem proximi sicut et sui ipsius. Haec S. Thomas in praesenti. 

De exterioribus autem actibus vel effectibus charitatis, vide- 
licet de beneficentia quae est exsecutiva benevolentiae, et de 
eleemosyna quae est quaedam pars beneficentiae, et de correc- 
tione fraterna quae est quaedam eleemosyna, non est hic dicendi 
locus, quia haec iam pertinent ad morales theologos. Unde sta- 
tm veniendum est ad ultimam disputationis partem. 


OUAEST. XXXIV-XLIV. 


DE VITIIS OPPOSITIS CHARITATI 
ET DE PRAECEPTIS AD EAM PERTINENTIBUS 


Dupliciter aliquid. contrariatur charitati; prout charitas con- 
sideratur vel ut amor Dei simpliciter, vel ut amor Dei super 
omnid. — Si consideretur ut amor Dei super omnia, sic omne 
indiscriminatim. peccatum mortale habet directam oppositionem 
ad eam, quia quodlibet mortale peccatum ponit adhaesionem ad 
creaturam tanquam ad ultimum finem. « Quicumque autem in 
«re temporali finem sibi constituit, ex hoc ipso quantum ad af- 


modo desiderium beatitudinis seu visionis Dei nequaquam pertinet ad 
gratuitum amorem, ut in terminis videre est; et timens amittere beati- 
tudinem hanc, nihil aliud timet quam poenam quae ipsum miserum 
faciat. Secundo autem modo vere est amoris gratuiti et perfecti, quia 
ut ait Angelicus in. III, D. 34, a. 3, q. | ad 2um: «Amicus quamvis 
* delectationem habeat ex praesentia amici, non tamen propter hoc 
«quaerit amici praesentiam ut in ipso delectetur, sed propter amicum 
« ipsum cui vult coniungi quantumcumque potest ». Et in hoc sensu dixit 


j 

«fectum suum praeponit creaturam creatori, diligens plus créa- 
t turam quam creatorem ; linis enim est quod maxime diligi- 
« tur ll)». - Si autem consideretur charitas ut Dei et proximi 
amor simpliciter, sic directe ei contrariantur illa quae in prae- 
senti recenset S. Thomas: primo odium quod opponitur dilec- 
tioni, secundo invidia quae opponitur gaudio charitatis, tertio 
discordia et schisma quae opponuntur paci, quarto offensio et 
scandalum quae opponuntur beneficentiae. - Sed de peccato 
mortali in sua habitudine ad charitatem, iam alias satis fuse 
dictum est (2). De caeteris vero quae modo magis speciali ra- 
tionem charitatis destruunt, late tractant moralistae, et nihil 
occurrit quod speculativae considerationi peculiariter subiaceat. 
Unde, omnibus his nunc praetermissis, superest tantum ad prae- 
sentis disputationis conclusionem, ut breviter exponantur prin- 
cipia quae de praeceptis charitatis sunt. 

Consulto autem dixi de praeceptis charitatis, et consequen- 
ter de obligatione qua ad eius actum obstringimur; non autem 
de necessitate medii qua actus ille necessarius vel non necessa- 
rus esse potest ad iustificationem ; hoc enim notum sup- 
ponitur ex dictis in tractatu de Poenitentia. Sane vero, ubi 
quaeruntur dispositiones pro Justificatione sufficientes ex solo 
opere operantis, certa et rata theologorum sententia est, actum 
charitatis sive contritionis perfectae esse in ratione medii omnino 
necessarium. Tunc enim ea exigitur personalis dispositio, quae 
limen supremae virtutis attingat, illius nempe virtutis dico, quae 
cum caeterarum omnium sit forma, nexu indissolubili cum ha- 


etiam Augustinus, Serm. 178, n. 1r: «S1 amas videre Deum tuum, si 
<in hac peregrinatione illo amore suspiras, ecce probat te Dominus Deus 
«tuus, quasi dicat tibi: Ecce fac quod vis; imple cupiditates tuas, ex- 
«tende nequitiam, dilata luxuriam, quidquid libuerit licitum puta; non 
«hinc te punio, non te in gehennam mitto, faciem meam tantum tibi 
« negabo. Si expavisti, amasti. Si hoc quod dictum est, faciem suam 
«tibi negabit Deus tuus, contremuit cor tuum in. non videndo Deum 
«tuum, magnam poenam putasti, gratis amasti». 


(1) S. Thom. De Verit. q. 28, a. 3. 
[2) De natura et ratione peccati personalis, passim. 

bituali gratia coniungitur. Et talis actus non est nisi actus cha- 
ritatis ex gratia operante positus, ut constat. Quomodo autem 
in ordine ad iustificationem quae est ex opere operato, eadem 
ratio non valeat, sed pro remotione obicis in sacramentis mor- 
tuorum satis sint fidei et spei actus cum simplici attritione ex- 
cludente voluntatem peccandi, suis locis declaratum invenies. 
Hinc tota quaestio nunc restringitur ad praeceptum, quod nemo 
sciens et prudens violare potest quin eo ipso e statu iustitiae decidat, 
si gratiam praehabebat, vel novum incurrat peccati reatum, si secus. 

Porro praeceptum charitatis expressum habetur Marc. XII-30, 
his verbis: Diliges Dominum Deum tuum ex toto corde tuo, et 
ex iota anima tua, et ex tota mente tua, et ex tota virtute tua. 
Hoc est primum mandatum. Secundum autem simile est illi: 
Diliges proximum tuum tanquam teipsum. Maius horum aliud 
mandatum non est. Sed iam quaeritur quid sit diligere Deum 
ex toto corde, et ex tota anima, et ex tota mente, et ex tota 
virtute seu fortitudine. Eleganter rem exponit S. Thomas in 
praesenti Q. 44, a. 5: «Considerandum, inquit, quod dilectio 
«est actus voluntatis quae hic significatur per cor; nam sicut 
«cor corporale est principium omnium corporalium motuum, ita 
«etiam voluntas, et maxime quantum ad intentionem finis ultimi 
< qui est obiectum charitatis, est principium omnium spiritualium 
«motuum. Tria autem sunt principia actuum quae moventur a 
« voluntate, scilicet intellectus qui significatur per mentem; vis 
* appetitiva inferior quae significatur per animam; et vis exse- 
n cutiva exterior quae significatur per fortitudinem seu virtutem. 
« Praecipitur ergo nobis ut tota nostra intentio feratur in Deum, 
« quod est ex foto corde, et quod intellectus noster subdatur 
- Deo, quod est ex tota mente, et quod appetitus noster reguletur | 
« secundum Deum, quod est ex tota anima, et quod exterior 
«actus noster obediat Deo, quod est ex iota fortitudine vel vir- 
< tute Deum diligere ». 

Nunc autem dupliciter id impleri contingit. Primo, quatenus 
totum cor hominis semper actu feratur in Deum, et haec est 
perfectio charitatis patriae, quae mon est possibilis in hac vita. 
Unde Apostolus, Philip. 111-12: Aly; quod iam acceperim aut 

iam perfectus sim, sequor autem si quo modo comprehendam, 
quasi tunc perfectionem expectans, cum ad comprehensionem, id 
est ad bravium supernae beatitudinis pervenerit. Secundo, qua- 
tenus identidem convertamur ad Deum actuali motu charitatis 
qui nosmetipsos et omnia nostra ad ipsum ita referat et ordinet, 
ut nihil compatiatur in nostris actibus quod sit contra divinum 
bonum super omnia dilectum et diligendum, (et hoc est de pri- 
maria intentione praecepti); nihil etiam quod sit praeter, (et hoc 
est de secundaria eius intentione tantum, omnia intelligendo iuxta 
principia tradita ubi de moralitate actuum, et de differentia inter 
mortale et veniale peccatum). Et hoc posteriori modo omnibus 
viatoribus praeceptum datur diligendi Deum. 

Hinc primo, cavendum sedulo ne amor perfectae charitatis 
tanquam res de solo consilio, solis perfectis reservata traducatur. 
Imo vero res est de praecepto primario: Hoc est maximum et 
primum mandatum, ait Dominus in Evangelio, et non dicit pri- 
mum et maximum consilium. Unde huic auctoritati innixi theo- 
logi unanimiter docent, praeceptum hoc, utique qua parte affir- 
mativum est, obligare stricte, non tantum per accidens, sed per 
se, neque solum in rarissimis quibusdam circumstantiis, sed modo 
ordinario et pluries in. vita. Ad quod quidem propositum faciunt 
tres e sexaginta quinque propositionibus ab Innocentio XI dam- 
natis. Quinta quae sic sonat: An peccet mortaliter, qui actum 
dilectionis Dei semel tantum in vita eliceret, condemnare non 
audemus. Sexta quae ita effertur: Probabile est, ne singulis qui- 
dem rigorose quinquenniis per se obligare praeceptum charitatis 
erga Deum. Septima demum quae sic habet: Tunc sohim obli- 
gat, quando tenemur iustipeari, et non habemus aliam viam qua 
iustificari possimus (x). Ubi vides non esse somniandum quod 
perfectus amor eatenus tantum ab homine requiratur, quatenus 
deficiente possibilitate suscipiendi sacramentum, ad consecutionem 
Justificationis necessarius esse possit. Quippe magnum ac primum 
legis mandatum obligat per se, et independenter etiam a qui- 
buscumque accidentalibus circumstantiis. 


fi) Enchirid, n. 1155-"^57. 

Hinc secundo cavendum ne ad solos perfectos pertinere 
charitatis actum existimes, hoc nimirum nomine quod actus ille 
amor perfectus dici consueverit. Aliud quippe est perfecti amoris 
actus identidem positus, aliud vero est perfectio a qua heroes 
sanctitatis perfecti denominantur. Communis enim sanctitas ea 
est quae consistit in simplici adimpletione praecepti quoad pri- 
mariam eius intentionem, ut supra. Perfectior illa, quae nititur 
in praecepto adimplendo etiam quoad intentionem secundariam. 
Perfecta illa quae pro possibilitate praesentis vitae appropinquat 
ad charitatem beatorum semper in actu. < Nam etsi comprehen- 
< sorum perfectio non sit nobis possibilis in hac vita, aemulari 
«tamen debemus ut in similitudinem illius, quantum possibile 
«est, nos trahamus: et in hoc perfectio huius vitae consistit, ad 
«quam per consilia invitamur. Manifestum namque est quod hu- 
« manum cor tanto intensius in aliquid unum fertur, quanto ma- 
«gis a multis revocatur. Sic igitur tanto perfectius animus ho- 
«minis ad Deum diligendum fertur, quanto magis ab affectu 
«temporalium revocatur... Omnia igitur consilia quibus ad per- 
«fectionem invitamur, ad hoc pertinent, ut animus hominis ab 
« affectu rerum temporalium avertatur, ut sic liberius mens ten- 
«dat in Deum, contemplando, amando, et eius voluntatem 1m- 


« plendo » il). 


(1) S. Thom. Opusc. De perfectione vitae spiritualis, c. 6. Et 1. 3 
c. Gent. c. 130; «Quia optimum hominis est ut mente Deo inhaereat 
«et rebus divinis, impossibile autem est quod homo intense circa di- 
« versa occupetur, ad hoc quod liberius feratur in Deum mens hominis, 
«dantur in divina lege consilia quibus homines ab occupationibus prae- 
«sentis vitae, quantum possibile est, retrahantur, terrenam vitam agen- 
«tes. Hoc autem non est ita necessarium homini ad iustitiam, ut sine 
«eo iustitia esse non possit; non enim virtus et iustitia tollitur si homo 
«secundum ordinem rationis corporalibus et terrenis rebus utatur; et 
«ideo huiusmodi divinae legis admonitiones dicuntur consilia, et non 
«praecepta, in quantum suadetur homini ut propter meliora minus bona 
«praetermittat. Occupatur autem humana sollicitudo secundum commu- 
«nem modum humanae vitae, erga tria. Primo quidem circa propriam 
«personam, quid agat aut ubi conversetur. Secundo autem circa per- 
«sonas sibi coniunctas, praecipue uxorem et filios. Tertio circa res ex- 


i? &trfi-j. ;-- 

Hinc tertio, removendum illud praeiudicium ex lansenismo 
residuum, quod perfecti amoris actus sit aliquid magnae diffi- 
cultatis. Id enim falsissimum esse apparet manifeste, quia actus 
ille intra limites communis gratiae continetur, utpote existens 
intra limites praecepti omnibus impositi, imo in capite omnium 
praeceptorum. Insuper, omnis creatura rationalis naturali incli- 
natione suae voluntatis inclinatur ad diligendum Deum super 
omnia, ut iam notatum est ex S. Thoma in prima Parte, Q. 60, 
a. 3. Et supposita elevatione ad finem supernaturalem, haec in- 
clhnatio connaturaliter est ad amorem etiam | amicitiae qui cha- 
rtas dicitur. Equidem verum est quod in statu naturae lapsae 
multa sunt ex concupiscentia orta, quae nos in oppositnm tra- 
hunt, et elidunt naturalem illam vel connaturalem inclinationem 


voluntatis. Sed considerandum quoque, quod quidquid in actu 


«teriores procurandas quibus homo indiget ad sustentationem vitae. Ad 
*amputandam igitur sollicitudinem circa res exteriores, datur homini 
«in lege divina consilium paupertatis, ut scilicet res huius mundi abii- 
*ciat, quibus animus eius sollicitudine aliqua implicari posset. Ad 
«amputandam autem sollicitudinem uxoris et filiorum datur ho- 
« mini consilium de virginitate vel continentia. Ad amputandam autem 
«sollicitudinem hominis etiam circa seipsum, datur consilium obedien- 
« tiae, per quam homo dispositionem suorum actuum committit superiori. 
« Quia vero summa perfectio humanae vitae in hoc consistit quod mens 
« hominis Deo vacet, ad hanc autem mentis vacationem praedicta tria 
* maxime videntur disponere, convenienter ad perfectionis statum per- 
«tinere videntur, non quasi ipsae sint perfectiones, sed quia sunt dispo- 
« sitiones quaedam ad perfectionem quae consistit in hoc quod Deo va- 
« cetur. Possunt etiam dici perfectionis effectus et signa. Cum enim 

mens vehementer amore et desiderio alicuius rei afficitur, consequens 
« est quod alia postponat. Ex hoc igitur quod mens hominis amore et 
«desiderio ferventer in divina fertur, in quo perfectionem constare ma- 
« nifestum est, consequitur quod omnia quae ipsum possunt retardare 
«quominus feratur in Deum abiiciat, non solum rerum curam, et uxoris 
«et prolis affectum, sed etiam sui ipsius. Et hoc signant verba Scri- 
« pturae. Dicitur enim Cant. VIII-7 : 5I dederit homo omnem substan- 
«tiam domus suae pro dilectione, quasi nihil despiciet eam. Et .Matth. 
«XIII-A5: Simile est regnum coelorum homini negotiatori quaerenti 
« bonas margaritas. Inventa autem una pretiosa, abiit et vendidit omnia 
« quae habuit, et emit eam ». 


vZ.. 

perfecti amoris difficile invenitur, iam superatur per propositum 
abrenuntiandi peccato in simplici etiam  attritione inclusum. Et 
ideo, supposita voluntate a peccato aversa quae ad quamlibet 
iustificationem necessario et semper requiritur, quasi impedimento 
iam sublato, facillimum deinde est ascendere ad cor altum, assu- 
mendo motivum charitatis, quo nihil suavius, nihil iucundius, imo 
per quod cuncta dura mitescunt. « Omnia enim saeva et imma- 
(nia, prorsus facilia et prope nulla efficit amor. Quanto ergo 
«certius ac facilius ad veram beatitudinem charitas facit, quod 
«ad miseriam, quantum potuit, cupiditas fecit! Non immerito 
«ile vas electionis cum ingenti laetitia dixit: Non sunt condi- 
«gnae passiones huius temporis ad futuram gloriam quae reve- 
«labitjir in nobis. Ecce unde illud iugum suave est, et sarcina 
«levis. Et si angusta est paucis eligentibus, facilis tamen omni- 
«bus diligentibus. Dicit Psalmista: Propter verba labiorum tuo- 
«rum ego custodivi vias duras. Sed quae dura sunt laboranti- 
«bus, eisdem ipsis mitescunt amantibus. Propter quod ita di- 
« vinae pietatis dispensatione actum est, ut interior homo qui 
«renovatur de die in diem, non adhuc sub lege positus, sed 
«iam sub gratia exoneratus sarcinis innumerabilium observatio- 
«num, quod erat revera grave iugum, sed durae cervici conve- 
« nienter impositum, facilitate simplicis fidei, et bonae spei, et 
«sanctae charitatis, quidquid molestiarum exteriori homini forin- 
0 secus intulisset ille princeps qui missus est foras, interiori 
«gaudio leve haberet. Nihil enim tam facile est bonae voluntati 
«quam ipsa sibi, et haec sufficit Deo. Quamtumlibet ergo sae- 
< viat iste mundus, verissime angeli nato in carne Domino cla- 
«maverunt: Gloria in excelsis Deo, et in terra pax hominibus 


«bonae voluntatis, quia eius qui natus erat, suave iugum est, et 
«sarcina levis (*) >. 


(1) August. Serin. 70, n. 3. 

Haec de virtutibus christianis, quantumvis imperfecta, et 
suo adhuc complemento (ad virtutes morales quod spectat^ de- 
stituta, studiose lector, accipe. Multa sane sunt quae in factura 
operis non immerito desiderabis. Desiderabis enim, nunc quidem 
maiorem abundantiam tum in expositione dogmatis, tum in op- 
positorum errorum confutatione; nunc maiorem perspicuitatem 1n 
ordinata deductione doctrinae a suis primis principiis: nunc me- 
liorem apparatum in ordine ad praesentes temporum circumstan- 
tias, aut quidquid aliud eiusmodi quod pro tua peculiari indole 
iure potuisses exigere. Unum tamen non frustra requires, vide- 
licet sensum catholicum, maiorum traditioni inhaerentem, et per 
omnia pendentem a ductu et magisterio eorum quibuscum usque 
ad consummationem saeculi affuturum se promisit Christus, ut 
iam non simus parvuli fluctuantes, et circumferamur omni vento 
doctrinae in nequitia hominum, in astutia ad circumventionem 
erroris, quemadmodum apostolus praeterita commemorans et 
futura praesagiens dixit. 

Est autem quaedam schola novella quae huic traditional! 
theologiae vehementer adversatur, et iam in lumine solis hae- 
reses omnes in Hermesio et Gunthero a Vaticanis Patribus ana- 
thematizatas exsuscitat: haeresim de fluctuante et nequaquam 
fixo dogmatum sensu, haeresim de accommodanda doctrina 
revelata ad fallacem mensuram philosophicorum systematum quae 
hodiedum in mundo pervulgantur, haeresim de confusione fidei 
divinae cum cognitione autochtona humanae mentis, haresim de 
criteriis revelationis iam non quaerendis in obiectivis signis seu 
externis factis divinam locutionem sigillantibus: ut caetera prae- 
termittam quae heterodoxe sentit, tum de vi et ratione ordinarii 
magisterii totius Ecclesiae per orbem dispersae, tum de non 
ecurandis notis haeresi inferioribus, tum de reficienda omni doc- 

trinali auctoritate praeter supremam, et quidem ex tota plenitu- 
dine potestatis agentem, tum de alus permultis quae nunc com- 
memorare non vacat. 

Quod autem mirum cuipiam fortasse videbitur, omnes istae 
novitates proponuntur sub specie pietatis et zeli animarum. Di- 
cunt Ecclesiam esse pro hominibus, non autem homines pro 
Ecclesia. Multo enim magis Ecclesiae applicatur id quod de 
seipso Christus dixit: Filius hominis non venit ministrari, sed 
ministrare, cum non sit discipulus super magistrum, neque apo- 
stolus supra eum qui misit illum. Hinc necessitas Ecclesiae im- 
posita; accommodandi se conditionibus temporum, et prae primis 
quidem, adaptandi doctrinam sacram ad novam  orientationem 
spiritus moderni, ne (quod absit) in perditionem animas abire 
sinat. Existimant autem. se habere missionem a Deo ad efficien- 
dam adaptationem hanc, seseque muniunt exemplo scholasticorum 
medii aevi. $1 enim, inquiunt, scholastici accommodaverunt theo- 
logiam philosophiae aristotelicae 1am antiquatae, quidni alia nunc 
neret accommodatio secundum praesentem evolutionem cogita- 
tionis humanae quae iugi progressu in dies perficitur? Audax 
sane, ut ipsi tandem aliquando agnoscunt, innovatio, sed quae 
hac ipsa de causa ad eos tota devolvitur. Quippe audaces ini- 
tiativae, etiam illae quae iustae, quae sanctae, quae necessariae 
sunt, nusquam ab auctoritate ducunt originem, quia auctoritas 
ex natura et indole sua conservatrix est. Restat igitur ut a pri- 
vatis sumant principium: quod etiam quibusdam exemplis ut- 
cumque confirmare tentant ex historia sacra vel annalibus eccle- 
siasticis. 

Sed isti boni viri simplicitate lectorum suorum abutuntur. 
Abutuntur in primis cum dicunt scholasticos medii aevi adaptasse 
theologiam philosophiae aristotelicae; in qua quidem assertione 
a veteribus Protestantibus innovata (1), falsitas est, calumnia est, 


(1) Inter alia quae contra Concilium Tridentinum |. debacchatur, 
Paulus csarpi apud Pallavicinum 1. 7, c. dicit: < Che s'aspettava 
* che fosse proveduto agli Scolastici ed a' Canonisti. A questi che danno 
«le divine proprietà al Papa sin a chiamarlo Dio. dandogli infallibilità, 
* e facendo i istesso tribunale d' ambedue... Agli scolastici, perché hanno 

summa ipsi Ecclesiae illata iniuria est. In primis falsitas est, 
et quae parum criticae in suis auctoribus monstrat. Quisquis 
enim non ex toto peregrinus est in operibus principum Scholae, 
luce meridiana clarius agnoscet quod si quaedam adaptatio fuit, 
non certe theologiae ad philosophiam  aristotelicam, sed quod 
longe diversum est, philosophiae aristotelicae ad theologiam. 
Rationem methodi et disciplinae scholasticae vel in ipso ingressu 
Summae a S. Thoma declaratam invenies: «Dicendum, inquit, 
«quod haec scientia (theologia) accipere potest aliquid a philo- 
« sophicis diciplinis, non quod ex necessitate eis indigeat, sed 
«ad maiorem manifestationem eorum quae in hac scientia tra- 
< duntur. Non enim accipit sua principia ab alus scientiis, sed 
«immediate a Deo per revelationem. Et ideo non accipit ab 
«alius scientiis tamquam a superioribus, sed utitur eis tamquam 
inferioribus et ancillis, sicut. architectonicae. utuntur submini- 
«strantibus, ut civilis militari. Et hoc. ipsum quod sic utitur 
«eis, non est propter defectum vel insufficientiam elus, sed 
« propter defectum intellectus nostri qui ex his quae per natu- 
«ralem rationem, ex qua procedunt aliae scientiae, cognoscun- 
«tur, facilus manuducitur in ea quae sunt supra rationem, quae 
«in hac scientia traduntur» (1). Non ergo philosophiam aristo- 
telicam amplexi sunt scholastici ut regulam ad quam flecterent 
theologiam, absit: sed omnino ex inverso, ut disciplinam  sub- 
sidiariam in qua agnoverunt signatum lumen rectae rationis 
humanae, quamque hoc titulo iudicaverunt natam inservire ad 
manifestationem doctrinae fidei, eique iuxta consecratam | apud 
ipsos locutionem, ancillari. Nam, ut Canus 1-8 de locis theolo- 
gicis annotavit, vasa argentea et aurea, caeteramque Aegyptio- 
rum suppellectilem, etiamsi commodatam  acceperimus, iure no- 
stra facere possumus, inque fidelium usus vindicare (2). Sed et 


«fatto fondamento della dotlrina cristiana la filosofia d' Aristotele e 
«lasciata la Scrittura, etc.». 

(1) S. Thom. 1 part. q. 1, a. 5 ad 2UIU. 

(2) «Philosophi autem qui vocantur, si qua forte vera et fidei no- 
«strae accommodata dixerunt, non solum formidanda non sunt, sed ab 
«eis etiam tanquam iniustis possessoribus in usum nostrum vindicanda. 

a Paulo discunt theologi, vel inscriptionem  fortuitam arte tor- 
quere in argumentum fidei, et quae in alium usum scripta sunt, 
ea ad emolumentum ecclesiasticae doctrinae convertere (1). Unde 
assertio qua dicitur scholasticos adaptasse theologiam philoso- 
phiae aristotelicae, est assertio e diametro contraria veritati. Et 
non solum falsa, sed et calumniosa assertio est, iniuriosa quo- 
que Ecclesiae quae Scholae principes ut sanctos et doctores 
proprios veneratur. Adaptare enim theologiam philosophiae, nil 
minus est quam adstruere suprematiam rationis humanae supra 
doctrinam sacram, quod meram haeresim sonat; et quisquis 


« Sicut enim Aegyptii non solum idola habebant et onera gravia quae 
«populus Israel detestaretur et fugeret, sed etiam vasa atque ornamenta 
«de auro et argento, et vestem, quae ille populus exiens de Aegypto 
«sibi potius tanquam ad usum meliorem clanculo vindicavit, non aucto- 
«ritate propria, sed praecepto Dei, ipsis Aegyptiis nescienter commo- 
«dantibus ea quibus non bene utebantur: sic doctrinae omnes Genti- 
lium non solum simulata et superstitiosa figmenta gravesque sarcinas 
«supervacanei laboris habent, quae unusquisque nostrum, duce Christo, 
«de societate Gentilium exiens, debet abominari atque devitare, sed 
W'etiam liberales disciplinas usui veritatis aptiores... Quod eorum tam- 
«quam aurum et argentum, quod non ipsi instituerunt, sed de qui- 
«busdam quasi metallis divinae providentiae quae ubique infusa est, 
«eruerunt, et quo perverse atque iniuriose ad obsequia daemonum 
« abutuntur, cum ab eorum misera societate sese animo separat, debet 
«ab eis auferre Christianus ad usum iustum praedicandi Evangelii... 
«Nam quid aliud fecerunt multi boni fideles nostri? Nonne aspicimus 
«quanto auro et argento et veste suffarcinatus exierit de Aegypto Cy- 
«prianus doctor suavissimus et martyr beatissimus? Quanto Lactantius? 
« Quanto Victorious, Optatus, Hilarius, ut de vivis taceam ? Quanto 
«innumerabiles Graeci ?.. Quibus omnibus viris superstitiosa Gentium 
« consuetudo disciplinas quas utiles habebat nunquam  commodaret, si 
«eas in usum colendi unius Dei, quo vanus idolorum cultus exscinde- 
«retur, conversum iri suspicaretur. Sed dederunt aurum et argentum 
«et vestem suam exeunti populo Dei de Aegypto, nescientes quemad- 
« modum illa quae dabant, in Christi obsequium cederent. Illud enim 
cin Exodo factum, sine dubio figuratum est, ut hoc praesignaret». 
August. 1. 2 de doctr. christ., c. 40. 

(1) Act. XVII-23: « Praeteriens enim et videns simulacra vestra, 


«inveni et aram in qua scriptum erat: Ignoto Deo. Quod ergo igno- 
«rantes colitis, hoc ego annuntio vobis». 

eiusmodi negotium unquam attentaverit, iste inter rationalistas 
et cuiusvis tandem heterodoxi nominis doctores locum habebit, 
inter catholicos non habebit. 

Abutuntur ergo boni viri simplicitate nostra, cum operi suo 
vindicant similitudinem et analogiam cum opere Scholastico- 
rum (1l). Abutuntur etiam magis, cum ad conciliandam gratiam 
suae methodo immanentiae, tranfigurant se in angelos lucis, af- 
ferentes in. medium necessitatem subveniendi periculo animarum, 
et retrahendi homines coaevos ex abysso incredulitatis. Fidenter 
enim dixerim, nullum esse medium methodo ista efficacius, ad 
praecludendum hominibus viam illius fidei quae sola fundamen- 
tum est salutis et radix totius justificationis. Et quid tandem 
iuvabit opponere, novitatem methodi afficere credibilitatem, non 
fidem ? Imo, fidem plane, fidem ipsissimam. Nam etsi aliud sit 
credibilitas, aliud. fides, credibilitas tamen tota est in ordine ad 


(1) Id quidem in omni hypothesi, hoc solo nomine quod sensum. 
dogmatum ad philosophica inventa flectere volunt. Quanto magis in 
thesi, ratione habita illius philosophiae cui iam esset accommodanda theo- 
logia! In qua quidem minimum omnium inconveniens est, quod pro a 
et w, pro primo principio et ultima conclusione habeat verbum Pilati: 
Quid est veritas? Accipe specimen in propositionibus desumptis ex no- 
vorum apologetarum scriptis: «Y a-t-il des réalités en soi, ou n'y en 
<a-t-il pas, c'est la question que se pose tout homme, et fait de son 
«existence un drame. - Notre certitude d'étre ne peut avoir de force 
«et de solidité, que lorsqu'elle a passé par l'épreuve, et l'épreuve 
«c est la vie tout entiére. - Pour avoir la certitude d'étre, sans crainte 
< de s'illusionner, il faut se déifier, ou au moins prendre dans une cer- 
taine mesure la forme divine. - Toute certitude d'étre qui a une autre 
«base que la concentration et la fixation en Dieu, est illusoire et tou- 
jours prête à s' effondrer. - S'imaginer qu'à elle seules, par la vertu 
«logique de leur forme démonstrative, les preuves peuvent nous faire 
«connaître l'existence de Dieu, c'est une prétention si constamment 
«démentie par les faits, qu'on s'étonne encore de la voir se produire. 
<- C'est en cherchant à être par le dedans, que nous pouvons étre 
«certains de l existence des autres étres, comme nous sommes certains 
«de l'existence de Dieu*. Haec quomodo et inter se et cum sensu 
communi cohaereant, frustra forsitan requires. Interim vero puto quod 
sat longe distamus a philosophia apta nata ancillari theologiae. 

hdem; et ex quo construis credibilitatein qua unumquodque ideo 
et eatenus credibile asseritur, quia et quatenus congruit subiecti: 
vis naturae aspirationibus, consequitur logica consequentia, re- 
movendam esse omnem fidem praeter eam cuius motivum sit 
haec ipsa quam dicis, immanens aspiratio. Sicut ludaei id cre- 
debant de Messia, quod congruebat autochtonis aspirationibus 
Israel, id discredebant quod non congruebat. Messiam expecta- 
bant triumphantem, et fundantem regnum suum in medio con- 
tribulium suorum, qui terrestris eius gloriae participes exsisterent. 
Id inveniebant in Isaia, IX-6: Parvulus natus est nobis, etfi- 
lius datus est nobis, et factus est principatus super humerum 
eius, et vocabitur nomen eius, admirabilis, consiliarius, fortis, 
pater futuri saeculi. Id in Psalmo CIX-2: Virgam virtutis tuae 
emittet Dominus ex Sion, dominare in medio inimicorum tuorum. 
Id in Daniele, VII-14 : Et dedit ei potestatem et honorem et 
regnum, et omnes populi, tribus, et linguae ifisi servient; po- 
testas eius potestas aeterna quae non auferetur, et regnum quod 
non corrumpetur. Frustra autem clamabat Isaias, LIII-1: Quis 
credidit auditui nostro, et brachium Domini cui revelatum est?.... 
Non est species ei neque decor, et vidimus eum, et non erat 
aspectus, despectum et novissimum virorum, virum dolorum et 
scientem | infirmitatem, Messiam monstrans  pervenientem ad 
triumphum per passionem, humiliationem, et mortem. Frustra 
canebat David in persona Messiae loquens: Ego autem sum ver- 
mis et non homo, opprobrium hominum et abiectio plebis.... Fo- 
derunt manus meas et pedes meos, dinumeraverunt omnia ossa 
mea. Frustra Daniel vaticinabatur: Septuaginta hebdomades ab- 
breviatae sunt, ut ungatur Sanctus Sanctorum... Et post hebdo- 
mades sexaginta duas occidetur Christus, et non erit eius po- 
pulus qui eum negaturus est. Haec iam non congruebant indi- 
gentiae expansionis quae in stirpe hebraica erat. Credebant ergo 
gloriosa de Messia suo, discredebant opprobriosa. Sed et ea quae 
credebant, procul dubio fide theologica et salutari non credebant. 
Proinde novi nostri apologetae unius tantum rei obliti esse 
videntur, videlicet ipsius unici finis apologiae christianae, qui est 
ducere homines ad hdem theologalem seu divinam, extra quam 

nula est salus. Nam methodus eorum, nedum ad eam fidem 
ducat, qua plenum revelanti Deo intellectus et voluntatis prae- 
statur obsequium, ducit plane ad oppositum, nimirum ad arbi- 
trariam quamdam opinionem, eamque in puro naturalismo fun- 
datam ac penitus incardinatam. Et quid, quaeso, refert si de 
doctrina quam christianam vocas, talem hominibus infundas cre- 
dulitatem ? Quid hoc ad salutem ? Quid non potius ad perdi- 
tionem, si opinionis principia ea sint, quae faciant unumquemque 
sibi ipsi tanquam regulae et normae inhaerere, mentem et cor 
ab unico motivo auctoritatis Dei et subiectione ei debita aver- 
tendo, et nullum nisi fidei cuidam  rationalisticae locum relin- 
quendo ? Utere ergo, ut vis, convenientius quae sunt inter do- 
ctrinam revelatam et veras naturae exigentias, ad removendum 
prohibentia obstacula. Appella ad aspirationes cordis, invoca te- 
stüimonium animae naturaliter christianae, ut quod prius exosum 
forte erat, nunc incipiat delectare, et quod contra rationem, con- 
tra inditam inclinationem, contra omnia intima humanae naturae 
esse reputabatur, sub alia luce iam appareat. At, quaeso, ne in 
his reponas proprium ac directum credibilitatis. fundamentum. 
Ne praesertim mortiferum principium statuas: nullam esse veri- 
tatem alicuius valoris quoad nos, nisi autochtonam, et ex pro- 
prio fundo pullulantem, sicut pullulat planta e germine suo. 
sed haec sub Novae Scientiae nomine passim pervulgantur, 
et hac de causa, gnosim aliquam sublimen atque transcendentem 
plerisque, ut assolet, videntur continere. Esto. Verumtamen si 
scientia est, nonnisi pars et dependentia illius scientiae quae iam 
a longo tempore summo studio molitur ut, Deo a mentibus hu- 
manis, a vita et moribus populorum excluso, merae quod vocant 
rationis vel naturae regnum stabiliatur fl). Pars illius scientiae 
quae apud quosdam catholici nominis viros maiori in dies 
auctoritate pollens, negat Deum ex suis operibus posse agno- 
sci. Hominem e simio ortum, sin minus quoad animam, 
at certe quoad corpus stulte et inverecunde profitetur. Scri- 
pturam a Deo inspiratam omni sublimitate, omni mysterio, 


G) Vatic. Const. Dei Filius in prooemio. 

omni sensu spirituali privat. Historiam sacram et magnified Dei 
opera, tum in educatione generis humani, tum in praeparatione 
adventus incarnati Verbi, ad vulgarium eventuum proportionem 
omni ope reducere nititur, si tamen, quod peius est, mythicis 
paganorum hctionibus eam assimilate non vereatur. Et haec 


scientia sub arbore malo initium habuit, in die qua ab apostata 
violata est genitrix nostra. 


angelo corrupta est mater nostra, 
circa materialem lit- 


Haec scientia aut impia est aut plumbea, 
terae corticem tota occupata: timet enim ne forte assumens alas, 
et paulo altius progressa, attrectet Deum aut inveniat. Haec 
denique scientia gelida est, et in brumalibus poli borealis re- 
gionibus concepta, ad easdem gelidas oras sensim sine sensu ho- 
minem pellit, ubi infelix ille longe ab omni ideali, longe a fonte 
luminis, caloris, et vitae Deo), miserrime contabescat. 

Tu autem, studiose lector, memento quia filius sanctorum 
es, et vitam illam expectas quam Deus daturus est his qui fi- 


dem suam nunquam mutant ab eo fl). 


(i) Tob. II-IS. 

49-61 — Huius disputationis partitio 


I. - De habitibus ordinis naturalis. 


l. Quod habitus est quaedam dispositio in or- 


dine ad naturam rei et operationem eius, se- 
cundum quam bene vel male aliquid ad eam 
chlcisreniilp c—————— 
Quod inter habitus operativos bonos eminent 
illi qui non solum conferunt habilitatem ad 
bene operandum, verum etiam perficiunt ad 
usum habilitatis. Et quod tales habitus sim- 
pliciter dicuntur virtutes, in voluntate vel ali- 
qua alia potentia prout a voluntate mota sub- 
iectati. Qui etiam in statu virtutis perfecto vel 
imperfecto esse possunt, secundum quod vel 
actu vel potentia tantum, ad Deum referuntur 
sub ratione ultimi finis totius humanae vitae . 
Quod virtutes naturales physice generantur 
et augentur per írequentationem actuum, di- 
minuuntur autem et corrumpuntur, vel per 
contrariorum actuum exercitium, vel etiam per 
solam cessationem ab opere — = — — 


II. 


III. 


- De habitibus et virtutibus ordinis superna- 


naturalis 


Quod ad speciem habitus praedicamentalis n?- 
ductize pertinent turn gratia sanctificans, tum 
virtutes et dona quae eam consequuntur 


. Quod virtutum supernaturalium tam productio 


quam augmentum a solo Deo efficienter esse 
potest, minime vero a nostris actibus, etiam 
supernaturalibus, qui solum possunt esse causa 
dispositiva quantum ad primam  infusionem, 
vel etiam meritoria quantum ad subsequens 
augmentum. Et quod virtutes istae nullam ha- 
bent possibilem causam diminutionis, sed tan- 
tum totalis corruptionis, videlicet mortale pec- 
catum vel directe vel indirecte ipsis opposi- 
tum atque contrarium 


. Quod per frequentationem actuum virtutis in- 


fusae generatur habitus quo facilitas exercitii 
eorumdem acquiritur. Et quod huic habitui, 
ad augmentum vel diminutionem sive corru- 
ptionem quod attinet, applicanda sunt omnia 
principia quae generatim de habitibus acqui- 
siis valent 


De ratione distinctionis supernaturalium 


habituum ab acquisitis, et eorumdem inter se. 


Ordo et modus procedendi 


l. 


2x 


I. De ratione distinctionis habituum su- 
pernaturalium a naturalibus. 


Quod sunt quaedam obiecta in statu viae no- 
bis proposita, quae cum ex sese ordinem ha- 
beant ad supernaturale obiectum vitae aeter- 
nae, nonnisi per actum supernaturalem attingi 
possunt modo proportionate propriae condi- 
tioni eorum. Et quod hac de causa, eiusmodi 
obiecta recte dicuntur supernaturalia 


Quod nihilominus, externa revelationis gratia 
semel praesupposita, obiecta praedicta attingi 
possunt actu naturali, id est elicito per solas 
naturae vires, si physica saltem ipsius naturae 

potentia nunc consideretur: quamquam non 
eo modo qui habeat efficaciam ad conducen- 
dum in possessionem boni ad quod ordinem 


Quod in actibus supernaturalibus virtutum 
viae, formalitas supernaturalitatis faciens ut 
actus sint proportionati conditioni obiectorum 
secundum se, non provenit ex obiecto prout 
quoad nos munere obiecti fungitur, videlicet 
neque ex obiecto materiali quod creditur, quod 
speratur, quod diligitur, neque ex obiecto for- 
mali propter quod creditur vel speratur vel 
diligitur, sed unice ex principio gratiae quo 
elevatur operativa potentia ad eum ordinem 
perfectionis, cuius ultima consummatio est in 
unione per lumen gloriae ad divinam essentiam 
ut ad formam intelligibilem 


Quod in actibus supernaturalibus virtutum 
viae oportet distinguere substantiam actus et 
modum  supernaturalitatis. Et quod tritum 
axioma: actus specificantur ab obiecto, ve- 
rificatur de illis quoad substantiam, non au- 
tem quoad modum — = = — — 


Quod dari possunt et de facto dantur respectu 
obiectorum supernaturalium viae, habitus enti- 
tative naturales : id tamen non per se, sed 
per accidens tantum, videlicet vel ratione e- 
xercitii habitus gratuiti, ut dictum est supra 
c. 2$ 3, vel saltem ex suppositione gratiae 
externae quae est divina revelatio. Et quod 
praecisione facta ab iis quae sunt tantum per 
accidens, naturalibus habitibus sola obiecta 
naturalia, seu ad finem naturalem ordinata; 
supernaturalibus vero supernaturalia, seu or- 
dinata ad finem vitae aeternae, recte assignantur 


Quod habitus naturales respectu supernatura- 
lum non sunt virtutes. Unde si de habitibus 
solum loquamur sub generali ratione habituum, 
sic utique supernaturales a naturalibus non 
necessario distinguuntur secundum obiecta, sed 
solum secundum convenientiam ad naturam 

participatam quae est gratia sanctificans. Si 
autem de iisdem loquamur sub determinata 
ratione virtutum, sic necesse est ut etiam se- 
eundum obiecta, infusi ab acquisitis. semper 
distinguantur 


II. De ratione distinctionis virtutum in- 


fusarum inter se. 


l. Quod virtutes infusae inter se distinguuntur 
secundum sola obiecta 


2. Quod virtutes infusae multiplicantur, non si- 
cut potentiae secundum generales rationes 
obiectorum, sed secundum speciales rationes 
eorumdem. Et quod nihilominus una eadem- 
que virtus infusa adhuc potest ad multa se 
extendere, secundum quod haec multa ad unam 
specialem rationem obiecti ordinem habent 


3. Quod virtutis species est ab obiecto formali 
prout formale dicitur a forma totius, et ideo 
non debet repeti tantum a motivo, verum 
etiam a speciali ratione materiae circa quam 
unaquaeque virtus infusa principaliter occu- 
jp A ————————Ám 


IV. - De compossibilitate vel incompossibilitate 
infusorum habituum cum acquisitis habiti- 


bus malis. 


Quod virtus infusa esse non potest simul cum 
formali vitio opposito, bene tamen cum ma- 
teria vitii nondum perfecte destructo 


DE SINGULIS INFUSARUM VIRTUTUM CATEGORIIS 


Ia-II»« Quaest. 62. - De virtutibus theologicis. 


Tnesis l. - Veritas est theologice certissima, 
exsistere virtutes per se infusas, saltem  theo- 
logicas. Quae ideo hoc nomine censentur, quia 
a solo Deo supra naturae ordinem causatae, 
et sola Dei revelatione innotescentes, ipsum 
Deum habent pro obiecto. Quae etiam sunt 
determinate tres, ordine generationis actuum 
hoc modo enumerandae: fides, spes, et charitas. 

Öuasan 595 De virtutibus moralibus infusis. 


Tnesis Il. - Sunt quoque virtutes morales per 

se infusae, proportionaliter se habentes ad 

(19 theologicas sicut virtutes morales acquisitae 
ad naturalia principia quibus in naturalem 

finem homo ordinatur. Differunt autem ab 

acquisitis, non solum secundum ordinem ad 

naturam divinam  participatam quam conse- 

74 quuntur, verum etiam secundum ordinem ad 
formales rationes obiectorum, et sola excepta 

prudentia quae in intellectu est, caeterae omnes 

in voluntate tanquam in proprio subiecto 

quoad suam substantiam videntur esse repo- 

nendae 


Quaes:. 64-66. - De medio et connexione virtutum. 


73 
cTnesis III. - Virtutes morales in medietate 


stare dicendae sunt, pro quanto medium inter 
excessum et defectum circa propriam materiam 
ponunt. Virtutum vero theologalium specialis 
proprietas est, quod bonum earum per se et 
ratione sui nequaquam in medio consistit, sed 
tanto est maius quanto magis accedit ad sum- 
mum nusquam assequendum, et semper re- 
quirit adhaesionem ad obiectum quaesit super 
omnia appretiative 


TI 


Tnesis IV. - Omnes virtutes infusae tam theo- 
logicae quam morales, ita sunt in suo fieri 
inter se connexae, ut nulla earum separata a 
caeteris unquam infundatur M 


79 


Tne 1s V. - Non tantum in fieri, verum etiam 
in esse, omnes virtutes infusae sunt inter se 
connexae, si in perfecto statu virtutis quem 
caeteris affert charitas, considerentur. Si autem 
accipiantur secundum suam simplicem essen- 
tiam, iterum omnes virtutes morales tum ad 
invicem tum cum charitate necessariam conne- 
xionem habent. At fides et spes, amissis caeteris, 
remanere possunt, et fides quidem etiam soli- 
tarie, spes vero supposito fidei fundamento 


Tnesis V[. - Si virtutes infusae considerentur 


IN D EX 


secundum rationem speciei, non omnes ae- 
quales dicendae sunt, sed aliae alis maiores, 
id est excellentiores. Si autem considerentur 
secundum participationem subiecti, sic in uno 
codemque homine aequales exsistunt aequali- 
tate proportionis, saltem sub ratione virtutum 
in statu virtutum. Quin imo eadem quoque 
proportionali aequalitate. regulariter. gaudent 
quoad essentiam, etsi per accidens contingere 
possit ut fides et spes in altiori prae caeteris 
gradu emineant. Verumtamen, quantum ad 
promptitudinem in exercitium actuum, princi- 
pium aequalitatis non amplius tenet, sed di- 
versi sancti ex diversis virtutibus praecipuam 
obtinent laudem ut verum sit quod de quolibet 
confessore in Ecclesia cantatur : « Non est inven- 
tus similis illi, qui conservaret legem  Excelsi» 


Quaesi. 67. - De durations virtutum post hanc vitam. 


Quaest. 


Breve quaestionis compendium 


<8. - De donis Spiritus Sancti. 


De ratione distinctionis virtutes inter et dona. 


CTnesis VII. - Ut iustus in accepta iustitia per- 


severare, in eaque proficere possit, necessa- 
rius ei est specialis instinctus Spiritus Sancti, 
identidem pro adiunctorum varietate per illu- 
straüones mentis et motiones voluntatis su- 
perveniens. Huius porro instinctus connaturale 
receptivum est anima prout instructa donis, 
quae in hoc a virtutibus differre dicenda sunt, 
quod per virtutes perficitur homo ad agendum 
deliberate ex determinatione propriae volun- 
tatis, per dona vero disponitur ad bene reci- 
piendum inspirationes divinas de quibus Apo- 
stolus, Rom. WNTII-j4: «Quicumque Spiritu 
Dei aguntur, ii sunt fili Dei == -— -— - 


Tnesis VIII. - Septem numerantur dona partim 


ad intellectum et partim ad voluntatem  per- 
tnentia, quibus duplex competit exercitii mo- 
dus: ordinarius nempe et extraordinarius, secun- 
dum diversitatem multiformis operationis Spi- 

ritus Sancti qui ex libero potestatis arbitrio 
spirat ubi vult, et singulis partitur prout vult 


De beatitudinibus et fructibus Spiritus 
Sancti. 
Quid beatitudines, quid fructus 
Totius disputationis conclusio . 


DE VIRTUTIBUS THEOLOGALIBUS IN SPECIE 


IP = I lae Quaest. 
Tnesis IX. - Formale fidei obiectum est aucto- 


DE FIDE 


Prolegomenon de fide. 


l. De evidentia et variis divisionibus eius 
2. Quid sit credere, et quot modis dicatur 
3. Quid sit credibilitas et evidentia credibilitatis. 


l. - De obiecto fidei. 


ritas Dei revelantis, id est auctoritas ex sum- 
ma Dei sapientia et veracitate consurgens, ea- 
que non absolute considerata, sed prout in- 
formans testificationem seu locutionem divi- 
nam. Haec ipsa autem locutio ad fidei moti- 
vum dicenda est pertinere, ut constitutivum 
quidem si sumatur active pro actu voluntatis 
quo ordinat Deus suam mentem ad esse nobis 
notificatam, ut conditio vero sine qua non, si 
accipiatur passive pro signo seu verbo notifi- 
air —————— 


Thesis A = Obiectum materiale fidei si mere 


materialiter accipiatur, est indiscriminatim 
omnis veritas a Deo revelata. Si autem consi- 
deretur per ordinem ad specialem illam veri- 
tatis rationem quam respicit tum divina reve- 
latio tum fides theologica reduplicative in 
quantum huiusmodi, distingui debet in prima- 
rium, secundarium, et pure adventicium. Pri- 
marium, quod etiam attributionis vocant, est 
Deus ipse ut finis supernaturalis. Secundarium 
est complexus creatarum veritatum ordinem 
habentium ad huius finis assecutionem. Pure 
adventicium denique est quidquid alud con- 
comitanter tantum, et non directa intentione 

a Deo est revelatum, et hoc sensu eaque de 
causa contradistingui solet a rebus, ut aiunt, 
fidei et morum ad aedificationem doctrinae 
Christianae pertinentium 


Thesis Xl. - Obiectum fidei principale est qui- 
dem prima veritas Deus, non tamen appre- 
hensus sicut in se est. Unde alius est modus 
obiecti ex parte rei creditae, alius ex parte 
credentis, et cum ex parte rei creditae sit sum- 
me simplex, ex parte credentis est semper ali- 
quid complexum per modum enuntiabitis 


Tnesis XII. - Obiecti materialis fidei conditio 
essentialis est ut sit quoad credentem aliquo 
saltem modo in se obscurum sive inevidens. 
Hinc sub fide nihil cadere potest cum eviden- 
tia etiam mere concomitante quae actu men- 
tem percellat, et plene quietet eam in clara 
veri intuitione. Quemadmodum igitur fides 
theologica esse non potest de aliquibus falsis, 
ita nec de aliquibus visis sive secundum sen- 
sum sive secundum intellectum 


Tnesis XIII. - Obiectum materiale fidei non 
crevit per successionem temporum quantum 
ad substantiam articulorum. Sed quoad explica- 
tionem crevit ab initio mundi usque ad Chri- 
stum eiusque apostolos, per quorum ministe- 
rium revelatio fuit consummata, et ultimo ac 
definitive clausa. Unde nihil fide divina catho- 
lica credi potest aut poterit unquam, quod vel 
explicite, vel saltem formaliter implicite in 
deposito ab apostolis Ecclesiae tradito non 
contineatur 


Thesis XIV. - Munus proponendi, declarandi, 

definiendi veritates in deposito fidei contentas 

Ecclesiae suae commisit Christus, et quae ab 

ea tanquam divinitus revelatae credendae pro- 

Í ponuntur, dogmata dicuntur. De quibus du- 
plex nostris diebus prodiit gravissimus error. 

Primus est eorum qui dicunt, sensum illum 

quem in suis dogmaticis definitionibus suaque 

articulorum fidei propositione intellexit et in- 

telligit Ecclesia, non esse immutabiliter ve- 
rum, sed talem cui sensus alius secundum 
progressum scientiae possit ac debeat aliquan- 
do substitui. Alter eorum qui adhuc longius 
progressi, dicunt dogmata quae Ecclesia per- 
hibet tanquam revelata, non esse veritates e 
coelo delapsas, sed interpretationem quamdam 
factorum religiosorum quam humana mens la- 
borioso conatu sibi comparavit 


CNN 2-3. - De actu fidei, 


T HESis XV. - Actus fidei ad salutem necessa- 
rius est actus non ad voluntatem, sed ad in- 
tellectum elicitive pertinens, et non consistit 
in fiducia qua unusquisque sibi applicat pro- 
missiones divinas de remissione peccatorum, 
sed in assensu firmo quo a Deo revelata vera 
esse credimus, non propter intrinsecam rerum 
veritatem naturali rationis lumine perspectam, 
sed propter solam auctoritatem Dei revelantis 
qui nec falli nec fallere potest . 


Tnesis XVI. - Actus fidei in sua essentia con- 
sideratus dici debet actus simplex atque omnino 
incomplexus, immediate innixus auctoritati Dei 
revelantis per praeambulam cognitionem intel- 
lectui praesentatae, minime vero huic eidem 
cognitioni quae solum de fpraerequisitis est. 
Unde ipsa divina auctoritas reduplicative in 
quantum formalis obiecti munere fungitur, non 
cadit sub fidei actu ut quae propter seipsam 
creditur, iuxta notam  Suareziü sententiam; 
neque etiam ut quae assensu immediato ex 
apprehensione terminorum affirmatur, iuxta 
Lugonis opinionem ; sed pure et simpliciter ut 
propter quam credimus quaecumque sunt ma- 
terialia fidei obiecta, ita ultimato terminando 
credendi motum, ut ne quaestioni quidem de 
ulteriori quadam resolutione locus remanere 


cT nesis XVII. - Actus fidei requirit. praevium 
iudicium credibilitatis. Quod quidem iudicium 
non in vaga quadam sentimentalitate, neque 

in aspiratione et indigentia animi religiosi fun- 
dari debet, ut hodierni fautores methodi 1m- 
manendae, protestantico spiritu plus minusve 
imbuti dicunt. Sed fundetur necesse est in ra- 
tionibus per quas innotescit tactum revelatio- 
nis Dei, iisque vel absolute vel respective 
certis, id est, pro captu et conditione unius- 
cuiusque excludentibus dubium prudens. De- 
nique haec eadem credibilitatis motiva, salva 
interim quoad rudes humana auctoritate pa- 
rentum seu magistrorum, reponuntur in exter- 
nis signis, miraculorum praesertim et prophe- 
tiarum, ad quorum fpersuasibilem considera- 
tionem interior gratia hominem movet et adiu- 
vat, quin absolute eam suppleat, loquendo sal- 
tem de lege ordinaria... 


Coroliarium. - Ex praeasserta necessitate 


certi iudicii credibilitatis nequaquam consequi- 
tur quod ii qui semel a Deo caeleste fidei do- 
num perceperunt, possint unquam habere 
iustam causam, aut recedendi ab assensu in 
veritates a Deo revelatas, aut eas in. dubium 
revocandi donec demonstrationem scientificam 
de veritate fundamentorum suae fidei ipsi ab- 
solverint. Sed habita interim ratione conditio- 
nis longe disparis, tum eorum qui ex ignoran- 
tia invincibili falsis haereticorum aut schisma- 
ticorum sectis more patrio adhaeserunt, tum 
eorum qui sub sanctae matris Ecclesiae ma- 
gisterio fidem unice veram in sua integritate 
edocti sunt: adhuc absolute dicendum est quod 
benignissimus Deus infallibiliter providet ut 
ii omnes quos de tenebris transtulit in admi- 
rabile lumen suum, habeant semper unde in 
hoc eodem lumine absque defectione rationa- 
biliter perseverare possint, non deserens ipse 
nisi prior ipse dese titles otiam 


Tnesis XVIII. - Tres sunt principales actus 


fidei theologicae proprietates. - Prima est ob- 
scuritas, quae tota derivat ex hoc quod ma- 
teriale obiectum de non apparentibus est, for- 
male autem non in aliqua evidentia, etiam 

mere extrinseca consistit, sed in sola auctori- 
tate revelantis. - Altera est libertas, quam 
omnis prorsus fidei christianae assensus eate- 
nus vindicat sibi, quatenus natura sua per se 
et immediate pendet a libero voluntatis im- 
perio. - Tertia tandem est certitudo, eaque 
tam infallibilitatis quam  indubitabilitatis; in- 
fallhibilitats quidem, quae superat certitudinem 
cuiusvis cognitionis naturalis ; 1ndubitabilitatis 
vero, quae est supra certitudinem omnis as- 
sensus congeneris, id est repositi in potestate 
et arbitrio SCOTUS LIS. erro ttes 


Thesis XIX. - Actus fidei est pro adultis 


medium necessarium ad justificationem, et non 
tantum disiunctive in re vel in voto, sed om- 
nino in re. Insuper, eadem medii necessitate 
debet fides explicite ferri in duos fundamen- 
tales articulos ab apostolo signatos Heb. XI-6, 
non autem, ut probabilius dicendum videtur, 
in mysteria Trinitatis et Incarnationis. Verum 
haec duo mysteria simul cum alis quae in 
symbolo continentur, sunt ab omnibus neces- 
sitate saltem praecepti in novo Testamento 
determinate cognoscenda, ac per hoc, expli- 

Thesis XX. - Fidei habitus totus in intellectu 
'est sicut in subiecto, et quamvis in statu per- 


fecto virtutis non sit nisi charitate formatus, 
tenendum omnino quod fides formata et fides 
informis nequaquam differunt intrinsece, sed 


sunt quoad essentiam unum plane atque idem. 


Tnesis XXI. - Habitus fidei secundum parti- 
cipationem subiecti potest esse maior in uno, 


et minor in altero. Sed secundum comprehen- 
sionem obiecti, aequaliter se extendit in omni- 
bus habentibus eum ad omnia a Deo revelata, 
ita ut prorsus impossibile sit quod deliberate 
discredens unum articulum, habeat fidem 1n- 
lormem de cU UG EG TES 00  rteedexons 

INDEX 
Tnesis XXII. - Fides est virtus per se infusa, 
D cui pro effectu recte assignatur purificatio 

Quaest. 10-16. - De vitiis fidei oppositis 


et praeceptis ad 
hanc virtutem pertinentibus. 


Tnesis XXIII. - Virtuti fidei absolute opponi- 
tur infidelitas, quae si in homine baptizato sit 
respectu dogmatum in manifesta Ecclesiae 
praedicatione iam existentium, speciali nomi- 
ne haeresis nuncupatur..................... eee 


XXIV. - Quamvis habitus fidei non- 
nisi per haereseos vel infidelitatis peccatum 
destruatur, adhuc tamen contra praecepta ad 
hanc virtutem pertinentia graviter peccat quis- 
quis voluntarie se coniicit in periculum rece- 
dendi a fidei firmitate, praesertim per inde- 
bitam lectionem librorum prohibitorum. Item 
quisquis refragatur definitionibus Ecclesiae in 
materiis non revelatis, sed solum cum revela- 
tione connexis, aut pertinaciter retinet propo- 
sitiones seu doctrinas quae tanquam ad hae- 
reticam pravitatem plus minusve accedentes, 
in iisdem decretis fuerunt confixae 

17-18. - De spe secundum se. 


Thesis XXV. - Materiale obiectum spei theolo- 
gicae distinguitur in primarium et secundarium. 
Primarium est beatitudo aeterna, ita tamen ut 
beatitudo obiectiva quae est Deus ipse, veniat 
in recto, beatitudo autem formalis, quae est vi- 
sio, solum in obliquo. Secundarium vero ob- 
iectum sunt, praeter gloriam corporis per quam 
beatitudo integratur, bona omnia sive spiri- 
tualiaa sive temporalia quae rationem medii 
habent ad consecutionem vitae aeternae 


Tnesis XXVI. - Formale obiectum spei theo- 
logicae est summa bonitas Dei relativa, necnon 


| et virtus eius auxiliatrix fidelitate in promissis 
obligata 

Thesis XXVII. - Spes theologica, nedum ali- 
quid inordinatum in se contineat, veram ha- 
bet rationem virtutis, id est dispositionis per- 
fecti ad optimum, pro quanto importat prae- 
sentem inhaesionem ad Deum, cuius auxilio 
a HUE qM — 362 

Thesis XXVIII. - Actus spei christianae est 
certissimus ex parte Dei, cuius promissiones 
non fallunt, et virtus nunquam deficere potest. 
Est etiam ad iustificationem necessarius eadem 


necessitate qua est necessaria fides ao. 


359 
20-22. - De vitiis spei oppositis et de praeceptis 
ad eam pertinentibus. 


Thesis XXIX. - Duo sunt peccata spei theolo- 
eicae directe opposita, per quae infusus ha- 
bitus destruitur. Primum est desperatio; alte- 
rum est praesumptio qua quis quocumque 
modo a divina virtute auxiliatrice avertitur. 
Caeterae vero praesumptionis species quae 
eiusmodi aversionem non continent, sunt po- 
tius praeter quam contra spem theologicam, 
et ideo amissionem eius non causant 379 


Quaest. 


Thesis XXX. - Actus spei cadit sub praecepto 
quamdiu in hac mortali vita peregrinamur a 
Domino. Hinc non datur tam altae perfectio- 
nis status in quo ille actus locum amplius non 
habeat, et ab homine christiano non debeat 
sancte et meritorie exerceri ——— 374 

Prolegomenon de charitate | l . 380 

23-24. - De ipsa charitate. 


Thesis XXXI. - Charitas est specialis virtus, 
rationem habens verae ad Deum amicitiae. 
Cuius obiectum est, formale quidem bonitas 
Dei in seipso, eaque specificative sumpta se- 
cundum quod in supernaturali beatitudine sese 
communicat; materiale vero post Deum ipsum, 
omnis creatura rationalis divinam beatitudinem 
vel actu vel potentia participans 384 

Tnesis XXXII. - Charitas, sı tamen proprie ac- 
cipiatur, et non aequivoce tantum proiisquae 
qualemcumque similitudinem vel subordina- 
tionetn ad eam habent, est excellentissima vir- 
tutum, quae imperat alis omnibus, eisque dat 
ordinem ad finem, et pro tanto forma earum 
tecie appellat eessen 


Tnesis XXXIII. - Charitas, etsi eadem nume- 
ro sit et in patria et in via, adhuc tamen con- 
ditionis longe diversae utrobique est, et solum 
in patria propter praesentialitatem obiecti, ad 
plenam perfectionem sui actus suique status 

- De diligendis ex charitate et ordine dili- 


gendorum. 


XXXIV. - Quatuor sunt ex charitate 
diligenda. Aliquid quod supra nos est, Deus. 
Alterum quod nos sumus, anima propria. Ter- 
tum quod iuxta nos est. proximus. 
quod infra nos est, proprium corpus 


Tnesis XXXV. - Ordo charitatis imprimis in 
eo est ut Deus diligatur super omnia simpli- 
citer. Quoad caeteros vero, vel attenditur 
quantitas boni ad quod diliguntur, vel quan- 
titas dilectionis qua diliguntur. Et primo qui- 
dem modo, ordo charitatis est secundum or- 
dinem coniunctionis dilectorum ad Deum ; alio 
vero modo secundum ordinem coniunctionis 


Thesis 


Quartum 


eorumdem ad ipsum diligentem 
- De actu charitatis. 


De principali actu elicito, et de aliis actibus vel 


effectibus consequentibus..... 


- De vitiis oppositis charitati et de prae- 


ceptis ad eam pertinentibus. 

PROOEMIUM 


Liberum arbitrium sibi ad iustitiam, si velit, suffi- 
cere posse, doctrina fuit Pelagianorum. Qui non in eo 
tantum pro haereticis habiti sunt, quod assererent satis 
esse naturale arbitrium voluntatis ad opera iustitiae 
praecise considerata quoad modum, (modum autem 
nunc dico, supernatural! fini vitae aeternae propor- 
üonaliter respondentem) ; sed in eo etiam, imo et per 
prius, quod docebant minime requiri in praesenti na- 
turae statu adiutoria interioris gratiae ad substantiam 
operum quibus secundum regulam divinae legis, recte 
et honeste et iuste in hoc saeculo vivitur. 

Principale fundamentum eorum erat, liberum arbi- 
trium in possibilitate tam boni quam mali quasi ex 
aequa lancis perpensione essentialiter et. 1namissibiliter 
consistere, ipsumque tale per omnia in nobis perman- 
sisse, quale omnino fuerat ab initio ante originale 
peccatum, quod ab eis de medio tollebatur. Libertas 
arbitrii, 1inquiebant, qua a Deo emancipatus est homo, 
in admittendi peccati et abstinendi a peccato possibi- 


PROOEMITI M 


litate consistit (f). Factus est homo animal rationale, 
capax  irtutis et vitii, quod posset ex concessa sibi 
possibilitate, vel servare Dei mandata, vel transgredi, 
liberumque haberet alterutram velle partem, in quo 
peccati et iustitiae summa est (*). Libertas igitur ar- 
bitrii possibilitas est vel admittendi vel vitandi peccati, 
quae in suo iure habet, utrum sequatur vel ardua 
asperaque virtutum, vel demersa et palustria volup- 
tatum (3). In quibus igitur consistit liberum arbitrium, 
propter quod ad Dei imaginemfacti sumus? Sine du- 
bio in eo ut possibile sit homini voluntatem suam vel 
immittere in crimen, vel a crimine cohibere: ut tam 
liberum sit homini adulterium committere velle quam 
nolle, tam liberum obedire Deo imperanti, quam dia- 
bolo consentire persuadenti (4. In summa, libram co- 
gita, quae ex utraque parte per aequalia momenta 
suspenditur; sic voluntas quantum est libera ad malum, 
tantumdem ad bonum libera dicenda est ex semetipsa 
semper existera, secluso utique omni adiutorio Dei in- 
trinsecus in nobis operantis ut et quod bonum est 
velimus, et quod bene volumus, opere etiam impleamus. 
Aliud quoque Pelagianorum fundamentum erat, 
componi quidem posse arbitrium voluntatis cum ex- 
ternis adiutoriis, quatenus cum Deus tam multis modis 
adminicula praestet, praecipiendo, minitando, coercendo 


(1) Apud August. Op. imp. c. Julianum, I. i, n. 
(2) Ibid., n. 79. 

(3) Ibid., n. 82. 

(4) Ibid., lib. 3, n. 106. 

provocando, illuminando, iam liberum habeat unus 

quisque eorum qui ratione utuntur, vel voluntatem 

Dei servare, vel iussa eius contemnere. At omni alio 
modo perimi atque auferri libertatem, cum id ipsa 
rerum natura ferat, ut omnis usus libertatis, sive bonus 
sive malus ille sit, ab eo solo qui libertate ipsa po- 
titur, dependere possit. Ideo dicebant: Deus me ho- 
minem fecit, iustum ipse me jacio. Si volo iustus sum ; 
si nolo, iustus non sum: Tu te salvum facis, si vo- 
lueris. Ut iusti simus, libero id arbitrio agimus. Re 
enim vera, quid tam repugnans subiectoni ad supe- 
riorem causam, quam actus liberi arbitrii? Quid. aliud 
est in quo recte gloriamur, et de quo iure laudamur, 
nisi virtus? Aut quomodo sua adhuc virtuti laus per- 
maneret, si id donum a Deo, non a nobis haberemus? 
Bene itaque Tullius, lib. 3 de natura deorum, cap. 36: 
«Atque hoc quidem omnes mortales sic habent, ex- 
«ternas commoditates, vineta, segetes, oliveta, uber- 
«tatem frugum et fructuum, omnem denique commo- 
«ditatem  prosperitatemque vitae a Dnus se habere; 
« virtutem autem nemo unquam acceptam Deo retulit. 
«Nimirum recte... At vero, aut honoribus aucti, aut 
«re familiari, aut si aliud quippiam nacti sumus boni, 
«aut depulimus mali, tum Diis gratias agimus, tum 
«nihil nostrae laudi assumptum arbitramur. Num quis, 
«quod bonus vir esset, gratias Dis egit unquam? 
«At quod dives, quod honoratus, quod incolumis. 
«lovemque optimum et maximum ob eas res appel- 
«lant, non quod iustos, temperatos, sapientes efficiat, 

«sed quod salvos, incolumes, opulentos, copiosos ». Ita 
certe, ita plane, secundum paganam conceptionem liberi 
arbitrii, quae usque hodie apud eos omnes qui Christiana 
revelatione non regulantur, perseverat. 

*Verum de legitimitate huius conceptionis iure me- 
rtoque forsitan dubitaveris, et principaliter quidem 
quantum ad aequalem illam seu boni seu mali pote- 
statem. in qua libertatis essentia reponitur. Facile enim 
in hac parte suum adversarium lulianum redarguebat 
Augustinus, sumpto exemplo tum ex Deo, tum ex 
sanctis, tum ex diabolo. Ex Deo quidem, cui necesse 
esset auferre libertatem, eo quod tantummodo bonam 
potest, malam vero non potest habere voluntatem. Ex 
sanctis etiam, qui in regno beatitudinis ubi peccare 
non poterunt, libero privarentur arbitrio. Ex diabolo 
denique, qui si adhuc possibilitatem boni habere di- 
citur, dicendus quoque est posse non peccare, posse 
agere poenitentiam, posse impetrare misericordiam Dei, 
quia cor contritum et humiliatum Deus non despiciet. 
«Quod quidem visum est quibusdam, Origene ut 
«perhibetur auctore, sed hoc, ut nosse te existimo, 
«fides catholica et sana non recipit» fl). Si igitur 
aliqua voluntas est quae libera non est nisi ad bonum, 
et aliqua alia quae nihil iam potest nisi ad malum, 
falso sic definitur libera voluntas, ut nisi utrumque, 
id est, et bene et male agere possit, libera esse non 
possit. Et sı dicas, aliam plane esse conditionem li- 


(1) August., Op. imp. c. lulianum, 1. 

beri arbitrii hominis adhuc in via constituti, in. hoc 
quidem indubitanter tibi assentior: nisi quod ex eodem 
principio unde explicatur liberum arbitrium ita in. bono 
firmatum ut ad malum deflectere nequeat, aut vicissim 
ita in malo obstinatum ut nulla ei maneat potestas 
ad bonum, explicatur quoque liberum arbitrium ita et 
ad bonum et ad malum adhuc possibile, ut nihilominus 
non solum non aequa lance ad utrumque libretur, sed 
imo, expeditam integri boni facultatem plane non ha- 
beat, et sub quadam lege peccati, quantum ex se est, 
captivatum inveniatur. 

Considerandum namque quod liberum arbitrium, 
formaliter loquendo, non est circa finem, sed solum 
circa ea quae sunt ad finem, sicut ratiocinandi fa- 
cultas, formaliter quoque loquendo, non est circa prin- 
cipia, sed solum circa conclusiones quae eruuntur e 
principiis. Ad omnem enim electionem liberam praesup- 
poni debet ut principium, quaedam affectio boni quae 
per se non est in potestate eligentis, et ex qua deinde 
sequuntur omnes aliae volitiones. «Quis nesciat, in- 
«quit Augustinus, de spiritu et littera, c. 35, non esse 
«in hominis potestate quid sciat, nec esse consequens 
«ut quod appetendum cognitum fuerit appetatur, nisi 
«tantum delectet quantum diligendum est?» Et rur- 
sus cap. 3. «Cum id quod agendum et quo nitendum 
«est coeperit non latere, nisi etiam delectet et ametur, 
«non agitur, non suscipitur, non bene vivitur». Et 
ratio est quia libertas omnino non exercetur nisi circa 


ea quae ordinem habent ad bonum ad quod primo 

voluntas afficitur. Porro non eodem modo voluntas 
afficitur ad bonum pro variis statibus in. quibus eam 
versari contingit. Aliquis enim status est in quo ad 
nihil aliud primo afficitur aut affici potest, quam ad 
summum bonum quod est Deus; et aliquis alius in 
quo ad nihil aliud quam ad bonum privatum, cui 
tanquam ultimo fini immobiliter atque irreversibiliter 
inhaesit. Loquendo autem de voluntate pro tempore 
quo ad utrumque ex oppositis finibus adhuc est con- 
vertibilis, cogitatur quidem aliquis possibilis status 
eius, in quo eam delectaret omne bonum virtutis, 
nulla deterrente difficultate, et ex consequenti con- 
veniret ei illa bilancis similitudo, per aequalia momenta 
ex utraque parte suspensae. Sed et cogitatur quoque 
status alius, in quo ita ad bonum praesentis vitae 
foret recurva, ut vix ac ne vix quidem saperet ei bo- 
num transcendens, bonum supramundanum, bonum 
suprasensibile: illud, inquam, immortalis iustitiae. bo- 
num, quod nec ignorari nec fastidiri potest, quin eo 
ipso in libero arbitrio. praevaleat pondus omnimode 
ad peccatum trahens. Et status ille alius, numquid 
ficütius est? numquid imaginatione suppositus? num- 
quid non historicus? 

Certe hominem non ut a matre, sed ut a noverca 
natura editum in vitam, corpore nudo, fragili et in- 
firmo, animo autem anxio ad molestias, humili ad 
timores, molli ad labores, prono ad libidines, in quo 
tanquam obrutus inesset quidam divinus ignis ingenii 
et mentis, iam pridem lugebat et describebat Tui- 

lius (1. Qui alibi quoque, ipsa rerum evidentia ductus 
compulsusque, multa de hominum vanitate atque in- 
felicitate edisserens, in. hanc veniebat conclusionem : 
«Ex quibus humanae vitae erroribus et aerumnis fit, 
«ut interdum veteres illi, sive vates sive in sacris 
«initüisque. tradendis divinae mentis interpretes, qui 
«nos ob aliqua scelera suscepta in vita superiore, 
«poenarum luendarum causa natos esse dixerunt, ali- 
«quid vidisse videantur; verumque sit illud quod est 
«apud Aristotelem, simili nos affectos esse supplicio, 
«atque eos qui quondam, cum in praedonum etru- 
«scorum manus incidissent, crudelitate excogitata ne- 
«cabantur, quorum corpora viva cum mortuis, adversa 
«adversis accommodata quam aptissime colligabantur: 
«sic nostros animos cum corporibus copulatos, ut 
«vivos cum mortuis esse coniunctos » (2. Haec gentiles 
illi philosophi, qui utique rem viderunt, et causam 
nesciverunt. Latebat enim eos cur esset iugum egrave 
super filios Adam, a die exitus de ventre matris eo- 
rum, usque in diem sepulturae in matrem omnium (3), 
quia sacris litteris. non eruditi, ignorabant originale 
peccatum. 

Ignorabant, inquam originale peccatum. Et tamen 
analogam quamdam causam adhuc suspicabantur, nec 
prorsus immerito. Quoniam peccati alicuius, quod- 


(1) In deperdito libro tertio de Republica, cuius fragmentum apud 
August., 1. 4 c. lulian., n. 60. 

(2) In deperdito pariter dialogo Hortensii, citato ab August., L c., 
n. 78. 

(3) Eccli. xı =i. 

cumque tandem illud sit, ex quo factum ut nativitas 
et origo nostra sub maledicto sit, probabilia signa 
apparent in malis innumeris quibus involvimur; prae- 
cipue vero in illa debilitate mentis ex qua contingit 
ut homo difficulter perveniat ad veri cognitionem, et 
de facili labatur in errorem, et appetitus bestiales 
omnino superare non valeat, sed continuo obnubi- 
letur ab eis. Equidem verum est, defectus huiusmodi 
esse per se naturales, ex necessitate materiae conse- 
quentes, quatenus necesse est corpus humanum, cum 
sit ex contrariis compositum, corruptibile esse, et sen- 
sibilem appetitum in ea quae sunt secundum sensum 
delectabilia moveri, et intellectum | nostrum, utpote 
natum acquirere intelligibilia ex sensibus, difficulter 
ad scientiam veritatis pertingere, et de facili propter 
phantasmata a vero deviare. Id certe verissimum. 
«Sed tamen si quis recte consideret, satis probabiliter 
«poterit aestimare, divina providentia supposita quae 
«singulis perfectionibus congrua perfectibilia coapta- 
«vit, quod Deus superiorem naturam inferiori ad hoc 
«coniunxit. ut e1 dominaretur, et si quod huius do- 
«mini impedimentum ex defectu naturae contingeret, 
«eius speciali et supernatural! beneficio tolleretur: ut 
«scilicet, cum | anima rationalis sit. altioris. naturae 
«quam corpus, tali conditione credatur corpori esse 
«coniuncta, quod in corpore aliquid esse non possit 
«contrarium animae per quam corpus vivit; et simi- 
«liter sı ratio in homine. appetitui. sensuali coniun- 
«gitur, et alus sensitivis potentiis, quod ratio a sen- 

«sitivis potentiis non impediatur, sed magis eis domi- 
tetur... Sic igitur, huiusmodi defectus, quamvis na- 
turales homini videantur absolute, considerando na- 
turam humanam ex parte eius quod est in ea in- 
«ferius, tamen considerando divinam providentiam et 
«dignitatem superioris partis humanae naturae, satis 
«probabiliter probari potest huiusmodi defectus esse 
«poenales, et sic colligi potest humanum genus pec- 
«cato aliquo originaliter esse infectum « 

Porro, quod simplex etiam ratio merito suspicatur, 
amplissime certissimeque firmat revelatio. Non sic erat 
ab initio, non sic. Non tunc obrutus divinus ignis 
ingenii et mentis, non animus ad libidines pronus, 
non ratio bestialibus appetitibus obnubilata, non qui 
gemendo diceret: Infelix ego homo, quis me liberabit 
a corpore mortis huius! Tunc etiam, totius boni agendi 
inerat homini possibilitas, et liberum arbitrium in fe- 
licissima illa originalis iustitiae conditione. constitutum, 
tam habebat in sua potestate ut Deo obediret impe- 
ranti, quam ut diabolo consentiret persuadenti. Verum 
dicis, aiebat Augustinus ad lulianum, hoc est liberum 
arbitrium; tale omnino accepit Adam. Verum dicis; 
quamdiu stetit homo in bona voluntate liberi arbitrii, 
non opus habebat ea gratia qua levaretur. Nunc vero 
in ruina sua, servus est peccati et liber iustitiae, 1uxta 


apostolum, Rom. VI-30. Id est, servili iugo opprimitur 


(f) S. Thom., 1. 4 c. Gent. cap. 52. 

sub abominanda peccati lege, et liber exsistit a prae- 
clara et unice exoptanda iustitiae servitute. 

Quid igitur? Abeundumne tandem in illam senten- 
tiam quam non ita absurde, ut videtur, ridebat quon- 
dam lulianus; Voluntas quae nunc quoad malum li- 
bera est, quoad bonum libera non est? Ita plane, si 
modo bonum intelligatur ex integra causa; si insuper 
apponatur conditio quam adiiciebat Augustinus: Quoad 
bonum libera non est, si non est liberata. Et a quo 
liberata? A quo, nisi ab eo qui de seipso dicebat, 
Ioan. AIII-36: Si vos Filius liberaverit, vere liberi 
eritis? Nunc enim nemo nisi per gratiam Christi ad 
bonum agendum et ad malum non agendum potest 
habere liberum voluntatis arbitrium. Nemo nisi sa- 
natus a Salvatore, bene vivendi instruitur facultate. 
Neque hic locus est subtilioribus distinctionibus inter 
substantiam et modum actuum, inter naturalis et su- 
pematuralis ordinis bonum, quasi ad insinuandum, 
duplicem de facto nunc esse posse moralis bonitatis 
rationem, supernaturalem unam per gratiam Christi, 
naturalem alteram sine gratia Christi. Nam sicut in 
primitivo innocentiae statu, facilitas et potentia expe- 
dita operandi totum bonum homini connaturale, de- 
pendebat a conservata ordinatione mentis ad super- 
naturalem vitae aeternae finem: ita nunc, nonnisi per 
supernaturalem Christi gratiam restituitur, simul cum 
amissis iuribus divinae haereditatis in supercoelestibus, 
quidquid libero arbitrio viribus attenuato et inclinato 
deest quominus serviat iustitiae, idque etiam per re- 

spectum ad simplicem illam honestatis legem quae ho- 
mini ut homo est, naturaliter dominatur. 

Quapropter, de gratia Christi dum agitur, nil minus 
in considerationem venit quam magnum illud donum 
quo et rehabilitatur anima ad beatitudinem  transcen- 
dentem omnes naturae vires, et etiam captivum libe- 
ratur liberum arbitrium, ut propriam sui nominis re- 
cuperet dignitatem. Sed quaestio est ardua et complexa 
valde, atque ad sui enodationem necnon et convenien- 
tem simplificationem, nonnullas observationes, declara- 
tones, notionesque requirit circa proprium praesentis 
tractatus obiectum, quae priusquam ad particularia 
descendatur, per modum generalis prolegomeni statim 


sunt praemittendae. 


a ET 

Praeclarus ille auctor librorum de vocatione omnium 
gentium, quicumque tandem ille sit, sive S. Prosper, sive 
s. Leo Magnus, sive alius quispiam cuius nomen hactenus 
remansit ignotum, (nam de eo lis est inter eruditos), sic 
suam disputationem exorditur: « Inter defensores liberi ar- 
«bitrin. et praedicatores gratiae. Dei, magna et difficilis 
«dudum vertitur quaestio... Atque contrariarum disputa- 
«tionum nullus terminus reperitur, dum non discernitur 
«quid manifestum, quid sit occultum. De hac igitur com- 
j pugnantia opinionum, qua mensura et temperantia sen- 
«tiendum sit, quantum Dominus adiuverit, annitar inqui- 
«rere: exercens atque discutiens modulum facultatis meae 
«in his quae cordi meo sobrie, quantum arbitror, inhae- 
«serunt: ut si in eas regulas processerit stylus quae nihil 
« offensionis, nihil habeant pravitatis, non solum nobis, sed 
«et aliis utile sit ad aliquem nos limitem pervenisse, quam 
«non debeamus excedere ». Et infra, 1. 1, c. 9, idem ille 
auctor auream hanc regulam ponit: «Fixa ergo hac fide 
«in cordibus nostris, immobiliterque. fundata, qua salu- 
«berrime credimus omnia bona, ac maxime ea quae ad 
«vitam aeternam provehunt, Dei munere haberi, Dei mu- 
«nere augeri, Dei munere custodiri, puto quod pius sensus 
«non debeat in ea questione turbari, quae de omnium et 
«de non omnium hominum conversione generatur, si ea 

«quae clara sunt, nan de iis quae occulta sunt obscuremus, 
Aet dum procaciter insistimus clausis, excludamur ab apertis, 
acum sufficere debeat ut in eo in quod pervenimus, am- 
«bulemus » Et rursus, c. 21, in eadem semper sententia 
insistens : « Quae enim Deus occulta esse voluit, non sunt 
«scrutanda; quae autem manifesta fecit, non sunt ne- 
(ghgenda: ne et in illis illicite curiosi, et in istis damnabi- 
«liter inveniamur ingrati». Sic quidem ille, quod attinet 
ad voluntatem Dei salvificam et sufficientiam gratiae omni- 
bus hominibus collatae, quos utique omnes, et non fallaciter, 
verax Scriptura ait ad salutem a Deo ordinari. 

Sed non est profecto cur in una tantum speciali quae- 
stione usui esse dicamus tam sana principia sobriae et mo- 
deratae sapientiae. Utiliter enim in memoriam revocantur, 
generatim quidem in quacumque materia sacrae theologiae, 
speciatim vero in omnibus quotquot sunt quaestionibus de 
eratia Christi, de divina praescientia, providentia, praede- 
sünatione, aliisque congeneribus. Ecce iam dudum, hoc 
est a quatuor circiter saeculis, acriter disputatur in scholis 
de concordia divinae gratiae cum libero hominis arbitrio : 
dum alii in ea abeunt placita quae ab alis ut plane ever- 
siva ipsius liberi arbitrii reiiciuntur, et isti vicissim in eas 
veniunt explicationes quae ab ills traducuntur tamquam 
ex adverso eversivae fundamentalium principiorum meta- 
physicae et naturalis theologiae de prima causa et primo 
motore Deo. Atque ita, contrariarum disputationum nullus 
terminus reperitur, imo nec reperiendi aliquando spes ulla 
affulget. Occultum siquidem illud est de quo tanta concer- 
tatio; clausum manet manebitque, sicut conicere licet, 
quamdiu in caligine huius vitae per speculum videbimus et 
in aenigmate. At numquid propterea, pro nihilo habenda 
ea erunt, quae ratio fide illustrata per sedulam et sobriam 
inquisitionem, de tam sublimi simul et suavi mysterio gratiae 
Dei assequitur ? Aut steriliter atque infructuose insistendo 
clausis, ea negligemus ad quae fas est pervenire ? Absonum 
id quidem foret in omni hypothesi, sed multo adhuc magis 

irrationabile apparebit, consideranti quod obscurissima quae- 
sto non de ns tandem est quae supernatural] ordini spe- 
cialia sunt, sed omnino de his quae utpote spectantia rela- 
tiones libertatis creatae in quantum huiusmodi, ad causam 
primam a qua universaliter esse debet omne ens et omnis 
modus entis, transcendunt omnes differentias quibus gratia 
a natura distinguitur. Quaestio est proinde, in qua non 
oportet 1mmorari theologum de gratia Dei discurrentem, 
quia non intra proprium huius speculationis campum sedem 
habens. Et hoc est quod primo declarandum occurrit, cum 
praecisum praesentis tractatus obiectum quaeritur, praemissa 
in antecessum claritatis causa, brevi quadam recapitula- 
tone doctrinae circa necessitatem et modum operationis 
Dei in omni agente creato, quacumque hypothesi facta, et 
quocumque providentiae ordine supposito. 


$ 1- 


De ratione secundum quam Deus in omni operante 
generatim, et speciatim in omni volente operatur. Et de 
eo quod nobis impervium clausumque est quoad concilia- 


tionem operationis divinae cum libero creaturae arbitrio. 


I. - Ratio operationis divinae in agentibus creatis tri- 
pliciter consideratur. Et primo quidem in omni operante 
Deus operatur, quatenus dat creaturis operantibus virtutes 
operativas, et conservat eas, et iugiter tenet eas in esse. 
«Unde non solum est causa actionum in quantum dat 
«formam quae est principium actionum... sed etiam sicut 
«conservans formas et virtutes rerum, prout sol dicitur 
«causa manifestationis colorum, in quantum dat et con- 
«servat lumen quo manifestantur colores. Et quia forma 
«rei est intra rem, et tanto magis quanto consideratur ut 
«prior et universalior, et ipse Deus est propria causa 1p- 
«sius esse universalis in rebus omnibus, quod inter omnia 
«est magis intimum rebus, sequitur quod Deus in omnibus 

| intime operatur», inquit S. Thomas, ia Part. Q. 105, 
a. 5: 

Praeterea secundo, in omni operante Deus operatur, 
quatenus applicat virtutes creatas ad agendum, ut de po- 
tentia fiant actu principiantes operationes suas. Quidquid 
enim est in potentia operans, non potest per seipsum re- 
duci in actum operandi, cum nihil reducat in actum ope- 
randi, quod in actu operandi non sit. Et exemplum est in 
artificialibus, nam artifex applicat ad actionem securim, 
quae deinde incidit per suum acumen. Porro, nullum esse 
quantum ad hoc, inter viventia et non viventia discrimen, 
vix opus est declarare. Equidem differunt viventia a non 
viventibus, quatenus propriorum motuum principium sunt 
elicitnvum, et in hoc sensu semper habent motum ab in- 
trinseco. Sed aliud est esse principium  elicilivum, aliud 
vero esse primum principium non motum ab alio. Nihil 
quippe prohibet quominus principium actus immanentis 
applicetur ad agendum per actionem causae exterioris. Et 
facile ad omnem vitalem operationem transferes ea quae 
de voluntario S. Thomas observavit: «Dicendum, inquit, 
| quod de ratione voluntarii est, quod principium eius sit 
«intra. Sed non oportet quod hoc principium intrinsecum 
sit primum principium non motum ab alio. Unde motus 
| voluntarius etsi habeat principium proximum intrinsecum, 
«tamen principium primum est ab extra, sicut et primum 
«principium motus naturalis est ab extra, quod scilicet 
«movet naturam » (2). Caetenim, evidenter constat, impos- 
sibile esse ut initialis 1mpulsio ab intrinseco sit, nisi quis 
fingat aliquid adhuc inoperans, principium applicationis ad 
operandum, quod profecto contradictionem involvit in ter- 
minis. Omnia ergo creata, tam viventia quam non viventia, 
in initio saltem agendi indigent effective 1mpelli ab aliquo 
agente extrinseco. Et si hoc extrinsecum agens sit agens 
creatum, requiritur ex paritate rationis aliud. movens, et 


(1) S. Thom. 1-2, Q. 9, a. 4 ad 1.um 

quia in moventibus motis non est procedere in infinitum, 
oportet devenire ad primum movens immotum quod est 
Deus. Nunc autem, «si sint multa agentia ordinata, semper 
«secundum agens agit in virtute primi agentis, nam primum 
«agens movet secundum ad agendum. Et secundum hoc 
«omnia agunt in virtute Dei, et ita ipse est causa omnium 
«actionum agentium»: tamquam applicans ad operationem, 
et quidem immediate, sin minus immediatione suppositi, 
at saltem immediatione virtutis. 

Tertio denique, in omni operante Deus operatur, qua- 
tenus omni operanti influit quo  instrumentaliter causet 
actus suos omnes et singulos sub generalissima et com- 
munissima ratione entis. Et sane, ut demonstratur in trac- 
tatu de Deo creatore, cum Deus sit ipsum esse per essen- 
tiam, oportet quod esse ut sic, sit proprius effectus Dei, 
sicut ignire est proprius effectus ignis (x) Et si quidem 
ratio essendi simpliciter per se primo producatur, sicut 
cum nulla potentia subiectiva e qua educatur ens, prae- 
supponitur, sed ex omnino non ente fit ens: tunc a solo 
Deo esse potest effectio, et haec est creatio. Sin autem, ra- 
dicibus praesuppositis, id quod per se primo fit, sit solum 
particularis ratio taliter vel taliter essendi: tunc creatura 
operatur quidem ad esse, sed per modum instrumenti tan- 
tum : quatenus, ex propris, et ut causa principalis, influit 
illud quo ens ad talem particularem modum determinatur, 
sed id unde est absolute ens, nonnisi virtute motionis quae 
a Deo in ea operante recipitur. Nec obstat quod in uno 
eodemque, non realiter differat ens ut ens, et ens ut tale 
ens. Hoc, inquam, non obstat quominus ambae illae rationes, 
tum universalissima entis ut sic, tum particularis entis ut 
talis, in diversas causas refundantur. Sicut in codice aliquo, 
non est realis distinctio inter litteras secundum quod lineae 
sunt utcumque in charta descriptae, et litteras secundum 
quod sunt lineae artificiose ad significandum dispositae. Et 


(1) 13 Part. a. 8, a. l. 


ect 

tainen, primo modo refunduntur ut in causam in propriam 
calami virtutem; alio modo in motionem instrumentaient 
a solo agente intelligente fluentem (1). 

Sic igitur, omne agens creatum habet a Deo, primo 
quidem virtutem operativam, eamque ab eo, iugi influxu 
causatam et conservatam. Habet deinde initialem applica- 
tionem ad agendum, per quam de statu potentialitatis seu 
inactivitatis transeat in actum. Habet tertio motionem 1n- 
strumentaient qua influat omnem suum effectum sub univer- 
salissima ratione entis, cum ipsa causa secunda ex propria 
virtute suae naturae non possit causare ens nisi ut tale, 
praecise et reduplicative in quantum est tale (2. Et haec 


(1) Vide omnino Caietanum in Ia Part. Q. 45, a. 5. 

(2) Ad rem S. Thomas, de Pot. Q. 3, a. 7: «Actionis alicuius 
«rei res alia potest dici causa multipliciter. — Uno modo quia tribuit 
tei virtutem operandi, et hoc modo Deus agit omnes actiones natu- 
«rae, quia dedit rebus naturalibus virtutes per quas agere possunt, 
«non solum sicut generans virtutem tribuit et eam ulterius non con- 
«conservat, sed sicut continue tenens virtutem in esse, ut sic possit 

dici Deus causa actionis in quantum causát et conservat virtutem 
«naturalem... — Sed quia nulla res per seipsam movet vel agit nisi 
«sit movens non motum, (secundo) modo dicitur una res esse causa 
«actionis alterius in quantum movet eam ad agendum. In quo non in- 
« telligitur collatio aut conservatio virtutis activae sed applicatio vir- 
«tutis ad actionem. Sicut ho-«* est causa incisionis cultelli ex hoc 
«ipso quod applicat acumen cultelli ad incidendum movendo ipsum. 
«Et quia natura inferior agens non agit nisi mota, et movens mo- 
dum non cessat quousque perveniatur ad Deum, sequitur de ne- 
cessitate quod Deus sit causa actionis cuiuslibet rei naturalis ut 
vr vens et applicans virtutem ad agendum. — Sed ulterius inve- 
«nimus, secundum ordinem causarum esse ordinem effectum. Nec 
«causa secunda potest in effectum causae primae per virtutem pro- 
«priam, quamvis sit instrumentum causae primae respectu illius 
«effectus. Unde (tertio) modo unum est causa actionis alterius sicut 
° Principale agetis est causa actionis instrumenti. Et hoc modo etiam 
«Deus est causa omnis actionis rei naturalis. Ipsum enim esse est 
*communissimus effectus, primus et intimior omnibus aliis effectibus, 

et ideo soli Deo competit secundum virtutem propriam talis effectus. 
«Sic ergo Deus est causa omnis actionis, prout quodlibet agens est 


pkolego mknonoun 


triplex ratio est, secundum quam in omni operante Deus 
operatur, iuxta principia quae alias in tractatu de Deo crea- 
tore tradita et explicata nunc supponuntur. 

II. - Quidquid autem dictum est de operatione Dei in 
omni operante generatim, consequenter valet de operatione 
eius in omni volente. Nisi quod, cum specialis ibi de libero 
arbitrio. occurrat difficultas, opus est iam inquirere in quo 
praecise puncto difficultas ipsa resideat, idque ex ordine 
discurrendo per tres distinctos modos mox declaratos. 

|l. Primo itaque, operatur Deus in omni volente, pro 
quanto ipsam volendi facultatem causat, creat, et con- 
servat. Et ad hunc modum reducetur illa quoque operatio 
Dei, qua forte perficeret naturalem voluntatis potentiam 
per infusas virtutes, vel augeret eius vires ad bonum per 
quodvis aliud habituale donum superadditum. Verum pri- 
mus ille modus facile nunc transmittitur. Nihil enim in eo 
reperiri quod difficultatem faciat, etiam mere apparentem, 
in ordine ad liberum arbitrium, evidentius sane est quam 
ut debeat explicari. 

24. Secundo, Deus operatur in omni volente, quatenus 
voluntatem applicat ad agendum. Applicat, inquam, instin- 
ctive eam movendo ad primum actum : pro quanto voluntas 
per prius facta 1n actu circa aliquem finem, fit potens sese 
deinde movere in ea quae sunt ad finem. Et ratio semper 
eadem assignatur: quia nimirum nihil movet efficienter 
nisi sit in actu, et ideo, antequam aliqua ex parte voluntas 
in actu sit, nequaquam sufficiens est quocumque modo 
movere se, id est semetipsam ad actum applicare. Sed nec 
potest ad sui actus exercitium moveri ab alia interna facul- 
tate, cum ipsa sit quae ad exercitium movet alias vires, et 
hoc eodem modo ab eis non moveatur. Unde S. Thomas, 


«instrumentum divinae virtutis operantis, (nimirum, ut dicitur in 

«resp. ad 7um, agens ad esse ut instrumentum primae causae). 
«Sic ergo Deus est causa actionis cuiuslibet, in quantum dat 

«virtutem agendi et conservat eam, et in quantum applicat actio- 


«ni, et in quantum eius virtute omnis alia virtus agit (ad esse) ». 

0. 9. a. 4, quaerens utrum voluntas moveatur ab ali- 
quo exteriori principio : « Omne, inquit, quod quandoque 
«est agens in actu, et quandoque in potentia, indiget moveri 
«ab aliquo movente. Manifestum est autem quod voluntas 
«incipit velle aliquid, cum hoc prius non vellet. Necesse est 
aergo quod ab aliquo moveatur ad volendum. Et quidem, ipsa 
«movet seipsam in quantum per hoc quod vult finem, reducit 
«seipsam ad volendum ea quae sunt ad finem. Hoc autem 
non potest facere nisi consilio mediante. Cum enim aliquis 
vult sanari, incipit cogitare quomodo hoc consequi possit, 
«et per talem cogitationem pervenit ad hoc quod potest 
sanari per medicum, et hoc vult. Sed quia non semper sa- 
nitatem actu voluit, necesse est quod inceperit velle sanari 
«ab aliquo movente. Et si quidem ipsa moveret seipsam 
ad volendum, oportuisset quod mediante consilio hoc a- 
«geret ex aliqua voluntate praesupposita. Non est autem 
procedere in infinitum. Unde necesse est -ponere quod in pri- 
i muni motum voluntatis voluntas prodeat ex instinctu alicuius 
« exterioris moventis > (/). 

Sed hic, priusquam ulterius procedatur, nota bene quid 
nunc nomine finis, quid nomine eius quod est ad finem debeat 
intelligi. Nimirum nomine finis nunc intelligitur omne bonum 
ad quod voluntas primo afficitur per actualem complacentiam. 
Nomine vero eius quod est ad finem, quidquid quacumque 
ratione continetur sub bono illo: vel vere, vel apparenter : 
vel per modum actionis prosecutivae illius boni, vel per 
modum medii obiectivi conducentis in illud: vel tamquam 
re ab eo distinctum, vel tamquam distinctum secundum 
rationem tantum, sicut sub ratione beatitudinis in communi 
continentur ea in quibus a diversis pro cuiusque studio 
beatitudo reponitur, atque ita porro. In summa finis et 
ad finem nunc non considerantur praecise ex parte rei: sed 


(1) Vide omnino Caietanum in h. 1., et nota bene quod non 


agitur nunc de motione ex parte obiecti, sed ex parte agentis, quae 
est efiectiva. 

magis ex parte agentis, ut finis dicatur quidquid se habet 
ut cuius complacentia esse potest voluntati principium sese 
active movendi ad volendum aliquid. Et sic accipiendo 
finem et id quod est ad finem, finis se habet in appetibi- 
libus sicut principium in intelligibilibus: quatenus « intelle- 
«ctus per hoc quod cognoscit principium, reducit seipsum 
«de potentia in actum quantum ad cognitionem conclu- 
«sionum, et hoc modo movet seipsum; et similiter voluntas 
«per hoc quod vult finem, movet seipsam ad volendum 
«ea quae sunt ad finem ». 

Indiget igitur voluntas, cum primo incipit velle, appli- 
cari ad agendum per aliquod agens exterius a quo instinctive 
moveatur ad appetitionem sive complacentiam finis. Sed 
iam de illo motore extrinseco, quis sit aut esse possit, me- 
rito inquiritur. Et dicendum quod non est nisi solus Deus. 
Ratio est quia voluntas non est tantummodo patiens ap- 
petitum suum, sed semper est eliciens illum, etiamsi sermo 
sit de primo appetitu instinctivo de quo nunc loquimur. 
In tantum ergo agens exterius instinctive illam movet, in 
quantum agit eam intrinsecus : quod facere non potest nisi 
ille qui causa est et auctor voluntatis. Et creatura quidem, 
puta angelus vel homo, voluntatem alterius movere potest 
ex parte obiecti, id est per modum suadentis, obiectum 
praesentando, minime vero ex parte ipsius potentiae, id est 
per modum agentis, intrinsecus inclinando. Quippe, « operatio 
«voluntatis est inclinatio quaedam volentis in volitum. Hanc 
« autem inclinationem solus ille immutare potest, qui virtutem 
«volendi creaturae contulit, sicut et naturalem inclinationem 
«solum illud agens potest mutare, quod potest dare virtu- 
«tem quam consequitur inclinatio naturalis. Solus autem 
«Deus est qui potentiam volendi tribuit creaturae, quia ipse 
«solus est auctor intellectualis naturae» (x) Et propterea 
dici solet quod voluntas habet tres tantum motores, loquendo 
de motore, qui sit per modum agentis seu active impel- 


G) S. Thomas, 1a Part. Q. 106, a. 2; Q. in, a. 2, Q. 9, a. 6. 

lentis: seipsam scilicet, suam naturam, et Deum. Seipsam 
quidem, in omni actu qui primum actum, a quo initium est 
volendi, consequitur. Suam vero naturam vel Deum, in 
ipso actu instinctivo. Sed nota interim quod naturae nomine 
hic intelligitur Deus ipse praecise ut naturae provisor ac 
motor universalis, per oppositionem ad Deum ut specialiter 
moventem ultra nudam et simplicem naturalis facultatis 
exigentam. Xam, «Deus movet voluntatem sicut univer- 
«salis motor ad universale obiectum voluntatis quod est 
«bonum, et sine hac universali motione homo non potest 
«aliquid velle.... Sed tamen interdum specialiter Deus movet 
«aliquos ad aliquid determinate volendum, sicut in his quos 
«movet per gratiam» ait S. Thomas, 1-2, Q. 9, a. 6, 
ad 3Uill 

Haec itaque sint dicta de illa operatione Dei in omni 
volente, per quam ipse volens applicatur ad actum. Et si 
quis bene consideret, videbit omnino evidenter quod neque 
ibi residere potest difficultas e conspectu liberi arbitrii. 
Etenim praedicta applicatio respicit tantum actum illum a 
quo incipere debet processus volitivus, et in quo, omnibus 
consentientibus, nequaquam exercetur dominium liberae 
voluntatis. Dicendum, inquit Capreolus, quod primus actus 
' voluntatis est a Deo fl). Ali autem actus volendi sunt 
«effective a voluntate (2, et a prima affectione ad finem. 
«Sicut intellectus factus in actu principiorum, movet se 
«ad conclusiones. Et ideo, omnes actus volendi praeter 
«primum, sunt in potestate voluntatis, etc. » Et infra: 
«Voluntas autem facta in actu per voliionem vel com- 
«placentiam boni, movet se ad alios actus volendi. Et sic, 
«ipsa per aliud, seu per affectionem finis causát in se ef- 
«fective actum volendi, quam specificat obiectum sicut 


«) Non. utique elicitive, sed impulsive, mediante motione re- 
cepta in voluntate. — Cf. Ferrariensem, 1. 3, c. 89. 
(2) Id est, etiam impulsive, et non elicitive tantum sicut prius. 

«terminus motus motum » (1). Nunc autem, ad dictos con- 
sequentes actus, quantum est ex consideratione praesenti, 
plenam relinqui libertatem seu specificationis seu exercitii, 
constat sat evidenter. Constat, inquam, si instinctivus actus 
a quo incipit processus volitivus, sit solum ad bonum in 
communi ; nam in vi huius primae affectionis poterit voluntas 
sese determinare ad volendum quodcumque bonum vel ve- 
rum vel apparens, adeoque et ad volendum sese continere 
ab exercitio omnis actus ulterioris, cum et hoc ipsum sub 
ratione boni ei apparere possit. Constat similiter si forte, 
simul cum motione ad bonum in communi, foret aliqua 
alia specialis motio instinctiva ad bonum determinatum 
in particulari, utputa ad finem salutis animae, loquendo 
de his quos movet Deus per gratiam, ut supra laudatus dixit 
s. Thomas. Nam etsi in vi affectionis ad specialem hunc 
finem, inclinaretur voluntas ad movendum se determinate 
in ea quae sub dicto fine continentur, puta ad velle orare, ad 
velle inquirere veritatem, atque ita porro: cum tamen ista 
non secundum quamcumque considerationem ei bona appa- 
rerent, impossibile esset ut ex necessitate in hos actus se 
moveret, sed semper ei ratio adesset, vel abstinendi ab 
eis, vel etiam positive eos repudiandi. 

Sic igitur, neque ex parte applicationis ad agendum, 
grandis illa de libero arbitrio residet difficultas. Et si neque 
ibi resideat, superest ut inveniatur in tertio modo quo in 
nobis volentibus operatur Deus, et de quo diligentior 1am 
esse debet consideratio. 

3. Tertio itaque, in omni volente Deus operatur, 
quatenus directe et immediate influit ad omnes et singulos 
actus, non iam instinctivos tantum, verum etiam et liberos, 
qui simpliciter et sine addito voluntarii dicuntur. Id enim 
commune dogma est omnibus orthodoxis seu philosophis 
seu theologis, qui omnes unanimiter ponunt necessitatem 
concursus causae primae ad quasvis operationes causarum 

secundarum» cuiuscumque tandem generis illae sint, et ad 
quemcumque entis modum pertineant. Quia tamen in assi- 
gnando modo discordant, ideo operae pretium eiit per prius 
investigare, qua ratione et qua de causa concursus ille di- 
vinus requiratur pro actu voluntario libero de quo nunc 
specialiter nobis sermo. 

In quo quidem principii loco esse debet, quod voluntas 
per prius instinctive a Deo mota, et facta in actu per com- 
placentiam finis, ulterius mowt se, applicat se, determinat 
se ad volendum ea quae ad finem sunt, omnia intelligendo 
iuxta explicationes mox datas. Nec, ut opinor, opus est 
diutius in eo insistere, quo semel vel negato vel in dubium 
revocato, statim de medio tolleretur ipsa etiam nuda et 
simplex confessio liberi arbitrii. Nunc igitur, si voluntas 
movet se, applicat se, determinat se, dubium utique non est 
quin ex iis quae sibi sunt a Deo data, sese moveat ac de- 
terminet. Verumtamen aeque indubium videtur quod in 
eo in quo se movet et determinat, et sub ea praecisa ratione 
sub qua ad hoc vel illud sese movet ac determinat, non a 
Deo movetur, non a Deo determinatur. Alioquin, determina- 
retur a se et non a se, respectu eiusdem secundum idem. 

Certe, qui praedeterminationem actus liberi ponunt, ad 
sensum recentioris scholae Thomisticae, id ponunt ad quod 
immediata quadam consequentia, eaque in terminis (ut 
videtur) nota, consequitur voluntatem nullo omnino modo 
determinare se, sed pure et simpliciter determinari ab alio, 
non secus ac quaevis alia res naturalis. Nam unum de duobus, 
remanet dicendum. Vel praedeterminatio primae causae 
necessario causát determinationem voluntatis, vel non ne- 
cessario. causát. Si non necessario causát, sed adhuc re- 
linquit voluntatem simpliciter indifferentem, non erit prae- 
determinatio, et frustra atque inutiliter ponitur. Si autem 
necessario causát, eo ipso tollit determinationem ut ab 
ipsa voluntate ortam, et redit comparatio Lutheri liberum 
arbitrium. comparantis iumento, quod ad dexteram vadit 
vel sinistram secundum flexionem ab insidente acceptam. 

Nisi quod valde adhuc deficiens comparatio ista sit. pro 
quanto scilicet multis de causis accidere potest ut iumentum 
recalcitret ; hic autem, non esset causa neque in excelso 
supra, neque in inferno deorsum, per quam impediri posset 
praedeterminationis effectus, sed tanta necessitate ille se- 
queretur, quanta necessitate determinatum maneat oportet, 
id quod ab ipso Deo actu determinatur. Ideoque iam pe- 
rimitur omnino essentialis differentia causas naturales inter 
et liberas; quae non in eo demum principaliter consistere 
dicenda est, quod causa naturalis habet a natura ipsa as- 
signatam determinationem suae actionis, causa autem li- 
bera non habet, eo nimirum sensu, quod in natura eius 
sit ut, iisdem etiam suppositis actus primi adiunctis, adhuc 
possit indifferenter in alterutram oppositionis partem 1n- 
flecti. Et dico, non in hoc consistere essentialem differen- 
tam, quia hoc modo differentia accipitur tantum ex parte 
passivitatis, seu passivae indifferentiae quae causis liberis 
conceditur, naturalibus negatur. At vero, discrimen essen- 
tiale se tenet ex parte activitatis, 1d est, indifferentiae ac- 
ctivae qua voluntas se determinat ad hoc vel ad illud, ve- 
reque habet dominium sui actus: quod quidem causae li- 
berae in quantum huiusmodi, specifica, distinctiva, impe- 
ritura proprietas est. 

Non ergo ad determinationem actus liberi ponenda est 
praedeterminatio ex parte Dei. Sed nec etiam ponendus 
concursus simultaneus, ad sensum eorum qui praedicta 1n- 
convenientia vitare volentes, imaginati sunt causam primam 
et causam secundam liberam, velut duas causas coniugatas 
et inter se non subordinatas, concomitanter in eamdem 
actus determinationem coinfluentes. Id, inquam, excluditur, 
et non minori necessitate. 

Primo quia sic opinantes, velint nolint, reincidunt in id 
quod vitare volebant : siquidem simultaneus concursus dua- 
rum voluntatum in idem, si casualis non est (quod in prae- 
senti cogitare nefas) debet habere causam per se a qua 
determinetur. Haec igitur causa, vel erit creatura respectu 

vel Deus respectu creaturae, vel denique aliquod ter- 
tium respectu utriusque. Porro istud tertium evidentissime 
non datui; Insuper repugnat ut creatura ipsum Deum de- 
terminet ad concurrendum, et tanto magis repugnat, quod 
aliqua operatione sua determinaret eum, ac per hoc, se- 
queretur operationem creaturae esse simpliciter natura 
priorem ipso concursu qui ad eam postulatur. Remaneret 
igitur quod non creatura Deum, sed Deus determinaret 
creaturam, et iam veniret in conclusione id quod ad salvan- 
dam creaturae libertatem, iure et merito removere in- 
tendebant. 

Praeterea, ratio ponendi concursum divinum ad omnes 
et singulas creaturarum operationes, est quia omnis crea- 
tura, non modo in essendo, verum etiam in agendo a prima 
causa dependere debet. Sed in agentibus coniugatis et inter 
se non Ssubordinatis, nulla prorsus est unius ab alio in 
agendo dependentia, quia neutrum agit in virtute alterius, 
id est ut motum ab illo, sed singulum quodque in eo quod 
agit, a se agit, solo existente nexu concomitantiae. Et ideo 
per hunc modum, tantum abest quin salvetur unica illa 
ratio propter quam necessitas divini concursus universa- 
liter asseritur, ut de medio potius positive tollatur. 

Adhuc, plura agentia coniugata et inter se non subor- 
dinata, ad unum operatum concurrere quidem possunt, (si 
tamen sermo sit de uno totali operato quod ex plurium 
partialium additione integratur, sicut plura lumina concur- 
runt ad unum totalem illuminationis effectum, et plures 
trahentes navem ad unam totalem impulsionem trahendae 
massae proportionatam). Ad unam autem operationem, 
praesertim spiritualem, cuiusmodi est operatio voluntatis 
simpliciter et absolute impossibile istud est. Tum quia in 
concursu simultaneo duorum operantium, est etiam con- 
cursus duarum operationum, quarum singulae simul sunt 
simultate temporis et naturae, ita ut causa alterius neutra 
esse possit. Tum quia omnis operatio proximum sui prin- 
cipium habet in potentia operantis, non autem in potentia 

illa simul cum extrinseca virtute assistente. Nam etiam 
operatio instrumentalis e potentia instrumenti tota egre- 
diatur necesse est, pro quanto scilicet causa principalis 
non coniugatur instrumento, sed influit ei, quo ultra pro- 
portionem propriae virtutis operari possit et operetur. Quod 
iterum subordinationem importat, et influxum unius causae 
in aliam quae a prima in agendo moveatur, semperque 
excludit impossibilem illam hypothesim associationis duorum 
agentium in unum principium unius numero operationis. 
Concludendum igitur est quod sicut ad actum volun- 
tarium deliberatum operatio Dei nequit omnino admitti per 
modum praedeterminationis, ita nec per modum concursus 
simultanei. Ad utrumque enim modum removendum sat 
clara, satque dilucida praesto sunt argumenta. Sed hoc ne- 
eativum est, et de positivo nunc subintrat quaestio. Num- 
quid enim, propter utriusque praedicti modi exclusionem, 
omnis modus removebitur ? Numquid Deum in omni volente 
eatenus tantum operantem fatebimur, quatenus ad ea quae 
actui libero praevia sunt operatur? Aut pessum ibunt 
certiora illa atque evidentiora metaphysicae principia quae 
in ipsa exsistentiae Dei demonstratione solent afferri, nihil 
scilicet de quacumque potentia transire posse in quem- 
cumque actum, nisi moveatur ab alio ? Absit. Sed agno- 
scenda erit, primo quidem subordinatio causae secundae 
ad primam, quam simultaneus concursus negat; deinde 
vero, subordinatio eiusmodi quae plane diversa sit, ab ea 
quam ponit praedeterminismus : Quatenus voluntas per mo- 
tonem instrumentalem a Deo receptam eliciat actum sub 
ratione entis, per virtutem autem propriam, seu mere na- 
turalem, seu etiam gratuito dono auctam, eamque in actu 
primo proximo constitutam, eliciat illum sub ratione talis 
vel talis determinati entis : ut totus actus a Deo movente 
sit, totus etiam a voluntate, sed secundum aliam atque 
alam formalitatem : a Deo quidem secundum quod est 
absolute ens, a voluntate seipsam determinante secundum 
quod tale particulare ens. Sicut in exemplo superius allato, 

scriptura tota a calamo est, tota quoque ab intellectu mo- 
vente: a calamo quidem, si in scriptura consideres sim- 
pliciter lineas in charta ductas ; ab intellectu movente vero, 
si consideres lineas ut certo ordinato modo, significationis 
eratia descriptas. Et sic est proportionaliter in praesenti, 
quod attinet ad totalitatem effectus in aliam atque aliam 
causam refundendi, secundum quod sub alia atque alia 
ratione sumitur. 

Neque hoc dicendo divinamur, quia eadem distinctio 
inter rationem generalem entis et rationem particularem 
talis entis, ut dictum est supra, necessario occurrit quoad 
omnes causas secundas sub prima operantes. Si enim vere 
activa est causa secunda, oportet assignare rationem ef- 
fectus ad quam ex sua virtute pertingat ; alioquin, ut Cale- 
tanus annotat in 1**, 0. 45, a. 5, esset activa nihili. Et si 
semper indiget a Deo moveri, oportet assignare rationem 
aliam quam sola divina virtus respiciat ut proprium effectum, 
et ad quam creatura operans pertingere non possit nisi 
instrumentaliter mota. Unde dicit S. Thomas, de Pot. Q. 3, 
à. 1, quod cum quaelibet res naturalis habeat perfectionem 
determinatam ad unum genus, ideo nulla earum ex propria 
virtute est activa entis sub ratione universali entis sed 
solum sub ratione particulari huius determinati entis. Et 
infra, a. 7 in responsione ad ylli), exponens causam cur rei 
naturali conferri non potuit ut operaretur absque operatione 
divina: « Sicut, inquit, securi dari potest acumen, ut esset 
«forma in ea permanens, non autem dari ei potuit quod 
| vis artis esset in ea quasi quaedam forma permanens, nisi 
« haberet intellectum : ita rei naturali potuit conferri virtus 
«propria ut forma in ipsa permanens, non autem vis qua 
«agit ad esse ut instrumentum primae causae, nisi daretur 
«ei quod esset universale essendi principium ». Etenim, 
ut dicit idem Angelicus in 3 c Gent. c. 66: « Esse est pro- 
I prius effectus primi agentis, et omnia alia agunt ipsum 
“in quantum agunt in virtute primi agentis ; secunda autem 
«agentia quae sunt quasi particulantia et determinantia 

«actionem agentis, agunt sicut proprios effectus, alias per- 
«fectiones quae determinant esse » Et sic alibi frequenter. 
Generale igitur principium applicationem habere debet et 
in liberis actibus voluntatis, ut dicatur Deus ad eos ope- 
rari, quatenus influit voluntati motionem qua eliciat actum 
secundum quod ens, dum ipsa voluntas quasi particulando 
et determinando motionem a primo agente receptam, vir- 
tute sua a Deo utique accepta, causát eumdem actum se- 
cundum quod tale determinatum ens. Et hoc est quod ob- 
servat Ferrariensis circa praecitatam propositionem S. Tho- 
mae de secundis agentibus determinantibus actionem primi 
agentis: « Quod non est, inquit, sic intelligendum quasi 
«secunda agentia aliquid erga divinam actionem ut in se 
«est operarentur, cum sua actio sit sua substantia. Sed 
«intelligitur secundum quod ipsa, mediantibus causis se- 
«eundis ad effectum aliquem determinatur. Sic enim virtus 
«divina et actio, secundum quod in secunda causa reci- 
«pitur, accipit determinationem ex conditione causae se- 
«eundae tamquam ex susceptivi conditione, quia unum- 
«quodque recipitur in alio per modum recipientis » Et si 
his addas quod susceptivi conditio alia est in causa libera 
et in causa naturali, videbis quod etsi determinatio ad talem 
vel talem entitatem actus semper a secundo agente sit, 
tamen in agente naturali provenit haec determinatio a 
natura eius, et consequenter ab illo qui ei talem naturam 
dedit; in. agente autem libero non ita, praecise quia qui 
naturam ei dedit, eam potentiam ei dedit, « quae ad plura 
«se habet, nec ad aliquod eorum determinatur nisi ex 
«seipso (1). Ipsa enim potentia voluntatis, quantum in se 
«est, indifferens est ad plura, sed quod determinate exeat 
«in hunc actum vel in illum, non est ab alio determinante, 
< sed ab ipsa voluntate » (2). Quae omnia a primo ad ul- 
timum, consentanea videntur principiis metaphysicae gene- 


(1) S. Thom, in II, D. 39. Q. 1, a. 2. 
(2) Ibid. a. 1 

ralis de causis, et de subordinatione earum, et de ea quae 
in subordinatione ipsa, unicuique salva manere debet, pro- 
prietate et specifica differentia. 

Nunc autem, cum ad explicationem in particulari de- 
scenditur, nihil iam obscurius, nihil aenigmati similius, et 
quod a comprehensione nostri intellectus magis remo- 
veatur nihil. Quis enim declarare unquam valuit quomodo 
secunda agentia particulant et determinant motionem primi 
agentis ? Quis iuncturam illam in qua primi motoris influ- 
xus cum vera et proprie dicta causalitate creaturae veluti 
compenetratur, introspexit ? Quis praesertim in evidentia 
posuit qua ratione servetur dominium voluntatis, plena- 
que eius potestas in alterutram partem, dum ad ipsum eli- 
gendi actum Deus in omni volente operatur ? Reconditum 
sane arcanum, in quo ab antiquo frustra fatigatur humana 
inquisitio : cui etiam omnino convenit id quod in simili 
quaestione (de conciliabilitate infallibilis providentiae cum 
contingentia et libertate nostrorum actuum), in iam Part. 
Q. 22, a. 4, dixit Caietanus: « Ad hanc. dubitationem | nihil 

scriptum reperi a S. Thoma, quoniam nullibi eum mo- 
«visse hanc recolo, sed semper studuit ad salvandam con- 
| tngentiam. In alis quoque doctoribus nihil hactenus 
«comperi ad quaestionem istam, nisi quae communiter di- 
«cuntur de sensu composito et diviso, de necessitate con- 
«sequentiae et consequentis, de libertate electionis divi- 
nae in aeternitate, deque natura causarum ad utrumlibet 
«1n universo inventarum. Sed haec omnia intellectum non 
«quietant » Et postquam confessus esset satis esse inge- 
niolo suo quiescere, non evidentia veritatis inspectae, sed 
altitudine inacessibili veritatis occultae, concludit: « Opti- 
«mum autem atque salubre consilium est in hac re, in- 
«choare ab his quae certo scimus et experimur in nobis, 
«Scilicet quod omnia quae sub libero arbitrio nostro conti- 
y nentur evitabilia a nobis sunt, et propterea digni sumus 
«poena vel praemio. Quomodo autem, hoc salvo, divina 
«salvetur providentia ac praedestinatio, etc. credere quod 

«sancta mater Ecclesia credit. Scriptum est enim : Altiora 
-fe ne Quaesieris, plurima [enim supra sensum hominum 
(ostensa sunt libi. Et [hoc unum de illis est ». Haec Caieta- 
nus, et recte. Quae etiam eodem modo valent quoad rationem 
et modum quo sub operante Deo, libere operatur liberum 
arbitrium. Nam ibi quoque aliquid occultum est quod no- 
strum fugit intellectum : res altius posita quam ut nobis 
pateat accessus. Verumtamen haec obscuritas non in causa 
esse debet negligendi quae accessibilia sunt, sed magis re- 
vocandi nos ad debitam sobrietatem : et tanto quidem po- 
tiori iure, quod impervium illud de quo nunc sermo, non 
in eo demum puncto residere dicendum est, quod ad pro- 
prium praesentis tractatus obiectum pertineat. Et hoc est 
quod pro posse nostro, in sequenti paragraphÓO iam venit 
declarandum. 


De operatione gratiae, quae etsi multum addat supra 
communem illam operationem Dei in agentibus liberis 
quam simplex naturae ordo requirit, nihil tamen vel addit 
vel mutat in eo praecise puncto in quo e conspectu crea- 
tae libertatis residet obscuritas. Quo fit ut celebris illa 
ab exeunte saeculo XVI tantopere agitata quaestio a parte 
ponenda sit tamquam jion pertinens ad propriam ac spe- 
cialem praesentis tractatus materiam, quae intra duos 
priores supradictos operationis divinae modos omnino cir- 


cumscribitur. 


Si quis recte consideret ea quae hactenus sunt expo- 
sita, perspicuum in primis ei erit quod quaestio illa de con- 
ciliatione libertatis creatae cum operatione primae causae, 
de qua actum est in ultimo loco, quaestio est quae per se 
ad philosophos devolvitur. Cuius ratio evidens est, quod 
arcanum in quo tota quanta versatur, arcanum est sim- 
plicis etiam ordinis naturae, cui formaliter loquendo, nihil 

speciale adiungit revelatio. Invariatum siquidem manet, 


quacumque hypothesi facta, et etiam cum a naturali or- 
dine ad supernaturalem ht transitus. Eadem enim semper 
est formalitas actus liberi praecise in quantum huiusmodi ; 
eadem habitudo ad facultatem dominam suae determina- 
tionis ; eadem praesertim dependentia a Deo qui omnia 
opera nostra operatur in nobis, et a quo tamquam a primo 
agente esse debet omne ens et omnis modus entis. Deni- 
que, quid evidentius quam quod rationes omnes quae ex 
parte divini concursus, in apparenti conflictu sunt cum 1n- 


tegritate liberi arbitrii, rationes sunt comprehensione uni- 


versalissimae, transcendentes omnes generum  ordinumque 


differentias, quae idcirco solvendae occurrunt antecedenter 
etiam ad omnem theologicam speculationem ? Vere igitur 
quaestio ista per prius et per se quaestio est inetaphysicae 
generalis, quam pro posse suo declarare habet philosophus. 
Et dico pro posse suo, quia si ille inaccessibili altitudine 
veritatis occultae superetur, non ultra modum insistet, nec 
erit de iis qui aliquid. nescire erubescunt. Praesertim vero 
cavebit ne ea quae clara sunt, de his quae occulta sunt ob- 
scuret. Sed sicut physici continuo de gravitatione ex. gr. 
et attractione universali loquuntur, tametsi quid gravitatio 
sit, quidve attractio, ignorare se fateantur, contenti inte- 
rm tenere legem quam calculus ab experientia fundamen- 
tum sumens certissime demonstrat: sic etiam in praesenti, 
id tenebit metaphysicus, quod tenendum esse ostendit ratio 
actus liberi, id quoque ex adverso, quod ratio actus e po- 
tential! principio exorientis et a Deo primo agente depen- 
dentis, nihil. ultra requirens. In. omni autem modo, non 
erunt ista de proprio per se, ac reservato theologiae obie- 
cto. Et hoc primum diligenter observatum velim. 

At non satis. Diceret enim quispian , non ideo aliquid 
a theologica speculatione removeri, quia pertinet ad phi- 
losophiam. Siquidem tam late patet speculatio theologica, 


quam late patet revelatio. Revelatio autem non de solis 


supematuralibus est, sed de alus innumeris, in ambitu 

rationalium disciplinarum inventis, velut ex. gr. de exsisten- 
tia Dei, de attributis Dei, de scientia Dei seu futurorum 
seu futuribilium, speciatimque de nostro libero arbitrio, 
necnon et de operatione qua ad omnes et singulos actus 
nostros Deus operatur, etc. etc. Si ergo theologia cum ve- 
ritate dicitur fides quaerens intellectum, quomodo non ad 
ipsam pertineret ea omnia doctrinae capita declarare, quae 
quomodolibet in obiecto fidei quod est verbum revelatum 
continentur, ne iis quidem exceptis quae alias forent de 
exclusive iure naturalis philosophiae ? Haec sane verissima 
sunt, quibus contradicere nequaquam in animo est. Et 
ideo adiungenda nunc venit alia principalior consideratio: 
Quod scilicet maximopere interest ordinis, ut in ipsa theo- 
logia, suis quaeque locis singulae quaestiones apte distri- 
buantur; et quod aliud est loqui de eo quod utcumque 
pertinet ad theologiam in communi, aliud vero de eo quod 
cadit sub obiecto huius partis theologiae in speciali. Porro 
ad specialem theologiam de gratia non videtur ullo modo 
spectare motio ad esse actus deliberati, tertio loco recensita 
in puncto praecedenti, neque ex consequenti, annexa dif- 
ficultas de conciliabilitate cum humana libertate et do- 
minio voluntatis. Et ratio in promptu est. Quia qui gratiam 
dicit, dicit donum elevans animam ad supernaturalem seu 
essendi seu operandi modum, necnon et auxilium augens 
vires liberi arbitrii ad faciendum bonum. Neutrum autem 
praestat motio supradicta, quae, ut expositum est, non prin- 
cipiat actum, secundum quod huius vel huius determinatae 
entitatis, nec flectit voluntatem in quamcumque opposi- 
tionis partem, sed solum praecise influit ad. generalissimam 
essendi formalitatem, ut propterea, intra limites eius quem 
vulgo generalem concursum vocant, recte dicatur contineri. 

Non ergo computatur motio illa inter causas actionum 
nostrarum prout tales actiones sunt, huius vel illius speciei 
bonae vel malae, supernaturales vel naturales: siquidem 
non ea est per quam voluntas elevatur, id est, proportio- 
natum principium actus salutaris efficitur ; non ea per quam 

homo quolibet modo in bono adiuvatur, sive ad remotio- 
nem impedimentorum, sive ad positivam agendi habili- 
tatem ; 1mo vero, universaliter, uniformiter, invariabiliter, 
et eodem titulo requiritur ad quamcuinque operationum 
differentiam. Nec mirum id tibi forte videbitur, si ad ea te 
referas quae superius dicta sunt, nobis quidem impervia et 
inexplicabilia, adhuc tamen necessario admittenda : gene- 
ralem scilicet motionem qua Deus movet ad esse omnium 
effectuum causarum secundarum, per ipsas causas secun- 
das, propriasque singularum conditiones, veluti particu- 
lari et determinari. Nam, «esse est proprius effectus primi 
(agentis, et omnia alia agunt ipsum in quantum agunt 
«In virtute primi agentis: secunda autem agentia, quae 
sunt quasi particulantia et determinantia actionem primi 
«agentis, agunt sicut proprios effectus alias perfectiones 
«quae determinant esse», ait praecitatus S. Thomas uin 
3 c. Gent. c. 66. Et in hoc sensu recte notavit Caietanus, 
quod de universali agente Deo glorioso non est sermo, 
cum proprias causas actionum nostrarum quaerimus. Dico 
autem de universali agente formaliter in. quantum huius- 
modi, prout ad omnes quotquot sunt et esse possunt crea- 
turarum actus, indiscriminatim operatur. 

sicubi ergo in theologia occurrit examinanda quaestio 
de motione illa per quam voluntas transit de actu primo 
actus salutaris in actum secundum deliberatum, ponitque 
in esse id ad quod libere agendum praesupponitur aliunde 
comparata: proprius locus eius recte assignabitur tractatus 
de Deo creatore, conservatore, primoque motore omnium 
rerum. Ubi nimirum declarandum proponitur, quomodo 
ab eo qui solus est esse per essentiam descendit omne esse 
participatum ; item quomodo Deus est causa operandi 
omnibus operantibus, servata interim causis omnibus spe- 
cifica ac propria cuique activitate ; et in summa, quidquid 
spectat ad universalem dependentiam creaturarum a Deo, 
communemque earum ad ipsum habitudinem. At vero, ubi 
in quaestionem venit specialissima ila Dei in mentibus 

operandi ratio, iis soli reservata quos Deus elevat et con- 
fortat per gratiam, oportet ab eo concursu praescindere, 
qui pro generalitate sua nihil unquam speciale ponit, et 
semper eiusdem rationis invenitur, quacumque hypothesi 
facta: qui etiam hac de causa, simul cum annexa de li- 
bero arbitrio obscuritate, tamquam ad rem non pertinens, 
a praesenti tractatione semel pro semper manet exclusus. 

Restat igitur considerandum ille solus influxus divinus, 
qui talem de sui ratione latitudinem habet, ut locus in eo 
detur superadditioni ad naturales animae seu vires seu 
operandi conditiones. Si enim conceptum gratiae reducere 
velis ad suos simplicissimos terminos, quibus scilicet non 
retentis, iam totaliter destrueretur conceptus ille: standum 
erit in notione alicuius quod a Deo superadditur naturae 
principiis, naturae proprietatibus, vel qualitercumque de- 
bitis eidem naturae adiutoris, idque in ordine ad verum 
hominis bonum, quod est ultimus finis beatitudinis. 

Primo itaque, attendenda erit illa operandi ratio se- 
cundum quam Deus virtutem agendi in suis creaturis 
creat et conservat. Constat enim quod potest Deus illas solas 
operativas virtutes homini elargiri, quae fluunt e naturae 
principiis, et quod potest etiam addere aliquid ultra, idque 
dupliciter : vel perficiendo aliquo praeternaturali dono su- 
biectionem illam partis inferioris ad superiorem, ex cuius 
defectu oritur nunc obscuritas in intellectu, debilitas in 
voluntate: vel infundendo supernaturales habitus, quibus 
mens hominis elevatur ad ordinem divinum, et simul spe- 
ciali quadam tum ad verum tum ad bonum inclinatione 
augetur. Et sic locus est additioni ad naturales vires per 
dona habitualia. 

Praeterea secundo, attendenda illa alia operandi ratio, 
per quam Deus humanas mentes applicat ad agendum, 
movendo scilicet ad primum actum a quo subsequentium 
volitonum principium sumitur et initium. Etenim, elus- 
modi ad agendum applicatio pluribus utique modis fieri 
posse intelligitur. Fieri enim potest ita, ut non excedat 

limites naturalis exigentiae. facultatis in quantum physica 
quaedam potentia est, nihilque aliud in ea ponat praeter 
id quod absolute requiritur ut secundum eas quas in se 
habet vires, sese movere possit. Et hoc modo consistit 
pure et simpliciter in motione tum ad prima principia co- 
gnitionis, tum ad universale obiectum voluntatis quod est 
bonum, nam sine hac universali motione homo non potest 
aliquid. velle, inquit S. Thomas, 1-2, O. 9, a. 6, ad 3um. 
Caeterum, quoad flexionem liberi arbitrii ad hoc vel illud 
determinate volendum, in manu sui consilii homo omnino 
relictus supponitur, absque ullo ulteriori collato adiutorio, 
et ideo a primo ad ultimum, talis est 1sta movendi ratio, 
per quam propris viribus liberi arbitrii nulla prorsus ad- 
ditio est. 

Verum, aliter quoque potest Deus intellectum et volun- 
tatem applicare ad agendum, movendo scilicet tum ad intel- 
ligentiam alicuius veri in particulari, tum ad complacen- 
tam in aliquod determinatum bonum. Et sic conside- 
randi veniunt interiores illi instinctus per quos specialiter 
illuminatur intellectus, et specialiter afficitur voluntas circa 
ea quae sunt in ordine veri ultimi finis humanae vitae. Qui 
etiam instinctus nonnisi a Deo sunt et esse possunt, siquidem, 
ut iam ante dictum est, in Dei solius potestate sit menti 
illabi, id est in intimo eius operari, intrinsecus aperiendo 
intellectum et intrinsecus inclinando voluntatem. Unde 
auctor Imitationis Christi alicubi sic orat ad Dominum : 

Non loquatur mihi Moyses aut aliquis ex prophetis, sed 
tu potius loquere, Domine Deus inspirator et illuminator 
«omnium prophetarum, quia tu solus sine eis potes me 
(perfecte 1mbuere, illi autem sine te nihil proficiunt. Pos- 
'sunt quidem verba sonare, spiritum non conferunt. Pul- 
«cherrime dicunt, sed te tacente, cor non accendunt. Lit- 
(teras tradunt, sed tu sensum aperis. Mysteria proferunt 
«sed tu reseras intellectum  signatorum. Vias ostendunt, 
sed tu confortas ad ambulandum. Mandata edicunt, sed 
«tu iuvas ad perficiendum. Illi foris tantum agunt, sed 

«tu corda instruis et illuminas. [lh exterius rigant, sed 
«tu fecunditatem donas. Illi clamant verbis, sed tu auditui 
«intelligentiam tribuis». Haec ille de illapsu Dei in anima. 
Nunc autem satis superque patet quod per talem applica- 
tionem ad agendum, multum augentur in via boni Operis 
liberi arbitrii vires. Nam, ut Augustinus dicit, de pecc. mer. 
et remiss, c. 17: « Nolunt homines facere quod iustum 
«est, sive quia latet an iustum sit, sive quia non delectat. 
«Ignorantia igitur et infirmitas vitia sunt, quae impediunt 
«voluntatem ne moveatur ad faciendum opus bonum, vel 
«ab opere malo abstinendum ». Et ideo, si quem Deus suis 
instünctibus ita specialiter movet, ut incipiat apparere 
veritas quae latebat, et suave fieri bonum quod non de- 
lectabat, in hoc utique est validum auxilium sublevans 
hominis voluntatem. In hoc additio virium ad bene agen- 
dum, non iam per modum doni habitualis, sed per modum 
motionis actualis, pro quanto ex inspirata affectione seu 
complacentia in speciale bonum, 1uvatur homo ad movendum 
se in ea quae sub eiusdem boni ordine quacumque tandem 
ratione comprehenduntur. 

Sic igitur, circa duos dictos modos per quos addi po- 
test ad congenitas animae vires, tota quanta praesens ver- 
satur tractatio. Adhuc tamen oportet magis determinare 
eius obiectum. Quod ut convenienter fiat, videndum est 
utrum additio aliqua semper requiratur ad hoc ut possit 
homo, bene honesteque vivendo, ad veram beatitudinem 
alterius vitae pervenire: et quatenus affirmative, quae et 
qualis ista additio sit. secundum diversos status in quibus 
considerari potest natura humana. Et incipiendum clari- 
tatis gratia a statu purae naturae, ut sequitur. 

De physica potentia et morali impotentia ad bonum 
quae in libero arbitrio est sub sola communi operatione 
et motione Dei. Et de auxilio quod fuisset in statu na- 


turae purae contra insufficientiam congenitae virtutis. 


Hic per prius nota quod praesens hypothesis ea est in 
qua homo consideratur cum solis virtutibus — operativis 
quae naturae principia consequuntur, itemque cum sola 
applicatione ad actum quae est debita creaturae ne eius 
potentiae otiosae remaneant. Hinc, ex parte facultatum 
talis esse homo supponitur, qualis nunc nascitur ; ex parte 
vero instinctuum, nihil plus a causa prima recipere, quam 
motionem ad universale obiectum voluntatis quod est bonum, 
ut exinde ipsemet per solam suam rationem sese determi- 
net ad volendum hoc vel illud bonum in concreto. 

Nota insuper quod potentia physica hic accipitur ex 
ipsa natura facultatum secundum se, id est ex propor- 
tione quae eis intrinsece inest ad certos actus, quidquid 
sit de impedimentis quae aliunde existere possunt, vel 
supervenire. Potentia vero moralis eas addit conditiones, 
quibus impedimenta tolluntur, saltem quantum necesse 
est ut illa adsit possibilitas, quae iuxta communes ope- 
randi normas apud homines, vere expedita et dicitur et est. 

Nunc igitur, si de physica potentia sermo sit, dicendum 
sane quod liberum arbitrium sub sola etiam communi o- 
peratione et motione Dei, potest in totum bonum homini 
connaturale, adeoque et in omne bonum virtutis quod in 
finis naturalis ordine continetur. Nec specialis de hoc de- 
monstratio esse debet, quandoquidem immediate ac per 
se evidens est, facultatem rationis habere intrinsecam cum 
ipso rationis bono proportionem. Quod quidem bonum 
non ad praesentem tantum, sed et ad futuram maxime 
vitam se extendit, et non in solis officiis hominis ad se- 
ipsum aut ad proximum, sed praesertim in officiis ad Deum 

noscitur residere, Adeoque de ipsa physica potentia nulla 
profecto quaestio esse potest. 

At vero de potentia morali longe alia est ratio. Ete- 
nim primo, ut in quocumque ordine boni possit voluntas 
libere se movere, necessaria ei est initialis in. finem com- 
placentia, ex qua mox se applicet iis quae sunt ad finem, 
omnia nunc intelligendo secundum praemissa superius, 
$ 1. Insuper, ut non modo physica, sed et moralis poten- 
tia adsit, non sufficit complacentia mere platonica, quae 
nudum ac simplex sequitur indicium theoreticum, sed re- 
quiritur complacentia quaedam affectiva et veluti sapida, 
quae etiam practica eatenus dici potest, quatenus ad praxim 
efficaciam habere nata est, et ad opus promovere. Haec enim 
distinctio est, quam nos docet ipse sensus intimus, et ubi- 
que insinuat Augustinus, siquidem de ea quam nunc di- 
cimus affectivam complacentiam, accipiendum est quod 
de delectatione ad agendum tam saepe edisserit. « Quid a- 
«gendum sit videmus, inquit, nec agimus, quia non de- 
«lectat ut agamus, et cupimus ut delectet» (^, Et iterum: 
«Praevolat intellectus... et aliquando non sequitur huma- 
«nus atque infirmus affectus. Ideo cupiens eorum habere 
«delectationem, quorum potuit videre rationem, etc.» (D. 
Et rursus: « Nisi etiam delectet et ametur quod agendum co- 
«gnoscitur, non agitur, non suscipitur, non bene vivitur» (3). 
Et ideo, si in hominis potestate non sit sub sola communi 
operatione ac motione Dei, ad eiusmodi affectionem seu 


(1l) in Psalm. 118, n. 4. 

(2) Ibid. 

(3) De spir. et litt. n. 5. — Et nota bene quod doctrina haec 
nihil commune habet cum doctrina de- delectatione victrici, sive ad 
sensum lansenistarum, sive ad sensum Augustiniensium. Aliud enim 
est dicere quod homo vel physice vel moraliter necessitatur ad se- 
quendum semper delectationem maiorem. Aliud omnino dicere quod 
nisi aliquo saltem modo, vel in se absolute, vel in ratione medii ad 
finem, delectet et ametur id quod agendum cognoscitur, non agitur, non 
suscipitur, non bene vivitur. 

gustum circa verum humanae vitae inem assurgere, statim 
sequitur hominem ipsum esse ex viribus sibi congenitis in 
morali impotentia operandi totum bonum quod in eius- 
dem finis ordine continetur. Atqui revera, sic de facto est. 
Nam sub sola communi motione Dei ad universale volun- 
tatis obiectum, restat ut homo per seipsum, eum sibi de- 
terminatum praestituat finem, qui sibi bonus et conveniens 
apparebit. Aliunde vero, quis, quaeso, ille finis est, qui non 
speculative tantum, sed et practice appetendus unicuique 
apparere solet, nisi ille qui congruit habitudini et dispo- 
sition; in qua invenitur? « Quod aliquid videatur bonum 
et conveniens, ex duobus contingit, ait S. Thomas in 1-2, 
Q. 9, a. 2: scilicet ex conditione eius quod proponitur, 
et eius cui proponitur: conveniens enim secundum rela- 
tonem dicitur, unde ex utroque extremorum dependet. 
Et inde est quod gustus diversimode dispositus non eo- 
dem modo accipit aliquid ut conveniens et ut non conve- 
I niens. Unde Philosophus dicit: Qualis unusquisque. est, 
talis /inis videtur ei». Et hoc etiam quotidiana firmat ex- 
perientia, quia homini in certa dispositione constituto ali- 
quid videtur conveniens, quod non videtur ei extra eamdem 
dispositionem exsistenti, sicut irato videtur bonum quod 
non videtur quieto, atque ita porro (x) Nunc autem co- 
gita hominem in ea habituali dispositione exsistentem, quam 
secum fert purae naturae status, nimirum cum tanta de- 
pendentia a sensibus, cum tam praevalente inferioris appe- 
titus influxu, cum tanta pronitate ad temporalia ac visi- 


(1) c Quemadmodum enim frigescenti corpori conveniens fit 
«calefactivum eius, et ex hoc occasionatur in tali homine appre- 
«hensio calefactivi ut convenientis, et praesentatum voluntati de- 
sideratur..., ita irato appetitui conveniens fit vindicta, et ex hoc 
4occasionatur quod intellectus practicus apprehendit repercussio- 
«nem ut convenientem. Et sic percussio apprehensa ut conveniens, 


e movet voluntatem obiective. Et sic patet quod dispositio appe- 


'tenüs movet voluntatem, prO quanto redundat in talem appre- 


'hensionem obiecti voluntatis ». Caietan. in 1-2, Q. 9, a. 2. 

bilia bona, denique cum is omnibus intrinsecis conditio- 
nibus quae in nobis consecutae sunt dissolutionem har- 
moniae in qua consistebat ratio gratuitae originalis 1ustitiae : 
et facile aestimabis quod actuosus eius affectus non va- 
luisset ex sese transcendere ordinem boni praesentis vitae, 
et quod ex consequenti, idem ille homo fuisset in morali 
impotentia faciendi et vitandi quidquid faciendum et vi- 
tandum est, ut humana vita in bonum verae beatitudinis 
recte dirigatur. 

Quid ergo dicemus ? Numquid ideo, aut impossibilis 
purae naturae status, aut possibilis eiusmodi institutio 
naturae, in qua impossibilis consecutio finis? Neutrum 
sane, quia tunc, contra insufficientiam virtutis congenitae 
fuisset utique auxilium Dei, specialibus instinctibus deter- 
minate moventis humanas mentes in bonum naturae ra- 
üonalis, secundum quod ad beatitudinem propriae suae 
conditioni in futura vita proportionatam, ipsa suae crea- 
tionis lege ordinatur. Et licet praedicti instinctus fuissent 
praeter et ultra communem illam motionem Dei qua 
cunctas causas secundas ad agendum applicat, adhuc ta- 
men non supergrederentur purae naturae ordinem. Primo, 
quia non supra naturam quoad entitatem. Secundo, quia 
non supra naturam quoad obiectum. Tertio et maxime, 
quia nequidem supra naturam quoad exigentiam, nam etsi 
non deberentur facultatibus humanis praecise in quantum 
physicae facultates sunt, deberentur certe 1n quantum sunt 
facultates entis ratione et arbitrio praediti, cui omnino 
deesse non potest quidquid requiritur ut sit moraliter expe- 
ditum ad agendum se in ultimum finem, cuius gratia a sa- 
pientissimo creatore ac provisore fuit conditum. 

Verum status ille naturae purae, cum toto genere auxi- 
liorum quae ei propria essent, status est mere possibilis, qui 
nusquam exstitit in rei veritate. Cui ex toto opponitur primi- 
tivus status historicus, cum elevatione ad finem supernatura- 
lis beatitudinis, et indita simul amplissima facilitate ad illum 
consequendum. Dicitur autem status iustitiae originalis. 

De originali elevatione ad bonum  supernaturale in 
statu naturae historico, et de ratione auxilii quod in ea 


includebatur contra supradictam impotentiam liberi ar- 


bitrii. 


Sicut in praecedenti puncto dictum est, ratio 1m- 
potentiae liberi arbitrii in. puris naturalibus constituti, ad 
operandum totum bonum homini connaturale, provenit ra- 
dicaliter ex naturali defectu subordinationis inter animae 
vires. Inde enim tota de integro causa cur non valeat homo 
ex virtute sibi inhaerente ad appetitum veri ultimi finis 
humanae vitae sic assurgere, et in eo sic firmari, ut con- 
stanter bene operetur, mandataque divina omnia et singula 
servet. Porro in statu naturae innocentis defectus iste fuerat 
de facto sublatus per  praeternaturale donum, quo pars 
inferior superiori totaliter subdebatur, quodque a theologis 
integritatis donum ideo dictum est, quia eius ratione natura 
erat in suo ordine perfecta, et ea rectitudine aucta quae 
rationalis creaturae decet dignitatem. Ex quo consequitur 
quod in hoc eodem statu habebat homo in sua natura sic 
rectificata, plenam atque expeditam facultatem ad omne 
bonum virtutis homini ut homo est, proportionatum. « In 

statu naturae integrae, ait S. Thomas in 1-2, Q. 109, 
'à. 2, quantum ad sufficientiam operativae virtutis, poterat 
homo per sua naturalia velle et operari bonum suae na- 
turae proportionatum, quale est bonum virtutis acqui- 
«sitae » Et infra, a. 3: « Homo in statu naturae inte- 
«grae poterat operari virtute suae naturae bonum quod 
est sibi connaturale absque superadditione gratuiti doni ». 
Et rursus, a. 8 : ( Secundum statum quidem naturae integrae, 
k etiam sine gratia habituali poterat homo non peccare, 
«nec mortaliter nec venialiter, quia peccare nihil aliud est 
iquam recedere ab eo quod est secundum naturam ; quod 
a vitare poterat homo in statu naturae integrae ». 

Nunc autem, eiusmodi originalis rectitudo naturae, cum 
consequente facultate expedita faciendi totum bonum legis 
naturalis, etsi non ex necessitate rei, at certe ex positiva 
Dei institutione, dependebat a dono habitualis gratiae 
quo ad supernaturalem finem divinae beatitudinis in vi- 
sione intuitiva homo  ordinabatur. « Radix orginalis 1u- 
«stitiae in cuius rectitudine factus est homo, consistebat 
«in subiectione supernatural ad Deum per gratiam gratum 
«facientem », inquit S. Thomas in 1a Part. Q. 100, a. 1 ad 
àum Et Augustinus, 1. 13 de civit, c. 13: « Postquam prae- 
íi cepti facta transgressio est, confestim gratia deserente 
«divina, de corporum suorum nuditate confusi sunt. Sen- 
t serunt enim motum inobedientis carnis suae, tanquam 
«reciprocam poenam inobedientiae suae». Ex quo datur 
intelligi, si deserente gratia, soluta est obedientia carnis ad 
spiritum, quod dependenter a gratia in anima exsistente, 
inferiora spiritui. subdebantur. Et hoc est quod apprime 
in praesent considerandum venit, ut unicitas finis in statu 
historico naturae elevatae clare appareat. Non enim finis 
duplex, aut simultanée, aut disiunctive ad libitum prosequen- 
dus homini fuerat praestitutus, sed unus omnino, ad quem 
dona omnia divinitus collata convergebant. Unde sequitur, 
non sic datam tunc fuisse expeditam facilitatem totius boni 
quod naturae proportionatur, ut posset homo in ordine hone- 
statis mere naturalis sese continere. Sequitur, ipsa naturalis 
legis mandata fuisse tunc implenda, non naturaliter quoad 
solam operum substantiam, sed supematuraliter quoad 
agendi modum, sub imperio charitatis. Sequitur denique, 
quod amissa semel gratia per peccatum, amitti consequenter 
debebant caetera gratuita dona omnia, 1ta ut nihil iam libero 
arbitrio remaneret virium, supra id quod in nuda simplicique 
natura includitur. 

Vide ergo ingentem ruinam quae Adae peccatum con- 
secuta est. Vide quam vere nunc dicatur liberum arbitrium, 
comparatione quidem originalis status, attenuatum, fractum, 
inclinatum, vulneratum ; absolute vero, etiam ad bonum 

sibi connaturale viribus impar. Ecce enim in primis reduci- 
mur ad id quod dictum est supra, de impotentia transcen- 
dendi ordinem praesentis vitae. Nam si quaeras quid boni 
homo lapsus sibi relictus operari adhuc valeat, respondebunt 
tibi sancti doctores quod nihil aliud moraliter potest per 
virtutem suae naturae, nisi aliquod bonum particulare agere, 
sicut aedificare domos, plantare vineas, et alia huiusmodi, 
(S. Thom. 1-2, O. 109, a. 2) ; amare uxorem, filios, [ratres, 
affines, amicos, (August. Serm. 349, n. 2) ; parentibus obsequi, 
inopi manum porrigere, non opprimere vicinos, non aliena 
diripere (Hieron. in ep. ad Galat. I-15) ; agere ea quae mor- 
talem vitam honestare possunt, (Prosper cont. collát, c. 12, 
D. 3) ; quae ad societatis humanae pertinent aequitatem, (Ful- 
gent. ep. 12 ad Petrum, c. 26, n. 51) ; velle laborare in agro, 
velle habere amicum, velle quidquid bonum ad praesentem pertinet 
vitam, minime vero quae ad Deum pertinent aut inchoare, aut 
certe peragere, (Auctor Hypognosticon 1. 3, c. 4, n. 5). Quibus 
similia enumerat auctor de vocatione omnium, gentium, 1. 1, 
c. 4-6. Sed et pondus concupiscentiae ad peccatum trahens, 
tanto gravius in eodem homine lapso esse noscitur, quanto 
vehementioribus nunc urgetur daemonis impulsibus, cum 
hoc habeat ordo divinae 1ustitiae, ut cuius suggestioni aliquis 
consensit in culpa, eius potestati subdatur in poena, iuxta 
illud 2 Petr. II-19: « A quo quis superatus est, huius et 
servus est ». Denique, nec praesto sunt debitae illae motiones 
seu instinctus qui fuissent in pura natura contra insuffi- 
cientiam congenitae virtutis, quandoquidem finis naturalis 
ad quem referretur eiusmodi auxiliorum genus, finis est 
mere hypotheticus pro statu pariter mere hypothetico qui 
nec unquam fuit, nec nunc est in providentia Dei circa nos. 
Et ideo, si haec omnia recte perpenderis, manifeste tibi ap- 
parebit, nullam esse spem residuam nisi in gratia Salvatoris, 
ut verum sit quod ait. Augustinus: «Nunc vero in ruina 
«sua (homo) liber est iustitiae, servusque peccati, nec potest 
«servus esse iustitiae et liber a dominante peccato, nisi 
«eum Filius liberaverit » Et rursus: « Quod datum est a 

«Conditore, et a deceptore vitiatum (liberum arbitrium), 
«utique a Salvatore sanandum est». Et iterum : « Nemo 
«nisi per gratam Christi ad bonum agendum et ad malum 
«non agendum potest habere liberum voluntatis arbi- 
e trium » 11). 

Sed iam de modo et ordine huiusmet liberationis, ad 
quam omnino limitatur praesentis disputationis materia, 
superest aliquid ultimo loco observandum. 


De iis in quibus praesentis tractatus obiectum repo- 
nitur, id est, de auxiliis pertinentibus ad statum naturae 
lapsae et per Christum reparatae, qui etsi quodammodo 
medius sit inter duos praecedentes, adhuc tamen omnino 
coincidit cum statu iustitiae originalis, in eo quod non- 
nisi dependenter a supernaturali gratia, facultas boni 


etiam connaturalis redintegratur seu restituitur. 


Ex modo dictis apparet tria fuisse in originalis iustitiae 
statu consideranda. Primo, ordinationem mentis in. Deum 
finem supernaturalem per sanctificantem gratiam et conse- 
quentes habitus infusarum virtutum. Secundo, harmoniam 
inter omnes animae vires per praeternaturale integritatis 
donum, inferiora hominis perfecte subdens superioribus. 
Tertio, omnimodam, ad factum quod attinet, huius posterioris 
doni a primo dependentiam. 

Et ratione quidem doni habitualis gratiae, habebat 
homo innocens posse meritorie agere in ordine ad vitam ae- 
ternam. Ratione doni integritatis, habebat posse vitare omne 
peccatum, et expedite ac facile posse operari quodlibet bonum, 
tam secundum naturam quam secundum gratiam sibi pro- 
portionatum. Sed ratione dependentiae unius doni ab altero, 
ipsius naturalis boni expeditam facultatem non habebat, nisi 


(G) August, in libris contra lulianum, passim. 

Ut cum gratia inseparabiliter connexam, et hac de causa, 
ad supernaturalem modum elevatam. 

Nunc autem, oeconomia naturae per Christum reparatae 
habet notabile sane discrimen ab oeconomia primitiva 
status innocentiae. Etenim reparatur homo in praesenti 
vita secundum mentem per gratiam, sed nondum secundum 
inferiorem appetitum per donum integritatis. Insuper, illa 
ipsa quae secundum mentem est reparatio, non fit per gra- 
tam homini infusam in sua origine, sed solum posterius 
collatam in regenerationis sacramento, et quidem, loquendo 
de adultis, dependenter a certis quibusdam necessariis di- 
spositionibus. Et secundum haec duo praesens status par- 
ücipat, tum de statu purae naturae, tum de statu origina- 
lis iustitiae, inter utrumque aliqualiter medius existens. 
Verumtamen, unum est in quo oeconomia nostra cum oe- 
conomia primitiva omnino coincidit: in hoc scilicet, quod 
tam in urfa quam in altera, omnia auxilia divinitus homini 
collata, ad unum eumdemque supernaturalem finem ver- 
gunt; et quod ex consequenti, nulla etiam nunc, potestas 
est libero arbitrio data ad iuste honesteque vivendum, nisi 
inclusa in restituta potentia operandi deiformiter secundum 
leges gratiae. Et ita verum est quod dictum est in prooemio: 
t De gratia Christi cum agitur, nil minus in quaestionem venit, 
quam magnum illud donum quo et rehabilitatur anima ad 
beatitudinem transcendentem omnes animae vires, et etiam 
captivum liberatur liberum arbitrium, ut propriam sui 
nominis recuperet dignitatem. 

Et auxilia quidem homini lapso praeparata, duplicis ge- 
neris sunt. Primo sunt habitus supernaturales quibus iusti- 
ficatur, sanatur, reordinatur quoad superiorem sui partem, 
et cum quibus etiam incipit facultas bene recteque vivendi. 
Nam, «in statu naturae corruptae indiget homo gratia ha- 
«bituali sanante naturam, ad hoc quod omnino a peccato 
«abstineat», ait S. Thomas 1-2 Q. 109 a. 8. Et rursus: 
" Antequam hominis ratio reparetur per gratiam  iustifi- 
«cantem potest singula peccata mortalia vitare, et se- 

«eundum aliquod tempus... Sed quod diu maneat absque 
«peccato mortali esse non potest». Secundo sunt motio- 
nes seu instinctus, utique etiam supernaturales, quae dan- 
tur tam ante quam post iustificationem. Ante iustificatio- 
nem, ut per cooperationem liberi arbitrii perducatur adul- 
tus ad dispositiones pro iustificatione ipsa requisitas. Post 
iustificationem, ut non obstante permanente  deordina- 
tone inferioris appetitus, in bono gratiae perseverare possit, 
imo et semper amplius proficere. 

Haec igitur sunt, in quibus proprium reponitur huius 
nostri de gratia Christi tractatus obiectum. Porro, inhae- 
rendo ordini quaestionum S. Thomae, dicemus primo de 
eratia secundum se (Q. log-in). Secundo de causis eius 
(Q. 112). Tertio de effectibus (Q. 113-114). 


PARS PRIMA 


DE GRATIA DEI SECUNDUM SE 
(Q. 109-in). 


Nomen gratiae quadrupliciter accipi consuevit. Uno 
modo, pro dilectione alicuius, sicut solemus dicere quod 
iste habet gratiam principis, id est, princeps habet eum 
eratum. Alio modo, pro aliqua bona qualitate quae est 
causa dilectionis, sicut cum dicitur aliquis puer florere 
eratia quae eum amabilem reddit. Tertio modo, pro aliquo 
dono gratis dato quod descendit ex dilectione ut effectus 
eius, sicut cum dico: hanc gratiam facio tibi. Quarto de- 
mum modo, pro recompensatione benefici gratis accepti, 
secundum quod dicimur agere gratias beneficiorum. Nunc 
autem de gratia loquimur secundum tertiam acceptionem, 
prout importat donum gratuito datum, ex Dei amore de- 
scendens. 

sed est attendenda differentia amoris in Deo et in no- 
bis. Nam in nobis amor causatur ex bonitate quae partialiter 
saltem  praeexsistit in rebus. In Deo autem, non rerum 
bonitas causa amoris, sed amor est rebus causa bonitatis. 
Quo fit ut quamlibet Dei dilectionem sequatur aliquod 
bonum in creatura causatum. Et dilectionem quidem com- 

munem secundum quam diligit omnia quae sunt, consequitur 
bonum naturale, Dilectionem vero specialem consequitur 
bonum quo trahitur creatura rationalis supra suam con- 
ditionem propriam, ad fruitionem boni aeterni, seu Dei 
ut est in se. 

Ipsa 1gitur bona naturalia, quaedam Dei gratia merito 
dici possunt, sed non gratia illa per excellentiam de qua 
nunc nobis sermo est. Et ideo quinque episcopi africani, 
Aurelius, Alypius, Augustinus, Evodius, Possidius in epi- 
stola ad Innocentium I: «Etsi quadam non improbanda 
«ratione dicitur gratia Dei, quo creati sumus, ut non 
«nihil essemus, nec ita essemus aliquid ut cadaver quod 
(non vivit, et arbor quae non sentit, et pecus quod non 
«intelligit, sed homines qui essemus, et viveremus, et 
«sentiremus, et intelligeremus, et de hoc tanto beneficio 
«creatori nostro gratias agere debeamus, {unde merito 
«et 1sta gratia dici potest, quia non praecedentium aliquo- 
«rum operum meritis, sed gratuita Dei bonitate donata 
. est), alia est tamen, qua praedestinati vocamur, iusti- 
«ficamur, glorificamur » Sane vero, Scripturae N. T. hoc 
nomen gratiae consecrarunt ad significandum, tum vitam 
aeternam il), tum  1ustificationem et alia divina auxilia qui- 
bus ad vitam aeternam promovemur (2). Nec quidem im- 
merito, nam, ut S. Thomas ait. O. ni, a. 1 ad 2um: « Gra- 
ttia secundum quod gratis datur, excludit rationem de- 
«biti. Potest autem intelligi duplex debitum. Unum qui- 
«dem ex merito proveniens, quod refertur ad personam, 
«cuius est agere meritoria opera, secundum illud Rom. 
« IV-4 : Ei qui operatur, merces imputatur secundum debitum, 
unon secundum gratiam. Aliud est debitum secundum con- 
«ditionem naturae, puta si dicamus, debitum esse homini 
«quod habeat rationem, et alia quae ad humanam pertinet 
«naturam... Dona igitur naturalia carent primo debito, 


(1) Rom. VI-23. 
(2) Rom. V-20, seq. VII-25. 

«non autem carent secundo debito. Sed dona supernatu- 
«ralia utroque debito carent, et ideo specialius sibi nomen 
«gratiae vindicant » Et quod hoc speciali sensu nomen 1llud 
fuerit ab antiquo in. Ecclesia vulgo usurpatum, luculenter 
apparet in causa Pelagii. Nam ideo Pelagius in Synodo 
Diospolitana absolutus primum evasit, teste Augustino, de 
gest. Pelag. c. 22, quia verbo tenus confessus fuerat gratiam, 
fraudulenter quidem intelligendo liberum arbitrium quod 
natura nostra, cum conderetur, accepit ; ita tamen ut epi- 
scopi crediderint ipsum confessum fuisse gratiam illam 
quam in catholica Ecclesia notissimam noverant, scilicet 
gratiam Dei per I. C. D. N. 

Porro, haec Dei gratia per I. C. D. N., quae brevius 
dici solet gratia Christi, vel gratia Redemptoris, nequa- 
quam intrinsece differt a gratia status innocentiae, sed differt 
solum quoad connotata. Haec enim data fuisset non dignis, 
illa vero datur indignis. Haec supervenisset naturae per 
praeternaturale integritatis donum  rectificatae ; illa vero 
datur homini laboranti duplici malo ignorantiae et concu- 
piscentiae, et iam non elevare tantum, verum etiam sanare 
habet naturam. Denique haec fuisset effectus liberalitatis, 
illa vero effectus est misericordiae, ur sicut regnavit peccatum 
in mortem, ita et gratia regnet per iustitiam in vitam aeternam. 

Caeterum, duplici modo, ut in introductione prae- 
missum est, gratia accipitur. Pfimo quidem, pro forma 
inhaerente qua divinae naturae consortes efficimur. Deinde 
vero, pro motione qua movemur ad actus utcumque con- 
ducentes in divinam beatitudinem. Et utroque modo habet 
rationem auxilii quo iuvamur a Deo. Atqui, cum alicuius 
auxilii seu medii accurata notio quaeritur, in primis videndum 
est quaenam sint ea ad quae comparatur tamquam utile vel 
necessarium adiutorium. Secundo oportet descendere ad 
scrutandam penitius intrinsecam eius quidditatem, intimam- 
que naturam. Tum tertio veniendum est, si opus sit, ad 
considerationem  partitionum elus, secundum distinctiones 
vel entitativas, vel respectivas ad diversos effectus. 

Et haec est ratio processus S. Thomae in praesenti, 
cum dicit tripartitam fore considerationem de gratia se- 
cundum se. « Nam primo, ait, considerabitur de necessitate 
«gratae (Q. 109). Secundo de ipsa gratia quantum ad eius 
«essentiam (Q. no). Tertio de eius divisione» (Q. ni). 


S3) dO 


QUAEST, CIX. 


DE NECESSITATE GRATIAE 


Finis ad quem gratia ordinatur, est quidem super- 
naturalis finis vitae aeternae. Verumtamen iterum atque 
iterum considerandum est quod finis supernaturalis et finis 
naturalis non sunt fines disparati, et non differunt sicut 
duo opposita, sed solum sicut quod excedit et quod exce- 
ditur, quandoquidem in fine supernaturali eminenter con- 
tünetur totum bonum finis naturalis. Hinc autem sequitur 
primo, quod in iis quae sunt ad supernaturalem finem re- 
quisita; includuntur quoad substantiam operum, ea quo- 
que omnia quae ad naturalis finis consecutionem fuissent 
necessaria. Sequitur secundo, quod ad hanc ipsam eorum- 
dem operum substantiam adiuvare nata sunt supernatu- 
ralia auxilia gratiae, non secus ac auxilia illa ordinis mere 
naturalis de quibus supra, in prolegomeno, $ 3. Sequitur 
denique, quod etsi per se et absolute loquendo, superna- 
turals gratia nequaquam necessaria dicenda sit pro sola 
substantia operum quae ex simplicis legis naturalis prae- 
scripto requiruntur (quemadmodum absque possibili con- 
troversia concedunt omnes); potest tamen necessaria e- 
vadere, quadam hypothesi facta, videlicet, si in praesenti 
conditione naturae humanae, integritatis dono destitutae, 
locum de facto iam non habeant auxilia mox memorata, 
soli statui purae naturae propria. 

Quamobrem, cum fit quaestio de necessitate gratiae 
ad cognoscendum verum et ad faciendum bonum, conside- 
randa certe haec necessitas in tota latitudine veri nunc a 
nobis cognoscendi, et boni nunc a nobis faciendi, ut in 
finem nunc nobis propositum dirigamur. Sed distinguenda 
accurate ratio cognitionis veri et operationis boni ad quam 
necessaria est gratia absolute et per se, ab illa ad quam non 
est necessaria nisi Aypothetice et per accidens. Insuper, cum 

eratia alia sit habitualis, alia vero actualis, per prius qui- 
dem proponi debet generalior necessitatis explicatio, in 
qua ab eiusmodi distinctione praescindatur: sic tamen 
ut postea descendatur ad magis praecisas inquisitiones, 
utputa: an ad posse bene vivere et posse vitare peccatum, 
determinate requiratur gratia etiam habitualis, et quatenus 
affirmative, utrum ipsa sufficiat, vel adhuc exposcat ulteriora 
gratiae actualis adiutoria. 

Hunc igitur ordinem in praesenti tenebimus. Primo 
considerabimus necessitatem tam hypotheticam quam ab- 
solutam gratiae ad cognoscendum verum (art. 1), secundo 
considerabimus eamdem gratiae necessitatem ad faciendum 
bonum. Et per prius quidem magis generaliter :  praescin- 
dendo ab omni determinatione circa gratiam actualem vel 
habitualem (art. 2-7. Tum deinde magis specialiter: de- 
scendendo ad singula in particulari quae ad bonam vitam 
requiruntur, a primo sui initio usque ad felicissimum illum 
terminum finalis perseverantiae (art. 8-10). 


THESIS I. 


(Art. à). 


Tam ad veritates supernaturales, quam ad veritates 
religiosas ordinis etiam naturalis, necessaria dicenda est 
divina revelatio, non tamen eodem modo: absolute qui- 
dem quoad primas, hypothetice tantum quoad secundas, 
et solum ad hoc ut in praesenti generis humani condi- 
tione possint cognosci ab omnibus expedite, firma certi- 
tudine, et nullo errore admixto. Sed ad cognitionem quae 
sit quomodocumque conducens ad iustificationem et vitam 


aeternam, interior gratiae illustratio semper et eodem ti- 
tulo absolute requiritur. 


De duplici gratia in ordine ad cognitionem veri nunc 
sermo est. — Primo de gratia externa revelationis, quae 
quoad intelligibilia ordinis naturalis, necessaria asseritur 

non physice, sed moraliter tantum; non omnibus ac sin- 
gulis individuis, sed hominum communitati in suis histo- 
ricis conditionibus consideratae, et pro praesenti circa nos 
oeconomia providentiae ; quoad intelligibilia vero altiora, 
etiam physice, universaliter, et absolute. — Secundo de 
gratia interiori, cuius absoluta quidem et physica in omni- 
bus indiscriminatim adstruitur necessitas, non tamen quan- 
tum ad cognitionis substantiam, sed quantum ad modum : 
modum dico conductivum in finem aeternae salutis, ad quem 
ipsa quoque in tota extensione sua ordinatur divina revela- 
tio. In utraque autem parte nihil aliud fere proponitur quam 
summa eorum quae in alis locis particulatim explicantur. 
Quo fit ut brevi nunc recapitulatione opus sit, potius quam 
ampla et accurata demonstratione. 


1. — In primis de absoluta necessitate revelationis ad 
cognitionem eorum quae vel sunt positivae institutionis 
Dei, vel vera ac propri nominis dicuntur mysteria, nul- 
lam puto fore possibilem ambigendi causam, partim pro- 
pter manifestam rationem intrinsecam, partim propter ma- 
nifestam Scripturae auctoritatem. Ait enim Apostolus 1a 
Cor. IL, 4-16 : Sermo meus et 'praedicatio mea... in ostensione 
spiritus et virtutis... Loquimur Dei sapientiam in mysterio, 
quae abscondita est... sicut scriptum est : Quod oculus non 
vidit nec auris audivit, nec in cor hominis ascendit, quae 
praeparavit Deus iis qui diligunt illum, nobis autem revelavit 
Deus per Spiritum suum. ln quo quidem excludit possibili- 
tatem cognoscendi naturaliter ea quae pertinent ad ordi- 
nem vitae aeternae, et simul indicat divinam revelationem 
tamquam unicam cognitionis viam, subdens: Nobis autem 
revelavit Deus per Spiritum suum. Spiritus enim omnia scru- 
tatur, etiam profunda Dei. Ac si diceret : Ideo Spiritus Dei, 
ipseque solus potest haec revelare, quia cum sit intimus 
Deo, omnia Dei secreta novit. Id statim confirmat exemplo 

secreti latentis in corde hominis, quod nemo nosse potest 
nisi ipse spiritus hominis, tum concludit : Et quae Dei sunt, 
nemo cognovit nisi Spiritus Dei. Nos autem accepimus Spi- 
ritum qui ex Deo est, ut sciamus quae a Deo donata sunt nobis. 
Unde in Vaticano, Sess. 3, cap. 2, absoluta revelationis ne- 
cessitas repetitur ex hoc, quod « Deus ex infinita bonitate 
(sua ordinavit hominem ad finem supernaturalem, ad par- 
ücipanda scilicet bona divina, quae humanae mentis 1n- 
t telligentiam omnino superant » Et can. 3 de revel., ana- 
thema dicitur asserenti: «hominem ad cognitionem quae 
naturalem superet, divinitus evehi non posse, sed ex seipso 
I ad omnis tandem veri possessionem iugi profectu pertin- 
«gere posse et debere ». 

4. — Simili modo nulla prorsus occurrit dubitandi 
ratio quoad absolutam cognoscibilitatem | veritatum reli- 
giosarum ordinis naturalis per solas congenitas intellectus 
nostri vires; earum dico veritatum quae spectant Deum 
unum et verum, creatorem et dominum nostrum, tum 
spiritualitatem animae eiusque immortalitatem, tum fu- 
turae vitae poenas et praemia, tum officia hominis in pri- 
maris saltem legis naturae praeceptis contenta, et si qua 
alia eiusmodi. Haec enim cognoscibilitas supponi nunc 
debet ex alibi dictis contra errorem traditionalism!. Cae- 
terum, si philosophice res spectetur, argumenta videntur 
satis obvia et per se manifesta, cum profecto oporteat 
agnoscere intrinsecam proportionem cuiusque facultatis ad 
suum proprium obiectum, et aliunde satis evidens sit, veri- 
tates mox recensitas ad proprium intellectus humani ob- 
iectum omnino pertinere. Si autem spectetur theologice, 
adsunt tum auctoritates Scripturae, Rom. I-18, seq. ; Act. 
XVII, 26-28; Sap. XIII, 1-9; tum definitio Vaticana, 
sess. 3, can. 1 de revelatione; tum alia documenta quae 
videre est apud Denzinger. 

3. — Itaque, si qua foret obscuritas, nonnisi quoad 
necessitatem remedii revelationis contra moralem illam 1m- 
potentiam qua plerique hominum in praesenti nostra con- 


ay 

ditione dicuntur laborare, quominus ad sufficientem per- 
veniant praefatarum veritatum cognitionem. Sed haec quo- 
que quaestio in ipsis theologiae praeambulis (ubi religionis 
revelatae vindicatur possibilitas, necessitas, et credibilitas), 
solet late exponi, et a posteriori demonstrari ex notissimis 
historiae documentis. 

His nunc adde auctoritatem | antiquorum apologeta- 
rum, beneficium Christianae revelationis contra ethnicos 
illustrantum ex inutili conatu philosophorum ad veritates 
morales edocendas. Ita Tertullianus, Apolog. c. 47 il). Ita 
Lactantius, 1. 3 div. inst. n. 1. Ita lustinus, dial, cum Tryph. 
n. 7. Ita vetustissimus auctor epistolae ad Diognetum, 
n. & Adde praesertim auctoritatem Scripturae testantis, 
nihil spei ex parte humani magisterii in humana societate 
residuum esse posse, quia evanuerunt philosophi in co- 
gitationibus suis, et obscuratum est insipiens cor eorum, 
et dicentes se esse sapientes, stulti facti sunt (Rom. 1-12). 
Multo minus expectandum esse ut singuli de vulgo homi- 
nes proprio ac personali studio idoneam sibi comparent 
notitiam veritatis, cum terrena inhabitatio deprimat sensum 
ad multa distractum, nec fieri possit ut qui difficile aesti- 
mant quae sunt in terra, recte ea quae sensus tantopere 
transcendunt, investigent (Sap. IX-I4, seq.). Ideo tandem 
placuisse Deo ut per stultitiam praedicationis, id est per 
christianae revelationis viam, imbueret mundum veritate 
quam mundus per sapientiam, id est per naturalem discur- 
sum, non cognovit (1 Cor. I-21). Adde demum auctoritatem 
Concilii Vaticani, Sess. 3, cap. 2, diserte definientis quod 
divinae revelationi tribuendum est, ut ea quae in rebus di- 


(1) « Inventum enim (in Scripturis V. T.) solummodo Deum 
«non ut invenerant disputaverunt, ut et de qualitate et de natura 
«eius disceptent. Alii incorporalem asseverant, alii corporalem, qua 
«platonici, qua et stoici; alii ex atomis, alii ex numeris qua Epi- 
«eurus et Pythagoras.... Sic et de ipso mundo, natus innatusve sit, 
y decessurus mansurusve sit variant. Sic et de animae statu, quam 
«alii divinam et aeternam, alii dissolubilem contendunt, etc.». 

vinis humanae rationi per se impervia non sunt, in prae- 
senti quoque generis humani conditione ab omnibus expe- 
dite, firma certitudine, et nullo admixto errore cognosci 
possint. Quae omnia longius explanare non vacat, cum in 
praesenti simplex tantum doctrinae compendium  quae- 
ratur. Nec dicas, redire hoc modo positionem traditionali- 
starum. Id enim verum non est, nam sive mitiorem, sive 
rgidiorem traditionalism! formam consideres, aperta vi- 
debis discrimina in doctrina catholica, cuius est semper 
recta incedere inter extremos errores oppositos. Equidem 
mitiores traditional!'stae ad moralem potius impotentiam 
rationis videbantur declinare, sed illam  extendebant ad 
omnia et singula individua, ad omnes et singulas veritates, 
usque ad primam basim totius ordinis moralis, quae est 
exsistentia Dei. Quod quam diversum sit ab eo quod ad- 
struimus, nemo est qui non videat. Sed et longe longeque 
magis distamus a rigidioribus, qui cum physicam etiam 
ponerent rationis impotentiam, nihil relinquebant unde 
perfici posset qualiscumque de fidei fundamentis demon- 
stratio, sive ante sive post acceptum revelationis adiu- 
torium, in caecum et irrationabilem per omnia fideismum 
necessario impingentes. 

Sic igitur, pro certo tenendum, genus humanum non 
esse nunc ex sese in potentia expedita ad sufficientem co- 
enitionem veritatis etiam mere naturalis. Tenendum prae- 
terea, quod cum huic morali 1mpotentiae auxilia mere na- 
turalia per se satis fuissent, convenienter tamen unicum 
de jacto provisum est remedium in auxilio quod consenta- 
neum esset supernatural! fini nunc hominibus proposito : 
Ut quia per divinam revelationem debebat homo instrui 
de his quae humanae mentis captum omnino superant, 
(siquidem, ut paulo ante dictum est, oculus non vidit, nec 
auris audivit, nec in cor hominis ascendit quae praeparavit 
Deus iis qui diligunt illum) : per eamdem quoque revelationem 
simul et semel haberet, quo ratio in sua propria sphaera 
iuvaretur, atque hoc modo semper magis magisque per- 

spicuuin fieret, nonnisi unum esse nunc mediorum ordinem, 
extra quem non solum non pervenitur ad supernaturalem 
vitae aeternae beatitudinem, sed ne ipsum quidem simplex 
naturae bonum obtinetur et salvatur. Et de externa quam 
vocant, revelationis gratia, haec breviter recapitulata 
velim. 


D 2: 


At de interiori gratia in ordine ad verum cognoscen- 
dum, non eadem ratio est. Et distinguere oportet sub- 
stantiam cognitionis a modo, omnia intelligendo iuxta de- 
clarationes factas in tractatu de virtutibus, Prolegom. c. 3, 
S 1, n. 4. 

Si de substantia cognitionis sermo sit, dicendum quod 
nulla esse potest "physica gratiae necessitas, neque ad intel- 
ligendum sensum eius quod in revelatione proponitur, neque 
ad assentiendum veritati in ea propositae, quacumque 
demum ratione seu specie assensus. Non quidem ad pri- 
mum, quia physica profecto potentia est in humano intel- 
lectu ad capiendum id quod sibi humano verbo propo- 
nitur, propria nimirum vel analogica tantum cognitione 
assequendum. (De qua re vide quae alias dicta sunt, ubi 
de materiali obiecto fidei, et de errore relativismi in dogma- 
tibus traditionis). Neque etiam ad secundum, quia et de 
assensu illo qui solus videri posset transcendere propriam 
naturae facultatem, id est de assensu fidei theologicae pro- 
pter ipsius Dei revelantis auctoritatem, abunde id fuit de- 
monstratum in supradicto prolegomeno'de virtutibus, l. c. 
n. 2-3. De sola ergo necessitate morali residua quaestio 
esse potest, ad superanda scilicet impedimenta multiplicia, 
quae pro variis miseri huius status naturae lapsae conditio- 
nibus, obstare solent apud nos inquisitioni, considerationi, 
assecutioni et admissioni divinae veritatis. Sed impedi- 
menta ista, sive ex parte intellectus se teneant, sive po- 
tissimum ex parte voluntatis, semper sunt eiusdem generis 
ac illa quae in via boni operis occurrunt, et ideo, res iam 

agitur pertinens ad materiam quae in proxime sequentibus 
statim veniet exponenda. 

Si autem sermo sit de modo cognitionis seu assensus 
per ordinem ad finem vitae aeternae, (illum dico modum 
quem brevi hac formula, sicut oportet, Concilia solent ex- 
primere), sic absque dubio, necessitate etiam physica, gra- 
tia interior, id est habitus infusus, vel quae loco habitus 
sit, motio transeunter elevans facultatem, requiri dicenda 
est. Per hoc enim nihil aliud significatur nisi quod actus 
quocumque modo conducens in finem supernaturalem debet 
esse intrinsece supernatural]s, et quod ipsa actus superna- 
turalitas pendet a principio elicitivo prout per gratiam 1n- 
trinsecus elevato. Quae duo iterum, partim alibi declarata, 
et partim inferius confirmanda supponuntur. 

Unde illud unum nunc opportune addendum censeo: 
externam scilicet revelationis gratiam appellare donum 
eratiae interioris, sine qua proportionatus ipsi revelationi 
assensus esse nunquam potest: idque indifferenter acci- 
piendo revelationem secundum quod, vel ad ea quae omnem 
nostram superant intelligentiam, vel ad ea etiam quae hu- 
manae rationi per se impervia non sunt, se extendit. Nec a 
longe quaerenda ratio est. Nimirum quia revelatio in toto 
suo ambitu medium est de se supernaturale, utpote initians 
sociale 1llud commercium, seu intimam Dei cum creatura 
rationali communicationem, in qua de integro supernaturalis 
ordinis quidditas residet et notio. Coincidit igitur modus 
assensus proportionatus revelationi, cum modo assensus 
proportionato fini vitae aeternae: qui modus utique ab 
interiori elevatione per gratiae donum dependere dicendus 
est. Iterum igitur redit observatio facta paulo supra, de 
praesenti circa nos oeconomia providentiae. In ea enim 
supernaturalla auxilia, etiam ad medendum naturalibus 
defectibus, praeparantur et conceduntur. Quibus si quan- 
doque nuda ac simplex natura absque interioris gratiae 
dono uti possit, nusquam tamen eo modo qui sit ipsis au- 
xilis adaequatus, id est, conducens in finem quem auxilia 

illa suapte conditione respiciunt, quemque unicum sapien- 
tissimus provisor hominibus consequendum praestituit. 

Verum amplior horum declaratio 1am habebitur in do- 
ctrina sequentium articulorum, quae est de necessitate gra- 
tiae ad faciendum bonum. 


THESIS II. 
(^r t. 2-4). 


Etsi homo in praesenti statu naturae corruptae possit 
aliqua naturalia opera moraliter bona per propriam vir- 
tutem peragere: ad diligendum tamen Deum super omnia 
dilectione effectiva, et ad servandum omnia legis prae- 
cepta, etiam quoad nudam substantiam operum, est ei 
necessaria gratia: non quidem propter physicam impro- 
portionem facultatum secundum se, sed propter statum 
infirmitatis cui non aliter quam per medicinalem super- 
naturalis gratiae Christi influxum, in ea in qua nunc ver- 


samur oeconomia, remedium adhibetur. 


Duplex assertio hic proponitur contra duos errores 
contrarios: hinc quidem Lutheranorum et lansenistarum, 
qui omnem prorsus virtutem ad bonum in libero arbitrio 
exünctam esse voluerunt ; illinc vero Pelagianorum qui e 
contra, omnem virtutem primitus acceptam in eo perman- 
sisse contendebant. Porro in utraque, versatur consideratio 
circa solam honestatem quae in servato ordine morali con- 
sistit, praecisive a quocumque alio respectu. Et quia tam 
potentia quam impotentia adstruitur, primum omnium vi- 
dendum est de potentia illa expedita quae adhuc est residua 
ad actus moraliter bonos. 


Actus moraliter bonus generatim itelligitur omnis actus 
liber qui quantum est ex parte tendentiae in obiectum 
(quae etiam dici solet substantia actus), invenitur in ordine 

veri ultimi finis totius humanae vitae qui Deus est. Id qui 
dem constat ex principiis expositis ubi de essentia morali- 
tatis, cum de natura et ratione peccati personalis agebatur. 
Neque locum hic habet disrinctio inter finem ultimum na- 
turalem et finem supernaturalem qui solus nunc est homini 
praestitutus, quia ut supra praemissum est, omnis actus 
suapte natura tendens in Deum naturae auctorem et finem, 
eo Ipso, quantum est ex substantia sua, ordinabilis est in Deum 
finem supernaturalem ; et si quid adhuc desideratur, id 
quidem nonnisi ex parte modi, qui per se non pendet a li- 
bero arbitrio, et non afficit actum moralem sub praecisa 
ratione moralitatis. Ideo ad actum moralem bonum, prae- 
cisive qua talem, in omni hypothesi duae solae conditiones 
essentialiter requiruntur: prima, ut obiectum actus sit ex 
sese honestum ; altera, ut a sua nativa indole non retrahatur 
per positivam perversi finis intentionem, sicut cum quis ex 
intentione vanae gloriae a delectabilibus se abstinet, vel ex 
intentione fornicationis subvenit indigenti, atque ita porro. 

Fuerunt igitur qui dixerunt, humanam naturam per 
originale peccatum fuisse ita intrinsecus corruptam ut, 
nullius operis boni ex sese capax amplius exsisteret. Ita 
Lutherus, prop. 36 inter damnatas a Leone X. Quem 
deinde secuti sunt Baius, prop. 27 inter damnatas a Pio V, 
tum Quesnellus , prop. 1 inter damnatas in bulla Unigenitus 
a Clemente XI, tum Pistorienses, prop. 21 inter damnatas 
in bulla Auctorem fidei a Pio VI. 

Contra quos omnes, aperta est doctrina Patrum, et 
nominatim eorum qui in controversia pelagiana insuffi- 
cientiam liberi arbitrii adversus haereticos fortius asse- 
ruerunt: Augustini de spir. et litt. c. 28 et Serm. 349, 
n. 2; Hieronymi in epist. ad Gal. I-15 ; Prosperi contra 
collatorem, c. 12, n. 3; Fulgentii, epist. ad Petrum dia- 
conum, c. 26, n. 51. Quorum testimonia, in re caeteroquin 
satis aperta, per se sola sufficerent. Si enim illi ipsi qui in 
concertatione adversus pelagianos praecipuas habuerunt 
partes, et fidem Lcclesiae de necessitate gratiae. ad legis 

divinae custodiam omni possibili ope vindicarunt, concedunt 
nihilominus nonnulla opera honesta fieri adhuc posse ab 
impiis sine gratiae auxilio, signum est profecto, non id ferre 
catholicum dogma, ut haec ipsa gratiae necessitas ad sin- 
culorum operum, etiam faciliorum, substantiam  proten- 
datur. 

Rationem intrinsecam tibi dabit S. Thomas, art. 2: 
«Quia tamen, inquit, natura humana per peccatum non 


«est tqtaliter corrupta... potest quidem homo etiam in 
«statu naturae corruptae per virtutem suae naturae ali- 
«quod bonum particulare agere.., non tamen totum bo- 


«num Sibi connaturale, ita quod in nullo deficiat. Sicut 
«homo infirmus potest per seipsum aliquem motum ha- 
«bere, non tamen perfecte potest moveri motu hominis 
(sani nisi sanetur auxilio medicinae». Et sane, actus 
humanus moraliter bonus ex solis viribus naturae esse non 
posset, vel ob intrinsecam cuiusque actus ex sese boni ar- 
duitatem, vel ob necessitatem debitae ordinationis in fi- 
nem ultimum. Atqui neutrum admittitur. Non primum, 
quia certe, ut vulgaris quoque experientia docet, non gravis 
est difficultas in omnibus virtutum operibus ad honestatem 
vitae praesentis spectantibus. Neque etiam secundum, prae- 
sertim quia ad bonitatem actus non requiritur signata ul- 
timi finis intentio; sed satis est ut actus ratione proprii 
sui obiecti, proprio velut pondere in eum dirigatur, et a na- 
turali hac directione non detorqueatur per intentionem 
finis perversi, ut dictum est supra. Quod quidem facile 
dari posse, nemo est qui non videat. Non enim obstat 
quod quisquis destituitur gratia, est eo ipso habitualiter 
conversus ad finem mortalis peccati, quia non oportet ut 
homo semper agat ex intentione finis cui habitu inhaeret. 
Alias, non posset iustus, manens justus, peccare venialiter ; 
non posset peccator, etiam cum gratiae adiutorio, aliquid 
boni unquam operari; quod absit. 

Neque his opponitur quod dicit Augustinus, lib. 3 con- 
tra duas epist. Pelagian, c. 8: « Liberum arbitrium capti- 

«vatum nonnisi ad peccatum valet; ad iustitiam vero, 
*nisi divinitus liberatum adiutumque, non valet » Non 
enim ait, liberum arbitrium non posse nisi peccare, sed 
non valere nisi ad peccatum : valere, inquam, i. e. plenum 
robur habere. Et hoc non impedit quin aliqua iusta et bona 
adhuc operari queat. Sicut si dicerem quod infirmus non- 
nisi ad defectuosam ambulationem valet, per hoc non ex- 
cluderem possibilitatem omnis recti motus in ipso (r) Et 
similiter dicendum de can. 22 Concili Arausicani: « Nemo 
habet de suo nisi mendacium et peccatum. Si quid autem 
* homo habet veritatis atque iustitiae, ab illo fonte est, quem 
« debemus sitire in hac eremo, ut ex eo quasi guttis qui- 
busdam irrorati non deficiamus in via». Illud enim vere 
habere. dicimur, quod habitu in nobis est. Porro iustitia 
et veritas, seu conformitas ad humanae vitae regulam ac 
mensuram, in nobis habitu nequaquam est, propter aliqua 
opera moraliter bona, utcumque operibus malis intermixta. 
Recte ergo dicitur neminem habere de suo nisi peccatum 
et mendacium, i. e., quo habitualiter peccator et a divinae 
regulae veritate difformis denominetur, si, ut iam nunc 
demonstrandum venit, homini lapso impossibilis est totius 
legis observantia et efficax dilectio Dei super omnia, abs- 
que adiutorio gratiae. 


(1) Ad rem Caietanus in praesenti: a Homo corporaliter infirmus 
«non differt a sano, in hoc quod sanus opus sani, infirmus nullum 
«opus sani facere possit, (potest namque infirmus videre vel audire 
« vel odorare ut sanus, licet non possit ambulare ut sanus): sed dif- 
«fert 1n hoc quod sanus omnes suos actus, infirmus non omnes suos 
«actus potest ut sanus facere. Unde et in littera dicitur, homo in- 
«firmus potest aliquo motu moveri, non tamen perfecte potest mo- 
«veri motu hominis sani: totum enim cum sit idem ac perfectum, 
«perfecte et totaliter idem sunt. Ita natura integra et corrupta non 
«differunt in hoc, quod illa potest omnes suos actus facere bonos, 
«ista nullos, sed quod illa omnes, ista non omnes r 

Et circa hoc, primum omnium nota, eamdem esse ra- 
tionem de observantia totius legis, et de dilectione Dei 
effectiva, 1. e. efficaci seu executiva praeceptorum. Dicit 
enm loannes: «Qui dicit se nosse Deum, et mandata eius 
«non custodit, mendax est.. Qui autem servat verbum 
«eius, vere in hoc charitas Dei perfecta est » Ubi principium 
enuntiat quod ad omnem dilectionem extenditur quia 
ille vere amat Deum quacumque dilectione, qui eius vo- 
luntati conformatur. et est in vera dispositione faciendi 
quod ipse iubet. Quisquis ergo supponitur non posse sine 
specia auxilio universam legem observare ad diuturnum 
tempus, eodem modo ad diligendum Deum super omnia, 
impar esse noscitur, illa nimirum dilectione efficaci de qua 
nunc sermo. Nam de dilectione inefficaci et mere platonica 
qua quis in actu transeunte forte ferretur in Deum, etiam 
cum qualicumque proposito servandi legem, alia sane ratio 
est, et ipsam non esse ad rem, satis per se constat. 

Tota igitur quaestio reducitur ad moralem possibilita- 
tem observantiae totius legis quantum ad ipsorum operum 
substantiam, prout requiritur ad hoc ut peccatum non 
committatur (fj) 


(G) Nota bene quod cum de possibilitate observantiae totius 
legis agitur prout requiritur ad hoc ut peccatum non committatur, sem- 
per sermo est de his qui legem in sua integritate cognoscunt. Ab 
aliis enim utique bene multis, quorum scientia ad sola prima principia 
legis naturalis se extendit, quique in ea conditione sunt, quam signat 
Apostolus cum dicit, Rom.VII-7: Concupiscentiam nesciebam nisi 
lex diceret : non concupisces., ego autem vivebam sine lege aliquando, 
etc., ab his, inquam, in tota hac disputatione ubique praescinditur. 
Et merito quidem. Nam etsi habeant isti longe maiorem facilitatem 
observandi legem ex suis naturalibus prout requiritur ad hoc ut formale 
peccatum non committatur, tamen haec eorum facilitas tota est ra- 
tione ignorantiae. luvat certe in indicio Dei; debet quoque ve- 
nire in considerationem, cum sermo est de providentia et de pote- 
state unicuique data vitandi reatum aeternae damnationis; sed nui- 

Porro aliqui distinguere hic solent inter praecepta sim- 
plicis legis naturalis et praecepta per legem gratiae super- 
addita, quasi esset dispar utrorumque conditio in ordine 
ad praesentem considerationem. Et distinctio 1sta nusquam 
in hac materia occurrens, neque in Scripturis, neque apud 
Patres, neque apud veteres theologos, pro origine videtur 
habuisse opinionem posterius inventam circa formale obie- 
ctum actuum supernaturalium. Quicumque enim in ea sen- 
tentia sunt, ut dicant actus supernaturales qua tales speci- 
ficari ab obiecto, consequenter dicere debent quod praecepta 
legi gratiae propria ita supernaturalia sunt quoad nudam 
quoque substantiam operum, ut ad illa, ne physica quidem 
potentia in solius naturae viribus sit. Unde cum considera- 
tio praesens respiciat adimpletionem legis, prout ad eam 
non physice quidem, sed moraliter tantum, requiritur auxi- 
lium gratiae, necesse habuerunt distrahere legem naturalem 
a lege per se revelata : ita scilicet, ut cum quaestionem fa- 
ciunt de morali necessitate gratiae ad observationem prae- 
ceptorum, non simpliciter quaerant cum S. Thoma, art. 4: 
Utrum homo sine gratia per sua naturalia legis -praecepta 
implere possit, sed: Utrum legis naturalis praecepta, etc. 
Et cum in regulis fidei non invenerint definitionem de ne- 
cessitate gratiae ad observantiam mandatorum, cum ex- 
jpresso illo respectu seu expressa determinatione ad legem 
naturalem, haesitant circa notam doctrinae de qua nunc 
agitur, dicentes illam esse saltem theologice certam  (*). 

Sed si semel removeris opinionem de formali obiecto 
actuum supernaturalium, sicut revera removendam sup- 


lius momenti est, cum de potentia ac viribus liberi arbitri quaestio 
agitatur. Idcirco, de possibilitate vel impossibilitate vitandi pec- 
catum nunc loquentes, semper consideramus liberum arbitrium in 
in normali conditione cognitionis Dei et totius legis, quam supponit 
Apostolus cum dicit: Peccatum, occasione accepta per mandatum, 
seduxit me, et per illud occidit. Et hoc semel pro semper observatum 
velim. 


(D Suarez, De Grat. lib. 2, cap. 26. 

pono ex dictis in materia de virtutibus, nulla 1am ratio erit 
distinguendi inter praecepta et praecepta in tota latitudine 
legis quae homini nunc imponitur: tum quia, si sola ope- 
rum substantia consideretur, eadem quoad omnia in na- 
turae viribus physica potentia est ; tum quia si supponantur 
conditiones quae nunc exsistunt de facto, ipsa lex naturalis 
ad omnia quoque se extendit, quandoquidem supposita re- 
velatione Dei, ipsa iubet fidem in Deum, et suppositis pro- 
missionibus Dei, ipsa iubet spem in Deum, et supposito quo- 
cumque positivo praecepto Dei, ipsa iubet obedientiam. 
Quare nullibi in controversia pelagiana vestigium apparet 
praedictae distinctionis, quod attinet ad necessitatem gra- 
tiae, et rationem necessitatis eius pro observatione legis : 
sed semper sermo est de observatione legis simpliciter et 
de adiutorio requisito ad non peccandum sine addito. Quam- 
quam verissimum sit, rationem impotentiae liberi arbitrii 
respectu impletionis mandatorum, nusquam praecise repeti 
ex superadditione quam secum fert oeconomia revelationis; 
imo vero, plerumque referri ad simplicem illam honestatem 
quae in homine qua tali esse debet, utputa ad honestatem 
castitatis, continentiae, amoris Dei, et huiusmodi. Minime 
ergo dubitandum quin deficiant vires hominis lapsi quantum 
ad ea quae per simplicem legem naturalem iubentur, sicut 
etiam deficiunt quantum ad veritates quae nudum rationis 
ordinem non transcendunt. A^erumtamen non sub ea praeci- 
sione Concilia et Patres rem considerant, cum de habitudine 
liberi arbitrii ad legem tractant, et hanc normam nos etiam 
retinendam arbitramur. Ideoque, propositio nostra est non 
solum theologice certa, sed et fidei dogma, quia hoc pertine- 
bat ad haeresim pelagianorum, quod dicerent hominem sine 
eratia posse facere omnia mandata divina, et quidem posse 
ea facere, adhuc praescindendo a modo meritorio vitae aeter- 
nae, et pure ac simpliciter sicut requiritur ad hoc ut pecca- 
tum non admittatur. Unde in canone 40 Concilii Milevitani 
qui recipitur a Coelestino I, tamquam proprium Sedis apo- 
stolicae decretum, sic dicitur: « Quisquis dixerit, gratiam 

Dei per 1. C. D. N. propter hoc tantum adiuvare ad non 
peccandum, quia per ipsam nobis aperitur, et revelatur 
«intelligentia mandatorum..., non autem per illam nobis 
«praestari ut quod faciendum cognoverimus, etiam facere 
«diligamus atque valeamus, anathema sit» (l). Caeterum, 
etsi nulla hic et in aliis circa eamdem materiam canoni- 
bus, specialis de lege naturali mentio fiat, legitima tamen 
dogmatis interpretatio est, quod moralis impossibilitas to- 
tus legis ad diuturnum tempus servandae, adhuc de in- 
tegro maneret, abstractione facta a praeceptis per legem 
eratiae superadditis quemadmodum rationes et argumenta 
iam afferenda abunde probabunt. 

Et demonstratur in primis praesens veritas auctoritate 
Pauli ad Romanos, ubi fuse enumerat abominanda sce- 
lera gentilium, redarguitque iudaeos tamquam qui ethni- 
cos iudicantes, eadem ipsi patrabant quae condemnabant, 
id quoque confirmans adductis testimoniis Psalmorum, 
Proverbiorum, et Isaiae, (I-III). Deinde, universalis huius 
corruptionis rationem reddens, in medium adducit prae- 
varicationem Adae, per quam peccatum in hunc mundum 
intravit, et sceptrum arripuit, et omnes deinceps homines 
suo subiecit imperio, (V, 12-21). Imo ostendit regnum 
peccati post lapsum originalem ita firmatum et radicatum, 
ut in lege ludaeis data, nedum sufficiens auxilium contra 
saevam eius tyrannidem, occasionalis potius causa fuerit 
abundantioris delicti (VII-13). Ultimo describit luctam 1n- 
terioris hominis, meliora videntis probantisque, deteriora 
sequentis ; qui etsi consentiat legi Dei secundum mentem, 
tamen contra mentis iudicium abit post carnis concupi- 
scentias, (14-23) ; ac demum eruit conclusionem, | quod 
ab eiusmodi miseranda servitute non est evadendi medium 
nisi per gratiam Redemptoris: Infelix ego homo, quis me 
liberabit de corpore mortis huius ! Gratia Dei per I. C. D. N. 
Et hic nota quod argumentum conficitur secundum commu- 


(1) Enchir id, N. 68, coli, cum n. 94. 

niorem interpretationem, secundum quam Apostolus agit 
hoc loco, non de se personaliter, sed de homine constituto 
sub lege absque recursu ad gratiam ; nam de hac condi- 
tione in superioribus constanter fuerat locutus. At si po- 
steriorem secutus Augustini sententiam, reputes haec dici 
a Paulo de homine iam iustificato, qui quidem non abit 
post concupiscentias suas, sed solum patitur tentationem, 
a fortiori valebit argumentum. Assereretur enim necessitas 
auxili. actualis gratiae, sine quo, etiam iustificatus impar 
esset legi observandae quantum satis est ad vitandum 
peccatum. Quanto igitur magis ille qui in nuda naturae 
lapsae conditione nunc consideratur. 

Et confirmatur, quia Rom. VIII-2, certa ac definita 
sententia est: Lex spiritus vitae in Christo lesu, l. e. ipsa 
gratia quae ex meritis Christi lesu est, liberavit me a lege 
peccati et mortis, 1. e. a fomite concupiscentiae secundum 
quod instar legis servire facit peccato. Nam quod impossi- 
bile erat legi, in quo, (seu, eo quod) infirmabatur per carnem, 
id praestitit Deus Filium suum mittens in similitudinem 
carnis peccati. Quibus verbis non solum asserit apostolus, 
impossibilem nobis esse legis impletionem sine gratia Re- 
demptoris, verum etiam ostendit huius impossibilitatis cau- 
sam, scilicet carnis infirmitatem, seu naturae corruptionem 
ex peccato contractam. Huc quoque pertinet quod idem 
eapostolus, Galat. II-21 et deinceps, tradit de legis infirmi- 
tate, et necessitate gratiae Christi ad obtinendam iustitiam : 
Non abiicio gratiam Dei, inquit, S/ enim per legem iustitia, 
ergo gratis Christus mortuus est. Et licet loquatur de iustitia 
complectente supernaturalem sanctitatis modum, adhuc cer- 
tum est quod cum docet neminem sine gratia iustitiam con- 
sequi posse, praecipue respicit ad eam iustitiae partem qua 
lex 1mpletur simplici observatione mandatorum eius. Unde, 
Tit. III-3, quales ante gratiam Christi sint omnes homi- 
nes, etiam illi qui videntur honeste et sine querela conver- 
sari in lege, describens ait: Eramus enim aliquando et nos 


insipientes, increduli, errantes, servientes desideriis et VOlUpta- 

variis, in malitia et invidia agentes, odibiles, odientes 
invicem. Beneficium autem gratiae prosequitur, enarrando 
quid contigerit cum benignitas et humanitas apparuit sal- 
vatoris nostri Dei p). 

His igitur, aliisque Scripturae testimoniis edocti Patres 
doctrinam huic veritati contrariam in concilis anathemate 
damnarunt. Vide supra canonem 4um concilii  Milevitani. 
Adde et canonem 5um : « Quicumque dixerit, ideo nobis gra- 
(tiam i1ustificatnonis dari, ut quod facere per liberum 1u- 
«bemur arbitrium, facilius possimus implere per gratiam, 

tamquam et si gratia non daretur, non quidem facile, 
sed tamen possemus etiam sine illa implere divina man- 
data, a. s. » Item concilium Arausicanum canone ultimo 
dicit, Deum nobis fidem et amorem sui prius inspirare, ut 
cum ipsius adiutorio ea quae sibi sunt placita implere pos- 
simus. Quibus verbis rursus significatur, nos sine Dei adiu- 
torio non posse implere quae ipsi sunt placita, 1. e. mandata 
legis. Et can. 21, ideo Christum non gratis mortuum esse, 
ut et lex per illum impleretur qui dixit: non veni legem 
solvere, sed implere, et natura per Adam perdita, per illum 
repararetur qui dixit venisse se quaerere et salvare quod 
perierat. Porro quod in his canonibus respectus etiam habea- 
tur ad simplicem substantiam impletionis legis, praescin- 
dendo a modo, sat clare apparet, quia absoluta affirmatio 
est, et non cum addito illo, sicut oportet, sicut expedit, quod 
ab eodem Arausicano, can. 6 et 7, consulto adhibetur, cum 
naturae denegatur possibilitas vel minimi actus boni qui 
ad vitae aeternae salutem pertineat. 

sed accedant et alia SS. PP. testimonia. Innocentius I 
in epistola data ad concilium Milevitanum, quae inter epi- 
stolas Augustini est 182, dicit n. 3 : « Negantes ergo (pelagiani) 
«auxilium Dei, inquiunt hominem sibi posse sufficere, nec 
«gratia hunc egere divina, qua privatus necesse est diaboli 
Y laqueis irretitus occumbat, dum ad omnia vitae perficienda 


(1) Ita fere Estius in II, Dist. 24 $ 40. 

í mandata, sola tantum libertate contendat. O  pravissi- 
4marum mentium perversa doctrina! Advertat id tan- 
«dem quod primum hominem ita libertas ipsa decepit, ut 
«dum indulgentius frenis eius utitur, in praevaricationem 
«praesumptione conciderit ; nec ex hac potuit erui nisi pro- 
«videntia regenerationis statum pristinae libertatis, Christi 
« Domini reformasset adventus » Ubi et assertores sufficien- 
tiae liberi arbitrii censet. ecclesiastica communione pri- 
vandos. 

Augustinus, l. de spiritu et littera, docet ex professo, 
legem sine spiritu. gratiae non impleri, sed facere magis 
peccatorem, iuxta illud : Littera occidit, spiritus vivificat. — 
Et |. de gratia Christi, c. 8, dicit: « Usque adeo aliud est 
klex, aliud gratia, ut lex non solum nihil prosit, verum 
«etiam plurimum obsit, nisi adiuvet gratia, et haec osten- 
t datur legis utilitas, quoniam quos facit praevaricationis 
«reos, cogit confugere ad gratiam liberandos, et ut con- 
«cupiscentias malas superent, adiuvandos » — Et 1. 2 de 
pecc. mer. et remiss, c. 5: « Repellamus itaque ab auribus 
«et mentibus nostris eos qui dicunt, accepto semel liberae 
-((voluntatss arbitrio, nec orare nos debere ut Deus nos 
«adiuvet ne peccemus. Talibus enim tenebris nec phari- 
«saeus ille caecabatur, qui quamvis in hoc erraret, quod 
«sibi addendum ad iustitiam nihil. putabat..., Deo tamen 
«gratias agebat quod non esset sicut caeteri homines, 1n- 
«iusti, raptores, adulteri». — Cf. etiam Serm. y super 
Psalm. 188, n. 1 ; et de gratia et lib. arb. c. :©o-:: ; et de 
catechiz. rud. cap. ult; et inter epistolas, 175, 181, 182, 
186, etc. 

Prosper in libro contra Collatorem c. 5, negat ullos 
homines esse qui propriis viribus impleant legem, et c. 11 
-àüt, ideo dari homini praeceptum, ut a littera occidente con 
fugiat ad spiritum vivificantem, et facultatem quam non 
invenit in natura, quaerat ex gratia. 

Nec putes solos Patres qui Pelagio restiterunt, talia 
asseruisse. Eadem enim doctrina est antiquiorum. Est do- 

ctrina Cypriani Í. de orat. dom. n. 14: « Addimus quoque 
«et dicimus: fiat voluntas tua sicut in coelo et in terra, non 
»ut Deus faciat quod vult, sed ut nos facere possimus quod 
< Deus vult.., quia nemo suis viribus fortis est, sed Dei 
indulgentia et misericordia tutus est» Et infra, n. 26: 
« Quando autem rogamus ne in tentationem veniamus, ad- 
«monemur infirmitatis et imbecillitatis nostrae dum sic 
rogamus, ne quis se insolenter extollat, ne quis superbe 
atque arroganter aliquid assumat... ut dum praecedit 
humilis et summissa confessio, et datur totum Deo, quid- 
, quid suppliciter cum timore et honore Dei petitur, ipsius 
«pietate praestetur . — Est doctrina Ambrosii in Psalm. 
43, n. 71 : « Quis est autem tam fortis, ut nequaquam in 
«tentatione moveatur, nisi Dominus adiutor ei assistat?». 
— Est doctrina Chrysostomi, qui tamen, utpote contra op- 
positam  Manichaeorum haeresim specialiter dimicans, tum 
liberi arbitrii. vires, tum naturae bonum solet instantius 
vindicare: «Sunt ergo, inquit Homil. 24 in 1 Cor. n. l. 
«tentationes quae ferri non possunt. Et quaenam illae? 
« Omnes, ut ita dicam... Neque enim illas moderatas, ut dixi, 
K propria virtute feremus, sed in his quoque Dei egemus 
«auxilio ut eas pervadamus, et antequam  pervadamus 
« feramus 
Denique notissimum est quod cum primum incepit 
Pelagius spargere suum dogma de sufficientia liberi ar- 
bitri1i ad vitandum peccatum, tamquam de inaudita no- 
vitate statim accusatus est; et vocatus in iudicium, ideo 
prima vice a concilio palaestinorum episcoporum abso- 
lutus evasit, quia verbis aequivocis fidem iudicum fefelle- 
rat, ut narrat Augustinus l. de gestis Pelag. c. 10, n. 22. 
sed et semper valet solemnc argumentum ab eodem Au- 
gustino toties inculcatum, ex publicis obsecrationibus Ec- 
clesiae, quae usque nunc, inter quotidianas preces, nihil 
magis frequentat quam illud: Deus in adiutorium meum 
intende. Domine qq adiuvandum me festina. Et singulis 
diebus, gratiam Dei contra: tentationes invocans dicit: 

«Tua nos hodie salva virtute ut in hac die ad nullum de- 
«clinemus peccatum, sed semper ad tuam iustitiam facien- 
«dam nostra procedant eloquia, dirigantur cogitationes et 
«opera, per Christum Dominum nostrum». 

Ratio autem intrinseca praesentis veritatis repetenda 
est ex dictis in prolegomeno, $ 3. Ad hoc enim ut mora- 
liter posset tota lex observari, oporteret hominem lapsum 
posse ex suis viribus firmari in amore finis ad quem lex 
divina ordinatur, vel certe in amore praemiorum aut ti- 
more poenarum quibus illa sancitur. Non enim aliter. vin- 
cimus difficultates et molestias 1n his quae sunt ad finem, 
quam amore aut finis ipsius, aut bonorum quae conversio 
ad finem affert, quibus aversio a fine privat. Atqui in mise- 
randa illa conditione naturae lapsae, nequit homo ex solis 
suis viribus eousque suum sublevare affectum, ut in fine 
ultimo divinae legis, connexisque futurae vitae bonis, col- 
locet et stabiliat illum, sicut l. c. supra ostensum est (*). Quin 
imo, neque ad finem intermedium qui est honestas vitae 
praesentis ita potest affici, ut talis honestatis amor in eo 
constanter praevaleat, gravi praesertim  obnitente  illece- 
bra boni vel delectabilis vel utilis, quam necesse est saepe 
Occurrere, propter instantes motus concupiscentiae, diaboli 
tentationes, currentia scandala, favoremque mundanum iis 
utique concessum qui secundum mundum vivunt, alis nega- 
tum. Si ergo firma affectio ad finem et sanctionem legis est 
necessaria conditio ad moralem possibilitatem observantiae 
praeceptorum, concludendum profecto, hominem lapsum esse 
Hs de integro servandis ex seipso prorsus imparem, cum non 
habeat unde satis sapiant praecepta quae immediate respi- 
ciunt Deum remuneratorem futurae vitae, neque etiam unde 
in caeteris quae prohibent adulterium, fornicationem, rapi- 


G) Haec etiam ratio est cur omnis intentio transcendens ordi- 
nem vitae praesentis soleat dici apud nos intentio supernaturalis. 
Non quod sit hoc solo terminata ad aliquid per se supernaturale, 
sed quia ea intentio est quam nunc de facto sola natura non format, 
de lege saltem ordinaria. 

nam, odia, falsa testimonia, et si qua alia mandata hanc 
nostram mortalem vitam  cohonestant, superet difficulta- 
tes, easque gravissimas, identidem et secundum varias perso- 
narum circumstantias plus minusve frequenter occurrentes. 

Haec est infirmitas liberi arbitrii post grande illud Adae 
peccatum, quo naturae nostrae incolumitatem  perdidimus, 
derivando inde ac trahendo multiplicem corporis animique 
corruptionem, ignorantiam et difficultatem, illicitas cupi- 
ditates, vanos timores, noxios amores, et non minorem 
moralium miseriarum numerum quam physicarum. Ex quo 
enim haec mala in communem naturam irruerunt, nemo in 
se unde repararetur invenire potuit, et satis superque testis 
nobis experientia est, quod etsi forte fuerunt qui naturali 
ratione conati sunt vitiis reluctari ne turpiter servirent 
voluptati, praesentem tantum vitam steriliter ornaverunt, 
ad veras autem virtutes, aeternaeque béatirudinis inquisi- 
tonem non profecerunt. Hinc etiam apparet quomodo haec 
voluntas infirma, instabilis, in cupiditatibus caeca, curis 
anxia, suspicionibus inquieta, gloriae quam virtutum ayi- 
dior, famae quam conscientiae diligentior, nihil in suis vi- 
ribus habeat praeter lapsus pronitatem, et medias inter va- 
nitates et insanias falsas, vagam in hoc mundo, fluctuantem, 
incertamque viam. Apparet quoque, quomodo, haec eadem 
voluntas nequeat e sua recurvitate erigi, ut in iis quae sursum 
sunt, suum sicut oportet figat affectum, nisi desuper intrin- 
secus moveatur, potenter sustollatur, et continuo suble- 
vetur supra tenebrosam abyssum ad quam proprio velut 
pondere deprimitur 

Itaque ad moralem illam possibilitatem de qua nunc 
sermo, requiritur auxilium sublevans liberum arbitrium. 
Porro, si solam naturam rei absolute consideres, certum 
et evidens est auxilium non requiri ordinis supernaturalis. 
«Non esse necessaria interna auxilia proprie supernaturalia 
«in sua entitate, ait Suarez l. 1 de grat. c. 27, sed sufficere 
«motiones ordinis naturalis... Quia hic effectus non requirit 
«principia supernaturalia quae per se ac physice efficiant 

«actus necessarios ad servandam legem naturae, sed so- 
«lum requirit ut. moraliter moveant, et ut mentem illu- 
t minent, ac suavem reddant operationem virtutis. Haec 
«autem omnia pei dictas motiones fieri possunt » Verum- 
tamen, ut idem addit Suarez, n. 12: «In hoc puncto di- 
«stinguendum est, aliud esse loqui ex natura rei, aliud 
«ex lege Dei. Natura spectanda est iuxta qualitatem et 
«conditionem propriam illus effectus, et internam deor- 
«dinationem hominis lapsi, et improportionem ac insuf- 
« licentiam quam ex se habet ad perficiendum suis viribus 
«talem effectum: nam illud adiutorium infimi ordinis quod 
«fuerit sufficiens ad supplendam illam imbecillitatem liberi 
«arbitrii, dicetur ex natura rei sufficiens. Deus autem sua 
«voluntate potuit statuere non facere illum effectum per 
«tale auxilium, quod infimum vocare possumus, sed per 
«aliud. perfectius ». 

Videndum igitur, quodnam illud auxilium sit, quod in 
regula fidei nobis proponitur tamquam de jacto a Deo nobis 
praeparatum et collatum, ad posse non peccare non violando 
legem. Nam plures theologi introduxerunt distinctionem 
inter gratiam entitative superna^uralem quae elevat ad 
operandum sicut expedit ad salutem vitae aeternae, et ali- 
quam aliam gratiam intrinsece naturalem quae solum sanat 
naturae vulnus. Ponunt proinde quaestionem : « Utrum ex 
«positiva Dei lege auxilium entitative supernatural semper 
«et omnibus sit necessarium ad effectum de quo agitur, ac 
« perinde semper detur ; an e contra, ad id sufficiat auxilium 
«supernaturcde quoad modum, ac proinde hoc quandoque 
«detur». Et respondent: « Nihil prohibet quominus gratia 
«ad hoc necessaria, dicatur sanans et roborans, non ele- 
«vans naturam, ac proinde sit supernaturalis quoad modum, 
«non quoad substantiam » (1). 

In quo quidem per prius observandum quod distinctio 


(1) Mazzeiıı1a, De Grat., n. 283 seq. — Sed hic nota bene quod 
distinctio illa quoad modum, et quoad substantiam, longe alium sensum 

ista videtur non habere radicem, sive in Scripturis, sive 
in aliis fidei regulis, sed fuisse introducta consequenter ad 
supra memoratam opinionem de formali obiecto actuum 
supernatural'um. Cum enim in principiis huius opinionis 
non possit esse ante hdem actus vere supernaturalis, co- 
gebantur dicere aut nullam dari gratiam priusquam tides 
sit actu suscepta, aut certe gratiam hanc non esse super- 
naturalis ordinis, sed inferioris seu intimi, ut loquitur Suarez 
ubi supra. Quare, remota semel opinione illa, subtrahitur 
quoque omne fundamentum. 

At non satis, quia non solum non fundatur in regulis 
idei eiusmodi duplicatio auxiliorum gratiae pro actuali oeco- 
nomia providentiae, verum etiam ab eisdem videtur positive 
excludi. Et sane, nullam aliam gratiam nobis commendant 
Scripturae, Patres, et Concilia, etiam in ordine ad quamcum- 
que observantiam legis naturalis, nisi gratiam Dei -per I. C. 
D. N. (Rom. VII-25). Statim ergo quaeritur utrum ad eam 
revocari possit gratia illa ad actus entitative naturales data, 
quam vocant supernaturalem quoad modum. Dico autem 
non videri posse revocari. Etenim, gratia Dei per l. C. D. N. 
est certe gratia redemptoris sive salvatoris, et gratia salva- 
toris est sine dubio gratia conducens ad salutem, et gratia 
conducens ad salutem non est nisi gratia supernaturalis: quae 
nimirum, si de actuali gratia sermo sit, (nam de habituali ne 
quaestio quidem esse potest), vel secum affert intrinsecam 


elevationem potentiae ubi illa deest, vel eam supponit ubi est, 


habet apud auctores illos ac apud veteres theologos qui in actibus 
supernaturalibus viae distinguunt substantiam actus et modum 
supernaturalitatis. De quo vide prolegomenon de virtutibus, cap. 3, 
$ 1, n. 4. Gratia igitur supernaturalis quoad substantiam nunc si- 
enificat gratiam quae est ad actus intrinsece supernaturales. Su- 
pematuralis vero quoad modum illa est, quae daretur ad actus en- 
titative naturales, cui tamen aliqua accederet denominatio super- 
naturalitatis ex ordinatione Dei, qui eo fine illam largiretur, ut homo 
non ponendo obicem per violationem legis naturalis, receptioni gra- 


tiae entitative supernaturalis, non positive quidem, adhuc tamen 
negative, ut aiunt, ad eam se disponeret. 

quemadmodum in quaestione sequenti declarabitur. Non quod 
oporteat ut quidquid quocumque modo conducit salutem sit 
in se supernaturale. Facile enim diceres quod conducit ad sa 
lutem ex. gr. bona educatio, conducit exterior praedicatio, con- 
ducunt circumstantiae et eventus humani sub dispositione pro- 
videntiae, conducere etiam possunt bona temporalia, et quae- 
cumque demum in nomine Christi, 1. e. Salvatoris, legitime pe- 
timus a Patre. Verumtamen considerandum est, nihil horum 
conducere ratione sui, sed solum ratione gratiae interioris 
adiunctae: quae si et ipsa naturalis ordinis esse supponatur, 
iam nihil relinquitur quo aliquid vel directe vel indirecte, vel 
proxime vel remote, in salutis finem conductivum esse possit. 

Et confirmatur, quia gratia actualis tota est in ordine 
ad actus. Si ergo gratia illa quam dicunt supernaturalem 
quoad modum, esset quaedam gratia. Dei fier I. C. D. N., 
consequens foret quod in ordine salutis invenirentur illi 
actus entitative naturales ad quos datur. Sed hoc, quaeso, 
quis feret? Nam si dicas eiusmodi naturales actus, positive 
quidem ad salutem non conducere, sed tamen adhuc negative, 
statim peto quid sibi velit illud. negative. Unum enim de 
duobus. Vel negatio quae in positione boni actus naturalis 
involvitur, puta negatio novi peccati contra legem divinam 
commissi, aliquid confert ad obtentionem medii positivi, 
i. e. gratiae quoad substantiam supernaturalis, vel nihil. 
Si nihil, ergo negative conducere idem erit ac non conducere, 
et redit argumentum de eo quod gratia quae nihil facit ad 
salutem, non potest esse gratia Salvatoris. Si autem aliquid, 
ergo bonus actus naturalis, ratione saltem negationis quam 
involvit, initiative. se habebit in via vitae aeternae. Quod 
quomodo secundum fidem dici possit, non satis apparet. 

Non ergo admittenda videtur distinctio recentius intro- 
ducta in divinis auxilis, sed dicendum quod nulla alia. gratia 
nunc datur praeter eam quae salutarium actuum  prin- 
cipium est; de qua etiam sola, praesens doctrina est. Sed 
iam superest ut ad rationes quae ipsi dogmati adversari vi- 
derentur, breviter respondeamus. 

Obiicitur primo : Observantia legis, vel est in potestate 
liberi arbitrii sibi relicti, vel non est. Si est, ergo simpliciter 
possibilis. Si non est, ergo transgressio non erit imputabitis, 
nec formale peccatum. Ergo falso asseritur necessitas gratiae 
ad legis observantiam, quantum requiritur ad hoc ut peccatum, 
utique formale, non admittatur. 

Respondeo quod cum de observantia legis agitur, po- 
test esse sermo, vel de observantia in complexu et cumu- 
lative, vel de observantia in singulis actibus et pro singulis 
instantibus distributive. Si primo modo, dico quod obser- 
vantia illa est in physica potestate liberi arbitrii, non autem 
in potestate morali. Sed nego consequentiam, vel potius 
suppositum quoad inimputabilitatem, quia semper impu- 
tabilitas est de singulis seorsum actibus in particulari, non 
autem de observantia in cumulo, cum nunquam cuinulus 
cumulative aut servandus occurrat, aut possit occurrere. 
Sı secundo modo, dico quod observantia legis est penes li- 
berum arbitrium, tam physice quam moraliter, quatenus 
moralis impotentia de qua nunc sermo, non cadit super 
aliquem actum determinate signatum, sed indeterminate 
super aliquos de collectione per tempus diuturnurm Possibile 
enim est singulis instantibus, mandatum quod hic et nunc 
urget observare, quin tamen consequens sit posse hominem, 
si nec praeceptum ei sapit, nec finis praecepti, diu in obser- 
vantia persistere Unde Hieronymus 1. 3 c. Pelag. n. 12: 
(In nostra esse positum potestate vel peccare vel non pec- 
t care, et vel ad bonum vel ad malum extendere manum, 
t sed hoc pro modo et conditione fragilitatis humanae.... Nec 
(quia ad breve possum, coges me ut possim iugiter» (x). 


G) Rationem explicativam huius distinctionis inter possibi- 
litatem vitandi singula peccata (quae conceditur), et possibilitatem 
vitandi omnia (quae negatur), expositam invenies infra in thes. 

Stant ergo haec duo simul: et quod totius legis observantia 
sit libero arbitrio sibi relicto per diuturnum tempus mo 
raliter impossibilis, et quod nihilominus singula quaeque 
legis violatio, non materiale tantum, sed et formale pec- 
catum constitueret, in eis profecto qui plena legis scientia 
instructi supponuntur, et de quibus solis, ut supra notatum 
est, praesens currit disputatio. 

At dices secundo: Deus impossibilia non iubet, et non 
solum ea quae sunt impossibilia singillatim et in individuo, 
prout in hoc vel illo signato instanti exsequenda occurrunt, 
sed neque iubet, utique sub gravi et sub poena dammnationis, 
ea quae sunt impossibilia impossibilitate respiciente ipsam 
seriem operum secundum temporis successionem  ponendorum. 
Nimis enim durum, imo et tyrannicum exactorem se praeberet, 
si eiusmodi onus importabile suae creaturae imponeret; et 
quisquis vel parum de Dei bonitate sentit, a cogitando talia 
penitus abhorret. Ergo, si iubet sub gravi observantiam legis, 
haec ipsa observantia omnibus modis, tam physice quam mo- 
raliter, tam distributive quam collective, possibilis dicenda est. 

Respondeo concedendo antecedens, et distinguendo con- 
sequens. Ergo possibilis dicenda est cum divino adjutorio 


sine eo, neg. Unde S. Thomas, a. 4 ad 2um: « Dicendum 
«quod illud quod possumus cum divino auxilio non est 
«nobis omnino impossibile secundum illud Philosophi: 
Quod per amicos possumus,, aliqualiter per nos possumus ». 
Porro, hoc auxilium omnibus oblatum ad posse etiam mo- 
raliter vitare formale peccatum, dicitur vel proxime vel 
remote sufficiens. Proxime quidem, si immediate valeat ad 
subveniendum impotentiae. Remote vero, si ad hoc tantum 
immediate valeat, ut possit homo sese convertere ad Deum 
adiutorem suum, iuxta illud Augustini ] de nat. et grat. 
c. 43: «Non igitur Deus impossibilia iubet, sed iubendo 


ubi ratio 1mpotentiae liberi arbitrii profundius attingetur, et iterum 
in thes. 5, ubi de peccatis venialibus. 

, admonet, et facere quod possis, et petere quod non possis». 
Quo fit ut plurimi revera in 1mpotentia remaneant, nolentes 
levare oculos suos in montes unde veniet auxilium sibi. 

Caeterum, minime sequitur: si Deus iubet observan- 
tiam legis, et sibi debet ratione iiissionis suae, ut auxi- 
lium quo iussa impleri possint non deneget: minime (in- 
quam) sequitur, auxilium illud esse homini debitum secun- 
dum quod est ipsi homini beneficum, iuvans eum et re- 
levans ac reinducens in finem beatitudinis. Sed rursus bene 
stant haec duo simul: et quod Deus in sensu composito 
impositae legis, hominem lapsum sine auxilio aliquo relin- 
quere nequeat, et quod nihilominus illudmet auxilium 
omnino gratuitum | dicendum sit in ratione beneficii, seu 
medii quo ad praeclarum iustitiae bonum, et consequentis 
felicitatis vitae futurae, homo restauratur. At forte nondum 
quiescit animus. Nam : 

Id quod etiam mere moraliter requiritur ad servandam 
legem, saltem naturalem, non est sub quacumque ratione ali- 
quid gratuitum, sed debitum. Illud enim nunc debitum dicitur, 
sine quo nequit Deus, salvo ordine suae sapientiaek condere 
creaturam : cuiusmodi sane est donum necessarium ad finem 
beatitudinis in quem hemo naturaliter ordinatur. Ergo, vel 
non vere dicitur divinum adiutorium requiri ad posse ser- 
vare legem, vel certe inter gratiae adiutoria nequaquam erit 
computandum, 

Respondeo: Dist. antec. Debitum est illud quo possit 
observari lex saltem mere naturalis, loquendo de adiuto- 
rio quod nec limitem simplicis necessitatis nec ordinem 
finis pure naturalis transcenderet, et ex consequenti, de 
eo naturae statu cui congrueret huiusmodi adiutori genus, 
l. e. de statu naturae purae, conc. antec. Loquendo de adiu- 
torio transcendente quo vel auferretur omnis etiam ar- 
duitas ab observantia legis, vel elevaretur natura ad su- 
pematuralem modum observandi legem, subdist. antec. Tale 
adiutorium debitum aut. est aut esse potest, secundum 
quod transcendens et eminens supra illud de quo prius, neg. 

Praecise 1n quantum huius auxilii locum tenens, iterum 
subdist. S1 sermo sit de statu naturae innocentis, conc. vel 
trans. Si de statu naturae lapsae, neg. Unde absolute negatur 
consequens, et statim additur explicatio. 

Certe negari non potest quin divina sapientia sibi de- 
beat ut naturam non instituat destitutam mediis neces- 
saris ad eius finem. Naturalis autem finis hominis est bea- 
titudo futurae vitae in contemplatione Dei per speculum 
creaturarum, et ad hunc finem consequendum, legis natu- 
rals observantia, et quidquid ad illam requiritur, medium 
est necessarium. Cum ergo ex solis intrinsecis naturae suae 
viribus homo non sit in potentia satis expedita, remaneret 
supplendus defectus per adiutorium Dei, praeparatum sal- 
tem omni facienti quod in se est. Et recte quidem adiuto- 
rum eiusmodi debitum diceretur, utpote non transcendens, 
neque ordinem nativae conditionis humanae, neque etiam 
limitem simplicis necessitatis. 

At non tanta parcimonia erga hominem usus fuerat 
Deus, sed munificentissimus naturae conditor exornaverat 
eam, non modo supernaturalibus gratiae donis quibus ad 
ordinem divinum éelevabatur, verum etiam  praeternatu- 
rali integritatis dono, quo ad omne bonum summa facilitate, 
absque ulla reluctantia agendum instruebatur. Et si tale 
adiutorium debitum dicere velis, praecise in. quantum fuit 
loco alterius quod purae naturae conditio exegisset, facile 
tbi permittetur. Simpliciter tamen loquendo, gratuitum 
erat, et per peccatum fuit amissum. Et si per peccatum 
fuit amissum, non amplius per Deum stat, quod humana 
natura ad bonum etiam connaturale impar nunc inveniatur. 
Proinde, sı quid iam adiutorii conceditur in supplementum 
eius quod liberaliter semel naturae concessum, culpabiliter 
ab ea in suo capite perditum est, nullo sensu nullaque ra- 
tione ipsi naturae debitum dixeris unquam. Sed nec etiam 
debitum personae, quia personae ut sic nihil deberi potest, 
nisi ut merces pro opere meritorio, quod in praesenti locum 
non habet omnino. Tum quia omne meritum apud Deum 

praesupponit statum amicitiae cum Deo, ut in sequentibus 
videbitur, et status amicitiae in homine lapso non solum 
non praesupponitur, sed et positive excluditur. Tum quia 
impossibile est ut a persona ex solis naturalibus operante, 
ponatur opus quoinodolibet proportionatum cum divinis 
ilis adiutoriüiss quae congruunt conditioni praesentis oeco- 
nomiae, quaeque supernaturalia sunt, et ad supernaturalem 
finem ordinata. Sive ergo naturam, sive personas respicias, 
de pura misericordia descendunt auxilia quibus morali- 
ter possibilis^ nunc efficitur observantia legis, ac per hoc, 
omnibus modis gratia Dei vere nominantur et sunt. 

Et de morali quidem necessitate gratiae hactenus satis. 
Iam succedit quaestio de ejus necessitate physica. Ad cuius 


elucidationem sit sequens propositio. 


THESIS III. 
(Ar t. 5-7). 


Non iam per accidens tantum, et ratione alicuius 


sed per se et ratione sui est 


contingentis circumstantiae, 
gratia quantum 


absolute et simpliciter necessaria homini 


Quantum ad opera vitae aeternae meritoria ; 
ante- 


ad tria: 
quantum ad omnes actus salutares statum merendi 


cedentes ac praeparantes, ipso primo initio fidei 'com- 


prehenso; denique, quantum ad resurrectionem a peccato. 


8 L- 


De necessitate interioris gratiae ad opus meritorium 
vitae aeternae intelligitur in primis illud apostoli, Rom. 
VI[-23 : Gratia autem Dei vita aeterna in Christo lesu D. N. 
Nam cum Scriptura alias nos edoceat vitam aeternam mer- 
cedem esse bonorum operum, eatenus tantum gratia vocari 
potuit universaliter et absolute, quatenus ipsa opera, quo- 
rum respectu merces dicitur et est, opera sunt gratiae. Et 
ideo apostolus opponens hoc loco fructum peccati ad fructum 

operum iustitiae, non dixit sicut parallelismus videbatur 
exigere: Stipendia peccati mors, stipendia autem iustitiae 
vita aeterna. Sed dicere maluit: gratia autem Dei vita 
aeterna, ut scilicet inculcaret solam gratiam esse, ex qua 
tale stipendium valemus emereri. « Verumtamen, inquit 
«Augustinus, de corrept. et grat. n. 41, quia et ipsa vita 
«aeterna, quam certum est bonis operibus debitam reddi, a 
«tanto apostolo gratia Dei dicitur, cum gratia non operibus 
«reddatur, sed gratis detur: sine ulla dubitatione confiten- 
«dum est, ideo gratiam vitam aeternam vocari, quia his 
«meritis redditur quae gratia contulit homini. Recte quippe 
«ipsa intelligitur quae in evangelio legitur, Ioan. I-16. 
«gratia pro gratia, 1. e. pro his meritis quae contulit gratia». 

Praeterea, opera meritoria non procedunt nisi ex fonte 
saliente in vitam aeternam, et fons ille non est nisi mystica 
aqua, quam solus ministrat Christus, iuxta illud loan. 
IM- : Et aqua quam ego dabo ei, fiet in eo fons aquae salien- 
tis in vitam aeternam. — Adhuc, meritum vitae aeternae 
non est nisi consequenter ad filiorum adoptionem per quam 
solam sumus haeredes Dei, cohaeredes autem Christi. Porro, 
ipsa filiato divina est gratia de qua, Rom. V-2: Per quem 
(D. N. I. C.) habemus accessum per fidem in gratiam istam in 
qua stamus et gloriamur in spe gloriae filiorum Dei. — ltem, 
opera meritoria illa sunt quae non vacuos nec sine fructu 
nos constituent, pro quanto nobis ministrant introitum in 
aeternum regnum D. N. et salvatoris I. C., ut dicitur 2 Petr. 
I, 8-11. Sed opera eiusmodi ibidem aperte proponuntur 
tamquam opera eorum qui effecti sunt consortes naturae 
divinae, quique per Christum maxima et pretiosa promissa 
acceperunt ab eo qui vocavit nos propria gloria et virtute. 
— Rursus sunt opera illa bona in quibus sumus creati in 
Christo lesu, ut in illis ambulemus (Eph. II-10) ; 1. e. opera 
novae creaturae quae est secundum gratiam, iuxta illud 2 
Cor. V-17 : Si qua ergo in Christo nova creatura, et iterum, 
Gal. V-15 : Zn Christo enim lesu neque circumcisio aliquid 


valet, neque praeputium, sed 'nova creatura. Nova, inquam, 

creatura, Kavů x«Tio1, per oppositionem ad creaturam seu 
hominem veterem qui post Adae praevaricationem vi suae 
originis, omnibus supernatural!bus gratiae donis reman- 
serat spoliatus. 

Caeterum ratio intrinseca est evidens, supposita super- 
naturalitate vitae aeternae, seu visionis Dei intuitivae, 
sufficienter iam declarata in tractatu de Deo, Q. 12. « Actus 

perducentes ad finem oportet esse fini proportionatos. 
« Nullus autem actus excedit proportionem principii activi... 
' Vita autem aeterna est finis excedens proportionem natu- 
«rae humanae, et ideo homo per sua naturalia non potest 
«producere opera meritoria proportionata vitae aeternae, 
sed ad hoc exigitur altior virtus.. Et ideo sine gratia 
«homo non potest mereri vitam aeternam » [d quidem 
in aperto. Et facile etiam constat impossibilitatem de qua 
nunc sermo, non iam attendi in ordine impossibilitatis 
moralis tantum, sed physicae ; 1. e. non ratione alicuius vitii 
naturae cui remedium adhiberi oporteat, sed ratione intrin- 
secae conditionis naturae creatae, in quantum creata natura 
est. 531 enim unio cum divina essentia tamquam cum forma 
intelligibili, supra proprium omnis naturae creatae ordinem 
esse noscitur, absolute impossibile est ut ex propriis cuius- 
cumque creaturae principis fluant ea ex quibus quovis 
modo ad eam unionem, connexamque operationem ordi- 
netur. Quare, per respectum ad finem vitae aeternae, neces- 
sitatem supematuralis gratiae agnoscunt Patres, etiam in 
angelis: « Eos, inquit Augustinus, 1. 12 de civ. c. 9, cum 
"bona voluntate, 1. e. cum amore casto (Deus) creavit, simul 
«ns et condens naturam et largiens gratiam... Confitendum 
«est igitur cum debita laude Creatoris, non ad solos sanctos 
«homines pertinere, verum etiam de sanctis angelis posse 
(dici quod charitas Dei diffusa sit 1n eis per Spiritum San- 
«ctum qui datus est eis». Eamdem quoque necessitatem 
agnoscunt in homine, quantumvis dono integritatis prae- 
dito: «In statu naturae integrae, ait S. Thomas a. 2 in 
a COrP quantum ad sufficientiam operativae virtutis, po- 

«terat homo per sua naturalia velle et operari bonum suae 
«naturae proportionatuin, quale est bonum virtutis acqui- 
t sitae, non autem bonum superexcedens, quale est bo- 
«num virtutis infusae... Sic igitur, virtute gratuita superad- 
adita virtuti naturae indiget homo in statu naturae integrae 
«quantum ad unum, scilicet ad operandum et volendum 
«bonum supernaturale. Sed in statu naturae corruptae 
«quantum ad duo, scilicet ut sanetur, et ulterius ut bo- 
«num supernaturalis virtutis operetur, quod est merito- 
«rium » Denique definiunt, nihil. absolute, sive multum 
sive parum, sive magnum sive minimum, sine gratiae adiu- 
torio agere nos posse sicut oportet, sicut expedit ad finem 
vitae aeternae. Quod quidem verum esse omnino non posset, 
si in ordine ad vitam aeternam sola occurreret moralis impo- 
tentia ex infirmitate seu vitio naturae orta: quandoquidem 
nullum est excogitabile naturae vitium absolute perimens 
bonum eius, aut ex toto ligans physicam potentiam quae 
in ea esse supponeretur. 

Et argumenta quidem breviter hic indicata non pro 
solis operibus meritoriis vitae aeternae valent, verum etiam 
pro omni opere quod quocumque modo et quovis titulo vere 
salutare et dicitur et est. Applicantur ergo iis quoque actibus 
qui statum merendi antecedunt et praeparant, a primo 
exordio conversionis ad Deum. Et ideo, non oporteret specia- 
lem de illis instituere quaestionem, nisi ad hoc induceret 
celebris error Semipelagianorum : qui etsi negotium salutis 
a Dei gratia pendere non simpliciter diffitebantur, fidei tamen 
initum et prima bonae voluntatis exordia soli censebant 
esse tribuenda libero arbitrio. 


A 


supponitur pro nunc id quod infra (Q. 114) demonstra- 
bitur, statum merendi non incipere nisi cum gratia habitual. 
Unde S. Thomas duplicem distinguens praeparationem vo- 
luntatis ad bonum, dicit, «Una est, qua praeparatur ad 

«bene operandum et ad Deo fruendum, et talis praeparatio 
«voluntatis non potest fieri sine habitualis gratiae dono, 
« quod sit principium operis meritorii ». Igitur actus salutares 
statum merendi antecedentes pertinent ad aliam praepara- 
tionem, de qua subdit Angelicus : « Alio modo potest intelligi 
«praeparatio voluntatis humanae ad consequendum ipsum 
«gratiae habitualis donum. Ad hoc autem... non oportet 
«praesupponere aliquod aliud donum habituale in anima, 
quia sic procederetur in infinitum, sed oportet praesup- 
«poni aliquod auxilium gratuitum Dei interius. animam 
«moventis, sive inspirantis bonum propositum ». Et haec 
est praeparatio quae olim cum Semipelagianis in quaestionem 
venit. Volebant enim isti, liberum arbitrium praevenire 
eratiam, 1. e. inchoare ex sese salutarem ad Deum conver- 
sionem, quam deinde continuaret, perficeret, atque consum- 
maret gratuitum adiutorium Dei. Concedebant itaque, donum 
Dei esse incrementum fidei. Initium vero fidei quo 1n Christum 
primitus creditur, ab homine ipso esse asserebant, nec esse 
donum Dei, sed hoc exigere Deum, ut cum id praecesserit, 
caetera tamquam hoc merito consequantur, quae Dei dona 
sunt (x). Et hoc pacto existimabant facilius atque intelligi- 
bilhius gratiam cum libero arbitrio posse conciliari. 

At contra hunc errorem aperta est auctoritas Scrip- 
turae docentis, nihil nos habere in ordine ad salutem, quod 
non a Deo acceperimus, totumque salutis nostrae negotium 
a libera Dei miseratione dependere. Videlicet, tam quoad 
initum, quam quoad progressum et consummationem, quo- 
cumque tandem modo initium et progressus et consummatio 
considerentur: sive secundum durationem, ut in omnibus 
actionibus quae habent successionem partium, et tempore 
mensurantur: sive secundum imperfectum et perfectum, 
ut cum quis prius imperfecte ac remisse vult aliquod bonum, 
et paulatim proficit ut tandem illud velit perfecte et effica- 
citer; sive demum secundum quod bonum opus dicitur 


(1) Ita Augustinus, de praedest. SS. c. 3l. 

habere initium cogitatione, progressum in voluntate, et 
consummationem in opere. Nam secundum hos omnes modos 
fide tenendum est, initium boni operis prout condistinctum 
ab eiusdem progressu et fine, esse a gratia Dei, ut bene dicit 
Estius in 1l, D. 26, $ 23. 

Quod probatur primo generalibus argumentis a Scrip- 
tura, ut: Quid habes quod non accepisti ? ergo nec initium 
boni operis. Sine me nihil potestis jacere, ergo nec incipere 
bonum opus. Nam propositio haec, ut sonat, universaliter 
est accipienda, et proportionaliter. distribuenda. Quemad- 
modum enim nihil naturae sine Deo principio naturali, ita 
nihil gratiae sine eo ut principio gratiae facere possumus. - 
Idem adhuc probatur generali ratione desumpta ex obsecra- 
tionibus quae more ab apostolis tradito, in tota Ecclesia 
uniformiter fiunt. Si enim fideles Deum orant pro infidelibus 
et peccatoribus, ut eis inspiret initium fidei ac bonae volun- 
tatis, si Deo gratias agunt tam pro se quam pro alis, quod 
in ipsis bonum opus inchoaverit, si denique Deum in omni 
ordine agnoscunt primam et universalem causam efficientem 
omnium rerum, idque sine discrimine initij, vel medi, vel 
finis: certissima demonstratio est, ipsa quoque bonae vo- 
luntatis exordia esse ad gratiam referenda, atque Deo tri- 
buenda. Et haec ratio est quam expresse proponit Caelesti- 
nus Papa in epistola ad episcopos Gallae, c. n. 

sed his generalibus argumentis accedit specialis probatio 
ex is Scripturae testimoniis in quibus boni operis initium 
diserte ab eius progressu et consummatione contradistin- 
guitur. Ut Philipp. 1-6 : Qui coepit in vobis opus bonum, per- 
ficiet usque in diem Christi lesu : Et ibid. 13 : Deus est qui 
operatur in vobis et velle et perficere pro bona voluntate. Et 2 
Cor. III-5: Non quod. sufficientes sintus cogitare aliquid a 
nobis quasi ex nobis, sed sufficientia nostra ex Deo est. - Et 
lerem. XXXI-18: Converte me, et convertar, quia tu Do- 
minus Deus meus. Postquam enim convertisti me, egi poeni- 
tentiam. Et Act. XVI-I4: Cuius Dominus aperuit cor inten- 
dere his quae dicebantur a Paulo. Haec omhia clare docent, 

initium fidei, conversionis, bonae voluntatis ac boni operis, 
ipsamque primam cogitationem esse a Deo, liberum hominis 
arbitrium per suam gratiam praeveniente. 

Quod autem ad traditionem spectat, firmiter tene eam- 
dem constanter gratiae Dei praedicationem in Ecclesia fuisse, 
idque ab ipsis initiis, et ante omne exordium controversiae 
pelagianae vel semipelagianae, tametsi modi dicendi non 
essent tunc ita determinati sicut postea fuerunt in contro- 
versiae processu. Ideo Augustinus, 1. 4 contr. 2 epist. Pe- 
lagian. n. 20 fidenter aiebat : « Ad curam nostram existimo 

pertinere, non solum Scripturas sanctas canonicas ad- 
Ilversus eos testes adhibere..., verum etiam de sanctorum 
«litteris, qui eas ante nos fama celeberrima et ingenti gloria 
tractaverunt, aliqua documenta proferre...., ut admoneantur 
«qui putant istos (pelagianos) aliquid dicere, quemadmo- 
dum de his rebus ante nova istorum vaniloquia, catholici 
antistites eloquia divina secuti sint; et sciat a nobis rectam 
| et antiquitus fundatam catholicam fidem, adversus recen- 
«tem  pelagianorum haereticorum praesumptionem pemi- 
«ciemque defendi 6 : 

Sane, ipsa aetate apostolica, Clemens Romanus, ep. 1 
ad Corint. c. 32, scribit : « Ii (patriarchae) gloriam et ampli- 
1 tudinem consecuti sunt, non per seipsos aut iustas actiones 
«quas fecerunt, sed per voluntatem eius (Dei). Et nos igi- 
«tur ex voluntate eius in Christo lesu vocati, non per nos- 
I metipsos 1iustificamur, neque per sapientiam nostram, aut 

intelligentiam, aut pietatem, aut opera quae in cordis san- 

«ctitate operati sumus, sed per fidem per quam omnipo- 
« tens Deus ab initio omnes i1ustificavit ». Nostra igitur iustitia 
non ex operibus, sed ex fide est ; et iustitia ex fide non obti- 
netur nisi per gratuitam vocationem in Christo lesu : quae 
quidem vocationis gratia totius salutis initium esse as- 
seritur. 

saeculo II, lustinus in 1 Apolog. n. 10 ait: « Quemad- 
"modum ab initio non exsistentes creavit, eodem modo 
«futurum credimus ut qui elegerint quae ipsi placent, ob 

«hanc eligendi rationem, immortalitate et Dei convictu et 
«consuetudine dignentur. Nam, ut a principio fieremus in 
«nobis situm non erat; ut autem ea sequamur quae ipsi 
«placent, adhibitis ad eligendum rationalibus facultatibus 
«quas ab eo accepimus, id ipse nobis persuadet, et ad fidem 
«nos adducit » Et in Tryph. n. 116: «Sed ut vobis ratio- 
«nem reddam de revelatione I. C. sancti, repeto sermo- 
«nem, ac dico eam quoque revelationem in nobis factam 
«esse, qui in Christum summum sacerdotem, hunc cruci- 
«fixum credimus : qui cum in stupris ac omni prorsus sor- 
t dida actione versaremur, per gratiam a nostro lesu se- 
t eundum voluntatem ipsius Patris concessam, sordida omnia 
«quibus induti eramus mala exuimus: quibus diabolus 
«instat semper adversans et omnes ad se trahere volens, 
«sed virtus Dei nobis per I. C. missa increpat eum, et a nobis 
«discedit ». Ubi vocatio ad fidem, iustificatio, et ipsa per- 
severantia 1n bono, operationi gratiae tribuitur: et quidem 
ad exclusionem meriti operum praecedentium, uti ostendit, 
tum comparatio quae fit cum creatione, tum expressa mentio 
omnis sordidae actionis, quae utique ad vocationem gratiae 
se habebat ut demeritum etiam positivum. 

saeculo III, Cyprianus scribit, epist. 4 ad Donatum : 
«In proprias laudes odiosa 1actatio est, quamvis non 1a- 
«ctatum possit esse, sed gratum, quidquid non virtuti 
«hominis adseribitur, sed de Dei munere praedicatur ; ut 
«iam non peccare esse coeperit fidei, quod ante peccatum 
«est, fuerit erroris humani. Dei est, inquam, Dei est omne 
«quod possumus. Inde vivimus, inde pollemus, inde sumpto 
«et concepto vigore, hic adhuc positi futurorum indicia 
«praenoscimus». Sed et de integro legenda epistola illa, 
quae in aliquibus codicibus inscribitur. de gratia. Dei. In 
qua nimirum Cyprianus semetipsum adducit: quod cum 
adhuc in tenebris et nocte caeca iaceret, fieri non posse 
credebat ut quis renasci denuo posset, et corporis licet ma- 
nente compage, animo ac mente mutaretur. Sed proprio 
edoctus experimento, Christi gratiam qua fuerat praeventus, 

eo libentius praedicare coepit, quo pertinacius eam prius 
reiecerat. Evolvendus quoque liber de Oratione Dominica, 
de quo Augustinus ubi supra, plura promit testimonia. 

Saeculo IV, adsertores adsunt inter alios Athanasius 
in Ps. n8, ad illa verba: Adiuva me, et salvus ero ; Ba- 
silius in Ps. 29, super illud, 7n voluntate tua praestitisti de- 
cori meo virtutem; Nazianzenus, Or. 37, n. 13, super dictum 
Apostoli . Non volentis neque currentis, sed miserentis est Dei. 
Ipse quoque Chrysostomus, Horn. 12 in | Cor. n. 2, ita lo- 
quitur ut ipsum crederes audire Augustinum: «Non enim, 

inquit, haec tua recte facta sunt, sed ex Dei gratia prove- 
niunt. Si fidem dixeris, ex vocatione illa venit. Si remissio- 
nem peccatorum, si charismata, si doctrinae verbum, si 
virtutes: omnia inde accepisti. Quid ergo habes, quaeso 
te, quod non acceperis, sed ex te ipso recte acquisieris ? 
«Nihil dicere possis ». 

Quae omnia satis superque ostendunt, doctrinam de 
gratiae necessitate, etiam ad primum bonae actionis ini- 
tium, non fuisse ab Augustino inventam, sed universim in 
Ecclesia inde ab initio traditam, licet instantius, expressius, 
et elimatius, per eiusdem sancti doctoris operam contra no- 
vam exorientem  pelagianorum et semipelagianorum hae- 
resim exstiterit. proposita. 


At contra praedicta, tum ex divinis litteris, tum ex ve- 
tustiorum Patrum doctrina, tum ex adagis in theologia 
receptis plura obiiciuntur. 

Et primo occurrit illud Rom. VIII-I18 : Velle adiacet 
mihi, perficere autem bonum non invenio. Ubi videtur sic 
distingui inter velle et perficere, ut velle bonum possit homo: 
ex seipso, perficere vero, nonnisi ex gratia Dei, ut dicebant 
semipelagiani. - Sed locus ille non est ad rem. Agit enim 
apostolus de observantia legis quoad substantiam, et non 
praecise quoad. modum, sicut expedit ad vitae aeternae 

finem. Intendit scilicet ostendere Uberum arbitrium post 
Adae praevaricationem ita fractum et attenuatum, ut ne- 
queat non servire legi peccati, etsi non desint velleitates 
et aspirationes ad bonum quas corruptio naturae utique 
non abstulit. De ea autem voluntate qua initietur opus 
salutis, nulla in eo loco mentio est. 

Occurrunt deinde alia Scripturae loca, velut illud Zach. 
I-A: Convertimini ad me, et ego convertar ad vos, quasi prius 
esset hominem sese convertere ad Deum, quam Deum per 
eratiam suam se convertere ad hominem. Aut illud Isai. 
XXX-18: Expectat Dominus ut misereatur vestri, quasi, 
iterum, hominis esset incipere, ut postea illius misereatur 
Deus. - Sed dicendum quod ipsa ad Deum conversio de 
qua hic sermo, non est nisi per gratiae praevenientis auxi- 
lum, iuxta illud. Thren. V-21 : Converte nos, Domine, ad 
te, et convertemur. Quam deinde sequitur conversio qua 
Deus, largiendo habitualem iustificationis gratiam, se con- 
vertit ad hominem. Exspectare autem eatenus Deus dicitur, 
quatenus aliquid prius exigit, quod etsi donum gratiae eius 
sit, est etiam liberi nostri arbitrii. Quare, a primo ad ul- 
tümum, nihil aliud per obiecta testimonia edocemur, nisi 
id quod habet Tridentinum, Sess. 6, cap. 5: «Ipsius iusti- 
« ficationis exordium in adultis a Dei per Christum lesum 
«praeveniente gratia sumendum esse, hoc est ab eius vo- 
«catione qua, nullis eorum exsistentibus meritis, vocantur : 
«ut qui per peccata a Deo aversi erant, per eius excitantem 
« et adiuvantem gratiam ad convertendum se ad suam ipsorum 
«iustificationem, eidem gratiae libere assentiendo et coo- 
«perando disponantur, ita ut, tangente Deo cor hominis 
«per Spiritus Sancti illuminationem, neque homo ipse nihil 
| omnino agat..., neque tamen, sine gratia Dei movere se 
«ad iustitiam coram illo libera sua voluntate possit. Unde 
«in sacris litteris cum dicitur: « Convertimini ad me, et ego 
« convertar ad vos, libertatis nostrae admonemur. Cum respon- 
«demus: Converte nos, Domine, ad te, et convertemur, Dei nos 


«gratia praeveniri confitemur». In summa, duplex est con- 

versio qua Deus se ad hominem convertit, Una, per lar 
gitionem gratiae excitantis liberum arbitrium ut se ad 
iustificationis gratiam disponat. Altera, per donum ipsius 
iustihcantis gratiae, consequens cooperationem liberi ar- 
bitrii.. Cooperatio igitur liberi arbitrii quae est conversio 
hominis ad Deum, quodammodo sequitur conversionem Dei 
ad hominem, et quodammodo antecedit. Sequitur priorem, 
antecedit posteriorem. Uno modo est effectus gratiae prae- 
venientis (converte nos, et convertemur). Alio modo est dispo- 
siio ad gratiam santificantem (convertimi ad me, et ego con- 
vertar ad vos). Denique, cum in potestate hominis sit consen- 
tire vel non consentire Deo vocanti, pulsanti et sollicitanti, 
ideo dicitur Deus expectare donec misereatur, illa nimirum 
miseratione qua nos iterum recipit in filios. 

sed iam, qui volunt doctrinam de gratiae praevenientis 
necessitate fuisse revera ab Augustino noviter in Ecclesia 
invectam, iis nitentur vetustiorum | Patrum, praesertim 
graecorum, testimoniis, in quibus eaedem passim formulae 
occurrunt, quae in semipelagianis reprehendebantur. - Certe 
Cyrillus Hieros. catech. 1, n. 3, ait: «Dominus delectum 
| faciens animarum, voluntates inquirit, et si quis hypocri- 
«sim abditam gerat, hunc veluti ad veram militiam ineptum 
«rencit; si vero dignum deprehenderit, huic. promptissime 
«confert gratiam. Non dat sancta canibus, sed ubi probam 
y conscientiam videt, illic salutare et admirabile sigillum 
"Confert)). - Et Basilius, epist. 194 ad Festum et Magnum: 
«Probe enim scitis... Dei auxilium in vestris situm esse 
K voluntatibus: quibus ad id quod decet directis, Deus 
' adiutor vocatus aderit et invocatus ». - Et Chrysostomus, 
Hom. 2 in ep. ad Rom. n. 6: « Neque enim ex sudore et la- 
«bore illam perficis (iustitiam Dei) sed ex superno dono 
(accipis, hoc unum ex teipso afferens, quod credas». Et 
rursus, Hom. 42 in Genes, n. 1: « Forte dicent aliqui : Vir 
«ille (Abraham) multam a Deo consecutus est gratiam, et 
«omnium Dominus singularem habuit eius curam. Etiam 
«1d ego fateor; verum nisi primus et ipse quod suum erat 

«fecisset, non tan*a a Domino obtinuisset. Etenim qui scit 
(arcana nostrae mentis, cum viderit sanam mentem nostram, 
«et nos conari et eniti ad virtutis certamina, statim nutu 
«et subsidio suo nos adiuvat, infirmam naturam nostram 
«roborans, uberesque retributiones suppeditans » Et ge- 
mina habent Nazianzenus Orat. 37, n. 13, Nyssenus de 
beatitud. Orat. 5, aliique. - Quin et inter Latinos occurret 
tbi Hilarius in Ps. 118 dicens, ex nobis initium esse ; ut 
Deus WMperficiat, incipiendi a nobis initium esse. Et Cyprianus, 
exhort, ad martyres, unumquemque secundum fidei suae merita 
accipere de Dei ope. Et Ambrosius, 1. 2 de Abraham, n. 74, 
tales nos praebere oportere bonis studiis et prompta fide, ut 
Deus nostri miseratur et vocet nos, et non esse expectandum 
ut excitet nos Christus, sed potius esse a nobis excitandum 
Christum. Ergo doctrina Augustini merito novitatis arguitur. 

Ad hoc autem respondetur primo indirecte : Ecclesiam 
tam orientalem quam occidentalem profanas pelagianorum 
novitates horruisse, et doctrinam eorum repetitis vicibus 
damnavisse; Zosimi Papae tractoriam in qua confirma- 
bantur canones africanorum conciliorum, fuisse subscriptam, 
ab omnibus orbis episcopis. Denique, inter alia quae Pela- 
lagius in concilio Diospolitano compulsus est reprobare, 
ut iudicium effugeret, fuisse etiam istud : gratiam Dei se- 
cundum praecedentia merita dari. Ergo doctrina de neces- 
sitate gratiae praevenientis non potuit esse nova, neque 
apud orientales neque apud occidentales. 

Respondetur secundo directe. Formulas in vetustioribus 
Patribus notatas eumdem sensum habere, quem supra in 
testimoniis Scripturae declaravimus, ubi conversionis exor- 
dia a nobis esse dicuntur: pro quanto scilicet, liberi nostri 
arbitrii. est inspirationi. praevenientis gratiae consentire, 
cum eam abicere possit, et sic se praeparare ad iustifica 
tonem, vel quamlibet aliam uberiorem gratiam recipien- 
dam. Simile est apud S. Thomam, cum scribit in. IT. D. 28, 
a. 4, quod ad gratiam gratum facientem habendam, ex solo 
libero arbitrio se homo potest praeparare ; faciendo enim quod 

in se est, gratiam a Deo consequitur. Et non est existimandus 
sensisse cum semipelagianis. In responsione enim ad 20“ ait 
quod homo non potest se ad gratiam praeparare, nec aliquod 
bonum jacere sine Dei auxilio, et ideo rogandus est, ut nos 
ad se convertat, et etiam alios. 

Eamdem nunc explicationem adhibe quoad obiectos 
textus Patrum qui ante Pelagium scripserunt, et praecise 
quia ante Pelagium scripserunt, dum nullo adhuc adver- 
sario dogma gratiae 1mpetebatur, liberius loquebantur, nec 
erant ita solliciti praecavere locutiones quae postea tantum, 
errore exorto, ansam dare poterant pravae interpretationi. 
Et re quidem vera, textus omnes praecitati bonum et catho- 
licum sensum omnino ferunt. Cuius ratio est quia in negotio 
salutis tales sunt partes gratiae et liberi arbitrii, ut locus 
sit illi regulae quae usque nunc ex doctrina sanctorum reci! 
pitur : Sic Deo fide, quasi rerum successus omnis a te, nihil 
a Deo penderet. Ita tamen iis operam omnem admove, quasi 
tu nihil, Deus omnia solus sit jacturus. Quae quidem regula 
ad rem praesentem accommodata, huic aequivalet : Sic est 
confitenda gratia Dei, quasi salus nostra in solo nostro ar- 
bitrio esset. reposita; sic asserendum liberum arbitrium, 
quasi solius Dei gratiae negotium hoc exsisteret. Primum 
ad pellendam desidiam et negligentiam, alterum ad exclu- 
dendam praesumptionem valet. Et quid mirum si hoc al- 
terum Augustinus instantius inculcavit postquam Pelagius 
dogmatizare incepit, illud vero primum Patres Pelagio anti- 
quiores ? Sic igitur insistebant isti in. vindicanda libertate 
arbitrii. et excutienda. damnabili socordia, supposito cae- 
teroquin divinae gratiae auxilio, cuius necessitas per ipsam 
Ecclesiae praxim satis innotescebat, nec ab eis, occasione 
data, tacebatur. Puta, cum Chrysostomus, Horn. 12 in 1 
Cor. super haec verba, quis te discernit, ait: « Sed esto sis 
«laudandus, et certe habeas gratiam; sed neque sic oportet 
« superbia efferri, quippe qui non ex te habes. Non enim meri- 
«ta tua haec sunt, sed Dei gratia. Quamvis fidem adducas, 
«a vocatione eam accepisti.... Omnia inde tibi provenerunt 

Et Basilius in Const, monast. c. 15 : « Neque ullus hominum 
«in rebus bonis conatus absque superna spe fiet, neque 
«accessura unquam est superna gratia ad hominem non 
«studiosum, sed ad perfectum virtutis cumulum coniuncta 
«simul esse utraque haec oportet, et humanum studium et 
« caeleste auxilium per fidem e supernis accersitum. Et quidem 
«in omnibus quae recte a nobis fiunt, animus causas rectae 
«actionis referat Deo acceptas, nihil omnino suis se viribus 
erecte facere ratus». Vide etiam testimonia Cypriani et 
Ambrosii citata ab Augustino, de praedest. SS. c. 4, et 
l. 4 contra 2 epist. pelag. c. 9 et n. Sicut igitur obiicienti 
verba Dei, Zach. I-3 : convertimini ad me, et ego convertar 
ad vos, respondemus alus verbis Thren. V-21 : converte nos 
Domine ad te, et convertemur, animadvertentes Scripturam 
sibi contradicere non posse, ita proportionaliter in praesenti. 
Tandem obiici posset commune theologorum effatum : 
facienti quod in se est, Deus non denegat gratiam. Nam 
qui se disponit viribus naturae, facit quod in se est, ac 
per hoc gratiam consequitur. Recte ergo exordia conver- 
sionis attribuuntur libero arbitrio, secluso etiam omni 
gratiae adiutorio. - Sed ad hoc dicendum est, praedictum 
axioma intelligi de illo qui facit quod in se est per vires 
a graria ipsa praestitas, et nequaquam admittendum esse 
quod scribit Lessius, Opusc. de grat. effic. c. 10 in appen- 
dice, maiorem partem Scholasticorum aliter. illud intelle- 
xisse. Et hoc modo subtrahitur vel ipsum difficultatis fun- 
damentum. Sed quia de hoc axiomate erit postea, ubi de 
causa gratiae (Q. 112), opportunior disserendi locus, non 
opus est pro nunc in ulteriori explicatione immorari. 


Restat denique consideranda necessitas gratiae ad re- 
surrectionem a peccato. Resurrectio autem a peccato coin- 
cidit cum justificatione impii, de qua ex professo in Q. 113. 
satis ergo sit breviter indicare duo argumenta. 

Primum ex Scriptura, ubi i1ustificatio expresse dicitur 
esse per gratiam Christi, eamque solam. Zustificati gratis 
per gratiam ipsius, per redemptionem quae est in Christo 
lesu, ait Rom. III-24. Et iterum, Gal. II-21 : Si per legem 
iustiiia, (et eadem ratio est de quibuslibet operibus natu- 
ralibus), ergo gratis Christus mortuus esi, 1d est, sine causa. 
Quod quidem infert Apostolus, ducendo ad absurdum. 
Concludendum ergo quod non potest homo per seipsum 
justificari, hoc est, redire de statu culpae in statum 1ustitiae. 

Alterum argumentum sit ex ratione theologica Quia 
nullus purus homo afferre potest condignam pro peccato 
satisfactionem. Ergo semper gratuita est offensae remissio 
respectu eius cui remissio fit. Item, quia in praesenti statu 
elevationis, reatus peccati formaliter consistit in privatione 
gratiae. Ergo non aliter quam per eiusdem gratiae infu- 
sionem formaliter remittitur. 

Nota. — Hactenus de necessitate gratiae actum est in 
generali, nulla distinctione facta inter actualem gratiam, 
vel habitualem. Ideo, ut ab initio praemissum est, ve- 
niendum nunc ad magis determinata, descendendo ad diver- 
sos gratiae modos qui requiruntur pro bona et virtuosa vita, 
in sui initio, progressu, et ultima consummatione. Et ad 
hoc pertinebunt tres sequentes propositiones. 


THESIS IV. 
(Art. 8). 


Communior et in Scripturis Sanctis fundatissima do- 
ctrina est, quod gratia habitualis seu sanctificans est de- 
terminate requisita ad hoc ut possit diu vitari mortale 
peccatum. Quo fit ut homo extra statum iustitiae exsi- 
stens, nisi cito per poenitentiam reparetur, nequeat non 


identidem in nova mortalia incidere. 


Haec est sententia 5. Thomae in praesenti, et de Verit. 
Q: 24, a. 12, et 1. 3 c. Gent. c. 160, eamdemque mine fre- 
quentius sequuntur theologi, ait Suarez 1. 1 de Grat. c. 27. n. 3. 

In primis, Scriptura sententiam hanc vehementer insi- 
nuat in eo loco epistolae ad Romanos VII-24, qui supra 
est allatus, cum agebatur de impossibilitate implendi le- 
gem sine gratia. Conclusio enim Apostoli erat: Quis me 
liberabit a corpore mortis huius ? gratia Dei per I. C. D. N. 
Et statim declarans quaenam sit ista gratia qua a necessi- 
tate serviendi peccato liberamur : Nihil ergo, inquit, damna- 
tionis est iis qui sunt in Christo lesu, qui non secundum 
carnem ambulant. Lex enim spiritus vitae in Christo lesu 
liberavit me a lege peccati et mortis. Ergo gratia qua libera- 
mur a lege peccati, est gratia propria eorum qui sunt in 
Christo lesu ; sed in Christo lesu illi soli et dicuntur et sunt, 
qui sanctificante gratia ornantur. Rursus, est gratia quae 
rationem habet spiritus vitae, i. e. spiritus vivifici, quae- 
que legi membrorum seu concupiscentiae opponitur; sed 
eiusmodi gratia nonnisi ea est, quae habitualem et intrin- 
secus inhaerentem inclinationem confert. Denique con- 
clusio confirmatur ex consequentibus : Si quis, inquit, spi- 
ritum Christi non habet, hic non est eius, et tunc de eo veri- 
ficatur quod dicitur vers. 5-8: Qui secundum carnem sunt, 
quae carnis sunt sapiunt. Sapientia carnis inimica est Deo... 
Qui autem in carne sunt, Deo placere non possunt. Proinde, 
liberatio a servitute peccati hanc habet conditionem : quam- 
diu quis steterit in gratia, 1. e. quamdiu spiritus Dei in eo 
inhabitaverit.. Sed. qui per peccatum mortale amittıt gra- 
tam post baptismi susceptionem, iam non habet spiritum 
Dei. Reincidit ergo in peccati servitutem, i. e. 1n eam condi- 
tonem in qua, etsi cognoscat homo quid honestum sit, ta- 
men de facto illud ut plurimum non amplectitur, et peccato 
misere inservit. Unde Chrysostomus hunc locum epistolae 
ad Romanos, Horn. 13, n. 5, exponens ait: « Ne audiens 
«quod te Christus liberaverit a bello peccati, et quod mı- 
tstificatio legis perfecta sit in te, peccato in carne damnato, 
«totum apparatum deficeres, ideo postquam dixerat : Nihil 
«ergo damnationis est, adiecit, iis qui non secundum carnem 


«ambulant... Omnia quae ab illo erant, perfecta sunt; ne- 

ique enim peccatum contra legem mentis nostrae, neque 
« captivam illam ut ante efficit, sed omnia quae penes ipsum 
\ erant cessavere solutaque sunt, passionesque repressae 
sunt metuentes ac trementes Spiritus gratiam. Si vero 
utu lumen extinguas, et aurigam delicias, gubernatorem- 
«que expellas, tibi postea tempestatem imputa.... Vides 
«quot mala sint ex eo quod Spiritus non habeatur : inimici- 
atia in Deum, non posse illius legibus placere, etc. ». Confer 
etiam canonem 5um concilii Milevitani, canonem 13um Arau- 
sicam, epistolam Coelestini I ad Gallos, c. 4. Ex quibus sat 
clare tibi apparebit, liberum arbitrium. nequaquam sanari 
ab ea debilitate quam ex peccato originali incurrit, et ex 
qua impar est ad totius legis observantiam, absque gratia 
novae regenerationis, absque eratia baptismi, Uno verbo, 
absque gratia iustificaiionis. Si quis igitur gratia sanctifi- 
cante destituitur, ille non valet vitare per diuturnum tempus 
ulteriora peccata mortalia, sed ei opus est ut obsequens 
divinae vocationi, e statu peccati vel primo exsurgat, vel 
cito per poenitentiam reparetur. 
sed iam pro eadem conclusione accedit ratio intrinseca 
maxime attendenda, eaque iam ab initio multipliciter in- 
dicata. Nam homo gratia sanctificante privatus, eo ipso 
destituitur bona habituali dispositione ad finem salutis 
aeternae, idque quoad ipsam mentem seu superiorem ani- 
mae partem. Atqui ad posse diu operari secundum conve- 
nientiam eiusmodi finis, qui profecto arduus est, et omnis 
generis obstaculis in. nobis praepeditus, prima conditio est, 
ut quis bene afficiatur ad finem illum, sitque firmatus in 
dispositione postponendi omnia quae ab eo bona abducunt, 
vel mala deterrent. Ubi enim ista conditio deest, omnibus 
modis praeponderat privatus amor pertrahens ad ea quae 
sunt opposita saluti, et magna reflexione ac consideratione 
opus est ut, occurrente illicio peccati, adhuc. delectet ani- 
mam honestas virtutis, eamque practice afficiat veri boni 
sapor. Nunc autem, quod homo sit semper vel diu in tanta 
vigilantia et tanta consideratione, iure meritoque aesti- 

mabis inoralitcr impossibile. Et ideo dicendum quod etsi 
homo habituali gratia destitutus possit moraliter vitare pec- 
cata mortalia singillatim et distributive sumpta, non tamen 
potest ab omni mortali peccato abstinere per notabile tem- 
pus antequam per iustificationis gratiam ad statum recti- 
tudinis reducatur JÍ). 

Dices fortasse, argumentum recte concludere ad neces- 
sitatem gratiae in genere, minime vero ad necessitatem 
gratiae habitualis in specie, quia etiam per gratias actuales 
potest ita regi humana voluntas, ut semper, et a fortiori 
per aliquod diuturnum tempus, in officio contineatur, non 
obstante defectu bonae habitudinis quam afferunt gratia 
sanctificans et virtutes infusae. At respondeo, id quidem 
possibile esse de potentia absoluta, non autem de potentia 
ordinata. Et potentiam ordinatam nunc dico, quae singulis 
effectibus proprias et connaturales adaptat causas. Porro, 
inter proprias et connaturales causas bonae operationis 
absque lapsu per diuturnum tempus continuatae, prae 
primis computatur bona habitudo potentiarum ad opera- 
tiones ipsas et ad finem earumdem. Sicut bona dispositio 
et vigor tibiae proprium est et connaturale principium fir- 
mae ambulationis ; sicut bona dispositio et vigor pulmonum 
ac gutturis proprium quoque et connaturale est principium 
vociferationis ad plures horas protractae, atque ita porro, 
discurrendo per singula operationum genera. Non quod mi- 
raculose fieri non possit ut infirmus firme ambulet, aut phtisi 
laborans continuo et diu vocem emittat, sed quia id non 
fert cursus naturae et proprius ordo causarum secundarum. 
simili itaque pacto, non est utique dubitandum quin va- 
leat Deus per speciale quoddam regimen actualis gratiae, 
non modo diu, sed toto etiam vitae tempore, ab omni ulte- 
riori lapsu servare hominem habituali gratia destitutum. 
Id tamen certo certius esset praeter et contra regulares gra- 


(1) Vide omnino S. Thomam in praesenti, et in locis supra ci- 


tatis. 

tiae leges. Oportet enim ut sit proportio inter principia et 
principiata, adeoque ut constanti cuidam rectitudini in 
operando, respondeat constans quoque rectitudo in opera- 
tivis potentiis ; cuius quidem constantis ac perdurantis 
rectitudinis Cdusa connaturalis non est gratia actualis, sed 
sola habitualis. Munus igitur gratiae actualis in peccatore 
non est ut suppleat bonam illam habitudinem quam affert 
gratia iustihcationis, sed solum ut moveat ipsum ad eas 
dispositiones per quas sanitatem mentis recuperet, qua 
demum sanitate accepta, primo incipit facultas ambulandi 
in bono, absque lapsu in mortale peccatum. 

Nec valet si obiicias, peccatorem non destitui auxiliis 
necessariis ad vincendas tentationes. Facile enim respon- 
detur, distinctione facta inter auxilia proxime et remote 
sufficientia. Si enim  obediat peccator Deo vocanti atque 
adiuvanti, disponetur ad iustificationem per poenitentiam, 
et tunc resurget a peccato, et poterit omnibus tentationibus 
resistere. Sin autem minus, peccabit utique sua culpa. Unde 
S. Thomas in responsione ad iun, postquam dixisset posse 
hominem vitare singulos actus peccati, non tamen omnes 
nisi per habitualem gratiam, addit: « Et tamen, quia ex 
eius defectu est, quod homo se ad gratiam habendam non 
'praeparet, propter hoc a peccato non excusatur, quod sine 
«gratia peccatum vitare non potest ». 

sed et multo minus valeret argumentum deductum 
ex comparatione hominis in puris naturalibus constituti, 
qui utique sine auxilio habituali potuisset omnia servare 
mandata. Nam disparitas est in aperto, cum habitualis re- 
ctitudo voluntatis nonnisi per habitualem gratiam nunc 
habeatur ; in pura autem natura fuisset absque ea. Et ideo, 
invariata semper pro omni hypothesi manet formalitas 
principii ex quo processit argumentatio, tametsi alius sit 
atque alius applicationis modus secundum differentiam 
status, 1. e. ultimi finis et ordinis in ipsum. 

Sicut igitur facultas operandi bonum  dependebat in 
prima hominis conditione a conservata habituali gratia 

eratum faciente, quae velut fundamentum erat et radix 
originalis iustitiae : ita nunc consequitur recuperationem 
ipsius gratiae sanctificantis, extra quam Scripturae et Patres 
non agnoscunt vulneratae naturae medicinam. Quamquam 
ingens adhuc discrimen sit inter hominem per Christum 
ad gratam nunc reparatum, et hominem prius in iustitia 
originali positum. De quo quidem discrimine, in thesi quae 
sequitur, dicendum venit. 


THESIS V. 


(Ar t. 9). 


In praesenti oeconomia naturae reparatae, gratia 
habitualis quae est requisita ad posse diu perseverare 
in bono, vitando omne mortale peccatum, per se sola 
non sufficit, sed adhuc opus est specialibus actualis gra- 
tiae adiutoriis. Nemini tamen iustorum adiutoria illa de- 
sunt, cum Deus sua gratia semel i1ustificatos non deserat, 
nisi prius ab eis deseratur. At vero, quoad venialia omnia 
etiam semuüdeliberata, per totam vitam vitanda, necessa- 
rium esset post contractam originis labem auxilium plane 
extraordinarium, quod null hominum in peccato conce- 
ptorum fuit unquam concessum, nisi forte ex specialis- 


simo de quo non constat privilegio. 


lam igitur de auxiliis quae iustificationem consequun- 
tur agendum est. Et primo de necessitate specialis adiutorii 
supra gratiam habitualem ad posse perseverare. Secundo, 
de propria ratione huius adiutorii,' an scilicet distinguatur 
vel non, a summa eorum quae per se et ex natura rei ad 
omnes et singulos actus salutares requiruntur. Tertio, de 
lege infallibili secundum quam conceditur iustis omnibus, 
ut possint si velint, ab omni mortali peccato semper se ser- 
vare immunes. Quarto denique, de speciali conditione na- 
turae per Christum reparatae, in ordine ad venialia. 

«Homo, ait S. Thomas in praesenti, dupliciter auxilio 
« Dei indiget. Uno quidem modo, quantum ad aliquod ha- 
u bituale donum, per quod natura corrupta sanetur, et 
«etiam sanata elevetur ad operanda opera meritoria vitae 

aeternae... Alio modo indiget auxilio gratiae, ut a Deo 
«moveatur ad agendum. Quantum igitur ad primum auxi- 
«lii modum, homo in gratia exsistens non indiget alio au- 
q xilio gratiae, quasi aliquo alio habitu infuso. Indiget tamen 

auxilio gratiae secundum alium modum, ut scilicet a Deo 
«moveatur ad recte agendum ». Quae ultima conclusio a 
S. Thoma universaliter. proposita, fuit deinde a Concilio Tri- 
dentino quoad speciale perseverantiae auxilium tamquam 
hdei dogma definita, Sess. 6, can. 22 : Si quis dixerit, iusti- 
ficaium, sine speciali auxilio Dei in accepta iustitia perseve- 
rare posse, a. sS. 

Et re quidem vera, Christus Dominus, Matth. VI-13, 
docet omnes, etiam 1ustos, orare his verbis : Et ne nos inducas 
in tentationem. ltem, loan. XVII-15, rogat Patrem pro 
apostolis suis, utique iam i1ustificatis, ut eos servet a malo, 
ac paulo infra, orationem hanc ad cunctos fideles extendit 
dicens : Et pro cis qui credituri sunt per verbum eorum in me. 
Item, Matth. XXVI-41, discipulis quos in hortum secum 
adduxerat, ait : Vigilate et orate ut non intretis in tentationem ; 
spiritus quidem promptus est, caro autem infirma. Et Paulus, 
Eph. VI-18, hortatur neophytos induere armaturam fidei : 
Per omnem orationem et obsecrationem orantes omni tempore 
in spiritu, et in ipso vigilantes in omni instantia et obsecratione 
pro omnibus sanctis, ut scilicet possint omnia tela nequissimi 
ignea extinguere. Sed et alia innumera eiusdem tenoris elus- 
demque sensus in sacris litteris reperiuntur, quae semper 
reducunt nos ad gravissimam illam evangelii commenda- 
tionem : Oportet semper orare, et nunquam deficere. Atqui 
ista tam instanter inculcata necessitas orationis ad vincendas 
tentationes iustis etiam undique ingruentes, satis superque 

demonstrat necessitatem divini auditorii et quidem omnino 
distincti a gratia habituali in qua homo iam constitutus 
supponitur. Cuiusmodi adiutorjum nullum aliud esse potest 
quam speciale actualis gratiae auxilium de quo Tridentinum 
ubi supra. Et ideo Augustinus, |l. de nat. et grat. c. 18, 
Pelagio obiicienti Christum non dixisse hominem saltem 
iustificatum indigere divino auxilio ne peccet, respondet : 
«Mirum de hac re omnino silentium, cum oratio dominica 
«utrumque petendum esse commoneat, et ut dimittantur 
«nobis delicta nostra, et ut non inferamur in tentationem : 
«illud, ut praeterita expientur ; hoc, ut futura vitentur. 
« Quod licet non fiat nisi voluntas adsit, tamen ut fiat, vo- 
«luntas sola non sufficit. Ideo pro hac re nec superflua nec 
«impudens Domino immolatur oratio. Nam quid stultius 
«quam orare ut facias quod in potestate habeas ? » Dicen- 
dum igitur, vere nos indigere, etiam post iustificationem, 
speciali auxilio ut ab ingruentibus tentationibus non vin- 
camur, sed ab omni mortali peccato immunes nos servare 
valeamus. 

Ratio autem intrinseca repetitur ex peculiari conditione 
status in quo nunc sumus. Nam sanatur quidem natura per 
sanctificantem gratiam quantum ad mentem, sed quia 
gratia illa non amplius coniungitur cum dono integritatis 
sicut ab initio, remanet corruptio et infectio quantum ad 
carnem. Huic autem defectui nisi inter tot occurrentia spe- 
ciali Dei auxilio subveniatur, ut Caietanus ait in. commen- 
tario huius articuli, infirmitas carnis et consequens obscuritas 
intellectus abducet liberum arbitrium a gratia, tollendo usum 
gratiae, et trahendo ad infirma carnis. Et licet gratia san- 
ctificans sufficiens sit quantum est de se, quia tamen po- 
sita in tali subiecto, non sufficit, utpote non auferens haec 
duo sibi adversantia fl) Ideo iustus inter haec constitutus 


(1) Sane vero, hanc obscuritatem intellectus et infirmitatem 
carnis, in sensu etiam composito intensae gratiae habitualis, testan 
tur praeter alia multa, vel ipsae vicissitudines fervoris et frigiditatis 
quas in se experiuntur sancti, secundum quod Spiritus venit et re- 

indiget superaddito auxilio, ut in ea non declinet. Ideo, 
etiam renatis in filios Dei per gratiam, convenit dicere: Er 
iie nos inducas in lentationem; et 1terum : Fiat voluntas tua 
sicut in coelo et in terra, et caetera quae in oratione dominica 
continentur ad hoc pertinentia. Ita rursus Caietanus post 
S. Thoniam in praesenti, de adiutorio perseverantiae gene- 
neratim. Nunc autem ad propriam eius quidditatem intimius 
perscrutandam, ipsa nos inducit ratio mox assignata. 


Fuerunt namque theologi qui attendentes quod in ec- 
clesiasticis decretis contra Pelagianos, passim exigitur haec 
fidei professio : gratiam Christi ad singulos actus dari (x), 


cedit pro suae beneplacito voluntatis. « Unde quidam, praesente 
«iam gratia dicebat: Ego dixi in abundantia mea: non movebor in 
aeternum. Absente vero gratia, quid in se fuerit expertus, adiungit 
i dicens: Avertisti faciem tuam a me, et jactus sum conturbatus. Inter 
«haec tamen non desperat, sed instantius Dominum rogat et dicit: 
(Ad te, Domine, clamabo, et ad Deum meum deprecabor. Denique o- 
irationis suae fructum reportat, et se exauditum testatur dicens: 
«Audivit Dominus et misertus est mihi; Dominus jactus est adiutor 
emeus » (Imit. 1. 2, c. 9). Huc etiam pertinet oratio iusti in desola- 
tione positi, infra, l. 3, c. 50: « Desidero pacis gaudium, pacem fi- 
diorum tuorum flagito, qui in lumine consolationis a te pascuntur... 
$1 te subtraxeris sicut saepissime soles, non poterit servus tuus 
«currere viam mandatorum tuorum sed magis ad tundendum pectus 
(genua eius incurvantur, quia non est illi sicut heri et nudius tertius, 
«quando splendebat lucerna tua super caput eius, et sub umbra 
«alarum tuarum  protegebatur a tentationibus irruentibus ». Talis 
ergo alternationis modus demonstrat imperfectum statum gratiae 
habitualis in nobis, adeoque necessitatem | actualis adiutorii quo 
defectui plenae atque integrae sanitatis remedium adhibeatur. Et 
in hoc sensu alicubi dixit Augustinus, quod ideo sancti quando- 
que sciunt et quandoque nesciunt perficere bonum opus, ut intelli- 
gant, non de materiali, sed de spirituali terra animae eorum dictum 
esse per prophetam: Dominus dabit benignitatem, et terra nostra dabit 
fructum | suum. 

(1) Caelestinus I, epist. ad episcopos Galliae, c. 8 et 12. — Conc. 
Arausic. II in professione fidei. — August, de gestis Pelagii, n. 65 
Item epist. 217, n. 18, et alibi passim. 

putaverunt gratiam actualem, nulla prorsus distinctione 
facta, requiri in homine iusto ad omnem actum salutarem, 
atque inde ulterius voluerunt deducere quod perseveran- 
tiae auxilium de quo nunc sermo, non distinguitur a sum- 
ma eorum quae postulantur pro actibus singulis. In quo 
quidem dicendi modo non unum inconveniens videtur in- 
veniri. 

Etenim primo, semel supposita sententia ista, nihil 
plus diceretur per assertam necessitatem auxili perseve- 
rantiae, quam quod dicitur per assertam necessitatem gratiae 
ad unumquemque actum in particulari. Sicut non plus dicis 
cum asseris ad viginti panes requiri viginti solidos, quam 
cum asseris ad unumquemque ex illis viginti requiri so- 
lidum unum. Et tamen, si ad ecclesiastica decreta te referas, 
videbis quod necessitas adiutorii in ordine ad perseverandum, 
proponitur ut veritas distincta ab ea qua generaliter statuitur 
eratiam Dei pro omni opere salutari qua tali postulari; et 
eatenus quidem distincta, quatenus aliquid superaddit quoad 
rem, et non quoad solam verborum formam vel loquendi 
modum. 

Praetera secundo, animadvertendum quod non agitur 
in praesenti de dono perseverantiae iis solis proprio qui 
de facto perseverant, sed de auxilio perseverantiae quo 
datur posse perseverare iis quoque qui reipsa non perse- 
verant (Trid. ubi supra, can. 22). Et si quidem de dono age- 
retur, non immerito forsitan diceres ipsum addere rationem 
efficaciae supra simplicem sufficientiam, in summa auxiliorum 
quibus quis adjutus constanter ambulat in via bonorum 
operum, non declinans a semita iustitiae. Sed si adiutorium 
de quo nunc sermo, commune est tam iis qui perseverant 
quam iis qui non perseverant, i. e. tam iis qui supradictam 
efficacium auxiliorum summam recipiunt, quam iis qui non 
recipiunt, non in summa illa, sed in alio consistat necesse 
est. 

Praeterea tertio, Tridentinum |. c. definit. quod ad 
posse perseverare requiritur auxilium speciale. Nunc au- 

tem, unum de duobus. Vel dices speciale auxilium ad sin- 
gulum quemque iusti actum requiri, et tunc, quomodo 
adhuc verum erit gratiam sanctificantem cum infusis vir- 
tutum habitibus, esse instar novae naturae cum respon- 
dentibus sibi potentiis ? Nulla siquidem natura est, cui ad 
omnes et singulos actus suos speciali opus sit auxilio. Vel 
dices auxilium saltem speciale non requiri, et tunc, quo- 
modo speciale perseverantiae adiutorium ex omnium summa 
auxiliorum, etiam non specialium, recte dicetur consur- 
gere ? Propter has igitur, et alias infra afferendas rationes, 
non videtur satisfacere ille dicendi modus, sed ad propriam 
auxilii perseverantiae rationem assequendam, facienda est 
proportionalis applicatio ad animam gratia habituali auctam, 
eorum principiorum quae in prolegomeno, $ 2, exposita sunt 
de divinis motionibus, prout addunt vel non addunt ad 
proprias liberi arbitrii vires. 

Et sane, duplici modo intelligi potest, iustum moveri 
a Deo ad volendum vel faciendum bonum. Uno quidem 
modo, a Deo ut a primo motore qui unamquamque crea- 
turam applicat ad agendum secundum exigentiam opera- 
tivae virtutis quae in ea est: pro quanto scilicet, nec plus 
nec minus, id necesse est ut possit ipsa operativa virtus 
in actum sibi connaturalem exire. Et sic, etiam iustus 1n- 
diget moveri a Deo in ordine ad singulos actus salutares, 
cum supernaturales habitus procul dubio non transcendant 
communem conditionem causarum secundarum, quae sem- 
per requirunt initialem motionem, ut de statu inactivitatis 
ad activitatem reducantur. Proinde si nomine actualis gratiae 
nunc intelligamus motionem eiusmodi, per quam scilicet 
nihil prorsus additur ad praeexistentes animae vires, sed 
solum fit ut secundum eas quas praehabet supernaturales 
potentias, homo iustus valeat operari: sic utique verum 
est, nullum esse in eo salutarem actum nisi virtute auxili 
actualis gratiae. Sic etiam non sequeretur inconveniens, 
si forte ad hunc sensum traheres principium sancitum a 

Patribus, gratiam Dei ad singulos actus dari (l). Sic de- 
nique nihil aliud assereres nisi quod docet 5. Thomas in 
praesenti inquiens: «Indiget (homo in gratia exsistens) 
«auxilio gratiae, ut scilicet a Deo moveatur ad recte a- 
«gendum... primo quidem ratione generali, propter hoc 
«quod, sicut supra dictum est, nulla res creata potest in 
«quemcumque actum prodire nisi virtute motionis divinae ». 
Verumtamen etiam atque etiam considerandum est quod 
etsi praedictum motionis genus, utpote intra fines ordinis 


G) Hoc principium in monumentis controversiae pelagianae 
constanter statuitur in oppositione ad doctrinam Pelagii, qui as- 
serebat gratiam nihil aliud esse quam liberum arbitrium informa- 
tum cognitione legis. « Non est igitur gratia Dei in natura liberi ar- 
bitri1i et in lege atque doctrina, sed ad singulos actus — datur», ait 
Augustinus epist. 217, n. 12. Et sic alibi semper. Quare sensus erat, 
quod gratia non est ad actus in communi, prout boni esse possunt 
vel mali, eo scilicet modo quo se habet liberum arbitrium quanta- 
libet doctrina vel legis scientia instructum, sed ad actus in singulari, 
prout sunt determinate supernaturales, et secundum Deum. Id certe 
contra Pelagium tamquam de fide asserebatur. Utrum vero ad omnes 
et singulos actus bonos secundum quod a se invicem numerice di- 
stinctos, semper opus sit totidem gratiis numero quoque distinctis, 
tunc temporis nulla quaestio erat. Sed Patres, Augustino duce, con- 
tenti fuerunt asserere in progressu controversiae pelagianae, S. Scri- 
pturae doctrinam  interpretantes, gratiam illam quae ad singulos 
actus datur, consistere in actuali atque interna motione tum intel- 
lectus tum voluntatis. 

Ad rem loannes a S. Thoma, in 1-2, Disp. 19, n. 24: Quando 
inquit, docent Concilia et Patres contra Pelagium, ut fateantur gra- 
tiam Dei ad singulos actus dari, non est sensus, requiri gratiam spe- 
cialem ad quemlibet actum. Sed cum Pelagius universim intelligeret 
nomine gratiae, non illud quod datur ad unumquemque actum, sed 
quod pluribus actibus deservit, (dicebat enim gratiam esse ipsam 
creationem naturae et liberi arbitrii, et ipsam legem quae data est 
a Deo, quae utique non ad singulos actus datur): ideo ad tollendam 
aequivocationem huius nominis gratia, voluerunt ut Pelagius confi- 
teretur, non gratiam absolute, sed gratiam quae datur pro unoquo- 
que actu, quae est gratia per modum transeuntis et auxiliantis. An 
vero singuli actus exigant gratiam specialem, non determinaverunt 
PP. contra pelagianos. 

supematuralis inventum, pro gratiae auditorio habeatur. 
nuUa tamen ratione dici unquam poterit speciale actualis 
gratiae auxilium. Comprehenditur enim, ut praemissum 
est, in. ambitu motionum quibus Deus creaturas omnes, 
singulas pro gradu et ordine et conditione sua, ad pro- 
prios applicat actus, et ex consequenti non debet com- 
putari ut aliquid condivisum a dono gratiae habitualis, 
sicut. nec computatur correspondent motio naturalis ut 
donum speciale superadditum dono naturae et propriarum 
facultatum eius. 

Nunc autem est alia motio Dei in anima iusti, non iam 
communis ad generale bonum ordinis supematuralis, sed 
specialis ad determinata huius ordinis obiecta: qua sci- 
licet non relinquitur homo solis viribus per iustificationis 
eratiam et infusos habitus acceptis, sed ad ea quae Dei sunt 
actuosa suggestione afficitur, ipso Deo aperiente intellectum 
et tangente cor eius. Et iste alius motionis modus conver- 
titur cum is insünctibus de quibus dictum est in quae- 
stione de donis Spiritus Sancti. Huic quoque proprium est 
ut multum adaugeat facultatem boni operis, ac per hoc, 
vere habeat rationem specialis auxilii, quod a dono habi- 
tualis gratiae simpliciter iam condistinguitur. At certe, nulla 
vel verosimili ratione efficietur, hominem iustum indigere 
talı auxilio ad omnes et singulos actus salutares. Imo vero, 
oppositam conclusionem manifeste evincunt omnia quae- 
cumque de infusis habitibus secundum communem et ve- 
ram theologorum sententiam tenenda sunt. Nam per vir- 
tutes theologicas perfectus est ordo ad supernaturalem 
finem : per morales vero, perfectus est ordo ad usum me- 
diorum. Hinc perfecta per se ad operationem salutarem 
dispositio, nisi ex infirmitate carnis et connexis defecti- 
bus seu tentationibus gravior accidat difficultas. Quod 
tamen non omnibus et singulis evenire temporum differen- 
tis, sed quandoque tantum pro variis circumstantiarum 
adiunctis, ut satis superque notum nunc supponitur. 

Porro, illud de quo nunc agimus perseverantiae adiu- 

torium, praecise ordinatur contra praedictos defectus, et 
eatenus necessarium asseritur, quatenus, ut supra dictum 
est, gratia sanctificans non totaliter hominem sanat, sed 
relinquit in eo corruptionem et infectionem quantum ad 
carnem il) Non ergo se tenet adiutorium istud ex parte 
motionum, quae sunt ad salutares iustorum actus omnes 
et singulos, ut dici possit ex additione seu summa earum 
consurgere, sed se tenet solum ex parte specialium auxi- 
liorum quae identidem pro tempore opportuno, ad posse 
moraliter superare difficultates in via virtutis occurrentes, 
ultra gratiam habitualem, eique proportionatum commune 
Dei regimen, desiderantur (2). 

Verumtamen, cum speciale auxilium  perseverantiae 
audis, cave ne sic accipias, quasi non omnibus iustificatis, 
vel proxime vel saltem remote sufficiens per orationis gra- 
tam, a Deo concederetur. Et hoc est quod tertio loco iam 
venit breviter declarandum. 


«Nemo, ait Tridentinum Sess. 6, c. ii, temeraria illa 
«et a Patribus sub anathemate prohibita voce uti (debet), 
«Dei praecepta homini iustificato ad observandum esse 
«impossibilia. Nam Deus impossibilia non iubet, sed 1u- 
«bendo monet et facere quod possis, et petere quod non 
«possis, et adiuvat ut possis». Tum, can. 18: «Si quis di- 
«xerit, Dei praecepta homini etiam i1ustificato et sub gratia 
«constituto, esse ad observandum impossibilia, S. ». 
Quare merito damnata est uti haeretica propositio prima 
lansenii: « Aliqua Dei praecepta hominibus iustis volen- 
«tibus et conantibus, secundum praesentes quas habent 
«vires, sunt impossibilia; deest quoque illis gratia qua 
«possibilia fiant ». 


(1) S. Thom. Q. 109, a. 9 in corp, et ad 1. 
(2) Cf. de Virt. Thés. 7. 

Porro omnes istae definitiones habent in Scripturis 
sanctis manifestissima fundamenta, praesertim ubi in eis 
toties et tam instanter commendatur fidelitas Dei: Fi- 
delis Deus, inquit 1 Cor. X-13, qui non patietur vos tentari 
supra id quod potestis, sed jaciet etiam cum tentatione pro- 
ventum ut possitis sustinere. In quo enim putas repositam 
esse fidelitatem Dei, nisi in hoc quod, inito semel amicitiae 
foedere cum anima iustificata, non prius eam deserit quam 
ab ea deseratur ? Atqui prius revera eam desereret, si ei 
auxilium necessarium ad posse moraliter perseverare in 
via iustitiae per observationem omnium mandatorum, un- 
quam denegaret. Tenendum igitur quod omnibus et singu- 
lis iustis praesto semper est, unde in finem usque, a mortali 
peccato immunes se servare queant. 

Et in hunc sensum dicitur 1 Ioan. V-3, quod mandata 
eius gravia non sunt, quoniam omne quod natum est ex Deo 
per iustificationis gratiam vincit mundum, 1|. e. habet quo 
vincat mundum, seu id quod in mundo est, concupiscen- 
tiam carnis, concupiscentiam oculorum, et superbiam vitae 
(ibid I-16). In eumdem quoque sensum dicitur Matth. 
X-30, quod iugum Christi suave est, et onus eius leve, omni- 
busque ad eum venientibus requies animi repromuittütur, 
ut iam dicant cum propheta: Dominus illuminatio mea et 
salus mea, quem timebo ?... Si consistant adversum me castra, 
non timebit cor meum : si exurgat adversum me praelium, in 
hoc ego sperabo. Unam petii a Domino, hanc requiram, ut 
inhabitem in domo Domini omnibus diebus vitae meae... Quo- 
niam abscondit me in tabernaculo suo, in die malorum pro- 
texit me in abscondito tabernaculi sui, et reliqua quae in Psalm. 
26, aliisque analogis continentur. 

Rectissime quoque asseruit Tridentinum, impiam il- 
lam Lutheri positionem fuisse a Patribus sub anathemate 
iam dudum prohibitam : «Hoc etiam, inquiunt Arausicani 
«Patres in professione 'fidei, secundum fidem catholicam 
«credimus, quod accepta per baptismum gratia, omnes 
«baptizati, Christo auxiliante et coopérante, quae ad sa- 

«lutem pertinent, possint, si fideliter. laborare. voluerint, 
« adimplere » Quod idem sub ipso pelagianae controversiae 
initio, in epistola ad Carthaginense Concilium, n. 7, do- 
cuerat Innocentius I. Et Pelagius in synodo Diospolitana 
accusatus quod dixisset, posse hominem sine peccato esse si 
velit, respondit se id dixisse de homine a peccatis converso, 
per proprium eius laborem et Dei gratiam. Quibus auditis, 
episcopi fraudem non suspicantes, haec verba probarunt, 
ut refert Augustinus de gest. Pel. n. 16. Unde certiores 
reddimur, catholicam hanc doctrinam fuisse omnibus com- 
pertam : homini iusto semper praesto esse gratiae auxilium 
quo possit in finem usque perseverare, et per totam vitam 
omnia peccata mortalia vitare. At nunc de venialibus alia 
est causa, et ideo de his specialis addenda est consideratio. 


Praemittenda definitio Tridentini, Sess. 6, can. 23, et 
sensus definitionis. determinandus : «Si quis, inquit, bo- 
iminem semel justificatum dixerit... posse in tota vita 
«peccata omnia, etiam venialia, vitare, nisi ex speciali 
Dei privilegio, quemadmodum de Beata Virgine tenet Ec- 
«clesia, a. s. ». Et primo quidem constat quod non est sermo 
de singulis venialibus distributive, quia si neque sic vitari 
possent, nulla in eis remaneret moralis 1mputabilitas aut 
formalis peccati ratio, ut satis per se patet, et iam supra 
praemissum est, cap. 2. n. 3, cum de mortalibus peccatis 
agebatur. Nec secundo, sermo est de omnibus collective 
pro quolibet, etiam exiguo temporis spatio, quia aliud pro- 
fecto est non posse in tota vita, aliud vero, ad plures 
exempli gratia dies, ab omni omnino veniali cavere. Prae- 
terea tertio observandum est, quod venialia peccata in 
duplici differentia inveniuntur. Alia sunt plene deliberata, 
quae venialitatem suam ex solo obiecto trahunt ; alia vero 
semideliberata et velut subreptitia, quae venialitatem ha- 
bent ex imperfectione actus, quidquid aliunde sit de gra- 

vitate vel non gravitate materiae. Et ideo, cum definitio 
Tridentina excludat possibilitatem vitandi omnia, adhuc 
plenam servat veritatem, etiamsi impossibilitas restrin- 
eatur ad sola indeliberata quae ex subreptione commit- 
tuntur. Hinc denique quarto, de isto genere venialium 
quae per antonomasiam venialia vere dicuntur et sunt, 
praesens procedit assertio, quam vehit hdei dogma, tum 
Sacrae Scripturae, tum divinae traditionis firmat aucto- 
ritas. Cui etiam suffragatur ratio manifesta, eaque desumpta 
ex conditionibus iustificationis in praesenti statu naturae 
lapsae et per Christum ]leparatae. 

Et Scriptura quidem multis in locis vel docet vel sup- 
ponit, iustos quoque in hoc statu mortalitatis et miseriae 
esse aliquo modo peccatores. Zn multis, inquit lac. III-2, 
offendimus omnes. Si autem omnes, ergo et illi qui sunt 
in hac vita perfecti, quique dicuntur offendere in multis, 
non utique secundum peccata mortalia quae iustitiae sta- 
tum destruunt, sed secundum venialia quae ex infirmitate 
mortalis vitae consequuntur. Clamat quoque loannes: Si 
dixerimus quoniam 'peccatum non habemus, ipsi nos seducimus, 
et veritas in nobis non est. Et Christus Dominus omnes indi- 
scriminatim iubet rogare Deum in hunc modum : Dimitte 
nobis debita nostra, monetque nos, cum stamus ad orandum 
dimittere si quid habemus adversus aliquem, ut et Pater 
noster qui in coelis est, dimittat nobis peccata nostra. Omnes 
itaque peccata habent, pro quorum remissione iugiter Deum 
exorent. Sed quomodo, quaeso, in tanta generalitate id ob- 
tineret, si possibile esset per ordinaria gratiae auxilia in 
hoc nostro praesenti statu, omnia etiam venialia vitare ? 

Unde Patres divinis edocti eloquiis, possibilitatem ab- 
solutae ilius impeccantiae quam  pelagiani adstruebant, 
tanquam apertam haeresim semper detestati sunt: « Illud 
«iam tertium videamus, ait Augustinus |l. 4 c. duas epist. 

Pelag. n. 27, quod non minus in istis (pelagianis) omne 
«Christi membrum et totum eius corpus exhorret, quia 
«contendunt esse in hac vita, vel fuisse iustos nullum ha- 

«bentes omnino peccatum. Qua praesumptione apertis- 
sime orationi dominicae contradicunt, in qua omnia mem- 
«bra Christi : dimitte nobis debita nostra, veraci corde et 
«quotidianis vocibus clamant». Et 1. de nat. et grat. n. 42: 
« Excepta itaque sancta Virgine Maria, de qua propter ho- 
«norem Domini nullam cum de peccatis agitur volo haberi 
«quaestionem..., hac ergo virgine excepta, si omnes illos 
«sanctos et sanctas, cum hic viverent, congregare possemus, 
«et interrogare utrum essent sine peccato, quid fuisse re- 
«sponsuros putamus? utrum hoc quod iste (Pelagius) dicit. 
«an quod loannes apostolus ? Rogo vos, quantalibet fue- 
«rint in hoc corpore excellentia sanctitatis, sı hoc interrogari 
«potuissent, nonne una voce clamarent: Si dixerimus quia 
«peccatum non habemus, nos ipsos seducimus, et veritas 
«in nobis est?». Et Augustino consentiunt Cyprianus de 
orat. dom. n. 22. Nazianzenus orat. 16, n. 15, Hieronymus 
dial. adv. pelag. n. 10, Leo Magnus serm. 43, c. 1, alique 
sine numero. 

sed iam uintrinsecam rationem et causam videamus. 
Desumitur autem ex insubordinatione sensualitatis ad ra- 
tonem quam non tollit praesens iustificationis. oecono- 
mia. Ex hoc enim quod inferiores animae vires remanent 
in iustis non totaliter rationi subiectae, sequitur quod ra- 
tonem ipsam saepe praeveniunt sensualitatis motus, et 
quod magna vigilantia magnoque conatu opus est, ut vel 
a principio, et antequam plena rationis accesserit deliberatio, 
motus isti retundantur, ne imperfecto quidem praestito 
consensu. Nunc autem, quod quis sit semper vel diu in tanta 
vigilantia tantoque conatu, quantus ad hoc requiritur, non 
est repositum in morali humana potestate. Et ideo, ut con- 
cludit S. Thomas de Verit. Q. 24, a. 12, in hoc statu mise- 
riae, post reparationem gratiae, homo non potest omnia 
peccata venialia vitare (x). 


(1) « Nous pouvons considérer trois choses dans IT homme, 
« Premièrement, le règne de la convoitise, tel que nous le voyons 
«dans les grands pécheurs, qui éteint toute la charité, et c’est I' in- 

Ubi vides primo, idem nunc intervenire principium 
quantum ad venialia, quod supra in capite praecedenti, quan- 
tum ad mortalia. Sicut enim impossibile est omnia mortalia 
diu vitare, dum ratio hominis ad debitum ordinem per 
subiectionem ad Deum non est reducta, ita impossibile est 
vitare diu omnia venialia, dum eodem debito ordine per 
subiectionem ad rationem destituitur. sensualitas.. Et est 
solum differentia 1n hoc, quod reparatur ratio per communem 
et ordinariam iustificationem in collatione gratiae sanctifi- 


«justice consommée. Secondement, le règne parfait de la charité, 
«tel que nous le croyons dans les bienheureux, qui consume toute 
«la convoitise, et c' est la justice parfaite. Et enfin, le régne de la 
«charité, tel qu’ il est en ce pélérinage mortel, où encore que la con- 
«voitise soit surmontée, elle n’ est par entièrement abolie. Ce règne 
«de la charité fait en nous une véritable justice; ce mélange de la 
«convoitise empéche qu'elle ne soit justice parfaite». 

«Il résulte clairement de cette doctrine, qu en ce lieu de mi- 
« sère et d'infirmité où la chair convoite contre I' esprit, il n’ y a aucun 
«homme exempt de péché. Car si la convoitise domine, il s' ensuit 
«que la charité est vaincue, et I homme est précipité aux péchés 
«damnables. Et encore que la charité soit victorieuse, toutefois la 
«convoitise résiste, et dans une si ápre melée, et une résistance si 
«opiniâtre, où nous avons à nous combattre nous-mêmes, il arrive 
«infailliblement que I esprit qui surmonte par la charité, reçoit 
«quelques blessures par la convoitise. C'est pourquoi nous avons 
« besoin toute notre vie de recourir au baptéme des larmes et au re- 
«mède salutaire de la pénitence... De là vient que nous confessons 
«humblement que c' est une partie de notre justice de reconnaitre 
«que nous sommes pécheurs, et que celui-là est le plus avancé dans 
«la justice de cette vie, qui remarque en profitant tous les jours, 
«combien il est éloigné de la perfection de la justice. 

« Ce n’ est pas qu’ il ne faille avouer qu' il y a quelque perfection 
«ici-bas selon la mesure de cet exil. Car J. C. n' a pas dit. en vain: 
* Soyez parfaits comme votre Père céleste est parfait; et S. Paul: 
« Nous préchons la sagesse entre les parfaits. Il y a donc quelque sorte 
«de perfection, méme en ce pèlerinage mortel, parce qu'encore que 
«l'homme juste n'arrive pas à la charité achevée, il n’ obéit à au- 
«cune convoitise; et encore qu'il ne possède pas entierement le 
«souverain bien, il ne se plait en aucun mal, gémissant avec l'a 

pótre, et disant: Malheureux homme que je suis! Qui me délivrera 

cantis ; non autem reparatur inferior appetitus, reparatione 
saltem perfecta, usquedum veniat gloriae nostrae dies Vides 
secundo, quod impossibilitas in qua nunc versamur vitandi 
venialia, non dicitur per ordinem ad extraordinaria et ve- 
luti miraculosa Dei auxilia, sed solum per ordinem ad po- 
tentiam ordinatam, cuius est singulis effectibus proprias 
et connaturales adaptare causas, ut in quaestione analoga 
de mortalibus peccatis satis est explicatum. Vides tertio, 
eamdem impossibilitatem esse intime connexam cum con- 


tue ce corps de mort?... Que si nos adversaires objectent que les op- 
«positions de la convoitise diminuent les transports de la charité, 
cnous y consentirons volentiers. Et toutefois nous ne craindrons 
«pas d'assurer avec I' admirable S. Augustin, que la grâce du 5S. 
«Esprit abonde tellement en I' âme des justes, que leur charité, quoi- 
«que combattue, a quelque chose de plus vigoureux qu elle n' avait 
«en Adam notre premier père, lorsqu’ elle y jouissait d'une pleine 
«paix. Car Adam n' avait rien à combattre dans une si grande fé- 
«licité, dans une telle facilité de ne pécher pas. Maintenant, dit S. 

« Augustin, il faut une liberté plus grande contre tant de tentations 
«qui n' étaient pas dans le paradis, afin que ce monde soit surmonté 
«avec toutes ses erreurs, toutes ses terreurs, et les attraits de ses 
«fausses amours. D’ où vient cette liberté plus grande, sinon d’une 
«charité plus puissante, que la gráce de J. C. inspire à ses saints? 
«En effet, n est-il pas nécessaire que cette charité soit plus forte 
«et plus fortement attachée à Dieu, puisqu' ayant à se raidir contre 
«tant d'obstacles, malgré tant d'ennemis dedans et dehors, elle 
«ne laisse pas de dire de tout son coeur: J. C. est ma vie ; et, je vis, 
mon plus moi, mai J. C. en moi?... Concluons donc, et confessons 
«que la doctrine catholique triomphe de tous les reproches de ses 
«adversaires. Car s'ils nient la vérité de notre justice, et l’ accom- 
« plissement de la loi à la manière que nous avons exposée, ils contre- 
«disent à l| Ecriture et outragent l’ esprit de la grâce. Que s'ils 
«combattent 1l’ accomplissement de la loi, pour montrer qu il n'est 
«Jamais si exact qu il évite toute sorte de répréhension, ils ne tou- 
«chent point à notre créance, puisque I' Eglise catholique confesse 
«avec le plus grand de ses docteurs, que Dieu justifie tellement ses 
«saints, qu il ne laisse pas d'y avoir toujours quelque chose qu il 
«accorde libéralement à la prière, et qu' 11 pardonne miséricordieuse- 
«ment à la pénitence ». Bossuet, Réfutation du catéchisme de Paul 
Ferry, c. n. 

tractione peccati originalis, ita ut recte in thesi dicta sit 
consequi contractam originis labem. Quo iit ut privilegium 
Beatae Virginis in hac parte connaturaliter omnino se ha- 
buerit ad privilegium conceptionis immaculatae, vi cuius 
anima eius creata est in statu originalis innocentiae, quantum 
ad omnia dona quae moralem rectitudinem tam superioris 
quam inferioris appetitus spectant. Vides denique quarto, 
quod quanto magis homo per strenuum virtutum exercitium 
conatur subicere inferiorem partem rationi, tanto etiam 
magis tollit de necessitate incidendi in venialia, et magis 
potens efficitur diminuendi eorum numerum ac frequentiam, 
et magis accedit ad beatum illum statum in quo a lege pec- 
cati perfecte et pro semper liberabimur. 

Caeterum nihil valent rationes desumptae ex hoc quod 
libertas a necessitate ad formalem rationem cuiuscumque 
peccati semper requiritur. Non enim verissimo huic prin- 
cipio contradicit ullo modo dogma catholicum, quod non 
ponit necessitatem quae cadat supra determinatos in indi- 
viduo actus. Et ideo, eadem nunc principia solutionis ser- 
vata proportione debent adhiberi, quae in hac parte supe- 
rus indicata sunt, ubi de impossibilitate servandi legem 
sine gratia. Multo minus opponi posset auctoritas Scrip- 
turae, ubi dicit Christum sese tradidisse ut exhiberet ipse 
sibi gloriosam ecclesiam non habentem maculam neque 
rugam : quasi nempe necesse esset Ecclesiam iam ex nunc, 
in nobiliori saltem sui parte, ab omni naevo peccati esse 
prorsus immunem. Nam in his quae dicuntur de Ecclesia, 
semper est respectus ad statum qui nondum est, sed erit 
in futuro, gratiae scilicet consummatae. Accedit quod ma- 
cula, proprie loquendo, nonnisi culpae mortalis est, per 
quam solam gratiae decor aufertur. Accedit quoque, quod 
non est intelligenda impossibilitas carendi omni peccato, 
quasi ne ad tempus quidem posset homo esse absque omni 
reatu peccati venialis, sed quatenus vitam istam sancti 
non ducunt absque peccatis venialibus, ut dicitur in 3a Part. 
O. 79. a. 4 ad 1o. Nec tandem legitimum sumeres argu- 

mentum ex superabundantia gratiae Christi supra damna 
quae intulit culpa Adami. Nam etsi non restituatur in 
praesenti vita possibilitas quae aderat in statu innocentiae, 
vitandi omni ex parte peccatum, adhuc tamen gratia Christi 
prae gratia originalis iustitiae invenitur longe potentior : 
praesertim quia non obstante infirmitate illa quae ad agonem 
et cautelam et humilitatis custodiam relicta est ^), datur 
nunc homini quod ei in paradiso non fuit concessum. In 
paradiso enim tale datum est adiutorium, ut Augustinus 
ait, in quo permaneret homo si vellet, non quo fieret ut 
vellet. Nunc autem ea gratia datur per I. C., qua etiam 
ht ut velit, et tantum tamque efficaciter velit, ut carnis 
voluntatem contraria concupiscentem voluntate spiritus 
vincat. Quibus Augustini verbis ad magnum illud usque 
in finem perseverantiae donum revocamur, de quo 1am, 
priusquam huic disputationi finis imponatur, per modum 
coronidis nonnihil dicendum est. 


THESIS IV. 


(Art. io ). 


Ab auxilio perseverantiae quo omnibus  iustificatis 
datur in accepta prius iustitia per evitationem peccati 
posse perseverare, distinguendum est donum perseveran- 
tiae quo aliquibus datur ipsum perseverare usque in vitae 
finem. Et magnum Dei donum merito nuncupatur, utpote 
solis electis proprium, et consistens in speciali protectione 
et custodia a malo, tum per efficacia contra tentationes 
adiutoria, tum per providentiam disponentem ut cum gra- 
tiae statu terminus viae coniungatur. Quod etsi nec in po- 
testate sit liberi arbitrii, nec etiam sub condigno merito 
cadat, adhuc tamen a iusto impetrari, seu, ut Augustinus 


ait, suppliciter ab eo emereri potest. 


(1) Cf. August., l. de pecc. mer. et remiss, n. 33. 

Duplici potissimum sensu accipi potest perseverantia. 
Uno modo respective ad tempus praesens, secundum quod 
perseverare dicitur ille qui hic et nunc a peccato sese con- 
ünendo, hic et nunc quoque in ea quam prius accepit iusti- 
ficationis gratia perdurat ac permanet. Alio modo respective 
ad ultimum terminum agonis huius vitae, secundum quod 
perseverantia dicit continuationem boni usque in viae finem, 
et speciali nomine perseverantia, finalis appellatur. 

Porro perseverantia hoc altero modo dicta nequaquam 
cadit sub posse quod per gratiae auxilium homini i1usti- 
ficato datur. Per huiusmodi enim auxilium datur equidem 
posse pro quolibet nunc vitare peccatum et servare gra- 
tiam, non autem posse facere ut cum actuali seu effectiva 
continuatione status gratiae, ultimum vitae instans coin- 
cidát. Nam, eatenus id posset liberum arbitrium, quatenus 
posset, vel in eo indivisibili nunc in quo de facto perseverat, 
finem sibi viae imponere, vel certe 1ta immobiliter sese in bono 
firmare, ut mors quandocumque adveniens existentem gratiae 
statum semper et necessario inveniret. Atqui utrumque est 
impossibile. Impossibile est primum, quia indivisibile instans 
in quo via finitur, in. solius Dei potestate est. Impossibile 
est secundum, quia potestas liberi arbitrii quantacumque 
eratia adiuti, non est nisi respectu eorum quae sub ele- 
ctione cadunt. Quod autem eligitur, est aliquod particulare 
operabile, particulare autem operabile est quod est hic et 
nunc. Quod igitur cadit sub potestate liberi arbitrii est ali- 
quid ut nunc operandum, non autem continuatio operationis 
per totum tempus. Praeterea, etsi homo per voluntatem 
et liberum arbitrium sit dominus sui actus, non tamen est 
dominus suarum potentiarum, et ideo, licet liber sit ad vo- 
lendum vel non volendum aliquid, non tamen volendo fa- 
cere potest ut voluntas in eo quod vult, ad id quod vult 
vel eligit, immobiliter se habeat. Omnibus igitur modis per- 

severantia finalis, sub posse liberi arbitrii nequaquam cadit 
aut cadere potest (x). 


Atque hinc apparere potest discrimen inter perseve- 
rantiae auxilium de quo Apostolus, | Cor. X-13: Faciet 
cum tentationem -proventum ut possitis sustinere, €i perseveran- 
tae donum de quo intelligitur illud Philipp. 1-6 : Qui coepit, 
in vobis.opus bonum, perficiet usque in diem Christi lesu. Ex 
duplici enim capite differentia 1sta oritur. Primo ex hoc quod 
per auxilium datur homini posse perseverare si velit, per 
donum vero, etiani yelle quod.potest: pro quanto auxilium 
ut sic praescindit ab efficaci vel mere sufficiente, donum 
vero ponit auxilium determinate ut efficax. Secundo ex 
hoc quod auxilium circumscribitur ad illud. tantum | quod 


(1) At dices: Si non sit in potestate nostra id sine quo impos- 
sibile est, finem obtineri, neque etiam finis ipse. Sed perseverantia 
finalis qua finalis, revera est id sine quo impossibile est finem salutis 
obtineri. Sequitur ergo, salutem non esse in nostra potestate, etiam 
cum gratiae adjutorio. 

Respondeo: Disl. mai. Non est finis in nostra potestate, si in 
potestate nostra non sit id sine quo impossibile est finem obtineri, 
impossibilitate antecedente malum usum liberi arbitrii, conc. Im- 
possibilitate tantum consequente neg. Contradistinguo | minorem, 
et nego sequelam. 

Etenim, eatenus nequit haberi salus absque finali perseverantia, 
quatenus negatio huius perseverantiae importat defectionem liberi 
arbitrii, per supervenientem terminum viae factam irreparabilem; 
quam necessario consequitur salutis privatio et inevitabilitas damna- 
tionis. Proinde, haec impossibilitas non est antecedens, sed conse- 
quens, quia totum hoc poterat homo cum adiutorio gratiae impe- 
dire. Neque enim sic intelligendum est, perseverantiam finalem non 
esse in potestate liberi arbitrii, quasi in potestate eius non esset, 
per gratiam sibi collatam vel praeparatam perseverare usque ad illud 
instans in quo de facto advenit terminus viae. Semper enim, i. e. 
in quolibet nunc temporis, potest iustus perseverare, sicut potest 
etiam non perseverare. Sed hoc sensu intelligendum, quatenus facere 
nunquam potest ut signatum illud nunc in quo forte est de facto 
perseverans, sit ultimum nunc suae viae, potius quam nunc conti- 
nuandum cum ulteriori temporis mora, in qua adhuc in ancipiti esset 


perseverantia. 


rAXva 

reponi potest in nostra facultate, videlicet ad aliquid ut 
nunc operandum ; donum vero extenditur ad id quoque 
quod omnem hominis potestatem fugit, quatenus importat 
specialem providentiam circa mortis seu termini viae op- 
portunitatem. Quisquis igitur accipit donum, accipit etiam 
auxilium, non autem e converso, quisquis accipit auxilium, 
accipit etiam donum. Et ideo in thesi dictum est quod ab 
auxilio perseverantiae quo omnibus iusiificalis datur posse 
perseverare, distinguendum est donum fperseverantiae quo 
aliquibus datur ipsum perseverare usque in vitae finem. Nec 
iam magni negotii erit declarare quomodo ratione duorum 
quae superaddit, tum scilicet efficacis protectionis contra 
tentationes, tum praeterea opportunae coincidentiae ter- 
mini viae cum statu gratiae, magnum per antonomasiam 
Dei donum et dicatur et revera sit. 


In primis finalis perseverantia donum Dei est, qua 
parte dicit collationem auxiliorum  efficacium prae mere 
sufficientibus. Quod quidem adeo clarum existimo, ut vix 
indigeat demonstrari. Duorum enim piorum, quorum unus 
in via boni operis perseverat, alter ab ea iam declinat, 
una tandem atque eadem, et minime dispar conditio est. 
Nonne, clamat Augustinus de don. pers. n. 21, utrique a Deo 
creati, utrique ex Adam nati, utrique de terra facti erant 
et ab eo qui dixit: omnem flatum ego feci, unius eiusdemque 
naturae animas acceperant? Nonne postremo utrique vo- 
cati fuerant et vocantem secuti, utrique iustificati ? Unde 
ergo fit ut unus in bono permaneat, alter non permaneat ? 
Ex libero id dices fieri arbitrio, et recte quidem, si de causa 
proxima sermo sit. Sed si ad causam altissimam velis ascendere, 
dicendum hoc ideo esse, quia unius, et non alterius liberum 
arbitrium. per gratiam praeventum est eo modo qui efficax 
praesciebatur. Quare autem unius, et non alterius? Forte non 
poterat Deus ambos illos homines ita movere, ut ambo vel 
neuter mox entem sequerentur..' Quod si nonnisi insipientis- 

sime dicitur, unum profecto concludendum restat: ad solam 
eius referendum esse voluntatem, cuius inscrutabilia 1udicia 
sunt, quique unum dilexit prae altero, gratuitum ei confe- 
rens donum, quod absque iniustitia non contulit et alteri. 

Est quoque gratuitum Dei donum finalis perseverantia, 
qua parte dicit provisam coincidentiam mortis cum statu 
gratiae. Nam certe, in manibus Dei esse mortem et vitam, 
non est aliquatenus ambigendum. Unde Christus Dominus 
in evangelio : Vigilate ergo, quia nescitis qua hora dominus 
vester venturus sit... Beatus ille servus, quem cum venerit 
dominus eius, invenerit sic Jacientem. Quibus verbis admonuit, 
semper nos paratos esse debere ad mortem et Dei iudicium, 
nec posse confidere de mora supremi iudicis, quia saepe in- 
opinato venit. Nullo igitur modo ex nobis pendet circum- 
stantia mortis, sed ex Dei providentia, qui libere disponit hu- 
manos eventus secundum beneplacitum suae voluntatis. Quo 
iam praesupposito, dicit Augustinus de dono persev. c. 17 : 
«Videte quam sit a veritate alienum, negare donum Dei 
«esse perseverantiam usque in finem huius vitae, cum vitae 
«huic, quando voluerit, ipse det finem; quam si dat ante 
«imminentem lapsum facit hominem perseverare usque in 
«finem». Et epist. 217, n. 21 : «Quomodo non gratiae Dei 
«est, non solum credendi voluntas ab initio, verum etiam 
«perseverandi usque in finem, cum finis ipse vitae huius 
«non in hominis, sed in Dei sit potestate, et possit utique 
«Deus etiam hoc beneficium non perseveraturo conferre, 
«ut rapiatur ex corpore ne malitia mutet intellectum illius ». 
Ex hoc igitur quod videmus alios in finem perseverantes 
de hoc saeculo migrare, alios usque post lapsum in hoc saeculo 
conservari, qui utique non lapsi essent si antequam labe- 
rentur hinc exiisssent, et rursus quosdam ex his quousque 
convertantur hic manere, qui utique periissent, si, ut alis 
contingit, antequam  converterentur defuncti essent: ex 
hoc, inquam, ita dilucide ostenditur conclusio, ut nemi- 
nem nisi plane caecutientem, contradictorem habere possit. 

Et non solum donum, sed magnum per antonomasiam 

Dei donum dicenda est haec eadem finalis perseverantia (l). 
Magnum plane donum, quod secum fert effectivam salutis 
aeternae consecutionem. Magnum donum, quod iis solis 
datur, quos Deus praedestinavit conformes fieri imaginis 
Fili sui, quosque vocavit vocatione illa de qua dictum 
est: Sine poenitentia sunt dona et vocatio Dei. Magnum 
denique donum, quod non fuit concessum homini in para- 
diso, sed nunc per Christum conceditur electis, et tanto 
illustrius, quanto magis dispares utriusque status conditiones 
inveniuntur. . Primo itaque homini, qui in eo bono quo 
factus fuerat rectus acceperat posse non peccare, posse 
non mori, posse ipsum bonum non deserere, datum est 
adiutorium  perseverantiae, non quo fieret ut perseve- 
raret, sed sine quo per liberum arbitrium perseverare non 
posset. Nunc vero, sanctis in regnum Dei per gratiam Dei 
praedestinatis non tale adiutorium perseverantiae datur, 
sed rale ut eis perseverantia ipsa donetur: non solum ut 
sine isto dono perseverantes esse non possint, verum etiam 
ut per hoc donum nonnisi perseverantes sint... Pro his 
igitur interpellante Christo ne deficiat fides eorum, sine 
dubio non deficiet usque in finem, nec eam nisi manentem 
«vitae huius inveniet finis. Maior quippe libertas est ne- 
cessaria adversus tot et tantas tentationes, quae in pa- 
radiso non fuerunt, dono perseverantiae munita atque fir- 
| mata, ut cum omnibus amoribus, terroribus, erroribus suis 
' vincatur hic mundus : hoc sanctorum martyria docuerunt. 
Denique ille (Adam), et terrente nullo, et insuper contra 
Dei terrentis imperium libero usus arbitrio, non stetit in 
| tanta felicitate, in tanta non peccandi facilitate. [sti au- 
«tem non dico terrente mundo, sed saeviente ne starent, ste- 
« terunt in fide: cum videret ille bona praesentia quae fuerat 
relicturus, isti futura quae accepturi fuerant non viderent. 


(1) Trid. Sess. 6, can. 16: « Si quis magnum illud usque in fi- 
«nem perseverantiae donum se certo habiturum, absoluta et in- 
«fallibili certitudine dixerit, 


nisi hoc ex speciali revelatione didi- 
cerit, a. S.» 

«Unde hoc nisi donante illo a quo misericordiam consecuti 

sunt ut fideles essent, a quo acceperunt spiritum, non ti- 
«inoris quo persequentibus cederent, sed virtutis et charitatis 
«et continentiae, quo cuncta minantia, cuncta invitantia, 
«cuncta cruciantia superarent ? Illi ergo (Adae) sine peccato 
«ullo data est, cum qua constitutus est voluntas libera, et 
« eam fecit servire peccato. Horum vero cum fuisset voluntas 
«serva pecati, liberata est per illum qui dixit: Si vos Fi- 
lius liberaverit, tunc vere liberi eritis. Et accipiunt tantam 
«per istam gratiam libertatem, ut quamvis, quamdiu hic 
vivunt, pugnent contra concupiscentias peccatorum, eisque 
«nonulla subrepant, propter quae dicant quotidie: dimitte 
«nobis debita nostra, non tamen ultra seiviant peccato 
«quod est ad mortem.... Huic peccato ultra non serviunt, non 
«prima conditione sicut ille (Adam) liberi, sed per secundum 
«Adam Dei gratia liberati, et 1sta liberatione habentes li- 
«berum arbitrium quo serviant Deo, non quo captiventur a 
«diabolo. Liberati enim a peccato servi facti sunt iustitiae, 
«in qua stabunt usque in finem, donante sibi illo perseve- 
rantiam, qui eos praescivit, et praedestinavit, et secundum 
«propositum vocavit, et 1ustificavit, et glorificavit » (*). 


Verum etsi persex erantiae donum nec in nostra sit 
potestate, nec sub ullo nostro proprie dicto merito cadere 
possit, adhuc tamen per instantem orationem potest certo 
a Deo impetrari. Generalis enim Christi promissio est, Matth. 
VII, 7-8, Ioan. XVI-23, etc., nos certo impetraturos quiquid 
petierimus Patrem in nomine eius, utique ad salutem vitae 
aeternae pertinens, praeter quod nihil peti potest in nomine 
Christi Salvatoris. Atqui nihil est magis pertinens ad salutem 
vitae aeternae, quam perseverantia finalis. Unde notavit Au- 
gustinus quod ipsa oratione quae dominica nuncupatur, quia 
eam Dominus docuit, quando oratur a sanctis, nihil pene 


(1) August, de corrept. et grat. c. 12, n. 34-35. 

aliud quam perseverantia posci intelligitur (x). Si ergo patres 
terreni norunt bona data dare postulantibus liliis suis, quanto 
magis Pater noster coelestis dabit perseverantiam in ftnem, 
humiliter et 1nstanter petentibus se ! Cui non frustra dicitur: 
Illumina oculos meos ne unquam obdormiam in morte, nc- 
quando dicat inimicus meus, praevalui adversus eum, (Psalm. 
XII-15). Non frustra dicitur : Salva me ex ore leonis, et de 
manu canis unicam meam (Psalm. XXI-21). Xon frustra 
dicitur: Ne tradas bestiis animas conflentes tibi, et animas 
pauperum tuorum ne obliviscaris in finem (Psalm. LXXII-19). 
Non frustra dicitur : proiicias me in tempore senectutis, 
cum dejecerit virtus mea, ne derelinquas me (Psalm. LXX-9). 
Postremo, ne multa commemorem, non frustra dicitur: 
Et ne nos inducas in tentationem, sicut nec frustra Ipsi Christo 
quotidie dicimus, sacrosanctum eius corpus ac sanguinem 
percepturi: Fac me tuis semper inhaerere mandatis, et a te 
numquam separari permittas. 

Quanquam hoc ipsum quod est in oratione persistere 
cum debitis conditionibus ad exauditionem, et sit effectus 
eratiae efficaciter nos moventis, et semper maneat nobis in- 
certum. Quocirca Tridentinum Sess. 6, cap. 13: « Nemo sibi 
«certi aliquid absoluta certitudine polliceatur, tametsi in 
«Dei auxilio firmissimam spem collocare et reponere omnes 
« debent. Deus enim, nisi ipsi illius gratiae. defuerint, sicut 
« coepit opus bonum, ita perficiet, operans velle et perficere ». 
Unde ultimo ducimur ad dictum apostoli, 1 Cor. X-12; 
Qui se existimat stare, videat ne cadat, et iterum Philipp. 
II-12: Cum metu et tremore vestram salutem operamini, salva 
interim consolatione quae nobis tanquam filis, 1 Petr. V-7, 
loquitur dicens: Omnem sollicitudinem vestram prolicientes in 
eum, quoniam ipsi cura est de vobis... Deus autem omnis 
gratiae, qui vocavit nos in aeternam suam gloriam in Christo 
lesu, modicum passos ipse perficiet, confirmabit, solidabitque. 


ipsi gloria et imperium in saecula saeculorum. Arnen. 


(1) August, de dono persev. c. 2, n. 4-9. 

DE GRATIA QUANTUM AD EIUS ESSENTIAM. 


Deinde veniendum est ad scrutandum penitius intrin- 
secam gratiae quidditatem, intimamque rationem. Et primo 
quidem dicendum de gratia habituali, deinde de actuali. 


THESIS VII. 


(Art. 1-4). 


Gratia sanctificans non est merus extrinsecus favor 
Dei, nec tegumentum aliquod peccatorum per imputatam 
iustitiam Christi, 1mo nec rectitudo formaliter consistens 
in obedientia mandatorum, sed supernaturale donum ani- 
mae infusum et inhaerens, quo naturae divinae vere con- 
sortes efficimur, et ordinamur ad vitae aeternae beatitu- 
dinem in visione Dei. Rectissime autem a theologis dicitur 
qualitas ad speciem habitus reducenda. HRectissime etiam 
a plerisque asseritur ab infusis virtutum habitibus realiter 


distincta, non in animae potentiis, sed in eius essentia 
subiectata. 


D 9s 


Satis constat inter protestantes, eosque omnes qui 
a protestanticis principiis pendent, gratiam sanctificantem 
non esse aliquam realitatem animae infusam, eique inhae- 
rentem, sed vel aliquid quod est in solo Deo, ut favor seu 
benevolentia eius; vel iustitiam qua ipse Christus iustus 
est, nobis per quamdam fictionem iuris imputatam ; vel 
ad summum, ipsa iustitiae opera quae quis exercet confor- 
miter ad praecepta legis. 

Primus dicendi modus fuit Calvini apud Bellarminum 
l. 1 de grat. c. 3: « Falsum esse contendo, ait, ullam iustitiae 


* partem in qualitate sitam esse, vel habitu qui in nobis 

fundamentum ex quibusdam veteribus (apud S. Thoinam 
de à erit. Q. 27, a. 1) renovatum, videtur fuisse in hoc, quod 
eratia gratum faciens intelligitur illud quo homo est acceptus 
Deo. Acceptus autem intelligitur per Dei acceptationem, 
quae quidem in ipso Deo est, sicut et dicitur quispiam acceptus 
homini, non per aliquid quod sit in acceptato, sed per ac- 
ceptationem quae est in acceptante Quare aliquem habere 
Dei gratiam, vel esse 1n Dei gratia, id unum significat, Deum 
nempe habere complacentiam erga illum, ac per hoc, gratia 
sanctificans nihil omnino in homine ponit, sed tantummodo 
dicit favorem sese tenentem ex parte Deli., 

Secundus dicendi modus fuit Lutheri. Qui cum na- 
turam humanam per peccatum originale essentialiter vi- 
tiatam assereret, volebat hominem etiam iustum in qualibet 
actione sua semper et necessario peccare, ac proinde, semper 
et necessario remanere peccatorem Sed jperseverantem 
semper abominationem peccati tegit imputata extrinsecus 
iustitia Christi, ex qua homo, cum vere in seipso peccator 
sit et maneat, per meram fictionem iuris habet denomi- 
nationem iusti. 

Tertius denique dicendi modus fuit Baii, cuius est 
propositio 42 a Pio V damnata: «Iustitia qua  1iustifica- 
«tur per fidem impius, consistit formaliter. in obedientia 

mandatorum quae est operum iustitia, non autem in 
gratia aliqua animae infusa, qua adoptatur homo in fi- 
| aum Dei et secundum interiorem hominem renovatur ». 
Et differt a duobus praecedentibus, quatenus esse in gratia, 
iam non ponitur praedicatio pure extrinseca. Convenit tamen, 
quatenus gratia qua formaliter iustificamur, non est aliquid 
inhaerens et infusum, actibus praevium et ab eis condi- 
stnctum. 

Porro omnes istae opiniones tamquam haereticae dam- 
nantur a Tridentino, Sess. 6, de iustific. passim, et specia- 
liter in can. n: «Si quis dixerit, homines iustificari vel 
«sola 1mputatione iustitiae Christi, vel sola peccatorum 

| remissione, exclusa gratia et charitate quae in cordibus 
«eorum per Spiritum Sanctum diffundatur atque illis 1nhae- 
«rcat; aut etiam, gratiam qua justificamur, esse tantum 
«favorem Dei, anathema sit». Nam prima opinio notatur 
in his verbis : esse tantum javorem Dei. Secunda in istis : 
homines iustificari sola imputatione iustitiae Christi. Tertia 
simul cum alis duabus ın illis aliis : exclusa gratia et charitate 
quae in cordibus eorum diffundatur atque illis inhaereat. 

Et sane, in sacris litteris gratia qua justificamur, dicitur 
primo terminus novae nativitatis. Ilhus dico nativitatis 
quae nativitati carnali opponitur: quae iam non est ex 
sanguinibus, neque ex voluntate carnis, neque ex volun- 
tate viri. De qua loquitur Christus ad Nicodemum, loan. 
III. 5 et seq., ubi explicans qua ratione homo possit habilis 
reddi ad ingressum in regnum Dei, id fieri docet per rege- 
nerationem ex aqua et Spiritu Sancto, subditque quod homo 
ita ex Deo renatus, spiritus est, sicut qui ex carne nascitur, 
caro est. Quemadmodum igitur naturali. nativitate homo 
constituitur in esse suo humano, et per hoc ipsum ordinatur 
ad respondentes operationes humanae vitae, ita per nati- 
vitatem ex aqua et Spiritu Sancto, vere et realiter consti- 
tuitur in quodam esse spirituali seu deiformi ,ut ex consequenti, 
deiformium operationum capax efficiatur. Et ne hoc incredibile 
Nicodemo videatur, statim affertur comparatio venti qua- 
quaversum velut ex arbitrio spirantis: cuius realitas nobis 
dubia utique non est, siquidem audimus vocem eius, et tamen 
nescimus unde veniat aut quo vadat, siquidem latet nos 
tam origo quam terminus eius. Simili itaque pacto non est 
existimanda phantastica seu iinaginaria nativitas ex Spiritu, 
etsi occultum sit^supematurale sit, principium a quo novus 
homo sumit orginem, sicut occultus est, supernaturalis est, 
supra omnem sensum omnemque naturalem cognitionem 
est et finis vitae aeternae ad quem ordinatur. Spiritus, 1n- 
quit, ubi vult spirat, et vocem eius audis, sed nescis unde ve- 
niat aut quo vadat, sic est omnis qui natus est ex Spiritu. 


Haec igitur sunt quae de nova ex Deo nativitate et novo 

esse in ea accepto docet Dominus in evangelio. Haec sunt 
ad quae alludit Joannes in prima sua epistola, III-9» cum 
dicit: Omnis gui natus est ex Deo, peccatum non tacit, quo- 
niam semen ipsius in eo manet. Et Paulus, | Cor. V-17, cum 
de nova in Christo creatura loquitur, aut cum Eph. Il-10 
alt: Ipsius enim Jactura sumus, creati in Christo lesu in 
operibus bonis (id est ad opera bona), quae praeparavit Deus 
ut in eis ambulemus. Nunc autem, esse illud quod in nova 
nativitate nobis communicatur, esse quo spirituales sive 
deiformes efficimur, esse cuius ratione sumus nova factura, 
nova creatura ad exercenda opera bona in finem vitae aeternae, 
aliquid profecto est non in Deo exsistens, non in quadam 
fictione iuris consistens, non cum ipso operum exercitio con- 
fundendum, sed donum homini qui renascitur intrinsecum, 
donum infusum, habituale, permanens, fixum, et meritorio- 
rum operum exercitio natura saltem prius. 

Amplius, gratia in sacris litteris dicitur id quo con- 
sortes efficimur naturae divinae, Osia  Koivovoi oboso . Ita 
quidem in celeberrimo loco 2 Petr. I. 3-11, ubi fit oppositio 
inter maxima et pretiosa dona ad vitam et pietatem con- 
ferentia, quae nobis contulit Deus per Christum, et ea quae 
cx parte nostra in exercitio virtutum praestanda sunt, ut 
habeamus introitum in aeternum regnum Domini nostri 
et Salvatoris lesu Christi. Quidquid enim nunc sit de di- 
stnctione inter gratiam et virtutes, aut de modo quo plurale 
illud maxima et pretiosa promissa debet accipi, certum est 
eratiam sanctificantem, aut solam, aut cum aliorum donorum 
comitatu, hic significari. Per hoc autem quod gratia illa 
dicitur divinae naturae consortium, necesse est in ea intelli- 
gere perfectionem quamdam superadditam, per quam anima 
elevatur supra suam conditionem naturalem, et proportio- 
natur participation; beatitudinis Dei. Semper enim natura 
indicat essentiam rei cum respectu ad propriam operationem 
seu proprium finem eius, et ideo, aliquem fieri consortem 
naturae divinae, nihil aliud est quam ipsum constitui in tali 
gradu essendi participato a Deo, secundum quem compe- 

tens ei sit finis sive beatitudo soli Deo connatural} s (J). Hinc 
ergo eruitur eadem conclusio ac supra, quia huiusmodi per 
tectionis accessio. haberi omnino non potest per merum 
extrinsecum favorem Dei, aut per imputationem  1ustitiae 
qua iustus est Christus, exclusa omni ontologica atque interna 
renovatione spiritus mentis nostrae. Imo nec potest for- 
maliter importari per iustitiam operum, praesertim cum 
iustitia operum sit aliquid consequens ad dictam divinae 
naturae participationem, et expresse ab ea in praesenti 
contradistinguatur ; Quomodo, inquit, Deus rmaxinta et pre- 
tiosa nobis promissa donavit ut per haec efficiamini divinae 
consortes naturae, SiC VOS curam omnem subinferentes mini- 
strate in fide vestra virtutem, etc. 

Adhuc, gratia de qua nunc sermo, praedicatur in Scri- 
pturis, ut quae nos formaliter facit filios Dei: Lex, inquit, 
per Moysen data est, gratia et veritas p*r lesum |. Christum 
facta est. Ipse enim lesus Christus est, qui quotquot rece- 
perunt eum, dedit eis potestatem filios Dei fieri. Unde apo- 
stolus, Rom. VIII-15: Accepistis spiritum adoptionis fdic.riim... 
Si autem filii, et haeredes, haeredes quidem Dei, cohaeredes 
autem Christi. Porro filius et haeres Dei eatenus quis effi- 
citur, quatenus in eam transfertur dignitatem, eamque es- 
sendi conditionem, in qua patet accessus ad possessionem 
propriarum divitiarum Dei, hoc est ad fruitionem summi 
et increati boni visi ut est in se. Id enim appellamus haere- 
ditatem alicuius, quo ille dives est; et cum Deus nonnisi 
seipso summo bono dives et beatus sit, seipso scilicet viso, 
seipso amato, seipso fruitionis obiecto: constat quod pos- 
sessio. haereditatis Dei cum intuitiva. visione Dei conver- 
titur. At quo pacto putas intelligi posse, creaturam trans- 
ferri in eam essendi conditionem in qua ad Dei visionem 
pateat accessus ? Nam cum ultimo fine operandi ipsa essendi 
conditio proportionetur necesse est: aliunde vero, excedit 


(1) Cf. de Virtutibus, Proleg. cap. 2, 3$ 1. 

proportionem cuiusvis naturae creatae visio Dei per essentiam. 
Iterum igitur apparet, translationem hanc importare eleva- 
tionem ad novam quamdam rationem entis per donum 
supernaturale infusum et inhaerens ; apparet quoque essen- 
tam gratiae adoptionis, quae et sanctificans gratia dicitur, 
in hoc eodem dono esse reponendam. 

Vide igitur discrimen inter divinam et humanam ado- 
ptionem. Nam adoptio humana nihil. physicum ponit in 
homine, sed tantum aliquid intentionale. ad ordinationes 
rationis pertinens; praesupponit enim, et non facit in adoptato 
physicam capacitatem fruendi bonis ad quae ius acquirit, 
transiens in familiam adoptantis. At divina adoptio capaci- 
tatem fruendi bono proprio Dei non praesupponit, sed 
causát, et ideo quadantenus assimilatur generationi per quam 
generantis natura generato communicatur. Universim autem 
loquendo summopere cavendum est ne ea quae apud nos 
sunt, transferamus ad divina, non attendendo conditionum 
differentiam. Sicut esse gratum homini, nihil ponit in eo 
qui gratus esse dicitur ; nulla enim mihi accrescit perfectio 
aut decrescit, secundum quod advenit hominum favor, vel 
recedit. Et forte idem dici posse putas de eo quod est esse 
eratum Deo? Absit. Sapienter enim tibi respondebit S. Thomas 
quod ! sicut scientia Dei est causa rerum, non causata a rebus, 
| ut nostra, ita voluntas eius est effectrix boni, et non cau- 
sata a bono, sicut nostra (x). Unde quamlibet Dei di- 
lectionem sequitur aliquod bonum causatum in creatura, 
diversum tamen secundum differentiam dilectionis. Est 
namque una communis dilectio secundum quam diligit 
omnia quae sunt, ut dicitur Sap. XI-25, et secundum istam 
dilectionem esse naturale rebus creatis elargitur. Alia autem 
dilectio est specialis, secundum quam trahit creaturam 
rationalem supra conditionem naturae ad participationem 
divini boni ; et secundum hanc dicitur aliquem diligere 


(1) De Vert. Q. 27, a. r. 

simpliciter, quia vult ei bonum aeternum quod est ipse. 
Proinde, per hoc quod dicitur homo gratiam Dei habere, signi- 
ficatur quiddam supernaturale in homine a Deo proveniens (]), 
et sic, omnibus modis contra haereticorum cavillationes 
positio nostra firmatur. 

Haec igitur est gratia sanctificans, quam divinis edocti 
eloquiis, sancti quoque Patres ab initio praedicaverunt. Haec 
est de qua Ireneus 1. 5, c. 6, ubi perfectum hominem tribus 
constare docet, corpore, anima et spiritu, non dichotomiam 
per haec verba introducens, sed formale supematuralis vitae 
principium asserens. De qua Cyprianus epist. 1 ad Donat, 
n. 4, ubi adhuc a baptismo recens, grato animo recolit nati- 
vitatem secundam quae eum, genitalis undae auxilio, infuso 
desuper lumine, et coelitus hausto spiritu, in novum hominem 
reparavit. De qua Augustinus 1. 1 de pecc. mer. et remiss, 
n. 10, ubi veteri Adam a quo peccatum sola imitatione 1n alios 
homines transisse volebant pelagiani, opponit novum Adam 
Christum, qui praeterquam quod se ad iustitiam exemplum 
imitantibus praebuit, dat etiam sui spiritus occultissimam 
fidelibus gratiam quam latenter infundit et parvulis. De 
qua Cyrillus Hierosolymitanus, catech. myst. 2, n. 6, ubi 
baptismum nostrum non in solo extrinseco favore, sicut 
baptisma loannis, consistere docet, sed tum ad purganda 
peccata valere asserit, tum ad conciliandum Spiritus Sancti 
donum, et ad inserendum nos Christo tamquam palmites viti. 
De qua rursus alter Cyrillus, ]. 4. in Isai. orat. 2, ubi ait 
formari Christum in nobis, dum divinam quamdam formam, 
quae est velut character substantiae Dei, Spiritus Sanctus 
per sanctificationem nobis communicat. De qua demum alii 
bene multi, cum nos in Christo regeneratos, vere deos appel- 
lan dicunt, non natura, sed participatione, non tamquam 
de substantia Dei natos, sed tamquam ex gratia deificatos, 
tametsi usque modo latens sit ista deificatio. Quippe, non- 


(1) S. Thom. hic., a. 1. in corp. 

dum apparuit quid erimus, et propterea iusti sunt mundo 
despecti, sed scimus quoniam cum apparuerit, similes ei 
erimus, videntes eum sicuti est (r. 


Fide itaque catholica credendum est, gratiam sancti- 
ficantem esse quiddam supernaturale, animae infusum, 
eique inhaerens. Hinc autem ulterius infertur, ut in thesi 
additum est, rectissime eam a theologis dici qualitatem 
ad speciem habitus reducendam. 

Et Catechismus quidem concili Tridentini, Part. 2, 
c. 2, n. 50, non dubitavit asserere id quoque ad fidem de- 
finitam pertinere. Ait enim: « Est autem gratia, quemad- 
«modum Tridentina synodus ab omnibus credendum poena 
«anathematis proposita decrevit, non solum per quam 
I peccatorum fit remissio, sed divina qualitas in anima in- 
«haerens, ac veluti splendor quidam et lux quae animarum 
(nostrarum maculas omnes delet, ipsasque animas pulchrio- 
<rres ac splendidiores reddit » At, quidquid sit de rigore 
huius censurae, quam plures post Dominicum Soto se- 
veriorem existimant, pro certo saltem tenendum, doctri- 
nam quae gratiam reponit in qualitate et habitu, ad minus 
virtualiter in definitione concilii contineri. Unde, ut refert 
Pallavicinus, 1. 8, c. 14, n. 3, quibusdam postulantibus ut 
expressius declararetur fieri iustitiam per habitum infusam, 
delecti Patres ad id responderunt, id satis explicari per vo- 
cem inhaeret, quae stabilitatem significat, et habitibus, non 
actibus congruit. 

Non ergo sine ingenti saltem temeritate reiici potest 
conclusio, cui omnium quoque probatorum theologorum 
sententia suffragatur. Et aperte deducitur ex dictis in § 1. 
Ibi enim ex testimoniis revelationis ostensum est nos per 


(1) Ad complementum doctrinae, cfr. tractatum de Deo ubi 


de lumine gloriae et visione intuitiva, Q. 12, thes. 13 Et de Virtu- 
tibus, Proleg. c. 2. 

sanctificantem gratiam elevari ad superiorem gradum es- 
sendi, id est, actuari secundum novum esse, quo assimi- 
lamur Deo in ordine ad participationem propriae eius bea- 
ütudinis. Atqui esse huiusmodi utpote homini adveniens 
post primum esse completum, est procul dubio, non substan- 
tiale principium, sed accidens in sola anima spirituali su- 
biectatum. Rursus accidens quo anima spiritualis in se- 
ipsa perficitur, nullum aliud esse potest quam qualitas, 
ut absque contradictione, posita hypothesi, omnes con- 
cedent. Vere igitur dicendum, gratiam sanctificantem esse- 
qualitatem divinitus 1infusam, quae etiam quomodo ad spe- 
ciem habitus reducatur, alibi iam declaravimus, genera- 
lem exponendo de habitibus doctrinam. Vide ibi dicta. 

Nec in oppositum valet auctoritas quonimdam mo- 
dernorum de medio tollenttum omne accidens ab essentia 
animae realiter. distinctum. Tenentur enim  praeiudicatis 
opinionibus suae philosophiae, quae cum  irreductibilem 
habere videatur ad doctrinam fidei oppositionem, ex hoc 
vel solo capite, praescindendo nunc ab alis, est prorsus 
reiicienda. Logice enim ex ea sequeretur, ens supernaturale 
inter chimaeras esse collocandum, et non modo gratiam qua 
iustificamur, sed et omnia maxima et pretiosa promissa per 
Christum nobis donata, imo ipsos actus salutares, imo 
ipsum lumen gloriae et beatificam visionem, esse cum es- 
sentia seu natura animae realiter idem. Et hoc quidem 
satis nobis esse debet, nam directa confutatio principii 
philosophici a quo suam de gratia doctrinam derivant, 
pleno iure ad philosophiae scholasticae auctores pertinet. 

Sed si gratia sanctificans est habitus, estne habitus rea- 
liter distinctus ab habitibus virtutum, et speciatim ab 
habitu. charitatis? De qua re S. Thomas in articulo huius 
quaestionis tertio. 


joe 


«Quidam posuerunt, inquit Angelicus in praesenti, 
«a. 3, idem esse gratiam et virtutem secundum essentiam, 

' sed differre solum secundum rationem : ut gratia dicatur, 
secundum quod facit hominem Deo gratum, vel secun- 
«dum quod gratis datur; virtus autem secundum quod 
' perficit ad bene operandum. Et hoc videtur sensisse Ma- 
gister, in II, Dist. 26» Cui sententiae adhaesit postea 
Scotus, et post Scotum, praeter ipsius Scotisticae scholae 
alumnos, Bellarminus 1. 1 de gratia, c. 6. At S. Thomas 
constanter docet gratiam a virtute realiter distingui, et com- 
parari ad virtutes sicut comparatur natura ad suas po- 
tentias operativas. De qua sententia ita censuit Suarez 
l. 6 de grat. c. 12. n. 1: ( Sententiam hanc praeferendam 
censemus, tum quia a pluribus et gravioribus theologis 
' recepta est, tum etiam quia est satis conformis Scripturae 
et Patribus, tum denique quia magis commendat divi- 
nam gratiam, meliusque totum ordinem supernaturalium 
| perfectionum declarat ». 

Et re quidem vera, realem distinctionem omnia quae 
ex sacris litteris supra allata sunt, satis ostendere viden- 
tur. Ibi enim gratia proponitur ut terminus novae nativita- 
tis novaeque creationis, ut natura superior participata a 
divina, ut forma qua formaliter efficimur deiformes. Sed 
illud quod se habet ut directus nativitatis terminus, ut 
natura nova, ut forma regeneratorum in filos Dei, dicit 
quidem novum essendi principium, non autem operandi, 
nisi radicale tantum et remotum. Rursus, radicale princi- 
pium operandi praesupponitur ad principium proximum 
atque immediatum, cuiusmodi est virtus. Dicendum  igi- 
tur. gratiam praesupponi ad virtutes, adeoque ab eis rea- 
liter distingui. Et huic conclusioni concordant dicta conci- 
liorum. Nam concilium Viennense ait parvulis in baptismo 
infundi gratiam et virtutes. Et Tridentinum, Sess. 6, cap. 7, 
docet iustificationem esse renovationem interioris hominis 
per voluntariam susceptionem gratiae et donorum : quae 
dona ibidem explicantur de fide, spe, et charitate, quae simul 
infusa accipit homo per I. C. cui inseritur. Et catechismus 
ad parochos, mentem concilii explicans dicit: « Huic autem 

«(gratiae sanctificanti) additur nobilissimus omnium vir- 
«tutum comitatus, quae in animam cum gratia divinitus 
« infunduntur ». 

Hoc idem apprime suadet analogia ordinis naturalis 
et supernaturalis, quam exponit Angelicus in praesenti, 
et plenius de Verit. O. 27, a. 2 : « Haec opinio, inquit, {quod 
( charitas et gratia per essentiam differant, et quod nulla 
| virtus sit cum gratia idem) rationabilior videtur. Cum enim 
«diversarum naturarum diversi sint fines, ad consecutionem 
«alicuius finis in rebus naturalibus tria praeexiguntur : sci- 
(licet natura proportionata ad finem illum ; et inclinatio 
ad finem illum, quae est naturalis appetitus finis; et mo- 
«tus in. finem... Homo autem secundum naturam suam 
y proportionate est ad quemdam finem cuius habet na- 
«turalem appetitum, et secundum naturales vires operari 
«potest ad consecutionem illius finis, qui finis est aliqua 
contemplatio divinorum, qualis est homini possibilis se- 
«eundum facultatem naturae, in qua philosophi ultimam 
«hominis felicitatem posuerunt. Sed est aliquis finis ad quem 
«homo a Deo praeparatur, naturae humanae proportionem 
| excedens, scilicet vita aeterna quae consistit in visione 
!Dei per essentiam, quae excedit proportionem .cuiusli- 
«bet naturae creatae, soli Deo connaturalis exsistens. Unde 
í oportet quod homini detur aliquid, non solum per quod 
' operetur ad finem, vel per quod inclinetur eius appeti- 
| tus in finem illum, sed per quod ipsa natura hominis e- 
«levetur ad quamdam dignitatem secundum quam talis 
'finis sit e1 competens ; et ad hoc datur gratia. Ad incli- 
!nandum autem affectum in hunc finem datur charitas ; 
«ad exsequendum autem opera quibus praedictus finis 
« acquiritur, dantur aliae virtutes. Et ideo, sicut in rebus 
1 naturalibus est aliud natura ipsa quam inclinatio naturae, 
uet eius motus vel operatio : ita et in gratuitis est aliud gratia 
«a charitate et a caeteris virtutibus. Et quod haec compa- 
( ratio sit recte accepta, patet per Dionysium, cap. 2 Coel. 
! Hierar., ubi dicit quod non potest aliquis habere spiritua- 

«lem operationem, nisi prius esse spirituale accipiat, sicut 
«nec operationem alicuius naturae, nisi prius habeat esse 
«in natura illa ». 

Caeterum, cum de habitudine virtutum ad gratiam 
plenius dixerimus in tractatu de ipsis infusis virtutibus, 
non est cur ea repetantur quae ibi fuerunt exposita, tum 
in Prolegom. cap. 2, tum ad Quaest. 62, thes. 1. Et ideo, 
statim veniendum est ad difficiliorem et maioris momenti 
controversiam, quae est de essentia gratiae actualis. De 
qua sit sequens propositio. 


THESIS VIII. 


(Ar t. 2). 


Praeter gratiam Mhabitualem agnoscenda est gratia 
actualis qua Deus intellectum et voluntatem hominis in- 
trinsecus movet ad aliquid vel cognoscendum vel volen- 
dum vel agendum. Et dupliciter consideratur: primo 
quidem secundum se, deinde vero in suo proximo ac 
necessario effectu. Considerata in suo proximo ac neces- 
sario effectu, nihil aliud est quam actus supernaturalis 
indeliberatus potentiae a Deo motae, qui quodam vero 
sensu in nobis esse dicitur sine nobis. At sumpta se- 
cundum se, est motio in facultate recepta,  principians 
eiusmodi actum : quae etiam eiusdem indifferenter enti- 
tatis est, sive habeat, sive non habeat ultimum effectum 
actus salutaris deliberati, qui idcirco in plena potestate 


voluntatis semper relinquitur. 


Praeter habitualem gratiam, agnoscendum esse ali- 
quod aliud gratuitum auxilium Dei interius animam mo- 
ventis ad aliquid cognoscendum vel volendum vel agen- 
dum, manifeste apparuit ex plerisque testimoniis quae in 
praecedentibus allata sunt: praesertim vero, ubi de ne- 

cessitate gratiae, sive ad ipsum fidei et salutaris conversio- 
nis initium, sive ad perseverantiam in bono post conver- 
sionem perfectam. Non enim sermo hic esse potuit de gratia 
habituali, utpote quae non  principiat, sed consequitur 
initia conversionis, nec etiam constituit auxilium  perse- 
verantiae, sed ad ipsum praesupponitur. Oportebat igitur 
talem accipere gratiam, qua homo actualiter movetur ad 
bonum salutare, tum per illuminationem in intellectu, 
tum per inspirationem in voluntate. Et haec est gratia ac- 
tuas de qua nunc quaestio. 

sed ne statim ab initio circa motionem intellectus et 
voluntatis obrepat aequivocatio, animadverte quod motio 
illa dupliciter accipitur. Primus modus est, vel tamquam 
ab obiecto facultati praesentato, (sicut dicitur quod intel- 
ligibile movet intellectum, et appetibile apprehensum mo- 
vet voluntatem), vel tamquam a causa obiectum prae- 
sentante, (sicut dicitur quod magister movet mentem disci- 
puli, et orator voluntatem auditoris). Qui quidem mo- 
vendi modus non est proprius soli Deo, sed creaturis quoque, 
etiam in oeconomia salutis communicatur, utputa angelis 
vel ministris evangelii de quibus scriptum est: Fides ex 
auditu, auditus autem per verbum Christi... Et quidem in 
omnem terram exivit sonus eorum, et in fines orbis terrae verba 
eorum. Qui etiam in sua intrinseca ratione nunquam va- 
riatur, etsi forte per accidens et praeter regulam ordinariam 
contingat praesentationem obiecti fieri immediate a Deo 
absque visibili hominum ministerio. Sed nec transcendit 
ordinem ilius gratiae quam externam vocare solent, reve- 
lationis scilicet, seu praedicationis, seu suasionis, seu do- 
ctrinae ; illius dico gratiae quam ipsi pelagiani confite- 
bantur cum dicebant : « Ideo ista (iustitiae opera) sine ope 
«divina non heri, quia et hominem Deus creavit cum li- 
Ibero voluntatis arbitrio, et dando praecepta ipse docet 
(quemadmodum homini sit vivendum ; et in eo utique 
» adiuvat, quod docendo aufert ignorantiam, ut sciat homo 
«in operibus suis quid evitare, et quid appetere debeat 


quo per liberum arbitrium naturaliter insitum, viam de- 
monstratam ingrediens, continenter et iuste et pie vivendo, 
«ad beatam eamdemque aeternam vitam pervenire me- 
«reatur | il). Et non est illa motio quam 1uxta catholicam 
fidem ponit gratia actualis, de cuius essentia praesens currit 
disquisitio. 

Est igitur alius modus quo accipitur motio intellectus 
et voluntatis: iam non ex parte obiecti exterius praesen- 
tali, sed ex parte causae quae intrinsecus applicat et ef- 
fective determinat facultatem ad agendum. Notandum 
porro, quod huiusmodi causa non est nisi vel facultas ipsa, 
vel Deus, solus potens menti illabi, i. e. interius in ea ope- 
rari, ut saepe iam ab initio dictum (2). Et si quidem sit 
ipsa facultas, tunc est automotio, sicut quando intellectus 
factus per prius in actu circa principia, consequenter mo- 
vet seipsum ad intelligendum conclusionem, aut quando 
voluntas facta per prius in actu circa finem, consequenter 
movet seipsam ad volendum ea quae sunt ad finem. Sin 
autem sit Deus, tunc est motio instinctiva, sicut quando 
anima elicit primum actum, a quo sumit initium processus 
seu intellectivus seu volitivus, tam in naturalibus quam 
in supernaturalibus: Et haec instinctiva motio est, quae 
nunc in considerationem venit: motio scilicet Dei auctoris 
supernaturalis, intrinsecus moventis mentem ad intelligen- 
tiam alicuius veri, et determinantis voluntatem ad affec- 
tonem alicuius boni quod ad salutem vitae aeternae perti- 
neat. Haec, inquam, motio est quae nomine gratiae actualis 
importatur, et ex disertis Scripturarum testimoniis est ne- 
cessario agnoscenda 

Huc in primis spectat celebris ille locus loannis, VI-44, 
ubi Christus incredulitatem Judaeorum  redarguens, ait: 
Nemo potest venire ad me, nisi Pater qui misit me, traxerit 
eum. Nam quid est hoc, traxerit eum, nisi moverit cum 2 Ea 


(1) August, de spir. et litt. c. 2, n. 4. 
(2) De his vide Ferrariensem, in l. 3 c. Gent. c. 88 et ss. 

nimirum interiori motione, quae contradistinguitur a prae- 
sentatione obiecti, et ab omni eo quod forinsecus in genere 
eruditionis vel suasionis vel sollicitationis, per visibilium 
etam agentium ministerium aut adhibetur, aut adhiberi 
potest. Subdit enim paulo infra: Non quia Patrem vidit 
quisquam, nisi is qui est a Deo, hic vidit Patrem. Ut scilicet 
intelligamus hic agi de operatione illi soli propria, qui est 
rex saeculorum immortalis et invisibilis, qui non ab extra 
tantum tangit mentem, ostendendo et proponendo ratio- 
nes vel motiva, sicut facere possunt illi quoque quos vide- 
mus homines, sed intrinsecus operatur, suo illapsu appli- 
cans potentiam tum intellectivam tum volitivam ad actum 
quo mens et cognitione veri illustretur, et complacentia 
boni afficiatur. Huc quoque pertinet illud Act. XVI-14, de 
Lydia purpuraria, cuiiis Dominus aperuit cor intendere his 
quae dicebantur a Paulo. Ubi interior operatio solius Dei 
moventis et inclinantis et inflectentis mentem, expresse op- 
ponitur propositioni obiecti, seu evangelicae praedicationi 
quae etiam a Deo erat, sed per ministerium Pauli. Pertinet 
et illud 1 Cor. III-6 : Ego plantavi, Apollo rigavit, Deus autem 
incrementum dedit. Ubi loquitur apostolus de fructu apo- 
stolici ministerii, qui est conversio ad fidem, reditus ad 
bonam frugem, exercitium pietatis et constantia in bonis 
operibus; eademque semper est oppositio ac supra, simi- 
litudine nunc desumpta ex agricultura. Nam cum de plan- 
tatione et irrigatione sermo est, designatur opera extrinse- 
cus per praedicationem seu instructionem seu exhortationem 
adhibita. Cum autem sermo est de incremento quod soli 
Deo refertur acceptum, significatur altior illa in intimis 
hominis operatio, quae «excedit humanam humilitatem, 
excedit angelicam dignitatem, nec omnino pertinet nisi ad 
agricolam Trinitatem » ut Augustinus dicit, tract. 80 in 
loan. n. 2. 

Est autem interior illa operatio, tum in intellectu, 
tum in voluntate. In intellectu quidem, nam, Eph. I-18, 
Deus est qui dat illuminatos oculos cordis, ad sciendum 

spem vocationis, et divitias gloriae eius in sanctis. Et 2 
Cor. IV-6, ipse illucet in cordibus ad 1illuminationem scien- 
tiae claritatis Dei. Et ib. III-5, de cogitatione bona quae 
primum etiam operis initium praecedere debet : Non quod 
alt. sufficientes simus cogitare aliquid a nobis quasi ex nobis, 
sed sufficientia nostra ex Deo est. In voluntate vero, nam, ut 
ait apostolus, Philipp. II-13 ! Deus est qui operatur in vobis 
et velle perficere, idque pro bona voluntate, 1. e. secundum 
misericors suum consilium et gratuitum propositum. Quare, 
Thren. V-21, sic orat propheta: Converte nos, Domine, ad te, 
et convertemur. Et Prov. XXlI-1, dicitur cor hominis esse 
in manu Domini : Quocumque, inquit, voluerit,  inclinabit 
illud, eo quod potens est Deus intrinsecus voluntatem flectere 
ad complacentiam et aftectionem cuiusvis boni, etiam par- 
üculariter determinati. Unde bene Ferrariensis in ]. 3 c. 
Gent. c. 89: Est et alius modus quo Deus aliquando 1n- 
tellectum et voluntatem movet, non ex naturali inclinatione 
propriae naturae secundum se, sed ex sola motione qua 
applicat intellectum ad intelligendum et considerandum 
aliquod obiectum, et voluntatem ad aliquid volendum 
movet. Qui quidem actus licet non dicatur naturalis tan- 
quam naturae principia consequens, dicitur tamen natu- 
ralis in quantum fit virtute superioris naturae dantis omni- 
«bus et esse et operationem ; est enim unaquaeque natura 
«disposita ad obediendum primae omnium causae » Jl). 
Ubi iterum. vides quantum distet iste modus ab illo 
alio superius assignato, qua creatura aliqua, sive homo sive 
angelus, intellectum aut voluntatem alterius per doctrinam 
vel suasionem movere potest. Certe homo praedicans vel do 
cens, (et eadem est ratio de angelo), non influit lumen in- 
telligibile, nec auget ipsum, nec reducit illud de potentia in 
actum, sed solum proponit quaedam signa intelligibilium 
intentionum, ad hoc ut ipse auditor per virtutem sui intel- 


| 


(1) Quomodo talis motus voluntatis non sit violentus, pulchre 
eexplicat idem auctor, cap. praec. 

lectus formet intelligibiles conceptiones signis exterius pro- 
positis respondentes, et sese reducat ad scientiae perfectio- 
nem adminiculo exemplorum vel argumentorum inanüducen- 
tum in perceptionem conclusionum quae in praecognitis 
a se principiis continebantur. Unde principalis causa scien- 
tiae est ibi interius lumen intellectus, non secus ac natura 
interior est principalis causa sanationis : quatenus sci- 
licet actio docentis est ex suppositione luminis intelligi- 
bilis et praeexsistentis cognitionis principiorum, eodem 
plane pacto quo actio medici est ex suppositione virtutis na- 
turae et principii. vitalis adhuc incorrupti. Ceterum, influere 
vel augere lumen intelligibile, intrinsecus applicare mentem 
ad intelligentiam alicuius veri, intrare terminos intellectus 
quasi ad utendum eo tamquam subiecto sibi instrumento, id 
quidem soli prorsus Creatori reservatur fl) Et simile est 
quantum ad voluntatem. Nam iterum nec homo nec an- 
gelus, nec alia quaevis creatura intrat in eam, sed eatenus 
inducit eam ad aliquod volendum, quatenus monstrat, ma- 
nifestat, ostendit hoc aliquid tanquam contentum sub 
ordine specialis illius boni ad quod voluntas praesupponitur 
iam inclinata, sicque eam allicit ad volitionem quae sit. se- 
cundum sensum et directionem praeexsistentis affectionis. 
Alio autem modo agere in voluntatem quasi ab intus in- 
flectendo eam, multoque magis convertere voluntatem ab 
una directione in aliam, causando in ea affectionem primam 
et radicalem ad quam caeterae se habent consequenter, 
totum hoc extra potestatem creaturae est, sed pertinet ad 
motionem gratiae quam jpraecitata Scripturae testimonia 
satis superque demonstrant (2). 


(l) Cf. omnino S. Thom. Ia Part. Q. 117, a. l, et de Verit. Q. n 
de magistro. 

(2) His consentanea sunt quae scribit S. Ignatius in exercitiis 
spiritualibus, regula secunda pro pleniori discretione spiritum: « So- 
«hus est Dei Dni nostri dare consolationem animae sine causa prae- 
?ócedenti, quia proprium est Creatoris animam intrare, ingredi, fa- 
«cere motionem in illa... Dico, sine causa, 1. e. sine ullo praevio sensu 

Sic igitur apparet veritas illius actualis auxilii de quo 
nunc sermo (x) Sed de eius natura ampliores iam deter- 
minationes merito desiderantur. Et maioris perspicuitatis 
causa, ad gratiam quam  excitantem vocant, restringenda 
erit consideratio, praesertim cum ipsa, ut ex dicendis infra 
patebit, ab ea quae adiuvans dicitur, minime secundum 
rem distinguatur. 


Celebris quidem inter theologos controversia est, inde 
a saeculo XVII, quoad naturam gratiae excitantis. Ali 
cum Suarezio volunt nullum per eam haberi auxilium in- 
terius in potentiis animae receptum, praeter actus vitales 
intellectus et voluntatis. Putant enim gratiam excitantem 
esse ipsum actum indeliberatum bonae cogitationis vel 
piae affectionis, qui a Deo et homine simultanée et aeque 
immediate producitur. : Ego, inquit ipse Suarez 1. 4 de 
erat. c. 1, n. 12, nullum auxilium internum, potentiisque 
animae inhaerens, praeter actus vitales et actiones eorum, 
nec alias qualitates per se infusas agnosco, nisi vel ha- 
bitus vel supernaturales actus vitales ». Et infra, c. 4, 


»vel cognitione alicuius obiecti per quod talis consolatio adveniat 
«animae per eius proprios actus intellectus et voluntatis ». Et in 
versione ms., hoc loco habetur sequens citatio: B. Thomas, 1-2, Q. g, 
a. 6, ei Q. 10, a. 4, quibus locis Doctor angelicus agit de motione vo- 
luntatis, movente Deo. Sic Roothan in notis 1l. c. 

(2) Nota bene quod allata testimonia de interiori operatione Dei 
in nobis non possunt restringi ad solam influentiam habituum a Deo 
in anima. Quaedam enim sunt quae hunc sensum absolute non fe- 
runt, ut Ioan. VI-44. Quaedam vero quae vel exclusive vel inclusive 
saltem, referuntur ad ea quae antecedunt iustificationem et habituum 
infusionem: exclusive, ut Act. XVI-14; saltem inclusive, ut ]| Cor. 
III-6, 2 Cor. III-5, Philipp. II-13, etc. Denique, etiam post infusos 
habitus agnoscenda est ulterior et specialis operatio Dei in corde, 
ut in quaestione de perseverantia probatum est. Omnibus ergo modis, 
speciales actualis gratiae motiones oportet hic intelligere. 

n. 2: «Censeo nullam entitatem infundi, quae sit prior tem- 
«pore vel natura ipso actu gratiae excitantis, vel  prin- 
«cipium proximum eius, sed solum Spiritum sanctum im- 
«mediate ac per seipsum infundere hos actus elevando po- 
«tentiam ad conficiendum illos » Huic opinioni e diametro 
aliaa opponitur quae vult gratiam excitantem non esse for- 
maliter ipsum actum vitalem indeliberatum, sed proximam 
causam eius: videlicet, vim transeunter menti impressam, 
ad instinctivum actum  impulsivam atque applicativam, 
necnon (si infusus habitus desit), intrinsece elevantem po- 
tentiam, ut sit proportionatum actus principium quan- 
tum ad supernaturalitatis modum. « Alio modo potest in- 
«tellig1 Deus (auxilium praebere), aliquid in potentia ef- 
ficiendo, quod non sit actus secundus seu vitalis, sed tan- 
ttum aliqua entitas per modum actus primi, non tamen 
«permanentis in potentia non operante, sed durantis so- 
'[um quamdiu potentia Operatur, ut in hoc, ab omni qua- 
«litate quae per modum habitus nobis infunditur, distin- 
«guatur. Et hoc genus auxilii ponunt aliqui moderni theo- 
«logi, et vocant illud actuale..., quia est aliquid transiens, 
«ut ita distinguant illud ab habitual) auxilio » il). 

In hoc igitur situm est totius controversiae punctum : 
sintne actus supernaturales indeliberati, ipsa secundum 
se actualis gratia excitans, an solum immediatus, proxi- 
mus, et necessarius effectus eius: ita scilicet ut formalitas 
eratiae reponenda sit, vel non, in motione intus a Deo re- 
cepta, qua mens ad dictos actus eliciendos determinetur. 
Porro, ut cuique consideranti patebit, non potest controversia 
eiusmodi directe dirimi ex revelationis documentis, cum 
revelatio id unum directe nos edoceat: Deum in nobis o- 
perari velle et perficere, Deum aperire mentem et tangere 
cor ; adeoque esse in nobis, et non ex nobis libere agentibus, 
quasdam cogitationes, et inspirationes a Spiritu Sancto. 
Quo autem modo haec contingant, per se non dicit, sed sicut 


(1) Suar ez, ubi supra, 1. 3, c. 1, n. 12. 

in aliis quaestionibus pene innumeris, relinquit colligendum 
per ratiocinium et analysim metaphysicain. Nunc autem 
prior ille modus secundum quem ad actum vitalem indeli- 
beratum Spiritus Sanctus concurreret, non subordinando 
sibi potentiam, i. e. non 1mmittendo in ea quo impellatur 
et elevetur ad productionem actus, sed actum ipsum imme- 
diate influendo, et cum ea coefficiendo : iste, inquam, modus 
non uno ex capite impossibilis ac inetaphysice repugnans 
tibi forsitan videbitur. 

Et primo quidem, ex parte conventus potentiae creatae 
cum Spiritu Sancto ad coefficiendum actum. Quotiescumque 
enim duo agentia coniunguntur ad effectum unum, aut 
casu coniugatio fit» aut certe ipsius coniugationis debet 
esse causa per se. Causa autem per se, vel erit unum e duo- 
bus agentibus determinans alterum ad. coagendum, vel 
aliquod tertium determinans utrumque. Atqui non est ter- 
tum quoddam agens determinans coniugationem Spiritus 
sancti cum facultate creata, ut facile, puto, concedent omnes. 
Sed nec est unum e coniugandis determinans alterum ad 
coagendum : non facultas creata Spiritum Sanctum, ut est 
per se evidentissimum ; non Spiritus Sanctus facultatem 
creatam, cum ex hypothesi Spiritus Sanctus nihil in ea ef- 
ficiat quod sit per modum actus primi, sed influat tantum 
in actum secundum, (piam cogitationem, pium affectum), 
qui causalitate. facultatis est natura posterior. Erit ergo 
casualis simultaneus ille Spiritus Sancti cum intellectu et 
voluntate concursus, ad coefficiendum indeliberatos actus 
in quibus essentia gratiae collocatur. Et si casuale est prin- 
cipium ex quo proxime gratia procedit, tunc ut de aliis innu- 
meris repugnantiis sileam, gratia illa iam non est Dei gratia. 

sed haec, si placet, omitto. Veniamus ad influxum 
quem in piam cogitationem vel pium affectum haberet 
potentia, non a Deo mota, sed concomitanter cum Deo 
agens. Et primum omnium, videtur esse aperta impossibi- 
litas, si pia cogitatio vel pius affectus consideretur ut actus 
indeliberatus. Etenim omne quod transit. de potentia in 

actum debet moveri ad exercitium actus, aut a se, aut ab 
alio. Ad exercitium autem actus indeliberati facultas non 
movetur a se. Unde, si nec ab alio moveatur , et nihilominus 
agere supponatur, eo ipso ponitur actio cuius deest ratio 
sufficiens. « Voluntas, ait S. Thomas 1-2, Q. g, a 4, movet 
«seipsam in quantum per hoc quod vult finem, reducit se- 
«ipsam ad volendum ea quae sunt ad finem. Hoc autem 
«non potest facere nisi consilio mediante. Cum enim aliquis 
« vult sanari, incipit cogitare quomodo hoc consequi possit, 
«et per talem cogitationem pervenit ad hoc quod potest 
«sanari per medicum, et hoc vult. Sed quia non semper 
«sanitatem actu voluit, necesse est quod inceperit velle 
«sanari ab aliquo movente. Et si quidem ipsa moveret 
«seipsam ad volendum, oportuisset quod mediante con- 
«silio hoc ageret ex aliqua voluntate praesupposita. Non 
«autem est procedere in infinitum. Unde necesse est po- 
«nere quod in primum motum voluntatis voluntas pro- 
«deat ex instinctu alicuius exterioris moventis ». Qui qui- 
dem exterior movens est solus Deus, ut expresse docet 
Angelicus paulo infra, a. 6 (3) Porro actus indeliberatus 
in quaestione nunc positus, ille ipse primus motus facul- 
tatis est, cuius causa cum non sit aliquod consilium vel 
aliqua voluntas antecedens, aliud esse non potest quam 
instinctus seu motio applicativa ad agendum, eaque re- 
cepta a primo movente Deo. Tollitur autem huiusmodi 
instinctus, semel ac facultas dicitur coniugari Deo, et nihil 
ab eo recipere quod sit natura prius ipso actu sanctae cogi- 
tationis vel piae affectionis. Ergo, hac suppositione facta, 
impossibilis .est omnis influxus creatae facultatis in. actum 
praedictum. 

At nondum satis, quia crescit repugnantia, si indeli- 
beratus actus iam consideretur ut supernaturalis, et a- 
lunde facultas supponatur infuso habitu destituta. Nam 
sı quando agentis virtus improportionata sit ad aliquod 


(1) Cf. etiam 1. 3 c. Gent. c. 89. 

genus actuum (sicut 1improportionata est omnis naturalis 
facultas ad actus entitative supernaturales), eadem illa virtus, 
nisi augeatur vel elevetur, nunquam poterit esse eiusmodi 
actuum principium elicitivum. Hic autem, ex hypothesi, 
virtus facultatis in nullo augetur aut elevatur. Repugnat 
ergo ut sanctae cogitationis et piae affectionis superna- 
turalis, partiale etiam seu. inadaequatum principium ex- 
sistat. Equidem distinguere solent inter vitalitatem actus 
et supematuralitatem eius, dicendo quod facultas dat actui 
esse vitale, Spiritus autem Sanctus assistens esse superna- 
turale. Sed hoc nihil est, et tota explicatio nititur. falso 
supposito. Suppositum enim est quod soli operationi vitali 
qua tali proprium sit esse ab intrinseco. At vero commune 
hoc est omni operationi, et secundum omnia quae suscipit 
praedicata. Ac/o alicuius, etiamsi sit eius ut instrumenti, o- 
portet quod ab eius potentia egrediatur, inquit S. Thomas de 
Pot. 0. 3, a. 4. Neque in hoc distinguitur actio vitalis a non 
vitali, bene vero 1n eo quod actio non vitalis, etsi ab intrin- 
seco, non tamen manet in intrinseco, sed consistit in qua- 
dam emissione ad extra, utpote tota se ordinata ad perficien- 
dum aliquid exterius. E contra, actus vitalis 1ta est ab intrin- 
seco. ut etiam maneat in intrinseco, tamquam omni ex parte, 
propria ipsius operantis actualitas et perfectio. Unde apud 
philosophos, operatio non vitalis et operatio transiens, o0- 
peratio vitalis et operatio immanens convertuntur. De- 
nique, in hoc distant viventia a non viventibus, quod vi- 
ventia operantur ad suam ipsorum perfectionem, alia vero 
non. Caeterum, tam impossibile est concipere operationem 
quamlibet, quae se tota non egrediatur e virtute agentis, 
vel simplici, vel certe intrinsecus aucta seu elevata, ac im- 
possibile est concipere cursum qui non sit a currente, et 
calefactionem quae non sit a calefaciente. Rursus itaque 
dico: Virtus facultatis coniugatae cum Spiritu Sancto, 
intrinsecus non augetur, nec elevatur. Metaphysice igitur 
repugnat ut sit quocumque modo elicitivum principium 
supernaturalis actus sanctae cogitationis et piae affectionis. 

Adhuc ex parte unitatis eiusdem actus nova occurreret 
impossibilitas, Non enim intelligitur quomodo duo agentia 
possint concurrere in eamdem numero operationem, nisi 
ad invicem subordinentur, et unum agat in virtute ab alio 
accepta. Sicut pictor et penicillus eatenus in unam pingendi 
actionem conveniunt, quatenus penicillus subordinatur pi- 
ctori. et agit in. virtute quam ab eo accipit, non quidem 
per modum formae permanentis, sed per modum intentionis 
fluentis. Et idem proportionaliter dicendum in praesenti. 
Unde, cum S. Thomas, 2-2, Q. 23, a. 2, excludit opinionem 
Magistri ponentis quod charitas non sit aliquid creatum 
in anima, sed ipse Spiritus Sanctus, et examinat varios modos 
quibus opinio ista posset exponi, ne in cogitationem quidem 
ei venit modus qui esset consentaneus principiis adversa- 
riorum. simultanei concursus Spiritus Sancti cum naturali 
facultate in unius actus coefficientiam. Etenim, ut alibi 
ait: «Una actio non procedit a duobus agentibus unius 
«ordinis», 1. e. inter se non subordinatis fl). 

Necesse igitur omnino est agnoscere motionem a Spi- 
rtu Sancto receptam, qua anima determinetur ad actum 
indeliberatum supernaturalem. Et si quidem anima habi- 
tibus supernaturalibus instructa supponatur, motio ista 
est motio applicans facultatem habitualiter elevatam, eam- 
que instinctive determinans ad actum et obiectum eius. 
sin autem minus, est motio non solum applicans, sed si- 
mul etiam transeunter elevans potentiam, et supplens ha- 
bitus defectum. Utroque autem modo, non in ipso actu 
supernatural! indeliberato, sed in motione qua principia- 
tur ille actus, recte repones essentiam excitantis gratiae, 
quae utique dicenda est esse immediate a Deo, ab eoque 
solo: a Deo, inquam, aperiente intellectum et tangente 
cor suae creaturae. 

Quod si ulterius quaeras, cuiusnam generis sit huius 
motionis entitas, respondeo primo, quod satis est si con- 


G) S. Thom. I Part. Q. 105, a. 5 ad 21M, 

cipiatur per analogiam ad virtutem illam fluentem quae 
recipitur in instrumentis apud nos notissimis, et se habet 
ut quo instrumentum applicatur, vel etiam elevatur ad 
actum | excedentem proportionem suae propriae formae. 
Id, inquam, satis est, quin oporteat omnino determinare 
quaenam sit categoria Aristotelis, ad quam praedicta enti- 
tas est referenda. Nam etiamsi illa non posset assignari, 
sequeretur ad summum quod aristotelicae categoriae non 
adaequate dividunt ens creatum : in quo quidem non esset, 
praesertim pro plerisque adversariis, magnum inconveniens. 
— At respondeo secundo, quod aliquid est in genere dupli- 
citer: uno modo simpliciter et proprie, sicut species quae 
sub genere continetur; alio modo per reductionem, sicut 
punctum quod reducitur ad genus quantitatis, quia licet 
non sit extensum in partes, adhuc tamen accipitur ut quod- 
dam quantitatis principium il). Et hoc modo tantum, 0- 
missis alus rationibus, motio gratiae, utpote non habens 
esse completum et fixum, sed 1incompletum et fluens, sub 
genere contineri potest. Nunc autem, cum sit id quo facultas 
fit actu principians piam cogitationem vel indeliberatam 
affectionem, haud male reducetur ad genus qualitatum 
quibus potentiae disponuntur ad operationes suas. - Animad- 
verto denique tertio, quod omnibus modis nihili faciendum 
erit terriculamentum illud quod aliqui apponunt de qualitate: 
mortua. Quid enim, quaeso, sibi vult qualitas mortua ? Si 
ideo mortua dicitur qualitas, quia non pullulat ex intrinse- 
cis subiecti principiis, (et non apparet alia vel verosimilis 
ratio appellationis), tunc, inter qualitates mortuas ponere 
oportebit gratiam  sanctificantem, virtutes | supernaturales 
tam theologicas quam morales, lumen gloriae, et quidquid 
recensetur inter habitualis gratiae dona. Haec enim omnia 
ex intimis nostris nequaquam oriuntur, et non differunt 
ab actualibus motionibus nisi in quantum afficiunt poten- 
tas permanenter, motiones vero afficiunt eas solum tran- 


G) S. Thom. I. Part. Q. 3, a. 5. 

seunter. Sed non ea demum differentia est, qua alia ab aliis 
secundum esse vivum et esse mortuum unquam distinguen- 
tur. Denique, si per abusum terminorum, vivam quali- 
tatem vocare placet eam quae perficit principium opera- 
tionis vitalis, i. e. immanentis, tam viva dici poterit qua- 
litas motio, quam qualitas habitus. Quapropter, a primo 
ad ultimum, ne umbra quidem solidae rationis in hoc esse 
potest. 

Caeterum, non in his et similibus principalis est oppo- 
sitionis adversariorum causa, sed altius repetunt princi- 
pium, existimantes iam pessum ire libertatem arbitrii, semel 
ac admattitur necessitas praemotionis ad indeliberatum 
actum. Videtur enim eis quod propter paritatem rationis, 
alia adhuc motio ad unum pariter determinans requiretur 
pro actu deliberato, ac per hoc, quod in praedeterminismi 
doctrinam necessaria quadam consequentia oportet deve- 
nire. Verum, haec ipsa consequentia et rationis paritas est, 
quae omnino neganda apparebit cuilibet attendenti ad 
principia ab initio exposita (ex ra-2ae, Q. 9), de modo quo: 
voluntas et movet seipsam, et per prius a movente Deo 
movetur. Re enim vera, voluntas non secundum idem movet 
et movetur, nec secundum idem est in actu et in potentia, sed 
in quantum actu vult finem, reducit se de potentia in actum 
respectu eorum quae sunt ad finem, ut scilicet actu ea velit 
Hoc generale principium est, a quo lucem accipiunt ea fere 
omnia quae ad voluntatem spectant: principium autem 
dico, quod plenam applicationem habet in praesenti. Nam 
per instinctivam motionem ad actum indeliberatum. vo- 
luntas facta est in actu circa aliquod bonum de ordine sa- 
lutis, quatenus actu afficitur exempli causa, circa Deum 
prout amabilem, prout colendum, etc., vel circa bonum 
fugiendi poenas aeternas, tendendi in beatitudinem a Deo 
promissam, denique circa quodvis obiectum peculiaris vir- 
tutis, puta castitatis, sobrietatis, patientiae, etc. etc. Iam 


(1) S. Thom. /-2, Q. 9, a. 3, ad inM. 

igitur potens est movere se, in virtute quidem motionis 
prius acceptae, sed cum pleno dominio sui actus in id quod 
sub bono praedicto continetur, omnia intelligendo 1uxta ex- 
plicationes datas in prolegomeno, $ 1 et 2. Sequitur ergo, 
nullam requiri posse ulteriorem gratiae motionem pro actu 
deliberato. Et si nulla requiritur ulterior gratiae motio 
pro actu illo, dicendum quod ipsa actualis gratia semper est 
eiusdem entitatis, sive habeat sive non habeat ultimum 
effectum in libero voluntatis consensu repositum : eo fere 
pacto quo sacramenta semper sunt entitate et virtute et 
causalitate eadem, sive obtineant, sive non obtineant ul- 
tmum illud ad quod causandum sunt ordinata, scilicet 1usti- 
ficatnonis gratiam quae dicitur res sacramenti. 

sed sunt qui conclusionem ultro concedentes quoad 
eos qui infusis habitibus instruuntur, illam reiiciunt quan- 
tum ad eos qui eisdem sunt destituti. Et ratio eorum est 
quia priores habent in se permanentia principia superna- 
turalis operationis et ideo sine difficultate admittitur propter 
argumentum mox factum, ipsos non indigere pro actu de- 
liberato aliqua motione gratiae distincta a motione gratiae 
excitantis. At in alius suppleri debet defectus habitus super- 
naturalis per motionem elevantem, et haec motio, cum sit 
transiens et fluens, eadem numero pro duobus actibus di- 
sünctis, indeliberato et deliberato, esse non potest. Quo- 
modo ergo gratia excitans, dato quod semper sufficiat ad 
hoc ut voluntas possit seipsam movere ad bonum opus 
quoad substantiam actus, valeret etiam per se solam ad 
supernaturalitatis modum ? Et illi quidem sic ratiocinantur, 
ut ubi infusus habitus deest, ulterioris motionis necessita- 
tem  adstruant. Sed nescio an omnes conditiones quae in 
considerationem venire debent, sufficienter attenderint. Et 
recte quidem asseritur debere suppleri per actualem et fluen- 
tem elevationem, id quod deest facultati quominus sit 
proportionatum principium elicitivum  supernatural!s actus. 
Xec de hoc dubium aliquod superesse potest. Sed eatenus 
sequeretur, elevationem in ordine ad actum deliberatum 

debere esse entitate et numero distinctam ab ea quae est 
ad indeliberatum, quatenus ad positionem posterioris actus 
lam cessasset motio qua voluntas elevatur ad priorem. Hoc 
autem impossibile esse, facile est videre. Nam cum nihil mo- 
veat nisi in quantum est actu, oportet ut voluntas adhuc 
sit in actu piae affectionis indeliberatae, quando incipit 
seipsam movere ex libertate sui arbitrii. Et si ad posi- 
tionem actus deliberati, adhuc est actus instinctivus super- 
naturalis simul cum motione supplente in potentia habitus 
defectum, dicendum sane, nullam esse necessitatem novae 
motionis elevantis, sed unam eamdemque pro utroque actu 
sufficere, eo vel magis quod isti duo non ut disparati inter 
se comparantur, sed potius ut ad invicem  subordinat. 
Xon ergo disparis in hac parte conditionis est actualis gratia 
in insto et in peccatore, sed semper est eiusdem entitatis, 
habeat vel non habeat ultimum effectum actus salutaris 
deliberati, qui ex consequenti, in plena potestate, plenoque 
dominio voluntatis semper etiam relinquitur. 

sed haec ampliorem forte lucem accipient ex is quae 


dicenda supersunt in sequenti questione, cui titulus apud 
s. Thomam : de divisione gratiae. 


OUAPEST. CXI. 


DE DIVISIONE GRATIAE. 


Communis apud antiquos doctores divisio est gratiae 
gratum facientis, tum in operantem et coopérante™ (S. Thom. 
a. 2), tum in praevenientem €t subsequentem (Id. a. 3). Et 
neutra coincidit cum divisione alia, in gratiam  excitantem 
et adiuvanlem (Trident. Sess. 6, cap. 5), quae nonnisi posterius 
introducta est, quando exorta haeresi protestantica, de- 
buerunt partes gratiae et liberi arbitrii contra novos errores 
diligentius exponi. Imo. tum a prima, tum a secunda, tum 
a tertia divisione distinguitur illa alia in. gratiam efficacem 
et sufficientem, quae ordine chronologico ultimum tenet 


locum, et tempore demum controversiae iansenianae, post- 
quam coepissent agitari subtiliores quaestiones quibus di- 
sputationes cum protestantibus aperuerant viam, maxime 
fuit. pervulgata. 

Non est autem cur mireris divisiones istas decursu 
saeculorum, unam post aliam, pro controversiae exigentiis 
paulatim introductas. Esset quidem unde miurareris, si prae- 
dictae divisiones importarent gratias diversas secundum 
essentiam, quasi cum processu temporis, et secundum ne- 
cessitates causae, adinvenissent et veluti creavissent theo- 
logi nova gratiae auxilia Patribus incognita. Esset, inquam, 
unde mirareris, quia si nemini nostrum competit multipli- 
care entia, (aut sine, aut etiam non sine necessitate), 
multo minus id convenit theologis, qui doctrinam, tractant 
sibi commissam, non a se inventam, ad se perductam, non 
a se prolatam, in qua non auctores esse debent, sed custodes 
et fideles expositores. Nunc autem, omnes divisiones re- 
censitae nihil aliud important quam multiplices repectus 
unius semper invariatae gratiae ad suos effectus: quatenus, 
eadem manente quidditate, gratia nata est tanto plures 


DE DIVISIONE GRATIAE ial 


denominationes suscipere, quanto plures in effectibus eius 
considerari possunt vel res vel formalitates distinctae. 
Unde 5. Thomas, a. 2 ad 4um: «Dicendum quod gratia 
«operans et cooperans est eadem gratia, sed distinguitur 
| secundum diversos effectus » Et art. 3 in corpore: « Di- 
«cendum quod sicut gratia dividitur in operantem et coo- 
| perantem secundum diversos effectus, ita etiam in prae- 
venientem et subsequentem, qualitercumque gratia ac- 
(cipiatur » Et iterum in resp. ad 3um: «Dicendum quod 
«gratia non diversihcatur per hoc quod est praeveniens 
let subsequens, secundum essentiam, sed solum secundum 
| effectus, sicut de operante et coopérante dictum est». 
Porro eamdem omnino esse rationem de alius divisionibus, 
in decursu huius disputationis clare apparebit. 
Animadvertendum denique, quod duae priores divisio- 
nes accommodantur a veteribus gratiae etiam habituali : ut 
haec gratia dicatur praeveniens vel operans, (operans sci- 
licet, non effective, sed formaliter), pro quanto iustificat 
animam, faciendo hominem gratum Deo; subsequens vel 
cooperans, secundum quod est causa meriti, iam non so- 
lum hominem, sed opus hominis gratum reddendo. « Per 
«gratiam  operantem significatur ipsa gratia  (habitualis) 
(prout esse divinum in anima operatur, secundum quod 
«gratum facit habentem» (x). Et infra: «Dicitur coope- 
«rans... quia liberum arbitrium | ministrat substantiam 
«actus, et a gratia est forma per quam meritorius est. Unde 
«illud quod gratia ministrat, est sicut ultimum comple- 
«mentum, et propter hoc dicitur cooperans, quasi com- 
«plens illud quod per liberum arbitrium ut praeiacens ex- 
 hibetur » (1. Verum, quia ista sine difficultate intelligun- 
tur, non opus erit in praesenti, de ipsa habituali gratia 
specialem facere mentionem. Sed convenientius visum est 
ab ea prescindere, sicut et ab omni eo quod ante iustifica- 


(1) S. Thom. In II, D. 26, Q. 1, a. 5 in corp. 
(2) Ibid., ad 4UJ. 

tonem locum eius tenet in ordine ad supernaturalitatem 
actuum, ut de sola gratia actuali in sua habitudine ad li- 


benim arbitrium, tota absque confusione procedat 


dispu- 
tatio. 


THESIS IX. 


Apud veteres theologos divisio gratiae, non modo 


nusquam assignatur se- 
cundum diversas ipsius gratiae quidditates, sed 


secundum diversos quos habet effectus, a prima 


habitualis, verum etiam actualis, 


solum 


inchoa- 
tone boni operis usque ad ultimum terminum finalis per- 


severantiae. Et divisio quidem in praevenientem et 


subsequentem attenditur secundum quod dicti effectus 


. habent ordinem prioritatis et posterioritatis ad invicem. 
Divisio autem in operantem et cooperantem^ secundum 
quod alii sunt quibus anima incipit velle vel 


aliquod bonum pertinens ad salutem 


intendere 
vitae aeternae, aliu 
vero, quibus opere iam explet vel prosequitur id quod 


habet in proposito vel praeconcepta intentione. 


Dictum est quod divisio gratiae actualis semper acci- 
pitur per respectum ad eius effectus, qui procul dubio sunt 
actus salutares. Sed actus ilh possunt primo considerari 
comparative ad invicem, secundum quod alu ab aliis per 
certas differentias diversificantur. Et sic venit divisio gra- 
tiae in praevenientem et subsequentem, 1n operantem €t coo- 
peranteni. Possunt secundo considerar singillatim in se- 
ipsis, secundum quod sunt a gratia simul et libero arbitrio, 
mediante tamen actu instinctivo qui est a gratia sola. Et 
sic est divisio in excitantem et adiuvantem. Possunt tertio 
considerari in suo nexu cum causa, secundum quod cum 
ea possibiliter tantum, vel etiam actualiter, 1mo et infal- 


libiliter coniunguntur. Et sic divisio ultima assignatur in 
sufficientem et efficacem. 

Porro veteres, propter rationes infra exponendas, de 
sola divisione primo loco recensita agere solebant. Ad cuius 
expositionem sufficiet adducere auctoritates quibus haec 
distinctio explicatur, simul cum locis Scripturae et argu- 
mentis etiam intrinsecis quae illam légitimant. 


De gratia operante et coopérante. — Principio no- 
tandum Scripturam saepius distinguere operationem gra- 
tiae quantum ad initium boni operis, et quantum ad eius 
consummationem. Qui coepit in vobis opus bonum, perficiet 
usque in diem Christi lesu, inquit apostolus, Philipp. 1-6. 
Et ad idem pertinet quod paulo infra, II-13, subditur: Deus 
est qui operatur in nobis et velle et perficere. Ad idem quo- 
que spectat oppositio inter volentem et currentem, de qua, 
Rom. IX-16: Non volentis neque currentis, sed  miserentis 
est Dei. Haec nempe distinctio est, maxime obvia, naturalis, 
et usitata apud homines, secundum quam in quocumque 
genere negotiorum distinguitur inter incipere et absolvere, 
inter velle et facere, inter intendere et exsequi, inter sta- 
tuere sibi finem et opere prosequi finem. Pronum igitur 
erat ut in negotio quoque salutis introduceretur eadem 
illa distinctio, et gratia movens ad bonum salutare sub diver- 
sis denominationibus acciperetur, tum in ordine ad volen- 
dum seu incipiendum seu proponendum, tum in ordine ad 
agendum seu explendum seu perficiendum. 

Hinc Concilium Milevitanum, can. 4: « Quisquis dixerit... 
«non per gratiam nobis praestari ut quod faciendum co- 

enoverimus, etiam facere diligamus atque valeamus, ana- 
(thema sit » Et Coelestinus I in epist. ad Gallos, c. 8 : Prae- 
«paratur voluntas a Domino, et ut boni aliquid agant, pa- 
, ternis inspirationibus suorum ipse tangit corda filiorum ». 
Et ibid. c. 12: «Per Deum fit ut aliquid boni et velle in- 
«cipiamus et facere». Et rursus: «Agit in nobis ut quod 
«vult, et velimus et agamus n Et Arausicanum, can. 4: 


Si quis, ut a peccato purgemur, voluntatem nostram Deum 
expectare contendit, non autem ut etiam purgari velimus, 
«per Spiritus Sancti operationem in nobis heri confitetur... 
: resistit apostolo salubriter praedicanti : Deus est qui o- 
peratur in nobis et velle et perficere. » Et infra, in fine 
canonum : (Ipse nobis... amorem sui ipsius inspirat..., ut 
cum ipsius adiutorio ea quae sibi sunt placita implere 
«possimus . Et Augustinus 1. 4 c. lulian, n. 16, ait quod 
aliud est velle esse castum, sobrium, 1ustum ; aliud vero esse 
in re ipsa. Denique, nihil frequentius apud ipsum, quam 
quod, tum ad bene volendum, tum ad bene agendum, homo 
edivino praevenitur auxilio. 

Nunc autem, gratiae sic dupliciter acceptae, secundum 
quod homini principium est incipiendi seu volendi, de- 
inde et perficiendi seu agendi, accommodatum est nomen 
gratiae operantis et coopérantes, iuxta illud Augustini 1l. de 
.grat. et lib. arb. c. 17: « Ipse ut velimus operatur incipiens, 
(qui volentibus cooperatur perficiens.... Ut ergo velimus, 

operatur; cum autem volumus, et sic volumus ut facia- 
mus, nobiscum cooperatur. Tamen, sine illo vel operante 
ut velimus, vel coopérante cum volumus, ad bona pie- 
tatis opera nihil valemus . Sed nec alia huius denomina- 
tionis ratio quaerenda est praeter illam quam suppeditat 
vulgaris usus nominum apud nos. Certe auxiliari cooperando 
is solus dicitur, qui adiuvat alium ad finem quem ille sibi 
iam supponitur praestituisse. Quod si quis id forte agat, 
ut alterum adducat ad aliquid primo volendum, nondum 
dicetur ei cooperari, sed magis operari ad reductionem vo- 
luntatis eius in intentionem finis. Cum autem — alter ince- 
perit finem velle, si ei ulterius operam praestet ad finis pro- 
secutionem, tunc et tunc tantum verificabitur cooperationis 
et nomen et ratio. Haec 1am, servata proportione, applica 
Deo in nobis intus operanti per gratiam, et de divisione 
gratiae in operantem et cooperantem, rectum conceptum 
habebis. 


Sane vero haec est notio quam S. Thomas in praesenti 

proponit dicens : « Operatio alicuius effectus non attribuitur 
«mobili, sed moventi. In illo ergo effectu in quo mens nostra 
aest mota, et non movens, solus autem Deus movens, o- 
«peratio Deo attribuitur, et secundum hoc dicitur gratia 
«operans. In illo autem effectu 1n quo mens nostra et mo- 
«vet et movetur, operatio non solum attribuitur Deo, sed 
«etiam animae, et secundum hoc dicitur gratia cooperans ». 
sed cave ne haec perperam intelligas. Cave ne imagineris 
quod effectus in quo mens nostra est mota, et non movens, sit 
effectus in quo nullas partes habeat liberum arbitrium. 
Nam contra talem interpretationem protestaretur evidenter 
exemplum quod statim subiungit Angelicus de actu inte- 
nor voluntatis, in quo, inquit, voluntas se habet ut mota. 
Protestaretur et responsio ad 2nm, ubi dicitur quod «per 
«motum liberi arbitrii, dum i1ustificamur, Dei iustitiae con- 
«sentimus; ile tamen motus non est causa gratiae, sed 
«effectus; unde tota operatio pertinet ad gratiam». Sensus 
igitur est, quod in illo effectu, eatenus mens nostra est 
mota et non movens, quatenus liberum arbitrium se habet 
solum ut obsequens suggestioni quae a Deo est, nondum 
ut se movens in terminum cuius praeconcepta in se volitio 
sit. Sicut quando aliquis ab alio persuadetur ut incipiat 
aliquid velle, consideratur tamquam ab eo motus, etsi li- 
bere consentiat ; et quando iam agit in virtute suae praeviae 
determinationis, tunc tantum consideratur tamquam ultro 
se movens, etsi possit esse et movens simul et motus, si adhuc 
ab alio adiuvetur, sive quoad confirmationem voluntatis, 
sive quoad exsecutionem operis. Et secundum hunc sen- 
sum distinguit S. Thomas gratiam operantem, et cooperan- 
tem, ut clarissime etiam apparet ex responsione ad 23mm: 
«Dicendum, ait, quod cooperari dicitur aliquis..., ut adiu- 
i vans ad praesuppositzim ffnem. Homo autem per gratiam ope- 
«rantem adiuvatur a Deo, ut bonum velit. Et ideo, prae- 
«supposito iam fine, consequens est ut gratia nobis coo- 
« peretur ». 

Sic igitur, gratia actualis semper est eiusdem essen- 

quaest. 


tiae in seipsa, sive operans dicatur, sive cooperans, quia sem- 
per habet eamdein rationem adiutorii ad liberos actus volun- 
tatis, hoc est: tum ad primum actum qui apud apostolum 
significatur per hoc nomen velle, tum ad actus consequenter 
se habentes, qui apud eumdem apostolum significantur 
per hoc nomen perficere. Et solum superest hic animadver- 
tendum. quod cum velle et perficere sumi possint, vel re- 
spectu alicuius particularis operis, vel respectu totius Q0- 
peris salutis, inde diversa enascitur applicatio divisionis 
in gratiam operantem et cooperantem. 

Nam si velle et perficere accipiantur respectu alicuius 
particularis operis, sic gratia operans dici poterit in ordine 
ad actum interiorem voluntatis ; cooperans in ordine ad 
exteriorem, pro quanto scilicet exterior se habet ad inte- 
riorem ut terminus et consummatio. Et haec est applicatio 
divisionis quam facit S. Thomas in praesenti. « Est in nobis, 
«inquit, duplex actus. Primus quidem interior voluntatis, 
«et quantum ad istum actum voluntas se habet ut mota, 
< Deus autem ut movens, et praesertim cum voluntas 1n- 
«cipit bonum velle quae prius malum volebat; et ideo, 

secundum quod Deus movet humanam mentem ad hunc 

«actum, dicitur gratia operans. Alius autem actus est ex- 
I terior, qui cum a voluntate imperetur, consequens est 
I quod ad hunc actum operatio attribuatur voluntati. Et 
«quia etiam ad hunc actum Deus nos adiuvat et interius 
«confirmando voluntatem, ut ad actum perveniat, et ex- 
«terms facultatem operandi praebendo, respectu  huius- 
«modi actus dicitur gratia cooperans ». 

Sı autem velle et perficere sumantur respectu totius 
operis salutis, sic gratia operans dicetur omnis gratia quae 
movet ad actus dispositivos et praeparatorios, usque ad 
ilum in quo mens consentit Deo iustificanti, incipitque 
velle bonum simpliciter, adhaerendo ultimo fini. Coope- 
rans vero, ea omnis quae ad consequentes actus meritorios 
iuvat animam iam sanatam, et iam volentem bonum per 
adhaesionem ad finem charitatis. Et hoc alio modo loquitur 

S. Thomas multis in locis, utputa infra, Q. 113, in prooemio ; 
in 3a Part. Q. 86, a. 4 ad 2um, et a. 5 ad ium, etc. Sic 
praesertim Augustinus in libro de gratia et libero arbitrio, 
ut bene ostendit Molina 1n. Concordia, Q. 14 a. 13, Disp. 42. 


De gratia praeveniente et subséquente. — Haec di- 
visio fere ad praecedentem reducitur, et facilioris adhuc 
intelligentiae est, cum sit secundum solum ordinem prio- 
ritatis et posterioritatis effectuum gratiae in nobis. Sunt 
enim in anima tres praecipui effectus gratiae actualis ; 
quorum primum est, ut bonum velit ; secundus est, ut bonum 
quod vult, efficaciter operetur ; tertius est, ut in bono per- 
severet. Et ideo gratia actualis, secundum quod causát 
in nobis primum effectum, vocatur praeveniens respectu 
secundi effectus, et prout causát in nobis secundum, vocatur 
subsequens respectu primi. Imo, ut addit S. Thomas, sicut 
unus effectus est posterior uno effectu, et prior alio, ita gratia 
potest dici praeveniens et subsequens secundum eumdem 
effectum respectu diversorum. 

Caeterum, fundatur haec distinctio super doctrinam 
Scripturae, quae haec duo apertissime docet: primo, quod 
in omnibus a Deo praevenimur; secundo, quod etsi multa 
Deus faciat in homine bona quae non facit homo, nulla tamen 
esse possunt bona quae facit homo, et non facit Deus ut 
faciat homo. Unde Augustinus, |l. 2 c. duas epist. Pelag., 
c. 9: « Avertat Deus hanc amentiam, ut in donis eius nos 
«priores faciamus, posteriorem ipsum: quoniam miseri- 
cordia eius -praeveniet me, et ipse est cui fideliter veraci- 
«terque cantatur: Quoniam praevenisti eum in benedictio- 
«nibus dulcedinis... Ergo benedictio dulcedinis est gratia 
« Dei, qua fit in nobis ut nos delectet, et cupiamus, hoc est, 
«amemus quod praecipit nobis; in qua si nos non praeve- 
"nit Deus, non solum, non perficitur, sed nec inchoatur 
«a nobis. $1 enim sine illo nihil possumus facere, profecto 


QUAEST. CXI. 


«nec incipere, nec perficere: quia ut incipiamus, dictum 
«est: Misericordia eius  praeveniet 


«dictum est: Misericordia eius 


me; ut perficiamus, 
subsequetur me ». 
Et de divisione in gratiam operantem et cooperantem 


praevenientem et subsequentem, hactenus satis. 


THESIS X. 


A praecedenti divisione omnino est secernenda divisio 


actualis gratiae in excitantem et ad'lavantem, quae 


iam non attenditur respectu diversorum actuum volendi 


et perficiendi, sed respectu cuiuscumque actus salutaris 


seorsum et singillatim sumpti. Et ideo haec divisio non 
est accipienda secundum plures gratiae entitates, etiam 


solo numero distinctas, sed secundum quod una eademque 


numero gratia dicitur excitans, in quantum est principium 
piae affectionis indeliberatae, adiuvans vero, in quantum 


per hanc ipsam indeliberatam affectionem, causa est libero 
arbitrio ponendi si velit, 


actum salutarem deliberatum. 
Duae praecedentes divisiones satis dividunt gratiam 
actualem per ordinem ad diversos actus liberos qui sibi 
invicem succedunt in toto opere salutis. Ipsae etiam solae 
sunt, quae utpote consentaneae vulgaribus et usitatis apud 
homines distinctionibus, (nihil enim usitatius quam distin- 
guere inter inchoare et perficere, velle et agere, praeve- 
nire et subsequi), formaliter et expresse in Scripturis san- 
ctis relatae inveniuntur. Unde his duabus solis antiqui do- 
ctores stabant, nec prorsus immerito quamdiu de libero 
arbitrio sub. motione gratiae salvo et integro permanente, 
specialis error, specialisque necessitas obsistendi errori ob- 
orta non fuit. Quippe, principium erat commune, Deum 
movere omne ens secundum proprium uniuscuiusque mo- 
dum, propriamque eius conditionem. Et quidquid in hac 
parte ad gratiam pertinebat, habebatur ut simplex casus 
particularis generalis doctrinae de actibus humanis de 

motivo voluntatis, de modo quo voluntas movetur, etc., 
quemadmodum videre est ın omnibus locis supra allegatis, 
Proleg. $ 1. Hinc etiam, de habitudine actualis gratiae 
ad singulum quemque actum liberum, formaliter. qua li- 
berum, peculiaris questio non instituebatur. 

sed iam saeculo XVI supervenerunt haereses prote- 
standum : Liberum arbitrium post Adami lapsum, esse 
figmentum et titulum sine re. Liberum hominis arbitrium 
eatenus admitti, quatenus voluntas homini libera est a 
coactione, non tamen a necessitate. Hominem lapsum non 
posse resistere gratiae si velit, adeoque necessitati abso- 
lute, sive ad bonum si habeat gratiam, sive ad malum si 
ea careat. Deum movere voluntatem, non qualiter multis 
saeculis traditum est et creditum, ut nostrae postea sit 
electionis, motioni aut obtemperare aut refragari. Huma- 
nam voluntatem in medio esse positam ceu iumentum : 
s; insederit Satan, vult et vadit quo vult Satan; si inse- 
derit Deus, vult et vadit quo vult Deus. Medium motum, 
cui bbsequi vel quem repellere liberum sit, aperte excludi, 
ubi asseritur efficax ad perseverandum constantia. Itaque, 
hominem sub gratiae impulsu mere passive se habere, et 
nullam dari posse gratiam sufficientem quae eo ipso efficax 
non sit. Ita passim Lutherus in libro de servo arbitiio, et 
Calvinus in 1. 2 Institutionum suarum. 

Exinde igitur creata est necessitas expressius affirmandi 
libertatem a'necessitate, et liberi arbitrii cooperationem in 
toto negotio salutis, accipiendo actualem gratiam, quocum- 
que nomine alias designatam, sub duabus denominationibus 
distinctis: easque desumptas, tum ab effectu eius imme- 
diato, 1. e. pia affectione indeliberata qua liberum arbitrium 
efficitur potens ponere actum salutarem, tum ab effectu 
mediato, ipso scilicet salutari actu quem liberum arbitrium 
motum et excitatum assentiendo ponit, cum posset non po- 
nere si vellet. Et hoc est quod importatur per novam illam 
divisionem in gratiam excitantem et adiuvantem, quae fuit 
primo consecrata in Tridentino, Sess. 6, cap. 5, dum contra 

supradictos protestantium errores catholica doctrina expo- 
nitur ac definitur. « Declarat praeterea (S. Synodus), ipsius 
«iustificationis exordium in adultis a Dei per Christum 
«praeveniente gratia sumendum esse, hoc est, ab eius voca- 
q tione qua, nullis eorum exsistentibus meritis, vocantur : 
sut, qui per peccata a Deo aversi erant, per eius excitantem 
atque adiuvante-m. gratiam ad convertendum se ad suam 
(| ipsorum iustificationem, eidem gratiae libere assentiendo 
«et cooperando, disponantur: ita ut, tangente Deo cor 
«hominis per Spiritus Sancti illuminationem, neque homo 
«Ipse nihil omnino agat, inspirationem illam recipiens, 
«quippe qui illam et abicere potest, neque tamen sine 
«gratia Dei movere se ad iustitiam coram illo libera sua 
« voluntate possit *. 

Ubi vides sermonem specialiter. esse de gratia. quae 
antecedit iustificationem, de gratia qua homo per peccata 
a Deo aversus disponitur ad conversionem, de gratia per 
quam fit ut voluntas incipiat bonum velle quae prius ma- 
lum volebat: uno verbo, de gratia quae superius dicebatur 
operans. Et haec ipsa gratia est, quae nunc a Concilio in 
excitantem et  adiuvantem distinguitur. Non ergo coincidit 
divisio ista cum priori illa in operantem et cooperantem, 
sed est subdivisio operantis, imo tam operantis quam  coo- 
perantis, cui aequali hire applicatur. Convenit enim cui- 
libet actuali gratiae, secundum causalem habitudinem ad 
duos effectus subordinates paulo supra declaratos: unum 
immediatum ac necessarium, quem gratia per se solam efficit 
et cuius respectu dicitur excitans ; alterum mediatum 
et non necessarium, quem gratia in tantum causát, in quan- 
tum causa est libero arbitrio ut possit consentire si velit, 
et cuius respectu dicitur adiuvans. Dictum est enim in 
superioribus, quod voluntas facta prius in actu circa finem, 
potens est ulterius movere se pro suo arbitrio in ea quae sunt 
ad finem. Et eadem ratio est si dicam quod voluntas prius 
mota affectione instinctiva in aliquid, potens est ulterius 
movere se consensu deliberato in hoc aliquid. Imo, hoc ipsum 

est quod nomen consensus per se semper importat, sicut 
cum vulgo dicitur quis consentire in. aliquam cogitationem 
seu affectionem seu suggestionem. Nihil enim aliud nominat 
consensus, quam applicationem liberi arbitrii ad 1d quod prae- 
existit in potestate applicantis, ut dicitur 1-2, Q. 15, a. 3. 
Nunc autem eamdem numero gratiam esse, quae tam 
excitants quam adiuvantis nomine venit, sub alio atque 
alio respectu, per ordinem ad alium atque alium effectum, 
clare tibi demonstrabit Molina, ex Tridentino ubi supra, 
cEcce, inquit, gratiam a qua (Concilium) dixit sumendum 
«iustificationis exordium, et quam appellavit praevenien- 
«tem, vocantem, et excitantem, dixit esse adiuvantem 
c adultum ad convertendum se ad suam iustificationem, 
«eidem gratiae libere assentiendo et cooperando. Quo loco 
«Observa, eidem gratiae dixisse, et non alteri numero, il- 
«hque eidem assentiendo et cooperando. Cum autem coo- 
«perans cum operante secum sit cooperans, manifeste do- 
«cuit, sicut arbitrium ipsum cooperatur cum gratia, quando 
«se disponit ac movet ad iustitiam: ita etiam gratiam 
«ipsam cum arbitrio ipso operari eosdem actus, quibus 
ad iustitiam disponitur ac movetur; qui sane non ali sunt 
«quam actus credendi, sperandi, diligendi, ac poenitendi 
«ut ad salutem oportet. Idem apertissime significant illa a- 
«lia verba canonis 4: Si quis dixerit liberum hominis arbitrium 
«aq Deo motum et excitatum nihil cooperari assentiendo Deo 
« excitanti atque vocanti, quo ad obtinendam iustificationis gra- 
«tiam se disponat ac praeparet, neque posse dissentire si velit, 
«anathema sit. Ecce definitur, liberum arbitrium a Deo 
«motum et excitatum, utique per gratiam praevenientem 
«et excitantem, cooperari cum Deo excitante atque vocante, 
«atque adeo Deum ipsum per eamdem gratiam cum li- 
«bero arbitrio consentiente, operari dispositionem qua ad 
«iustificationis gratiam se disponit ac praeparat, posseque 
«idem arbitrium dissentire, et non cooperari Deo, si velit » (*). 


(1) Nae 1:5 a, Concordia, Q. a. 13, Disp. 40. 

Caeterum, ratio intrinseca iam pluries exposita est, 
et praesertim in quaestione praecedenti de essentia gratiae 
actualis, ubi satis fuit declaratum quomodo ipsa sit sem- 
per eiusdem entitatis, sive habeat sive non habeat ultimum 
effectum actus salutaris deliberati : fere sicut idem est 
semper baptismi sacramentum, sive obtineat effectum 1u- 


süficationis, sive non obtineat propter fictionem susci- 
pientis. 


THESIS XI. 


Ultima divisio est gratiae in efficacem et sufficien- 


tem, quae nihil aliud est quam pura et simplex subdi- 


visio gratiae excitantis, pro quanto efficax a sufficiente 


non differt in entitate auxilii, sed differt solum per deno- 
minationem extrinsecam, utpote a Deo data sub praescien- 
tia et proposito absoluto consensus obtinendi. Ex quo 
ultimo sequitur, reiicienda penitus esse systemata victri- 


cis delectationis et physicae praedetermiuinationis. 


Triplex est possibilis sensus in quo gratia denominari 
potest efficax. Vel efficax quoad virtutem quam in suo 
ordine habet, 'causandi consensum salutarem. Vel efficax 
quoad eventualem etiam  consecutionem huius effectus. 
Vel denique efficax quoad infallibilem cum illo connexionem. 

In primo sensu, efficacia est intrinseca entitati divini 
auxili. Insuper, est communis omni gratiae quam Deus 
nobis elargitur ad ornne salutis opus. Unde hoc modo, illa 
etiam gratia quae in vacuum recipitur, efficax dici posset 
et deberet, cum nihil virtutis ei desit quominus, quantum 
in se est, ultimum suum obtineat effectum. De quo qui- 
dem adversus haeresim lansenianam certiores nos reddunt 
iustae obiurgationes Scripturae contra eos qui sine fructu 
gratiam Dei recipiunt : 2 Cor. VI-1, Proverb. 1-24, Isai, V-3, 
et alibi frequentissime. Non igitur eiusmodi efficacia est, 
quae in considerationem venire queat, cum de divisione gra- 

tiae agitur, quia omnis divisio sumenda est ab eo in quo 
aliqua est oppositio, non ab eo quod communiter et inva- 
rabiliter in. toto invenitur. 

In secundo sensu, efficacia ilam non est communis omni 
gratiae, ut constat, quia etsi omnis gratia habeat in se ef- 
ficaciam virtutis, aliqua tamen est quae ob renitentiam 
voluntatis terminum de facto non assequitur, et hac de causa, 
hacque ratione, inefficax vere dicitur et est. Sic itaque, di- 
visioni quidem datur locus. Verum, sistendo in sola eventuali 
consecutione effectus, divisio in efficacem et non efficacem 
non esset alia ab ea quae est in excitantem er adiuvantem, 
sed ad illam reduceretur tamquam amplior quaedam eius 
explicatio. Dictum est enim quod gratia excitans est enti- 
tative et numerice eadem cum adiuvante, ita tamen ut 
denominationem | adiuvantis non recipiat, nisi supposita 
cooperatione liberi arbitrii, quae tam potest esse quam 
non esse. Non enim nihil agit homo inspirationem gratiae 
recipiens, q,uippe qui et illam abiicere potest, aiebat Triden- 
tnum ubi supra. Sequitur ergo, aliquam esse gratiam quae 
de facto est excitans tantum, (si renitatur voluntas) ; ali- 
quam vero quae est excitans simul et adiuvans, (si con- 
sentiat). Atqui, hoc est, et nihil aliud, quod importaretur 
per divisionem gratiae in efficacem et non efficacem, si ef- 
ficacia acciperetur secundum solum eventum, id est, ut de 
facto contingens, ex nudo facto gratiam denominans. 

Remanet itaque tertius sensus, in quo nudum factum 
iam transcenditur, et attenditur efficacia secundum an- 
tecedentem quamdam et infallibilem connexionem auxili 
gratiae cum consensu liberi arbitrii. Remanet, inquam, 
tertius ille sensus, 1n quo non modo datur divisioni locus, 
verum etiam tali divisioni quae ad nullam e praecedentibus 
sit reducibilis. Re enim vera, de gratia cui ut tali coniun- 
ctus sit nexus infallibilis cum effectu salutari, quaeque pro 
tanto speciale donum, specialeque Dei beneficium prae omni 
alia dicenda sit, nusquam hucusque sermo fuit. De hac igitur 
nova divisione nunc inquirendum est, et quo modo, qua 


ratione, quove sub respectu gratia efficax sic accepta, a suf- 
ficiente distinguatur, paucis declarandum. Omnia autem 
sponte fluent ex praecedenter dictis, vel etiam ex alibi di- 


sputatis, praesertim in tractatu de Deo, contra praedeter- 
minismum. 


Prae primis nota quod gratia efficax, prout nunc de ef- 
ficaci gratia loquimur, nihil aliud. est in Scripturis quam 
vocatio illa secundum propositum (Rom. VIII-28 et 2 Tim. 
I-9), de qua Augustinus l. de corr. er grat. c. 7, duo haec 


apostoli loca exponens, sic dicit: « Quicumque ergo ab illa 


«originali damnatione, ista divinae gratiae largitate di- 


«screti sunt, non est dubium quod et procuratur eis audien- 
t dum evangelium et cum audiunt, credunt ; et in fide quae 
«per dilectionem operatur, usque in finem perseverant, 
«et si quando exorbitant, correpti emendantur, et quidam 
«eorum, etsi ab hominibus non corripiantur, in viam quam 
«reliquerant redeunt ; et nonnulli accepta gratia, 1n qualibet 
« aetate, periculis huius vitae mortis celeritate subtrahuntur. 
«Haec enim omnia operatur in eis, qui vasa misericordiae 
a operatus est eos, qui et elegit eos in Filio suo ante consti- 
«tutionem mundi per electionem gratiae... Non enim sic 
«sunt vocati, ut non essent electi, propter quod dictum 
« est : Multi enim vocati, pauci vero electi. Sed quoniam secun- 
lI dum propositum vocati sunt, profecto et electi sunt per elec- 
«tionem, ut dictum est, gratiae, non praecedentium meri- 
«torum suorum. De talibus dicit Apostolus : Scimus quoniam 
« diligentibus Deum omnia cooperantur in bonum, his 
«secundum propositum vocati sunt: 


«praescivit et praedestinavit conformes 


qui 
quoniam quos ante 
imaginis Filii sui, 
y ut sit ipse primogenitus in multis fratribus : 


quos autem 
« praedestinavit, illos et vocavit : 


quos autem vocavit, ipsos 
«et iustificavit: quos autem iustificavit, ipsos et glorificavit. 
«Ex istis nullus perit, quia omnes electi sunt. Electi sunt 
«autem, quia secundum propositum vocati sunt: propositum 


« autem, non suum, sed Dei, de quo alibi dicit : Non secundum 


«opera nostra, sed- secundum suum propositum et gratiam. 

« Cum ergo audimus: Quos autem praedestinavit, illos et vo- 
«cavit, secundum propositum vocatos debemus intelligere. 
« Quoniam inde coepit dicens : Omnia cooperantur in bonum 
a his qui secundum propositum vocati sunt, ac deinde subiunxit: 
« Quoniam quos ante praescivit, et praedestinavit conformes 
«imaginis Filii sui, atque his praemissis, subdidit: Quos 
cautem praedestinavit illos et vocavit. Eos itaque vult intel- 
«ligi, quos secundum propositum vocavit, ne putentur 
«in eis esse aliqui vocati et non electi, propter illam do- 
«minicam sententiam : Multi vocati, pauci electi. Quicum- 
«que enim electi, sine dubio vocati; non autem quicumque 
«vocati, consequenter electi. Illi ergo electi, ut saepe di- 
«ctum est, qui secundum propositum vocati... Horum si 
«quisquam perit, fallitur Deus, sed nemo eorum perit quia 
«non fallitur Deus. Horum si quisquam perit, vitio humano 
«vincitur Deus, sed nemo eorum perit quia nulla re vinci- 
«tur Deus». Hucusque Augustinus describens efficacem 
vocationis gratiam quam qui recipit, consequens est ut in- 
falhbiliter vocantem sequatur, et infallibiliter vocanti. con- 
sentiat, quoniam non qualiscumque vocatio est, sed vocatio 
secundum infrustrabile propositum Dei, qui infallibilibus 
ad finem mediis operatur quidquid est in absoluto consilio 
volontatis suae. Et quia, si quid aliud in Scripturis Sanctis 
de gratia efficaci occurrit, certo certius in hac una notione 
vocationis secundum propositum recapitulatur, in ea quo- 
que licet et veram huius gratiae rationem, et differentiam 
qua a sufficiente discriminatur inspicere. 

Porro si gratia efficax est quaedam interior vocatio 
Dei, eo ipso dicenda est ad gratiam excitantem qua talem 
pertinere. Primo quia gratia excitans ea est, qua Deus men- 
tem hominis pulsat, qua ei audire facit vocem suam, qua 
immittit inspirationem in animae auribus intrinsecus so- 
nantem, sicut forinsecus sonabat vox Christi Domini ad a- 
postolos, quando vocabat eos dicens: Venite post me, se- 
quere me. Secundo quia gratia excitans ea est a qua, ut vel 
ipsum nomen satis indicat, operis salutaris sumitur exordium. 


C* 


o Qaaest. ox! 

sed haec est vocationis gratia, teste Tridentino ubi supra, 
cum ait 1ustiftcationis exordium a Dei per Christum lesum 
praeveniente gratia sumendum esse, hoc est, ab eius vo- 
catione qua nullis eorum exsistentibus meritis, vocantur. 
Tertio quia gratia excitans formaliter in quantum huius- 
modi, effectum habet in quo nullas partes habet. liberum 
arbitrium, piam scilicet cogitationem in intellectu, et in- 
deliberatam affectionem in voluntate. In quo rursus for- 
malem suam identitatem prodit cum gratia vocationis, 
siquidem ad liberum arbitrium utique non pertinet coope- 
rari suae vocationi, sed solum  praesuppositae vocationi 
vel consentire vel non consentire. | Omnibus ergo modis 
certissime efficitur. quod specialis illa vocatio secundum 
propositum, id est, gratia efficax condistincta et condivisa 
a sufficiente, nihil aliud. est quam subdivisio gratiae exci- 
tantis reduplicative in quantum  excitans est (x). 

Quo iam posito, superest quaerendum undenam gratia 
excitans habere possit infallibilem illam cum consensu salu- 
tari connexionem, quae propria est vocationi secundum pro- 
positum. Et unum de duobus necessario dicendum erit: 
vel ab aliquo quod sit eidem gratiae intrinsecum, vel ab 
aliquo quod sit extrinsecum.  Disiunctio est adaequata, 
et medium non datur. Atqui impossibile est ut repetatur 
ab intrinseco. Primo propter rationem generalem, sat fuse 
alias, ubi de scientia Dei, declaratam. Quia tunc, infalli- 
bilis connexio eatenus esset, quatenus ex natura sua gratia 
traheret consensum, praedeterminaretque voluntatem ad 
consentiendum. Atqui hoc est evidenter contra libertatem 
actus, qui iam totaliter subtrahitur a dominio voluntatis. 
siquidem in sensu, ut aiunt, composito, est necessarius; 
insuper ipse sensus compositus coniunctionis talis gratiae 
cum voluntate, antevertit omnem voluntatis electionem, et 
nullo prorsus pacto ab ea dependet. Nihil ergo relinquitur 


(1) Hoc ipsum ex multis Augustini locis confirmat Bellarminus, 
l. 1 de gratia et libero arbitrio, c. 12 

quod in eius potestate sit, et frustra de viro iusto Scriptura 
praedicat : Qui potuit transgredi, et non est transgressifs, fa- 
cere mala, et non fecit, ideo stabilita sunt bona illius in Do- 
mino. Secundo propter rationem specialem, desumptam ex 
formah ratione vocationis, quae propria est gratiae efficacis 
ratio. Non solum enim vocatio non est praedeterminatio, 
aut qualiscumque inflexio necessitans, sed ei ex toto oppo- 
nitur. Quippe. in omnium intellectu, vocatio dicitur, cui 
semper, in sensu utique composito, liberum vocato est vel 
respondere vel non respondere. 

Unde concludendum est quod oportet repetere ratio- 
nem infallibiis connexionis inter vocationem et consen- 
sum ex praescientia et.electione Dei, qui, ut Augustinus 
dicit 1. de divers. Qq. ad Simplicianum. Q. 2, n. 13: « Cuius 
«miseretur, sic eum vocat, quomodo scit ei congruere, ut 
«vocantem non respuat». De qua re pro posse nostro alias 
disputavimus. Vide si lubet, dicta in tractatu de Deo, O. 
14, Thes. 22. 

Concludendum praeterea, quod gratia efficax non dif- 
fert a sufficiente secundum rationem auxilii; imo quod 
nihil obstat quominus sufficiens prae efficaci sit. auxilium 
maius. Sed differt secundum solam rationem beneficii. Non 
quod, ut diligenter notandum occurrit, gratia sufficiens 
beneficium non sit. Nam et ipsa magnum bonum est, et 
quidem bonum omni ex parte bonum, quo nemo potest abuti, 
id est, male uti. Ubi maxime cavebis a quibusdam simili- 
tudinibus quae passim afferri solent, utputa de patrefa- 
mihas, qui si filio daret vel pecuniam vel arma vel alia 
huius generis, quibus abusurum esse filium praevideret, ma- 
lefici potius ei, quam beneficii auctor exsisteret. Nullam 
enim esse paritatem, vel ipse dictat sensus communis, 
siquidem ista de quibus comparatio procedit, bona sunt 
tam ad bonum quam ad malum usum suapte natura com- 
parata. De gratia autem plane verificatur id quod de virtute 
habet vulgata definitio: Qua recte vivitur, qua nemo male 
utitur. Potest enim homo pro arbitrii libertate gratia sibi 

data non uti; at male ea uti nusquam potest. Non igitur 
eo sensu dicimus gratiam efficacem a sufficiente differre 
secundum rationem beneficii, quasi gratia sufficiens bene- 
ficium non esset, sed quatenus efficax inter alia dona spe- 
cialiter excellit, utpote descendens a praedestinatione | illa, 
a proposito illo, ab electione illa qua quibusdam praeparat 
Deus effusionem omnium divitiarum misericordiae suae, 
et de qua sic dicit Molina in fine libri Concordiae : « Praeexsi- 
stente in Deo ante omnem liberum actum suae voluntatis, 
ratione eius ordinis rerum, auxiliorum, et circumstantia- 
rum, quem ex sua parte elegit, necnon et infinitorum alio- 
«rum qui sua omnipotentia esse poterant ; praevidente item 
«quid in unoquoque eorum pro libertate arbitrii creatura- 
«rum esset futurum, ex hypothesi quod ipse eum ex sua 
parte vellet eligere: Utique, neque quod Deus hunc potius 
«ordinem elegerit quam alium, eumque exsecutioni ex 
parte sua mandare constituerit ; neque proinde, quod in 
: Christo hos potius elegerit in vitam aeternam | quam 
alios ; neque item quod per Christum ea media eis conferre 
«statuerit, per quae praevidebat eos pro sua libertate per- 
« venturos in vitam aeternam : ulla datur causa, ratio, aut 
«conditio, etiam sine qua non, ex parte usus liberi arbitrii 
«Ipsorum aut aliorum praevisi, ob quam illos praedestina- 
« verit, volueritve illis ea media per quae praevidebat perven- 
«turos illos in vitam aeternam, aut cur potius haec ipsa 
«voluerit eis quam alis, sed id totum in solam liberam ac 
«misericordem voluntatem Dei est referendum, qui pro 
«solo suo beneplacito id ita voluit» (*). 

Et sic iterum reducimur ad ea quae in alis theologiae 
partibus disputantur. Quaecumque enim spectant concor- 
diam liberi arbitrii cum efficacibus gratiae auxiliis qua ta- 
libus, ultimo refunduntur in quaestiones de praescientia 


et voluntate et providentia Dei. Ad eas igitur, ultimato 
etiam benevolum lectorem liceat remittere. 


G) Molina, Cone., Q. 23, a. 4-5, Disp. 1l, Memb. 11. 

Ait Augustinus, de spiritu et littera, c. 30: « Liberum 
«ergo arbitrium. evacuamus per gratiam ? Absit, sed magis 
«liberum arbitrium statuimus. Sicut enim lex per fidem, 
«Rom. III-31, sic liberum arbitrium per gratiam non eva- 
«cuatur, sed statuitur. Neque enim lex impletur nisi libero 
«arbitrio ; sed per legem cognitio peccati, per fidem im- 
«petratio gratiae contra peccatum, per gratiam sanatio 
«animae a vitio peccati, per animae sanitatem libertas ar- 
«bitrii, per liberum arbitrium iustitiae. dilectio, per iusti- 
«tiae dilectionem legis operatio. Ac per hoc, sicut lex non 
«evacuatur, sed statuitur per fidem, quia fides impetrat 
«gratiam qua lex impleatur: ita liberum arbitrium non 
«evacuatur per gratiam, sed statuitur, quia gratia sanat 
«voluntatem, qua iustitia libere diligatur». Quae omnia 
ad duo tandem reducuntur: primo, quod voluntas humana 
vere libera non dicitur, quamdiu est vincentibus et vincien- 
tibus cupiditatibus subiugata ; secundo, quod extra gratiam 
Dei per I. C. D. N., non est excutiendae probrosae captivi- 
tatis ulla spes, non est obtinendae liberationis ullum me- 
dium residuum. 

Certe, ad hoc ut liberetur arbitrium, nil minus requi- 
rtur quam ut inclinationem accipiat oppositam ei quam 
vehit spontaneam habet post originale peccatum. Ex quo 
enim rupta sunt frena quibus sub dominio spiritus caro 

w continebatur, evasit anima quasi recurva super ea quae 
sensibus apparent bona, ut iam in superiora suo pondere 
non feratur: pondus autem nunc dico propensionem illam 

quae toti activitati vitae praesupponitur, affectionem pri’ 
mam seu motum initialem a quo tam volendi quam agendi 
exordium sumitur. 

Et nota quod deordinatio 1sta, consequentec se habens ad 
originalis harmoniae dissolutionem, longe maior involuntate 
quam in intellectu invenitur, quia quidquid sit de obscu- 
ritate mentis nostrae in ordine ad res invisibiles et divinas, 
adhuc tamen eas taliter qualiter. intelligimus.  Intelligimus 
utcumque quod unus est Deus creator et dominus noster; 
quod ipsi tanquam fini omnia nostra sunt referenda ; quod 
post hanc vitam est vita alia, et animae salus, cum 1actura 
etiam omnium temporalium, ubi opus fuerit, procuranda. 
At si, ut supponere nunc oportet, proprio nostro spiritui 
relinquimur, quam arida et frigida est eiusmodi cognitio, 
quantumcumque studio aucta, et diligenti meditatione ex- 
culta" quam impotens, quam inefficax ad corrigendam volun- 
tatem manentem utique inflexam secundum  declivitatem 
quae miseros Adami filios in praeceps trahit ! Non delectat, 
non sapit! 

Itaque restat ut dicamus cum Propheta : Converte nos, 
Deus salutaris noster. Soli enim Deo salutari nostro eius- 
modi opus reservatur, et non est m alio aliquo sarus. Nam 
sicut in potestate nostra non est, mechanicas motus leges 
in mundo corporeo immutare, impediendo quominus suo 
pondere lapis deorsum feratur, aut faciendo ut versus suum 
fontem fluvius retrofluat: 1ta proportione quadam, impos- 
sibile nobis est corrigere voluntatis motum, post iugum 
illud grave quod est super filios Adam, a die exitus de 
ventre matris eorum usque in diem sepulturae in matrem 
omnium. Nulla quippe causa secunda modificare potest 
conditiones primas quae praesupponuntur omni suae acti- 
vitat. Et quia carnales semel effecti, carnales remanemus 
dum nobismetipsis relinquimur, carnalis quoque erit pri- 
mordialis ille motus a quo legem accipiunt et caeteri, ut in 
hoc quoque sensu vere dictum sit a Domino : Nemo potest 


venire ad me, nisi Pater qui misit me, traxerit eum. Et vide 

quid in hac parte, solius Dei proprium esse possit. Ipse est 
creator noster, creator nostrarum mentium, creator nostra- 
rum voluntatum ; et praecise quia creator, non forinsecus 
tantum, sed intrinsecus etiam in nostris cordibus potens 
est operari, Quod si ipse quoque extrinsecus tantum ope- 
raretur, nec ipse sufficeret ad convertendum cor. Quid est 
enim extrinsecus operari ? Est facere quod humanus facit 
magister, cum instruit discipulos ; facere quod facit orator, 
cum auditores suos persuadere satagit: scilicet, monstrare 
obiectum cum rationibus volendi illud. Id quidem, et nihil 
plus. Non est aperire mentem, non est impellere ex intimo 
voluntatem, praesertim in sensum oppositum propriae eius 
proclivitat. Unde, si bonum monstratum sub rationibus 
illud volendi, nequaquam appareat intra lineam inclinatio- 
nis primae, id est dispositionis fundamentalis quam prae- 
supponit et non 1mmutat ille qui forinsecus tantum operatur, 
frustra quidem ille laborabit, frustra omnia persuasionis 
media adhibebit. Meliora forsitan. videbo probaboque, de- 
teriora sequar. Non delectat, non sapit | 

Ad hoc igitur ut convertatur cor, praeter et contra incli- 
nationem liberi arbitrii sub triplicis concupiscentiae lege 
captivati, virtus requiritur intrinsecus operans. Quae qui- 
dem, quia intrinsecus operans, plus aliquid facere possit, 
quam ponere in exercitium praeexsistentem et praesupposi- 
tam inclinationem; quae rursus, quia intrinsecus operans, po- 
tens sit flectere affectiones animae sicut ei placuerit, secun- 
dum quod ei placuerit, quocumque ei placuerit. Eiusmodi 
autem virtus non est alicuius creaturae, sed solius Creatoris, 
cui soli intimum animae patet. Ipse solus ibi intrat. Solus 
habet claves huius domicilii. Solus movet, flectit, applicat 
facultates ad agendum, easque tenet sibi subiectas. Solus 
etiam, et ex consequenti, dare potest novas inclinationes 
tam habituales quam actuales, quae principium exsistant 
rectificationis animae, post originalem lapsum ad praesentia 
et visibilia recurvae. Unde Augustinus, Op. imp. c. Iui. 1. 3, 
n. 114: « Praeparatur voluntas a Domino, non forinsecus 

«sonantibus verbis, sed sicut orante exauditaque regina, 
« (Esther XV-11), convertit Deus et transtulit indignationem 
«regis in lenitatem. Sicut enim hoc divino et occulto modo 
«egit in hominis corde, sic operatur in nobis et velle et 
« perficere 

Vere ergo dicimus, liberum arbitrium non solum non 
evacuari, sed imo statui per gratiam, quia ad libertatem 
veram quae sine excusso iugo ac tyrannide peccati esse 
nequaquam potest, sola nos reparat gratia Salvatoris, eaque 
humili nostrae infirmitatis agnitione ac ferventi oratione 
iugiter 1mploranda. Et ideo, promptum nobis est ibi desi- 
nere, ubi sumpsimus disputationis exordium, concludendo 
scilicet verbis Augustini ad lulianum asserentem, in hoc 
consistere liberum arbitrium, quod possibile sit. homini 
voluntatem suam vel immittere in crimen, vel a crimine 
cohibere, servare Dei mandata vel transgredi, sequi ardua 
asperaque virtutum, vel demersa et palustria voluptatum: 
(Verum dicis. Hoc est liberum arbitrium, tale omnino ac- 
«cepit Adam. Sed quod datum est a conditore, et a de- 
«ceptore vitiatum, utique a Salvatore sanandum est.... 
i Quando erat tale quale describis liberum arbitrium, non- 
(dum homo vanitati similis factus erat, ut dies eius sicut 
«umbra praeterirent. Nondum dicebatur: Ego in iniqui- 


«talibus concentus sum. Nondum dicebatur: Quis 
(est mundus a sorde? nec 


enim 
infans cuius est diei unius vita 
«super terram. Postremo non dicebatur: Non quod volo, 
B(sed quod odi, illud facio. Et: Scio quia non habitat in me, 
«hoc est in carne mea bonum ; velle enim adiacet mihi, per- 


l ficere autem bonum non invenio. Et: Video aliam legem 


tin membris meis repugnantem legi mentis meae. Hoc malum 
«in Adam, quando rectus creatus est, non erat, quia natura 
«humana depravata nondum erat. Rectorem habebat, quem 
«libero reliquit. arbitrio; non liberatorem quaerebat, per 
«quem fieret libera a vitio. Nam et si verba illa non quod 
* volo, ago, et caetera talia, hominis sunt, ut dicitis, nondum 
«sub Christi gratia constituti : ergo etiam hinc convincimini; 

« quod tam infirmae voluntatis ad agendum bonum homines 
« Christus invenit, et quod liberi arbitrii infirmitatem ad 
«agendum bonum nonnisi per Christi gratiam potest humana 
«reparare natura. Ac per hoc, verum est quod dixi, neminem 
«esse liberum ad agendum bonum sine adiutorio Dei.... Non 
«ut voluntas eius ad bonum sicut ad malum captiva ra- 
x piatur, sed ut a captivitate liberata, ad liberatorem suum, 
«non servili amaritudine timoris, sed liberali suavitate 
«amoris attrahatur?) (x). 


(1) Op. imp. c. lulianum, 1. 3, n. no. 


PARS SECUNDA 


DE CAUSA ET EFFECTIBUS GRATIAE 


QUAEST. CXII. 


DE CAUSA 


Cum de causa gratiae inquiritur, quaestio esse non 
potest nisi de causa efficiente, necnon et de ea quae ad 
materialem reducitur, scilicet dispositiva. De causa enim 
finali omnia sunt in aperto, et ex ipsa gratiae natura im- 
mediate nota. Insuper ipsius simplicis formae, cuiusmodi 
est gratia, causa formalis utique non est. Superest ergo 
consideratio : primo de agente a quo gratiae productio de- 
pendet, tum secundo de dispositionibus quae forte in su- 
biecto requirerentur ad eius receptionem. 

Et quod attinet ad primum, sine discussione admittitur, 
causam gratiae principalem, (nam de instrumental! alia 
ratio est, de qua late in tractatu de sacramentis), esse solum 
Deum. Re enim vera: « Nulla res potest agere ultra suam 
« speciem, quia semper oportet quod causa potior sit effectu. 
«Donum autem gratiae excedit omnem facultatem naturae 
«creatae, cum nihil aliud sit quam quaedam participatio 
«naturae divinae, quae excedit omnem aliam naturam. Et 

«ideo impossibile est quod aliqua creatura gratiam causet. 
«Sic enim necesse est quod solus Deus deificet, commu- 
«nicando consortium naturae divinae per quamdam simi- 
ulitudinis participationem, sicut impossibile est quod ali- 
«quid igniat nisi solus ignis » Quo quidem argumento nihil 
evidentius. Et licet allata ratio directe respiciat solam gra- 
tam habitualem, adhuc tamen et actualem comprehendit, 
utpote quae eiusdem ordinis sit, principium quoddam in nobis 
exsistens supernatural'um ac deiformium operationum. Non 
ergo de ipsa causa efficiente, quae et qualis illa sit, aliquid 
quaestionis occurrit, sed solum indagandum relinquitur de 
extensione ac mensura causalitatis eius: utrum ad omnes 
homines se porrigat, vel ad aliquos tantum: et si ad omnes, 
an aequaliter vel inaequaliter, uno uniformi vel multis di- 
versissimisque modis. Ad huius igitur dubii solutionem 
ponitur sequens propositio. 


THESIS XII. 


(Art. i). 


Causa percipiendae gratiae voluntas Dei est, qui cum 
omnes homines salvos fieri velit, in omnes suae gratiae 
dona diffundit, eosque etiam qui longe ab omni influxu 
Christ Redemptoris positi ac derelicti esse viderentur, 
iis supernaturalibus praevenit auxiliis, quibus bene uten- 
do, possint sibi viam tum ad fidem, tum ad iustificatio- 
nem, tum ad consequentem beatitudinem aeternam  ape- 
rire. Adhuc tamen inaequalibus valde modis distribuit 
singulis prout vult, et multiformis gratiae suae investiga- 
biles inscrutabilesque mensuras per multas diversissimas 
vias quae nos saepissime latent, dispensat. Unde sequitur 
non debere nos in iis quae alios spectant, illicite esse 


curiosos, ne in his quae circa nosmetipsos sunt, 


damna- 
biliter 1nveniamur ingrati. 

In tota hac disputatione praescinditur ab infantibus, 
et iis omnibus quos imperfectus rationis usus eiusdem facit 
conditionis. De iis enim sufficienter dictum est in tractatu 
de Deo, ubi de voluntate salvifica. Sed et ipsi termini, quibus 
praesens propositio constat, satis superque admonent, de 
Hs solis nunc sermonem esse, qui per liberi arbitrii actum 
suae ipsorum saluti personaliter valent cooperari. Loquendo 
ergo de adultis, et quidem non aetate solum, sed et ratione 
adultis, ad duo capita summa dicendorum reducitur, quae 
sunt: universalitas elargitionis gratiae, deinde inaequalitas 
distributionis eius, necnon et impenetrabilitas viarum per 
quas plerumque pervenit ad singulos. 


Principale Scripturae testimonium quo universalitas 
elargiionis demonstratur, ipsum est celebre dictum Apo- 
stoli, alias iam discussum (y), 1 Tim. II-4 : Qui omnes homines 
vult salvos fieri, et ad agnitionem veritatis venire. Quisquis 
enim non inani voluntate, (quod de Deo cogitare nefas), vult 
finem, eo ipso vult id sine quo impossibile est ad finem 
pervenire. Et quantumcumque supponeretur ille finem velle 
voluntate tantum antecedente et conditionata, id est sub 
conditione praestanda ab altero, adhuc tamen oportet ut 
absolute et efficaciter velit ea quae a se solo immediate 
dependent, necessaria media suppeditare. Alias, nullo vero 
sensu diceretur vere velle finem, et nequidem conditionate, 
seu quantum in ipso est, uti satis per se evidenter constat. 
Nunc autem gratia actualis est in infidelibus medium pror- 
sus necessarium ad salutis finem, et gratia illa per quam 
opus salutis initiatur, omnibus modis a solo Deo immediate 
dependet ac dependere potest. Consequentia igitur in aperto 
est, quam auctor libri vocationis omnium gentium multi- 
plicibus modis, iteratisque vicibus enuntiat dicens: « Cre- 


(1) De Deo uno et trino, thes. 27. 

«dimus nullis hominibus opem gratiae in totum fuisse sub- 
«tractum (x). Sed ne in praeteritis quidem saeculis haec 
i eadem gratia quae post. D. N. 1. C. resurrectionem ubique 
«diffusa est, et de qua scriptum est: illuxerunt coruscationes 
tuae orbi terrae, defuit mundo... Sicut enim ista gratiae lar- 
«gitas quae in omnes gentes novissime effluxit, non evacuat 
«eam quae super unum Israel sub lege roravit, nec praesen- 
t tes divitiae fidem praeteritae abrogant parcitati: ita nec 
«de illa cura Dei quae patriarcharum filiis proprie praesi- 
«débat, conficiendum est gubernacula divinae misericordiae 
«caeteris hominibus fuisse subtracta. Qui quidem in com- 
paratione electorum videntur abiecti, sed nunquam sunt 
*a manifestis occultsque beneficiis abdicati » (2). Ideoque : 
«Non ob hoc excusabiles nationes, quae alienatae a conver- 
« satione Israel, spem non habentes, et sine Deo in hoc mundo, 
«sub ignorantiae tenebris perierunt, quia haec abundantia 
« gratiae quae nunc universum mundum rigat, pari antea 
«largitate non fluxit. (2) ». Inio. vero: «Illud quod de bo- 
«nitate Dei piissime creditur, quia omnes homines vult 
«salvos fieri, oportet perpetuum aeternumque sentiri, se- 
«eundum eas mensuras quibus Deus dona generalia spe- 
t&cialibus novit cumulare muneribus» (4). 

Est et alius classicus locus loannis in initio. Evangelii, 
ubi de Verbo loquens secundum quod sese manifestavit 
ad nos, primum ut auctor naturae per creationem, deinde 
ut auctor gratiae per incarnationem, non ipsum Á'erbum 
in causa fuisse dicit, cur aliquibus tantum, et non omnibus 
hominibus advenerit salus. Ipsum enim Verbum lux lucens 
in tenebris, lux vera quae illuminat omnem hominem venien- 
tem in hunc mundum. Et quanam, quaeso, illuminatione? 
Illa procul dubio, de qua scriptum est apud Lucam : Visita- 

vit nos oriens ex alto, illuminare his qui in tenebris et in umbra 
mortis sedent, quae est certo certius illuminatio gratiae. 
Verum a luce sese ad omnes, quantum in se erat, porrigente, 
mundus oculos avertit, et cum Verbum in propria venisset, 
sui eum non receperunt. Ob hanc causam, non ob aliam, a 
salute exciderunt. Ad rem Chrysostomus, Horn. 7 in loan- 
nem: «lIlluminat, inquit, omnem hominem venientem in 
«hunc mundum... profecto quantum in ipso est. Si qui 
«autem sponte sua mentis oculis conniventibus ad huius 
«lucis radios aciem dirigere noluerunt, non ex luminis na- 
«tura in tenebris persisterunt, sed ex malitia sua... Gratia 
«in omnes diffusa est ; non iudaeum, non graecum, non bar- 
«barum, non scytham, non liberum, non servum, non virumr 
«non mulierem, non senem, non iuvenem excipit aut dedi- 
«gnatur... Omnibus se facile exhibet... Qui autem eius 
«munere frui negligunt, hanc suam caecitatem sibi ipsis 
«imputent; cum enim detur omnibus, omnibus pateat, et 
«a nemine prohibeatur, perditi quidam et nequam homines 
«propria dumtaxat malitia ingredi recusant». 

Huc quoque faciunt verba divinae Sapientiae vocantis 
homines, et contemptoribus quidem minantis exitium, ob- 
sequentibus vero promittentis abundantiam vitae et salutis 
a Domino, Prov. I, 20-33, et VIII, 1-4 : Sapientia foris prae- 
dicat, in plateis dat vocem suam. In capite turbarum clamitat 
in foribus portarum urbis profert verba sua dicens : Usquequo 
parvuli diligitis infantiam, et stulti ea quae sibi sunt noxia cu- 
pient, et imprudentes odibunt scientiam ?  Convertimini | ad 
correptionem meam, en proferam vobis spiritum meum, et O- 
stendam vobis verba mea. Quia vocavi et renuistis, extendi 
manum meam, et non fuit qui aspiceret. Despexistis omne con- 
silium meum, et increpationes meas neglexistis. Ego quoque 
in interitu vestro ridebo et subsannabo, cum vobis id quod ti- 
mebatis advenerit... Qui autem me audierit, absque terrore re- 
quiescet, et abundantia perfruetur, timore malorum sublato... 
Numquid non sapientia clamitat, et prudentia dat vocem suam? 


In summis  excelsisque verticibus supra viam, in mediis se- 

mitis stans, iuxta portas civitatis in ipsis foribus loquitur 


dicens : O viri ad vos clamito, et vox mea ad filios hominum. 

sane vero» congeruntur hic et ingeminantur metapho- 
rae per quas omnibus modis significetur praedicatio Sa- 
pientiae ad omnes perveniens, a qua scilicet nemo nisi sibi 
ipsi voluntarie obturans aures, subducere valeat. Claman- 
tem enim in plateis, in mediis semitis, in capite turbarum, 
in foribus portarum urbis, in summis excelsisque verticibus 
supra viam, quis effugiet, quis evitabit, quis non sentiet? 
Nec refert cuiusmodi ista sit, quae hic signate describitur, 
sapientiae praedicatio : quia etiamsi forte mere exteriorem 
eam dixeris, per ea nimirum quae facta sunt, per eventus 
quotidianos, per vicissitudines humanas, per beneficia, per 
flagella, per illa demum facta innumera quae medio rationis 
lumine admonent humanam mentem quaerere Deum, co- 
lere Deum, convertere se ad Deum : adhuc tamen interioris 
eratiae concomitantem elargitionem agnoscas necesse erit. 
Nam et praedicatio evangelii nonnisi exterior praedicatio 
est, quam tamen interioribus auxiliis comitatam nemo pru- 
dens inficiabitur, quatenus scilicet, cum verbum Dei per mini- 
sterium praedicantium auribus carnis infertur, miscetur operatio 
potentiae divinae cum sono vocis humanae, ut loquitur auctor 
de voc. gent. 1. 1, c. $. Et sic quoque Sapientia, si forte 
perhibeatur foris praedicans per ea quae facta sunt, id pro- 
fecto non sine simultanea elargitione gratiae, testante eo- 
dem illo praeclaro auctore., ubi ait 1. 2, c. 20, fuisse semper 
generalia Dei beneficia quorum testimonio ad quaerendum 
verum Deum possent homines adiuvari : quibus donis aucto- 
rem suum per omnia saecula protestantibus specialis gratiae 
largitas superfusa est, quae licet copiosius nunc quam antea 
praestetur, causas tamen  distributionum | suarum |. Dominus 
apud scientiam suam tenuit. Ubi vides supernaturalem gra- 
tam sese superinfundentem, ac veluti 1mmiscentem prae- 
dicationi quae est ex testimonio creaturae mundi. [n quo 
fere sensu dixit quoque Augustinus, Enarr. in. Psalm. 102, 


n. 16, quod Deus vocat undique ad correctionem, vocat undique 

ad poenitentiam, vocat beneficiis creaturae, vocat impertiendo 
tempus vivendi, vocat per misericordiam consolationis. Et 
Prosper adversus Collatorem c. 2, postquam praemisisset 
neminem venire ad Patrem, nisi Pater qui misit Christum, 
traxerit eum, statim subiungit quod trahit ad Deum contem- 
platio elementorum, omniumque quae in eis sunt ordinatissima 
pulchritudo ; trahunt rerum gestarum relatores, animum au- 
dientis inflammant  narrantes laudes Dei, virtutes eius qziae 
jecit etc. Quin imo ipsum Paulum, Act. XIV-4, conte- 
stantem invenimus, ubi agens de salutari conversione ad 
Deum vivum, protestatur quod etsi in praeteritis genera- 
tionibus dimiserit Deus omnes gentes ingredi vias suas, 
nihilominus non sine testimonio semetipsum reliquit, be- 
nefaciens de coelo, dans pluvias et tempora iructifera, implens 
cibo et laetitia corda nostra. Quibus verbis implicite docet, 
praedicationem quae est per testimonium creaturarum, 
fuisse gentilibus ad emendationem et correctionem, auxi- 
lium saltem remote sufficiens : quod sane non esset nisi cum 
testimonio eorum quae facta sunt, miüsceretur in praesenti 
ordine providentiae, operatio potentiae divinae, id est, elar- 
gitio interioris supernaturalis gratiae, sine qua nihil iuvat 
ad salutem, praetereaque nihil. 

At dices: Testimonium creaturarum, adiuncto etiam 
proportionato Dei auxilio, nequaquam ducere valet ad 
fidem theologicam, in qua tamen teste Tridentino, agnoscere 
oportet initium et radicem totius iustificationis. Et sane, 
ad fidem theologicam necessaria est praevia propositio re- 
velationis, idest, verae et propriae dictae locutionis Dei, 
quae in testimonio creaturae mundi omnino non continetur. 
$1 ergo opus salutis incipit cum fide, et in fide initiatur, se- 
quitur quod ante fidem vel propositionem fidei, nullum au- 
xilium est quod positive saltem conducere possit, ac per hoc, 
frustra ea erunt, et praeter quaestionem, quae supra ex 
libris sapientialibus fuerunt declarata. 

sed ex alibi traditis responsio patebit. Equidem conce- 
dendum est quod cum ordo supernaturalis in intima cum 

Deo communicatione seu societate totus consistat, et omnis 
societas media locutione primam habeat initiationem : con- 
cedendum, inquam, quod fides adhibita verbo Dei nos vocan- 
tis in communionem suorum bonorum, hoc est in sui ipsius 
fruitionem, primus est actus quo fonnaliter initiatur commu- 
nicatio, primus motus quo incipit directa ad Deum finem 
supernaturalem conversio, prima denique dispositio, cae- 
teris omnibus fundamenti instar necessario supposita, ad 
statum amicitiae in quo vere societatem habemus cum eo, 
id est, cum Patre et cum Filio eius lesu Christo, | Ioan. I-3. 
Et propter hoc fides a Tridentino dicitur totius  iustifi- 
cationis radix et fundamentum. Verumtamen non ideo 
excluduntur dispositiones antepraeparatoriae, quibus homo 
convertendo sed ad Deum sibi innotescentem per ea quae 
facta sunt, disponitur ad credendum Deo altius sese mani- 
festanti per verbum revelationis. Quid enim ? Nonne illae 
sunt de quibus Augustinus l..]1 ad Simplic. n. 2, ubi agit 
de inchoationibus quibusdam fidei, quas dicit conceptioni- 
bus similes? Imo vero, huiusmodi dispositiones, easque 
supernaturales, idest, ex gratiae auxilio conceptas, doctrina 
catholica videtur indubitanter agnoscere. Siquidem, non 
aliter commode explicabis condemnationem propositionum 
quibus affirmatur quod nullae dantur gratiae nisi per fidem, 
quod fides est prima gratia et fons aliarum omnium, quod 
pagani, iudaei, haeretici, aliique huiusmodi nullum acci- 
piunt a I. C. influxum, ita ut in illis voluntas nuda sit et 
inermis sine ulla gratia sufficiente 11). Caeterum, non magna 
hic difficultas occurret, si modo removeas praeiudicium 
circa obiectum formale actuum supernaturalum de quo 
alibi sufficienter dictum ; si insuper consideres quod prae- 
sens ordo in quo natura humana versatur, est supernatu- 


rals, et quod idcirco ad supernaturalem finem omnia in 
eo media debent collineare. 


(1) Prop. 26, 27, 29 inter Quesnellianas. — Prop, damnata ab 
Alexandro VIII. 

Quocumque ergo modo accipias praedicationem  Sa- 
pientiae in plateis, in capite turbarum, in foribus portarum 
urbis, in mediis semitis, in summis excelsisque verticibus 
supra viam, recte semper inferes universalitatem distribu- 
tionis gratiae de qua nunc sermo. Nam permittendo etiam 
quod ad Deum auctorem naturae directe referatur, conco- 
mitantem saltem gratiae operationem, interioremque eius 
sollicitatüonem semper oportebit intelligere: ut quicum- 
que ad huius correptionis vocem sese converterit, infalli- 
biliter tandem  perducatur ad eas conditiones in quibus 
directa pateat via ad fidem, iustificationem, consequentem- 
que beatitudinem aeternam. 


Haec igitur sunt quae recte, pie, et catholice tenemus, 
agnoscimus, persuasissimaque habemus, quia in verbo re- 
velato sat clare expressa inveniuntur. Nunc autem, ubi a 
generalibus ad particularia descenditur, hoc est, ad vias 
in speciali per quas singulis praeparatur consequendae sa- 
lutis possibilitas, sic, uti alias 1n similibus frequenter accidit, 
nihil superest praeter confessionem ignorantiae nostrae. 
Nisi quod, ne ex circumstantiarum exteriorum apparentiis 
rem diudicare velimus, dantur in sacris litteris. manifesta 
quaedam conversionum exempla medias inter circumstan- 
tias externas maxime contrarias, dantur et manifestiora 
obdurationis et renitentiae in maxime propitiis. Nam multi 
nec suscitatis mortuis crediderunt, dum e contra latro tunc 
credidit, cum vidit Christum non . praestantiorem in ope- 
ribus, sed consortio crucis aequalem, ut ait Augustinus Í. 1 
ad Simplic. q. 2. Simeon quoque, nullo exterius demonstrante 
vel praedicante, infantem parvulum agnovit, quem iuvenem 
miracula magna patrantem, et testimonio loannis ac pro- 
phetarum indigitatum ali contempserunt. Idque ut intelli- 
gamus, non tam ab iis quae foris sunt pendere salutem, quam 
a secreta operatione Dei, cuius inexhausta potentia est, 

media quoque sunt in infinitum variata, et viae prorsus 
investigabiles, dicente Psalmista : Zn mari via tua, ei semitae 
tuae in aquis multis, et vestigia tua non cognoscentur. 

Quam longe ergo aberrant qui considerantes relativam 
paucitatem eorum quibus in praeteritis generationibus ab 
exordio mundi usque nunc, aut vera illuxit religio, aut prae- 
dicatum est evangelium Christi, omniaque dimetientes se- 
cundum eas quas cognitio, imo verius ignorantia nostra 
detegere potest conditiones, praetextum inveniunt incre- 
dulitats, et causam vel non admittendae, vel etiam, quod 
peius est, abnegandae fidei Christianae! De alnus solliciti, 
circa seipsos négligentes; Deum criminantes quod cum 
exteris gentibus tanta parcimonia usus sit, divitias vero 
redemptionis sibi oblatas ac velut ad manum profusissima 
liberalitate expositas contemnentes! Quibus quomodo re- 
spondendum, nisi cum distinctione ab initio proposita inter 
ea quae utpote clara, non debent de his quae occulta sqnt 
obscurari, et ea quae a notitia experientiaque nostra plane 
subducta, nullo in casu solidum queunt praebere in quam- 
libet partem arguendi fundamentum. 

Quod si nunc quaeras qui fieri possit ut 1n tanta largi- 
tate erogationis gratiae, tam multi sint qui viam perditionis 
ineunt, et in ea, quantum aestimare licet, perseverant : respon- 
debo cum generali observatione Caietani circa eam quam 
experimur in nostra specie, singulari miseria. Admirandum 
quippe, inquit, quod cum omnibus speciebus quas videmus 
tam infra quam supra hominem, statutum sit bonum ut 
in pluribus, sola humana natura in hac 1acet miseria, ut malum 
habeat ut in pluribus, bonum ut in paucioribus. Et rationem 
huius exorbitantiae assignat dualitatem naturarum subor- 


dinatarum in homine. Nam quia per operationem sensus 


homo pervenit ad actus rationis, ideo plures sequuntur 


inclhnationes naturae sensitivae quam ordinem rationis ; 
semper enim plures sunt qui assequuntur inchoationem rei, 
quam qui ad consummationem perveniunt, ait S. Thoms 
I-2 Q: 7h a 2. Rursus, naturae sensitivae bona sunt quoad 

nos magis connaturalia, utpote ab ineunte aetate in usu, et 
inagis nota, et magis moventia, et ratione adstantis delecta- 
tionis, necnon et imminentis oppositi contristantis, in promptu. 
Rationis autem bonum post aetatem percipitur, et parum 
cognoscitur, et parum movet, ut experimur. Haec autem 
humanae naturae infelicitas ostendit, ipsam non esse eius- 
dem conditionis cum alius quas videmus, sed altiorem ingredi 
ordinem, parum tamen de illo participando. 

Porro, si ita se res habeant, etiam quoad bonum quod 
est secundum naturam, et malum quod est contra naturam, 
cuiusmodi sunt virtus et vitium in ordine pure naturali i 
quid mirum si gratia, quantumcumque large diffusa, nonnisi 
ut in paucioribus suum obtineat effectum ? Explicatio datur 
in parabola evangelica de homine qui fecit coenam magnam, 
et misit servum suum hora coenae dicere invitatis ut veni- 
rent, quia iam parata sunt omnia. Et coeperunt simul omnes 
excusare. Primus dixit ei: villam emi et necesse habeo exire 
et videre illam: rogo te, habe me excusatum. Et alter dixit: 
iuga boum emi quinque, et eo probare illa, rogo te, habe me 
excusatum. Et alius dixit : uxorem duxi, et ideo non possum 
venire. Ubique pro excusatione negotia carnis afferuntur. 
luga boum, inquit, emi quinque. Quinque iuga boum, quin- 
que sunt sensus carnis huius. Et quare boum dicuntur iuga ? 
quaerit Augustinus. Quia per sensus istos carnis terrena 
requiruntur. Boves enim terram versant. Sunt autem homi- 
nes remoti a fide, terrenis dediti, carnalibus occupati ; nolunt 
credere aliquid nisi ad quod sensu sui corporis quinquepar- 
tto perveniunt. In eis quinque sensibus, totius voluntatis 
sibi regulas ponunt. Non, inquit, credo ego nisi quod video. 
Ecce quod novi, ecce quod scio. Album est, nigrum est, 
rotundum est, quadratum est, sic vel sic coloratum est: novi, 
sentio, teneo, natura ipsa me docet. Non cogor credere quod 
mihi non potes ostendere. Vox est : sentio quia vox est, suavis 
est, rauca est ; novi, scio, pervenit ad me. Bene olet, male 
olet, scio, sentio. Hoc dulce est, hoc amarum ; hoc salsum, 
hoc fatuum. Quid mihi plus dicas nescio. Tangendo novi 

quid durum, quid molle sit, quid lene sit, quid asperum 
sit ; quid caleat, quid frigeat. Quid mihi plus demonstra- 
turus es? (x). Et ecce tibi positivismus a diebus antiquis, 
imo ab origine saeviens, quo aures cordis obturantur et clau- 
duntur ei qui stat ad ostium et pulsat. Quod tamen, ut patet, 
non gratiae defectum, sed liberi arbitrii abusum demonstrat. 
Quidquid igitur de his quae foris apparent, vel affe- 
ratur, vel afferri possit, omnino inhaerendum in hac quae- 
stione de distributione gratiae, tribus illis saluberrimis et 
veracissimis definitionibus, cum quibus suam disputationem 
conclusit auctor de vocatione omnium gentium : « Quarum 
una profitetur aeternum et proprium divinae esse boni- 
tatis, ut omnes homines salvos fieri velit, et in agnitionem 
| veritatis venire. Alia simul praedicat, omnem hominem 
qui salvus fit, quique in agnitionem veritatis venit, Dei 
lauxilio iuvari et regi, utque in fide quae per dilectionem 
«operatur permaneat, custodiri. Tertia vero temperanter 
let sobrie protestatur, non omnem voluntatis Dei compre- 
hendi posse rationem, et multas divinorum operum causas 
ab humana intelligentia esse subductas : ut cum in tempo- 
ribus, in nationibus, in familiis, in parvulis, in nondum 
«natis et geminis quaedam aut varie aut insigniter gesta 
«noscuntur, non ambigamus ea ex illis esse quae i1ustus et 
. misericors Deus in hoc transituro saeculo noluit sciri. Quod 
c quidem ad utilitatem nostram dispositum sentiendum est : 
ut quoniam spe salvi facti sumus, cui praeparavit Deus 
! quod oculus non vidit, nec auris audivit, nec in cor hominis 
«ascendit: sicut constanter credimus videndum quod non- 
«dum videmus, ita patienter expectemus intelligendum 
«quod nondum intelligimus. Si ergo cesset insidiosa ma- 
«lignitas, si insolens praesumptio conquiescat, his recte, 
«ut arbitror, pertractatis, nullius superest causa certami- 


«nis, neque ultra necesse est nos interminabilibus quaes- 
«tionibus occupari ». 


(1) August. Serm. 112, n. 3. 

Et omnia quidem hactenus dicta ad causam gratiae 
efficientem spectabant. Sequitur iam consideratio de causa 
dispositiva. 


THESIS XIII. 


(Ar t. 2-3). 


Ad gratiam quidem i1ustificationis consequendam ne- 
cesse est hominem adultum divinitus motum et excitatum 
libero suae voluntatis actu praeparari atque disponi. Sed 
si sermo sit de gratia actuali per quam opus salutis ini- 
tiatur, sic nulla esse potest ex parte hominis praeparatio 
saltem positiva, quasi praeveniens divinum auxilium. Quin 
imo, vulgatum axioma quo gratia dicitur a Deo darn fa- 
cienti quod in se est, videtur esse semper intelligendum, 
ad veterum theologorum mentem, de faciente quod in se 


est per alicuius praecedentis gratiae vires. 


Necessitas dispositionum ad i1ustificationis gratiam con- 
sequendam est de notioribus theologiae dogmatibus. Quam 
abunde explicat doctrina de sacramentis, demonstrant 
formales Scripturae auctoritates, supponunt repetitae in 
sacris litteris exhortationes ad fidem, ad poenitentiam, ad 
conversionem cordis, proponit denique manifestissima et 1n- 
stantissima Ecclesiae praedicatio. Pro qua etiam, tam clara 
tamque evidentia documenta prostant, ut nemini unquam 
lelicta sit denegationis possibilitas. Quo fit ut cum prote- 
stantibus lis nobis sit de qualitate seu quidditate disposi- 
tonum, non de generali principio necessitatis earumdem. 

At de gratia actuali aliter sentiendum est. Nisi enim 
velimus in semipelagianum | dogma declinare, quo asse- 
ritur initium fidei dari secundum merita liberi arbitrii, 
necessario deveniendum est ad aliquam gratiam primam 
cuius nulla omnino vel nobis vel in nobis causa ha- 

beatur, quae idcirco totius praeparationis principium exsi- 
stat, nedum praevenientem aliquam praeparationem re- 
quirat. «$1 loquamur, inquit S. Thomas in praesenti, de 
gratia secundum quod significat auxilium Dei moventis 
« ad bonum, sic nulla praeparatio requiritur ex parte hominis, 
quasi praeveniens divinum auxilium. Sed potius, quae- 
| cumque praeparatio in homine esse potest, est ex auxilio 
Dei moventis animam ad bonum, et secundum hoc ipse 
. bonus motus liberi arbitrii quo quis praeparatur ad donum 
gratiae suscipiendum, est actus liberi arbitrii moti a Deo. 
Et quantum ad hoc dicitur homo se praeparare, secundum 
illud Prov. XVI: Hominis est praeparare animum, et est 
principaliter a Deo movente liberum arbitrium. Et secun- 
: dum hoc dicitur a Deo voluntas hominis praeparari, et a 
«Domino gressus hominis dirigi ». 

Haec porro omnia, si de praeparatione positiva intel- 
ligatur, indubia sunt, et in confesso apud omnes catho- 
licos. Sed superest aliquid controversiae circa praepara- 
tonem quam aliqui negativam dicunt, interpretantes vul- 
gatum apud theologos axioma, jacienti quod in se est, Deus 
non denegat gratiam, de faciente per naturae vires: quasi 
ad hoc fuisset adinventum, ut ratio redderetur possibilitatis 
datae ad salutem iis quoque omnibus, puta infidelibus nega- 
tivis, qui sub solo naturae ductu supponerentur per prius 
constituti. De qua re pauca nunc occurrunt observanda, 
praemisso in antecessum sensu in quo dictum axioma fuit 
constanter a veteribus theologis intellectum. 


a 2 


Iuxta veteres, intelligitur axioma dupliciter: Primo 
in ordine ad obtinendam gratiam sanctificantem, et tunc 
sensus est : qui facit quod in se est, convertendo se ad Deum 
toto corde ex supernaturali motione, ille a Deo gratiam 
iustificationis consequitur. Secundo in ordine ad obtinen- 
dam gratiam actualem, et tunc sensus est: qui facit quod 

in se est, non resistendo gratiae Dei, ille accipit ulterio- 
rem gratiam per quam perficiatur conversio, et usque ad 
sufficientiam proximae dispositionis perducatur. In omni 
autem modo, semper oportebit devenire ad aliquam gra- 
tam primam quae sit ita praeveniens, ut non supponat 
hominem fecisse quod in se est, quia nihil prius fecit ; sed 
illa gratia primo datur ut faciat, et sic, respectu huius gra- 
tiae non procedit axioma, sed solum respectu gratiae sub- 
sequentis primam. Hic est sensus veterum, et planum est 
videre documenta apud Palmieri, de gratia divina actuali, 
Thes. 34, ubi proferuntur testimonia S. Thomae fl), tum 
s. Bonaventurae (2) necnon et Aegidii Romani (3) Argenti- 
nae (4, Caietani (5), et aliorum. Unus interim pro omnibus 
testis afferatur loannes Driedo, Tract. 5, de capt. et redempt. 
gen. hum., sic dicens : ! Quod dicimus hominem facere quan- 
«tum in se est, potest trifariam intelligi. Uno quidem modo 
«facere quantum in se est, est facere quantum ipsa natura 
«potest ex se, id est ex suis viribus a conditore naturae 
«insitis, non peculiariter attractis a Deo Patre... Er sic 
«Jaciens quod in se, neque meretur gratiam, nec ad acqui- 
«rendam gratiam se "praeparat, quia ad habendam gratiam 
«praeparatur voluntas a Domino. Secundo facere quantum 
«in se est, est pro tempore et loco quantum ipsa natura 
«absque habituali gratiae dono potest facere, ex ratio- 
«nalibus viribus peculiariter a Deo Patre ad initia fidei 
«attractis. Et sic facienti quantum in se est, Deus largitur 
«initium fidei, ex qua etiam valeat orare, invocare, quae- 
«rere, implorare Dei misericordiam. Et hic 1am est primus 
«rationalis animae tractus qui est ponendus non tamquam 
«generalis Dei influxus, sed est peculiaris et gratuitus trac- 
! tus. Tertio modo facere quantum 1n se est, est facere quantum 


(1) In 1-2, Q. 109, a. 6, et Q. 112, a. 5, et de Verit. Q. 24, a. 15. 


(2) In 
(3| In H, D. 2« q. i, a. 3. 


(4) In II, D. 27, a. 3, concl. 2. 
(5) In 

y natura adiuta fide desuper data potest facere pro remis- 
w slone peccati aut pro perseverantia gratiae impetranda, 
«et sic Deus facienti quantum in se est dat gratiam. Et 
C his duobus posterioribus modis intellexerunt sacrae theolo- 
«giae interpretes, docentes Deum  illustrare- et gratiam  ja- 
«cere his qui faciunt quantum in se est». Ubi vides quod a 
primo ad ultimum, faciens quod in se est, in mente veterum, 
semper est faciens ex viribus gratiae, ut sit in. substantia, 
sensus quem verba evangelica, Luc. XIX-26, prae se ferunt: 
Habenti, id est bene utenti gratus habitis, dabitur et abun- 
dabit ; ab eo autem qui non habet, et quod habet auferetur ab eo. 
Aliter nunc plerique intelligere volunt, videlicet, etiam 

et potissimum, de eo qui facit viribus naturae, utputa de 
infideli quem supponunt viribus supernaturalis gratiae un- 
dequaque destitutum, adhuc tamen habere volunt quo se 
ad gratiam et ad initium fidei disponere queat. Sed quomodo' 
Non sane positive, ne pelagianus vel semipelagianus error 
incurratur. Ergo negative tantum, quatenus bene utendo 
naturalibus viribus liberi arbitrii, non ponet obicem ad vo- 
cationem gratiae ; quae quidem vocatio, remoto omni prohi- 
bente, infallibiter demum dabitur, in vi generalis voluntatis 
qua Deus decrevit gratiam suam omnibus hominibus, quantum 
ex se est, elargiri. Rem sic exponit Suarez, de auxiliis 1. 3, 
C 2, $3: «Supponunt (supradicti auctores) id quod est 
certissimum, Deum quantum in se est, paratum esse ad 
«dandam omnibus gratiam suam, et ad vocandum omnes 
«adultos... Hoc ergo modo est in potestate cuiuscumque 
«hominis salvari, quia est in potestate eius habere hoc di- 
«vinum auxilium, non ex merito aut dispositione sua, sed 
«ex liberali et generali largitione Dei. Quamvis autem homo 
. nihil ex se possit efficere, quo divinum hoc auxilium obti- 
«neat, sed Deus sola gratuita voluntate sua illud offerat, 
(potest tamen homo sua voluntate impedire sufficienter 

« et quantum in ipso est, ne a Deo actu recipiat hoc auxilium 


SEE hanc vocationem, si multiplicando peccata, magis ma- 
c gisque illius indignum seipsum reddat... Hinc est quod 

{si homo hábens solum naturale lumen rationis ita se gereret 
ut nullum novum impedimentum gratiae adhiberet, infal- 
«libiliter opportuno tempore auxilium vel vocationem gratiae 
i reciperet, non ex suo merito, sed ex generali illa liberalitate 
«Dei, qua stat ad omnium ostium et pulsat. In hoc ergo 
' sensu dixerunt illi auctores, /acienti quod in se est Deus 
«non denegat gratiam. Et clarius diceretur: Non ponenti 
.obicem et impedimentum per id quod ex se facere potest, 
.Deum ex sua liberalitate dare gratiam, quam homo pro- 
mereri non potest... Verum est, Deum dare gratiam suam 
«non ponenti obicem, nec per hoc homini aliquid attribuitur, 
«quo gratiam promereatur, sed solum quod possit illam 
per peccatum impedire, vel ad summum, quod possit 
«vitare peccatum contra legem naturae quod possit illam 
impedire; potest autem id homo per liberum arbitrium». 
Sic quidem ille. 
sed contra est, quod suppositum huius interpretationis 
videtur esse omnino negandum. Suppositum enim est, 
infideles negativos omni ope gratiae supernaturalis destitui, 
et non posse aliter quam per naturae vires operari. Sed 
hoc quis demonstrabit, imo quis non improbabile admodum 
indicabit? Nam quod gratia vere et proprie dicta detur 
ante fidem, et ex certissimis Ecclesiae documentis constat, 
uti iam supra notatum est, et monstratur etiam evidenter 
iniis actibus ad fidem praeviis, puta iudicii credibilitatis et 
pii credulitatis affectus, qui omnibus theologis consentientibus, 
intrinsece supernaturales esse debent, adeoque ex viribus 
gratiae eliciti. Id praesertim suadet totus de integro prae- 
sentis providentiae modus, quia si gratia disponit nos ad 
amandum Deum inspirando timorem quo, timentes a Deo 
puniri, cessamus a peccato : si introducit ad charitatem per 
spem renumerationis, ad spem renumerationis per metum 
gehennae, ad metum gehennae per castigationes etiam tem- 
porales, atque ita porro: qua tandem vel verosimili ratione 
dices, non esse eiusdem gratiae disponere infidelem ad fidem, 
inducendo eum et adiuvando ad obediendum Deo in iis quae 

legis naturalis sunt, ad serviendum Deo per eum modum 
quem naturalis ratio dictat, ad submittendum se Deo secun- 
dum quod Optimum Maximum creatura mundi eum mani- 
festat ? Quasi non esset et ipsa fides, quidam erga Deum 
submissionis modus, et quidem, facta hypothesi revela- 
tionis, vel sola simplici naturae lege praescriptus ! Quasi 
obedientia quae praestatur in observatione mandatorum 
etiam naturalium, non esset nata praeparare ac disponere 
ad obedientiam quae praestatur per fidem adhibitam verbo 
revelato | Quasi denique gratia non haberet elevare omnem 
omnino operationem quae secundum substantiam actus 
referibilis est quacumque ratione, mediate vel immediate, 
proxime vel remote, ad vitae aeternae finem ! S1 ergo ipsum 
quod dicunt facere quod in se est, revera non fit 1n praesenti 
statu, etiam apud infideles, sine gratiae supernaturalis adiu- 
torio, ubi iam relinquetur locus praeposterae interpretationi 
qua faciens quod in se est, intelligitur faciens ex viribus na- 
turae, ut deinde pronus descensus sit in difficultates omnis 
generis quibus illa, quam dicunt, negativa praeparatio am- 
piam materiam praebet ? 

Certe, negativa praeparatio consisteret, iuxta auctores 
illos, ın non ponendo obicem peccati ad gratiam, intelligendo 
nunc primam gratiam actualem, id est, gratiam qua homo 
primo sollicitatur ad conversionem, primo invitatur ad poe-- 
nitentiam, primo vocatur ad fidem. Sed quis iam concipiet 
peccatum esse obicem ad huiusmodi gratiam, praesertim 
si sermo sit de gratia Redemptoris qui venit in hunc mundum 
peccatores salvos facere, non vocare iustos sed peccatores, 
salvum facere populum suum a peccatis eorum, seu, ut di- 
citur Luc. XIX, quaerere et salvum facere quod perierat ? 
- Praeterea, communis doctrina est, quam auctores etiam 
illi pro virili defendunt, neminem esse in hac vita adeo obsti- 
natum in malo, ut quavis gratia sufficiente ad salutem con- 
sequendam sit destitutus. Sed huiusmodi obdurati profecto 
non faciunt quod in se est. Si ergo, hoc non obstante, 

adhuc Deus dat eis gratiam, ergo peccatum quantumvis 

multiplicatum non constituit. obicem per quem .élargitio 
actualis gratiae impediatur. Et si forte dicas fore semper 
obicem quantum est ex natura sua: quid hoc, quaeso, te 
iuvat, siquidem, ut axioma de quo nunc sermo, rationabilem 
sensum habeat, oporteret peccatum esse impedimentum 
etiam de facto. Alioquin, si tam facienti quam non facienti 
quod in se est, gratiam de facto non denegat Deus, nihil 
dicitur dum dicitur non denegari ei qui facit, praetereaque 
nihil. - Adhuc, quaerere licet: expectat Deus ut homo 
faciat quod in se est, vel non expectat ? 51 non expectat, 1te- 
rum idem quod supra. Si expectat, videtur esse consequens 
quod homo est qui initiat opus suae salutis, ponendo saltem 
praeviam conditionem sine qua non. Et hoc quomodo con- 
cordare possit cum documentis tum Scripturae tum Tradi- 
tionis edocentis nos, nullum prorsus esse posse initium ex 
parte nostra, mihi quidem, ut iterum dicam, non apparet 
satis. 

Quanto ergo potiori iure, exemplar facientis quod in 
se est ante vocationem ad fidem, nobis propositum agno- 
scemus in Cornelio centurione, de quo Augustinus l. de 
praedest. 55. c. 7: «Solet dici: ideo credere meruit, quia 
«vir bonus erat, et antequam crederet. Quod de Comelio 
«dici potest, cuius acceptae sunt eleemosynae et exau- 
«ditae orationes antequam credidisset in Christum Quid- 
«quid igitur et antequam in Christum crederet, et cum 
«crederet, et cum credidisset, bene operatus est Corne- 
lius, totum Deo dandum est, ne forte quis extollatur». 
In quibus Augustini verbis duo continentur. Primum est, 
quod in Cornelio fidem praecesserant orationes et eleemo- 
synae, prout evidenter datur per narrationem Actuum. 
Alterum | est, evidenti pariter Scripturae testimonio fir- 
matum, quod orationes et eleemosynae illae fuerant opera 
eratiae proprie dictae, in quibus non negativa tantum, 
sed positiva prorsus praeparatio agnoscitur. Alias, nec tales 
fuissent per quas meruisset credere Cornelius, nec tribue- 
rentur Deo sicut caetera bona quae operatus est, cum cre- 

deret et cum credidisset. Caeterum non obstat id quod 
interponit. Augustinus, ubi de eleemosynis et orationibus 
Corneli loquens, ait: ^? Xon tamen sine aliqua tide donabat 
»et orabat, nam quomodo invocabat in quem non credi- 
derat ? Sed si posset sine tide Christi esse salvus, non ad 
eum aedificandum mitteretur architectus apostolus Petrus ». 
Id, inquam, non obstat, quia illa aliqua fides non est nisi fides 
secundum quid, fides omnino distincta ab ea ad quam fun- 
dandam mittitur architectus. Petrus, fides denique ex qua 
potest tantummodo invocari Deus ut viam salutis demon- 
strare dignetur, sicut reipsa Cornelio demonstrare dignatus 
est. Est ergo fides late dicta, ex iis quae facta sunt: qua, 
ut idem Augustinus dicit 1. de nat. et grat. c. 2, natura hu- 
mana credit in Deum qui fecit coelum et terram a quo et. 
se factam naturaliter sentit. 

Omnibus ergo perpensis, non videtur esse undequaque 
declhinandum ab interpretatione veterum, secundum quam 
ille qui facit quod in se est, semper intelligitur faciens per 
vires gratiae, idque indifferenter tam ante quam post fidem. 
Securior quippe ista sententia est, rationi etiam theologicae 
conformior, denique magis consentanea indoli praesentis 
supernatural!s providentiae, in qua nihil debet esse vacuum 
opere gratiae, sed sicut scriptum est de sole isto qui ortu 
et occasu peragit diem : Sol iWuminans per omnia respexit, 
et gloria Domini plenum est opus eius. 

Sed iam ex hactenus dictis de causa gratiae, consecta- 
rum aliquod deducere oportet, de quo S. Thomas art. 5, 
ut in thesi quae sequitur. 


THESIS XIV. 


(Art. 5). 


Gratiae iustificationis ea causa, eaeque conditiones 
sunt, ut unusquisque, dum seipsum suamque infirmitatem 


respicit, de seipso formidare ac timere possit, et nemo 

scire valeat certitudine fidei, cui non potest subesse fal- 


sum, se gratiam Dei esse consecutum. 


Duo sunt in praesenti extra omnem controversiam 
posita. Primum est, quod potest aliquis cum certitudine 
scire se esse in gratia Dei, si specialis de hoc sibi revelatio 
fiat. Alterum est, quod seclusa speciali revelatione, adhuc 
scire id potest coniecturaliter, imo cum illa maxima pro- 
babilitate quae apud quosdam nomine moralis certitudinis 
solet insigniri, pro quanto non habet contra se positivum 
dubium quod in ordine ad praxim, virum prudentem movere 
possit. Utrumque horum complectitur S. Thomas his verbis: 
«Uno modo (aliquid cognosci potest) per revelationem, et 
«hoc modo potest aliquis scire se habere gratiam. Revelat 
«enim Deus hoc aliquando aliquibus ex speciali privilegio 
«ut securitatis gaudium etiam in hac vita in eis incipiat, 
«et confidentius et fortius magnifica opera prosequantur, 
«et mala praesentis vitae sustineant.... (Alio) modo cogno- 
« scitur aliquid coniecturaliter per aliqua signa. Et hoc modo 
«aliquis cognoscere potest se habere gratiam, in quantum 
«scilicet percipit se delectari in Deo, et contemnere res mun- 
«danas, et in quantum homo non est conscius sibi ali- 
«cuius peccati mortalis. Secundum quem modum potest 
«intelligi quod habetur Apoc. I, vincenti dabo manna abscon- 
«ditum quod nemo novit nisi qui accipit : quia scilicet ille 
«qui accipit, per quamdam experientiam dulcedinis novit, 
«quam non experitur ille qui non accipit ». 

His igitur extra omnem possibilem controversiam exi- 
stentibus, fit nunc quaestio utrum homo cui nulla specialis 
revelatio facta est, valeat certo scire, et quidem certitudine 
non iam abusive, sed proprie et simpliciter dicta, se esse 
in statu gratiae sive amicitiae cum Deo. Et solutio esse 
debet omni ex parte negativa. Equidem, concilium Tri- 
dentinum Sess. 6, c. 9, solius certitudinis fidei mentionem 
explicite fecit. Ratio est quia intendebat destruere errorem 
protestantium dicentium, unumquemque debere credere Se 

esse 1ustificatum, et in hac ipsa fiducia de remissione pec- 
catorum fidem iustificantem  reponentium. Propterea ergo, 
dum haeresi Lutheri, Melanctonis et Buceri directe sese 
opponebat, certitudinem fidei adduxit in. medium. Verum- 
tamen, omnem aliam veram et proprie dictam certitudinem 
esse iuxta mentem Concilii simul removendam, apparet ex 
apposito adiuncto, cui non potest subesse falsum. Quasi ni- 
mirum, eatenus fidei certitudo locum ibi non obtineat, quate- 
nus falsum ei subesse numquam potest. Atqui constat quod 
haec est communis nota omnis verae et non existimatae 
tantum certitudinis, salva interim speciali ratione secundum 
quam convenit certitudini fidei, potioribus scilicet titulis, 
et ex altioribus causis. 

Nunc autem, certitudinem proprie dictam, cuiuscum- 
que demum generis illa sit, non habere revera ibi locum, 
ostenditur primo ex Scriptura. Etenim, si homo certo scire 
posset se esse in gratia Dei, id quidem maxime et potissimum 
ex hoc quod nullius mortalis culpae conscius sibi esset. 
Inde enim praecipuum fundamentum indicandi de non statu 
peccati, ac per hoc, de statu gratiae qui statui peccati ita 
opponitur, ut non possit cadere aliquid medium. Atqui 
fundamentum hoc sufficiens non est, teste apostolo 1. Cor. 
IV-4, ubi dicit: Nihil mihi conscius sum, sed non rn hoc iu- 
stificatus sum, 1d est, non in hoc de mea i1ustificatione indi- 
care valeo. Sed neque meipsum indico... Qui autem indicat 
me, Dominus est, 1d est , soli Deo deferendum est certum 
in hac re iudicium. Sciebat enim scriptum esse: Delicta 
quis intelligit ? Ab occultis meis munda me, et ab alienis parce 
servo tuo. Unde Augustinus, Serm. 93, n. 14, parabolam vir- 
ginum interpretans, sic exponit responsionem prudentum 
ad fatuas, ne forte non sufficiat nobis et vobis, ite potius ad 
vendentes et emite vobis : « Vix enim de nobis iudicamus, 
«quanto minus possumus iudicare de vobis. Quid est, vix 
«de nobis iudicamus ? Quia cum rex iustus sederit in throno, 
«quis gloriabitur castum se habere cor? Forte tu non 1n- 
«venis aliquid in conscientia tua, et invenit ille qui melius 

«videt, cuius acies divina penetrat altiora; videt forte a- 
«liquid, invenit forte aliquid. Quanto melius illi dicis: Ne 
«intres in indicium cum servo tuo. Etiam quanto melius dicis: 
« Dimitte nobis debita nostra ». 

Idem quoque constabit facili inductione. Quia existentia 
habitus gratiae certo innotesceret, vel in se, vel in suis ef- 
fectibus, vel in suis causis, vel denique in conditionibus 
sub quibus revelatio docet recipi homines a Deo in filios 
et amicos. Atqui nullus modus est, per quem vera et pro- 
pre dicta certitudo provenire possit. — Et primus quidem 
evidentius excluditur, quia si nec animam, nec potentias 
nec naturales habitus in seipsis intuemur, quanto minus 
habitus infusos et supernaturales, cuiusmodi est gratia for- 
maliter 1iustificans. —  Excluditur pariter et secundus, qui 
esset per effectus, id est per actus. Equidem per actus de- 
venimus in cognitionem potentiarum et habituum natura- 
lium, minime vero supernaturalium. Et ratio fuit late ex- 
plicata in generali prolegomeno de virtutibus infusis : quia 
nimirum conscientia non attingit directe nisi substantiam 
actuum, quae in hac vita plane similis esse potest tam in 
naflralibus quam in supernaturalibus. « Cum igitur ex fi- 
afectu uno qui potest a duabus causis procedere, non licet 
«inferre determinate unam illarum causarum, sed volen- 
«tibus sic inferre accidet deceptio, sequitur pro constanti 
«esse tenendum quod ab hac nunc facta boni operis ex- 
«hibitione non potest quis certitudinaliter inferre, bonam 
«operationem hanc procedere a gratia, nisi forte disiunctim 
«loquendo, id est, illam procedere vel a natura vel a gratia. 
«Sed tunc per disiunctivam hanc, ut patet, non concludit 
Certitudinem, imo concludit, incertitudinem gratiae 1l)». 
— Adhuc excluditur tertius modus, per causas. Nam causa 
principalis est Deus qui propter sui excellentiam est nobis 
ignotus, et ideo eius praesentia et absentia in nobis certo 
cognosci non potest, secundum illud lob. IX : si venerit ad 


(1) Porrecta, in 1-2, Q. 112, a. 5. 

me, non videbo eum. si autem abierit, non intelligam. Causa 
autem instrumentalis sunt sacramenta, de quorum valida 
administratione in casibus particularibus nunquam habe- 
bitur proprie dicta certitudo, ut facile patebit consideranti 
omnia quae requiruntur, maxime ex parte ministri. Prae- 
terquam quod non satis est, ut patet, valida collatio, nisi 
ex parte subiecti adsint dispositiones ad fructum sacramenti ; 
et ex hoc capite, longe longeque plura fundata dubia semper 
occurrent. — Universim namque loquendo, sive sermo sit 
de 1ustificatione in sacramento, sive de iustificatione extra 
sacramentum, modus quarto loco propositus, ex verificatione 
scilicet conditionum sub quibus promissa est iustificatio, 
prorsus insufficiens ad certitudinem generandam ostenditur. 
Conditiones enim sunt supernaturalis fides, supernaturalis 
spes, supernaturalis poenitentia de peccato et quidem super 
omnia, aut etiam supernaturalis amor charitatis appretia- 
tive summus. Porro, iis nunc praetermissis, quae supra dicta 
sunt de cognoscibilitate supernaturalitatis, et hic quoque 
plenam applicationem habent : quis, quaeso, de gradu appre- 
tiativo seu amoris seu poenitentiae certum omni ex parte 
iudicium feret? Quis castum cor, id est, ita in affectu boni 
firmatum ut sit actu in dispositione vere incompossibili cum 
omni prorsus voluntate peccandi, absque ulla formidine 
se habere gloriabitur ? Aut forte recusabimus Sapientiam, 
Prov. XX-9, interrogantem nos, et in hunc modum provo- 
cantem : Quis potest dicere, mundum est cor meum, purus 
sum a peccato ? 

Recte ergo Tridentinum, Sess. 6, c. 9: «Sicut nemo 
‘pius de Dei misericordia, de Christi merito, deque sa- 
cramentorum virtute et efficacia dubitare debet: sic qui- 
«libet, dum seipsum suamque propriam infirmitatem et 
«indispositionem respicit, de sua gratia formidare et ti- 
«mere potest, cum nullus scire valeat certitudine fidei cui 
ron potest subesse falsum, se gratiam Dei esse conse- 
«cutum ». Neque ad rem sunt auctoritates quas afferunt 
protestantes, velut illa Rom. \ III-16: Ipse Spiritus testi- 

monium reddit spiritui nostro quod sumus filii Dei. Nam 
testimonium de quo apostolus in praesenti, testimonium 
est quod reddit Spiritus, non loquendo, sed movendo nos 
ad amorem filialem erga Deum : testimonium dico, quod 
dat in actu exercito, dum facit nos clamare: Abba Pater. 
Proinde in tantum est cognoscibile quoad nos, in quantum 
cognoscibilis est ipsa motio qua nos movet Spiritus Sanctus. 
Haec autem ut ex dictis patet, non est a nobis cognoscibilis 
certitudinaliter, siquidem coniecturaliter tantum scire va- 
lemus an actus amoris, quem elicimus, vere sit necne, ex 
motione gratiae. Et similis responsio adhibebitur ad alias 
auctoritates analogas, dato interim quod ad singulas per- 
sonas referantur, et non potius ad Ecclesiam in communi, 
cuius privilegium est habere Spiritum Sanctum dirigentem 
ac inhabitantem ; tunc enim, ut constat, omnino extra quae- 
stionem versarentur. 

Adde tandem quod carentia proprie dictae certitudinis 
nuli omnino, ut aliqui mentiuntur, occasio esse debet, aut 
desperandi, aut remissius bene agendi. Imo vero, ad hoc 
consulto relinquitur, ut stimulo nobis sit salutem nostram 
cum timore et tremore impensius operandi, praestando 
cum maiori sollicitudine quidquid ex parte nostra requi- 
ritur; et nunquam pausando in iis quae a nobis iam habita, 
iam acquisita videri possent; inde enim negligentiores et 
praesumptiores in futurum redderemur. Universim namque 
loquendo, sive sermo sit de statu nostro praesenti, sive de 
futuro, bonum nobis est si non in nobismetipsis, non in 
nostra industria, non in nostra conscientia, non in nostris 
providentiis fundamentum securitatis unquam collocemus ; 
labile quippe et ruinosum per omnia fundamentum est. 
sed tutius offertur refugium confidentiae in Deo iuxta mo- 
nitum apostoli : Omnem sollicitudinem vestram  prolicientes 
in eum, quoniam ipsi cura est de vobis. Quapropter omni ho- 
mini bonae voluntatis de sua salute anxio opportune semper 
proponentur aurea illa Augustini verba: « Miror, inquit, 
(homines infirmitati suae se malle committere, quam fir- 

.mitati promissionis divinae ». Et statim praeveniens objec- 
tonem dicentis: incerta est mihi de me ipso voluntas 
Dei: «Quid ergo, prosequitur, tuane tibi voluntas de te 
| ipso certa est, nec times : Qui videtur stare, videat tie cadat ? 
Cum igitur utraque incerta sit, cur non homo firmiori quam 
infirmiori fidem suam, spem, charitatemque committit ? « 
Haec quidem Augustinus, de praedest. SS. n. 21, osten- 
dens quod cum una tantum firma voluntas sit, voluntas 
scilicet Dei quae voluntatem nostram in sua potestate 
habet, una nobis est residua securitas: inniti super omnia 
huic supremae voluntati quae sola facere potest ut re- 
vera operemur sicut oportet ad salutem. Quod ipsum tan- 
dem aliquando, quis iure meritoque sperabit, nisi qui se 
illi integre committit, ?^cui non frustra dicitur: Deus, tu 
convertetis vivificabis nos ; non frustra dicitur: Ne des 
ad movendum pedem meum ; non frustra dicitur : Ne tradas 
^me, Domine, a desiderio meo peccatori ; postremo, ne multa 
«commemorem, non frustra dicitur: Ne nos injeras in ten- 

dono persev. n. 12. 


Qq. CXIH-CXIV. 


Deinde considerandum est de effectibus gratiae, Et 
primo de iustificatione impii quae est effectus gratiae o- 
perantis. Deinde de merito quod est effectus gratiae coo- 


perantis. 

DE IUSTIFICATIONE IMPII 


QUAE EST EFFECTUS GRATIAE OPERANTIS 


lustificatio generation idem est ex vi nominis, ac mo- 
tus ad 1ustitiam, sicut calefactio motus ad calorem. Theo- 
logice autem accepta, importat transmutationem qua homo 
transfertur in statum 1ustitiae coram Deo auctore et fine 
supernaturali. Ex quo statim apparet quomodo sit acci- 
pienda 1ustitia a qua sumptum est iustificationis nomen : 
nimirum, non pro speciali virtute contra alias cardinales 
divisa, nec pro generalitate virtutum prout intelliguntur 
ad alios homines ordinare actus suos, sed pro interiori re- 
ctitudine secundum quam id quod est in homine praecipuum 
et excellens, id est mens et ratio, subditur Deo, et deinde 
id quod est infimum rationi. Nam 1ustitia, inquit S. Thomas 
in praesenti, de sui ratione importat quamdam rectitudinem 
ordinis, et dupliciter accipi potest. Uno modo, secundum 
quod importat ordinem rectum in actu hominis, idque vel 
in comparationem ad alium singularem hominem, et sic 
est particularis iustitiae virtus, vel in comparatione ad 
bonum commune multitudinis, et sic est iustitia generalis 
quam legalem appellant. Alio modo dicitur iustitia, « prout 
«importat rectitudinem quamdam ordinis in ipsa interiori 

(dispositione hominis, prout scilicet supremum hominis 
«subditur Deo, et inferiores vires animae subduntur supre- 
«mae :: cui rectitudini omne peccatum opponitur, cum 
per quodlibet peccatum aliquid de praedicto ordine cor- 
rumpatur. Porro iustitia hoc altero modo dicta formaliter 
habetur per gratiam sanctificantem et consequentem co- 
mitatum virtutum. [psa ergo est, a qua i1ustificatio theolo- 
gica nominatur, sive sicut motus a termino, sive etiam sicut 
effectus formalis a forma. 

Considerandum autem quod iustificatio ista potest con- 
cipi dupliciter. Primo per modum simplicis mutationis a nega- 
tivo in positivum. Quo quidem modo i1ustificatio posset con- 
petere etiam ei qui non esset in peccato, sicut Adam di- 
citur iustificatus ante omnem culpam, quando accepit a Deo 
iustitiam originalem. Secundo per modum motus ab uno 
extremo in aliud. extremum contrarie oppositum. Et tunc 
est 1ustificatio impii, includens mutationes duas, quarum 
una est iustitiae acquisitio, altera, culpae abiectio, siquidem 
terminus eius non est iustitia sola, sed iustitia expellens cul- 
pam. Et de hac sermo est in praesenti, nam quod attinet ad 
priorem modum, nihil addendum superesset iis quae dicta 
sunt supra, Q. no, thes. 7. 

Porro circa utrumque iustificationis impii elementum 
penitus errant protestantes, quia per ipsos, sicut nulla est 
vera adeptio iustitiae, ita quoque nulla vera remissio pec- 
catorum. Volunt enim, peccata in 1ustificatione vere et pro- 
prie non deleri, sed tantum non imputari ad poenam, ob 
Christi iustitiam qua circumvestimur. Volunt praeterea, 
iustificatnonis naturam in mera illa peccati non imputatione 
consistere, absque interiori hominis renovatione et sancti- 
ficatione. Volunt denique, iustificationem non fieri per 
formam informantem ac inhaerentem, sed extrinsecam et 
imputatam, iustitiam nempe Dei vel Christi ope fidei appre- 
hensam il) Quapropter iustificationi protestanticae ne illa 


(1) Wir cebur g. de grat. n. 421. 

quidem congrueret comparatio Christi Domini de sepulcris 
dealbatis, quae dum speciosa forinsecus apparent, intus 
plena sunt ossibus mortuorum et omni spurcitia. Siquidem 
sepulcrorum speciositas, etsi externa tantum, adhuc tamen 
inhaeret et informat ; hic autem nihil esset praeter impu- 
tationem extrinsecam, et quidem falsitate plenam, dum 
scilicet Deus haberet pro non peccatore, qui reipsa esset 
maneretque peccator, et pro iusto, qui reipsa nec i1ustus esset, 
nec fieret. 

Nunc autem, conceptui jprotestantico catholici do- 
ctores per omnia repugnant. Docent peccata in uiustifi- 
catione Vere deleri, seu, ut Tridentinum Sess. 5, can. 5 de- 
finivit, tolli totum id quod veram et 'propriam peccati rationem 
habet. Docent iustificationem non esse sitam in sola pec- 
catorum remissione, ad exclusionem gratiae et charitatis 
quae iustificatus inhaeret, quemadmodum in eodem Triden- 
tino habetur, Sess. 6 can. n. Consequenterque docent fieri 
ontologicam interioris hominis renovationem, de qua iterum 
Iridentiiium, |. c. cap. 7. In his ergo nullus inter eos dissen- 
sus est. Sed adhuc disputant circa modum quo se habet 
remissio peccatorum ad gratiae infusionem. Nam Scotistae 
generatim autumant, peccatum et gratiam nequaquam op- 
poni formaliter, aut ex natura rei; imo posse de potentia 
absoluta consistere gratiam simul cum peccato in eodem 
subiecto. Et ideo, si peccatum nunc non remittitur nisi 
quando infunditur gratia, id quidem tribuunt positivae 
voluntati Dei, qui sic de facto instituit, cum potuisset aliter 
instituere. Cui opinioni plus minus accedit Suarez 1. 7 de 
erat. c. 12, ubi etsi teneat non posse iam sine magna te- 
meritate negari quod gratia habitualis habeat ex natura 
sua effectum expellendi peccatum, nihilominus n. 12 addit, 
(per iustitiam in haerentem et informantem animam, non 
«expelli peccatum sine peculiari voluntate quasi coopera- 
c tiva Dei ad remissionem peccati » Et cum hac explicatione 
facile videretur in Scotisticam sententiam tandem aliquando 
reincidere. At vero in oppositum est longe communior theo- 

logorum doctrina docentium, causam formalem i1ustificationis 
impii esse infusionem gratiae, et gratiam ex natura rei expel- 
lere peccata sicut lux expellit tenebras, et albedo nigredinem. 
De qua re statuitur sequens propositio. 


THESIS XV. 
(Art. 2). 


Iustificatio impii terminatur ad veram ac realem re- 
missionem peccatorum. Et haec remissio non modo cum 
dono, verum etiam per donum gratiae inhaerentis atque 
animam informantis formaliter fit: idque, non in virtute 
positivae cuiusdam dispositionis divinae voluntatis, sed 
omnino ex natura rei, quae non patitur ut de potentia 
etiam absoluta, reatus mortalis peccati simul cum gratia 


in anima remanere possit. 


S de 


Dogma de remissione peccatorum unus est e principalibus 
fidei nostrae articulis, et ideo mirum non est si Sacra Scriptura 
ea quae ad remissionem illam spectant, multifariam multisque 
modis expresserit [n ea quippe passim praedicatur Deus 
tamquam peccata obliviscens, peccata non imputans, pec- 
cata tegens : frequentius vero, tamquam ea lavans, mundans, 
delens, tollens, auferens, longe a nobis faciens. Exemplum 
primae classis testimoniorum : Beati quorum remissae sunt 
iniquitates, et quorum lecta sunt peccata. Beatus vir cui non 
imputavit Dominus peccatum, (Psalm. XXXI-1). Exempla se- 
cundae : Quantum distai ortus ab occidente, longe fecit a nobis 
iniquitates nostras, (Psalm. CII-12). Deponet iniquitates no- 
stras, et proiiciet in profundum maris omnia peccata- nostra, 
(Mich. VII-19). £g^ snm, ego sum qui deleo iniquitates tuas 
propter me, (Isai. XLIII-25). Secundum multitudinem misera- 
tionum tuarum dele iniquitatem meam, et a peccato meo munda 


me, (Psalm. L-3). Qui dilexit nos et lavit nos a peccatis nostris- 

in sanguine suo, (Apoc. l-5). Quanto magis sanguis Christi 
qui per Spiritum Sanctum semetipsum obtulit immaculatum 
Deo, emundabit conscientiam nostram ab operibus mortuis, 
(Heb. IX-14), et sic pene in infinitum. Porro omnes istae 
locutiones ad unum idemque remissionis beneficium signi- 
ficandum referuntur, sed quia sese mutuo vel complent vel 
explicant, ideo non in una alterave solitarie ac seorsum 
sumpta adaequatus Scripturae sensus quaerendus est. Ex 
quo sequitur, plane caecutire protestantes dum sistunt in 
solis textibus in quibus inveniunt quod peccata teguntur 
aut non imputantur, praetermissis aliis innumeris contestan- 
tbus quia amplius non sunt. Nisi forte quis adeo desipuerit 
ut dicat, non tolli id quod Deus ipse delet, manere in nobis 
id quod Deus ipse longe a nobis proiicit, semper adhaerere 
maculas quas Deus ipse lavare, purgare, et abstergere asse- 
rtur. Quae si nonnisi blasphematorie non solum dicuntur, 
verum etiam cogitantur, concludendum profecto est quod 
Deus eatenus peccata non imputat, quatenus eorum reatum 
aufert; eatenus tegit, quatenus illa vere delet, et delendo 
facit ut in oculis suis, quibus nihil eorum subtrahitur quae 
quocumque modo sunt, iam non appareant. Ideo apostolus, 
1 Cor. VI-9, postquam enumerasset eos qui regnum Dei non 
possidebunt, fures scilicet, avaros, ebriosos, fornicarios, adul- 
teros, statim subdit : Er haec quidam fuistis, sed abluti estis, 
sed sanctificati estis, sed iustificati estis in nomine D. N. I. C. 
et in Spiritu Dei nostri. Quasi diceret : haec fuistis, sed nunc 
iam non estis. Et unde non estis ? Ex hoc quod abluti estis, 
quod sanctificati estis, quod iustificati. estis. 

Ergo abluere, sanctificare, iustificare, non est tantum 
declarare quod cessat 1imputatio eius quod aliquando fui- 
mus, sed est facere ut quod fuimus, nunc iam non simus. 
Non est tantum pronuntiare nos non fore condemnandos 
propter crimina quibus maculata manet conscientia nostra, 
sed est facere ut a macula conscientia nostra vere purgetur. 
Non est tantum reputare nos nitidos, reputare nos sanctos, 
reputare nos iustos, sed est facere nitidos, facere sanctos, 

facere iustos. Et propter hoc ipsum semper manet veritas 
eius quod prius dictum fuerat ab apostolo : iniustos, homi- 
cidas, adulteros, in regnum Dei non esse intraturos. Non 
quod non intrent plures qui adulteri et homicidae fuerunt, 
sed quia non intrant manentes homicidae et adulteri. Abluti 
enim sunt, sanctifica sunt, 1ustificati sunt. Injustitia eorum 
ablata est, quia fuit deleta in nomine D. X. I. C. et in Spi- 
ritu Dei nostri. 
| 'nde Augustinus repellens calumniam pelagianorum 
objicientium quod ex eius doctrina de peccato orginali et con- 
cupiscentia sequeretur, baptisma non dare omnem indulgen- 
tiam peccatorum, nec auferre crimina, sed tantum radere, ut 
omnium peccatorum radices in mala carne teneantur : « Quis 
hoc, inquit adversus pelagianos, nisi infidelis affirmet ? 
Dicimus ergo baptisma dare omnium indulgentiam pecca- 
torum, et auferre crimina, non radere: nec ut omnium 
peccatorum radices in mala carne teneantur, quasi rasorum 
| in capite capillorum, unde crescant iterum resecanda peccata. 
Nam et istam similitudinem comperi, suae illos adhibere 
«calumniae, tamquam hoc nos sentiamus atque dicamus». 
Et magis magisque sensum suum aperiens statim subdit, 
concupiscentiam quae manet, ex hoc ipso quod manet, de- 
monstrari non esse vere ac proprie peccatum : « Sed de ista 
«concupiscentia camis falli eos credo, vel fallere: cum qua 
| necesse est ut etiam baptizatus... pia mente confligat. 
' Sed haec etiamsi vocetur peccatum, non utique quia pec- 
' catum est, sed quia peccato facta est, sic vocatur : sicut 
«scriptura manus cuiusque dicitur, quod manus eam fecerit. 
Peccata autem sunt, quae secundum camis concupiscentiam 
illicita fiunt, dicuntur, cogitantur: quae transacta etiam. 
«reos tenent si non remittantur... Nec propter ipsam con- 
(cupiscentiam dicunt in oratione baptizati : Dimitte. nobis 


' debita nostra, sed propter peccata quae fiunt in eius con- 
«sensionibus (x). 


(G) Contra 2 epist. pelagian. 1. J, Cr 

Quibus utique verbis futuram Lutheranorum haeresim 
circa remissionem peccatorum, tanto ante tempore contra 
jelagianos agens, penitus destruebat Augustinus. 

Principale porro protestantium argumentum in duobus 
est. Primo, quod hoc nomen iustiftcare saepe sumitur in Scri- 
pturis ad significandam simplicem iustitiae. declarationem, 
vehit 3 Reg. VIII-32, lob IX-20, Psalm. L-5, Eccli. XVIII 1, 
Matth. XI-19, XII-37, Luc. VII-29, X-29, XVI-15, et 
sic in locis aliis quam plurimis. Secundo, quod iustificationis 
terminus est sumptus a rebus forensibus, ubi idem valet 
ac absolvere per actum i1udicialem, id est, declarare immunem 
a poena qui de crimine accusabatur. Sed nihil horum valet, 
praetereaque nihil. - Non primum, quia norunt omnes, unum 
idemque verbum, tam in profanis quam in sacris litteris, 
non habere semper significationem uniformem, sed diversam 
pro adiunctorum et contextuum diversitate (1). — Non se- 
cundum, quia dato etiam antecedente, negatur plane conse- 
quentia, siquidem nomina quae a rebus humanis originem 
habent, cum transferuntur ad divina, ad augustiorem quoque 
sensum evehuntur, prout exigit proprtionalis differentia quae 
est inter Deum et homines (2). Non ergo haec, etiam appa- 
renter aliquid valent, nec de vera et propria peccatorum 
remissione dubium ullum relinquitur. 

At, quomodo fiat vera ista, et realis, et non extrinsecus 


(1) « Ils disent que le mot de justifier est pris trés souvent dans 
«les Ecritures dans le sens auquel ils T exposent, ce que nous leur 
«accordons sans difficulté. Mais qui ne sait que dans les livres di- 
« vins un méme terme n'a pas toujours une signification uniforme, 
«et que le lieu, le sujet et les circonstances y apportent une différence 
«notable ? C' est par ces circonstances bien examinées que nous leur 
«montrerons, dans les saintes lettres, que la justification du pécheur 
«ne se prononce pas au dehors, mais qu'elle s’ opère au dedans par 
«l'infusion de la grâce». Bossuet, Réfutation du catéchisme de 


(2 «Ils ajoutent que le terme de justifier a été tiré du Palais, 


«où 1l signifie absoudre par un acte judiciaire; de sorte qu à leur 
«avis, il doit retenir la signification naturelle; et ils confirment leur 

tantum imputata peccatorum remissio, adhuc forte obscu- 
rum est. Dicendum autem eam heri, non modo cum dono, 


verum etiam ipso dono gratiae habitualis, quae per Spi- 
ritum Sanctum diffunditur in cordibus nostris. 


Ad cuius evidentiam sufficeret vel sola comparatio seu 
oppositio quam, Rom. V, instituit. apostolus inter Adam 
qui fuit forma futuri, et Christum. In ea enim oppositione 
continetur principium, tota retro traditione firmatum, vi- 
delicet. e regione sibi ad amussim respondere contractionem 
culpae in Adamo, et iustificationem a culpa per Christum. 
Nunc autem, ipsa procul dubio nativitas ex Adamo est, 
quae nos constituit peccatores. Ergo ipsa quoque regeneratio 
in Christo esse debet, quae nos emundat a peccato, et constituit 
iustos. Sed quid aliud ponit regeneratio in Christo, nisi gratiam 
qua efficimur deiformes, divinae consortes naturae, fili Dei 
et haeredes, ut supra habitum est cum de gratia habituali 
ageretur ? Ergo a primo ad ultimum, per habitualem gratiam 
formaliter remittuntur crimina, per habitualem gratiam for- 
maliter 1ustificamur a peccato. At forte conclusionem valere 
dices de sola justificatone ab originali ? Nullo modo. Nam 
etsi non in eadem ratione univoca peccatum originale et 


e raisonnement par [Į autorité de [I apôtre, lequel, Rom. V-VIII, et 


«ailleurs, oppose le mot de justifier à celui d'accuser et de condamner, 


«qui sont sans difficulté termes de justice. C'est très défectueux. 


tCar supposé méme qu'il soit véritable que le mot de justifier soit 


«pris du Palais, n est-ce pas raisonner faiblement de croire qu'il 


bs 


«faille toujours le restreindre à la signification du Palais! Que si 


«nos adversaires s' opiniátrent à ne vouloir point sortir du barreau, 
a qu’ ils nous disent en quel tribunal et devant quel juge il faut s' ap- 
« pliquer par la foi la sentence qui nous absout, comme ils enseignent 


«qu il est nécessaire dans la justification du pécheur... Prenons donc 


«un autre principe et disons qu'il n' est pas nouveau dans les Ecri- 


«tures que diverses facons de parler, prises originairement des choses 


' humaines, soient élevées à un sens plus auguste lorsqu’ on les ap- 
i plique aux divines ». 

personale conveniant, adhuc tamen idem est, quo ab originali, 
et quo a personalibus emundamur, dicente apostolo, Rom. 
Y6: Et non sicut per unum peccatum, ita et donum; nam 
indicium quidem ex uno in condemnationem, gratia autem 
ex multis delictis in iustificationem. Et ideo Augustinus qui 
l. 2 de grat. et pecc. orig. n. 45 dicit : « Sic itaque in damna- 
i done hominem prima nativitas tenet, unde nisi secunda non 
(liberat , paulo supra, n. 44 dixerat: « Regeneratione spi- 
«situs modo fit ut peccata omnia praeterita remittantur ». 
Regeneratione spiritus, inquit: id est, secunda nativitate 
quae est ex aqua et Spiritu Sancto. Peccata omnia : id est 
non originale solum, sed et omnia personalia. 

Idem quoque constabit ex iis testimoniis ex quibus edo- 
cemur quod nos Deus iustificat, non pronuntiando exte- 
rus sententiam sicut homo iudex pro tribunali, sed longe 
longeque sublimiori modo, Spiritum suum interius infun- 
dendo : Sed abluti estis, inquit, sed sanctificati estis, sed iusti- 
ficati estis in nomme D. N. I. C. et in Spiritu Dei nostri. Nam 
quid est 1iustificari in. Spiritu Dei nostri, nisi jiustificari per 
donum Spiritus Sancti, quod utique in Scripturis tamquam 
in dono sanctificantis gratiae consistens praedicatur ? 

Adhuc, discipulum suum Titum instruens apostolus 
alt: Cum autem benignitas et humanitas apparuit Salvatoris 
nostri Dei.., secundum suam misericordiam salvos nos fecit 
per lavacrum regenerationis et renovationis Spiritus Sancti 
quem effudit abunde in nos. Ubi, cum dicit, salvos nos fecit, 
dubium non est quid illud sit a quo nos fecerit salvos : ni- 
mirum a peccatis quibus opprimebamur, praesertim cum 
salvator ille noster ipse sit de quo dictum fuerat ab an- 
gelo . Salvum faciet populum suum a peccatis eorum. Iterum 
ergo remissio peccatorum et iustificatio signatur ; unde et 
concludit apostolus his verbis: Ut iustificati gratia ipsius, 
haeredes simus secundum spem vitae aeternae. Nunc autem 
iustificatio haec asseritur fieri per lavacrum regenerationis 
et renovationis Spiritus Sancti, id est, per regenerationem 
et renovationem baptismalem, ut non aliud sit, quo iusti- 

ficamur, et quo regeneramur atque renovamur. Ideo Augu- 
stünus, epist. 98, n. 2: « Aqua igitur exhibens forinsecus 
sacramentum gratiae, et Spiritus operans intrinsecus be- 
neficaium gratiae, solvens vinculum culpae, reconcilians 
bonum naturae, regenerant hominem in uno Christo, ex 
uno Adam generatum). Ubi vides quod, Augustino teste, 
regeneratio baptismalis per Spiritum Sanctum comprehendit 
simul, et peccatorum remissionem, et gratiae infusionem. 
Xon solum autem, sed remissionem peccatorum quae per 
ipsam infusionem gratiae habeatur. Xam, l. 1 de pecc. merit, 
et remiss, n. 10, postquam asseverasset quod Deus í dat sui 
Spiritus occultissimam fidelibus gratiam, quam latenter in- 
fundit et parvulis », statim addit, n. n: «Legimus in Christo 
«justificari qui credunt in eum » Et hoc, quo modo, qua ra- 
tione, quave de causa? «Propter occultam, inquit, commu- 
[nicationem et inspirationem gratiae spiritualis ». 

Dicamus ergo secundum Scripturas et perpetuam fidem 
Ecclesiae, iustificationem impii non tam esse actum iudi- 
cis pronuntiantis, quam operationem omnipotentis crea- 
toris, interiora nostra renovantis. Dicamus quod gratia re- 
generans, simul et remittit peccata, et dono iustitiae nos 
ditat; imo, per hoc ipsum peccata remittit, quod nos di- 
tando dono gratiae, nos facit interius gratos Deo. Dicamus 
denique quod haec doctrina de remissione peccatorum per 
iustitiam inhaerentem, non solum non deprimit, sed mire 
etiam extollit gloriam Salvatoris nostri, et efficaciam pas- 
sionis eius, quae iam non valet ad meram quamdam fic- 
tonem iuris, sed ad plenam veritatem restaurationis 1n- 
nocentiae. Siquidem non sic inhaerentem iustitiam dicimus, 
quasi in nobis esset tamquam a nobis, sed eam dicimus. 
qua Deus induit, hominem cum iustificat impium, idque pro- 
fecto per meritum sanguinis crucis lesu Christi. Xam, sicut 
fides Christi dicta est, non qua credit Christus, sic et illa iustitia 
Dei, non qua iustus est Deus. Utrumque enim nostrum est, 
sed ideo Dei et Christi dicitur, quod eius nobis largitate donatur. 
Ita iterum Augustinus, 1. de spir. et litt. n. 15. 

Sed iam ad rationes theologicas veniamus, ut magis 
appareat, non esse ullatenus abeundum in sententiam Sco- 
üstanim, qui etsi catholice profiteantur illa duo quae in 
iustificatione impii coniuncta esse diximus, veram scilicet 
peccatorum remissionem, et inhaerentis gratiae infusionem, 
volunt tamen nexum non esse ex natura rei, aut certe, non 
tamquam effectus formalis cum communicatione formae. 
Quae eorum sententia videri posset sufficienter iam exclusa 
ex testimoniis mox allatis, praesertim si addantur verba 
Tridentini, ubi causas iustificationis impii enumerans ait : 
. Unica formalis causa est iustitia Dei, non qua ipse iustus. 
«est, sed qua iustos nos facit, qua videlicet donati reno- 
vamur spiritu mentis nostrae, (per susceptionem gratiae et 
"donorum, ut supra dixerat Concilium), et non modo repu- 
«tamur, sed vere 1usti nominamur et sumus». Ouia tamen 
scotistae adhuc putant se posse effugere, recurrendo ad 
liberam ordinationem Dei secundum quam verba Concilii 
essent accipienda et interpretanda, ideo communis illa quam 
sequimur theologorum doctrina, argumentis intrinsecis ul- 
terius firmanda relinquitur. 

Et re quidem vera, quacumque hypothesi facta, habi- 
tuale peccatum situm est in privatione ordinis iustitiae ad 
Deum. Nunc autem in praesenti statu naturae elevatae, 
eiusmodi privatio est privatio gratiae. Rursus, privatio tolli- 
tur formaliter ex natura rei per infusionem formae cuius est 
privatio. Ergo a primo ad ultimum, gratiae infusio formali- 
ter ex natura rei peccatum aufert, sicut lux aufert tenebras, 
albedo nigredinem, et vita mortem. Nec refert si dicas quod 
peccatum habituale non est nuda gratiae privatio, sed jcon- 
notans offensam prout adhuc manentem in debito quod 
induxit, sustinendi inimicitiam Dei. Facile enim responde- 
bitur quod ipsa quoque in casu infusio gratiae, non est 
nuda et simplex infusio, sicut in angelis fuit, et in Adam 
ante lapsum, sed ferens secum remotionem eius quod gra- 

tam impediebat, id est, offensae modo dicto jmputabiliter 
remanentis. Et hoc, non propter aliquam diversitatem in 
quidditate gratiae inventam, sed propter solam diversita- 
tem conditionis subiecti. Quisquis enim accipit gratiam Dei, 
in Dei amicum recipitur, et qui inimicus erat non potest 
recipi in amicum, quin ipso facto tollatur permanentia 
offensae secundum quod ratio erat permanentis inimici- 
tae, ut in terminis evidens est. Omnibus ergo modis, ex na- 
tura rei est quod gratia in justificatione impii adveniens, 
fonnaliter auferat statum aversionis a Deo, tum in se, tum 
in ratione a qua dependebat, ac per hoc, tollat habituale 
peccatum secundum omnia ad eius essentiam quomodocum- 
que pertinentia. Ex quo demum apparet, non posse fieri 
de quacumque potentia, ut remaneat peccatum in eo qui 
habet gratiam, et tam impossibile hoc esse, quam impossibile 
est ut unus idemque homo sit simul gratus et ingratus Deo, 
habitv.aliter conversus ad ultimum finem charitatis, et ha- 
bitualiter ab eo aversus. Imo, coexsistentia peccati mortalis 
cum gratia a solis Lutheranis concipi potest, qui negant 
iustitiam inhaerentem, et fingunt extrinsecam imputationem 
iustitiae Christi. 

At nunc occurrit Scotus dicens, posse concipi remis- 
sionem peccati absque infusione gratiae, et similiter infu- 
sionem gratiae absque remissione peccati. Ergo non for- 
mante! opponuntur ad invicem haec duo. Ergo, ubi con- 
iunguntur, id quidem non ex natura rei, sed ex positiva Dei 
voluntate. 

sed facile distinguitur maior argumenti quoad utram- 
que partem. Concipitur utique infusio gratiae absque re- 
missione peccati, si gratia adveniens nullum peccatum in- 
veniat in subiecto, minime vero si inveniat. Et vice versa, 
concipitur peccati remissio absque infusione gratiae, suppo- 
sito statu in quo non esset elevata natura humana ad fi- 
nem supernaturalem. conc. Supposito praesenti et historico 
statu elevationis, nego. Et ratio est omnino in aperto, quia 
non eadem est conditio habitualis peccati pro utraque hy- 

pothesi.. Nunc enim habitualis conversio ad Deum est per 
gratiam et charitatem, ac per hoc, habitualis aversio a Deo, 
in eiusdem gratiae et charitatis privatione consistere di- 
cenda est. At non ita in statu naturae purae, ut constat ; 
nam tunc, peccati habitualis ratio, semper eadem in abs- 
tracto, non in eodem velificata inveniretur (1). Porro priva- 
tiones non tolluntur nisi per positiva quorum privationes 
sunt, atque hinc est quod remissio peccatorum aliter et 
aliter ex natura rei fieri intelligitur, pro. duplici hypothesi 
naturae elevatae et naturae purae. 

Quod si urgeas dicendo, statum peccati et statum gra- 
tiae non esse immediata opposita, quia mediat status in 
quo nec peccatum esset, nec gratia, ergo potest auferri pec- 
catum quin infundatur gratia, — respondeo: Statum pec- 
cati et statum gratiae non esse immediata opposita, re- 
spectu hominis in abstracto considerati, conc. Respectu 
hominis considerati 1n concreto, prout nunc est, seu in sensu 
composito institutae, et conservatae, et semper vigentis 
oeconomiae supernaturalis, neg. Nunc enim Deus ut auctor 
gratiae et gloriae, unicus est finis homini propositus, et 
non est possibilis, durante huiusmodi oeconomia, recta ad 
Deum finem naturalem habitudo, quae non includatur, in 
conversione ad Deum obiectum charitatis. Hinc ergo fit ut 
omnis carentia charitatis et gratiae sit in praesenti vera 
privatio conversionis ad ultimum humanae vitae finem, 
in qua quidem privatione sita est propria peccati habi- 
tualis ratio. 

Caeterum, nullo modo inhaerendum est similitudini 
hominis qui alteri homini remittere potest offensam, non 
iam habendo eum pro inimico, quamvis nec pro amico quem 
ad suum consortium admittat. In his namque et similibus 
argumentis semper accidit sophisma a remissione hominis 
ad remissionem Dei. Et est sophisma, quia, ut observat Caie- 
tanus in praesenti, remissio nostra potest esse ex parte re- 


(1) Cfr. De personali el originali peccato, thes. 4. 

mittentis tantum, siquidem possum  condonare inimico 
qui ex parte sua manet inimicus. At remissio Dei. oportet 
quod sit etiam ex parte eius cui remittitur, quoniam ad diffe- 
rentiam remissionis quae ab homine est, ordinem iustitiae in- 
trinsecus instaurare habet. Propterea oportet illum cui a 
Deo remissio ht. mutari ab impii privatione. ad habitum 
oppositum : et hoc, propter rationes superius datas, non erit 
absque infusione gratiae per quam recipietur in amicum. 
Quod quidem dico in suppositione semper  perseverantis 
praesentis supernaturalis oeconomiae, quia facta hvpothesi 
imaginaria reductionis ad statum purae naturae post pec- 
catum, multa forsitan dubia possent occurrere. Sed in his 
quae spectant hypotheses ab intellectu nostro confictas, 
utpote quae vacua fructu sunt, et omni utilitate carentia, 
nequaquam convenit immorari. 


THESIS XVI. 


(Art. 3-5). 


Ad iustificationem impii adulti semper requiritur mo- 
tus liberi arbitrii in. Deum et in peccatum : motus quidem 
fidei qua vera ea esse credimus quae divinitus revelata 
et promissa sunt: motus etiam, tum spei, tum perfectae 
charitatis ac contritionis, salva interim sufficientia sim- 
plicis attritionis cum sacramento re suscepto. Sed et 
omnibus modis excluditur error protestantium, qui cum 
solam fidem sufficere dicant, ipsiusmet fidei veram ger- 


manamque notionem penitus corrumpunt. 


substantia assertionis declaratur a S. Thoma in prae- 
senti tribus quasi progressibus: requiritur primo liberi ar- 


bitri1 motus : secundo motus qui sit in Deum : tertio motus 
qui sit contra peccatum. 


DE ÍUSTIFICATIONE IMPII 205 


Primo, inquam, liberi arbitrii motus. Id probat Ange- 
liens, tum auctoritate Scripturae, tum ex natura rei. Aucto- 
ritate quidem Scripturae, nam dicitur Ioan. VI: Omnis qui 
audivit a Patre, et didicit, venit ad me. Sed discere importat 
liberi arbitrii motum, quia addiscens consentit docenti. Ergo 
nullus venit ad Deum per gratiam i1ustificantem absque con- 
sensu liberi arbitrii. — Ex natura vero rei, nam : lustificatio 
impii fit, Deo movente hominem ad iustitiam; ipse enim est 
qui iustificat 1mpium, ut dicitur Rom. III. Deus autem 
movet omnia secundum modum uniuscuiusque. Unde et ho- 
minem ad iustitiam movet secundum conditionem naturae 
humanae quae est libero arbitrio donata: ac per hoc, si 
sermo sit de eo qui habet liberi arbitrii usum, ita infundit 
donum gratiae iustificantis, ut simul moveat liberum arbi- 
trium ad donum gratiae acceptandum. Ita S. Thomas, art. 3. 

secundo requiritur motus qui sit in. Deum. Nam, uti 
mox dictum est, motus liberi arbitrii in justificatione. impii 
requiritur, secundum quod oportet hominem consentire 
Deo moventi ad iustitiam. Sed Deus movet animam ho- 
minis ad iustitiam convertendo eam ad seipsum, iuxta 
illud Thren. A'-21: Converte nos, Domine, ad te, et conver- 
temur. Ergo ad iustificationem impii requiritur motus con- 
versionis in Deum, et quidem in Deum non qualitercum- 
que consideratum, sed in quantum est supernaturalis bea- 
tütudinis obiectum et gratuitae iustificationis causa. Huius- 
modi porro conversionis primum principium est fides, quam 
deinde sequuntur spes et amor, quemadmodum declarat 
Tridentinum Sess. 6, c. 6, ubi ait: | Disponuntur autem 
«adum fidem ex auditu concipientes, libere moventur in 
| Deum, credentes vera esse quae divinitus revelata et pro- 
«missa sunt, atque illud in primis, a Deo iustificari im- 
| pium per redemptionem quae est in Christo lesu, et dum 
| peccatores se esse intelligentes, ad considerandam Deli 
t misericordiam se convertendo in spem eriguntur, fidentes 
(Deum sibi propter Christum propitium fore, iliumque 
«tamquam omnis iustitiae fontem diligere incipiunt». 

Tertio denique requiritur motus qui sit contra peccatum, 
quia iustificatio impii est a statu peccati in statuni iusti- 
tae. Oportet igitur quod humana mens ad utrumque extre- 
morum secundum motum liberi arbitrii se habeat, sicut 
se habet corpus localiter motum ad duos terminos motus. 
Manifestum est autem in motu locali corporum, quod corpus 
motum recedit a termino a quo, et accedit ad terminum 
ad quem. Unde oportet quod mens humana, dum justifi- 
catur, per motum liberi arbitrii recedat a peccato, et accedat 
ad iustitiam. Recessus autem et accessus in motu liberi ar- 
bitrii accipitur secundum detestationem et desiderium. Dicit 
enim Augustinus, Tract. 46 in Ioan. n. 8: «Affectiones no- 
strae motus animorum sunt. Laetitia, animi diffusio; 
tristitia, animi contractio; cupiditas, animi progressio: 
timor, fuga est. Diffunderis enim animo, cum delectaris; 
contraheris animo, cum  molestaris ; progrederis animo, 
cum appetis; fugis animo, cum metuis ». Oportet igitur 
quod in 1iustificatione impii sit motus liberi arbitrii. duplex: 
unus quo per desiderium tendat in Dei justitiam, et alius 
quo per detestationem recedat a peccato. [ta iterum 5. 
Thomas, art. 5, cui consonat Tridentinum, cum loco su- 
perius citato de iis qui ad iustificationem disponuntur agens, 
post descriptam conversionem eorum in Deum, addit: 
| Ac propterea moventur adversus peccata per odium ali- 
«quod et detestationem, h. e. per eam poenitentiam quam 
«ante baptismum agi oportet ». 

Sic igitur constant omnia quae ad substantiam praesen- 
tis assertionis a,tünent. Caeterum, non est cur ad singulos 
actus pro iustificatione requisitos nunc descendamus, siqui- 
dem doctrina in hac parte sufficientem declarationem alibi 
habuit, cum de sacramentis in genere, et de poenitentia in 
specie, praesertim ubi de prima ex ipsius poenitentiae par- 
tibus, quae est contritio, ageretur fl). Nec remanet aliquid 
peculiarem requirens considerationem ; iuvabit tamen adii- 


(1) Ci. de Sacr. 2, Tom. 2, Thes. 11, seq. 

cere coronidis instar, generalem quamdam  annotationem 
quoad errorem protestantium | in secunda propositionis 
parte signatum. 


$ 2. 


Protestantes quippe, non solum errant circa naturam 
justificationis secundum se, verum etiam circa dispositiones 
quae ad eam sunt necessariae. Et eorum error est in duobus. 
Primo in hoc quod solam fidem sufficere dicunt. Secundo 
in hoc quod ipsiusmet fidei, quae procul dubio (etsi non 
sola) requiritur, veram genuinamque notionem penitus cor- 
rumpunt. 

In primo suo errore firmari sibi videntur per doctri- 
nam apostoli in duabus ad Romanos et ad Galatas epistolis, 
sed frustra. Certe in utraque distinguit apostolus duos modos 
iustitiae. Unus est, iustitiae per legem in qua ludaei gloria- 
bantur: alter est, iustitiae per fidem, quae ei quae per legem 
est, contraponitur. lustitia per legem, falsa 1ustitia 1udaica ; 
iustitia per fidem, vera iustitia Christiana. Sed quo sensu 
per fidem esse dicatur, ex ipsa oppositione inter unum et 
alterum. modum facile apparebit. Nam cum proprium legis 
sit imperare et iubere, ille qui vult iustus esse secundum 
solam legem, non respicit nisi ad opera quae iubentur, nec 
aliud cogitat quam iussa facere et exequi. Et quamvis haec 
iustitia speciosam habeat apparentiam, eam nihilominus 
impugnat apostolus, ostendendo quod si habet aestimatio- 
nem apud homines, non recipitur apud Deum : idque propter 
duas rationes quibus commendatur opposita iustitia fidei, 
et sola vera ostenditur. 

Prima est, quia non satis est apud Deum considerare 
id quod faciendum est, sed per prius considerandum 1d quod 
purgandum est. Omnes enim homines in peccato sunt, a quo 
nisi purgentur, vera in eis iustitia esse omnino nequit. Atqui 
principium purgationis peccati non est in respectu ad legem, 
quia lex peccatum monstrat, non aufert. Sed est in fide per 

quam intenditur in eum qui peccata, expiat in sanguine suo, 
iuxta illud Roni. I1I-237; | Omnes enim peccaverunt, et 
egent gloria Dei, iustificati gratis per gratiam ipsius, per 
redemptionem quae est in Christo lesu, quem proposuit 
Deus propitiationem per fidem in sanguine- ipsius, ad osten: 
| signem iustitiae: suae, propter remissionem praecedentium 
e delictorum ». 

Altera est, quia non satis est considerare praeceptum 
monstrans quid agendum sit, sed necesse est levare oculos 
in eum qui adiuvat ad faciendum ; et hoc rursus nonnisi 
per fidem in Christum fit. Quisquis igitur proponit sibi 
legem quasi a sola lege pendens, falsam iustitiam adstruet, 
quia nullum habebit respectum ad gratiam, et putabit se 
iustum esse posse propriis viribus. Et in hoc sensu apostolus 
dicit de ludaeis qui legem Moysi sine fide in Christum re- 
tinebant : Ignorantes iustitiam Dei, et suam quaerentes statuere, 
iustitiae Dei nem sunt subiecti. Ubi non de iustitia qua iustus 
est Deus, sed de ea qua iustos nos facit Deus, loquitur aposto- 
lus. Sibi ergo vult quod carnales 1udaei, ignorantes iustitiam 
qua nos iustos facit Deus, voluerunt statuere propriam 
iustitiam, id est quae esset per proprias vires. Unde etiam 
infra, solvens quaestionem cur Israel sectando legem iustitiae, 
in legem 1ustitiae non pervenit, hanc rationem reddit : Quia 
non ex fide, sed quasi ex operibus, id est, tamquam eam per 
semetipsos operantes, non in se credentes operari Deum, 
ut Augustinus dicit, de spir. et litt. c. 29. 

Ergo in duobus deficit superba illa 1ustitia quae solam 
sibi legem et opera proponit. Quia primo, non considerat 
nos esse peccatores, nec quaerit per quem reconciliemur. 
Quia secundo, non considerat nos esse impotentes, nec quaerit 
per quem adiuvemur. Ideo damnabilis superbia, sese obte- 
gens falso nomine iustitiae. Sed haec duo facit 1ustitia Christia- 
na, et per fidem facit, quia per fidem respicimus in Christum 
salvantem a malo peccati, per fidem respicimus in Christum 
reparantem ad bonum virtutis. Ergo fides est quae i1ustificat, 
non quia facit sola totam iustitiam, sed quia primum princi- 

pium est faciens nos intendere in auctorem iustitiae, et 
impetrans caetera dona quibus iustitia in nobis perficitur. 
Et huc redit. dictum Tridentini docentis quod per fidem 
ideo iustifleari dicimur, quia fides est humanae salutis initium, 
fundamentum et radix omnis iustificationis. Initium quidem 
salutis, pro quanto est primum quo directe convertimur 
ad salutis auctorem Deum, et ad salutis mediatorem Christum. 
Fundamentum quoque et radix omnis iustificationis, tum 
quia magno illi 1ustificationis aedificio basim cui de integro 
innitatur suppeditat, tum quia ponit radicalem differentiam 
discriminantem iustitiam quae est secundum Deum, ab ea 
quae est secundum falsam aestimationem hominum. 

Sic igitur non sunt receptibiles protestantes cum per 
solam fidem nos justificari volunt. Sed multo minus in altero 
errore suo, quo consummant impiam suam de justificatione 
sententiam, reducendo nempe fidem justificantem ad simpli- 
cem fiduciam acceptae a Deo remissionis peccatorum, propter 
imputatam iustitiam Christi. Et dixi impiam sententiam, 
in qua nimirum justificatio absolvitur per conversionem 
hominis ad seipsum, non ad Deum. Ecce a iustificatione 
protestantica exclusus est iam omnis motus poenitentiae 
de peccato, omnis ascensus in Deum per qualecumque etiam 
initum dilectionis, et ipsa sola retenta est fides. Sed pu- 
tasne retentam saltem fuisse fidem, secundum quod rationem 
habet reverentiae, observantiae, et obsequii erga Deum ? 
Nullo modo. Alia erit fides dogmatum et alia fides iustifi- 
cans. Fides dogmatum qua credimus vera esse quae divi- 
nitus revelata sunt propter revelantis auctoritatem, et capti- 
vamus intellectum nostrum in obsequium primae veritatis : 
haec, inquam, fides libera manebit, id est, nulla legis necessi- 
tate imposita. Est enim onerosa, nihil ad propriam com- 
moditatem conferens, ad quam solam oculum habet pro- 
testans. Adstruent ergo fidem novae rationis qua, sine alio 
onere, liberetur homo a molesta conscientia criminum, fidendo 
ea sibi propter solutum a Christo peccati pretium, non im- 
putari. 


Billot - De Gratia Christi 

sed hanc doctrinam exposuisse, refutasse est, prae 


terquam quod contra eam protestantur omnia quaecum 
que fuerunt disputata in tractatu de virtutibus, ubi vera 
et germana fidei theologicae notio declarata est, tum quoad 
obiectum formale, tum quoad materiale, tum quoad actum 
qui non est voluntatis, sed intellectus a voluntate moti, 
adeoque non in fiducia consistit, sed in assensu : argumentum 
inquit apostolus, seu convictio non apparentium. 


THESIS XVII. 


Substantiam iustificationis impii ex opere operantis, 
quatuor ingrediuntur, quae etsi in eodem indivisibili in- 
stanti simul exsistant, adhuc tamen quemdam inter se 
naturae ordinem habent: Primo infusio habitualis gratiae 
tamquam principii dispositionis ultimae ad consecutionem 
iustitiae et exclusionem culpae. Secundo, motus liberi 
arbitrii in Deum per charitatem. Tertio, motus liberi ar- 
bitri1 contra peccatum per contritionem. Quarto denique, 


consecutio gratiae ut gratificantis et formaliter conferentis 


remissionem peccatorum. 


sermo hic est de sola 1ustificatione ex opere operantis, 
quae scilicet non fit per virtutem sacramenti re et actu 
suscepti; nam de illa quae est ex opere operato per sa- 
cramentum, specialis consideratio habebitur infra, in annexo 
corollario. Cum autem sacramenta per accidens se habeant 
ad oeconomiam supernaturalem absolute consideratam, (si- 
quidem ad sanctificationem supernaturalem nihil aliud per 
se requiritur praeter influxum Dei, et gratiam, et coopera- 
tionem liberi arbitrii, ut dictum est in thes. 3 de sacram, 
in gen.: quaestio praesens respicit ordinem .iustificationis 
prout ex sola natura rei praestituitur, id est, secundum 
id quod fert regularis per se processus e statu peccati 1n statum 

gratiae, quando nullum intervenit medium positivae insti- 
tutionis, instrumentaliter causans gratiam, et quadantenus 
supplens eas quae alias requirerentur, conditiones. 
Convenit quidem inter theologos, dispositionem ultimam 
in hac 1iustificatione ex natura rei requisitam, esse actum 
perfectae charitatis seu contritionis, nec opus est in id nunc 
insistere, quod alibi multis argumentis declaratum atque 
firmatum est. Sed est quaestio residua, utrum motus ille 
liberi arbitrii in. perfecta charitate seu contritione consistens, 
pertineat ad ipsam  i1ustificationis substantiam, vel non. 
Et solutio pendet a quaestione alia: sitne idem ille motus 
ex sola gratia actuali sicut caeteri qui etiam tempore 1usti- 
ficationem antecedunt, utputa fidei, timoris, spei, poeni- 
tentiae, quos in cap. 6 enumerat Tridentinum, an sit potius 
ex gratia habituali: illa, inquam, eadem per quam iustifi- 
catio perficitur. Si primum : tunc motus liberi arbitrii in quo 
est ultima dispositio, ın limine iustificationis sistit. Si se- 
cundum : tunc motus ille ingreditur substantiam mutationis 
qua homo de impio fit iustus, et abiecta peccati macula, anima 
ad perfectionem gratiae 1ustificantis coaptatur. Porro theologi 
in hoc puncto sunt inter se divisi, dum ali post S. Bo- 
naventuram in IV, D. 17, p. l1, a. 2, q. 2 ad ium, et Suarez 
l. 8 de 1iustif. c. 12, pro prima resolutione stant ; alii vero, 
inter quos Caietanus, Valentia, Vasquez, post 5. Thomam 
in praesenti, et de Verit. O. 28, a. 8, et in IV, D. 17, q. 1, 
a. 4, pro secunda. 
Argumenta Suareziü sunt potissimum duo, unum ex 
ratione intrinseca, alterum ex auctoritate Tridentini. Ex 
ratione quidem intrinseca, nam : «Prima gratia habitualis 
«seu charitatis. habitus. infunditur homini quia est con- 
«tritus, vel quia toto corde per dilectionem super omnia 
in Deum convertitur. Ergo talis contritio vel dilectio non 
«potest esse ab ipso habitu gratiae vel charitatis, tam- 
'quam a principio efficiente proxime seu eliciente talem 
«actum. Consequentia probatur, quia si contritio eliceretur 
ab habitu gratiae, sequeretur manifeste hanc causalem 

esse veram : homini infunditur habitus gratiae ut conte- 


ratur; hoc autem repugnat priori propositioni causali, 


« (confertur homini habitus quia est contritus). Ergo admitti 


non potest». Et confirmatur ex auctoritate Tridentini. 


Sess. 6, cap. 7, nam: « Concilium ait: hanc dispositionem 
« Ilustificatio ipsa consequitur. 


lustificatio autem per infu- 
sionem habituum fit.... 


Ergo, si iustificatio talem dispo- 
«sitionem consequitur, etiam infusio habitus eamdem se- 
quitur dispositionem. Ergo dispositio praecedit in exse- 
cutione ipsa, saltem ordine naturae. Ergo praecedit ut 
vera causa. Ergo vere etiam pronuntiatur Deus infundere 
habitus homini, quia est sufficienter dispositus, ac subinde 
àquia est contritus ». 


Nihilominus conclusio S. Thomae sustinetur, et solidis 
argumentis firmari videtur. Nam proprium  iustificationis 
ex opere operantis in hoc est, quod actio Dei i1ustificans, 
mediante motu liberi arbitrii sortitur effectum. Non enim 
differt 1ustificatio ista ab illa quae est ex opere operato, 
per hoc quod liberum arbitrium consentit Deo i1ustificanti, 
consensu solum praecedente aut concomitante. Nam huius- 
modi praecedens et habitualiter saltem concomitans con- 


sensus omnino necessarius est in iustificatione etiam 


są- 
cramentali, 


cum neminem adultorum iustificet Deus nisi 
volentem, et universaliter verum sit quod qui creavit te 
sine te non iustificabit te sine te. Sed differt per hoc quod 
motus liberi arbitrii, 1n. uno modo i1ustificationis, est ipse 
motus quo impius transfertur in statum iustitiae; in al- 
tero vero, circumstat tantum ut conditio removens obi- 


cem. Et propter hoc ipsum, in posteriori modo non requi- 
ritur, in priori vero requiritur perfectus ille liberi arbitrii 
motus, animam subiiciens et coaptans et coniungens ultimo 
fini. Nunc autem, quod motus liberi arbitrii, puta in casu, 
actus charitatis seu contritionis, ipse sit motus translationis 
e statu peccati in statum iustitiae, omnino non intelligitur, 
nisi in quantum ille actus elicitive sit ab habituali gratia, 
in cuius infusione actio iustificativa originaliter consistit. - 

Accedit. secundo, quod omnibus fatentibus, actus contri- 
tionis et infusio gratiae sunt tempore omnino simul. Si 
ergo actus contritionis elicitive esset a sola gratia actuali, 
non autem ab habituali, oporteret ponere coexistentem 
simul duplicem elevationem eiusdem potentiae, habitualem 
unam, transeuntem alteram: quod est impossibile, quia 
transiens elevatio quae alias in. gratia actuali continetur, 
nec est, nec esse potest nisi in absentia habitualis, cuius 
defectum supplet. Proinde ex hoc ipso quod in eodem indi- 
visibili instanti elicitur. contritionis actus, et gratia infun- 
ditur, necesse est ut ab infuso habitu actus ille sit. - Et 
confirmatur denique tertio, quia nemine diffitente, idem 
ipse perfectae contritionis' actus est de condigno meritorius 
vitae aeternae; in hoc enim, magno consensu conveniunt 
theologi. Sed nullus est aut esse potest actus meritorius, 
qui ab habituali gratia non procedat, iuxta ea quae de merito 
in sequenti quaestione declarabuntur quaeque tradidit S. 
Thomas supra, O. 112, a. 2 ad iwm: « Dicendum, inquit, 
«quod praeparatio hominis ad gratiam habendam, quaedam 
« est simul cum.ipsa infusione gratiae, (actus scilicet perfectae 
«contritionis). Et talis operatio est quidem meritoria, sed 
«non gratiae quae iam habetur, sed gloriae quae nondum 
«habetur. Est autem alia praeparatio gratiae imperfecta, 
«quae aliquando praecedit donum gratiae gratum facientis, 
«quae tamen est a Deo movente. Sed ista non sufficit ad 
«meritum, nondum homine per gratiam iustificato, quia 
«nullum meritum potest esse nisi ex gratia (habituali), 
«ut infra dicetur Q. 114, a. 2 ». 

At nunc, quomodo possit actus contritionis esse effec- 
tive ab eadem gratia ad quam ultimo disponit, simulque 
habere in se rationem tum dispositionis quae ordine cau- 
salitatis iustificationem antecedit, tum operis meritorii quod 
eodem ordine iustificationem consequitur, difficile forsitan 
erit videre. Nam si contritio effective procedit ab habituali 
gratia, haec erit vera: ideo elicitur. contritio, quia infun- 
ditur gratia. Et si contritio est ultima ad habitualem gra- 

tiam dispositio, haec alia erit vera: Ideo gratia infunditur, 
quia contritio elicitur. Atqui impossibile est has duas esse 
simul veras, per quas vitiosus circulus causalis adstrueretur. 
Ergo sententia S. Thomae in hac parte non sustinetur. 
Verumtamen dicendum potius, quod non sustinetur 
argumentum. Etenim, eatenus esset vitiosus in casu circulus 
causalis, quatenus mutua illa habitudo causae ad effectum, 
et effectus ad causam, secundum unum identique causae 
genus exsisteret ; at non ita, si secundum aliud et aliud 
genus, utputa causae efficientis in una parte, causae mate- 
ralis seu dispositivae in altera. Quod ipsum apto exemplo 
illustrat Soto: exemplo scilicet venti aperientis fenestram, 
et aperiendo intrantis in aulam. "Nam ingressus venti est 
causa efficiens apertionis fenestrae, et apertio fenestrae est 
causa dispositiva ad ingressum venti. Quod si ordinem causae 
efficientis consideres, ideo fenestra aperitur, quia ingreditur 
aer. Si ordinem causae dispositivae, ideo ingreditur aer, 
quia fenestra aperitur. Denique, secundum primum respectum, 
prior natura est ingressus venti, posterior apertio fenestrae ; 
secundum alium respectum, prior apertio fenestrae, posterior 
venti ingressus. Et sic etiam est in proposito, ubi infusio 
eratiae proportionaliter respondet ingressui venti, productio 
vero actus contritionis apertioni fenestrae. « Optime po- 
test intelligi, inquit. Gregorius de Valentia in 1am - 22e, 
Disp. 8, O. 3, Puncto IV. quod in uno causae genere, 
«scilicet efficientis, conversio pendeat ab habitibus gratiae 
et virtutum, scilicet ut a principio quo elicitur ; et in alio 
«causae genere, scilicet materialis seu dispositivae, habitus 
«ili gratiae et virtutum pendeant a conversione... Quam 
«rem declarat Soto apposito exemplo. Dum ventus inquit, 
«aperit fenestram, intrando aperit et aperiendo intrat. Nihi- 
 ]ominus, in genere causae efficientis, non quia aperit intrat, 
' sed motu quo intrat aperit. In genere autem causae ma- 
lterialis, prius natura est apertio, quoniam nisi aperiretur 
«fenestra, aula non reciperet ventum. Ita in proposito, in 
" genere causae efficientis, prior est infusio gratiae per quam 

«Deus movet nos ad conversionem, et quasi aperit mentis 
«nostrae ianuam. [In genere autem causae materialis, prior 
enatura est haec conversio, et quasi apertio mentis ut 
«intret gratia », 

Quae ut melius faciliusque assequaris, iuvabit distin- 
guere, in eodem indivisibili instanti reali, duplex rationis 
instans, et duplicem correspondentem formalitatem, tum 
in gratia quae infunditur, tum in actu contritionis qui eli- 
citur. Nam in primo rationis instanti, considerari debet 
habitualis gratia in sui infusione, ut qua, anima movetur 
seu elevatur a Deo, et sic erit gratia operans, principium 
actus contritionis prout ultimae dispositionis ad iustifica- 
tonem. In secundo autem instanti, debet considerari haec 
eadem habitualis gratia in sui consecutione, ut quae iam 
informat animam, et 'propria eius virtus efficitur, et sic est 
gratia cooperans, principium actus contritionis ut actus 
meritorii. 51 ergo sumamus contritionis actum praecise in 
quantum est ultima dispositio, procedit quidem ab infuso 
habitu. charitatis, nondum tamen ab habitu considerato 
ut habitus est, in potestate voluntatis iam existens, sed 
magis secundum quod in signo priori locum tenet simplicis 
motionis quae alias daretur, nisi oporteret dispositionem 
ultimam esse tempore simul cum infusione formae. E contra 
vero est 1n secundo signo, in quo actus ut meritorius procedit 
ab habitu, ut habitu, inhaerente scilicet et informante. Non 
ergo eadem est formalitas secundum quam gratia dicitur in 
sui infusione praecedere, et in sui consecutione subsequi 
contritionis actum (P), sicut nec eadem est secundum quam 
actus contritionis ut dispositio, dicitur consecutione gratiae 
prior; ut opus meritorium, dicitur esse posterior. Et si his 
addideris id quod tamquam principale solutionis elementum 
paulo supra praemissum est, videlicet, praecessionem esse 


G) S. Thomas, a. S ad 2um: «Motus liberi arbitrii (contritio) na- 


«turae ordine praecedit consecutionem gratiae, sequitur autem gratiae 


c infusionem ». 


^ 

in linea causae materialis, successionem autem in linea causae 
efficientis, nulla amplius vera remanebit difficultas. 

Ad primum ergo argumentum  Suarezii responsio patet 
ex dictis. Ad aliud vero quod de auctoritate Tridentini su- 
mebatur. missis nunc alus considerationibus, satis erunt 
observationes duae. Prima, quod etiamsi hanc dispositionem 
seu praeparationem, quam teste S. Synodo, iustificatio ipsa 
consequitur, intelligere velles de dispositione seu praepara- 
tione ultima, adhuc nulla foret conclusio. Non enim abnuimus 
quin contritio ut dispositio, ordine causae materialis prae- 
cedat gratiae consecutionem, per quam perficitur i1ustificatio. 
Nec etiam diffitemur, gratiam infusam quam dicimus prae- 
cedere contritionem secundum ordinem causae efficientis, 
nondum esse gratiam reduplicative ut formaliter gratifi- 
cantem seu 1ustificantem, sed pro priori naturae esse solum 
eratiam ut fungentem munere transeuntis elevationis quae 
alias locum habet. Omnibus ergo modis, quisquis dixerit 
iustificationem ipsam consequi dispositionem seu praeparatio- 
nem, nequaquam huic praesenti assertioni nostrae contradicit. 
Et haec prima observatio sit. - Sed et alia est adhuc magis 
radicaliter enervans argumentum. Quia dispositio de qua 
initio capitis 7]. loquitur Concilium, quemadmodum ex 
pronomine demonstrativo hanc luculenter apparet, ea est 
de qua fuerat sermo in paecedenti capite 6°. Sed haec non 
erat dispositio ultima perfectae charitatis seu contritionis, 
siquidem et initium dilectionis quod ibi connumeratur cum 
motibus fidei, timoris, spei, et poenitentiae, ipsi quoque 
adversarii, non de perfecto amore accipiunt, [sed de vo- 
luntate, sive desiderio conversionis, in qua involvitur 
quidam iustitiae recuperandae amor, adeoque et Dei qui 
fons iustitiae est tl). Porro huiusmodi praeparationem, et 
posse separari a iustificatione, et posse etiam tempore illam 
praecedere, constans omnium et concors sententia est. Unde 
argumentum e Tridentino sumptum falso laborat supposito. 

Non ergo est cur recedatur ab ordine iustificationis 


(G) Vide in III, D. 26, Q. 2, a. 3, q. 2, ad 3«» 

quem his verbis explicat S. Thomas: « Quatuor quae re- 
quiruntur ad iustificationem impii, tempore quidem sunt 
«simul, quia iustificatio impii non est successiva. Sed or- 
I dine naturae, /idest, causalis dependentiae'", unum eorum 
«est prius altero. Et inter ea, naturali ordine primum est 
«gratiae infusio; secundum, motus liberi arbitrii in. Deum 
«(per charitatem) ; tertium, motus liberi arbitrii in pec- 
«catum {per contritionem) ; quartum vero est [/consecutio 
«gratiae et) remissio culpae. Cuius ratio est, quia in quo- 
libet motu, naturaliter primum est motio ipsius moventis;. 
«secundum autem est motus ipsius mobilis; ultimum vero 
«est finis vel terminus motus ad quem terminatur motio 
«moventis. Ipsa igitur Dei moventis motio est gratiae 1n- 
« fusio, {simul cum excitatione per actum indeliberatum ad 
«perfectam. conversionem). Motus autem mobilis est duplex 
«motus liberi arbitrii. Terminus autem vel finis motus est 
« [consecutio gratiae et) remissio culpae. Et ideo, naturali 
«ordine, primum in iustificatione impii est gratiae infusio. 
« Secundum est motus liberi arbitrii in Deum. Tertium vero 
«est motus liberi arbitrii in peccatum ; propter hoc enim ille 
«qui iustificatur, detestatur peccatum, quia est contra 
Deum ; unde motus liberi arbitrii in Deum praecedit. na- 
«turaliter motum liberi arbitrii in. peccatum, cum sit causa 
«et ratio eius. Quartum vero et ultimum est /consecutio 
«gratiae et) remissio culpae, ad quam tota ista transmutatio 
«ordinatur sicut in finem». Haec S. Doctor, ubi solum 
notandum superest cur de remissione culpae potius quam 
de consecutione gratiae semper loquatur. Et ratio non est 
alia nisi quia terminus nostrae iustificationis non est sola 
iustitia, sicut fuit in angelis vel in Adam cum primum crea- 
retur, sed est iustitia expellens culpam. Et quia ex hoc habet 
ultimam differentiam iustificatio nostra, per quam differt a 
iustificatione primo modo dicta, ideo ex remissione culpae 
potius quam ex consecutione gratiae, iustificationem impii 
sumere speciem ait, sicut motus a termino suo. 
Hactenus de iustificatione ex opere operantis. Sequitur 
corollarium de ea quae est ex opere operato. 


IZ, 

COROLLARIUM 


Ch;. in iustificatione adultorum ex opere, operato, motus 
liberi arbitrii non requiratur ut dispositio coaptativa ad pa- 
tiam. sed solum ut removens obicem  impedientem virtutem 
sacramenti : non est necesse ut actu existát in ipso iustificationis 
instanti, dummodo praecesserit e! remanserit non  retractatus. 
Quo in casu adhuc verum est quod Tridentinum dicit, iustifi- 
cationem generatim esse renovationem interioris hominis per 


oluntariam susceptionem gratiae et donorum. 


Conclusio est contra Caietanum qui vult quod quando 
contingeret adultum mentis compotem, vigilantem, ac con- 
scium, suscipere sacramentum absque actuali devotione 
simulianea cum sacramento, quamvis praecedens fuerit de- 
votio, non infunderetur tunc gratia. « Ex quo enim, in- 
'quit. il), Deus infundendo gratiam  1ustificantem, simul 
emovet liberum arbitrium, si liberum arbitrium non mo- 
 vetor consequens est quod gratia non infundatur». Sed 
in hoc procul dubio, extra chorum cantat Caietanus, et 
non insta modulatione cantat. 

Primo quia, in ordine ad conditiones iustificationis ex 
opere operato, nullam aliam distinctionem norunt theologi, 
praeter illam quae est inter infantes seu perpetuo amentes 
et adultos: adultorum nomine comprehendendo eos omnes 
qui habent vel habuerunt aliquando rationis usum. Atqui 
certissimum est, ipso consentiente Caietano, adultum vel 
dormientem vel destitutum sensibus, recepturum esse et 
sacramentum et rem sacramenti, dummodo praecesserint, 
cum debita intentione sacramentum suscipiendi, disposi- 
tiones fidei, spei veniae, et poenitentiae, quas in cap. 60 
enumerat Tridentinum. Ergo idem dicendum de eo qui in 
isdem conditionibus cum evagatione mentis recipit sacra- 


(1) In art. 3 huius Quaestionis. 

mentum, et omnis distinctio inter adultum dormientem et 
adultum vigilantem, sui conscium et sensibus destitutum, 
quod attinet ad praesens, omni prorsus fundamento caret. 

secundo quia Tridentinum definivit sacramenta conferre 
gratam non ponentibus obicem, et quidem, uti facile sub- 
intelligitur, tunc praecise conferre, quando cum absentia 
obicis sacramentum conficitur. Atqui evagatio mentis simul- 
tanea cum sacramento non est obex ad omnem gratiam 
sacramenti. Nam si esset, quisquis sciens et prudens ne- 
eligent removere distractionem, grave sacrilegium commit- 
teret et mortaliter peccaret : quod nemo adhuc theologorum 
aut docuit aut cogitavit, ne excepto quidem Caietano qui 
contra huiusmodi consequentiam | omnino protestatur, sed 
frustra. Sub gravi enim unusquisque tenetur procurare 
quantum in se est, ut non sine fructu sacramentum re- 
cipiatur. 

Tertio denique, quia ratio a Caietano allata procedit 
ex praepostero intellectu principi de voluntarietate requi- 
sita in 1iustificatione adultorum. Verissimum equidem est, 
neminem adultorum  iustificari nisi volentem et iustifi- 
cationi libere consentientem : 1d tamen salva semper differen- 
tia inter iustificationem ex opere operantis et ex opere ope- 
rato. In priori enim tam impossibile est ut sine actuali motu 
liberi arbitrii. perficiatur iustificatio, quam est impossibile 
ut sine eis quae sunt de substantia rei, res nihilominus 
habeatur. In posteriori autem, liberi arbitrii motus non 
computatur inter causas iustificationis directas, quia causa 
directa ibi non est nisi sacramentum. Necesse tamen est 
ut removeantur prohibentia, et in primis obex invohmta- 
retatis, ac per hoc, motus liberi arbitrii adhuc causa erit, 
sed indirecta tantum. Atqui, si quid requiratur solum ut 
causa indirecta seu removens prohibens, nequaquam ne- 
cesse est ut tunc praecise actu influat, cum producendus 
est effectus, si modo per prius remotum fuerit obstaculum, 
et remotum permaneat. Sicut si lapis obstet transitui vehi- 
culi, non oportet ut causa removens tunc actu influat, quando 


220 QUAEST. CXIII. 


vehiculum transit. Et sic est in praesenti, quia ex actu prae- 
cedente non retractato, remanet homo habitualiter volens, 
et operante sacramento, adhuc iustificatur per voluntariam 
susceptionem gratiae- et donorum. Unde S. Thomas in IV, D. 17, 
0. 1, a, 3, q. 2 ad 30: «Per baptismum, etiam adulti 
«gratiam suscipere possunt in dormiendo, quia quamvis 
! non adsit actualis dispositio ex actuali motu voluntatis, 
.adest tamen habitualis dispositio ex motu liberi arbitrii 
ipraecedente. Qui quidem quandoque ad gratiam perci- 
«piendam sufficienter disponit, et time gratia infunditur 
«statim, ut dictum est. Quandoque autem  insufficienter, 
«et tunc talis insufficientia non potest suppleri nisi per alium 
| actum liberi arbitrii, vel per sacramentum quod ad gratiam 
« dispositive operatur. Et propter hoc, sine sacramento nullus 
a adultus iustificari potest, nisi actualiter motu liberi arbitrii 
«exsistente. Sed per sacramentum potest, si tamen praecessit 


« motus liberi arbitrii prohibens fictionem ». 


THESIS XVIII. 


Justificatio impii ex parte rei operatae est maximum 
Dei opus, tametsi non semper miraculosum, si nomine 
miraculi proprie intelligatur id quod in rebus fit praeter 


solitum et consuetum ordinem operandi effectum. 


Primam assertionem sic. declarat S. Thomas: Potest 
aliquod opus dici magnum dupliciter. Uno modo ex parte 
modi agendi, et sic maximum opus est opus creationis, in 
quo ex omnino non ente fit ens. Alio modo potest dici opus 
magnum ex parte eius quod efficitur, et secundum hoc iusti- 
ficatio impii, quae terminatur ad bonum aeternum divinae 
participationis, est maius opus quam creatio coeli et terrae 
quae terminatur ad bonum naturae mutabilis. Quod si 
opponas, bonum universi esse maius quam bonum particulare 

unius hominis ad quod ordinatur iustificatio : respondebit 
Angelicus, hoc esse verum si utrumque bonum accipiatur 
in eodem genere, sed bonum gratiae etiam unius hominis 
praevalere bono naturae etiam totius universi. Unde Au- 
eustinus, Tract. 72 in Ioan. n. 3: « Prorsus, inquit, maius 
(hoc esse dixerim quam est coelum et terra et quaecumque 
(.cernuntur 1n coelo et in terra. Et coelum et terra transibit ; 
praedestinatorum autem, id est, eorum quos praescit, salus 
let iustificato permanebit » Quin imo, si donum gratiae 
impium 1ustificantis compares cum dono gloriae beatificantis 
iustum, adhuc habebit quemdam excessum magnitudinis, 
non quidem in quantitate absoluta, bene tamen in quanti- 
tate proportionis : pro quanto, plus excedit donum gratiae 
dignitatem impii qui erat dignus poena, quam donum glo- 
nae dignitatem iusti, qui ex hoc quod iustus est, dignus 
est gloria. Unde subdit Augustinus ubi supra: « Sed et in 
«coelis, Throni, Dominationes, Principatus, Potestates, Ar- 
cchangeh, Angel, opera sunt Christi: numquid etiam his 
operibus maiora facit, qui operante in se Christo, coo- 
Iperatur aeternam salutem ac iustificatonem suam ? Non 
-hic audeo praecipitare sententiam : intelligat qui potest, 
judicet qui potest, utrum maius sit iustos creare quam 
«impios iustificare. Certe enim, si aequalis est utrumque 
«potentiae, hoc maioris est misericordiae ». 

Non ideo tamen iustificationem impii regulariter recen- 
sebis inter opera proprie miraculosa, nec quantum ad sub- 
stantiam facti, nec quantum ad modum faciendi. Non quantum 
ad substantiam facti, ad quod requiritur ut forma inducta, 
sit supra naturalem capacitatem talis materiae, sicut in su- 
scitatione mortui vita est supra naturalem capacitatem talis 
corporis. Hoc autem non verificatur in proposito, «quia 
«naturaliter anima est gratiae capax ; eo enim ipso quod 
cfacta est ad 1maginem Dei, capax est Dei per gratiam» (1). 


(1) Nota quod in hoc modo dicendi, esse supra naturalem po- 
tentiam, idem est ac esse supra omnem naturalem, non modo exi- 
gentiam, verum etiam convenientiam subiecti. Sicut in suscitatione 

Nec etiam quantum ad modum faciendi, tametsi quaedam 
hic distinctio facienda occurrat. Nam ad rationem miraculi 
satis est ut fiat aliquid praeter solitum ordinem  causandi 
effectum, sicut cum infirmus sanitatem assequitur praeter 
consuetum cursum sanationis quae fit a natura vel arte. Est 
autem iste communis et consuetus cursus iustificationis, ut, 
Deo movente animam, homo convertatur ad Deum, primo 
quidem conversione imperfecta, et postmodum ad perfec- 
tum deveniat. Quandoque vero tam vehementer Deus ani- 
mam movet, ut statim quamdam perfectionem iustitiae as- 
sequatur, sicut fuit in conversione Pauli, et his in adiunctis, 
Justificationem impii miraculosam vere dici et esse, dubium 
utique non est. 


mortui, cadaver non solum non habet, nec consequi potest ullam 
exigentiam ad vitalem formam, sed nequidem habet aut naturaliter 
consequi potest, quo sit sibi conveniens haec forma tamquam per- 
fectibili. At longe aliter est de gratia, quae supra omnem exigentiam 
naturae rationalis exsistens, non tamen supra, aut melius, extra 
convenientiam eius est. Imo anima, ex hoc ipso quod ad imaginem 
Dei est facta, naturaliter comparatur ad gratiam, sicut ad perfec- 
tionem qua melior sibique congruentior cogitari nequit. « Et ideo, 
«potentia animae, ad gratiam, quandoque naturalis, quandoque non 
: naturalis sed obedientialis vocatur. Simpliciter autem non est na- 
'turalis, quoniam ad res supremi ordinis est; sed deficit a ratione 
« miraculi 1ustificatio, propter illud naturalitatis quod est in anima, 
' praecipue a theologo considerata, qui, quoniam Deus ab initio in- 
'Sstituit creaturam rationalem ad hunc supremum ordinem elevan- 
«dam, ideo, ut naturale hoc accipit quod non acciperet si Deus 
I solum naturalem ordinem rerum creasset ac instituisset ^. Cale- 


tanus, in art. 1o huius quaest. 

de merito quod est effectus gratiae cooperantis. 


superest denique dicendum de merito, quod est nobilis- 
simus gratiae cooperantis effectus: ut cum de his quae 
de Dei largitate gratuito nobis donata sunt, nostra hactenus 
praecesserit consideratio, nunc demum in id quod de iisdem 
per bonum usum liberi arbitrii accrescit ac fructificat, ani- 
mum intendamus. Siquidem: « Datur unicuique sine merito 
«unde tendat ad meritum, et datur ante ullum laborem 
«unde quisque mercedem accipiat secundum suum laborem. 
« Quod 1ta esse, etiam ex doctrina evangelicae veritatis agno- 
« scitur : ubi per comparationem dicitur quod homo "peregre 
« proficiscetis vocavit servos suos, et tradidit illis substantiam 
usuam, ct unicuique secundum propriam virtutem, 1d est, se- 
«eundum propriam et naturalem possibilitatem, non autem 
«secundum proprium meritum : quia aliud est posse operari, 
«aliud operari; et aliud est posse habere charitatem, aliud 
«habere charitatem ; et aliud est capacem esse continen- 
«tiae, iustitiae, sapientiae, aliud vero esse continentem, 
«iustum, atque sapientem... Denique, isti quibus secun- 
«dum modulum capacitatis suae dispar creditus est nu- 
«merus talentorum, non meriti renumerationem, sed operis 
«accepere materiam. Ín qua duorum servorum vigilantis- 
«sima industria non solum gloriosis laudibus honestatur, 
«sed etiam in aeterna Domini sui gaudia intrare praecipitur. 
«Tertii vero pigrum otium et desidiosa nequitia sic punitur, 
«ut et vituperationis dedecoretur opprobrio, et portione 
«quam acceperat privetur... Quamvis enim omnia bona 
«dona sint Dei, a Deo tamen quaedam etiam non petita 

«tribuuntur, ut per ipsa quae accepta sunt, ea quae nondum 
sunt donata quaerantur. Semen quippe quod iacitur in 
terram non ob hoc seritur ut ipsum solum maneat, sed 
' ut fructum afferendo, multiplex atque numerosum sit. 
(«Cui quidem profectus ab illo est, qui dat incrementum, 
1sed terra vivens et rationalis, et de gratiae iam imbre 
fecunda, habet quod ab ipsa expectetur, ad id quod accepit 
augendum > Sic praeclare auctor de voc. omn. gent. |. 
25 C. 0. 

Caeterum, vix opus est praemittere generales de merito 
notiones, utpote omnibus notissimas. Sane vero, meritum 
generarim, prout nunc de merito loquimur, est ratio bonitatis 
in actu humano exsistens, secundum quam actus ille dignus 
*est laude et praemio. In concreto acceptum, est opus virtutis 
ecui debetur merces, nam meritum et merces ad idem re- 
feruntur ; id enim merces dicitur, quod alicui recompensatur 
pro retributione operis vel laboris, quasi quoddam pretium 
ipsius, inquit S. Thomas in praesenti. Distinguitur autem 
meritum de condigno et meritum de congruo. Primum, cui 
secundum debitum 1ustitiae merces retribuitur, et est meritum 
proprie ac simpliciter, ab aequa dignitate meriti ad mer- 
cedem nomen accipiens. Alterum, cui non ex iustitia re- 
tributio ht, sed solum ex quadam convenientia et libe- 
ralitate, et est meritum improprie ac secundum quid, adeoque 
non sine addito diminuente dictum. Distinguitur praeterea 
meritum apud Deum, et meritum apud homines, prout re- 
tributor mercedis vel Deus vel homo est. Et de merito quidem 
apud homines non est hic disserendi locus, et si esset, vix 
aliqua occurreret difficultas. At de merito apud Deum, de 
quo praesens currit disputatio, utrum et qualiter esse possit, 
non ita facilis sese offert quaestio, pro qua per prius elu- 
cidanda, sit : 


DE MERITO 


THESIS XIX. 


(Art. 1-3) 


Potest esse meritum hominis apud Deum, secundum 
eum iustitiae modum quem habitudo creaturae ad Creato- 
rem compatitur. Qui etsi non ferat plus quam  aequalita- 
tem proportionalitatis per comparationem operantis ad 
retributorem, adhuc tamen, suppositis supponendis admattit 
aequalitatem etiam quantitatis per comparationem operis 
ad retributionem. Et hoc modo locus est merito de con- 
digno, cui ex iustitia praemium debetur, non quidem a 
Deo reddendum tamquam debitore creaturae, sed tamquam 
implente ordinem sapientiae et aequitatis quem ipse 1n- 
stituit in. rebus. Porro, huiusmodi merito bona opera 1u- 
storum, secundum quod in gratia facta, reipsa merentur 


mercedem vitae aeternae. 


Ait S. Thomas, 1—2, Q. 21, a. 3, quod meritum et de- 
meritum dicuntur in ordine ad retributionem quae fit se- 
cundum iustitiam, addens quod retributio secundum iustitiam 
ht alicui ex eo quod agit in profectum vel nocumentum 
alterius. Id quidem conformiter omnino ad communes illas 
notiones quas de servitiis et mercedibus habemus omnes 
in mente. Sed exhinc, quod attinet ad possibilitatem meriti 
apud Deum, non parva statim a limine creatur difficultas, 
uti cuilibet cogitanti ultro sane occurret. Siquidem primo, 
nulli debetur retributio secundum iustitiam, ex hoc quod 
reddit. debitum alteri. Sed per omnia bona quae facimus, 
non possumus sufficienter recompensare Deo quod debemus, 
quin semper amplius debeamus. Et propterea, Luc. XVII-10, 
dicitur : cum omnia quae 'praecepta sunt feceritis, dicite : servi 
inutiles sumus, quod debuimus facere fecimus. - Insuper, retri- 
butio secundum iustitiam est ad recompensationem emolu- 
menti vel damni alteri illati. Sed homo bene operando, sibi 

proficit, vel alteri homini, non Deo, inxtaillud lob, XXXV -6: 
Si peccaveris, quid ei nocebis? porro, si iuste egeris, quid do- 
nabis ei ? Ergo, ubi Deus retributor supponitur, de retribu- 
tione secundum iustitiam quaestio esse non poterit. - Deni- 
que tertio, quisquis retribuit secundum iustitiam, eo ipso 
debitor eius cui retributio fit, esse convincitur. Sed esse 
alicui debitorem, prorsus repugnat Deo, inxta illud Rom. 
XI-35 ' Quis prior dedit ei, et retribuetur ei ? Eadem igitur 
semper conclusio redit, quin ullum undequaque appareat 
medium evadendi. Et revera evasio nulla esset, si forte 
retributionem iustitiae, ideoque et meritum, vellemus intel- 
ligere secundum plenam acceptionem eorum quae in ratio- 
nibus iusti et debiti importantur. At non ita esse, ipsa thesis 
enuntiatio affirmat, in qua non sine causa appellatur ad eum 
iustitiae modum quem habitudo creaturae ad Creatorem 
compatitur. Qui, cuius rationis sit, operae pretium erit per 
prius investigare. 


$ b 


Principium porro totius elucidationis est in distinctione 
duplicis respectus qui in omni merito sese offert conside- 
randum, nimirum, merentis ad retributorem ex una parte, 
meriti ad mercedem ex altera. Primus est personae ad per- 
sonam, seu in casu, creaturae ad Deum ; alter est rei ad rem, 
id est, operis ad praemium. Et non est de utroque, ad prae- 
sens quod spectat, par idemque indicium, uti per partes 
facile declaratur. 

Primo enim considerandum quod, spectato ordine ope- 
rantis hominis ad retributorem Deum, non est dare plus 
quam aequalitatem  proportionalitatis, et aequalitas pro- 
portionalitatis non ad iustitiam simpliciter, sed solum ad 
aliqualem iustitiae modum sufficiens invenitur. Ratio est 
in aperto, quia iustitia proprie dicta aequalitatem constituit 
in acceptationibus et dationibus, ut scilicet accipiens tantum 
det quantum accepit, et dans tantum accipiat quantum 

dedit. Quo lit ut inter illos in quibus nequit esse eiusmodi 
dati et accepti aequalitas, nequeat quoque proprie consistere 
commutativa iustitia, utputa in illis quorum unus non potest 
recompensare aliquid aequivalens beneficiis acceptis ab alio. 
sicut filius non potest recompensare aliquid aequivalens 
beneficiis patris, a quo esse accepit, et nutrimentum, et di- 
sciplinam. Proinde, quantumcumque retribuat patri in obse- 
quis, non fiet perfecta aequalitas, nec proprie salvabitur 
ibi commutativae iustitiae ratio, sed solum aliquis defi- 
ciens iustitiae modus salvari poterit, in quantum filius retri- 
buit patri secundum modum suum, sicut secundum modum 
etiam suum prior dedit pater. Et hoc est adesse, loco aequalis 
quantitatis, solam aequalitatem proportionis. Nunc autem, 
quidquid de filio dicitur respectu patris, multo magis veli- 
ficatur de creatura respectu Dei: tum quia in Dei emolu- 
mentum nemo unquam aliquid operari valet, tum quia totum 
quod est creaturae bonum, est acceptum a Deo: totum, 
inquam, et quo est, et quo vivit, et quo intelligit, et quo 
vult, et quo agit ; imo ipsum esse, vivere, intelligere, velle 
et agere. Nisi quod inter caetera quae a Deo accepit creatura 
rationalis, est etiam liberum arbitrium quod eam facit do- 
minam determinationis suae, ita ut bonum quod per li- 
berum arbitrium agit, tametsi sit Dei, adhuc sit suum, sub 
suo dominio nihilominus exsistens. Ratione igitur dominii 
liberi arbitrii poterit. concipi. quaedam hominem inter et 
Deum in dando et recipiendo commutatio. At non, uti patet, 
secundum absolutam aequalitatem, sed solum secundum 
proportionalitatem : in. quantum scilicet, iuxta mox prae- 
missa, uterque operatur secundum suum modum, Deus 
quidem secundum modum qui competit suae superabun- 
dantiae, creatura vero secundum modum qui competit suae 
parvitaüi. Nunc autem modus competens humanae par- 
vitat, in mensura virtutis ei a Deo determinata praecise 
reperitur. « Et ideo meritum hominis apud. Deum esse non 
«potest nisi secundum  praesuppositionem divinae ordi- 
i nationis, ita scilicet ut id homo consequatur a Deo per 

«suam operationem quasi mercedem, ad quod Deus ei 
«vitutem operandi deputavit, sicut etiam res naturales hoc 
«consequuntur per proprios motus et operationes, ad quod 
«a Deo sunt ordinatae: differenter tamen, quia creatura 
«rationalis seipsam movet ad agendum per liberum arbitrium; 
«unde sua actio habet rationem meriti, quod non est in aliis 
« creaturis ». 

Haec quidem, si consideremus ordinem personae ad 
personam, id est. creaturae operantis ad Deum retribuentem. 
At nunc, si spectetur ordo, iam non personae ad personam, 
sed rei ad rem, id est meriti ad praemium, sic non inconvenit 
inveniri id quod est de ratione 1ustitiae simpliciter, videlicet 
aequalitatem non proportionalitatis modo, verum etiam 
quantitatis, quia non inconvenit meritum aequivalere praemio 
reddendo, seu actum tanti valoris ordinari a Deo ad praemium 
valoris aequalis. Atque hinc tandem fit ut in merito apud 
Deum.partim esse possit 1ustitia sine addito diminuente, et 
partim esse non possit. Esse non potest, ut dictum est, specta- 
to ordine operantis ad retributorem, sed esse potest, spectato 
ordine operis ad retributionem. Ex primo habetur quod 
Deus non sit debitor erga creaturam, sed solum erga se- 
metipsum : debitor, inquam, implendi ordinationem suae 
aequitatis. et sapientiae, sine qua praesupposita nullum 
esse potest meritum creaturae. Ex secundo habetur quod 
locus nihilominus sit merito de condigno, i. e. aequalis va- 
loris cum mercede: semper tamen subintelligendo quod 
si omni ex parte consideretur merces, hoc est, non solum 
ut merito aequalis, verum etiam ut homini a Deo reddenda, 
sic non alius modus iustitiae cogitandus erit unquam, praeter 
eum quem compatitur habitudo merentis ad praemiatorem 
illum cui nihil accrescit ex nostris operibus, a quo nos ac- 
cipimus omne id unde in eius gloriam operamur, imo qui 
omnia opera nostra operatur in nobis, ac per hoc, coronando 
merita nostra, coronat in nobis dona sua. Quod recte expressit 
Caietanus in praesenti dicens : « Quoniam merces reddenda 
(a Deo, quantumcumque sit aequivalens merito, ut tamen 

; redditur a Deo, excedit meritum hominis, cuius ad Deum 
non potest esse aequalitas simpliciter in aliquo : ideo sım- 
pliciter hominis ad Deum non potest esse meritum sim- 
«pliciter, sed secundum proportionem, ut in littera dicitur, 
1quamvis hominis ad ipsam mercedem absolute, possit 
«esse meritum simpliciter, sicut et iustum ». 

Ex his colligere 1am licet generales conditiones meriti, 
et meriti theologici de quo nunc sermo. Oportet primo, 
actum meritorium esse actum a libero arbitrio proceden- 
tem, adeoque liberum non modo a coactione, verum etiam 
a necessitate, ut de fide est ex censura tertiae propo- 
sionis lansenij, Ratio, quia retributio alicui non debetur 
nisi propter opus quod ipse praestitit; nemo autem prae- 
stat nisi quod sub suo dominio est ; denique dominium actuum 
nostrorum non habemus nisi per liberum arbitrium. Ergo 
conditio essentialis cuiusvis meriti est, ut procedat a libero 
arbitrio. — ' 

Oportet secundo, actum  meritorium esse moraliter 
bonum; malus enim, si quid meretur, meretur poenam, 
non praemium, ut constat. [Insuper si sermo sit de merito 
perfecto, quod est meritum proprie et sine addito dictum, 
oportet esse bonum bonitate non qualicumque, sed in suo 
genere perfecta, quae actui humano accidit ex hoc quod 
est, non modo referibilis, verum etiam relatus ad ultimum 
finem : ipse enim impositus ordo ad ultimum finem Deum, 
illud est quo posito, ultimo perficitur actus moralis, et quo 
deficiente, remanet adhuc informis. Atqui in actu moraliter 
informi seu imperfecto, rationem proprie dicti meriti ordi- 
nis moralis nemo collocabit unquam. Accedit etiam quod 
cum apud homines merita reputentur secundum servitiorum 
utilitatem, non sic est in praesenti ; dixi siquidem Domi- 
no Deus meus es tu, quoniam bonorum meorum non eges. 
Loco igitur utilitatis, quaerit Deus ex operibus nostris glo- 
nam, 1. e. manifestationem suae bonitatis. «Et ideo me- 
«remur aliquid a Deo, non quasi ex nostris operibus ali- 
«quid accrescat, sed in quantum propter eius gloriam 

operamur » il). Porro, operari propter gloriam Dei, idem est 
ac ponere opus relatum in ultimum tinem Deum, sicut evi- 
dens est est in terminis. 

Oportet tertio, opus esse praeordinatum a Deo in mer- 
cedem : quae tamen praeordinatio non distinguitur ab elar- 
eitione virtutis operandi et constitutione creaturae in via 
ad terminum. Sı enim elargitur Deus creaturae virtutem 
operandi, eo ipso ordinat eam ad operandum ; et si praefigit 
el assequendum terminum, qui ex natura rei nullam aliam 
habitudinem habere potest ad operationem ipsam, praeter 
illam quae est mercedis ad meritum, eo ipso etiam ordinat 
ad praemium. Unde constat imaginariam esse eam quam 
Scotus requirit, ordinationem seu acceptationem superaddi- 
tam communicato principio operis meritorii, eique velut ab 
extrinseco supervenientem. 

Oportet denique quarto, opus esse mercedi aequale, 
quia aliter non erit condignitas: aequale tamen, non prae- 
cise in entitate physica, sed in valore morali, prout expo- 
nendum restat in altera huius propositionis parte, in qua, 
post declaratam generatim possibilitatem meriti de con- 
digno coram Deo, venitur ad debitam applicationem, quod 
attinet ad bona opera iustorum respectu vitae aeternae. 


S 2. 


Bona iustorum opera revera mereri mercedem vitae 
aeternae, auctoritate Scripturae multoties edocemur Primo, 
ubi vita aeterna appellatur merces : Gaudete et exultate quo- 
niam merces vestra copiosa est in coelis (Matth. V—12). Secundo, 
ubi vocatur bravium certantium in agone: Ad destinatum 
persequor, ad bravium supernae vocationis Dei in Christo lesu 
(Philipp. III-14). Tertio, ubi comparatur coronae quam 
in proprium accipiunt ii qui in stadio currunt: Nescitis quod 
ii qui in stadio currunt, omnes quidem currunt, sed unus accipit 


bravium. Sic currite ut comprehendatis. Omnis autem qui in 


(1) Art. 1 ad 2,ifa. 

agone contendit, ab omnibus se abstinet : et illi quidem ut cor- 
niptibilcm coronam | accipiant, nos autem  incorruptam (i 
Cor. IX-24). Quarto, ubi vocatur retributio haereditatis: 
Scientes quod a Domino accipietis retributionem haereditatis, 
Domino Christo servite (Coloss. Ill—24). Generatim vero, 
ubicumque dicitur Deus redditurus vitam aetemam pro 
operibus bonis, eodem modo quo poenam damnationis pro 
operibus malis: Qui reddet, inquit, in die revelationis 1usti 
judicii, unicuique secundum opera eius : iis quidem qui se- 
cundum patientiam boni operis, gloriam et honorem et incor- 
ruptionem quaerunt, vitam aeternam, iis autem qui sunt ex 
contentione... ira et indignatio (Rom. Il-7). Quod ipsum 
in evangelio Christus Dominus quasi in actu exercito ob 
oculos ponit, extremum iudicium describens, et patefaciens 
causas praemiationis bonorum ac punitionis malorum: Tunc 
dicet rex his qui a dextris eius erunt : Venite benedicti Patris 
mei, possidete paratum vobis regnum a constitutione mundi. 
Esaurivi enim, et dedistis mihi manducare. Sitivi-, et dedistis 
mihi bibere. Hospes eram, et collegistis me; nudus, et cooperuistis 
me; infirmus, et visitastis me ; in carcero eram, et venistis ad 
me. Tunc dicet et his qui a sinistris erunt, etc. Quibus verbis 
uti alias declaratum est, in imo genere operum, omnia quot- 
quot sunt, seu bona iustorum, seu mala impiorum voluit 
intelligi. Quocirca apostolus: Abundate in omni opere bono, 
scientes quod labor vester non est inanis in Domino (| Cor. 
XV-58). Non enim iniustus est Deus, ut obliviscatur operis 
vestri et dilectionis quam ostendistis in nomine ipsius (Hebr. 
Mb. Et multae aliae sunt sacrarum litterarum aucto- 
rtates, quibus edocti Patres, vitam aeternam constanter 
praedicaverunt, et tamquam gratiam filis Dei per Christum 
lesum misericorditer promissam, et tamquam mercedem 
ex Ipsius Dei promissione bonis ipsorum operibus et meritis 
fideliter reddendam, ut iure meritoque definierit Tridentinum: 
«Sı quis dixerit, hominis 1iustificati bona opera ita esse dona 
«Dei, ut non sint etiam bona ipsius iustificati merita, aut 
« Ipsum justificatum bonis operibus quae ab eo per Dei gratiam 

«et I. C. meritum, cuius vivum membrum est, fiunt, non 
avere mereri... vitam aeternam, a. Ss.» 

sed et in bonis iustorum operibus respectu vitae ae- 
ternae, non sufficit. meritum qualecumque confiteri, imo 
meritum de condigno oportet agnoscere, ut fert constans 
et rata theologorum sententia, [Ipsa enim vita aeterna est 
corona illa iustitiae, quam post suum certamen et cursum 
repositam sibi esse dicebat apostolus 2 Tim. IV-7 a Christo 
iusto iudice sibi reddendam ; non solum autem sibi sed et 
omnibus qui diligunt adventum eius. Corona iustitiae, aiebat, 
id est, quae ex iustitia debetur, quemadmodum contextus 
aperte declarat, similitudine desumpta ex is qui in agone 
vincunt, et non favore donati, sed iure suo bravium acci- 
piunt. Et confirmatur etiam amplius ex apposito: Quam 
reddet Dominus iustus index ; siquidem iusti iudicis est retri- 
buere condigna praemia meritis, aequalia aequalibus, et tanta 
pro tantis. Sed quoniam ibi 1acet aliqua difficultas, ad expli- 
cationes theologicas iam veniendum est. 

Et sane difficile alicui. videri posset quod mercedi vitae 
aeternae aequalia dicantur opera nostra. Siquidem nullus 
actus praesentis vitae potest aequari vitae aeternae, quae 
cognitionem et desiderium nostrum excedit ; excedit etiam 
charitatem vel dilectionem viae, sicut et excedit naturam. 
Verum difficultas cessabit, duabus observationibus factis. 
Prima est, quod aequalitas non debet hic praecise attendi 
in ratione entitativae perfectionis. Nam neque in humanis, 
praemia et merita hoc modo inter se comparantur, sicut 
patet ex. gr. de honoribus reipublicae seu civitatis qui 
habentur ut condignum praemium pro servitiis, tametsi 
honores et servitia in eodem genere entitativo utique non 
conveniant. Sed est attendenda in ratione dignitatis, hinc 
quidem mercedis, inde vero operis, cui aequa aestimatione 
talis merces tamquam iusta et proportionata assignatur. 
Altera observatio est, quod opus meritorium hominis du- 
pliciter considerari potest: uno modo, secundum quod 
procedit ex libero arbitrio: alio modo, secundum quod 

procedit. ex gratia Spiritus Sancti. «Si consideretur se- 
»eundum substantiam operis, et secundum quod procedit 
«ex libero arbitrio, sic non potest ibi esse condignitas propter 
maximam inaequalitatem.... 51 autem loquamur de opere 
meritorio secundum quod procedit ex gratia Spiritus San- 
«cti, sic est meritorium vitae aeternae ex condigno. Sic enim 
valor meriti attenditur secundum virtutem Spiritus Sancti 
moventis nos in vitam aeternam, secundum illud loan. 
«IV: Fiet in eo fons aquae salientis in vitam aeternam. At- 
tenditur etiam pretium operis secundum dignitatem gratiae 
per quam homo consors factus divinae naturae adoptatur 
«in filum Dei, cui debetur haereditas ex ipso iure adoptionis 
«secundum illud: S; filii, et haeredes Et re quidem vera, 
gratia sanctificans est, per quam formaliter ordinamur a 
Deo ad convivendum cum ipso, quasi cives et socii effecti 
beatae illius civitatis quae est lerusalem coelestis Ordi- 
namur, inquam, et acceptamur, non per ordinationem-extrin- 
secam tantum, ac mere iuridicam, sicut contingit in humanis, 
sed per communicatum consortium naturae divinae de quo 
superius, Q. no, thes. 7. Quo fit ut homo particeps factus 
gratiae sanctificantis, constituatur ratione sui esse, intrin- 
sece dignus vita aeterna. At non potest opus gratiae esse 
inferioris ordinis quam gratia a qua procedit. Erit ergo opus 
gratiae, quo homo dignus iam fit vita aeterna ratione etiam 
sui operari. Sed condignitas meriti, quae est ratione opera 
tionis, est praecise condignitas meriti, addens supra con- 
dignitatem que est ratione conditionis essendi. Ergo in ope- 
ribus gratiae agnoscenda est ratio meriti condigni respectu 
vitae aeternae. Sicut si dicerem quod eadem est proportio 
boni operis gratiae ad vitam aeternam sumptam in ratione 
mercedis, quae est ipsius gratiae ad vitam aeternam sum- 
ptam in ratione haereditatis. Sed haec posterior est certo 
certius proportio condignitatis. Ergo et illa prior. 
Ea autem quae obici solent, fere praeoccupata sunt in 
superioribus : utputa, quod servi inutiles sumus, quod omnia 
onera nostra multis titulis sunt debita Deo, quod Deus 

respectu creaturae debitor esse non potest, et si qua alia 
huiusmodi. Nam haec omnia ostendunt impossibilitatem 
tituli iustitiae simpliciter dictae, spectato ordine personae 
creatae ad Deum, uti ultro concessum est, sed intactum 
relinquunt illum iustitiae modum quem diximus conditioni 
creaturae libero arbitrio praeditae consentaneum. Quando 
autem apostolus dicit, non esse condignas passiones huius 
temporis ad futuram gloriam quae revelabitur in nobis, 
constat quod considerat eas quantum ad poenalitates, acer- 
bitates, et molestias quas continent: quo quidem modo 
nullam reipsa proportionem habent cum torrente voluptatis 
quo potantur beati in visione intuitiva. Sed alia omnino 
consideratio est de passionibus illis, quantum ad valorem 
moralem quem habent secundum quod libere sufferuntur 
propter Deum ex gratia Spiritus Sancti. 


Meritum vitae aeternae primario pertinet ad charita- 
tem, secundario autem ad alias virtutes, in quantum 
earum actus formantur a charitate. Et quia nihil boni est 
quod ad finem charitatis ordinabile non sit, nullum etiam 
boni operis genus ad quod homo iustificatus supernatura- 
libus habitibus non instruatur, nullus denique in individuo 
actus humanus moraliter indifferens : dicendum videtur, 
omnem actum in iusto, si moraliter malus non sit, eo 
ipso esse meritorium. Non tamen aequaliter meritorium, 
sed tanto magis quanto magis est charitate informatus, 
quanto e promptiori voluntate procedens, quanto maiorem 


ex obiecto bonitatem habens. 


Mentum, vitae aeternae primario pertinere ad chari- 
tatem, secundario autem ad alias virtutes, in quantum 
earum actus formantur a charitate, ex duplici capite sua- 

detur: Videlicet auctoritate Scripturae, turn ratione theo- 
logica. 

Et primo quidem, ad Scripturam quod attinet, indu- 
bium sane est, meritum vitae aeternae in ea attribui qui- 
buslibet bonorum operum generibus. Loquens enim de re- 
velatione iusti iudicii Dei: Qui reddet, inquit, unicuique 
secundum opera eius, iis qui secundum patientiam boni operis 
incorruptionem quaerunt, vitam aeternam. Et alibi: Venit 
hom in qua omnes qui in monumentis sunt, audient vocem 
Filii Dei, et procedent qui bona fecerunt, in resurrectionem 
vitae. Ubi omne genus boni operis generaliter comprehen- 
ditur, nec ullum excipitur, nullum a remuneratione vitae 
aeternae excluditur. Quo tamen non obstante, eadem Scriptura 
singulari prorsus modo aeternae vitae meritum ad chari- 
tatem refert : Si quis diligit me, diligetur a Patre meo, et ego 
diligam eum, et manifestabo ei nieipsum : manifestabo meip- 
sum, inquit, et non ea sane manifestatione quae est per illu- 
minationem fidei, cum haec ad dilectionem praesupponatur, 
sed illa alia de qua scriptum est: Scimus quoniam cum 
apparuerit, similes ei erimus, quoniam videbimus eum sicuti 
est. Dicit iterum Scriptura: Accipiet coronam vitae quam 
repromisit Deus diligentibus se. Et alibi: Quod oculus non 
vidit, nec auris audivit, nec in cor hominis ascendit, quae 
praeparavit Deus iis qui diligunt illum. Et rursus : Zn Christo 
enim lesu neque circumcisio aliquid valet, neque praeputium, 
sed fides quae per charitatem operatur. Quasi nimirum, non 
iam omnibus virtutum operibus, sed soli charitati. esset 
praeparata illa manifestatio visionis intuitivae, illa corona vi- 
tae. ineffabile illud quod in cor hominis non ascendit. Verum- 
tamen non sunt contraria posteriora testimonia prioribus, 
et facile conciliantur inter se, quia omnium quidem virtutum 
actibus ratio meriti attribuitur, sed eatenus attribuitur, 
quatenus a charitate informantur. Quo in sensu dixit apo- 
stolus, 1 Cor. XIII-2 ' Si charitatem non habuero, nihil sum...., 
nihil mihi prodest. Nam opera virtutum non prodesse sine 
charitate, idem est ac meritoria non esse vitae aeternae, 

nisi ex charitate procedant : quod est. meritum primo cha- 
rtati attribui, alüs vero virtutibus nonnisi in quantum 
a charitate ultimam suam perfectionem consequuntur. Si- 
quidem, « a proprio fine et a proprio obiecto quaelibet virtus 
habet formam specialem, per quam est haec virtus; sed 
a charitate habet quamdam formam communem secundum 
quam est meritoria vitae aeternae » (1). Et ideo apostolus 
doctrinam confirmat, ostendens charitatem imperare actus 
caeterarum virtutum, quorum exempla enumerat: Cha- 
ritas patiens est, benigna est, omnia suffert, omnia credit, omnia 
sperat, omnia sustinet. 

Venit nunc ratio theologica, quae absolvitur simplici 
applicatione generalium, principiorum de merito. Dictum 
est enim supra, quod opus meritorium de condigno debet 
esse bonum, non ea tantum bonitate deficiente quae actui 
adhuc informi inest, sed bonitate completa et ultimata, 
a qua unumquodque opus simpliciter et sine addito di- 
minuente bonum denominatur. Huiusmodi autem comple- 
mentum accedit operi ex hoc quod est non modo referi- 
bile, sed et relatum ad finem ultimum ; rursus, referre ad 
finem ultimum, proprium charitatis est. Ergo ex influxu 
charitatis ultima forma seu perfectio bono operi advenire 
intelligitur. adeoque et merito (2). - Adhuc, nullus operum no- 
strorum valor reputatur mercede aeternae gloriae dignus, nisi 
praesupposita acceptatione seu praeordinatione divina : quae 
quidem praeordinatio involvitur, ut dictum est, in dono 
eratiae sanctificantis, per quam conscribimur in cives coe- 
lestis Jerusalem, et investimur iuribus possidendi, acquirendi, 
lucrandi in superna illa civitate cuius artifex et conditor 
Deus. Nullum igitur est meritum possibile, quod non sit 
opus gratiae, et ex radice gratiae non procedat. Nunc autem, 
eratia non habet ordinem ad actum nisi charitate mediante, 
inquit S. Thomas de Verit. Q. 14, a. 5 ad ult. Id est, non 


S. Thom. Q. unie, de char. a. ad QutD 
Cf. de Virtut. Thés. 32. | 

influit per modum radicis in operationem, nisi in ordine 
ad proprium finem, ac per hoc, medio illo habitu qui pro 
obiecto habet supernaturalem finem sub ratione finis, sci- 
licet habitu. charitatis. Nam et in ordine naturali, quidquid 
agit natura rationalis, agit propter finem beatitudinis in 
communi, et mediante voluntate secundum quod est facultas 
huius finis. - Denique meritum de condigno requirit quam- 
dam aequalitatem inter opus et mercedem. Sed si merces 
est possessio divini et increati boni, quod est pretii inaesti- 
mabilis, quid tandem huic mercedi proportionatum inve- 
nietur, nisi charitas, quae ideo praecise charitas dicitur, 
quia sub 1inaestimabili pretio quasi carissimam rem, amatum 
ponit? Concludendum ergo quod « meritum vitae aeternae 
«primo pertinet ad charitatem, ad alias autem virtutes 


«secundario, secundum quod eorum actus a charitate im- 
« perantur ». 


sed iam quaeritur quomodo cum his principiis conci- 
lari possit id quod secunda assertio in thesi posita prae 
se fert, nimirum: omnem actum moraliter bonum, (1. e. 
nec mortaliter nec venialiter malum), esse in habente gratiam, 
vitae aeternae meritorium. Quae quidem positio est valde 
communis apud veteres theologos. Est certe S. Thomae 
pluribus in locis, utputa de Malo Q. 2, a. 5 ad 7", de Venit. 
Q. 14, a. 5 ad ult., et in IL, D. 40, Q. 1, a. 5 ubi sic dicit: 
«Actus susceptibilis est bonitatis moralis secundum quod 
«humanus est; humanus autem est secundum quod aliqua- 
«tenus ratione deducitur, quod contingit in illis actibus 
«tantum qui imperantur a voluntate quae consequitur 
« deliberationem rationis. Actus autem qui sequuntur appre- 
«hensionem subitae imaginationis sicut. confricatio barbae 
«et aliquid huiusmodi, dicuntur hoc modo indifferentes. 
« Nullus autem eorum qui voluntatem deliberatam sequuntur, 
«indifferens erit, sed de necessitate vel bonus vel malus 

« bonitate vel malitia civili. Sed tamen actus bonitate civili 
«pertectus, non est susceptibilis efficaciae merendi, nisi in 
«eo qui gratiam habet, et ideo, in eo qui caret gratia, indif- 
ı terens est ad meritum vel demeritum. Sed in illo qui gratiam 
habet, oportet, vel meritorium vel demeritorium esse: 
«quia sicut malus erit demeritorius, sic etiam bonus erit 
«meritorius : quia cum charitas imperet omnibus virtutibus, 
.Sicut voluntas omnibus potentiis, oportet quod quidquid 
| ordinatur in finem alicuius virtutis, ordinetur in finem 
| charitatis... Et cum omnis actus bonus ordinetur in finem 
«alicuius virtutis, in fine charitatis. ordinatus remanebit, 
«et 1ta meritorius erit. Et sic, comedere et bibere, servato 
modo temperantiae, et ludere ad recreationem servato 
modo eutrapeliae quae medium tenet in ludis, meritorium 
verit in eo qui charitatem habet, qua Deum ultimum finem 
«vitae suae constituit . Haec quidem angelicus fl). Et in hoc 
sensu videtur omnino loqui Augustinus Enarr. in Ps. 34, 
Serm. 2, n. 16, docens modum laudandi Deum tota die, 
(siquidem laudare Deum et in gloriam Dei agere incidit in 
idem, et meritorium profecto est quidquid a iusto agitur 
in gloriam Dei). Docens ergo modum laudandi Deum tota 
die : « Cuius lingua, ait, durat meditari tota die laudem Dei ? 
c Ecce modo paulo longior sermo factus est, fatigamini. Tota 
«die Deum laudare quis durat? Suggero remedium unde 
| tota die laudes Deum. Quidquid egeris bene age, et 
*laudasti Deum... Cessasi ab hymno cantando, discedis 
«^ut reficiaris? Noli inebriari et laudasti Deum.  Discedis 
lut dormias? Noli surgere ad malefaciendum, et laudasti 
« Deum. Negotium agis? Noli fraudem facere, et laudasti 
« Deum... In innocentia operum tuoium  praepara te ad 
«laudandum Deum tota die ». 


Sic igitur, est valde fundata in auctoritate, sententia 


(1) Idem docent Capreolus in II, D. 4, Q. 1. a. 3, Caietanus in 
1-2 Q. 8, a. 3, Ferrariensis in 3 c. Gent. c. 109, Soto de nat. et grat. 


c. 4, et alii pluies ex recentioribus, inter quos Terrien, la grâce et 
la gloire, 1. c. 

illa docens quod exsistentibus in statu gratiae, omnis actus 
humanus non malus, eo ipso est vitae aeternae meritorius. 
Verum oportet perscrutari rationem intrinsecam, et quia 
in opere meritorio quod non est ipse elicitus charitatis actus, 
considerantur duo: primo substantia actus secundum se, 
deinde forma quam habere debet a charitate ipsum ordi- 
nante in. Deum ultimum finem supernaturalem, videndum 
est utrum sub uno vel altero respectu possit unquam in 
honesto opere iusti, cuiuscumque tandem generis illud sit, 
aliquid deesse quominus meritoris operibus accenseatur. 

Et dico primo nihil posse deesse ex parte actus ab- 
solute sumpti secundum se. Cuius ratio plus quam suf- 
ficiens est quia in iusto, ex hoc solo quod iustus est, omnes 
actus honesti ex habitibus infusis necessario procedunt, 
ac per hoc, supernaturalis ordinis necessario sunt. Re enim 
vera gratia sanctificans secum fert comitatum omnium 
infusarum virtutum, tam theologalium quam moralium. 
Rursus, infusae virtutes morales se extendunt ad omne 
genus operis referibilis ad finem charitatis. Denique, a ge- 
neralitate huius comprehensionis nullus actus moraliter 
bonus excipitur, ut constat ex dictis ab initio, tum de uni- 
citate finis qui humanae vitae praestituitur, tum de condu- 
ctibilitate in finem hunc, iis etiam vel praeceptis vel actibus 
propria, qui alias non excederent ordinem naturalis hone- 
stats fl). Nihil igitur ad honestam vitam vel privatam 


(1) « Sane, cum actus virtutis moralis quoad substantiam con- 
«veniat cum actu virtutis supernaturalis, 


(siquidem actus superna- 
«turalis non specificatur ab obiecto), 


inclinatio in obiectum natu- 
raliter honestum eminenter continetur in habitu supematurali, et 


«propterea, si voluntas elicit actum 1uxta normam naturalis hone- 


«statis, 1am hoc ipso sequitur inclinationem propriam virtutis su- 
«pernaturalnis, h. e. utitur habitu supernatural!. 


Impossibile igitur 
«est, ın homine iusto, 


cum sit habitibus supematuralibus instructus 
«ad omnem honestam operationem, haberi actum virtutis qui non 


«sit elicitus per virtutem supernaturalem, etiamsi obiectum actus 


«sit bonum in quantum conforme regulae rationis naturalis tantum ». 
Pignataro, de gratia, th. 35. 

vel civilem pertinens excogitari poterit, ad quod homo Ju- 
süficatus infusa virtute non instruatur ; nihil proinde, quod 
de facto etiam ex infusa virtute non agat, si modo in agendo 
honestatis regulam servet. Et nota consequentiam. Non 
enim opus est intentione speciali, sed satis est vel sola infusi 
habitus exsistentia. Nam si obiicias, nos habitibus uti cum 
volumus, et habitum non cogere ad usum sui, dico cavendam 
esse aequivocationem. Est verum hoc sensu, quod semper 
habemus in nostra potestate, aut non agere ea quae congrua 
habitui sunt, aut etiam agere ea quae sunt vel contra, vel 
praeter. Est falsum, si sit sensus, quod possibile est habitum 
non influere, quando ea operamur quae sunt habitui consen- 
tanea. Sicut qui instruitur habitu acquisito temperantiae, 
adhuc potest facere id quod a medio temperantiae exorbi- 
tat: quo in casu, habitu utique non utitur. Sed si in usu 
delectabilium regulam virtutis servet, putasne ipsum posse 
habitum a parte ponere, ut ex nuda ac veluti spoliata vo- 
luntate agat ? Absit, absurdum enim dictu hoc foret. Nunc 
autem, eadem tam de acquisitis quam de infusis ratio cur- 
rit. Et ideo, si omne obiectum rectae rationi conforme, in 
infusi quoque habitus latitudine comprehenditur, eo ipso 
omnis actus hominis iustificati consentaneus regulae hone- 
statis, ex infuso seu supernatural! habitu eliciatur necesse est. 

Nec contra hoc est, quod fides proponitur in Scriptu- 
rs tamquam fundamentum operum quae valorem habent 
apud Deum, dicente apostolo: Zn Christo lesu neque cir- 
cumcisio aliquid valet, neque praeputium, sed fides quae per 
charitatem operatur. Exhinc enim recte deduces, fidem ut- 
pote radicem totius iustificationis, essp id sine quo nullus 
operum nostrorum valor reputatur ad meritum coram Deo ; 
immerito concluderes essentialem conditionem omnis operis 
meritorii esse, ut fiat etiam ex motivo per fidem apprehenso. 
Nam in loco obiecto et in aliis analogis, non de motivo ope- 
rum agit apostolus. Nec propter rationem ex hac parte 
desumptam, nihil valere dicit circumcisionem et  praepu- 
tium, sed quia tam circumcisio quam praeputium vacua 


DE MERITO 24] 


sunt Christo, ac per hoc, gratia : Quoniam si circumcidamini, 
inquit, Christus vobis nihil 'proderit... Evacuati estis a Christo, 
qui in lege iustip,camini, a gratia excidistis. Unde statim 
circumcisioni et praeputio opponit fidem vivam seu cha- 
ritate formatam, per quam solam Christo adhaeremus tam- 
quam membra capiti et palmites viti, ut fructum afferamus 
in vitam aeternam. Assignat ergo conditionem ex parte 
operantis ; quae si desit, fructus utique nullus erit, iuxta 
illud Matth. V-46 ; Si enim diligitis eos qui vos diligunt, quam 
mercedem habebitis? Nonne et publicani hoc faciunt? Et si salu- 
taveritis fratres vestros tantum, quid amplius facitis ? Nonne 
et ethnici hoc faciunt? Non quod haec dilectio amicorum et 
salutatio fratrum a mercede evacuetur eo praecise titulo, 
quia ex motivo simplicis honestatis naturalis est, sed quia 
esse supponitur in eis qui pharisaicam legis interpreta- 
tonem sequentes, diligunt proximum suum, et odio habent 
inimicum suum, ut supra praemiserat Christus. Et tales 
profecto, etsi honeste agant diligendo amicos, vel salu- 
tando fratres, carent tamen statu gratiae et charitatis, ex 
hoc ipso quod inimicos odio prosequuntur. Porro, si carent 
statu gratiae et charitatis, versantur omnino extra condi- 
tiones quae nunc in consideratione sunt. 

Frustra etiam appellares ad sententiam iudicis : Ve- 
nite benedicti.... Esurivi enim, etc., quasi illa sola misericor- 
diae opera valerent, per quae, praelucente motivo fidei, 
fuit in persona pauperum cibatus, coopertus, visitatus, et 
susceptus Christus. Omnibus enim modis responsio in promptu 
est, siquidem cum modo interpretandi unde procedit obiectio 
oporteret etiam admittere, nulla alia opera remuneranda 
fore, praeter ea quae in miüsericordis pauperum consistunt, 
quod absit. Sed, uti alias post Maldonatum observatum 
est, unam ibi operum speciem pro toto genere, quemad- 
modum in exemplis facere consuevimus, nominavit Christus, 
ut inculcaret se neminem temere aut salvaturum esse aut 
damnaturum, sed solum ex causa iustissima, eaque, publice 
et coram hominibus declarata. Ideo autem hanc potius 

quam aliam speciem operum proposuit, quia magis idonea 
erat, quae humano modo ostenderet indici et sententiae 
aequitatem, lustum quippe est, etiam in oculis hominum, 
ut qui susceperint Christum quando erat pauper et infirmus 
et nudus, adveniente postea die gloriae eius, ab eo assu- 
mantur. lustum quoque ut qui despexerint eum in diebus 
malis paupertatis et humiliationis, deinde in regeneratione 
cum sederit in. sede maiestatis suae, a beatitudinis con- 
sortio excludantur. Tale ergo exemplum positum est, in 
quo luculentius appareret secundum regulas quoque hu- 
mani iudici perfecta proportionalitas sive praemii sive 
poenae cum operibus sive meritoriis sive demeritoriis. Nunc 
autem, trahere omnes et singulas conditiones inventas in 
uno exemplo, speciminis gratia proposito, ad omnia quot- 
quot sunt opera meritoria, nec legitimum foret, nec ra- 
tioni consentaneum. — Dicamus ergo quod etsi in operibus 
meritoriüs principatum facile teneant ea quae ex motivo 
fidei exercentur, adhuc tamen non excluduntur alia, si quae 
a iusto fiunt secundum simplex etiam dictamen rectae ra- 
tionis naturalis. Et ratio est, superius assignata, quia in iusto 
omnes et singuli actus honesti ex infusis habitibus sunt, su- 
pernaturalis ordinis sunt, ac per hoc, nati sunt ultimam 
meritorum formam accipere per informationem charitatis. 

Verum non satis est ad meritum quod bonum opus 
ex habituali gratia procedens, susceptivum sit ordinationis 
in finem charitatis. Sub hac enim consideratione adhuc 
intelligitur ut in potentia, nondum ut in actu formatum 
ultima forma bonitatis, quae ultima est forma et meriti. 
Oportet igitur ut in re ipsa accedat ordinatio per quam 
referatur in Deum super omnia dilectum, cui intendit cha- 
ritas aeternaliter in patria convivere. Proinde succedit iam 
quaestio, quomodo necesse sit talem ordinationem in omni 
bono opere iusti intervenire, et non est ita facilis solutionis. 
Quamquam difficultas occurrat ın qualibet theologorum sen- 
tentia, eo quod independens sit a quaestione controversa 
de motivo actuum supernaturalium, et aequaliter tangat ea 

etiam opera ex motivo fidei facta, quae communi calculo 
et consensu pro meritorüs et haberi debent et habentur, 
sed cuiusmodi sit difficultas ipsa, per prius videndum est. 

Sane vero, non solum non esset necesse omne opus 
bonum iusti esse meritorium, sed ne possibile quidem id 
foret, si ad rationem meritorii requireretur relatio in finem 
charitatis per expressam intentionem | actualem. Intentio- 
nem enim eiusmodi iugiter actu continuatam infirmitas 
huius vitae non patitur, et conditio praesens non fert, etiam 
in ills viris consummatae sanctitatis qui magis accedunt 
ad charitatem beatorum, vivacis flammae instar semper 
ascendentem ante Dominum. Verum modus iste nemini 
unquam vel in suspicionem venit tamquam ad meritum 
necessarius. 

Succedit igitur modus alius, adhuc quidem per inten- 
tonem expressam, sed vel actualem vel virtualem tantum. 
«Non oportet, inquit Angelicus in II, D. 40, Q. 1, a. 5, 
«ad 9um, quod intentio actualis ordinans in finem ultimum 
«sit. semper coniuncta cuilibet actioni quae dirigitur in 
«aliquem finem proximum. Sed sufficit quod aliquando 
«actualiter omnes illi fines in. finem ultimum referantur, 
«Sicut fit quando aliquis cogitat se totum ad Dei dilectio- 
«nem dirigere. Tunc enim quidquid ad seipsum ordinat, 
«in Deum ordinatum erit. Et si quaeratur quando oporteat 
«actum referre in finem ultimum, hoc nihil aliud est quam 
«quaerere quando oportet habitum charitatis exire in 
«actum, quia quandocumque habitus charitatis in. actum 
«exit, fit ordinatio totius hominis in finem ultimum, et per 
« consequens, eorum quae in ipsum ordinantur ut bona sibi ». 
Porro iste modus iam non laborat eadem impossibilitate 
qua praecedens, imo vero conditioni humanae apprime ac- 
commodatur .Quid enim facilius homini habenti habitum 
charitatis, quam identidem in Deum ferri actu dilectionis, 
cuius intentio virtualiter perseverans omnes informet opera- 
tiones in ipsum dilectum Deum aliunde referibiles ? Certe, 
nihil suavius divino amore, nihil per se iucundius. Et dico 

per se, hoc est, abstractione facta ab impedimentis quae in 
homine iusto, quamdiu iustus est et manet, omnino non sunt. 
Nam in sensu composito status i1ustificationis, omnis affectus 
ad mortale peccatum procul absit necesse est, et solus af- 
fectus ad mortale peccatum dilectioni Dei contrariatur. 
Accedit quod nulla virtus habet tantam inclinationem in suum 
actum sicut charitas, nec aliqua ita delectabiliter. operatur, 
ait S. Thomas 2-2, Ratio est quia charitas 
ex propria ratione habet quod sit habitualis amor, cui per 
se primo convenit inclinatio et delectatio 1n opere. « Omnia 
«enim quaecumque in aliquid inclinantur, in quantum 
|! amant, inclinantur in illud. Ipse ergo amor magis inclinat 
«ad amandum. Et similiter, in quibuscumque  delectamur, 
« quatenus amatis. Quanto ergo magis ipse amor in suo amandi 
«opere delectabitur!.... (Itaque) virtutes caeterae sunt sicut 
| inclinatae ad suos actus, charitas autem est ipsa inclinatio 
«in suum actum, et ideo charitati primo, reliquis per se se- 
« eundo convenit inclinari in suos actus » (x). Non ergo a vero 
abludet quisquis dixerit, vix ac ne vix quidem contingere 
posse ut qui in gratia Dei vivunt, non identidem actus per- 
fecti amoris eliciant, ac per hoc, communem hunc esse modum 
quo forma charitatis omnibus eorum bonis actibus imponi- 
tur, ut meritorii fiant vitae aeternae. 

Àerumtamen, nondum omnino satisfit conditionibus 
quaestionis praesentis. Nondum enim assignatus est modus 
necessario comprehendens omnes casus possibiles, i. e. omnia 
iustorum opera bona pro quacumque hypothesi: sicut patet 
exemplo praesertim hominis in sacramento i1ustificati cum 
sola attritione, qui ante elicitum charitatis actum, exerceret 
opera caeterarum virtutum, puta fidei, spei, religionis, poe- 
nitentiae, atque ita porro. Et circa hunc casum nihil expres- 
sum reperi apud S. Thomam, qui cum ubique supponat iusti- 
ficationem impii fieri regulariter per contritionem perfectam, 
ex virtute etiam huius actus omnium subsequentium operum 


(1) Caietan. in 2-2 Q. 23, a. 2 

debitam formationem derivare solet tl) Propterea non 
defuerunt inter Thomistas qui dixerint, doctrinam de va- 
lore meritorio omnis actus moraliter boni in. habentibus 
gratiam, esse aliquatenus limitandam atque circumscriben- 
dam: ita scilicet ut non comprehendantur actus praece- 
dentes formalem amoris actum quo quis se et omnia sua 
ordinat in Deum, ei actu inhaerendo ut ultimo fini. Et de 
hac sententia aiunt Salmanticenses, quod etiam in via S. 
Thomae habet Jprobabilitatem. Nihilominus communiter 
reficitur a theologis, nec ut opinor, immerito: siquidem 
sine ulla restrictione bona opera quae a iusto per Dei gratiam 
et I. C. meritum, cuius vivum membrum est, fiunt, meri- 
toria a Tridentino definiuntur. Ideo ali in. aliud extremum 
propendentes censuerunt sufficere ad opus meritorium ha- 
bitualem relationem in finem quae nimirum haberetur per 
solam praesentiam habitus charitatis. Sed hoc etiam non vi- 
detur verum, quia « ex hoc quod est in habitu nullus meretur, 
«sed ex hoc quod actu operatur », ut dicitur in II, D. 40, 
a. 5 ad Onm. Insuper, si posset esse meritum, charitate rema- 
nente penitus otiosa, nulla amplius foret ratio dicendi quod 
gratia est principium meriti principalius per charitatem 
quam per alias virtutes, et inutiliter plane specialis de cha- 
ritate mentio fieret, quia clarius ac simplicius diceretur, 
ad actus meritorios requiri et sufficere ut sint actus virtutum 
facti in statu gratiae. Sunt adhuc et alii qui alia dicunt, sed 


(1) «In justificaüone impii, cum motu fidei est etiam motus 
charitatis », inquit Q. 113, a. 4, ad aum, et sic etiam in aliis locis pas- 
sim. Tametsi art. praec. ad ium respondeat sufficere in sacramento 
propositum iustificationis obtinendae, et in IV, D. 6, Q. 1, a. 3 ad 5um 
expresse doceat: «ad hoc quod homo praeparet se ad gratiam in 
«baptismo recipiendam, praeexigitur fides, sed non charitas, quia 
«sufficit. attritio praecedens, etsi non sit contritio » Nrerumtamen 
iste modus uiustificationis cum sola attritione est aliquatenus prae- 
ter naturam rei, sensu explicato in initio thesis I7ae, et hac de causa, 
ut opinor, non solet, explicite saltem, a S. Doctore considerari, ubi 


de merito tractat. 

ea referre non vacat, quia satis arbitraria, infundata, et ad 
necessitatem potius causae adinventa. 

In hac igitur quaestionis obscuritate convenit certe 
sapere ad sobrietatem. Occurrunt tamen duo principia, 
eaque non conficta, sed verissina, ex quibus forsitan  de- 
sideratam licebit deducere solutionem. Primum princi- 
pium est, quod omnis actus virtutis, utpote liber ac delibe- 
ratus, dupliciter consideratur, ut elicitus nempe, et ut im- 
peratus. Evidentius id quidem patet in actu fidei, qui eli- 
citive ab intellectu est, imperative a voluntate. Sed et in iis 
quoque quae sunt solius voluntatis, eadem distinctio satis 
aperta reperitur. Ea enim est inter actus voluntatis instin- 
ctives et deliberatos essentialis et propria differentia, quod 
priores a voluntate eliciuntur tantum, posteriores vero ab 
eadem voluntate eliciuntur simul et imperantur, siqui- 
dem: «Omne quod est in potestate nostra, subiacet im- 
« perio nostro ; sed actus voluntatis (deliberati) sunt ma- 
« xime in potestate nostra, nam omnes actus nostri in tantum 
«dicuntur in potestate nostra, in quantum voluntarii sunt ; 
« ergo actus voluntatis i1mperantur a nobis» 1l). Neque ut opi- 
nor, difficultatem quis inveniet in eo quod voluntas imperet 
ipsa sibi; imo videbit aliter omnino esse non posse, quia 
oportet ut in quolibet actu deliberato voluntas super seip- 
sam reflectens, non solum velit, verum etiam . moveat et 
applicet se ad volendum, quod est imperare. Tale igitur est 
principium primum. Succedit et alterum non minoris cer- 
titudinis, et est in hoc, quod habitus charitatis, utpote habens 
pro obiecto finem sub ratione finis, ipsa sua natura perficit 
voluntatem, non dico ad eliciendum, sed ad imperandum 
omnes quotquot esse possunt actus, in ipsum finem qui 
Deus est beatitudinis obiectum, referibiles. Equidem cae- 
terae quoque virtutes hoc habent, ut imperare possint et 
imperent quandoque aliarum virtutum actus: sicut re- 
ligio exempli gratia 1mperat quandoque actus temperan- 


G) S. Thom. 1-2, 

tiae, misericordiae, libcralitatis, atque ita porro. Id tamen, 
quod apprime notandum est, quasi per accidens, hoc est, 
non ex sola natura sua, sed mediante expressa operantis 
intentione sive ordinatione. Et ratio est in promptu, quia 
virtutes istae sunt circa fines particulares, qui non habent 
necessariam subordinationem inter se. At charitas est circa 
finem universalem et ultimum, cui ex natura rei debetur 
omnimoda omnium iinium particularium  subiectio. Quo 
ht ut sit in. essentia habitus charitatis perficere voluntatem, 
non modo ad amoris seu dilectionis actum, verum etiam 
ad imperium cuiuscumque virtuosi operis, idque per se et 
ratione sui, etiam quando nulla est ad proprium charitatis 
finem advertentia, sed ex solo inferioris virtutis motivo 
voluntas movetur. 

His iam praeiactis principiis, intelligi forsitan poterit 
qualiter charitas necessario influat in omnia et singula iustorum 
opera bona, etiam ante omnem elicitum actum dilectionis. 
Etenim, ut dictum est supra, habitus, ubi adest, necessario 
et semper influit in omne id ad quod ex sese perficit facul- 
tatem, quin ad hoc reflexione opus sit, aut speciali 1ntenrione, 
quia quandocumque facultas ponit actum qui in orbe ha- 
bitus invenitur, eo ipso, non nuda facultas sed facultas ha- 
bituata operetur necesse est. Nunc ergo, si voluntatem perfi- 
cit charitas, (et quidem directe, 1mmediate, et per se), tum 
ad hoc quod est diligere, tum ad hoc quod est imperare cae- 
terarum opera virtutum, puta ad hoc quod est velle credere, 
velle sperare, velle orare, velle poenitere et sic de aliis : ultro 
consequitur quod in habente gratiam, nullus esse potest 
particularis virtutis actus, etiam ex solo huius virtutis 
motivo positus, qui charitate formatus non sit: formatus, 
inquam, sin minus in actu signato, ratione specialis et expres- 
sae intentionis vel actualis vel virtualis, at saltem in actu 
exercito, ratione influxus in imperio quem ex parte chari- 
tatis secum fert ipsum simplex et nudum cuiusvis boni o- 
peris exercitium modo supra explicato. 

Et confirmari hoc idem potest ex communissima do- 

ctrina theologorum circa virtutem fidei. Sunt equidem aliqui 
auctores qui duce Suarezio, opinantur virtutem fidei in- 
tegrari ex duobus habitibus, quorum unus esset in intellectu, 
alter in voluntate. Et moventur hac consideratione, quod 
cum ad fidei assensum requiratur imperium voluntatis, 0- 
portet, ut praeter habitum quo perficitur intellectus, sit et 
alius specialis habitus in voluntate, qui tamquam indivi- 
duus satelles priori annectatur Sed plerique theologi iure 
meritoque hanc doctrinam respuunt, tenentes virtutem 
fidei esse habitum simplicem qui totus in intellectu est tam- 
quam in subiecto, quia ad id quod requiritur ex parte volun- 
tatis sufficienter perficit. charitas, iuxta illud Gal. V-6| 
Fides quae -per charitatem, operatur, id est per charitatem 
movetur, et per charitatem ad actum applicatur. Vide quae 
de hac re dicta sunt, de Virt. thes. 20. Porro communissima 
illa sententia reiriciens innominatum habitum Suarezii, et suf- 
ficientiam charitatis asserens, non 1deo somniat necesse esse 
ut in iusto, toties quoties praecedat elicitus actus charita- 
tis, quo mediante, actus fidei imperetur. Sed cum charita- 
tis habitus immediate ac per se perficiat voluntatem ad 
volendum credere, quoties iustus credit, etiam sola intrin- 
seca credendi honestate motus, toties ex imperio voluntatis 
charitate formatae id agit. Hoc idem nunc applica caeteris 
omnibus actibus virtuosis, de quibus eadem prorsus ratio 
currit, et nulla remanebit difficultas. 


Addendum nunc superest quod etsi in iusto omnis 
actus moraliter bonus, eo ipso sit meritorius, non tamen 
aequali modo meritorius, sed tanto magis meritorius quanto 
magis est informatus charitate, quanto e promptiori vo- 
luntate procedens, quanto maiorem ex obiecto bonitatem 
habens. Et ratio est fere obvia, quia sicut se habet simpli- 
citer ad simpliciter, ita magis ad magis. Si ergo 1uxta superius 
praemissa ad meritum simpliciter requiritur actus volun- 

tarius, actus ex obiecto bonus, actus charitate formatus : 
quo maior erit voluntarietas, maior ex obiecto bonitas, 
maior praesertim informatio charitatis, eo etiam maius me- 
ritum erit. Maior voluntarietas, id est, maior promptitudo 
voluntatis; maior ex obiecto bonitas, siquidem actus spe- 
cificantur ab obiecto, et ab eo nobilitatem ac laudabili- 
tatem trahunt ; maior denique informatio charitatis, quia 
non uno modo contingit charitatem informare actum. Nam 
praeter modum illum in actu solum exercito qui paula 
supra fuit declaratus, est alius longe melior, in actu ni- 
mirum signato per expressam intentionem, qua quis ex 
motivo perfecti amoris se et omnia sua in Deum dilectum 
refert. Et ibi adhuc gradus computantur absque numero, 
secundum maiorem minoremve amoris intensitatem, malio- 
rem minoremve influxus actualitatem. Augetur siquidem 
quam maxime meritum operum, quo saepius repetito fer- 
vore, in Deum super omnia dilectum ordinamur. Et inde 
est praxis illa a magistris vitae spiritualis tantopere com- 
mendata, pluries in die offerendi proprias actiones Deo 
per charitatis actum (*) ; quam non evacuat, sed confirmat 
etiam magis doctrina hactenus declarata de merito et condi- 
tionibus eius. 

Notatu autem dignum est quod inter conditiones con- 
ferentes ad augmentum meriti non recensetur difficultas- 
seu arduitas operis. Et ratio est quia operis difficultas per 
se et ratione sui nihil facit ad meritum. Si enim aliquid fa- 
ceret per se et ratione sui, sequeretur quod quanto quis 
magis proficit in virtute, ac per hoc, minorem in iis quae 
virtutis sunt, invenit difficultatem, tanto etiam minus me- 
reretur: quo quidem nihil absurdius, cum res, uti patet, 
accidat prorsus e converso. Proinde, operis arduitas duplici 
tantum ratione in considerationem nunc venire potest, et 
utroque modo reducitur ad unam e conditionibus supra as- 


(1) Cf. S. Franciscum Salesium, Traité de l'amour de Dieu, 


l. 12, c. 9. 

signatis. Primo, in quantum arduitas connectitur ut phi- 
rimum cum maiori bonitate : quia quanto aliquid melius est, 
tanto supra vires hominis operantis est elevatum. Secundo, 
in quantum, caeteris paribus, requirit maiorem voluntarie- 
tatem : quia in id quod difficile est, maiori attentione aliquis 
consurgit, et cum maiori conatu voluntatis (X). Caeterum, non 
ideo aliquid magis vel minus meritorium, praecise quia et 
in quantum magis vel minus laboriosum. Quare, ad argu- 
mentum contra primatum charitatis in merendo, deductum 
ex hoc quod charitas magis diminuit laborem quam augeat, 
siquidem omnia 1mmania et saeva, facilia et prope nulla facit 
amor, bene S. Thomas respondet : « Opus aliquod potest esse 
«laboriosum et difficile dupliciter. Uno modo ex magnitu- 
«dine operis, et sic magnitudo laboris pertinet ad augmen- 
«tum meriti, et sic charitas non diminuit laborem, imo 
«facit aggredi opera maxima: magna enim operatur, si est, 
«ut Gregorius dicit. Alio modo ex defectu ipsius operantis ; 
« unicuique enim est laboriosum et difficile, quod non prompta 
«voluntate facit, et talis labor diminuit meritum, et chari- 
«tate tollitur x 

Animadvertendum denique, quod eadem est ratio de 
actibus externis ac de internis, quia actus exteriores ab 
internis suam moralitatem derivant. Quin imo, actus externi 
ad meritum faciunt solummodo ratione voluntatis, pro 
quanto scilicet, non est perfecta voluntas nisi sit talis quae 
opportunitate data operetur. Et ideo, si possibilitas. desit, 
voluntate exsistente perfecta ut operaretur si posset, de- 
fectus consummationis in actu externo, utpote penitus in- 
voluntarius, meritum non impediet. Et similiter, si in actu 
externo meritum augetur, id rursus ratione motus volun- 
tatis qui inter operandum vel magis continuatur, vel ma- 
eis intenditur, ut declaratum invenies, 1-2, Q. 20, a. 4. 


(i) In IL, D. 29, Q. I, a. 4. 

(Art. 8) 


Ad augmentum quoque gratiae et consequens aug- 
mentum gloriae se extendit meritum bonorum operum, 
ut expresse definitur in Tridentino, Sess. 60, can. 32. Di- 
cendum autem videtur quod augmentum istud, nec abso- 
lute nec statim consequitur singulum quemque actum 
meritorium, sed solum sub conditionibus pro incremento 
alias requisitis in bhabitibus ordinis naturalis qui per 


exercitium operum acquiruntur et crescunt. 


Ad meliorem intelligentiam continuationis rerum, pri- 
mum omnium generaliter observare iuvabit quod non est 
de essentiali ratione meriti, ut debitum faciat aliquid. quod 
aut nullo modo, aut non in aequali quantitate aliunde ha- 
beretur. Constat hoc evidenter in. exemplo actus contritio- 
nis quo impius iustificatur: qui omnibus fatentibus, est 
vere et proprie meritorius vitae aeternae tametsi non det 
ius ad gloriam maiorem quam sit illa quae 1am debetur 
ut simplex et connaturalis terminus gratiae in iustificatione 
restitutae. Posset igitur a dicto contritionis actu omnis 
valor meritorius penitus auferri, sola ei relicta ratione di- 
spositionis ad iustificationem, et hoc non obstante, ea- 
dem constaret iustificato gloria, ın eadem plane mensura, 
eodemque gradu possidenda. In quo quidem exemplo clare 
monstratur, meritum in quantum huiusmodi non dicere 
necessario ordinem ad aliquid novi obtinendum, sed satis 
esse ut sit ad obtinendum novo et nobiliori titulo, mercedis 
nimirum et praemii, id quod alia nihilominus ratione ad- 
huc deberetur. Non solum autem, sed et si quis bene con- 
sideret, videbit quod nihil plus in quolibet merito vitae 


- 

aeternae posset unquam inveniri, si quemadmodum in e- 
xemplo praeallato, ad solam gloriam meritum operum no- 
strorum semper sese extenderet. Nunc autem non ita se rem 
habere praesens propositio ostendit. Ponit enim quod opera 
quae post primam iustificationem fiunt, merentur per prius 
augmentum gratiae, et merendo augmentum gratiae, me- 
rentur, utique ex consequenti, novum gloriae incrementum. 

Colligitur ex Scriptura, cum docet renatos in Christo 
crescere in gratia per virtutum exercitium. Veritatem autem 
jacientes in charitate, crescamus in illo per omnia, qui est 
caput Christus, inquit Ephes. IV-15. Et rursus, 1. Petr. 
II-2: Sicut modo geniti infantes, rationabile sine dolo lac con- 
cupiscite, ut in eo crescatis in salutem. Ubi analogia sumitur 
de incrementis viventium, quae per proprias ipsorum opera- 
tiones fiunt usque ad plenam ac perfectam evolutionem. 
Oportet igitur confiteri proportionale quoddam incremen- 
tum vitae spiritualis per operationes gratiae. Sed huius- 
modi incrementi principium efficiens. operationes nostrae 
nequaquam esse possunt, ut suppono nunc ex dictis in ma- 
teria de infusis habitibus. Relinquitur ergo ut loco efficientis 
principii, meritorium agnoscatur, et sic dicendum est, iustos 
vere mereri suae gratiae augmentum. Paulus quoque, Rom. 
A'I-22, hominibus iam iustificatis. dicit: Exhibete membra 
vestra servire iustitiae in sanctificationem, statim adiungens: 
Liberati a peccato, servi autem facti Deo, habetis fructum ve- 
strum in sanctificationem, finem autem vitam aeternam. Ubi 
sermo non est de sanctificatione prima quae adesse prae- 
supponitur, sed de secunda, i. e. de sanctificationis aug- 
mento. Et hoc sanctificationis augmentum dicitur esse 
fructus boni operis ; si autem fructus boni operis, ergo meres 
eius in ordine ad vitam aeternam. Quocirca Tridentinum, 
Sess. 6, postquam can. 24 praemisisset, iustitiam acceptam 
conservari atque etiam augeri coram Deo per bona opera, 
et opera ipsa non esse tantummodo signa iustificationis 
adeptae, verum etiam  1iustificationis augendae causam, 
can. 32 sic definit : Si quis dixerit.... ipsum iustificaium bonis 

operibus quae ab eo per Dei gratiam fiunt, non vere mereri aug- 
mentum gratiae, vitam aeternam, et ipsius vitae aeternae, si 
tamen in gratia decesserit, consecutionem, atque etiam glo- 
riae augmentum, anathema sit «Ubi etsi non dicat mereri 
«de condigno, tamen id satis significat in particula vere. 
«Et dum coniungit vitam aeternam et augmentum eius, 
«satis aperte docet non esse minus perfectum et de con- 
«digno, meritum hoc circa gratiae augmentum, quam circa 
«vitam aeternam, eiusque augmentum. Unde concludimus 
«ex mente Concili, si aliquid meretur iustus de condigno, 
«maxime iustitiae augmentum quod Concilium primo loco 
«posuit. Ergo, quam est certum meritum iustorum apud 
« Deum esse de condigno, quod supra ostensum est, tam est 
«certum, augmentum iustitiae sub merito de condigno 
«cadere ». Ita Suarez de grat. 1. 12, c. 25. Et de hoc quidem 
plenus est consensus inter theologos. 


Sed iam venit ea quae secundo loco ponitur, celebris 
quaestio, an omnem actum meritorium, etiam remissum, 
consequatur augmentum gratiae, et ratione augmenti gra- 
tae, novus correspondens gloriae gradus obtinendus. Et 
mirum est quam sint variae in hac parte scholasticorum 
opiniones, quae tamen ad trés principales reduci possunt 
et reducuntur. Prima est: ad omnes et singulos actus 
meritorlos, quantumvis  remissos, semper et statim sequi 
gratiae sanctificantis incrementum (x). Secunda est: semper 
quidem sequi, quantum est ex vi meriti, non tamen statim, 
sed post hanc vitam in primo instanti ingressus gloriae (2). 
Tertia est: nec statim sequi, nec semper, sed solum si du- 
rante statu viae, homo se ad augmentum disponat per 


(1) Sic Nominales, quos sequitur Suarez. 
(2) Ita Scotus cum sua schola. 

actus ferventiores il) Porro, infinitae propemodum hinc 
et inde congestae disputationes obscuritatem quaestionis 
attestantur, in qua cum vix occurrat explicatio satis quie- 
tans intellectum, anceps animus haeret. Quid tamen ratio- 
nabilius dicatur, et analogiae fidei conformius, ex singularum 
opinionum examine aliqualiter forsitan. apparebit (2). 

Porro prima opinio, quae multum favorabilis est, sat 
magnam habet contra se praesumptionem, ex analogia 
eratiae et naturae ductam. Omnino enim dicendum videtur, 
augmentum habituum supernatural!'um ex opere operantis, 
servare proportionem cum augmento naturalium, parique 
incedere gressu. Habitus autem naturales non augentur per 
omnes et singulos actus remissos, sed solum per eos qui 
intensione sua praecedentem mensuram ipsorum habituum 
excedunt. Quod si forte opponas magnum esse discrimen, 
et intensionem habituum in naturalibus fieri per physicam 
actuum efficientiam, minime vero in supernaturalibus, exinde 
nihil. Quia hoc non impedit proportionalitatem  assertam, 
secundum quam Deus augmentum tunc causare dicitur, 
quando vis nostra causaret illud, si in nostra esset potestate : 
ad praesentiam scilicet intensioris actus, in ratione saltem 
necessariae ac debitae dispositionis (3). Et re quidem vera: 
«Sı quid habemus in revelatione de gratiae augmento, hoc 


(1) S. Thomas in praesenti, et alibi passim. 

(2) Hic nota quod quaestio ista est quaestio scholastica circa 
quam regula fidei nihil determinat. Certe Tridentinum in duobus 
praecitatis canonibus contentus fuit destruere errorem Lutherano- 
rum, de eo quod omnes iusti sunt aequaliter iusti per extrinsecam 
iustitiam Christi, et quod in eis iustitia non augetur per meritum 
bonorum operum. Minime vero determinat an omnia et singula o- 
pera bona, quomodolibet facta, statim augeant gratiam, vel etiam 
an importent augmentum quod singulis distributive sumptis debeat 
respondere. Haec de industria animadverterim, inquit  Bannez, 
quia non defuit aliquis iunior theologus qui non dubitavit dicere 
«quod si D. Thomas fuisset nunc post talem determinationem Con- 
«cilii, retractasset sententiam suam ». 

(3) Caietan. in art. 8 huius Quaest. 

«est: gratiam crescere ad modum vitae moralis in homine. 
«Sane apostolus (2 Cor. VI, 9-11) describens renovationem 
«interioris hominis de die in diem, recurrit ad assiduam 
«mortificationem et fervens virtutum exercitium, id est, ad 
«ea quibus vita moralis naturali ordine perficitur in acqui- 
«sitione vel intensione habituum. Item, Coloss. III, 5-15, 
«postulat ut Christiani exspolientur veterem hominem cum 
«actibus suis, et induant novum qui renovatur in agnitionem 
«secundum imaginem eius qui creavit illum. Similia habet, 
«Eph. IV, 20-32, et Rom. VI, per totum. In tantum igitur 
«licet ex his arguere, augmentum gratiae esse obiectum 
«meriti, in quantum ex alus locis novimus gratiam quae 
«est principium huius renovationis, mon haberi nisi per in- 
«fusionem a Deo. Quod si secus esset, deberemus potius 
«concludere, augmentum gratiae non aliter contingere quam 
« per ipsum exercitium actuum, perinde ac in naturalibus. Non 
«modo igitur nihil habemus in revelatione, quod suadeat 
«eiusmodi augmentum esse independens a proportionata 
«dispositione hominis, sed oppositum potius ex modo lo- 
«quendi Scripturae eruitur» Et amplius confirmatur, 
quia Deus non infundit primo gratiam nisi iuxta disposi- 
tonem operantis, magis scilicet vel minus intensam, pro 
maiori vel minori intensione dispositionis. Ergo idem 
credendum est servare Deum in augmento gratiae praestan- 
do. Super quo scite observat Bannez in 2-2, O. 23, a. 6: 
«Proportionaliter voluit Deus nostris actibus uti tam ad 
«generationem quam ad augmentum charitatis, tamquam 
«porportionatis dispositionibus ad effectum. Et mirabile 
«esset quod semper in infusione habitus servaretur prae- 
«dicta proportio, et tamen postea in augmento non ser- 
«varetur, ut tenentur concedere adversarii ». Non ergo 
iustae discretionis limites excederet, quisquis censeret solido 
non carere fundamento sententiam ponentem quod augmen- 
tum habitualis gratiae et charitatis non sequitur actus me- 


G) PiGNATARO, de gratia, thés. 38, coroll. 1. 

ritorios, nisi sub conditione dispositionis quae intensioni 
augmentandae charitatis correspondent. Nihil enim magis 
consentaneum generalibus theologiae principiis, quam con- 
clusio qua dicitur 1iustificatio secunda proportionari actibus 
nostris, non secus ac prima: hoc solo discrimine, quod in 
secunda, ultra rationem simplicis dispositionis superadditur 
actibus illis et ratio meriti, quae in prima, ante consecutio- 
nem status gratiae, nondum poterat habere locum. 
Propterea opinio Nominalium cui postea adhaesit Sua- 
rez, nunquam communis evasit inter veteres, sed plerique 
adhaerebant principio mox memorato de necessitate disposi- 
tionis, assequendo augmento proportionatae. Ideo etiam pleri- 
que in hoc conveniebant, quod gratiae augmentum non statim 
sequitur actus remissos. Et inter hos fuit quoque Scotus, qui 
tamen sollicitus ponendi in tuto accrescentem gradum glo- 
riae pro singulis actibus meritoriis, dixit augmentum gratiae 
respondens actibus remissis non dari in via: «sed in ulti- 
«mum terminum eius reservari, et tunc simpliciter dari ut 
« praemium praecedentium meritorum, nulla expectata dispo- 
«sitione positiva ex parte animae, praeter statum gratiae 
eusque ad terminum viae, qui est extrinsecus respectu 
(1psius viae, et intrinsecus quoad initium gloriae» 1l). Et 
haec est secunda opinio superius memorata : quae interim 
satis arbitraria forsitan videbitur, imo et secum ipsa parum 
constans. Arbitraria quidem, quia nulla ratione vel aucto- 
ritate suffulta. Secum ipsa parum constans, quia non poterit 
reddi ratio probabilis cur augmentum gratiae de quo nunc 
sermo, in termino viae daretur sine dispositione praevia ultra 
meritum requisita, et in tempore viae non daretur. Nam 
quoad hoc genus praemii, ut bene observat Suarez, nulla 
est ratio differentiae inter viam et terminum eius, cum sit 
praemium accommodatum viae, et fructuosum ad ipsam viam 
melius transigendam : ideo enim Christus, non contentus 
augmento nostrorum operum, illud etiam per sacramenta 


G) Scotus apud Suarez de grat. 1. 9. c. 3, n. 12. 

providit, Igitur ex parte subiecti est eadem capacitas talis 
praemii, et ex parte meriti aequalitas, et ex parte alterius 
dispositionis eadem carentia. Cur ergo daretur in termino, 
et in via nunquam, omnino non apparet. 

Remanet igitur tertia sententia, quae sine dubio est 
s. Thomae et plerorumque theologorum qui opinioni No- 
minalium primo loco recensitae non suffragantur. Agnoscit 
quidem haec sententia in bonis operibus, etiam remissis, 
meritum augmenti gratiae. Sed a ratione meriti distinguit 
rationem dispositionis pro accipiendo augmenti praemio 
necessariae. Et cum haec in operibus remissis desideretur, 
dilatum augmentum docet usque ad positionem ferventioris 
actus charitatis : quo demum adveniente, augmentum datur 
proportionatum quidem intensitati ultimi ferventioris actus, 
adhuc tamen tamquam merces, non ultimi tantum, sed et 
praecedentium. « Dicendum, inquit, Angelicus in praesenti, 
quod quolibet actu meritorio meretur homo augmentum 
«gratiae, et gratiae consummationem quae est vita aeterna. 
« Sed sicut vita aeterna non statim redditur, sed suo tempore: 
«1ta nec gratia statim augetur, sed suo tempore, cum scilicet 
«aliquis sufficienter fuerit dispositus. ad gratiae. augmen- 
«tum » Et rursus, in 2-2, O. 24 a. 6 ad aum « Quilibet 
«actus charitatis meretur vitam aeternam, non quidem 
«statum exhibendam, sed suo tempore. Similiter etiam qui- 
tlibet actus charitatis meretur charitatis augmentum, non 
«tamen statim augetur, sed quando aliquis conatur ad huius- 
«modi augmentum ». Ubi vides sententiam hanc notabiliter 
differre a duabus prioribus, et in hoc praecipue, quod mensu- 
ram gratiae et gloriae assignat longe infra cumulum illum 
quem aliae repromittunt. Nam in aliis, cuilibet operi meri- 
torio, quamtumvis remisso, respondet novus accrescens 
gratiae et gloriae gradus, in ista autem non ; sed novi gradus 
sequuntur nova incrementa actualis fervoris charitatis, ut 
non plus praemii, sed tantum propter plura praemium acci- 
piat, qui remissa opera multiplicat ante adventum dispo- 
sitionis ad augmentum requisitae. 

Et non deerunt qui contra eiusmodi sententiam prote- 
stentur dicentes, meritum operum quae non procedunt ex 
fervore semper crescente charitatis, hoc modo ad nihil fere 
reduci. Similis nempe difficultas in quaestione de revivi- 
scentia meritorum occurrit, cui fortasse vix invenietur respon- 
sio quae firmum ac decisum adversarium convincere possit. 
Interim vero tria haec opportune consideranda proponentur. 

Primum est, non ideo evacuari dicitur meritum actus 
contritionis, ex hoc quod nemine diffitente, nulla alia ei re- 
spondet retribuenda gloriae mensura, praeter eam quae 
titulo gratuitae iustificationis iam est constituta. A pari 
ergo, nonnisi immerito diceretur evacuari meritum operum 
remissorum, ex hoc quod in unam collineent augmenti 
gratiae mercedem, etiam uni ferventiori actui proportio- 
natam, eique vel soli iam debitam. Uti enim observatum est 
supra, non in eo est meritum ut debitum faciat aliquid 
quod aliunde non haberetur, sed satis est ut afferat titulum 
ad praemii recompensationem, quidquid sit an tituli alii, 
vel eiusdem vel diversi generis, concurrant, necne. - Secunda 
consideratio est quod etsi singuli quique actus remissi non 
habeant totidem sibi correspondentia gratiae et gloriae 
incrementa, adhuc tamen habent singuli proprium quiddam 
quo influant in augmentum, videlicet: «in quantum ex 
uno actu charitatis homo redditur promptior ad iterum 
«agendum secundum charitatem. et habilitate crescente 
. homo prorumpit in actum ferventiorem quo conetur ad 
«charitatis profectum, et tunc charitas augetur in actu » (Í). 
Atque hoc modo, ibi quoque similitudo valet de guttis ca- 
vantibus lapidem, alias afferri solita. - Ultima tandem 
observatio sit, quod respiciendo nunc ad praxim, optimum 
consilium erit ordinare vitam spiritualem  conformiter ad 
principia tertiae huius sententiae, quae procul dubio tutior 
est, ut observat Bannez, supposito quod omnes sustineri 
possent. «Etenim, inquit, si opinio Scoti et Nominalium 


(i) S. Thom. 2-2, Q. 24, a. 6. 

«vera fuerit, nihil mihi. nocebit, sed potius proderit senten- 
«tiam S. Thomae tenuisse mente et opere. Caeterum, si sen- 
itentia S. Thomae vera est, multum detrimenti accipient, 
«qui plus nimio fidentes multitudini bonorum operum, 
X négligentes fuerint in fervore charitatis quae est vinculum 
| perfectionis >. Et in summa, timendum est ne divitiae 
spirituales quae in alus sententiis tanta liberalitate. conge- 
runtur, in die tandem retributionis evanescant, suamque 
applicationem aliqualiter habeat illud quod dicitur in Psal- 
mo: Dormierunt somnum suum, et nihil invenerunt omnes 


viri divitiarum in manibus suis. 


THESIS XXII. 


(Art. 5-9). 


Sub merito de condigno ea sola cadunt, quae se 
habent per modum termini ad motum quo moventur iusti 
a Spiritu Sancto, non autem ea quae per modum principii. 
Ideoque obiectum meriti esse non possunt, nec donum 
primae iustificationis, nec perseverantia in bono, multoque 
minus reparatio post lapsum ; quo fit ut quisquis per poe- 
nitentiam a peccato resurgit, secundum solam praesentium 


dispositionum mensuram, semper recuperet gratiam. 


Principium generale hic enuntiatur, iam superius insi- 
nuatum, cum dictum est, meritum hominis apud Deum 
esse non posse nisi secundum praesuppositionem divinae 
ordinationis, ut id homo consequatur a Deo per suam ope- 
rationem quasi mercedem, ad quod Deus ei virtutem ope- 
randi deputavit, sicut etiam res naturales hoc consequuntur 
per proprios motus et operationes, ad quod sunt a Deo 
ordinatae. In quo quidem distinctio fiebat inter operis me- 
rtorii terminum, seu id quod consequendum proponitur 
tamquam merces, et operis meritorii principium, seu vir- 
tutem operandi a Deo datam ad consecutionem mercedis. 


QUAEST. cxiv. 


Statim autem, et vel primo intuitu apparet quod quid- 
quid se habet per modum principii, a merito excluditur, 
ne idem respectu eiusdem causa simul et effectus esse di- 
catur in eodem genere causae, quod absit. Hinc vulgatum 
axioma: principium meriti non cadit sub merito. Restat 
igitur ut obiectum meriti illud solum sit, quod comparatur 
ad motum liberi arbitrii directi a Deo movente per gratiam, 
sicut terminus. Cuiusmodi profecto erant illa duo de quibus 
dictum est hactenus : vita scilicet aeterna ut terminus ul- 
tümus, et augmentum gratiae ut terminus medius, siquidem : 
« Motio alicuius moventis non solum se extendit ad ultimum 
j terminum motus, sed etiam ad totum progressum in motu. 
Terminus autem motus gratiae est vita aeterna : progressus 
autem in hoc motu est augmentum charitatis vel gratiae, 
« secundum illud Prov. IV : Zustorum semita quasi lux splen- 
| dens procedit, et crescit usque ad perfectam diem, qui est 
«dies gloriae » Et haec quidem satis evidentia sunt Quare 
positis a parte iis quae nullam residuam dubitationem ferunt, 
movetur nunc questio de tribus alis, hoc est, de prima 
eratia habituali, de perseverantia in bono, et de reparatione 
post lapsum. Porro, quoad omnia et singula, loquendo saltem 
de merito proprie dicto, quod est de condigno, negativa 
prorsus responsio est. 


Et de prima quidem gratia quae in 1iustificatione impii 
infunditur, res est ex Scripturis et Conciliis pene definita. 
lustificati gratis per gratiam ipsius, inquit Rom. III-24. 
Quae verba interpretans Tridentinum, Sess. 6, cap. $, ait: 
«Cum vero Apostolus dicit 1ustificari hominem.... gratis, ea 
«verba in eo sensu intelligenda sunt, quem perpetuus Ec- 
tclesiae catholicae consensus tenuit et expressit: ut sci- 
licet... gratis 1iustificari ideo dicamur, quia nihil eorum 
«quae iustificationem praecedunt, sive fides sive opera, 
«ipsam iustificationis gratiam  promeretur » Et ratio in- 

trinseca est in applicatione generalis principii mox declarati. 
Verum equidem est quod iustificationis gratia se habet ut 
terminus ad motionem qua liberum arbitrium movetur a 
Spiritu Sancto. Sed motio ista ad quam comparatur ut ter- 
minus, non ea profecto est quae nunc in considerationem 
venire debet. Non enim est motio ista a Spiritu Sancto iam 
inhabitante ; non motio gratiae cooperantis, sed operantis 
tantum ; motio est proinde qua movetur impius ad iustitiam, 
ut in accepta iustitia principium quoque accipiat operandi 
meritorie. Unde constat quod per ordinem ad opus meri- 
torium, prima iustificationis gratia se tenet tota ex parte 
principii, nullo autem modo ex parte termini. Relinquitur 
ergo quod sub merito cadere nequaquam possit. 


De perseverantia quoque in bono idem asserit concors 
et unanimis theologorum sententia. Ratio est quia perse- 
verantia in bono pendet a motionibus efficacibus per quas 
liberum hominis arbitrium, quod tam ad bonum quam ad 
malum est naturaliter flexibile, constanter inclinatur ad bonum 
usque in finem. Porro, efficaces illae motiones nullo modo 
obiectum meriti esse possunt, sive collective sumantur, sive 
distributive. Nam si sumantur collective et in globo, sic 
principium sunt totius in globo collectionis actuum quibus 
perseveratur, et ne dicantur obiectum meriti eorumdem, 
obstat evidens axioma: principium meriti non cadit sub me 
rto. Si autem sumantur distributive, sic quidem non de 
omnibus et singulis post illam primam per quam perseve- 
rantia initiatur, eadem valebit ratio. Diceret enim quispiam, 
nihil prohibere quominus sub merito primi actus cadat motio 
efficax quae erit principium secundi, et sub merito secundi 
ea quae erit principium tertii, atque ita porro. Sed tunc 
venit ratio alia, fundata in altera parte principii superius 
enuntiati. Quia ab obiecto meriti exclusum est non. modo 
id quod se habet ad actum meritorium ut principium, verum 

etiam id quod non se habet ad illum ut terminus. Atqui 
motio ad actum subsequentem nequaquam comparatur ut 
terminus actus meritorii praecedentis, ut bene ostendit 
Suarez 1. 12, c 5, ubi sic dicit: « Meritum de 
«condigno ex natura sua solum ordinatur ad id in quod 
' actus meritorius tendit tamquam ad terminum. Hoc autem 
«modo non tendit unus actus meritorius ad motionem quae 
|est principium alterius... Quia per se non est ordo inter 
! illos actus vel illas motiones... Unde non recte dicitur 
« primus actus ordinari ad secundum, et secundus ad tertium, 
(ordine causalitatis, aut meriti, vel medii ad finem, sed 
«tantum ordine successionis et temporis, qui ordo ad ra- 
| tionem meriti accidentarius et insufficiens est » Accedit 
praeterea quod etiamsi concederetur, motionem ad actum 
sequentem cadere posse sub merito praecedentis, adhuc 
non caderet praecise qua efficax potius quam mere sufficiens. 
Caderet enim sub merito in ratione medii seu auxilii ad vitam 
aeternam. Atqui haec ratio communis est tam efficaci gratiae 
quam mere sufficienti ; extrinseca autem denominatio efficacem 
a mere sufficiente distinguens, esse scilicet secundum prae- 
scientiam et propositum obtinendi consensum, in eo ordine 
est in quo non iustitia rerribuentis locum habet, sed solum 
consilium miserendis, iuxta illud. Rom. IX-15: Miserebor 
cuius misereor, et misericordiam praestabo cuius | miserebor; 
igitur non volentis, neque currentis, sed miserentis est Dei. Om- 
nibus ergo modis efficitur quod motus efficax. ad perseve- 
randum non est obiectum meriti, et quod Deus gratis per- 
severantiae bonum largitur, cuicumque illud largitur. 

Et confirmatur amplius, ratione quam affert S. Thomas 
in arg. Sed contra. Quia meritum perseverantiae, si exsisteret, 
esset tribuendum, non secus ac meritum vitae aeternae, 
cuicumque actui meritorio de condigno post iustificationem. 
Nulla enim est assignabilis ratio, sive ex fontibus revelationis, 
sive ex natura rei deducta, quare meritum hoc speciali cuidam 
categoriae bonorum operum reservari diceretur, ut bene 
ostendit Suarez ubi supra, n. 20. 21. Consequens igitur esset, 

hominem semel iustificatum, per quemcumque primum 
actum meritorium de condigno, ita constitui in gratia, ut in 
ea confirmatus exsisteret. Porro consequentis enormitas lu- 
culenter ostendit falsitatem antecedentis. « Omne quod quis 
«meretur, inquit Angelicus |l. c., a Deo consequitur, nisi 
«impediatur per peccatum. Sed multi habent opera meritoria, 
«qui non consequuntur perseverantiam, nec potest dici 
«quod hoc fiat propter impedimentum peccati: quia hoc 
«ipsum quod est peccare, opponitur perseverantiae, ita quod, 
« s1 aliquis perseverantiam mereretur, Deus non permitteret 
« aliquem cadere in peccatum. Non igitur perseverantia cadit 
«sub merito ». 

Verumtamen diligenter observa quod etsi perseverantia 
obiectum meriti non sit, adhuc tamen potest infallibiliter 
Minpetrari per instantem et assiduam orationem, ratione 
iam dicta in superioribus, thes. 6, $ 3. Et nota quomodo 
non pugnant inter se haec duo, quia aliud est meritum, aliud 
impetratio ; quo fit ut ea etiam quae non meremur, orando 
impetremus. Nam et peccatores audit Deus, peccatorum 
suorum veniam petentes quam non merentur, sicut audivit 
publicanum dicentem : Deus propitius esto mihi peccatori. 
« Et similiter perseverantiae donum aliquis petendo a Deo 
«impetrat, vel sibi vel alii; quamvis sub merito non ca- 


Restat reparatio post lapsum, quae multo adhuc evi- 
dentiori ratione a merito excluditur. Perinde enim est quae- 
rere an iustus possit de condigno mereri reparationem post 
lapsum, ac quaerere an possit mereri ut, si peccaverit, ef- 
ficaciter convertatur a Deo ad poenitentiam ut iterum iusti- 
ficetur. Ex dictis autem evidenter sequitur non posse dari 
tale meritum. « Primo, quia magis est resuscitare mortuum 


(1) S. Thom. hic, a. 9 ad !"" 


ex ÍV. 


quaest. 


«quam conservare viventem ; ergo si justus non potest 


«absolute secundum mereri, minus poterit mereri primum, 
í Secundo, quia ostensum est non posse iustum mereri vo- 
«cationem ad observanda in futurum praecepta, et vitanda 
peccata, nec omnia, nec aliqua; ergo multo minus poterit 
« mereri ut detur sibi postea vocatio efficax ad contritionem. 
Tertio, quia vel hoc meritum debet fundari in actibus 
quos iustus facit dum iustus est, vel in actibus quos post 
(lapsum operatur. Hoc posterius facile reiicitur, quia illi 
actus iam non sunt ab homine grato, et ideo non possunt 
esse meritorii de condigno. Nec enim sufficit fuisse gratum, 
quia dignitas quae iam non est, non potest actus dignifi- 
«care, praesertim cum obstet praesens peccatum. Neque 


«etiam dici potest primum, quia priora merita per subsequens 
Neque potest iustus mereri ut 


quia hoc necessario se- 
Quia repugnat eum 


"peccatum mortificantur.... 

non mortificentur, licet peccet, 
«quitur ex ipsa malitia et demerito. 
!qui est in peccato mortali habere ius 1ustitiae coram Deo ; 
«ergo postquam labitur in peccatum non potest retinere 
(ius iustitiae ad resurgendum, sed omnes iustitiae eius 
«non recordabuntur amplius, ut dicitur Ezech. XVIII-24 : 
sub qua universali etiam hoc particulare comprehenditur. 
Ac tandem hoc confirmant omnia Scripturae, Conciliorum 
«et Patrum testimonia, quae remissionem peccati mortalis 
«dicunt fieri gratis, et ex misericordia, nam indifferenter 
«loquuntur, sive nulla, sive pauca, sive multa merita prae- 
v cesserint » fl). 

Accedit quod reparatio post lapsum eius conditionis 
est, quae conditioni termini actus meritorii omnino repugnat. 
Nam, cum omnis actus meritorius a charitate sit, impossibile 
est ut habeat pro termino id ad quod intentio charitatis 
nec se extendit, nec se extendere potest. Huiusmodi autem 
est reparatio post lapsum, utpote claudens in se supposi- 
tonem solutionis amicitiae, a qua penitus abhorret charitas. 
27 


G) Suar ez, de grat. 1. 12, c. 

Si ergo fieri nequit ut ad reparationem hanc intentio prioris 
charitatis terminetur, fieri etiam non poterit ut reparatio 
ipsa obiectum meriti exsistat (x). Nec iure opponeres revi- 
viscentium meritorum quam uno ore theologi omnes confi- 
tentur, quia reviviscentia meritorum recte intellecta, obie- 
ctum meriti revera non est, sed est solum gratuitae repara- 
tionis necessarium et naturale consectarium. Siquidem per 
praecedentia merita homo meruerat gloriam, sub conditione 
decessus in gratia suo tempore consequendam ; peccatum 
autem superveniens non simpliciter sustulerat merita ista, 
sed solum posuerat impedimentum ad praemii nondum 
collati futuram consecutionem. Ex natura igitur rei est, 
quod ablato impedimento, meritum mortificatum ipso facto 
recuperet vim non tam amissam quam ligatam, et pro tanto 
dicatur reviviscere. Itaque, reviviscentia ista minime est 
intelligenda per modum positivae restitutionis quam opera 
priora promeruissent, sed pure et simpliciter per modum 
naturalis resultantiae ex ablatione impedimenti quam secum 
fert gratuita. post lapsum reparatio. Caeterum, quidquid 
positive restituitur et directe datur in reconciliatione eorum 
qui semel sunt illuminati, gustaverunt etiam donum coeleste, 
et participes jacti sunt Spiritus Sancti, et prolapsi sunt : totum 
hoc solius misericordiae est, non autem antecedentium quo- 
rumlibet meritorum fructus. 

Et ultima conclusio erit, quam tamen plerique recen- 
tores non recipiunt : semper recuperari gratiam secundum 
solam praesentium dispositionum mensuram, non autem 
secundum quantitatem gratiae prius habitae, etiam merito 
acquisitae. Merita enim praecedentia non possunt se ex- 
tendere ad restitutionem eius quod in naufragio charitatis 
destruitur, sicut ratio paulo superius facta satis ostendere 


Ga) «Amor benevolentiae nequit permittere hypothesim so- 
ülutionis amicitiae, cum sit contra benevolentiam, et ideo non fer- 
«tur ad obiectum pro illa hypothesi. Solum utique movetur amicus 
«ad solutionem amicitiae omni conatu impediendam ». Pignataro, 
de grat. thes. 38, $ 2. 

videtur. Cui accedit ratio etiam generalis, e communissima 
meriti notione deducta. Nam merito de condigno propor- 
tonata debetur merces, quae semel data, semel pro semper 
est data, et semel pariter amissa, semel pro semper est amissa, 
hoc sensu scilicet, quod nunquam restitui debebit in vi prae- 
cedentis meriti iam exhausti. Et ne iterum confundaris in 
consideratione reviviscentiae meritorum, iterum animadverte 
quod reviviscentia illa bene intellecta, non importat ullo 
modo restitutionem mercedis iam datae, et per peccatum 
deinde amissae, sed solum, ut dictum est, remotionem 1m- 
pedimenti in ordine ad consecutionem mercedis nondum 
redditae, et adhuc in futuro repositae, nimirum mercedis 
gloriae de qua apostolus ait quod reddet eam 1n illa die iustus 
iudex. De caetero, quoad praesentem statum controversiae, 
et argumenta in contrarium allata, vide dicta in 3" Part. 
Q. 89 ubi id saltem in claro videtur fuisse positum : argu- 
menta nempe illa nil minus esse quam decisiva. Et ideo, 
tutius iterum consilium erit, non nimis fidere in praxi opi- 
nioni adversae, ne forte quoad spirituales divitias quas quis 
crederet acquirere, et haberet in sola existimatione, locus 
sit dicto Psalmistae: Quoniam cum  interierit, non sumet 


omnia, neque descendet cum eo gloria eius. 


Scholion. 


Circa meritum de condigno nostra de integro praecessit 
disputatio. Praeter hoc, agnoscunt theologi aliud meritum 
analogice dictum, quod est tantum de congruo : in quo ni- 
mirum titulus retribuendi non iam iustitia est quocumque 
modo accepta, sed sola convenientia. Et quia conveniens 
dicitur dupliciter, cuius oppositum est inconveniens, et 
cuius oppositum non est inconveniens: meritum quoque 
in convenientia fundatum, vel strictius vel minus stricte 


accipitur, mercedemque habet vel infallibiliter, vel non 
infallibiliter consequentem. 

Porro meritum de congruo non semper requirit praeha- 
bitum statum gratiae. Unde communiter admittitur. quod 
peccator ex actuali gratia operans meretur de congruo gratias 
ulteriores quibus ad iustificationem proximius disponatur, 
et quod contritus eodem genere meriti meretur ipsam gratiam 
iustificationis. Congruum siquidem est ut dum homo bene 
utitur virtute a Deo accepta, Deus secundum superexcel- 
lentem suam virtutem excellentius operetur, Congruum 
similiter ut homini toto corde sese ad Deum convertenti 
Deus restituat amicitiam : 1mo ita congruum ut nisi faceret, 
faceret contra misericordiam, contra quam nec facit nec 
facere potest, quia contra seipsum facere non potest. Vide 
quae de hac re dicta sunt in tractatu de poenitentia. 

Est etiam in merito de congruo alia particularitas, con- 
sistens in hoc quod eiusmodi merito non sibi soli, sed et 
alis, quoque mereri potest homo. Et merito quidem con- 
digni nullus aliis meretur, solo Christo excepto, cuius singu- 
laris praerogativa fuit, ordinari ad hoc ut caeteros in gloriam 
vitae aeternae adduceret, in quantum factus est caput Ec- 
clesiae et auctor salutis humanae. Sed merito congrui potest 
aliquis alteri mereri gratiam, et etiam primam gratiam. 
«Quia enim homo in gratia constitutus implet Dei volun- 
« tatem, congruum est secundum amiciti?.e proportionem, ut 
«Deus impleat hominis voluntatem in salvatione alterius, 
«licet quandoque possit habere impedimentum ex parte 
«illus cuius aliquis sanctus iustificationem desiderat» 11). 

Observandum denique est quod, sive loquamur de 
merito condigni, sive de merito congrui, utriusque obiectum 
sola sunt bona spiritualia, temporalia autem nonnisi in quan- 
tum ad spiritualia reducuntur, id est considerantur praecise 
ut habentia rationem medii ad vitae aeternae consecutionem. 
Sicubi vero, in seipsis accepta, dicuntur a sanctis cadere sub 
merito, scito meritum nonnisi abusive tunc dici, et omnino 
improprie : « In quantum scilicet homines moventur a Deo 


G) S. Thom., hie, a. 6. 

ad aliqua temporaliter agenda, in quibus suum propositum 
«consequuntur, Deo favente: ut sicut vita aeterna est sim- 
pliciter praemium operum iustitiae per relationem admo- 
tionem divinam, ita temporalia bona in se considerata ha- 
bent rationem mercedis, habito respectu ad motionem divi- 
nam, qua voluntates hominum moventur ad haec prose- 
.quenda, licet interdum in his non habeant homines rectam 
intentionem » (I). Hoc modo Romani quandoque dicuntur a 
SS. Patribus obtinuisse imperium terrae tamquam praemium 
bonarum virtutum, tametsi non cognoverint Deum, aut 
si cognoverint, non sicut Deum gloriticaverint. Hoc modo, 
favente Deo quem non colebat, praedicitur Cyrus victorias 
supra victorias consecuturus, sicut scriptum est : Haec dicit 
Dominus Christo meo Cyro.... Ego ante te ibo.... et dabo tibi 
thesauros absconditos et arcana secretorum.... Et vocavi te no- 
mine tuo, et non cognovisti me (2). Haec siquidem sunt velut 
munera nullius pretii, digna dari et impiis. Nobis vero in 
altiori culmine praemia sunt reposita: nobis, inquam, non 
contemplantibus quae videntur, sed quae non videntur: 
quae enim videntur temporalia sunt, quae autem non vi- 
dentur, aeterna. Denique, si in hoc saeculo tantum in Chri- 
sto sperantes sumus, miserabiliores sumus omnibus ho- 
minibus. 


(1) Ibid. a. 10. 
(2) Isai. XL V-i, seq. 


EPILOGUS 


De spirituali quoque lumine revelationis accipi potest 
quod de luce corporali, a qua huius mundi aspectabilis 
ornatus incepit, legitur dictum initio. Geneseos. Nam, Deus 
qui dixit de- tenebris lucem  splendescere, ipse illuxit in cor- 
dibus nostris ad illuminationem scientiae claritatis Dei. Et 
praeter analogiam fundamentalem quam in citatis verbis 
enuntiat apostolus, alludens ad id quod scriptum est: et 
tenebrae erant sziper faciem abyssi, dixitque Deus, fiat lux, 
et facta est lux, est et alia minime praetereunda, in hoc quod 
dicitur Deus divisisse inter lucem et tenebras, et appellasse 
lucem diem, et tenebras noctem. 

Et divisit, inquit, lucem a tenebris, appellavitque lucem 
diem, et tenebras noctem. Quae profecto infantili sensu ac- 
cipienda non sunt, imaginando sic factam primitus lucem, 
ut esset confusa cum tenebris, et ob hoc postea separationis 
indiguisset: aut revolvendo phantasmata vocabulorum seu 
nominum quae tunc et luci et tenebris a Domino Deo fuis- 
sent imposita. Absit. Sed Deum divisisse lucem a tenebris, 
nihil aliud 1mportat quam Deum sic fecisse lucem et sic 
instituisse principia eius, ut lucis et tenebrarum alternae 
essent vices. Similique modo, Deum appellasse lucem diem 
et tenebras noctem, nihil aliud est quam Deum disposuisse 
id omne cui nos, et diei, 1. e. lucis cum ordine ad subsecuturas 
tenebras, et noctis, 1. e. tenebrarum cum ordine ad praece- 
dentem et subsequentem lucem, nomina imponimus. Siquidem 
non omnis lux dies, nec omnes tenebrae nox, sed lux et te- 
nebrae certis inter se vicibus distinctae, diei et noctis no- 

minibus appellantur. Proinde, ubi a tenebris divisa lux 
commendatur, talis in summa insinuatur operatio Dei, per 
quam ipsae tenebrae, etsi non a Deo factae, adhuc tamen 
ab eo ordinatae omnino intelligantur. « Non enim, inquit 
t Augustinus, 1. imp. de Genes, ad litt. n. 25, Deum fecisse 
«tenebras dictum est, quoniam species ipsas Deus fecit, 
| non privationes quae ad nihilum pertinent, unde ab ar- 
«tifice Deo facta sunt omnia. Quas tamen ab eo ordinatas 
«intelligimus, cum dicitur, et divisit Deus inter lucent et te- 
nebras, ne vel ipsae privationes non haberent ordinem 
suum, Deo cuncta regente atque administrante. Sicut in 
„cantando interpositiones silentiorum certis moderatisque 
intervallis, quamvis vocum privationes sint, bene tamen 
ordinantur ab iis qui cantare sciunt, et suavitati universae 
cantilenae aliquid conferunt. Et umbrae in picturis emi- 
nentiora quaeque distinguunt, ac non specie, sed ordine 
placent... Dixit itaque, fiat lux, et facta est lux. Non 
dixit, fiant tenebrae, et factae sunt tenebrae. Horum ergo 
unum fecit, alterum non fecit ; utrumque tamen ordinavit, 
. cum divisit Deus inter lucem et tenebras. Ita et ipso fa- 
I ciente pulchra sunt singula, et ipso ordinante pulchra sunt 
c omnia ». 

Haec quidem de luce illa corporali quae mundum hunc 
visibilem candore suo illustrat et ornat. Sed quanto altiori 
ratione applicationem habebunt, si ad lumen aliud, non 
huius creationis, transferamus cogitationem nostram : ad 
lumen dico verbi revelati, quod in hoc caliginoso loco sine 
adiunctis tenebris utique nusquam est. Ecce nos pro mo- 
dulo nostro de magno illo divinae gratiae dono aliquid lucis 
e fonte divinorum eloquiorum capere studuimus. Vix tamen 
tenuem radium dixeris, qui non tam fugat quam permeat 
noctem. Remanet enim undique circumdans nos grande, 
ingens, impenetrabile mysterium : mysterium circa iunctu- 
ram liberi arbitrii cum prima causa operante in nobis velle 
et perficere: mysterium circa altissimas supernaturalis pro- 
Videntiae vias, circa eius rationes et fines, circa gratuitam 

quorumdam electionem contrapositam aliorun reprobationi : 
mysterium adhuc profundius circa sufficientium auxiliorum 
distributionem, circa apparentem derelictionem tot tanta- 
runique gentium tam ante quam post Christum, circa rela- 
tivam paucitatem eorum ad quos etiam post consummatam 
redemptionem pervenit exterior gratia evangelii: et, ut 
uno verbo dicam, circa pleraque eorum de quibus maxime 
averet humana curiositas interrogare Deum. Porro, sicut 
in diebus lob, respondens Dominus de tiirbine, hoc unum 
per apostolum super nos intonat : O homo, tu quis es ut respon- 
deas Deo ? Et iterum : O altitudo divitiarum sapientiae et 
et scientiae Dei ! Quam incomprenhensibilia sunt indicia eius, 
et investigabiles viae eius! Quis enim cognovit sensum domini, 
aut quis consiliarius eius fuit? Secretum igitur sibi interim 
reservans, vult manere simul cum luce tenebras ; sed et has 
tenebras non ab eo utique factas, ab eo tamen definito con- 
silio ordinatas dubitare non possumus. Et re quidem vera, 
sicut ex interpositionibus noctium, et ex crepusculorum seu 
vespertinorum seu matutinorum vicissitudinibus iucundius 
lumen corporale effulget, sic etiam ex impenetrabilis obscu- 
ritatis adiunctione magis benefica nobis evadere debet ali- 
quantula illa lux quam de supercaelestibus in revelationis 
verbo Deus irradiavit. Obscuritas quippe est ad eam animi 
dispositionem comparandam ordinata, sine qua nulla cognitio 
proficit ad salutem, nulla etiam plenissima scientiae plenitudo 
ducit in montem sanctum Dei et in tabernacula eius. Quid 
enim proderit quantacumque mentis illuminatio, nobis ma- 
nentibus superbis ? Et si, inquit, linguis hominum loquar, 
et angelorum, et si habuero prophetiam et noverim mysteria 
omnia, et omnium scientiam, nihil. Tunc ergo blanda et 
lenis et vere salutaris lux illa mentis nostrae oculos inundat, 
quando nos invenit humiles, non inflatos, non paratos repre- 
hendere quod non intelligimus, non pervicacibus concerta- 
tionibus effectos indociles, sed vere Deo submissos, vere in 
eo reponentes de integro fidem nostram, vere cum pietate 
et omni reverentia requirentes testamentum eius. Porro, ad 

eiusmodi exercitationem ac disciplinam ordinem a Deo habent 
tenebrae illae a luce condivisae. 

Interim vero noverimus, tenebras non esse nudas et 
simplices tenebras, sed quas noctem appellavit, utpote 
penitus. aliquando. pellendas et in splendidissimum mane 
desituras. Propterea toties iubemur patientes esse et ex- 
pectore Dominum, expectare beatam spem, expectare re- 
velationem iusti iudicii Dei. Et sic fiet dies peregrinationis 
nostrae, non tam mane et vespere, quam vespere et mane 
dies unus, ubi nimirum nox intermedia est, non in qua 
pausatur, sed a qua ad aeternum solstitium pervenitur, 
plenamque veritatis agnitionem. 

;.. — De triplici ratione secundum quam 
Deus in omni operante generatim, et specia- 
tim in omni volente operatur. Et de eo quod 
nobis impervium clausumque est quoad con- 
ciliationem operationis divinae cum libero 
creaturae arbitrio —— 


$2. — De operatione gratiae, quae etsi multum 


addat supra communem illam operationem Dei 
in agentibus liberis quam simplex naturae ordo 
requirit, nihil tamen vel addit vel mutat in 
eo praecise puncto in quo e conspectu crea- 
tae libertatis residet obscuritas. Quo fit ut ce- 
lebris illa ab exeunte saeculo XVI tantopere 
agitata quaestio a parte ponenda sit, tamquam 
non pertinens ad propriam ac specialem prae- 
sentis tractatus materiam, quae intra duos prio- 
res supradictos operationis divinae modos omni- 
no circumscribitur INNER 
3. — De physica potentia et morali impoten- 
tia ad bonum, quae in libero arbitrio est sub 
sola communi operatione et motione Dei. Et 
de auxilio.quod fuisset in statu naturae purae 
contra insufficientiam congenitae virtutis 

4. — De originali elevatione ad bonum  su- 
pernaturale in statu naturae historico. Et de 
ratione auxilii quod in ea includebatur contra 
supradictam impotentiam liberi arbitrii |. 

Quaest. 

S. — „S$ ,w quibus praesentis tractatus 
obiectum reponitur : id est, de auxiliis perti- 
nentibus ad statum naturae lapsae et per Chri- 
stum reparatae, qui etsi quodammodo medius 
sit inter duos praecedentes, adhuc tamen omni- 
no coincidit cum statu iustitiae |. originalis, 
quantum ad hoc quod nonnisi d&pendenter a su- 
pernatural'. gratia, facultas boni etiam conna- 


turalis nobis restitAultur......eeeeeeeeee pag. 

DE GRATIA DEI SECUNDUM SE 


CIX. — 


[De necessitate auxil ii gr at iae. 


Praenotiones et ordo disputationis de e ee ome 


Thesis I. — Tam ad veritates supernaturales, 


quam ad veritates religiosas ordinis etiam na- 
turalis, necessaria dicenda est exterior gratia 
revelationis, non tamen eodem modo: absolute 
quidem quoad primas, hypothetice tantum 
quoad secundas, et Solum ad hoc ut possint in 
praesenti generis humani conditione cognosci 
ab omnibus expedite, firma certitudine, et nullo 
errore admixto. Sed ad cognitionem quae sit 
quomodocumque conducens ad iustificationem 
et vitam aeternam, interioris gratiae illustratio 


semper et eodem titulo absolute requiritur 


Thesis IIl. — Etsi homo in praesenti statu na- 


turae corruptae possit aliqua naturalia opera 
moraliter bona per propriam virtutem  pera- 
gere: ad diligendum tamen Deum super omnia 
dilectione effectiva, et ad servandum omnia 
legis praecepta, etiam quoad nudam substan- 
tiam operum, est ei necessaria gratia: non 
quidem propter physicam improportionem fa-' 
cultatum secundum se, sed propter statum in- 
firmitatis cui non aliter quam per medicinalem 
supernaturalis gratiae Christi influxum, in ea 
in qua nunc versamur oeconomia, remedium 
adhibetur 

Tnesis III. — Non iam per accidens tantum, et 
ratione alicuius contingentis circumstantiae, 
sed per se et ratione sui est absolute et simpli- 
citer necessaria homini gratia quantum ad tria: 
primo quantum ad opera vitae aeternae merito- 
ria; secundo quantum ad omnes actus salutares 
statum merendi antecedentes ac praeparantes, 
ipso primo initio fidei comprehenso; fertio quan- 
tum ad resurrectionem a peccato  .. pag. 70 

Thesis IV. — Communior et in Scripturis 
sanctis fundatissima doctrina est, quod gra- 
tia habitualis seu sanctificans est determinate 
requisita ad hoc ut possit diu vitari mortale 
peccatum. Quo fit ut homo extra statum 
iustitiae exsistens, nisi cito per poenitentiam 
reparetur, nequeat non identidem in nova mor- 
talia incidere 

Thesis V. — [n praesenti oeconomia naturae 
reparatae, gratia habitualis quae est requisita 
ad posse diu perseverare in bono, -vitando 
omne mortale peccatum, per se sola non suf- 
ficit, sed adhuc opus est specialibus actualis 
gratiae adiutoriis. Nemini tamen iustorum 
adiutoria illa desunt, cum Deus sua gratia 
semel iustificatos non deserat, nisi prius ab 
eis deseratur. At vero, quoad venialia omnia 
etiam semideliberata, per totam vitam vi- 
tanda, necessarium esset post contractam 
originis labem auxilium plane extraordina- 
rium, quod nulli hominum in peccato con- 
ceptorum fuit unquam concessum, nisi forte 


ex specialissimo de quo non constat privi- 


Thesis VI. — Ab auxilio perseverantiae quo 
omnibus iustificatis datur in accepta prius 
iustitia per evitationem peccati posse per- 
severare, distinguendum est donum  perse- 
verantiae quo aliquibus datur ipsum  perse- 
verare usque in vitae finem. Et magnum Dei 
donum merito nuncupatur, utpote solis ele- 
ctis proprium, et consistens in speciali pro- 
tectione et custodia a malo, tum per efficacia 
contra tentationes adiutoria, tum per pro- 

Quaest. 


CX. 


Wife 


videntiam disponentem ut cum gratiae statu 
terminus viae coniungatur. Quod etsi nec 
in potestate sit liberi arbitrii, nec etiam sub 
condigno merito cadat, adhuc tamen a iusto 


impetrari, seu, ut Augustinus ait, supplici- 


ter emeret $90 t6 S EÍ.———— A pag. 


[De gr atia quantum ad eius essentiam. 


Thesis VII. — Gratia sanctificans non est merus 


Thesis 


extrinsecus favor Dei, nec tegumentum ali- 
quod peccatorum per imputatam iustitiam 
Christi, imo nec rectitudo formaliter consi- 
stens in obedientia mandatorum, sed super- 
natural donum animae infusum et inhae- 
rens, quo naturae divinae vere consortes effi- 
cimur, et ordinamur ad vitae aeternae bea- 
titudinem in visione Dei. Rectissime autem a 
theologis dicitur qualitas ad speciem habitus 
reducenda. Rectissime etiam a plerisque as- 
seritur ab infusis virtutum  habitibus rea- 
liter distincta, non in animae potentiis, sed 
In erus essentim SUIDICGQEtaLu... eov eate 
VIII. — Praeter gratiam M habitualem 
agnoscenda est gratia actualis qua Deus in- 
tellectum et voluntatem hominis intrinse- 
cus movet ad aliquid vel cognoscendum vel 
volendum vel agendum. Et dupliciter consi- 
deratur: primo quidem secundum se, deinde 
vero in suo proximo ac necessario effectu. 
Considerata in suo proximo ac necessario 
effectu, nihil aliud est quam actus superna- 
turalis indeliberatus potentiae a Deo motae, 
qui quodam vero sensu in nobis esse dicitur 
sine nobis. At sumpta secundum se, est motio 
in facultate recepta,  principians eiusmodi 
actum; quae etiam eiusdem indifferenter en- 
titatis est, sive habeat, sive non habeat 
ultimum effectum actus salutaris deliberati, 
qui idcirco in plena potestate voluntatis 

Quaes:i. CAL — De aivisione aratiae. 
Observationes praeviae pag- 14? 

Tnesis IX. — Apud veteres theologos divisio 
gratiae, non modo habitualis, verum etiam 
actualis, nusquam assignatur secundum di- 
versas ipsius gratiae entitates, sed solum se- 
cundum diversos quos habet effectus, a prima 
inchoatione boni operis usque ad ultimum 
terminum finalis perseverantiae. Et divisio 
quidem in praevenientem et subsequentem at- 
tenditur secundum quod dicti effectus habent 
ordinem prioritatis et posterioritatis ad invi- 
cem. Divisio autem in operantem et cooperan- 
tem, secundum quod alii sunt quibus anima 
incipit velle vel intendere aliquod bonum per- 
tinens ad salutem vitae aeternae, alii vero, 
quibus opere iam explet- vel prosequitur id 
quod habet in proposito vel praeconcepta 
intentio YYO seserinis 1 

Thesis X. — A praecedenti divisione omnino 
secernenda divisio actualis gratiae in exci- 
tantem et adiuvantem, quae iam non atten- 
ditur respectu diversorum actuum volendi et 
perficiendi, sed respectu cuiuscumque actus 
salutaris seorsum et singillatim sumpti. Et 
ideo haec divisio non est accipienda secun- 
dum plures gratiae entitates, etiam solo nu- 
mero distinctas, sed secundum quod una ea- 
demque numero gratia dicitur excitans, in 
quantum est principium piae affectionis 1n- 
deliberatae, adiuvans nqto, in quantum per 
hanc ipsam indeliberatam affectionem, causa 
est libero arbitrio ponendi si velit, actum 
salutarem deliberatum ...............1.............. 1 

Tnesis XI. — Ultima divisio est gratiae in ef- 
pcacem et sufficientem, quae nihil aliud est 
quam pura et simplex subdivisio gratiae ex- 
citantis, pro quanto efficax a sufficiente non 
differt in entitate auxilii, sed differt solum 
per denominationem extrinsecam, utpote a Deo 
data sub praescientia et proposito absoluto 
consensus obtinendi. Ex quo ultimo concludi 

potest, non esse recipienda systemata  vic- 
tricis delectationis et physicae  praedeter- 
uoshetziure (ar serpere aneri ane in aerei pag, 152 
Trium praecedentium. quaestiomHmuüm. «edneiusio . .  . . 159 


Quaest. 


PARS SECUNDA 


DE CAUSA ET EFFECTIBUS GRATIAE 
CXII. — De coe ue g r at EA €9 .iibek4 E rer etes ernn e nE E E E EE 165 


Tnesis XII. — Causa percipiendae gratiae vo- 
luntas Dei est, qui cum omnes homines salvos 
neri velit, in omnes suae gratiae dona diffun- 
dit eosque etiam qui longe ab omni influxu 
Christi Redemptoris positi ac derelicti esse 
viderentur, iis supernaturalibus praevenit au- 
xilis, quibus bene utendo, possint sibi vi3.nl 
tum ad fidem, tum ad iustificationem, tum 
ad consequentem beatitudinem aeternam ape- 
rire. Adhuc tamen inaequalibus valde modis 
distribuit prout vult, et mulformis gratiae 
suae investigabiles inscrutabilesque | mensu- 
ras per multas diversissimas vias quae nos 
saepissime latent, dispensat. Unde sequitur 
non debere nos in ns quae alios spectant, illi- 
cite esse curiosos, ne in his quae circa nos- 


metipsos sunt, damnabiliter inveniamur in- 


Tnesis XIII. — Ad gratiam quidem  iustifi- 
cationis consequendam necesse est homi- 
nem adultum divinitus motum et excitatum 
libero suae voluntatis actu praeparari at- 
que disponi. Sed si sermo sit de gratia actuali 
per quam opus salutis initiatur, sic nulla 
esse potest ex parte hominis praeparatio sal- 
tem positiva, quasi praeveniens divinum au- 
xilium. Quin imo, vulgatum axioma quo 
gratia dicitur a Deo dari facienti quod in se 
est, videtur esse semper intelligendum, ad 
veterum theologorum mentem, de faciente 
quod in se est per alicuius praecedentis gra- 
tiae vires Ee de 4 dee --- 


INDEX ^7Q 


CTnesis XIV. — Gratiae i1ustificationis ea causa, 
eaeque conditiones sunt, ut unusquisque, dum 
seipsum suamque infirmitatem respicit, de 
seipso formidare ac timere possit, et nemo 
scire valeat certitudine fidei, cui non potest 


subesse falsum, se gratiam Dei esse conse- 


CUN grannen ER NEE pag. 184 
€ouaust, CALL — De iscmeertdeab piene inpik quas est effectus 
GRATIAE OPERANTIS 
Praenotiónes  J— uocesesiesiiveioseesskdabes dorsdito E 
Thesis XV. — [ustificatio impii terminatur ad 


veram ac realem remissionem peccatorum. Et 
haec remissio non modo cnm dono, verum 
etiam per donum gratiae inhaerentis atque 
animam  informantis formaliter fit: idque, 
non in virtute positivae cuiusdam disposi- 
tionis divinae! voluntatis, sed omnino ex na- 
tura rei, quae non patitur ut de potentia 
etiam absoluta, reatus mortalis peccati si- 
mul cum gratia in anima remanere possit 
Tnesis XVI. — Ad iustificationem impii a- 
dulti semper requiritur motus liberi arbitrii 
in Deum et in peccatum: motus quidem fidei 
qua vera ea esse credimus quae divinitus re- 
velata et promissa sunt: motus etiam tum 
spei, tum perfectae charitatis ac contritionis, 
salva interim sufficientia simplicis attritionis 
cura sacramento re suscepto. Sed et omnibus 
modis excluditur error protestantium, qui 
cura solam fidem sufficere dicant, ipsiusmet 
fidei veram germanamque notionem peni- 
ES COrr rUn pU eneen aE 
Thesis XVII. Substantiam  iustificationis 
impii ex opere operantis, quatuor ingrediun- 
tur, quae etsi in eodem indivisibili instanti 
simul exsistant, adhuc tamen quemdam inter 
se naturae ordinem habent: Primo, infusio 
habitualis gratiae tamquam principii disposi- 
tionis ultimae ad consecutionem iustitiae et 
exclusionem culpae. Secundo, motus liberi 
arbitrii in Deum per charitatem. Tertio, 


motus liberi arbitrii in peccatum per con- 

tritionem. Quarto denique, consecutio gra- 
tiae ut gratificantis et formaliter conferentis 
remissionem peccatorum "v pag. 210 
Corollarium. — Cum in i1ustificatione adultorum 
ex opere operato, motus liberi arbitrii non re- 
quiratur ut dispositio coaptativa ad gratiam, 
sed solum ut removens obicem impedientem 
virtutem sacramenti, non est necesse ut actu 
existát in ipso iustificationis instanti, dum- 
modo praecesserit et remanserit non retra- 
ctatus. Quo in casu adhuc verum est quod 
Tridentinum dicit, iustificationem generatim 
esse renovationem interioris hominis per vo- 
lontariat» susceptionem gratiae et donorum . 218 
Tnesis XVIII. — Iustificatio impii ex parte 
rei operatae est maximum Dei opus, tametsi 
non semper miraculosum, si nomine miraculi 
proprie intelligatur id quod in rebus fit prae- 
ter solitum et consuetum ordinem operandi 
UT RI HDERENNN TU m EE E EN 220 


Quaest. CXIV. — De mer ito quod est effectus gr atiae coo- 

Praenotiones —saassssseressesserosssnosrossenserosseessrscrensersessesersesenne 223 


Thesis XIX. — Potest esse meritum hominis 
apud Deum, secundum eum iustitiae mo- 
dum quem habitudo creaturae ad  Creato- 
rem compatitur. Qui etsi non ferat plus quam 
aequalitatem  proportionalitatis per compa- 
rationem operantis ad  retributorem, adhuc 
tamen, suppositis supponendis, admittit ae- 
qualitatem etiam quantitatis per comparatio- 
nem operis ad retributionem. Et hoc modo 
locus est merito de condigno, cui ex iustitia 
praemium debetur, non quidem a Deo red- 
dendum tamquam debitore creaturae, sed 
tamquam  implente ordinem sapientiae et 
aequitatis quem ipse instituit in rebus. Porro, 
huiusmodi merito bona opera iustorum, se- 
cundum quod in gratia facta, reipsa meren- 
tur mercedem vitae aeternae....................... 229 


iNDEX 


Thesis XX. — Meritum vitae aeternae primario 
pertinet ad charitatem, secundario autem ad 
alias virtutes, in quantum earum actus for- 
mantur a charitate. Et quia nihil boni est 
quod ad finem charitatis ordinabile non sit, 
nullum etiam boni operis genus ad quod 
homo  justificatus . supernaturalibus habiti- 
tibus non instruatur, nullus denique in indi- 
viduo actus humanus moraliter indifferens: 
dicendum videtur, omnem actum in iusto, si 
moraliter malus non sit, eo ipso esse meri- 
torium. Non tamen aequaliter meritorium, 
sed tanto magis quanto magis est charitate 
informatus, quanto e promptiori voluntate 
procedens, quanto maiorem ex obiecto bo- 
nitatem Pd eTb sS. apRU PRI EUÉ: pag. 

Thesis XXI. — Ad augmentum quoque gratiae 
et consequens augmentum gloriae se extendit 
meritum bonorum operum, ut expresse de- 
finitur in. Tridentino, Sess. 6, can. 32. Dicen- 
dum autem videtur quod augmentum istud, 
nec absolute nec statim consequitur singu- 
lum quemque actum meritorium, sed solum 
sub conditione et ad praesentiam dispositionum 
respondentium conditionibus pro incremento 
requisitis in habitibus ordinis naturalis, qui 
per exercitium operum acquiruntur et cre- 
SOUE  — 

Tnesis XXII. — Sub merito de condigno ea 
sola cadunt, quae se habent per modum ter- 
mini ad motum quo moventur iusti a Spiritu 
Sancto, non autem ea quae per modum prin- 
cipii. Ideoque obiectum meriti esse non pos- 
sunt, nec donum primae iustificationis, nec per- 
severantia in bono, multoque minus reparatio 
post lapsum: quo fit ut quisquis per poeni- 
tentiam a peccato resurgit, secundum solam 
praesentium . dispositionum mensuram sem- 
per recuperet gratiani — 0 asseris odd 

